SCRIPTUM
SUPER SENTENTIIS
MAGISTRI PETRI LOMRARDI

■

SCRIPTUM
SUPER SENTENTIIS
MAGISTRI PETRI LOMBARDI

recognovit atque iterum edidit
R. P

Maria Fabianus MOOS, Ο. P.

TOME IV

Nil obstat :

Fr. H.-C. DESROCHES, O. P.,
Fr. Josephus KOPF,
Lector in S. Theologia
Doct. in S. Theologia.

Imprimi potest :

Fr. Emmanuel CATHELINEAU, O. P.,
Prior Provincialis.
Lugduni, die XXV Maji 1947.

Omnia jura vindicabuntur.

DEO SANCTIFICATORI,

QUI HOMINES PER SACRAMENTA
AD FINEM ULTIMUM DUCIT,

ET REMUNERATORI,
QUI SINGULIS PRO MERITO

VITAM ÆTERNAM CONFERT
HOS TRACTATUS DOGMATICOS,

PER MANUS B. V. MARIÆ,

DEDICAT AUCTOR.

i

i

fl»

/

PROŒMIUM
—

ï
$

/

Quæ in præcedenti libro diximus, supervacuum iterare
existimamus. Belli causa et in multis aliis rebus ex oboe­
dientia occupati, hoc volumen cum magna interposita
mora in lucem edimus. Quamobrem lectoribus benevolis
et præsertim quos vocant subscriptoribus ex animo
veniam petimus.
Si quidem adhuc multa menda in hoc opere reperient
studiosi, cum benigna diligentia designare velint. Et si
aliquando litteras grsecas codicum commiscuimus, id
accidit, non tantum nostra culpa, sed malitia temporum
et difficultate, ne dicamus impossibilitate bibliothecae
adeundi et codices evolvendi.
Sicut jam in Tertio Sententiarum formulam VIDETUR
QUOD, ita in hoc volumine ULTERIUS præfigendo I,
II, III, vel IV uncis inclusa, et AD PRIMAM QUÆSTIONEM etc. typis capitalibus signare decrevimus,
quippe quæ iterationes verborum QUÆSTIUNCULA et
SOLUTIO quæ in codicibus desunt, supervacaneas offi­
ciant et impediunt ne moles libri amplius dilatetur.

Scribebamus in viculo EVEUX apud « Sedem de re
oeconomica humanis moribus accommodata » in festo
Pentecostes die XXV MAJI a. MCMXLVII.
fr. Maria Fabianus Moos,
O. P.

PROLOGUS S. THOMÆ
Misit verbum suum, et sanavit eos, ei
eripuit eos de interitionibus eorum. *
Ps. cvi, 20.

Ex peccato primi hominis humanum genus duo incurrerat :
scilicet mortem et infirmitatem. Mortem propter separationem
a vitæ principio, de quo in Ps. 'xxxv, 10) dicitur : « Apud te
est fons vitæ1. » Unde dicitur Piom. v, 12 : « Per unum hominem
peccatum in mundum intravit, et per peccatum mors. » Infirmi­
tatem vero2 propter destitutionem gratiæ, quæ est hominis sani­
tas, quæ petitur Jer. xvii, 14 : « Sana me Domine et sanabor ».
Et ideo in Ps. (vi, 3) dicitur : « Miserere mei, Domine, quoniam
infirmus sum. »
Ad hoc autem sufficiens remedium haberi non poterat, nisi
ex Verbo Dei qui3 est fons sapienliæ in excelsis, Eccli. i, 5 et
per consequens vitæ, quia « sapientia vitam tribuit possessori »
Eccl. vu, 13. Unde dicitur Joan, v, 21 : « Sicut Pater suscitat
mortuos et vivificat; sic ep Filius quos vult, vivificat. »
1. Sic cod. Ed. ad. : « et qui separatur ab hoc principio, de necessitate moritur;
et hoc factum est per primum hominem. » — 2. βδ om. « vero ». — 3. Ed. « quod ».
4. ·ηζ et ed. om. « et ».
COMMENT. IN LIB. SENTENT.

IV.

2

Ipsum est etiam verbum1 Dei, quo omnia portantur ; Hebr. i,
3 : « Portans omnia verbo virtutis suæ » ; et ideo est efficax ad
infirmitatem tollendam. Unde in Ps. (xxxu, 6) dicitur : « Verbo
Domini cceli firmati sunt » ; et Sap. xvi, 12 : « Neque herba neque
malagma sanavit eos, sed sermo tuus, Domine, qui sanat omnia. »
Sed quia « vivus esi sermo Dei et efficax, et penetrabilior omni
gladio ancipiti », ut dicitur Heb. iv, 12, necessarium fuit ad
hoc quod nobis medicina tam violenta proficeret, quod ei carnis
nostræ infirmitas adjungeretur, ut nobis magis congrueret.
Hebr. n, 17 : « Debuit per omnia fratribus assimilari, ut mise­
ricors fieret. » Et propter hoc, « Verbum caro factum est, et habi­
tavit in nobis » ; Joan, i, 14. Sed quia hæc medicina tantæ est
ellicaciæ ut omnes sanare possit ; — « Virtus enim exibat de illo,
ei sanabat omnes », ut dicitur Luc. vi, 19 — ideo ab hac univer­
sali medicina et prima aliæ particulares medicinæ procedunt
universali medicinæ conformes, quibus mediantibus virtus uni­
versalis medicinæ proveniat ad infirmos. Et hæc sunt sacra­
menta, in quibus sub tegumento rerum visibilium divina virtus
secretius operatur salutem, ut Augustinus2 dicit.
Sic ergo in verbis propositis tria tanguntur : scilicet confectio
medicinæ et3 sanatio ab infirmitate et liberatio a morte.
Confectio medicinæ tangitur in hoc quod dicit : « Misit verbum
suum » : quod quidem referendum est et ad Verbi incarnationem,
quod dicitur eo missum quod4 caro factum ; Gal. iv, 4 : « Misit
Deus Filium suum factum ex muliere » ; et ad sacramentorum
institutionem in quibus accedit verbum ad elementum et fit
sacramentum, ut sic sit conformitas sacramenti ad Verbum
incarnatum. « Sanctificatur enim creatura sensibilis per Verbum
Dei et orationem », I Tim. iv, 5.
Sanatio autem ab infirmitate peccati et reliquiarum ejus tangi­
tur in hoc quod dicit : « Et sanavit eos » : quæ quidem sanatio
per sacramenta fit. Unde ipsa sunt unguenta sanitatis quæ
Christus quasi unguentarius confecit, Eccli. xxxvm, 7. Unde
et in Ps. (cu, 3) dicitur : « Qui propitiatur omnibus iniquitatibus
tuis », quantum ad peccata ; « qui sanat omnes .infirmitates tuas »,
quantum ad peccatorum reliquias.
Liberatio autem a morte tangitur in hoc quod dicit5 : « Et eri­
puit eos de interitionibus eorum. » Et quia interitus in mortem
violentam sonare videtur, ideo congrue ad pœnalem mortem
referri potest ; quia ratio pœnæ est ut contra voluntatem sit,
sicut ratio culpæ ut sit voluntaria. Et ideo culpa ad infirmita­
tem reducitur, poena ad mortem, quia via ad poenam est culpa,
Ί. RANVP. « virtus ». — 2. Cf. Isidorum, lib. VI ElymcA., c. 19, u. 40 : L. 82, 255.
— 3. Ed. otn, « et ». — 4. Ed. « a Deo missum quia ». — 5. Ed. « dicitur ».

sicut infirmitas ad mortem. Non solum autem separatio animæ
a corpore mors dici potest, sed etiam omnes præsentis vitæ
pœnalitates. Et ideo pluraliter interitiones nominantur, sicut
et II Cor. xi, 23 : « In mortibus frequenter ». A morte ergo cor­
ruptionis naturæ eripiet Verbum incarnatum per resurrectio­
nem ; « quia in Christo omnes vivificabuntur », I Cor. xv, 22 ;
Is. xxvi, 19 : « Vivent interfecti mei etc. » ; sed a mortibus pcena,
litatum per gloriam ■— tunc enim absorpta erit mors per victo;
riam, I Cor. xv, 54 — et de his in Ps. (cn, 4) dicitur : « Qui rediί
mit de interitu vitam tuam », quantum ad primum ; « qui coronat
te in misericordia », quantum ad secundum.
Î ■
1. — Sic ergo ex verbis propositis tria possumus accipere
circa hunc Quartum librum qui præ manibus habetur, scilicet
i
materiam ; quia in eo agitur de sacramentis et de resurrectione
{
et gloria resurgentium.
I
Item continuationem ad Tertium librum ; quia in tertio
‘
agebatur de missione Verbi in carnem, in hoc autem libro de
j
effectibus incarnati Verbi ; ut quartus respondeat tertio, sicut
'■
secundus primo.
s ‘
Item divisionem istius libri. Dividitur enim in partes duas.
In prima determinat de sacramentis ; in secunda1 de resur­
rectione et gloria resurgentium, 43 d., ibi : « Postremo de
conditione resurrectionis etc. »
Prima2 dividitur in duas. In prima determinat de sacramen­
tis in communi3. In secunda descendit ad sacramenta novæ
legis, 2 d., ibi : « Jam ad sacramenta novæ legis etc. »
Prima in duas. In prima dicit4 de quo est intentio ; in secunda
;
prosequitur, ibi : « Sacramentum est sacræ rei signum etc. »
Circa primum duo facit. Primo proponit materiam de qua
agendum est. (1, 2). Secundo ostendit quid de ea primo dicendum
sit, ibi : « De quibus quatuor etc. » (3).
>
« Sacramentum est etc. » (4). Hic determinare incipit de sacra­
mentis in communi. Et dividitur in partes duas. In prima
’
determinat de sacramentis secundum se ; in secunda de divi­
sione sacramenti in suas partes, ibi : « Duo autem sunt etc. »
Prima in duas. In prima ostendit quid est sacramentum ;
in secunda necessitatem institutionis.sacramentorum, ibi, « Tri­
plici autem ex causa etc. » (8).
Prima in duas. In prima venatur genus sacramenti ; in secunda
differentias, ibi : « Signorum vero etc. » (6).
Circa primum duo facit. Primo ponit sacramentum in genere
signi. Secundo definit signum, ibi : « Signum8 est res etc. » (5).

.

1. Ed. ad. « determinat ». — 2. P. « item. ». — 3. P. « prima dicitur de sacra­
mentis in generali ». — 4. Ed. « dicitur ». — 5. Ed. ad. « vero ».

« Signorum vero etc. » (6). Hic venatur differentias ; et primo
unam differentiam communem omnibus sacramentis, quæ est
ut imaginem gerat ; secundo aliam quæ est propria sacramento­
rum novæ legis, in quibus est perfecta ratio sacramenti, scilicet
ut causa existât, ibi : « Sacramentum enim proprie dicitur etc. »
(7).
« Duo autem sunt etc. » (9). Hic dividit sacramentum in suas1
partes ; et primo in partes intégrales ; secundo in partes subjec­
tivas, ibi : « Jam videre restat etc. » (10).
Et circa hoc2 duo facit. Primo ostendit differentiam inter
sacramenta veteris et novæ legis. Secundo determinat de quo­
dam sacramento veteris legis, quod maxime cum sacramentis
novæ legis communicat, ibi : « Fuit tamen3 etc. » (11). Quarum
prima pars cum præcedentibus est de lectione præsenti.

1. Ed. « duas ». — 2. Ed. a h®c ». — 3. Ed. « autem »,

LIBER QUARTUS
DISTINCTIO I
De sacramentis et signis sacramentalibus
1·
His tractatis quæ ad doctrinam rerum pertinent quibus fruendum est et quibus utendum, et quæ fruuntur et utuntur, ad doctrinam
signorum accedamus1.
2. — Samaritanus enim vulnerato appropians, curationi ejus sacra­
mentorum alligamenta adhibuit (Luc. x, 30), quia contra originalis pec­
cati et actualis vulnera, sacramentorum remedia Deus instituit.
3. — De quibus quatuor primo consideranda occurrunt. Quid sit
sacramentum ; quare institutum ; in quibus consistat et conficiatur ;
et quæ sit distantia inter sacramenta veteris et novæ lègis.

Quid

sit sacramentum

4. — « Sacramentum est sacræ rei signum ». (Aug. x, de Civ. Dei, c. 5 ;
L. 41, 282) Dicitur tamen sacramentum etiam sacrum secretum, sicut
dicitur2 sacramentum Divinitatis3, ut sacramentum sit sacrum signans
et sacrum signatum. Sed nunc agitur de sacramento secundum quod est
signum.
Item. « Sacramentum est invisibilis gratiæ visibilis forma ». (Aug. hi, Qq.
in Pent., q. 84 ; L. 34, 712.)
5. — « Signum vero est res præter speciem quam ingerit sensibus, aliquid
aliud ex se faciens in cognitionem venire ». (Aug. de doctr. Christ, c. 1, n. 1 ;
L. 34, 35.)
6. — « Signorum vero alia sunt naturalia, ut fumus, significans ignem ;
alia data. » (Ibid. n. 2.) Et eorum quæ data sunt, quædam sunt sacramenta,
quædam non. Omne enim sacramentum est signum, sed non e converso.
Sacramentum ejus rei similitudinem gerit cujus signum est. « Si enim
sacramenta non haberent similitudinem rerum quarum sacramenta sunt,
proprie sacramenta non dicerentur. » (Aug. Ep. 98, n. 9 ; L. 33, 364.)
7. — Sacramentum enim proprie dicitur quod ita signum est gratiæ
Dei et invisibilis gratiæ forma, ut ipsius imaginem gerat et causa existât.
{Summa Sent, tract. 4, c. 1 ; L. 176, 177.) Non ergo4 significandi tantum
gratia sacramenta instituta sunt, sed etiam sanctificandi. (Sum. Sent.
loc. cit.)
a. — Quæ enim significandi gratia tantum instituta sunt, solum signa
sunt et non sacramenta ; sicut fuerunt sacrificia carnalia et observanti®
cæremoniales veteris legis5, quæ nunquam poterant justos facere offe­
rentes ; quia, ut ait Apostolus (Hebr. ix, 13) « sanguis hircorum et tau­
rorum, et cinis vitulse aspersus inquinatos sanctificabat ad emundationem
carnis », non animæ ; nam inquinatio illa erat contactus mortui.
Unde Augustinus (iv, Qq. in Peni., q. 33 ; L. 34, 735) : « Nihil aliud
intelligo inquinationem quam lex mundat, nisi contactum mortui hominis,
quem qui tetigerat, « immundus erat septem diebus », sed purificabatur
secundum legem die tertio et septimo ; et ita mundus erat », ut jam intraret
in templum.
1. Hunc prologumom. P. — 2.Ed. om. « dicitur». — 3. Quar. < Deitatis ». — 4. Ouar
« igitur ». — 5. Cf. Lev. xvi. 15.

b. — Mundabant etiam interdum a corporali lepra illa legalia, sed
nunquam ex operibus legis aliquis justificatus est, ut ait Apostolus
!Rom. in, 20 et Galat. u, 16),etiam si in fide et in caritate fierent. Quare ?
Quia imposuit ea Deus in servitutem, non in justificationem, et ut figura
futuri1 essent, volens ea sibi ipsi potius offerri quam idolis. Illa ergo
signa erant, sed tamen et2 sacramenta, licet minus proprie, in Scripturis
sæpe vocantur, quia signa erant rei sacræ, quam utique non præstabant.
Illa autem Apostolus (loc. cit et Act. xv, 10) opera legis dicit quæ tantum
significandi gratia vel in onus instituta sunt.

De

causa institutionis SACRAMENTORUM

8. — « Triplici autem exs causa sacramenta instituta sunt : propter
humiliationem, eruditionem, exercitationem.
Propter humiliationem quidem, ut dum homo in sensibilibus rebus quæ
natura infra ipsum sunt, ex prsecepto Creatoris se reverendo subjicit, ex hac
humilitate et obedientia Deo magis placeat, et1 apud eum mereatur, cujus
imperio salutem quærit in inferioribus se, et si non ab illis, sed per illa a
Deo.
Propter eruditionem etiam instituta sunt, ut per id quod foris in specie
visibili cernitur, ad invisibilem virtutem, quæ intus est, cognoscendam5
mens erudiatur. Homo enim, qui ante peccatum sine medio Deum videbat,
per peccadum adeo5 hebuiC ut nequaquam divina queat5 capere, nisi
humanis excitatus5.
Propter exercitationem similiter instituta sunt ; quia cum homo otiosus
esse non possit, proponitur ei utilis et salubris exercitatio in sacramentis,
qua vanam et noxiam declinet occupationem1”. » Non enim facile capitur a
tentatore qui bono vacat exercitio. Unde Hieronymus (Ep. 125 ad
Rustic. ; L. 22, 1078) monet : « Semper aliquid11 operis facito, ut te occu­
patum diabolus inveniat. »
« Sunt autem exercitationum tres species. Una ad ædificationem animæ
pertinet, alia12 ad corporis fomentum, alia ad utriusque subversionem. »
(Hugo loc. cit.) Cum igitur absque sacramentis quibus non alligavit
potentiam suam Deus, homini gratiam donare posset, prædictis de causis
sacramenta instituit.

In

quibus consistat et conficiatur sacramentum

9. — « Duo autem sunt in quibus sacramentum consistit, scilicet verba
et res : verba, ut invocatio Trinitatis ; res, ut aqua, oleum et hujusmodi. »

De differentia sacramentorum veterum et novorum
10. — Jam videre restat differentiam13 sacramentorum veterum et
novorum, ut sacramenta vocemus quæ antiquitus res sacras significabant,
ut sacrificia et oblationes et hujusmodi.
Eorum autem differentiam breviter Augustinus assignat dicens
(In ps. lxxiii, n. 2 ; L. 36, 931), « quia illa promittebant tantum et
significabant, hæc autem dant salutem. »
1. Cf. Rom. v, 14. — 2. Ed. om. « et ». — 3. Ed. « de ». — 4. Ed. ad. « ut ». —
5. Quar. « agnoscendam ». — 6. Ed. « a Deo ». — 7. Ed. « habuit ». — 8. « ut nequeat
divina ». — 9. Ed. « exercitatus ». — 10. Hugo a S. Vict. I De Sacramentis, p. 9,
c. 3 (L. 176, 319 sq.) quædam verbotenus, alia contractim. Quar.— 11. Ed. ad. « Do­
ni ». — 12. Quar. » altera ». — 13. Quar. « distantiam ».

DISTINCTIO I

De

7

circumcisione

11. — Fuit tamen inter illa sacramenta1 sacramentum quoddam,
scilicet circumcisionis, idem conferens remedium contra peccatum, quo
nunc baptismus præstat.
a. —■ Unde Augustinus. (II de Nuptiis et Concupisc., c. 11, n. 24 ;
L. 44, 450) : « Ex quo instituta est circumcisio in populo Dei quæ2 erat tunc
« signaculum justitiæ fidei » (Rom. iv, 25), ad purgationem valebat magnis
et parvulis originalis- veterisque peccati ; sicut baptismus ex illo valere coepit
ad innovationem hominis, ex quo institutus est. »
b. — Item Bed a (Hom. de Circumcis. Domini ; L. 94, 54) : « Idem
salutiferæ curationis auxilium circumcisio in lege contra originalis peccati
vulnus agebat, quod baptismus agere revelatæ gratiæ tempore consuevit,
excepto quod regni coelestis januam nondum3 intrare poterant ; tamen in
sinu Abrahæ post mortem requie beata consolati, supernæ pacis ingressum
spe felici expectabant. »
c. — His aperte traditur per circumcisionem, ex quo instituta fuit,
remissionem peccati originalis et actualis parvulis et majoribus a Deo
præstitam, sicut nunc per baptismum datur.

De viris qui fuerunt ante

circumcisionem, et de feminis

QUÆ FUERUNT ANTE ET POST

12. — Quæritur autem4 de viris qui fuerunt ante circumcisionem,
et de feminis quæ fuerunt ante et post, quod remedium contra peccatum
habuerint.
Quidam dicunt sacrificia et oblationes eis valuisse ad remissionem
peccati. Sed melius est dicere illos qui de Abraham prodierunt, per cir­
cumcisionem justificatos ; mulieres vero per fidem et operationem bonam,
vel suam, si adultæ erant, vel parentum, si parvulæ. Eos vero qui fuerunt
ante circumcisionem parvulos, in fide parentum ; parentes vero per vir­
tutem sacrificiorum, scilicet quam intelligebant spiritualiter in illis sacri­
ficiis, justificatos.
Unde Gregorius (IV Moral., c. 3 ; L. 75, 635) : « Quod apud nos valet
aqua baptismi, hoc egit apud veteres vel pro parvulis sola fides, vel pro majo­
ribus virtus sacrificii, vel pro his qui ex Abrahæ stirpe prodierunt, mysterium
circumcliionis. »

De

INSTITUTIONE ET CAUSA CIRCUMCISIONIS

13. :— Hic dicendum est, in quo instituta fuerit circumcisio, et quare,
et cur mutata per baptismum.
a. — Abraham primus mandatum circumcisionis habuit ad proba­
tionem obedientiæ ; nec ei soli præcepta fuit circumcisio, sed et semini
ejus, id est omnibus Hebræis : quæ fiebat secundum legem octava5 die,
lapideo cultro, in carne praeputii.
b. — Data autem fuit circumcisio pluribus de causis : scilicet ut per
obedientiam mandati Abraham placeret Deo, cui per praevaricationem
Adam displicuerat. Data etiam fuit in signum magnæ fidei Abrahæ, qui
credidit se habiturum filium, in quo fieret benedictio omnium. Deinde ut
hoc signo a ceteris nationibus discerneretur populus ille.
1. Quar. « et inter illa », om. « sacramenta ».— 2. Migne « quod ». — 3. Quar. « nce
dum. ». — 4. Ed. « etiam ». — 5. F. “ octavo ».

c. — In carne vero præputii ideo jussa est fieri circumcisio, quia in
remedium instituta est originalis peccati, quod a parentibus trahimus
per concupiscentiam, quæ in parte illa magis dominatur. Et quia in parte
illa culpam inobedientiæ primus homo sensit, decuit ut ibi signum obedientiæ acciperet.

Quare die octava et petrino

cultro

d. — Fiebat autem octava die, et1 petrino cultro, quia et in resurrec­
tione communi octava ætate futura, per petram Christum omnis ab
electis abscindetur corruptio, et per Christi resurrectionem octava die
factam circumciditur a peccatis anima cujusque in eum credentis. « Duæ
ergo* res sunt illius sacramenti. » (Aug. in Joan, tract. 30, η. 5 ; L. 35,
1634.)

Quare per baptismum mutata

sit circumcisio

14. — Ideo autem mutata est circumcisio per baptismum, quia sacra­
mentum baptismi communius est et perfectius, quia pleniori gratia accu­
mulatum. Ibi enim peccata solum dimittebantur, sed nec gratia ab bene
operandum adjutrix, nec virtutum possessio vel augmentum ibi præstabatur, ut in baptismo, ubi non tantummodo abolentur peccata, sed etiam
gratia adjutrix confertur, et virtutes augentur. Unde aqua refectionis*
(Ps. xxii, 2) dicitur : quæ4 aridos fecundat, et jam® fructificantes
ampliori ubertate donat ; quia quantumcumque per fidem et caritatem
ante habitam aliquis justus ad baptismum accedit, uberiorem ibi recipit
gratiam ; sed non ita in circumcisione. Unde Abrahæ per fidem jam justi­
ficato signaculum tantum fuit ; nihil enim intus contulit.

De parvulis defunctis ante diem octavam
15. — Si vero quæritur de parvulis qui ante diem octavam morie­
bantur, ante quam non fiebat’ circumcisio ex lege, utrum salvarentur vel
non, idem potest responderi quod sentitur de parvulis ante baptismum
defunctis, quos perire constat.
Unde Beda (ubi supra et in Luc. 2; L. 92, 337) : « Qui “nunc per
Evangelium1 terribiliter et salubriter clamat (Joan, iii, 5) : « Nisi quis
renatus fuerit ex aqua et Spiritu sancto, non intrabit8 in regnum Dei » :
ipse dudum clamat per suam legem (Gen. xvu, 14) : « Anima9 cujus
præputii caro circumcisa non fuerit, peribit10 de populo suo, quia pactum
meum irritum fecit11 ». Forte tamen sub lege ingruente necessitate mortis,
ante octavam diem circumcidebant sine peccato filios, sicut modo in Ecclesia
fit de baptismo. i>

1. Quar. om. « et ». — 2. Quar. « igitur. » — 3. Ed. ad. « vel regenerationis ». —■
4. Ed. « quia ». — 5. F. om. « jam », al. « etiam ». — 6. Ed. « antequam fieret ». —
7. Ed. ad. « suum ». — 8. Quar. « non potest intrare ». — 9. F. « Masculus ». — 10. F.
« delebitur anima illa ». — 11. F. « feci ».

QUÆSTIO I
Hic quaeruntur quinque :
Primo, quid sit sacramentum.
Secundo, de necessitate sacramentorum.
Tertio, ex quibus consistat sacramentum.
Quarto, de efficacia sacramentorum novæ legis.
Quinio, de efficacia sacramentorum veteris legis.
ARTICULUS I
m

[III, q. 60, a. 1, 2, 3.]

16. — AD PRIMUM SIC PROCEDITUR.
INCONVENIENTER

DEFINIATUR

SACRAMENTUM

VIDETUR
PER

HOC

QUOD
QUOD

; « Sacramentum est sacræ rei signum. » (4).
1. Sacramenta enim sunt alligamenta sanitatis, ut dicitur
in Glossa super illud Ps. (cxlvi, 3 ; L. 113, 1073) : « Qui sanat
contritos corde ». Sed de ratione medicamenti non est ut aliquid
significet, sed solum ut efficiat sanitatem. Ergo sacramentum
non est signum.
2. Præterea. Omnes creaturæ sensibiles sunt signa invisi­
bilium divinorum, ut patet Rom. i, 20, nec tamen dici possunt
sacramenta. Ergo male definitur sacramentum « sacræ rei
signum ».
3. Præterea. Serpens æneus de quo dicitur Num. xxi, signum
fuit sacræ rei, scilicet crucis Christi, nec tamen fuit sacramen­
tum. Ergo definitio prædicta est male data.
4. Præterea. Triplex est signum, scilicet demonstrativum quod
est de præsenti, rememoratwum quod est de præterito, pro­
gnosticum quod est de futuro. Sed nullum istorum competit
sacramento, cum quandoque recipiens sacramentum, gratiam
non habeat nec habuerit1 nec in posterum habiturus sit. Ergo
nullo modo2 est signum.
5. Præterea. Signum contra causam dividitur. Sed aliquod
sacramentum est causa. Ergo non omne sacramentum est
signum.
dicitur

[Π]

17. — ULTERIUS. Videtur quod male definiatur si­
: « Signum est res præter speciem quam
ingerit etc. (5) ».

gnum cum dicitur

1. P. om. « nec habuerit ». — 2. Ed. « non omne », et ad. « sacramentum. >

1. Unum enim oppositorum non debet poni in definitione
alterius. Sed res et signa ex opposito dividuntur, ut patuit in
1 d. I libri. Ergo res non debet poni in definitione signi.
2. Præterea. Secundum Philosophum in libro Priorum,
(β 27, 70) omnis effectus suæ causæ signum esse potest. Sed
quidam effectus sunt spirituales, qui nullam speciem ingerunt
sensibus. Ergo non omne signum aliquam speciem sensibus
ingerit.
3. Præterea. Omnis locutio fit per aliqua signa. Sed angeli
loquuntur non prolato aliquo sensibili sermone, ut in II lib.
d. 11 (q. 2, a. 3) dictum est. Ergo non omne signum est sensibile.

[III]
18. — ULTERIUS. Videtur quod hæc definitio male
: « Sacramentum est invisibilis gratiæ visibilis forma, ut
imaginem gerat, et causa existai » (7).
1. Sicut enim in Littera (9) dicitur, in duobus sacramenta
consistunt, scilicet in rebus et verbis. Sed sicut res sunt visibiles,
Ha verba sunt audibilia. Ergo debuit dicere : « Visibilis et audibilis. »
2. Præterea. Omnis forma est intrinseca vel exemplaris. Sed
sacramenta non sunt formæ intrinsecæ invisibilis gratiae, ut
per se patet ; nec iterum formæ exemplares, cum gratia invisi­
bilis1 non imitetur rem visibilem, sed magis2 e converso. Ergo
sacramentum nullo modo est forma invisibilis gratiæ.
3. Præterea. Character baptismalis est sacramentum et res,
ut infra (d. 4, q. 1) dicetur ; et similiter corpus Christi verum
existens in altari. Sed neutrum istorum3 est visibilis forma.
Ergo definitio non est bene data.
4. Præterea. Imago est quod ad imitationem alterius fit;
forma autem exemplaris est ad cujus imitationem aliquid fit.
Ergo non est idem forma et imago respectu ejusdem. Sed sacra­
mentum est forma invisibilis gratiæ. Ergo non est imago respectu
ejusdem.
5. Præterea. In definitione generis non debet poni differentia
constitutiva alicujus specierum in quas dividitur genus. Sed
esse causam ejus quod figurat, est differentia sacramentorum
novæ legis. Ergo non debet poni in definitione communi sacra­
menti.
detur

1IV]
19. — ULTERIUS. Videtur

QUOD DEFINITIO QUAM

PONIT

1. RANVP. « visibilis ». :— 2. RANVP. om. « magis ». — 3. β om. < istorum ».

Augustinus1 sit incompetens ; scilicet : « Sacramentum est
in quo sub tegumento rerum visibilium divina virtus secretius
operatur salutem ».
1. Occultatio enim manifestationi opponitur. Sed signum
instituitur ad manifestandum. Cum ergo tegumentum occul­
tationem importet, videtur quod male ponatur in definitionesacramenti.
2. Præterea. Frequenter accipientes sacramenta salutem non
consequuntur. Ergo opera2 salutis non debent3 poni in defini­
tione sacramenti.
3. Præterea. In sanctis hominibus divina virtus operatur ad
salutem ipsorum, ut dicitur Is. xxvi, 12 : « Omnia opera nostra
operatus es in nobis » ; nec tamen sancti homines dicuntur
sacramenta. Ergo idem quod4 prius.

[V]
[III, q. 64, a. 2, ad 2.]

20. — ULTERIUS. Videtur quod definitio Hugonis de5
Sancto Victore (lib. I de sacram, p. 9, c. 2 ; L. 176, 317) sit
incompetens, quæ talis est : « Sacramentum est corporate vel
materiale elementum extrinsecus* oculis suppositum, ex institu­
tione significans7, ex similitudine repræsenians8, ex sanctifi­
catione invisibilem gratiam continens. »
1. Materia enim non prædicatur de toto. Sed materiale
elementum est materia sacramenti. Ergo male ponitur in defi­
nitione sacramenti ut genus.
2. Præterea. In quibusdam sacramentis non est elementum,
sed elementatum, sicut in extrema unctione est oleum. Ergo
definitio non est communis omnibus sacramentis.
3. Præterea. Similitudo est rerum differentium eadem quali­
tas. Sed non potest esse eadem qualitas rerum spiritualium ad
corporalia ; ergo nec similitudo. Ergo male dicitur : « Ex simi­
litudine repræsenians. »
4. Præterea. Si est aliqua similitudo, illa est ex naturali
proprietate materialis elementi. Si ergo ex similitudine reprae­
sentat, et idem est repræsentare quod significare, ut potest
patere per definitionem signi in littera positam, ergo sacra­
mentum non significat ex institutione.
21. — RESPONSIO. Dicendum AD PRIMAM QUÆSTIONEM quod sacramentum secundum proprietatem vocabuli
1. Cf. Isidorum, 1. vi Elymol,, c. 19, n. 40 ; (L. 82, 255). — 2. Ed. «operatio ». —
3. Ed. « debet ». — 4. F. « quot. ». — 5. Ed. « a ». — 6. Migne « foris sensibiliter pro­
positum, ex similitudine repræsentans et ex institutione significans, etc.». — 7. Ed.
« signans ». — 8. Ed. ad « et ».

videtur importare sanctitatem active, ut dicatur sacramentum
quo aliquid sacratur, sicut ornamentum quo aliquid ornatur.
Sed quia actiones activorum debent1 esse proportionate condi­
tionibus passivorum, ideo in sanctificatione qua homo sancti­
ficatur, debet esse talis sanctificandi modus qui homini competat
secundum quod rationalis est, quia ex hoc est homo. Inquantum
autem est rationalis, habet cognitionem a sensibilibus ortam.
Unde oportet quod sanctificetur hoc modo quod sua sanctifi­
catio sibi innotescat et2 per similitudines sensibilium rerum.
Et secundum hoc invenitur diversa acceptio sacramenti.
22. — Aliquando enim3 sacramentum importat rem qua fit
consecratio. Et sic passio Christi dicitur sacramentum. Et hæc
est prima acceptio quam Magister ponit.
23. — Aliquando vero includit modum consecrationis qui
homini competit secundum quod causæ sanctificantes et sua
sanctificatio per similitudines sensibilium sibi4 notificantur. Et
sic sacramenta novæ legis sacramenta dicuntur ; quia et conse­
crant, et sanctitatem significant modo prædicto et etiam primas
sanctificationis causas5 : sicut baptismus sanctificat® et puri­
tatem designat, et mortis Christi signum est.
24. — Aliquando autem7 includit tantum significationem
prædictarum consecrationum : sicut signum sanitatis dicitur
sanum. Et hoc modo sacramenta veteris legis sacramenta dicuntur,
in quantum significant ea quæ in Christo sunt gesta, et etiam
sacramenta novae legis.
25. —■ Relicto ergo primo modo dicendi sacramentum, quia
de hujusmodi sacramentis dictum est in III libro, de sacra­
mentis secundo et tertio modo dictis non poterit alia communis
definitio assignari nisi dicatur : « Sacramentum est sacræ rei
signum ; » nisi quod oportet ut subintelligatur talis modus
significandi qui est per similitudinem rei sensibilis, quod Ma­
gister addit8 ut scilicet ejus similitudinem gerat.
26. — AD PRIMUM ergo dicendum quod quamvis significatio
non sit de ratione curationis simpliciter, est tamen de ratione
curationis talis quæ fit per sacramenta, ut ex dictis patet.
27. — Ad secundum dicendum quod res sensibiles non sunt
signa divinorum ut sunt sacrantia, sed ut sunt in seipsis sacra.
Sacramentum autem debet intelligi signum rei sacræ ut est
sacrans. Et ideo non9 oportet quod omnes res sensibiles sint
sacramenta.
28. —■ Ad tertium dicendum quod quamvis serpens æneus
1. Ed. « dicuntur ». — 2. Ed. om. « et ». — 3. β « autem ». — 4. β om. « sibi ».—
5. Ed. ad. « significant ». — 6. RANVP. om. « sanctificat ». — 7. RANVP. « etiam ».
— 8. P. ad. « quod est id. ». — 9. RAVP. om. « non ».

esset signum rei sacræ sacrantis, non tamen inquantum sacrans
est actu ; quia non ad hoc adhibebatur ut aliquis sanctifica­
tionis effectus perciperetur, sed solum effectus exterioris cura­
tionis. Et similis est ratio de imagine crucis quæ ponitur tantum
.*■ ad repræsentandum.
29. — Ad quartum dicendum quod sacramenta novæ legis
tria significant1 : scilicet causam primam sanctificantem, sicut
baptismus, mortem Christi ; et quantum ad hoc sunt signa
rememoraliva. Item significant effectum sanctificationis quam
faciunt, et hæc significatio est eis prindipalis ; et sic sunt signa
demonstrativa. Nec obstat, si aliquis sanctitatem non recipit ;
i
quia non est ex defectu sacramenti, quod, quantum in se est,
natum est gratiam conferre. Item significant finem sanctifica­
tionis, scilicet æternam gloriam ; et quantum ad hoc sunt signa
prognostica.
30. — Sacramenta vero veteris legis erant totaliter signa pro­
gnostica.
31. —· Ad quintum dicendum quod signum, quantum est in
se, importat aliquid manifestum quoad nos, quo manuducimur
in cognitionem alicujus occulti.
Et quia ut frequentius effectus sunt nobis manifestiores
causis ; ideo signum quandoque contra causam dividitur, sicut
, demonstratio « quia» dicitur per signum a communi, in I Phgs. ;
(a. 1, 184a, 18 s. ; 1. I, n. 6 s.)2 ; demonstratio autem « propter
quid » est per causam.
Quandoque autem causa est manifesta quoad nos, utpote
cadens sub sensu ; effectus autem occultus, ut si expectatur in
futurum. Et tunc nihil prohibet causam signum sui effectus
dici.

32. — AD SECUNDAM QUÆSTIONEM dicendum quod,
sicut dictum est, signum importat aliquod notum quoad nos,
quo manuducimur in alterius cognitionem. Res autem primo
nobis notæ, sunt res cadentes sub sensu, a quo omnis nostra
cognitio ortum habet. Et ideo signum quantum ad primam
sui institutionem significat aliquam rem sensibilem, prout per
eam manuducimur in cognitionem alicujus occulti. Et sic Ma­
gister accipit hic signum.
33. —■ Contingit autem aliquando quod aliquod magis notum
quoad nos, etiam si non sit res cadens sub sensu, quasi secun­
daria significatione signum dicatur ; sicut dicit Philosophus
in II Elh. (β 2. 1104b, 4 ; 1. 3, n. 266), quod « signum generati
1. RA. « signant ». —· 2. Ed. « sicut demonstratio « quia » est quæ dicitur esse per
signum a communi, ut in I Phys. textu 4, dicitur... ».

14

SCRIPTUM SUPER LIB. IV SENTENTIARUM

habitus in nobis oportet accipere flentem in opere delectationem »,
quæ non est delectatio sensibilis, cum sit rationis.
34. — AD PRIMUM ergo dicendum quod definitio illa non
est per oppositas res, sed per oppositas rationes. Unde etiam
ibidem dictum est quod omne signum est res.
35. — Ad secundum dicendum quod in rebus intelligibilibus
fit processus ab his quæ sunt notiora simpliciter, sicut patet in
mathematicis. Unde ibi effectus non sunt signa causarum,
sed in rebus sensibilibus.
36. — Ad tertium dicendum similiter de locutione angelorum,
quod fit per ea quæ sunt notiora simpliciter. Unde bon possunt
proprie dici signa, sed quasi transumplioe.

37. — AD TERTIAM QUÆSTIONEM dicendum quod illa
definitio Magistri completissime rationem sacramenti desi­
gnat, prout nunc de sacramentis loquimur. Ponitur enim effi­
cientia sanctitatis in hoc quod dicitur1 : « ut causa existât » ; et
modus competens homini quantum ad cognitionem, in hoc
quod dicitur1 : « invisibilis gratiæ visibilis forma » ; et modus
significationis homini connaturalis, scilicet ex similitudine sen­
sibilium, in hoc quod dicitur1 : « ut imaginem gerat. »
38. — AD PRIMUM ergo dicendum quod quia visus est
nobilior inter alios sensus, et plures differentias rerum ostendit,
ut dicitur in principio2 Meta. (A 1. 980a, 26-27 ; 1. 1, n. 6) ;
ideo, ut Augustinus dicit (lib. X Confess., c. 35 ; L. 32, 802)
« nomen visus ad omnes alios sensus extenditur », Et ideo « visibilis »
ponitur hic pro sensibili communiter.
39. —■ Ad secundum dicendum quod forma sumitur hic com­
muniter pro figura, secundum quod est in quarta specie quali­
tatis, et non pro forma exemplari ; quia per mutationem figuræ
imaginibus aliquid repraesentamus.
40. — Vel si sumatur pro forma exemplari, hoc esset3 in quan­
tum sacramenta sunt quodammodo causæ invisibilis gratiæ.
Et ita in via generationis præcedunt, quamvis quantum ad
institutionem imitentur.
41. — Ad tertium dicendum quod character baptisçialis et
corpus Christi verum non dicuntur sacramenta nisi secundum
quod conjunguntur exterioribus4 signis sensibilibus.
42. — Ad quartum dicendum sicut ad secundum, quod forma
quæ est figura, non habet oppositionem ad imaginem, cum
figura imago dicatur.
43. — Ad quintum dicendum, quod sacramentum non dividitur
per sacramenta veteris et novse legis sicut genus per species, sed
1« α « dicit ». — 2. Ed. « I ». — 3. P. < est », — 4. RANVP. om. « exterioribus ».

9.
’ sicut analogum in suas parles, ut sanum in habens sanitatem
et significans eam. Sacramentum autem simpliciler est quod
causât sanctitatem. Quod autem significat tantum, non est
sacramentum nisi secundum quid. Et ideo esse causam, potest
* poni in definitione sacramenti, sicut habens sanitatem in defi­
nitione sani.

'

44. — AD QUARTAM QUÆSTIONEM dicendum quod defi- '
" nitio illa Augustini1, si tamen in verbis illis sacramentum defi• nire intendit, datur de sacramento quantum ad id quod est
principale in ratione ipsius, scilicet causare sanctitatem.
Et quia sacramenta non sunt primæ causæ sanctitatis, sed
■ quasi causæ secundariæ et instrumentales, ideo definiuntur
sacramenta sanctificationis instrumenta. Actio autem non attri­
buitur instrumento, sed principali agenti, cujus virtute instru­
menta ad opus applicantur, prout sunt mota ab ipso. Et ideo
sacramenta non dicit esse sanctificantia, sed quod in eis divina
virtus occulta existens sanctificat.
45. — AD PRIMUM ergo dicendum quod sacramentum est
et2 causa et signum.
Est quidem causa instrumentons. Et ideo virtus agentis prin­
cipalis occulte in ipso operatur, sicut virtus artis3 in serra.
46. — Sed inquantum est signum, est ad manifestandum
hujusmodi occultationem ; ut sic ante significationem sit occul­
tum, sed postquam significatio facta est actu, sit manifestum.
47. — Ad secundum dicendum quod hoc contingit per acci­
dens ex defectu recipientium. Definitiones autem respiciunt hoc
quod per se est, sicut quod ignis calefacit, quantum in se est,
quamvis ex parte passivi impediri posset.
48. — Ad tertium dicendum quod in sacramentis Deus ope­
ratur salutem sicut in instrumentis, quibus mediantibus salus
causatur ; sed in hominibus sicut in subjectis recipientibus
salutem.' Et ideo ratio non sequitur.

49. — AD QUINTAM QUÆSTIONEM dicendum quod defi­
nitio Hugonis de sancto Victore eadem est cum definitione
quam Magister in Littera ponit, hoc excepto quod addit causam
significationis quæ est institutio, et causam efïîcientiæ quæ
est sanctificatio. Idem enim est dictum « materiale elementum
exterius oculis suppositum,4 ex institutione significans, » quod
« invisibilis gratiæ visibilis forma » ; et « ex similitudine repraesen­
tans », idem est ei quod dicitur, « ut imaginem gerat » ; et « ex
sanctificatione invisibilem gratiam continens », idem est ei quod
dicitur « ut causa existât ».
1. Cf. n.
ad. « et ».

19. — 2. Ed. om. « et ». — 3. RANVP. ad. « vel artificis ».— 4. Ed<

50. — AD PRIMUM ergo dicendum quod sicut formæ artifi­
ciales sunt accidentales1, ■—■ in artificialibus tota substantia est
materia, et propter hoc praedicatur, ut dicatur, « Phiala est
aurum » —; ita etiam cum sacramenti2 forma non det esse sub­
stantiale, sed accidentale in genere causæ et signi, non est incon­
veniens ut materia sacramenti de ipso prædicetur et in ejus
definitione sicut genus ponatur s hoc enim etiam in aliis acci­
dentibus contingit, ut dicitur in VII Meta. (£ 5. 1030b, 14 s. ;
1. 4, n. 1342 s.), ut cum dicitur : « Simum est nasus curvus ».
51. — Ad secundum dicendum quod elementum accipitur
communiter pro quolibet corporali visibili, sive sit elementum
simplex, sive elementatum. Et utimur tali modo loquendi
propter verbum Augustini qui dicit (in Joan., tract. 80, η. 3 ;
L. 35, 1840) : « Accedit verbum ad elementum et fit sacramentum. »
In baptismo enim qui est sacramentorum janua, materia est
elementum simplex.
52. — Ad tertium dicendum quod inter corporalia et spiri­
tualia non attenditur similitudo per participationem ejusdem
qualitatis, sed per proportionalitatem quæ est similitudo proportionatorum ; ut quod3 sicut se habet aqua ad delendas corporales
maculas, ita gratia ad abluendum spirituales. Et secundum
hunc modum similitudinis transferuntur etiam corporalia ad
spiritualia.
53. ■— Ad quartum dicendum quod res sensibilis secundum
prædictam similitudinem ex naturali proprietate pluribus est
conformis. Et ideo quantum est de se æqualiter potest quodlibet
illorum significare. Ad hoc ergo quod ad unum determinetur,
et sic sua significatio sit certa, oportet quod accedat institutio
quæ ad unum determinet. Et sic repræsentatio quæ est ex simi­
litudine naturalis proprietatis, importat aptitudinem quamdam
ad significandum ; sed4 determinatio et complementum signi­
ficationis ex institutione est.

ARTICULUS II
[I]
[III, q. 61, a. 1 ; III Cg. c. 119 ; IV, c. 55, 56]

54. — AD SECUNDUM SIC PROCEDITUR. Videtur

quod

SACRAMENTIS HUMANUM GENUS ETIAM POST LAPSUM NON INDI­
GEAT.

1.

Per gratiam enim et virtutes peccati vulnera sanantur

1. Ed. ad. « tamen », contra αγ^εη ; β ad. « cum ». — 2. Ed. « in sacramentis ». —
3. Ed. om. < quod ». — 4. RANVP. « quia etsi representatio quæ est ex similitudine
naturalis proprietatis importat aptitudinem quamdam ad significandum, attamen... ».

in nobis ; quia gratia a Sanctis dicitur sanitas et decor animæ.
Philosophus etiam in II Eth., (β 2. 1104a, 11 ; 1. 2, n. 260 s.',
comparat virtutem sanitati corporali. Cum ergo sacramenta sint
instituta ut medicinæ peccati, ut Hugo de sancto Victore
dicit (lib. I De sacram, fidei, p. 8, c. 12 ; L. 176, 313), videtur
quod eis non indigeamus.
2. Præterea. Contraria contrariis curantur. Sed homo mor­
bum peccati incurrerat, se per affectum' rebus temporalibus
subjiciendo. Ergo videtur inconveniens modus curationis ut
sub rebus sensibilibus humilietur, sicut Magister dicit.
3. Præterea. Illud1 quod est causa occultationis et erroris,
non prodest ad eruditionem. Sed tradere spiritualia sub signis
corporalibus est occultatio quædam spiritualium ; unde et
pluribus est causa erroris : sicut patet de illis qui Deum credebant
per lineamenta corporalia distingui propter modum loquendi
symbolicum in Scripturis. Ergo non facit ad eruditionem nostram
sacramentorum exhibitio, ut Magister dicit (8).
4. Præterea. I Tim. ιν2, 8 : « Corporalis exercitatio ad modicum
utilis est. » Sed exercitatio quæ fit in sacramentis est corporalis,
quia res quæ in usum veniunt corporales sunt. Ergo eis non
indigemus propter exercitationem, ut iterum Magister dicit.
55. —■ SED CONTRA. Augustinus dicit Contra Faustum
(1. XIX, c. 11 ; L. 42, 355), quod omnis religio habuit aliqua
signa exteriora, in quibus conveniebant ad Deum colendum.
Sed in Ecclesia Dei, post peccatum, in hoc mundo peregrinante
est verissima religio. Ergo oportet in ea esse hujusmodi signa, et
hæc sunt sacramenta ; ergo indigemus eis.
56. —■ Præterea. Medicina vulnerum debet esse proportionata.
Sed vulnus peccati devenerat in humano genere usque ad corpus,
in quo habitat lex peccati, ut dicitur Bom., vu, 23. Ergo debuit
medicina etiem per aliqua corporalia ei parari. Sed hujusmodi
sunt sacramenta. Ergo sacramentis homo in statu naturæ
lapsæ indiget.
[Π]
[II S., d. 23, q. 2, a. 1, ad. 1 : III, q. 61, a. 2]

57. — ULTERIUS. Videtur

quod etiam ante peccatum

HOMO EIS INDIGUISSET.

1. Homo enim etiam ante peccatum gratia indigebat, ut in
II lib. (c. 24, q. 1, a. 4, ad 2) dictum est. Sed sacramenta sunt
instituta ad gratiæ collationem. Ergo homo eis in statu innocentiæ indiguisset.
2. Præterea. Dionysius in i cap. Eccles. Hierar., (n. 2 ; G. 3,
374), assignat hanc causam institutionis hujusmodi sensibilium
1. Ed. « Id ». — 2. αβδ « vi ».

figurarum in sacramentis ; quia per hujusmodi1 materiale elemen­
tum2 melius reducimur3 ad spiritualia4, propter connaturalitatem cognitionis nostræ ad sensibilia. Sed homo in statu innocentiæ materialis erat, et ex sensibilibus cognitionem accipiens,
propter quod etiam in paradiso dicitur positus ad operandum,
ut naturales vires rerum experiretur. Ergo et tunc indiguit
hujusmodi sacramentis.
3. Praeterea. Matrimonium sacramentum quoddam est. Hoc
autem in paradiso fuit institutum in statu innocentiae, ut patet
Gen. ii. Ergo in statu innocentiae homo sacramentis indiguisset.
58. — SED CONTRA. Mat., ix, 12 : « Non opus esi sanis
medico », nec etiam medicina. Sed Hugo de sancto Auctore
dicit (lib. I de Sacram., p. 9, c. 3 ; L. 176, 319) quod sacramenta
sunt vasa medicinalia. Ergo non erant in statu innocentiæ
necessaria, cum morbus non erat.
59. — Præterea. Sacramenta virtutem sortiuntur ex passione
Christi. Unde et de latere ipsius in cruce pendentis fluxisse
dicuntur. Sed si homo non peccasset, Christi passio non fuisset.
Ergo nec sacramenta.
[III]
[III, q. 61, a. 3]

60. — ULTERIUS. Videtur ouod in statu legis

naturæ

SACRAMENTA NON FUERUNT NECESSARIA.

1. Non minus enim est necessaria eruditio quæ fit per præcepta quam illa quæ fit per sacramenta. Sed præcepta non
fuerunt aliqua5 data ab bene vivendum præter ea quibus naturali
ratione ad bene vivendum informabantur. Ergo videtur quod
nec sacramenta debuerunt pro tempore illo institui, cum ea
lex naturalis non dictet : quod patet ex hoc quod non sunt eadem
apud omnes et secundum omne tempus.
2. Præterea. Sacramenta, quando instituta sunt, necessaria
sunt ad salutem, ut patet Joan., iii, 5 : « Nisi quis renalus
fuerit etc. ». Sed ea quæ ante legem scriptam videntur esse
sacramenta, erant voto celebrata et non necessitate, ut Hugo
de sancto Victore dicit (lib. I de sacr., p. 11, c. 5 ; L. 176, 345).
Ergo non erant sacramenta, et per consequens nec necessaria.
61. — SED CONTRA. Secundum Hugonem (lib. I, de sacram.,
p. 8, c. 12 ; L. 176, 313) quandocumque fuit morbus, fuit et
medicina morbi. Sed in statu legis naturæ erat morbus peccati.
Ergo necessaria erat sacramentorum medicina.
1. RANVP. ad. « sensibiles figuras ». — 2. η et ed. « nostrum ». — 3. Ed. « manu
ducitur ». — 4. αη om. « ad spiritualia ». — 5. Ed. “ alia ».

[IV]
[III, q. 61, a. 3]

62. — ULTERIUS.Videtur
SACRAMENTA

LEGIS

NATURÆ

quod nec debuerunt supra illa
ALIA

SUPERADDI IN LEGE MOYSI.

1. Quod enim superadditur alteri, debet esse magis ad perfec­
tionem accedens. Sed sacramenta quæ fuerunt in lege naturæ,
erant propinquissima perfectis sacramentis quæ sunt in lege
nova, ut patet de oblatione Melchisedech. Ergo non debuit
fieri superadditio per legem Moysi.
2. Præterea. Superadditio ad id quod bonum erat vel mutatio
ejus non debet fieri nisi propter meliorationem. Sed sacramenta
veteris legis non habebant alium effectum meliorem effectu
sacramentorum legis naturæ, quia utraque sacramenta signi­
ficabant tantum. Ergo non debuit fieri aliqua mutatio ipsorum
vel superadditio ad ea.
63. — SED CONTRA. Sacramenta, ut Magister in Littera (8)
dicit, ad eruditionem instituta sunt. Sed secundum Gregorium
(In Ezech. lib. II, hom. 4, n. 12; L. 76, 980), per incrementum
temporum crevit scientia sanctorum patrum, et fides etiam magis
explicata est, ut in III lib. d. 25 (q. 2, a. 2, sol. 1, 96), dictum est.
Ergo oportuit etiam1 in lege Moysi alia sacramenta superaddi2
sacramentis legis naturæ.

[V]
[Infra, d. 2, q. 1, a. 4, sol. 1 ; III, q, 61, a. 4; IV Cg.t c. 57.]

64. — ULTERIUS. Videtur

QUOD IN LEGE NOVA NON DEBUE­

RUNT ALIQUA SACRAMENTA REMANERE.

1. Veniente enim veritate cessat figura. Sed « gratia et veritas
jam per Christum Jesum facta est », Joan., i, 17. Ergo non indi­
gemus sacramentis gratiam ipsius et veritatem significantibus.
2. Præterea. Apostolus, Galat. iv3, 2, 3, dicit quod antiqui
patres erant sub elementis mundi servientes, sicut puer sub pædagogo usque ad præfinilum tempus a patre. Sed tempus plenitu­
dinis est tempus incarnationis, ut ibidem dicitur. Ergo cum
sacramentum sit materiale elementum, videtur quod ex tunc
non debuerimus sub sacramentis salutem quærere.
65. — SED CONTRA. Quando est tempus medicandi, tunc
magis necessariæ sunt medicinæ. Sed tempus aptissimum spiri­
tuali medicationi est tempus gratiæ. Unde in Ps. (ci, 14; lxiv,
12), tempus miserendi, annus benignitatis Dei dicitur. Ergo in
statu gratiæ maxime necessaria sunt sacramenta quæ sunt medi­
cinæ quædam.
1. Ed. om. « etiam ». — 2. Ed. « addi. ». — 3. αβ3 « III ».

66. — RESPONSIO. Dicendum AD PRIMAM QUÆSTIONEM
quod sacramenta non erant necessaria necessitate absoluta,
sicut necessarium est Deum esse, cum ex sola divina1 benigni­
tate2 instituta sint, sed de necessitate quæ est ex suppositione
finis ; non ita tamen quod sine his Deus hominem sanare non
posset, quia sacramentis virtutem suam non alligavit, ut in
Littera (8) dicitur : sicut cibus necessarius est ad vitam humanam ;
sed quia per sacramenta magis congrue fit hominis reparatio :
sicut equus dicitur necessarius ad iter, quia in equo facilius
homo vadit.
67. — Hujusmodi autem congruitatis causa potest accipi
ex hoc quo homo per peccatum praecipue circa sensibilia cor­
ruptus erat, eis detentus ne in Deum surgere posset.
Erat autem prædicta corruptio quantum ad cognitionem ;
quia humana mens circa sensibilia tantum occupari noverat,
intantum ut quidam nihil extra sensibilia crederent ; et si qui
ad cognitionem intelligibilium pervenirent, ea secundum modum
rerum sensibilium judicabant.
Similiter quantum ad affectionem; quia eis quasi summis
bonis inhaerebant, Deo postposito.
Similiter etiam quantum ad actionem ; quia homo eis inordi­
nate utebatur.
68. — Necessarium ergo fuit ad curationem peccatorum ut
homo ex sensibilibus in spiritualia cognoscenda proficeret, et
ut affectum quem circa ea habebat, in Deum referret, et3 eis
ordinate et secundum divinam institutionem uteretur. Et
ideo necessaria fuit sacramentorum institutio, per quæ homo
ex sensibilibus de spiritualibus eruditur, et hæc est secunda
causa quam Magister ponit ; per quæ etiam affectum qui sensi­
bilibus subjicitur, in Dei reverentiam referret, et hæc est prima
causa ; per quæ etiam circa ea in honorem Dei excitaretur, et
hæc est tertia* causa.
69. — AD PRIMUM ergo dicendum quod gratia et virtutes
sanant formaliter, sicut sanitas ; sed sacramenta quodammodo
effective, sicut medicinæ quædam. Unde sicut non sequitur :
sanitas sanat, ergo medicinæ non sunt necessariæ ; ita nec hæc :
gratia sanat, ergo sacramenta non sunt necessaria ; sed magis
posset contrarium concludi.
70. — Ad secundum dicendum quod per eadem contrario
modo fit virtus et corrumpitur, ut patet5 in II Eth. (β 7. 1107a,
29 ; 1. 8 et 9). Unde sicut corruptio virtutis facta est in homine
per hoc quod se sub sensibilibus rebus humiliavit propter ipsa
1. PF. om. « divina ». — 2. β RANVP. « bonitate ».— 3. Ed. ad. « ut ». — 4. Cf.
Hugonem de S. V., 1. I de Sacram., p. 9, c. 3 ; L. 176, 319. — 5. Ed. om. « patet ».

sensibilia ; ita reparatio virtutis convenienter fit per hoc quod
homo sub eis humiliatur propter Dei reverentiam. Et sic contra­
ria contrariis curantur, quia contraria debent accipi circa idem.
71. — Ad tertium dicendum quod remanentibus in sensibi­
libus prædictus modus tradendi spiritualia est occultus et erroris1
occasio ; a quibus etiam congruum est sancta occultare, ut
Dionysius dicit, Hier. Eccl. 1 cap., (G. 3, 370.)
Sed eis qui instruuntur ex sensibilibus in spiritualem intellec­
tum consurgere, est valde congruus, quia12 est conformis naturali
cognitioni qua ex sensibilibus cognitionem intellectus accipit.
72. — Ad quartum dicendum quod corporalis exercitatio
• secundum se accepta ad modicum utilis est in comparatione ad
pietatem, ut ibi Apostolus intendit ; sed si ei pietas adjqngatur, sicut fit in sacramentis quæ ad religionis pietatem perti­
nent, est valde utilis.

.

73. — AD SECUNDAM QUÆSTIONEM dicendum quod uti­
litas sacramentorum est eruditio et curatio. Quantum autem ad
curationem omnibus patet quod non erant necessaria sacramenta
in statu innocentiæ, cum tunc morbus non esset.
74. —■ Sed Quidam dicunt quod erant necessaria quantum
ad eruditionem ; quia homo in statu etiam illo sensibilibus3 ute­
batur, et ita ex sensibilibus ei4 spiritualia significari congruebat.
Sed hoc non videtur conveniens, quia significatio fit ad acqui­
rendum cognitionem de eo quod significatur.
Quamvis autem homo5 in primo statu sensibilia cognosceret,
et in eis etiam spiritualium similitudines inspiceret, non tamen
ex sensibilibus spiritualium cognitionem accepisset6, sed magis
ex influentia divini luminis. Et ideo sacramentis ad eruditionem
non indigebat.
75. —■ Et hoc etiam in Littera (8) Magister significare videtur,
quia refert hoc quod de eruditione dicit, ad defectum cogni­
tionis qui est in statu peccati.
Et ideo dicendum est cum Aliis quod in statu innocentiæ
sacramenta non fuissent7.
76. —AD PRIMUM ergo dicendum quod sacramenta non sunt
instituta ad gratiam conferendam, nisi prout gratia est sanans
formaliter morbum peccati. Et sic in statu innocentiæ homo
gratia non indigebat.
77. — Ad secundum dicendum quod in statu innocentiæ supe­
riores partes hominis omnino inferioribus dominabantur. Et
ideo quamvis homo haberet sensus et materialis esset, non tamen
1. RAVP. « est occulti erroris occasio », N. « occultus est erroris occasio ». —
2. F. « qui ». — 3. F. « sensibus ». — 4. Ed. om. « ei ». — 5. RANVP. om. « homo ».
— 6. RANVP. « accepit ». — 7. RANVP. ad. « necessaria ».

intellectus ex sensibilibus cognitionem accipiebat, sed ex influen­
tia divini luminis habebat.
Sed quia experientia etiam eorum quæ prius sciebamus, delec­
tabilis est, ideo operabatur ad experiendum naturæ vires, non
ut ex hoc habitum scientiæ acciperet, sed ut ex visione expe­
rimental! eorum quæ sciebat, delectaretur.
78. — Ad tertium dicendum quod matrimonium non fuisset
in statu innocenliæ in remedium, sed in officium. Et quia sacra­
menta remedia sunt, ideo proprie loquendo, non fuisset sacra­
mentum, nisi forte inquantum rem sacram significabat ; non
quidem1 ut illius sacræ rei, scilicet conjunctionis Christi et
Ecclesiæ, per hujusmodi matrimonium homo in statu illo cogni­
tionem accepisset ; sed magis e converso ex cognitione prædictæ
conjunctionis convenientiam et sanctitatem matrimonii cogno­
visset.
79. — AD TERTIAM QUÆSTIONEM dicendum quod ea
quæ ab homine fiunt, a cognitione ortum oportet habere ; alias
non essent humana opera. Unde oportet quod operatio cognitioni
respondeat, sicut effectus causæ.
80. —· In statu autem legis naturæ non sufficiebat ad salutem
sola naturalis cognitio, sed exigebatur fides aliquorum quæ
supra rationem sunt. Et post lapsum exigebatur fides de repara­
tore per quem erat medicina morbi. Et ideo in statu illo non
tantum erant necessaria opera quæ sunt de dictamine legis
naturalis, sed etiam alia quæ essent protestationes et signa eorum
quæ ad reparationem pertinebant. Et hæc erant illius temporis
sacramenta, sicut sacrificia, decimæ, oblationes et hujusmodi.
81___ AD PRIMUM ergo dicendum quod præcepta quæ
ordinant ad bene vivendum, sunt præcepta legis naturæ quæ
respondent cognitioni naturali. Et quia cognitio naturalis suf­
ficienter ea dictabat, nondum per contrariam consuetudinem
omnino obtenebrata, ideo non erat tanta necessitas ut eorum
expressio fieret, sicut sacramentorum quæ supernatural! cogni­
tioni respondent.
82. — Ad secundum dicendum quod ante legem scriptam
erant quædam sacramenta necessitatis, sicut illud fidei sacra­
mentum quod ordinabatur ad deletionem originalis peccati ;
et similiter poenitentia quæ ordinabatur ad deletionem actualis ;
et similiter matrimonium quod ordinabatur ad multiplicationem
humani generis. Sed sacrificia et oblationes et hujusmodi erant
voluntatis et necessitatis2 : necessitatis in communi, ut scilicet
aliquid facerent in protestationem fidei suæ, qua Deo per latriæ
1. A « et non quidem illius ». — 2. RANVP. om, « voluntatis et necessitatis ».

religionem subjecti erant; sed in speciali erani voluntatis, utrum
scilicet deberent1 sacrificia exhibere, vel oblationes, vel aliquid
hujusmodi.

83. — AD QUARTAM QUÆSTIONEM dicendum quod cum
sacramentorum usus fidei proportionaliter respondeat, sicut
dictum est, oportuit quod secundum diversum statum fidei
diversimode sacramenta traderentur. Fides autem quantum ad
articulorum explicationem semper magis ac2 magis crevit
secundum vicinitatem3 temporis gratiæ, ut in4 III lib. d. 25
(q. 2, a. 2, sol. 1), dictum est. Et secundum hoc oportuit sacra4 menta magis ac magis determinari.
84. — Et propter hoc, quia in Abraham fides primo habuit
quasi notabilem quantitatem, ut propter fidei religionem ab aliis
n separaretur, unde et pater fidei dicitur, ideo sibi signaculum
sive sacramentum fidei determinatum fuit, scilicet circumcisio.
85. — Et quia tempore Moysi jam fides ad tantam quanti­
tatem devenerat ut non solum in uno homine refulgeret vel in
una5 familia, sed in una tota gente, populo Dei multiplicato ;
ideo oportuit et legem dari, quæ non nisi populo ferri potest —
unde legis-posilwa6 est pars politicæ, non œconomicæ vel monasticæ —■ et sacramenta in speciali determinari et multiplicari. Et
propter hoc necessarium fuit in lege Moysi determinari sacri­
ficia, oblationes et decimas, quantum ad omnes singulares cir­
cumstantias, et matrimonia ordinari et pœnitentiæ satisfac­
tiones distingui.
86. — AD PRIMUM ergo dicendum quod quamvis oblatio
Melchisedech perfectissime repræsentaret nostrum sacrificium
quantum ad materiam, tamen etiam oportuit multas alias
circumstantias repræsentari, sicut modum sumendi et passio­
nem Christi, cujus est memoriale, quæ explicite figurantur7
per agnum paschalem et per alia legis sacramenta.
87. — Ad secundum dicendum quod quamvis non sit facta
melioratio per sacramenta veteris legis quantum ad alium effec­
tum in genere, scilicet causare ; facta est tamen quantum ad
eumdem effectum qui est significare, inquantum expressius et
pluribus modis futura gratiæ significabantur sacramenta.
88. — AD QUINTAM QUÆSTIONEM dicendum quod eadem
fides est etiam8 modernorum et antiquorum, ut Augustinus
dicit (in Joan, tract. 45, η. 9 ; L. 35, 1722), quia quem illi cre­
debant venturum, nos credimus jam venisse. Et ideo cum sacra­
1. β « debent ». — 2. Ed. « et ». — 3. RANVP. « propinquitatem ». — 4. PF.
om. « in ». — 5. RANVP. om. « una ». — 6. Ed. « legis positio ». — 7. RANVP.
« significantur ». — 8. Ed. om. « etiam ».*

menta fidei correspondeant, sicut protestationes ipsius et ab
ea1 virtutem habentia, oportet quod sicut antiqui patres redemp­
tionis Christi participes effecti sunt per sacramenta quae erant
signa futuri, ita et in nos redemptio ejus perveniat mediantibus
aliquibus sacramentis significantibus quod jam factum est,
quæ sunt sacramenta novæ legis.
89. - AD PRIMUM ergo dicendum quod, sicut dicit Dio­
nysius in Eccles. Hier. (c. 5, n. 2 ; G. 3, 502), status novæ legis
medius est inter statum veteris legis et statum coelestis patriæ.
Et ideo etiam ea quæ sunt novæ legis, et sunt veritas respectu
signorum veteris legis, et sunt figuræ respectu manifestæ et
plenæ cognitionis veritatis quæ erit in patria. Et ideo adhuc
oportet in nova lege quod maneant aliquæ figuræ ; sed in patria,
ubi erit plenaria perceptio veritatis, omnes figuræ cessabunt.
90. — Ad secundum dicendum quod sacramenta legalia gra­
tiam non continebant. Et ideo Apostolus ibidem (Gal. iv, 9)
nominat ea egena et vacua. Et propter hoc qui eis subdebantur,
erant sub elementis pure corporalibus. Sed non est simile de
sacramentis quæ gratiam invisibilem continent.
ARTICULES III
[Infra d. 13, q. 1, a. 2 ; sol. 6, ad. 2 ; III, q. 60, a. 6, 7 ; Ver., q. 27, a. 4, ad 10.]

91. — AD TERTIUM SIC PROCEDITUR. VIDETUR

QUOD

sacramenta non consistant in verbis et rebus.

1. Sacramentum enim est aliquid unum. Sed ex duobus
quæ non sunt conjuncta, non potest aliquid unum fieri, nec
potest unum esse forma alterius. Cum ergo verba et res sint
omnino separata, videtur quod ex eis non possit constare sacra­
mentum, ut habeat pro forma verba, et res pro materia.
2. Præterea. Sicut in sacramentis requiruntur verba, ita
et facta quædam, ut dicit Hûgo de sancto Victore (lib. I De
sacram., p. 9, c. 6 ; L. 176, 326). Sed facta non ponuntur de
integritate sacramenti. Ergo nec verba.
3. Præterea. Sacramenta sunt ad significandum et causandum.
Sed utrumque horum potent fieri per res sine verbis. Ergo sacra­
menta non consistunt in his duobus.
4. Præterea. Sacramenta veteris legis erant signa nostrorum
sacramentorum. Sed in illis non erant aliqua verba determinata.
Ergo nec in nostris esse debent.
5. Præterea. Poenitentia et matrimonium sunt quædam sacra­
menta. Sed de integritate eorum non sunt verba aliqua. Ergo
1. α ad. α sicut ».

hoc quod Magister dicit non est verum de omnibus sacramentis.
92. — SED CONTRA. Sacramenta « ex similitudine reprae­
sentant », secundum Hugonem ; sed sacramenta repræsentant1
ea quæ circa Christum sunt gesta. Ergo cum in Christo fuerit
verbum rei sensibili adjunctum, oportet quod hoc etiam sit in
sacramentis.
93. — Præterea. Medicina debet proportionari morbo. Sed
morbus peccati hominem quantum ad animam et corpus infe­
cerat. Ergo oportet in sacramentis esse verba quæ. respondeant
animæ, et res quæ respondeant corpori.
94. — Præterea. Secundum Hugonem (lib. I De sacram.,
f p. 9, c. 2 ; L. 176, 317), sacramenta « ex sanctificatione invisibilem
gratiam continent ». Sed « creatura... sanctificatur per verbum Dei »,
I Tim., iv, 5. Ergo oportet in sacramentis non solum res sed
etiam verba esse.

95. — RESPONSIO. Dicendum quod hoc est commune12 omni­
bus sacramentis quod consistant in rebus sensibilibus invisibi­
lem gratiam significantibus. Sed hoc est speciale sacramentis
novæ legis quod rebus verba addantur, propter 1res rationes.
96. — Prima est, quia hæc sacramenta non solum significant
», opus redemptionis quæ per Christum est facta, sicut alia sacra- . menta, sed3 ab ipsa Christi passione fluxerunt. Et ideo sicut
effectus proximi, habent suæ causæ imaginem quantum possunt,
ut scilicet ex rebus et verbis consistant, sicut Christus ex Verbo
" et carne.
97. — Secunda ratio est, quia non solum sunt signa futurorum,
sicut sacramenta veteris legis, sed præsentium et præteritorum,
ut prius dictum est, quæ possunt expressius significari quam
futura, sicut et certius cognosci. Et ideo significatio verborum
quæ est expressissima adjungitur significationi rerum.
98. — Tertia ratio est, quia gratiam continent ex sanctifica­
tione quæ fit per verbum Dei, ut dictum est.
99. — AD PRIMUM ergo dicendum quod sacramentum est
aliquid unum in genere signi vel causæ, quorum utrumque rela­
tionem importat. Non est autem inconveniens ut quæ sunt
in se distincta uniantur in relatione ad aliquid unum, sicut
accidit de multis trahentibus navem qui sunt una causa tractus
navis. Et sicut pater et mater sunt unum in generatione ; sic
etiam verba et res sunt unum in significando et causando, et
*
per consequens efficiunt unum sacramentum.
Et quia virtus causandi est in rebus ex verbis significantibus,
1. Ed. om. per homot. « secundum Hugonem ; sed sacramenta repræsentant ». —
2. Ed. ad. « in ». — 3. Ed. ad. « etiam ».

ut dictum est ; ideo verba sunt formalia, et res materiales, per
modum quo omne completivum forma dicitur.
100. — Ad secundum dicendum quod secundum Hugonem
de sancto Victore1, ad sacramenta concurrunt verba et res
et facta. Sed facta pertinent ad usum vel dispensationem sacra­
mentorum, verba autem et res sunt de essentia sacramenti.
Et ideo Magister in his duobus dicit constare sacramenta,
et non in factis.
Vel dicendum quod facta ad res reducuntur.
101. —■ Ad tertium dicendum quod nec efficacia causandi
nec expressio significandi poterat esse in rebus, nisi verba adjun­
gerentur, ut dictum est.
102. — Ad quartum dicendum quod non est similis ratio de
sacramentis veteris2 et novæ legis, ut ex dictis patet.
103. — Ad quintum dicendum quod matrimonium secundum
quod est in oflicium3 et poenitentia secundum quod est virtus,
non habent aliquam formam verborum ; sed secundum quod
utrumque est sacramentum in dispensatione ministrorum Ecclesiæ consistens, utrumque habet aliqua verba : sicut in matri­
monio sunt verba exprimentia consensum, et iterum benedic­
tiones ab Ecclesia institute ; in poenitentia autem est absolutio
sacerdotis verbotenus facta.
ARTICULUS IV

[I]
[infra d. 18, q. 1, a. 3, sol. 1, ad. 1 ; I-II, q. 112, a. 1, ad. 2 ; III, q. 62, a. 1, a. 6 ;
IV Cg., c. 57 ; Ver., q. 27, a. 4 ; Quodl. XII, q. 10 ; De Eccles. Sacram. ; Gal., c. 2,
1. 4.J

104. — AD QUARTUM SIC PROCEDITUR. Videtur

quod

SACRAMENTA N0VÆ LEGIS NON SINT CAUSA GRATIÆ.

1. Dicit enim Bernardus in Serm. de cœna Domini (n. 2 ;
L. 183, 214) : « Sicut investitur canonicus per librum, abbas per
baculum, episcopus per annulum ; sic divisiones gratiarum diversis
sunt traditæ sacramentis. » Sed liber non est causa canonicatus,
nec annulus episcopatus. Ergo nec sacramenta gratiæ.
2. Praeterea. Si sunt causæ gratiæ, oportet quod4 secundum
aliquod genus causæ. Sed constat quod non‘sunt causæ5 mate­
riales nec formales, cum sint extra essentiam gratiæ ; nec iterum
sunt causæ finales, quia magis sacramenta propter gratiam
habendam quæruntur quam e converso ; nec iterum causæ
efficientes, quia solus Deus efficit gratiam adeo quod nec etiam6
1. Ed. « quod sicut Hugo de Sancio Victore ibidem dicit ». — 2. β ad. « legis ». —
3. Ed. et TjiK « effectu », contra αρίδ. — 4. Ed. ad. « sint ». — 5. Ed. om. « causa-*. ». — 6. RANVP. om. « etiam ».

angelis qui sunt nobiliores sensibilibus creaturis, hoc com­
municatur. Ergo nullo modo sacramenta sunt causa gratiae.
3. Praeterea. Nobilius est agens patiente, secundum Augusti­
num in XII de Gen., ad lilt., (c. 16, n. 33; L. 34, 467) ; et secun, dum Philosophum, in III De anima (y 5. 430a, 18-19 ; 1. 10,
n. 733), et iterum causa dignior est effectu. Sed tam anima
rationalis quam gratia praevalent sensibilibus elementis. Ergo
sacramentum quod est materiale elementum, ut prius dictum
est, non potest agere in animam ad causandam1 gratiam in
ipsa2.
4. Praeterea. Omnis causa vel est univoca vel æquivoca. In
causa autem æquivoca est aliquid nobiliori modo quam in oaug satis, sicut calor in sole quam in aere ; in causa autem univoca
ς est aliquid eodem modo. Sed gratia non est in sacramentis
-i neque eodem modo ut in anima, neque nobiliori modo. Ergo
non sunt gratiæ neque3 univoce neque3 æquivoce ; et ita nullo
modo.
5. Praeterea. Sacramenta non causant gratiam in anima per
■ . modum influentiæ, quia sic crearent ipsam; nec iterum edu­
cunt eam de potentia materiæ, quia gratia non est in potentia
naturali materiæ. Ergo nullo modo gratiam causant.
6. Praeterea. In sacramento altaris transsubstantiatur panis
in corpus Christi : quod non potest fieri nisi virtute infinita,
) qualis non est virtus formæ illius sacramenti. Ergo illa virtus
non causât dictam transsubstantiationem, et eadem ratione nec
alia sacramenta quod significant causant.
105. —SED CONTRA. Hæc differentia assignatur communiter
inter sacramenta novæ legis et veteris, quod sacramenta novæ
legis efficiunt quod significant4 : quod sacramentis veteris legis
non competit. Figurant autem sacramenta invisibilem gratiam.
Si ergo sacramenta novæ legis gratiam non causant, non differunt in aliquo a sacramentis veteris legis.
106. —■ Praeterea. Augustinus dicit (in Joan., tract. 80,
η. 3 ; L. 35, 1840) quod aqua baptismi « corpus tangit et cor
abluit ». Sed cor non abluitur nisi per gratiam. Ergo sacramenta
novæ legis gratiam causant.
[Π]
[Infra d. 8, q, 2, a. 3 ; III, q. 62, a. 4 ; q. 78, a. 4 ; Ver., q. 27, a. 4, ad. 4 ;
Quodl. XII, q. 10.]

, r

107. — ULTERIUS. Videtur

quod in sacramentis

non

SIT aliqua virtus spiritualis5 ad gratiam inducendam.

1. Quod enim non est in aliquo genere entium, non est ens.
1. Ed. « causandum ». — 2. β om. « in ipsa ». — 3. Ed. « nec ». — 4. RANVP.
« figurant ». — 5. Ed. « specialis », cf. arg. 4.

Sed hujusmodi virtus non potest reduci ad aliquod decem gene­
rum, quia non est forma substantialis, ut per se patet ; neque in
aliquo1 aliorum generum praeter qualitatem, nec etiam in qua­
litate2, ut patet discurrenti per quatuor species qualitatis. Ergo
non est ens.
2. Præterea. Constat quod sacramenta non habent a seipsis
hujusmodi virtutem. Si ergo est in eis, oportet quod a Deo
habeant eam ; nec est assignare, ut videtur, quando eis data sit.
Non enim in ipsa3 institutione sacramentorum dari eis potuit ;
quia res istæ et hæc verba tunc non erant, et non enti nihil
datur. Nec iterum quotidie eis dat hanc virtutem, quia creatio
dicitur esse hoc tempore solum quantum ad animas rationales
et quantum ad gratiam. Nec alio modo potest eis dari, nisi in
eis crearetur. Nec iterum est probabile quod tam nobilis virtus
crearetur4 in verbis quæ statim esse desinunt, et res etiam in
brevi corrumpuntur. Ergo nullo modo hujusmodi virtus est in
sacramentis.
3. Præterea. Dicta virtus non potest computari inter minima
bona ; quia sic ad gratiam inducendam, quæ est de maximis
bonis, efficaciam non haberet. Nec iterum inter media, cujusmodi
sunt animæ potentiæ quibus homo bene et male utitur. Eadem
ratione nec iterum inter maxima, cum neque sit gratia5 nequë
virtus mentis. Ergo non est aliquod bonum, et ita nihil est.
4. Præterea. Omne quod recipitur in aliquo, est in eo per
modum recipientis. Et inde est quod virtus spiritualis non potest
esse in re corporali. Sed hæc virtus quæ ordinatur ad gratiam
inducendam, est maxime spiritualis. Ergo non potest esse in
rebus corporalibus.
5. Præterea. Unius sacramenti non potest esse nisi una virtus,
cum sit ad unum effectum. Sed una virtus non potest esse in
diversis. Cum ergo in sacramento sint plura, scilicet verba et
res, videtur quod non possit in sacramento esse aliqua virtus
ad gratiam inducendam.
108. —■ SED CONTRA est quod Augustinus dicit [in Joan.,
tract. 80, η. 3 ; L. 35, 1840) : « Quæ est vis aquæ ut corpus tangat
et cor abluat ? » Ergo habet aliquam virtutem. Similiter etiam
Beda dicit [in Luc., c. 3 ; L. 92, 358) : « Christus tactu mundis­
simae suæ carnis vim generativam contulit aquis. »
109. —- Præterea. Sacramenta medicinæ quædam sunt. Sed
omnis medicina habet aliquam virtutem per quam fit efficax.
Ergo et in sacramentis est aliqua virtus.
1. F. « aliquod ». — 2. F. « qualitatem ». — 3. RANVP. « ista ». — 4. A « cree­
tur ». — 5. RANVP. « inter maxima. Cum ergo non sit gratia ».

[Hl]
[III, q. 62. a. 5 ; q. 64,

4.

2, ad 2.]

110. — ULTERIUS. Videtur QUOD HÆC VIRTUS NON
IN SACRAMENTIS A PASSIONE CHRISTI.

SIT

1. Christus enim, secundum quod homo, non dat Spiritum
sanctum, neque gratiam causât, ut in I lib. d. 14 (q. 3, a. 1),
dictum est. Sed passio convenit ei secundum quod homo. Ergo
efficacia virtutis quæ est in sacramentis ad gratiam causandam,
non potest esse a Christi passione, sed ab ejus Divinitate.
2. Præterea. Bom. ιν1, 25, dicitur quod « resurrexit propter
justificationem nostram ». Sed justificatio fit per infusionem
gratiæ. Ergo magis a resurrectione sacramenta prædictam vir­
tutem habent.
3. Præterea. Sacramenta dicuntur a fide efficaciam habere.
Sed fides non solum est de passione sed etiam de aliis articulis.
Ergo non solum a passione efficaciam habent.
111. — SED CONTRA. Rom. v, 14, super illud : « Simili­
tudinem praevaricationis Adæ »2, Glossa (L·. 114, 486) : « Ex latere
Christi profluxerunt sacramenta per quæ salvata est Ecclesia. » Hoc
autem factum est in passione. Ergo ex passione efficaciam habent.
112. — Præterea. Sacramenta sunt medicinæ contra peccata.
Sed peccata srtnt ablata per Christi passionem, quia mortuus est
« propter delicia nostra » : Rom. iv3, 25. Ergo a passione efficaciam
habent.

[IV]
[/ S. d. 15, q. 5, a. 1, sol. 1, ad 2 ; I, q. 43, a. 6, ad 4 ; III, q. 62, a. 3 ; Ver., q. 27, a. 7.]

113. — ULTERIUS. Videtur

QUOD

SACRAMENTA

N0VÆ

LEGIS NON CONTINEANT GRATIAM.

1. Idem enim est subjectum gratiæ et gloriæ. Sed nihil potest
esse subjectum gloriæ nisi creatura rationalis. Ergo nec in sacra­
mento quod est materiale elementum, potest esse gratia.
2. Si dicatur quod gratia non est in sacramentis sicut in sub­
jecto, sed sicut in vase.
Contra. Esse in vase significat esse in loco, secundum Phi­
losophum in IV Phys. (8 3. 210a, 24 ; 1. 4, n. 2, 3). Sed accidenti
non competit esse in loco. Ergo non potest esse verum quod
dictum est.
3. Præterea. Si Deus in sacramentis gratiam posuit, hoc non
est nisi propter animam in quam gratia transfundi debet. Sed
non potest eadem gratia quæ est in sacramentis in animam
transfundi, quia accidens non transit de subjecto in subjectum1. αβδ « v ». — 2. Ed. ad. « dicit ». — 3. αβ$ « v ».

Ergo frustra esset ibi. Et ita non est ibi, quia in operibus gratiæ
minus est aliquid frustra quam in operibus naturæ.
4. Præterea. Secundum Philosophum in I de An. (a 5. 41 la,
7 ; 1. 14, n. 206), spiritualia, etiamsi sint in corporalibus, non
dicuntur ab eis contineri, sed magis continere, sicut anima est
in corpore et continet ipsum. Sed gratia est res spiritualis. Ergo
etsi sit in sacramentis corporalibus, non debet dici contineri
ab eis.
114. — SED CONTRA est quod dicitur in Glossa, Gal.
iv1, 9, quod sacramenta veteris legis dicebantur egena et inania,
quia gratiam non continebant. Sed noc bon potest dici de sacra­
mentis novæ legis. Ergo gratiam continent.
115. —■ Præterea. Hoc patet per definitionem Hugonis de
sancto Victore supra positam.
[V]
[Infra, d. 7, q. 2, a. 2, sol, 3 ; II S., d. 26, a. 6, ad 5 ; III, q. 62, a. 2 ; q. 72, a. 7,
ad 3 ; Ver., q. 27, a. 5, ad 12.]

116. — ULTERIUS.

V IDETUR

QUOD

GRATIA

QUÆ

EST

IN

SACRAMENTIS, NON DIFFERAT AB ILLA QUÆ EST IN VIRTUTIBUS

ET DONIS.

1. Gratia enim quæ est in sacramentis, est gratia gratum
faciens, quia fecit dignum vita æterna, ut patet de baptismo.
Sed gratia gratum faciens est una tantum, quod patet ex uni­
tate subjecti quod est essentia animæ et ex unitate effectus
quod est Deo acceptum facere. Ergo cum gratia quæ est in virtu­
tibus et donis, sit gratia gratum faciens, videtur quod eadem
gratia sit hic et ibi.
2. Præterea. Unum uni opponitur. Sed tam gratia quæ est
in sacramentis quam illa quæ est in virtutibus, opponitur pec­
cato, quia utraque peccatum destruit. Ergo est una tantum
gratia.
3. Præterea. Idem est motus in natura a termino et ad ter­
minum. Sed gratia sacramentalis ordinatur contra peccatum,
gratia autem virtutum ad perficiendum animam et Deo conjun­
gendum. Ergo est una gratia2.
117. — SED CONTRA. Gratia in sacramento non datur nisi
ei qui non ficte accedit. Sed talis habet gratiam virtutum. Cum
ergo nulli detur quod jam habet, videtur quod gratia quam
accipit in sacramento, sit alia.
118. — Præterea. Virtutes et dona sunt connexa propter
gratiam, ut in III (d. 36, a. 2 et 3) dictum est ; non autem sacra­
menta. Ergo non est eadem gratia hic et ibi.
1. αβό « III

. — 2. Ed. ad. « in Sacramento ».

119. — RESPONSIO. Dicendum AD PRIMAM QUÆSTIONEM quod omnes coguntur ponere sacramenta novæ legis
aliquo modo causas gratiæ esse, propter auctoritates quæ hoc
expresse dicunt. Sed diversi diversimode eas causas ponunt.
120. — Quidam enim dicunt quod non sunt causæ quasi
facientes aliquid in anima, sed causae sine quibus non : quia
increata virtus quæ sola effectus ad gratiam pertinentes in
anima facit, sacramentis assistit per quamdam Dei ordinationem
et quasi pactionem. Sic enim ordinavit et quasi pepigit Deus, ut
qui sacramenta accipiunt, simul ab iis gratiam recipiant, non
quasi sacramenta aliquid faciant ad hoc.
Et est simile de illo qui accipit denarium plumbeum facta tali
ordinatione, ut qui habuerit unum de illis denariis, habeat
centum libras a rege : qui quidem denarius non dat illas centum
libras, sed solus rex accipienti ipsum.
Et quia pactio talis non erat facta in sacramentis veteris
legis, ut accedentes ad ipsa gratiam acciperent, ideo dicuntur
gratiam non conferre, sed promittebant tantum.
, 121. — Sed hoc non videtur sufficere ad salvandum dicta
Sanctorum. Causa enim sine qua non, si nihil omnino faciat
ad inducendum effectum vel disponendo vel meliorando, quan­
tum ad rationem causandi, nihil habebit supra causas per acci­
dens : sicut album est causa domus, si ædificator sit albus. Et
secundum hoc sacramenta essent causæ per accidens tantum
sanctificationis.
Illa enim ordinatio quam dicunt sive pactio, nihil dat eis de
ratione causæ, sed solum de ratione signi : sicut etiam denarius
plumbeus est solum signum indicans quis debeat1 accipere.
Quod autem est per accidens, omittitur ab arte nec ponitur
in definitione. Unde in definitione sacramenti non poneretur
causalitas prædicta, nec Sancti multum curassent de ea dicere.
122. — Nec iterum sacramenta novæ legis quæ differunt a
.•sacramentis veteris legis secundum ordinationem prædictam,
differrent ab eis secundum rationem causæ, sed solum quantum
ad modum significandi, inquantum hæc significant gratiam ut
statim dandam, illa vero non.
123. — Et ideo Alii dicunt quod ex sacramentis duo conse­
quuntur in anima. Unum quod est sacramentum et res, sicut cha­
racter, vel aliquis ornatus animæ in sacramentis in quibus non
imprimitur character ; aliud quod est res tantum, sicut gratia.
Respectu ergo primi effectus sunt sacramenta causæ aliquo
modo efficientes ; sed respectu secundi sunt causæ disponentes
1. RANVP. « quid debet ».

tali dispositione quæ est necessitas, nisi sit impedimentum ex
parte recipientis. Et hoc videtur magis Theologis et dictis
Sanctorum conveniens.
124. — Ad cujus evidentiam sciendum est quod causa effi­
ciens dupliciter potest dividi. Uno modo ex parte effectus : sci­
licet in disponentem quæ causât dispositionem ad formam ulti­
mam, et perficientem quæ inducit ultimam perfectionem.
Alio modo ex parte ipsius causæ in agens principale, et instru­
mentale. Agens enim principale est primum movens, agens
autem instrumentale est movens motum.
125. — Instrumento autem competit duplex actio : una
quam habet ex propria natura, alia quam habet prout1 motum
a primo agente : sicut calor ignis qui est instrumentum virtutis
nutritivæ, ut dicitur in II de An. (β 4. 416b, 25 ; 1. 9, n. 348),
ex natura propria habet dissolvere et consumere et hujusmodi
effectus ; sed inquantum est instrumentum animæ vegetabilis,
generat carnem.
126. —· Sed sciendum quod actio instrumenti quandoque per­
tingit ad ultimam perfectionem quam principale agens inducit,
aliquando autem non ; semper tamen pertingit ad aliquid ultra
id quod competit sibi secundum suam naturam, sive illud sit ultima
forma, sive dispositio ; alias non ageret ut instrumentum. Sic
qualitates activæ et passivæ elementorum pertingunt instrumentaliter ad formas materiales educendas de materia, non
autem ad productionem animæ humanæ quæ est ab extrinseco.
127. — Dicendum est ergo quod principale agens respectu
justificationis Deus est, nec indiget ad hoc aliquibus instrumentis
ex parte sua ; sed propter congruitatem ex parte hominis justi­
ficandi, ut supra dictum est, utitur sacramentis quasi quibusdam
instrumentis justificationis.
Hujusmodi autem materialibus instrumentis competit aliqua
actio ex natura propria, sicut aquæ abluere et oleo facere nitidum
corpus ; sed ulterius, inquantum sunt instrumenta divinæ
misericordiæ justificantis, pertingunt instrumentaliter ad ali­
quem effectum in ipsa anima, quod primo correspondet sacra­
mentis, sicut est character vel aliquid hujusmodi.
128. — Ad ultimum autem effectum quod est gratia, non
pertingunt etiam instrumentaliter, nisi dispositive, inquantum
hoc ad quod instrumentaliter effective pertingunt, est dispositio,
quæ est necessitas, quantum in se est, ad gratiæ susceptionem.
129. — Et quia omne instrumentum agendo actionem natu­
ralem quæ competit sibi inquantum est res quædam pertingit
ad effectum qui competit sibi inquantum instrumentum : sicut
1. Ed. ad. « est ».

dolabrum dividendo suo acumine pertingit instrumentaliter ad
formam scamni ; ideo etiam materiale elementum exercendo
actionem naturalem, secundum quam est signum interioris
effectus, pertingit ad interiorem effectum instrumentaliter.
130. — Et hoc est quod Augustinus dicit quod aqua bap­
tismi « corpus langil et cor abluit ». Et ideo dicitur quod sacra­
menta efficiunt quod figurant.
131. — Et hunc modum justificandi videtur Magister tan­
gere in Littera (8). Dicit enim quod homo non quaerit salutem in
sacramentis quasi ab eis, sed per illa a Deo. Hæc enim præpositio
« a » denotat principale agens ; sed hæc præpositio « per » denotat
causam instrumentalem.
132. — AD PRIMUM ergo dicendum quod Bernardus,
ut ex præcedentibus ibidem patet, non intendit ostendere
similitudinem sacramentorum ad illa, nisi quantum ad signi­
ficationem ; quia annulus est signum et baculus et similiter
sacramenta, sed sacramenta ulterius sunt causæ.
133. — Ad secundum dicendum quod reducuntur ad genus
causæ efficientis, non principalis, sed instrumentalis. Deus autem
solus est causa gratiæ quasi principale agens, sed sacramenta
quasi instrumentaliter et dispositive, ut dictum est, agentia sunt.
134. —Ad tertium dicendum quod agens non semper est nobi­
lius patiente simpliciter loquendo, sed inquantum est agens.
Agit enim ignis vel ferrum in corpus humanum, quod est sim­
pliciter nobilius, quo tamen ignis est nobilior inquantum est
actu calidus, et secundum hoc agit in corpus humanum.
Et sic non oportet quod res illæ materiales quæ sunt in sacra­
mentis, sint simpliciter anima nobiliores, sed secundum quid.
scilicet inquantum sunt instrumenta divinæ misericordiæ ope­
rantis ad justificationem.
Nec iterum oportet quod instrumentaliter agens sit simpli­
citer nobilius effectu ; quia effectus non proportionatur instru­
mento, sed principali agenti, qui quandoque per vilia instru­
menta nobiliores effectus inducit : sicut medicus perducit ad
sanitatem per clysterem.
135. — Ad quartum dicendum quod causa univoca vel non uni­
voca, proprie loquendo et simpliciter sunt divisiones illius causæ
cujus est similitudinem habere cum effectu ; hoc autem est
principalis agentis et non instrumentalis, ut dicit Alexander1,
secundum quod narrat Commentator in XI2 Meta. (text. 24).
Et ideo proprie loquendo, neque instrumentum est causa univoca,
neque æquivoca.
1. Aphrodisæus sic cx patria dictus, eximius Aristotelis interpres, qui desinente
secundo post Christum sæculo floruit. — 2. Ed. « II ».
COMMENT. IN LIB. SENTENT. - IV. ---- 3

Posset tamen reduci ad utrumlibel, secundum quod principale
agens, in cujus virtute instrumentum agit, est causa univoca
vel non univoca.
136. — Ad quintum dicendum quod ex sacramentis causatur
gratia per modum influentiæ ; nec tamen sacramenta sunt quæ
influunt gratiam, sed per quæ Deus sicut per instrumenta animæ
gratiam influit.
137. —· Ad sextum dicendum quod in transsubstantiatione
cum sit quasi quidem motus vel mutatio, duo sunt, scilicet reces­
sus a termino et accessus ad terminum.
\’erba ergo sacramentalia pertingunt instrumentaliter ad
transsubstantiationem quantum ad recessum a termino a quo
sed quantum ad accessum ad terminum ad quem non pertin­
gunt instrumentaliter, nisi dispositive, sicut in aliis sacramentis
accidit.

138. — AD SECUNDAM QUÆSTIONEM dicendum quod
propter auctoritates inductas necesse est ponere aliquam virtu­
tem supernaturalem in sacramentis.
139. — Sustinentes autem primam opinionem dicunt quod
illa virtus non est nisi quidam ordo ad aliquid.
Sed hoc nihil est dictu; quia virtus semper nominat princi­
pium alicujus et1 praecipue prout sumitur hic pro virtute causæ.
« Ad aliquid » autem, sive relatio, non potest esse principium
actionis vel terminus, ut probatur in V Phys. (e 2. 225b, 11 ;
1. 3, n. 7, 8). Et ideo ille ordo nullo modo potest habere nomen
virtutis neque rationem.
140. — Et propter hoc dicendum aliter quod virtus agendi
proportionatur agenti. Unde alio modo oportet ponere virtutem
agendi in agente principali ; alio modo in agente instrumental!.
Agens enim principale agit secundum exigentiam suæ formæ.
Et ideo virtus activa in ipso est aliqua forma vel qualitas habens
completum esse in natura.
141. — Instrumentum autem agit ut motum ab alio. Et ideo
competit sibi virtus proportionata motui ; motus autem non
est ens completum sed est via in ens quasi medium quid inter
potentiam puram et actum purum, ut dicitur in III Phys.
(γ 1. 201*, 10; 1. 2, n. 3).
Et ideo virtus instrumenti inquantum hujusmodi, secundum
quod agit ad effectum ultra id quod competit sibi secundum
suam naturam, non est ens completum habens esse fixum in
naturam, sed quoddam ens incompletum : sicut est virtus immu1. Ed. om. « et »

tandi visum in aere, inquantum est instrumentum motum ab1
exteriori visibili.
Et hujusmodi entia consueverunt intentiones nominari et
habent aliquid simile cum ente quod est in anima quod est ens
diminutum, ut dicitur in VI Mela2.
142. — Et quia sacramenta non faciunt effectum spiritualem
nisi inquantum sunt instrumenta ; ideo virtus spiritualis est
in eis non quasi ens fixum, sed sicut ens incompletum.
143. — AD PRIMUM ergo dicendum quod ens incompletum
quod est in anima, dividitur contra ens distinctum per decem
genera, ut patet in VI Mela- (e 2. 1026a, 35 ; 1.2, n. 1176). Et ideo
talia entia incompleta, per se loquendo, non sunt in aliquo
genere nisi per reductionem : sicut motus quantum ad suam
substantiam reducitur ad illud genus in quo sunt termini motus,
sicut imperfectum ad perfectum, quamvis ponatur in praedi­
camento passionis secundum quod importat ordinationem moven­
tis ad motum, ut dicit Commentator in III Phys. (text. comm. 4).
144. — Unde et virtus hæc quæ est in sacramentis reducitur
ad idem3 genus in quo est virtus completa principalis agentis
quæ est qualitas, vel in qua esset, si in genere esset ; quia virtus
increata non est in aliquo genere.
145. — Ad secundum dicendum quod instrumento datur
virtus agendi instrumentaliter dupliciter. Uno modo quasi
inchoative, quando constituitur in specie instrumenti. Et ideo
dicit Hugo de sancto Victore quod « continel gratiam ex
sanctificatione ».
146. — Alio modo datur complete, quando actu movetur a
principali agente : sicut quando carpentarius utitur serra. Et
similiter complete datur virtus sacramentis in ipso usu sacra­
mentorum.
Nec est inconveniens, si virtus quæ motui proportionatur,
datur rei statim vel post modicum desituras.
147. — Ad tertium dicendum quod sicut virtus prædicta non
potest poni in aliquo genere entis nisi per reductionem ; ita nec
constitui in aliquo gradu boni, nisi per reductionem. Reducitur
autem ad bona maxima, in quibus est gratia quæ quodammodo
est complementum ipsius virtutis, quasi finis ejus.
148. — Ad quartum dicendum quod in re corporali non potest
esse virtus spiritualis secundum esse completum ; potest tamen
ibi esse per modum intentionis : sicut in instrumentis motis ab
artifice est virtus artis, et sermo audibilis existens causa disci­
plinae, ut dicitur in lib. de Sensu et Sensato (c. 1. 437a, 12 ; 1. 2,
1. F. « ad ».— 2. Locum invenire non contigit.— 3. Ed. « id ».

n. 31) continet intentiones animæ ; quodammodo etiam in motu
est virtus substantiæ separatæ moventis, secundum Philosophos,
et semen agit in virtute animæ, ut dicitur in XVI De animal.1
[β 1. 731», 29-31 ; 735a, 4-5).
149. — Ad quintum dicendum quod sicut virtus absoluta non
est complete in quolibet congregatorum ad unam actionem
quam nullus per se perficere potest, sicut est de tractu navis,
sed est in omnibus simul, inquantum omnes sunt loco unius
agentis, et sic virtus in eis existens suam retinet unitatem ; ita
est etiam de instrumentis, quando unum non sufficit. Et sic
etiam est in illis2 multis quæ ad sacramentum exiguntur ; quia
in omnibus est illa virtus simul acceptis complete, in singulis
autem incomplete.
150. — AD TERTIAM QUÆSTIONEM dicendum quod in­
strumentum prædicto modo virtutem non recipit nisi secundum
quod principali agenti continuatur, ut virtus ejus quodammodo
in instrumentum transfundatur.
151. — Principale autem et per se agens ad justificationem
est Deus sicut causa efficiens, et passio Christi sicut meritoria.
Huic autem causæ continuatur sacramentum per fidem Ecclesiæ
quæ3 instrumentum refert ad principalem causam, et signum
ad signatum.
Et ideo efficacia instrumentorum4 vel virtus est ex tribus :
scilicet ex institutione divina sicut ex principali causa agente,
ex passione Christi sicut ex causa prima meritoria, ex ftde
Ecclesiæ sicut ex continuante instrumentum principali agenti.
152. — AD PRIMUM ergo dicendum quod Christus, secundum
quod homo, est causa meritoria nostræ justificationis; sed5
secundum quod Deus, est causa influens gratiam.
153. — Ad secundum dicendum quod resurrectio est causa
justificationis quantum ad terminum ad quem ; sed sacramenta
magis respiciunt terminum a quo, et ideo directius respiciunt
passionem, quæ ad peccati deletionem principaliter quasi satis­
factio quædam ordinatur.
154. — Ad tertium dicendum quod fides dat efficaciam sacra­
mentis, inquantum causæ principali eae quodammodo continuat,
ut dictum est. Et ideo fides passionis, a qua immediate et directe
sacramenta efficaciam habent, sacramentis efficaciam largitur.
155. — AD QUARTAM QUÆSTIONEM dicendum quod,
1. α « XI De animal » ; Ed. « I De generat, animal., c. II ». — 2. Ed. « aliis ». —
3. Ed. ad. « et ». —■ 4. RANVP. ad. « sive sacramentorum ». — 5. β om. « sed ». —
6. P. om. « ea ».

DISTINCTIO I, QUÆST. I, ART. IV

37

quia omne agens agit sibi simile, ideo effectus agentis oportet
quod aliquo modo sit in agente.
In quibusdam enim est idem secundum speciem ; et ista dicuntur
agentia univoca,-sicut calor est in igne calefaciente.
In quibusdam vero est idem secundum proportionem sive ana­
logiam, sicut cum sol calefacit. Est enim in sole aliquid quod
ita facit eum calefacientem sicut calor facit ignem calidum et
secundum hoc calor dicitur esse in sole æquivoce, ut dicitur in
libro de Substantia orbis (cap. 2). Ex quo patet quod illud quod
est in effectu ut forma dans esse, est in agente, inquantum hujus­
modi, ut virtus activa. Et ideo sicut se habet agens ad virtutem
activam, ita se habet ad continendam formam effectus.
156. — Et quia agens instrumentale non habet virtutem
agendi ut1 aliquod ens completum, sed per modum intentionis,
ut dictum est; et forma introducta continetur in eo per modum
intentionis : sicut sunt species colorum in aere, a quibus aer
non denominatur coloratus. Et2 hoc modo gratia est in sacra­
mentis sicut in instrumento, non complete, sed incomplete
quantum ad quatuor.
157. — Primo, quia in instrumento non est forma effectus
secundum completam rationem speciei, sicut est in effectu jam
completo et in causa univoca3.
158. — Secundo, quia est in eo per modum intentionis, et
non secundum completum esse in natura : sicut forma effectus
est in causa principali non univoca secundum perfectum esse
in natura, quamvis non secundum completam rationem illius
speciei sive formæ quam inducit in effectu, ut calor est in sole4.
159. — Tertio, quia non est in eo per modum intentionis
quiescentis, sicut sunt intentiones rerum in anima, sed per
modum intentionis fluentis duplici fluxu : quorum unus est de
potentia in actum : sicut etiam in mobili est forma quæ est ter­
minus motus, dum movetur ut fluens de potentia in actum ; et
inter hæc cadit medium motus cujus virtute instrumentum agit ;
alius de agente in patiens, inter quæ cadit medium instrumentum,
prout unum est movens et alterum motum.
160. — Quarto, quia sacramentum etiam instrumentaliter non
attingit directe ad ipsam gratiam, ut dictum est, sed dispo­
sitive.
161. — AD PRIMUM ergo dicendum quod gratia non est in
sacramentis sicut in subjecto, sed sicut in causa dispositiva
instrumentalis ; sed intentio illa quæ et virtus dicitur, est in
sacramento sicut in subjecto.
1. R.ANVP. « ad ». — 2. Ed. « etiam ». — 3. η om. « et in causa univoca ». —
4. β om. « quamvis non secundam completam rationem illius speciei sive formæ
quam inducit in effectu, ut calor est in sole » ; η sic brevius : « Secundo, quia non
est in eo sicut causa efficiens in causa non univoca, sed per modum intentionis. »

162. — Ad secundum dicendum quod pulcherrime dictum est,
gratiam contineri in sacramentis sicut in vase per quamdam
similitudinem. Sicut enim quod est in vase, non denominat vas,
sed in eo conservatur, ut possit inde accipi cum libet ; ita gratia
quæ continetur in sacramentis, non denominat ipsa, nec qualificat ea secundum aliquod esse completum, sed gratiam in eis
accipere poterit qui eis uti voluerit.
163. — Ad tertium dicendum quod forma effectus quæ est
in agente principali vel instrumental!, non fit eadem numero in
effectu. Nec propter hoc frustra esi ; quia non ad hoc ordinatur
ut ipsamet in effectum fluat, sed ut ab ea vel per eam similis
fiat in effectu. Causa enim efficiens non reducitur in idem numero
cum forma generati, sed in idem specie, ut patet in II Phi/s.
Ιβ 7. 198», 26 ; 1. 11, n. 2).
164. — Ad quartum dicendum quod continere dicuntur,
inquantum aliquo modo sunt causa ipsius.
165. —■ AD QUINTAM QUÆSTIONEM dicendum quod, sicut
in II1, 26 d. (a. 3, 4) dictum est, gratia gratum faciens est una,
et est in essentia animæ sicut in subjecto, et ab ipsa fluunt
virtutes et dona ad perficiendum potentias animæ, sicut etiam
potentiæ fluunt ab essentia. Et distinguuntur istæ virtutes secun­
dum diversos actus, ad quos oportet potentias animæ perfici.
166. — Similiter etiam a gratia illa quæ est in essentia animæ,
effluit aliquid ad reparandum defectus qui ex peccato inciderunt ;
et hoc diversificatur secundum diversitatem defectuum. Sed
quia hujusmodi defectus non sunt ita noti sicut actus ad quos
virtutes perficiunt ; ideo hic effectus ad reparandum defectum
non habet speciale nomen, sicut virtus, sed retinet nomen
suæ causæ, et dicitur gratia sacramentalis ad quam directe
sacramenta ordinantur : quæ tamen2 non potest esse sine gratia
quæ respicit essentiam animæ, sicut nec virtutes3.
167. — Sed tamen gratia quæ est in essentia animæ, non potest
esse sine virtutibus. Et ideo virtutes in ea habent connexionem.
Potest autem esse sine gratia sacramentali. Et ideo gratiæ
sacramentales connexionem non habent.
168. — Et ita patet quod gratia quam sacramentum directe
continet, differt a gratia quæ est in virtutibus et donis ; quamvis
etiam illam gratiam per quamdam continuationem contineant.
169. — AD PRIMUM ergo dicendum quod gratia gratum
faciens, prout est in essentia animæ est una ; sed secundum quod
fluit ad defectus potentiarum tollendos et potentias perficiendas
multiplicatur.
1. Ed. ad. « lib. ». — 2. Ed. « quidem ». — 3. P. « virtus

fc'».

DISTINCTIO I, QUÆST. I, ART. V

39

170. —Ad secundum dicendum quod gralia virtutum opponitur
peccato, secundum quod peccatum continet inordinationem
actus ; sed gratia sacramentalis opponitur ei secundum quod
vulnerat naturale bonum potentiarum.
171. — Ad tertium dicendum quod recessus a peccato, prout
opponitur virtuti, et accessus ad perfectionem virtutis perti­
nent ad eamdem gratiam ; non autem recessus a peccato secun­
dum quod vulnerat naturam, quia requirit specialem medici­
nam, sicut in morbo corporali etiam patet.
ARTICULUS V
[I]
[Infra, d. 18, a. 3, sol. 1, ad 1 ; I-II, q. 103, a. 2 ; III, q. 62, a. 6 ; q. 72, a. 5, ad 3
IV Cg., c. 57 ; Ver., q. 27, a. 3, ad 20 ; ,q. 28, a. 2, ad 12 ; Gal., c. 2, 1. 4.]

172. — AD QUINTUM SIC PROCEDITUR. Videtur

quod

SACRAMENTA VETERIS LEGIS GRATIAM CONFEREBANT.

1. Ut1 supra dictum est, sacramenta a sacrando dicuntur,
sicut ornatus, ab ornando, et munimenta a muniendio. Sed sine
gratia non potest aliquid sacrari. Ergo sacramenta veteris legis
gratiam conferebant.
2. Praeterea. In canone missae fit oratio, ut sacrificium Ecclesiæ
Deo sit acceptum, sicut sacrificia antiquorum accepta fuerunt ;
et Dan. iii, 39, 40, petitur ut sacrificium humiliati et contriti
spiritus suscipiatur a Deo, sicut holocaustum arietum et tauro­
rum. Sed sacrificium Ecclesiæ et sacrificium contriti spiritus
gratiam conferunt. Ergo et sacramenta veteris legis gratiam
conferebant.
3. Præterea. Hugo de Sancto Victore dicit (lib. I de Sacram.,
p. 8, c. 12 ; L. 176, 314) quod ex quo homo ægrotare coepit,
Deus in sacramentis suis medicinam paravit. Sed medicina non
potest exhiberi contra morbum peccati nisi per gratiam. Ergo
sacramenta antiquorum gratiam conferebant.
4. Præterea. Homo periculosius infirmabatur in affectu per
concupiscentiam quam in intellectu per ignorantiam. Sed sacra­
menta contra ignorantiam figurabant futuram salutem. Ergo
multo amplius contra concupiscentiam gratiam conferebant.
5. Præterea. Impossibile est sine gratia satisfacere. Sed sacra­
menta veteris legis erant satisfactoria ; unde pro diversis peccatis
diversa sacrificia injungebantur in lege, ut patet in2 Lev. (xvi
et xvn). Ergo gratiam conferebant.
173. ■— SED CONTRA. Hebr. x, 4 : « Impossibile est sanguine
hircorum et taurorum auferri peccata ». Sed gratia tollit peccatum.
Ergo antiqua sacramenta gratiam non conferebant.
1. Ed. ad. « enim ». — 2. Ed. oni. « in ».

174. —■ Præterea. Per gratiam est vita animæ. Sed de præceptis veterum sacramentorum dicitur Ezech., xx, 25 : « Dedi
eis præcepta non bona, et judicia in quibus non vivent. » Ergo
gratiam non conferebant.
[11]

175. — ULTERIUS. Videtur

quod eorum usus non erat

MERITORIUS.

1. Nihil enim est meritorium nisi sit Deo acceptum. Sed sacra­
menta illa non erant Deo accepta. Super illud enim Is. I, 11 :
« Sanguinem hircorum nolui », dicit Glossa (L. 113, 1234) : « Prwterito utens tempore, ostendit se nunquam sacrificia Judæorum
amasse. » Ergo eorum usus non erat meritorius.
2. Præterea. Nullum opus inutile est meritorium. Sed occisio
tot animalium erat omnino inutilis. Ergo non erat meritorium1.
3. Præterea. Nihil efficit nisi hoc quod a Deo institutum est.
Sed illa sacramenta imposuit Deus in onus, sicut in Littera (7b)
dicitur. Ergo eorum exercitium meritorium non erat.
4. Præterea. Origines dicit (hom. 17 in Numer., n. 1 ; G. 12,
703) quod illa ratione permisit Deus hoc sibi fieri qua permisit
libellum repudii. Sed libellus repudii semper malus fuit, et numquam meritorius. Ergo nec prædictorum sacramentorum usus.
176. — SED CONTRA. Dicit Beda (in x Mare., v. 18 ;
L. 92, 231) quod sacramenta veteris legis suo tempore custodita
vitam conferebant aeternam. Sed nihil perducit ad vitam aeter­
nam, nisi sit meritorium. Ergo erant meritoria.
177. — Præterea. Omnis actus virtutis formatæ est meri­
torius. Sed usus sacramentorum, veteris legis erat actus latriæ
quæ in sanctis viris caritate formata erat. Ergo erat meritorius.
Lin]

178. —■ ULTERIUS. Videtur

quod non

purgabant ab

IMMUNDITIIS CARNIS.

1. Aut enim illæ immunditiæ sunt pure corporales, aut spiri­
tuales. »4 corporalibus pure non mundabant, immo magis inqui­
nare videbantur. Similiter nec a spiritualibus, quia spirituales
ab anima in corpus fiunt ; quia secundum Augustinum (lib. de
Continentia, c. 2 ; L. 40, 350), non inquinatur corpus, nisi prius
anima inquinata fuerit. Dicta autem sacramenta animam non
mundabant, cum gratiam non conferrent. Ergo neque carnem.
2. Præterea. Inter omnia sacramenta veteris legis magis
erat purgativum cinis vitulæ aspersus. Sec hoc2 magis immundabat quam purgaret, quia sacerdos qui vitulum immolaverat
immundus efficiebatur, ut patet Num. xix. Ergo nec alia sacra­
menta purgabant.
1. Ed. « meritoria ». — 2. Ed. « hic ».

3. Præterea. Sacramenta novæ legis sunt majoris eiïicaciæ
quam sacramenta veteris legis. Sacramenta autem novæ legis
non purgant ab irregularibus. Ergo nec sacramenta veteris
legis ab eis purgabant, quas irregularitates Magister hic
exponit immunditias carnis.
179. — SED CONTRA est quod dicitur Hebr. ix, 13 : « San­
guis hircorum, el cinis vilulæ aspersus inquinatos sanctificat ad
emundationem carnis. »
180. — Præterea. Sicut sacramenta nostra dicuntur spiri­
tualia, ita et illa carnalia dicebantur ; Hebr. ix, 1 : « Habuit
prius testamentum justificationes culturæ » ; Glossa : « Non veras
et spirituales, sed pro modo culturæ carnalis. » Sed sacramenta
novæ legis purgant ab immunditiis spiritualibus. Ergo illa pur' gabant ab immunditiis carnis.
181. — RESPONSIO. Dicendum AD PRIMAM QUÆSTIONEM quod in sacramento est duo considerare : scilicet ipsum
sacramentum, et usum sacramenti.
Ipsum sacramentum dicitur a Quibusdam opus operatum ;
usus autem sacramenti est ipsa operatio quæ a Quibusdam opus
operans dicitur. Cum ergo dicitur sacramentum, per se loquendo
gratiam conferre vel non conferre, justificare vel non justifi­
care, referendum est ad opus operatum.
De opere autem operato in sacramentis veteris legis duplex
est opinio.
182. — Quidam enim dicunt quod in illis sacramentis opus
operatum erat signum sacramentorum novæ legis et passionis
Christi a quo efficaciam habent. Et ideo illud opus operatum
erat cum quadam protestatione fidei. Et ideo indirecte et ex
consequenti habebant justificare, quasi mediantibus nostris
sacramentis per ea significatis a Deo significationem habentia
ut dicit Hugo de sancto Victore (lib. I de Sacram., p. 9,
c. 1 et 2 ; L. 176, 343). Nostra autem sacramenta directe et
immediate justificant, quia ad hoc directe sunt instituta.
183. — Sed hæc opinio non videtur convenire dicti» Sanc­
torum. Dicunt enim quod lex erat occasio mortis, inquantum
ostendebat peccatum et gratiam adjutricem non conferebat.
Nec differt quantum ad hoc qualitercumque vel directe vel
indirecte gratiam conferrent.
184. — Et præterea. Secundum hoc nulla esset vel valde modica
præeminentia sacramentorum novæ legis ad sacramenta veteris
legis ; quia etiam sacramenta novæ legis a fide et significatione
causandi efficaciam habent, ut dictum est.
185. — Et ideo Alii dicunt et melius quod nullo modo sacra­
menta ipsa veteris legis, idest opus operatum in eis, gratiam
conferebant, excepta circumcisione de qua post dicetur.

186. — Secundum hoc ergo AD PRIMUM dicendum quod
sanctificatio quandoque importat emundationem et confirma­
tionem spiritualem quæ fit per gratiam. Et sic sacramenta veteris
legis non dicebantur sacramenta, nisi quasi signa sanctifican­
tium, ut dictum est.
187. — Alio modo sanctificatio importat mancipationem alicujus ad aliquod sacrum. Et sic dicebantur sacramenta et quasi
sanctificantia, quia per ea fiebat quaedam idoneitas ad sacros
usus et in templo et in vasis et in ministris et in populo.
188. — Et per hunc etiam modum apud gentiles dicebantur
sacramenla mililaria quibus homo mancipabatur officio militari
quod sacrum1 reputabant, sicut et omnia quæ ad communita­
tem pertinebant.
189. — Ad secundum dicendum quod illa comparatio2 in
canone missæ non attenditur quantum ad ipsa operata, quia
hoc sacrificium magis placet quam illa ; sed petitur ut devotio
istius offerentis placeat, sicut illorum placuit.
Et similiter etiam3 Daniel comparat sacrificium, quale tunc
poterat offerre, ad devotionem illorum qui sacrificia in lege
praecepta in Jerusalem cum magna devotione obtulerant.
190. — Ad tertium dicendum quod sacramenta veteris legis
dicebantur medicinæ quantum ad significationem, et non quantum
ad collationem gratiæ.
191. —Ad quartum dicendum quod homo tempore legis naluræ
relictus est sibi quantum ad cognitionem, et per ignorantiam
erravit in idolatriam lapsus. Unde ut quantum ad omnia se
infirmum inveniret, oportebat ut instructus per legem et sacra­
mentorum ejus significationem, se impotentem cognosceret sine
auxilio gratiæ. Et ideo congruum fuit ut illa sacramenta gratiam
non conferrent, ut sic salus a solo Christo expectaretur.
192. — Ad quintum dicendum quod quamvis illa sacramenta
peccata non diluerent quantum ad maculam, quia gratiam non
conferebant, diminuebant tamen reatum, inquantum onerosa
erant. Et ideo satisfactoria esse poterant, præsupposita gratia
ex fide mediatoris eis4 collata.
193. — AD SECUNDAM QUÆSTIONEM dicendum quod de
usu sacramentorum qui opus operans a quibusdam dicitur,
est etiam duplex opinio.
194. — Quidam enim dixerunt quod usus ipse non erat meri­
torius, etiamsi in fide et caritate fieret5. Et hoc videtur Magister
in Littera (7b) dicere.
1. PF. « sacramentum ». — 2. RANVP. «oratio ». — 3. Ed. om. « etiam ». —
4. P. « ei ». — 5. RANVP. « fierent ».

Sed hoc videtur absurdum quod labores sanctorum patrum
in hujusmodi sacramentis Deo accepti non fuerint et quod opus
virtutis possit esse non meritorium.
195. — Et ideo communiter tenetur quod usus eorum meri­
torius esse poterat, si ex caritate fieret.
196. — Aliqui tamen excusant Magistrum, dicentes quod
ipse intellexerit ipsa opera operata non justificare quantumcumque in caritate fierent, quamvis ipsa operatio ex caritate
facta possit esse meritoria in eo qui est in statu merendi.
197. — AD PRIMUM ergo dicendum quod sacrificia illa per
se loquendo nunquam, fuerunt Deo accepta, quia gratiam non
continebant, per quam aliquid est Deo acceptum ; sed per accidens
erant et accepta et non accepta. Accepta quidem propter signi­
ficationem et devotionem offerentium ; sed non accepta et abo­
minabilia propter peccata et abusum offerentium, et quia eadem
idolis immolabantur, et sic inquantum erant Deo accepta,
poterant esse meritoria.
198. — Ad secundum dicendum quod quamvis occisio anima­
lium esset secundum se inutilis, tamen inquantum ordinabatur
ad cultum Dei, ex divina institutione utilis erat et ejus utilitate
' tanguntur in Glossa1 Bom. v : « Lex data est ad domandum
superbum », ut scilicet Deo offerret potius quam idolis ; « ad
flagellandum durum », inquantum erat ad satisfactionem ; ad
instruendum insipientem », ratione significationis ;« ad ostensionem
delicii et humante infirmitatis » : et hoc respondet primis duobus i
« ad manifestationem et testimonium gratiæ ei futurorum signi­
ficationem », et hoc exponit tertium.
199. — Ad tertium dicendum quod secundum Augustinum
lex data est quantum ad hujusmodi sacramenta duris et superbis
in flagellum et onus, ut oneratis divinis sacrificiis non liberet
eis ad idololatriam declinare ; sed perfectis in signum et parvulis
■ in pædagogum ; et quantum ad hoc poterat esse eorum usus
meritorius.
200. — Ad quartum dicendum quod Origenes2 loquitur de
illis sacrificiis, secundum quod habebant aliquam rationem
displicentiæ ex hoc quod idolis immolabaiitur ; et quantum ad
hoc non habebant rationem meriti.
201. — AD TERTIAM QUÆSTIONEM dicendum quod veteris
legis intentio erat homines ad timorem et reverentiam Dei
inducere, et a carnalibus ad spiritualia trahere paulatim. Et
ideo instituit multa impedimenta quibus homines ab usu illo­
rum sacramentorum frequenter impedirentur, ut sic magis in
1. Cf., L. 117, 487. — 1. RANVP. « Magister ».

reverentia haberentur, quia omne rarum carum ; et sic etiam
paulatim a carnalibus observantiis dissuescerent, quandoque
totaliter ab eis1 abstrahendi in tempore gratiæ.
Et hæc impedimenta immunditiæ carnis dicebantur, quibus
homo corporaliter accedere ad sancta inidoneus efficiebatur ; et
ab his carnis immunditiis sacramenta legis purgabant.
202. — AD PRIMUM ergo dicendum quod immunditiæ
illæ non erant spirituales, quasi a peccato causatæ semper, sed
quasi a sacramentis prohibentes.
203. — Ad secundum dicendum quod sacerdos lavabat manus
et vestimenta, ne cum manibus sanguinolentis et cinerosis alia
tangeret, et quia sacrorum ad communia non debet esse com­
mixtio. Unde etiam uncti chrismate manus lavant, et abstergunt.
204. — Immundus autem reputabatur propter tria. Primo ut
sacerdotes essent sub onere legis2 sicut et alii. Secundo ad tol­
lendum superbiam sacerdotum de hoc quod alios sanctificabant.
Tertio ad significandum quod sacerdos novi Testamenti propter
maximam sanctitatem sacrificii semper debet se inidoneum
reputare.
205. — Ad tertium dicendum quod in nova lege non sunt
irregularitates tot sicut in veteri lege, nec sunt nisi in ministris
Ecclesiæ, in quibus requiritur maxima idoneitas propter sacra­
mentorum sanctitatem ; ideo tales irregularitates non ita facile
absterguntur.
EXPOSITIO PRIMÆ PARTIS TEXTUS

206. — « Observantiæ cæremoniales. » (7 a) Cæremonialia
dicuntur quæ secundum se non habent causam manifestam ipso­
rum factorum, quamvis possint habere causam manifestam suæ
institutionis. Dicitur autem cæremonia, quasi munia Cereris
quæ erat dea frugum, quia ei prius sacrificia instituta sunt, et
exinde translatum est nomen ad omnem divinum cultum.
Vel sicut dicit Valerius Maximus (lib. I, c. 1, n. 10) dicuntur
a Cære oppido, in quo prius Romani suos ritus instituerunt.
207. — « Mundabant etiam interdum a corporali lepra ; » (7 b)
id est, mundatum ostendebant, quando signa aliqua3 quæ appa­
ruerant, cessabant.
208. — « Sine medio Deum videbant ; » (8 b) idest, divinorum
cognitionem non ex sensibilibus signis accipiebant, sed per
infusionem. Et de hoc in II lib. d. 23 (q. 2, a. l,ad. 1) dictum est.

1. N. « ab illis » ; P. om. « ab eis ». — 2. RANVP. om. « legis ». — 3. RANVP. om
« aliqua »

DIVISIO SECUNDÆ PARTIS TEXTUS

'

209. — « Fuit tamen inter illa, etc. » (11)
Postquam determinavit Magister differentiam sacramento­
rum veteris et novæ legis, hic determinat de quodam sacramento
veteris legis, scilicet circumcisione, quod cum sacramentis novæ
legis aliquam convenientiam habet.
Et dividitur in partes duas. In prima determinat de circumci­
sione. In secunda movet quamdam quaestionem circa prædeterminata, ibi : « Si vero quaeritur etc. » (15).
Prima in ires. In prima determinat efficaciam circumcisionis ;
in secunda institutionem ipsius, ibi : « Hic dicendum est in quo
instituta1, etc. » (13) ; in tertia determinat de mutatione ipsius
per baptismum, ibi : « Ideo autem mutata est, etc. (14)
Circa primum duo facit. Primo ostendit quam efficaciam
circumcisio habeat. Secundo ostendit quod eamdem efficaciam
contra originale habebant quædam remedia ante præceptum de
circumcisione datum, ibi : « Quæritur autem de viris, etc. » (12)

QUÆSTIO II
Hic quæruntur sex.

Primo, de necessitate circumcisionis.
Secundo, quibus competeret.
Tertio, de his quæ ad circumcisionem requirebantur.
Quarto, de efficacia circumcisionis.
Quinto, de mutatione ipsius.
Sexto, de remedio quod circumcisionem præcessit.
ARTICULUS I

Μ
[Supra q. 1, a. 2, sol. 4; infra, a. 2, sol 1, 2; I-II, q. 102, a. 5, ad. 1.]

210. — AD PRIMUM SIC PROCEDITUR. Videtur quod
NON FUERIT NECESSARIUM CIRCUMCISIONEM DARI.

1. Sapientis est enim facere aliquid quanto brevius potest.
Sed per fidem et sacramenta legis naturæ sufficienter originale
purgabatur. Ergo non oportebat in remedium originalis cir­
cumcisionem dari.
2. Praeterea. Peccato originali, quia ex alio2 contractum
est, non debetur poena sensibilis, nec expiatio per satisfactionem.
1. α ad. « est ». — 2. α « aliquo ».

Sed circumcisio pcenam sensibilem habebat. Ergo non erat
conveniens remedium contra originale.
211. -— SED CONTRA. Circumcisio est signaculum fidei quæ
est in praeputio patris nostri Abrahæ, Rom., ιν, 11. Sed conveniens
fuit ifiam fidem significari, cujus oportet nos omnes imitatores
existere. Ergo congruum fuit circumcisionem dari.
[Π]
[I-II, q. 103, a. 1, ad 3.]

212. — ULTERIUS. Videtur quod

non

debuerit dari

ANTE LEGEM SCRIPTAM.

I1. In lege naturæ non erat aliqua distinctio, cum2 communis
omnibus esset. Sed « circumcisio signum distinctivum est, quia
secundum Damascenum flib. IV de Fide orth., c. 25 ; G. 94, 1214),
est signum determinans Israel a Gentibus ». Ergo non debebat
dari ante legem scriptam.
2. Præterea. Præcepta quæ non sunt indita rationi naturali,
debent ad populum per ministrorum officium tradi. Sed cir­
cumcisio non erat de dictamine legis naturalis. Ergo cum ante
legem scriptam non esset ministrorum distinctio, videtur quod
tunc dari non debuerit.
213. — SED CONTRA. Circumcisio, secundum Apostolum
(Rom., iv, 11), est signum fidei. Sed etiam ante legem scriptam
distinctio erat fidelium a non fidelibus. Ergo tunc oportebat eis
dari.

[III]
[I-II, q. 102, a. 5, ad 1 ; III, q. 70, a. 2; Rom., c. 4, 1. 2, p. 61 ; Gal.,e. 3,1. 6, p.559».]

214. — ULTERIUS. à'idetur quod non debuerit differri
AbRAHÆ.
1. Quia etiam ante ipsum erant fideles ab infidelibus distincti.
Sed circumcisio est signum fidei. Ergo ante tempus Abrahæ
dari debuit.
2. Præterea. Circumcisio majorem habuit3, efficaciam quam
sacramenta legis naturæ ; alias postea instituta non fuisset.
Sed non minor erat necessitas efficacis remedii ante Abraham
quam post. Ergo etiam ante eum dari debuit.
215. — SED CONTRA. Fides quæ sacramentis efficaciam
significandi dat, est fides Mediatoris, ut supra dictum est. Sed
Abrahæ primo dictæ sunt repromissiones de Mediatore ex semine
ejus nascendo (Galat., in, 16). Ergo ei primo signum fidei distinc­
tum dari debuit in generationis membro.
USQUE AD TEMPUS

!

1. RANVP. ad. « Quia », ·— 2. RANVP. ad. « lex ». — 3. Ed. « habet ».

216. — RESPONSIO. Dicendum AD PRIMAM QUÆSTIONEM quod circumcisio primo et principaliter necessaria fuit ad
expressiorem significationem quam sacramenta præcedenlia fuissent.
Oportuit enim quod secundum processum temporis, 'sicut expli­
catio fidei crescebat, ita cresceret distinctio signorum sacramentalium.
Habet autem circumcisio expressam similitudinem ablationis
originalis peccati quantum ad quatuor. Primo quantum ad mem­
brum generationis per quam originale transfunditur. Secundo
quantum ad figuram circularem in qua significatur circulus, qui
est in processu originalis infectionis, secundum quod persona cor­
rumpit naturam, et natura personam. Tertio quantum ad poenam
quæ erat in circumcisione contra delectationem concupiscenti®,
in qua præcipue viget fomitis virtus. Quarto quantum ad san­
guinis effusionem, in quo significatur passio Christi, per quam
pro originali satisfaciendum erat. Et quantum ad hanc utili­
tatem definitur circumcisio, quod « est signaculum curationis
ab originali ».
217. — Sed ex consequenti fuit alia utilitas circumcisionis
scilicet distinctio fidelis populi ab infideli propter fidem ejus
cui data fuit circumcisio. Et quantum ad hoc definit Damasce­
nus (ubi supra) circumcisionem sic : « Circumcisio est signum
determinans Israel a gentibus, cum quibus conversabatur. »
218. — Habuit etiam mysticam significationem, et moralem
quia erat signum castitatis servandæ, et allegoricam inquantum
significabat purgationem per Christum futuram, et quasi anago­
gicam inquantum significabat depositionem corruptibilitatis et1
carnis et sanguinis in resurrectione.
219. — AD PRIMUM ergo dicendum quod has utilitates
habuit circumcisio præ sacramentis legis naturæ. Et ideo post
illa institui debuit.
220. — Ad secundum dicendum quod pœna illa non erat ad
satisfactionem, sed tantum ad significationem.

221. — AD SECUNDAM QUÆSTIONEM dicendum quod lex
scripta non debuit dari divinitus nisi populo fideli. Et ideo
oportuit populum fidelem prius congregari et ab aliis distingui,
quam lex divinitus ei daretur. Hoc autem non poterat fieri nisi
per aliquod signum in quo fideles ad invicem convenirent et ab
aliis distinguerentur : quod ad circumcisionem pertinet. Et ideo
ante legislationem debuit circumcisio dari.
222. — AD PRIMUM ergo dicendum quod circumcisio erat
quodammodo legis naturae, inquantum tempore legis naturæ
1. RANVP. om « et ».

data fuit, el quodammodo legis scriptæ, inquantum ad ipsam
præparabat. Dispositiones autem distinctionem habent penes ea
ad quæ disponunt.
223. — Ad secundum dicendum quod peccatum originale a
nobis non habemus, sed aliunde. Et ideo aliunde totaliter reme­
dium habet, nobis non cooperantibus, scilicet a Deo. Et propter
hoc, sacramentum quod in remedium originalis erat, a Deo
immediate praecipi debuit, sicut circumcisio et baptismus. Secus
autem est de sacramentis legalibus quæ erant instituta ad satis­
faciendum pro actualibus.
224. — AD TERTIAM QUÆSTIONEM dicendum quod ex
corruptione peccati originalis humanum genus circa tempora
Abrahæ usque ad profundissima peccatorum venerat, scilicet in
infidelitatem et turpissimum vitium contra naturam. Et ideo
tunc temporis primo conveniebat promissionem manifestam fieri
de semine nascituro, in quo omnes gentes benedicerentur et a
peccatis mundarentur. Tunc etiam oportebat in significatione1
aliquod exemplum fidei hominibus proponi contra infidelitatem ;
fune signa castitatis dari contra corruptissimam concupiscentiam.
Et ideo Abrahæ primo data est circumcisio in signum paternitatis,
ut ex quo nasciturus erat peccatorum destructor el in signum
fidei et distinctionis ab infidelibus et in signum castitatis el
mundiliæ.
225. — AD PRIMUM ergo dicendum quod ante Abraham fere
omnes fideles erant ; circa tempora enim ejus dicitur idololatria2
incepisse.
226. — Ad secundum dicendum quod quia tunc temporis
corruptio magis invaluerat, ideo etiam tunc oportebat efficacius
remedium dari.
ARTICULUS II

[I]

,

[Rom., c. 4, 1. 2, p. 61·.]

227. — AD SECUNDUM SIC PROCEDITUR. V IDETUR

QUOD

OMNIBUS POPULIS CIRCUMCISIO DARI DEBUERIT.

1. Data est enim in remedium contra originale. Sed morbus
iste communis omnibus erat. Ergo et medicina debuit esse
communis.
2. Præterea. Circumcisio data est in signum fidei. Sed Abrahæ
fidem imitari omnes tenebantur, ac fides semper fuit de neces
sitate salutis. Ergo omnibus circumcisio dari debuit.
1. Ed. « significationem ». — 2.

αβ

« idolatriam ».

3. Præterea. Gen., χνιι, 10, dicitur : « Hoc est pactum quod
observabilis inter me et vos, el semen luurn post te. Circumcidetur
in vobis omne ^masculinum ». Sed de semine Abrahæ multi populi
processerunt præter filios Israel, sicut Ismaelitæ, Idumæi1.
• Ergo non solum filiis Israel circumcisio competebat.
228. — SED CONTRA. Circumcisio erat signum fidei. Sed
unus tantum populus erat in quo fides et cultus Dei remansit,
ceteris per idolatriam depravatis. Ergo ei2 tantum circumcisio
competebat.
229. — Præterea. Circumcisio significabat medicinam futu­
ram per Christum. Sed tantum ex uno populo scilicet Israel,
Christus nasciturus erat. Ergo tantum illi populo circumcisio
competebat.
[II]
[III, q. 70, a. 2, ad 4.|

230. — ULTERIUS. Videtur quod debuit hoc remedium
ETIAM MULIERIBUS COMMUNITER DARI.

1. Circumcisio enim data erat in medicinam contra primam
transgressionem. Sed prima transgressio incepit a femina.
Ergo et feminis remedium dari debuit.
2. Præterea. Ubi eadem causa et3 idem effectus. Sed eadem
. causa in viris est, ut eis circumcisio daretur et in mulieribus ;
quia et ipsæ ad populum Dei pertinent, et in eis corruptio ori­
ginalis est. Ergo et4 eis remedium dari debuit.
231. — SED CONTRA est quod5 Hugo de sancto Victore
dicit (lib. I de Sacram., p. 12, c. 2; L. 176, 350) « solis masculis
data est circumcisio carnis, quia sacra Scriptura per masculinum
sexum animam, per femininum6 vero carnem significare consuevit,
ut scilicet ostenderetur quod illa circumcisio animabus sanctifi­
cationem contulit, non abstulit carni corruptionem. »

[III]
[III, q. 37, a. 1,; q. 40, a. 4.]

232. — ULTERIUS. Videtur quod Christo

circumcidi

NON COMPETEBAT.

1. Sabbati enim observatio vicinior erat præceptis moralibus
inter quæ etiam computatur, quam circumcisio. Sed Christus
sabbatum litteraliter non observabat. Unde dicebant de ipso,
Joan., ix, 16 : « Non est hic homo a Deo, qui sabbatum non custo­
dit. » Ergo nec circumcisionem servare debuit.
2. Præterea. Hebr. vn, dicit Glossa quod Christus in lumbis
Abrahæ decimatus non fuit, quia decima figurabat medicinam
1. Ed. ad. « etc. ». — 2. Ed. « eis. ». — 3. δ « ibi ». — 4. Ed. om. « et » .— 5. Ed.
am. « est quod ». — 6. PF. « feminam ».

originalis, quod in Christo non fuit. Sed similiter circumcisio,
ut dictum est, significat emundationem ab originali. Ergo
. Christo non competebat.
233. — SED CONTRA1. Gal. iv, 4 : « Misit Deus Filium
suum, factum2 de muliere, factum sub lege ». Sed illis qui sub
lege erant, competit circumcisio. Ergo et Christo.
234. — RESPONSIO. Dicendum AD PRIMAM QUÆSTIONEM quod sicut peccatum per Adam in omnes transierat, ita
oportebat per Christum in omnes sanctificationem a peccato
transire. Unde ad praerogativam sanctitatis ejus insinuandam
oportebat quidquid ad Christum pertinebat, speciali sanctitate
pollere.
Et ideo in populo de3 quo Christus nasciturus erat, oportebat
specialiter cultum Dei esse, et ipsum apud eos significari. Et
quia circumcisio est signuih distinguens populum Dei ab aliis,
ideo oportebat populo Israel specialiter circumcisionem datam
esse, non solum quantum ad illos qui de stirpe Jacob erant,
sed quantum ad omnes qui ad populum illum qualitercumque
pertinebant.
235. — AD PRIMUM ergo dicendum quod circumcisio erat
remedium contra originale cum significatione sanctificationis
nascituri seminis, propter quod erat in membro generationis.
Et ideo hoc remedium illi tantum populo competebat ex quo
Christus nasciturus erat. Apud alios autem manebant adhuc
eadem remedia quæ fuerant ante circumcisionem data4, quia eis
non oportebat specialia sanctitatis documenta et remedia dare.
236. — Ad secundum dicendum quod quamvis omnes tene­
rentur ad habendum fidem quam habuit Abraham, non tamen
omnes tenebantur imitari Abraham in fide ; quia nec ad omnes
notitia Abrahæ venerat, nec omnibus erat datus ut exemplum
imitabile nisi mediante semine, in quo omnes gentes benedic- '
tionem Abrahæ consecuturæ5 erant. Et ideo circumcisio, quæ
erat signum fidei Abrahæ, non omnibus populis competebat.
237. —Ad tertium dicendum quod quantum ad promissionem
factam Abrahæ, separatus est per electionem Dei Isaac ab
Ismaele, et Jacob ab Esau, ut patet Bom., ix, non autem aliqua
segregratio facta est in filiis Israel. Et ideo omnes filii Israel per­
tinebant ad populum Dei peculiarem. Et propter hoc illis solis
circumcisio competebat, quasi nunquam a familia Abrahæ
separatis. Sed Ismael6 et Esau tenebantur ad circumcisionem
quamdiu erant in familia parentum, non autem post recessum
ab eis.
1. β ad. « dicitur ». — 2. Ed. « natum ». — 3. δ « in ». — 4. αβ « datam ». —
5. αβ « consecuturi ». — 6. Ed. « Ismael autem ».

238. — AD SECUNDAM QUÆSTIONEM dicendum quod
peccatum originale, ut II lib., (d. 31, q. 1, a. 1), dictum est,
quantum ad culpam et reatum descendit a patre in filios ; quantum
autem1 ad pcenalitates descendit a femina, quia pater est efficiens
in generatione et mater materiam ministrat.
Circumcisio autem data est contra originale ad tollendum
culpam, non autem ad tollendum carnis corruptionem, et ideo
viris et non mulieribus data est ; et hæc est causa quæ in objec­
tione tacta est.
Per hoc etiam ostenditur sacramentum imperfectum, et sua
imperfectio in expectationem perfectionis ducit.
239. — AD PRIMUM ergo dicendum quod quamvis trans­
gressio a femina inceperit, tamen transfusionis originalis peccati
causa non fuit femina, sed vir, quia si vir non peccasset originale
transfusum non fuisset. Et2 ideo dicit Apostolus Rom., v, 12,
quod : « per hominem peccatum in mundum intravit ».
240. — Ad secundum dicendum quod jam patet quod non
est eadem causa de3 viris et mulieribus quantum ad hoc quod
circumcisio contra originale ordinatur ; similiter etiam nec
quantum ad hoc quod distinctivum est signum populi fidelis
ab infideli, quia principaliter populi distinctio est ex parte
virorum, quia mulieres viris subject® sunt. Et ideo etiam apud
Hebræos non computabantur genealogiæ ex parte mulierum,
sed ex parte virorum.
241. — AD TERTIAM QUÆSTIONEM dicendum quod Christo
circumcisio competebat non propter indigentiam, sed propter
decentiam : cujus potest4 multiplex ratio assignari.
Prima est, ut ipse se ostenderet filium Abrahæ, cui praeceptum
circumcisionis erat factum et promissio nascituri feminis, et
sic Dei promissionem impletam insinuaret.
Secundo9, ut circumcisionem, sicut et alia legalia, suscipiens,
ab onere legis nos liberaret.
Tertio9, ut fratrem Judæorum se ostenderet, ne haberent
justam occasionem ipsum repellendi.
242. —■ AD PRIMUM ergo dicendum quod Christus in pueri­
tia in nullo ab aliis pueris segregatus fuit quantum ad exteriorem
conversationem. Et ideo omnia quæ ad pueros pertinebant in
veteri lege, in se impleri7 voluit.
Sed quando jam ad perfectam ælatern pervenit, ostendere debuit
se dominum legis esse, et legem usque ad ipsum impositam
fuisse. Et ideo in quibusdam supra legem operatus est, sicut de
observatione sabbati et in tactu leprosi.
243. — Ad secundum dicendum quod decimatio erat actus
1. Ed. om. « autem ». — 2. Ed. om. « et ». — 3. Ed. « et ». — 4. Ed. ad. « in
Christo ». — 5. Ed. « Secunda ». — 6. Ed. « Tertia ». — 7. Ed « implere ».

tantum figuralis quantum ad illos qui in lumbis Abrahæ deci­
mabantur, et ideo Christo non competebat, quia ab originali
immunis fuit ; sed circumcisio etiam habet alias causas præter
significationem in filiis qui circumciduntur. Et ideo non est
similis ratio de utroque.
ARTICULUS III

[I-II, q. 102, a. 5, ad 1 ; III, q. 70, a. 3, ad 3 ; Roin., c. 4, 1. 2, 610.]

244. — AD TERTIUM SIC PROCEDITUR. Videtur quod
OCTAVUS DIES NON REQUIRERETUR1 AD CIRCUMCISIONEM.

1. Alia enim remedia contra originale data sive in lege naturæ
sive in lege gratiae, tempus determinatum non habent. Ergo
nec circumcisio habere debuit ad idem data.
2. Præterea. Poterat contingere quod dies octava2 erat dies
sabbati. Sed in die illo praecepta erat quies ab exterioribus ope­
ribus. Ergo non erat de necessitate circumcisionis quod octavo
die fieret.
3. Præterea. Illi qui vagati sunt in deserto non fuerunt octavo
die circumcisi, sed -postea tempore Josue in Galgala, Jos. v ;
et profuit illis circumcisio, nec illis obfuit ad transgressionem, ut
videtur, qui in deserto mortui sunt incircumcisi. Ergo deter­
minatio temporis non est de necessitate circumcisionis.
4. Præterea. Sicut praetermittitur determinatum tempus, si
praeveniatur, ita et si tardetur. Sed proselyti circumcidebantur
post octavum3 diem, et eis valebat. Ergo pueri poterant ante
octavum diem circumcidi, et eis valere.
245. —· SED CONTRA. — Circumcisio non habebat efficaciam
nec obligationem nisi ex praecepto divino. Sed circumcisio fuit
in praecepto secundum determinatum tempus. Gen., xvn, 12 :
« Infans octo dierum circumcidetur in vobis ». Ergo et determina­
tum tempus erat de necessitate circumcisionis.
246. — Præterea. Significatio est de necessitate sacramenti.
Sed octava4 dies facit ad significationem. Ergo est de necessi­
tate ipsius.

[II]
[Supra, a. 2, sol. 1, ad 1 ; I-II, q. 102, a. 5, ad 1 ; III ; q. 66, a. 7, ad 3 ; q. 70, a. 3.
ad 1 ; Joan., c. 7, L 2, p. 217^ ; Rom., c. 4, 1. 2, p. 606, 61»,]

247. — ULTERIUS. Videtur
NON

QUOD DETERMINATIO MEMBRI

FUERIT DE NECESSITATE CIRCUMCISIONIS.

1. In sacramentis5 signum debet respondere signato. Sed
1. F. « octo dies non requirerentur », δ « octava ». — 2. Ed. « octavus ». — 3. δ
« octavam ». — 4. β « octavus ». — 5. Ed. ad. « enim ».

purgatio originalis quæ significatur per circumcisionem, non est
secundum aliquam partem determinatam, sed secundum totum.
Ergo nec circumcisio debet aliquam partem determinatam habere.
2. Præterea. Sacramenta maximam honestatem in se habere
debent. Sed njembra generationis videntur esse turpia et vere­
cunda. Ergo non decuit ut in illo membro determinate aliquod
sacramentum daretur.
248. — SED CONTRA est quod dicitur Gen., xvn, 11 :
« Circumcidetis carnem præputii vestri etc.1. »

[Hi]
[Infra (343) ; III, q. 70, a. 3, ad 2 ; Rom., c. 4, I. 2, 61b.]

249. — ULTERIUS. Videtur quod cultellus lapideus
SIT DE NECESSITATE CIRCUMCISIONIS.

1. Circumcisioni enim baptismus successit. Sed determi­
natum instrumentum ablutionis, scilicet aqua, est de necessitate
baptismi. Ergo et determinatum instrumentum incisionis esse
debuit de necessitate circumcisionis, et præcipue propter signi­
ficationem quæ in littera ponitur. Significatio enim est de
ratione sacramenti.
2. Præterea. Gregorius dicit super Ezech. (hom. 10, n. 38 ;
L. 76, 901) : « In sanctorum vita cognoscimus quid in Scriptura
intelligere debeamus. » Sed sancti et præcipue legislatores, lapideo
instrumento fecerunt circumcisionem, sicut legimus Jos. v, 25
et Exod. iv, 25 de Moyse. Ergo lapideum instrumentum erat de
necessitate præcepti.
250. —■ SED CONTRA. Circumcisio non habebat vim nisi
ex divina institutione. Sed in ejus institutione quæ tangitur,
Gen., xvn, nulla fit mentio de instrumento lapideo. Ergo non
fuit de necessitate circumcisionis.
251. — RESPONSIO. Dicendum AD PRIMAM QUÆSTIONEM quod circumcisio et erat in præcepto et erat sacramen­
tum. Octavus2 dies ergo erat de necessitate circumcisionis quantum
ad obligationem præcepti, ita quod reus transgressionis erat qui
illud tempus non observabat. Sed non erat de necessitate ejus
quantum ad efficaciam, sacramenti ; quia etiam in alio tempore
circumcisio facta suum effectum sacramentalem habebat. Sicut
etiam accidit de ministrantibus nostra sacramenta, qui servant
materiam et formam debitam, et omittunt aliquid de ritu ad
solemnitatem sacramenti ab Ecclesia institutam3.
Determinationis autem hujus temporis causa est et mystica quæ
tangitur in Littera (13d), et litteralis quæ tangitur a Rabbi
1. Ed. om. « etc ». — 2. Ed. « Octava ». — 3. Ed. « instituto ».

Moyse, quia puer ante octavum diem est ita tener quasi in
ventre matris. Et ideo sicut animalia non offerebantur propter
prædictam causam ante octavum diem, ita nec puer circum­
cidebatur.
252. — AD PRIMUM ergo dicendum quod remedium quod
preccessit circumcisionem, computatur simpliciter inter sacra­
menta legis naturæ, quæ non habebant tantam determinationem
secundum Hugonem de sancto Victore (I de Sacram., p. 11,
c. 3 ; L. 176, 3431, quantam habent sacramenta legis scriptæ,
ad quam quodammodo pertinet circumcisio.
Remedium autem quod circumcisionem sequitur, scilicet bap­
tismus, est magis generale et perfectius, nec debuit ita restringi.
Et ideo1 non est similis ratio de circumcisione et aliis.
253. — Ad secundum dicendum quod dies sabbati non impe­
diebat circumcisionem : non enim erat opus pure corporale, sed
sacramentale ; sicut et sacrificia quæ in sabbato offerri licebat.
Et ideo dicitur Joan., vii, 23 : « Circumcisionem accipit homo in
sabbato et non solvitur lex Moysi ».
254. — Ad tertium dicendum quod illis qui in deserto vagabantur dispensatio præcepti facta est propter necessitatem, quæ
tangitur Jos., v, 5, 6; quia scilicet nesciebant quando castra
movenda essent. Et iterum quia non erat necesse eos tunc aliquod
signum distinctionis habere, ut Damascenus dicit (de Fide
orth., lib. IV, c. 25 ; G. 94, 1211), quando seorsum ab aliis homi­
nibus habitabant ; et tamen quantum ad aliquos qui ex negligentia vel contemptu prætermittebant, dicit Augustinus (in
Jos., q. 6 ; L. 34, 777) quod inobedientiam incurrebant.
Non autem constat quod aliqui de illis qui in deserto nati
sunt, in deserto mortui sint. Et videtur probabile quod non,
quia dicitur in Ps. (civ, 37) : « Non erat in tribubus eorum infirmus .
Unde illi qui de /Egypto egressi sunt, qui circumcisi erant, mortui
sunt. Et ita nullus est ibi mortuus incircumcisus.
Si tamen aliqui incircumcisi ibi2 mortui sunt, idem dicendum
est de eis et de illis qui ante circumcisionis institutionem morie­
bantur.
255. — Ad quartum dicendum quod Magister videtur sen­
tire in Littera (15) quod licebat imminente mortis articulo diem
prævenire.
Quidam vero dicunt Hugonem de sancto Victore (in lib. I
de Sacram., p. 12, c. 3 ; L. 176, 350) sequentes, quod non erat ·
necessitas diem præveniendi ; quia illis qui ante octavum diem
moriebantur, valebat ad salutem remedium quod ante circum­
cisionem fuerat, quod adhuc efficaciam habebat. Et hoc confir­
mant per Judæos qui nunc sunt, qui nunquam ante octavum diem

1. a « ita. ». — 2. RANVP, om, « ibi ».

circumciduntur, el per Glossam Prcoer., iv, super illud1 :
« Unigenitus eram coram matre mea » (L. 113, 1086),. quæ dicit
q,uod alius filius Bersabee parvulus non computatur, quia ante
octavum diem mortuus, nominatus non fuit, et per consequens
nec circumcisus. Similiter etiam confirmant per simile ; quia
nullum animal offerebatur Domino ante octavum diem.
256. — Secundum hanc ergo opinionem dicendum, quod non
est simile de præveniendo et differendo ; quia praeceptum nullo
modo quis transgredi debet, ut praeveniat ; sed si transgressus
fuerit differendo, debet, quantum potest, illud implere in quo­
cumque tempore.
257. — AD SECUNDAM QUÆSTIONEM dicendum quod
circumcisio erat in signum purgationis originalis peccati, et in
signum distinctionis populi, ex quo Christus propagandus erat.
et in signum castitatis seruandæ, ut dictum est (224). Et quantum
ad omnia hæc decuit ut in membro generationis fieret, quia per
actum generationis et originale contrahitur, et Christus ab illo
populo descendit, et in illo actu castitas consistit.
Et ideo membrum generationis erat de necessitate circum­
cisionis, et quantum ad efficaciam sacramenti, et quantum ad
obligationem præcepli.
258. — AD PRIMUM ergo dicendum quod quamvis origi­
nale peccatum quantum ad essentiam non determinet aliquam
partem corporis, neque quantum ad effectum ; tamen quantum
ad causam determinat, ut dictum est.
259. — Ad secundum dicendum quod membrum generationis
quod de se nobile erat, propter concupiscentiam quæ præcipue
in parte illa viget, ignobile redditum est. Et ideo oportebat
quod in illo membro præcipue medicina apponeretur2 ; quia
« quæ inhonestiora 3 sunt nostra, majoremi habent honestatem, ut
dicitur I Cor., xn, 23.

260. —AD TERTIAM QUÆSTIONEM dicendum quod sacra­
mentum quod est signum et causa, efficit quod figurat. Et ideo
illa significatio est de necessitate sacramenti quæ ad effectum
sacramenti refertur, non autem illa quæ refertur ad causam prin­
cipalem effectus, sed est de bene esse ipsius.
Cultellus autem lapideus non est de necessitate incisionis, per
quam significat circumcisio suum effectum, scilicet purgationem
originalis ; sed habet aliquam similitudinem ad causam princi­
palem meritoriam remissionis originalis, scilicet Christum. Et
1. β om. « super illud ». — 2. F. « opponeretur ».— 3. Ed. « inhonesta ».— 4. Ed.
« abundantiorem ».

ideo non erat de necessitate circumcisionis neque quanturq ad
obligationem praecepti, neque quantum ad efficaciam sacramenti,
quod fieret cultello lapideo — quod ritus Judaeorum usque hodie
ostendit — sed in principalibus circumcisionibus, in quibus
Christum significari oportebat, tale instrumentum adhibitum est.
261. — AD PRIMUM ergo dicendum quod aqua de se habet
maximam convenientiam ad ablutionem, per quam baptismus
significat quod efficit, non autem lapis ad incisionem. Et ideo
non est simile.
262. — Ad secundum dicendum quod hoc intelligendum est
de illis quæ sancti observant quasi ex lege obligati, sic autem
non est in proposito. Et ideo ratio non sequitur.

ARTICULUS IV
[I]
[III, q. 63, a. 1, ad 3 ; q. 70, a. 4, c ; q. 72, a. 5, ad 3.]

263. — AD QUARTUM SIC PROCEDITUR. Videtur quod
CIRCUMCISIO CHARACTEREM IMPRIMEBAT IN ANIMA.

1. In sacramentis enim effectus figuræ respondet. Sed cir­
cumcisio exterius erat signum distinctivum, non solum purga­
tivum. Ergo et interius characterem distinguentem impri­
mebat.
2. Praeterea. Omne sacramentum quod non reiteratur in
nova lege, characterem imprimit. Sed circumcisio in veteri
lege non reiterabatur. Ergo characterem imprimebat.
3. Praeterea. Aliquis adultus circumcisus poterat fictus acce­
dere ; et sic tunc effectum circumcisionis1 non suscipiebat ;
postmodum autem deposita fictione circumcisio ei valebat,
alias8 non fuisset via salutis cum iterari non posset. Ergo habe­
bat aliquem effectum manentem in anima, ratione cujus postea
effectum ultimum circumcisionis consequebatur ; et hoc est
character. Ergo imprimebat characterem.
264. — SED CONTRA. In sacramentis novae legis perfectis­
sima tantum sunt illa quæ characterem imprimunt. Sed cir­
cumcisio erat longe inferior sacramentis novæ legis. Ergo charac­
terem non imprimebat.
265. — Praeterea. Character nos Trinitati configurat. Sed
hoc indifferenter competit viris et mulieribus. Cum ergo circum­
cisio mulieribus non competeret, videtur quod in ea character
non imprimeretur.
1. β om. « circumcisionis ». — 2. Ed. ad. « enim ».

[Η]
[Infra, d. 8, q. 1, a. 2, sol. 2, ad. 5 ; III, q. 33, a. 3, ad 3 ; q. 62, a. 6, ad 3 ; q, 70, a. 4 ;
Ver., q. 28, a, 2, ad 12 ; Rom., c. 4, L 2, p. 61b.]

266. — ULTERIUS. Videtur

QUOD CIRCUMCISIO A PECCATO

NON PURGARET.

!

1. Rom., in, 20 : « Ex operibus legis non justificatur omnis
caro coram illo ». Sed alia opera legis, ut sacrificia, non videntur
minus honesta fuisse quam circumcisio. Ergo nec circumcisio
a peccato justificabat.
2. Præterea. Si ab aliquo peccato purgabat, præcipue videtur
quod ab originali. Sed ab originali non purgabat, quod patet
per hoc quod Joannes circumcisus octava die, ut dicitur Lue,
i, dixit ad Jesum, Ματ., hi, 14 : « Ego debeo a te baptizari » ;
Glossa : « A peccato originali mundari. » (Beda I in Mal., L. 92.
17d). Ergo nullo modo a peccato1 mundabat.
3. Præterea. Nihil impedit vitæ æternæ introitum nisi pec­
catum. Sed circumcisio januam vitæ æternæ non aperiebat,
ut in Littera (ll11) dicitur. Ergo neque peccata purgabat.
4. Præterea. Quidquid tollit unum peccaum, tollit omnia ;
quia « impium est a Deo dimidiam sperare veniam. » {De vera et
falsa Pœnil., c. 9 ; L. 40, 1121). Sed nunquam invenitur a sanctis
dictum, quod circumcisio tolleret peccatum actuale. Ergo nec
originale tollebat.
267. — SED IN CONTRARIUM sunt auctoritates in Littera
(11) positæ.
[ΠΙ]
[III, q. 62, a. 6, ad 3 ; q. 70, a. 4 ; Ver., q. 28, a. 2, ad 12 ; Rom., c. 4, 1. 2, p. >61b.]

268. — ULTERIUS. Videtur

QUOD

CIRCUMCISIO

GRATIAM

NON CONFERRET.

1. Sacramentum enim non efficit nisi quod figurat. Sed cir­
cumcisio non significat gratiæ collationem, sed solum culpæ
ablationem. Ergo gratiam non confert.
2. Præterea. Baptismus non amplius facit nisi quod aufert
culpam et confert gratiam. Si ergo hoc ipsum circumcisio
fteiebat, baptismus in nullo circumcisionem excedit
3. Præterea. Propter hoc lex vetus dicebatur occidere, quia
gratiam contra concupiscentiam non conferebat. Hoc autem
non esset, si circumcisio quæ erat quodammodo legis sacramen­
tum, gratiam conferret. Ergo gratiam non conferebat.
269. — SED CONTRA. In Littera (ll11) dicitur quod « idem
remedium præbebat circumcisio quod baptismus, excepto quod
1. α ad. « purgabat vel ».

januam regni cæleslis non aperiebat. » Sed baptismus gratiam
confert, non solum culpam aufert. Ergo et circumcisio idem facit.
270. —Praeterea. Tenebra non expellitur nisi per præsentiam
lucis. Sed gratia opponitur culpae, sicut lux tenebræ. Cum ergo
circumcisio expelleret culpam, videtur qiiod gratiam conferret.
271. — RESPONSIO. AD PRIMAM QUÆSTIONEM dicen­
dum quod character spiritualis est quoddam signum distinctivum per hoc quod hominem in aliquo statu perfectionis consti­
tuit, sicut in baptismo, confirmatione et ordine1 magis infra
patebit.
272. — Circumcisio autem principaliter erat signum ad pur­
gandum constitutum. Et ideo in ipsa non ponebatur homo in
aliquo alio statu, et sic non competebat quod in ipsa character
spiritualis conferretur.
273. — AD PRIMUM ergo dicendum quod circumcisio prin­
cipaliter significat per se ablationem2, sed distinctionem ex con­
sequenti et per accidens, inquantum aliqui circumcidebantur et
aliqui non. Et ideo oportebat quod responderet ei effectus quan­
tum ad principalem significationem, non autem quantum ad
secundariam.
274. — Ad secundum dicendum quod circumcisio non ite­
rabatur ; quia causa ejus, scilicet originale peccatum, iterari
non poterat ; et non propter hoc quod character spiritualis in
ipsa imprimeretur.
275. — Ad tertium dicendum quod sicut in baptismo manet
character spiritualis, ratione cujus fictus3 deposita fictione effec­
tum baptismi recipit ; ita manebat character exterior in circum­
cisione quæ hoc idem efficiebat4.
276. — AD SECUNDAM QUÆSTIONEM dicendum quod
peccatum quod ex alio contrahitur, conveniens est ut per alium
tollatur. Et ideo in quolibet statu post peccatum fuit aliquod
remedium per quod originale peccatum ex virtute passionis.
Christi tolleretur. Et iterum quia non poterat puer natus, ante­
quam haberet usum liberi arbitrii, se ad gratiam præparare, ne
omnino sine remedio5 relinqueretur, oportuit aliquod remedium
dari quod ex ipso opere operato peccatum aboleret ; et tale
remedium fuit circumcisio. Et ideo ab omnibus conceditur quod
peccatum auferebat, sicut significabat ablationem. Et in hoc
cum sacramentis novæ legis quodammodo conveniebat, quod6
efficiebat hoc quod figurabat.
1, u et ed. ad. « et ». — 2. « Ut ex ipsa nominis notione manifestum est, quod aliq uod incidi seu secari circulariter significat, ut et vox græca περιτομή ». — 3. « Non
qui simulat se recipere, sed qui cum peccato recipit ». — 4. RANVP. « faciebat ».
— 5. RA. « religione » .— 6. Ed. « quia ».

Operabatur autem circumcisio peccati dimissionem a posteriori. In peccato enim originali tria sunt, scilicet culpa, reatus
?
, carentiæ visionis divinæ1 et fomes. Prima duo totaliter tollun­
tur, sed tertium per sacramenta3 diminuitur. Et ideo circumcisio
ï '
quæ erat particularis abscissio, directe significabat et causabat
I
diminutionem fomitis, et per consequens auferebat reatum
I ci. carentiæ3 visionis æternæ, et per consequens culpam4.
j
277. ■—■ In baptismo autem e conversp5 est ; quia prius destruit
g ,-c.; culpam, cujus ablationem significat ablutio exterior et etiam
I
causât, et per consequens destruit alia.
L
278. — AD PRIMUM ergo dicendum quod sacrificia erant
= > instituta ad satisfaciendum pro peccatis actualibus quæ homo
■ ex se perpetravit. Et ideo non oportebat quod peccata tollcrentur per sacrificia, sicut peccatum originale per circumcisionem.
279. — Ad secundum dicendum quod circumcisio quamvis a
peccato originali liberaret, non tamen per eam aliquis perfecte
>
fructum liberationis consequi poterat, quia januam non ορο­
ί ·
riebat. Et secundum6 hoc Joannes circumcisus a peccato origit.
nali mundari indigebat7.
280. — Ad tertium dicendum quod per circumcisionem aufe­
rebatur impedimentum quod erat ex parte personae, ablato peccato
i,
originali, prout erat infectio hujus personæ ; adhuc tamen maneI
bat impedimentum ex parte naturæ, nondum soluto pretio.
Et ideo per accidens erat quod januam regni cælestis non ape■
riebat; quia si etiam baptismus, eamdem quantiim in se est
gratiam conferens quam modo confert, eo tempore fuisset, januam
,
non aperuisset ; et si modo circumcisio locum haberet, januam
aperiret.
f·,281. — Ad quartum dicendum quod circumcisio directe contra
originale ordinata fuit, sed ex consequenti etiam actuale tollebat
.
ubi inveniebat. Sed tamen Sancti de hoc non loquuntur, quia
..
ad hoc non erat circumcisio principaliter instituta.
f·

,

282. — AD TERTIAM QUÆSTIONEM dicendum quod circa
hoc est multiplex opinio.
Quidam enim dixerunt qupd circumcisio, quantum est de se,
1. RA. « reatum visionis », sed N. notat : « Id est obligationem ad pænam carentiæ
vigionis divinæ ».— 2. RANVP. «sacramentum».— 3. αδ RANVP. om. «carentiæ».
— 4. Hic S. Thomas innuere videtur quod circumcisio conferebat gratiam etiam ex
opere operato, sed hanc sententiam postea revocavit, III, q. 62, a. 6, ad 3, ubi expresse
dicit de opinione S. Doctor : « Quod de hac aliquando mihi visum est. Sed diligentius
consideranti apparet hoc etiam non esse verum », et subjungit : « Et ideo melius
dicendum. » Cf. etiam III, q. 70, a. 4 et Rom.,
4, 1. 2, p. 61 b, — 5. Ed. « e con­
trario ». — 6. β « propter ». — 7. RANVP. ad. : « scilicet per baptismum » et N.
explanat : « Hoc nimirum est quod insinuat Beda cum ait eum debuisse ab origi­
nalis peccati contagione mundari, quia ex muliere natus culpæ nœvo non carebat ; quasi
non a peccato ipso, sed a sequelis tantum ejus mundari debuerit. »

culpam tollebat, sed gratiam non conferebat, innitentes cuidam
Glossæ quæ habetur Rom. iv, quæ dicit : « In circumcisione
peccata remittebantur, sed non gratia per eam praestabatur. »
1 (icebant enim, quod cum originale nihil aliud sit quam concu­
piscentia intensa cum carentia debitæ justitiae, circumcisio
sine hoc quod gratia conferretur, poterat auferre debitum1,
auferendo reatum, ut hoc quod2 homo illam justitiam non
habebat, non ei imputaretur ad pcenam.
Sed hoc non potest esse ; quia manente inordinatione culpæ,
nullo modo potest non imputari a Deo ad poenam, cum culpæ
inordinatio per poenam ordinetur. Et ideo oportet, si imputatio
ad poenam tollitur, quod inordinatio tollatur : quod sine gratia
fieri non potest.
283. — Et ideo Alii dicunt quod circumcisio ex sua virtute
culpam tollebat, et gratia circumcisione3 conferebatur, non ex
vi circumcisionis, sed ex divina liberalitate ablato gratiæ impe­
dimento.
Sed hoc non potest esse ; quia quamvis ex parte recipientis
prius sit expulsio contrarii quam introductio formae, tamen ex
parte causæ agentis est prius introductio formæ4, quia non
expellitur contrarium nisi introducendo formam. Et ideo nisi
circumcisio aliquo modo gratiam conferret, nullo modo culpam
tolleret.
284. — Et ideo Ani dicunt quod circumcisio conferebat
gratiam quantum ad effectus privativos, qui scilicet sunt auferre
culpam, sed non quantum ad effectus positivos.
Sed hoc nihil est ; quia effectus ultimus gratiæ positivus,
est facere dignum vita æterna : quod fiebat per circumcisionem,
sicut et modo fit per baptismum.
285. —- Et ideo Alii dicunt3 probabilius ut videtur, quod dabat
gratiam quantum ad effectus privativos culpæ et reatus, et quan­
tum ad quosdam effectus positivos, sicut ordinare6 animam et
facere dignum vita æterna ; non tamen quantum ad omnes quos
|i I

1. Ed. ad. « non ». — 2. Ed. « ut patet per hoc quod si ». — 3. RANVP.
«gratiam circumcisio conferebat», α «circumcisio». — 4. RANVP. ad. «quam
expulsio contrarii ». N. « Prius natura tantum'non tempore; alterum quidem in genere causæ formalis, alterum in genere causæ materialis ». — 5. Hic S. Thomas
admittit quod circumcisio gratiam conferebat tantum quoad effectus privativos,
scilicet vitæ æternæ demeritum. Sed rebus maturius perpensis postea in III,
q. 62, a. 6, ad 3, et q. 70, a. 4 et Rom., c. 4, 1. 2, p. 61b, sententiam illam reprobavit, et dixit circumcisionem solum esse signum fidei justificantis. Unde rejiciendæ sunt inventiones Petri de Tarentasia qui vult S. Thomam hic loqui de circumcisione primo et per se, in Summa vero de circumcisione ex consequenti, et Petri
a Bergomo qui vult S. Thomam secundum opinionem Magistri in Sententiis, secundum
suam in Summa scripsisse. (Concord, dub. 342). — 6. « Quod autem hic inter effectus positivos gratiæ numeratur, animam ordinare, annon melius diceretur ornare?
Sed ordinare manuscriptum etiam habet, ac explicari potest, vel ejus potentias debite
disponere, vel eam ipsam ad vitam æternam dirigere. » N:

habet gratia baptismalis ; quia illa sufficit ad totaliter concu­
piscentiam reprimendam et meritorie agendum, ad quod gratia
- in circumcisione data sufficere non valebat. Et secundum hoc
intelligitur Glossa inducta.
286. — AD PRIMUM ergo dicendum quod sicut in sacramento
altaris est aliquid ex vi sacramenti, aliquid autem ex naturali
concomitantia, ut infra dicetur ; ita circumcisio principaliter
. ordinata erat ad ablationem culpæ, sed ex consequenti ad
collationem gratiæ1.
. 287. — Ad secundum dicendum quod in baptismo amplior
gratia datur, ut dictum est.
288. — Ad tertium dicendum quod gratia circumcisionis non
sufficienter reprimebat concupiscentiam, sicut facit gratia novi
Testamenti. Et ideo ratio non sequitur.

c,

: . '

ARTICULUS V
W
[I-II, q. 103, a. 3 ; IV Cg., c. 57 ; Rom., c. 2, 1. 4, p. 43«> ; c. 4, 1. 2, p. 62”]

289. — AD QUINTUM SIC PROCEDITUR. Videtur
■J

Tff

. ,

' 1
<■./
'

quoo

CIRCUMCISIO CESSARE NON DEBUERIT.

1. Gen., xvn, 13, dicitur quod circumcisio datur « in fœdus
æternum ». Sed æternum est quod nullo fine clauditur. Ergo
circumcisio cessare non debuit.
2. Præterea. Illud quod cum lege non incipit, cum lege ces­
sare non debet. Sed circumcisio ante legem incepit; non enim
est ex lege, sed ex patribus, ut dicitur Joan.1
2 vu, 22. Ergo cum
lege cessare non debuit.
3. Præterea. Figuralia quæ significant id quod semper faciendum est, non debent cessare, sicut de thurificatione3 quæ signi­
ficat devotionem, patet. Sed « circumcisio cordis, cujus laus ex
Deo est », ut dicitur Rom., u, 29, semper facienda est ; et hanc
significat exterior circumcisio. Ergo cessare non debuit.
1. F. ad. «et aliquem effectum positivum». — 2. « Ex verbis Christi sic loquentis :
Moyses dedit vobis circumcisionem, non quia exMôyse est, sed ex Patribus. Nam licet
eam præceperit Moyses, Lev., XII, 3, jam Abrahae praecepta erat, Gen.,xvn, 13».—
3. « Thus in Italia non erat antiquitus adhibitum in sacris deorum Gentilium.
Quisque ad Deos ferebat quod obvium erat, mei vinum, lac, plerique vero fruges aut
frugum primitias ; deinde dabant quæ ex frugibus his fiebant, farra et liba. Verum
posteaquam thus ex Arabia in Græciam, atque in Italiam advectum est, quanquam
magnis impensis Romam asportabatur, facile tamen tantillum inde comparabant
cujusque fortunæ homines etiam tenuissimi, quod Deo libarent. Pauperes tribus
digitis tria grana thuris offerebant. Sed thuris usus in cultu veri Dei antiquissimus est.
Unde reprobandus est Henricus Cannegieter asserens propositiones sequentes : 1. Chris­
tiani abhorruerunt a thuris usu in sacris ; 2. Thymiamata ex thure in vetere Ecclesia
nulla fuerunt. —■ (vid. Hcnric. Cannegieteri rescripta Boxhormio, cap. 15 et 16) ».

290. — SED CONTRA. Gal. v1, 2 : « Si circumcidimini,
Chrislus nihil vobis proderit. »
291. — Praeterea. Veniente perfecto frustra imperfectum
remaneret ad idem ordinatum. Sed baptismus perfectius facit
hoc ad quod circumcisio ordinata erat, quam circumcisio faceret.
Ergo veniente baptismo circumcisio cessare debuit.
[H]

[Ι-H, q. 103, a. 3 et loca qIae 3.]

292. — ULTERIUS. Videtur quod nec

alia

legalia

CESSARE DEBUERINT.

1. Christus enim, ut dicitur Mat., v, non venit legem solvere,
sed implere. Sed lex consistebat non tantum in moralibus, sed
etiam in sacramentis legalibus. Ergo non venit ea solvere.
2. Praeterea. « Apud Deum non est transmutatio2 » (Jac., i, 17).
Sed signum mutationis voluntatis est ut praeceptum quod
prius datum est, postea revocetur. Cum ergo Deus hæc sacra­
menta præceperit, videtur quod cessare non debuerint3.
3. Præterea. Præceptum non potest revocari nisi per æqualem
vel superiorem. Sed Deus nunquam revocasse legitur præceptum
de sacramentis legalibus in nova lege. Ergo adhuc durant.
293. — SED CONTRA est quod dicitur Heb. x, 1 : « Umbrant
habet lex futurorum bonorum ». Sed veniente veritate cessat
figura. Ergo veniente Christo legalia cessare debuerunt.
294. — Praeterea. Hebr. vn, 12 : « Translato sacerdotio necesse
est ut4 legis translatio fiat. » Sed in Christo translatum fuit sacerdotium, ut ibidem Apostolus probat. Ergo et legalia cessare
debuerunt.
[ΙΠ]
[I-Π, q. 103, a. 4 ; q. 107, a. 2, ad Ί ; ΙΙ-ΙΙ, q. 93, a. 1 ; Rom., c. 14, 1. 1, p. 192» ;
Gal., c. 2, l. 3, p. 543 ; Colos., c. 2, 1. 4, p. 134a.]

Ip

295. — ULTERIUS. Videtur quod tempore gratiæ pote-

; I

RANT SINE PECCATO OBSERVARI.

i
[ 1

1. Omnis enim Christi actio nostra est instructio. Sed Christus
tempore gratiæ ea servavit5, sicut in multis patet. Ergo licitum
est tempore gratiæ ea servare.
2. Præterea. Tempore Apostolorum etiam observabantur,
sicut patet Aci., xvi, de Paulo qui circumcidit Timotheum, et
de eodem Aci., xxi, qui purificatus per legem, templum intravit
et hostias obtulit : qûod non fecisset ad vitandum scandalum
si peccatum fuisset ; quia veritas vitæ non est dimittenda propter

II I

'j

I1

1. αβγ$ « I ». — 2, « Nec naturæ, nec voluntatis », N. — 3. F . « debuerant ». —
4. Ed. ad. « ct». — 5. Ed. « observavit ».

scandalum. Ergo sine peccato tempore gratiæ observari poterant.
3. Præterea. Omnis actus qui non est de se malus, potest sine
peccato fieri, et meritorie, si recta intentione fiat. Sed sacrificare
et circumcidi non sunt de se mala, alias nunquam licita fuissent.
Ergo si bona intentione fiant, erunt meritoria etiam modo,
nedum ut sint peccata.
296. —■ SED CONTRA est quod dicitur Gal., v, 2 : « Si
eircumcidimini, Christus nihil vobis proderit ». Sed omne quod
impedit profectum qui provenit ex Christi redemptione, est
peccatum. Ergo circumcisio tempore gratiæ non poterat fieri
sine peccato, et pari ratione nec alia sacramenta.
297. —· Præterea. Gal., iv, 9, super illud : « Quomodo con­
vertimini rursus1 ad egena et infirma elementa ? » dicit Glossa :
« Ideo dicit, denuo2, ut ostendat quod non distat modo lex post
Christum ab antiqua idololatria. » Sed idololatria nunquam poterat
observari sine peccato. Ergo nec legalia post Christum.
[IV]
[Cf. loca qlae 3 et Colos., c. 2, 1. 4, p. 135a.]

298. — ULTERIUS. Videtur quod

usque modo teneamur

ALIQUA LEGALIA OBSERVARE.

1. Tenemur enim ad observanda præcepta novi Testamenti
et statuta Ecclesiæ. Sed præceptum Apostolorum in novo Testa­
mento fuit de quibusdam legalibus observandis. Act. xv, 28 :
« Visum est Spiritui sancto et nobis nihil ultra imponere vobis
oneris quam ut abstineatis vos ab immolatis simulacrorum et
sanguine et suffocato et fornicatione ». Ergo adhuc tenemur ad
hæc legalia servanda.
2. Si3 dicatur quod fuit permissio Apostolorum pro tempore
illo.
Contra. Glossa4 (L. 114, 458) dicit hæc esse necessaria. Sed
necessaria sunt sine quibus non est salus, et de quibus non est
permissio, sed præceptum. Ergo adhuc observare tenemur.
3. Si dicatur quod per Paulum revocatum est, ut cum dicitur
I Tim., iv, 4 : « Nihil rejiciendum quod cum gratiarum actione
percipitur ».
Contra. Inferior non potest præceptum superioris revocare.
Sed Paulus fuit inferior quam totum Apostolorum Concilium
in Jerusalem congregatum. Ergo non potuit revocare.
299. — SED CONTRA. Petrus ibidem dicit (Act. xv) quod
per gratiam Christi salvamur in lege nova sine onere legis, sicut
et patres nostri3. Unde hoc jugum non est fidelibus imponendum.
1. Ed. « iterum».— 2. Ed. « iterum».— 3. RANVP. « Sed si ».—■ i. Ex Rabano
Mauro desumpta.— 5. « Sed per gratiam Domini Jesu Christi credimus salvari que­
madmodum et illi. » (Act., xv. 11) Illi potius de Gentibus conversis videtur intelli-

Sed onus prædictum est observatio cæremonialium. Ergo ad ea
servanda non tenemur.

300. — RESPONSIO. Dicendum AD PRIMAM QUÆSTIONEM quod cum venit quod perfectum est, evacuari debet quod
ex parte est, si ad idem ordinetur ; quia gratia non facit per duo
quod per unum potest facere, sicut nec natura.
301. — Circumcisio autem imperfecta erat respectu baptismi
tripliciter.
Primo quantum ad significationem ; quia non ita significabat
expresse emundationem totius hominis ab immunditia totius
culpæ originalis, sicut ablutio baptismalis.
Secundo, quantum ad efficaciam ; quia non tam abundans gratia
ad operandum et reprimendum fomitem in circumcisione dabatur
sicut in baptismo.
Tertio, quantum ad utilitatem ; quia non erat ejus utilitas ita
communis sicut baptismi, cum haberet determinatum populum, determinatum sexum et determinatum tempus : quod
in baptismo non accidit.
Et ideo adveniente tempore plenitudinis debuit cessare, baptismo substituto.
302. — AD PRIMUM ergo dicendum quod teternuni hic
accipitur pro sasculo, quod habet quidem finem, sed non est
determinatus nobis.
303. — Vel etiam1 dicendum quod circumcisio corporalis
potuit esse in foedus æternum quantum ad suum significatum,
et quantum ad id quod ei succedit : sicut etiam fides potest dici
semper manere ratione visionis, quæ ei succedit in patria.
304. — Ad secundum dicendum quod quamvis cum lege
non inceperit2 circumcisio, tamen propter legem incepit quasi
legis præparatorium. Et ideo cessante lege cessare debuit.
305. — Ad tertium dicendum quod principalis significatio ad
quam circumcisio instituta est, est ablatio® originalis culpæ, quia
sacramentalis significatio refertur ad effectum. Hoc autem non
semper faciendum erat per circumcisionem. Et ideo non oportebat quod circumcisio semper remaneret.
306. — Alia autem significatio est ex consequenti, et secundum illam non oportet accipi judicium de duratione curcumcisionis. Thurificationis autem significatio nunquam fuit ad significandum aliquid ut effectum ejus. Et ideo non est similis ratio,

I hi !
i ||'| I
j |l

,’B||
i |j|

ffl j
| |' I
fI

M ;
|ili
j! |j
ji ||||

|j| ■

h

i lij i
|| ii i
ί

i

II i
|l| '

i [ili I
‘!l| I
I i. ;
|i|;||
||I I
IJ I
Ji j

'||||
|[i |l·
||l!|l
iil||l
ij|J |i
,!i|||j|

ll JI

iill[I! i

SCRIPTUM SUPER LIB. IV SENTENTIARUM

|J

i
I

.

■

!I
i Ι!

I

gendum quam de Patribus, licet id quoque suo modo verum sit. Quasi dicat : Nos
qui Judæi surnus quemadmodum et illi qui sunt gentes, quia utrisque necessaria est
gratia Christi ut salventur. Augustinus e contra ad antiquos Patres illi refert lib. I,
Contra duas ep. Pelagianoruin (c. 21 ; L. 44, 569). — 1. a orn. « etiam ». — 2. α « in­
ceperat ». — 3. a « ablutio ».

ί
Λ

DISTINCTIO I, QUÆST. II, ART. V

65

307. — AD SECUNDAM QÜÆSTIONEM dicendum quod
triplex erat praecipua ratio cessationis legalium.
Una est quia lex instituta fuit ad significandum gratiam novi
Testamenti quæ per Christum facta est. Et ideo veniente1 Christo
cessare debuerunt, sicut veniente corpore cessat umbra. Et
hanc causam tangit Apostolus Hebr., x, 1 : « Umbram habens
lex futurorum bonorum etc.2. ».
308. — Alia ratio est ex imperfectione ; quia in legalibus
gratia non conferebatur quantam oportebat in novo Testamento
dari. Sicut enim virtus naturalis rei naturali proportionatur,
ita virtus sacramentalis sacramento. Unde oportuit alia sacra­
menta institui, in quibus amplior gratia conferretur. Et hanc
causam tangit Apostolus Heb. vii, 18 « Reprobatio quidem
fit prioris3 mandati propter infirmitatem et inutilitatem ».
309. — Tertia accipitur ex parte eorum quibus lex data est qui
erant parvuli. Et ideo erant paulatim a pristina consuetudine
idololatriæ abstrahendi, ut sic eis concederetur eadem Deo
offerre quæ prius idolis obtulerant, vel offerri viderant, sicut
Rabbi Moyses dicit. Sed postmodum quando ad perfectam
ætatem humanum genus pervenit, debuit ab his observantiis
liberum esse. Et hanc causam tangit Apostolus Gal. in et iv,
et Petrus Act. xv, ostendens illa legalia *in onus populo rudi
imposita esse.
, 310. — AD PRIMUM ergo dicendum quod Christus in hoc
legem implevit quod moralibus præceptis consilia apposuit et
præcepta magis elucidavit ; sed figuris cæremonialium veritatem
apposuit et ea in seipso suscepit4.
311. — Ad secundum dicendum quod non ex mutabilitate
præcipientis, sed ex prudenti dispensatione contingit quod
diversa præcepta diversis temporibus accommoda proponit,
sicut est in proposito.
312. — Ad tertium dicendum quod Dominus ipso facto revo­
cavit, adimplens in se quæ in figuram præceperat observanda5.
Et ideo in sua passione dixit :« Consummatum est », Joan.xix, 30.
313. — AD TERTIAM QÜÆSTIONEM dicendum quod hæc
quæstio videtur habere difficultatem ex quibusdam contrarieratibus quæ super hoc inveniuntur tam in canone6, quam in
dictis Sanctorum. Quandoque enim inveniuntur observata legalia
tempore gratiæ, quandoque autem prohibita, et de hoc etiam
Petrus a Paulo redargutus videtur, Gal. n.
1, α « adveniente ». — 2. Ed. ont. « etc. ».— 3. VPF. « praecedent.^ ». — 4. ft, ad.
intra parenthesim : « (observanda) ». — 5. Ed. « Quod in figura praceperat observan·
dum ». — 6. N. ad. * sive canonica scriptura ».
COMMENT. IN LÏB. SENTENT. - IV. — 4

314. — Et ideo super hoc Hieronymus et Augustinus
diversa sensisse videntur. Volebat enim Hieronymus quod legalia
statim post passionem Christi quantum ad illos1 ad quos gratia
novi Testamenti manifeste divulgata erat, fuerunt mortifera ;
sed Apostolos quadam pia dispensatione his usos fuisse ad vi­
tandum scandalum Judæorum. Et ideo Petrus judaizans non
peccavit, dispensatorie id faciens, secundum quod etiam dicitur
I Cor. ix, 22 : « Omnibus omnia faclus sum ». Et similiter Paulus
dispensatorie eum redarguit, ne gentiles exemplo Petri, quorum
ipse Apostolus erat2, sacramenta quasi necessaria quærerent ;
quia et ipse invenitur eadem pia simulatione ea3 servasse. Et
sic uterque excusatur, et Petrus a culpa, et Paulus a procaci
reprehensione.
315. — Sed quia non videtur conveniens quod Apostoli
aliquid contra veritatem doctrinæ fecissent ad vitandum scan­
dalum Judæorum, nec iterum videtur conveniens4 quod Paulus
in Epistola ad Galatas aliquid simulate diceret, ubi dicit Petrum
reprehensibilem fuisse5 ; ideo Augustinus (Ep. 82 ad Hieron.
n. 15 ; L. 33, 281), aliter dicit et melius, quod ante Christi passionem legalia fuerunt observanda ex necessitate divinæ jus­
sionis, et habuerunt adhuc effectum ; sed post Christi passionem
ante divulgationem Euangelii observari poterant a Judæis ad
fidem conversis, non spem in ipsis ponentibus, quasi alicujus
virtutis essent, aut quasi sine eis gratia Christi non sufficeret
ad salutem, sed ne omnino videretur lex vetus reprobanda, si
statim quasi6 idololatria fugeretur. Et ideo hoc modo erat mater
synagoga deducenda ad tumulum cum honore. Sed post divulgationem Evangelii non solum non sunt salutifera, sed mortifera.
Medio ergo tempore Petrus et Paulus et alii Apostoli legalia
observabant non simulatorie, sed vere. Petrus tamen incaute
se habuit in observatione legalium, nimis condescendens Judæis
illis qui legalia observanda esse dicebant, ita ut aliqui ejus
exemplo inducerentur ad ea observanda quasi necessaria. Et
ideo vere reprehensibilis erat, et aliquam levem incurrit culpam ;
et Paulus vere et non dispensative ipsum reprehendit.
316. — Et per hoc patet solutio AD PRIMUM et secundum ;
quia ante Christi passionem, quando Christus ea servavit, non
erant mortua nec mortifiera, sed salutifera ; tempore vero Aposto­
lorum ante divulgationem Evangelii erant quidem mortua,
quasi nullius existentia utilitatis, sed non mortifera.
1. Ed. « hos. ». — 2. Ed. « veteris legis ». — 3. Ed. om. « ea ». — 4. α om. per
homot. « quod Apostoli aliquid contra veritatem doctrinæ fecissent ad vitandum
scandalum Judæorum, nec iterum videtur conveniens ». — 5. a ad. quæ supra omisit :
« nec iterum videtur conveniens quod Apostoli aliquid contra veritatem doctrina·
fecissent ad vitandum Judeorum scandalum. Et ideo Augustinus dicit aliter et
melius ». — 6. a om. « quasi ».

317, — Ad tertium dicendum quod una circumstantia mutata
facit actum bonum in genere, vel malum. Et ideo legalia quæ
& absque consideratione alicujus temporis sunt indifferentia, suo
tempore facta fuerunt bona, tempore autem non suo observata,
Èr sunt facta mala. Et ideo bona intentione1 fieri non possunt bene.
E

318. — AD QUARTAM QUÆSTIONEM dicendum quod circa
hoc sunt tres opiniones.
Una opinio dixit quod ad litteram intelligendum est illud
præceptum quod legitur in Actibus, et ejus obligatio usque
nunc manet.
Sed hoc manifeste contrariatur dictis Pauli qui dicit2 « nihil
esse commune, idest immundum, per Christum, nisi ei qui æstimat
aliquid esse commune », Rom. xiv, 14. Et iterum est contra ratio­
nem ; quia cum hoc præceptum non sit morale, quia naturalis
ratio illud non dictat, oportet quod sit cæremoniale. Et ideo ejus
obligatio non manet magis quam aliorum.
319. — Et ideo Alii dixerunt quod non est intelligendum
ad litteram de sanguine animalis, et suffocato animali, sed de
effusione sanguinis quæ fit per homicidium, et de suffocatione
pauperum.
Sed hoc non potest stare ; quia Hieronymus Ezech. xviii3,
post illam expositionem mysticam, expositionem ponit litte­
ralem quam dicit Apostolos etiam intendisse.
320. — Et ideo Alii dicunt quod epistola Apostolorum non
erat præceptoria quantum ad hoc quod abstinerent4 ab idolo­
thytis5 et sanguine et suffocato ; sed erat quædam provisio ad
conservandam pacem, et communem vitam Gentilium et Judæo.rum fidelium. Et ideo fornicationem prohibuerunt quasi per se
malum, quod apud Gentiles non reputabatur pro peccato.
Idolothytum6 autem prohibuerunt quasi illud quod posset suspi­
cionem idolatriæ adhuc retentæ generare de Gentilibus in cor­
dibus Judæorum ; sanguinem autem suffocatum sicut quod Judæi
abominabantur propter dissuetudinem, sicut etiam usque hodie
■ aliquis si socialiter vult alii convivere, oportet quod abstineat
ab his quæ alter abominatur.
Et per hoc patet responsio AD PRIMUM.
321. — Ad secundum dicendum quod dicuntur esse necessaria
quantum ad sensum mysticum prætactum, vel quantum ad obser­
vandum communitatem vitæ inter Judæos et Gentiles.
322. — Ad tertium dicendum quod Paulus non revocavit,
1. α ad. « hujus modi ». — 2. Ed. « dixit ». — 3. Non in cap. xviii, sed potius in
cap xliv, 31, ubi post interpretationem « juxta litteram », ponit Hieronymus inter­
pretationem « juxta anagogen ». (L. 25, 444f. — 4. Ed. ad. « se ». — 5. RANVP.
« immolatitiis ». — 6. RANVP « Immolatitium ».

sed exposuit Apostolorum intentionem, sicut qui præsens
fuerat quando sententia data erat. Unde dicit1 I Cor. vm, 1 :
« De his autem quæ idolis immolantur, non habemus omnes scien­
tiam » ; quia non omnes intelligebant qualiter essent prohibita.
ARTICULUS VI

ra
[Infra, d, 4, q. 3, a. 3, sol. 2, ad 3 ; III, q. 70, a. 4, ad 2 ; Mal. q. 4, a. 8, ad 12.]

323. — AD SEXTUM SIC PROCEDITUR. Videtur

quod

ANTE CIRCUMCISIONEM NON VALEBAT AD REMISSIONEM ORIGINALIS

PECCATI PRO PARVULIS SOLA FIDES.

1. Efficacior enim est caritas quam fides. Sed caritas aliena
nunquam suffecit2 ad meritum. Ergo nec fides ad justificationem.
2. Præterea. Si fides aliena valebat, ergo eadem ratione et3
infidelitas nocebat ; et ita ex peccato actuali parentum puer
puniretur : quod est inconveniens.
3. Præterea. Fides non magis juvat alium quam habentem.
Sed illi qui habebant fidem, non semper juvabantur a fide, quia
poterat esse quod haberent fidem informem. Ergo nec puero
valebat fides parentum ad delendum originale peccatum.
324. — SED CONTRA est quod Gregorius dicit in Littera
(12).
325. —■ Præterea. Peccatum quod ex altero contrahitur, ex
altero potest habere medicinam. Sed peccatum originale parvuli
ex altero contrahebatur. Ergo poterat ex fide aliena ab ipso
mundari.
[Π]
[Infra d. 4, q. 3, a. 3, sol. 2, ad 3 ; III, q. 68, a. 1, ad 1 ; q. 70, q. 4, ad 2.]

326. — ULTERIUS. Videtur

QUOD FIDES NON SUFFECERIT

SINE ALIQUO EXTERIORI SIGNO.

!

Il

i

1. Dicit enim Augustinus contra Faustum (lib. XIX, c. 11 ;
L. 42, 355) quod in nullum nomen religionis, sive verum, sive
falsum, poterant homines sine aliquo signo visibili [adunari4]
Sed per id5 quo originale deletur, homines in religionem veræ
fidei adunantur, quia oportet hujusmodi remedium esse intran­
tium. Ergo oportebat quod fieret aliquo visibili signo.
2. Præterea. Actus mentis se potest extendere ad natos et®
non natos, sed conceptos, æqualiter7. Si ergo fides sine exteriori
signo sufficiebat ad deletionem originalis, videtur quod poterant
1. Ed. « dicitur ». — 2. Ed. « sufficit ». — 3. Ed. « etiam ». —- 4. αβγ8 « adjuvari », RANVP. « adunari », F. « adjurari », Augustinus « congulari ».— 5. Ed. «illud».
— 6. a ad. « ad ». — 7. Intellige « se æqualiter ostendere ».

etiam nondum nati ab originali peccato per fidem mundari.
3. Præterea. Modo non valet fides ad salutem sine aliquo
· signo exteriori. Si ergo tunc valuisset, videtur quod fuisset majoris
efficaciæ quam modo.
327. — SED CONTRA est quia secundum hoc non esset
differentia inter parvulos et adultos, quam tamen Gregorius
assignat1 (12).
328. — Præterea. Omnia sacramenta illius temporis habebant
■’ totam efficaciam suam ex fide. Ergo tantum faciebat fides sine
-·. exteriori signo, quantum cum eo ; et ita exteriora signa non
requirebantur, ut videtur.
''
[ΠΙ]

[I-II, q. 103, a. 1, ad 1 ; III, q. 68, a. 1, ad. 1.]

329. — ULTERIUS. Videtur

QUOD IN ADULTIS NON REQUI­

RERETUR SACRIFICIUM VEL ALIUD HUJUSMODI.

1. Non minus enim valet alicui fides propria quam alteri
fides aliena. Sed pueris sufficiebat fides aliena sine exteriori
signo, ut probatum est. Ergo et adultis.
2. Præterea. Hugo de sancto Victore dicit (lib. I de Sacram.,
p. 11, c. 3 ; 4, 5; L. 176, 343), quod nullus obligabatur ad sacra­
menta, illius temporis, sed voto celebrabantur. Sed quod est
hujusmodi, non est de necessitate salutis. Ergo absque sacri­
ficiis poterat emundari ab originali.
330. — SED CONTRA est quod Gregorius in Littera (12) dicit
quod « pro parvulis sola fides, pro adultis sacrificia et oblationes2. »

331. — RESPONSIO [AD PRIMAM QUÆSTIONEM]3 dicen­
dum quod peccatum originale est peccatum naturæ. Natura
autem reparari non poterat nisi per Christum. Et ideo nunquam
poterat remitti peccatum originale alicujus nisi facta relatione
et quadam continuatione illius qui curari debebat, ad Christum :
quod per fidem fiebat. Et ideo fides Mediatoris semper fuit
efficax ad curandum ab originali, in illis quidem qui usum
liberi arbitrii habebant, propria ; in aliis4 aliena, ut nec eis
omnino deesset divinum remedium.
332. — AD PRIMUM ergo dicendum quod fides est in cogni­
tione, caritas autem in affectione. Affectio autem est ejus quod
est sibi bonum ; sed cognitio est ejus quod est verum simpliciter.
Et ideo fides poterat magis respicere Mediatorem, prout erat
causa salutis alteri, quam caritas. Et propter hoc magis justi­
ficatio quæ fit in sacramentis, attribuitur fidei quam caritati.
1. « Nempe quod pro parvulis eo tempore sola fides et pro adultis oblationes vel
sacrificia valerent ». N. — 2. N. ad. « valebant ». — 3. Ed. et cod. om. « ad primam
quaestionem ». — 4. Ed. ad. « vero ».

333. — Ad secundum dicendum quod fides aliena non juvabat
inquantum erat actus personae, sed ex parte illa qua respiciebat
objectum suum1 quod erat medicina totius naturæ ; in quo
habebat quamdam similitudinem cum sacramentis nostris,
inquantum justificabat ex objecto, quasi ex opere operato, non
autem ex opere operante.
334. — Et per hoc patet solutio ad tertium ; quia formatio
et informitas fidei sunt conditiones ejus ex parte operantis,
non autem ex parte objecti. Et ideo informitas fidei in parente
non impediebat effectum salutis in filio ; impediebat autem in
ipso, quia informitas illa proveniebat ex aliquo quod erat con­
trarium saluti, scilicet ex peccato mortali.

335. — AD SECUNDAM QUÆSTIONEM dicendum quod
circa hoc est duplex opinio.
Quidam enim dicunt quod non sufficiebat fides sine protes­
tatione fidei facta per aliquod exterius signum ; et erat diffe­
rentia inter parvulos et adultos quantum ad hoc tantum quod
parvulis sufficiebat fides aliena cum exteriori signo ab aliis
facto, sed adultis fides propria cum signo ab eis facto.
336. — Sed quia hoc non videtur consonare cum verbis Gregorii in Littera positis, ideo Alii probabilius dicunt quod parvulis
sufficiebat sola fides sine omni exteriori signo ; non autem habitus
fidei solum, sed motus ejus relatus ad salutem pueri in vi cujusdam intensionis2 interioris fidei, quicumque esset ille qui quoquo
modo3 professionem fidei suæ ad puerum4 referret5 ; magis
tamen pertinebat hoc ad parentes, qui pueri curam habere
debebant, et per quos originale contraxerat.
337. — AD PRIMUM ergo dicendum6 quod illud signum7
per quod homines tempore legis naturæ in veram religionem
congregabantur, non habebat virtutem nisi ex fide. Et ideo non
erat necessitatis, sed pro voto celebrabatur, ut unus alii inno­
tesceret.
338. — Ad secundum dicendum quod puer adhuc in utero
matris existens, quantum ad humanam cognitionem pertinet,
non habet esse distinctum a matre8. Et ideo per actum hominis
gratiam consequi non potest nec nunc ut mundetur ab originali
per baptismum, nec tunc ut mundaretur per fidem parentum.
1. N. ad. « scilicet Christum ». — 2. « Nec certe ullo modo consonat. Nam cum
non possit intelligi propria parvulorum, sed aliena offerentium fides, quomodo sola
sufficere parvulis diceretur, si eam alicui signo exteriori conjunctam esse opporteret,
quantumvis ab aliis non a parvulis exhibito ». N. — 3. a « quicumque esset et quo­
cumque modo ». N. « quicumque esset ille qui quocumque modo ». — 4. N. ad.
» suum ». — 5. αδ « inferret ». — 6. RANVP. ad. « secundum hoc ». — 7. Ed. om.
« signum ». — 8. Id est, nondum humana cogitione apprehenditur quod habeat esse
distinctum a matre, immo nec certum esse potest quod habeat in eo statu esse
humanum. N.

Sed divinitus mundari potest, sicut de sanctificatis in utero
apparet.
339. — A$1 tertium dicendum quod fidei efficacia non est
diminuta, cum omnia sacramenta ex fide efficaciam habeant :
sed est ei aliquid adjunctum quod necesse est observari : sicut
non est minoris efïicaciæ lex moris in religioso quam in saeculari ;
quamvis præcepta moralia sufficiant ad salutem sæculari, sed
' in religioso requiruntur consilia, ad quæ se ex voto obligavit.
F
· '
340. — AD TERTIAM QUÆSTIONEM dicendum quod illa
{ ·■ sacramenta legis naturæ non erant ex præcepto divino obligantia,
sed ex voto celebrabantur ; secundum quod unicuique dictabat
sua mens, ut fides suam aliis exteriori signo profiteretur ad
honorem Dei, secundum quod habitus caritatis inclinat1 ad
exteriores actus. Et sic dicimus de caritate quod sufficit motus
interior. Quando autem habet tempus operandi, requiruntur
etiam exteriores actus.
341. — Ita etiam quantum ad adultos in lege naturæ sufficiebat
>
sola fides, cum etiam modo sufficiat ei qui non ex contemptu
i
sacramenta dimittit ; sed ipsa fides, quando tempus habebat2,
s
instigabat ut se aliquibus signis exterioribus demonstraret.
;
Quando autem illa signa adhibebantur, non erat efficacia remis■
sionis culpæ ex illis exterioribus, sed ex interiori fide. Et sic
,!
intelligenda sunt verba Gregorii.
Et per hoc patet solutio ad objecta.
F
>
EXPOSITIO SECUNDÆ PARTIS TEXTUS

342. — « In sinu Abrahæ, » (IP) sinus Abrahæ vocatur
limbus patrum, in quo distincti erant sancti ab aliis. Et quia
Abraham primus ab infidelibus loco et ritu se separasse legitur,
ideo dicitur Abrahæ sinus.
343. — « Lapideo cultro, » (13a) intelligendum est non sem­
per, sed in quibusdam notabilibus circumcisionibus, sicut legi­
tur Exod. 4, et Jos., 5.
344. — « In carne vero præputii » (13c). Caro præputii dicitur
hic pellicula contegens carnem, quia in ipsa carne, ubi concu­
piscentia magis est8, non poterat abscissio fieri sine periculo.
345. — « Tamen sub lege, ingruente etc » (15a). Magister
hic loquitur secundum opinionem suam ; tamen alia opinio
quæ supra posita est videtur esse magis probabilis.

1. Ed. « inclinabat » — 2. Ed. « habebatur ». — 3. N. « viget ».

DISTINCTIO II
De sacramentis novæ legis
1. — Jam ad sacramenta novæ legis accedamus quæ sunt : baptismus,
confirmatio, panis benedictio1, idest eucharistia, pœnitentia, unctio
extrema, ordo, conjugium. Quorum alia remedium contra peccatum
præbent et gratiam adjutricem conferunt, ut baptismus ; alia in remedium
tantum sunt, ut conjugium ; alia gratia et virtute nos fulciunt, ut eucha­
ristia et ordo.

Quare mox post hominis casum non fuerint instituta
2. — Si vero quæritur quare non fuerint hæc sacramenta instituta mox
post hominis lapsum, cum in his sit justitia et salus, dicimus non2 ante
adventum Christi qui gratiam attulit, gratiæ sacramenta fuisse danda,
quæ ex ipsius morte et passione virtutem sortita sunt. Christus autem
venire noluit, antequam homo de lege naturali et scripta convinceretur
quod neutra juvare posset.

Quod sacramentum conjugii fuit ante peccatum
3. — « Fuit tamen conjugium ante peccatum institutum non utique prop­
ter remedium, sed ad sacramentum et ad officium? » ; post peccatum vero
fuit4 remedium contra carnalis concupiscentiae corruptelam : de quo suo
loco tractabimus, (d. 26.)

De

baptismo

4. — Nunc vero de baptismi sacramento videamus quod inter novæ
gratiæ sacramenta primum est.
Baptismum Christi Joannes suo baptismo praenuntiavit, qui primus
baptizasse legitur, sed in aqua non in spiritu, sicut ipse ait : (Joan, i, 26).
« Ego baptizo » cos in aqua, in poenitentiam5 ». Sola enim corpora abluebat,
a peccatis vera non mundabat.
Baptismus Joannis erat in poenitentiam, non in remissionem; baptismus
vero Christi in remissionem ; quia Joannes baptizans homines ad poeni­
tentiam vocabat, et quos baptizabat, poenitere docebat, secundum illud
(Marc., i, 5). << Veniebant ad Joannem in Jordanem, confidentes peccata
sua. » Sed in baptismo Joannis non dabatur peccatorum remissio quæ
data est in Christi baptismo.
1. Quar. « benedictionis ». — 2. N. F. om. « non », sed F. ad. ante « fuisse danda ».—
3. Hugo de S. V., 1 De Sacram., p. 8, c. 11 et 13 ; II, p. 11, c. 1 et 3 (L. 176 . 311
180, 481). — 4. Quar. ad. « in ». — 5. Cf. Sum. Sent , tract. 5, c. 1 (L. 176, 127)'

Quid utilitatis habebat baptismus Joannis
5. — « Ad guid ergo utilis erat baptismus Joannis ? Quia homines usu

baptizandi praeparabat ad baptismum Christi.1 »
6. — Sed quæritur2 quare dictus est baptismus Joannis, sicut Veritas
dicit (Mat., xxi, 25) : « Baptismus Joannis unde est ? » Quia ibi Joannis
operatio tantum visibilis erat exterius lavantis, non invisibilis gratia
Dei interius operantis. Sed tamen et illa Joannis operatio a Deo erat,
et baptismus ille a Deo erat, non ab homine; sed hominis dictus est,
quia nihil gerebatur quod non ageret homo.
7. — Si vero quaeritur an sacramentum fuerit, satis potest concedi ex
eo sensu quo legalia signa dicuntur sacramenta. Significabat’ enim bap­
tismus Joannis rem sacram, scilicet baptismum Christi, qui non tantum
est pœnitentiæ, sed et remissionis peccatorum.

De forma baptismi Joannis et de baptizatis ab eo
8. — Hic considerandum est, si baptizati a Joanne, iterum baptizati
sint* baptismo Christi et qua forma verborum usus sit Joannes.
Illi qui baptizati sunt a Joanne, nescientes Spiritum sanctum esse, ac
spem ponentes in illius baptismo, postea baptizati sunt baptismo Christi.
Baptismus autem Joannis in nomine venturi tradebatur.
Unde Hieronymus' super Joelem (c. 2 ; L. 25, 976). « Qui dicit se in
Christum credere, non credens in Spiritum sanctum, perfectæ fidei oculos non
habebit5. » Unde baptizati a Joanne in nomine venturi, idest Domini
Jesu, quia dixerunt (Act., xix, 2). « Sed neque si Spiritus sanctus est audi­
vimus », iterum baptizabantur6 ; immo verum baptisma accipiebant’.
Illi vero qui spem non posuerunt in baptismo Joannis, et Patrem et
Filium et Spiritum sanctum credebant, non post8 baptizati fuerunt, sed
impositione manuum ab Apostolis super eos facta Spiritum sanctum rece­
perunt. Alii vero qui non ita credebant, baptizati sunt baptismo Christi,
ut prædictum est.
Unde Hieronymus ep. 69 ad Oceanum, (n. 6 ; L. 22, 660). « Qui Spiri­
tum sanctum nesciebant, cum baptismum a Joanne acceperunt9, iterum
baptizati sunt baptismo Christi, ut prædictum est10, ne quis ex Judseis
vel Gentibus putaret aquam sine Spiritu sancto ad salutem posse sufficere. »
De hoc etiam Ambrosius (in libro I de Spiritu sancto, c. 3, n. 41 ; L. 16,
713) ait : « Quidam negaverunt se scire Spiritum sanctum, cum baptizatos se dicerent baptismo Joannis, qui in advenientis Jesu, non in suo
baptizavit nomine... Isti ergo quia nec in Christi nomine, nec cum fide
Spiritus sancti baptizati fuerant, non potuerunt accipere baptismi sacra­
mentum. Baptizati sunt ergo in nomine Christi ; nec iteratum est in his
baptisma, sed innovatum. » (Ibid., n. 42.)

DIVISIO TEXTUS
9. — « Jam ad sacramenta novæ legis, etc. » (1)
Postquam determinavit Magister de sacramentis in communi,
hic descendit ad sacramenta novæ legis, de quibus principaliter
intendit.
1. Ibid. — 2. Quar. om. « quaeritur ». — 3. Quar. « signabat ». — 4. N. V. P. F.
«sunt». — 5. Quar. « et non credit in Spiritun sanctum, nondum habet claros
oculos. » — 6. F. «baptizantur».— 7. Quoad sensum ap. Hieronymum, loc. eit.
— 8. Ed. om. « post ». — 9 Ed. « ceperunt ». — 10. Quar. om. « baptismo Christi,
ut prædictum est ».

Et dividitur in partes duas. In prima determinat de quibus­
dam quæ præexiguntur ad sacramenta novæ legis ; in secunda
prosequitur de eis, 3 d., ibi : « Post hoc videndum est etc.1 »
Prima dividitur in duas. In prima determinat quædam quæ
præexiguntur ad sacramenta novæ legis ordine doctrinæ. In
secunda determinat de baptismo Joannis quod præexigebatur ad ea ut dispositio, sive præparatio, ibi : « Nunc autem de bapti­
smo2 etc. » (4)
Circa primum duo facit. Primo ponit distinctionem sacra­
mentorum novæ legis et quantum ad numerum et quantum ad
effectum. Secundo ponit eorum institutionem, ibi : « Si vero
quæratur etc. » (2).
Ubi primo ponit communem sacramentorum novæ legis ins­
titutionem. Secundo excipit matrimonium quantum ad aliquid,
ibi : « Fuit tamen conjugium etc.3 » (3)
« Nunc vero4 de baptismo etc.5 (4). Hic delerminat de bap­
tismo Joannis. Et circa hoc duo facit. Primo determinat de
ipso baptismo secundum se ; secundo de eo quantum ad susci­
pientes, ibi : « Hic considerandum est etc. » (8)
Circa primum duo facit. Primo ostendit differentiam bap­
tismi Joannis ad baptismum Christi. Secundo ostendit quasdam
conditiones baptismi Joannis6; primo utilitatem, ibi : « Ad quid
ergo etc.7 » (5) ; secundo nomen, ibi : « Sed quæritur quare dic­
tus est etc.8 » (6) ; tertio genus, ibi : « Si vero quæritur etc. » (7)

Hic est duplex quæstio.

Primo de sacramentis novæ legis in generali.
Secundo de baptismo Joannis.

QUÆSTIO I
Circa primum quæruntur quatuor.

Primo, de distinctione9 sacramentorum quantum ad effectum.
Secundo, de distinctione eorum quantum ad numerum.
Tertio, de ordine ipsorum.
Quarto, de institutione eorum.

1. Ed. om. '< etc. » — 2. Ed. « baptismi a. — 3. Ed. om. « etc. » — 4. Ed. « au­
tem ». — 5. Ed. « baptismi » et om. « etc. » — 6. Ed. ad. « et ». — 7. Ed. om.
« etc. » — 3. Ed. om. « etc. » — 9. αβ RA?sV., contra 3 η « definitione ».

ARTICULUS I
[I]
[III, q. 65, a. 1, c. et ad 5.]

10. — AD PRIMUM SIC PROCEDITUR. Videtur

quod

NON OMNIA SACRAMENTA SINT INSTITUTA IN REMEDIUM CONTRA
ALIQUEM ANIMÆ DEFECTUM.

1. Sacramentum enim a sanctitate dicitur. Sed sapctitas
non semper importat remedium contra defectum, sed etiam
: confirmationem in bono. Ergo non omne sacramentum est
•f ad remedium institutum.
2. Præterea. Omne remedium contra aliquem defectum ad
purgationem pertinet. Sed Dionysius (de Eccles. Hier., c. 1,
p. 1, n. 3 ; G. 3, 503) distinguit sacramenta quæ pertinent ad
i. perfectionem, scilicet confirmationem et eucharistiam, ab illis
quæ pertinent ad purgationem, sicut est baptismus. Ergo
non omne sacramentum est ad remedium.
3. Præterea. Hoc videtur1 ex divisione2 quam Magister
ponit in Littera (1). Quibusdam enim attribuit remedium con­
ferre et gratiam, sicut baptismo ; quibusdam gratiam tantum
sicut confirmationi et ordini ; matrimonio autem remedii colla­
tionem tantum. Ergo non omne sacramentum est ad remedium
institutum.
11. — SED CONTRA est quod Hugo de sancto Victore
dicit (I de Sacram., p. 9, c. 3 ; L. 176, 319) quod sacramenta
sunt vasa medicinalia. Sed omnis medicina est in remedium
alicujus morbi. Ergo et omne sacramentum est in remedium
alicujus defectus spiritualis.
12. — Præterea. Sacramenta, ut dictum est, habent efficaciam
a passione Christi. Sed passio Christi directe ordinatur ad tollen­
dos defectus nostros. Ergo et sacramenta in remedium ordinata
sunt.

[Π]
[Infra d. 26, q. 2, a. 3, c. et ad 4.]

13. — ULTERIUS. Videtur quod aliquod sacramentum
sit tantum in remedium, scilicet matrimonium.
1. Solus enim consensus mutuus matrimonium facit. Sed
consensus non potest esse causa gratiæ, quia gratia non est
ex actibus nostris. Ergo in matrimonio gratia non confertur.
Et sic est in remedium tantum.
1. Ed. « intelligitur ». — 2. Ed. «definitione».

2. Præterea. Secundum Hugonem (I de Sacram., p. 9, c. 2 ;
L. 176, 317), sacramenta ex sanctificatione invisibilem gratiam
continent. Sed sanctificatio quæ fit per ministros Ecclesiæ
non est de essentia matrimonii quantum ad sacramenti necessi­
tatem, sed solum est de solemnitate ipsius. Ergo non confertur
ibi gratia. Et sic idem quod prius.
3. Præterea. Hoc Magister expresse in Liltera (1) dicit.
14. — SED CONTRA. Definitio generis debet omnibus spe­
ciebus convenire. Sed in definitione sacramenti novæ legis
ponitur : « ut causa gratiæ existai. » Ergo convenit matrimonio.
Et sic non est tantum in remedium.
[III]

15. — ULTERIUS. Videtur

quod sacramenta non sint

IN REMEDIUM CONTRA PŒNAM, SED SOLUM CONTRA CULPAM.

1. Sacramenta enim efficaciam habent ex hoc quod gratiam
continent. Sed gratia non opponitur pœnæ, sed culpæ. Ergo
sacramenta non ordinantur in remedium contra pœnam.
2. Præterea. Sapientis medici est per causam curare effectum.
Sed causa pœnæ est culpa. Ergo cum Christus sit sapientissimus medicus, non instituit aliqua sacramenta ad curandum
pœnam, nisi ea quæ curant et culpam.
16. — SED CONTRA. Extrema unctio contra infirmitatem
videtur ordinari, ut patet Jac. ull., (14). Sed infirmitas poena
est. Cum ergo extrema unctio sit sacramentum, aliquod sacra­
mentum ordinabitur contra pœnam, et non tantum contra1
culpam.
[IV]
[Infra d. 16, q. 1, a. 2, sol, 3 ,ad 1 ; d, 17, q. 3, a. 3, sol. 3, ad 2 ; III, q. 65, a. 1, ad 8 ;
Mat. q. 7, a. 11, ad 14.]

17. ULTERIUS. — Videtur
ORDINETUR CONTRA

quod aliquod sacramentum

CULPAM VENIALEM.

1. Quædam enim sacramenta sunt nociva, nisi deposito
mortali accipiantur, sicut patet de eucharistia et de ordine.
Sed dantur in remedium alicujus culpæ. Ergo dantur contra
venialem.
2. Præterea. Medecina spiritualis magis debet apponi contra
culpam quam contra pœnam. Sed peccatum veniale culpa aliqua
est. Cum ergo aliqua sacramenta ordinentur contra pœnam,
multo fortius videtur quod aliquod possit ordinari contra culpam
venialem.
18. — SED CONTRA. Pcenitentia ordinatur contra mortale
1. α om. « contra ».

et veniale peccatum : quod patet ex Magistro qui infra deter­
minat de poenitentia venialium, et Augustinum in lib. de Pœnilenlia (Serm. 352, c. 2 ; L. 39, 1556). Sed pœnitentia sufficit
contra mortale nec aliud sacramentum contra mortale ordinatur.
Ergo multo magis sufficit contra veniale ; nec oportet aliquod
sacramentum speciale contra veniale ordinari.

19. — RESPONSIO. Dicendum AD PRIMAM QUÆSTIONEM quod quandocumque ad perfectionem alicujus rei oportet
aliquid apponere ultra id quod requirit ordo illius naturae secun­
dum se consideratae hoc accidit ad subveniendum alicui defectui
illius rei : sicut quando ad sustentationem corporis non sufficit
cibum ministrare, nisi addantur aliqua digestiva, signum est
defectus in virtute digerente.
Ex ordine autem humanæ naturæ nihil aliud requiritur ad
ejus perfectionem spiritualem, nisi Deus influens et gratia et
virtutes influxae.
20. — Unde cum aliquæ res corporales adhibentur ad hominis
sanctificationem ex quibus secundum ordinem naturæ sanctifi­
catio hominis non dependet, signum est quod hoc sit ad subve­
niendum alicui defectui ipsius. Et ideo cum hoc inveniatur in
omnibus sacramentis, omnia sacramenta in remedium alicujus
spiritualis defectus instituta sunt.
21. — AD PRIMUM ergo dicendum quod ex hoc ipso quod
ad sanctitatem homo perducitur per ea quæ naturæ secundum se
considerate ordo non requirit, signum est quod alicui defectui
remedium adhibetur. Unde quamvis sacramenta ex ratione
sanctificationis non habeant quod sint in remedium, habent
tamen hoc1 ex modo sanctificandi.
22. — Ad secundum dicendum quod defectus spiritualis dupli­
citer contingit, sicut et corporalis.
Uno modo ex positione contrarii, sicut quando corpus est
ægrum et quando in anima est peccatum.
Alio modo ex subtractione ejus quod ad perfectionem neces­
sarium erat vel corporis vel animæ : sicut quando corpus est
debile ad exercenda corporalia opera, et similiter quando spiritus
ad exequenda spiritualia.
Remedia ergo quæ dantur contra primum defectum, aliquid
realiter tollunt. Et ideo purgationis rationem habent
Remedia autem quæ sunt contra defectum secundum, non
tollunt aliquid secundum rem, sed solum aliquid adjiciunt ad
perfectionem. Et ideo talia remedia non dicuntur purgare, sed
perficere. Et hæc eadem sunt quæ Magister dicit nos « gratia
1. Ed. om. « hoc ». —

et virtute fulcire » inquantum perfectiva sunt ; nihilominus tamen
in remedium alicujus defectus sunt.
Unde patet solutio ad tertium.
23. — AD SECUNDAM QUÆSTIONEM dicendum quod
circa hoc sunt duæ opiniones.
Una est quod in matrimonio gratia aliqua non confertur ;
sed tantummodo sit in remedium contra concupiscentiam.
Hoc autem non videtur convenienter dictum ; quia aut
intelligitur esse in remedium concupiscentiae, quasi concupis­
centiam reprimens : quod sine gratia esse non potest ; aut quasi
concupiscentiae in parte satisfaciens : quod quidem facit ex ipsa
natura actus, non intellecta etiam ratione sacramenti ; et præterea
concupiscentia non reprimitur per hoc quod ei satisfit, sed magis
augetur, ut Philosophus dicit in III Eth. (γ 15. 1119b, 8-10 ;
1. 22. n. 646) ; aut inquantum excusat concupiscentis actum,
qui sine matrimonio deformis esset ; et hoc quidem facit per
bona matrimonii qua; ei conveniunt etiam inquantum est in
officium, et ratione suæ significationis1 cum qua communicat
cum sacramentis veteris legis ; et ita per hoc non haberet ali­
quid præ illis, ut cum sacramentis novæ legis computari debeat.
24. — Et propter hoc Alii dicunt quod matrimonium consi­
deratur in triplici statu. Primo ante peccatum et tunc erat tantum
in ollicium. Secundo sub lege, ubi ex ipsa sanctificatione sua excu­
sabilem reddebat matrimonii actum qui absque hoc turpis
fuisset. Tertio sub statu gratiæ, ubi ulterius gratiam confert ad
concupiscentiam reprimendam, ut scilicet « unusquisque pos­
sideat vas suum in honorem, et non in contumeliam, sicut et
gentes quæ ignorant Deum », I Thes., iv, 4. Et Tob. vi, 17, dicitur
quod in illis qui in timore Dei uxores accipiunt, dæmon potesta­
tem non habet.
25. — AD PRIMUM ergo dicendum quod sicut res corpo­
rales quæ sunt in aliis sacramentis non habent ut propria
virtute gratiam conferre possint, sed ex institutione divina, ita
etiam2 est de illis quæ matrimonium causant, quæ ex ipsa
institutione divina habent quod ad gratiam instrumentaliter
disponant, nisi sit defectus ex parte nostra.
26. ■— Ad secundum dicendum quod quædarn sacramenta
sunt ad quorum efficaciam præexigitur sanctificatio materiæ,
ut patet in confirmatione vel extrema unctione ; quædarn vero
non præexigunt prædictam sanctificationem, sicut patet in
baptismo. Unde benedictio materiæ quæ fit a ministro non est
de necessitate, sed de solemnilate sacramenti. Et similiter est
etiam de matrimonio.
1. Ed. « sanctificationis ». — 2. Ed. « tam ».

27. — Ad tertium dicendum quod unumquodque denominatur ab eo ad quod est. Gratia autem quæ in matrimonio
confertur, secundum quod est sacramentum Ecclesiæ in fide
Christi celebratum ordinatur directe ad reprimendum concu­
piscentiam quæ concurrit ad actum matrimonii. Et ideo Ma­
gister dicit quod matrimonium est tantum in remedium ; sed
hoc est per gratiam quæ in eo confertur.

28. — AD TERTIAM QUÆSTIONEM dicendum quod duplex
est pæna peccati. Quædarp quæ pro peccato infligitur, sicut poena
inferni et flagella quibus a Deo temporaliter punimur ; quædarn
ex ipso peccato consequens immediate, et per consequens ad
peccatum ordinans, sicut est debilitatio naturæ ad resistendum
peccato, et hujusmodi.
Contra primam autem pœnam non datur sacramentum in reme­
dium directe, sed ex consequenti, ut scilicet curata causa, scilicet
peccato, cesset effectus, scilicet poena ; sed contra secundam
pœnam datur directe aliquod sacramentum, illa scilicet quæ in
remedium sunt contra defectum contingentem ex subtractione
necessarii, non ex positione contrarii.
29. — AD PRIMUM ergo dicendum quod pœnæ contra quas
dictum est sacramentum ordinari, etiam ad gratiam contrarietatem habent ; quia ex subtractione gratiæ contingunt et in
contrarium gratiæ ordinant.
30. — Ad secundum dicendum quod sicut est in medicina cor­
porali- quod curato morbo adhuc remanent aliquæ reliquiæ
morbi ex morbo causatæ, contra quas oportet specialia medi­
camenta dari ; ita etiam est in medicina spirituali ; et propter
hoc contra prædictas poenas oportet esse aliqua sacramenta.
31. — AD QUARTAM QUÆSTIONEM dicendum quod circa
hoc est duplex opinio.
Quidam enim dicunt aliqua sacramenta in remedium venialis
dari, sicut eucharistiam et extremam unctionem.
Sed hoc non videtur convenienter dictum ; quia poenitentia
purgativa est universaliter omnis peccati actualis, mortalis et
venialis. Unde ad hoc non oportebat aliquod sacramentum
institui.
Et præterea. Etiam non existentibus venialibus, adhuc neces­
sitas illorum sacramentorum esset ad cop^ummandum in bo­
num, secundum doctrinam Dionysii.
32. — Et ideo aliter dicendum quod contra veniale non ordi­
natur aliquod sacramentum ad curationem ipsius principaliter
institutum, quamvis ex consequenti multa sacramenta contra
venialia valeant.

Veniale enim et culpa est ei disposilio ad culpam, imperfectam
tamen culpæ rationem habens, ita quod gratiam non excludit.
El ideo inquantum culpa est, potest tolli per omnia sacramenta
quæ contra culpam tollendam ordinantur ; inquantum vero est
dispositio ad culpam, et ablata mortali culpa remanens, potest
tolli etiam per sacramenta illa quæ contra pcenarn ex culpa
relictam et ad culpam inclinantem ordinantur.
33. — AD PRIMUM ergo dicendum quod illa sacramenta
quæ gratiam in suscipiente præexigunt non ordinantur directe
contra culpam ; quia non sunt ad tollendum contrarium, sed
ad supplendum defectum.
34. — Ad secundum dicendum quod sacramentum quod tollit
mortalem culpam, sufficit etiam ad tollendum venialem. Et
ideo contra veniale non oportet aliquod sacramentum dari,
sicut contra reliquias culpæ, ad quarum ablationem poenitentia
non ex toto sufficit sine aliis sacramentis.

ARTICULUS II
[III, q 65, a. 1 ; IV Cg. c. 58 ; De Eccles. Sacram.}

35. — AD SECUNDUM SIC PROCEDITUR. Videtur

quod

NON DEBEANT ESSE SEPTEM SACRAMENTA.

1. Sicut enim supra dictum est, omnia sacramenta efficaciam
habent a passione Christi. Sed unum sacramentum est quod
directe est repræsentativum passionis Christi et ipsum totum
Christum continet, scilicet eucharistia. Ergo illud sacramentum
sufficeret.
2. Præterea. Quod potest fieri per unum, non debet fieri per
plura. Sed per baptismum tolluntur omnia peccata. Ergo non
oportebat quod aliquod aliud sacramentum contra culpam
ordinaretur.
3. Præterea. Sacramenta in remediufri contra defectum ordi­
nantur. Sed duplex est defectus, scilicet culpæ quæ est quasi
contrarium, et pœnæ quæ ex defectu gratiæ accidit, ut dictum
est (22). Ergo duo sacramenta sufficerent.
4. Præterea. In lege nova, ubi manifestior est veritas, mini­
mum debet esse de figuris. Sed in lege naturæ, secundum
Hugonem (/ de Sacram., p; 11, c. 3 ; L. 176, 343), erant tantum
tria sacramenta : scilicet oblationes, decimæ et sacrificia. Ergo
non debent esse plura sacramenta in lege nova quam tria.
5. Præterea. Sacramenta legalia nostrorum sacramentorum
figuræ fuerunt. Sed ipsi non habuerunt aliqua sacramenta
respondentia confirmationi et extremæ unctioni. Ergo nec nos
hujusmodi sacramenta habere debemus.

6. Præterea. Dionysius in Eccl. Hierar., ubi de sacramentis
tractat, matrimonium et poenitentiam omittit. Ergo videtur
quod non sint nisi quinque sacramenta.

36. — SED CONTRA. Videtur quod sint plura.
7. Omne enim illud quod in remedium peccati datur, videtur
1 esse sacramentum. Sed aqua benedicta est hujusmodi, quia per
eam venialia tolluntur. Ergo est sacramentum.
j 8. Præterea. Sicut circa concupiscentiam quæ est in venereis,
I contingit esse peccatum intemperantiae ; ita circa concupisceni tiam quæ est in cibis et potibus. Sed contra primam concupiscen­
tiam habemus unum sacramentum. Ergo et contra secundam
habere debemus.
9. Præterea. Dionysius (De Eccl. Hier., c. 6, p. 3; G. 3, 534)
inter sacramenta nominat monasticam consummationem, sive
consecrationem. Sed non computatur inter septem sacramenta
hic enumerata. Ergo sunt plura quam septem.
10. Præterea. Oblationes et decimæ in lege naturæ erant
sacramenta, secundum Hugonem (Z de Sacram., p. 11, c. 3 ;
L. 176, 343). Cum ergo modo sint oblationes et decimæ, videtur
quod sint sacramenta. Et sic idem quod prius.
11. Præterea. Sacfamenta ex sanctificatione invisibilem gra­
tiam continent, secundum Hugonem (Z de Sacram., p. 9, c. 2 ;
L. 176, 317). Sed multæ sunt sanctificationes per ministros
Ecclesiæ factæ quæ hic non numerantur : sicut consecratio
templi et altaris et sacrarum vestium et hujusmodi. Ergo sunt
plura sacramenta quam septem.
37. — RESPONSIO. Dicendum quod sacramenta ex hoc quod
sunt sacramenta, habent quod sint in remedium contra defec­
tum aliquem ; ex hoc autem quod sunt sacramenta Ecclesiæ,
habent per ministros Ecclesiæ dispensari et in membra Eccle­
siæ transfundi. Et ideo dupliciter potest accipi numerus sacra­
mentorum proprie.
Primo ex defectibus contra quos sacramenta ordinantur. Ordi­
nantur autem sacramenta, ut ex dictis patet, ad tollendum
contrarium et ad supplendum defectum.
Contrarium autem sanctitati est culpa : quæ quidem dupli­
citer tollitur. Uno modo, impediendo ne fiat ; et hoc modo in reme­
dium culpæ matrimonium ordinatur. Alio modo subtrahendo
jam existentem ; et sic contra originalem culpam ordinatur
baptismus, contra actualem poenitentia.
Secundum remedium præbent supplendo quod deficit et ea
quæ perfectionis sunt effectiva. Est autem duplex perfectio. Una
formæ ad actum ; et hanc quidem perfectionem facit ordo quan­
tum ad executionem bonorum, quia reddit hominem idoneum
ad dispensationem sacramentorum ; sed quantum ad perpessio-

nem difficilium facit dictam perfectionem confirmatio quai
hominem fortem reddit, ut nomen Christi propter pressuras
mundi confiteri non refugiat.
Alia autem perfectio est in ordine ad finem, ad quem per
actus pervenitur ; et hanc quidem perfectionem quantum ad
finem intra facit extrema unctio quæ est quædam delibutio
præparans in gloriam resurrectionis ; quantum vero ad finem
extra facit eucharistia quæ membra capiti conjungit. Et quia
hic est ultimus terminus nostræ sanctificationis, ideo dicit
Dionysius (De Eccl. Hier., c. 2 et 3 ; G. 3, 391 sq.), quod
omnis alia sanctificatio in eucharistiam terminatur, quia et
ordinati et baptizati eucharistiam sumunt.
38. — Si autem considerantur sacramenta ut sunt Ecclesiæ
sacramenta, scilicet per ministros Ecclesiæ dispensanda, sic
potest secundum1 doctrinam Dionysii (c. 5 Eccles. Hier., n. 3 ;
Cr. 3, 503), modo numerus eorum accipi. In qualibet enim
hierarchia oportet esse actionem hierarchicam, et exercentes
eam, et recipientes.
Recipienles autem per ipsas actiones superiorum in suis
gradibus perficiuntur ; et ideo ex parte eorum non debet
esse aliquod speciale sacramentum, per quod receptivi sacra­
mentorum fiant.
Aelio autem hierarchica est triplex scilicet purgare, illuminare,
perficere. Sed quia nullum sacramentum novæ legis purgat sine
gratiæ infusione quæ illuminatio dicitur, ideo Dionysius in
sacramentis conjungit purgationem illuminationi. Potest autem
esse in sacramentis purgatio vel a culpa ; et sic habet purga­
tivam et illuminativam vim quantum ad originale baptismus,
quantum ad actuale poenitentia ; vel a reliquiis culpæ, et sic
extrema unctio purgare habet ; vel a causa culpæ quæ est con­
cupiscentia, et sic matrimonium quod eam reprimit et ordinat,
vim purgativam habet.
Perfectio autem est duplex, scilicet perfectio formæ, et ad hanc
est confirmatio quæ hominem in seipso consistere facit, ut a
contrariis non facile solvatur ; et perfectio finis, et ad hanc est
eucharistia quæ nos fini conjungit.
Ex parte autem exercentium actiones hierarchicas accipitur
unum sacramentum, scilicet ordo per quem ministri ecclesiæ
ponuntur in statu exercendi hierarchicas actiones.
38 bis. —Potest et aliter accipi numerus sacramentorum
secundum conditionem eorum quibus per sacramenta subvenitur.
Sunt enim sacramenta in remedium data.Xui igitur in remedium
unius personæ, aut totius Ecclesiæ.
Si primo modo, aut quantum ad ingressum, et sic est baptis1. aS « per ».

mus ; aul quantum ad egressum, et sic est extrema unctio ; aut
quantum ad progressum, et hoc dupliciter : uno modo quantum
ad executionem virtutis, vel ut a malis non superemur, et quani
tum ad hoc est confirmatio, vel ut bonis adhæreamus, et quani
tum ad hoc est eucharistia ; alio modo quantum ad reparationem
i
virtutis, si ipsam in pugna spirituali aliquo modo lædi contingit,
et sic est poenitentia.
Si in remedium lotius Ecclesiæ : aut ad1 regimen et multipli* ■ icationem ipsius spiritualem, et sic est ordo, quia principatus
bonum multitudinis est secundum Philosophum in V Elh.
1
(e 3. 1130a, 2 ; 1. 2, n. 909) ; aut quantum ad multiplicationem
materialem fidelium, et sic est matrimonium.
7
39. — Quidam autem accipiunt numerum sacramentorum
secundum adaptationem ad virtutes, ut fidei respondeat baptismus,
quod sacramentum fidei dicitur ; spei extrema unctio, per quam
;
homo præparatur quodammodo ad futuram gloriam; caritati
<
eucharistia ; prudentiæ ordo ; justitiæ poenitentia ; temperantiæ
matrimonium ; fortitudini confirmatio.
i40. — Quidam vero adaptant diversis generibus culparum
et pœnarum ; ut baptismus sit contra culpam originalem, poeni­
tentia contra actualem mortalem, extrema unctio contra venia­
lem, ordo contra ignorantiam, matrimonium contra concupis­
centiam, confirmatio contra infirmitatem, eucharistia contra
malitiam, quia est sacramentum caritatis quæ per se opponitur
malitiae. Hæc enim quatuor dicit Beda (in cap. x Lucæ) ex
, peccato consecuta.
41. — AD PRIMUM ergo dicendum quod quamvis eucharistia
'
sit memoriale ipsius dominicae passionis, ipsum Christum con­
tinens. non tamen quantum ad omnes effectus ejus.
42. — Vel dicendum quod propter prædictam rationem eucha­
ristia ordinatur ad ultimum effectum passionis Christi, quasi
completissime ab ea eflicaciam habens. Et ideo, quantum est
de se, valet contra omnes spirituales defectus. Unde et cum sin­
gulis sacramentis exhibetur, quasi consummans effectum unius­
cujusque. Sed tamen præexigit alia sacramenta, ut idoneus quis
reddatur ad tanti perceptionem mysterii : sicut etiam in natu­
ralibus ultima forma non datur nisi præcedentibus omnibus
dispositionibus.
43. — Ad secundum dicendum quod baptismus est sacramen­
tum intrantium, quia facit hominem primo participem redemp­
tionis Christi consepeliens eum in similitudinem mortis2 Christi.
Et ideo non potest iterari, sicut nec passio Christi.
Et quia peccata actualia iterantur, ideo contra culpam actua­
lem oportuit aliud remedium adhiberi, scilicet poenitentiam,
quamvis etiam baptismus ipsam deleat.
1. Ed. « in ». — 2. Ed. orn. « mortis ».

44. — Ad tertium dicendum quod defectus illi sunt generales,
et non habent eamdem rationem in omnibus suis partibus. Et
ideo oportuit contra diversas partes eorum diversa remedia
adhiberi.
45. — Ad quartum dicendum quod in lege naturæ multa signa
gratiæ praecesserunt, sicut diluvium, occisio Abel et hujusmodi,
quæ tamen non debent dici sacramenta; sed illa tantum quæ
ad aliquod remedium exhibebantur. Ea enim significabant rem
sacram, ut actu sacrantem, quod est de ratione sacramenti
ut supra dictum est. Et ideo in lege naturæ Hugo tantum
ponit tria sacramenta: scilicet sacrificia, oblationes et decimas ;
quia per hæc, ut dicit Gregorius, remedium ante circum-,
cisionem contra originale erat.
Et quamvis tunc esset tempus figurarum magis quam modo,
non oportebat esse signa determinata ad determinatos effectus
gratiæ, sicut modo sunt. Et ideo in quadam generalitate sacra­
menta illa, nostra sacramenta, et ipsorum causam, scilicet pas­
sionem Christi, significabant : sicut quod per sacrificia signi­
ficabatur passio, per oblationes dispositio patientis ad passio­
nem, quia ipse se voluntarie obtulit ad passionem : Is., lui,
per decimas autem comparatio patientis ad illos pro quibus
patiebatur, qui imperfecti erant, ab ipso omnem perfectionem
expectantes, sicut novem per decem complentur.
Horum autem duo referuntur ad. eucharistiam : scilicet sacri­
ficium quantum ad significatum, et oblatio quantum ad mate­
riam et usum, sed decima praefigurabat baptismum, inquantum
aliquid auferebatur. Matrimonium autem et pænitentia et ordo
erant illo tempore, sed tamen non computantur inter sacramenta
illius temporis, quia non fiebant cum aliqua consecratione. Qui­
libet enim primogenitus, secundum Hieronymum (ep. 73 ad
Evangelium, n. 6 ; L. 22, 680) sacerdos erat ; nec erat aliquis
modus determinatus ipsorum, nisi secundum instinctum na­
turæ, prout cuique ratio fide innata dictabat esse faciendum.
46. — Ad quintum dicendum quod tempore legis scriptae jam
plura cum aliqua consecratione celebrabantur quæ nostris
sacramentis quasi figuræ respondent, quia per circumcisionem
nostrum baptisma figuratur ; per oblationes et sacrificia eucha­
ristia ; per diversos ritus expiationum pænitentia ; per conse­
crationes Aaron et filiorum ejus noster ordo ; et per matrimo­
nium jam ad aliquas certas personas determinatum et sub lege
constitutum, nostrum matrimonium. Sed extremæ unctionis
non debuit praecedere figura, quia extrema unctio est directivum
et praeparatorium in gloriam, quam tunc statim post mdrtem
consequi non poterant, sicut modo possunt. Similiter nec con­
firmatio, in qua complementum Spiritus sancti datur. Tempus

autem illud non erat tempus plenitudinis, sicut tempus istud.
47. —■ Ad sextum dicendum quod Dionysius non intendit
determinare ibi de sacramentis, sed de actionibus hierarchicis
quæ consistunt in consecratione per ministros Ecclesiæ facta.
Et quia matrimonium et poenitentia possunt habere suum effec­
tum sine tali consecratione, ideo de eis non determinavit.
48. — Ad septimum dicendum quod aqua benedicta non ordi­
natur directe ad remedium præstandum, sed ad removendum
prohibens. Unde datur contra daemonum nequitias et venialia,
et omne quod effectum sacramentorum impedire posset : propter
hoc non est sacramentum, quia removens prohibens est agens
per accidens ; sed est1 sacramentale, quasi dispositio quædam ad
sacramenta.
49. — Ad octavum dicendum quod concupiscentia quæ est
in actu generativæ, habet specialem foeditatem ab aliis concu­
piscentiis ; quia præter hoc quod est infectiva personæ, quod
habet commune cum aliis, et idem remedium habens, scilicet
poenitentiam, est etiam infectio naturæ. Et ideo debet habere
speciale remedium, secundum quod ad purgationem naturæ
ordinatur.
50. — Ad nonum dicendum quod ad quamlibet eminentiam
status datur aliqua sanctificatio, cum sit ibi necessarium speciale
auxilium gratiæ : sicut in consecratione regum et monachorum
et monialium. Et ideo sunt actiones hierarchical et propter
hoc Dionysius de eis determinat. Non tamen habent rationem
sacramenti ; sed solum illa eminentia per quam homo efficitur
sacrorum dispensator.
51. — Ad decimum dicendum quod oblationes et decimæ
erant sacramenta2 tunc inquantum erant figurales; sed quantum
ad hoc nunc non manent ; sed solum secundum quod sunt
morales ad usum ministrorum Ecclesiæ et pauperum deputatae.
Et ideo nunc non sunt sacramenta.
52. — Ad undecimum dicendum quod omnes illæ sanctifica­
tiones ordinantur ad sacramentum eucharistiæ. Et ideo non
sunt sacramenta, sed sacramentalia quædam.

ARTICULUS III
[III, q. 65, a. 3.]

53. — AD TERTIUM SIC PROCEDITUR. Videtur quod
Magistro hic ordinentur.
1. « Prius enim est quod animale est quam quod spirituale » ;

sacramenta inconvenienter a

1. Ed. om, « est ». — 2. Ed. om. « sacramenta ».

1 Cor., xv, 46. Sed matrimonium ad vitam animalem pertinet,
omnia autem alia sacramenta ad vitam spiritualem. Ergo matri­
monium est omnibus prius.
2. Praeterea. Agens naturaliter prior est sua actione, unde et
in jure prius determinatur de officiis quam de actionibus. Sed
per sacramentum ordinis constituuntur dispensatores aliorum
sacramentorum. Ergo ordo inter alia primo debet poni.
3. Præterea. Bonum commune est divinius quam bonum per­
sons, ut dicitur in I Eth. (a 1. 1094b, 9-10 ; 1. 2, n. 30). Sed
matrimonium et ordo ordinantur in remedium commune, alia
autem in remedium unius personæ, ut dictum est (38 bis). Ergo
illa duo sacramenta ante alia poni debent.
4. Præterea. Eucharistia perficit nos conjungendo fini, ut dic­
tum est (38). Sed finis est ultimum in adeptione. Ergo eucharistia
post omnia debet poni.
5. Præterea. Purgatio præcedit illuminationem et perfectio­
nem. Sed secundum Dionysium (De Eccles. Hier., c. 5, p. 1, n. 3;
G. 3, 503), eucharistia pertinet ad perfectionem, similiter et
confirmatio. Ergo poenitentia quæ maxime ad purgationem
pertinet, videtur quod antea debet poni.
6. Præterea. Dionysius (ubi supra) ponit eucharistiam ante
confirmationem. Cum ergo Magister contrarium faciat, videtur
quod inconvenienter ordinet.
54. — RESPONSIO. Dicendum quod prius et poslerius multi­
pliciter dicitur. Sed in his quæ ad actiones pertinent, prius
quoad nos est illud quod est prius in via generationis. Et ideo
secundum hanc viam Magister sacramenta quæ sanctificationes
quædam sunt, ordinat.
Prius enim in via generationis est bonum privatum quam
commune, quod consurgit ex bonis singulorum : sicut homo est
prior domo, et domus civitate. Et ideo sacramenta quæ in
remedium unius personæ ordinantur prius ponuntur, inter
quæ primo ponitur illud quod pertinet ad intrantes, scilicet
baptimus ; ultimo illud quod pertinet ad exeuntes, scilicet
extrema unctio ; in medio1 illa quæ pertinent ad progredientes,
quæ hoc modo ordinantur. Quia enim perfici in2 bono est essen­
tialius virtuti, et commune singulis progredientibus ad virtu­
tem ; sed resurgere a peccato accidit huic progressui ex parte
subjecti quod cecidit, unde non est omnibus commune, et quan­
tum ad perfectionem ad bonum perfectio in forma præcedit
in via generationis perfectionem in consecutione finis ; ideo
inter sacramenta guæ ad progressum in bonum perlinent, primo
ponitur confirmatio, quæ est ad perfectionem similem perfec1. αδ ad. «autem »■ — 2. Ed. om. « in ».

tioni formæ ; secundo eucharistia, quæ est ad perfectionem in
fine ; tertio pœnitentia quæ est ad reparationem virtutis amissæ.
Inter sacramenta autem quæ ad remedium lotius Ecclesiæ
deputantur, primo ponitur ordo ; quia matrimonium, inquantum
;
matrimonium, per ordinem dispensatur, secundum quod est
i.
sacramentum.
i
55. — AD PRIMUM ergo dicendum quod matrimonium secundum quod1 pertinet ad vitam animalem, non est sacramentum,
sed naturæ officium : sed secundum quod habet aliquid spiritualis
quantum ad signum et effectum, sic sacramentum est. Et quia
minimum habet de spiritualitate, ideo ultimo inter sacramenta
*
ponitur.
56. — Ad secundum dicendum quod in sacramentorum actio' '
nibus ordo non constituit principalem agentem, sed ministrum, et
instrumentum quoddam divinæ operationis. In judiciis autem
judex secundum formam scientiæ et justitiae operatur non solum
sicut instrumentum. Et ideo in jure praemittuntur ea quæ ad
officia pertinent, sed in sacramentis non oportet.
57. — Ad tertium dicendum quod quamvis bonum commune
sit divinius, tamen bonum singulare est prius in via genera>
tionis. Et ideo etiam Philosophus monasticam politicæ praemisit.
ut patet in X Eth. (k 10. 118P, 13 sq. ; 1. 16, n. 2179-80).
58. — Ad quartum dicendum quod conjunctio ad finem est
duplex.
Una secundum plenam participationem ipsius. Et hæc2 con­
junctio non efficitur per aliquod sacramentum, sed sacramenta
■
ad eam disponunt, et inter omnia vicinius extrema unctio.
7
Et ideo ultimo ponitur interea quæ ad remedium unius personæ
.
ordinantur.
Alio modo secundum imperfectam qualis est fruitio viæ, et
ad hanc ordinatur eucharistia. Et ideo non oportet quod ponatur
ultima simpliciter, sed ultima in progressum3 ad bonum.
59. — Ad quintum dicendum quod poenitentia non dicit
. . . purgationem absolute respectu cujuslibet impuritatis spiri­
tualis, hoc enim ad baptismum pertinet, sed purgationem in
:
casu, scilicet quando aliquis a statu virtutis cecidit, ut iterum
ad bonum redeat ; et hæc est secunda tabula post naufragium,
secundum Hieronymum (Ep. 120 de virginitate servanda ad
Demetriadem, n. 9 ; L. 22, 1115). Et ideo pœnitentia ponitur
post illa sacramenta quæ ad consummationem in bonum ordi­
nantur.
60. — Ad sextum dicendum quod Dionysius -consideravit
in eis ordinem magis quantum ad dispensationem eorum quam
1. a « in quantum ». — 2. Ed. « ista ». — 3. Ed. « progressu », contra αβγδζζη.

quantum ad effectum. Et1 quia eucharistia statim baptizatis
datur, si sint adulti, non autem confirmatio, ideo post baptis­
mum immediate eucharistiam posuit.
ARTICULUS IV
ra

[Supra d. 1, q 1, a 2, sol. 5; III, q. 61, a. 4; IV Cg. c. 57.]

61. — AD QUARTUM SIC PROCEDITUR. Videtur

quod

NON DEBUERINT IN NOVA LEGE ALIQUA SACRAMENTA DE NOVO
INSTITUI.

1. Natura enim operatur breviori via qua potest ; et hoc ad
ordinationem naturæ pertinet. Sed gratia est magis ordinata
quam natura. Cum ergo brevior via esset quod sacramenta
jam in veteri lege existentia2 perficerentur quam aliqua de
novo instituerentur, videtur quod non debuerunt3 aliqua de
novo institui.
2. Præterea. Sicut sacramenta sunt necessaria ad salutem,
ita et præcepta. Sed Christus non alia præcepta moralia insti­
tuit, sed præexistentia consiliis perfecit. Ergo nec nova sacra­
menta instituere debuit.
62. — SED CONTRA. Sacramenta sunt medicinæ spirituales,
ut prius dictum est. Sed non competit eadem medicina parvulo
et adulto. Cum ergo status legis comparetur puerili ætati, status
autem temporis gratiæ ætati perfectæ, ut patet Gal. iv, videtur
quod alia sacramenta fuerunt4 tempore gratiæ instituenda.
[ΐη
[Supra d. 1, q. 1, a. 2, sol. 3 et 4 ; III, q. 61, a. 3.]

63. — ULTERIUS. Videtur

quod hæc eadem debuerit

A PRINCIPIO MUNDI POST PECCATUM INSTITUERE.

1. Quia ad crudelem medicum pertinet ut efficacem medi­
cinam non statim infirmo proponat, sed eum diu periclitari
sinat. Sed a Deo omnis crudelitas relegata est. Ergo sacramenta
novæ legis quæ sunt efficacissimæ medicinæ, debuerunt statim
post peccatum humano generi exhiberi.
2. Præterea. Sacramenta novæ legis totam efficaciam habent
ex passione Christi. Sed passio Christi operabatur etiam a prin­
cipio mundi post peccatum ad reparationem, secundum quod
1. Ed. om. « Et ». — 2. Ed. om. « via esset quod sacramenta jam in veteri lege
existentia ». — 3. Ed. « debuerint ». — 4. Ed. ad. « etiam » ; η ad. « in ».

■ erat credita, ut in III lib., d. 191 (q. 1, a. 1, sol. 2, ad 2) dictum
est. Ergo et tunc sacramenta institui debuerunt.
' < 64. — SED CONTRA. Gratia perficit naturam. Sed natura
procedit ex imperfectioribus ad perfectiora, sicut patet in omni
motu et generatione ; et similiter etiam ars. Ergo et similiter
gratia debuit prius imperfecte et postea copiose per efficacia
sacramenta2 dari.

J

[III]
[Supra, d. 1, a. 2, sol. 5 ; III, q. 61, a. 4 ; IV Cg. c. 57.]

65. — ULTERIUS. Videtur quod statim
sacramenta institui debuerunt.

;t‘

Christo nato

1. Sunt enim sacramenta novæ legis gratiam continentia.
Sed tempus gratiæ ex tunc incepit. Ergo tunc institui debuerunt.
2. Præterea. Sacramenta adjuvant ad implendum præcepta.
• ' r' Sed præcepta moralia omnia simul data fuerunt in ipso initio
legis. Ergo et sacramenta gratiæ in ipso initio gratiæ omnia
- simul dari debuerunt.
66. — SED CONTRA est quia « quæ a Deo sunt, ordinata sunt »,
Bom. xiii, 1. Sed iste est debitus ordo, ut causa effectum præ: cedat, et ut illud quod prius est, primo tradatur. Ergo cum
- passio Christi sit causa efficaciam sacramentis præbens, et unum
t
sacramentum sit alio prius, ut dictum est, videtur quod non
!
debuerunt institui statim Christo nato.

-

• ; ;

[IV]
-

-

1

[Infra, d. 7, q. 1, a. 1, sol. 1, ad 1 ; d. 13, q. 1, a. 2, sol. 6, ad 1, 3 ; d. 17, q. 3, a. 1,
sol. 5 ; I-II, q. 108, a. 2 ; III, q. 64, a. 2 ; in Joan., c. 1, 1. 14.]

67. — ULTERIUS. Videtur

quod sacramenta novæ legis

NON SUNT OMNIA A CHRISTO INSTITUTA.

‘
L
I
$

1. Quia de confirmatione et extrema unctione non legitur
aliquid dixisse. Sed extrema unctio et confirmatio sunt sacra­
menta novæ legis. Ergo non omnia sacramenta novæ legis sunt
instituta a Christo.
2. Præterea. Non minoris auctoritatis est mysterium sacer­
dotii novæ legis quam legis naturæ. Sed qui sacramenta dispen­
sabant in lege naturæ, scilicet sacerdotes, pro suo libitu sacra­
mentis visibilibus suam fidem profitebantur. Ergo multo fortius
hoc debet esse in lege nova, quæ etiam est majoris libertatis.
68. — SED CONTRA. Sacramenta novæ legis efficiunt quod
significant, sed ex institutione significant secundum Hugonem
1. Ed. om. « d. 19 ». — 2. Ed. « efficaciam sacramenti ».

<1 De Sacram., p. 9, c. 2 ; L. 176, 317). Ergo ex institutione effi­
caciam habent. Sed efficacia sacramentorum non est nisi a
Deo, qui solus peccata remittit. Ergo non potuit esse a puro
homine sacramentorum institutio.
69. — RESPONSIO. Dicendum AD PRIMAM QUÆSTIONEM quod sacramenta signa sunt remedii ad quod ordinantur.
Sunt autem signa repræsentantia effectus spirituales ex simili­
tudine sensibilium rerum quibus1 in sacramento est usu. Et
ideo cum in nova lege oportuerit esse sacramenta majoris efficaciæ propter perfectionem testamenti, debuerunt etiam esse
alia signa quæ expressius gratiam figurarent. Et ideo oportuit
nova sacramenta institui.
70. - AD PRIMUM ergo dicendum quod quamvis natura
brevissime operetur, tamen nihil omittit de contingentibus quibus
aliquid optime fieri possit et similiter gratia. Et ideo in sacra­
mentis instituendis non solum attenditur qualiter aliquid breviter
fiat, sed qualiter congruenter.
71. — Ad secundum dicendum quod præcepta moralia conse­
quuntur naturam humanam, cum sint de dictamine rationis
naturalis. Et ideo permanent eadem in qualibet lege et in quo­
libet statu hominis. Et propter hoc non est simile de præceptis
et sacramentis, quæ ex sola institutione efficaciam habent.

72. — AD SECUNDAM QUÆSTIONEM dicendum quod
sacramenta novæ legis, quia gratiam continent, non sunt vacua,
sed plena. Et ideo non competebat ea institui nisi tempore pleni­
tudinis, quod est tempus Incarnationis. Quare autem Christus
suum adventum distulerit, et non statim post peccatum carnem
assumperit, in III lib. d. I2 (q. 1, a. 4) dictum est.
73. — AD PRIMUM ergo dicendum quod aliter est in morbo
spirituali et corporali.
Non enim potest aliquis a morbo spirituali congrue curari,
nisi prius morbum cognoscat et medicinam desideret, si sit
cognitionis capax. Et ideo oportuit ut homo sibi relinqueretur,
et sic primo tempore legis naturae infirmum se cognosceret per
ignorantiam, ad idololatriam declinando ; et deinde tempore
legis scriptæ quæ auxilium contra ignorantiam præbebat, reco­
gnosceret se infirmum per concupiscentiam, ad peccata declinando,
et sic salutem ab alio expectaret, qui et viam salutis docuit
contra ignorantiam et sacramenta gratiæ dedit contra infirmi­
tatem concupiscentiæ, ut dicitur Joan, i, 17 : « Gratia et veritas
per Jesum Christum facta est. »
1. Ed. « quarum ». — 2. Ed. om « d. 1 ».

In morbo autem corporali hoc non requiritur, quia corpus non
est cognitionis capax.
74. —- Ad secundum dicendum quod quamvis etiam ex tunc
passio Christi efficaciam haberet, non tamen tantam efficaciam
in humana natura pro qua nondum satisfactum erat, habebat,
sicut post satisfactionem habuit, et post Christi Incarnationem
quæ totam naturam humanam significavit, ut fieret magis ad
gratiam recipiendam idonea.

75. — AD TERTIAM QUÆSTIONEM dicendum quod sacra­
menta novae legis dupliciter instituta sunt.
Priino ad documentum et exercitium quoddam. Et sic potue­
runt1 ante passionem Christi institui.
Secundo quantum ad necessitatem et obligationem. Et sic
eorum institutio non fuit ante passionem, quia adhuc legalia
non fuerunt2 mortua. Unde a tempore prædicationis Christi
usque ad passionem, sacramenta novæ legis simul currebant cum
legalibus, et utraque ad salutem operabantur.
Sic ergo quantum ad secundum modum institutionis omnia
simul in passione Christi instituta sunt ; sed quantum ad primum.
oportuit ut primo instituerentur illa quæ sunt majoris necessi­
tatis ; unde statim in principio prædicationis suæ pœnitentiam
prædicavit, ut legitur Mat. iv, 17, et baptismum docuit ut
legitur Joan. hi. Alia autem sacramenta processu temporis
instituit et docuit.
76. — AD PRIMUM ergo dicendum quod tempus gratiæ dicitur
quantum ad initium et quantum ad complementum.
Complementum autem ejus non fuit ante passionem et resur­
rectionem Christi. Unde Joan, vu, 39, dicitur : « Nondum erat
Spiritus datus, quia nondum erat Jesus glorificatus. »
Principium autem ejus3 potest attendi dupliciter. Primo quan­
tum ad praesentiam gratiæ in mundo, et sic fuit in ipsa incar­
natione. Secundo quantum ad ejus diffusionem, et sic fuit in
prædicatione sive baptismo Christi ; et ante non oportebat
institui sacramenta.
77. — Ad secundum dicendum quod præcepta moralia homini
natura dictat, et ideo statim potuerunt homini simul proponi ;
non autem est ita de sacramentis.
78. — AD QUARTAM QUÆSTIONEM dicendum quod circa
hoc est duplex opinio.
Quidam enim dicunt non omnia sacramenta a Christo immediate
instituta fuisse ; sed quædam ipse per se instituit, quædarn vero
1. Ed. « potuerant ». — 2. Ed. « fuerant ». — 3. Ed. om. « ejus ».

Apostolis instituenda commisit : scilicet confirmationem in qua
Spiritus sanctus datur ad robur, cujus institutio esse non debuit
ante plenam Spiritus sancti missionem ; et extremam unctio­
nem quæ cum ad gloriam resurrectionis sit immediatum et
proximum præparatorium, ante resurrectionem institui non
debuit.
79. — Sed quia institutio sacramentorum videtur ad potes­
tatem plenitudinis in sacramentis pertinere quam sibi Christus
reservavit in sacramentis, cum ex institutione sacramenta
habeant quod significent1 ; ideo Alii probabilius dicunt2 quod
sicut hominis puri non est sacramenta mutare vel a sacramentis
absolvere, ita nec nova sacramenta instituere. Et ideo omnia
sacramenta novæ legis ab ipso Christo institutionem habent.
80. — Secundum hoc ergo dicendum AD PRIMUM quod ipse
sacramenturfi confirmationis instituit, quando pueris sibi præsentatis manus imposuit ; similiter extremam unctionem, quando
Apostolos ad prædicandum mittens, oleo inungere infirmos
disposuit, ut sic curarentur.
81. — Ad secundum dicendum quod sacramenta illa legis
naturæ non habebant aliquam efficaciam ex opere operato,
sed solum ex fide. Et ideo determinatio eorum ab homine puro
habente fidem fieri poterat. Non autem ita est de sacramentis
novæ legis, quæ ex opere operato gratiam conferunt.

;

QUÆSTIO II
Deinde quæritur de baptismo Joannis.

Et circa hoc quæruntur quatuor :
Primo, utrum fuerit sacramentum.
Secundo, de efficacia ipsius.
Tertio, quibus competebat.
Quarto, utrum baptizati a Joanne essent baptismo Christi
baptizandi.
ARTICULUS I

<

j

.

82. — AD PRIMUM SIC PROCEDITUR. Videtur quod
baptismus Joannis non fuerit sacramentum.
1. Joan, iii, super illud : « Erat Joannes baptizans etc. », dicit

t

1

1. a ad. « et ». — 2. Ed. st η : '< aliis probabilius videtur »

Glossa (Aug. in Joan. tr. 4, n. 13 ; L. 35, 1411) : « Quantum
catechumenis nondum baptizatis prodest doctrina fidei, tantum
profuit baptismus Joannis ante baptismum Christi. » Sed catechismus non est sacramentum, sed sacramentale. Ergo baptis­
mus Joannis non erat sacramentum sed sacramentale.
2. Præterea. Omne sacramentum est alicujus legis sacramen­
tum. Sed baptismus Joannis non erat sacramentum legis naturæ,
neque legis veteris ; quia, sicut Augustinus dicit (tr. 5 in
Joan. n. 4;L. 35, 1416), nulli præcedentium Prophetarum fuit
datum baptizare, nisi soli Joanni : quod non contingit de sacra­
mentis veteris legis. Similiter nec1 est sacramentum novæ
legis, quia prædicationem Christi præcessit. Ergo non erat
sacramentum.
83. —■ SED CONTRA. Sacramentum est « sacræ rei signum ».
Sed baptismus Joannis figurabat baptismum Christi. Ergo erat
sacramentum.

84. — ULTERIUS. Videtur quod non baptizaverit sub
: « Ego baptizo te in nomine venturi. »
1. Christus enim in cujus nomine baptizabat, jam venerat.
Ergo non competebat forma illa pro illo tempore.
2. Præterea. Eadem est fides de Christo venturo quæ erat
in patribus et de Christo qui jam venit, quam nos habemus.
Ergo eadem est forma baptismi in nomine venturi, et nomine
Christi. Ergo eta baptismus idem. Sed Apostoli baptizaverunt
in nomine Christi, ut infra dicetur. Si ergo Joannes baptizavit
in nomine venturi, idem fuit baptisma Joannis et discipulorum
Christi : quod falsum est.
85. — SED CONTRA est quod dicitur Aci. xix, 4 : « Baptizabai Joannes populum dicens, in eum qui venturus est. »
[ΠΙ] '
hac forma

[III, q. 38, a. 2 ; in Mal., c. 21.]

Iφ

».

86. — ULTERIUS. Videtur quod non fuit institutus a
Deo.
1. Nullum enim sacramentum a Deo institutum nominatur
a ministro : non enim dicitur baptismus Petri. Sed baptismus
ille dicitur baptismus Joannis. Ergo non fuit a Deo institutus.
2. Præterea. Sacramenta legis naturæ quæ ad sacramenta
Christi disponebant, a Deo institutionem non habuerunt, sed
ex voto celebrabantur, secundum Hugonem (/ De sacr., p. 11,
1. Ed. « non ». — 2. Ed. om. « et ».

c. 3 ; L. 176, 343). Sed baptismus Joannis fuit præparatorius
ad sacramenta Christi. Ergo non debuit habere institutionem a
Deo.
87. — SED CONTRA est quod dicitur Joan, i, 33 : « Qui
misit me baptizare, ille mihi dixit etc. »

I

[IV]

!

[ΙΠ, q. 38, a. 4 ; q. 39, a. 3, ad 4 ; in Joan, e. 3, 1. 4]

88. — ULTERIUS. Videtur

quod debuit statim

Christo

BAPTIZATO CESSARE.

1. Quia super illud Joan, i, 29 : « Vidit Joannes Jesum venien­
tem ad se », dicit Augustinus (tr. 4 in Joan., n. 14; L. 35, 1412) :
« Baplizatus est Dominus baptismo Joannis, et cessavit baptismus
Joannis. »
2. Præterea. Baptismus Joannis erat præparatorius ad baptismum Christi. Sed baptismus Christi incepit statim Christo
baptizato, quia statim tactu mundissimæ suæ carnis vim regeneralivam contulit aquis, ut dicit Beda (in Luc. in ; L. 92, 358).
Ergo statim debuit cessare.
89. — SED CONTRA est quod legitur Joan, hi, quod post
baptismum Christi baptizabat Joannes, et discipuli ejus simi­
liter baptizabant. Ergo baptismus Joannis non cessavit statim
Christo baptizato.

90. — RESPONSIO. Dicendum AD PRIMAM QUÆSTIONEM
quod secundum Hugonem de sancto Victore (I de sacram.,
p. 11, c. 6; L. 176, 345), secundum processum temporis et
majorem propinquitatem ad tempus gratiæ, oportuit alia et
alia sacramenta institui. Unde quia in Joanne quodammodo
incepit tempus gratiæ, quia « lex et Prophetae usque ad Joannem »
Mat. xi, 13, non quasi ab ipso esset gratia, sed quia ad gratiam
viam præparabat, ideo ejus baptismus fuit aliquod sacramentum : quod quidem erat initiatio quædam sacramentorum
gratiæ, quamvis gratia in eo non conferretur.
91. — Unde Dicendum quod baptismus Joannis sacramentum
erat quodammodo medium inler sacramenta veteris et novæ legis :
sicut dispositio ad formam media est quodammodo inter privationem et formam. Conveniebat enim quodammodo cum saçramentis veteris legis in hoc quod erat signum tantum ; cum sacramentis autem1 legis novæ in materia, et quodammodo in forma.
92. — AD PRIMUM ergo dicendum quod baptismus Joannis
habet aliquid simile cum sacramentalibus baptismi, inquantum
1. αβδ « et cum sacramentis novæ Jegis », contra ζη et ed

H

erat dispositio ad baptismum Christi ; sed inquantum præcessit
institutionem baptismi Christi, differt a sacramentalibus, et est
sacramentum per se : sicut sacramenta veteris legis, quæ etiam
suo modo, licet non tam de propinquo, ad sacramenta novæ
legis disponebant.
93. — Ad secundum dicendum quod dispositio reducitur ad
genus formæ ad quam disponit. Et ideo baptismus Joannis
reducitur ad sacramenta novæ legis, sicut incompletum in genere
illo. Et hoc patet ex ordine procedendi quem Magister(8) servat.

94. — AD SECUNDAM QUÆSTIONEM dicendum quod
utilitas rei ex forma sua consequitur. Et ideo formæ sacramen­
torum ostendunt id1 ex quo sacramenta efficaciam et utilitatem
habent. Et quia utilitas baptismi Joannis tota erat disponere
ad Christum, ideo hæc erat sua forma competens, ut in nomine
venturi baptizaret.
95. — AD PRIMUM ergo dicendum quod quamvis jam venis­
set in carne, non tamen jam venerat ad baptizandum et alia
salutis nostræ opera exercendum.
96. — Ad secundum dicendum quod fides, cum sit cognitio
quædam, respicit rei veritatem. Et quia diversitas temporum
consignificatorum non diversificat veritatem, ideo nec fides
penes hoc diversificatur.
Sed sacramenta respiciunt effectum. Et quia non eodem modo
se habet ad actum hoc quod jam est et hoc quod expectatur
futurum, quia ad id quod expectatur futurum actus ordinantur
ut disponentes, ab eo autem quod jam est effective aliquid
producitur ; ideo diversificatio formæ per futurum et præsens
designat diversitatem sacramenti.

97. — AD TERTIAM QUÆSTIONEM dicendum quod Joan­
nes suum baptismum instituit præcepto divino. Unde patet
quod institutio ipsius fuit a Deo per auctoritatem2, ab ipso Joanne
per ministerium.
98. — AD PRIMUM ergo dicendum quod propter tres rationes
baptismus a Joanne nomen accepit.
Primo, quia ipse fuit sui baptismi institutor aliquo modo ;
Petrus autem nullo modo baptismi quo baptizabat.
Secundo, quia nihil in illo baptismo efficiebatur quod Joannes
non faceret.
Tertio, quia sibi soli erat datum illius baptismi ministerium.
99. — Ad secundum dicendum quod fides magis determina­
batur secundum appropinquationem ad Christum. Et ideo etiam
1

Ed « illud ». — 2. Ed. ad. « et ».

sacramenta quæ quædarn fidei protestationes sunt, magis a
Christo remota, minus determinata esse debuerunt. Et quia
baptismus Joannis de propinquo ad Christi sacramenta dispo­
nebat, ideo debuit magis habere determinationem quam sacra­
menta legis naturæ.

100. — AD QUARTAM QUÆSTIONEM dicendum quod
cessatio baptismi Joannis potest accipi dupliciter.
Uno modo quando cessavit totaliter. Et hoc fuit Joanne in
carcerem misso, quia ministerium illud soli Joanni concessum
est.
Alio modo quantum ad maximum suum posse. Et sic cessavit
baptizato Christo, quia ex tunc ejus baptismus non fuit præcipuus, sed alius fuit eo dignior : sicut cessat officium legati
domino suo superveniente, quamvis et aliqua exerceat.
Et per hoc patet solutio ad objecta1.
ARTICULUS II
[III, q. 38, a. 3.]

101. — AD SECUNDUM SIC PROCEDITUR. Videtur quod
baptismus Joannis gratiam contulerit.
1. Mat. i : « Eral Joannes baptizans el praedicans baplismum
pænitentiæ in remissionem peccatorum. » Sed remissio peccato­
rum non fit sine gratia. Ergo baptismus ille gratiam contulit.
2. Praeterea. Damascenus dicit (de Fide orth., lib. IV, c. 9 ;
G. 94, 1123) : « Purgat Joannes ad2 spiritum per aquam. » Sed
purgatio spiritualis non fit sine gratia. Ergo ille baptismus
gratiam contulit.
3. Praeterea. Augustinus dicit (lib. V contra Donalisias,
c. 10 ; L. 43, 183) : « Ita credam Joannem bapiizasse in aqua in
remissionem peccatorum, ut ab eo baptizatis in spe remitterentur
peccata. » Sed spes de remissione peccatorum non potest esse
nisi per gratiam. Ergo baptismus ille gratiam contulit.
' 4. Praeterea. Baptismus Joannis propinquior fuit baptismo
Christi quam circumcisio. Sed circumcisio gratiam contulit,
ut dictum est (d. 1, q. 2, a. 5, sol. 3). Ergo multo fortius baptismus
Joannis.
5. Praeterea. Sacramentum non instituitur nisi ad causan­
dum gratiam vel significandum. Sed gratia sufficienter per
sacramenta veteris legis erat significata. Si ergo baptismus
Joannis gratiam non contulit, pro nihilo institutus fuit.
1. Ed. om. « ad objecta ». -— 2. Ed. om. « ad »

102. — SED CONTRA. Gratia non confertur sine Spiritu
sancto. Sed in baptismo Joannis non conferebatur Spiritus
sanctus, sed aqua tantum, ut patet Act. i, 5 : « Joannes quidem
baptizavit aqua; vos autem baptizabimini Spiritu sancto etc.1 »
Ergo in illo baptismo non erat gratia.
103. —■ Præterea. Non est idem effectus dispositionis et perfec­
tionis. Si ergo baptismus joannis ad baptismum Christi dispo­
nebat, cujus est gratiam conferre, quia « gratia et veritas per
Jesum Christum facta est » ; Joan, i, 17, videtur quod baptismus
Joannis gratiam non contulit.
104. — RESPONSIO. Dicendum quod hoc ab hominibus con­
ceditur quod non efficiebatur aliquid per baptismum Joannis
quod non esset operatio hominis. Et quia gratia non potest ab
homine dari, ideo patet quod baptismus Joannis gratiam non
conferebat.
105. — AD PRIMUM ergo dicendum quod illa auctoritas sic
exponenda est, ut referatur ad diversa baptismata hoc modo :
« Erat Joannes baptizans, scilicet baptismate suo, et prædicans,
scilicet baptismum Christi, qui est in remissionem peccatorum ».
Si autem referatur utrumque ad baptismum Joannis, sic dicitur
esse in remissionem peccatorum ; quia baptizatis imponebat
dignos fructus pœnitentiæ agere, quibus peccatorum remissio­
nem consequerentur. Unde baptismus ille erat quasi quædarn
protestatio et professio pœnitentiæ.
106. — Ad secundum dicendum quod baptismus ille purgare
dicitur modo prædicto, vel etiam materialiter a sordibus corpo­
ralibus in signum spiritualis purgationis per Christum îuturæ ;
vel a caecitate ignorantiæ per doctrinam Joannis Christum
annuntiantis.
107. — Ad tertium dicendum quod spes semper ex gratia
procedit, non tamen semper ex gratia habita, sed quandoque
ex gratia expectàta. Et sic baptismus Joannis spem faciebat
remissionis peccatorum, non conferens gratiam, sed promittens
eam in hoc quod praefigurabat baptismum Christi quo gratia
daretur.
108. — Ad quartum dicendum quod quamvis baptismus
Joannis magis conveniret cum baptismo Christi quam circum­
cisio quantum ad materiam, non tamen conveniebat magis
quantum ad causam institutionis ; quia circumcisio ad necessi­
tatem instituta erat ut remedium contra originale ; sed baptismus
Joannis, ut assuefaceret ad baptismum Christi.
109. — Ad quintum dicendum quod baptismus Joannis exprès1 Ed om. « etc ».
COMMENT. IN LIB. SENTENT. - IV. --- 5

sius figurabat baptismum Christi quam sacramenta veteris
legis propter majorem similitudinem ad ipsum. Et ideo magis
de propinquo præparabat ad ipsum et1 significatione et quadam
pcenitentiæ protestatione.

ARTICULUS III

[I]
[III, q. 39, a. 1, 2 ; in Mal., c. 3.]

110. — AD TERTIUM SIC PROCEDITUR. Videtur quod
Christo non competeret baptizari baptismo Joannis.
1. Baptismus enim Joannis erat baptismus pœnitentiæ, ut
dicitur Aci. xx2. Sed Christo non competit pœnitentia, sicut
nec peccatum. Ergo nec baptizari baptismo Joannis.
2. Præterea. Omnis Christi actio est nostra instructio. Sed
non instruimur baptizari baptismo Joannis. Ergo non debuit
Christus illo baptismo baptizari.
111. — SED CONTRA est quod ipse ad baptismum Joannis
vadens dixit : « Sic deed nos implere omnem /usliliam », Mat.
hi, 15.
[H]
[III, q. 38, a. 4.]

112. — ULTERIUS. Videtur quod
tismo debuerunt baptizari.

nulli alii hoc bap­

1. Hoc enim est solius Christi ut a sacramentis non accipiat,
sed magis eis conferat. Sed baptismus Joannis erat tale sacra­
mentum a quo non poterat aliquid accipi. Ergo soli Christo
competebat.
·
2. Præterea. Sacramenta eadem ratione omnibus competunt.
Sed non erat necessarium quod omnes baptismo Joannis bapti­
zarentur. Ergo nulli praeter Christum ipso baptizari debuerunt.
113. — SED CONTRA est quod dicitur Marc, i, 5 : Egre­
diebantur ad illum Israelitæ3 universi et baptizabantur ab eo. »
[III]

114. — 'ULTERIUS. Videtur quod debuerunt illo bap­
tismo pueri baptizari.

1. Erat enim ille baptismus signum baptismi Christi. Sed
baptismus Christi competit pueris. Ergo et ille.
1. Ed. «in». — 2. Ed. « Lue. m ». — 3. Ed. « Hierosolymitu ».

2. Præterea. Circumcisio dabatur etiam pueris, et eis princi­
paliter. Sed baptismus Joannis est medium inter circumcisionem
et baptismum Christi, qui datur indifferenter magnis et parvis.
Ergo et baptismus Joannis parvis dari debuit.
115. — SED CONTRA, quia baptismus ille erat ut assue­
facerent1 ad baptismum Christi. Sed hoc non poterat esse nisi
ratione illorum qui discretionem habebant. Ergo pueris ille
baptismus non competebat.

116. — RESPONSIO [AD PRIMAM QUÆSTIONEM2]. Dicen­
dum quod Christus pluribus de causis a Joanne baptizari
voluit, quarum 1res tanguntur in Glossa Marc, i, 9 (L. 114,
181) : scilicet propter humilitatem implendam ut ipsemet dicit
Mat. in, ut baptismum Joannis approbaret, et ut aquas con­
secraret suæ carnis tactu et sic baptismum suum institueret.
Quartam, causam tangit Augustinus in libro de natura bonis
ut scilicet ostenderet non interesse quis a quo baptizaretur.
Quintam tangit in lib. Quaestionum veleris et novi Testamenti
(q. 49; L. 35, 2249), scilicet ad exemplum baptismi proponen­
dum illis qui erant futuri filii Dei per fidem.
Sextam tangit Chrysostomus (hom. 12, in Mal., n. 2 ; G. 57,
446), ut scilicet in baptismo miracula ostendens, evacuaret
illorum errorem qui Joannem Christo majorem credebant.
117. — AD PRIMUM ergo dicendum quod, sicut dictum est,
Christus a sacramentis nihil accepit. Et ideo non dicitur bap­
tismus Joannis baptismus poenitentiae quoad Christum, sed
quoad alios qui ad poenitentiam per ipsum præparabantur ; et4
sicut etiam circumcisio Christi non fuit in remedium originalis
peccati a quo Christus immunis erat.
118. —· Ad secundum dicendum quod actio Christi est in­
structio nostra, non -ut omnino5 eodem modo agamus sicut
Christus fecit, sed ut pro modo nostro Christum imitemur.
Et ideo per baptismum suum dedit nobis exemplum, ut bap­
tizaremur illo baptismo qui nobis competit, per quem sci­
licet remissionem peccatorum consequamur.
119. — AD SECUNDAM QUÆSTIONEM dicendum quod,
sicut dicit Augustinus in lib. de Baptismo contra Donalistas,
(V, c. 9 ; L. 43,182), si Joannes solum Christum baptizasset,
videretur melioris baptismi dispensator quanto melior erat qui
baptizabatur. Et si omnes baptizasset, videretur quod Christi
baptismus non sufficeret ad salutem. Et ideo quosdam alios
baptizavit, sed non omnes.
1. Ed « assuescerent ». — 2. Ed. et cod. om. « ad primam quæstionem ». — 3. Cf. tr.
6 in Joan., n. 7 ; L. 35, 1428. — 4. Ed. om. « et ». — 5. Ed. om. « omnino ».

120. —· AD PRIMUM ergo dicendum quod quamvis alii a
baptismo Joannis non acciperent gratiam ; accipiebant tamen
quoddam signum gratiæ suscipiendæ et servandæ pœnitentiæ.
Ad secundum patet solutio ex dictis.
121. — AD TERTIAM QUÆSTIONEM dicendum quod baptis­
mus Joannis erat baptismus pœnitentiæ. Et quia pueris non
competit poenitentia, ideo non competebat eis ille baptismus.
122. —· Nec est simile de baptismo Christi et circumcisione
quæ ordinantur contra originale peccatum, quod in pueris est.
Et per hoc patet solutio ad objecta.

ARTICULUS IV
[Infra Expos. Lit.

(136) ; III, q. 38, a. 6 ; q. 66, a. 9, ad 2 ; in Mat. c. 3.]

123. — AD QUARTUM SIC PROCEDITUR. Videtur quod
BAPTIZATI BAPTISMO JOANNIS, NON DEBEBANT BAPTIZARI BAP­

Christi.
1. Act. enim vm, 15 et 16, dicitur quod Apostoli in Samariam
venientes, illos qui baptizati erant in nomine Jesu non bapti­
zabant, sed tantum manus imponebant. Cum ergo baptismus
in nomine Jesu sine collatione Spiritus sancti sit baptismus
Joannis, videtur quod baptizati baptismo Joannis, non bapti­
zabantur baptismo Christi.
2. Præterea. Hieronymus super illud Joelis II, « Effundam
de spiritu meo » (L. 25, 976) dicit quod hæc est causa quare
quidam baptizati a Joanne, baptismo Christi iterum baptizati
sunt a Paulo, Act. xix, quia fidem Trinitatis non habebant,
quia neque si Spiritus sanctus est audierant. Si ergo aliqui
baptizati essent a Joanne, fidem Trinitatis habentes, videtur
quod iterum baptizari non debuerint baptismo Christi.
3. Præterea. In Apostolis debuit ostendi omne illud quod est
necessarium ad salutem. Sed Apostolis post baptismum Joannis
solus baptismus Spiritus sancti prænuntiatur, Aci. i. Ergo non
erat necessarium quod baptismo Christi iterum baptizarentur.
4. Præterea. Ad baptismum requiritur aqua et Spiritus sanc­
tus. Sed per baptismum Joannis erat facta ablutio aquæ. Ergo
non oportebat nisi quod suppleretur quod deerat, scilicet Spiritus
sanctus.
124. — SED CONTRA est quod dicitur Joan, hi, 5 : « Nisi
quis renatus fuerit ex aqua et Spiritu sancto, etc. » Sed baptismus
Joannis non regenerabat aliquo modo. Ergo necessarium erat
ut iterum baptismo Christi baptizarentur.
125. — Præterea. Augustinus dicit (tr. 5 in Joan., n. 16 ;
TISMO

L. 35, 1422), quod baptizabat Joannes, et non est baptizatum.
Sed de necessitate salutis tempore gratiæ est quod homo sit
baptizatus, vel saltem propositum baptismi habuerat1. Ergo
oportebat eos qui baptismum Joannis susceperant iterum bap­
tizari baptismo Christi.
126. — Præterea. Impositio manuum praecedente baptismo
Joannis non imprimebat characterem baptismalem. Sed character
talis est de necessitate salutis vel in actu vel in proposito. Ergo
oportebat quod baptizati baptismo Joannis iterum baptiza­
rentur baptismo Christi, et non sufficiebat eis manus impositio.

127. — RESPONSIO. Dicendum quod circa hoc est duplex
opinio.
Quidam enim dicunt quod baptismus Joannis erat praepa­
ratorius ad Christum suscipiendum. Et ideo si quis baptismum
Joannis suscepisset in eo sistens, non referens ad Christum,
baptismus in eo frustraretur a fine suo. Et ideo oportebat eum
iterum baptizari baptismo Christi.
Si autem non figeret spem suam in baptismo Joannis, sed
ulterius referret ad Christum, sic ex gratia Christi et baptismo
Joannis praeaccepto efficiebatur quasi unum quid. Et ideo non
oportebat quod iterum aqua baptizaretur, sed solum quod
Spiritum sanctum per manus impositionem acciperet. Et hæc
videtur fuisse Magistri opinio in Littera (8).
128. — Sed quia sacramenta novæ legis ex ipso opere operato
efficaciam habent, ideo videtur quod spes et fides illius qui baptis­
mum suscipit, nihil faciat ad sacramentum, quamvis posset
facere ad rem sacramenti impediendam vel promovendam. Unde
quantumcumque spem suam aliquis ad Christum referret bapti­
zatus baptismo Joannis, baptismum novæ legis non conseque­
batur. Et ideo si baptismus novæ legis est de necessitate salutis,
oportebat quod iterum illo baptismo baptizaretur.
129. — Præterea. Hoc2 est generale in omnibus sacramentis,
quod si omittatur aliquid quod est de substantia sacramenti,
oportet illud2 sacramentum iterari. Unde cum non esset forma
debita in baptismo Joannis, oportebat quod iteraretur baptismus.
Et hoc habet communior opinio, quæ etiam ex verbis Augustini
confirmatur, qui dicit super Joan. hom. V (n. 6 ; L. 35, 1416) :
« Qui baptizati sunt baptismate Joannis, non eis sufficit. Bapti­
zandi enim sunt baptismate Christi. »
130. — Et ideo secundum hoc dicendum AD PRIMUM quod
ibi agitur de illis qui baptizati erant a Philippo, qui4 constat
1. αβ « habeat », contra ζη et ed. — 2 Ed. om. « hoc ». — 3. Ed. « id ». — 4. Ed.
de quo ».

quod baptismo Christi baptizaverat. Sed non erat ibi datus
Spiritus sanctus ad robur, sicut in confirmatione datur ; quia
ille non fuit Philippus Apostolus, sed unus de septem diaconibus,
et ideo non poterat manus imponere, quia hoc Episcoporum
est. Et propter hoc missi sunt ad hoc Petrus et Joannes.
131. ■— Ad secundum dicendum quod Hieronymus non vult
tangere causam rebaptizationis, sed insufficientiam fidei ipso­
rum ad salutem, ut patet ex verbis praecedentibus. Praemittit
enim : « Qui dicit se credere in Christum, et non credit in Spiritum
sanctum, nondum habet claros oculos. » Insufficientiam autem
fidei non posset esse causa quare aliqui baptizarentur, sed quare
instruendi essent, sicut et nunc fit.
132. — Ad tertium dicendum quod Apostoli creduntur baptizati fuisse baptismo Christi, quamvis scriptum non inveniatur,
ut dicitur in Glossa Joan, xiii super illud : « Qui lotus est, etc. »
(L. 114, 405). Ex quo enim ipsi alios baptizabant, ut habetur
Joan, iit1, videtur quod et ipsi venientes ad Christum baptizati
fuerunt2. Si tamen Christus qui habuit potestatem remittere, de
peccato eos sine baptismo ex privilegio quodam sanctificare
voluisset, et qui virtutem suam sacramentis non alligavit3,
non esset ad consequentiam trahendum.
Ex auctoritate autem inducta non habetur quod Apostoli
tantum baptismo Joannis baptizati erant, sed comparatio
quædam baptismi flaminis ad baptismum Joannis.
133. — Ad quartum dicendum quod ad baptismum requiritur
aqua cum debita forma verborum4. Joannes autem non obser­
vabat formam baptismi Christi, nec iterum erat in eo efficacia
sicut in baptismo Christi ; et ideo quia omittebantur ea quæ
erant de necessitate sacramenti, oportebat iterum baptizari.

EXPOSITIO TEXTUS
134. — « Quorum alia remedium. » (1)
Sed contra. Omnia sacramenta novæ legis sunt in remedium
et gratiam conferunt, ut dictum est. Ergo distinctio illa nulla
videtur.
Et dicendum quod ista5 distinctio sacramentorum sumitur
secundum id ad quod principaliter ordinantur. Quamvis ergo
omnia6 aliquo modo gratiam conferant et in remedium sint,
quædam tamen principaliter ordinata sunt in remedium, con­
1. Ed. « iv ». ·— 2. Ed. « fuerint ». — 3. Ed. « Si tamen Christus qui habuit potes­
tatem remittere et qui virtutem suam sacramentis non alligavit, de peccato eos sine
baptismo ex privilegio quodam sanctificare voluisset ». — 4. Ed. om. « verborum ».
— 5. Ed. « illa ». — 6. Ed. ad. « sacramenta ».

tra aliquem specialem morbum, ut matrimonium contra concu­
piscentiam ; quædam. vero de sui prima intentione sunt ordinata
ad remedium morbi et ad gratiam: sicut baptismus qui est spiri­
tualis regeneratio, per quam vetus homo corrumpitur et novus
generatur ; quædam autem, quia gratiam præsupponunt, ordi­
nantur ad gratiæ perfectionem sicut eucharistia. Et sic intelligenda sunt verba Magistri : « Non utique propter remedium, sed
ad sacramentum. » Et debet accipi sacramentum large pro quo­
libet signo rei sacræ.
135. —« Baptismum Christi Joannes, etc. » (4)
Ideo potius baptismus Christi quam alia sacramenta novæ
legis praeparatorium habuit, quia baptismus est janua sacramen­
torum et ipse facit aliis viam ; unde alio praeparatorio sacra­
menta alia non indigebant.
136. — « Iterum baptizabantur, immo verum baptisma, etc. »

Ex hoc patet quod praecedens baptismus non reputabatur
aliquibus pro baptismo ; quia qui baptisma Christi accipiebant,
non iterato baptizabantur, sed verum baptisma de novo acci­
piebant. Et ideo quasi corrigens quod dixerat : « iterum bapti­
zabantur », addit, « immo verum baptisma accipiebant ». Et
sic Magister per verba Hieronymi suam intentionem probare
non potest.

baptismus

1. — Post hæc videndum est quid sit baptismus, et quæ sit forma, et
quando institutus, et quæ causa institutionis.
Baptismus dicitur tinctio1, idest ablutio corporis exterior facta sub
forma verborum præscripta. Si enim ablutio fiat sine verbo, non est ibi
sacramentum ; sed accedente verbo ad elementum, fit sacramentum ;
non utique ipsum elementum fit sacramentum, sed ablutio facta in
elemento.
Unde Augustinus (trat., 80 in Joann., n. 3 ; L. 35, 1840) : « Verbo
baptisma consecratur. Detrahe verbum, et quid est aqua nisi aqua ? Accedit verbum ad elementum et fit sacramentum. Unde ista9 tanta virtus aquæ
ut corpus tangat et cor abluat, nisi faciente verbo ? Non quia dicitur, sed
quia creditur. Nam3 et in ipso verbo aliud est sonus transiens, aliud est
virtus intus manens. »
In duobus ergo consistit sacramentum baptismi, scilicet4 verbo et ele­
mento. Ergo etsi alia desint5 quæ ad decorem sacramenti instituta sunt,
non ideo minus est verum sacramentum et sanctum, si verbum sit ibi
et elementum. Nam et in hoc sacramento et in aliis quædam solent fieri
ad decorem et honestatem sacramenti, quædam ad substantiam et cau­
sam sacramenti pertinentia. De substantia hujus sacramenti sunt verbum
et elementum, cetera ad solemnitatem ejus pertinent.

De forma baptismi

2. — Sed quod est illud verbum quo accedente ad elementum, fit
sacramentum ?
Veritas tee docet, quæ hujus sacramenti formam tradens (Mat., xxviii,
19) ait discipulis : « Ite, docete omnes gentes, baptizantes eos in nomine
Patris et Filii et Spiritus sancti. » Invocatio igitur Trinitatis verbum
dicitur quo baptisma consecratur. Et hæc est forma verborum sub qua
traditur baptismus.
Unde Bonifacio Episcopo7 Zacharias Papa (Ivo Decret, p. 1, c. 169;
I Pan., c. 63 ; L. 161, 102, 1060) ait : « Firmissime præceptum est in
Synodo Anglorum uts quicumque, sine invocatione Trinitatis mersus fuisset9,
sacramentum regenerationis non haberet : quod, omnino verum est. Quod
si mersus in fonte baptismi quis fuerit sine invocatione Trinitatis, perfectus
Christianus non est, nisi in nomine Patris et Filii et Spiritus sancti fuerit
baptizatus. »

·

,

3. — Legitur tamen in Actibus Apostolorum (cap. vin, 12). Apostolos

baptizasse « in nomine Christi. » Sed in hoc nomine, ut exponit Ambrosius
(lib. I de Spiritu sancto, c. 3, n. 44,; L. 16, 715) tota Trinitas intelligitur.
1. Ed. «intinctio». — 2. Quar. «Unde est h:cc». -— 3. Ed. «Namque». — 4. Ed.
ad. « in ». — 5. Ed. « desunt ». — 6. Ed. om. « te ».—· 7. Quar. om. « ilonifacio Epis­
copo ». — 8. Quar. om. « ut ». — 9. Quar. ad « quod ».

« Intelligitur enim, cum Christum dicis, et Pater a quo unctus est, et ipse
qui unctus est et Spiritus sanctus per quem unctus est. »
Unde Nicolaus Papa (ad consulta Burgarorum, n. 104; L. 119. 1014) :
« A quodam Judæo multos baptizatos asseritis, et quid inde agendum sit,
consulitis. Hi profecto si in nomine sanctæ Trinitatis, vel in nomine Christi,
sicut in Actibus Apostolorum legimus baptizentur, baptizati sunt : unum
enim idemque est, ut exponit Ambrosius. »

Si

in nomine

Patris

tantum vel Spiritus sancti possit tradi
BAPTISMUS

Hic quaeritur an baptismus esset verus, si diceretur in nomine Patris
tantum, vel Spiritus sancti tantum, ut cum dicitur in nomine Christi.
Ambrosius videtur dicere quod si fide mysterium Trinitatis tenea­
tur, et una persona tantum nominetur, plenum esse1 sacramentum ; et,
e converso, si tres nominentur, et non recte de aliquo illorum sentiatur,
vacuum fieri2 mysterium Trinitatis. Ait enim sic (Lib. I de Spiritu sancto
c. 3, n. 42 ; L. 16, 713) : « Ubi non est plenum baptismi sacramentum, nec
principium nec species aliqua baptismi æstimatur. Plenum autem est, si
Patrem et Filium et Spiritum sanctum fatearis. Si unum neges, totum
subrues. Et sicut si unum in sermone3 comprehendas vel Patrem vel Filium
vel Spiritum sanctum, fide autem nec Patrem nec Filium ncc Spiritum
sanctum abneges, plenum est fidei sacramentum ; ita etiam licet Patrem et
Filium et Spiritum sanctum dicas, et Patris et Filii et Spiritus sancti
minuas potestatem, vacuum est omne mysterium... Cum eninA dicitur
in nomine Christi, per unitatem nominis impletum est mysterium, nec a
Christi baptismate Spiritus separatur, quia Christus baptizavit in Spiritu. »
(n. 43).

• Qu/estio Ambrosii

« Nunc consideremus utrum sicut Christi nomine legimus baptismi ple­
num esse sacramentum, ita etiam Spiritu sancto nuncupato nihil desit ad
mysterii plenitudinem. Rationem sequamur5. Qui unum dixerit, Trinitatem
significavit6 Si Christum dicas, et Patrem a quo unctus est Filius, et ipsum7
qui unctus est8 Filium, et Spiritum sanctum quo unctus est, designasti.
Scriptum est enim [Act., x, 38). : « Hunc esse Jesum a Nazareth quem
unxit Deus Spiritu sancto. » Et si Patrem dicas, Filium ejus et Spiritum
oris ejus pariter indicas, si tamen id etiam corde comprehendas. Et si Spi­
ritum sanctum dicas, Deum Patrem a quo procedit, et Filium ejus cujus est
Spiritus, nuncupasti. Unde, ut rationi copuletur auctoritas, Dominus
dicit (Act., i, 5). « Vos autem baptizabimini in Spiritu sancto » (n. 44).
Ex quo indicat nos recte posse baptizari in Spiritu sancto. »

Perstringit

præmissorum jntelligentiam cum
DETERMINATIONE CUJUSDAM DICTI

4. — Ex his àperte intellexisti in nomine Christi verum baptisma tradi ;
ubi9 nihilominus insinuari videtur, verum baptisma dari posse in nomine
Patris tantum vel Spiritus sancti ; si tamen ille qui baptizat, fidem Tri­
nitatis teneat, quæ Trinitas in quolibet horum nominum intelligitur.
1. Ed. « est». — 2. Ed. « fieret ». — 3. F. « Et sicut si in unum sermonem ». ■—
4. Quar. om. » enim ». —- 5. Ed. « sequimur ». — 6. Quar. « signavit ». — 7. Ed.
• Christum ». — 8. F. ad. « scilicet ». — 9. Ed. « Unde ».

106

SCRIPTUM SUPER LIB, IV SENTENTIARUM

Si autem aliquis perverse credens et errorem inducere intendens, unum
de tribus tantum nuncupet, non implevit mysterium.
Quod vero ait, « nominatis tribus vacuum esse mysterium, si baptizans
minuat potestatem Patris et Filii vel Spiritus sancti », idest, si1 male sentiat
de potentia alicujus horum, non credens unam potentiam trium ; intelli­
gendum est hoc super eum qui non intendit nec credit baptizare, qui
non tantum caret fide, sed etiam intentionem baptizandi non habet.
Qui ergo baptizat in nomine Christi, baptizat in nomine Trinitatis
quæ ibi intelligitur. Tutius est tamen tres personas ibi nominare, ut2
dicatur : « In nomine Patris et Filii et Spiritus sancti. » Non in nominibus,
sed in nomine, idest in invocatione vel in confessione Patris et Filii et
Spiritus sancti. Invocatur enim ibi tota3 Trinitas, ut invisibiliter ibi
operetur per se, sicut extra visibiliter per ministrum. Si autem dicatur,
in nominibus, non est ibi sacramentum, quia non servatur forma baptismi4.

De

institutione baptismi

5. — De institutione baptismi, quando coeperit, variæ sunt aestimationes.
Alii dicunt tunc esse institutum, cum Nicodemo Christus ait (Joan.,
hi, 15) ; « Nisi quis renatus fuerit ex aqua et Spiritu suncto ».
Alii dicunt institutionem baptismi factam, cum Apostolis dixit
(Mat., ult. 19) : « Ite, docete omnes gentes, baptizantes eos in nomine Patris
et Filii et Spiritus sancti. » Sed hoc dixit eis post resurrectionem, præcipiens eis de vocatione gentium ; quos ante passionem binos et binos5
miserat ad prædicandum in Judæa et ad baptizandum, dicens (Mat.,
x, 5) : « In viam gentium ne abieritis. » Jam ergo institutus erat baptismus,
quia baptizabant simul et prædicabant.

De forma in qua baptizaverunt Apostoli ante
passionem Christi
Si vero quæritur in qua forma tunc baptizaverunt, sane dici potest :
in nomine Trinitatis, scilicet in ea forma in qua baptizaverunt postea
gentes : quæ ante passionem potest intelligi fuisse tradita, licet non sit
scriptum. Non ergo tunc illam formam Christus prius tradidit, cum ad
evangelizandum gentibus misit ; sed quam ante tradiderat, mittens eos
in Judæam, post iteravit cum ad gentes misit.
Commodius ergo dicitur institutio facta, quando Christus a Joanne
baptizatus est in Jordane : quod dispensavit, non quia mundari voluerit8,
cum sine peccato fuerit ; sed quia « contactu mundse carnis suse vim regenerativam contulit aquis'1 », ut qui postea immergeretur invocato nomine
Trinitatis, a peccatis purgaretur. Tunc igitur8 institutus est baptismus
Christi, in quo Trinitas cujus mysterium ibi innotuit, interius hominem9
baptizat.

Quare in

aqua tantum fiat

6. — Celebratur autem hoc sacramentum tantum10 in aqua, non alio
liquore, ut Christus ait (Joan., hi, 5) : « Nisi quis renatus fuerit ex
1. Quar. om. « si ». — 2. F. ad « ibi ». — 3. Quar. om. « tota ». — 4. Quar. om.
« baptismi ». — 5. Ed. om. « et binos ». — 6. F. « voluit ». — 7. Cf. C. Nunquam
aquæ (10) De consecrat, d. 4 (L, 161, 1364).— 8. F. « Tunc ergo invocato nomine Tri­
nitatis ». — 9. F. « homines ». — 10. F. om. « tantum ».

aqua, etc... » Ideo uniformiter id fieri in aqua praecipitur, ut intelligatur
quod « sicut aqua sordes corporis ac vestes abluit, ita baptismus maculas
animæ sordesque vitiorum emundando abstergit. » [in Ep. ad. Rom., vi,
4 ; L. 17, 100). Vel ideo ut nullum inopia excusaret : quod posset fieri,
si in vino et1 oleo fleret ; et ut communis materia baptizandi invenire­
tur apud omnes. Quod aqua significavit quæ de latere Christi manavit,
sicut sanguis alterius sacramenti signum fuit. Non igitur2 in aliquo liquore
potest consecrari baptismus, nisi in aqua.

De immersione, quoties fieri debeat
7. ■— De immersione vero, si quæritur quomodo fieri debeat præeise,
respondemus : vel3 semel vel tertio pro vario more Ecclesiæ.
Unde Gregorius (lib. I, ep. 43 ; L. 77, 497) ; « De trina immersione
baptismi nil verius responderi potest, quam quod vos ipsi sensistis ; quia
in una fide nihil officit Ecclesiæ sanctæ consuetudo diversa. Quia enim in
tribus subsistentiis una substantia est, reprehensibile esse nullatenus potest
infantem in baptismo vel1 ter vel semel mergere, quia et in tribus mersionibus personarum Trinitas, et in una potest Divinitatis singularitas desi­
gnari. Nos vero qui tertio mergimus^, etiam triduanæ sepulturse sacramentum
signamus. »
Secundum hoc enim’ licet non modo ter, sed etiam semel mergere
tantum.
Ibi tamen dumtaxat semel mergere licet, ubi consuetudo Ecclesiæ
talis existit. Si quis vero id facere incipiat, ubi consuetudo talis non est,
vel semel tantum mergendum esse’ asserat, reprehensibilem se constituit.
Unde Haymo [in Epist. ad Rom., xiv, 5 ; L. 117, 488) : « In suo sensu
abundabat Cyprianus, cum semel mergebat in baptismo parvulos ■ qui
quod intelligebat, studiose implebat, bonis operibus abundando, licet in hoc
nescius delinqueret. Sed quia bonis operibus abundabat, postea correctus a
Deo abundavit altiori sensu, ter illos mergendo, »
Ecce habemus8 quia deliquit qui semel mersit ; sed hoc ideo quia aliter
se habebat consuetudo illius Ecclesiæ, vel quia unam tantum faciendam
mersionem asserebat.
De trina mersione Augustinus ait [serm. ad neophytos ; L. 40, 1211).
« Postquam nos credere promisimus, tertio capita in sacro fonte dimersimus :
qui ordo baptizandi9 duplici mysterii significatione celebratur. Recte enim
tertio mersi10 estis, qui11 accepistis baptismum in nomine Trinitatis.
Recte tertio mersi12, qui13 accepisti baptismum « in nomine Christi »,
qui die tertia resurrexit a mortuis. Illa enim tertio repetita mersio11
typum dominicæ exprimit sepulturæ. »
Constat ergo baptizandos tertio debere immergi ; et tamen si semel
tantum immergantur, verum baptisma accipiunt. Et qui semel immergit
tantum, non peccat, nisi Ecclesiæ consuetudo obsistat, vel hoc modo
tantum debere fieri asserat.

Quando

circumcisio amisit vim suam

8. — Solet etiam quæri si circumcisio amisit statim vim suam ab
institutione baptismi.
Ad quod dicimus in Christi morte terminata esse legalia omnia. Ex
1. F. « vel ». — 2. F. « ergo ». — 3. F. « ut ». — 4. F. om. « vel ». — 5. F. « immer­
gimus ». — 6. F. om. «enim ».— 7. F. om. « esse ». — 8. Quar. « habes ».— 9. Quar.
« baptismi » ; Migne. « baptismatis ». — 10. F. « immersi ». — 11. F. « quia ». —
12. F. « immersi ». — 13. F. « quia ». — 14. F. « immersio ».

tunc igitur1 circumcisio perdidit vim suam ; ita quod postea non profue­
rit, sed potius obfuerit2 observatoribus suis. Sed usque ad oblationem
veræ hostiæ potuit prodesse. Si enim ante passionem legalia finem habuis­
sent, non ea imminente vetus pascha cum discipulis manducasset3.

De

CAUSA INSTITUTIONIS

9. — Causa vero institutionis baptismi est innovatio mentis, ut homo
qui per peccatum vetus fuerat, per gratiam baptismi renovetur : quod
fit depositione vitiorum et collatione virtutum. Sic enim fit quisque novus
homo, cum abolitis peccatis ornatur virtutibus. Abolitio peccatorum pel­
lit foeditatem, appositio virtutum affert decorem. Et hæc est res hujus
sacramenti, scilicet interior munditia.

Quæritur

an baptismus aperuit cælum, quod non aperuit
CIRCUMCISIO

10. — Si quæritur utrum baptismus aperuerit cælum, quod non ape­
ruit circumcisio, dicimus quia4 nec baptismus nec circumcisio aditum
regni nobis aperuit, sed hostia Salvatoris quæ si tempore circumcisionis
oblata fuisset, illius temporis homines in regnum intrassent. Res ergo
hujus sacramenti justificatio est.

DIVISIO TEXTUS

hl
11'
1

11. — « Post hæc videndum est5, etc. » (1)
Postquam determinavit Magister de his quæ præexiguntur
ad sacramenta novæ legis, hic incipit determinare de singulis
sacramentorum novæ legis.
Et dividitur in partes duas. In prima determinat de illis
sacramentis quæ sunt ordinata in remedium unius personæ; in
secunda de illis quæ sunt ordinata in remedium totius Ecclesiæ,
24 d. ibi : « Nunc ad considerationem sacræ ordinationis etc.® »
Prima divitur in ires. In prima determinat de sacramento
intrantium, scilicet baptismo ; in secunda de sacramentis pro­
gredientium 7 d., ibi : « Nunc de sacramento confirmationis
etc.’ >» ; in tertia de sacramento exeuntium, scilicet extrema
unctione 23 d., ibi : « Præter præmissa est aliud sacramentum,
etc.8 »
Prima in 1res. In prima determinat de baptismo secundum se ;
in secunda de baptismo per9 comparationem ad recipientes,
4 d., ibi : « Hic dicendum est, aliquos etc. ; » in tertia secundum
comparationem ad ministrantes, 5 d., ibi : « Post hæc sciendum
est, sacramentum baptismi etc.10 »
1. F. « ergo ».— 2. Quar. « obfuit ». — 3. CL Mat. xxvi, 2 ; Marc., xiv, 1 ; Luc,
xxii, 1 ; Joan., xiii, 1. — 4. F. « quod. ». — 5. Ed. om. « etc. ». — 6. Ed. om. · etc. ».
— 7. Ed. om. « etc. ». — 8. Ed. om. « etc. ». — 9. a « secundum ». — 10. Ed. om.
« etc. ».

Prima in duas. In prima determinat de baptismo secundum
se. In secunda determinat de eo per comparationem ad circumcisionem, ibi : « Solet etiam quæri si circumcisio etc.1 » (8)
Prima in duas. In prima determinat quid est baptismus ;
in secunda de his quæ ad baptismum requiruntur, ibi : « Sed
quod est illud verbum etc.2 » (2)
Hæc pars dividitur in 1res secundum tria quæ exiguntur ad
baptismum. In prima enim determinat de forma baptismi ;
in secunda de materia ejus, ibi : « Celebratur autem etc3 ; » in
tertia de ipso actu ablutionis vel immersionis, ibi : « De immersione vero etc.4 » (7)
Prima in duas. In prima determinat de forma baptismi ;
in secunda de institutione ipsius, ibi : « De institutione baptis­
mi5. » (5)
Circa primum duo facit. Primo determinat formam baptismi.
Secundo movet quamdam quæstionem circa formam baptismi
et determinat eam, ibi : « Hic quæritur an baptismus etc.6 »
Prima in duas. In prima determinat formam principalem
baptismi; in secunda quamdam formam secundariam pro tempore
observatam, ibi : « Legitur tamen in Actibus Apostolorum etc.7 »
« Solet etiam quæri. » (8) Hic determinat de baptismo per
comparationem ad circumcisionem. Et circa hoc tria facit. Primo
determinat cessationem circumcisionis ; secundo institutionem
baptismi, ibi : « Causa vero institutionis etc.8 » (9); tertio effectum
utriusque, ibi : « Si quæritur utrum baptismus etc.10 » (10)

Hic quaeruntur quinque.

Primo, quid sit baptismus.
Secundo, de forma ipsius.
Tertio, de materia ejus.
Quarto, de intentione.
Quinto, de institutione.
ARTICULUS I
[I]
[Infra, Expos, lit. ; 1Π, q. 61, a, 1.]

12. — AD PRIMUM SIC PROCEDITUR. Videtur quod
INCONVENIENTER SIT ASSIGNATA H7EC DEFINITIO BAPTISMI QUÆ

in Littera (1) ponitur, scilicet : « Baptismus est ablutio corporis
exterior, facta sub forma præscripta verborum. »
1. Manente enim definito, manet definitio. Sed transeunte
1. Ed. om. « etc. ». — 2. Ed. om. « etc. ». — 3. Ed. om. « etc. ». — 4. Ed. om.
« etc. » — 5. αδ « vero, etc. ». — 6. Ed. om. « an baptismus etc. ». — 7. Ed. om.
« etc.. ». — 8. Ed. om. « etc. ». — 9. Ed. om. « etc. ».

ablutione quæ est quædam actio vel passio, manet baptismus.
Ergo baptismus non est ablutio.
2. Praeterea. Sacramentum, secundum Hugonem (IDe sacram.,
p. 9, c. 2 ; L. 176, 317) est materiale elementum. Ablutio autem
non est materiale elementum, sed elementi usus. Ergo baptismus,
cum sit sacramentum, non erit ablutio.
3. Praeterea. Sacramentum est in genere relationis, cum sit
causa vel signum, sicut supra (d. 1, 24,25) dictum est. Sed
baptismus est sacramentum. Ergo inconvenienter ponitur in
genere actionis vel passionis.
4. Praeterea. In definitione instrumenti debet poni illud ad
quod est. Sed baptismus, sicut et alia sacramenta, ut prius
dictum est (d. 1,44), sunt instrumenta sanctificationis. Ergo cum
in definitione ejus nulla mentio fiat de sanctificatione, videtur
inconvenienter esse assignata.
[II]

13. — ULTERIUS. Videtur quod etiam inconvenienter
definitio Hugonis (II De sacram., p. 6, c. 2
L. 176, 443) quæ talis est : « Baptismus esi aqua diluendis crimi­
nibus sanctificata per verbum Dei. »
1. Nihil enim fit in seipso. Sed baptismus fit in aqua. Ergo
baptismus non est aqua.
2. Præterea. In definitione alicujus non debet poni aliquid
quod non sit de essentia ejus. Sed sanctificatio materiæ non est
de essentia baptismi, quia in mari vel in flumine potest fieri
baptismus. Ergo sanctificatio aquæ non debet poni in defini­
tione baptismi.
3. Præterea. Definitio debet converti cum definito. Sed potest
esse aqua sanctificata verbo vitæ diluendis criminibus et tamen
non erit baptismus, sicut quando non fit intinctio. Ergo hæc
non est competens baptismi definitio.
4. Præterea. Effectus qui potest impediri non debet poni in
definitione causæ, quia tunc definitio esset in minus quam definitum. Sed potest impediri quod per baptismum diluantur
crimina. Ergo non debet dilutio criminum in definitione baptismi
poni.
[III]
assignetur

14. — ULTERIUS. Videtur QUOD ETIAM INCONVENIENTER.
Dionysii, quam ponit 2 cap. Cæl. Hier.
(η. 1 ; G. 3, 391), ubi dicit : « Quoddam ergo est principium sanc­
tissimorum mandatorum sacræ actionis, et ad aliorum divinorum
assignetur definitio

'il

mandatorum1 el sacrarum actionum susceplivam opportunitatem,
formans nostros animales habitus ad supercælestis quietis anagogem, nostrum iter faciens, sacræ et divinissimae noslræ regene­
rationis traditio. »
1. Principium enim reducitur ad genus principiatorum. Sed
sacramentum non est in genere præcepti, sed in genere sacra­
menti. Ergo non debet dici principium sanctissimorum manda­
torum.
2. Præterea. Non dicitur esse principium sanctorum manda­
torum nisi inquantum præparat viam ad alia mandata. Ergo
superfluum fuit postea addere : « Ad susceplivam opportunitatem
aliorum nos formans. »
3. Præterea. Nihil formari potest ad divina eloquia nisi quod
est perceptivum eorum. Sed hoc quod est animale in nobis non
percipit divina eloquia, sed solum hoc quod est rationale. Ergo
male dixit : « Formans animales habitus ad divina eloquia. »
4. Præterea. Forma et materia sunt de essentia rei. Sed ipse
nullam mentionem facit de materia et forma baptismi. Ergo
videtur quod insufficienter definiat.

[IV]

15. — ULTERIUS. Videtur quod inconvenienter assi­
gnetur DEFINITIO QUAM DAMASCENUS ponit in IV lib. (De fide

Orth., cap. 9 ; G. 94, 1122) sic dicens : « Baptismus est per quem
primitias Spiritus sancti accipimus, et principium alterius vitæ
fit nobis regeneratio2, sigillum3, custodia et illuminatio. »
1. Aliqui enim prius habent Spiritum sanctum et spiritualem
vitam quam baptismum consequantur : sicut patet de Cornelio
Act. x. Ergo per baptismum non semper accipimus primitias
Spiritus sancti, nec est baptismus principium alterius vitæ in
nobis.
2. Præterea. Idem non debet poni in definitione sui ipsius.
Sed regeneratio est idem quod baptismus. Ergo non debet poni
in definitione baptismi.
3. Præterea. Illuminatio fit per virtutes intellectuales. Sed
baptismus non est intellectualis virtus, sed sacramentum. Ergo
non debet sibi attribui illuminatio.
4. Præterea. Custodia fit in nobis per divinam providentiam,
de qua dicitur in ps. (cxx, 4) : « Ecce non dormitabit neque dormiet
qui custodit Israel. » Ergo non debet hoc baptismo attribui.
16. — RESPONSIO. Dicendum AD PRIMAM QUÆSTIO1. Ed. « eloquiorum >. — 2. Ed. ad. « et ». — 3. Ed. ad. « et ».

NEM quod secundum doctrinam Philosoghi in lib. Post,
(β 10. 94», 11-14 ; 1. 8) triplex est genus definitionis.
Quaedam enim sunt definitiones materiales, quas dicimus
demonstrationis conclusiones.
Quaedam formales quæ sunt principia demonstrationis.
Quædam materiales et formales simul quæ sunt demonstra­
tiones positione differentes ; quia habent medium demonstra­
tionis in quantum continent definitionem formalem, et conclu­
sionem in quantum continent materialem, sed deest solus
ordo terminorum. Quia autem omne completivum quodammodo
formale est respectu ejus quod completur, ideo definitio for­
malis non dicitur quæ solum continet hoc quod est completivum1
respectu alterius.
Et quia in causis est talis ordo quod materia completur per
formam, et forma per efficientem, et efficiens per finem ; ideo
definitio quandoque materialis dicitur quæ comprehendit tantum
materiam rei, formalis autem quæ comprehendit formam :
sicut : « Ira est accensio sanguinis circa cor », dicitur materialis
definitio ; et « Ira est appetitus in vindictam », dicitur formalis.
Quandoque autem materialis comprehendit formam et mate­
riam, sed formalis causam efficientem : sicut hæc dicitur mate­
rialis : « Tonitruum esi continuus sonus in nubibus » ; hæc autem
formalis : « Tonitruum est extinctio ignis in nube. »
Quandoque autem definitio materialis comprehendit materiam
et formam et efficientem, formalis autem finem : sicut : « Domus
est coopertorium factum ex lapidibus et lignis per talem modum
et talem artem », est definitio materialis respectu hujus : « Domus
est cooperimentum prohibens nos a frigoribus et caumatibus » ;
et hoc præcipue accidit in instrumentis, quia in eis quasi tota
ratio speciei a fine sumitur.
17. — Et quia baptismus, cum sit sacramentum, quoddam
instrumentum est, ideo definitio materialis ejus erit quæ com­
prehendit materiam et formam ejus et efficientem ; et formalis
quæ comprehendit finem. Et sic definitio quam Magister in
Littera ponit, est materialis. Continet enim materiam in hoc
quod dicit : « Ablutio exterior » ; et innuit efficientem in hoc quod
dicit, « facta » ; et ponit formam in hoc quod dicit, « sub forma
verborum etc. »
18. — Et sciendum quod Augustinus ponit eamdem defi­
nitionem, quamvis sub aliis verbis. Dicit enim : « Baptismus
est tinctio in aqua verbo vilæ sanctificata. »
19. — AD PRIMUM ergo dicendum quod in sacramento
1. In secunda ed. Vivès deficit textus genuinus a quaestiuncula IV usque hic et loco
ejus habetur quaestiuncula II, et principium quæstiunculæ III, d. 11, q. II, a. 1.

baptismi sunt tria. Aliquid quod esi sacramentum tantum, sicut
aqua exterius fluit, et hoc1 transfluit et non manet. Et aliquid
quod est sacramentum et res, et hoc semper manet, scilicet character. Et aliquid quod est res tantum, quod quandoque manet,
quandoque transit, scilicet gratia.
Magister ergo hic definit baptismum quantum ad id quod est
sacramentum tantum, quia intendit ipsum materialiter definire.
20. — Ad secundum dicendum quod sacramentum novæ legis
est signum et causa gratiæ, unde secundum hoc est sacramentum, secundum quod habet significare et causare. Aqua autem
non habet significare et causare effectum baptismi, nisi secundum quod est abluens. Unde essentialiter baptismus est ipsa
ablutio ; quia ad ablutionem interiorem causandam institutus
est, quam significando causât ipsa exterior ablutio. Sed aqua
est materia ejus remota, et ablutio ipsa est materiale baptismo;
sed verbum vitae est forma completiva sacramenti.
21. — Augustinus autem et Magister definiunt baptismum
per materiam proximam quæ prædicatur proprie de baptismo :
sicut materia in artificialibus, ut « phiala est argentum » ; sed
Hugo definivit per materiam remotam quæ non ita proprie
prædicatur, nisi per causam2.
22. — Ad tertium dicendum quod baptismus, inquantum est
sacramentum, est in genere signi causæ ; et in hoc genere consti­
tuitur per formam verborum, a qua habet significationem et
efficaciam sacramentalem. Sicut autem artificialia non ponuntur
in genere ex forma simpliciter, sed ex materia — non enim
dicimus quod domus sit in genere qualitatis nisi inquantum
artificiale figuratum, sed dicitur esse in genere substantiæ — ita
etiam est de sacramentis. Baptismus enim simpliciter est in genere
ablutionis ; sed secundum quid, scilicet inquantum est sacramen­
tum, est in genere relationis.
23. — Ad quartum dicendum quod finis ad quem est sacra­
mentum, est ultimum formale ipsius, a quo sumitur formalis
definitio. Magister autem non intendit hic definire baptismum
formaliter, sed materialiter ; et ideo sanctificationem praetermisit.

24. — AD SECUNDAM QUÆSTIONEM dicendum quod definitio illa Hugonis complectitur et materiam baptismi in hoc
quod dicit, « Aqua », et finem in hoc quod dicit, « diluendis cri­
minibus », et formam in3 hoc quod dicit, « per verbum vilæ sanctificala ». Unde est definitio composita ex materiali et formali,
quasi demonstratio positione differens ; et complete essentiam
baptismi complectitur, excepto quod actus ablutionis inter1. Ed. « hæc ». — 2. Ed. ad. « remotam ». — 3. Ed. « per ».

mittitur qui facit materiam proximam baptismo, quamvis ex
aliis quæ ponuntur, intelligi possit.
25. — AD PRIMUM ergo dicendum quod hæc est propria
prædicatio, « Baptismus fit in aqua » ; sed hæc est per causam
prædicatio, « Baptismus est aqua ».
26. — Ad secundum dicendum quod ibi non tangitur sancti­
ficatio, nisi illa quæ fit per formam baptismi quæ consistit in
invocatione Trinitatis. Et hæc sanctificatio est de necessitate
baptismi.
27. — Ad tertium dicendum quod sacramenta non efficiunt
nisi id quod figurant. Ex hoc autem ipso quod ponitur dilutio
criminum, effectus baptismi potest accipi ; quia baptismus
materialiter non consistit in aqua nisi secundum quod est abluens.
Quandocumque autem est aqua sanctificata in actu ablutionis,
est baptismus.
28. — Ad quartum dicendum quod idem numero quandoque
est effectus alicujus et finis : sicut sanitas est effectus et finis
medicantis ; sed effectus, secundum quod producitur per actum
medici, finis autem secundum quod est intentum a medico.
Medicus autem potest impediri a productione sanitatis, sed non
ab intentione. Et ideo sanitas potest poni in definitione ut est
finis, non autem ut est effectus. Et similiter dilutio criminum in
definitione sacramenti.

29. — AD TERTIAM QUÆSTIONEM dicendum quod
Dionysius ex definitione baptismi data intendit procedere ad
ea quæ materialiter in baptismo requiruntur. Unde post hanc
definitionem datam, ritum baptismi ponit. Et ideo ponit eam
ut demonstrationis principium. Et propter hoc1 est definitio
totaliter formalis.
Et est sciendum quod in verbis ejusdem aliquid ponitur quasi
definitum, et aliquid ponitur tamquam2 definitio.
30. — Tamquam definitum ponitur, scilicet « traditio sacræ3
et divinissimae regenerationis ». Ista enim est quædarn circumlocutio baptismi, qua ipse frequenter utitur. Et hoc patet ex
hoc quod ibi baptismum non nominat, ut sit sensus : « Quoddam
est principium etc. », scilicet « sacræ et divinissimæ etc. »
31. — Quasi definitio ponitur hoc quod dicit :« Principium
sanctissimorum, etc. » Et ponit tria ad quæ baptismus ordinatur,
quæ formaliter rationem ejus complent.
Unum est quod competii ei secundum quod est janua sacramen­
torum. Et quantum ad hoc dicit quod est « principium sanctis­
simorum mandatorum sacrae actionis. » Actiones enim sacrasi
1. a « ideo ». — 2. αδ « quasi ». — 3. Ed. « sacra »

nominat actiones hierarchicas, scilicet purgare, illuminare et
perficere, quæ præcipue in nostra hierarchia consistunt in dis­
pensatione sacramentorum : quæ quidem actiones nobis sub
præcepto traditæ sunt, et ad eas est principium baptismus
quasi-eorum janua.
Aliud esi quod competii sibi inquantum esi causa, prout scilicet
characterem imprimit, et gratiam confert, secundum quod homo
informatur et idoneus redditur ad aliorum sacramentorum
perceptionem. Et quantum ad hoc dicit quod est « formans »
per characterem et gratiam « nostros animales habitus », idest,
vires animæ, « ad susceptivam opportunitatem », idest ad idoneam
et opportunam susceptionem « divinorum eloquiorum », quantum
ad doctrinam fidei, « ei sacrarum actionum », quantum ad alia
sacramenta quæ nulli non baptizato debent conferri.
Tertium competit sibi inquantum est signum et figura caeles­
tium, et secundum hoc per baptismum manuducimur in cælestium contemplationem. Et quantum ad hoc dicit quod est
« faciens iter nostrum », idest præparans nobis contemplationis
viam ad « anagogem », idest sursum ductionem « supercaelestis
quietis », quæ consistit in contemplatione spiritualium.
32. —■ Vel potest dici quod per secundum tangit finem proxi­
mum baptismi quantum ad ea quæ sunt viæ ; per tertium autem
tangit finem remotum et ultimum, quantum ad ea quæ sunt
patriæ, ad quam nos baptismus perducit per gratiam quam
confert, quæ est res significata et non contenta.
33. — AD PRIMUM ergo dicendum quod Dionysius deter­
minat de baptismo secundum quod est actio quædarn hierarchica. Et ideo definit ipsum ut « principium mandatorum », non
quorumlibet ; sed illorum quibus actiones hierarchicæ nobis
traduntur.
34. — Ad secundum dicendum quod per primum tangit tan­
tum ordinem baptismi ad alia sacramenta, sed per secundum
tangit effectum, quo mediante ad alia1 percipienda idonee per­
ducit, ut ex dictis patet.
35. — Ad tertium dicendum quod animales habitus hic dicuntur
ab anima, et non ab animalitate, qua scilicet cum aliis animaibus communicamus ; ut ostendat quod baptismus non solum
corpus exterius lavat, sed etiam animam interius format.
36. ■— Ad quartum dicendum quod hæc definitio est princi­
pium omnium quæ Dionysius de baptismo tradit ; unde in
principio statim hanc definitionem ponit. Et quia in omnibus
quæ sunt propter finem2, ex fine debet accipi et forma competens
fini, et materia competens formæ et fini, et3 ideo in hac defi1. Ed. ad. « sacramenta ». — 2‘ Ed. ad. « et ». — 3. Ed. om. « et ».

nitione non posuit formam et materiam, sed solum ea ad quæ
baptismus ordinatur quasi ad finem proximum vel remotum.
37. — AD QUARTAM QUÆSTIONEM dicendum quod
Damascenus1 prædictam definitionem venatur ex hoc ipso quod
baptismus regeneratio dicitur. Cum enim generatio sit motus
ad esse, constat quod baptismus est per quem nobis traditur
spirituale esse. Et quia nullus potest agere actionem alicujus
naturæ, nisi prius habeat esse in natura illa, ideo concludit2
quod baptismus est principium omnium spiritualium actionum.
Et secundum hoc Damascenus baptismum definivit adhuc
per priora quam Dionysius, inquantum accipit primum effectum
baptismi qui est constituere in spirituali vita, ex qua habet
quod regeneratio dicatur. Et ideo definit baptismum ut prin­
cipium spiritualis vitæ in hoc quod dicit « Principium alterius
vitæ », scilicet spiritualis quæ est altera a naturali ; ut hæc
generatio sit altera a naturali, et regeneratio dicatur; et iterum
ut principium eorum quæ ad vitam primo3 consequuntur, et
ideo dicit : « per quod fiunt primitive spiritus », idest primi spiritus
effectus in nobis.
Hi autem effectus vel consequuntur ipsam generationem, sicut
filiatio, vel aliqua talis relatio, et sic per baptismum dicimur
regenerari in filios Dei, et quantum ad hoc dicitur « regeneratio »,
vel consequuntur formam per generationem inductam ; et hoc
tripliciter.
Primo in ordine âd generantem, secundum quod per formam
inductam genitus fit similis generanti ; et quantum ad hoc dicit4
« sigillum ».
Secundo quantum ad esse ipsius geniti, quod per formam
conservatur ; et quantum ad hoc dicit5 « Custodia ».
Tertio quantum ad actionem ejus cujus forma est principium .;
et quantum ad hoc dicit « illuminatio ».
38. — AD PRIMUM ergo dicendum quod primitiæ spiritus
dantur antequam percipiatur baptismus actu, sed non ante­
quam percipiatur proposito vel6 habituali, sicut in Cornelio ;
vel actuali, sicut in aliis qui baptismi fidem habent.
39. — Vel dicendum quod hic loquitur de vita spirituali, secun­
dum quod homo quantum ad exteriora reputatur membrum
Ecclesiæ, quod non fit ante baptismum, quia ad actus fidelium
nullus ante baptismum admittitur.
40. — Ad secundum dicendum quod regeneratio ponitur hic
pro relatione consequente regenerationem, sicut est filiatio.
1. αβη « Dionysius » contra ζ et ed. — 2. Ed. « concluditur ». — 3. Ed. « prima ».
— 4. Ed. «dicitur». — 5. Ed. « dicitur ». — 6. Ed. om. « vel ».

41. — Ad tertium dicendum quod etiam Dionysius (Eccle.
Hierar., c. 5, n. 3 ; G. 3, 503) vim illuminativam baptismo
attribuit, quod quidem ei competit inquantum est fidei sacra­
mentum. Unde et1 baptizatus jam admittitur ad inspectionem
sacramentorum quasi illuminatus ; non autem ante debet
admitti, ne sancta canibus tradantur secundum Dionysium.
42. — Ad quartum dicendum quod custodia conservationem
importat : quæ quidem est a Deo sicut a principio efficiente, a
gratia autem baptismati sicut a principio formali.
ARTICULUS II
[I]

[IIT, q. 60, a. 8 ; q. 61, a. 5 ; q. 84, a. 3 ; ad Cor., c. 1, 1. 2.]

43. — AD SECUNDUM SIC PROCEDITUR. Videtur quod
integritas formæ baptismalis non contineatur in his
verbis : « Ego te baptizo in nomine Patris et Filii et Spiritus
sancti. »
1. Actio enim magis debet attribui principali agenti quam
secundario. Sed principalis baptizans est Christus, ut patet
Joan, i, 33, ubi dicitur : « Hic est qui baptizat » ; homo autem est
tantum minister baptismi. Ergo magis debuit dici : « Christus
te baptizat etc. » quam « Ego te baptizo ».
2. Præterea. Secundum Grammaticos in verbis primæ et
secundæ personæ intelligitur nominativus certus et determinatus.
Sed « baptizo », est verbum primæ personæ. Ergo non fuit neces­
sarium quod adderetur : « Ego ».
3. Præterea. Sacramenta habent a divina institutione effica­
ciam et virtutem. Sed ex forma quam Dominus tradidit Mat.
ult. 19, ubi dicitur «Docete omnes gentes etc. », non potest haberi
quod « Ego te baptizo » sit de forma baptismi ; quia hoc parti­
cipium « baptizantes », ponitur ibi ad designandum exercitium
actus, non quasi pars formæ. Ergo videtur quod non sit de
necessitate formæ.
4. Præterea. Simul Dominus præcepit actum docendi et bapti­
zandi, Mat. ult. Sed non exigitur ad docendum quod sacerdos
dicat : « Ego te doceo ». Ergo similiter non exigitur ad baptismum
quod dicat : « Ego te baptizo ».
5. Præterea. Verba non debent dirigi ad eum qui non est
verborum sensus perceptivus. Sed quandoque baptizatus non
potest percipere sensus verborum : sicut patet quando puer
1. Ed. om. « et »

.

baptizatur. Ergo non debet dicere : « Baptizo te », sed : « Baptizo
Joannem ».
6. Præterea. Hoc videtur ex modo loquendi quo Dominus usus
est, ponens baptizandos in tertia persona dicens : « Baptizantes
eos. »
7. Præterea. Materia sacramenti non minus est de essentia
sacramenti quam suscipiens1 sacramentum. Sed nulla mentio
fit in forma de aqua quæ est materia sacramenti. Ergo non
debet fieri mentio de recipiente, ut dicatur : « Baptizo te. »
8. Præterea. Baptismus a passione Christi efficaciam habet,
et figura est mortis, ut patet Horn. vi. Ergo potius debuit in
baptismi forma fieri mentio de fide passionis quam de fide
Trinitatis.
9. Præterea. Omne illud in quo personæ non conveniunt,
debet de eis pluraliter dici. Sed personæ distinguuntur quantum
ad nomen ; quia Filii nomen Patri non convenit, nec e converso.
Ergo non debuit dici : « In nomine Patris, etc. » sed : « In nomi­
nibus. »

[II]
[Infra, Exnos. Lit. ; IIT, q. 61, a. 5 ; Alat., c 28 ; I ad Cor., c. 1, I. 2.]

44. — ULTERIUS. Videtur

quod liceat ea quæ in hac

FORMA PONUNTUR, MUTARE SINE PRÆJUDICI0 BAPTISMI.

1. Græci enim hanc formam baptizandi a sanctis Patribus2
habent : « Baptizetur servus Christi Nicolaus in nomine Pa­
tris etc. » Sed apud omnes est unum baptisma. Ergo et noster
similiter baptismus fieri posset.
2. Præterea. Hoc quod dicit : « Ego baptizo te », ponitur in
forma ad exprimendum baptismi actum. Sed actus baptismi
potest effici ab uno et duobus et in unum et in duos. Ergo potest
fieri mutatio formæ, ut dicatur : « Nos baptizamus vos. »
3. Præterea. Ecclesia est ejusdem potestatis nunc cujus fuit3
primitiva ecclesia quantum ad sacramentorum dispensationem.
Sed primitiva Ecclesia mutavit formam baptismi, quia bapti­
zabant in nomine Christi, sicut in Act. [c. 2 et 8) legitur.
Ergo et nunc ecclesia formam mutare posset.
4. Præterea. Tres personæ in forma baptismi ponuntur ad
exprimendum fidem Trinitatis. Sed ita exprimitur4 fides Tri­
nitatis, si dicatur5 : « in nomine Trinitatis », sicut si dicitur :
« In nomine Patris et Filii et Spiritus sancti. » Ergo potest ita
mutatio fieri ut dicatur : « In nomine Trinitatis. »
1. Ed. ad. « illud ». — 2. Ed. om. « a sanctis Patribus ». — 3. Ed» « erat ». —
4. Ed. « exprimeretur ». — 5. Ed. « diceretur ».

5. Præterea. Virtus sacramentalis non consistit in verbis,
nisi secundum quod ad significationem referuntur. Alias non
esset virtutis alicujus nisi in una lingua, quia voces non sunt
eædem apud omnes. Sed idem significat Pater quod genitor,
et Filius quod genitus, et Spiritus sanctus quod ab utroque
procedens. Ergo potest hoc modo fieri mutatio, ut dicatur : « In
nomine genitoris et geniti et procedentis ab utroque. »
6. Præterea. Qui corrumpit verba mutat litteras et syllabas,
<■ct per consequens dictiones. Sed infra, d. 6, dicitur quod repu­
tatur baptismus, quamvis aliquis verba corrupte proferat.
Ergo potest fieri formæ mutatio.

45. — ULTERIUS. Videtur

quod

non

possit

aliquid

1

addi vel minui.

t'

1. Non enim est minor necessitas in verbis quæ pertinent
ad formas sacramentorum, quam in verbis sacræ Scripturæ.
Sed in verbis sacræ Scripturæ non licet addere vel minuere, ut
patet Apoc. uti. Ergo nec verbis formarum in sacramentis.
2. Præterea. In formis naturalibus ita est quod differentia
addita vel subtracta variat speciem. Ergo et si in formis sacra­
mentorum aliquid addatur vel subtrahatur, tolletur ratio illius
sacramenti.
3. Præterea. Ariani non mutabant formam istam nisi per
additionem. Dicebant enim : « In nomine Patris majoris et Fili
minoris » ; et propter hoc non reputabantur baptizati. Ergo non
licet addere vel diminuere.
46. — 4. SED CONTRA. In Littera (4) habetur ab Ambrosio
quod si fides totius Trinitatis corde teneatur et una tantum
persona nominata sit, verum baptisma est. Ergo licet aliquid de
forma subtrahere.
47. — 5. Præterea. Actus1 baptizandi ponitur in forma ad
excitandum attentionem2. Ergo, ut videtur, licet addere verbum
intentionem significans3, ut dicatur : « Intendo te baptizare. »

'

[IV]
48. — ULTERIUS. ATdetur quod non possit fieri inter­
ruptio VEL TRANSPOSITIO.
1. Quia baptismus est unus actus. Unus autem est actus qui
est continuus, ut dicitur in V Phys. (e 4.228a, 20 ; 1. 7, n. 2). Sed
interruptio tollit continuitatem baptismi. Ergo tollit unitatem
ejus. Ergo non debet fieri aliqua interruptio.
1. Ed. « Actis ». — 2. αδ « intentionem». — 3. Ed. « signans ».

2. Præterea. Sicut ad fidem Trinitatis pertinent tres personæ,
Ha et personarum ordo. Sed in transpositione variatur ordo.
Ergo corrumpitur forma1.
49. — SED CONTRA est quod transposita nomina et verba
idem significant.

50. — RESPONSIO. Dicendum AD PRIMAM QUÆSTIO­
NEM quod forma completiva rei media est quodammodo inter
materiam quam perficit et causam efficientem a qua producitur,
ut virtus efficientis mediante forma ad materiam traducatur.
Et quia medium complectitur aliquo modo utrumque extre­
morum, ideo forma baptismi continet et principale efficiens,
unde baptismus efficaciam habet, et materiam baptismi proxi­
mam quæ est actus ablutionis. Et ideo ponitur : « In nomine
Patris et Filii et Spiritus sancti », tanquam principale efficiens
a quo baptismus efficaciam habet ; et ponitur actus materialis
et ea quæ 'circumstant ipsum scilicet conferens et recipiens, in
hoc quod dicitur : « Ego baptizo te. »
51. — AD PRIMUM ergo dicendum quod principale agens
significatur in invocatione Trinitatis quæ invisibiliter agit, et
ideo relinquebatur ut cica actum materialem poneretur agens
secundarium, scilicet minister sacramenti.
52. — Ad secundum dicendum quod formæ sacramentorum
non accipiuntur ut voces significativæ tantum, sed ut effectivæ.
Et quia nihil agit nisi secundum quod perfectum est, ideo de
integritate formæ baptismalis est ut ponatur totum quod ad
baptismum requiritur, quamvis unum ex alio intelligi possit.
53. — Ad tertium dicendum quod in verbis illis Dominus prin­
cipaliter non intendit tradere formam sacramenti, quia prius
eis2 tradiderat, quando baptizabant etiam ante passionem ;
sed intendit eis præcipere actum baptizandi secundum formam
prius eis traditam. Et ideo ex verbis illis potest probabiliter
accipi forma prædicta, quamvis non expresse ibi ponatur.
54. —■ Ad quartum dicendum quod quia baptismus est sacra­
mentum necessitatis, et in sacramento requiritur intentio, ideo
oportet exprimi omnia quæ intentionem determinant ad actum
illum ; non autem ita in aliis actibus, in quibus non est tantum
periculum, si intentio non adsit.
55. — Vel dicendum quod alii actus habent efficaciam ex
ipso sui3 exercitio tantum, sed actus baptizandi habet effica­
ciam ex forma verborum. Et quia talis efficacia est sacramentalis, idcirco oportet quod verba formæ significando efficaciam
actui præbeant. Et propter hoc oportet baptizantem actum suum
1. a« ordo ». — 2. Ed. ad. « eam ». — 3. Ed. « suo ».

verbo significare, quamvis hoc in aliis actibus non reperiatur.
56. — Ad quintum dicendum quod ratio illa tenet de illis
verbis quæ proferuntur causa significationis tantum, non autem
de illis quæ proferuntur causa efficiendi, quæ oportet etiam ad
res non intelligentes proferri, ut effectus verborum determinetur
ad res illas. Unde dicitur : « Exorcizo te creatura salis ».
57. — Ad sextum dicendum quod Dominus praecipiebat actum
baptismi, ut absentium, et ideo oportebat quod uteretur tertia
persona ; secus autem est de illis qui exercent actum illum in
præsentes.
58. —■ Ad septimum dicendum quod aqua comprehenditur in
definitione baptismi ; quia baptismus nihil aliud est quam ablutio facta in aqua. Et ideo esset nugatio, si iterum poneretur.
59. — Ad octavum dicendum quod actio semper magis attribuitur principali agenti, quia efficacius imprimit ad agendum
— tota enim virtus mediæ causæ est a prima, sed non convertitur — et1 quia prima causa a qua baptismus efficaciam habet,
auctoritative est Trinitas, passio autem Christi causa secundaria
et meritoria, ideo magis fit mentio de Trinitate quam de passione.
60. — Ad nonum dicendum quod nomen non competit voci
nisi secundum quod facit notitiam de re ; nomen enim dicitur
quasi notamen. Notitiam autem habemus de Trinitate per fidem.
Et quia est una fides Trinitatis et una confessio fidei, quamvis
sint diversæ voces significantes tres personas, ideo dicitur :
« In nomine », quasi in invocatione quæ fit per confessionem
exteriorem interioris fidei.
61. — AD SECUNDAM QUÆSTIONEM dicendum quod quia
sacramenta efficaciam habent ex institutione divina, et principalius est in sacramentis forma quam etiam materia ; ideo sicut
nulli licet mutare sacramentum vel aliquod novum instituere,
ita nulli licet mutare formam sacramenti quantum ad id quod est
de essentia formæ absque speciali consilio Spiritus sancti qui
virtutem suam illis verbis non alligavit. Et si mutatur, nihil
agitur, et præter hoc culpa incurritur.
Si autem aliquid pertinet ad formam ex determinatione Ecclesiæ, si illud mutatur, nihilominus est sacramentum, sed culpa
incurritur.
In forma autem baptismi2 essentialius est quod exprimit
causam agentem a qua est tota efficacia, quam quod exprimit
actum exercitum. Et ideo quantum ad omnes invocatio Trinitatis
est de essentia formæ, nec aliqui quantum ad hoc formam mutare
possunt.
1. Ed. om. « et ». — 2. Ed. « baptismal! ».

62. — Quidam vero dicebant quod actus exercitus non est
de essentia formæ, et quod in illa invocatione Trinitatis essentia
formæ consistit : quos refellit Alexander Papa1 qui dicit quod
non est baptismus illud lavacrum quo aliquis2 in nomine Patris
et Filii et Spiritus sancti nihil addendo baptizatur.
63. — AD PRIMUM ergo dicendum quod secundum opinionem Græcorum, de necessitate formæ est actus baptismi quan­
tum ad significatum, sed non quantum ad consignificatum.
Persona autem baptizans per ministerium non est de necessitate
formæ, quia ex eo baptismus efficaciam non habet ; sed persona
recipiens est de necessitate formæ, quia actus ad suscipientem
terminatur. Et ideo differunt in forma a nobis quantum ad tria.
64. — Primo, quia personam ministri in forma non exprimunt.
Et hoc dicunt ad removendum errorem qui fuit in primitiva
Ecclesia, qui efficaciam baptismi baptizanti attribuebat, ut
patet I Cor. III3.
65. — Secundo in hoc quod nonsignificant4 actum sub alia
persona, scilicet tertia, et sub alio modo, scilicet subjunctivo
vel optativo, ad significandum quod actus interior expectatur
ab extra.
66. — Tertio quia personam baptizatam5 ponunt in nomina­
tivo casu et in tertia persona ; quia quandoque baptizatus non
habet intellectum ut ad eum possit dirigi sermo.
67. — Utrum autem ipsi mutent aliquid quod sit de substantia
formæ, ut sic oportet rebaptizari, quamvis Quidam hoc dicant,
non tamen est determinatum, sed dubium apud Quosdam,
quibus videtur quod suiliciat actum baptismi significare ad
perfectionem sacramenti, et quod consignificationis determi­
natio sit ex Ecclesiæ institutione.
Hoc autem certum quod forma qua nos utimur, melior est :
tum quia perfectior est, ut patet ex supradictis ; tum quia magis
consonat verbis Evangelii quod ministros baptizantes dicit ;
tum propter auctoritatem Romanæ Ecclesiæ quæ hanc formam
tradit, quæ nunquam a vera fide legitur declinasse, hanc formam
ab Apostolis retinens. Et ideo non licet, præcipue Latinis, in
forma Græcorum baptizare : quod si praesumerent, secundum
Quosdam non esset baptismus, secundum Quosdam autem esset,
sed graviter peccarent.
68. —■ Ad secundum dicendum quod unus actus qui uno agente
expleri potest, non progreditur a pluribus agentibus simul,
et ideo unus baptizans, cum ipse solus baptizare possit, debet
significare actum suum non6 a pluribus exeuntem, sed ut a se
1. Ed. « auctoritas Alexandri Papæ »: Alexander III c ψ. Si quis, de baptismo et
ejus effeci. — 2. αβδη « aliquid » contra ζ et ed. — 3. Ed. « III Cor. ». — 4. Ed.
« significant ». — 5. Ed. om. « baptizatam ». — 6. Ed. ad. « ut ».

solo ; et ideo non potest dici : « Nos baptizamus » ; sed secundum
Quosdam dici potest : « Ego baptizo vos », si necessitas adsit.
Nec est aliqua mutatio formæ, quantum ad significationem,
quia plurale non est nisi singulare geminatum.
Potest et alia ratio assignari, quia « Baptizo vos », idem est
quod « Baptizo te et te ». Et ideo per hoc non fit mutatio formæ
quantum ad sensum, sed solum quantum ad vocem.
Sed « Nos baptizamus », idem est quod « ego el ille » ; non autem
« ego et ego ». Unde non omnino est idem. Et ideo qui dicit :
« Nos baptizamus », nihil facit. Qui autem dicit : « Baptizo vos »,
si simul plures baptizaret, baptizatum est ; sed peccat, nisi ex
magna necessitate faciens.
69. — Ad tertium dicendum quod forma quam Dominus
tradidit non fuit ab Apostolis mutata quantum ad intellectum,
quia in Christi nomine tota Trinitas intelligitur, ut in Littera (3)
habetur ; sed solum quantum ad vocem. Et hoc est quod Quidam
dicunt quod est mutata forma sensibilis, sed non intelligibilis.
Nec hoc ipsum potuissent, nisi ex familiari consilio Spiritus sancti.
Ratio autem mutationis fuit ut nomen Christi amabile redde­
retur, si in ejus nomine baptismus fieret. Et hoc etiam nunc
Ecclesia posset, si speciale præceptum a Spiritu sancto haberet ;
non autem propria auctoritate.
Et quia illius mutationis causa fuit conveniens illi tempori,
ideo cessante causa, cessat effectus. Et modo non esset baptismus,
si quis in Christi nomine baptizaret, ut communiter dicitur ;
quamvis Quidam contrarium dicant.
69. — Ad quartum dicendum quod in nomine Trinitatis non
exprimuntur ipsæ personæ, sed solum numerus personarum.
Et ideo non sufficit dicere : « in nomine Trinitatis » ; nec esset
baptismus, si diceretur.
70. — Ad quintum dicendum quod genitor non significat
personam Patris sicut hypostasim subsistentem, ut hoc nomen
« Pater », sed per modum actus. Et ideo non est eadem signi­
ficatio, si dicatur « In nomine genitoris », et « In nomine Patris » ;
et similis ratio est de aliis. Quamvis autem non sit eadem vox
in Græco et Latino, tamen est eadem vocis significatio ; et in
qualibet lingua verba illa pertinent ad formam quæ principalius
sunt instituta ad significandum1 personas illas.
71. — Ad sextum dicendum quod qui corrupte profert verba,
aut hoc facit ex industria, et sic non videtur intendere quod Eccle­
sia intendit, unde non est baptismus ; aut hoc facit ex ignorantia
vel defectu linguæ, et tunc dicitur quod si sit tanta corruptio
quod omnino auferat sensum locutionis quod2 non est baptismus ;
Ed. « signandum ». — 2. Ed.om. « quod ».

si autem sensus locutionis remaneat, tunc erit baptismus. Et
hoc præcipue accidit quod sensus non mutatur, quando fit
corruptio in fine ; quia ex parte finis mutatio variat consignificationem, non autem significationem, ut grammatici dicunt.
Sed mutatio ex parte principii variat significationem. Unde
corruptio talis, maxime si sit magna, omnino sensum locutionis
auferret.
72. — Quando autem sensus locutionis aliquo modo manet,
tunc quamvis mutetur forma quantum ad sonum sensibilem,
non tamen mutatur quantum ad significationem ; quia quamvis
oratio corrupte prolata nihil significet ex veritate impositionis,
significat tamen ex accommodatione usus.

I
H

73. — AD TERTIAM QUÆSTIONEM dicendum quod de
subtractione hoc certum est quod si subtrahatur aliquid quod
sit de essentia formæ quod1 non est baptismus, et ille qui bap­
tizat graviter peccat. Et quia apud omnes invocatio Trinitatis
est de essentia formæ, ideo hoc nullo modo subtrahi potest.
74. — Sed Quidam dicunt quod expressio actus non est de
substantia formæ ; unde si subtrahatur, facta sola Trinitatis
invocatione, erit baptismus, quamvis peccet baptizans.
Sed contra hoc est Decretalis Alexandri Papæ tertii (ut
supra), qui dicit quod si quis puerum in aqua ter merserit
dicendo : « In nomine Patris et Filii et Spiritus sancti, » si2 non
dicat : « Ego baptizo te », talis immersio non facit baptisma.
Oportet enim quod per formam virtus Trinitatis invocatæ ad
materiam propositam determinetur, quod fit in expressione
actus.
75. — Similiter etiam expressio personæ baptizatæ est de
substantia formæ, quia per eam determinatur actus ad hunc
baptismus.
76. —■ Sed expressio personæ baptizantis dicitur quod non est
de forma quantum ad necessitatem sacramenti, sed ex institu­
tione Ecclesiæ, ut intentio magis feratur3 ad actum illum. Et
ideo si omittatur, erit baptismus, sed peccat omittens.
77. — De additione vero duo sunt observanda. Primum est ex
parte addentis. Quia si adderet, intendens illud esse de forma,
quasi volens per hoc novum ritum adducere, constat quod non
intendit proferre formam qua utitur Ecclesia, et ita nec faceret
quod Ecclesia facit : quare non esset baptismus. Secus autem
est qui4 ex aliqua causa adderet, ut ex devotione quadam.
Secundum est ex parte ejus quod additur : quod si est corrup­
tivum formæ, tunc non est baptismus ; si autem non, est baptis1. Ed. στη. «quo i.»— 2. Ed. orn. < si». — 3. Ed. «referatur ». — 4. Ed. « si quis ».

mus secundum Quosdam, sicut si dicatur : « In nomine Patris
majoris et Filii minoris », corrumpitur fides quam forma profitetur. Si autem addatur « et beatæ Mariæ », Quidam dicunt quod
non est baptismus, quia non fit baptismus in virtute beatæ
Mariæ ; fieret autem si diceretur : « Et beata Maria juvet puerum
istum », vel aliquid1 hujusmodi.
78. — Alii autem dicunt et probabilius quod esset baptismus
■etiam primo modo additione facta. Quia secundum Magistrum :
« In nomine Patris », idem est quod in invocatione. Potest
autem in invocatione beatæ Mariæ fieri baptismus, cum invocatione Trinitatis ; non quasi ex virtute ejus baptismus efficaciam
habeat, sicut habet ex virtute Trinitatis, sed ut ejus intercessio
baptizato proficiat ad salutem.
Quidam autem addunt tertium considerandum. Dicunt enim
quod si fiat additio in medio vel in principio, non est baptismus ;
si autem in fine, est baptismus. Sed hoc nullam videtur habere
rationem. Unde secundum Alios qualitercumque flat additio
non refert, dummodo non sit contraria formæ, et baptizans non
intendat mutare ritum baptismi.
79. — AD PRIMUM ergo dicendum quod illud dicitur contra
hæreticos qui addebant Scripturæ, vel minuebant ex ea propter
fidei corruptionem. Et similiter in proposito additio vel subtractio
corrumpens formam tollit baptisma.
80. — Ad secundum dicendum quod hoc est verum de diffe­
rentia essentiali, non autem de accidentali. Unde si subtrahatur
aliquid de essentia formæ existens, vel addatur aliquid non de
essentia formæ, ac si sit de essentia formæ, non erit baptismus.
81. — Ad tertium dicendum quod additio illa corrumpebat
fidem Trinitatis quam exprimit forma ; et ideo corrumpebat
formam.
82. — Ad quartum dicendum quod secundum Quosdam
sufficiebat quantum ad invocationem Trinitatis, ut nihil minue­
retur de forma intelligibili, quamvis minueretur de forma sen­
sibili, quia in una persona omnes intelliguntur. Ideo dicebant
quod una persona nominata plenus esset baptismus, si fides
interius esset plena.
83. — Sed quia fides personæ baptizantis vel infidelitas nihil
prodest nec nocet ad baptismum qui fit in fide Ecclesiæ, ideo
quasi communiter modo dicitur quod oportet omnes tres
personas exprimi. Et ideo ad verbum Ambrosii multipliciter
respondetur.
84. — Quidam enim dicunt quod cum dicit : « Plenum fit
sacramentum », ponit sacramentum pro fide ; quia qui unam
1. Ed. « aliquod ».

tantum personam confitetur, si alias corde teneat, plenam
habet fidem.
85. — Quidam vero dicunt quod intelligitur quantum ad
plenitudinem ipsius sacramenti quam habet ex fide : quod patet
ex hoc quod dicit : « Plenum est fidei sacramentum. »
86. — Vel quod intelligatur secundum Quosdam in casu
quando una persona nominata, puer vel sacerdos moreretur,
creditur enim quod invisibilis sacerdos suppleret defectum, vel
in casu simili, in quo Apostoli in nomine Christi baptizabant ;
et hoc magis consonat verbis ejus.
87. —■ Ad quintum dicendum quod qui intendit aliquid facere,
non est consequens quod faciat illud ; unde esset ad corrup­
tionem formæ : « Ego intendo te baptizare. »
88. — AD QUARTAM QUÆSTIONEM dicendum quod cum
forma verborum consistat in tribus, scilicet significatione, inte­
gritate verborum et ordine, Quidam dicunt quod quidquid
horum mutetur vel varietur, non erit baptismus.
89. — Sed quia forma: sacramentorum sunt quædam fidei
professiones, fidem autem non profitentur verba formæ nisi
ratione suæ significationis ; ideo Alii dicunt quod dummodo
servetur intellectus vel implicite vel explicite, etiam si non adsit1
vocum integritas nec ordo, idem erit baptismus.
90. — Sed quia sacramentum quantum ad formam et mate­
riam debet esse ejusdem signum, ideo Alii dicunt medio modo
quod requiritur et significatio plena, et verba integra quæ sunt
de essentia formæ. Si autem ordo vel aliquid circa verba mutetur
quod non tollit nec significationem nec integritatem verborum,
erit baptismus.
91. — Et secundum hoc AD PRIMUM dicendum quod si fiat
tanta interruptio quod intercipiat intentionem baptizantis,
tunc non erit una forma. Et ideo utraque per se erit imperfecta,
nec sufficiet2 ad baptismum : sicut si dicatur : « In nomine
Patris », et interponat longam fabulam et postea dicat, « el
Filii ».
92. — Si autem ita fiat prava interruptio, vel verbi non
corrumpentis formam, ut si dicatur : « In nomine Patris omni­
potentis » ; aut silentii, aut tussis, vel alicujus hujusmodi quod
intentionem non discontinuet ; tunc erit ab unitate intentionis
unitas formæ. Constat enim quod continuans forma ex vocibus
unitatem habere non potest, cum oratio sit quantitas discreta.
93. — Ad secundum dicendum quod Quidam dicunt quod
1. Ed. « esset». — 2. Ed. « sufficit ».

si sit talis ordo qui mutat1 intellectum, non fit baptismus ; ut
si dicats : « In nomine Patris baptizo te, et Filii et Spiritus sancti. »
Si autem non mutetur intellectus, erit baptismus, ut si dicat3 :
« In nomine Patris el Filii et Spiritus sancti baptizo te. »
94. — Alii vero dicunt quod qualitercumque mutetur ordo
verborum, non videtur intellectus mutari ; et ideo erit baptismus,
quamvis peccet transponens.
95. —■ Et secundum hoc dicendum quod ordo personarum non
est qua4 una sit prior altera, sed qua5 una est ex altera ; quem
ordinem ipsa nomina personarum ostendunt, quocumque ordine
proferantur.
APTICLLUS III

[I]
[Infra, E.rpos. Lii. 164; d. 5, q. -, a. 1, sol. '1, 3 : d. 17, q. 3, a. 4, sol. 3 ; IU, q. GG,
q. 67, a. 3 ; q. 74, a. 1 ; IV Cg., c. 69 ; Ouodl. 1, q. 6, a. 1 ; in Joan., c. 3, ί, I.]

96. — AD TERTIUM SIC PROCEDITUR. Videtur

ouod

BAPTISMUS NON DEBEAT FIERI IN AQUA. .

1. Ex similibus enim causis similes effectus producuntur.
Sed baptismus habet similem effectum cum circumcisione. Cum
ergo aqua in nullo conveniat cum instrumento circumcisionis,
videtur quod non congrue flat baptismus in aqua.
2. Præterea. Secundum Damascenum [de Fide orthod., lib. IV,
c. 9 ; G. 94, 1122) et Dionysium [de Eccl. Hierar., c. 5, p. 1, n. 3 ;
G. 3, 503), baptismus habet vim illuminativam, et in eo Spiritus
sanctus datur, et homo in filium Dei regeneratur. Sed ignis
inter alia elementa plus habet de luce, et per eum ratione caloris
Spiritus sanctus qui est caritas significatur, et secundum Diony­
sium in fine Cæl. Hier. (cap. ult., n. 2 ; G. 3, 327), ignis maxime
deiformitatem significat. Ergo baptismus debet fieri in igne6,
non in aqua.
3. Præterea. Secundum Damascenum (ubi supra), baptismus
est principium vitæ, et est sacramentum maximæ necessitatis.
Sed aer habet maximam convenientiam cum vita, quia est
calidus et humidus, et est communissimum elementum, ut nulli
propter ejus penuriam posset esse periculum, sicut quandoque
parvulis est periculum propter defectum aquæ. Ergo baptismus
debuit in aere fleri, et non in aqua.
4. Præterea. Per baptismum configuramur sepulturæ Christi,
Horn, vi, 4. Sed Christus in terra sepultus est. Ergo baptismus
debet in terra fieri, et non in aqua.
1. Ed. « mutet ». — 2. Ed. « dicatur >. — 3. Ed. « dicatur ». — 4. Ed. « quo ».
— 5. Ed. « quo ». — 6 Ed. ad. « et ».

5. Præterea. Oleum et vinum ablutiva sunt et lætificantia
et impinguantia. Sed baptismus præter ablutionem peccatorum,
pinguedinem et lætitiam spiritualem tribuit. Ergo in his liquo­
ribus fieri debet.
6. Præterea. Sacramenta de latere Christi fluxerunt. Sed sicut
fluxit aqua, sic1 et sanguis. Ergo in sanguine debet fieri baptismus.
97. — SED CONTRA est quod dicitur Joan, in, 5 : « Nisi
quis renatus fuerit ex aqua et Spiritu sancto, etc. »
98. — Præterea. Reparatio debet creationi respondere. Sed
in creatione mundi Spiritus Domini commemoratur primo super
aquas ferri, et ex aquis primo animam viventem produxisse,
ut patet Genes, i. Ergo et Spiritus sanctus in opere reparationis
primo dari debet in aqua, et per illum spiritualis vita. Et sic
baptismus in aqua fieri debet, quod est principium* alterius
vita, et per quod primitias spiritus accepimus.
[H]
[III, q. 66, a. 4.]

99. — ULTERIUS. Videtur

QUOD NON DEBEAT FIERI IN

AQUA SIMPLICI.

1. Quia medicina debet esse infirmis proportionata. Sed nos
quibus medicina baptismi adhibetur, habemus corpus ex elemen­
tis mixtum. Ergo aqua baptismi non debet esse elementum
simplex.
2. Præterea. Sacramenta fluxerunt de latere Christi dormientis .
in cruce. Sed de latere ejus non est probabile fluxisse aquam quæ
sit purum elementum, cum tale quid in corporibus mixtis non
inveniatur. Ergo non debet in aqua simplici baptismus fieri.
3. Præterea. Pura elementa, secundum Philosophos, non
sunt in extremis, sed in mediis elementorum, quia in extremis
alterant se invicem. Si ergo oporteret in aqua simplici baptismum
fieri, non posset apud nos fieri.
4. Præterea. Constat quod aqua maris non est simplex aqua
—■ quod ejus amaritudo et salsedo demonstrat, quæ ex terrestri
mixto contingit. — Sed in aqua maris potest fieri baptismus.
Ergo non requiritur aqua simplex.
5. Præterea. Aqua competit baptismo ratione ablutionis. Sed
quædam aqua mixta magis abluit, sicut iexivium et hujusmodi.
Ergo magis baptismo competit.
100. — SED CONTRA est quod mixtum neutrum miscibilium
est. Si ergo fiat2 baptismus in aqua mixta, non fieret in aqua :
quod esset contra doctrinam Evangelii.
1. α « ita ». — 2. E<L «fieret ».

[ΠΙ]
[III, s. 66, a. 4.]

101. — ULTERIUS. Videtur

quod non in qualibet aqua

SIMPLICI POSSIT FIERI BAPTISMUS.

1. Dominus enim tactu mundissimæ suæ carnis vim regenerativam contulit aquis (5). Sed non tetigit nisi aquas Jordanis.
Ergo solæ illæ aquæ habent vim regenerativam. Et ita non in
qualibet aqua potest fieri baptismus.
2. Praeterea. Baptismus non potest fieri nisi in aqua verbo
vitæ sanctificata. Si ergo baptismus fieret in mari vel in aliquo
fluvio, tota aqua fluminis esset sanctificata : quod videtur absur­
dum.
3. Praeterea. Quædam aquæ non habent vim abluendi, sed
magis deturpant, sicut aquæ paludum. Ergo videtur quod in
hujusmodi aquis non possit fieri baptismus.
102. — SED CONTRA est, quia materia baptismi debet esse
communis, quia baptismus est sacramentum maximæ necessi­
tatis. Sed hoc non esset, nisi in qualibet aqua baptismus fieri
posset. Ergo in qualibet aqua potest fieri baptismus.
103. — RESPONSIO. Dicendum AD PRIMAM QUÆSTIONEM quod ex institutione divina necessarium est baptismum in
aqua fieri. Possunt autem institutionis accipi sex rationes.
Prima est, quia aqua ratione diaphaneitatis habet aliquid de
lumine, et ita competit baptismo qui habet vim illuminativam,
secundum quod in eo gratia confertur.
Secunda est, quia ratione humiditatis habet vim ablutivam ;
et ideo competit baptismo, in quo sordes culpæ mundantur.
Tertia est, quia ratione frigiditatis habet vim refrigerandi ;
et ideo competit baptismo, in quo incendium fomitis mitigatur.
Quarta est, quia, ut dicitur XVII de Animalibus (de Gener,
animal., γ 11.762a 10 sq., 18 sq. S 2.767a, 31) aqua maxime
competit generationi et augmentation! rerum viventium. Unde
et in principio mundi ex aqua primitus animalia producta
sunt. Et sic competit baptismo, inquantum est regeneratio in
spiritualem vitam.
Quinta est, quia in omnibus mundi partibus aqua invenitur.
Sexta est1, quia est res quæ de facili ab omnibus potest haberi
sine magno pretio. Et hæ duæ competunt baptismo prout est
sacramentum necessitatis.
104. — AD PRIMUM ergo dicendum quod neque circumcisio
.

1. ltd. om. « est ».
COMMENT. IN LIB. SENTENT.

neque baptismus tollunt originalem culpam ex virtute naturali
ipsarum rerum, sed inquantum significant aliquid spirituale.
Et in significatione communicat aqua cum instrumento circum­
cisionis, quia in utroque fit ablatio alicujus.
105. —■ Ad secundum dicendum quod ignis habet lucem ex se
et calorem, qui est qualitas activa. Et quia Spiritus sanctus
est primum agens deiformitatem in baptismo, et primum illu­
minans — baptismus autem est sicut quædarn instrumentalis
causa — ideo Spiritui sancto competit figurari per ignem, sed
baptismo per aquam, qua mediante transfunditur lumen a Spiritu
sancto in animam, sicut per diaphanum lumen corporale ad
sensum.
106. — Ad tertium dicendum quod quamvis aer communicet
cum vita, non tamen aer generationi viventium sicut aqua com­
petit. Et propter hoc aqua magis competit baptismo quam aer.
107. — Ad quartum dicendum quod sepultura Christi est
res significata, non contenta. Institutio autem sacramentalis
materiæ attenditur principaliter quantum ad significationem rei
contentæ. Magis autem competit aqua tali significationi in
baptismo quam terra. Et ideo ratio non sequitur.
108. — Ad quintum dicendum quod vinum et oleum non
habentur in usu ablutionis sicut aqua, nec ita bene abluunt,
quia ex1 eis etiam aliquæ sordes contrahuntur, et desunt iterum
aliæ conditiones quæ aquæ competunt. Et ideo non ita compe­
tunt baptismo sicut aqua. Lætitia autem et devotionis pinguedo2
sunt quidam effectus baptismum consequentes, et non primi.
109. — Ad sextum dicendum quod ex latere Christi fluxit
sanguis et aqua ; sed sanguis ad redimendum, ut dicitur 1 Pelr.
I, 18, aqua autem ad abluendum. Et ideo aqua baptismo compe­
tit, et non sanguis.

;

110. — AD SECUNDAM QUÆSTIONEM dicendum quod
permixtio aquæ potest esse duplex.
Una quæ tollit speciem, sicut quando per alterationem transit
in aliam3 speciem : sicut per putrefactionem aliquam vel diges­
tionem transit in vinum ; aut etiam per additionem tantam
alterius liquoris quod solvatur species aquæ : sicut si parum
aquæ multo vino admisceatur.
111. — Alia permixtio est quæ non tollit speciem aquæ : sicut
quando alteratur aqua secundum aliquod accidens et manet
species, ut patet in aqua calefacta ; vel quando additur aliquid
aquæ quod vel non commisceatur:sicut si aliqua solida ponantur
1. Ed. « ab ». — 2. Ed, « Pinguedo autem devotionis etlætitide ». — 3, α5δ « ali­
quam ».

in aqua ; vel si sit commiscibile, sicut aliquod humidum, tamen
est tam parvæ quantitatis quod mixtionem non faciat, sed in
aquam penitus convertatur.
112. — In aqua ergo primo modo permixta non potest fieri
baptismus, quia jam non est aqua. In aqua autem secundo
modo potest fieri.
113. — Ut autem cognoscatur quando sic vel sic permixta
est aqua, sciendum est quod sicut diversitatem speciei in anima­
libus judicamus ex diversitate figurarum, ita etiam diversam
■ speciem in elementis cognoscimus ex diversitate rari et densi.
Et ideo si fiat tanta alteratio vel permixtio aquæ quod recedatur
a termino raritatis et densitatis aquæ vel in actu vel in potentia,
signum est quod sit species aquæ transmutata. Et dico in po­
tentia, quando humor aliquis non condensatur et rarefit calido
vel frigido sicut aqua, sed aliter : sicut patet in vino, oleo, lacte
et hujusmodi.
114. — AD PRIMUM1 ergo dicendum quod non oportet
quod aqua competat nobis2 per convenientiam in naturali
, proprietate, sed significando effectum qui in nobis debet fieri.
115. — Ad secundum dicendum quod de corpore Christi exivit
vera aqua, sicut verus sanguis ; et hoc ad probandum esse corpus
Christi verum, non phantasticum, ut Manichæi ponunt. Fuit
enim in eo compositio ex elementis, quod, probatum fuit ex
eo quod aqua quæ est elementum prodiit ex ejus latere ; et
compositionem humorum probavit sanguis effluens.
116. — Ad tertium dicendum quod quamvis aqua quæ est
apud nos, sit aliquo modo alterata et habens aliquid de permix­
tione aliorum elementorum, non tamen amisit speciem propriam.
Et similiter dicendum est ad quartum de aqua maris.
117. — Ad quintum dicendum quod illae aquae quæ per aliquam
transmutationem speciem aquæ amittunt, etsi retineant abluendi
virtutem, tamen materia baptismi esse non possunt, quia prima
virtus abluendi est in vera aqua ; et etiam purius abluit, quia
ex aliis liquoribus corpora abluta aliquo modo inficiuntur ;
' 1 communius etiam aqua utimur ad abluendum.
118. — De lexivio autem Quidam dicunt quod speciem aquæ
amisit, unde baptismi materia esse non potest.
Sed hoc non videtur ; quia eadem ratione nec aqua transiens
per mineras sulphureas et terras combustas posset esse materia
baptismi : quod falsum est. Lexivium enim ab alia aqua non
differt nisi in hoc quod per cineres transivit.
i. Septem cod. vetustissimos vidimus, in quibus uniformiter desideratur :« Ad primum ergo dicendum, quod non oportet quod aqua competat nobis per convenientiam
in naturali proprietate, sed significando effectum qui in nobis debet fieri; sic F. Sed
hæc responsio habetur in cod. αβ, quamvis desideretur in δ. — 2. α « morbis »

119. — Unde videtur aliter dicendum quod baptismus potest
fieri in lexivio, sicut et in aquis sulphureis, et in aliis aquis quas
ex terra per quam transeunt immutantur.

•120. — AD TERTIAM QUÆSTIONEM dicendum quod diver­
sitas aquarum quæ est per loca et situs, est differentia acciden­
talis, unde non mutat speciem aquae. Et ideo in qualibet aqua
hujusmodi, vel maris vel fluminis vel cisternæ vel fontis vel
stagni, potest fieri baptismüs.
121. — AD PRIMUM ergo dicendum quod Dominus tangendo
illam aquam dedit vim regenerativam in tota specie aquæ, insti­
tuens eam instrumentum baptismi.
122. — Ad secundum dicendum quod si baptizatur aliquis in
mari, sola illa aqua maris pertinet ad baptismum quæ potest
habere aliquem effectum in baptizato vel lavando vel infrigi­
dando, et non totum mare.
123. — Ad tertium dicendum quod si aqua paludis esset intantum ingrossata quod recederet a vera raritate aquæ non esset
baptismus — sicut si1 esset lutum — alias esset baptismus,
quia adhuc species aquæ manet.
ARTICULUS IV

[I]
[111, q. 66, a. 7.]

124. — AD QUARTUM SIC PROCEDITUR. Videtur quod
IMMERSIO SIT DE NECESSITATE BAPTISMI.

1. Quia per baptismum configuramur sepulturæ Christi, ut
dicitur Rom. vi, 4. Sed hoc non fit per baptismum nisi inquantum
immergimur et occultamur in aqua, sicut Christus sub terra.
Ergo immersio est de necessitate baptismi.
2. Praeterea. Baptismus datur in remedium contra originale
peccatum. Sed originale peccatum est in toto corpore. Ergo
totum debet immergi.
3. Praeterea. Si aliqua pars sufficeret ut intingeretur, præcipue
videretur de membris genitalibus, in quibus præcipue originale
manet et in quibus circumcisio fiebat. Sed ablutio non potest
fieri congrue in illis membris, nisi totum corpus immergatur.
Ergo totum corpus debet immergi.
125. — SED CONTRA est consuetudo in aliquibus Ecclesiis,
in quibus quandoque per aspersionem et non per immersionem
baptismus celebratur.
1. Ed. om. v. si>.

126. — Præterea. In baptismo beati Laurentii legitur quod
Romanus ab eo baptizandus urceum aquæ attulit, in quo
constat quod immergi non poterat. Ergo immersio non est de
necessitate baptismi.
[II]
[Infra d. 23 , q. 1, a. 1, sol, 2; III, q. 66, a. 8.]

127. — ULTERIUS. Abdetur quod non debet esse trina.
1. Baptismus enim est tinctio in aqua verbo vitæ sanctificata,
ut dicit Augustinus (in Joan, tract. 15, η. 4 ; L. 35, 1512).
Sed unus est baptismus. Ergo debet esse una tinctio, sive
immersio.
2. Præterea. Ad baptismum requiritur fides de unitate et de
trinitate personarum. Sed trinitas personarum sufficienter expri­
mitur in forma. Ergo unitas essentiæ debet exprimi in unitate
immersionis.
3. Præterea. Baptismus est figura passionis Christi. Sed una
est passio Christi. Ergo una debet esse immersio in baptismo.
128. — SED CONTRA est quod Dionysius dicit, 2 cap.
Ccel.1 Hier. (Eccles, p. 3, n. 7 ; G. 3, 403), quod debet fieri
baptismus tribus immersionibus et elevationibus, ad designan­
dum quod Christus in sepulcro jacuit tribus diebus et tribus
noctibus.
129. — Præterea. Chrysostomus super Joan, m, (hom. 26,
n. 2 ; G. 59, 448) : « Fit immersio, ut discas quoniam virtus Patris
et Filii et Spiritus sancti omnia hæc implet. » Idem dicit Hiero­
nymus super episl. ad Phil? (Ephes, ιν ; L. 26, 496).

[III]
[Infra d. 23, q. 1, a. 1, sol. 2 ; 111, q. 66, a. S.J

130. — ULTERIUS. Videtur

QUOD

TRINA

IMMERSIO

SIT

DE NECESSITATE SACRAMENTI.

1. Legitur enim in Decretis de consecratione, d. 6 (c. 79 ;
L. 187, 1825) : « Sz quis presbyter vel Episcopus semel immergat,
et unam immersionem fecerit, deponatur. » Hoc autem non esset,
nisi trina immersio esset de necessitate sacramenti. Ergo est de
necessitate sacramenti.
2. Præterea. Sicut fidei Trinitas3 exprimitur per nomina trium
personarum, ita per tres immersiones, ut ex dictis patet. Sed si
non nominarentur tres personæ non esset baptismus. Ergo simi­
liter si non trina immersio fiat.
λ
1. Ed. « eccles.». — 2. Ed. « Ephes. ». — 3. Ed. « fides Trinitatis», contra αβγζη.

3. Præterea. Si non trina immersio est de necessitate sacra­
menti, statim in prima immersione baptismus habet totum effec­
tum suum. Ergo aliæ immersiones frustra adderentur, et fieret1
injuria sacramento.
131. — SED CONTRA est quod ipsa immersio non est de2
necessitate sacramenti. Ergo multo minus numerus immersionis.
132. — Præterea. Auctoritas Gregorii in Littera (7) posita
dicit quod utrumque potest fieri servata Ecclesiæ consuetudine.
Ergo non est de necessitate sacramenti neque una neque trina
immersio.
133. — RESPONSIO. Dicendum AD PRIMAM QUÆSTIONEM quod baptismus ablutionem importat. Ablutio autem per
aquam potest fieri non tantum per modum immersionis, sed
per modum aspersionis vel effusionis. Et ideo utroque modo
potest fieri baptismus. Et videtur quod Apostoli hoc modo bap­
tizarent, cum legatur quod simul una die conversi sunt quinque
millia, et alia tria millia. Act. n et ni3.
134. -— Et ideo quando consuetudo Ecclesiæ patitur, vel quando
necessitas incumbit propter defectum aquae, sive propter peri­
culum pueri de cujus morte timetur, vel etiam propter imbe­
cillitatem sacerdotis non potentis sustentare infantem, potest
sine immersione baptismus celebrari.
135. — AD PRIMUM ergo dicendum quod etiam in effusione
aquæ homo quodammodo sub aqua ponitur. Et ideo quodam­
modo Christo per baptismum consepelitur.
136. — Ad secundum dicendum quod omnes operationes ani­
males a capite principium habent, et quia baptismus format
animales habitus secundum definitionem Dionysii prius (a. 1,
31) positam, non autem naturales vel vitales ; ideo si sit
caput aspersum aqua, in totum corpus aspersio reputatur.
Sicut etiam juriste dicunt quod ubi caput hominis jacet, repu­
tatur ac si totus homo sepultus esset ibidem. Non autem sic
est de aliis partibus.
137. — Ad tertium dicendum quod quamvis originale pecca­
tum consistat præcipue in membris genitalibus quantum ad
originem, tamen in operationibus animalibus consummatur
quantum ad rationem culpæ. Et ideo potius oportet baptismum
adhiberi circa caput, si necessitas incumbit, ut non totum corpus
possit immergi.
138. — AD SECUNDAM QÜÆSTIONEM dicendum, quod
congruentissime fit trina immersio, tum ad exprimendum in
1. αβ « fit ». — 2 Ed. loco i est de », habent « inde ». — 3. Ed. « iv ».

factis fidem Trinitatis, turn ad significandum Christi sepulturam
cui per baptismum consepelimur, ut patet ex auctoritatibus
inductis.
139. — AD PRIMUM ergo dicendum quod Magister exposuit tinctionem per ablutionem. Quamvis autem in trina immersione sit trina intinctio, tamen est una ablutio : sicut etiam in
ablutionibus pure materialibus videmus contingere quod aliquid
pluries in aquam immergitur vel aqua perfunditur, antequam
ablutio una sit perfecta.
140. — Ad secundum dicendum quod in fide Trinitatis inclu­
ditur fides Unitatis. Et ideo in baptismo cum fide Trinitatis
expressa datur intelligi fides Unitatis et in forma verborum per
hoc quod singulariter dicitur : « In nomine », et in immersione
propter similitudinem immersionum. Non autem in fide Unitatis
includitur fides Trinitatis. Et ideo congruentius est ut etiam in
actu baptismi fides Trinitatis exprimatur.
141. — Ad tertium dicendum, quod quamvis passio Christi
sit una, tamen Christus passus triduo in sepulcro quievit. Et
hoc baptismus significare debuit trina immersione.
142. — AD TERTIAM QÜÆSTIONEM dicendum quod cum
trina immersio non sit ad significandum rem in sacramento
contentam quam oportet per materiam et usum sacramenti
significari, sed significet rem significatam et non contentam ·—
quæ significatio non est principalis in sacramento — trina
immersio, ut in Littera (7) dicitur, non est de necessitate
sacramenti.
143. — Si tamen omittatur contra consuetudinem Ecclesiæ,
graviter aliquis peccat semel tantum immergens. Et ideo per
canones pœna adhibetur.
Per quod patet solutio AD PRIMUM.
144. — Ad secundum dicendum quod forma principaliter
debet significare illud unde est efficacia in sacramento, cum sit
medium quo quasi pervenit efficacia ad materiam quæ verbo
illo sanctificatur ; sed materia debet principaliter significare
effectum qui immediate consequitur ex usu ejus.
145. — Ad tertium dicendum quod unitas intentionis in tribus
immersionibus facit unitatem baptismi, ut dictum est. Et ideo
quando aliquis intendit ter immergere, prima immersio non
terminat intentionem baptizantis, et per consequens nec esse
baptismi completur, nec per illam tantum habet effectum, nisi
per ordinem ad alias ; unde aliæ non superfluunt. Si autem non
intendit nisi unam facere, prima sola complet baptismum,
terminans intentionem baptizantis.

ABTICULUS V
[I]
[III, q. 62, a. 6, ad 3; q. 70, a. 4 ; ad Rom., c. 4, 1. 2.]

146. — AD QUINTUM SIC PROCEDITUR. Videtur quod
NON FUIT NECESSARIUM INSTITUERE BAPTISMUM POST CIRCUM­

CISIONEM.

1. « Causa enim institutionis baptismi, ut in Littera (9) dicitur,
est innovatio mentis. » Sed circumcisio mentem innovabat,
cum peccatum auferret et gratiam conferret, ut supra dictum
est (d. 1, q. 2, a. 4, sol. 2 et 3). Ergo non fuit necessarium
baptismum instituere.
2. Præterea. In sacramentis efficacia respondet significationi.
Sed circumcisio expressius significat, ut videtur, ablationem
originalis, et quantum ad causam ablationis quæ est effusio
sanguinis Christi, et quantum ad causam traductionis quæ est
generatio in membris generationis cum sanguinis effusione facta.
Ergo habuit majorem efficaciam quam baptismus. Et ita non
debuit post eam baptismus institui.
147. — SED CONTRA. Perfectum debet imperfecto succedere.
Sed baptismus est perfectior circumcisione, quia communior est.
Ergo debuit post circumcisionem institui.
[Π]
[III, q. 6G, a. 2; q. 73, a. 5, ad 4.]

148. — ULTERIUS. Videtur

QUOD FUERIT ANTE PASSIONEM

INSTITUTUS.

1. Quia Dominus tactu carnis suæ vim regenerativam contulit
aquis. (5) Sed hoc fuit ante passionem in baptismo suo. Ergo
ante passionem institutus fuit.
2. Præterea. Joan, hi, 5, dixit : « Nisi quis renatus fuerit ex
aqua et Spiritu sancto, etc. » Sed hoc fuit ante passionem. Ergo
baptismus ante passionem fuit institutus.
149. — SED CONTRA. Causam non praecedit effectus. Sed
baptismus habet efficaciam a passione Christi. Ergo non debuit
ante passionem institui.
150. — Præterea. Baptismus non fuit sine forma sua. Sed
forma fuit instituta post passionem, Mat. ult. 19. Ergo et bap­
tismus.

i

137

S

Î

[HI]

151. — ULTERIUS. Videtur quod statim in sua insti­
tutione FUIT OBLIGATORIUM.
1. Quia dicitur Joan, iii, 5, quasi in principio institutionis :

« Nisi quis renatus fuerit etc. » : quod obligationem importat1.
Ergo statim obligatorium fuit.
2. Præterea. Institutio sacramentorum novæ legis est per
modum præcepti. Sed præceptum statim est obligatorium. Ergo
institutio baptismi statim obligabat.
152. —■ SED CONTRA. Ad idem non sunt necessaria duo
remedia. Sed ante passionem, jam instituto baptismo, homines
obligabantur adhuc ad circumcisionem, quæ ad idem ordinatur
cum baptismo. Ergo non obligabantur ad baptismum.
153. — RESPONSIO. Dicendum AD PRIMAM QUÆSTIO­
NEM quod secundum Hugonem de sancto Victore (II de
Sacram., p. 6, c. 3 ; L. 176, 448), oportuit ut secundum processionem temporum spiritualium gratiarum signa magis ac magis
evidentia darentur. Et ideo oportuit quod baptismus post circumcisionem institueretur ; quia circumcisio significabat tantum
in removendo ; perfectio autem sanctificationis non est in remo­
vendo, sed in collatione gratiæ, cujus effectus aqua figurat, scilicet
vitam, illuminationem et hujusmodi de quibus dictum est; et
propter hoc significat ablutionem. Et iterum etiam est perfectio
quantum ad usum, quia sexui utrique communis est, quod non
erat de circumcisione.
154. — AD PRIMUM ergo dicendum quod quamvis circumcisio auferret culpam sicut baptismus, non tamen conferebat
tantam plenitudinem gratiæ sicut baptismus, nec tantum dimi­
nuebat fomitem. Et ideo oportuit baptismum succedere. Innovatio enim non solum consistit in remotione culpæ, sed in col­
latione gratiæ.
155. — Ad secundum dicendum quod illæ significationes sunt
rerum non contentarum. Et ideo de illis nihil ad propositum.

156. — AD SECUNDAM QUÆSTIONEM dicendum quod
multiplex fuit baptismi institutio. Fuit enim primo institutus
quantum ad materiam in baptismo Christi ; tunc enim vim
regenerativam aquis contulit ; et aliquo modo fuit forma figu­
rata per præsentiam trium personarum in signo visibili, quia
Pater apparuit in voce, Filius in carne, Spiritus sanctus in co1. Ed. « importe t ».

lumba ; et similiter fructus baptismi ibi præflguratus fuit, quia
cceli aperti sunt super eum.
157. — Sed necessitas ejus fuit declarata Joan, iii, 5, ubi
dicit : « Nisi quis renatus fuerit, etc. »
158. — Sed usus ejus1 fuit inchoatus quando misit discipulos
ad prædicandum et baptizandum, ut patet Mat. x.
159. — Sed efficaciam habuit ex passione Christi, quantum ad
ultimum effectum, qui est apertio januæ.
160. — Sed divulgatio ejus quantum ad omnes nationes prae­
cepta fuit Mat. ult., 19, ubi dixit : « Euntes, docete omnes
gentes, etc.
161. — Et per hoc patet solutio ad objecta. Tamen sciendum
quod Mat. ult., non fuit forma instituta, cum ante passionem
in eadem forma baptizaverint sicut in Littera (5) dicitur, sed
fuit iterata.

162. — AD TERTIAM QUÆSTIONEM dicendum quod ante
passionem nullus obligabatur ad baptismum, quia tunc non
erat institutus ad obligandum, sed ad'exercitandum ; sed post
passionem obligatorium fuit, quando circumcisio mortua fuit
quantum ad omnes ad quos institutio potuit pervenire.
163. — Et per hoc patet solutio ad objecta. Dominus enim
Joan, iii, magis prædixit obligationem futuram quam narraret
praesentem, nec praeceptum obligat antequam sit divulgatum.

EXPOSITIO TEXTUS
164. — « Baptismus dicitur corporis tinctio etc. » (la) Sciendum
est quod baptizare in græco, idem est quod lavare. A lavando
autem2 duo dicuntur : scilicet lavacrum quod significat aquam
in qua fit lotio humano artificio præparatam ; alio modo lolio,
quæ significat usum lavacri. Baptismus ergo potest significare
ipsam aquam quæ dicitur lavacrum. Unde dicitur Tit. m, 5 :
« Per lavacrum regenerationis etc.3 » Et potest significare ipsam
ablutionem. Marc, vii, 8 : « Tenenles baptismata hominum et
urceorum » ; idest ablutiones. Et ideo Hugo de sancto Vic­
tore (II de Sacram., p. 6, c. 2 ; L 176, 443), definivit baptismum
aquam quantum ad primam acceptionem ; Magister vero ablu­
tionem quantum ad secundam. Sed hæc definitio est magis
propria quia aqua non significat mundationem, neque causât,
nisi secundum quod est abluens.
165. ■— « Unde est hæc tanta virtus aquæ, etc.4 » (lb) Quidi
i ■ Ed. om. « ejus ». «— 2. Ed. «enim». — 3. Ed. om. « etc.

4. Ed. om. « etc

sit ista virtus, et quando sit data, dictum est supra, d. 1 (q. 1,
a. 4, sol. 2).
166. — « Unde nihilominus insinuare videtur, etc.1 ». (4a) Hoc
est intelligendum in simili casu : sicut Apostoli in nomine Christi
baptizabant ; alias Magister falsum diceret.
167. — « Celebratur autem hoc sacramentum etc.2 » (6) Scien­
dum quod aqua est materia baptismi ; et potest tripliciter consi­
derari.
Quia secundum quod consideratur in sua natura est quasi
materia remota, quia ex naturali proprietate habet aliquam
convenientiam ad hoc quod sit baptismi materia ratione simi­
litudinis.
Secundum autem quod est instituta ad hoc, accipiens vim regenerativarn ex tactu carnis Salvatoris, sic est materia quasi
disposita.
Secundum autem quod consideratur sub forma verborum, est
quasi materia jam informata.
168. — « Solet autem quæri, etc.3 » (8) De hoc dictum est
supra d. I4 (q. 2, a. 5, sol. 1).
169. — « Aditum nobis regni aperuit. » (10) Apertio januæ
non est aliud quam remotio impedimenti quod prohibebat
totum humanum genus ab introitu cceli : quod quidem ablatum
est per passionem Christi, ut dictum est in III lib., d. 185 (q. 1,
a. 6, sol. 3).

:
,

,

1. Ed. om. « etc. » — 2. Ed. om. « etc. » —-3. Ed. om. < etc. » — 4. Ed.
« prius ». — 5. Ed. om. <t <J. 18 ».

DISTINCTIO IV
QUOD ALII SUSCIPIANT SACRAMENTUM ET REM J ALII SACRAMENTUM
ET NON REM J ALII REM ET NON SACRAMENTUM

1. — Hic dicendum est aliquos suscipere sacramentum et rem sacra­
menti1 : aliquos sacramentum et non rem, aliquos2 rem et non sacra­
mentum.
a. — Sacramentum et rem simul suscipiunt omnes parvuli qui in
baptismo ab originali mundantur peccato. Quamvis Quidam diffiteantur
illis qui perituri sunt parvulis in baptismo dimitti peccata, innitentes
illi verbo Augustini (II de peccator, ineritis et remissione, c. 27, n. 44 ;
L. 44, 177) : « Sacramenta in solis electis efficiunt quod figurant » ; non intel­
ligentes illud ita esse accipiendum, quia cum in aliis efficiant sacramenta3
remissionem, non hoc faciunt4 eis ad salutem, sed5 solis electis.
Nam quod omnibus parvulis in baptismo remittatur peccatum evi­
denter Augustinus dicit Enchir., c. 43, n. 13; L. 40, 253) et habetur de
Consecr. (d. 4 ; L. 187, 1847 : « A parvulo, inquit, recenter nato usque
ad decrepitum senem, sicut nullus prohibetur a baptismo, ita nullus est qui
non peccato moriatur6 ; sed parvuli tantum originali, majores vero etiam
omnibus quæ male vivendo addiderunt ad illud », nisi enormitas vitie
impediat, idest fictio. Adulti vero qui cum fide baptizantur, sacramentum
et rem suscipiunt.
De FICTE ACCEDENTIBUS

2. — Qui vero sine fide vel accedunt ficte, sacramentum, non rem sus­
cipiunt.
Unde Hieronymus (IV in Ezech., c. 16, 4; L. 25, 127) : « Sunt lavacra
gentilium, hæreticorum, sed non lavant ad salutem. In Ecclesia etiam qui
non plena fide baptismum accipiunt, non Spiritum sed aquam accipiunt7. »
Augustinus etiam (Enar. in ps., 77, n. 2 ; L. 36, 983) ait : « Judæis
omnibus communia erant sacramenta, sed non communis omnibus erat
gratia, quæ est virtus sacramentorum. Ita et nunc communis est baptismus
omnibus baptizatis, sed non virtus baptismi, idest ipsa gratia. »
st. — Idem8 (Serm., 351, c. 2, n. 2 ; L. 39, 1537). « Omnis qui jam suæ
voluntatis arbiter constitutus est, cum accedit ad sacramentum fidelium, nisi
pœniteat eum veteris vitæ, novam non potest inchoare. Ab hac pœnitentia
cum baptizantur, soli parvuli immunes sunt. »
His aliisque testimoniis aperte ostenditur, adultis sine fide et pœnitentia
vera, in baptismo non conferri gratiam remissionis, quia nec parvulis
sine fide aliena, qui propriam habere nequeunt, datur in baptismo remis­
sio. Si quis ergo ficte accedit, non habens veram cordis contritionem,
sacramentum sine re accipit.
3. — Videtur tamen Augustinus dicere Ide Baptismo contra Donat.
1. Quar. om. « sacramenti ». — 2. Quar. « alios ». — 3. Quar. om. «sacramenta »,
— 4. Ed. ad. «in». — 5. Ed. ad. «in». — 6. Ed. ad. « in baptismo ». — 7. EJ.
« suscipiunt ». -— 8. Ed. « Ite.n ».

lib. I, c. 12, η. 19 ; L. 43, HOJiquod1 ficte accedenti, qui etiam habet odium
fraternum in ipso momento quo baptizatur, omnia condonentur et post
baptismum mox redeant. Sed non hoc asserendo dicit, immo hanc opiinionem et præmissam sententiam conferendo. Ait enim sic2 : « His qui
ficto corde baptizantur, aut peccata nullatenus dimittuntur, quia Spiritus
sanctus disciplinai effugiet fictum ; aut in ipso temporis puncto per
vim sacramenti dimissa, iterum per fictionem replicantur, ut etiam illud
verum sit : Quotquot in Christo baptizati estis etc... (Galat. m, 27) et
illud : Spiritus sanctus diseiplinæ effugiet fictum (Sap., i, 5) ut induat
eum Christum3 sanctitas baptismi, exuat eum Christum^ pernicies fictionis. »
« Nam redire dimissa peccata, ubi fraterna caritas non est, aperte Dominus
docet (Mat., xviii) in illo servo a quo Dominus dimissum debitum petiit quia
ille conservo dimmittere noluit. » (Ibid., n. 20). « Sic non impeditur baptismi
gratia, quominus omnia peccata dimittantur, etiamsi fraternum odium in
efus cui dimittuntur animo perseverat. Solvitur enim hesternus dies, et
quidquid superest ; et solvitur etiam ipsa hora momentumque ante baptismum
et in baptismo. Deinceps autem continuo reus esse incipit, non solum conse­
quentium, sed etiam præteritorum dierum, horarum, momentorum, redeun­
tibus omnibus quæ dimissa sunt. » (Ibid., n. 20).
4. — Hoc autem, ut prædiximus, non sub assertione dixit : quod osten­
ditur ex eo quod ait in eodem libro, sic (Ibid., n. 18) : « Si ad baptismum
fictus accedit, dimissa sunt ei peccata, aut non sunt dimissa ? Eligant
quod volunt^. » Ecce aperte cernis, si tamen intendis, id dixisse Augus­
tinum non asserendo, sed quærendo, et aliorum opinionem referendo.
Idem enim ait (ibid.) : « Tunc valere incipit ad salutem baptismus, cum
illa fictio veraci confessione recesserit, quæ corde in malitia perseverante
peccatorum ablutionem non sinebat fieri. » Non ergo ficte accedenti peccata
dimittuntur.

Quomodo intelligatur illud : Quotquot in Christo
BAPTIZATI ESTIS, CHRISTUM INDUISTIS

, 5. — Quæritur ergo quomodo illud accipiendum sit’ (Galat., m, 27) :

« Quotquot in Christo baptizati estis, Christum induistis. »
Potest dici quod qui in Christo idest in Christi conformitate baptizan­
tur (scilicet ut moriantur vetustati peccati, sicut Christus vetustati pœnæ),
induunt Christum, quem per gratiam inhabitantem habent. Potest et
aliter solvi. Duobus enim modis induere Christum dicimur : vel assump­
tione sacramenti, vel rei perceptione.
а. ■— Unde Augustinus (de Baptismo contra Donat., lib. V, c. 24, n. 34 ;
L. 43, 193) : « Induunt homines Christum aliquando usque ad sacramenti
perceptionem, aliquando usque ad vitse sanctificationem ; atque illud pri­
mum nobis et malis potest esse commune, hoc autem proprium est bonorum
et piorum. » Omnes ergo qui in Christi nomine baptizantur, Christum
induunt vel secundum sacramenti perceptionem, vel secundum vitæ’
sanctificationem.

De

illis qui suscipiunt rem et non sacramentum

б. — Sunt et Alii, ut supra posuimus, qui suscipiunt, rem et non sacra­
mentum. Qui enim effundunt8 sanguinem pro nomine Jesu, etsi non
sacramentum, rem tamen accipiunt9.
1. Ed. ad. « etiam ». — 2. Ed. « sicut ». ■— 3. Ed. « Christo ». — 4. Ed. « Christo ».
— 5. Ed. « voluerunt ». — 6, Ed. ί accipiatur ». ·— 7. Quar. om. « vitæ ». —8. Quar. « fundunt ». — 9. Quar. « percipiunt ».

Unde Augustinus (De Civ., Dei, lib. XIII, c. 7 ; L. 41,381) : « Quicumque,
non percepto regenerationis lavacro, pro confessione Christi moriuntur,
tantum eis valet ad dimittenda peccata, quantum si abluerentur sacro fonte
baptismi. »
Audisti1 quod passio pro Christi nomine suscepta, supplet vicem bap­
tismi.
7. — Nec tantum passio vicem baptismi implet, sed etiam fides et
contritio, ubi necessitas excludit sacramentum, sicut aperte docet Augus
tinus (De Baptism, contra Donat., lib. IV, c. 22, n. 29; L. 43, 173) dicens :
« Baptismi vicem aliquando implere passionem, de latrone illo, cui non
baptizato dictum est (Luc., xxui, 43.) « Hodie mecum eris in paradiso »,
beatus Cyprianus in libro IV de Baptismo (L. 3, 1124) non leve docu­
mentum assumit. Quod etiam atque etiam2 considerans invenio non tantum
passionem pro nomine Christi, id quod baptismo deerat, posse supplere, sed
etiam fidem conversionemque cordis, si forte ad celebrandum mysterium
baptismi in angustiis temporum succurri non potest.
a. —■ Neque enim ille latro pro nomine Christi crucifixus est, sed pro
meritis facinorum suorum ; nec quia credidit, passus est, sed dum patitur,
credit. Quantum igitur3 valeat sine visibili4 baptismi sacramento, quod
Apostolus ait (Rom., x, 10) : « Corde creditur ad justitiam, ore autem
confessio fit ad salutem » : in illo latrone declaratum est. Sed tunc impletur
invisibiliter, cum mysterium baptismi non contemptus religionis, sed arti­
culus necessitatis excludit. » « Et baptismus quidem potest etiam iiiessV
ubi conversio cordis defuerit ; conversio autem cordis potest quidem inesse
non percepto baptismo, sed contempto baptismo non potest. Nec ullo modo
dicenda est conversio cordis ad Deum, cum Dei sacramentum contemnitur. »
(Ibid. c. 25, n. 32).
Ecce hic habes non solum passionem, sed etiam fidem et contritionem
conferre remissionem, ubi non contemnitur sacramentum, ut in latrone
illo ostenditur, qui non per passionem, sed per fidem salvatus est sine
baptismo.
Sed dicunt Quidam hoc6 retractasse Augustinum. Retractavit quidem
exemplum, sed non sententiam. Ait enim sic (lib. IV Retract, cap. 18 ;
L. 32, 638) : « In libro IV de Baptismo, cum dicerem, vicem baptismi posse
habere passionem, non satis idoneum posui illius latronis exemplum, qui.
utrum non fuerit baptizatus, incertum est. » Constat igitur’ sine baptismo
aliquis justificari et salvari.
b. — Unde Ambrosius de Valentiniano (de obitu Valentin., n. 29 et 30 ;
L. 16, 1368) : « Ventrem meum doleo, ut prophetico utar eloquio, quia quem
regeneraturus eram, amisi. Ille tamen3 gratiam quam poposcit, non
amisit. »

Quæ videntur

obviare prædictis

8. —■ His autem videtur obviare quod Dominus ail9 (Joan., iii, 5) :
« Nisi quis renatus fuerit ex aqua et Spiritu sancto, non intrabit1*1 in regnum
coelorum ». Quod si generaliter verum est, non videntur esse vera superius
posita.
Sed illud intelligendum est de his11 qui possunt et contemnunt bap­
tizari. Vel ita intelligendum est : « Nisi quis renatus fuerit ex aqua et
Spiritu sancto », idest ex ea regeneratione quæ fit per aquam et Spiritum
1. Ed. « Audistis ». — 2. Ed. « Quod etiam ego ». — 3. Ed. « ergo ». — 4. Ed.
(visibilis».— 5. Ed. «potest esse».— 6. Ed. ad. «argumentum».— 7. Ed. «ergo».—
8. Ed. « Verumtamen ». — 9. Ed. « dicit ». — 10. Ed. « non potest intrare ». —

sanctum, non salvabitur. Illa autem regeneratio fit non tantum per bap­
tismum, sed et1 per poenitentiam et sanguinem.
Unde auctoritas dicit (L. 112, 746) ideo Apostolum «pluraliter dixisse :
fundamentum baptismatum, quia est baptismus in aqua, in sanguine, in
poenitentia. » Hoc autem non ideo dicit quod sacramentum baptismi
fiat nisi in aqua, sed quia ipsius virtus, idest2 sanctificatio datur non
modo per aquam, sed per sanguinem vel3 poenitentiam.
Ratio enim id suadet. Si enim parvulis non valentibus credere sufficit
baptismus, multo magis sufficit fides adultis volentibus, sed4 non valen­
tibus baptizari.
Unde Augustinus : « Quæris quid sit majus, fides, an aqua ? Non dubito
quin respondeam, fides. Si ergo quod minus est, sanctificare potest : nonne
quod majus est ? idest fides, de qua Christus ait. (Joan., xi, 25) : « Qui cre­
diderit in me, etiam si mortuus fuerit, vivet. »
9. — Sed dicunt Aliqui, nullum adultum in Christum credere vel cari­
tatem habere sine baptismo, nisi sanguinem fundat pro Domino, subdita
introducentes testimonia. Augustinus (de fi.de ad Petrum, c. 3, n. 43 ;
L. 40, 767) ait : « Ex illo tempore quo Salvator dixit : « Nisi quis renatus
fuerit etc. » absque sacramento baptismi, præter eos qui in Ecclesia catholica
sanguinem fundunt, aliquis vitam aeternam accipere non potest. »
a. — Item (De eccl. Dogmat., c. 74 ; L. 58, 997) : « Nullum cate­
chumenum, quamvis in bonis operibus defunctum, vitam æternam habere
credimus, excepto martyrio, ubi baptismi tota sacramenta complentur. »
Item (Ibid, paulo superius) : « Baptizatis tantum iter salutis esse credi­
mus. »
Sed quod in his minus dixit, in aliis capitulis supra positis supplevit.
Et ideo hæc sic intelligenda sunt, ut illi soli habentes tempus baptizandi5
excipiantur. Si enim aliquis habens fidem et caritatem voluerit baptizari
et non valet3, necessitate præventus, supplet Omnipotentis benignitas
quod sacramento defuerat. Dum enim solvere potest, nisi solvat, tenetur ;
sed cum jam non potest, et tamen vult, non imputat ei Deus, qui suam
potentiam sacramentis non alligavit.
Quod’ vero invisibilis sanctificatio sine visibili sacramento quibusdam
insit, aperte Augustinus super Leviticum tradit (q. 84; L. 34, 713), dicens
« invisibilem sanctificationem quibusdam affuisse et profuisse sine visibili­
bus sacramentis ; visibilem vero sanctificationem quæ fit sacramento visibili,
sine invisibili posse adesse, non posse prodesse. Nec tamen visibile sacra­
mentum ideo contemnendum*, quia contemptor ejus invisibilier sanctificari
non potest. Hinc Cornelius et qui cum eo erant, jam spiritu sanctificati, bap­
tizati sunt. (Act., x.) Nec superflua judicata* est sanctificatio visibilis, quia
invisibilis præcessit. Sine visibili ergo invisibilis sanctificatio esse potest, et
prodesse; visibilis autem quæ fit1* sacramento tenus, sine invisibili prodesse
non potest, cum illa sit omnis illius utilitas11. Simoni Mago visibilis baptis­
mus non profuit, quia invisibilis12 non adfuit ; sed quibus invisibilis adfuit,
profuit. »
Nec tantum valet fides aliena parvulo, quantum propria adulto.
10. — Parvulis enim non sufficit fides Ecclesiæ, sine sacramento, qui,
si absque baptismo fuerint defuncti, etiam cum deferuntur ad baptis­
mum, damnabuntur, sicut multis Sanctorum auctoritatibus comprobatur.
1. Ed. « et ». — 2. Ed. « et ». — 3. Ed. « et ». — 4. Ed. « et ». — 5. Quar. om.
(■baptizandi ». — 6. Quar. « potest ». ■—■ 7. Ed. « quia ». — 8. Ed ad. « est ». —
9. Ed. « judicanda ». — 10. Ed. « sit ». — 11. Ed. « veritas ».— 12. Ed. « invisi­
biliter ».

a. — Ad hoc unum sufficiat Augustini1 (De fide ad Petrum, c. 27 ;

L. 40, 774) : « Firmissime tene, parvulos qui vel in uteris matrum vivere
incipiunt et ibi moriuntur vel de matribus nati sine sacramento baptismi
de hoc seeculo transeunt, æterno supplicio puniendos, quia, etsi propriæ actionis peccatum? non habuerunt, originale tamen peccatum carnali3 conceptione
traxerunt. »
b. — Et sicut parvuli qui sine baptismo moriuntur, infidelium adscribuntur numero ; ita qui baptizantur, fideles vocantur4, quia fidelium
consortio non separantur, cum orat Ecclesia pro fidelibus defunctis.
Fideles ergo sunt non propter virtutem, sed fidei sacramentum.
Unde Augustinus (Ep., 98, ad Bonifacium, n. 10 ; L. .33, 364) : « Par­
vulum, etsi nondum fides illa quæ etiam in credentium voluntate consistit,
jam tamen fidei ipsius sacramentum, idest baptismus, fidelem jacit. Naiw1
sicut credere respondetur, ita etiam fidelis vocatur, non rem ipsam mente
annuendo, sed ipsius rei sacramentum percipiendo. »

Quid prosit

f

;

'

baptismus his qui cum fide accedunt

11. — Solet6 quæri de illis qui jam sanctificati Spiritu cum fide et
caritate ad baptismum accedunt, quid eis conferat baptismus. Nihil
enim videtur eis7 præstare, cum per fidem et contritionem jam remissis
peccatis justificati sint8.
Ad quod sane dici potest, eos quidem per fidem et contritionem justificatos, idest a macula peccati purgatos, et a debito æternæ pœnæ abso­
lutos, tamen adhuc teneri satisfactione temporali, qua pœnitentes ligan­
tur in Ecclesia. Cum autem baptismum percipiunt, et a peccatis, si qua
interim post conversionem contraxerunt, mundantur et ab exteriori
satisfactione absolvuntur, et adjutrix gratia omnisque virtus in eo auge­
tur, ut vere novus homo tunc dici possit. Fomes quoque peccati in eo
amplius debilitatur.
Ideo Hieronymus9 dicit quod fides quæ fidelibus10 in aquis baptismi
datur vel nutritur11, non habenti aliquando ibi datur, et jam habenti ut
plenius habeat, datur12. Sic et de aliis intelligendum est.
Qui ergo mundus accedit, ibi fit mundior, et omni habenti, ibi amplius
datur.
Quod vero omnis exterior satisfactio ibi relaxetur, Ambrosius18 ostendit super illum locum (Rom.. ix, 29 : « Sine poenitentia sunt dona et vocatio
Dei », dicens (L. 17, 157) : « Gratia Dei in baptismo non requirit gemitum
vel planctum vel aliquod opus, sed omnia gratis1^ condonat. » Quod quidem
de exteriori gemitu vel planctu accipiendum est. Nam sine interiore nemo
adultus renovatur ; sed exteriores satisfactiones et afflictiones, scilicet
sordes pœnitentium, ibi dimittuntur. Multum ergo confert baptismus
etiam jam per fidem justificato ; quia accedens ad baptismum, quasi
ramus a columba portatur in arcam. Ante intus erat judicio Dei, sed nunc
etiam judicio Ecclesiæ intus est.
Cum vero in baptismo peccatum deleatur, et satisfactio exterior non
imputetur, quæritur cur poenalitas cui pro peccato addicti sumus non
tollatur.
Hoc ideo fieri tradunt Sancti « quia, si a poena homines per baptismum
1. F. « Fulgentius ait ». — 2. Ed. « peccata ». — 3, Ed. ad. « concupiscentia ». —
4. Ed. « dicuntur ». — 5. Ed. om. « nam ». — 6. Ed. ad. « etiam ». — 7. Ed. om.
« eis ». — 8. Ed. « sunt ». — 9. Locum invenire nullatenus contigit. — 10. Quar.
« quæ fideles facit ». — 11. Quar. ad. « quia ». — 12. Quar. om. « datur ». — 13. F.
« Ambrosiaster ». — 14. Quar. o gratia ».

liberarentur, ipsam putarent baptismi pretium, non ætcrnum regnum. Ideo,
soluto reatu peccati, temporalis poena tamen manet, ut illa vita studiosius
quæratur quæ erit a pœnis omnibus aliena. » Ideo etiam manet, ut sit
dideli et1 certandi materia, et vincendi occasio : qui non vinceret, si non
Vugnaret ; nec pugnaret, si baptismo immortalis fieret.
Ctyus REI BAPTISMUS OUI DATUR JAM JUSTO SIT SACRAMENTUM

12. —■ Si quæritur cujus rei baptismus ille sit sacramentum qui datur
jam justo, dicimus, sacramentum esse et rei quæ præcessit, idest remis­
sionis ante per fidem datas, et remissionis temporalis pœnæ, sive peccati,
si habetur quod interim committitur, et novitatis ac munditiæ2 ibi præstitæ. Omnis etenim rei signum est, cujus causa est.
Nec mireris rem aliquando præcedere sacramentum, cum aliquando
etiam longe post sequatur, ut in illis qui ficte accedunt, quibus, cum post
pœnituerint, incipiet baptismus prodesse, in quibus fuit baptismus sacra­
mentum hujus sanctificationis quam poenitendo habent.
Sed si nunquam pœniterent, nec a figmento recederent, cujus rei sacra­
mentum esset baptismus ab illis susceptus ? Potest dici : rei quæ ibi fie­
ret, si eorum enormitas non impediret.
Si PARVULIS DATUR IN BAPTISMO gratia, qua possunt in majori
ÆTATE PROFICERE

13. — Solet etiam quæri, si parvulis in baptismo datur gratia, qua
cum tempus habuerint utendi libero arbitrio, possint « velle et currere ».
(Rom., ix, 16). De adultis enim qui digne recipiunt sacramentum, non
ambigitur quin gratiam operantem et cooperantem perceperint, quæ
« in vacuum » eis cedit, si per liberum arbitrium post mortaliter deliquerint ;
qui merito peccati gratiam appositam perdunt. Unde dicuntur « contume­
liam Spiritui sancto facere » (Heb., 10, 29) et ipsum a se fugare.
De parvulis vero qui nondum ratione utuntur, quæstio est, an in bap­
tismo receperint gratiam qua ad majorem venientes ætatem, possint
velle et operari bonum.
Videtur quod non receperint, quia gratia illa caritas est et fides quæ
voluntatem præparat et adjuvat. Sed quis dixerit eos accepisse fidem et
caritatem ? Si vero gratiam non receperint3, qua bene operari possint4,
cum fuerint adulti, non ergo sufficit eis in hoc statu gratia in baptismo
data, nec per illam possunt modo boni esse, nisi aliq addatur : quæ si
non additur, non est ex eorum culpa, quia justificati sunt a peccato.
Quidam putant gratiam operantem et cooperantem cunctis parvulis
in baptismo dari in munere, non in usu, ut cum ad majorem venerint
ætatem, ex munere sortiantur usum, nisi per liberum arbitrium usum
muneris extinguant peccando ; et ita ex culpa eorum est, non ex defectu
gratiæ, quod mali fiunt, qui ex Dei munere valentes habere usum bonum,
per liberum arbitrium renuerunt et usum pravum elegerunt.

1. Quar. om. « et ». ·— 2. Ed. « omnis gratiæ ». — 3. Ed. « receperunt ». — 4. E J
« possunt ».

DIVISIO TEXTUS
14. — « Hic dicendum est aliquos suscipere sacramentum etc. »

Postquam determinavit Magister de baptismo quantum ad
ea quæ conveniunt ei secundum se considerato, hic determinat
de effectu baptismi per comparationem ad accipientes.
Et dividitur in partes duas. In prima determinat de effectu
baptismi communiter quantum ad omnes ; in secunda specia­
liter quantum ad parvulos, ibi : « Solet etiam quæri, si parvu­
lis etc. » (13)
Prima dividitur in partes tres. In prima ostendit quomodo
quidam recipiunt sacramentum et rem sacramenti ; in secunda
quomodo quidam sacramentum recipiunt, et non rem, ibi :
« Qui vero sine fide etc. (2) ; in tertia quomodo quidam acci­
piunt rem, et non sacramentum, ibi : « Sunt et alii, ut supra
posuimus, etc. » (6)
Circa secundum duo facit. Primo determinat veritatem. Se­
cundo objicit in contrarium, ibi : « Videtur tamen Augusti­
nus etc. » (3)
Et circa hoc duo facit. Primo objicit per auctoritatem Au­
gustini qui contrarium ex auctoritate Apostoli probare vide­
tur. Secundo solvit : et primo ad1 auctoritatem Augustini, ibi :
« Hoc tamen, ut supra diximus, etc. » (4) Secundo ad2 auctori­
tatem Apostoli ibi : « Ouæritur ergo quomodo etc. »
« Sunt alii, etc. » (6) Hic determinat de illis qui recipiunt rem
sine sacramento.
Et circa hoc duo facit. Primo ostendit quod quidam accipiunt
rem sine sacramento. Secundo inquirit quid postmodum per
hujusmodi sacramentum addatur, quando sacramentum sus­
ceperint, ibi « Solet quæri de illis etc. » (11)
Circa primum duo facit. Primo ostendit veritatem. Secundo
excludit errorem, ibi : « Sed dicunt aliqui etc.3 » (9)
Circa primum duo facit. Primo ostendit propositum. Secundo
respondet cuidam objectioni, ibi : « His autem videntur obviare
etc. » (8)
Circa primum duo facit. Primo ostendit quod patientes pro
Christo, si non sunt baptizati, recipiunt rem sacramenti sine
sacramento. Secundo ostendit idem de illis qui fidem et contri­
tionem habent, ibi : « Nec tantum passio etc. » (7)
« Sed dicunt aliqui etc. » (9) Hic excludit errorem dicentium
non posse aliquem salvari per fidem et contritionem sine baptismo.
Et circa hoc duo facit. Primo ostendit hoc esse falsum quantum
ad adultos. Secundo ostendit hoc esse verum quantum ad par­
vulos, ibi : « Parvulis non sufficit etc. » (10)
1. Ed. om. « ad ». — 2. Ed. om. « ad ». — 3, Ed. hic et sæpius om. « etc, ».

« Solet quæri de illis etc. » (11) Hic determinat de baptismo
\ .eorum qui prius rem sacramenti susceperant.
\ Et circa hoc duo facit. Primo ostendit effectum baptismi in
7
«is ; secundo significationem, ibi : « Si quæritur cujus rei etc. » (12)
J
i
I
I
'

\

Hic est triplex quæstio.

Primo de eo effectu qui est in1 baptismo sacramentum et res,
scilicet de charactere.
Secundo de eo quod est res tantum, scilicet effectu ultimo
baptismi.
Tertio de suscipientibus alterum vel utrumque, quia de eo
quod est sacramentum tantum, in præcedenti dist.2 dictum est.

QUÆSTIO I
Circa primum quæruntur quatuor.

Primo, an3 sit character.
Secundo, quid sit.
Tertio, in quo sit.
Quarto, a quo sit.
ARTICULUS I
[Infra, a. 4, sol. 1, ad 1 ; III, q. 63, a. 1 ; De Eccles. Sacram.}

15. — AD PRIMUM SIC PROCEDITUR. Videtur

quod

CHARACTER NON SIT IN ANIMA.

1. Quia, ut in II Eth. (β 4.1105b, 19-20 ; 1. 5, n. 290;, Philo­
dicit : « Omne quod est in anima, esi potentia uel passio
vel habitus ». Sed character non est potentia, quia potentiæ
omnibus hominibus communes sunt ; character autem non,
cum sit distinctivum signum, sicut ipsum nomen ostendit ; et
præterea sunt a natura, non autem character. Nec iterum est
passio, quia passiones animæ contingunt cum aliqua transmu­
tatione corporali, ut dicitur in IV Eth. (y 15.1128b, 14-5 ; 1. 7,
n. 869-70) et pertinent ad sensitivam partem, ut dicitur in
VII Phys. (ζ 2.244b, 11-12; 1. 4, n. 2). Nec iterum est habitus,
quia habitus ordinatur ad agendum, ut patet per definitionem
Augustini (lib. de Bono Conjug., c. 21 ; L. 40, 390) : « Habitus
sophus

1. Ed. « Primo de effectu qui est baptismo..» » — 2. Ed. om. <t dist. ». — 3. Ed.
« utrum ».

est quo quis agit, cum tempus fuerit1 ». Ergo character2, non est
aliquid in anima.
2. Præterea. Omne quod est, reducitur ad aliquod genus
entis. Sed character non videtur posse reduci ad aliquod genus
entis, nisi forte ad qualitatem. Qualitas autem esse non potest,
cum sub nulla specie qualitatis contineatur. Non enim est habitus,
ut probatum est ; nec dispositio, cum non sit facile mobilis,
immo omnino indelebilis ; nec iterum est potentia naturalis,
ut probatum est ; nec impotentia, quia tunc sacramenta quæ
characterem imprimunt, magis officerent quam juvarent ; nec
iterum est passio, ut probatum est ; nec passibilis qualitas,
cum non sit natus aliquam passionem sensui inferre, nec a
passione aliqua innascatur ; nec iterum est forma et circa aliquid
constans figura, quia figura est terminatio quantitatis, anima
autem non habet quantitatem. Ergo character nihil est.
3. Præterea. Contraria sunt in eodem genere. Sed ea quæ
Christo competunt, sunt contraria his quæ ad diabolum per­
tinent. Cum ergo character bestiæ, de qua dicitur Apoc. XIII,
nihil aliud sit quam peccatum mortale, videtur quod supra
virtutem et gratiam non oporteat in anima aliquem characterem
poni.
4. Præterea. Ea quæ sunt in sacramentis novæ legis, ordi­
nantur ad causandum gratiam. Sed character non videtur posse
gratiam causare, quia multi characterem habere dicuntur qui
gratia carent. Ergo non videtur in sacramentis aliquis character
imprimi.
53. Si dicatur quod est dispositio ad gratiam. Contra agens
infinitum non requirit materiam dispositam ; sed dispositio non
est necessaria nisi ad hoc quod materia sit disposita. Cum ergo
gratia sit ab agente infmitæ virtutis, videtur quod non oporteat
characterem dari in sacramentis ad disponendum ad gratiam.
16. —■ SED CONTRA est quod Damascenus (IV de Fide
orlh., c. 9 ; G. 94, 1122) in definitione baptismi ponit sigillum.
Sed sigillum impressum in aliquo est character quidam. Ergo
in sacramentis character imprimitur.
17. — Præterea. Ubicumque est aliqua distinctio, competit
esse aliquem characterem distinguentem. Sed per sacramenta
fit distinctio fidelium ab infidelibus, et fidelium ab invicem.
Ergo competit in sacramentis characterem dari.
18. —■ Præterea. Per sacramentum configuramur Christo,
quia ab eo sacramenta efficaciam habent et ipsum significant.
Sed configuratio fit per characterem assimilationis. Ergo in
sacramentis competit esse characterem.
I. α ad. in arg. « sed secundum characterem nihil agimus ». — 2. Ed. ad. « collatus
in baptismo ». — 3. Ed. ad. « Præterea ».

\ 19. — RESPONSIO. Dicendum quod characterem in sacra\pientis quibusdam imprimi, omnes Moderni confitentur ; sed
in modo ponendi ipsum in anima partim differunt, et partim
conveniunt.
20. — Conveniunt quidem in hoc quod omnes dicunt per
characterem importari relationem triplicem. Est enim character
signum distinctivum et configurativum. Inquantum ergo est
signum, importat relationem ad signatum ; inquantum autem
est distinctivum, importat relationem ad ea a quibus distinguit ;
inquantum autem est configurativum, importat relationem ad
ea quibus assimilât.
21. — Differunt autem in hoc, quia Quidam ponunt istis
relationibus non subesse aliquod accidens absolutum, sed imme­
diate in anima fundari istas relationes.
22. — Hoc autem esse non potest, quia signum per formam
quam sensibus vel intellectui imprimit, facit aliquid in cogni­
tionem venire. Similiter etiam nihil distinguitur ab alio nisi
per aliquam formam. Similitudo etiam est relatio super unitate
qualitatis fundata, ut dicitur in V Mela, (δ 15.1021a-, 10; 1. 17,
n. 1022). Unde patet quod quaslibet illarum relationum quam
importat character, requirit aliquam formam substratam ; et
cum non sit forma substantialis, quia forma substantialis in
sacramentis non datur, relinquitur quod forma substrata sit
qualitas quædam, cujus unitas consignificationis similitudinem
facit.
23. — Et ideo Quidam dicunt quod non est in aliqua quatuor
specierum qualitatis, et tamen est in genere qualitatis, innitentes
illi verbo Philosophi in Prædicamenlis (Categ. c. 8. 10&, 25) :
« Fortasse », inquit « apparebunt alii qualitatis modi ».
24. — Sed hoc1 est fuga quædam, quia quamvis sint alii
modi qualitatis, tamen omnes reducuntur ad has species : quod
• patet ex hoc quod nulla alia species inveniri adhuc potuit.
25. — Et ideo dicunt Alii quod est in quarta specie quali­
tatis, quia2 ipsa configuratio quam character suo nomine expri■ mit, importat unitatem figuræ, quæ est in specie quarta quali­
tatis. Et Quidam dicunt hanc figuram esse crucem Christi.
26. — Sed hoc non potest stare, quia aut figura proprie
accipitur, aut metaphorice. Si proprie accipitur, sic importat
terminationem quantitatis dimensivæ quam constat in anima
•non esse. Si' autem metaphorice dicatur, tunc oportet quod meta­
phora reducatur ad proprietatem, quia3 res non ponitur in
genere per id quod de eo metaphorice dicitur : sicut non dicitur
quod Apostoli sint in genere qualitatis, quia eis dictum est
1. Ed. « hæc », — 2. Ed. ad. « in ». — 3j Ed. « qui »,

Math. V, 14, « Vos eslis lux mundi ». Nec poterit aliquid in
quarta specie qualitatis inveniri quod sit in anima secundum
proprietatem. Unde character de quo loquimur non potest
fundari supra qualitatem quartæ speciei.
27. — Et ideo Quidam dicunt quod est in tertia specie qua­
litatis, eo quod sensui spirituali infert quandam mulcebrem
passionem, inquantum animam ornat et decorat.
28. — Sed hoc iterum non potest stare, quia, sicut probat
Philosophus in VII Phys. (ζ 2.244b, 14-245a,5; 1. 4, n. 2) tertia
species qualitatis non est nisi in sensibili parte animae. Character
autem a nullo ponitur in hac parte animae, sed in intellectiva.
29. — Et præterea illae qualitates semper habent ordinem ad
aliquam transmutationem corporalem, vel quam inferunt, vel
a qua causantur.
30. — Et ideo Alii dicunt quod est in prima specie quali­
tatis, et est quasi media inter dispositionem et habitum. Inquan­
tum enim est difficile mobilis, convenit cum habitu, inquantum
autem non est ultima perfectio, sed ad gratiam disponit, cum
dispositione convenit.
31. — Sed hoc non potest stare, quia, secundum Philoso­
phum in II Elh. β 4.1105b, 25-6 ; 1. 5, n. 298) « habitus est quo
habemus nos ad passiones bene vel male ». Et universaliter consi­
deranti haec apparet differentia inter habitum et potentiam,
quia potentia est qua possumus aliquid simpliciter, habitus
autem quo possumus illud bene vel male : sicut intellectus quo
consideramus, scientia qua bene consideramus, concupiscibilis
qua concupiscimus, temperantia qua bene concupiscimus, intem­
perantia qua male. Et similiter est de dispositione, quia dispo­
sitio nihil aliud est quam quidam habitus incompletus. Cum ergo
character ordinetur ad aliquid simpliciter, non ad illud bene vel
male, quia sacerdos potest conficere bene vel male, non potest
esse quod qualitas supra1 quam fundatur relatio characteris
sit habitus, sed magis potentia.
32. — Unde relinquitur quod non sit in prima specie quali­
tatis ; sed magis reducitur ad secundam, ut Quidam alii dicunt.
Et hoc sic patet. Sicut enim cujuslibet existentis in aliqua natura,
sunt aliquæ operationes propriæ, ita etiam in spirituali vita
regenerati, ut Dionysius dicit in 2 c. Eccles. Hier.2 (G. 3,391).
Ubicumque autem sunt operationes propriæ, oportet quod sint
principia propria illarum operationum. Unde sicut in aliis rebus
sunt potentiæ naturales ad proprias operationes, ita etiam
renati ad vitam spiritualem habent quasdam potentias, secundum
quas possunt illa opera : quæ potentiæ sunt similes illis virtu1. Ed. « super ». — 2. Ed. « in II ».

tibus quibus sacramenta efficaciam habent sibi inditam ; quia
sicut sacramenta causant gratiam instrumentaliter, ut supra
d. I1 (q. 1, a. 4) dictum est, ita recipientes characterem operantur
divina per ministerium. Minister autem est sicut instrumentum
ejus cui ministrat. Unde dicit Philosophus in VIII Eth. [Θ 13.
1161b, 4 ; 1. 11, n. 1699) quod servus est2 organum animatum.
Et ideo tam virtus sacramenti quam minister qui est3 character
est instrumentalis.
33. — Et quod hujusmodi potentia sit character, patet si
quis diligenter considerat verba Dionysii, a quo prima tra­
ditio characteris nobis advenit. Assignans enim ministerium
ritus cujusdam qui in primitiva Ecclesia erat, quando adulti
baptizabantur, quod accedenti ad baptismum Hierarcha, idest
Pontifex, manum imponebat, et signabat eum signo crucis, et
praecipiebat eum describi inter nomina Christianorum, ut de
cetero ad divina cum aliis admitteretur, dicit quod4 « sic acce­
dentem », scilicet ad vitam spiritualem, « divina beatitudo in
sui participationem recipit, sicut sacerdos baptizandum, et proprio
lumine quasi quodam signo ipsi tradit », scilicet sui participa­
tionem, « perficiens eum », scilicet « divinum et communicantem
divinorum etc. » Patet ergo quod ipse per hoc signum nihil aliud
intendit quam illud quod facit eum participativum divinarum
operationum. Unde hoc signum nihil aliud est quam quædam
potentia qua potest in actiones hierarchicas, quæ sunt ministrationes et receptiones sacramentorum, et aliorum quæ ad fideles
pertinent. Et ad hoc quod has operationes bene exerceat indiget
habitu gratiæ, sicut et aliæ potentiæ habitibus indigent.
34. — AD PRIMUM ergo dicendum quod non sunt habitus
nec passiones, sed sunt potentiæ quædam consequentes animam,
secundum quod est in vita spirituali regenerata. Et ideo non
oportet quod omnibus insint, vel quod a natura sint.
35. — Ad secundum dicendum quod reducitur ad secundam
speciem qualitatis, et est aliud modus ab illo quem Philosophus
ibi ponit ; quia Philosophus non cognoscebat nisi operationes
naturales, et ita nonnisi potentias naturales. Constat autem
quod apud nos oportet ponere potentias spirituales, sicut poten­
tiam conficiendi et absolvendi et hujusmodi, et quod ad secun­
dam speciem qualitatis reducantur : sicut habitus infusi in eadem
specie qualitatis sunt cum habitibus naturalibus vel acquisitis.
36. — Ad tertium dicendum quod per hoc quod homo confi­
guratur bestiæ, non accipit aliquam spiritualem potestatem,
sicut per aliquam potestatem spiritualem homo assimilatur
1. Ed. om. « d. 1 ». — 2. Ed. ad. « sicut ». — 3. Ed. « et ». — 4. Ed. om
« quod ».

Christo. Et ideo non est simile. Tamen ex littera Apoc. colli­
gitur quod charactere bestiæ configuratur quis ad saeculares
operationes. Unde dicit : « Ut non possit emere vel vendere etc. ».
Et similiter charactere Christi aliquis configuratur ad actiones
Christi.
37. —■ Ad quartum dicendum quod character est causa sacramentalis gratiæ; et quod quidam cum charactere gratiam non
recipiunt, est ex eorum indispositione ad gratiam suscipiendam.
38. — Ad quintum dicendum quod character est dispositio
ad gratiam per quamdam congruitatis dignitatem. Ex hoc enim
ipso quod homo mancipatus est divinis actionibus et inter
membra Christi connumeratus, fit ei quædam congruitas ad
gratiam suscipiendam, quia Deus perfecte in sacramentis homini
providet. Unde simul cum charactere quo datur homini ut
possit exercere spirituales actiones fidelium vel passiones seu
receptiones, datur gratia qua hoc1 bene possit.

AHTICULUS II

Π

[III, q. 63, a. 2.]

I I

! I

39. — AD SECUNDUM SIC PROCEDITUR. Videtur quod
DEFINITIO

QUÆ ATTRIBUITUR DlONYSIO DE CHARACTERE, NON

: « Character est signum
sanctum communionis fidei el sanctae ordinationis, datum a
Hierarcha. »
1. Signum enim, ut in 1 d.2 dictum est, est quod speciem
aliquam sensibus ingerit, et præter eam aliquid facit in cogni­
tionem3 venire. Sed character nullam4 sensibus formam ingerit.
Ergo non est signum.
2. Præterea. Potentiis quæ sunt principium actionis vel pas­
sionis magis congruit significari quam significare, quia causæ
per effectus significantur. Sed character, ut dictum est (33), est
potentia spiritualis. Ergo non est signum.
3. Præterea. Quidam habent characterem qui non habent
fidem : sicut qui post baptismum in hæresim dilabuntur. Sed
qui non habet fidem non communicat in fide. Ergo character
non est signum communionis fidei ; vel erit signum falsum :
quod absurdum est sentire de signo divinitus dato.
4. Præterea. Definitio debet omnibus quæ continentur sub
definito communiter convenire. Sed esse signum sacræ ordinabene assignetur, quæ talis est

j

1. Ed. « hæc ». — 2. Ed. om. « in 1 d. ». — 3. Ed. « cogitationem ». — 4. Ed.
« nullum ».

tionis non convenit omni characteri, sed solum characteri qu1
imprimitur in ordine. Ergo non est definitio1 bene assignata.
5. Præterea. Hierarcha, ut dictum est (33), est Pontifex. Sed in
aliquibus sacramentis quæ conferuntur a simplicibus sacerdo­
tibus vel etiam a laicis, imprimitur character. Ergo non debuit
dicere : « datum a Hierarcha. »

[Π]
[IU, q. 63, a. 3.]

40. - - ULTERIUS. Videtur QUOD NON BENE ASSIGNETUR
quædam alia definitio magistralis quæ talis est : « Charac­
ter est distinctio a charactere æierno impressa animæ rationali
secundum imaginem, configurans trinitatem creatam Trinitati
creanti et recreanti, el distinguens a non configuratis secundum
statum fidei. »
1. Ubi enim est magna differentia, non oportet2 signa dis­
tinctionis dari. Sed infideles a fidelibus maxime differunt, et
in vita et in ritu. Ergo non oportet quod detur aliquod
signum distinctivum.
2. Præterea. Aut istud signum distinctionis fit propter homi­
nem, aut propter Deum, aut propter Angelos. Non propter
hominem, quia nec alii homines possunt cognoscere characterem
nec ipsemet qui habet percipit se habere, signum autem oportet
esse notum ; nec quoad Deum, qui sine hoc signo scit fideles
ab infidelibus discernere ; et similiter nec quoad Angelos. Ergo
illud signum distinctionis character non est.
3. Præterea. Homo non configuratur Trinitati nisi per ima­
ginem et similitudinem. Sed prima configuratio est per naturam,
secunda per gratiam. Ergo character nullo modo configurat.
4. Præterea. Caritas est excellentior virtus quam fides. Sed
caritati non ponitur aliquod distinguens signum, nec aliis vir­
tutibus. Ergo nec fidei debet poni.
5. Præterea. Contrarium distinguit sufficienter a suo contra­
rio. Sed fides infidelitati contraria est. Ergo sufficienter fideles
ab infidelibus distinguit. Et ita non oportet quod per charac­
terem distinguantur.

41. — RESPONSIO. Dicendum AD PRIMAM QUÆSTIONEM
quod illa definitio nusquam invenitur a Dionysio posita, sed
potest accipi ex verbis ejus supra inductis ; et acciperetur adhuc
convenientius si sic diceretur : « Character est signum comma1. α « omnino ».— 2. Ed. om. per homot. « signa distinctionis dari. Sed infideles
a fidelibus maxime differunt, et in vita et in ritu. Ergo non oportet ».

nionis potestatis divinorum, et sacrse ordinationis fidelium, datum
a divina beatiludine. » Et tangit quatuor causas.
Primo genus characteris inquantum est character, scilicet
signum : quod pertinet ad causam formalem.
Secundo finem : datur enim hoc signum ad duo : ut scilicet reci­
piens configuretur quasi adscriptus ad communicandum divinis
sacramentis et actionibus sacris ; et quantum ad hoc dicit :
« communionis divinorum potestatis » ; et ut configuretur coordinandus aliis, quibus eadem potestas data est, quod tangit in
hoc quod dicit : « et sacræ ordinationis fidelium »:quæ duo excom­
municatio suspendit ad tempus, quia privat hominem partici­
patione divinorum et communione fidelium.
Tertio ponit materiam in qua, in hoc quod dicit : « datum
a sacerdote. »
Quarto efficiens, scilicet « a divina beatiludine. »
Tamen definitio prius posita potest etiam sustineri, ut in idem
redeat cum ista ; ut hoc quod dicit, « communionis fidei » refe­
ratur ad participationem sacramentorum et actionum fidelium ;
quod autem dicit : « et sanctæ ordinationis », ponitur coordinatio
ejus ad alios : « accedenti datum a Hierarcha » ponitur quantuA
ad causam efficientem instrumentalem, scilicet ministrum, qui
configuratione exteriori configurat1 interiorem.
42. — AD PRIMUM ergo dicendum quod character accipit
rationem signi, secundum quod per sacramentum visibile exterius
efficitur et significatur2.
43. — Ad secundum dicendum quod cum qualibet potestate
exterius datur aliquod visibile signum illius potestatis, sicut· regi
in signum regiæ potestatis datur corona et sceptrum, et pontifici
mitra et baculus et annulus. Et similiter cum spirituali potestate
quæ in sacramentis confertur, datur signum sacramentale
exterius. Et per comparationem ad illud exterius signum, ipsa
spiritualis potentia dicitur signum, inquantum homo per eam
configuratur et determinatur ad actiones spirituales.
44. — Ad tertium dicendum quod « communio fidei », ut
patet per verba Dionysii, oportet quod recipiatur pro commu­
nione in sacramentis fidei et aliis actionibus quæ fidelibus com­
petunt, ad quas nullus admittitur antequam characterem susci­
piat spiritualis potestatis respectu illorum. Nec oportet quod
omnis qui characterem habet, illas actiones bene exerceat, sicut
nec omnibus qui habet potentiam, bene operetur3 actum illius
potentiæ.
45. — Ad quartum dicendum quod ordinatio non accipitur
hic pro ordinis sacramento, sed pro coordinatione ad alios fideles,
1. Ed. « figurat ». —-2. ay « figuratur », contra β et cod. — 3. Ed. « operatur s.

ut in coetu fidelium aggregetur, quantum ad ea quæ fideles
facere dicuntur, vel quantum ad ea quæ pro fidelibus fiunt.
46. —■ Ad quintum dicendum quod hoc quod dicitur : « datum
accedenti a Hierarcha », non potest accipi a verbis Dionysii,
sed magis sic : « datum accedenti a divina beatiludine » ; et sic
cessat objectio.
Si autem accipiatur dans ministerio, sic dicitur a Hierarcha
dari character baptismalis quantum ad maximam solemnitatem
baptismi quæ quandoque per pontifices celebratur : sic enim
Dionysius ibi ritum baptismi tradit, summum sacerdotem
ministrum baptismi ponens, ut patet litteram ejus intuenti.

47. — AD SECUNDAM QÜÆSTIONEM dicendum quod in
illa etiam definitione tanguntur quatuor causæ characteris.
Nam causa formalis tangitur in hoc quod ponitur genus, cum
dicit, « distinctio », id est distinctivum signum ; et est genus magis
proximum quam genus in præcedenti definitione positum.
Causa efficiens tangitur in hoc quod dicit : « Charactere æterno »,
idest Filio qui est « figura substantiæ » Patris ; Hebr. I, 3.
Causa autem materialis in qua ponitur cum dicit : « animæ
rationali impressa secundum imaginem ».
Causa vero finalis ponitur duplex, scilicet configuratio, in hoc
quod dicit : « Configurans etc.1 » idest configuratis ; et distinctio
in hoc quod dicit : « et distinguens etc. » Et sicut ponitur hic2
genus proximum, ita finis proximus, et subjectum proximum,
et efficiens appropriatum : in quo excedit prædictam defini­
tionem hæc definitio, inquantum per causas magis proximas
datur.
48. — AD PRIMUM ergo dicendum quod character non est
signum tantum ut distinctionis nota, sed ut distinctionem causans, sicut et alia sacramentalia signa. Et ideo eo indigetur ad
distinctionem faciendam.
49. —■ Ad secundum dicendum quod istud distinctionis signum
est et propter ipsum hominem qui suscipit, qui eo accipit distinc­
tum posse ab aliis, et propter alios homines qui eum admittunt3
ad spirituales actiones, ex consignatione4 sacramentali exteriori
interiorem perpendentes ; et quoad Deum qui ejus actionibus
spiritualibus efficaciam præbet.
50. — Ad tertium dicendum quod configuratio ista attenditur
ad Deum secundum participationem divinæ potestatis, quæ
non est neque per gratiam virtutum, neque per naturam.
51. — Ad quartum dicendum quod fides hominis nota est,
1 Ed. hic et infra om. « etc. ». — 2. Ed. om. « hic ». — 3. Ed. « a.nittunt ». —
4. β8 « Ci)Q'.ignificati'jae υ

caritas autem incerta. Nihil enim est alicui certius sua fide,
ut Augustinus dicit, sed an caritatem habeat non est alicui
certum. Et ideo distinctio data magis respicit fidem quam
caritatem vel alias virtutes.
52. — Vel dicendum quod ista distinctio præcipue attenditur
quantum ad operationes et receptiones quæ sunt in sacramentis,
in quibus maxime operatur fides.
53. —■ Ad quintum dicendum quod fides sufficienter distin­
guit fideles ab infidelibus quantum ad actus fidei, non tamen
quantum ad actus spirituales qui competunt fidelibus, quia ad
hoc oportet quod spiritualis potentia addatur.
ARTICULUS III

54. — AD TERTIUM SIC PROCEDITUR. Videtur quod
CHARACTER SIT IN ESSENTIA ANIMÆ QUASI IN SUBJECTO.

1. Dispositio enim et habitus sunt in eodem subjecto. Sed
character disponit ad habitum gratiæ. Cum ergo gratia sit in
essentia animæ sicut in subjecto, videtur quod etiam character.
2. Praeterea. Nihil est subjectum potentiæ animæ nisi essentia
animæ. Sed character, ut dictum est (33), est quædarn spiritualis
potentia. Ergo est in essentia animæ sicut in subjecto.
55. — SED CONTRA. Character configurat1 Trinitatem crea­
tam increatæ, ut patet ex definitione supra posita (40). Sed Tri­
nitas increata consistit in potentiis, unitas autem in essentia,
ut in I lib., d. 32 dictum est. Ergo character non est in essentia
animæ.
[Π]
[III, q. 63, a. 4.]

56. —■ ULTERIUS. Videtur

quod non sit in una3 poten­

tia, SED IN PLURIBUS.

1. Quia, sicut ex prædicta definitione (40) patet, character
est in anima rationali secundum imaginem, secundum quam
etiam est configuratio hominis ad Deum. Sed imago non consistit
in una tantum potentia, sed in pluribus. Ergo nec character.
2. Praeterea. « Cujus esi potentia, ejus est actio* et e converso »,
ut dicitur in I de Somno et vigilia (c. 1, 454», 8; 1. 1). Sed actio
spiritualis ad quam ordinatur character est per plures potentias ;
1. βδ « figurat ». — 2. Ed. om. « d. 3 ». — 3. Ed. ad. « tuntum ». -- 4. Ed. om.
« actio », δ « actus ».

scilicet quia requiritur et affectiva et intellectiva. Ergo character
est in pluribus potentiis, sicut spiritualis potentia.
57. — SED CONTRA. Unum accidens non est in pluribus
subjectis. Sed in uno sacramento imprimitur unus character.
Ergo non est in pluribus potentiis.
K· ■ ■

[III]

'fi '■

[III. q. G3, a. 4, ad 3.]

58. — ULTERIUS. Videtur

quod sit magis in affectiva

QUAM COGNITIVA.

'·*·
t,,

i'

1. Quia character disponit ad gratiam. Sed gratia magis respicit affectivam. Ergo et character.
2. Præterea. Character est ad assimilandum nos Deo. Sed
per affectum maxime Deo appropinquamus et similes ei efficimur. Ergo character est in affectiva.
59. — SED CONTRA. Characterem Dionysius lumini com­
parat. Sed lumen magis intellectivæ competit quam affectivæ.
Ergo et character.

[IV]
[111, q- 63, a. 5 ; q. 66, a. 9; ad Rom, c. 7, 1. 1]

60. — ULTERIUS. V IDETUR

QUOD CHARACTER

NON INDE-

LEBILITER INSIT POTENTIÆ CUI INEST.

1. Accidens enim diuturnitatem habet ex causa et subjecto.
Sed gratia est ab eadem causa et in eodem subjecto cum charac­
tere. Ergo cum gratia amitti possit, et character similiter deleri
poterit.
2. Præterea : « Cum venerit quod perfectum est, evacuabitur
quod ex parte est » ; I Cor. xm, 10. Sed character est ex parte :
datur enim ad distinguendum in operibus sacramentalibus
quæ competunt secundum statum viæ. Ergo in patria character
cessabit, et ita est delebilis
61. — SED CONTRA. Si character deleretur, maxime per
culpam deleretur. Sed per culpam non deletur, quia sacerdos
malus non reordinatur ut iterum characterem accipiat. Ergo
character est indelebilis.
[V]
[III, q. G3, a. 3.]

62. — ULTERIUS. Videtur
racterem.
1. Ei. « habuerit ».

-jA..

quod

Christus habuit1 cha­

1. Ipse enim sacerdos fuit secundum ordinem Melchisedech,.
Heb. vu, quod est sacerdotium novi Testamenti. Sed tale sacer­
dotium requirit characterem. Ergo Christus habuit characterem.
2. Præterea. Nihil quod est perfectionis quantum ad animam
vel dignitatis, Christo subtrahendum est. Sed character decorat
et nobilitat animam in qua est. Ergo character in Christo fuit.
63. —■ SED CONTRA. Character est regeneratorum et acci­
pientium aliquid a sacramentis. Sed Christus non accepit aliquid
a sacramentis, nec renatus est etiam, quia, sicut dicit Augus­
tinus in Enchir. (c. 42 ; L. 40, 256), ipse solus ita potuit nasci,
ut non esset ei epus renasci. Ergo non habet characterem.

64. — RESPONSIO. Dicendum AD PRIMAM QUÆSTIONEM
quod natura proportionaliter spiritualitati substernitur sicut
perfectibile perfectioni1. Unde sicut gratia quæ est spiritualis
vitæ principium est in essentia animæ sicut in subjecto, ita et
character qui est spiritualis potentia est sicut in subjecto in
naturali potentia animæ, et non in essentia animæ, ut Quidam
dicunt, nisi mediante potentia animæ.
65. — AD PRIMUM ergo dicendum quod dispositionem esse
in eodem cum eo ad quod disponit non est necesse, nisi quando
dispositio postea fit perfectio : sicut scientia quæ prius fuit
dispositio, postea fit habitus. Et ideo scientia dispositio et scientia
habitus sunt in eodem subjecto proximo.
66. — Non autem hoc oportet quando dispositio et perfectio
differunt per essentiam, sed possunt esse in diversis subjectis ;
et priecipue quando illa diversa habent ordinem ad invicem :
sicut operatio sensibilis est dispositio ad intelligibilem opera­
tionem : et similiter character est dispositio ad gratiam.
67. — Ad secundum dicendum quod illa objectio procedit
de potentiis naturalibus ; sed potentias spirituales oportet fundari
in naturalibus.
68. — AD SECUNDAM QUÆSTIONEM dicendum quod esse
in pluribus potentiis est dupliciter : aut ita quod æqualiter sit
in omnibus ."sicut essentia animæ est in omnibus potentiis;
aut ita quod sit in una per prius, et per posterius respiciat alias
mediante illa in qua primo est : sicut electio est in intellectu et
appetitu, et formaliter in appetitu perficitur, ut patet per
Philosophum in VI Elh. (ζ 2.1139”, 4-5 ; 1. 2 n. 1137).
69. — Primo ergo modo nullum accidens potest esse in plu­
ribus potentiis, quia accidens numeratur et distinguitur penes
materiam et distinctionem subjecti. Et ideo cum character
1. Ed. « perfectione ».

DISTINCTIO IV, QUÆST. I, ART. Ill

y*
1
I

159

sit accidens, non potest esse iri pluribus potentiis animæ primo
modo, sed secundo modo, quia unam respicit per prius, et alias
per posterius.
70. — AD PRIMUM ergo dicendum quod etiam potentiæ
imaginis habent ordinem ad invicem, ut in I lib. dictum est.
Et ideo quod est in una, potest aliquo modo1 ad alias redundare.
71. — Ad secundum dicendum quod quando ad unam actio­
nem requiruntur plures potentiæ, in illa actione est principalis
una potentia quasi movens et trahens alias in obsequium sui,
et aliæ induunt quodammodo formam et modum2 ipsius. Et
ideo ex eo quod est in principali potentia, potest actio illa suf­
ficienter perfici.

1

72. — AD TERTIAM'QUÆSTIONEM dicendum quod imago
principaliter consistit in potentia cognitiva, quia ex memoria
et intelligentia oritur voluntas. Unde tota imago est in intellec­
tiva parte sicut in radice. Et ideo omne quod attribuitur homini
ratione imaginis, principaliter respicit intellectivam et ex conse­
quenti affectivam ; quia etiam ex intellectiva parte habet homo
quod sit homo, sed ex affectiva quod sit bonus vel malus. Et
ideo quia character respicit imaginem, principaliter est in
intellectiva parte.
73. — AD PRIMUM ergo dicendum quod gratia non est
neque in intellectiva neque in affectiva, sed in essentia animæ ;
tamen magis de propinquo respicit affectivam, quia gratia datur
ad bene operandum. Qualiter autem aliquis operetur, præcipue
ex voluntate pendet.
Sed character datur ad exercendas actiones spirituales aliquas
simpliciter. Quod autem bene vel male fiant, hoc est per gratiam
et per habitum virtutum. Et ideo non est similis ratio de cha­
ractere3 et gratia.
74. — Ad secundum dicendum quod assimilatio in bonitate
præcipue est ad Deum per voluntatem, sed assimilatio in esse
et posse magis est ex parte intellectus ; quia ex hoc ipso quod
aliquid esse immateriale habet, intellectivum est et potentiam
habet quodammodo infinitam, secundum quod intellectus uni­
versalium est, quæ quodammodo infinita sunt virtute. Et ideo
cum conformitas characteris respiciat spiritualem potestatem,
magis competit intellectivæ parti quam affectivæ.

75. — AD QUARTAM QUÆSTIONEM dicendum quod im­
pressio characteris est per quamdam animæ rationalis sancti1. Ed. « aliquando ». — 2. Ed. om. «■ et modum ». — 3,. αβ « caritate », contra
■yS et cod.

ficationem, prout sanctificatio dicitur deputatio alicujus ad
aliquid sacrum.
Ad hanc autem sanctificationem non magis active comparatur
anima sanctificanda, quam aqua sanctificanda vel oleum vel
chrisma ad sui sanctificationem ; nisi quod homo se subjicit
tali sanctificationi per consensum, res autem prædictæ subji­
ciuntur, quia libero arbitrio carent.
76. — Et ideo qualitercumque anima varietur per proprias
operationes, nunquam characterem amittit : sicut nec chrisma
vel1 oleum aut panis consecratus nunquam8 sanctificationem
perdunt, qualitercumque transmutentur, dummodo non cor­
rumpantur.
77. — AD PRIMUM ergo dicendum quod causa indelebililatis
characteris est e/3 ex parte subjecti quod est incorruptibile, et ex
parte causæ quæ est invariabilis.
Gratia autem habet aliquo modo causam non efficientem,
sed disponentem ex parte subjecti ; quia, secundum Augusti­
num (serm. 159, c. 11 ; L. 38,923) : « qui creavit te sine te, non
justificabit te sine te ». Et ideo per indispositionem subjecti gratia
amittitur.
78. — Ad secundum dicendum quod per characterem homo
configuratur ad hoc quod sit de cœtu fidelium, et particeps
hierarchicarum actionum. Ecclesiastic® autem hierarchiæ suc­
cedit cœlestis. Et ideo ad communionem fidelium in Ecclesia
triumphanti,4 et ad participationem actionum coelestis hierar­
chiæ character in patria perficiet ; et sic erit ad alios5 actus :
sicut virtutes et dona in damnatis etiam manent. Sed hoc est
per accidens præter intentionem imprimentis characterem, quod
recipiens damnetur. Et ideo non est ibi ordinatus ad aliquem
finem, quia quæ præter intentionem accidunt, carent ordine ad
finem. Tamen Deus qui nihil inordinatum relinquit, elicit ex
hoc aliquo bonum, scilicet quod apparet6 justior eorum damnatio
qui tantum munus neglexerunt.
79. —· AD QUINTAM QUÆSTIONEM dicendum quod Qui­
dicunt quod Christus non habuit characterem baptismalem,
quia a baptismo nihil accepit : habuit autem characterem
ordinis qui pertinet ad quemdam eminentiæ statum.
80. — Sed melius est ut dicatur quod Christus nullum charac­
terem habuit ; quia ipse habuit potestatem plenitudinis in
sacramentis, quasi ea instituens et eis efficaciam præbens. Unde
sicut poterat inducere effectum sacramenti in aliquo sine sacradam

1. Ed. « nec ». — 2. Ed. « nec panis consecratus unquam ». — 3. Ed. om. « et ». —

4 Ed. « triumphante ». — 5. Ed. « illos ». — 6. Ed. « appareat ».

mento exteriori, ila ex parte ipsius ad hoc non requirebatur aliquod sacramentale interius.
81. — AD PRIMUM ergo dicendum quod ipse fuit sacerdos,
quasi sacerdotium instituens. Et ideo ejus non est habere cha­
racterem, sed illius qui sacerdotium aliunde recipit, ut per
characterem principali sacerdoti configuretur.
82. — Ad secundum dicendum quod aliquid est perfectionis
in nobis quod non esset Christi, sicut gratia adoptionis ; et simi
liter est de charactere, quia poneret in eo potestatem spiritualem
coarctatam et ab alio derivatam.

f.

[I]

V.

[Ill, q. 63, a. 6; ad Hebr., r. 11, 1. 7.]

83. — AD QUARTUM SIC PROCEDITUR.
. .

'

.

V IDETUR QUOD

NON SOLUM IN SACRAMENTIS N0VÆ LEGIS CHARACTER IMPRIMATUR.

1. Characteris enim est effectus configurare et1 distinguere.
Sed hoc faciunt virtutes, quia2 eis boni et a malis distinguuntur
et Deo assimilantur. Ergo per virtutes et non per sacramenta
novæ legis tantum, character imprimitur.
2. Præterea. Sicui per sacramenta novæ legis distinguitur
populus fidelis ab infideli, ila per sacramenta veteris legis distin­
guebatur. Ergo sacramenta novæ legis non magis imprimunt
characterem quam sacramenta veteris legis.
84. — SED CONTRA. Habens characterem non baptizatur,
quia alii characteres baptismum præsupponunt, qui etiam iterari
non debet. Sed habentes virtutem et qui sacramenta veteris
legis susceperant baptizabantur. Ergo neque per virtutes neque
per sacramenta veteris legis character imprimitur.
[H]
[Infra, d. 7, q. 2, a. 1, sol. 1 , d. 23, q. 1, a. 2, sol. 3 ; 111, q. 63, u. 6 ; Eccles. Sacrani. :
ad Hebr, c. 11, I. 7.]

85. —■ ULTERIUS. Abdetur

quod per omnia sacramenta

LEGIS NOVÆ IMPRIMATUR CHARACTER.

.’

1. In quolibet enim sacramento novæ legis est aliquid quod
est sacramentum tantum, et aliquid quod est res tantum, et
aliquid quod est res et sacramentum. Sed character in baptismo
est illud quod est res et sacramentum. Ergo in quolibet sacra­
mento novæ legis imprimitur character.
1. Ed. « est ». — 2 Ed ad. « in ».
COMMENT. IN LIB. SENTENT. - IV. --- 7

2. Præterea. Quolibet sacramento novæ legis confertur gratia,
et distinguitur recipiens a non recipiente. Cum ergo character
sit disponens ad gratiam et distinguat, videtur quod in quolibet
sacramento novæ legis character imprimatur.
86. — SED CONTRA. Nullum sacramentum in quo character
imprimitur iteratur, quia character indelebilis est. Sed quædam
sacramenta iterantur. Ergo non omnia sacramenta novæ legis
characterem imprimunt.

[III]
2.]

[Cf.

87. — ULTERIUS. Videt UR

QUOD IN SACRAMENTO BAPTISMI

CHARACTER NON IMPRIMATUR.

1. Baptismus enim sanguinis est dignior quam baptismus
fluminis, quia meretur aureolam. Sed in baptismo sanguinis
non imprimitur character. Ergo nec in baptismo fluminis.
2. Præterea. Baptismus fluminis non habet supra baptismum
flaminis nisi aquam. Sed baptismus ratione aquæ non potest
imprimere characterem, alias baptismus Joannis impressisset
characterem : quod esse non potest, cum baptizati a Joanne
iterum baptizarentur, ut supra (d. 2, 127-129) dictum est. Ergo
nec baptismus fluminis characterem imprimit.
88. — SED CONTRA est auctoritas Dionysii ex qua cha­
racteris traditio derivatur, quia ipse inducit verba illa unde
definitio characteris accipitur in tractatu de baptismo.[IV]

[IV]
[III, q. 63, a. 3.]

89. — ULTERIUS. Videtur QUOD CHARACTER
A CAUSA EFFICIENTE PRIMA A SOLO FlLIO.

SIT

SICUT

1. « Character enim est distinctio a charactere æterno impres­
sa etc. », ut supra (a. 2, 40) dictum est. Sed character æternus
est solus Filius, sicut et imago. Ergo a solo Filio character im­
primitur.
2. Præterea. Charactere configuratur et assimilatur anima
Deo. Sed principium assimilationis ad Deum est Filius. Unde
Augustinus (de vera Relig., c. 55, n. 113 ; L. 34, 172) Filium
nominat similitudinem, per quam ad unitatem reformamur1,
ut patet I lib. d. 3. Ergo character est tantum a Filio.
90. — SED CONTRA est quod Dionysius dicit quod signum
characteris datur a divina beatitudine. Sed divina beatitudo est
communis tribus personis. Ergo character non datur a solo Filio.
1. Ed. « reformantur ».

91. — RESPONSIO. Dicendum AD PRIMAM QUÆSTIONEM
quod sicut in II Eth. {β 2. 1104», 27-29 ; 1. 2, n. 264) dicit Philosophus : « virtus ex quibus innascitur, ea operatur », loquens
de virtute acquisita. Et similiter est in omnibus virtutibus quæ
ex aliquibus actibus aliquo modo causantur. Unde cum character
sit virtus seu potentia spiritualis ad actiones sacramentales
ordinata, si ex aliquo quod per nos fiat, imprimi character debeat,
oportet quod per sacramenta novæ legis imprimatur, et per ea
tantum, quia ad illas actiones tantum directe illa potentia
ordinatur.
92. — AD PRIMUM ergo dicendum quod actiones spirituales
ad quas character ordinat, intra Ecclesiam tantum exercentur.
Et ideo pro nihilo potestas ad illas actiones daretur alicui,
nisi tali modo quod innotesceret illis qui sunt de Ecclesia, ut
eum ad tales actiones admittant. Per gratiam autem et virtutes
non posset innotescere quia ignotae sunt. Et ideo oportet quod
imprimatur character per signa visibilia sacramentorum.
93. — Ad secundum dicendum quod sacramenta veteris
legis ex opere operato nihil conferebant. Et ideo illæ actiones
non requirebant aliquam spiritualem potestatem. Et ideo nec
ab illis, nec ad illa imprimebatur character.
94. — AD SECUNDAM QUÆSTIONEM dicendum quod
sacramenta legis novæ sunt sanctificationes quædam. Sancti. ficatio autem duobus modis accipitur. Uno modo pro emundatione,
quia sanctum est mundum. Alio modo pro mancipatione ad ali­
quod sacrum, sicut dicitur altare sanctificari vel aliquod hujus­
modi.
95. — Omnia ergo sacramenta sunt sanctificationes primo
modo, quia omnia dantur in remedium contra aliquem defec­
tum, ut prius d. 2 (q. 1, a. 1) dictum est; sed quædam sunt
sanctificationes etiam secundo modo, sicut patet praecipue in
ordine, quia ordinatus mancipatur ad aliquod1 sacrum ; non
autem omnia, sicut patet de poenitentia.
96. — Quicumque autem mancipatur ad aliquid sacrum
spirituale exercendum, oportet quod habeat spiritualem potestatem, et solum talis. Et ideo non omnia sacramenta novæ legis
characterem imprimunt, sed quædam quæ etiam secundo modo
sanctificationes sunt.
97. — AD PRIMUM ergo dicendum quod quamvis illud quod
est res et sacramentum in baptismo sit character, non tamen
oportet quod sit character in omnibus sacramentis in quibus
est res et sacramentum. Quid autem sit res et sacramentum in
singulis, postea singillatim ostendetur.
1. Ed. « aliquid ».

98. — Ad secundum dicendum quod quamvis quodlibet
sacramentum distinguat a non habente, non tamen tali distinc­
tione indelebili qualis est distinctio in sacramentis sanctifi­
cantibus secundo modo. Et ideo non est1 simile de omnibus
sacramentis.
99. — AD TERTIAM QUÆSTIONEM dicendum quod sicut
in naturalibus est potentia activa et potentia naturalis passiva ;
ita etiam in spiritualibus est potentia spiritualis quasi passiva
per quam homo efficitur susceptivus spiritualium actionum.
Et talis spiritualis potentia confertur in baptismo ; quia non
baptizatus effectum aliorum sacramentorum suscipere non
posset, unde2 per consequens nec aliis tradere. Et hæc est prima
distinctio qua communiter totus populus fidelis, cujus est sacra­
mentorum participem esse, ab aliis distinguitur.
100. — Alia potentia est activa spiritualis ordinata ad sacra­
mentorum dispensationem, et aliarum sacrarum hierarchicarum actionum exercitium. Et hæc potestas traditur in confir­
matione et ordine, ut suis locis patebit. Et quia in ecclesiastica
hicrarchia non omnes sunt agentes, ut puta purgantes, perfi­
cientes et illuminantes, sicut omnes sunt recipientes puta pur­
gandi, illuminandi, perficiendi ut dicit Dionysius (de Eccl.
Hierar. c. 6 ; G. 3,530) ; ideo isti duo characteres non distinguunt
popplum Dei universaliter ab aliis, sed quosdam de populo ab
aliis.
101. — AD PRIMUM ergo dicendum quod baptismus san­
guinis non habet efficaciam sacramentalem, sed solum meri­
toriam. Et ideo ibi non confertur potestas spiritualis ad actiones
hierarchicas, nec character sicut in baptismo fluminis quod est
sacramentum.
102. — Ad secundum dicendum quod nec baptismus flaminis
tantum, nec baptismus aquæ tantum sufficit ad sacramentum
nova; legis. Et ideo neuter eorum characterem imprimit.

103. — AD QUARTAM QUÆSTIONEM dicendum quod
omnis effectus in creatura est communiter a tota Trinitate.
Unde et character non est tantum a Filio, sed a tribus personis.
104. — Attribuitur autem Filio tum propter rationem simili­
tudinis ad proprium personæ, quia ipse per proprietatem est
imago et figura sive character Patçis ; tum quia virtus passionis
Christi operatur in sacramentis.
Et per hoc patet solutio ad objecta.
1. Ed. om. « est ». — 2. Ed. ad i et ».

165

DISTINCTIO IV, QUÆST. II, ART. I

t s

QUÆSTIO II
Deinde quaeritur de effectu baptismi qui est res et non sacra­
mentum.
Et circa hoc quaeruntur tria.

Primo, de effectu ipsius quantum ad remotionem mali.
Secundo, de effectu ipsius quantum ad collationem boni.
Tertio, utrum effectus ejus aequaliter participatur.
ARTICULUS I
[Q
[// Sent. d. 32, q. 1, a. 1, ari;. 1 ; a. 2, ad 3. — Infra, d. 12, q. 2, a. 2, sol. 1, ad 3 ;
d. 14, q. 2, a. 1, sol. 2, ad 3 ;“d. 17, q. 2, a. 2, sol. 6, ad 3 ; Ill.q. 69, a. 1 ; q. 79, a. 5,
ad 1 ; IV Cg., c. 69, 72.]

105. — AD PRIMUM SIC PROCEDITUR. Videtur
BAPTISMUS NON TOLLAT ACTUALEM

quod

CULPAM.

1. Baptismus enim non tollit actualem culpam nisi adsit
contritio, quia nullus suæ voluntatis arbiter constitutus —- in quo
solum potest esse actualis culpa — potest inchoare novam vitam,
nisi pœniteat eum veteris vitæ, ut in Littera (2 a) dicitur. Con­
tritio autem per se etiam sine baptismo delet culpam actualem.
Frgo baptismus nihil facit ad deletionem actualis culpæ.
2. Præterea. Diversorum morborum1 diversæ sunt medicinæ,
quia non sanat oculum quod sanat calcaneum, ut dicit2 Hiero­
nymus (in Mare, ix, 27 ; L. 30,616). Sed baptismus directe
ordinatur ut medicina contra peccatum originale. Ergo non
poterat3 salvare4 ab actuali.
3. Præterea. Aliquis qui est in proposito peccandi, non potest
consequi peccati remissionem. Sed contingit aliquem dum bap­
tizatur, peccare venialiter vel in proposito peccandi venialiter
remanere ; nec tamen propter hoc reputatur fictus. Ergo etiam
in non fictis baptismus non tollit culpam actualem.
106. — SED CONTRA est quod dicit Augustinus in Enchir.
Jc. 44 ; L. 40,253) : « Baptizati non uni tantum peccato, sed
multis, magis autem5 omnibus moriuntur quæcumque jam propria
commiserunt vel cogitatione vel locutione vel opere. » Sed hæc
sunt peccata actualia. Ergo baptismus tollit culpam actualem.
107. — Præterea. Baptismus est ordinatus ad tollendum
1. Ed. om. « morborum ». — 2. Ed. « dicitur ». — 3. Ed. « poterit ». — 4. Ed.
« sanare ». — 5. Ed. « aut ».

«

culpam originalem. Sed originale non potest tolli sine actuali
in eo qui utrumque habet, quia impium est a Deo dimidiam
sperare veniam, ut infra dicetur d. 151. Ergo baptismus tollit
etiam culpam actualem.

[II]
[Infra d. 14, q. 2, a. 1, sol. 2, ad 3 ; d. 18, q. 1, a. 3, sol. 2 ; III S. d. 19, a. 3, sol. 2;
Expos. Lit. ; III, q. 49, a. 3, ad 2 ; q. 68, a. 5 ; q. 69, a. 2 ; q. 79, a. 5, ad 1 ; q. 86,
a. 4. ad 3 ; IV Cg, c. 59, 72 ; ad Rom., c. 11, 1. 4.]

108. — ULTERIUS. Videtur

QUOD

NON

TOLLAT

OMNEM

PŒNAM TEMPORALEM DEBITAM ACTUALI PECCATO.

1. Quia sicut Augustinus dicit {in Ps. 58, n. Î3 ; L. 36, 701),
peccatum aut homo punit, aut Deus. Si ergo homo in seipso non
puniat peccatum quod commisit, a Deo punietur. Et ita per
baptismum actualis peccati poena non totaliter tollitur.
2. Præterea. Culpa non potest ordinari nisi2 per poenam.
Sed Deus nil inordinatum relinquit. Ergo non dimittit quin pro
culpa aliquam poenam infligat. Et sic baptismus non absolvit
ab omni pœna.
3. Præterea. Eucharistia est perfectius sacramentum quam
baptismus, quia8 est speciale repræsentativum passionis Christi
a qua est efficacia in sacramentis. Sed eucharistia non absolvit
etiam non indigne percipientes ab omni pœna. Ergo multo’
minus baptismus.
109. — SED CONTRA est quod dicit Ambrosius Bom. xi,
29, super illud : « Sine pœnitentia enim sunt dona Dei '· (L·. 17,
154) : « Gratia Dei, inquit, in baptismo non requirit gemitum
vel planctum vel aliquod opus, sed omnia gratis condonat. >
110. — Præterea. Christus sua simplici morte scilicet pcenai,
duas mortes in nobis consumpsit ut dicitur in Glossa Bom. vi,
6, scilicet culpæ et pœnæ. Sed in baptismo configuratur homo
morti Christi, ut ibidem (4) dicit Apostolus. Ergo absolvitur
et a culpa et a pœna.

[HI]
[Infra, d. 46, q. 2, a. 2, sol. 1, ad 3 ; II S. d. 32, q. 1 a. 2 ; d. 44, q. 2, a. 2, ad 2, 3 ;
I-Π, q. 85, a. 5, ad 2 ; q. 87, a. 7, ad 1 ; q. 109, a. 9 ; II-II, q. 104, a. 6, ad 1 ; III,
q. 49, a. 3, ad 3 ; q. 52, a. 5, ad 2 ; q. 69, a. 3 ; a. 7, ad 3 ; IV Cg., c. 55 ; De Malo, q. 4,
a. 6, ad 4 ; Quadi. VI, q. 9, a. 1.]

111. — ULTERIUS. Videtur

quod etiam tollit4 omnem

PŒNAM ORIGINALIS PECCATI.

1. Efficacius enim est donum Christi quam peccatum Adæ,
1. Ed. om. < d. 15 ». — 2. Ed. om. « nisi ». — 3. Ed. « qui ». — 4. Ed. « tollat ».

ut dicit Apostolus, Bom., v. Sed omnis pœna peccati originalis
est inducta per peccatum Adæ. Ergo per donum Christi, quod
maxime in baptismo operatur omnis pœna tollitur.
2. Præterea. Baptismus directius ordinatur contra peccatum
originale quam contra peccatum actuale. Sed tollit omnem
pœnam actualis peccati, ut Ambrosius1 dicit. Ergo et2 tollit
omnem pœnam originalis.
3. Præterea. Cessante causa cessat effectus. Sed causa pœnæ
est culpa. Si ergo tollit culpam originalem, et per consequens
aufert pœnam.
4. Præterea. Nullus qui est debitor alicujus pœnæ, evolat
statim. Sed baptizatus, si statim moriatur, evolat. Ergo non
est debitor alicujus pœnæ. Et sic baptismus absolvit ab omni
pœna etiam originalis3.
112. — SED CONTRA est, quia etiam in baptizatis « caro
concupiscit adversus spiritum ». (Gal., v, 17.) Sed hæc pugna est
ex peccato originali consecuta. Ergo non tollitur omnis pœna
originalis peccati per baptismum.
113. ■— Præterea. Necessitas moriendi et incinerationis et
pœnalitates hujus vitæ sunt pœnæ originalis peccati. Sed istæ
adhuc manent in baptizatis. Ergo baptismus non tollit omnem
pœnam originalis peccati.

114. — RESPONSIO. Dicendum AD PRIMAM QUÆSTIO­
NEM quod in generatione qualibet per introductionem formæ
omnis contraria forma expellitur, et etiam dispositio ad formam
contrariam, nisi quandoque relinquatur ex indispositione reci­
pientis formam.
115. — Unde cum baptismus sit regeneratio in vitam spiri­
tualem, omne quod est spirituali vitæ contrarium, quod scilicet
cum gratia stare non potest, quod4 est spiritualis vitæ princi­
pium, per baptismum tollitur.
Et ideo baptismus delet et originalem et actualem culpam
mortalem, et quantum est de se etiam venialem quæ disponit
ad privationem gratiæ ; quamvis quandoque culpa venialis rema­
neat post baptismum mortali remota propter indispositionem
recipientis baptismum.
116. — AD PRIMUM ergo dicendum quod baptismus îlon
requirit contritionem quasi concausam ad destructionem pec­
cati actualis quasi de se ad hoc non sufficiat, sed solum ad remo­
vendam fictionem quæ est contraria dispositio impediens effec­
tum baptismi.
117. — Ad secundum dicendum quod baptismus non ordina1. Ed. « Ambrosiaster ».— 2. Ed. om. «et».— 3. Ed. «originalis».— 4. Ed. «quæ».

tur tantum contra culpam originalem — alias circumcisis in
primitiva Ecclesia non fuisset necessarius baptismus — sed ordi­
natur ad destruendum omnem culpam quam inveniat et ad1
regenerandum in novam vitam destructa omni vetustate. Et
ideo est sicut totum potentiale habens completam potentiam
ad destruendum totaliter peccatum. Sed pcenitentia participat
aliquid de potentia, quasi pars potentialis ordinata contra aha
peccata, scilicet actualia, quia baptismus iterari non potest.
118. — Ad tertium dicendum quod quantum est de se. baptis­
mus, ut dictum est, tollit omnem culpam originalem et actualem
non solum mortalem, sed venialem, quæ quamvis non contrarietur gratiæ simpliciter, contrariatur tamen gratiæ baptismal!
quæ debet esse perfecta ratione novitatis vitæ.
119. — Sed potest impediri effectus ejus ex parte recipientis,
si sit indispositus per fictionem. Sed cum fictio sit per2 peccatum,
sicut peccatum mortale est peccatum simpliciter, ita facit fictum
simpliciter, et totaliter effectum baptismi impedit quantum
ad remissionem culpæ. Sed peccatum veniale quod in actu vel
in proposito est, facit fictum secundum quid, sicut3 et est
secundum quid peccatum, ut dispositio ad peccatum. Et ideo
impedit effectum baptismi non simpliciter, sed quantum ad
remissionem illius venialis.

120. — AD SECUNDAM QUÆSTIONEM dicendum quod
Christus per mortem suam sufficienter satisfecit pro peccatis
totius humani generis etiamsi essent multo plura. Et quia homo
per baptismum in mortem Christi baptizatur et ei commoritur
et consepelitur, ut dicitur Rom. vi, ideo baptismus, quantum
in se est, totam efficaciam passionis in baptizatum influit.
Et propter hoc absolvit non solum a culpa, sed a poena satisfactoria.
121. — AD PRIMUM ergo dicendum quod per baptismum
homo incorporatur Christo et efficitur membrum ejus. Et ideo
pœna quam Christus sustinuit, reputatur isti in satisfactionem ;
quia si patitur imum membrum, omnia alia compatiuntur, ut
dicitur I Cor. xii4, 26. Et ideo Deus in Christo peccata illa puni­
vit5, sicut dicitur Is. lui, 6, « posuit in eo iniquitatem omnium
nostrum ».
122. — Ad secundum dicendum quod poena ordinat culpam
dupliciter.
Uno modo ut satisfaciens ; et sic culpa remanet ordinata per
satisfactionem Christi.
Alio modo ut medicina sanans vel resecans membrum insanabile ;
1. Ed. « ac ». — 2. Ed. om. « per ». —- 3. Ed. om. « sicut ». — 4. αβγ « xi ». —
5. a « punit ».

el, sic culpa in baptizatis ordinatur ut sanata per gratiam oppositam.
123. — Ad tertium dicendum quod quamvis eucharistia sit
memoriale passionis Christi, non ordinatur tamen ad hoc quod
per ipsam homo regeneretur in membrum Christi crucifixi,
sed ut jam regeneratus ei adhæreat, et in ipso perficiatur. Et
ideo non est similis ratio de baptismo et eucharistia.

124. — AD TERTIAM QUÆSTIONEM dicendum quod in
peccato originali talis fuit processus quod persona corrupit
naturam, et natura corrupit personam. Unde aliquid conside­
ratur in hoc peccato quod pertinet ad naturam, aliquid quod
pertinet ad personam.
Passio autem Christi sufficienter peccatum originale abstulit
quantum ad utrumque.
125. — Sed quia sacramenta personis adhibentur, ideo bap­
tismus hoc ab homine tollit quod ex corruptione naturæ in per­
sonam redundabat. Et ideo ipsam infectionem culpae, prout afficit
personam, et pceanm illam quæ actum persona? privabat,
scilicet carentiam visionis divinæ, baptismus aufert ; sed non
aufert actu infectionem prout afficit naturam : quod patet ex
hoc quod baptizatus per actum naturæ originale transmittit in
prolem, similiter nec pœnas quæ consequuntur principia naturæ
destituta; gratia innocentiæ primi status, cujusmodi sunt rebellio
carnis ad spiritum, mors et hujusmodi pœnalitates qua? conse­
quuntur ex hoc ipso quod homo ex contrariis compositus est et
quantum ad corpus et quantum ad animam quodammodo,
scilicet quantum ad appetitum sensus et intellectus.
126. — Sed per gratiam baptismalem efficitur ut hæ pœnæ
remanentes non dominentur in personam, sed magis ei subji­
ciantur et in utilitatem ipsius cedant, inquantum sunt materia
virtutis et occasio humilitatis et exercitii.
127. — AD PRIMUM ergo dicendum quod passio Christi
sufficienter aufert et illud quod est personæ et illud quod est
naturæ per causam. Sed quia omnes homines in natura commu­
nicant, ideo effectus secundum legem communem curationis
naturæ non erit nisi in fine mundi, quando omnibus electis jam
congregatis, simul cum eis etiam alia creatura insensibilis
liberabitur a servitute corruptionis, ut dicitur Rom. vm, 21.
128. — Ad secundum dicendum quod ea qua? ad peccatum
actuale pertinent, sunt tantum personæ, quia « actus indivi­
duorum sunt ». secundum Philosophum (I Met. A 1.981», 17 :
1, 1, n. 20-22). Et ideo non est simile de pcena actuali et
originali1.
1. Ed. « actualis et originalis «.

129. ■— Ad tertium dicendum quod tollitur culpa originalis
per baptismum inquantum est infectiva personæ, non autem
inquantum est infectiva naturæ per actum generationis. Et ideo
pœnæ quæ ad corruptionem naturæ pertinent, etiam non tol­
luntur.
130. — Ad quartum dicendum quod baptizatus statim evolat,
quia nulla poena debetur sibi ratione personæ, sed ratione natural
humanæ, quæ post mortem non manet secundum hunc statum
in quo sibi poena debetur.
ARTICULUS II

[I]
[II-II, q. 47, a. 14, ad 3,; III, q. 69, a. 6.]

131. — AD SECUNDUM SIC PROCEDITUR. Videtur quod
PER BAPTISMUM NON CONFERANTUR PUERIS GRATIA ET VIRTUTES.

1. Dicit enim Augustinus in libro de Baptismo parvulorum
(ep. 98, n. 10 ad Bonifacium ; L. 33, 364) : « Parvulos fideles facit
non fides ea quæ consistit in credentium voluntate, sed fidei sacra­
mentum ». Sed fides quæ est virtus consistit in credentium volun­
tate, ut in III libro, d. 231 (q. 2, a. 3, sol. 1), dictum est. Ergo
parvuli baptizati non habent virtutem fidei, et pari ratione nec
alias virtutes quæ etiam in voluntate consistunt.
2. Præterea. Si aliquid de novo recipiatur in aliquo, oportet
quod recipiens vel influens alio modo se habeant nunc quam
prius. Sed anima pueri baptizati non alio modo se habet dum
baptizatur quam prius, quia proprium motum non habet,
carens liberi abitrii usu ; nec Deus qui est influens gratiam et
virtutes. Ergo pueri in baptismo gratiam et virtutes non reci­
piunt.
3. Præterea. Damascenus dicit (de Fide orlhod., lib. II, c. 23 ;
G. 94, 950) quod substantia npllo modo est sine propria operatione.
Sed constat quod in puero non sunt operationes virtutum, quia
non habet electionem, ut dicitur in III Eth. (γ 3.1111b, 8 ;
1. 5, n. 435), quæ in opere virtutis requiritur. Ergo non habet
virtutes.
4. Præterea. Virtutes cum sint habitus, habilitant ad actum.
Sed pueri non sunt habiles ad agendum quæ secundum virtutem
sunt. Ergo non recipiunt virtutes in baptismo.
132. — SED CONTRA Augustinus dicit quod fides datur
et nutritur in baptismo : datur quantum ad parvulos, nutritur
1. Ed. om. d. 23».

quantum ad adultos. Sed fides est virtus. Ergo virtutes dantur1
parvulis in baptismo, et eadem ratione aliæ virtutes.
133. — Præterea. Nullus admittitur ad gloriam nisi habeat
vestem nuptialem quæ est caritas. Sed pueri baptizati, si moriantur, statim evolant. Ergo habent caritatem quæ est magistra
virtutum, et per consequens alias virtutes.
[II]

;
f *

[Supra, d. 3, q. 1, a. 1, sol. 3 ; infra, d. 9, a. 1, sol. 2 ; d. 18, q. 1, a. 3, sol. 1 ;
III, q. 69, a. 4.]

134. — ULTERIUS. Videtur quod in

adultis virtutes

PER BAPTISMUM NON AUGEANTUR.

1. Augmentum enim virtutum est per meritum ; quia secundum Augustinum (ep. 186, c. 3, n. 10 ; L. 33, 819), caritas mere­
tur augeri, ut aucta mereatur et perfici. Sed in baptismo non
operatur meritum baptizati quantum ad opus operatum. Ergo
ex opere operato virtutes in baptismo non augentur.
2. Præterea. Cibus corporalis in eo qui jam pervenit ad quan<
titatem determinatam, non facit augmentum. Sed potest esse
. ·
quod aliquis ante baptismum perveniat ad quantitatem gratiæ
■ · baptismalis quam puer2 recipit, in qua3 nullum est impedimen­
tum. Ergo baptismus nihil supra gratiam adjiciet.
135. — SED CONTRA. Super illud Ps. xxn, 2 « Super aquam
refectionis educavit me », dicit Glossa (Lombardi) : « Per aug" ‘ mentum virtutis et bonæ operationis educavit in baptismo. » Ergo
’
baptismus auget virtutes habentibus.

•

[III]
[Supra d. 3, q. 1, a. 1, sol. 4, ad 3 ; a. 3, sol. 1 : d. 5, q. 2, a. 1, sol. 2 ; d. 8, q. 1, a. 1,
sol. 1, ad 1 ; III, qi 69, a. 5.]

136. — ULTERIUS. Videtur

quod baptismi effectus non

sit illuminatio.

1. Quia illuminatio ad doctrinam pertinet. Sed doctrina
fidei est per catechismum qui præcedit baptismum. Ergo non
est effectus baptismi.
2. Præterea. Illuminatio contra ignorantiam ordinatur. Sed
secundum Quosdam baptismus non ordinatur contra ignorantiam, sed magis ordo. Ergo illuminatio non est effectus
baptismi, sed magis ordinis4.
137. — SED CONTRA est quod Damascenus (de Fide
orthod., lib. IV, c. 9 ; G. 94, 1122) ponit inter effectus baptismi
illuminationem, ut patet ex ejus definitione in praecedenti
d. (15) inducta.
1. F. « fides datur », contra Ed. αβχδεη. — 2. Ed. ad. « in baptismo ». — 3. Ed.
a et contra » ; η. « in quo.» — 4. F. omnia verba hujus argumenti susdeque miscuit.

[IV]
[Cf. <[>'“" III.]

138. - ULTERIUS. Videtur quod

fecundatio non sit

EFFECTUS BAPTISMI.

1. Non enim idem est quo aliquis active generat et passive
generatur. Sed baptismus est regeneratio passiva baptizati.
Cum ergo fecunditas importet generationem activam, videtur
quod non pertineat ad baptismum.
2. Præterea. Fecunditas est proprietas consequens aliquid
quantum ad perfectum statum sui ; quia, ut dicitur in IV Alet.,
(S3. 380a, 14-5) « perfectum unumquodque est, quando potest alte­
rum generare ». Sed baptismus non ordinatur ad perficiendum,
sicut eucharistia et confirmatio, secundum Dionysium (de Eccles.
Hierarch, c. 5, p. 1, n. 3 ; G. 3, 503), sed magis ad purgandum
et illuminandum. Ergo baptismus non habet fecunditatem pro
effectu.
139. — SED CONTRA est quod dicit Glossa (Lombardi;
super illud Ps. xxn, 2, « super aquam refectionis » : « Anima
peccatorum ariditate sterilis fecundatur per baptismum. >;
[V]
[Cf.

III]

140. — ULTERIUS. Videtur quod incorporari
non sit effectus baptismi.

Christo

1. Aliquis enim incorporatur Christo et membris ejus per
fidem formatam, ut in III lib. d. 231, dixit Magister. Sed aliquis
habet fidem formatam etiam ante baptismum. Ergo incorpo­
ratio non est effectus baptismi.
2. Præterea. Incorporatio est effectus eucharistiae. Sed ad
eumdem effectum non ordinantur diversa sacramenta. Ergo
non est effectus baptismi.
141. — SED CONTRA est quod Augustinus dicit ad Boni-,
facium (ep. 98, n. 2; L. 33, 360) quod « in baptismo aliquis
membrum Christi efficitur ». Sed hoc est Christo incorporari.
Ergo incorporatio est effectus baptismi.

[VI]
[111 S. d. 18, a. 6, sol. 3, ad 2 ; III, q. 39, a. 5 ; q. 69, a. 7 ; IV Cf;., c. 69.]

142. — ULTERIUS. Videtur quod apertio
sit effectus baptismi.
1. Ed. om. « d. 23 ».

januæ non

1. Quidam enim ante passionem Christi baptizati sunt. Sed
tunc eis janua non est aperta ; quia si aliquis eorum tunc decessit,
regnum non introivit. Ergo baptismus non aperit januam regni
coelestis.
2. Præterea. Baptismus repraesentat passionem Christi, non
resurrectionem, ut videtur. Sed in resurrectione est aperta
janua, ut patet per collectam quæ dicitur in die Resurrectionis :
« Deus qui2 hodierna die per Unigenitum tuum ælernilalis nobis
aditum devida morte reserasti. » Ergo non debet iste effectus
baptismo attribui.
143. — SED CONTRA est auctoritas Bedae (d. 1), supra
inducta, quod in hoc differebat circumcisio a baptismo quod
aditum regni coelestis non aperiebat.

,

144. — RESPONSIO. Dicendum AD PRIMAM QUÆSTIO­
NEM quod circa hoc est multiplex opinio.
Quidam enim dixerunt quod pueris in baptismo nullo modo
virtutes dantur, sed solum a peccato originali mundantur ; sed
postea quando decedunt vel quando ad perfectam ætatem
veniunt, eis virtutes conferuntur, si innocentiam servent.
145. — Sed hæc opinio non potest stare ; quia « lignum cum
præcisum fuerit, ubi ceciderit, ibi stabit », Eccle. xi, 3. Et ideo si
pueris ante mortem non fuissent collate virtutes et gratia
operans et cooperans, nec in morte eis conferrentur, et sic non
salvarentur : quod falsum est.
Videtur autem hæc opinio venisse ex hoc quod virtutes actus
tantum esse credebant : quod falsum est, ut in II libro, d. 272
(q· 1, a· 1).
146. — Et ideo Alii dicunt quod pueris in baptismo dantur
gratia et virtutes non in seipsis, sed in radice sua, scilicet gratia
quæ est radix virtutum, sicut essentia animæ potentiarum ; sed
postea quando solvuntur potentiæ, perfectis organis, effluunt
virtutes in ipsos ab3 essentia animæ.
147. — Sed hoc pro tanto esse non potest, quia tunc si puer
in furiam verteretur antequam ad perfectam ætatem veniret,
nunquam in ipso potentiæ solverentur, et ita nunquam virtutes
explicite haberet. Et præterea quod potentiæ sint ligate aliquo
impedimento, non impedit habitum, sed actum, quia dormientes
et vinolenti habitus habent, sed ligatos.
148. —· Et ideo Alii dicunt, et melius, quod pueris in baptismo
dantur gratia et virtutes ; sed habitus illi ligati sunt propter
pueritiam, sicut in dormiente propter somnum. Sed pueritia
1. Ed. ad. « in ». — 2. Ed. om. « d. 27 ». — 3. Ed. « in ipsa ab ipsa a.

discedente inclinant ad bene operandum, nisi aliquis Spiritui
sancto resistat.
149. — AD PRIMUM ergo dicendum quod Augustinus
loquitur de fide et voluntate actuali quæ in pueris esse non potest.
150. — Ad secundum dicendum quod quamvis agens principale sit immobile, tamen agens instrumentale non eodem modo
se habet nunc et prius ad puerum ; quia nunc adhibetur sibi
baptismus, non autem prius. Tamen etiam sine aliqua mutabi­
litate sui Deus alicui puero posset gratiam conferre etiam sine
adhibitione sacramenti si ab æterno disposuisset se sic ei datu­
rum, sicut patet de sanctificatis in utero.
151. — Ad tertium dicendum quod duplex est actus virtutum.
Unus primus qui est perficere animam et potentias ejus ; et hunc
actum etiam in pueris1 habent. Alius est secundus qui est operari
cum electione; et hunc actum non semper habent, quia earum’
operationes sunt voluntariæ, et voluntas non habet necesse
semper agere etiam in adultis.
152. — Ad quartum dicendum quod habitus facit habilem
ad actum, tollendo inhabilitatem quæ est ex imperfectione
potentiae, non autem tollendo3 inhabilitatem quæ est ex parte
corporis, sicut patet in dormientibus.
153. — AD SECUNDAM QUÆSTIONEM dicendum quod
« per easdem causas quibus11 virtus generatur, et augetur ut dicit
Philosophus in II Eih. (β 1.1103b, 7 ; 1. 1, n. 252). Et ideo,
quia baptismi est conferre virtutes* et gratiam non habentibus,
oportet quod in habentibus augeat.
154. — AD PRIMUM ergo dicendum quod in baptismo
quamvis non operetur meritum baptizati, operatur ibi tamen
meritum Christi, quod est efficacius.
155. — Ad secundum dicendum quod gratia non habet
aliquem determinatum terminum ad quem pertingat, vel ultra
[quem]6 procedere non possit, sicut est de quantitate animalis.
Et ideo non est simile.
156. — AD TERTIAM QUÆSTIONEM dicendum quod lumen
est quo dirigimur in visionem alicujus rei.
Baptismus autem dirigit in visionem spiritualem exteriorem
et interiorem7. Interiorem quidem inquantum baptismus dicitur
sacramentum fidei quæ oculum mentis idoneum facit ad visio­
nem divinorum ; exteriorem vero, quia baptizatis conceditur inspi­
cere sacram eucharistiam, et non aliis, ut Dionysius dicit
1. Ed. « pueri », contra αβγΰςη.— 2. αβδ « eorum ».— 3. Ed. « tollit ». — 4. Ed.
om. « quibus ».— 5. Ed. «virtutem».— 6. αβγδζη om. « quem ». — 7. Ed. ad. «in».

(Eccles. Hier. c. 3, n. 7 ; G, 3, 436). Et ideo tam Damascene
quam Dionysius baptismo vim illuminativam attribuunt.
157. — AD PRIMUM ergo dicendum quod fides principaliter
est ex infusione, et quantum ad hoc per baptismum datur ;
sed quantum ad determinationem suam est ex auditu, et sic
homo ad fidem per catechismura instruitur.
158. — Ad secundum dicendum quod scientia plus dicit quam
illuminationem1. Importat enim comprehensionem eorum ad
quorum visionem illuminatio dirigebat. Et ideo scientia ad
perfectionem pertinet. Unde Dionysius doctos perfectos nomi­
nat, et doctores perfectores. Et sic contra ignorantiam ordo datur,
ut scilicet ordinati sint docti et etiam doctores aliorum.

159. — AD QUARTAM QUÆSTIONEM dicendum quod
fecunditas dicitur dupliciter.
Uno modo respectu fructus producendi in ipso qui dicitur
fecundari, sicut operationes virtutum quidam fructus boni
dicuntur. Et hoc modo fecundatur anima in baptismo, cum in
eo dentur virtutes non habentibus et augeantur habentibus.
160. — Alio modo respectu fructus producendi in altero, sicut
cum aliquis per doctrinam et sollicitudinem pastoralem in plebe
Dei fructum facit. Et hoc modo fecundatio non pertinet ad
baptismum, sed magis ad sacramentum ordinis.
161. — AD PRIMUM ergo dicendum quod ex eodem ex quo
aliquid habet generationem in natura aliqua, habet quod faciat
operationes illius naturæ. Et ideo cum per baptismum homo
regeneretur in vitam spiritualem, per ipsum homo efficitur
active fecundus et quasi genitor spiritualium operum.
162. — Ad secundum dicendum quod ratio illa procedit de
secunda fecundatione
163. — AD QUINTAM QUÆSTIONEM dicendum quod incor­
porari Christo contingit dupliciter, scilicet merito et numero.
Merito quidem potest aliquis de Ecclesia effici, quod est Christo
incorporari, etiam ante baptismum actu susceptum, sed non
ante baptismi propositum vel ipsum baptismum post tempus
gratiæ revelatæ.
Sed numero non potest aliquis effici de Ecclesia nisi per bap­
tismum. Unde aliquis ante baptismum non admittitur ad percep­
tionem eucharistiæ et aliorum sacramentorum Ecclesiae, ut prius
dictum est (156).
164. — AD PRIMUM ergo dicendum quod objectio illa pro­
cedit de prima incorporatione.
1. Ed. « illuminatio ».

165. — Ad secundum dicendum quod perceptio eucharistias
præsupponit incorporationem absolute, quia capitis virtus non
communicatur membro nisi jam unito. Sed per eucharistiam est
perfecta influentia a capite in membro. Et quantum ad hanc
perfectionem incorporatio est effectus eucharistiæ.
166. -- AD SEXTAM QUÆSTIONEM dicendum quod ape­
rire januam regni ccelestis nihil aliud est quam amovere impe­
dimentum quo aditus in regnum cæleste toti naturæ humanæ
prohibebatur. Hoc ergo impedimentum absolute quantum ad
omnes remotum fuit sufficienter per passionem Christi. Sed
illa remotio efficienter fit quoad istum, secundum quod par­
ticeps fit passionis Christi jam factæ per baptismum. Et sic
baptismus quasi causa instrumentalis aperit januam regni
ccelestis quoad istum, sed passio ut causa satisfactoria quoad
omnes.
167. — AD PRIMUM ergo dicendum quod hæc ratio erat,
quia passio Christi in cujus virtute baptismus agit, nondum
facta erat, nec per eam1 aditus regni coelestis apertus. Unde
ratio probat quod baptismus non habet2 hanc virtutem quasi
causa principalis.
168. — Ad secundum dicendum quod aditus regni ccelestis
aperitur tripliciter. Uno modo quantum ad gloriam animæ ; et
sic in Passione apertus est. Unde dictum est latroni, Luc.
XXIII, 43 : « Hodie mecum eris in paradiso ». Alio modo quantum
ad gloriam corporis ; et sic apertus est in Resurrectione. Alio
modo quantum ad locum gloriæ congruentem ; et sic est apertus
in Ascensione.
169. — Et his tribus modis baptismus instrumentaliter aperit
quod ad istum. Agit autem® virtute et Passionis et Resurectionis et Ascensionis, inquantum homo configuratur Christo
passo per immersionem qua quodammodo Christo consepelitur,
et ei resurgenti quantum ad nitorem qui resultat ex aqua, et
ascendenti quantum ad elevationem baptizati de sacro fonte.
Unde baptismus passioni appropriatur, quia etiam gloria anima:
principalior est et causa quodammodo aliorum. Et in hujus
signum baptizato Domino coeli aperti sunt super eum, Mat.
hi, 16.

1. Ed. « eum ». — 2. Ed. « habeat ». — 3. Ed. < enim ».

ARTICULUS III

[I]
[III, q. 69, a. S.]

170. — AD TERTIUM SIC PROCEDITUR. Videtur

QUOD

BAPTISMUS NON ÆQUALEM EFFECTUM HABEAT IN OMNES QUANTUM
AD REMOTIONEM MALI.

1. In adultis enim removet peccatum actuale et originale,
sed in pueris originale tantum. Ergo plus efficit in adultis quam
in pueris quantum ad mali remotionem.
2. Præterea. Mitigatio fomitis est effectus baptismi. Sed
post baptismum in quibusdam invenitur fomes magis mitigatus
quam in aliis. Ergo in eis efficacius baptismus se habuit in remo­
tione mali.
171. — SED CONTRA. Baptismus habet efficaciam ad remo­
vendum malum, secundum quod habet quamdam similitudinem
mortis. Sed morientium unus non magis moritur quam alius.
Ergo et baptismus æqualiter in omnibus mala aufert.
[II]

172. — ULTERIUS. Videtur quod etiam

æqualis gratia

OMNIBUS IN BAPTISMO CONFERATUR, QUI NON FICTE ACCEDUNT.

1. In baptismo enim operatur passio Christi quæ habet quo­
dammodo efficaciam1 infinitam. Sed finitum infinito additum
nihil majus efficit. Cum ergo devotio accedentis qua unus alium
excedit sit quoddam bonum finitum, videtur quod devotio vel
aliquid hujusmodi efficere non possit quin omnes in baptismo
æqualem gratiam consequantur.
2. Præterea. Ad baptismi effectum capiendum non requi­
ritur alia concausa, sed solum ut impedimentum removeatur. Sed
nullus recipit gratiam in baptismo nisi ab eo sit impedimentum
remotum. Ergo omnes gratiam recipiunt æqualem.
173. — SED CONTRA. Damascenus dicit (IV de Fide orth.,
c. 9 ; G. 94,1122; quod peccatorum remissio cunctis æqualiter
a Christo datur, gratia autem Spiritus sancti secundum propor- ,
tionem fidei et præparationem. Sed non omnes cum æquali
fide nec æqualiter præparati ad baptismum accedunt. Ergo non
omnes æqualiter gratiam consequuntur,

1. α « gratiam ». —

[III]
174. — ULTERIUS. Videtur quod nec etiam pueri

in

BAPTISMO CONSEQUANTUR ÆQUALEM GRATIAM.

1. Quia in Angelis secundum quantitatem naturalium gratia
infundebatur. Sed unus puerorum habet meliora naturalia quam
alius. Ergo et majorem gratiam in baptismo recipit.
2. Præterea. Quidam in baptismo recipiunt gratiam finalem,
qui innocentiam baptismalem usque ad1 finem servant, quidam
autem non. Ergo etiam de pueris aliqui aliis majorem gratiam
consequuntur.
175. — SED CONTRA. Gratia baptismalis in pueritia non
opponitur nisi peccato originali. Sed unus puer non habet plus
de peccato originali quam alius. Ergo nec majorem gratiam
baptismalem recipit unus alio.

176. — RESPONSIO. Dicendum AD PRIMAM QUÆSTIO­
NEM quod baptismus universaliter aufert in eo qui non ficte
accedit culpam personam inficientem quam invenit, ut dictum
est ; et sic accedit ad terminum. Ea autem quæ in termino sunt,
intentionem non recipiunt.
177. — Et ideo quantum ad remotionem culpæ, æqualem
effectum habet baptismus in omnibus. Et similiter est de poena
personali quæ respondet culpæ originali prout est inficiens
personam, scilicet carentia divinæ visionis.
178. — Sed contra aliam pœnam ex principiis naturæ corruptæ consequentem, sicut est concupiscentia vel formes, reme­
dium adhibetur in baptismo, ut non dominentur per gratiam in
baptismo collatam. Et ideo simile est de poena illa et de gratia.
179. — AD PRIMUM ergo dicendum quod hoc non est de
efficacia baptismi quod non tot peccata destruit in uno quot
in alio, sed quia non tot invenit in uno quot in alio : in quolibet
enim destruit omnia quæ invenit.
180. — Ad secundum dicendum quod illa objectio procedit
de secunda pœna quæ habet reprimi per baptismum ex parte
gratiæ collate.
181. — AD SECUNDAM QUÆSTIONEM dicendum quod
actus activorum recipiuntur in passivis secundum suam dispo­
sitionem.
182. — Et ideo quamvis baptismus, ut2 passio Christi quæ
in eo operatur, quantum est de se, æqualem respectum ad omnes
1. a « in ». — 2. a « aut », contra βγ ; Fd. « ut et ».

i

habeat, quia tamen quidam ad baptismum cum majori præpa\ ratione fidei et devotionis accedunt quam alii, ideo quidam aliis
majorem gratiam consequuntur. Nullus enim gratiam in termino
recipit, ut intendi non possit per baptismum.
183. — AD PRIMUM ergo dicendum quod devotio baptizati
non addit1 quasi concausa, ut efficienter agar ad gratiæ recep­
tionem, sed additur quasi dispositio materialis. Et ideo secun­
dum diversitatem ipsius participatur baptismi effectus.
184. — Ad secundum dicendum quod quando adultus bap­
tizatur, non solum requiritur ad percipiendum baptismi effectum
removens prohibens, scilicet fictionem, sed etiam requiritur
dispositio quasi materialis, scilicet devotio et fides recipientis
baptismum. Et secundum quod magis vel minus invenitur
dispositus, effectum baptismi diversimode consequitur.
185. — AD TERTIAM QUÆSTIONEM dicendum quod in
pueris baptizatis nihil ex parte eorum requiritur, sed habent
quasi pro dispositione ad salutem fidem Ecclesiæ, et pro effec­
tivo salutis virtutem passionis Christi quæ operatur in baptismo.
Et hæc duo æqualiter ad omnes pueros se habent. Et ideo non
differunt quantum ad effectum baptismi suscipiendum, sed
omnes æqualem gratiam suscipiunt.
186. — AD PRIMUM ergo dicendum quod non est simile
de pueris et de Angelis ; quia Angeli differunt specie, secundum
multorum opinionem, pueri autem non. Unde non est tanta
differentia naturalium in pueris sicut in Angelis.
187. — Vel dicendum quod in Angelis secundum propor­
tionem gradus naturalium erat etiam proportio conatus qui
ex parte eorum requirebatur, et ideo accipiebant gratiam secun­
dum proportionem naturalium. In pueris autem non requiritur
aliquis actus ex parte eorum. Et ideo non est simile.
188. — Ad secundum dicendum quod gratia accepta in pueris,
non facit eis necessitatem ad bonum, sed inclinationem tantum.
Et ideo postquam ad perfectam ætatem pervenerint, possunt
diversimode gratia recepta uti. Et inde est quod quidam pro­
ficiunt et perserverant, quidam vero deficiunt, non ex diversa
quantitate gratiæ in baptismo perceptæ.

1. Ed. « additur ».

QUÆSTIO III
Deinde quaeritur de recipientibus baptismum.
Et circa hoc quaeruntur tria.

Primo, de pueris et aliis usu rationis carentibus, quos constat
sacramentum et rem sacramenti percipere.
Secundo, de fictis qui recipiunt sacramentum et non rem
sacramenti.
Tertio, de baptizatis baptismo flaminis et sanguinis, qui non
recipiunt sacramentum, sed rem sacramenti.
ARTICULUS I

[I]
\Jnfra d. 9, a, 5, sol. 4, ad 2; d. 18, q. 1, a. 3, sol. 1 : l-II, q. 113, a. 3, ad 1 ; III, q. 68,
a. 9 ; De Malo, q. ύ, a. 1 ; Quodl. IV, q. 7, a. J ; q. 12, a. 1.]

189. — AD PRIMUM SIC PROCEDITUR. Videtur

puod

PUERI BAPTISMI SACRAMENTUM SUSCIPERE NON POSSINT1.

1. .Marc, ult., 16 : « Qui crediderit et baplizatus fuerit, salvus
erit»: ex quo patet quod credere præsupponitur ad baptismum.
Sed pueri non possunt credere, quia non possunt aliquid « cum
assensione cogitare ». Ergo pueri non possunt suscipere sacra­
mentum baptismi.
2. Præterea. In baptismo fit quædam obligatio hominis ad
ea quæ sunt fidei christianæ servanda. Sed obligatio non potest
fieri nisi ab eo qui est suæ voluntatis arbiter constitutus. Ergo
pueri sacramentum baptismi suscipere non possunt.
3. Præterea. « Per baptismum, ut dicit Dionysius {Eccles·
Hier., c. 2; G. 3, 391;, fit aliquis particeps communionis
divinorum ». Sed pueris non competit sacra communicare. Ergo
non competit eis sacramentum baptismi.
190. — SED CONTRA est quod Dionysius dicit, ult. cap.,
Eccles. Hier. (η. 11 ; G. 3, 566) quod « divini nostri duces »,
scilicet Apostoli^ « probaverunt infantes recipi ad baptismum ».
Ergo pueri possunt sacramentum baptismi recipere.
191. — Præterea. Baptismus circumcisioni successit. Sed cir­
cumcisio pueris conferebatur. Ergo et baptismus debet pueris
dari.
1. q ad. « Dicitur enim ».

[Infra, d. 6, q. 2, a. 1, sol. 2, ad 1 ; d. 17, q. 3, a. 1, sol. 4 ; 111, q. 39, a. 3, ad 1 ;
q. 68, a. :i.]

192. — ULTERIUS. Videtur quod melius sit baptismum
differri quam statim in pueritia dare, nisi necessitas
MORTIS EMERGAT.

1. Quia omnis Christi actio, nostra est instructio. Sed Christus
baptismum accipere voluit in trigesimo anno vitæ suæ, ut dicitur
Lue, in, 23. Ergo et similiter apud nos debet usque ad tempus
perfectæ ætatis differri.
2. Præterea. Medicina efficax debet sumi quando maxime
potest juvare. Sed baptismus maxime juvaret in fine vita? vel
saltem in perfecta ætate ; quia per ipsum omnia delicta adoles­
centi® et juventutis solverentur. Ergo usque tunc deberet
differri.
3. Præterea. Magis afficitur homo ad ea quæ ex seipso acquirit
quam ad ea quæ ab alio accipit, l/nde et illi qui ex propria acqui­
sitione divitias habent, non sunt ita liberales sicut qui ab aliis
acceperunt, ut dicit Philosophus in IV Eih. (δ 2.1120». 10 s. :
1. 2, n. 674-5). Sed pueri qui baptizantur, quasi ab aliis baptis­
mum suscipiunt ; adulti autem ex seipsis ad baptismum acce­
dunt. Ergo magis allicerentur ad fidem christianam quæ in
baptismo suscipitur, si baptizarentur adulti, quam si baptiza­
rentur infantes.
193. — SED CONTRA. Medicina debet quam citius morbo
apponi. Sed baptismus est medicina contra originale peccatum
quod etiam in pueris est. Ergo debet eis baptismus dari statim.
194. — Præterea. Melius est impedire malum ne fiat, quam
jam factum destruere. Sed per baptismum debilitatur fomes, ne
dominetur in nobis et in peccatum actuale nos præcipitet ; et
sic in pueritia susceptus futura peccata impedit. Ergo melius
est tunc dari baptismum quam postea ad destruendum peccata
præterita.

[Ill]
[Zn/ra, d. 6, q. 1, a. 2, sol. 3, ad 2 ; d. 23, q. 2, a. 2, sol. 3, ad 2 ; d. 25, q. 2, a. 1, ad 2 ;
d. 34, a. 4, ad 1 ; MI, q. 113, a. 3, ad 1 ; 111, q. 68, a. 12 ; De Ver., q. 28, a. 3, ad 2.]

195. — ULTERIUS. Videtur

quod adultis usu rationis

CARENTIBUS BAPTISMA1 DARI NON DEBEAT.

1. In adultis enim non solum per baptismum originale, sed
etiam actualia peccata solvuntur. Sed contra actuale peccatum
quod quis ex seipso commisit requiritur proprius motus liberi
1. Ed. « baptismus ». —

arbitrii. Ergo his adultis qui usum liberi arbitrii non habent,
baptismus dari non debet.
2. Præterea. Nulli contradicenti sacramentum exhiberi opor­
tet. Sed quandoque amentes et furiosi contradicunt. Ergo eis
baptismus dari non debet.
3. Præterea. Dormientes, secundum Philosophum (V De
generat, animal. £1. 779, 1), vivunt vita plantæ. Sed baptismus
non datur nisi viventi vita humana, quæ est secundum animam
rationalem. Ergo dormienti baptismus dari non debet.
196. — SED CONTRA est quod Augustinus dicit IV Con­
fess. !c. 4 ; L. 32, 696), de amico suo qui cum desperaretur,
baptizatus est nesciens, et tamen in ipso baptismus efficaciam
habuit : quod patet ex hoc quod postea perversæ suasioni con­
tradixit. Ergo etiam carentibus usu rationis, baptismus dari
potest.
197. — Præterea. Pueri, qui nunquam habuerunt usum
rationis, baptizantur. Ergo multo amplius illi qui aliquando
habuerunt, quamvis nunc non habeant.

198. — RESPONSIO. Dicendum AD PRIMAM QUÆSTIO­
NEM quod diversi status mundi comparantur diversis aetatibus
unius hominis, sicut Augustinus dicit in lib. 83. Quæstionum
(q. 58 ; L. 40,42). Unde sicut nullus status mundi fuit in quo
esset humano generi præclusa via salutis, ita nulla ætas hominis
unius est in qua sibi via salutis praecludatur.
199. — Unde cum in pueris sit peccatum originale, per quod
a consecutione æternæ salutis impediuntur, oportet quod eis
adhiberi possit aliquod remedium ad removendum prædictum
impedimentum. Hoc autem est baptismus. Unde divinæ mise­
ricordiae contradicit qui negat baptismum parvulis posse exhi­
beri. Et propter hoc hæreticum est hoc dicere.
200. — AD PRIMUM ergo dicendum quod pueri quamvis
non habeant actum fidei, habent tamen habitum quem in
bâptismo suscipiunt, sicut et habitus aliarum virtutum. Sed si
verbum Domini intelligatur de actu fidei, tunc referendum est
ad illos tantum qui per doctrinam Apostolorum instruendi1
erant, de quibus prædixerat : « Prædicale Evangelium omni
crealuræ ». Nulli enim eorum quibus Evangelium prædicandum
erat, baptismus dari debebat, nisi crederet.
201. — Ad secundum dicendum quod obligatio in baptismo
non fit ad aliquid ad quod non omnis homo teneatur
202. — Ad tertium dicendum quod sicut ille qui adscribitur
ad militiam non oportet quod statim in pugnam vadat, sed
1. Ed. « imbuendi », contra αβγδ.

quando opportunitas imminebit1 ; ita nec ille qui in baptismo
adscribitur ad divinas actiones, oportet quod statim ad eas
dimittatur, sed quando tempus opportunum fuerit.

203. — AD SECUNDAM QUÆSTIONEM dicendum quod
magis laudabile est quod pueri quam citius poterint baptizentur
commode, non expectata perfecta ætate, propter tres rationes.
Primo, quia propter imbecillitatem naturæ de facili mori
possunt et damnari ; unde ut damnationis periculum evitetur,
debent baptismo præveniri.
204. — Secundo, propter infestationes dæmonum qui non
habent tantam potestatem in pueris baptizatis ab originali
mundatis, quantam2 in illis qui adhuc originale habent, neque
quantum ad nocumenta spiritualia, neque quantum ad nocu■'ïfj
menta corporalia.
,
205. — Tertio, quia in pueritia facilius homo ad aliqua induk
citur et firmius inhæret secundum quod dicit Philosophus in
f.
II Eth. Q81. 1103», 23-5 ; 1. 1, n. 254) : « Non parum differt ex
juvene confeslim assuefieri, sed multum ; magis autem omne » ;
>.
et hanc causam assignat Dionysius in fine Ecetes. Hierar. (n. 11 ;
j}
G. 3,567), dicens : « Tradit autem puerum sacris symbolis », idest
I ·
sacramentalibus signis, « summus sacerdos, ut cum eis conversetur,
et neque formetur in vitam alteram, nisi divina contemplantem
'
semper ».
206. — AD PRIMUM ergo dicendum quod Christus suscepit
.
baptismum quasi ipsum instituens vel consecrans. Hoc autem
ad doctoris vel sacerdotis officium pertinet, nuntiare viam salutis.
.
Et ideo ante tempus perfect® ætatis, quod competit esse in
'j·
doctore vel sacerdote, baptizari non debuit. Nec est simile de
'aliis qui baptismum suscipiunt, ut ab eo juventur.
H
207. — Ad secundum dicendum quod in baptismo confertur
gratia ad bene vivendum, et peccata tolluntur praeterita et
i ·'
impediuntur futura. Et ideo quamvis baptismus in fine vitæ
i
susceptus plura peccata praeterita tolleret, tamen pauciora impe1
diret et ad pauciora bona promoveret, et ideo minus essetmtilis.
J
208. — Præterea. Multis casibus subjacet humana vita, et
j i
posset contingere ut qui baptismum in fine accipere expectaret,
I ;
morte subita præventus expectatione sua frauderetur.
’
209. — Ad tertium dicendum quod gratia baptismalis non
’
est per acquisitionem hominis, sed dono Dei.
210. — Præterea. Status paupertatis ante divitias acquisitas
4·
non inclinat affectum ut homo paupertatem sequatur, sed magis

Î

y■

1. α «imminet
« quantum ».

α «immineat»,

β

« imminebat»,

γ

«imminebit». — 2, Ed

ut. paupertatem fugiat. Status autem peccati ante gratiam vel
virtutem relinquit propter assuetudinem inclinationem in anima
ut facilius in peccatum labatur. Et ideo non est simile de acqui­
sitione pecuniæ et1 gratiæ vel virtutis.
211. — AD TERTIAM QUÆSTIONEM dicendum quod de
amentibus distinguendum est.
Quidam enim sunt qui ex nativitate amentes fuerunt et nun­
quam habent aliqua lucida intervalla. Ei de talibus videlur esse
idem judicium quod de pueris.
212. — Quidam autem amentiam incurrerunt ex infirmitate
vel aliquo hujusmodi, et habent aliqua lucida intervalla. Et de
istis dicendum est quod si antequam amentiam incurrerunt vel
dum habent lucida intervalla fuerunt in proposito baptismum
suscipiendi, si necessitas sit, possunt baptizari, et baptismi
sacramentum suscipiunt et rem sacramenti, etiam si tunc actu
dissentiant quando baptizantur in amentia existentes.
213. — Si autem ante amentiam contradixerint, non recipiunt
sacramentum neque rem sacramenti.
214. — AD PRIMUM ergo dicendum quod sicut in adulto
qui habet usum rationis, disponit ad gratiam baptismalem2
suscipiendam motus liberi arbitrii quem habet dum baptizatur,
ita in amente motus liberi arbitrii3 quem habebat dum same
mentis erat.
215. — Ad secundum dicendum quod effectus baptismi in
mente suscipitur, nec impeditur nisi ex contradictione mentis.
Illi autem qui mentis usum non habent, non contradicunt mente,
sed magis phantasia ducti. Et ideo talis contradictio effectus
baptismi non impedit, quando mentis consensus præcessit.
216. —- Ad tertium dicendum quod dormientes baptizandi
non sunt, nisi periculum mortis immineat. Et tunc similiter
distinguendum est de dormientibus sicut de illis qui amentiam
incurrerunt4 post statum sanæ mentis.
ARTICULUS //

[I]
.Sujwa, q. 2, a. 1, sol. 1, ad 3 ; d. 12, q. 2, a. '1 ; sol. 3, ad 3 ; III, q. G9, a. 9 ; q. 37,
a. 3, ad. 2.]

217. — AD SECUNDUM SIC PROCEDITUR. Videtur
NULLA

INDISPOSITIO

VOLUNTATIS

HUMANÆ

POSSIT

ouod

EFFECTUM

BAPTISMI IMPEDIRE.
1. a « vel ». — 2. a om. « baptismalem ». — 3. Ed. om. per homot. « quem habet
dum baptizatur, ita in amente motus liberi arbitrii ». — 4. Ed. « incurrunt ».

1. Ea enim quæ sunt a natura, sunt magis permanentia quam
ea quæ sunt a voluntate. Sed originale peccatum1 est peccatum
naturæ, quod baptismi effectum non impedit. Ergo nec aliqua
indispositio voluntatis baptismum in suo effectu impedire potest.
2. Præterea. In naturalibus indispositio materiæ non impedit
effectum agentis totaliter, nisi quando contraria dispositio quæ
est in materia est fortior quam virtus agentis, sicut patet de
aquositate lignorum per comparationem ad calorem ignis. Sed
« virtus divina quæ in sacramentis secretius operatur salutem, » ut
Augustinus2 dicit, est potentior qualibet indispositione nostra?
voluntatis. Ergo non potest propter indispositionem voluntatis
effectus baptismi totaliter tolli.
3. Præterea. Baptismus, sicut et alia sacramenta, instru­
mentum est divinæ misericordiæ operantis salutem. Sed divina
misericordia operans salutem etiam voluntatem in bonum mutat
per gratiam prævenientem. Ergo et baptismus indispositionem
voluntatis magis tollit quam ab ea impediatur.
218. — SED CONTRA. Rom. xi, 29, super illud : « Sine
pœnitentia sunt dona Dei et vocatio », dicit Ambrosius3 (L. 17,161
quod gratia Dei in baptismo non requirit nisi solam fidem et
contritionem. Sed per hæc duo tollitur omnis contrarietas volun­
tatis ad gratiam. Ergo requiritur ad baptismum ut indispositio
voluntatis tollatur.
219. — Præterea. Secundum Augustinum (serni. 159, c. 11 :
L. 38,923) : « qui creavit te sine te, non justificabit te sine te ». Sed
ille qui habet indispositam voluntatem non cooperatur’ Deo,
immo magis in contrarium operatur. Ergo in baptismo non
justificatur.

'

[II]
[Cf. qlam I]

220. — ULTERIUS. Videtur ouod hujusmodi volunta­
tis INDISPOSITIO NON DEBEAT DICI FICTIO.

1. Secundum enim unumdquoque peccati genus contingit
voluntatem esse indispositam ad baptismalis gratiæ susceptio­
nem. Sed fictio est speciale peccatum, quia opponitur speciali
virtuti, scilicet veritati, ut patet per Philosophum in Ιλ’2 Eth.
(δ 13.1127a, 20 ; 1. 15, n. 834). Ergo non debet dici universale
impedimentum baptismalis gratiæ.
2. Præterea. Augustinus dicit lib. I de Baptism, contra
Donalislas (c. 12 ; L. 43,119 et lib. VII, c. 53 ; L. 43,242), quod
1. Ed. om. « peccatum ». — 2. Cf Isidor., lib. IV, Etymol. c. 19, n. 40, L. 82, 205.
— 3. Ambrosi astfr .— 4. Ed. « v ».

« fidus est qui non credit ». Sed sicut in baptismo datur fides,
Ha et aliæ virtutes et praecipue caritas per quam aliquis1 fit
filius Dei. Ergo fictio non magis debet poni impedimentum
baptismi, quam opposita aliarum virtutum.
3. Præterea. Secundum Augustinum (ubi supra) alio modo
fictus est qui indevotus accedit. Sed indevotio potest esse sine
peccato mortali ; talis autem non habet aliquod impedimentum
baptismi. Ergo impedimentum baptismi non debet dici fictio.
4. Præterea. Secundum Augustinum (ubi supra) alio modo
dicitur fictus qui aliter celebrat. Sed qui non servat formam
Ecclesiae, non confert sacramentum neque suscipit. Ergo talis
fictio non est impedimentum sacramenti.
5. Præterea. Alio modo fictus ab Augustino (ubi supra)
dicitur qui contemnit suscipere. Sed talis non suscipit. Ergo talis
fictio non impedit sacramenti effectum.
[III]
[Supra, d. 1, q. 2, a. 4, sol. 1, ad 3 ; d. 15, q. 1, a. 3, sol. 3, ad 2 ; III, q. 69, a. 10.]

221. — ULTERIUS. Videtur quod recedente fictione
baptismus effectum non consequatur.
1. Opus enim mortuum nunquam vivificatur, ut infra, d. 14a
dicetur. Sed opus mortuum dicitur quod in peccato mortali
factum est. Cum ergo ficte accedens ad baptismum in peccato
mortali sit, baptismus ille nunquam vivificari poterit, ut ei
gratiam conferat
2. Præterea. Effectus baptismi est ab omni culpa et poena
absolvere. Sed hoc non accidit recedente fictione, quia a pœna
peccatorum quæ post baptismum commisit non absolvitur ;
alias esset majoris efïicaciæ in ficte accedentibus quam in aliis,
quibus ad deletionem sequentium peccatorum baptismus non
operatur. Ergo recedente fictione baptismus non habet suum
effectum.
3. Præterea. Sicut aliquis ficte accedit ad baptismum, ita
etiam ad eucharistiam. Sed recedente fictione eucharistiæ
effectum non percipit qui prius fictus accesserat. Ergo nec etiam
recedente fictione aliquis baptismi effectum percipit.
222. — SED CONTRA. Remota causa removetur effectus.
Sed causa impediens effectum baptismi erat fictio. Ergo remota
fictione baptismus effectum suum habebit.
223. — Præterea. Cuilibet culpæ in statu viæ potest remedium
adhiberi. Sed contra originalem culpam non est aliud remedium
quam baptismus. Ergo cum ficte accedentibus originale non
1. Ed. « aliis ». — 2. Ed. om. « d. 14 ».

remittatur, oporteret baptismum iterari si recedente fictione
baptismus effectum suum non haberet : quod est inconveniens
et haereticum.
224. — RESPONSIO. Dicendum AD PRIMAM QUÆSTIO­
NEM quod duplex est effectus baptismi.
Primus qui1 est res et sacramentum, scilicet character. Et quia
character non imprimitur ad præparandam2 hominis voluntatem
ut aliquid bene fiat, cum non sit habitus sed potentia, ut dictum
est ; ideo hunc effectum3 voluntatis indispositio non impedit,
dummodo aliqualis sit voluntas sacramentum recipiendi.
225. — Alius effectus est qui est res· et non sacramentum,
Scilicet gratia et virtutes4 quæ ad ipsam consequuntur, per quæ
hominis voluntas praeparatur ut, bene velit et bene operetur.
Et ideo ad hunc effectum percipiendum non sufficit quaelibet
voluntas sacramentum recipiendi, sed requiritur voluntas talis
a qua removeatur omnis indispositio5 contraria gratiæ baptismal!,
quia contraria non se compatiuntur. Unde manente contraria
dispositione, baptismus ultimum suum effectum habere non
posset.
226. — AD PRIMUM ergo dicendum quod peccatum ori­
ginale eo ipso quod non est voluntarium voluntate hujus per­
sonæ, habet quod in voluntate in qua ultimus effectus baptismi
effici debet, indispositionem aliquam non causet ; et ideo
effectum baptismi impedire non potest.
227. — Ad secundum dicendum quod de ratione voluntatis
est ut cogi non possit. Et ideo non est similis ratio de indispositione voluntatis et aliarum rerum naturalium quæ per violen­
tam actionem agentis dispositiones contrarias admittunt.
228. — Ad tertium dicendum quod sicut in his quæ ad esse
naturæ spectant, quædam Deus operatur mediantibus rebus
naturalibus, quædam autem sibi reservavit, ita etiam in his
• qüæ ad gratiam pertinent, quædam operatur mediantibus sacra­
mentis, quædam autem immediate operatur ; et quandoque
præter legem naturæ, sicut et miracula facit præter rationes
seminales seu naturales.
229. —- Et de hujusmodi est permutatio voluntatis eorum
qui gratiæ contrariam voluntatem habent non solum habitu —
quod quandoque contingit in his qui non ficte accedunt se6
ad gratiam disponentibus quam in ipso momento baptismi con­
sequuntur —- sed etiam eorum qui contrariam actu voluntatem
habent, sicut de Paulo accidit, Act. ix.
1. Ed. om. « qui ». — 2. Ed. « præparandum ». — 3. Ed. « affectum ». — 4. Ed.
om. « virtutes ». —- 5. F. « dispositio ». — 6. Ed. « sed ».

230. — AD SECUNDAM QUÆSTIONEM dicendum quod ad
hoc quod aliquis alicujus agentis effectum percipere debeat,
oportet quod se habeat in debita dispositione ad causam agen­
tem et ad effectum percipiendum. Et ideo indispositio volun­
tatis quæ effectum ultimum baptismi impedit est duplex :
una secundum ordinem ad ipsum sacramentum ; alia secun­
dum ordinem ad effectum sacramenti.
231. — Ad ipsum autem sacramentum contingit voluntatem
esse indispositam dupliciter : uno modo per subtractionem neces­
sarii ; alio modo per positionem contrarii.
Quia autem omnis actio est per contactum, ideo necessarium
est quod recipiens sacramentum quodammodo contingat ipsum,
el per intellectum quem quidem contactum facit fides, ei per
affectum quem contactum facit devotio. Et ideo indispositus
reputatur et qui non credit et qui indevotus accedit
Similiter autem duplex est contrarium quod subtrahi oportet.
Unum est ex parle eorum quæ exterius aguntur ; et sic indispo­
situs est qui aliter celebrat.
Aliud est ex parle virtutis intrinsecæ quæ secretius operatur
salutem ; et sic indispositus est qui contemnit.
232. — Similiter autem per comparationem ad effectum
baptismi, oportet quod disponatur aliquis adhibendo necessa­
rium, scilicet fidem quæ cor purificat, et quod removeat contra­
rium, scilicet peccatum, per contritionem. Et ideo Ambrosius
dicit quod non sunt necessaria ex hac parte nisi fides et contritio,
tamen contritio etiam in devotione includitur.
233. — AD PRIMUM ergo dicendum quod fictio proprie est
cum aliquis aliquid ostendit dicto vel facto quod non est in rei
veritate. Hoc autem contingit dupliciter.
Uno modo quando ex hac intentione aliquid dicitur vel fit,
ut aliud ostendatur quam rei veritas habet ; et tunc fictio est
speciale peccatum, et sic non accipitur hic.
234. — Alio modo quando aliquid ostenditur quod rei veritas
non habet dicto vel facto, etiam si non propter hoc dicatur vel
fiat ; et sic accipitur hic fictio. Quicumque enim ad baptismum
accedit, ostendit se veteri vitæ abrenuntiare et novam inchoare.
Unde si voluntas ejus adhuc in vetustate vitæ remaneat, aliud
ostendit quam sit in rei veritate ; et ideo est fictio.
235. — Ad secundum dicendum quod in sacramentis præcipue
fides operatur, per quam sacramenta quodammodo continuantur
suæ causæ principaliter agenti et etiam ipsi recipienti. Et ideo
defectus fidei specialius pertinet ad fictionem quæ est in sacra­
mentis, quam defectus aliarum virtutum.
236. —· Ad tertium dicendum quod devotio hic accipitur
voluntas consequendi baptismum totaliter, et quantum ad sacra-

mentum et quantum ad rem sacramenti. Et hujus devotionis
defectus non potest sine peccato mortali esse ; quamvis defectus
devotionis prout importat fervorem caritatis in reverentia Dei
et divinorum, possit esse sine peccato mortali.
237. — Ad quartum dicendum quod aliter celebrans quan­
doque non variat ea quæ sunt de essentia sacramenti, et tunc
confertur sacramentum ; sed non consequitur aliquis rem sacra­
menti, hisi suscipiens sacramentum sit immunis a culpa aliter
celebrantis.
238. — Ad quintum dicendum quod non loquimur hic dc
contemptu quo aliquis abjicit sacramentum non recipiens
ipsum, sed quo aliquis parvipendit non æstimans in eo esse
efficaciam ad salvandum.

189

239. — AD TERTIAM QUÆSTIONEM dicendum quod in
baptismo imprimitur character qui est immediata causa dispo­
nens ad gratiam. Et ideo, cum fictio characterem non auferat,
recedente fictione quæ effectum characteris impediebat, cha­
racter qui est praesens in anima incipit habere effectum suum.
Et ita baptismus recedente fictione, effectum suum consequitur.
240. — AD PRIMUM ergo dicendum quod baptismus non
habet efficaciam solum ex opere operante sed magis ex opere
operato quod est opus Dei et non hominis ; et ideo non potest esse
mortuum.
241. — Ad secundum dicendum quod baptismus recedente
fictione habet idum effectum quem prius habuisset, si fictio non
fuisset. Et ideo peccata præcedentia baptismus remittit et
quoad culpam et quoad poenam ; sed peccata sequentia remit­
tuntur virtute contritionis quæ fictionem amovet, quantum ad
culpam, sed non quantum ad pœnam totaliter.
242. — Ad tertium dicendum quod in eucharistia non impri­
mitur character cujus virtute possit aliquis virtutem sacramenti
percipere fictione recedente. Et ideo non est simile.

ii

ARTICULUS III

[I]

r

[ΠΙ, q. 66, a. 11 ; Quodl. VI, q. 3, a. 1 ; in Joan., c. 3, 1. 1.]

243. — AD TERTIUM SIC PROCEDITUR. Videtur quod
PR/ETER BAPTISMUM FLUMINIS NON DEBEANT ALIA BAPTISMATA
ESSE.

1. In omnibus enim quæ sunt unius speciei, est unus modus
generationis. Sed baptismus est regeneratio in vitam spiritualem

.,b -

quæ est unius rationis in omnibus generatis. Ergo debet esse
regeneratio unius modi1, et ita tantum baptismus fluminis.
2. Præterea. Baptismus condividitur contra alia sacramenta
novæ legis. Sed alia sacramenta non multiplicantur : non enim
sunt plures confirmationes neque plura sacerdotia et sic de aliis.
Ergo etiam præter baptismum fluminis non debet esse aliquod
baptisma.
3. Præterea. Sacramentum est genus baptismi. Sed alia quæ
dicuntur baptismata non sunt sacramenta, quia non servatur
debita forma et debita materia. Ergo non sunt baptismata.
244. — SED CONTRA est quod Damascenus determinat in
IV lib. (de Fide orth. c. 9 ; G. 94,1124), plura genera baptismatum.
245. ■*— Præterea. Heb. vi, 2, super : « Baptismatum docirinæ »,
dicit Glossa : « Plura dicit, quia est baptisma aquæ, pœnitentiæ
et sanguinis. » Ergo sunt plura genera baptismatum.
[II]
[III, q. 66, a. 11 ; Quodl. VI, q. 3, a. 1 ; in Joan,, c. 3. 1. 1.]

246. — ULTERIUS. Videtur

QUOD PŒNITENTIÆ BAPTISMUS

NON SUFFICIAT AD SALUTEM.

1. Character enim baptismalis videtur esse de pertinentibus
ad salutem, eo quod per ipsum distinguitur populus Dei a non
populo Dei. Sed per baptismum pœnitentiæ non imprimitur
character. Ergo non sufficit ad salutem.
2. Præterea. Posita causa sufficiente superfluum videtur
aliam causam addere. Si ergo baptismus pœnitentiæ ad salutem
sufficeret necessitate imminente, tunc aliquis necessitatis arti­
culum evadens non deberet baptismo aquæ baptizari : quod
falsum est.
3. Præterea. Ætas puerilis magis est ad misericordiam incli­
nans quam ætas perfecta, ut patet per Glossam Bom. v, 7,
super illud : « Vix pro justo quis moritur etc. » Sed pueris non
remittitur peccatum originale pro sola fide et contritione alio­
rum, nisi baptismus aquæ eis adhibeatur. Ergo videtur quod nec
adultis remittitur2 originale et actuale simul sine baptismo aquæ.
247. — SED CONTRA. Salus hominis cum sit de maximis
bonis, non potest homini invito auferri. Sed in potestate hominis
est impedire alium ne baptizetur baptismo aquæ. Ergo sine
baptismo aquæ per solam fidem et contritionem potest esse salus.
248. — Præterea. Bom. VI, 23, dicitur : « Gratia Dei vita
ælerna ». Sed contritio non est sine gratia. Ergo qui habet fidem
et contritionem, etiam sine baptismo aquæ salvatur.
1. Ed. praeter F. « Ergo non debet esse regeneratio nisi unius modi », αγ habent
« non », sed ad. supra « nisi ». — 2. Ed. « remittatur ».

[III]
[HI, q. 66, a. 11 ; Quodl. VI, q. 3, a. 1 ; in Joan., c. 3, 1. 1.]

249. -— ULTERIUS. Videtur

quod baptismus sanguinis

NON SUPPLEAT VICEM BAPTISMI AQUÆ.

1. Baptismus enim aquæ habet efficaciam ex opere operato,
baptismus autem sanguinis solum ex opere operante ; unde
sine caritate non prodest, ut dicitur I Cor. xm. Sed in pueris
nihil habet efficaciam ex opere operante, quia usum liberi arbitrii
non habent. Ergo in eis baptismus sanguinis non supplet vicem
baptismi aquæ.
2. Præterea. In baptismo sanguinis non est nisi pœna et
causa. Sed poena quandoque non est proportionata ad tollendam
tantam1 pœnam debitam pro peccatis ; nec etiam devotio ad
causam passionis, cum quis pro Deo patitur, ad hoc sufficeret.
Ergo baptismus sanguinis non semper totam pœnam debitam
pro peccatis tollit, et ita non supplet in omnibus vicem baptismi
aquæ.
3. Præterea. Alia multa sunt genera supererogationum, sicut
virginitas cui etiam debetur aureola, et doctrina et hujusmodi.
Sed hæc non supplent locum baptismi. Ergo nec martyrium, ut
videtur.
250. — SED CONTRA est quod Augustinus dicit de Cy­
priano (de unico Baptis, contra Petit., c. 13, n. 22 ; L. 43,606),
quod « si quid in eo purgandum erat, passionis falce ablatum est. »
Ergo baptismus sanguinis purgat universaliter et etiam supplet
locum baptismi aquæ.
251. — Præterea. Baptismus aquæ efficaciam habet ex pas­
sione Christi, cui nos conformat. Sed similiter baptismus sanguinis
nos passioni Christi conformat. Ergo supplet vicem baptismi.

[IV]
[IIT, q. 66, a. 12 ; ad Hehr. c. 6, 1. 1.]

252. — ULTERIUS. Videtur quod baptismus

aquæ

sit

POTIOR QUAM BAPTISMUS SANGUINIS.

1. Baptismus enim sanguinis efficaciam habet ex opere ope­
rante illius qui patitur, baptismus autem aquæ ex passione
Christi. Cum ergo passio Christi sit efflcacior quam opus operans
alicujus puri hominis, baptismus aquæ nobilior erit quam bap­
tismus sanguinis.
2. Præterea. Per baptismum aquæ datur homini gratia per
quam debetur ei aurea, sed per baptismum sanguinis debetur
1. Ed. « totam ».

homini aureola. Ergo cum aurea sit nobilior quam aureola1,
et baptismus aquæ erit nobilior quam baptismus sanguinis.
253. — SED CONTRA est quod dicitur in Glossa, Judic.
\ i, super illud : « Tolle vitulum etc. »2 : « Baptismus in sanguine
puriores reddit quam baptismus aquæ. »
254. — RESPONSIO. Dicendum AD PRIMAM QUÆSTIO­
NEM quod proprie loquendo, unum esi tantum baptisma quod
in aqua celebratur .sub determinata forma verborum, de qua
Dominus dicit Mat. ult., 19 : « Docete omnes gentes, baptizantes
eos in nomine Patris et Filii et Spiritus sancti. »
255. — Alia autem dicuntur baptismata per ordinem ad illud
baptisma ; et hoc tripliciter.
Primo dicitur aliquid baptisma quasi signum hujus baptismi.
Et sic diluvium dicitur baptismus inquantum significat nostrum
baptismum quantum ad salvationem spiritualis vitæ ex salva­
tione humani generis tunc facta in arca, ut patet I Petr. m, 20,
et transitus maris rubri qui significat baptismum nostrum quan­
tum ad liberationem a servitude dæmonum, ut dicitur I Cor.,
x, 1, 2 ; et ablutiones quæ fiebant in lege quæ significant nostrum
baptisma quantum ad purgationem peccatorum quæ in ipso fit.
256. — Alio modo dicitur baptisma quasi causa aliqua nosiri
baptismi. Et sic baptismus Joannis dicitur baptisma ut disponens
ad nostrum baptisma ; et baptismus3 quo Christus bapiizatus est,
ut dans efficaciam nostro baptismo.
257. — At io modo dicitur aliquid baptismus secundum pro­
portionem ad eumdem effectum. Et sic dicitur baptismus pcenilentiæ et baptismus sanguinis de quibus Magister hic loquitur.
Vel quantum ad effectum secundarium qui est consummatio in
bono ; et sic dicitur baptismus spiritus, de quo dicitur Aci. i, 5.
Et hæc novem genera baptismatum ponit Damascenus (IV,
de Fide orth., c. 9 ; G. 94, 1123), sed Magister hic tangit illa
tantum quæ habent convenientiam cum sacramento baptismi
in principali effectu.
258. — AD PRIMUM ergo dicendum quod baptismus san­
guinis et baptismus pœnitentiæ habent vim eamdem regenerandi
cum baptismo aquæ ; quia baptismus sanguinis et pœnitentiæ
non valent ad regenerationem nisi ei qui habet baptismum aqua?
in proposito, « quando scilicet articulus necessiiaiis, non contemptus
religionis sacramentum excludit », ut in Littera (7a) dicitur ; et
sic quodammodo agunt in vi baptismi aquæ.
259. — Ad secundum dicendum quod alia sacramenta non
1. Ed. om. per homot. * Ergo cum aurea sit nobilior quam aureola ». — 2. Ed. om.
<( super illud : « Tolle vitulum, etc. » -— 3. Ed. « baptisma ».

sunt tantæ necessitatis sicut baptismus ; et ideo non oportuit
quod haberent aliqua supplentia cum articulus necessitatis
sacramentum excludit.
260. — Ad tertium dicendum quod duo baptismata de quibus
Magister facit mentionem in Littera (6), non conveniunt cum
baptismi sacramento in significando, sed solum in causando ;
et ideo non proprie possunt dici sacramenta. Propter quod in
Littera (6) dicitur quod tales suscipiunt rem sacramenti sine
sacramento.
261. — AD SECUNDAM QUÆSTIONEM dicendum quod
aliquid dicitur ad salutem sufficere1 dupliciter.
Uno modo simpliciter et absolute ; et sic baptismus pœnitentiæ
sine baptismo aquæ non sufficit ad salutem.
262. — Alio modo secundum quid et in casu ; et sic sufficit,
quando articulus necessitatis sacramentum excludit ne actu
percipi possit. Tunc enim, quamvis sit poenitentia sine baptismo
in actu, est tamen cum desiderio et proposito baptismi ; et volun­
tas pro facto reputatur ei qui non habet tempus operandi.
263. — AD PRIMUM ergo dicendum quod eadem ratio est
de charactere baptismali et de ablutione aquæ exteriori, quia
utrumque simpliciter est necessarium ad salutem, sed in casu
sufficit propositum, quando articulus necessitatis sacramentum
excludit.
264. — Ad secundum dicendum quod ratio illa procederet
bene, si baptismus pœnitentiæ esset simpliciter et absolute ad
salutem sufficiens.
265. — Ad tertium dicendum quod quamvis puerorum ætas
sit magis miserabilis, tamen oportet si salvari debeant, quod in
eis aliqua causa salutis sit. Et quia per proprium motum liberi
arbitrii salvari non possunt, oportet quod per sacramentum
baptismi salventur. Plus enim valet adulto fides propria, quam
parvulo fides aliena. Quod enim aliquando fides aliena puero
ad salutem sufficiebat cum aliqua protestatione hoc erat inquan­
tum illa protestatio habebat2 vim sacramenti quam nunc babet
baptismus aquæ.

266. — AD TERTIAM QUÆSTIONEM dicendum quod bap­
tismus aquæ efficaciam habet a passione Christi, inquantum
eam sacramentaliter repraesentat. Baptismus autem sanguinis
passioni Christi conformat realiter, non sacramentali representatione. Et ideo in his quæ sacramentalia sunt, baptismus san­
guinis non supplet vicem baptismi aquæ, sicut est impressio
1. Ed. om. « sufficere ». — 2. Ed. « habeat ».
COMMENT, IN LIB. SENTENT, - IV. --- 8

characteris et hujusmodi, sed in eo quod est res tantum, supplet
totaliter vicem baptismi aquæ quando articulus necessitatis
sacramentum excludit. Sicut enim in baptismo aquæ liberatur
homo ab omni culpa præcedente et pœna, ita in baptismo

sanguinis.
267. — AD PRIMUM ergo dicendum quod baptismus sanguinis non habet hoc tantum ex opere operante, neque quantum

ad pœnam qua aliquis1 martyrium explet, quam contingit non
esse sufficientem ad satisfaciendum pro peccato ; neque quantum
ad devotionem justæ voluntatis, quia contingit quod voluntate
majori caritate informata aliquis sine martyrio non potest ab
omni poena liberari, sed habet hoc ex imitatione passionis Christi.
Unde de martyribus dicitur Apoc. vn, 14 : « Laverunl stolas suas
iu sanguine agni ». Et ideo pueri quamvis usum liberi arbitrii2
non habeant, si occidantur pro Christo, in suo sanguine baptizati
salvantur.
268. — Ad secundum dicendum quod quamvis illa pœna
in se considerata, non esset sufficiens ad liberandum ab omni
pœna peccati, tamen relata ad causam passionis accipit effi­
caciam a passione Christi cui aliquis per talem pœnam confor­
matur et ex hoc ab omni pœna absolvere potest.
269. — Ad tertium dicendum quod in aliis supererogationis
et3 perfectionis operibus aut4 statibus, non est ita expressa
conformitas ad passionem Christi sicut in baptismo sanguinis,
neque etiam in baptismo pœnitentiæ ; et ideo non oportet quod
in eis omnis pœna dimittatur.
270. — Tamen in Vilis Patrum dicitur quod quidam Patrum
vidit eamdem gratiam descendentem super eum qui habitum
religionis assumit, et super eum qui baptizatur. Sed hoc non est
quia talis a satisfactione absolvatur, sed quia eo ipso quod
suam voluntatem etiam in servitutem redigit propter Deum,
plenarie jam pro omni peccato satisfecit, quam cariorem habet
omnibus rebus mundi, de quibus tantum posset dare quod elee­
mosynis omnia peccata redimeret, etiam quantum ad pœnam.

271. — AD QUARTAM QUÆSTIONEM dicendum quod uter­
que baptismus efficaciam* habet a passione Christi, secundum
quod ei conformat6. Et quia baptismus aquæ conformat7 ei
sacramentali significatione, baptismus autem sanguinis realiter ;
ideo quantum ad sacramentalia excedit baptismus aquæ, sicut
est impressio characteris et hujusmodi ; sed quantum ad ea
1. Ed. « aliis ». — 2. Ed. « liberum arbitrium », om. « usum ». — 3. Ed. « vel ».
— 4. Ed. « vel ». — 5. αβ « efficentiam », contra yS et ed. — G. aS « confor­
matur ». — 7. αδ « conformatur ».

quæ sunt ultima res sacramenti1 excedit baptismus sanguinis,
quia et gratia in baptismo sanguinis magis augetur habenti, et
amplior datur non habenti, si impedimentum non adsit ; et remis­
sio peccatorum quamvis non sit plenior, quia uterque omnem
pœnam et culpam tollit, tamen est in baptismo sanguinis efficacior et fructuosior, quia secundis maculis non inquinatur, ut
Damascenus dicit (ubi supra).
272. — Quod enim Quidam dicunt quod in baptismo san­
guinis gratia non confertur, apparel falsum esse in pueris qui
pro Christo occiduntur, et etiam in adultis quibus potest in ipso
actu passionis gratia dari, sicut et in baptismo aquæ, si se ad
eam disposuerint et obicem aliquam non ponant Spiritui sancto.
273. — Ei hoc palet per Augustinum2 qui ad Fortunatum
loquens de comparatione horum baptismatum, ait (de Eccles.
Dogm. c. 41 ; L. 58, 1220) : « Baptizalus confitetur fidem suam
coram sacerdote, martyr coram persecutore ; ille post professionem
Pontificis recipit Spiritum sanctum, hic templum efficitur Spiritus
sancti. » Nullus autem efficitur templum Spiritus sancti nisi
gratiam accipiendo.
274. — AD PRIMUM ergo dicendum quod etiam baptismus
sanguinis efficaciam habet a passione Christi, cui expressius
conformatur quam baptismus aquæ.
275. — Ad secundum dicendum quod in baptismo sanguinis
aliquis non solum aureolam meretur, sed etiam auream per
gratiam tunc collatam vel augmenta tam.
EXPOSITIO TEXTUS

276. — « Omnes parvuli qui in baptismo etc. » (la). Non
tamen soli parvuli,.sed etiam quandoque adulti. Tamen de par­
vulis non est dubium quin recipiant ; de adultis autem est, quia
per fictionem impediri possent; et ideo parvulis potius exemplificat.
277. — « Nisi pceniteat eum veteris vitæ etc. » (2a)
Contra. Ergo baptismus non est primum sacramentum, sed
pænitentia.
Et dicendum quod loquitur de pænitentia prout est virtus,
non prout est sacramentum.
278. — « Non redire dimissa etc. », (3a) hoc qualiter verum
sit, infra (d. 22 (q. 1, a.l), dicetur.
279. — « Induunt homines Christum aliquando etc. » (5a).
Induere Christum nihil aliud est quam Christi similitudinem
1. Ed. « res et non sacramentum ». — 2. F. Gennadium.

assumere : quod contingit exterius per sacramentalem reprae­
sentationem, et interius per realem imitationem.
280. — Nec tantum passio vicem baptismi etc. » (7)
( '.ont ritio non totaliter supplet, quia non semper a tota poena
absolvit, quamvis absolvat ab omni culpa.
281. -- « Neque enim ille latro etc. » (7a)
Contra est quod Hieronymus dicit (epist. ad Paulinum de
institutione Monachi ; L. 22, 5801 quod « Christus homicidii
pomam in illo latrone jecit esse martyrium. »
Et dicendum quod habuit aliquid de martyrio, scilicet pcenam
et justam voluntatem ; et aliquid defuit1 ad martyrium, scilicet
causa : sicut etiam2 in innocentibus defuit justa voluntas, sed
fuit poena et causa.
282. — « Quem regeneraturus eram, amisi. » (7b) Amisisse
se eum dicit, quia gaudium et meritum quod de baptizatione
ejus habiturus erat, amisit differens baptismum usque ad solemne tempus secundum morem Ecclesiae qui tunc erat, vel
usque ad perfectam instructionem.
« Ille autem gratiam baptismi non amisit », (7b) quia cum desi­
derio ejus decessit. Et hoc est verum quantum ad remissionem
culpæ, sed non quantum ad remissionem omnis pœnæ.
283. — « Ubi tota sacramenta baptismi etc. » (9a). Verum est
quantum ad id quod est tantum res in sacramento.
284. — « .Eterno supplicio puniendos, » (10a) supplicium im­
proprie nominat poenam damni, quam solam pueri sustinebunt,
ut in II lib., d. 33 (q. 2, a. 2), dictum est.
285. — « Quia3 fidelium consortio non separantur etc. » (10b)
Orationes tamen illæ, non sunt pro eis suffragia, sed gratiarum
actiones..

1. Ed. <( deficit ». — 2. Ed. om. « etiam ». — 3. Ed. « Quia ».

DISTINCTIO V
Quod

baptismus /eque bonus est, a bono vel a malo datus.

1. — Post hæc sciendum est sacramentum baptismi a bonis et a malis
ministris dari, sicut a bonis et a malis sumitur. Nec melior est baptismus
qui per meliorem datur, nec minus bonus qui per minus bonum datur, nec
malus qui per malum datur. Nec majus munus datur in baptismo dato
a bono, nec minus in baptismo dato a malo, sed æquale ; quia non est
munus hominis, sed Dei.
Quod totum subditis declaratur testimoniis.
Augustinus ait [in Joan, tract. 5, η. 6 ; L. 35, 1417) : « Baptismus
talis est, qualis est ille in cujus potestate datur, non qualis est ille per cujus
ministerium datur. »
Item (de Unie. Bapt. cont. Petii., c. 11, n. 18 ; L. 43, 604) : « Prorsus
jieri potest ut aliqui verum habeant baptisma et non habeant veram fidem. »
Item {III Contr. Crescon., Donat., c. 6, n. G ; L. 43, 499) : « Si inter bonos
ministros, cum sit alius alio melior, non est melior baptismus qui per melio­
rem datur ; nullo modo malus est qui etiam per malum datur, quia idem bap­
tismus datur. Et ideo per ministros dispares Dei munus est æquale, quia non
illorum, sed ejus est. »
Idem [in Joan., tract. 6, η. 8; L. 35, 1429) : « Cum baptizat malus, illud
quod datum est unum est, nec1 impar propter impares ministros, sed par et
æquale propter hoc : « Hic est qui baptizat. »
Item (tract. 5, n. 15 ; L. 35, 1422) : « Ego dico, et nos dicimus omnes,
quia justos oportet esse per quos baptizatur, justos oportet esse tanti judicis
ministros. Sint ministri justi, si volunt ; si autem noluerint esse justi qui
sedent in cathedra Moysi, securum me fecit2 magister meus, scilicet Christus
de quo Spiritus sanctus dicit : « Hic est qui baptizat. »
Item (Ibid., n. 18) : « Quos baptizavit Judas, Chritus baptizavit. Si quos
ergo baptizavit ebriosus, homicida, adulter : si Christi erat baptismus,
Christus baptizavit. Non timeo adulterum, nec ebriosum, non3 homicidam,
quia columbam attendo, per quam mihi dicitur : « Hic est qui baptizat.
Item {Ibid., n. 19) : « Homicida dedit baptismum Christi : quod sacra­
mentum tam sanctum est ut nec homicida ministrante polluatur. »
Item (De fide ad Petrum, c. 3, n. 43 ; L. 40, 767) : « Si in hæresi qua­
cumque vel schismate quisquam « in nomine Patris et Filii et Spiritus
sancti » baptismi sacramentum acceperit, integrum sacramentum accepit ;
sed salutem quæ virtus est sacramenti non habebit, si extra Ecclesiam
catholicam ipsum sacramentum habuerit. Debet igitur4 ad Ecclesiam redire,
non ut sacramentum baptismi iterum accipiat — quod nemo debet in aliquo
repetere — sed ut in societate catholica vitam accipiat. Baptismus enim
extra Ecclesiam nequit prodesse. Ibi enim cuique prodesse potest baptismus
ubi potest prodesse eleemosyna, scilicet in Ecclesia. »
Item Isidorus (De Cons., d. 4, cap. « Romanus »; L. 187, 1800) :
« Romanus Pontifex non hominem judicat qui baptizat, sed Spiritum Dei
subministrare gratiam baptismi, licet paganus sit qui baptizat. »
1. Ed. « non ». — 2. Ed. « facit ». — 3. Ed. <t nec ». — 4. Ed. « ergo ».

In his perspicue cernis baptismum verum bonis et malis dari et a bonis
et a malis ; et ipsum tamen æque sanctum esse et munus ejus æquale in
bonis sive a malis baptizentur.

De

i
i

potestate baptismi, et ministerio

2. — Quia ministerium tantum habent, non potestatem baptismi :
potestatemn enim sibi retinuit. Quod novit Joannes cum vidit columbam
descendentem super Christum.
a. — Unde Augustinus (in Joan., tract. 5, η. 11 ; L. 35, 1419) : « Quid
noverat Joannes Baptista ? Dominum. Quid non noverat ? Potestatem domi­
nici baptismi in nullum hominem a Domino transituram, sed ministerium
plane transiturum : potestatem a Domino in neminem, sed ministerium in
bonos et malos. Non exhorreat columba ministerium malorum, respiciat
potestatem Domini. Quid facit tibi minister malus, ubi bonus est Dominus ? a
Neque qui plantat neque qui rigat est, aliquid sed qui incrementum dat
Deus (I Cor., m, 7). « Si superbus fuerit minister, cum diabolo computatur;
sed non contaminatur donum Christi. Quod per illum fluit, purum est. Per
lapideum canalem transit aqua ad areolas : in canali lapideo nil generatur,
sed hortus fructus plurimos affert. » {Ibid., n. 15, coi. 1422). Habent igitur1
non modo boni, sed etiam mali, ministerium baptizandi, sed neutri potes­
tatem baptismi.
b. — « Ministerium enim dedit Christus servis sed potestatem sibi retinuit :
quam si vellet, poterat servis dare, ut servus daret baptismum suum tamquam
vice sua. Et potestatem suam constituere poterat in aliquo vel in aliquibus
servis suis, ut tanta vis esset in baptismo servi, quanta est in baptismo
Domini ; sed noluit, ne servus in servo spem poneret. Baptizat servus ut
minister ; baptizat Dominus tanquam potestatem habens, quam si daret
servis, ut scilicet ipsorum esset quod Domini erat, tot essent baptismi quot
servi, ut2, sicut dictus est baptismus Joannis, sic diceretur baptismus Petri
et Pauli. Quod ne fieret, retinuit sibi Dominus potestatem baptismi, servis
autem ministerium dedit. Si ergo servus dicit se baptizare, recte dicit, sed
tanqiiam minister baptizat. Et ideo non differt sive bonus sive malus baptizet. »
(Ibid., n. 7).
«Inde etiam nemo dicit : Baptismus meus, cum tamen dicat : Evangelium
meum, prudentia mea, licet hæc sint a Domino. In quibus differentia est.
Alius enim alio melius operatur3 in evangelizando, et alius alio prudentior
est. Alius autem alio magis minusve baptizatus, sive ab inferiori sive a
majori baptizetur, dici non potest. » (Lib. V de bapt. contra Donat., c. 14,
n. 16; L. 43, 185).

Quæ

fuit potestas baptismi quam potuit

Christus

dare servis

3. — Hic quæritur quæ sit illa potestas baptismi quam Christus sibi
retinuit et potuit dare servis.
Hæc est ut plurimi volunt potestas dimittendi peccata in baptismo.
Sed potestas dimittendi peccata quæ in Deo est Deus est. Ideo Alii
dicunt, hanc potestatem non potuisse dare alicui servorum, quia nulli
potuit dare ut esset quod ipse est, vel ut haberet essentiam quam ipse
habet, cui hoc est esse quod posse. Dicunt etiam4 : Si hanc potentiam
alicui dare potuit, potuit ei dare creaturas creare, quia non est hoc majoris
potentiæ quam illud.
1. Ed. « ergo ». — 2. Ed. « et ». — 3. Ed. « operatus ».

4. Ed. « enim ».

Ad quod dici potest, quia potuit eis dare potentiam dimittendi peccata,
et tamen non ipsam eamdem qua ipse potens est, sed potentiam creatam,
qua servus posset dimittere peccata, non1 ut auctor remissionis, sed ut
minister ; nec tamen sine Deo auctore, ut sicut in ministerio habet exte­
rius sanctificare, ita in ministerio haberet interius2 mundare ; et sicut
illud facit Deo auctore qui cum eo et in eo operatur illud exterius, ita
interius mundaret Deo auctore qui ejus verbo velut quodam ministerio
uteretur. Ita etiam posset Deus per aliquem creare aliqua, non per eum
tanquam auctorem, sed ministrum, cum quo et in quo operaretur ; sicut
in bonis operibus nostris ipse operatur et nos, nec ipse tantum nec nos
tantum, sed ipse nobiscum et in nobis ; et tamen in illis agendis ministri
ejus sumus, non auctores. Ita ergo potuit dare servo potestatem dimittendi
peccata in baptismo : id est, ut in mundatione interiori servus cum Domino
operaretur ; non servus sine Domino, nec Dominus sine servo, sed Dominus
cum servo et in servo3. Unde Dominus dicitur sanctificare et servus ; sed
Dominus invisibili gratia, servus visibili sacramento.
Unde Augustinus super Levit, (lib. Ill Qq. in Pentat., q. 84; L. 34,
712) : « Dominus ait (Ibid, xxii, 9) : « Ego Dominus qui sanctifico. » Et
de Moyse etiam dictum est (E:rod., xxix, 24) : « Et sanctificabis eum. »
Sed Moyses sanctificabat visibilibus sacramentis per ministerium; Dominus
autem invisibili gratia per Spiritum sanctum, ubi est totus fructus visi­
bilium sacramentorum ; nam* sine hac sanctificatione visibilia sacramenta
nil5 prosunt. »
Si quis hoc melius aperire poterit, non invideo.

DIVISIO TEXTUS
4. —■ « Post hæc sciendum est. » (1)
Postquam determinavit Magister de baptismo per compara­
tionem ad recipientes, hic déterminai de ipso per comparationem
ad dantes.
Et dividitur in duas partes. In prima ostendit a quibus dari
■ possit baptismus ; in secunda a quibus et qualiter dari debeat,
6 d. : « Nunc quibus liceat baptizare etc. »
Prima in 1res. In prima ostendit a quibus dari possit baptis­
mus, quia a bonis et® malis. In secunda assignat hujus ratio­
nem, ibi : « Quia ministerium tantum habent etc. » (2) In ter­
tia removet quamdam dubitationem, ibi : « Hic quæritur quæ
sit7 potestas baptismi etc. » (3)

Hic est duplex quæstio.
Prima de potestate baptizandi.
Secunda de ipsis baptizantibus.

1. Ed. ad. « tamen ». — 2. Quar. «intus». — 3. Ed. ad. « sicut in exteriori minis­
terio Dominus operatur cum servo et in servo ». — 4. Quar. om. « Nam ». — 5. Quar.
« nihil ». — .6 Ed. ad. « a ». — 7. αβζη « Hic quæritur si », contra γ et ed.

QUÆSTIO I
Circa primum quæruntur tria.

Primo, quam potestatem Christus, secundum quod homo,
in baptizando habuit.
Secundo, quam ministris contulerit.
Tertio, quam conferre potuerit, sed non contulit.
ARTICULUS I
[III, q. 64, a, 3.; in Joan., c. 1, 1. 14 · I ad Cor., c. 1, I. 2.]

5. — AD PRIMUM SIC PROCEDITUR. Videtur QUOD
Christus, secundum quod homo, habuit potestatem dimit­
tendi PECCATA.

1. Ματ. ix, 6, dicitur : « Ut autem sciatis quia Filius hominis
habet potestatem1 dimittendi peccata, dixit2 paralytico : Surge et
ambula ». Sed non oportebat signum ostendere ad probandum
quod Deus haberet potestatem dimittendi peccatum, quia hoc
Judæi confitebantur. Ergo etiam secundum quod homo habuit
hanc potestatem.
2. Præterea. Christus, secundum quod homo, est redemptor'
ut in III, d. 193 (q. 1, a. 4, sol. 1), dictum est. Sed non potest
aliquis liberari a servitute peccati nisi sibi peccatum dimissum
sit. Ergo Christus, secundum quod homo, habuit potestatem
dimittendi peccata.
3. Præterea. Super illud Joan, v, 21 : « Sicut Paler suscitat
mortuos etc. », dicit Augustinus (tract. 23, n. 13 ; L. 35, 1591) :
« Judicat et suscitat corpora, non Pater, sed Filius, secundum
humanitatis dispensationem, quia minor est Patre. » Sed suscitatio
corporum attestatur suscitationem4 animarum quæ fit per dimis­
sionem peccati. Ergo Christus, secundum quod homo, potuit
peccatum dimittere.
4. Præterea. Majus est imperium ejus quam invocatio nominis
ejus. Sed ad invocationem nominis Christi dabatur baptismus
et remissio peccatorum in primitiva Ecclesia. Ergo et ipse Christus
suo imperio poterat peccata dimittere.
5. Præterea. Christus « amplioris gloriæ præ Moyse habilus est »,
quia non sicut servus vel minister, sicut Moyses, est in domo
Dei, sed sicut dominus et heres, ut dicitur Hebr. m, 3. Sed si
1. Ed. ad. « in terra ». — 2. Ed. « ait ». — 3. Ed. om. « d. 19 ». — 4. Ed. « suscitiationi ».

non haberet potestatem dimittendi peccatum, secundum quod
homo, non esset sicut dominus, sed solum sicut minister, sicut
et alii. Ergo habet potestatem dimittendi peccata.
6. — SED CONTRA. Illud quod est solius Dei, non convenit
Christo inquantum est homo. Sed dimittere peccatum est hujus­
modi, ut patet Is. xliii, 25 : « Ego sum qui deleo iniquitates tuas
propter me ». Ergo non convenit Christo.
7. — Præterea. Nulli remittitur1 peccatum, nisi per Spiritum
sanctum. Sed Christus, secundum quod homo, non2 poterat
, dare Spiritum sanctum, ut d. 15, 1 lib. (q. 6, a. 1, sol. 4) dictum
est. Ergo non potest remittere peccata secundum quod homo.
8. — Præterea. Augustinus dicit super Joan., (tract. 23,
ubi supra) quod « Christus secundum quod est Filius Dei, est vita
quæ vivificat animas ». Sed quod convenit sibi inquantum est
Filius Dei, non competit ei secundum quod est homo. Ergo
vivificare animas remittendo peccata, non competit ei secundum
quod homo.
9. — RESPONSIO. Dicendum quod triplex est potestas absol­
vendi a peccato in baptismo.
Una potestas auctoritatis ; et hæc solius Dei est, quia propria
virtute peccata dimittit, quasi principalis causa remissionis
.peccati. Unde tali potestate Christus peccata remittere non
poterat, secundum quod homo.
10. — Alia potestas est ministerii quæ eis competit qui sacra­
menta dispensant, in quibus divina virtus secretius operatur
salutem.
11. — Tertia est media inter has duas quæ dicitur potestas
excellentiae ; et hanc Christus præ aliis habuit.
12. — Attenditur autem hæc excellentia quantum ad tria.
Primo quantum ad hoc quod ex merito passionis ejus baptismus
efficaciam habet, non autem ex merito alicujus alterius3 bapti­
zantis. Unde non est melior baptismus a meliore baptizante
datus.
Secundo quantum ad hoc quod Christus sine sacramento
. sacramentorum effectum conferre poterat quasi dominus et
institutor sacramentorum : quod de aliis non est verum.
Tertio quantum ad hoc quod ad invocationem nominis ejus
dabatur remissio peccatorum in baptismo in primitiva Ecclesia.
13. —■ Sed quia4 rationes videntur procedere de prima potes­
tate, ideo concedendae sunt ultimæ5, et respondendum6 ad
primas.
14. — AD PRIMUM ergo dicendum quod Filius hominis
1. Ed. « dimittitur ». — 2. Ed. om. « non ». — 3. αβ < alius, contra γ et ed. —
4. Ed. ad. «secundæ» ; αβ «omnes», contra €η.— 5. Ed. «illæ».— 6. Ed. ad. «est».

habebat potestatem auctoritatis dimittendi peccata, non secun­
dum quod homo, sed secundum quod Deus. Et ideo per miracu­
lum ostensum hic probabatur quod ille homo esset Deus, cui
natura obediebat quasi proprio Creatori.
15. ■— Ad secundum dicendum quod redemptor dicitur :
Uno modo propter usum potestatis auctoritativæ in absolvendo a
peccato, et sic Christus secundum quod Deus, redemptor est.
16. — Alio modo propter effectum humilitatis ; et sic competit
ei secundum quod homo, inquantum per humilitatem passionis
nobis remissionem meruit peccatorum. Et hoc pertinet ad potes­
tatem excellentiæ, ut dictum est.
17. — Ad tertium dicendum quod potestas quam Christus,
secundum quod homo, habuit suscitandi corpora, non est potestas
lanium ministerii, sicut et Petrus mortuos suscitavit ; neque est
iterum potestas auctoritatis, quia hoc solius Dei est ; sed est potestas
cujusdam excellentiæ quæ ei competit ex unione ad Deum, ut
scilicet imperio, noh prece, mortuos suscitaret. Et similiter
habuit potestatem excellentiæ in remittendo peccata.
18. — Ad quartum dicendum quod hoc quod ad invocationem
nominis ejus conferebatur remissio peccatorum in baptismo,
pertinet ad potestatem excellentiæ.
19. — Ad quintum dicendum quod non habuit tantum minis­
terii potestatem, sed altiorem, ut dictum est.

ARTICULUS II
[III, q. 64, a. 1 ; a. i.]

20. — AD SECUNDUM SIC PROCEDITUR. Videtur

QUOD

MINISTRIS CONTULERIT POTESTATEM COOPERANDI AD INTERIOREM
MUNDATIONEM1.

1. Ministris enim data est aliqua spiritualis potestas. Sed ad
emundationem corporalem non requiritur aliqua spiritualis
potestas, sed sufficit corporalis. Ergo ministri cooperantur ad
emundationem interiorem.
2. Præterea. Sicut sanctificatio quædam adhibetur rebus sacramentalibus, ita etiam ministris sacramentorum. Sed res sacramentales « ex sanctificatione invisibilem gratiam continent et
conferunt », secundum Hugonem de sancto Victore (I de
Sacram., p. 9, c. 2 ; L. 176,817). Ergo et2 ministri sanctificati
in3 sua sanctificatione ad interiorem emundationem quæ est
per gratiam operantur.
3. Præterea. Inter creaturas dignior est creatura rationalis
1. Ed. « emundationem », contra αβγ$€η. — 2. Ed. om. « et ». — 3. Ed. om. « in »

quam aliqua forma accidentalis. Sed gratia operatur interius
ad peccati remissionem. Ergo et homo multo fortius habet
potestatem interius cooperandi.
4. Præterea. Omnis actio alicujus formæ attribuitur habenti
formam illam, quia calor agit secundum calidum. Sed remissio
culpæ est actio gratiæ. Ergo habenti gratiam competit coope­
rari ad remissionem culpæ.
5. Præterea. Secundum Dionysium, 5 c. Eccles. Hier. (n. 3 ;
G. 3, 503), ad ministros Ecclesiæ pertinet purgare, illuminare,
perficere. Sed purgatio in Ecclesia fit a sordibus mentis. Ergo
ministri Ecclesiæ cooperantur ad interiorem emundationem.
21. — SED CONTRA. Emundatio interior a peccatis fit per
Spiritum sanctum. Sed ministri Ecclesiæ non dant Spiritum
sanctum. Ergo nec cooperantur ad interiorem emundationem.
22. — Præterea. Majus est justificare impium quam creare
cælum et terram (Augustinus, tract. 72 in Joan., n. 3 ; L. 35,
1823). Sed in creatione cæli et terræ nihil Deo cooperatur. Ergo
nec in justificatione impii.
23. — Præterea. Hominis operatio etiam in actibus hierarchicis est sub operatione Angeli, ut dicit Dionysius (Cæl. Hierar.,
c. 9, n. 2 ; G. 3, 259). Sed Angeli non possunt imprimere in affec­
tum, ut in II lib. d. 8 (q. 1, a. 5), dictum est. Ergo cum affectum
oporteat a peccatis mundari, videtur quod nec cooperetur ad
emundationem interiorem.
24. — RESPONSIO. Dicendum quod cooperari alicui agenti
dicitur quatuor modis. Uno modo sicut adjuvans ei cui auxilium
præbet, cooperatur. Alio modo sicut consilium præbens. Tertio
modo sicut quo mediante agens primum suum effectum inducit,
sicut cooperantur instrumenta principali agenti. Quarto modo
sicut disponens materiam ad effectum agentis principalis sus­
cipiendum.
25. — Primis ergo duobus modis in nulla actione aliquid Deo
cooperatur propter perfectam ejus potentiam quæ auxilio non
indiget, et propter perfectam sapientiam quæ non indiget
consilio, Is. xl, 13 : « Quis adjuvit Spiritum Domini, aut quis
consiliarius ejus fuit ? »
26. — Sed tertio modo cooperatur aliqua creatura Deo in aliqua
actione, non tamen in omnibus. Cum enim Deus sit primum agens
omnium naturalium actionum, quidquid natura agit, hoc efficit
quasi instrumentale agens cooperans primo agenti, quod est Deus.
27. — Sed quædam sunt quæ sibi Deus retinuit, immediate
ea operans. Et in his creatura Deo non cooperatur hoc tertio
modo, sed quarto modo potest ei cooperari : sicut patet in creatione
animæ rationalis quam immediate Deus producit, sed tamen
natura disponit materiam ad animæ rationalis receptionem.

28. — Et quia recreatio animæ1 creationi ipsius respondet,
ideo emundationem ipsius immediate operatur ; nec aliquis ei
quantum ad hoc cooperatur tertio modo, sed quarto ; et hoc
dupliciter : vel ex opere operante, sive docendo, sive merendo ;
et sic homines ei cooperantur in peccatorum remissione, de quibus
dicitur I Cor. ni, 9 : « Dei adjutores sumus » ; vel ex opere operato,
sicut qui conferunt sacramenta quæ ad gratiam disponunt,
per quam fit remissio peccatorum ; et hæc est cooperatio minis­
terii quæ ministris Ecclesiæ competit, de quibus dicitur I Cor.
iv, 1 : « Sic nos existimet homo ut ministros Christi etc.2 ».
29. — AD PRIMUM ergo dicendum quod potestas spiritualis
quæ ministris Ecclesiæ conceditur, ad aliquid interius se extendit,
sicut virtus sacramentalis, sed non ad collationem gratiæ per
quam est remissio peccatorum, nisi dispensando, sicut et de
sacramentis dictum est.
Unde patet solutio ad secundum.
30. — Ad tertium dicendum quod gratia non remittit culpam
effective, sed formaliler, sicut albedo aufert nigredinem. Et ideo
non sequitur quod creaturæ rationali competat quæ non est
forma.
31. — Ad quartum dicendum quod est duplex operatio formæ
alicujus : scilicet prima quæ pertinet ad informationem subjecti,
et secunda quæ dicitur usus vel actio, sicut considerare.
Primam ergo operationem non participat habens formam a
forma sed solum secundam.
Remittere autem culpam competit gratiæ quantum ad ope­
rationem primam : sicut albedo eadem ratione qua facit album
et aufert nigredinem a subjecto in quo est. Et ideo non oportet
quod habens gratiam, hoc per gratiam participet.
32. ■— Ad quintum dicendum quod purgatio de qua Dio­
nysius loquitur, est a tenebris ignorantiæ, sicut ipsemet dicit ;
unde magis pertinet ad intellectum quam ad affectum.

ARTICULUS III
[I]
[Supra, a. 2; III, q. 64, a, 4; Ver. q. 27, a. 3, ad 17 ; in Joan., c. 1, 1. 14 ; I ad Cor.,
c. 1, 1. 2.]

33. — AD TERTIUM SIC PROCEDITUR. Videtur quod
DeO POTESTAS COOPERATIONIS.
1. Super illud3 Joan, i
Hic est qui baptizat », dicit Augus-

MINISTRIS CONFERRI POTUIT A

1. Ed. ad. « rationalis ». — 2. Ed. om. « etc. ». — 3. F. « Nam super illud », α
« Super illud enim », « contra βγ ».

(tract. 5, n. 7 ; L. 35, 1417), quod Joannes didicit1 quod
potestatem mundandi a peccatis Christus dare potuit, sed non
dedit : dedit autem potestatem ministerii. Ergo videtur quod
potuerit dare potestatem cooperationis.
2. Præterea. Major est potestas auctoritatis quam coopera­
tionis. Sed super illud I Cor. i, 13 : « Divisus est Christus ? » dicit
Glossa (Aug., tract. 5 in Joan., η. 6 ; L. 35, 1417), quod potuit
eis dare auctoritatem baptizandi quibus contulit ministerium.
Ergo multo fortius potuit cooperationem interius emundandi.
3. Præterea. Plus est expellere dæmonem quam seminatum
ner ipsum, scilicet peccatum. Sed Deus dedit hominibus potes­
tatem daemones expellendi, ut patet Luc. x, 17. Ergo multo
fortius potuit dare potestatem expellendi peccatum.
34. — SED CONTRA. Omnes agens oportet quod sit simul
cum patiente, ut probatur in VII Phys. (£2. 244a, 5sq. ; 1. 3 et 4j.
Sed non potest conferri alicui creaturae quod illabatur in animam
rationalem. Ergo non potest conferri quod cooperetur ad inte­
riorem emundationem.
35. — Præterea. Gratia est quædam inchoatio gloriai. Sed
non potest alicui creaturae communicari quod ab ipsa sit gloria,
sicut neque quod sit summum bonum. Ergo potestas coopera­
tionis ad gratiam habendam per quam fit peccatorum remissio,
homini conferri non potuit.
tinus

[II]

36. — ULTERIUS. V IDETUR

QUOD

NEC

POTESTAS

EXCEL­

LENTIAE.

1. Ματ.2 xxv, 15, dicitur quod « dedit unicuique secundum
propriam virtutem ». Sed non dedit potestatem excellentiae nisi
soli Christo. Ergo non potuit aliis conferri.
2. Præterea. Potestas excellentiae competit Christo, secundum
quod meritum ejus operatur ad remissionem omnium pecca­
torum, ut (a. 1) dictum est. Sed hoc non competit Christo nisi
secundum quod ejus meritum habet quamdam infinitatem, ut
in III lib. (d. 18, a. 6, sol. 1 ; d. 19, a. 1) dictum est. Ergo cum
habere efficaciam infinitam in merendo non possit alicui creaturæ puræ conferri, videtur quod nec potestas excellentiae.
3. Præterea. Potestas excellenti® competit Christo secundum
quod est caput Ecclesiæ de cujus plenitudine omnes accipimus.
Sed hoc competit ei quia est unigenitus a Patre, ut dicitur Joan, i,
14. Ergo nulli puræ creaturæ communicari potuit.
37. — SED CONTRA. Quidquid competit Christo secundum
1. F. α dixit », ed. « dicit ». — 2. Ed. « Quia Mat. »<■

quod homo, potest et alii homini communicari. Sed potestas
excellenti», ut dictum est, competit Christo secundum quod
homo est. Ergo potest aliis hominibus communicari.
38. — Præterea. Ad potestatem excellentiae pertinet quod
ad invocationem nominis Christi remissio peccatorum in bap­
tismo detur. Sed potuit etiam hoc Deus conferre Petro vel
Paulo, ut ad invocationem nominis ejus baptisma conferretur
ut dicit Glossa I Cor., i. Ergo potestas excellenti» potuit aliis
conferri.
[III]

39. — ULTERIUS. Videtur quod potentia creandi po­
tuerit CREATOR.® COMMUNICARI.
1. Plus enim Deus potest facere quam homo possit intelligere ;
quia « non esi impossibile apud Deum omne verbum », ut dicitur
Luc. i, 37. Sed Quidam Philosophi posuerunt in aliquibus
creaturis potentiam creandi, sicut Avicenna qui dicit quod
intelligentia prima producit secundam, et sic deinceps. Ergo
Deus posset hoc creatur» communicare.
2. Præterea. Nihil potenti» divin» absolute accept·» sub­
trahendum est quod in se contradictionem non implicat ve!
defectum. Sed quod aliqua creatura habeat potentiam creandi
hoc nullam contradictionem implicat, ut videtur ; neque ir.
aliquem defectum sonat, immo magis in perfectionem divinam,
quia perfectum esi quod potest alterum facere quale ipsum est »,
ut dicitur in IV Meteor. |S3. 380a, 14-5), et sic non ponit imper­
fectionem in Deo quod ipse Creator alios creatores constituat.
Ergo hoc potenti» ejus subtrahendum non est.
3. Præterea. Forma est nobilior quam materia. Sed aliquibus
creaturis collatum est ut possint producere formas. Ergo et
potuit creatur» conferri ut possit producere materiam ; et hoc
est creare. Ergo potentia creandi creatur» communicari potuit.
4. Præterea. Quanto est major resistentia tanto est major
dillicultas in actione. Sed contrarium magis resistit actioni
quam non ens, quod non potest agere. Si ergo creatur» collatum
est ut possit aliquod ex contrario facere, multo fortius potuit
ei conferri ut possit aliquid ex non ente facere : quod est creare.
40. — SED CONTRA. Creatur» non potest conferri quod
habeat potentiam infinitam, cum sit essenti» finit». Sed creatio
est opus potenti» infmit» : quod patet per distantiam infinitam
quæ est inter ens et non ens. Ergo potentia creandi creatur»
communicari non potuit.
41. — Præterea. Creatori debetur latria. Sed hoc non potest
creatur» communicari ut ei latria debeatur, sicut nec quod sit

Deus. Ergo creaturæ non potest communicari potentia creandi.
42. — Præterea. Nihil agit nisi secundum quod est actu.
Sed creaturæ non potest communicari quod sit actus purus.
Ergo non potest sibi communicari quod agat se tota ; ergo
neque quod agat totum quod est in re : quod est creare.
43. — RESPONSIO. Dicendum AD PRIMAM QUÆSTIONEM
quod dupliciter dicitur aliquid non posse communicari alicui
creaturæ : aut quia nulli creaturæ communicari potest, aut
quia alicui potest communicari sed non isti.
Quidquid enim communicatum alicui traheret ipsum extra
terminos suæ speciei, non potest sibi communicari : sicut equo
ion potest communicari quod habeat rationem, quamvis hoc.
cammunicatum sit homini. Quod autem communicatum alicui
t’ahit ipsum extra terminos creaturæ non potest alicui crea­
turæ communicari. Potestas ergo auctoritatis communicata
alicui traheret ipsum extra terminos creaturæ ; quia non potest
esse quod creatura sit agens principale respectu nobilissimi
effectus quo ■ ultimo fini conjungimur, cujusmodi est gratia
per quam fit remissio peccatorum.
Et ideo Omnes dicunt quod potestas auctoritatis nulli creaturæ
communicari potuit.
44. — Sed de potentia cooperationis est duplex opinio.
Magister enim videtur in Littera (3) dicere quod potentia
cooperationis ad emundationem interiorem possit alicui crea­
turæ conferri, quamvis non sit collata : quod1 non potest intelligi
de cooperatione quæ fit per modum dispositionis, quia hæc
collata est ministris Ecclesiæ, ut dictum est.
45. — Alii2 dicunt contrarium quod conferri non potuit.
Utraque autem opinio aliquo modo sustineri potest.
Cooperatur enim aliquid Deo inslrumenlaliter duobus modis.
Uno modo ita quod per virtutem aliquam habentem esse abso­
lutum et conpletum in natura operetur ad effectum aliquem
producendum non solum secundarium, sed principalem, sicut
ignis cooperatur Deo in generatione ignis alterius.
46. — Et hoc modo accipiendo cooperationem, non poterat
conferri homini ut Deo cooperetur in interiori mundatione quæ
fit per gratiam ; quia gratia elevat hominem ad vitam quandam
quæ est supra conditionem omnis naturæ creatæ. Est enim esse
gratiæ supra esse naturale et hominis et Angeli quæ sunt supremæ creaturæ. Et ideo agens quod propria virtute sibi animam
assimilât per gratiam, oportet quod sit supra omnem virtutem
creatam. Et sic talis cooperatio excedet terminos creaturæ.
Λ
1. αβγδεζη « quia », sed ηζ corrigunt. — 2. Ed. ad. « antem ».

j^«.

47. — Alio modo aliquid cooperatur Deo non per virtutem
quæ habeat esse perfectum in natura, neque ad ultimum princi­
palem effectum directe pertingendo, sicut de sacramentis in 1 d1
(140-142) dictum est. Et hoc modo cooperari Deo in interiori
emundatione, ut Quidam dicunt, disponendo, potuit homini
conferri sine sacramentis, sicut sacramenta praebendo facit.
Et hoc modo cooperari pertinet ad potestatem excellentiae in
Christo, ut dictum est.
48. — AD PRIMUM ergo dicendum quod hoc intelligitur
de polestate excellenliæ quam Christus habuit etiam secundum
quod homo : quæ includit potestatem cooperationis secunde
modo dicta?, non autem de potestate cooperationis primo mode
dictæ.
49. — Ad secundum dicendum quod auctoritas ibi accipitur
non respectu emundationis, sed respectu institutionis sacramertorum. eis efficaciam praebendo per meritum baptizantis, quod
ad potestatem excellentia? pertinet ; et hoc potuit eis conferri.
50. — Vel dicendum quod loquitur non de auctoritate prima
sed de subauctoritate'. quod patet ex eo quod sequitur in Glossa :
« Ita scilicet quod ipse principalis auctor exisleret. »
51. — Ad tertium dicendum quod hominibus datur potestas
expellendi dæmones quantum ad effectum nocumenti corpo­
ralis quem in vexatis faciunt non autem quantum ad effectum
spiritualis nocumenti quod est peccatum, quia hoc solius Dei
est peccatum2 expellere et a servitute dæmonis liberare. Joan.
vin, 36 : « Si Filius3 vos liberavit, vere liberi eritis ».
52. — AD SECUNDAM QUÆSTIONEM dicendum quod po­
testatem excellenliæ Deus homini puro conferre potuit, sed tamen
non fuit decens, ne spes in homine poneretur, et ut Ecclesiæ
unum caput esse ostenderetur, a quo omnia membra spiritualem
sensum et motum reciperent.
53. — AD PRIMUM ergo dicendum quod hoc intelligitur
de illis quæ sunt necessaria ad perfectionem hominis vel quantum
ad esse naturæ vel quantum ad esse gratiæ.
Non enim oportet quod Deus homini dederit omnem gratiam
gratis datam quam dare potest, quia « divisiones gratiarum, sunt »,
et dat unicuique sicut vult, I Cor., xn, 4, 11.
54. — Ad secundum dicendum quod ad hoc quod homo
purus cooperaretur Deo in interiori emundatione modo prædicto
non oportet quod haberet efficaciam infinitam in merendo,
quamvis Christus quodammodo habuerit infinitatem ; quia non
d. Ed. om. « in 1 d. » — 2. Ed. om. per homot, « quia hoc solius Dei est peccaturn ».
— 3. Ed. om. « Filius ».

cooperaretur respectu omnium, nec ita plene sicut Christus.
55. — Ad tertium dicendum quod gratia capitis in Christo
distinguitur a gratia unionis, quamvis ex ipsa unione per quam­
dam condecentiam plenitudo omnis gratiæ et capitis et singu­
laris personæ in illa anima fuerit.
Nec tamen sequitur quod1 si alicui quantum ad aliquid
potestas excellentiæ conferretur, puta quod in nomine ejus
baptismus daretur vel quod meritum ejus aliquo modo opera­
retur ad effectum baptismi in illo baptizato, quod esset simpli­
citer caput.

r

«

56. — AD TERTIAM QUÆSTIONEM dicendum quod com­
munis opinio habet, quod creatio non potest alicui creaturæ
communicari ; quia est opus infmitæ potentiæ, propter distan­
tiam infinitam quæ est inter simpliciter ens et simpliciter non
ens, inter quæ est mutatio creationis. Potentia autem infinita
non potest esse in essentia finita.
57. — Unde ex hoc ipso quod ponitur potentia infinita
alicui communicari, ponitur consequenter quod illud habeat
- essentiam infinitam et per hoc habeat esse non receptum, sed
purum et simplex. Et sic ponitur extra terminos creaturæ.
Et ideo nulli creaturæ secundum communem opinionem commu­
nicari potest talis potentia.
58. — AD PRIMUM ergo dicendum quod illi philosophi
qui hoc posuerunt, non intellexerunt plene rationem creationis2
et quomodo requirit potentiam infinitam3 agentem. Et ideo
non intellexerunt incompossibilitateni suæ positionis.
59. — Ad secundum dicendum quod hoc et4 implicat contra­
dictionem, inquantum ponitur creaturam habere essentiam
infinitam, et per consequens non esse creaturam ; et sonat in
defectum divinæ majestatis, cui ponitur aliquid in essentiæ infini­
tate posse æquari. Non enim oportet ut quod est perfectionis
apud nos, scilicet posse facere aliquid æquale sibi, sit perfectionis
apud Deum ut scilicet possit facere aliquid æquale sibi.
60. —■ Ad tertium dicendum quod nullum agens creatum
facit formam, quia formæ non fiunt ut probatur in VII Meta
[ζ 8. 1033b, 5-6; 1. 7, n. 1421) sed educuntur de potentia materiae.
Sed materia non potest educi de potentia alterius. Et ideo non
est simile de forma et materia.
61. — Ad quartum dicendum quod contrarium ex quo fit
generatio, non impedii actionem agentis nisi dupliciter.
Uno modo, debilitando virtutem agentis, quod etiam non est
1. Ed. om. « quod ». —- 2. Ed. « creatoris ». — 3. Ed. om. « infinitam ». — 4. Ed.
« etiam ».

universaliter verum, sed in hos tantum in quibus est mutua
actio et passio, unde hoc accidit.
62. — Alio modo, per se loquendo, elongando potentiam passi­
vam patientis per indispositionem a receptione effeclus agentis ;
et hoc est in omnibus.
63. — Constat autem quod nulla indispositio potest poten­
tiam passivam tantum elongare ab effectu agentis percipiendo,
quantum subtractio totaliter ipsius potentiae. Et ideo multo
majoris virtutis est facere aliquid ex nihilo quam ex contrario,
simpliciter loquendo, quamvis secundum quid hoc habeat ali­
quam difficultatem quæ non est in illo.
64. — Quia tamen Magister in Littera (3) dicit quod potest
creaturæ communicari ministerium creationis et non auctoritas,
si quis vellet eum in hoc sustinere, posset dicere quod tunc
proprie aliquid creatur quando fit ex nullo præexistente. Unde
patet quod creatio de sui ratione excludit præsuppositionem
alicujus præexistentis. Hoc autem contingit dupliciter.
65. — Uno modo ita quod excludat omne præexistens et ex
parte agentis et ex parte facti, ut scilicet creatio dicatur quando
nec agens agit1 virtute alicujus agentis prioris, nec factum sit
ex aliqua præexistente materia ; et hæc est potentia auctoritatis
in creando, et est infinita. Et ideo nulli creaturæ communicari
potest.
66. — Alio modo ita quod excludat præexistens ex parte
facti, sed non ex parte agentis, ut scilicet dicatur creatio, licet
minus proprie, quando aliquod2 agens virtute alicujus prioris
agentis non ex præsupposita materia aliquem effectum producit,
et sic erit creationis ministerium. Et ita aliqui philosophi posue­
runt aliquas creaturas creare3. Et sic Magister dicit quod
potuit communicari potentia creandi, non est autem alicui
communicata.
67. — Secundum hoc ergo ad quintum dicendum esset secun­
dum Magistrum, quod distantia inter ens et non ens requirit
absolute infinitatem potentiæ in eo qui facit aliquid ex simpli­
citer non ente. Quod enim in motibus virtus moventis proportionetur distantiæ quæ est inter terminos, ideo contingit, quia
ab illa distantia motus accipit quantitatem. « Quanta enim est
via, tantus est motus », ut dicitur in IV Phys. (S 11. 219a, 9 sq. ;
I. 17, n. 6). Motus autem est proprius effectus virtutis moventis,
inquantum hujusmodi, ei proportionatus.
68. — Sed in creatione non sic est ; quia non ens purum non
est per se terminus creationis, sed per accidens se habet ad ipsam :
dicitur enim aliquid fieri ex non ente, idest post non ens. Unde
1. Ed. ad « in ». — 2. Ed. « aliquid ». — 3. αβγς « creari », contra ·η ed.

creatio non habet quantitatem ex distantia non entis ad ens,
sed ab ente quod creatur. Et ideo non oportet quod potentia
creantis proportionetur distantiæ quæ est inter ens et non ens,
sed solum ei quod creatur, quod non est infinitum. Et ideo
non requiritur potentia infinita simpliciter, sed infinita secun­
dum quid ut scilicet commensurata alicui materiæ determinatas,
sicut sunt omnia agentia naturalia et materialia. Ignis enim non
habet effectum nisi in aliqua materia determinata, quia virtus
ejus materialis est. Ideo etiam Philosophi non posuerunt crea­
tionem secundo modo, nisi in substantiis incorporeis et imma­
terialibus.
69. — Vel dicendum quod non est distantia infinita inter
ens et non ens ex parte ipsius entis nisi ens sit infinitum ; quia
tantum distat aliquid ab uno oppositorum, quantum participat
de altero. Unde non distat in infinitum a non esse nisi quod esse
infinitum habet, scilicet Deus, cui quanto reliqua entia sunt
proximiora, tanto magis a non esse distant, sicut Augustinus
dicit in lib. Confession, (xii, c. 7 ; L. 32, 828) quod « Angelus
faclus est prope Deum, materia prope nihil. »
70. - - Sed verum est quod dicta distantia esi quodammodo
infinita ex parte non entis simpliciter, eo quod neque determina­
tam distantiam ab aliquo ente signato transcendit, quia nihil
potest magis distare ab ente quam non ens. Contingit enim
aliquam distantiam esse infinitam ex una parte et finitam ex­
altera, sicut quandocumque fit comparatio finiti ad infinitum.
Nisi eiiim esset aliquo modo talis distantia finita, non distaret
minus una creatura a Deo quam altera ; et nisi esset aliquo
modo infinita, posset intelligi aliquid magis distans a creatura
quacumque quam Deus. Creatio autem non respicit hanc distan­
tiam ex parte non entis, sed magis ex parte entis, quod est crea­
tionis terminus.
71. — Ad sextum dicendum quod latria debetur Creatori
inquantum ipse est primum agens, cujus virtute omnia alia
agunt, et ipse non agit virtute alterius ; et hoc non potest alicui
creaturæ communicari.
72. — Ad septimum dicendum quod quamvis nulla creatura
sit in qua non sit aliquid de potentia, ad minus secundum quod
ejus natura se habet ad esse quod recipit a Deo sicut potentia
ad actum ; tamen aliqua creatura est in qua nihil de potentia
remanet quæ non sit completa per actum, sicut est Angelus.
Et ideo talis creatura se lota potest agere, quamvis primum prin­
cipium suæ actionis sit aliquid aliud ab ipsa, scilicet Deus qui
est primum agens.

.-.d&ttkt·

QUÆSTIO II
Deinde quæritur qui possint baptizare.
Et circa hoc quaeruntur tria.
Primo, utrum possint baptizare tam ordinati quam non ordi­
nati.
Secundo, utrum possint baptizare tam boni quam mali.
Tertio, utrum possint baptizare tam homines quam Angeli.

ARTICULUS I
[I]
[Infra, d. 17, q. 3, a. 3, sol. 2, ad 3 ; d. 20, a. 1, sol. 2, ad 3 ; d. 23, q. 2, a. 1, sol. 1 ;
l-II, q. 100, a. 2, ad 1 ; III, q. 67, a. 3.]

73. — AD PRIMUM SIC PROCEDITUR. Videtur quod
NULLUS POSSIT BAPTIZARE NISI HABEAT ORDINEM.

1. Actum enim hierarchicum nullus potest exercere nisi sit
hierarchiæ particeps. Sed illi1 qui non habent ordinem, non sunt
participes hierarchiæ, quia non habent aliquem sacrum prin­
cipatum. Ergo cum baptizare sit actus hierarchicus, quia bap­
tismus est purgatio et illuminatio, ut dicit Dionysius in Eccles.
Hier. (c. 5, n. 3 ; G. 3, 503), videtur quod nullus possit bap­
tizare nisi habeat ordinem.
2. Praeterea. Sicut baptismus est sacramentum necessitatis,
ita et poenitentia. Sed nullus potest absolvere sacramentaliter
in poenitentia nisi habeat ordinem. Ergo et similiter nullus non
ordinatus potest baptizare.
74. — SED CONTRA est quod Isidorus dicit (lib. II de
Offic., c. 25, n. 9; L. 83, 822) quod « cum ultima necessitas cogit,
etiam laicis fidelibus permittitur baptizare ». Sed laici non habent
ordinem. Ergo etc.
[II]
[III, q. 67, a. 1.]

75. — ULTERIUS. Videtur quod baptizare

sit proprium

ordinis diaconi.

1. Quia, secundum Dionysium, diaconi habent vim purga­
tivam. Sed baptismus principaliter ad purgandum est institutus2.
Ergo diaconis competit baptizare ex proprio officio.
1. Ed. « illis *. — 2. F. « institus ».

2. Præterea. Marc, ult., 15, simul injungitur officium bapti­
zandi cum prædicatione Evangelii. Sed praedicatio Evangelii
pertinet ad diaconos ex proprio officio. Ergo et baptizare.
76. — SED CONTRA est quod Isidorus dicit (ubi supra;,
quod « baptismi ministerium nec ipsis diaconibus implere est
licitum ».

[III]
[III, q. 67, a. 5.]

77. — ULTERIUS. Videtur quod

non baptizati bapti­

zare NON POSSINT.

1. Minus enim est sacramentum recipere quam sacramentum
conferre. Sed non baptizati non possunt sacramentum aliquod
recipere ; quia, secundum Dionysium [de Eccles. Hier., c. 2,
p. 1 ; G. 3, 391) « non sunt ad spirituales et hierarchicas actiones
idonei ». Ergo nec sacramentum baptismi conferre possunt.
2. Præterea. Si non baptizatus posset baptizare, et ipse
baptismo indigeret, posset seipsum baptizare. Sed hoc est impos­
sibile ; tum quia « nulla res, secundum Augustinum, seipsam
gignit ut sit », baptismus autem regeneratio quædam est ; tum
quia non posset servari forma Ecclesiæ. Ergo non baptizatus
baptizare non potest.
78. — SED CONTRA est quod in Littera (1) dicitur, quod
« Romanus Pontifex non hominem judicat qui baptizat, sed spiri­
tum Dei, quamvis paganus sit qui baptizet3 ». Sed paganus non
est baptizatus. Ergo non baptizatus potest baptizare.

79. — RESPONSIO. Dicendum AD PRIMAM QUÆSTIONEM
quod baptismus inter alia sacramenta est maximæ necessitatis,
tum quia pueris non potest aliter subveniri ; tum quia etiam nec
adultis quantum ad remissionem totius pœnæ. Et ideo ea quæ
ad necessitatem sacramenti requiruntur, debuerunt esse commu­
nissima et ex parte materiæ, scilicet aquæ quæ ubique haberi
potest, et ex parte ministri, ut quilibet homo baptizare possit.
80. — Et sic sanctificatio materiæ et benedictio præcedens
baptismum non est de necessitate sacramenti, sed de solemnitate,
quam non licet prætermittere propter Ecclesiæ institutionem.
81. — Ita etiam ordinatio ministri non est de necessitate sacra­
menti, sed de solemnitate. Et peccat si aliquis non ordinatus
baptizet, nisi necessitate imminente, tamen sacramentum confert.
82. — AD PRIMUM ergo dicendum quod homini non com­
petit actus hierarchicus ex natura sua, sed ex divina institutione
et sanctificatione ; et quamvis simpliciter gradum hierarchicum
1. Ed. « baptizat «

214

SCRIPTUM SUPER LIB. IV SENTENTIARUM

non contulerit1 omni homini, tamen actum istum hierarchicum
omnibus hominibus contulit propter necessitatem, sicut omnibus
aquis vim regenerativam dedit.
83. — Ad secundum dicendum quod non est simile de pcenitentiæ sacramento et baptismo ; quia aliquis sine absolutione
sacramenti pœnitentiæ potest salvari in necessitate, nec iterum
absolutio sacerdotalis a tota poma absolvit ; sed in pueris non
est aliquid aliud per quod possint salvari, nec quo adulti possint
a tota pcena liberari. EI ideo est majoris necessitatis quam poeni­
tentia.
84. — AD SECUNDAM QUÆSTIONEM dicendum quod in
potentiis ordinatis ita est quod quidquid potest potentia infe­
rior, potest superior ; sed non convertitur. Unde cum potestas
sacerdotalis ordinis sit supra potestatem diaconi, sacerdos habet
vim purgativam cum illuminativa ; sed diaconus habet purga­
tivam tantum sine illuminativa.
85. — Et quia in omnibus sacramentis novæ legis est illu­
minatio gratiæ cum purgatione, ideo non est diaconus proprius
minister baptismi nec alicujus sacramenti sed aliquorum sacramentalium, sicut exorcismi et expulsionis immundorum a divi­
nis, ut cum dicit : « Si quis Judæus est, abscedat » ; et eruditionis
eorum qui ignorant qualiter se habere debeant ad divina, ut
cum dicit : « Flectamus genua », vel2 « Humiliate vos ad bene­
dictionem », vel aliud hujusmodi.
86. ■— AD PRIMUM ergo dicendum quod baptismus non
habet tantum purgare, sed illuminare, ut dicit Dionysius (de
Eccles. Hier., c. 5, p. 1, n. 3; G. 3, 502). Et ideo non competit
diacono, sed sacerdoti.
87. — Ad secundum dicendum quod ad* diaconum pertinet
prædicare Evangelium et in Ecclesia recitare, quod est quasi
loqui linguis ; sed ad presbyterum pertinet interpretari et exhor­
tari, quod est quasi prophetare
88. — AD TERTIAM QUÆSTIONEM dicendum quod sicut
aqua absque omni sanctificatione est materia baptismi, ita
etiam homo absque omni sacramentali sanctificatione est bap­
tismi minister quantum ad necessitatem sacramenti. Unde non
baptizatus potest baptizare, dummodo servet formam Ecclesiæ
et habeat intentionem baptizandi.
89. — AD PRIMUM ergo dicendum quod receptio aliorum
sacramentorum non est tantæ necessitatis quantæ collatio istius.
1. Ed« « contulit ». — 2. Ed. » et ». — 3. F. « a ».

Et ideo aliquis potest conferre hoc sacramentum qui alia non
posset percipere.
90. — Ad secundum dicendum quod quamvis posset aliquis
non baptizatus baptizare alium, non tamen potest seipsum bapti­
zare rationibus prædictis in objectione.
Sed quod Innocentius tertius in decretali quadam (extra
de baplis. ei ejus effectu, cap. « Debitum »), dicit quod1 : « Judæus
qui se ipsum in aquam immersit, dicens : Ego baptizo me in nomine
Patris etc. si decessisset, ad patriam evolasset », intelligendum est
propter vim contritionis et devotionis, ex cujus magnitudine hoc
procedere videbatur, ut inter Judæos existens, quasi periculo
mortis se offerret.

ARTICULUS II
[I]
[Infra, d. 7, q. 3, a. 1, sol. 1, ad 2 ; III, q. 64, a. 5 ; a. 9 ; IV Cgt,
c. 77 ; ad Heb. c. 7, 1. 2.]

91. — AD SECUNDUM SIC PROCEDITUR. Videtur

quod

MALI SACRAMENTUM BAPTISMI CONFERRE NON POSSINT.

1. Sicut enim ad baptismum requiritur materia et forma, ita
et minister. Sed si sit materia indebita vel forma, non erit bap
tismus. Ergo et similiter si sit minister indebitus. Sed mali non
sunt debiti ministri ; quia, sicut Augustinus dicit (in Joan.,
tract. 5, η. 15 ; L. 35 1422) « justos oportet esse per quos bapti­
zatur ». Ergo mali sacramentum conferre non possunt.
2. Praeterea. Membrum aridum non participat aliquam actio­
nem corporis. Sed baptizare est aliqua actio corporis mystici.
Cum ergo mali sint quasi membrum aridum, carentes pinguedine
caritatis et gratiæ, videtur quod baptismum conferre non possint.
92. — SED CONTRA sunt plures auctoritates2 in Littera (1).
[II]
[Cf. qlam I.]

93. — ULTERIUS. AAdetur

QUOD PER EOS NON CONFERA­

TUR RES SACRAMENTI.

1. Eccli., xxxiv, 4 : « Ab immundo quis mundabitur? » Sed
peccator omnis est immundus. Ergo ab eo nullus potest mundari.
Cum ergo mundatio sit res sacramenti baptismi, videtur quod
per malos res sacramenti non conferatur.
2. Praeterea. Sacerdotes sunt medii inter Deum et plebem,
1. Ed. om. « quod ». — 2. Ed. « rationes ».

divina in sacris praebentes populo et1 per doctrinam, et ea quæ
sunt populi repraesentantes Deo per orationem. Sed orationes
malorum sacerdotum non prosunt plebi ; quia, secundum Gregorium in Pastorali (p. 1, c. 10 ; L. 77, 23), « cum is qui displicet
ad intercedendum mittitur, irati animus ad deteriora provocatur. >>
Ergo nec sacramenta per malos ministros data prosunt ad effec­
tum salutis.
94. — SED CONTRA est quod in Littera (1) dicitur : « Cum
baptizat malus, illud quod datum est, unum est, nec impar propter
impares ministros ». Sed boni baptizando conferunt sacramentum
et rem sacramenti. Ergo et mali.

[III]
95. - ULTERIUS.

A'iDETUR

QUOD

PER

MELIOREM

MINIS­

TRUM BAPTISMUS DATUS MAJOREM EFFECTUM HABEAT.

1. Multiplicata enim causa multiplicatur effectus. Sed bap­
tismus ex opere operato gratiam confert. Similiter etiam patet
quod sancti homines ex opere operante primam gratiam alicui
merentur. Ergo si opus operans baptizantis adjungatur cum
efficacia baptismi, major gratia dabitur.
2. Præterea. Baptismus magis est ordinatus ad spiritualem
salutem quam ad corporalem. Sed aliquis baptizatus a sancto
homine, meritis et intercessione baptizantis quandoque salutem
corporalem consequitur : quod non est ex opere operato, quia
baptismus ad hoc efficaciam non habet : sicut patet de Constan­
tino quem Silvester baptizavit. Ergo etiam quantum ad spiri­
tualem salutem baptismus a bono ministratus potest ampliorem
effectum spiritualis salutis habere.
96. — SED CONTRA est quod in Littera (1) dicitur : « Non
est melior baptismus qui per meliorem ministrum datur, sed per
ministros dispares Dei munus est æquale. »

[IV]
[Infra, d. 24, q. 1, a. 3, sol. 5 : III, q. 64, a. 6.]

97. — ULTERIUS. Videtur quod malus minister

peccet

BAPTIZANS.

I. Quia, sicut Augustinus in Littera (1) dicit, « justos oportet
esse per quos baptizatur ». Si ergo non sint justi cum baptizent,
faciunt quod non oportet. Ergo peccant.
2'. Præterea. Eucharistiæ sacramentum non est majoris effi­
caciae quam baptismi. Sed peccat sacerdos indigne accedens ad
1. Ed. om. « «t ».

t.

illud sacramentum, ut patet I Cor., xi, 27. Ergo et peccat, si sit
malus, baptizando.
98. — 3. SED CONTRA. Ex officio habet quod baptizet.
Ergo exequendo suum ministerium non peccat.
99. —- 4. Praeterea. Ipse tenetur baptizare. Ergo si baptizando
peccat, esset perplexus : quod non potest esse.

;.

[vi
100. — ULTERIUS. Videtur QUOD RECIPIENS IN SE VEL
IN ALIO SACRAMENTUM A MALO SACERDOTE,' PECCAT.
1. Quia consentiens peccanti ipse peccat. Sed sacerdos in
aliquo casu peccat indigne baptizans. Ergo et ab eo baptismum
accipiens vel exigens.
2. Præterea. Esto quod sacerdos non velit baptizare sine
pretio, constat quod si datur ei pretium, simonia committitur :
quod sine peccato fieri non potest. Ergo in aliquo casu peccat
accipiens sacramentum baptismi a malo ministro.
101. ■— SED CONTRA est quod Augustinus in Littera (1)
dicit : « Nec timeo adulterum nec homicidam ». Esset autem timen­
dus, si ab eo accipiens sacramentum peccaret. Ergo nec peccat
ab eo accipiens sacramentum.

z

102. — RESPONSIO. Dicendum AD PRIMAM QUÆSTIONEM quod in sacramentis est aliquid quod est de substantia
sacramenti, et aliquid quod est de convenientia sacramenti et
solemnitate.
;
Si ergo subtrahatur1 aliquid quod est de substantia sacramenti,
non erit verum sacramentum ; si autem subtrahatur2 aliquid
eorum quæ requiruntur ad solemnitatem vel convenientiam
sacramenti, propter hoc non desinit esse sacramentum.
103. — Unde cum bonitas ministri non sit de substantia
sacramenti, quia3 omnino ignorata est, ea autem quæ sunt
de substantia sacramenti oportet esse certa ; patet quod sub­
tracta bonitate ministri adhuc est sacramentum, dummodo alia
quæ sunt de substantia sacramenti observentur.
104. — AD PRIMUM ergo dicendum quod debitum dicitur
dupliciter.
Uno modo, debito4 necessitatis, et sic est debitus minister
baptismi quilibet homo.
105. — Alio modo, debito convenientiæ vel5 congruitatis. Et
sic oportet ministrum esse bonum, sicut oportet aquam in qua
fit baptismus esse mundam ob reverentiam sacramenti. Tamen
1. Ed. « subtraheretur ». — 2. Ed. « subtraheretur ». — 3. P. « quia non omnino
certa est ; sed quandoque ignorata ». — 4. Ed. « debitum ». — 5. Ed. « et ».

si sit immunda, nihilominus fit in ea baptismus ; et similiter si
sit minister malus, nihilominus confert baptismum.
106. — Ad secundum dicendum quod duplex esi aclio corporis.
Una est intranea, sicut sentire, vivere et hujusmodi ; et tali
actione1 non participat membrum aridum ; et similiter nec homo
malus actione8 virtutum quæ huic proportionatur.
107. — Alia est aclio ad extra. Et talis actio, bene potest
fieri per membrum aridum : sicut percutere quod etiam omnino
re inanimata fit, ut baculo ; et huic proportionaliter respondet
ministratio sacramentorum.

108. — AD SECUNDAM QUÆSTIONEM dicendum quod
duplex est agens : unum principale et aliud instrumentale.
Agens autem principale, cum agat sibi simile, oportet quod
habeat formam quam inducit per suam actionem in agentibus
univocis vel aliquam ignobiliorem’ in agentibus non univocis.
Sed agens instrumentale non oportet quod habeat formam
quam inducit ut disponentem ipsum, sed solum per modum
intentionis, sicut de forma scamni in serra patet, ut 1 d.4 (141),
dictum est.
109. — Agens aulem principale in baptizando est ipse Deus
per auctoritatem, et ipse Christus secundum quod homo, cujus
meritum operatur in baptismo ; et ex plenitudine divinæ boni­
tatis et gratiæ Christi pervenit gratia ad baptizatum.
Sed baptizans est tantum agens instrumentale ; unde non refert
ad rem sacramenti percipiendam, utrum ipse gratiam habeat,
an5 non.
110. — AD PRIMUM ergo dicendum quod actio non attri­
buitur instrumento secundum Philosophum (De generat, ani­
mal., β 1. 734», 28), proprie, sed principali agenti. Unde proprie
et per se loquendo iste malus minister non est qui mundat, sed
Christus, de quo dictum est, Joan., i, 33 : « Hic est qui baptizat. »
111. — Ad secundum dicendum quod in oratione orans est
sicut principale agens, non solum sicut instrumentale. Et ideo
requiritur ad efficaciam orationis quod ex opere operante effectum
sortiatur, non solum ex opere operato, sicut esi in sacramentis,
Et ideo malorum orationes infructuosæ sunt, quantum ex eis.
est ; sed possunt esse fructuosæ aliis pro quibus oratur, propter
eorum devotionem, vel inquantum orant in persona Ecclesiæ.
112. — AD TERTIAM QUÆSTIONEM dicendum quod ali­
quid dicitur effectus alicujus per se et per accidens.
1. Ed, « talem actionem », contra αβγ^^ζη. — 2. Ed. « actionem ». — 3. Ed
« nobiliorem ». — 4. Ed. om. « Id.» — 5. Ed. « vel. »

Per se quidem effectus alicujus est quod per ipsum ad hoc
ordinatum producitur, sicut domus ædificatoris.
Per accidens quod conjungitur ei quod est effectus per se,
sicut si inhabitatio1 domus dicatur effectus ædificatoris.
113. — Sic ergo dico quod effectus per se baptismi æqualis
est a quocumque detur, vel a malo vel a bono, ceteris paribus ex
parte baptizati. Sed cum effectu baptismi potest aliquid aliud
baptizato conferri, sive pertineat ad salutem corporis sive animæ,
ex merito baptizantis 2. Ei hoc non esi proprie effectus baptismi,
quia baptismus non est causa nisi instrumentalis, et non est
instrumentum agens in virtute ministri qui et ipse instrumentum
est, sine3 virtute Christi et Dei.
Et per hoc patet solutio ad objecta.
114. ■— AD QUARTAM QUÆSTIONEM dicendum quod qui­
cumque in peccato mortali existens, exhibet se ministrum Ecclesiæ
in quocumque spirituali, peccat, secundum Quorumdam opi­
nionem satis probabilem et quæ per auctoritatem Dionysii,
confirmatur, ut infra (d. 24, q. 1, a. 3, sol. 1) melius ostendetur.
Et ideo sacerdos baptizans cum solemnitate, quasi ministrum
Ecclesiæ se exhibens, peccat mortaliter ; si autem simpliciter
baptizet in articulo necessitatis, non quasi minister Ecclesiæ,
sed sicut vetula baptizare posset, non peccat.
115. — AD PRIMUM ergo dicendum quod auctoritas Au­
gustini non multum cogit, quia loquitur de opportunitate congruentiæ ; et præterea loquitur de illis qui baptizant ut ministri
Ecclesiæ ; unde subdit : « Justos oportet esse tanti judicis minis­
tros ».
116. — Ad secundum dicendum quod secus est de eucharistia,
quia illud sacramentum nunquam nisi a ministris Ecclesiæ
perfici potest. Et ideo semper aliquis celebrans illud sacramen­
tum, ministrum Ecclesiæ se exhibet.
117. — Ad tertium dicendum quod quamvis ex officio com­
petat sibi quod baptizet, tamen officium suum debet juste
exercere, sicut dicitur Deut. xvi, 20 : « Juste quod justum est
exequeris. »
118. — Ad quartum dicendum quod ipse non est perplexus,
quia potest conteri de peccato, et tunc baptizare et conficere.

119. — AD QUINTAM QUÆSTIONEM dicendum quod malus
minister aut est praecisus ab Ecclesia aut non.
Si sit præcisus ab Ecclesia, tunc peccat ab eo accipiens* sacra­
1. Ed. «habitatio». — 2. Ed. *· baptismi ». — 3. Ed. « sed in ». —
« recipiens ».

4. Ed

mentum, nisi in necessitate in qua posset etiam a Pagano vel
Judæo suscipere.
120. —- SÏ autem non sit præcisus ab Ecclesia, non peccat
ab eo accipiens sacramentum, nisi per accidens, scilicet si ejus
peccato communicet.
121. —· AD PRIMUM ergo dicendum quod dato quod malus
sacerdos peccet baptizando, non tamen oportet quod ille qui ab
eo baptismum recipit vel exigit, etiam excepto casu necessi­
tatis, peccet propter duas rationes.
Primo quia isti non potest esse certum quod ille sit in peccato
mortali, cum in’uno instanti Spiritus operetur justificationem
impii.
Secundo, quia iste petit quod justum est quia a suo sacerdote
debet sacramenta percipere. Nec propter hoc cogit vel inducit
eum ad peccandum, quia ille potest reddere quod debet non
peccando.
122. — Ad secundum dicendum quod aut ille qui est bapti­
zandus est adultus, aut non.
Si est adultus, sufficit ei petere baptismum ad salutem, quia bap­
tizatur baptismo flaminis ; nec debet propter hoc simoniam
committere.
123. — Si autem sit puer qui est baptizandus, tunc potius
debet ipsemel puerum baptizare, quam pretium sacerdoti pro
baptismo simoniace dare
124. — Et tamen licitum est ei aquam emere, si alias habere
non posset, quia aqua non est sacrum quid ; et si sit sanctificata,
non operatur ad baptismum de necessitate ejus existens quasi
sanctificata, sed quasi aqua ; et ideo non emit aquam sanctificatam, sed aquam tantum.
125. — Quidam vero dicunt quod potest pretium dare ; quia
hoc non est simoniam committere, sed redimere vexationem
suam.
Sed primum melius videtur.

ARTICULUS III
[I]
[III, q. 64, a. 1.]

126. — AD TERTIUM SIC PROCEDITUR. Videtur quod
D.EMON IN FIGURA HOMINIS APPARENS POSSIT BAPTIZARE.

1. Dicit enim Augustinus super Joan, (tract. 5, η. 6 ; L. 35,
1417), quod « talis est baptismus qualis ille in cùjus potestate
datur ». Si ergo diabolus baptizet invocando potestatem Trini­
tatis, bonus est baptismus.

2. Præterea. In baptizante1 non requiritur assimilatio ad
Deum per gratiam, quia etiam mali possunt baptizare ; nec
etiam assimilatio per characterem, quia etiam pagani bapti­
zare possunt. Ergo sufficit assimilatio per naturam. Sed hoc est
in dæmonibus. Ergo possunt baptizare.
127. — SED CONTRA. Ministri baptismi ad Christum est
aliqua conventio. Sed nulla est conventio Christi ad diabolum,
ut patet II Cor., vi, 15. Ergo diabolus non potest conferre sacra­
mentum baptismi.

[II]

128. — ULTERIUS.

V IDETUR

QUOD

BONUS

ANGELUS

IN

FIGURA HOMINIS APPARENS, BAPTIZARE POSSIT.

1. Baptismus enim est actio hierarchica, quia est « illuminatio
et purgatio », secundum Dionysium in Eccl. Hier., cap. 5
(p. 1, n. 3 ; G. 3, 503). Sed Angeli exercent in nos hierarchicas
actiones, quia purgant nos, perficiunt et illuminant. Ergo pos­
sunt baptizare.
2. Præterea. In actionibus hierarchicis ita est quod quamcumque actionem potest facere inferior, potest facere superior ;
sicut quidquid potest diaconus, potest sacerdos. Sed, secundum
Dionysium, 12 cap. Cæl. Hier. (η. 1 ; G. 3, 292), quilibet Angelus
est major summo sacerdote apud nos, qui ex eorum potestatis
participatione Angelus dicitur, Malach. n, 7. Si ergo sacerdos
homo potest baptizare, multo fortius Angelus.
129. — SED CONTRA. Baptismus est actio militantis Eccle­
siae. Sed Angeli non sunt neque actu neque potentia de Ecclesia
militante. Ergo baptizare non possunt.

130. — RESPONSIO. Dicendum AD PRIMAM QUÆSTIO­
NEM quod diabolus in figura sacerdotis apparens potest immer­
gere, sed non sacramentum conferre, propter duas rationes.
Primo, quia dispensatio sacramentorum non est concessa2
nisi hominibus qui conveniunt cum Verbo incarnato, a quo
sacramenta fluxerunt in natura assumpta ; et etiam cum sacra­
mentis in quibus est spiritualis virtus in corporeis elementis,
sicut et homines ex natura spirituali et corporali compositi sunt.
131. — Secundo, quia3 si baptizare se fingeret, semper esset
timendum quod non faceret intentione baptizandi quæ ad
sacramentum exigitur, sed intentione decipiendi ; quia non esset
probabile quod tantum bonum homini procuraret, sicut est
spiritualis regeneratio.
1. αγ « ad baptismum ». — 2. Ed.
« quia ».

concredita », contra αβγδζη. — 3. Ed. om.

222

SCRIPTUM SUPER LIB. IV SENTENTIARUM

132. — AD PRIMUM ergo dicendum quod ubi datur baptis­
mus, talis est qualis ille in cujus potestate datur. Sed diabolus
nullo modo dare potest.
133. —■ Ad secundum dicendum quod homo peccator habet
similitudinem cum Deo non solum quantum ad naturam divi­
nam per imaginem, sed etiam quantum ad naturam assumptam.
134. — EI iterum. In malis hominibus possibile est esse
similitudinem per gratiam, non autem in daemonibus.
135. — Et præterea. Quod omnibus hominibus concessa est
baptizandi potestas, hoc est propter necessitatem sacramenti
ut omnibus possit de facili adesse baptizans.
136. — Sed diaboli conversatio non est cum hominibus.
Unde non juvaret ad necessitatem sacramenti, si sibi potestas
illa concederetur.

137. — AD SECUNDAM QUÆSTIONEM dicendum quod
Angelis bonis non est collata potestas baptizandi, propter duas
rationes.
Primo, quia non habent prædictam convenientiam cum sacra­
mento, et cum Christo qui est auctor sacramenti.
Secundo, quia ad necessitatem baptismi non valeret potestas
eis concessa, cum non sint in promptu hominibus, nec1 per eos
baptizarentur2.
138. — Sed sicut Deus potentiam suam sacramentis non
alligavit, ita nec potestatem consecrandi sacramenta alligavit
aliquibus ministris. Unde qui dedit hanc potestatem hominibus
posset dare et Angelis. Nec Angelus bonus baptizaret nisi divi­
nitus potestate sibi concessa. Unde si baptizaret, non esset rebap­
tizandus, dummodo constaret quod bonus Angelus esset : sicut
et judicatum est templum quod per Angelos consecratum est,
non oportere per hominem consecrari, ut legitur in historia
dedicationis sancti Michaelis.
139. — AD PRIMUM ergo dicendum quod Angeli actiones
hierarchicas eis proportionaliter exequuntur, scilicet3 invisibi­
liter ; non autem eis est proportionale ut per corporalia elementa4
hierarchicas actiones perficiant.
140. — Ad secundum dicendum quod non oportet quod supe­
rior potestas eodem modo operetur quo inferior, sed modo
altiori. Et ideo non oportet si homines sacerdotes per sacramentalia symbola actiones hierarchicas exequuntur, quod hoc
Angeli possint facere, sed modo altiori.
1. Ed. « ut »—. 2. Ed. « baptizantur » contra
— 3. αγ « sed ». — 4. Ed. om. « elementa ».

;N. « ut per eos baptizarentur ».

EXPOSITIO TEXTUS
141. —■ « Quid noverat Joannes Baptista ? etc. » (2a) Scien­
dum est quod Joannes antequam intraret eremum, Christum
cognovit personaliter ex conversatione, cum fuerit ejus cogna­
tus per carnem et scivit etiam dignitatem ejus ex prophetica
revelatione, sed propter longam moram amiserat vultus ejus
imaginationem ; unde personaliter eum non cognoscebat.
Et ideo Christo veniente ad baptismum, tria didicit, secundum
diversos Sanctos ; quia, secundum Chrysostomum (hom. 17
in Joan., n. 3 ; G. 59, 378), didicit quod iste in persona erat
ille quem praedicaverat venturum ; secundum Augustinum
(tract. 5 in Joan., n. 6, L. 35, 1417), didicit quod haberet
potestatem excellentiæ quam sibi retineret, tamen posset eam
servis largiri : quod tamen in generali prius sciverat, sed tunc in
speciali de hac persona cognovit; sed secundum Hieronymum
(lib. IV in Ezech. xlvii, 3 ; L. 25, 469), didicit quod per baptis­
mum Christi non solum gratia conferretur mundans a culpa,
sed etiam ab omni poena absolvens : quod1 habet ab3 ejus
passione.
142. — « Ne tot essent3 baptismi etc. » (2b)
Hoc non videtur esse inconveniens ; quia per hoc non dif­
ferrent baptismi secundum speciem, cum haberent unam for­
mam et unum effectum, sed differrent tantum secundum mate­
riam, sicut et nunc differunt.
Et dicendum quod differrent secundum virtutem et secun­
dum invocationem ; et sic esset occasio schismatis in Ecclesia,
ut unus diceret : Ego sum Pauli, alius : Ego sum Petri.

I

1. Ed. « quot >. — 2. Ed. » ex ». — 3. Ed. « Tot essent ».

Quibus

liceat baptizare

1. — Nunc quibus liceat baptizare, addamus.
De hoc Isidorus ait (lib. II de Officiis, c. 25, n. 9 ; L. 83, 822 et habetur
de consecr., d. 4 « Constat» : L. 187, 1799) : « Constat baptismum solis sacer­
dotibus esse traditum, ejusque ministerium nec ipsis diaconibus implere
est licitum absque Episcopo vel presbytero; nisi his procul absentibus1,
ultima languoris cogat necessitas : quod et laicis fidelibus permittitur. »
Item (ex Concilio Carthaginensi iv, Decr., de consecr., d. 4, c. 20 ;
L. 187, 18001. « Mulier quamvis sancta, baptizare non prsesumat, nisi
necessitate cogente. »
2. — De illis vero qui ab hæreticis baptizantur, utrum rebaptizandi
sint, quæri solet.
Ad quod breviter dicimus, quia quicumque sit qui baptizet, si servatur
forma a Christo tradita, verum baptismum dat. Et ideo qui illum sumit,
non debet rebaptizari.
Unde Beda (hom. 12, lib. II ; L. 94, 198 ; et habetur de consecr., d. 4,
cap. « Sive hæreticus. » ; L. 187, 1817) : « Sive hæreticus sive schismaticus
sive facinorosus quisque in confessione sanctse Trinitatis baptizet, non valet
ille qui baptizalus est a bonis catholicis rebaptizari, ne confessio et Trinitatis
invocatio videatur annulari. »
Item Augustinus (lib. LXV Qq. ad Orosium, q. 59 ; L. 40, 750) : « Quam­
vis unum sit baptisma et haereticorum, scilicet eorum qui in nomine Patiis
et Filii et Spiritus sancti baptizant, et Ecclesiæ catholicæ, tamen qui foris
Ecclesiam baptizantur, non sumunt ad salutem baptismum, sed ad perniciem,
habentes formajn sacramenti, virtutem autem ejus abnegantes. Et ideo Eccle­
sia non eos rebaptizat2 qui in nomine Trinitatis baptizati sunt ; et ipsa est
forma sacramenti. »
Item (ep. 23, n. 2 ; L. 33, 95) : « Rebaptizare hsereticum qui hæc sancti­
ficationis2 signa perceperit, omnino peccatum est ; catholicum vero rebapti­
zare1 immanissimum scelus est. »
Ex his aperte colligitur quod qui etiam ab hæreticis baptizati sunt,
servato charactere Christi, rebaptizandi non sunt, sed tantum impositione
manus reconciliandi, ut Spiritum sanctum accipiant, et in signum detes­
tationis hæreticorum.
3. — Sunt tamen nonnulli Doctorum, ut Cyprianus et Arii quidam
qui dicere videntur, ab hæreticis non posse tradi baptismum, et eos esse
rebaptizandos, cum veniunt ad Ecclesiam qui ab illis dicuntur baptizati.
Sed hoc de illis verum est qui extra formam Ecclesiæ baptizare præsumunt.
Cyprianus tamen ibi a veritate deviasse videtur, qui ait de hæretico,
I lib. Ep. 12 ; L. 176, 135):« Quomodo sanctificare aquam potest, cum ipse
immundus est, et apud quem Spiritus sanctus non est ? Cum Dominus dicat
in lege (Num xix, 22) : « Quæcumque tetigerit immundus, immunda
erunt ». Quis potest dare quod ipse non habet ?
1. Quar. ad. « et ». — 2. Ed. « baptizat ». — 3. Quar. « sanctitatis ». — 4. Quar.
om. « rebaptizare ».

Hoc vero1 ex ignorantia eum dixisse Augustinus innuit dicens :
(De unico baptismo contra Petii., c. 13, n. 22 ; L. 43, 606) : « Martyrem
gloriosum Cyprianum, qui apud hæreticos vel schismaticos datum baptis­
mum nolebat agnoscere*, cum3 eos nimis detestaretur, tanta ejus merita
usque ad triumphum martyrii secuta sunt, ut et caritatis qua excellebat
luce obumbratio illa fugaretur, et si quid purgandum erat passionis falce
tolleretur. Nec nos qui baptismi veritatem et hæreticorum iniquitatem agnos­
cimus, ideo Cypriano meliores sumus ; sicut nec Petro, quia Gentes judaizare
non cogimus. »

Quod

nullus in materno utero baptizetur

4. — Hoc etiam sciendum est «quod licet ter immergamur propter myste­
rium Trinitatis, tamen unum baptisma reputatur » (Hieronymus in Ep. ad
Ephes, c. iv, n. 5; L. 26, 496).
5. — Illud etiam ignorandum non est quod in materno utero nullus
baptizari potest, etiam si mater baptizetur.
a. — Unde Isidorus (lib I Serit, c. 22, n. 5 ; L. 83, 589) : « Qui in mater­
nis uteris sunt, baptizari non possunt, quia qui natus adhuc secundum
Adam non est, secundum Christum non potest renasci, neque regeneratio
in eumj dici potest in quem generatio non praecessit. n
Item Augustinus (ad Dardarnum, ep. 187, c. 9, n. 34 ; L. 33, 944) :
« Non potest quisquam renasci antequam natus sit5. »
6. — Si vero opponitur de Jeremia et de Joanne Baptista qui ab utero
sanctificati leguntur, quod etiam de Jacob quidam putant, dicimus : Si
sanctificatio ibi accipitur interior emundatio, in miraculis divin® poten­
ti® esse habendum, ut Augustinus ait ambigue super hoc loquens (loc.
cit., n. 24, coi. 840) : « Si usque adeo, inquit, in illo puero acceleratus est
usus rationis et voluntatis, ut intra materna viscera jam posset agnoscere
ele credere, quod in aliis parvulis expectat’’ ætas ut possint, in miraculis
habendum esset divinæ potentiæ, non ad humanæ trahèndum exemplum
naturæ. Nam quando voluit Deus etiam jumentum loculum est (Num.
XXII, 28). »
Idem8. « De Jeremia legitur (Jerem., i, 5) : « Priusquam exires de ventre,
sanctificavi te. » Illa tamen sanctificatio qua efficimur templum Dei, non nisi
renatorum est. « Nisi enim quis renatus fuerit ex aqua et Spiritu sancto,
non intrabit in9 regnum Dei10» (Joan., iii, 5). Nemo autem renascitur,
nisi prius nascatur. » (Ibid. n. 33). « Unde illa sanctificatio potest secundum
praedestinationem accipi. » (c. 12, n. 37).
Ecce dubitanter videtur loqui, qui etiam in eodem dicit (n. 23, coi. 840 ) :
« Non dictum est quia credidit infans in utero, sed « exultavit » ; nec Elisa­
beth dicit : Exultavit in fide, sed « exultavit in utero meo. » Et potuit esse
hæc significatio tantæ rei a majoribus cognoscendae, non a parvulo cognitæ. »
Absque assertione de hac sanctificatione loquitur, non definiens qua­
liter intelligenda sit illa sanctificatio, an sit signum futuræ rei, an veritas
justificationis per Spiritum factæ. Sed melius est ut dicamus illos praeter
communem legem in uteris justificatos et gratia praeventos, dimissis
omnibus peccatis : quod etiam multis sanctorum testimoniis edocetur.

Si

baptismus sit, verbis corrupte prolatis

7. — Quæri etiam solet, si corrupte verba illa proferantur, an baptis­

mus sit.
1. Ed. « ergo ». ■— 2. Quar. « cognoscere ». — 3. Quar. « dum ». — 4. Ed. « eo ».
■— 5. Ed. om. « sit ». — 6. Quar. om. « et ». -— 7. Quar. « expectatur ». ■— 8. Ed.
« Tdeo ». — 9. F. « non potest intrare ». — 10. Quar. « coelorum ».
COMMENT. IN LIB. SENTENT. - IV. --- 9

De hoc Zacharias Bonifacio scribit (Decr., de Consecr., d. 4, cap.
« Retulerunt » ; L. 187, 1828) : « Retulerunt mihi nuntii tui, quod fuerit
sacerdos in eadem provincia qui latinam linguam penitus ignorabat, et dum
baptizaret, nescius latini eloquii, infringens linguam, diceret : Baptizo te in
nomine Patria et Filia et Spiritus sancta ; et propter hoc considerasti rebap­
tizare.
a. — Sed si ille qui baptizavit, non errorem inducens vel hieresim, sed pro
sola ignorantia romance locutionis infringendo linguam baptizans dixis­
set ; non possumus consentire ut denuo baptizentur. »
8. — Præterea sciendum est quod illi « de quibus nulla extant indicia
inter propinquos vel clericos1 vel vicinos3, quibus baptizati fuisse docean­
tur, agendum est ut renascantur, ne pereant, in quibus quod non ostenditur
gestum, ratio non sinit ut videatur iteratum. Conferendum eis videtur quod
collatum esse nescitur, quia non temeritas intervenit praesumptionis, ubi est
diligentia pietatis. » (Leo Papa, ep. 167, inq. 16 et 17 ; L. 54, 1208).

De illo qui pro ludo immergitur
9. — Solet etiam quæri de illo qui jocans sicut mimus, commemora­
tione tamen Trinitatis immergitur, utrum baptizatus sit.
a. — Hoc autem Augustinus non definit ita inquiens (VII, de Baptis,
contra Donat., c. 53, n. 102 ; L. 43, 243) : « Si totum ludicre et mimice et
joculariter ageretur, utrum approbandus esset baptismus qui sic daretur,
divinum judicium per alicujus revelationis miraculum oratione imploran­
dum esse censerem. »
Videtur tamen sapientibus non fuisse baptisma ; ut cum aliqui in bal­
neum vel in flumen merguntur in nomine Trinitatis, non est tamen bap­
tismus, quia non intentione baptizandi illud geritur. Nam in hoc et in
aliis sacramentis, sicut forma est servanda, ita et intentio illud celebrandi
est habenda. »
<. Illud etiam non te moveat quod quidam non ea fide parvulos ad baptis­
mum ferunt, ut per Spiritum ad vitam regenerentur æternam ; sed eos putant
hoc remedio temporalem retinere vel recipere3 sanitatem. Non enim propterea illi non regenerantur, quia nec ab illis hac intentione efferuntur. »
(Augustinus, ep. 98, n. 5 ; L. 33, 361.)

De

tempore deputato ad baptismum

10. — Agnoscendum est etiam in baptizandis electis duo tempora esse
servanda, idest Pascha et Pentecosten, ut in sabbato Paschae vel Pente­
costes baptismi sacramentum celebretur. Qui vero necessitate mortis vel
periculi urgentur, omni tempore debent baptizari. » (Leo Papa, ep. 16,
n. 5 ; L. 54, 700).

De responsione patrinorum
11. — Porro cuncti ad baptismum venientes fidem suam profiteri
debent et exponere ad quid petendum4 venerint ad Ecclesiam. Unde
et5 baptizando quaeritur : « Quid venisti ad Ecclesiam petere ? » Qui si
adultus est, pro se respondet : « Fidem », idest sacramentum fidei et
doctrinam. Ita etiam per singula interrogatus respondet se credere in
1. Ed. « domesticos ». — 2. Ed. ad. « a ». —-■ 3. Ed. « temporalem accipere ». —
4. Quar. « quid petere ». — 5. Ed. « etiam ».

Patrem et Filium et Spiritum sanctum1. Si autem parvulus est, non
valens credere vel loqui, alius pro eo respondet.
a. — Unde Isidorus, (II de Offic., c. 25, n. 7 ; L. 83, 822) : « Parvuli,
alio profitente, baptizantur, quia2 adhuc loqui vel credere nesciunt, sicut etiam
se eris mutis vel surdis3 alius profitetur dum baptizantur. » Sic et de pcenitentibus agendum est. « Si autem? pro eo qui respondere potest, alius
respondeat, non itidem valet, sicut dictum est (Joan., ix, 21) : « Ætatem
habet, ipse de se loquatur. »
12. — Si vero quæritur ex quo sensu pro parvulo dicatur : Credo vel3
fidem peto : dicimus de sacramento fidei id esse intelligendum quod res­
pondetur petere cum defertur ad Ecclesiam, et habere cum baptizatur;
ut sit sensus, cum dicitur : Fidem peto, idest, sacramentum fidei prirsto
sum recipere; credo, idest, sacramentum fidei suscipio; quod est : hic
parvulus præsto est sacramentum fidei accipere.
a. — Unde Augustinus (ep. 98, ad Bonifacium, n. 9; L. 33, 3G4) :
« Nihil aliud est credere quam fidem habere ; et ideo, cum respondetur credere
parvulus, qui fidei nondum affectum habet ; respondetur fidem habere
propter fidei sacramentum, et convertere se ad Deum propter conversionis
sacramentum. »
13. — Sed adhuc quæritur ex quo sensu pro parvulo respondeatur :
« Credo in Deum Patrem et in Jesum Christum et in Spiritum sanctum. »
Numquid de sacramento fidei an de fide mentis ibi agitur ? Si de sacra­
mento, cur nominatim distinguuntur personæ ? Si vero de fidei affectu,
quomodo verum est, cum ab eo careat parvulus ? An illud facturus par­
vulus spondetur cum creverit ? Sicut et omnibus pompis diaboli spon­
detur abrenuntiare ; quod si non servaverit factus adultus, tenebitur
ipse vel sponsor.
Sane® dici potest ibi sponderi pro parvulo, quod ad majorem ætatem
si venerit, et pompis diaboli renuntiabit, et sanam fidem tenebit, cujus
tunc sacramentum recipit. Hac autem sponsione parvulus pro quo fit,
tenebitur, non sponsor ; si tamen ut cautio impleatur quantum in se est,
Operam dederit ; quia exigitur a patrino ut sit diligens circa eum pro
quo spopondit’, sollicitudo.
De hoc Augustinus [serm. 1 ad neophytos ; L. 40, 1209) : « Certissimam
emisisti cautionem, qua renuntiare pompis diaboli spopondistis. »

De

catechismo et exorcismo

14. — Illa autem interrogatio et responsio fidei fit in catechumeno, cui
additur exorcismus. Ante baptismum enim fit catechismus ; post catechismum sequitur exorcismus, ut ab eo qui jam fide instructus est, adver­
saria virtus pellatur.
Exorcismus de græco in latinum dicitur adjuratio ; catechismus ins­
tructio ; catechizare8 est instruere, ut de Symbolo ac rudimentis fidei ;
exorcizare est adjurare, ut : « Exi ab eo, immunde spiritus (Marc. 5, 8). »
Symbolum est signum vel collatio ; signum, quia eo fideles ab infidelibus
discernuntur ; collatio, quia ibi totius fidei sufficientia et integritas est
collata.
Catechismus et exorcismus neophytorum sunt, magisque sacramentalia
quam sacramenta dici debent. Neophytus, novitius interpretatur vel
rudis; et dicitur neophytus nuper ad fidem conversus, vel in disciplina
religiosæ conversationis rudis.
1. Quar. « et Filium etc. ». — 2. Ed. « qui ». — 3. Ed. « =icut etiam ægri vel muti
vel surdi quorum vice ». ■— 4. Ed. <vero ». — 5. Ed. « et ». — 6. Ed. ad. u etiam».
7. Quar. « respondit ». — 8. Ed. ad. « enim ».

Hæc igitur1 præcedunt baptismum, non quod sine istis non possit esse
verus baptismus, sed ut baptizandus de fide instruatur, et sciat cui debito
fiat deinceps, et ut diaboli potestas in eo minuatur.
Unde Rabanus (de institut., clericor., lib I, c. 25 ; L. 107, 310 et
habetur de Consecr. d. 4, cap. « Ante baptismum » ; L. 187, 1818) : « Ante
baptismum catechizandi debet in homine prsevenire officium, ut fidei cate­
chumenus accipiat rudimentum et sciat cui debitor deinceps fiat. »
Item Augustinus (de Symbolo ad catechumenos, serm. I, c. 1, n. 2 ;
L. 40, 628) : « Parvuli exsufflantur et exorcizantur, ut pellatur ab eis
diaboli potestas », scilicet2 « ne jam contendat eos subvertere ne baptismum
consequantur. » (Raban., ibid., c. 27). « Non ergo ab infantibus creatura
Dei exsufflatur vel exorcizatur, sed diabolus, ut recedat ab homine. » (August.,
loc. cit.)

DIVISIO TEXTUS

15. — « Nunc quibus liceat baptizare etc. » (1)
Superius determinavit Magister qui possunt baptizare ; hic
intendit determinare qui et qualiter congrue baptizent.
Et dividitur in partes 1res. In prima ostendit qualiter congrue
fiat baptismus ex parte baptizantis ; in secunda qualiter congrue
fiat ex parte baptizandi, utrum scilicet aliquis sit rebaptizandus
vel non, ibi : « De illis vero qui ab hæreticis etc. » (2) ; in tertia
qualiter congrue fiat quantum ad ritum baptismi, ibi : « Co­
gnoscendum est etiam etc. » (10)
Secunda pars dividitur in 1res. In prima ostendit utrum
aliquis sit rebaptizandus propter defectum baptizantis ; in
secunda, utrum sit rebaptizandus propter defectum baptizati,
ibi : « Illud etiam ignorandum non est, etc. » ; (5) in tertia,
utrum sit rebaptizandus propter defectum eorum quæ perti­
nent ab baptismum, ibi : « Quæri autem solet, etc. » (7)
Prima dividitur in 1res. In prima ostendit quod baptizati ab
hæreticis non sunt rebaptizandi. Secundo excludit opinionem
contrariam, ibi : « Sunt tamen nonnulli doctorum etc. » (3)
In tertia removet quamdam objectionem quæ rebaptizantibus
patrocinari videtur, ibi : « Hoc etiam sciendum est etc. » (4)
« Illud autem ignorandum non est etc. » (5) Hic inquirit utrum
sit aliquis rebaptizandus propter defectum nativitatis ex utero.
Et circa hoc duo facit. Primo ostendit quod illi qui nondum
nati sunt, in maternis uteris existentes, non susceperunt bap­
tismum baptizatis matribus ; unde baptizandi sunt. Secundo
objicit in contrarium et solvit, ibi : « Si vero opponitur etc. » (6)
« Quæri etiam3 solet etc. » (7) Hic inquirit utrum sint aliqui
rebaptizandi propter defectum eorum quæ ad baptismum requi­
runtur : et primo utrum propter corruptionem formæ ; secundo
utrum propter incertitudinem baptismalis ablutionis, ibi : « Præ­
terea sciendum est, etc. » (8) ; tertio utrum propter defectum
intentionis, ibi : « Solet etiam quæri de illo etc. » (9)
1. Ed, « ergo », — 2« Quar. om. « scilicet ». —- 3. Ed. « autem ».

« Cognoscendum est etiam, etc. » (10) Hic ostendit qualité/
baptismus congrue fiat ex parte ritus.
Et circa hoc tria facit. Primo ostendit quod tempus sit depu­
tatum ad solemnem baptismi celebrationem. Secundo determi­
nat de professione quæ præcedit baptismum, ibi : « Porro cuncti
ad baptismum etc. » (11) Tertio determinat de catechismo et
exorcismo, in quibus hujusmodi professio fit, ibi : « Illa autem
interrogatio etc. » (14)
Circa quod duo facit. Primo ostendit propositum. Secundo
movet duas quæstiones : primam ibi : « Si vero quæritur etc. »
(12) ; secundum ibi : « Sed adhuc quæritur etc. » (13)

Hic est duplex quæstio.
Prima de his quæ requiruntur ad baptismum ex parte bapti­
zantis et baptizati.
Secunda de ritu baptismi.

QUÆSTIO I
Circa primum quæruntur tria.
Primo, utrum requiratur in baptizando nativitas ex utero.
Secundo, utrum requiratur in utroque intentio et voluntas.
Tertio, utrum requiratur fides.
ARTICULUS I
[I]
[ΊΠ, q. 68, n. 11.]

16. — AD PRIMUM SIC PROCEDITUR. Videtur

quoD

NATIVITAS EX UTERO NON SIT EXPECTANDA.

1. Nulli enim statui hominis præcluditur via salutis ab eo
qui vult omnes homines salvos fieri. Sed existentes in maternis
uteris homines sunt, cum sint animam rationalem jam sortiti,
et sunt in periculo damnationis propter peccatum originale
contractum et facilitatem corruptionis. Ergo cum eis non
possit remedium adhiberi perveniendi ad vitam nisi per baptis­
mum, videtur quod debeant baptizari.
2. Præterea. Puer in materno utero existens est quasi quædam
'pars matris, sicut fructus pendens in arbore, pars arboris.
Ergo baptizata matre, baptizatur puer in ventre ejus existens.
3. Præterea. Contingit quandoque jjuod aliqua pars prius
egreditur, sicut legitur, Gen. xxv, 25, de Esau quod exivit
primo manus ; et tamen timetur de periculo mortis. Ergo vide-

tur quod saltem in tali casu non sit expectanda nativitas ex
utero sed pars egressa aspergenda baptismal! aqua.
4. Præterea. Mors æterna pejor est quam mors corporalis
in infinitum. Sed de duobus malis eligendum est minus malum.
Ergo debet mater scindi et extrahi puer, ut baptizatus a morte
æterna liberetur et non expectari nativitas ex utero.
17. — SED CONTRA. 1 Cor., xv, 46 : « Non prius quod
spirituale1 est, sed quod animale, etc. » Sed baptismus est quædam
regeneratio spiritualis. Ergo prius homo animali et carnali
nativitate nasci debet quam baptizetur.
18. — Præterea. Baptismus est actio militantis Ecclesiæ.
Sed quamdiu puer est in ventre matris, nondum connumeratur
aliis membris Ecclesiæ. Ergo non potest sibi baptismus exhiberi.

[Π]

19. — ULTERIUS. Videtur quod nullus etiam in ma­
terno UTERO POSSIT sanctificari per gratiæ gratum facien­
tis DONUM.
1. Quia, ut Isidorus dicit (4a) « regeneratio in eum2 dici non
potest in quem generatio non praecessit. » Sed per gratiam gratum
facientem fit homo filius Dei, et ita regeneratur. Ergo non potest
homo sanctificari antequam nascatur ex utero.
2. Præterea. Sicut peccatum actuale contrahitur ex actu,
ita peccatum3 originale contrahitur ex origine. Sed peccatum
actuale non potest remitti quamdiu homo est in actu peccandi.
Ergo nec peccatum originale potest remitti puero in materno
utero existent!, qui adhuc est actualiter in origine existens.
3. Præterea. Ubi est majus periculum, ibi magis divina mise­
ricordia subvenit. Sed illi qui morituri sunt antequam ex utero
nascantur, sunt in maiori periculo quam Joannes Baptista et
Jeremias, qui ex utero postmodum nati sunt. Si ergo non dicimus
pueros dictos sanctificari in utero, ne præveniantur morte,
videtur quod multo fortius nec Joannes nec Jeremias sanctificati fuerunt.
20. — SED CONTRA est quod dicitur Jer., i, 5 : « Antequam
exires de vulva sanctificavi te » ; et Luc. i, 15, dicitur de Joanne :
« Et Spiritu sancio replebitur adhuc ex utero matris suæ. >» Ergo
aliqui in utero sanctificantur.
21. — Præterea. De nullo celebrat Ecclesia festum, nisi de
sancto aliquo. Sed celebrat nativitatem Joannis. Ergo tunc
nascens sanctus erat. Ergo in utero sanctificatus fuit.
1. Ed. « spiritale ». — 2. Ed. « eo ». — 3. Ed. om. « peccatum ».

[III]

22. — ULTERIUS. Videtur

quod sanctificati in utero

NON SUNT BAPTIZANDI.

1. In sanctificatione enim in utero datur major gratia quam
in baptismo ; quia sanctificationis gratia dicitur esse confirmans
saltem contra mortale peccatum. Sed injuriam faceret baptismo
qui baptizatum iterum baptizaret. Ergo injuriam facit sancti­
ficationi in utero qui sanctificatum iterum sanctificaret bapti­
zando.
2. Præterea. Natura non facit per plura quod per unum potest
facere. Sed operatio gratiæ est ordinatior quam naturæ1. Cum
ergo ad salutem sufficiat gratia sanctificationis, videtur quod
frustra baptismus addatur.
3. Præterea. Divina operatio non est minus efficax in sana­
tione spirituali quam corporali. Sed illis quos curavit corporaliter,
non oportebat aliquem medicum ab homine superaddi. Ergo
et illis quos curat per gratiam sanctificationis interius non sunt
adhibenda sacramentorum medicamenta.
23. — SED CONTRA. Baptismus circumcisioni successit.
Sed Joannes sanctificatus in utero, octavo die legitur circumci­
sus, Lue. i, 59. Ergo et sanctificatus in utero esset baptizandus.
24. — Præterea. Sanctificatio in utero est baptismus fla­
minis. Sed adulti baptizati per contritionem baptismo flaminis,
sunt baptizandi baptismo fluminis. Ergo et similiter sancti­
ficati in utero.
25. — RESPONSIO. Dicendum AD PRIMAM QUÆSTIO­
NEM quod baptismus est actio hierarchica secundum Diony­
sium (c. 2 Eccl. Hier.·, G. 3, 391); unde per ministros Ecclesiæ
conferendus est, vel per eos qui in necessitate vicem ministro­
rum obtinent. Puer autem quamdiu2 est in utero matris existens,
non potest subjici operationi ministrorum Ecclesiæ nec est
hominibus notus. Et ideo tunc baptizari non potest.
26. — Quidam autem assignant alias causas quæ non sunt
magni ponderis : quarum una est quod divina justitia exigit
quod peccatum quodlibet non dimittatur sine pœna aliqua,
qùam puer in baptismo sentit : quod esse non posset, dum adhuc
est in utero matris.
27. — Sed hoc nihil est quia baptismus, secundum Ambro­
sium (in Epist. ad Rom., xi, 29 ; L. 17, 161), non requirit
pœnam exteriorem.
1. Ed. « natura ». — 2, a « qui ».

28. — Et præterea. Peccato originali non debetur pcena
sensibilis inflicta.
29. — Alia est quod gratia dat esse ordinatum. Et ideo
regeneratio gratiæ præsupponit generationem naturæ.
Alia est quod puer quamdiu est in materno utero, adhuc
conjungitur causæ originalis peccati ; et ideo non potest ab eo
mundari.
30. — Sed hæ duæ causæ repugnant sanctificationi in utero,
sicut et baptismo.
31. — Alia est quod in baptismo debet esse aqua et spiritus
contra infectionem carnis, et animæ per originale. Et ideo
oportet præexistere ad baptismum nativitatem in utero, qua
infunditur anima, et nativitatem ex utero, qua nascitur1 corpus.
32. — Sed hoc nihil est ; quia nativitas neque est animæ
neque corporis, sed conjuncti. Unde in nativitate in utero nas­
citur et corpus et anima.
Unde primæ rationi standum est.
33. — AD PRIMUM ergo dicendum quod non est ex defectu
divinæ misericordiæ quod pueris2 in maternis uteris existentibus
remedium non exhibetur, sed quia non sunt capaces illius remedii,
per quod secundum legem communem participes passionis Christi
efficiantur, a qua est remissio peccatorum ; quia non possunt
subjici operationi ministrorum Ecclesiæ per quos talia remedia
ministrantur.
34. — Ad secundum dicendum quod puer in materno utero
existens, quamvis sit conjunctus matri secundum corpus quod
ab ipsa traxit, tamen est omnino distinctus secundum animam
rationalem quam ab extrinseco habet. Et ideo secundum immu­
tationem corporalem matris, immutatur corporaliter, sed non
oportet quod sanctificata matre per baptismum, spiritualiter
sanctificetur.
35. — Ad tertium dicendum quod expectanda est totalis
egressio ex utero, nisi periculum mortis timeatur. Tunc autem
egressa parte principali scilicet capite, in quo operationes animæ
magis manifestantur, ut Quidam dicunt, baptizari debet ; secus
autem est de aliis partibus, ut de manu et pede, quamvis non
noceat etiam si tunc aspergerentur3 illæ partes baptismali aqua,
quia divina misericordia non est arctanda.
36. ■— Si tamen postea plenarie nascatur non est rebapti­
zandus, secundum Quosdam. Sed nihil periculi accidit, si ad
majorem cautelam baptizetur sub hac forma : « Si non es baplizalus, ego te baptizo etc. »
37. — Ad quartum dicendum quod « non sunt facienda mala,
1. α « causatur ». — 2. Ed. om. « pueris ». — 3. Ed « asperguntur ».

ut veniant bona », sicut dicitur Rom., m, 8. Et ideo homo potius
debet dimittere perire infantem quam ipse pereat, homicidii
crimen in matre committens.
38. — AD SECUNDAM QUÆSTIONEM dicendum quod
sicut Deus non alligavit virtutem suam rebus naturalibus, ut
non possit præter eas operari cum voluerit : quod in miraculosis
actibus facit ; ita non alligavit virtutem suam sacramentis, ut
non possit sine sacramentorum ministris aliquem sanctificare.
Et ideo aliquos præter legem communem quasi miraculose in
maternis uteris sanctificasse legitur, illos præcipue qui imme­
diatius ordinabantur ad ejus sanctissimam conceptionem.
39. — Et ideo Mater sanctificata creditur, et Joannes Bap­
tista qui ei in utero existent! testimonium perhibuit, et Jeremias
qui ipsius conceptionem vaticinio expresso prædixit : « Novum,
inquit, faciet Dominus super terram. Mulier circumdabit virum »,
Jer., xxxi, 22.
40. — Et ideo etiam in beata Virgine fuit amplior sanctificatio,
in qua fomes adeo debilitatus est vel extinctus, ut ad peccatum
actuale nunquam inclinaretur ; aliis autem inclinavit ad veniale,
non autem ad mortale.
41. — Et in Joanne Baptista etiam fuit expressior quam in
Jeremia cujus interior sanctificatio exultatione quadam in noti­
tiam hominum prodiit, quia dictum est : « Exultavil infans, etc. »
Luc. i, 41, ut secundum gradum propinquitatis ad Christum sit
gradus sanctificationis.
42. — AD PRIMUM ergo dicendum quod generatio spiritualis
præsupponit naturalem sibi correspondentem. Et ideo generatio
spiritualis quæ fit per ministerium hominum in baptismo præ­
supponit nativitatem ex utero qua homo in notitiam et socie­
tatem hominum prodit. Sed regeneratio quæ fit divinitus non
præsupponit de necessitate nisi nativitatem in utero, qua homo
a Deo creatus formatus est.
43. —■ Ad secundum dicendum quod jam formato puerperio
anima rationali infusa, puer non accipit1 a matre nisi nutrimen­
tum. Peccatum autem originale non contrahitur per actum
nutritivæ, sed generativæ. Et ideo non est actu in contrahendo
originale, nisi in ipsa infusione animæ. Et propter hoc nihil
prohibet puerum in statu illo post infusionem a peccato originali
mundari.
44. — Ad tertium dicendum quod ea quæ fiunt præter legem
communem, non fiunt principaliter ad subveniendum uni per­
sonæ, sed ad insinuationem et commendationem gratiæ. Et ideo
1. α « habet ».

quamvis non fuerit tantum periculum in sanctificatis in utero
qui prodituri erant, tamen quia eligebantur divinitus ut gratiæ
speciales praecones et ministri, ideo tali privilegiata sanctifi­
catione dotati sunt.

45. — AD TERTIAM QUÆSTIONEM dicendum quod sanctificatus in utero debet baptizari, propter tres rationes.
Primo propter acquirendum characterem, quo annumeretur1 in
populo2 Dei et quasi deputetur ad percipienda divina sacramenta.
Secundo, ut per baptismi perceptionem passioni Christi etiam
corporaliter conformetur.
Tertio propter bonum obedientiæ ; quia præceptum de baptismo
omnibus datum est et ab omnibus impleri debet, nisi articulus
necessitatis sacramentum excludat.
46. — AD PRIMUM ergo dicendum quod baptismus quantum
ad aliquid extensive excedit sanctificationem, quia in baptismo
imprimitur character et corporaliter homo morti Christi confi­
guratur ; quamvis intensive in sanctificatione amplior gratia
fortassis præbeatur. Et ideo non fit injuria sanctificationi, si
sanctificatis baptismus conferatur.
47. — Ad secundum dicendum quod non totum quod facit
baptismus factum est per sanctificationem, quia non imprimit
characterem. Et ideo non frustra baptismus additur, in quo
etiam sanctificatis gratia augetur3.
48. — Ad tertium dicendum quod per medicinam corporalem
nihil addi posset ad salutem eorum quos Christus curaverat.
Et ideo non est similis ratio.
ARTICULUS II

[I]
[Infra, d. 7, q. 3, a. 1, sol. 1, ad 3 ; d. 8, q. 2, a. 4, sol. 3, ad 1; d. 30, q. 1, a. 3, ad 3 ;
III, q. 60, a. 8 ; q. 64, a. 8.]

49. — AD SECUNDUM SIC PROCEDITUR. Videtur

quod

INTENTIO BAPTIZANTIS NON REQUIRATUR4 AD BAPTISMUM.

1. Intentio enim non requiritur ad opus nisi in principali
agente, qui præstituit finem et per imperium suum alios movet
ad finem intentum a se. Sed sacerdos baptizans non est principale
agens, sed instrumentale, ut dictum est supra (d. 5, 28h Ergo
non requiritur ejus intentio ad baptismum.
2. Præterea. Intentio hominis non est alicui certa nisi sibi.
1. βγ « annumeraretur ». — 2. Ed. « ad populum ». — 3. Ed. « augeretur ».
4. Ed. « requiritur », contra αβγδνη.

Si ergo requiratur intentio ad baptismum, non erit certum de
aliquo quod sit baptizatus, nisi apud eum qui baptizavit ; et
hoc est inconveniens quod homo sit in tanto dubio salutis.
3. Praeterea. Sicut dicit Augustinus (in Joan., tract. 5,
η. 17 ; L. 35, 1423) : «ebriosus et furiosus baptizare possunt ».
Sed isti, ut videtur, non possunt habere'intentionem, quia pri­
vantur usu rationis. Ergo intentio non requiritur ad baptismum.
4. Præterea. Intentio cogitationem1 requirit. Sed frequenter
et de facili cogitatio ad alia rapitur. Ergo frequenter baptismus
impediretur.
50. — SED CONTRA. Ea quæ fiunt præter intentionem,
sunt casualia. Sed hoc sacramentis non competit, cum habeant
determinatos effectus et2 determinatas causas. Ergo requiritur
intentio in baptismo et in aliis sacramentis.
51. — Præterea. Opera quæ fiunt a voluntate, determinantur
et specificantur intentione. Unde Ambrosius dicit (III, de Offic.,
c. 30 ; L. 16, 71) quod « affectus operi tuo nomen imponit »; et
in Glossa Mat., xii, 35, dicitur : « Quantum intendis, tantum
facis. » Sed baptizare est actus voluntarius3. Ergo requiritur in
ipso intentio ex parte baptizantis.

[II].
[Infra, Expos. Lit. ; d. 11, q. 2, a. 1, sol. 3, ad 1 ; d. 30, q. 1, a. 3, ad 3 ; III, q. 64, a. 10;
q. 74, a. 2, ad 2.]

52. — ULTERIUS. Videtur

QUOD REQUIRATUR

INTENTIO

RECTA.

1. Requiritur enim intentio faciens4 quod facit Ecclesia. Sed
hoc intendere est rectæ intentionis. Ergo ad baptismum requi­
ritur recta intentio.
2. Præterea. In omnibus ad quæ requiritur intentio, ita est
quod per pravam intentionem vitiantur. Sed baptismus, dum­
modo detur, non potest esse pravus8, ut in præcedenti distinc­
tione (103) dictum est. Ergo videtur quod prava intentio non
possit conferre baptismum.
53. — SED CONTRA. Baptismus non impeditur ex malitia
baptizantis. Sed perversa intentio pertinet ad malitiam bapti­
zantis. Ergo perversa intentio in aliis non impedit baptismi
effectum.

1. Ed. « cognitionem ». — 2. α « ad ». — 3. a « voluntatis ».— 4. Ed. « faciendi » *
contra αβγδεζη. — 5. a ad. in marg. » nec vitiari potest dummodo fiat ».

[HI]
[Infra, d. 27, q. 1, a. 2, sol. 4; III, q. 68, a. 7, q. 69, a. 9].

54. — ULTERIUS. Videtur

QUOD INTENTIO VEL VOLUNTAS

NON REQUIRATUR IN BAPTIZATO.

1. Baptismus enim contra peccatum originale datur. Sed
peccatum originale præter voluntatem et intentionem contrahi­
tur. Ergo intentio et voluntas non requiruntur ad baptismum
in baptizando.
2. Præterea. Pueri, dormientes et amentes possunt baptizari,
ut supra d. 41 (q. 3, a. 1), dictum est. Sed illi carent intentione
baptismi. Ergo ad baptismum non requiritur intentio ex parte
baptizandi.
3. Præterea. « Unaquaeque res per eadem corrumpitur et fit,
contrarie tamen facta », ut dicitur in II Elh. (β 1. 1103b, 7 ; 1. 1,
n. 252). Si ergo intentione baptizandi fieret baptismus, tunc
intentione ipsius character baptismalis deleri posset : quod
falsum est.
55. — SED CONTRA. In baptismo fit quoddam spirituale
connubium animae ad Deum. Sed in conjugio requiritur consensus.
Ergo et in baptismo.
56. — Præterea. Baptismi effectus magis impeditur ex parte
baptizati quam ex parte2 baptizantis ; quia malitia baptizantis
non impedit receptionem gratiæ in baptismo, quæ impediri
potest per malitiam recipientis sacramentum. Sed defectus
intentionis ex parte baptizantis impedit sacramentum. Ergo
multo fortius defectus intentionis ex parte baptizati.

57. — RESPONSIO. Dicendum AD PRIMAM QUÆSTIONEM
quod cum unius effectus una sit causa, si ex aliquibus pluribus
causis unus effectus procedat, oportet quod illæ causæ sint aliquo
modo -factæ unum ad invicem. Ad effectum autem sacramenti
videmus multa concurrere, scilicet ministrum, formam verbo­
rum et materiam. Hæc autem non possunt3 colligari ad invicem
ut sint una causa, nisi per intentionem baptizantis, qui scilicet
formam ad materiam applicat, suum vero ministerium ad utrum­
que, ef totum hoc ad sacramenti collationem4. Et ideo requitur
intentio baptizantis.
58. — Et similiter etiam in omnibus aliis sacramentis requi­
ritur intentio ministri cum debita materia et forma, non solum
ad effectum sacramenti consequendum, sed ad sacramenti
perceptionem.
1. Ed. om. « d. 4 ». — 2. Ed. om « ex parte ». — 3. Ed. « possent ». — 4. α ad. in
rnarg. « quasi in unum colligat ».

59. — AD PRIMUM ergo dicendum quod duplex est instru­
mentum, scilicet animatum, ut servus, et inanimatum ut securis,
ut dicitur in VIII Eth. (Θ 13. 1161», 4 ; 1. 11, n. 1699).
In instrumento igitur inanimato non requiritur intentio propria,
quia ipsa inclinatio instrumenti ad effectum per motum prin­
cipalis agentis, locum intentionis supplet.
60. — Sed in instrumento animato quod non tantum agitur,
sed aliquo modo agit, utpote per imperium agens et non per
impulsum motus, requiritur intentio exequendi ministerium
ad quod applicatum est.
61. — Ad secundum dicendum quod ad hoc dupliciter secun­
dum diversas opiniones respondetur.
Quidam enim dicunt quod si desit mentalis intentio in bap­
tizante, non confert sacramentum baptismi ; tamen in adulto
supplet fides et devotio effectum baptismi, ut periculum ex hoc,
baptizato qui ignorat intentionem baptizantis, nullum prove­
niat.
62. — Si autem sit puer, tunc creditur pie quod summus sacer­
dos, scilicet Deus, defectum suppleat et salutem ei conferat. Si
tamen non facit, non injuste facit, sicut nec in illo qui sacra­
mento non subjicitur.
63. — Alii dicunt quod in baptismo et in aliis sacramentis
quæ habent in forma actum exercitum, non requiritur mentalis
intentio, sed sufficit expressio intentionis per verba ab Ecclesia
instituta. Et ideo si forma servatur, nec aliquid exterius dicitur
quod intentionem contrariam exprimat, baptizatus est. Non
enim sine causa in sacramentis necessitatis, scilicet baptismo et
quibusdam aliis, actus baptizantis tam sollicite expressus est
ad intentionis expressionem.
64. — Ad tertium dicendum quod quamvis actu ebrius
intentionem habere non possit, tamen ebriosus potest esse non
actu ebrius et intentionem baptizandi habens baptizare.
65. — Ad quartum dicendum quod quamvis minister sacra­
menti debeat niti ad custodiendum cor suum quantum potest,
ut maxime in verbis sacramentalis formæ intentionem habeat
actualem, quia tamen cogitatio est valde labilis, etiam si tunc
non adsit actualis intentio quando verba profert, dummodo
prius intenderit et contraria intentio non intervenerit, sacra­
mentum non impeditur, quia operatur tunc in vi principalis
intentionis. Non enim oportet quod in opere semper intentio con­
jungatur in actu, sed sufficit quod opus ab intentione procedat.

'

•

66. — AD SECUNDAM1 QUÆSTIONEM dicendum quod
1« Ed. « secundum »*

rectum est cujus medium non exit ab extremis. Sacramentum
autem baptismi est quo mediante acquiritur effectus baptismi
in anima baptizati. Unde tunc est recta intentio quando bapti­
zans seu baptizatus sacramentum ordinat ad effectum sacramenti
qui est salus.
67. — Si ergo intentio adsit in baptizante, quia intendit
sacramentum conferre, sed desit rectitudo, quia ordinat sacra­
mentum ad finem indebitum, non propter hoc in recipiente
impeditur perceptio sacramenti, quia ad hoc fertur intentio
baptizantis ; neque effectus sacramenti, quia mundatio interior
a ministro sacramenti non est, unde ejus intentio ad hoc nihil
facit.
68. — Si autem in baptizato sit intentio percipiendi sacra­
mentum, sed desit rectitudo intentionis, recipit quidem quod
intendit sacramentum, sed non rem sacramenti ; quia obicem
per pravam intentionem Spiritui sancto ponit.
69. — AD PRIMUM ergo dicendum quod quamvis ad sacra­
mentum requiratur intentio faciendi quod facit Ecclesia, non
tamen requiritur, quasi de necessitate sacramenti existens, facere
quod facit Ecclesia propter hoc propter quod Ecclesia facit ;
et in hoc consistit rectitudo intentionis.
70. — Ad secundum dicendum quod baptismus non habet
bonitatem ex ministro, sicut alia operatio voluntaria habet
bonitatem ex operante. Et ideo non est simile.

71. — AD TERTIAM QUÆSTIONEMdicendum quod in
baptismo baptizatus duo recipit, scilicet sacramentum, et rem
sacramenti. Sed ad hæc duo recipienda non requiritur aliquid
causans ex parte recipientis, sed solum impedimentum remo­
vens : quod quidem impedimentum nihil aliud est quam voluntas
contraria alteri prædictorum.
72. — Et ideo in adultis et in habentibus usum rationis, in
quibus potest esse contraria voluntas actu vel habitu, requiritur
et contritio, sive devotio, ad percipiendam rem sacramenti, et
intentio, vel voluntas ad recipiendum sacramentum.
73. — In pueris autem absque utroque percipitur et sacra­
mentum et res sacramenti, et similiter est in carentibus usu ratio­
nis, nisi contraria voluntas habitu insit, etsi non actu.
74. — Tamen sciendum quod non requiritur in adulto voluntas
absoluta suscipiendi quod Ecclesia confert, sed sufficit voluntas
conditionata, sicut est in voluntariis mixtis, ut dicitur in III
Eth. (γ I. 1110a, 11 ; 1. 1, n. 390). Et ideo si sit coactio sufficiens,
ita quod principium sit ex toto extra1, nil conferente vim passo,
1. αβδΐζη « intra · sed ζ cor.

ut cum aliquis reclamans immergitur violenter, tunc talis nec
sacramentum suscipit, nec rem sacramenti.
75. — Si autem sit coactio inducens, sicut minis vel flagellis,
ita quod baptizatus potius eligat baptismum suscipere quam
talia pati ; tunc suscipit sacramentum, sed non rem sacramenti.
76. — AD PRIMUM ergo dicendum quod intentio vel volun­
tas in baptizato, ut dictum est (68), non requiritur quasi
causans deletionem culpæ originalis, sed solum quasi removens
prohibens, scilicet contrariam voluntatem.
77. — Ad secundum dicendum quod in pueris non potest
esse contraria voluntas neque actu neque habitu. Et ideo non
requiritur voluntas vel intentio in eis, qua prohibens removeatur.
78. — In amentibus autem et dormientibus potest esse volun­
tas contraria habitualis, quamvis non sit actualis. Et ideo si
ante somnum vel furiam fuerunt contrariée voluntatis, non reci­
piunt sacramentum, quia adhuc illa voluntas habitualiter manet.
Si autem habuerunt propositum recipiendi baptismum, et hoc
per aliqua signa innotuit, tunc in articulo necessitatis debet eis
conferri baptismus ; et suscipiunt sacramentum et rem sacra­
menti, etiam si furiosus tunc contradicat ; quia illa contradictio
non procedit a voluntate rationis secundum quam est capax
baptismalis gratiæ.
Si autem necessitas non sii, debet in furiosis expectari lucidum
intervallum, vel in dormientibus vigilia. Tamen si baptizetur in
statu illo, sacramentum suscipit, quamvis peccet baptizans.
79. — Ad tertium dicendum quod voluntas vel intentio
baptismum suscipiendi non requiritur ad baptismum quasi causa
vel dispositio characteris, sed solum sicut removens prohibens,
ideo ratio non valet.
ARTICULUS III

[I]
Supra, d. 2, q. 2, a. 4; d. 6, q. i, a. 3, sol. 1 ; q. 2, a. 2, sol. 3; .d. 9, a. 2, sol. 2, ad 2 ;
IU, q. 68, a. 8.]

80. — AD TERTIUM SIC PROCEDITUR. Videtur

quod

IN BAPTIZATO FIDES REQUIRATUR AD HOC QUOD SACRAMENTUM
SUSCIPIAT.

1. Baptismus enim sacramentum fidei dicitur. Sed nonnisi
propter fidem recipientis ipsum. Ergo requiritur fides baptizandi.
2. Præterea. Marc. ult. 16, dicitur : « Qui crediderit et baplizalus fuerit ». Ergo videtur quod requiritur in adulto quod credat
ad hoc quod baptizetur.

3. Præterea. Fides essentialior est sacramento quam voluntas.
Sed voluntas requiritur, ut dictum est. Ergo multo amplius fides.
81. — 4. SED CONTRA. Adulti non sunt pejoris conditionis
quam pueri. Sed in pueris sufficit fides Ecclesiæ ad baptismum,
et non requiritur fides personæ illius. Ergo nec in adultis.
82. — 5. Præterea. Caritas propinquior est ad gratiam
quam fides, quia caritas non potest esse sine gratia sicut fides.
Sed non requiritur caritas in recipiente baptismum, quia sic
nullus adultus de novo acciperet ibi gratiam. Ergo non requiritur
fides.
[II]
[III, q. 64, a. 9.]

83. — ULTERIUS. Videtur

QUOD

REQUIRATUR

FIDES IN

BAPTIZANTE.

1. Requiritur enim in baptizante intentio conferendi sacra­
mentum. Sed infidelis quantum ad articulum baptismi non
credit sacramentum baptismi. Ergo non potest intendere con­
ferre illud, et ita non potest baptizare.
2. Præterea. Baptismus est sacramentum Ecclesiæ. Sed fides
est per quam membra Ecclesiæ primo ad invicem uniuntur.
Ergo qui non habet fidem, non1 potest baptizare, cum non sit
de Ecclesia.
3. Præterea. Propinquius se habet ad baptismum baptizans
quam offerens puerum ad baptizandum. Sed in offerente requi­
ritur fides, quia respondet : « Credo ». Ergo multo fortius requi­
ritur in baptizante.
84. — SED CONTRA est quod in Littera (2) determinatur
quod hæretici verum baptismum conferunt. Haeretici autem
infideles sunt. Ergo etc.
[HI]
[III, q. 64, a. 9.]

85. — ULTERIUS.

V IDETUR QUOD RECIPIENTES BAPTISMUM

AB HÆRETICIS NON CONSEQUANTUR REM SACRAMENTI.

1. Quia Augustinus (2) dicit quod « qui foris Ecclesiam
baptizantur, non sumunt baptismum ad salutem, sed ad perniciem ».
Sed baptizati ab haereticis sumunt baptismum extra Ecclesiam.
Ergo non sumunt ad salutem ; et ita rem sacramenti non conse­
quuntur.
2. Præterea. Quicumque accipit aliquid ab aliquo qui non
habet jus dandi illud, injuste accipit. Sed haereticus non habet
1. Ed. « nec ».

jus dandi baptismum, ut dicit Augustinus in lib. de Baptismo
contra Donat (V, c. 15 ; L. 43, 186). « Si, inquit, hæreticus jus
baptizandi non habuit, tamen Christi est quod dedit. » Ergo acci­
piens ab haeretico, injuste accipit, et ita peccat.
86. — SED CONTRA. Peccatum baptizantis non polluit
baptismum, ut dictum est supra d. 5 (103). Sed infidelitas est
quoddam peccatum. Ergo non impedit effectum baptismi in
baptizato.
87. — RESPONSIO. Dicendum AD PRIMAM QUÆSTIO­
NEM quod cum quæritur utrum fides requiratur vel sit1 neces­
saria ad baptismum, non intelligitur quæstio de necessitate
absoluta, sed de necessitate quæ est ex conditione finis.
Est autem duplex finis in baptizatis. Primus est perceptio
sacramenti. Secundus est perceptio rei sacramenti.
88. — Dico ergo quod in adultis requiritur fides etiam perso­
nalis necessitate quæ est ex suppositione finis secundi ; quia
nisi credat, reputatur fictus, ut supra d. 42 (231) dictum est;
et ita non consequitur rem sacramenti. Non- autem requiritur
ad primum finem consequendum, quia sacramentum percipit
aliquis etiam si non credat.
89. — Unde Augustinus dicit (in lib. de unico Bap. contra
Petit., c. 11 ; L. 43, 604) quod « prorsus fieri potest ut aliqui
verum baptisma habeant, et non habeant fidem veram ».
In parvulis autem sufficit fides 'Ecclesiæ ad utrumque.
90. — AD PRIMUM ergo dicendum quod baptismus dicitur
fidei sacramentum, quia per eum homo ccetibus fidelium aggrega­
tur. Et ideo qui accipit baptismum ostendit se fidem habere. Et
si non habet, reputatur fictus, et rem sacramenti cum sacra­
mento percepto non percipit.
91. — Ad secundum dicendum quod Dominus in verbis illis
ostendit quid requiritur in baptizando ad salutem consequendam,
quæ est res sacramenti ; unde subdit. « Oui crediderit et baplizatus fuerit salvus erit. »
92. — Ad tertium dicendum quod sacramentum baptismi
in anima recipitur quantum ad characterem. Anima autem non
potest alicui subjici invita. Et ideo voluntas seu intentio facit
ad hoc quod homo se sacramento subjiciat ; sed fides facit ad
hoc quod debito modo se subjiciat. Unde fides requiritur tantum
ad receptionem rei sacramenti, sed intentio ad perceptionem
sacramenti’ simpliciter.
93. — Et quia aliæ rationes probant quod nec quantum ad
ultimum effectum fides requiratur, ideo ad quartum dicendum
1. Ed. « velut ». — 2. Ed. om. « d. 4 ». — 3. Ed. « rei », contra αβγ^ζζη.

quod in pueris non potest esse contrarium gratiæ baptismalis
ex personali voluntate ; et ideo non requiritur personalis fides,
sicut requiritur in adultis ad consequendam rem sacramenti, in
quibus potest esse personalis infidelitas.
94. — Ad quintum dicendum quod recta intentio requiritur
ad consequendam1 rem sacramenti. Fides autem intentionem
dirigit, et sine ea non potest esse, præcipue in talibus, intentio
recta ; sed caritas ulterius facit intentionem meritoriam. Et ideo
ad hoc quod homo præparet se ad gratiam in baptismo perci­
piendam præexigitur fides, sed non caritas; quia sufficit attritio
præcedens, etsi non sit contritio.
95. — AD SECUNDAM QUÆSTIONEM dicendum quod dum
haereticus vel quicumque infidelis debitam formam servet et inten­
tionem baptizandi habeat, verum sacramentum confert ; quia
baptismus non habet efficaciam ex merito baptizantis, sed ex
merito Christi, qui2 operatur in baptizato per fidem propriam
in adultis vel per fidem Ecclesiæ in pueris.
96. — AD PRIMUM ergo dicendum quod quamvis ille qui
non credit baptismum esse sacramentum aut habere aliquam
spiritualem virtutem, non intendat dum baptizat conferre sacra­
mentum, tamen intendit facere quandoque quod facit Ecclesia,
etsi illud reputet nihil esse. Et quia Ecclesia aliquid facit, ideo
ex consequenti et implicite intendit aliquid facere, quamvis non
explicite.
97. — Ad secundum dicendum quod quamvis hæreticus per
fidem rectam non sit membrum Ecclesiæ, tamen inquantum
servat morem Ecclesiæ in baptizando, baptismum Ecclesiæ
tradit ; unde regenerat filios Christi3 et Ecclesiæ, non sibi vel
hæresi suæ. Sicut enim Jacob genuit filios per liberas et ancillas
(Gen. xxxx), ita Christus per catholicos et hæreticos bonos et
malos, ut Augustinus dicit conlraDonat. (lib. V, c. 15 ; L.43, 186).
98. — Ad tertium dicendum quod non requiritur fides per­
sonalis offerentium puerum ad baptismum, nec alicujus personæ
determinatæ, sed solum fides Ecclesiæ militantis : quam non
est possibile deficere totaliter, Deo hoc ordinante, qui dixit
Mat. ult., 20 : « Ecce ego vobiscum sum usque ad consummationem
sæculi. »
99. — Si tamen deficeret, suppleret illud quod de fide remansit
in Ecclesia triumphante, scilicet visio ; nec offerens puerum ad
baptismum in persona sua dicit : « Credo », sed in persona pueri,
ut sit sensus « « Credo », idest : sacramentum fidei præsto sum
recipere.
100. — AD TERTIAM QUÆSTIONEM dicendum quod ille
1. Ed. « consequens ». — 2. Ed. « quod ». — 3. Ed. «Christo», contra αβγΒζζη. x

qui baptizatur ab hæretico, propter peccatum hæretici non
privatur gratia baptismali1, sed quandoque propter peccatum
proprium. Unde si sil puer, in quem culpa actualis non cadit, si
baptizatur in forma Ecclesiæ, recipit sacramentum et rem
sacramenti ; similiter si sil adultus et baptizans non sit haereticus
manifestus et ab Ecclesia præcisus, vel si baptizatus sit in arti­
culo neccessitatis.
101. — Si aulem sciat ipsum esse hærelicum et baptismum ab
ipso, suscipiat, hoc contingit vel quia favet hæresi suæ vél in
contemptum Ecclesiæ vel propter aliquod temporale commodum ;
et sic ipsemet peccat ; unde proprio peccato obicem ponit Spiritui
sancto, ne consequatur rem sacramenti.
102. — AD PRIMUM ergo dicendum quod Augustinus loqui­
tur in casu illo quando aliquis in favorem hæresis ab hæretico
baptismum suscipit.
103. — Ad secundum dicendum quod jus dandi baptisma
est ex duobus : scilicet ex ordine sacerdotali, et ex jurisdictione.
In hæretico ergo ab Ecclesia præciso manet jus dandi baptisma
quantum ad ordinem sacerdotalem, si primo in Ecclesia sacerdos
fuerit ; non tamen manet quantum ad jurisdictionem quam
amittit.
104. — Nec tamen sequitur quod baptismum ab hæretico
suscipiens, semper injuste accipiat, cum credit eum habere jus
dandi et non esse hæreticum, vel in casu necessitatis in quo
quilibet habet potestatem baptizandi.

QUÆSTIO II
Deinde quæritur de ritu baptismi.
Et circa hoc quæruntur tria.

Primo, de ritu ipsius baptismi.
Secundo, de ritu catechismi.
Tertio, de ritu exorcismi.

ARTICULUS I
[I]
[Supra, d. 2, q. 1, a. 2, ad 2; d. 12, q. 3, a. 1, soi. 1, ad 2; d. 14, q. 1, a. 4, sol. 3; III,
q. 66. a. 9 ; q. 80, a. 10, ad 1 ; q. 84, a. 10, ad 1, 5 ; IV Cg., c. 69, 71 ; in Joan.,
c. 3, L 1 ; ad Ephes., c. 4, 1. 2 ; ad Heb., c. 6, ,. 1 ]

105. — AD PRIMUM SIC PROCEDITUR. Videtur quod
BAPTISMUS

ITERARI

POSSIT.

1. Quia eucharistia est sacramentum excellentius quam bap1. Ed. « baptismatis >.

tismus, quia est perfectio, secundum Dionysium {de Eccles. Hier,
c. 3 ; G. 3, 423). Sed eucharistia iteratur. Ergo et baptismus
iterari potest.
2. Præterea. Gratia est principalior effectus baptismi quam
character. Sed gratia amittitur, quamvis character non deleatur.
Ergo videtur quod ratione gratiæ recuperandæ baptismus iterari
debeat.
3. Præterea. Sicut ad unitatem actionis requiritur unitas
temporis, ita et unitas agentis. Sed plures possunt aliquem simul
baptizare, quia unus alium non impedit; et præcipue hoc neces­
sarium est, si unus sit mutus qui verba proferre non possit, et
alius mancus qui non possit immergere. Ergo et similiter potest
aliquis pluries diversis temporibus baptizari.
106. — SED CONTRA est quod dicitur Ephes, iv, 5 : « Una
fides, unum baptisma. » Ergo iterari non debet.
107. — Præterea. Baptismus contra originale datur. Sed
originale peccatum non iteratur. Ergo nec baptismus iterari
debet.
[II]
[III, q 66, a 10, aâ 1.]

108. — ULTERIUS. Videtur quod

non debeant esse illa

DUO TEMPORA DETERMINATA AD BAPTISMUM, SCILICET SABBATUM

Paschæ et Pentecostes.
1. Quia periculo quantocius1 succurrendum est. Sed homo
propter fragilitatem naturæ semper est in periculo vitæ suæ.
Ergo non debet expectari tempus aliquod determinatum ad
baptismum, sed statim baptizari.
2. Præterea. Per baptismum homo regeneratur in filium Dei
ad imaginem Christi. Ergo præcipue in festo Nativitatis baptis­
mus celebrari deberet.
3. Præterea. Baptismus Christi contulit aquis vim regenerativam.Sed Christus in die Epiphaniæ baptizatus fuit. Ergo tunc
præcipue deberet homo baptizari.
4. Præterea. Baptismus habet efficaciam a passione Christi.
Ergo in die Passionis dominicæ magis deberet celebrari baptis­
mus, quam in sabbato Paschæ.

[Ill]
[III, q. 66, a. 10.]

109. — ULTERIUS. Videtur quod sacramentalia baptismi
Dionysio {de Eccles. Hier., c. 2, n. 2; G. 3,
394 sq.).
male ponantur a

1. Ed. « quam citius >.

i

DISTINCTIO VI, QUÆST. II, ART. I

24 U

1. Ponit enim primo receptionem baptizandi ab Episcopo,
quem summum sacerdotem dicit, præsente omni ecclesiæ1 ple­
nitudine. Debet enim baptizandus recipi ab eo qui est proprius
baptismi minister. Talis autem est sacerdos, et non Episcopus.
Ergo non oportet ponere receptionem ab Episcopo.
2. Præterea. Per manus impositionem datur Spiritus sanctus
ad robur : quod ad confirmationem pertinet quæ baptismum
sequitur. Ergo inconvenienter ponit quod Episcopus baptizando
recepto manus ei ante baptismum imponit.
3. Præterea. Baptizandis sal in os mittitur, et aures et nares
sputo liniuntur. Cum ergo de his Dionysius mentionem non
faciat, videtur quod sacramentalia baptismi ponat insufficienter.
4. Præterea. Ipse ponit olei inunctionem ante baptismum,
quo inungatur’Christianus quasi ad pugnam, ut ipse dicit. Sed ad
pugnam spiritualem præcipue ordinatur sacramentum confir­
mationis. Ergo videtur quod talis inunctio non debeat3 in baptistismo fieri.
5. Præterea. Sacramenta sunt distincta. Ergo videtur quod
non debeat simul cum baptismo connumerare eucharistiæ
perceptionem et4 sacri chrismatis linitionem.

Î
;

j

'

110. — RESPONSIO. Dicendum AD PRIMAM QUÆSTIO­
NEM quod baptismus nullo modo iterari debet propter quatuor
rationes.
111. ■— Prima sumitur ex morbo contra quem datur, scilicet
originale peccatum quod non iteratur ; unde nec medicina iterari
debet.
112. —· Secunda sumitur ex re sacramenti, quia in baptismo
deletur culpa et poena totaliter. Unde si frequenter liceret homini
baptismum suscipere, esset quædam provocatio ad peccandum ;
quia facilitas veniæ incentivum præbet delinquendi, ut dicit
Gregorius5 (Ambrosii conc. 8, in ps. 118, n. 26 ; L. 15, 1374).
113. — Tertia sumitur ex sua significatione ; quia configuratur
morti Christi qui semel tantum mortuus est.
114. — Quarta sumitur ex ipso sacramento, scilicet charactere,
quod indelibiliter manet. Unde fieret injuria sacramento si
baptismus iteraretur, quasi prima sanctificatio non suffecisset.
115. — El iterum, quia ipsum sacramentum regeneratio quæ­
dam est : cujuslibet autem generatio est tantum semel.
116. — Quod autem nescitur esse factum, non iteratur. Unde
si inveniatur pro certo aliquis defectus fuisse in baptismo eorum
quæ sunt de essentia sacramenti, debet absolute iterum bapti­
1. Ed. o/n. « ecclesiæ ». — 2. Ed. « inungitur ». — 3. Ed. « debet ». — 4, Ed. om
«■ t ». — 5. F.c Ambrosius ».

zari sub hac forma : « Baptizo le, si non es baplizalus, in nomine
Patris etc. »
117. — AD PRIMUM ergo dicendum quod sicut in eucharis­
tia? sacramento sanctificatur materia, ita in baptismo sanctifi­
catur recipiens characteris impressionem. Unde sicut fieret injuria
eucharistiae, si hostia consecrata consecraretur iterum ; ita fit
injuria baptismo, si aliquis semel baptizatus iterum baptizaretur ;
quia sicut ibi sanctificatio refertur ad materiam, ita hic ad susci­
pientem sacramentum.
118. — Ad secundum dicendum quod quamvis gratia sit
dignior effectus baptismi quam character et sit1 quodammodo
principalior, non tamen est ita proprius effectus ejus et in hoc non
ita principalis ; quia gratia amissa, per alia sacramenta recu­
perari potest. Et ideo non oportet quod ad ipsam recuperandam
iteretur baptismus.
119. — Ad tertium dicendum quod si plures simul immerge­
rent, ita quod uterque diceret : « Ego te baptizo etc. », baptizatum2
esset, quamvis peccarent non servantes ritum Ecclesiæ. Nec
tamen essent puniendi tamquam iterantes baptisma, nisi hoc
intenderent ; quia contingit eamdem actionem et ab uno et a
pluribus exerceri ; non autem contingit eamdem actionem esse
quæ in diversis temporibus fit.
Si autem dicant : « Nos baptizamus te, » non erit baptismus ;
quia non servatur debita forma, ut supra d. 33 (61), dictum est.
Similiter non erit baptismus, si unus sit mancus et alius mutus,
uno proferente verba et alio immergente, quia ipsa verba forma?
ostendunt quod ab eodem debet fleri immersio et verborum
pronuntiatio.

120. — AD SECUNDAM QUÆSTIONEM dicendum quod in
baptismo duo considerantur : scilicet substantia sacramenti et
solemnitas.
Et quantum ad substantiam sacramenti non est aliquod tempus
determinatum ad baptismum ; immo quolibet die et qualibet
hora baptismus celebrari potest.
121. — Sed solemnis celebratio baptismi in Ecclesia habet
tempus deputatum, scilicet duplex sabbatum de quo in Littera (10)
dicitur. Cujus ratio est,quia baptismus habet efficaciam ex duobus:
scilicet ex virtute Spiritus sancti, et ideo in vigilia- Pentecostes
celebratur solemniter baptismus; item ex passione Christi, cujus
morti aliquis configuratur per baptismum quasi consepultus

1. Ed. « sic ». — 2. N. « baptismus ». — 3. Ed. om. « d. 3 >.

Christo in mortem, ut dicitur, Hom. vi, 4 ; et ideo celebratur
solemniter in die sepulturæ Christi, idest in vigilia Paschæ.
122. — AD PRIMUM ergo dicendum quod in necessitate
non oportet expectare ista duo tempora. Unde dicitur de Consecr.,
d. 4, (c. 15, L. 187, 1798) : «De catechumenis baptizandis id decre­
tum est ut in Paschali festivitate vel Pentecostes veniant ad baptis­
mum1 ; ceteris autem solemniialibus infirmi tantum debent bapti­
zari. »
Et quia pueri quia infirmi computantur propter naturæ imbe­
cillitatem et propter periculum damnationis, a qua non possunt
aliter liberari, ideo nunc ipsi pueri baptizantur, et ut in pluribus3
non expectantur hæc duo tempora, sicut in adultis expectari
solebant.
123. — Ad secundum dicendum quod in festo Nativitatis
recolitur nativitas Domini secundum carnem. Nos autem non
efficimur fratres ejus nativitate carnis, sed spiritus. Et ideo non
oportet quod tunc baptismus celebretur.
124. — Ad tertium dicendum quod per baptismum Christi
est tantum materia præparata ad actum baptismi ; sed virtus
agens in baptismo est meritum passionis Christi et virtus Spi­
ritus sancti. Et quia agens in omnibus est principalius quam
materia, ideo potius in duobus determinatis temporibus bap­
tismus celebrari debet quam in Ephiphania.
125. — Tamen ideo specialiter non est institutum baptismum
celebrari in die illa, ut excluderetur Quorumdam error, qui
dicebant, nunquam baptismum posse conferri nisi4 illa die qua
Dominus baptizatus est.
126. — Ad quartum dicendum quod homo in baptismo
configuratur passioni Christi per modum cujusdam consepelitioniSjUt Apostolus, Rom. vi, 4, dicit. Et ideo in die sepulturae
congruentius fit quam in die passionis.

127. — AD TERTIAM QUÆSTIONEM dicendum quod Dio­
prosequitur ritum baptismi qui in primitiva Ecclesia
servabatur in solemni celebratione baptismi, quando adulti
ad baptismum veniebant. Et ideo quatuor per ordinem ponit :
quorum primum pertinet ad catechismum, secundum ad exor­
cismum, tertium ad baptismum, quartum ad baptismi comple­
mentum.
128. — Quantum ad catechismum pertinet, hæc per ordinem
tanguntur8. Primo instructio de fide per prædicationem Episcopi.
Secundo conversio infidelis ad fidem, et accessus ad Episco
nysius

1. Ed. ad. « in ». — 2. Ed. om. « qui ». — 3. Ed. « ut in pluribus et». — 4. Ed.
ad. «. in ». — 5. Ed. « Quantum ad catechismum, pertinent hæc quæ hic per ordinem
tanguntur ».

pum mediante patrino, quem anadochum dicit. Terlio gratia­
rum actio et oratio ab Episcopo et clericis facta. Quarto petitio
baptismi et professio observantiæ christianæ religionis. Quinio
manus impositio, et signatio ejus signo crucis. Sexto conscriptio
baptizandi et anadochi.
129. — Sed quantum ad exorcismum ponuntur quatuor. Primo
exsufflatio versus occidentalem partem et abrenuntiatio. Secundo
manuum1 ad coelum erectio, cum sacra confessione fidei et pro­
fessione christianæ religionis. Tertio oratio, benedictio et manus
impositio. Quarto denudatio et unctio oleo sancto quod dicitur
ad catechumenos.
130. — Sed quantum ad baptismum ponit trinam immersio­
nem cum aliis quæ ad baptismum requiruntur.
Quantum vero ad perfectionem baptismi quæ consequitur,
ponit tria scilicet vestis traditionem, linitionem chrismatis in
vertice et eucharistiæ. perceptionem.
131. — AD PRIMUM ergo dicendum quod Dionysius tradit
ritum baptismi quantum ad maximam sui solemnitatem. Et
ideo non ponit solum ministrum sufficientem, sed excellentem.
132. — Ad secundum dicendum quod circa baptismum ut
ex prædictis patet, triplex manus impositio datur. Una in catechismo, ut homo in fide roboretur in seipso ; alia in exorcismo,
ut roboretur in pugna adversus diabolum ; tertia in confirma­
tione, ut roboretur in confessione fidei contra pressuras mundi.
133. — Ad tertium dicendum quod de istis2 sacramentalibus
quæ pertinent ad solemnitatem baptismi, quædam fuerunt3 in
primitiva Ecclesia quæ nunc non sunt ; et quædam postea super­
addita sunt.
Unde exorcismo aliquid subtractum est, ut patet per ritum quem
docet Rabanus (lib. I de Institut, cleric., c. 25 ; L. 107, 311), sci­
licet conversio ad occidentalem partem et orientalem ; ei aliquid
additum, scilicet salis cibatio et aurium et naris sputo linitio, ad
designandum remotionem illorum quæ præcipue possunt impedire
fidei doctrinam, cujus sacramentum percipiendum est.
134. — Potest enim impediri ne recipiatur. Et contra hoc
adaperiuntur aures sputo ad recipiendum fidem ex auditu per
verbum Dei, et nares ad quærendum doctrinam fidei per odorem
bonum notitiæ suæ sparsum in conversatione et doctrina sancto­
rum ; ad similitudinem ejus quod Dominus luto ex sputo facto
linivit oculos cæci nati (Joan., ix). Ideo autem oculi non liniun­
tur, quia visus inventioni servit, fides autem non est per inven­
tionem humanam.
Potest etiam* impediri divulgatio fidei in confitentibus et do1. F. « manum ». — 2. Ed. « illis ». — 3. αγ « fuerant ». — 4. a « autem ».

centibus ipsam ; et ideo apponitur in ore sal discretionis, ut omnis
sermo fidelium sit sale conditus.
135. — Ad quartum dicendum quod circa baptismum est
triplex inunctio.
Una ante baptismum quæ fit oleo sancto quod dicitur ad cate­
chumenos, et hoc secundum Dionysium, ubi supra (n. 7 ; G.3, 395)
et Ambrosium (lib. I de Sacram., c. 2; L. 16, 437), fit in signum
pugnæ contra inimicum, sicut athletæ inunguntur ; vel secun­
dum Rabanum (ubi supra), ut nullæ reliquiæ latentis inimici
resideant ; quia quod emollitum est, facilius ablui ab intrinsecis
sordibus potest.
136. ■—■ Secunda fit post baptismum chrismate in vertice, ut sicut
per ablutionem aquæ significatur emundatio a peccatis, ita per
chrismatis linitionem in vertice significetur gratia collata in
mente ad bene operandum, ut odor boni exempli ad alios diffun­
datur.
137. — Tertia fit in confirmatione, de qua post dicetur (d. 7,
q. 3, a. 3, sol. 2).
138. — Ad quintum dicendum quod illa linitio chrismatis
non est sacramentum confirmationis, sed datur tantum in signum.
sicut et vestis candida et candela accensa ; ut per vestem candi­
dam significetur novitas vitæ et puritas, per chrisma odor bonæ
famæ, per candelam accensam veritas doctrinae.
Eucharistiæ autem perceptio non ponitur a Dionysio quasi
sacramentale baptismi, sed quia jam baptizatus est configuratus,
admitti1 ad sacram2 mensam ; et iterum quia omne sacramen­
tum per eucharistiam consummatur, ut Dionysius dicit (de
Eccles., Hier., c. 3, p. 1 ; G. 3, 423).

ARTICULUS II
[I]
[III, q. 71, a. 1.]

139. — AD SECUNDUM SIC PROCEDITUR. Videtur quod
CATECHISMUS BAPTISMUM PRÆCEDERE NON DEBEAT.

1. Quia, sicut dicit Augustinus in lib. de catechizandis rudibus
(c. 3 ; L. 40, 313) : « Narratio plena3 est cum quisque primoi catechizatur, ab eo quod scriptum est, « in principio creavit Deus ccelum
,et terram », usque ad prsesentia tempora Ecclesiæ. » Sed hoc
non potest fieri nisi longissimo tempore. Cum ergo periculo­
sum sit tantum differri baptismum, videtur quod non debeat
catechismus baptismum præcedere.
1. Ed. « admittitur ». — 2. Ed. « sacramen talem ». — 3. αγ «plena ». — 4. αγ » prius ».

2. Præterea.. Ματ. vu, 6, dicitur : « Nolite sanctum dare
canibus. » Sed sanctum ibi dicitur doctrina sacra quæ « non est
committenda immundis », ut Dionysius dicit {de Eccles. Hierar.,
c. 1 ; G. 3, 370). Cum ergo non baptizati sint immundi, videtur
quod non debeant catechizari non baptizati.
3. Præterea. Baptismus est spiritualis regeneralio per quam
datur esse spirituale, ut Dionysius dicit (ibid., c. 2 ; G. 3, 391).
Sed prius est accipere esse quam doctrinam. Ergo baptismus
debet præcedere catechismum.
140. — SED CONTRA est quod dicitur Mat. ult., 19 : « Do­
cete omnes gentes, baptizantes eos, etc. » Ergo doctrina fidei quæ
ad catechismum pertinet, debet præcedere baptismum.
141. — Præterea. Nullus digne accedit ad baptismum qui
fictus accedit. Sed non credens reputatur fictus secundum Augus­
tinum. Cum ergo « fides sit ex auditu, auditus1 per verbum Christi »,
ut dicitur Rom. x. 17, videtur quod oporteat prius instrui aliquem
per verbum Christi quam ad baptismum accedat.
[II]
[III, q. 71, a. 4.]

142. — ULTERIUS. Videtur quod

catechizare non sit

OFFICIUM SACERDOTIS.

1. Quia, secundum Dionysium in Eccles. Hier. (c. 5, p. 1,
n. 6; G. 3, 507) diaconi habent officium super omnes immun­
dos,quia ipsi habent purgativam virtutem. Sed primus gradus
immundorum sunt catechumeni, ut ipse dicit. Ergo ad diaconos
pertinet eorum instructio.
2. Præterea. Illius videtur esse instruere baptizandum cujus
est ad baptismum eum adducere. Hoc autem est anadochi, idest
patrini, secundum Dionysium, et non sacerdotis. Ergo et cate­
chizare non erit sacerdotis officium.
143. — SED CONTRA est quod dicit Nicolaus Papa (in
Decr., de consecr. d. 4; L. 187,1818) : « Catechismi baptizandorum
a sacerdotibus uniuscujusque ecclesiæ fieri possunt. » Ergo videtur
esse officium sacerdotum.
[III]
[III, q. 71, a. 1, ad 2.]

144. —■ ULTERIUS. Videtur quod pueri

non debeant

CATECHIZARI.

1. Frustra enim adhibetur instructio ei qui non est percep­
tibilis disciplinæ. Sed puer non est perceptibilis disciplinæ, quia
1. Ed. ad. « autem ».

non habet usum liberi arbitrii. Ergo non debet ei instructio
adhiberi.
2. Præterea. In catechismo requiritur confessio fidei et pro­
fessio christianæ religionis, ut per Dionysium patet (de Eccl.
Hier., c. 2, p. 2, n. 5, 6 ; G. 3, 394-5). Sed hoc per se puer facere
non potest, nec aliquis pro puero, quia nullus potest ex voto alte­
rius obligari. Ergo videtur quod non debeant pueri catechizari.
3. Præterea. Si ipse pro puero confiteretur, ergo videtur
quod ipse patrinus obligetur ad instruendum puerum de his quæ
pertinent ad fidem Christianam ; et ita videtur quod sit valde
periculosum puerum de sacro fonte levare, cum raro aliquis de
pueri instructione curam gerat.
145. — SED CONTRA est quod ritus baptismi debet in
omnibus similiter observari, ut ostendatur unitas baptismi. Si
ergo adulti catechizantur, et similiter pueri catechizari debent.
146. — Præterea. Ad hoc est generalis Ecclesiae consuetudo.

147. — RESPONSIO. Dicendum AD PRIMAM QUÆSTIO­
NEM quod sicut in aliis scientiis et doctrinis quædam sunt
communia, quibus ignoratis necesse est artem ignorare ; quædam
autem propria, quæ sine ignorantia illius doctrinæ ignorari
possunt ; ita etiam in doctrina fidei quædam sunt quæ communia
dicuntur fidei rudimenta, ad quæ credenda explicite omnes
tenentur, sicut est fides Trinitatis et Incarnationis et Passionis
et divini judicii et Providentiae Dei de factis hominum ; et talis
instructio catechismus dicitur.
De aliis autem debet instrui post baptismum, temporis processu.
148. — AD PRIMUM ergo dicendum quod non est neces­
sarium quod omnia in particulari addiscat quæ in tota Biblia
continentur, sed in quadam summa, ut scilicet videat quomodo
in quolibet statu mundi Deo cura fuit de hominibus1.
149. — Ad secundum dicendum quod Dominus loquitur de
illis immundis qui fidei contrariantur, non de illis qui ad fidem
accedere volunt unde sequitur : « ne ipsi conversi dirumpant
vos ».
150. — Ad tertium dicendum quod generatio naturalis non
præsupponit aliquam cognitionem, et ideo non potest præexistere aliqua instructio ; sed spiritualis regeneratio præsupponit
vitam naturæ2, et ideo potest præexistere aliqua instructio.
151. — AD SECUNDAM QUÆSTIONEM dicendum quod
triplex est instructio fidei.
Una admonitoria qua quis ad fidem convertitur, et hæc proprie
1. Ed. « omnibus », contra αβγδζη. ■— 2. Ed. « naturalem ».

esi sacerdotum quorum est prædicare et docere, unde et Diony­
sius (Eccl. Hier., c. 5, p. 1, n. 6, 7 ; G. 3, 506), hanc instructionem
Episcopo attribuit.
152. — Alia esi instructio disciplinatis qua quis instruitur
qualiter ad baptismum accedere debet et quid credere debeat ;
et1 hæc pertinet ad officium diaconi et per consequens sacerdotis ;
quia quidquid est diaconi, est etiam sacerdotis.
153. ■— Tertia, quæ sequitur baptismum ; et hæc pertinet ad
anadochum et ad prælalos Ecclesiæ. Praelati enim Ecclesiæ
habent quasi doctrinam generalem quæ per officium anadochi
specialiter ad hunc vel illum adaptatur secundum quod ei com­
petit.
154. — AD PRIMUM ergo dicendum quod in primitiva
Ecclesia quando adulti ad baptismum veniebant, qui magna ins­
tructione indigebant, hoc per diaconos exercebatur, sacerdotibus
circa majora occupatis ; et ideo Dionysius diaconibus attribuit.
155. — Ad secundum dicendum quod anadochus non instruit
ante baptismum de fide, sed conversum jam recipit ad instruc­
tionem præsentans.
156. — Ad tertium dicendum quod quidquid est diaconi,
licet etiam sacerdotibus facere. Unde per hoc non removetur
quin catechizare sit officium diaconi.

157. — AD TERTIAM QÜÆSTIONEM dicendum quod catechismus est quasi quædam dispositio ad baptismum. Dispositiones
autem debent proportionari illis ad quæ disponunt.
Unde in adultis in quibus in baptismo requiritur propria fides
ei propria voluntas, requiritur et quod ipse per se catechizetur et
per se confiteatur et Christianam religionem profiteatur.
158. — In puero autem cujus baptismus operatur tantum
ex fide Ecclesiæ et merito Christi, fit instructio mediante alio.
Unde eadem quibus instruendus est, proponuntur præsente
anadocho cui committitur in his instruendus ; et ipse loco ejus
confessionem et professionem facit.
159. — AD PRIMUM ergo dicendum quod quamvis non sit
tunc actu perceptibilis disciplinæ, tamen habet hujusmodi perceptibilitatem in radice quantum ad potentiam rationis quam
habet ex natura et quantum ad habitum fidei quem recipit in
baptismo.
160. — Ad secundum dicendum quod quamvis puer confi­
teri non possit per se vel profiteri, tamen alius vicem ejus sup­
plet, non quidem suam propriam fidem confitens sed fidem
pueri et quantum ad id quod nunc est, ut sit sensus : « Credo » ;
1. Ed. om. « et ». —

idest sacramentum fidei præsto sum accipere, in persona pueri
loquens, ut Augustinus (12a) exponit ; et quantum ad id quod
futurum est, ut sit sensus, « Credo » : idest quando ad perfectam
ætatem veniam fidei consentiam, ut Dionysius exponit (de
Eccl. Hier., c. 7, n. 11 ; G. 3, 566).
Et hoc quidem confiteri potest ex proposito sollicitudinis circa
ipsum adhibendæ ut alio modo possit esse sensus, « Credo » ; idest,
operam dabo ad hoc quod credat ; et in hoc ipse puer obliga­
tur et anadochus ; quia de illis ad quæ omnes tenentur, non est
inconveniens si unus alium obliget ; secus autem est de consiliis
ad quæ non omnes tenentur.
161. — Ad tertium dicendum quod non est ibi magnum
periculum quantum ad modernum tempus, quia parentes pueri
sunt Christiani, et satis probabiliter potest æstimari quod eum
in fide nutrient et etiam ex aliis quibus convivet, fidem addiscet.
162. —· Secus autem erat in primitiva Ecclesia, ubi pueri cum
infidelibus conservabantur ; et ideo diligentior cura adhibenda
erat ab anadocho vel patrino.
163. — Et similiter etiam nunc, si pueri parentes de infidelitate
suspecti essent, vel si inter infideles conversaturus foret puer.
ARTICULUS III

[I]
[Infra, sol. 2, ad 4 ; III, q. 71, a. 2.]

164. — AD TERTIUM SIC PROCEDITUR. Videtur quod
EXORCIMUS IN EODEM NON DEBEAT PRÆCEDERE BAPTISMUM.

1. Exorcismi enim contra energumenos instituti sunt. Sed
non omnes qui accedunt ad baptismum sunt energumeni. Ergo
non omnes sunt exorcizandi.
2. Præterea. Prius debet curari causa quam curetur effectus.
Sed peccatum est causa quare in quibusdam diabolus potestatem
habeat. Si ergo exorcismi sunt ad potestatem diaboli pellendam,
videtur quod prius deberet aliquis per baptismum a peccato
mundari, quam per exorcismum a potestate diaboli.
3. Præterea. Ad idem superfluum est diversa remedia ordi­
nari. Sed ad potestates dæmonis arcendas sufficit aqua benedicta.
Ergo non oportet ad hoc alios exorcismos esse.
165. — SED CONTRA est quod Cælestius Papa dicit (De
consec., d. 4, c. 53, L. 187, 1818) « Sive parvuli sive juvenes ad
regenerationis veniant sacramentum, non fontem vitæ prius adeant
quam exorcismis et exsufflationibus clericorum immundus spiritus
ab eis abjiciatur. »

166. — Præterea. Alia quæ sanctificantur prius exorcizantur,
sicut patet in aqua benedicta et in sale quod apponitur. Cum
ergo in baptismo homo consecretur, videtur quod prius debeat
exorcizari.
[Π]
[III, q. 71, a. 3.]

167. — ULTERIUS. Videtur

quod exorcismus non habeat

ALIQUEM EFFECTUM, SED SIT AII SIGNIFICANDUM TANTUM.

1. Nihil enim plus exigitur ad sacramentum novæ legis nisi
quod significet et efficiat quod significat. Si ergo ea quæ sunt in
exorcismo, non solum significant sed etiam efficiunt, tunc per se
sacramenta sunt et non sacramentalia.
2. Præterea. Sicut exorcismus præcedit baptismum, ita et
quædam alia sacramentalia consequuntur ipsum, sicut primo1
(129-130) dictum est. Sed illa consequentia sunt tantum ad
significandum. Ergo et exorcismus.
3. Præterea. Si aliquis exorcizatus puer ante baptismum
moriatur, constat quod hoc eum a dæmone non liberat2. Ergo ad
minus in anima ejus exorcismus nullum effectum habuit.
4. Præterea. Sicut dicit Cyprianus (ep. 69 ed. Hartel, c. 15,
n. 1) : « Scias diaboli nequitiam permanere usque ad aquam salu­
tarem posse ; in baptismo autem nequitiam amittere. » Sed aliquan­
do etiam post baptismum exorcismus fit in aliis quibus in arti­
culo necessitatis exorcismus omissus fuerat3, si periculum eva­
dant. Ergo non liberat a potestate dæmonis et nullum alium effec­
tum4 habere videtur.
168. — SED CONTRA. Gregorius super Ezech.5 [in Eoang.
hom. 29, n. 4 ; L. 76, 1215). « Sacerdos dum per exorcismi gratiam
manus credentibus imponit, et habitare malignos spiritus in eorum
mente contradicit, quid aliud facit, nisi quia dæmonia6 ejicit. »
Ergo habet aliquem effectum.
169. — Præterea7. Exorcismi Salomonis habebant aliquem
effectum ad pellendos dæmones. Ergo multo fortius exorcismi
Ecclesiæ.

[Ill]
[III, q. 71, a. 4.]

170. —· ULTERIUS. Videtur quod exorcizare sit offi­
cium EORUM QUI IN SACRIS ORDINIBUS CONSTITUUNTUR.
1. Quia operari in immundis, secundum Dionysium (Eccl.
1. Ed. « prius ».— 2. Ed. « liberet ». — 3. Ed. « fuerit ». — 4. Ed. om. « alium
effectum ». — 5. F. om. « Ezech ». — 6. Ed. « dæmones ».— 7. Ed. « Sed contra ».

Hier., c. 5, η. 6 ; G. 3, 507), ad diaconum1 pertinet. Sed inter
immundos, secundum Dionysium secundum locum tenent ener­
gumeni. Cum ergo exorcizatio sit ad eos sicut catechizatio ad
catechumenos, videtur quod sit eorum qui sunt in sacris ordi­
nibus.
2. Praeterea. Catechismus præcedit exorcismum. Sed in arti­
bus operativis ita est quod operatio principalioris artis semper
sequitur, sicut patet de arte quæ secat ligna et quæ compaginat
navem. Cum ergo catechismus per diaconos vel sacerdotes fiat,
videtur quod exorcismus non possit fieri per illos qui sunt in
minoribus ordinibus.
3. Praeterea. Ad hoc est consuetudo Ecclesiæ, quia exorci­
zatio solum per sacerdotes fit : quod etiam ex auctoritate Gregorii inducta patet.
171. — SED CONTRA est quod infra d. 242 dicit Magis­
ter quod ad exorcistas pertinet exorcismos memoriter tenere,
manus super energumenos imponere. Ergo cum exorcista non
sit sacer ordo, videtur quod ille qui est in minoribus ordinibus
constitutus possit exorcizare ex officio.

172. — RESPONSIO. Dicendum AD PRIMAM QUÆSTIO­
NEM quod propter peccatum hominis diabolus potestatem acce­
pit in hominem et in omnia quæ in usum hominis veniunt, in
ipsius nocumentum. Et ideo3 quia nulla est conventio Christi ad
Belial, ideo quandocumque aliquid sanctificandum est ad cultum
divinum, prius exorcizatur, ut liberatum a potestate diaboli
qua illud4 in nocumentum hominis assumere poterat, Deo conse­
cretur. Et hoc patet in benedictione aquæ, in consecratione
templi et in omnibus hujusmodi.
173. — Unde cum propria sanctificatio qua homo Deo
consecratur sit in baptismo, oportet quod etiam homo prius
exorcizetur quam baptizetur multo fortiori ratione quam alia
res ; quia in ipso homine est causa quare diabolus potestatem
accepit in hominem et in alia quæ sunt propter hominem, sci­
licet peccatum originale vel actuale. Et hoc6 significant ea quæ in
exorcismo dicuntur,6 ut cum dicitur : « Recede ab eo Satana », et
hujusmodi ; et similiter ea quæ ibi fiunt, quia ipsa exsufflatio
significat dæmonis expulsionem ; benedictio autem cum manus
impositione præcludit expulso viam, ne redire possit ; sal autem
in os missum, et narium et aurium sputo linitio significat remo­
tionem impedimenti ipsius dæmonis respectu fidei docendæ vel
addiscendæ, ut dictum est ; sed olei inunctio significat expeditio1. Ed. « diaconos » — 2. Ed. om. « d. 24 ». — 3. Ed. om. « ideo ». — 4. α « quam
in» ; βγ^η « quam illud » et om. « in ». — 5. Ed. < hæc ». 6. Ed. ad. « sed ».

nem hominis in pugna quam adversus diabolum suscipit, a cujus
potestate exemptus est.
174. — AD PRIMUM ergo dicendum quod energumeni
dicuntur interius laborantes, ab « en », quod est « in », et « ergon »,
quod est « labor ». Et quamvis non omnes baptizandi sint energu­
meni nec interius laborantes a diabolo vexati corporaliter, tamen
interius laborant vel infirmantur propter infectionem fomitis dia­
bolo in eis potestatem habente.
175. — Ad secundum dicendum quod quando effectus con­
firmant causam, tunc prius laborandum est ad curandum effec­
tum, ut sic expeditus procedatur ad curationem causæ. Potestas
autem daemonis quæ ex peccato consequitur, et tenet et con­
servat1 hominem in malitia et in peccato. Et ideo prius evacuan­
da est potestas dæmonis vel debilitanda -— quod in exorcismo
fit — ne curationem causæ, idest peccati, in baptismo factam
impedire possit.
176. — Ad tertium dicendum quod diabolus impugnat nos
et ab exteriori et ab interiori. Aqua ergo benedicta ordinatur
contra impugnationem diaboli quæ est ab exteriori, sed exorcis­
mus contra impugnationem quæ est ab interiori Unde et illi
contra quos datur dicuntur energumeni, idest interius laborantes.

177. — AD SECUNDAM QUÆSTIONEM dicendum quod
circa hoc est duplex opinio.
Quidam enim dicunt quod ea quæ in exorcismo aguntur, sunt
tantum signa eorum quæ postea in baptismo complentur, in quo
potestas dæmonis totaliter evacuatur, ut Cyprianus dicit in
auctoritate inducta.
178. — Sed hoc est contra autoritatem Gregorii inductam,
et contra ea quæ in exorcizando dicuntur : quæ frustra dicerentur,
nisi aliquem effectum haberent, præcipue cum per modum impe­
rii et non solum per modum orationis dicantur in hoc quod
dicitur : « Ergo, maledicte diabole, exi ab eo etc. »
179. — Et ideo dicendum secundum Alios quod non tantum
significant, sed etiam efficiunt aliquid, non tantum in corpore,
sed etiam in anima, quia in utroque est infectio fomitis. Effectus
autem iste est debilitatio potestatis dæmonis, ne tantum possit
in homine sicut ante, ne baptismum et alia bona in ipso impe­
diat ; sed potestas prædicta totaliter in baptismo aufertur.
Sicut etiam Pharao prius flagellatus est populo nondum de
Ægypto egresso, et postea totaliter in mari rubro, quod est
figura baptismi, submersus.
180. — AD PRIMUM ergo dicendum, quod sacramenta novæ
1. Ed. « 'servat »

legis habent effectum in conferendo gratiam qua perfecte morbo
subvenitur, contra quem sacramentum ordinatur ; sed sacramentalia habent effectum in removendo contrarias dispositiones
vel impedimenta gratiæ ; et ideo secundum diversa impedimenta
multiplicantur, nec in eis gratia confertur.
181. — Ad secundum dicendum quod non est simile de sacramentalibus quæ sequuntur et quæ præcedunt ; quia ex quo bap­
tismus plene effectum suum habet, non oportet quod impe­
dientia baptismum tollantur, quia jam impediri non potest ;
tamen non est remotum quin unctio chrismatis post baptismum
in vertice facta aliquem effectum ad gratiam conferendam vel
conservandam habeat.
182. — Ad tertium dicendum quod Præpositinus1 dixit quod
exorcizatus ante baptismum decedens minores tenebras patietur.
Sed hoc nihil est ; quia tenebræ illæ in sola carentia divinæ
visionis consistunt, cum non habeant aliam pœnam sensibilem ;
et hoc in omnibus æqualiter erit.
Et ideo dicendum aliter quod non habet effectum in colla­
tione gratiæ, sed solum in debilitatione potestatis dæmonis ;
et ideo hoc valet ei tantum in .vita.
183. — Ad quartum dicendum quod ad hoc quod uniformitas
baptismi observetur, oportet quod exorcismus si praetermissus
fuit, post baptismum suppleatur ; et tunc tantum significat ;
vel forte etiam additur aliqua cohibitio ab impugnatione diaboli.
Nec hoc est2 inconveniens, cum etiam per aquam benedictam
qua post baptismum aspergimur, aliqua potestas dæmonis repri­
matur.
184. — AD TERTIAM QUÆSTIONEM dicendum quod exor­
cizare ad exorcistas pertinet ex proprio officio ordinis ; nihilo­
minus tamen est et superiorum ordinum.
Tamen propter ostendendam unitatem baptismi, consuetum
est in Ecclesia ut totum quod ad baptismum pertinet, expleatur
ab uno, scilicet a sacerdote ; et præcipue nunc, quando non venit
magna multitudo simul ad baptismum et sunt multi sacerdotes.
185. — In primitiva autem Ecclesia quandoque magna turba
simul ad baptismum accedebat, et erant, pauci sacerdotes. Unde
hujusmodi sacramentalia relinquebantur in minoribus ordi
nibus3.
186. - AD PRIMUM ergo dicendum quod Dionysius sub
ministris comprehendit omnes ordines inferiores. Et ideo mi­
nistris qui diaconi dicuntur, attribuit omnia quæ sunt inferiorum
1. E<1. « Præ osilivus ». — 2, Ed. om. « est ». — 3. Ed. ad. » constitutis ».
COMMENT. IN LIB. SENTENT. - IV. ---

ordinum ; quia forte in primitiva Ecclesia nondum erant illi
ordines ita distincti propter paucitatem ministrorum.
187. — Ad secundum dicendum quod sicut exorcismus primo
pertinet ad exorcistam, ita etiam primus ordo qui habet actum
in catechizando est ordo lectorum, quamvis hoc postea per
superiores ordines compleatur. Et ideo sicut catechismus prae­
cedit exorcismum, ita ordo lectoris praecedit ordinem exorcistae.
188. — Ad tertium dicendum quod completa potestas in
exorcizando competit sacerdoti. Et ideo quando non est magna
necessitas, ipse secundum consuetudinem Ecclesiæ exorcismi
actum exequitur. Et secundum hanc consuetudinem loquitur,
auctoritas Gregorii.

EXPOSITIO TEXTUS
189. — Hoc1 etiam sciendum est quod licet ter immergatur
etc. » (4) De trina immersione supra d. 3 dictum est.
190. — Acceleratus est usus rationis. » (6) Quia Augustinus
super hoc ambigue loquitur, ideo diversimode Quidam de hoc
senserunt.
Dixerunt enim Quidam quod Joannis exultatio non fuit ali­
quis motus corporalis, sed miraculosus quasi gaudentis, ut matri
innotesceret matris Salvatoris adventus.
191. — Alii autem dicunt aliter et melius quod ad illud momen­
tum datus est ei usus rationis ; nec2 est inconveniens si postea
sit subtractus, sicut et gratia raptus ad momentum datur :
secus autem est de gratia gratum faciente, quæ non subtrahi­
tur sine culpa.
192. — « Non errorem inducens etc. » (7a) Quia si errorem
vellet inducere, intendens mutare formam Ecclesiæ, hoc ipso
non intenderet facere quod Ecclesia facit ; et ideo non bapti­
zaret. De corruptione autem formæ supra d. 3, dictum est.
193. — « Divinum judicium per alicujus revelationis etc. » (9a)
Videtur quod male dicat; quia divinum judicium non est hoc
modo requirendum nisi in dubiis. Certum autem videtur quod
si ludo fecit, intentio defuit et verus baptismus non fuit.
Et dicendum quod ludus aliquando excludit intentionem, et
aliquando non. Cum enim ludo fieri dicantur quæ præter
intentionem alicujus utilitatis fiunt ad solam delectationem,
ludus baptizantium ludo3 potest excludere intentionem respectu
utriusque effectus ablutionis, scilicet sacramenti collationis, et
rei sacramenti ; et tunc non intendit facere quod facit Eccle­
sia in collatione sacramenti ; et ita talis ludus evacuat intentio­
nem quæ requiritur in sacramento : vel potest excludere tan­
tum secundum utilitatem, ut scilicet velit de hoc ludum suum
1. Ed. « Hic ». — 2. Ed. « et non ». — 3» Ed. om. « ludo ».

facere ex eo quod baptismi sacramentum conferat, non propter
sanctificationem baptizandi hoc faciens ; et tunc manet intentio
quæ sufficit ad baptismum. Et ideo1 propter hoc dubium dixit
Augustinus2 : « implorandum est divinum judicium ». Et ideo
dicitur quod puer Athanasius ludendo simulans se Episcopum
baptizavit quosdam, et judicatum est ab Alexandro Epis­
copo ut non rebaptizarentur ; quia inventum est quod ipse inten­
tionem baptizandi habuit : quod etiam patet ex hoc quod non
baptizabat nisi catechumenos.
194. — « Cui additur exorcismus etc. » (14)
Videtur quod exorcismus debeat praecedere catechismum,
quia prius removendum est malum quam perficiatur aliquis in
bono.
Et dicendum quod verum est, si utrumque in eodem genere
accipiatur. Sed catechismus ordinat ad bonum non efficiendo
aliquid, sed solum instruendo ; exorcismus autem removet ma­
lum etiam3 operando ; et instructio in talibus debet operatio­
nem præcedere, ut sciat homo quid in eo fieri debeat.

1. Ed. om. « ideo ». — 2. F. om. « dixit Augustinus ». — 3. Ed. « in ».

DISTINCTIO VII
De Confirmatione

1. — Nunc de sacramento Confirmationis addendum est, de cujus virtute
quæri solet.
Forma enim aperta est, scilicet verba quæ dicit Episcopus, cum baptizatos in frontibus sacro signat chrismate.
De

ministro

confirmationis

2. — Quod1 sacramentum « ab aliis perfici non potest nisi a summis
sacerdotibus, nec tempore Apostolorum ab aliis quam ab ipsis Apostolis
legitur peractum ; nec ab aliis quam ab illis qui locum eorum tenent, per­
fici potest aut debet. Nani si aliter præsumptum fuerit, irritum habetur
et vacuum, nec inter ecclesiastica reputabitur sacramenta. » (Decret, de
Consecrat, d. 5, c. 4 ; L. 187, 1857).
3. — Gregorius2 : ■< Licet autem presbyteris baptizatos tangere in
pectore, sed non chrismate signare in fronte. » (Lib. IV Ep. 9; L. 17,677;
ep. 26, coi. 696).
De effectu

hujus sacramenti

4. — Virtus autem3 hujus sacramenti est donatio Spiritus sancti ad
robur, qui in baptismo datur4 ad remissionem.
Unde Rabanes (de institutione clericorum, c. 30 ; L. 107, 314) : « A
summo sacerdote per impositionem manus Paraclitus traditur baptizato, ut
roboretur per Spiritum sanctum ad preedicandum aliis illud quod ipse in
baptismo consecutus est. »
a. — Item (Urbanus papa, Ivo Decret, p. 1, c. 260; L. 161, 121) :
« Omnes fideles per manus' impositionem Episcoporum post baptismum
accipere debent Spiritum sanctum, ut pleni Christiani inveniantur. »
Utrum

hoc

sacramentum

sit dignius baptismo

b. — « Scitote utrumque esse magnum5 sacramentum, sed unum majori
veneratione tenendum, sicut a majoribus datur. » (Melchiades papa, Decret
de Consecrat, d. 5, c. 3 ; L. 187, 1856).
Ecce majus dicit sacramentum confirmationis6, forte non ob majorem
virtutem et’ utilitatem quam conferat, sed quia a dignioribus datur, et
in digniori parte corporis fit, scilicet8 in fronte; vel forte quia majus aug­
mentum virtutum præstat, licet baptismus plus ad remissionem valeat.
Quod videtur innuere Rabanus (ubi supra) dicens, « in unctione bap­
1. Ed. « hoc ». — 2. Quar. om. « Gregorius », cf. infra (147). - 3 Quar.
* vero ». — 4. Quar. « datus est ». — 5. Quar. om. « magnum ». — 6. Ed. ad. «sed »,
— 7. Quar. « vel » .— 8. Quar. « idest »

tismi Spiritum sanctum descendere ad habitationem Deo consecrandam ;
in hoc vero ejusdem septiformem gratiam cum omni plenitudine sanctitatis
et virtutis venire in hominem. »
De

ritu hujus sacramenti

5. — Hoc sacramentum tantum a jejunis accipi et jejunis tradi debet,
sicut et baptismus, nisi aliter cogat necessitas.
Nec debet iterari, sicut nec baptismus vel ordo. Nulli enim sacramento
facienda est injuria : quod fieri putatur, quando non iterandum iteratur.
Sed utrum aliqua vel nulla iterari possint, quæstio est.
Nam de baptismo et ordine quod non debeant iterari, aperte Augus­
tinus. (Contra Ep. Parmen ; lib. Π, c. 13, η. 28 ; L. 43, 70) ait1 :
« Utrumque sacramentum est, et quadam consecratione datur : illud quidem
cum baptizatur, illud vero cum ordinatur. Ideoque in Ecclesia catholica
utrumque non licet iterari », quia neutri facienda est injuria. Quod indubi­
tanter etiam de confirmatione tenendum est. De aliis vero utrum iterari
valeant vel debeant, postea disseremus (d. 23).

DIVISIO TEXTUS
6. — « Nunc de sacramento confirmationis etc. »
Postquam determinavit Magister de sacramento intrantium,
scilicet2 baptismo, hic intendit determinare de sacramentis quæ
pertinent ad progredientes in via Dei.
Et dividitur in partes duas. In prima determinat de sacra­
mentis quibus progredientes in bono perficiuntur ; in secunda
de sacramento quo a malo sublevantur quos cadere accidit,
scilicet de poenitentia, d. 14, ibi : « Post hoc de pœnitentia agen­
dum est etc. »
Prima in duas. In prima determinat de sacramento confir­
mationis qua aliquis in seipso perficitur ad modum quo forma
perficit ; in secunda de eucharistia qua aliquis perficitur per
conjunctionem ad finem, 8 d., ibi : « Post sacramentum baptis­
mi etc. »
Prima in duas. In prima tangit ea quæ sunt intra essentiam
sacramenti, scilicet materiam et formam ; (1) in secunda, ea quæ
sunt extra essentiam ipsius, ibi : « Quod3 sacramentum ab aliis
etc. » (2)
Et circa hoc tria facit. Primo determiqat ministrum hujus
sacramenti ; secundo effectum ibi : « Virtus autem hujus sacra­
menti etc. ; (4) tertio ritum, ibi : « Hoc sacramentum tantum
etc. » (5)
Circa primum duo facit. Primo determinat veritatem. Secundo
removet quamdam objectionem, ibi : « Gregorius tantum4 etc. »

1. Ed. « dicit ». — 2. Ed. ad. « de ». — 3. Ed. « Hæc ». — ύ. N. P. « Melchiades»
F... om. « Tantum etc. ».

Hic est triplex quæstio
Primo1 de ipso sacramento confirmationis.
Secundo2 de effectu· ejus.
Tertio3 de celebratione ipsius.

QUÆSTIO I
Circa primum quæruntur tria

Primo, utrum confirmatio sit sacramentum per se.
Secundo de materia ejus.
Terlio, de forma.

ARTICULUS I
[I]
[Supra, d. 2, q. 1, a. 2 ; III, q. 65, a. 1 ; q. 72, a. 1 ; IV Cg„ c. 58.]

7. — AD PRIMUM SIC PROCEDITUR. Videtur quod con­
firmatio NON SIT SACRAMENTUM.

1. Omne enim sacramentum efficaciam habet ab institutione
divina. Sed confirmatio non legitur a Domino instituta. Ergo
non est sacramentum.
2. Præterea. Illud cujus est usus in omnibus vel pluribus
sacramentis, non videtur esse sacramentum per se. Sed, sicut
dicit Dionysius (de Eccles. Hierar., c. 4, p. 3, n. 10; G. 3, 483),
usus sacri unguenti, scilicet chrismatis, est in aliis sacramentis
pluribus, sicut patet in baptismo in quo infunditur chrisma in
aqua baptismi, et baptizatus in vertice chrismatis inungitur, et
similiter pontifices chrismatis inunctione consecrantur, et altare
etiam in quo eucharistia consecranda est chrismate linitur, et
calix similiter. Ergo confirmatio quæ dicitur chrismatio, non est
aliquod speciale sacramentum, sed magis sacramentale.
3. Præterea. Sacramenta novæ legis in veteri præfigurata
fuerunt. Sed nulla figura confirmationis in lege veteri legitur
præcessisse. Ergo confirmatio non est sacramentum.
8. — SED CONTRA est quod Rabanus in Littera (4b) dicit :
« Scitote utrumque magnum esse sacramentum », scilicet confirma­
tionem et baptismum.
9. — Præterea. Hoc patet per definitionem sacramenti quæ
competit confirmationi, quia4 habet significationem gratiæ in
1. Ed. « Prima ». — 2. Ed. « Secunda ». — 3. Ed. « Tertia ». — 4. Ed. « quæ ».

linitione olei, et habet efficaciam, ut in Lz7/era(4a)dicitur, in colla­
tione gratiæ ad plenitudinem sanctitatis. Ergo est sacramentum.
[II]

10. — ULTERIUS.

V IDETUR QUOD SIT SACRAMENTUM NECES­

SITATIS.

1. Quia, ut Rabanus in Littera (4a) dicit, « omnes fideles
debent post baptismum per episcopos accipere Spiritum sanctum,
ut pleni Christiani inveniantur. » Sed hoc est de necessitate
salutis, ut aliquis sit plenus Christianus. Ergo sacramentum
confirmationis est sacramentum necessitatis.
2. Præterea. Sacramentum confirmationis contra morbum
peccati ordinatur. Sed hoc est de necessitate salutis, ut quis a
morbo peccati liberetur. Ergo confirmatio est sacramentum
necessitatis.
■ 3. Præterea. Sicut ad justitiam exigitur recessus a malo,
ita et accessus ad bonum. Sed baptismus operatur ad recessum
a malo, quod ipsum ablutionis nomen ostendit ; confirmatio
autem ad accessum ad bonum, quod etiam ex nomine patet.
Ergo sicut baptismus est de necessitate sanctificationis, ita et
confirmatio.
11. — SED CONTRA. Sine eo quod est de necessitate salutis,
non est salus. Sed pueri baptizati salvantur si ante confirmatio­
nem moriantur. Ergo non est sacramentum necessitatis.
12. — Præterea. Gratia et virtus sufficiunt1 ad salutem. Sed
in baptismo confertur gratia et plenitudo virtutum. Ergo baptis­
mus sufficit ad salutem ; et ita confirmatio non est sacramentum
necessitatis.

[III]
13. — ULTERIUS. Videtur quod baptismus

sit nobilius

SACRAMENTUM QUAM CONFIRMATIO.

1. Quia essentialia rei accidentalibus digniora sunt, sicut
substantia accidente. Sed baptismus essentialiter se habet ad
salutem, cum sit sacramentum necessitatis ; confirmatio quasi
accidentaliter, cum non sit necessitatis sacramentum. Ergo
baptismus est nobilius sacramentum confirmatione.
2. Præterea. Effectus proportionatur suæ causæ. Sed baptis­
mus habet majorem efficaciam in efficiendo ; quia delet omnem
culpam et poenam, quod non facit confirmatio. Ergo est nobilius
sacramentum.
14. — SED CONTRA. Ad nobiliorem actionem ordinatur
1. αβ « sufficit », contra €η et ed.

nobilius ministerium. Sed confirmatio datur a nobiliori ministro
quam baptismus. Ergo confirmatio est nobilius sacramentum
baptismo.

15. — RESPONSIO. Dicendum AD PRIMAM QUÆSTIONEM
quod actiones quæ sunt ordinatæ ad aliquos effectus proprios et
determinatos, recipiunt distinctionem secundum proportionem
ad suos effectus. Unde si ad duos effectus distinctos ordinentur,
erunt duæ diversæ actiones. Si autem ordinentur ad unum effec­
tum, ita quod una disponat vel impedimentum removeat et alia
perficiat et alia ornet perfectum, totum computatur pro una inte­
gra actione, sicut patet in operibus artificum.
16. — Unde cum sacramenta sint quædam actiones hierarchicæ
secundum Dionysium (de Eccl. Hier'., c. 5, n. 1 ; G. 3, 499), ordi­
natæ ad aliquos effectus salutis, quando plures actiones sacramentales ordinantur ad unum effectum, una ut perficiens, alia
ut disponens vel impedimentum removens vel aliquo modo or­
nans, tunc in illa quæ efficit effectum principalem consistit essen­
tialiter ratio sacramenti. Aliæ autem non dicuntur per se sacra­
menta, sed sacramentalia quædam, quasi sacramentis adjuncta,
sicut patet ex his quæ dicta sunt circa baptismum in exorcismo
et catechismo et aliis hujusmodi concurrere.
17. — Quando autem sunt plures actiones ordinatæ ad effec­
tus omnino distinctos, tunc sunt diversa sacramenta.
Et ideo cum confirmatio habeat per se effectum distinctum
ab effectu baptismi, ut patebit, non est sacramentale baptismi,
sed potius per se est principale sacramentum.
18. — AD PRIMUM ergo dicendum quod circa institutionem
hujus sacramenti est triplex opinio.
Una enim dicit quod hoc sacramentum non fuit institutum nec a
Christo nec ab Apostolis, sed postea processu temporis in quodam
Concilio. Et dicunt quod Dominus rem sacramenti hujus sine
sacramento conferebat manus imponendo, similiter et Apostoli,
eo quod ipsi confirmati fuerunt immediate a Spiritu sancto.
19. —■ Sed hoc videtur valde absonum ; quia secundum hoc
Ecclesia tota die posset nova sacramenta instituere : quod falsum
est, cum ipsi non sint factores legis, sed ministri, et fundamentum
cujuslibet legis in sacramentis consistit.
20. — Et præterea in Littera (2) dicitur quod1 « tempore Aposto­
lorum... non ab aliis quam ab Apostolis fuit peractum ».
21. — Ideo Alii dicunt quod non fuit a Christo sed ab Apostolis
institutum hoc sacramentum.
1. Ed. ad. « in ».

22. — Sed hoc etiam non competit ; quia et1 ipsi Apostoli
quamvis essent bases Ecclesiæ, tamen non fuerunt legislatores ;
unde ad eos non pertinebat sacramenta instituere.
23. — Et ideo probabilior videtur Aliorum opinio, qui dicunt
hoc sacramentum, sicut et omnia alia, a Christo fuisse instituta2 :
quod patet ex hoc quod ipse etiam Dominus manus pueris
imponebat, ut patet Mat. xix, 15. Nec obstat quod in Evangelio
vel in Actibus Apostolorum non fit mentio de materia vel forma
hujus sacramenti ; quia formæ sacramentales et alia quæ in
sacramentis exiguntur, occultanda erant in primitiva Ecclesia
propter irrisiones gentilium, ut Dionysius dicit ; unde etiam in
fine Eccl. Hier. (c. 7, p. 3, n. 10 ; G. 3, 566^ excusat se a determinatione formarum sacramentalium. Secus autem de baptismo
quod erat sacramentum necessitatis, et statim cuilibet offere­
batur in principio.
24. — Ad secundum dicendum quod quamvis materia confirmationis scilicet chrismate, utantur Ecclesiæ ministri in diver­
sis sacramentis, tamen hoc sacramentum non consistit tantum
in materia, sed in forma verborum et actu, sicut et sacramentum
baptismi ; et hoc non utuntur in aliis sacramentis ; et ideo est
per se sacramentum.
25. — Ad tertium dicendum quod hoc sacramentum est ad
perfectionem gratiæ. Et quia status legis erat status imperfectio­
nis eo quod « nihil ad perfectum adduxit lex » 'Hebr., vn, 19), ideo
hoc sacramentum non habuit aliquid sibi respondens in veteri
lege ; quamvis aliquo modo sit figuratum in unctione Pontificum,
qua significabatur unctio Christi a quo hæc unctio derivatur.

26. — AD SECUNDAM QUÆSTIONEM dicendum quod est
triplex necessitas.
Una est necessitas absoluta, sicut necessarium est Deum esse
vel triangulum habere tres angulos.
Alia est necessitas ex causa efficiente, quæ dicitur necessitas
coactionis.
Tertia est necessitas ex suppositione finis ; et est duplex. Quia
uno modo dicitur necessarium sine quo aliquis non potest conser­
vari in esse, sicut nutrimentum animali. Alio modo sine quo non
potest haberi quod pertinet ad bene esse, sicut equus dicitur
necessarius ambulare volenti, et medicina ad hoc quod homo
sane vivat.
27. — Primis ergo3 duobus modis non dicitur aliquod sacra­
mentum esse necessitatis, sed tertia necessitate ; quædam quidem
quantum ad primum modum, illa scilicet sine quibus non potest
Ed. om. « et ». — 2 Ed. » institutum ». — 3. Ed « autem ».

homo in spirituali vita vivere, sicut el1 baptismus et poenitentia ;
— quædam autem sine quibus non potest consequi aiiquem effec­
tum qui est ad bene esse spiritualis vite ; et hoc modo confirma­
tio et omnia alia sunt necessaria.
Verumtamen contemptus cujuslibet sacramenti est pericu­
losus.
28. 1— Objectiones autem procedunt de primo modo tertiæ
necessitatis. Et ideo dicendum AD PRIMUM quod est pleni­
tudo christianæ gratiæ sufficiens ad salutem, et hæc datur in bap­
tismo ; et est plenitudo copiae gratiæ ad fortiter resistendum contra
pressuras mundi, et hæc datur in confirmatione, et sine hac potest
esse salus.
29. — Ad secundum dicendum quod morbus peccati dupli­
citer expellitur.
Uno modo quo ad culpam originalem in baptismo et actualem
in poenitentia ; et hæc expulsio sufficit ad salutem.
Alio modo quo ad pænam inclinantem ad culpam ; et sic expel­
litur in confirmatione et in aliis sacramentis ; et hæc non est de
necessitate salutis.
30. — Ad tertium dicendum quod in baptismo datur gratia
quæ et2 a peccato mundat et ab bene operandum perficit quan­
tum ad sufficientiam salutis ; sed in confirmatione additur
amplius munus gratiæ quod non est de necessitate salutis.

31. — AD TERTIAM QUÆSTIONEM dicendum quod quin­
que modis dicitur unum sacramentum esse dignius alio.
Uno modo quoad rem sacramenti, sive effectum ejus ; et sic
baptismus qui delet omnem culpam et aufert omnem poenam,
est maximum· sacramentorum.
Alio modo quantum ad id quod continetur in sacramento ; et
sic eucharistia est nobilissimum, in qua continetur ipse Christus.
Tertio quantum ad gradum dignitatis in quo constituit ; et sic
ordo est dignissimum sacramentum.
Quarto quantum ad ministrum, et sic confirmatio et etiam ordo
sunt dignissima, quia nonnisi per Episcopum ministrantur.
Quinto quantum ad significatum3 et non contentum ; et sic
matrimonium est dignissimum, quia significat4 conjunctionem
duarum naturarum in persona Christi.
32. — Si tamen has dignitates ad invicem comparemus,
invenitur illa dignitas potissima quam sacramentum habet ex
contento, quia est essentialior ; et ideo sacramentum eucharistiae
est simpliciter dignissimum, et ad ipsum quodammodo alia
sacramenta ordinantur.
33. — Dignitas autem quæ est in efficiendo, praevalet ei
1. Ed. (< est ». — 2. Ed. om. « et ». — 3. Ed. « signatum ». — 4. Ed. « signat ».

quæ est in significando ; et illa quæ est in efficiendo respectu
boni, simpliciter loquendo, prævalet ei quæ est in amotione
mali. Et ideo, simpliciter loquendo, post eucharistiam nobilius
sacramentum est ordo per quod homo et in gratia et in gradu
dignitatis ponitur ; et post hoc confirmatio per quam perfectio
gratiæ confertur ; at post, baptismus per quem fit plena remissio
culpæ et pcenæ ; et post, matrimonium quod habet maximam
significationem.
34. — Poenitentia autem et extrema unctio ponuntur inter
baptismum et matrimonium, quia ordinantur directe ad remo­
tionem mali ; quamvis in hoc pœnitenlia habeat minorem effi­
caciam quam baptismus, quia ordinatur contra culpam actualem
tantum et non delet totaliter paenam ; et adhuc minorem extrema
unctio quæ contra reliquias peccati ordinatur.
35. — AD PRIMUM ergo dicendum quod quamvis confir­
matio se habeat quasi accidentaliter ad vitam spiritualem sim­
pliciter acceptam, tamen ad vitam spiritualem secundum sui
perfectam differentiam non habet se accidentaliter, sed essentia­
liter ; et ideo non oportet quod sit minoris dignitatis quam bap­
tismus.
Sicut etiam rationale est differentia nobilior quam sensibile,
quamvis animali inquantum animal accidat esse rationale, cui
inquantum hujusmodi per se convenit esse sensibile.
36. — Vel dicendum, ut Quidam dicunt, quod confirmatio
præsupponit baptismum ; unde dupliciter possunt comparari.
Uno modo ut accipiatur confirmatio cum prsesupposilione baptismi ;
et sic confirmatio simpliciter est nobilior. Sicut etiam esse subs­
tantiale perfectum per accidentalia simpliciter, nobilius est
quam esse substantiale simpliciter.
Alio modo cum præcisione baptismi ; et sic quodammodo
baptismus est nobilior quantum ad majorem efficaciam in remo­
vendo malum.
37. — Ad secundum dicendum quod baptismus non habet
majorem efficaciam simpliciter, sed solum in remotione mali,
ut dictum est.
ARTICULUS II

[I]
[III, q. 72, a. 2 ; q. 84, a. 1, ad 1 ; IV Cg. c. 60.]

38. — AD SECUNDUM SIC PROCEDITUR. Videtur

QUOD

SACRAMENTUM ISTUD MATERIAM NON HABEAT.

1. Sacramenta enim habent efficaciam ex divina institutione.
Sed materia hujus sacramenti non legitur a Domino instituta.
Ergo non habet determinatam materiam.

2. Præterea. Confirmatio datur ad plenitudinem sancti Spi­
ritus percipiendam. Sed super Apostolos in die Pentecostes des­
cendit Spiritus sancti plenitudo absque omni materia. Ergo hoc
sacramentum materia non indiget.
3. Præterea. Apostoli formam nobis ecclesiastici ritus tradi­
derunt. Sed ipsi confirmabant manus imponendo sine aliqua
materia, ut legitur in Aci. Apostolorum, (vm, 17).Ergo hoc sacra­
mentum materiam non habet.
39. — SED CONTRA est, quia secundum Hugonem de
S. Victore (1. I de Sacramentis, p. 9, c. 2 ; L. 176, 317), « sacra­
mentum est materiale elementum. » Ergo debet omne sacramentum
habere materiam.
40. — Præterea. Si omittitur1 aliquid quod non sit de sub­
stantia sacramenti, non impeditur perceptio sacramenti. Sed si
omitteret Episcopus chrismatis linitionem, non conferret sacra­
mentum. Ergo materia est de essentia hujus sacramenti.
[II]
[III, q. 72. a. 2 ; q. 84, a. 1, ad 1 : IV Cg., c. 60.]

41. — ULTERIUS. Videtur quod

chrisma non sit materia

COMPETENS.

1. In sacramentis enim uniformitas observari debet. Sed in
baptismo est materia simplex elementum, scilicet aqua. Ergo
etiam in confirmatione aliquod elementum debet esse materia.
2. Præterea. Virtus agentis proportionatur agenti. Sed virtus
agens in sacramentis est simplex. Ergo et materia debet esse
simplex. Et ita materia confirmationis non debet esse commixta
ex duobus liquoribus, scilicet oleo et balsamo.
3. Præterea. Materia sacramenti debet esse omnibus commu­
nis, quia omnibus sacramenta proponuntur in salutem. Sed
oleum olivæ et balsamum non est apud omnes. Ergo non sunt
conveniens materia alicujus sacramenti.
4. Præterea. Ex aliis etiam rebus fit oleum quam ex oliva,
sicut ex nucibus et papavere. Ergo videtur quod etiam ex tali
oleo posset fieri chrisma.
.5. Præterea. Sacramentum confirmationis est ad roborandum2
hominem in pugna spirituali. Sed vinum facit homines bonae
spei secundum Philosophum, III Eth., iyll. 1117a, 14-5;
1. 17, n. 578) quod ad fortitudinem pugnae exigitur; et similiter
« panis cor hominis confirmat », ut dicitur in Ps. cm, 15. Ergo
panis et vinum esset hujus sacramenti convenientior materia
quam oleum et balsamum.
1. Ed. « omittatur ». — 2. Ed. « corroborandum ».

6. Præterea. Materia sacramenti debet habere significatio­
nem et respectu effectus, et respectu alicujus quod in Christo
praecessit a quo sacramenta profluxerunt. Sed per hujusmodi
liquores nihil significateur in Christo praecedens. Ergo hujus­
modi liquores non sunt conveniens materia hujus sacramenti.

[III]
[Supra, d. 2, q. 1, a. 1, sol. 2, ad 2 ; d. 23, q. 1, a. 3, sol. 2, 3 ; III, q. 72, a. 3 ; de, 1-'"er.
q. 27, a. 4, ad 10.]

42. — ULTERIUS. Videtur

quod non exigatur materia

PRIUS SANCTIFICATA.

1. Confirmatio enim ut in Littera (4b) dicitur, non est majoris
virtutis quam baptismus. Sed in baptismo non requiritur materia
prius sanctificata. Ergo nec in confirmatione.
2. Præterea. Secundum Augustinum, (tract. 80 in Joan.,
n. 3 ; L. 35, c. 1840) « accedit verbum ad elementum, ei fit sacra­
mentum ». Si ergo oporteret quod materia aliquibus verbis prius
sanctificaretur, tunc etiam ipsum chrisma per se est quoddam
sacramentum et non sacramenti materia.
3. Præterea. Sanctificatio non est iteranda circa idem. Sed
per formam sacramenti sanctificatur materia, ut patet in baptismo, cujus materia est aqua verbo vitæ sanctificata ; quod
verbum supra, d. 3, (1) dixit Magister esse formam baptismi.
Ergo non debet ante prolationem formæ sacramentalis aliqua
sanctificatio circa materiam confirmationis adhiberi.
43. — SED CONTRA est communis usus Ecclesiæ, et etiam
determinatio Dionysii (de Eccl. Hier., c. 4, p. 2; G. 3, 474), qui
ponit ritum consecrationis chrismatis.

#

44. - -- RESPONSIO. Dicendum AD PRIMAM QUÆSTIONEM
quod materia sacramenti dicitur illa res visibilis sub cujus tegu­
mento divina virtus secretius operatur salutem. Et ideo ad hoc
necessaria est materia sacramenti, ut ad effectum, ad quem
virtus humana nullatenus attingit neque operando neque coo­
perando, divina virtus in re visibili operans perducat.
45. — Et ideo in poenitentia et in matrimonio cujus effectus
aliquo modo dependet ex operatione humana, scilicet dolore de
peccatis et consensu etiam in copulam conjugalem, non requiritur
talis materia.
46. — In baptismo autem, cujus effectus totaliter est ab extrinseco, nil coopérante interius baptizante, neque eo qui baptizatur,
nisi ad removendum impedimentum, requiritur materia sensibitis.
47. — Cum ergo effectus confirmationis qui est plenitudo
Spiritus sancti, sit omnino ab extrinseco, non per aliquam

operationem humanam, non est dubium quod in sacramento
confirmationis materia exigatur.
48. — AD PRIMUM ergo dicendum quod plenitudo Spiritus
sancti non erat danda ante Christi resurrectionem et ascensionem,
sicut dicitur Joan, vii, 39 : « Nondum erat Spiritus datus, quia
nondum erat Jesus glorificalus » ; et ideo secundum unam opinio­
nem ea quæ ad hoc sacramentum pertinent non fuerunt ante
Christi ascensionem instituenda.
49. — Sed aliquo modo praefiguratum fuit hoc sacramentum in
manus impositione Christi super pueros ; quamvis etiam illa
manus impositio possit referri magis ad manus impositionem
quæ fit super catechumenos, ut dictum est.
Nec hoc differt, sive Dominus ipsemet instituit, sive Apostoli
ejus speciali præcepto.
50. — Secundum vero aliam opinionem dicendum quod Do­
minus materiam hujus sacramenti per seipsum instituit, sicut et
adventum Spiritus sancti promisit ; sed denuntiandam Apostolis
dereliquit, quando usus sacramenti competebat, scilicet post
plenam Spiritus sancti missionem.
51. — Ad secundum dicendum quod sicut sacramentum
baptismi incepit in baptismo Christi, ita sacramentum confirma­
tionis incepit in adventu Spiritus sancti in Apostolos. Et quia
principia rerum debent esse notissima, ideo utrobique Spiritus
sanctus apparuit visibiliter; in baptismo quidem in columbæ
specie, et in confirmatione Apostolorum in linguis igneis. Et
propter hoc non oportuit esse materiam in qua Spiritus sanctus
secretius operatur salutem, ut Augustinus dicit (Isidorus,
L. VI, Elymol., c. 19, n. 40 ; L. 82, 255).
52. — Ad tertium dicendum quod Apostoli non confirmabant
sine materia, nisi forte quando præter legem communem visibili­
bus signis Spiritus sanctus in eos descendebat quibus per Apos­
tolos manus impositio facta fuerat ; tunc enim illa visibilis
apparitio supplebat locum elementi visibilis.
53. — Quod autem aliquando materia uterentur, patet per
Dionysium in 4 cap. Eccl. Hier, in principio (n. 1 ; G. 3, 471), ubi
dicitur, quod est quædam perfectiva operatio quam duces nostri
quos Apostolos nominat, « chrismatis hostiam » nominant, hos­
tiam dicens communiter omnem ritum sacramenti.

54. — AD SECUNDAM QUÆSTIONEM dicendum quod,
sicut dictum est, hoc sacramentum initium sumpsit ab adventu
Spiritus sancti in discipulos, qui quamvis prius Spiritum sanctum
habuissent in munere gratiæ quo perficiebantur ad ea quæ ad
singulares personas eorum pertinebant, tamen in die etiam

Pentecostes acceperunt1 Spiritum sanctum2 in munere gratiæ
quo perficiebantur ad promulgationem fidei in salutem aliorum.
Et ideo facta est apparitio Spiritus sancti linguis igneis, « ut
verbis essent proflui » ad divulgandam fidem Christi ; « et caritate
fervidi », aliorum salutem quærentes. Et propter.hoc dicitur
Act., ii, 4 : « Repleti sunt Spiritu sancto, et cœperunl loqui ».
55. — Igni autem nihil convenientius accipi potuit loco ejus in
materia confirmationis quam oleum, tum quia lucet, tum quia
maxime est nutritivum ignis.
56. — Figurae autem linguae nihil convenientius esse potuit quam
balsamum propter odorem, quia propter confessionem linguæ
odor bonæ notitiæ Dei diffunditur in omni loco.
57. — Et ideo sicut visibilis apparitio Spiritus sancti fuit in
igne figurata figura linguæ, ita materia confirmationis est oleum
balsamatum, ut oleum pertineat ad conscientiam quam oportet
nitidam habere eos qui confessores divinæ fidei constituuntur ;
et balsamus ad famam, quam oportet diffundere3 et verbis et
factis fidei confessores.
58. —- AD PRIMUM ergo dicendum quod non debet in
omnibus sacramentis observari uniformitas identitatis, sed proportionalitatis ; ut sicut materia unius sacramenti competit illi
sacramento, ita materia alterius sacramenti etiam competat
alii.
59. — Et quia baptismus est janua sacramentorum, quasi
principium et elementum omnium aliorum, ideo sibi competit
materia quæ sit simplex elementum, non autem ita aliis sacra­
mentis in quibus additur aliquid speciale. Sicut corpora mixta
habent aliquas virtutes superadditas speciem consequentes.
60. — Ad secundum dicendum quod virtus hujus sacramenti
quamvis sit simplex in essentia, tamen est multiplex in effectp ;
quia et hominem facit ferventem in conscientia et famosum per
confessionem ; et ideo materia hujus sacramenti est et una et
multiplex : una in actu, sed multiplex in virtute, sicut et alia
mixta.
61. —■ Ad tertium dicendum quod illa ratio procedit in sacra­
mentis necessitatis cujusmodi non est hoc sacramentum. Tamen
oleum et balsamum quamvis non ubique terrarum crescant,
tamen ubique de facili transportari possunt.
62. — Ad quartum dicendum quod proprietates olei perfec­
tius in oleo olivæ inveniuntur, unde antonomastice oleum di­
citur ; et præterea ipsa oliva propter vigorem perpetuum quem
servat4, aliquid5 adjuvat ad significationem mysterii.
1. Ed. « susceperunt ». — 2. Ed. RANVP. « sed », F. « scilicet ».— 3. Ed. « effun­
dere ». — 4. Ed. « conservat ». — 5. Ed. om. « aliquid ».

63. — Ad quintum dicendum quod vinum, et panis roborant
hominem per modum nutrimenti confortando hominem in
seipso, ideo magis competunt eucharistiæ ; sed oleum facit expe­
ditum et ferventem ad ea quæ exterius sunt, et ideo etiam pugiles
oleo unguntur ; et ideo competit magis oleum huic sacramento.
64. — Ad sextum dicendum quod hac unctione, ut dicit
Hugo de sancto AGctore (II de Sacramentis, p. 2, c. 2; L. 176,
416), significatur illa unctio qua Christus unctus est ut rex et
sacerdos oleo lætitiæ præ consortibus suis. Unde etiam a chris­
mate Christus dicitur, et a Christo Christianus. Et propter hoc
etiam Dionysius (Eccles. Hier., c. 4, p. 3, n. 10; G. 3, 483; per
chrisma Christum significari dicit.

65. — AD TERTIAM QUÆSTIONEM dicendum quod ma­
teria sacramenti est quasi instrumentum sanctificationis. Est
autem instrumentum et principalis agentis et ministri qui mate­
ria sacramenti utitur ad significandum.
Ouodlibet autem sacramentum determinat sibi principale
agens quantum ad necessitatem sacramenti, quia non habet effi­
caciam aliquam nisi ex auctoritate Domini et merito Christi ;
sed non quodlibet sacramentum determinat sibi ministrum
quantum ad necessitatem sacramenti, sed quandoque solum
quantum ad solemnitatem, sicut patet in baptismo.
Et ideo ut materia sacramenti etiam principali agenti respon­
deat proportionaliter et ministro, illa sacramenta quæ ministrum
sibi determinant, materiam sanctificatam exigunt, ut disposi­
tio sacramenti a ministris Ecclesiæ descendere ostendatur.
Sacramentum autem quod non determinat sibi ministrum nisi
quantum ad solemnitatem, non habet materiam sanctificatam
quantum ad necessitatem sacramenti, sed solum quantum ad
solemnitatem, in cujus materia etiam chrisma in modum crucis
effunditur.
66. — Et quia sacramentum confirmationis determinat sibi
ministrum, ut dicetur1, ideo materiam sanctificatam requirit ab
eo qui est minister sacramenti, scilicet ab Episcopo.
67. — AD PRIMUM ergo dicendum quod ad hoc nihil facit
virtus sacramenti, sed determinatio ministri, ut dictum est.
Vel dicendum quod baptismus est sacramentum necessitatis,
et ideo materiam communissimam habet, et propter hoc sancti­
ficatione non indiget.
68. — Ad secundum dicendum quod Quidam dicunt ipsum
chrisma esse sacramentum.
Sed hoc falsum apparet in hoc quod usus chrismatis in plu1. Ed. « dicitur ».

>

ribus est quam sacramentum confirmationis ; sicut patet de1
baptizato qui chrismate in fronte linitur, et de Pontifice cujus
caput chrismate inungitur.
69. — Ei ideo dicendum quod sacramentum confirmationis
non est ipsum chrisma, sed linitio chrismatis sub forma præscripta
verborum. Illa autem benedictio vocalis chrismatis non est forma
sacramenti, sed magis est quædam benedictio sacramentalis,
sicut benedictio aquæ vel altaris.
70. — Ad tertium dicendum quod sicut instrumentum virtu­
tem instrumentalem acquirit dupliciter, scilicet quando accipit
formam instrumenti, et quando movetur a principali agente ad
effectum ; ita etiam materia sacramenti duplici sanctificatione
indiget : una qua instituitur materia propria sacramenti, et ad
hoc est sanctificatio materiæ ; alia est quando applicatur ad
effectum, quæ fit per formam sacramenti.
Ei ideo non fit injuria sanctificationi, si duplex sanctificatio
in talibus adhibeatur.
ARTICULUS III

[I]
[111, q. 72, a. 4; q. 84, a. 3 ; de forma absol. c. 1.]

71. — AD TERTIUM SIC PROCEDITUR. 1. Videtur
SACRAMENTUM

CONFIRMATIONIS

NON

HABEAT

ouod

FORMAM.

1. Sacramenta enim a Christo descenderunt. Sed Christus non
legitur aliqua forma usus, manus imponens. Ergo cum illa manus
impositio confirmationem designet, videtur quod confirmationis
sacramentum non habeat aliquam formam.
2. Præterea. Apostoli etiam leguntur per manus impositio­
nem Spiritum sanctum dedisse (Act. vin. 17). Sed illa manus
impositio, ut Sancti dicunt, fuit confirmatio illorum quibus
manus imponebant. Ergo cum non legatur eos sub aliqua forma
verborum manus imposuisse, sicut leguntur in nomine Christi
baptizasse {Act. n, vm et x), videtur quod hoc sacramentum
non habeat formam.
3. Præterea. Sacrâmenta quæ habent formam, sub eisdem
verbis apud omnes perficiuntur. Sed sacramentum confirma­
tionis non perficitur eisdem verbis apud omnes. Quidam dicunt
enim : « Consigno te signo crucis et confirmo te chrismate salutis
in nomine Patris et Filii et Spiritus sancti. » Quidam autem
dicunt : « chrismate sanctificationis ». Ergo hoc sacramentum
non habet aliquam formam.
1. Ed. « in ».

72. — SED CONTRA est quod Magister dicit in 1 d.1 (9)
quod duo sunt in quibus sacramenta consistunt, verbum et res.
Verba autem ad formam pertinent.
73. — Præterea. Augustinus dicit (in Joan., trac. 80, η. 3;
L. 35, 1840) : « Accedit verbum ad elementum et fit sacramentum. »

[ΠΙ]
74. — ULTERIUS. Videtur quod

illa forma verborum

NON SIT COMPETENS.

1. In quolibet enim sacramento exigitur intentio. Sed ad
designandum intentionem in forma baptismi exprimitur persona
baptizans hoc pronomine « ego ». Ergo et in forma confirmationis
hoc pronomen « ego » apponi debet.
2. Præterea. Consignatio videtur ad characteris impressionem
pertinere. Sed characterem non imprimit minister magis hic
quam in baptismo. Ergo cum in baptismo nulla fiat mentio de
consignatione in forma, nec his fieri deberet de ipsa mentio.
3. Præterea. Per baptismum homo maxime configuratur
passioni Christi. Sed in forma baptismi non fit mentio aliqua de
Christi passione. Ergo nec in forma ista deberet fieri mentio de
cruce.
4. Præterea. Sicut confirmatio habet formam determinatam,
ita et baptismus. Sed in baptismi forma non fit mentio de ma­
teria ipsius : non enim dicitur : « Baptizo te aqua ». Ergo nec his
deberet fieri mentio de chrismate.
5. Præterea. Forma1 est de essentia sacramenti ; sed res sacra­
menti non est de essentia sacramenti, quia multi accipiunt sacra­
mentum qui non accipiunt rem sacramenti. Ergo non debet res
sacramenti poni in forma, sicut hic ponitur, « chrismate salutis ».
[II]

75. — ULTERIUS. Videtur quod forma ista

non habeat

IN HOC SACRAMENTO ALIQUAM EFFICACIAM.

1. Quia, secundum Hugonem de Sancto Auctore (I de
Sacramentis, p. 9, c. 2; L. 176, 317), « sacramentum ex sanctifica­
tione invisibilem gratiam continet. » Sed materia hujus sacramenti
est sanctificata etiam ante formæ prolationem. Ergo formæ
prolatio nullam efficaciam praebet sacramento.
2. Præterea. Sicut in eucharistia est sanctificatio hostiæ et
usus ipsius, ita et hic. Sed ibi tota virtus sacramenti est in
hostia sanctificata, ut patet in forma verborum quæ proferuntur,
cum quis hostiam sumit cum dicitur : « Corpus Domini nostri, etc2. »
1. Ed. « dixit » et om. « in 1 d. ». — 2. Ed. om. « etc. »

Ergo et1 similiter hic virtus sacramenti non consistit in verbis
præmissis, quæ in usu materiæ hujus sacramenti dicuntur.
76. — SED CONTRA est quod forma est principalior in re
quam in materia. Si ergo materia aliquid efficit, multo fortius
forma.
77. — RESPONSIO. Dicendum AD PRIMAM QÜÆSTIONEM
quod ministri sacramentorum operantur in sacramentis bene­
dicendo et sanctificando. Et ideo secundum quod ad aliquod sacra­
mentum requiritur minister, ita requiritur forma qua minister
sacramentum dispensat.
78. — AD PRIMUM ergo dicendum quod, .sicut dictum est,
illa manus impositio quam Dominus pueris exhibebat, non erat
proprie sacramentum confirmationis quod non conveniebat exhi­
beri ante ipsius glorificationem ; sed vel erat signum quoddam
futuræ confirmationis, vel erat talis manus impositio qualis fit in
catechismo et exorcismo.
Si tamen Dominus confirmasset sine forma vel materia, non
esset inconveniens ; quia ipse habebat excellentiæ potestatem in
sacramentis, qui poterat effectum sacramenti sine sacramentalibus praebere : quod non est de aliis.
79. — Ad secundum dicendum quod Quidam dicunt quod
Apostoli propter dignitatem et auctoritatem ipsorum confir­
mabant sine materia et forma per solam manus impositionem.
Sed hoc non videtur bene dictum ; quia quantumcumque ipsi
essent magnæ auctoritatis, tamen potestatem excellentiæ in
sacramentis dispensandis non habebant.
80. — Et ideo dicendum est2 quod. Apostoli aliqua forma
utebantur, quamvis non sit scripta. Multa enim Apostoli ser­
vabant in sacramentorum dispensatione quæ nolebant divulgari
propter irisionem Gentilium evitandam, sicut patet per Aposto­
lum, qui dicit 1 Cor., ix, 34 : « Cælera, cum venero, disponam > ;
et loquitur de celebratione sacramenti eucharistiæ. Et hoc est
etiam quod Dionysius dicit in fine Eccl. Hier. (c. 7, n. 10 ; G. 3,
566 « Consummativas autem invocationes », idest verba quibus per­
ficiuntur sacramenta, « non est justum Scripturas interpretan­
tibus, neque mysticum earum [sensum], aut in ipsis operatas ex
Deo virtutes, ex occulto ad commune adducere : sed, ut nostra
sacra traditio habet, sine pompa » idest occulte, « eas edocens, etc. »
Ex quibus verbis tria possumus accipere. Primo, quia Apostoli
in sacramentis utebantur forma verborum certa, quia ipse alibi
in eodem lib. (c. 1, n. 5; G. 3, 375) dicit, quod tradit ritum
sacramentorum sicut Apostoli docebant. Secundo, quod in occulto
1. αβ om. « et », contra

et ed. — 2. Ed. om. « est ».

tradebantur hujusmodi sacramentalia in primitiva Ecclesia.
Tertio, quod in ipsis verbis est aliqua virtus : quod Quidam negant.
81. — Ad tertium dicendum quod variatio formæ in his
quæ non sunt de essentia formæ, potest tolerari secundum diver­
sas Ecclesiæ consuetudines, dummodo substantia formæ apud
omnes servetur. Hoc autem quod a Quibusdam dicitur : « chris­
mate salutis », vel « sanctificationis », quasi in unum redit ; et
ideo per hoc non removetur quin hoc sacramentum habeat deter­
minatam formam.

82. — AD SECUNDAM QUÆSTIONEM dicendum quod
sicut definitio indicare debet totum esse rei, si sit perfecta ; ita
per formam sacramenti debet innotescere totum quod ad sacra­
mentum pertinet. Sacramentum autem et est ad aliquem finem
ordinatum, et ab aliqua causa principali efficaciam habet.
83. — Et ideo tria ponuntur in forma hujus sacramenti:
quorum primum pertinet ad finem ad quem institutum est hoc
sacramentum, qui est confessio fidei christianæ, cujus tota summa
consistit in passione Christi ; unde Apostolus I Cor., n, 2 : « Non
enim judicavi me scire aliquid, inter vos, nisi Jesum Christum et
hunc1 crucifixum ; iterum2 et hujus articuli confessio majo­
rem habet difficultatem ; quia, sicut dicitur in eadem Epistola,
1° cap. 23, « Nos autem prædicamus Christum crucifixum, Judæis
quidem scandalum, Gentibus autem stultitiam » ; et ad hoc pertinet
cum dicitur : « Consigno te signo crucis », ut crucis verbum
non erubescat, sed publice confiteatur.
Secundo ponitur ipse sacramentalis actus cum sua materia et
effectu, ut sic tangatur et id quod est sacramentum tantum, in
hoc quod dicitur : « Chrismate » ; et id quod est res et sacramen­
tum, in hoc quod dicit : « Confirmo », idest sacramentum confir­
mationis præbo ; et id quod est res et non sacramentum, in hoc
quod dicit « Salutis ».
Sed causa agens principalis, unde sacramentum effectum
habet, tangitur in hoc quod dicit : « In nomine Patris etc. »
84. — AD PRIMUM ergo dicendum quod baptismus est
sacramentum necessitatis. Et ideo intentio baptizantis magis
arctanda est ad actum sacramenti.
Vel dicendum quod baptizare potest quilibet, confirmare
autem solus ille qui est in summo gradu Ecclesiæ, de quo præsumitur quod minus possit in dispensatione sacramenti deficere.
Et ideo non requiritur tanta arctatio intentionis per verba in
forma apposita.
85. — Ad secundum dicendum quod consignatio quæ ponitur
1. Ed. om. « Christum et hunc ». — 2. Ed. « ita ».

in forma, non pertinet ad consignationem characteris, sed ad
consignationem crucis quæ fit in fronte linitione chrismatis
propter confessionem fidei crucis. Et talis signatio non fit in
baptismo, quia baptizatus non consecratur ad aliquid speciale,
sed universaliter ad spiritualem vitam ; consignatio autem
importat quamdam adscriptionem vel aliquid speciale quod est in
sacramento confirmationis.
86. — Ad tertium dicendum quod ille qui baptizatur, confi­
guratur passioni Christi per fidem ejus quam habere in corde
debet ; et ideo non exigitur aliqua consignatio crucis exterius1,
sed sufficit consignatio interior quæ est per characterem et con­
formatio2 ad passionem Christi in consepelitione aquæ.
Sed confirmatio est sacramentum confessionis passionis Christi,
sicut baptismus sacramentum fidei ; et ideo exterius in manifesto
imprimitur crucis signaculum et in forma exprimitur.
87. — Ad quartum dicendum quod in ipso actu baptizationis intelligitur determinata materia baptismi ; non autem
materia confirmationis intelligitur in ipso actu confirmandi, et
ideo oportet quod materia addatur.
88. — Ad quintum dicendum quod in actu ablutionis magis
expresse significatur res sacramenti in baptismo quam in lini­
tione chrismatis ; et ideo non oportet quod addatur effectus
salutis ad majorem expressionem.
89. — AD TERTIAM QUÆSTIONEM dicendum quod formæ
sacramentorum sunt ad perficiendum sacramenta ; unde Diony­
sius vocat eas « consummalivas invocationes » ut dictum est. Et
ideo in illo sacramento quod totum consistit in illa re sensibili
sanctificata et non in usu illius rei, forma sacramenti dicitur illud
quo materia sanctificatur, non autem illa verba quæ in materiae
usu proferuntur, sicut patet in eucharistia.
90. — In illis autem sacramentis quæ perficiuntur in usu ma­
ted®, sicut baptismus in ipsa tinctione vel ablutione, forma
sacramenti est quæ dicitur in usu materiæ, non quæ dicitur in
sanctificatione materiæ, quia illa sacramentale quoddam est.
91. — Et ideo cum sacramentum confirmationis, ut dictum
est, perficiatur’ in usu materiæ, constat quod illa verba quæ
dicit Episcopus confirmans, sunt forma sacramenti, et habent
efficaciam sicut et aliæ formæ sacramentorum.
92. — AD PRIMUM ergo dicendum quod duplex est sanc­
tificatio sacramenti, ut dictum est. Ex prima ergo sanctificatione
quæ lit in benedictione materiæ, non habet ut actu conferat
gratiam, sed ex secunda.
1. Loco « crucis exterius
ed. « exterior ». — 2. F. « conformatis autem » ed.
« et configuratio ». — 3. Ed. « perficitur ».

93. — Ad secundum dicendum quod aliter est in sacramento
eucharistiæ quam in aliis sacramentis ; quia ibi totum sacramen­
tum consistit in ipsa hostia consecrata, eo quod ibi Christus
realiter continetur, et non virtute tantum, sicut in aliis sacra­
mentis. Et ideo forma sacramenti illius est1 verba prolata in
sanctificatione hostiæ.

OUÆSTIO II
Deinde quæritur de effectu confirmationis.

Et circa hoc quæruntur duo.
Primo, de effectu qui est res et sacramentum, scilicet character.
Secundo, de effectu qui est res tantum, scilicet gratia.
ARTICULUS I

[I]
[Infra, q. 3, a. 3, sol. 3; III, q. 63, a. 6; q. 72, a. 5.]

94. — AD PRIMUM SIC PROCEDITUR. Videtur
IN CONFIRMATIONE

CHARACTER

NON

quod

IMPRIMATUR.

1. « Character enim, ut supra d. 4 (q. 1, a. 1) dictum est, est
signum distinctio tim. » Sed pugna spiritualis omnibus indicitur.
Cum ergo confirmationis sacramentum detur ad roborandum
in pugna spirituali, videtur quod in ipsa non fiat aliqua distinc­
tio alicujus ab altero per impressionem characteris.
2. Præterea. In veteri lege erat necessaria pugna spiritualis,
sicut et in nova. Sed in lege veteri non erat aliquod sacramentum
characterem imprimens, ut supra dictum est. Ergo nec confir­
matio characterem imprimit.
3. Præterea. Supra (d. 4, q. 1, a. 1) dictum est, quod « cha­
racter est spiritualis potestas. » Sed potestas spiritualis passiva2,
scilicet participandi3 sacramenta alia, sufficienter traditur in
baptismo ; potestas autem activa, scilicet dispensandi sacramen­
ta, ad ordinem pertinet. Cum ergo confirmatus non constitua­
tur in gradu alicujus ordinis vel dignitatis, videtur quod in confir­
matione character non imprimatur.
95. — SED CONTRA. Character est signum conformans nos
Trinitati. Sed sicut oportet nos conformari in sapientia et po­
tentia, ita et in bonitate. Cum ergo in baptismo imprimatur
1. Ed. « sunt ». — 2. Ed. om. « passiva ». — 3. Ed. « percipiendi ».

character fidei conformans nos divinæ sapientiæ, et in ordine
character potestatis conformans nos divinæ potentiæ, videtur
quod in confirmatione imprimatur character plenitudinis Spi­
ritus' sancti conformans nos divinæ bonitati.
96. —Præterea. Per characterem quasi adscribimur ad fami­
liam Jesu Christi. Sed Christus sicut est Pater noster et sacerdos,
Ha est et rex noster. Cum ergo per characterem baptismalem
adscribamur ei quasi patri filii regenerati per baptismum, et per
characterem ordinis quasi ministri sacerdoti summo, videtur
quod simili ratione in confirmatione debeat imprimi character
quo conformemur ei quasi milites regi.

[II]

97. — ULTERIUS.

V IDETUR QUOD IDEM SIT CHARACTER CON­

FIRMATIONIS PER ESSENTIAM ET BAPTISMI.

1. Quia ad eamdem formam seu speciem non potest esse nisi
una assimilatio. Sed in Trinitate, ut Hilarius dicit {de Synodis,
n. 13 ; L. 10, 490), « est species indifferens ». Ergo cum character
sit signum assimilans Trinitati, videtur quod character confir­
mationis non possit esse alius a charactere baptismi.
2. Præterea. In corporalibus ita est quod duo characteres
non possunt esse in eadem parte. Sed characteris subjectum
est universaliter1 una pars animæ, ut supra (d. 4, q. 1, a. 3,
sol. 1) dictum est. Ergo post primum characterem non potest
alius character superaddi.
3. Præterea. Ad ea quæ se necessario2 consequuntur, aliquis
eodem charactere adscribitur ; sicut idem character est in sacer­
dote ad conficiendum3 et ad absolvendum. Sed confessio fidei
cujus sacramentum est confirmatio, consequitur de necessitate
ad fidem cujus sacramentum est baptismus ; quia « corde credi­
tur ad justitiam, ore confessio fit ad salutem »; Rom., x, 10. Ergo
idem character est in baptismo et in confirmatione.
98. — SED CONTRA. Character est proprius effectus sacra­
menti et immediatus. Sed diversarum causarum proprii effectus
sunt diversi. Cum ergo baptismus et confirmatio sint diversa
sacramenta et characteres impressi erunt diversi.
99. — Præterea. Ideo baptismus iterari non potest, quia
character est indelebilis. Si ergo idem esset character baptismi
et confirmationis, post baptismum confirmatio non adderetur.

1. Ed. om.

universaliter ». — 2. Ed. « necessaria ». — 3. Ed. « confitendum «

[ΠΙ]
[III, 1. 72, a. 6]

100. — ULTERIUS. Videtur quod character confirma­
tionis

NON

PRAESUPPONAT

CHARACTEREM

BAPTISMALEM.

1. Character enim confirmationis ad hoc datur quod homo
fortiter Christum confiteatur. Sed aliqui ante baptismum for­
titer Christum confessi sunt, ad martyrii palmam pervenientes.
Ergo ante baptismum potest aliquis accipere characterem con­
firmationis.
2. Præterea. Character confirmationis est sacramentum et
res. Sed homo etiam non baptizatus potest percipere id quod
est sacramentum et res in eucharistia, scilicet corpus Domini
verum, quamvis fem sacramenti non consequatur, inordinate
accipiens ; nisi forte credat se baptizatum. Ergo et similiter
characterem confirmationis consequi potest non baptizatus,
3. Præterea. Sicut baptismus naturaliter praecedit confirma­
tionem, ita unus ordo naturaliter praecedit alium. Sed aliquis
accipit ordinis sequentis characterem qui non accipit characte­
rem praecedentis, unde non reordinatur, sed quod defuerat sup­
pletur. Ergo et characterem confirmationis potest homo acci­
pere sine charactere baptismali.
101. — SED CONTRA est quod Dionysius dicit, 2 cap.
Eccl. Hier. (p. 1 ; G. 3, 391), quod nihil divinitus traditarum1
operari potest qui non est regeneratus per baptismum. Sed
character confirmationis est hujusmodi ; ergo non potest aliquis
characterem confirmationis percipere qui non est baptizatus.
102. — Præterea. Baptismus dicitur esse principium spiri­
tualis vitae, secundum Dionysium (Eccl. Hier., c. 2, p. 1 ; G. 3,
391) et Damascenum (IV de Fide orth., c. 9 ; G. 94, 1122). Sed
remoto principio aufertur quod est post principium. Ergo qui
non est baptizatus, non potest characterem confirmationis acci­
pere,
103. — RESPONSIO. Dicendum AD PRIMAM QUÆSTIO­
NEM quod character est distinctivum signum quo quis ab aliis
distinguitur ad aliquid spirituale deputatus. Sed ad spirituale
potest aliquis tripliciter deputari.
104. — Uno modo, ut aliquis in se spiritualia participet ;
et ad hoc2 quis deputatur in baptismo, quia jam baptizatus
potest esse particeps omnis spiritualis receptionis. Unde charac­
ter baptismalis, ut supra dictum est, est quasi quædarn spiri­
tualis potentia passiva.
1. Ed. € « traditum », ed. « traditorum ». — 2. Ed. om. « hoc ».

105. — Alio modo, ut spiritualia quis in notitiam ducat per
eorum fortem confessionem ; et ad hoc quis deputatur in confir­
matione. Ünde etiam tempore persecutionis eligebantur aliqui
qui deberent in loco persecutionis remanere ad publice nomen
Christi confitendum, aliis occulte credentibus sicut patet in
legenda beati Sebastiani.
106. — Tertio modo, ut etiam spiritualia credentibus tradal ;
et ad hoc deputatur aliquis per sacramentum ordinis.
Et ideo sicut in baptismo confertur character et in ordine,
ita et in confirmatione.
107. — AD PRIMUM ergo dicendum quod pugna spiritualis
qua quis pugnat contra impedientes salutem sui ipsius, omnibus
indicitur ; sed ad hoc non datur sacramentum confirmationis,
sed ad persistendum fortiter in pugna qua quis nomen Christi
impugnat, et ut invictus confessor Christi permaneat ; et huic
pugnæ non omnes exponuntur, sed solum confirmati.
108. — Ad secundum dicendum quod in veteri lege non
erat tempus per stultitiam praedicationis propagandi cultum
Dei, sed magis per generationem carnalem ; et ideo tunc talis
pugna de confessione fidei non multum erat.
109. — Nihilominus tamen distinctio hujus characteris in
veteri lege figurata est, sicut1 et aliorum. In distinctione enim
filiorum Israel ab /Egyptiis, significabatur character baptismalis ;
in distinctione timidorum a fortibus in bellis, character confir­
mationis ; in distinctione Levitarum a fratribus suis, character
ordinis.
110. — Ad tertium dicendum quod potestas characteris
hujus2 est potestas activa, non ad conferendum spiritualia,
quod est ordinis, sed magis ad confitendum publice. Et ideo
confirmatus non constituitur in gradu alicujus ordinis, quia
nullus ei subjicitur in receptione divinorum ab ipso.

111. — AD SECUNDAM QUÆSTIONEM dicendum quod
quælibet potentia de sui ratione importat ordinem ad aliquid ;
et ideo oportet potentiam proportionatam esse actui ad quem
est, quia proprius actus non fit nisi in propria materia, secundum
Philosophum in II de Anima, (β 2. 414a, 11 ; 1. 4, n. 271-2';.
Et ideo oportet quod potentiæ distinguantur per distinctionem
actuum ad quos ordinantur, sive sint potentiæ activæ, sive
passivæ.
112. — Et quia character, ut supra (d. 4, q. 1, a. 1) dictum
est, est potentia spiritualis, ideo cum character baptismalis
1. Ed. « sicuti ». — 2. α cor. in « confirmationis ».

dictis patet, planum esi quod non est idem uterque character.
113. — AD PRIMUM ergo dicendum quod ad unam speciem
seu formam quam aliquid perfecte repræsentat, non potest esse
nisi una assimilatio. Et ideo Patris non est nisi una perfecta
imago, scilicet Filius.
Sed si non sit perfecta repræsentatio, tunc possunt esse divers®
assimilationes ad unum simplex. Et ideo divers® creaturae diversimode secundum suum modum divinam similitudinem habent.
Et propter hoc non est inconveniens, si sint diversi characteres
in anima, Trinitati secundum diversa conformantes.
114. — Ad secundum dicendum quod character corporalis
attenditur secundum figuram quæ consistit in terminatione
figurati. Et quia impossibile est esse diversas terminationes
unius rei, ideo impossibile est ut idem corpus secundum eamdem
partem diversimode figuretur aut characterizetur.
115. — Sed character spiritualis attenditur secundum aliquam
spiritualem proprietatem. Non est autem inconveniens diversas ■
proprietates non oppositas eisdem inesse secundum eamdem
partem. Et ideo in eadem parte animæ plures characteres esse
possunt.
116. — Ad tertium dicendum quod quamvis cujuslibet bap­
tizati et credentis sit confiteri, quando confessio ab eo expectatur ; non tamen est cujuslibet se libere exponere, sed tantum
confirmati.
117. —· Et hoc etiam, patet in Apostolis in quibus hoc. sacra­
mentum initium sumpsit ; quia ante adventum Spiritus sancti
confirmantis eos erant clausæ fores cœnaculi propter metum
Judæorum ; postea repleti Spiritu sancto coeperunt loqui cum
fiducia et publice verbum Dei, ut patet in Actibus, (cap. i et n).
118. — AD TERTIAM QUÆSTIONEM dicendum quod nihil
potest participare actionem aut1 proprietatem alicujus naturæ
nisi prius habeat subsistentiam in natura illa.
Unde cum per baptismum qui est spiritualis regeneratio,
homo acquirat subsistentiam in vita spirituali christianæ reli­
gionis, non potest non baptizatus aliquid eorum quæ ad hanc
spiritualem vitam pertinent, participare ; et ideo non potest
percipere confirmationis characterem. Et hanc rationem Dio­
nysius assignat2 2 cap. Eccl. Hier. (p. 1 ; G. 3, 391).
119. — AD PRIMUM ergo dicendum quod ad ea quæ sunt
necessitatis, homo admittitur, etiam si illud3 non competat ei
ex officio. Sicut patet quod etiam non habens ordinem in casu
1. Ed « vel ». — 2. Ed. ad « in ». — 3. Ed. « hoc ».

necessitatis baptizare potest licite, quamvis hoc non competat
sibi ex officio.
120. — Similiter etiam quia confiteri nomen Christi, ubi confessio exquiritur est necessitatis, ideo etiam non baptizatis hoc
competit, quamvis hoc non habeant ex officio characteris in
Sacramento confirmationis suscepti.
121. ■— Ad secundum dicendum quod in sacramento eucha­
ristiae illud quod est res et sacramentum, est extra suscipientem ;
et ideo indispositio illius non impedit quin sit illud quod est res
et sacramentum, scilicet corpus Christi verum.
Sed hoc quod est res et sacramentum in confirmatione est
aliqua forma in suscipiente recepta ; et ideo indispositio reci­
pientis impedit impressionem characteris.
122. — Ad tertium dicendum quod ordo potentiae passivae
ad activam est ordo necessitatis ; quia qui non habet potentiam
passivam ad aliquid recipiendum, nihil recipit nisi miraculose.
Sed ordo potentiæ inferioris activæ ad superiorem est tantum
ordo congruitatis1 ; et ideo carens charactere baptismal! qui est
potentia passiva recipiendi spiritualia, nihil potest recipere de
aliis spiritualibus ; carens autem charactere inferioris ordinis
qui est potentia activa, potest recipere characterem superioris
ordinis.

ARTICULUS II
[I]
[III, q. 72, a. 7.]

123. — AD SECUNDUM SIC PROCEDITUR. Videtur
,

i
*

quod

GRATIA GRATUM FACIENS IN CONFIRMATIONE NON CONFERATUR.

1. Gratia enim gratum faciens ordinatur contra culpam, et
non contra poenam. Sed confirmatio ordinatur contra poenam
et non contra culpam1
2, quia ille qui confirmatur jam non est
impius, per baptismum justificatus. Ergo non recipit gratiam
gratum facientem.
2. Præterea. Baptismus non habet minus ordinem ad gratiam
gratum facientem quam confirmatio. Sed ille qui prius habuit
gratiam, per baptismum non accipit gratiam gratum facientem.
Ergo cum confirmatus jam habeat gratiam quam in baptismo
suscepit, sicut patet in pueris, videtur quod in confirmatione
gratia gratum faciens non conferatur.
3. Præterea. Ad id quod potest fieri in mortali peccato non
1. Ed. om. « ad superiorem est tantum ordo congruitatis ».
2. Ed. ont. « Sed confirmatio ordinatur contra pœnam et non contra culpam ».

requiritur gratia gratum faciens. Sed aliqui in peccato mortali
existentes possunt fortiter nomen Christi confiteri. Ergo cum
confirmatio sit sacramentum confessionis Christi, videtur quod
non detur ibi gratia gratum faciens.
124. — SED CONTRA. Sacramentum novae legis efficit
quod figurat. Sed per unctionem chrismatis significatur unctio
gratiæ. Ergo in confirmatione gratia gratum faciens confertur.
125. — Praeterea. In Littera (4) dicitur quod datur ibi
Spiritus sanctus. Sed in I libro dictum est (d. 16, q, 1, a. 21
quod missio Spiritus sancti non est sine gratia gratum faciente.
Ergo in confirmatione datur gratia gratum faciens.
[Π]

126. — ULTERIUS. Videtur quod sit eadem cum gratia
BAPTISMALI.

1. Duo enim accidentia ejusdem speciei non possunt esse
in eodem simplici et indivisibili. Sed subjectum gratiæ gratum
facientis est essentia animæ quæ est una et simplex. Ergo in
ea non possunt esse diversæ gratiæ. Et ideo cum gratia baptis­
malis sit ibi, gratia in confirmatione data erit penitus idem.
2. Præterea. Eadem est gratia quæ est in virtutibus et donis.
Sed per baptismum confertur gratia cum omnibus virtutibus,
ut supra dictum est (d. 1, q. 1, a. 4, sol. 5). In confirmatione
autem datur gratia cum septiformi plenitudine Spiritus sancti,
ut in Littera (4b) dicitur quod ad septem dona pertinet. Ergo
eadem est gratia quæ datur in confirmatione et in baptismo.
3. Præterea. Major est distinctio virtutum quam gratiæ.
Sed ad eamdem virtutem pertinet credere et confiteri, scilicet
ad fidem. Ergo multo fortius pertinet ad eamdem gratiam.
Ergo gratia baptismalis quæ perficit ad credendum et gratia
confirmationis quæ perficit ad confitendum, est eadem gratia.
127. — SED CONTRA. Causæ diversæ inducunt diversos
effectus. Sed aliud est sacramentum exterius in baptismo quam
in confirmatione, et alius character interior, ut dictum est, quæ
sunt causa gratiæ. Ergo et alia est gratia utrobique.
128. — Præterea. Contra diversos morbos datur diversa
medicina. Sed contra alium morbum ordinatur confirmatio et
baptismus, ut supra (d. 2, q. 1, a. 11 dictum est. Ergo alia est
gratia quæ in medicinam morbi in sacramento utroque datur.
[III]

129. — ULTERIUS. Videtur quod gratia confirmationis
NON PERFICIAT GRATIAM BAPTISMALEM.

1. Omnis enim perfectio quæ confirmationi adscribitur, ad

dona vel virtutes pertinet ; sicut fortiter confiteri et persistere,
quod est fortitudinis virtutis vel doni. Sed in baptismo, ubi con­
fertur gratia, conferuntur et virtutes et dona quæ in gratia
connexionem habent, ut in III lib1 (q. 36) dictum est. Ergo
gratia confirmationis non perficit gratiam baptismalem.
2. Præterea. « Ex eodem, habitus generatur et perficitur », ut
dicitur in II Eth. (β 1. 1103b, 7, 1. 1, n. 252). Sed gratia baptis­
malis per baptismum acquiritur. Ergo non perficitur per confir­
mationem.
3. Præterea. In augmento fit idem ex eo quod auget et quod
augetur. Sed gratia baptismalis differt a gratia confirmationis.
Ergo gratia confirmationis non perficit gratiam baptismalem.
130. — SED CONTRA. Secundum Dionysium (Eccl. Hier.,
c. 5, p. 1, n. 3; G. 3, 503) baptismus est illuminatio, chrisma
autem est2 perfectio. Sed perfectio consummat illuminationem
sicut illuminatio purgationem. Ergo confirmatio chrismatis consummat gratiam baptismalem.
131. — Præterea. In omnibus perfectionibus ordinatis ad
invicem ita est quod secunda perficit primam. Sed confirmationis
gratia superadditur ad gratiam baptismalem. Ergo gratia con­
firmationis perficit gratiam baptismalem.
132. — RESPONSIO. Dicendum AD PRIMAM QUÆSTIO­
NEM quod in quolibet sacramento est aliqua sanctificatio. Sed
quædam est sanctificatio in sacramento quæ est communis omnibus
sacramentis, scilicet emundatio a peccato vel a reliquis peccati ;
et quædam sanctificatio quæ est specialis quibusdam sacramentis
imprimentibus characterem, scilicet deputatio ad aliquid sacrum.
Utraque autem sanctificatio gratiam gratum facientem requi­
rit ; quia illud quod directe contrariatur peccato, est gratia ;
contraria autem contrariis curantur. Unde idem remedium adhi­
beri non potest contra peccatum et sequelas ejus, nisi per gra­
tiam gratum facientem. Et ideo in omni sacramento novæ legis
gratia gratum faciens confertur, ut dictum est supra d. 23 (q. 1,
a. 1, sol. 1, 2).
133. — Similiter autem accessus ad sacra non est licitus im­
mundis, nec aliquis ab immunditia liberari potest nisi per gra­
tiam, nec effici idoneus ad sacra administranda4 vel percipienda ;
et ideo oportet quod in sacramentis quæ characterem imprimunt,
gratia gratum faciens imprimatur. Cum ergo confirmatio sit
sacramentum novæ legis characterem imprimens, ex duplici
parte necessarium est quod gratiam gratum facientem conferat.
1. Ed. om. « in III lib. » — 2. Ed. om. « est ». —
« ministranda ».

3. Ed. om. « d. 2 ». — 4. Ed.

134. — AD PRIMUM ergo dicendum quod confirmatio ordi­
natur contra pœnam quæ est ex culpa causata et ad culpam
inclinans, et ideo ex consequenti habet repugnantiam ad gratiam ;
et propter hoc contra ipsam oportet quod gratia gratum faciens
detur. Et ideo si invenit aliquam culpam quæ fictum non faciat,
delet1 illam, sicut patet de culpa veniali ; quamvis non princi­
paliter contra culpam ordinetur.
135. — Ad secundum dicendum quod baptismus est sacra­
mentum necessitatis. Et ideo gratia quæ confertur in baptismo
ordinatur in communem statum salutis et non in aliquem spe­
cialem effectum. Et propter hoc per baptismum ei qui habuit
gratiam gratum facientem, non additur alia gratia nova, sed
illa quæ prius inerat, augetur.
136. — Secus autem est de confirmatione quæ non est sacramen­
tum necessitatis. Unde ejus gratia ad aliquem specialem effectum
ordinatur. Et propter hoc gratia confirmationis potest addi ad
gratiam quæ perficit in communi statu vitæ.
137. — Ad tertium dicendum quod quamvis aliquis possit
constanter, etiamsi sit in2 mortali peccato fidem Christi confi­
teri, non tamen est idonea illa confessio, quia « non est speciosa
laus in ore peccatoris » (Eccli, xv, 9) ; nec iterum est meritoria
ad salutem.
Sacramentum autem ordinatur non solum ad hoc quod aliquid
fiat qualitercumque, sed ad hoc quod aliquid idonee fiat, nisi
sit defectus ex parte recipientis sacramentum.
138. — AD SECUNDAM QUÆSTIONEM dicendum quod,
sicut supra dictum est, sacramentales gratiæ ab3 invicem dis­
tinct» sunt secundum distinctionem eorum ad quæ ordinantur,
sicut et virtutes, quamvis earum distinctio non ita appareat
sicut distinctio virtutum, quia earum effectus non sunt ita mani­
festi sicut effectus virtutum.
139. — Ita autem* videmus in virtutibus moralibus ; quia ubi
est specialis difficultas, requiritur specialis virtus ; unde alia
est virtus quæ dirigit in magnis sumptibus secundum magnifi­
centiam, ab ea quæ in communibus donis et sumptibus perficit,
scilicet liberalitate.
140. —■ Et quia gratia baptismatis datur ad perficiendum in his
quæ pertinent ad communem statum vitæ christianæ, gratia
autem confirmationis ad perficiendum in his quæ sunt difficillima
in statu isto, scilicet confiteri nomen Christi contra persecutores ;
ideo speciali gratia ad hoc indigetur. Et propter hoc alia est
1. Ed, « debet ». — 2. Ed. om. « in ». — 3. Ed. « ad ». — 4. Ed. « etiam »

gratia -confirmationis a gratia baptismi, et contra alium defec­
tum datur.
141. — Gratia enim baptismi datur contra defectum qui
impedit communem1 statum justitiæ in vita Christiana, scilicet
contra peccatum originale et actuale ; gratia autem confirma­
tionis contra defectum oppositum robori quod exigitur in confes­
soribus nominis Christi, scilicet infirmitati2.
142. — AD PRIMUM ergo dicendum quod gratia confirma­
tionis et baptismi non sunt ejusdem speciei, ut dictum est. (140-1)
Et ideo nihil prohibet quod in eodem indivisibili sint.
143. — Vel dicendum quod gratia baptismalis ex essentia
animæ derivatur in intellectum quod est ad recte et perfecte
credendum ; sed gratia confirmationis respicit magis irascibilem
ad quam pertinet fortitudo et robur.
144. — Ad secundum dicendum quod gratia sacramentalis
quæ est principalis effectus sacramenti, quamvis habeat connexio­
nem cum gratia quæ est in virtutibus et donis, tamen est alia
ab ea ; quia gratia sacramentalis perficit removendo primo et
principaliter defectum ex peccato consequentem ; sed gratia
virtutum et donorum perficit inclinando ab bonum virtutis et
doni : sicut gratia confirmationis removendo infirmitatis mor­
bum ; fortitudinis autem donum vel virtus3 inclinando ad bo­
num quod est proprium virtuti vel dono. Et ideo quamvis in
baptismo dentur virtutes et dona et similiter in confirmatione,
non oportet quod sit eadem gratia sacramentalis utrobique.
145. — Ad tertium dicendum quod confiteri ubi ex confes­
sione imminet mortis periculum, non est tantum fidei, sed indi­
get auxilio alterius virtutis scilicet fortitudinis ; et similiter etiam
indiget alia gratia sacramentali quæ removeat effectum oppo­
situm fortitudini.

146. — AD TERTIAM QUÆSTIONEM dicendum quod, ut
supra dictum est, d. I4 (q. 5, a. 4, sol. 3) sicut gratia gratum
faciens quæ perficit essentiam animæ, differt a virtutibus et
donis quæ ab ipsa fluunt, ita etiam differt a gratia quæ est proprius
effectus sacramentorum ; tamen est ei connexa, sicut et conne­
xionem habet ad virtutes et dona. Unde in sacramentis princi­
paliter datur gratia sacramentalis quæ differt in diversis sacra­
mentis et per consequens gratia virtutum et donorum quæ est
communis in omnibus sacramentis.
147. — Secundum hoc ergo dico quod5 gratia baptismalis
1. Ed. <· omnern » ; of. infra (164-5-6) . — 2. Ed. « scilicet contra infirmitatem »,
contra αβγ$€η. Agitur de spirituali infirmitate ut clare habetur infra q. 3, a. 3, qla 3,
arg. 2 (177) et (197). — 3. Ed. om. « virtus ». — 4. Ed. om. « d. 1 ». — 5. Ed.
om. « dico quod ».

potest dici dupliciter. Uno modo illa quæ est principalis et pro­
prius effectus baptismi, operans contra morbum ; alio modo
gratia quæ est effectus baptismi ex consequenti et per1 quam­
dam connexionem ; et similiter distinguendum est de gratia
confirmationis.
148. — Accipiendo ergo gratiam baptismalem et confirmationis
primo modo, sic sunt diversæ gratiæ. Et ideo non perficit eam
directe quasi cedens in eamdem essentiam cum ipsa, sed directe
perficit ipsum baptizatum ad aliquid altius ; et per consequens
etiam ipsa baptismalis gratia perfectius et nobilius esse habet :
sicut2 anima sensibilis est perfectior adjuncta rationali et virtus
adjuncta dono et liberalitas adjuncta magnificentiæ.
149. — Acbipiendo autem gratiam baptismalem et confir­
mationis secundo modo, sic directe auget eam, cadens3 in eamdem
essentiam cum ipsa, sicut baptismus directe auget gratiam
quam prius invenit.
Et4 per hoc patet responsio ad utramque partem.

QUÆSTIO III
Deinde quæritur de celebratione hujus sacramenti.
Et circa hoc quæruntur tria.

Primo, quis possit conferre hoc sacramentum.
Secundo, quis debeat recipere.
Tertio, de ritu et modo recipiendi.
ARTICULUS I

[I]
[Sapra,d. 2, q. 2, a. 4, ad 1 ; d. '13, q. 1, a. 1, sol. 2, ad 2 ; d. 25, q. 1, a. 1 ; 111, q. fio,
a. 3, ad 3 : q. 72, a. 11 ; IV Cg. c. fii) ; de Eccles. Sacramentis ; Quodl. ΛΎ, q. 7.]

150. — AD PRIMUM SIC PROCEDITUR. Videtur

quod

QUILIBET NON ORDINATUS POSSIT ALIUM CONFIRMARE.

1. Efficacia enim sacramentorum est a virtute verborum.
Sed quilibet, etiam non ordinatus, potest verba proferre quæ
sunt forma hujus sacramenti. Ergo non ordinatus potest con­
firmare.
2. Præterea. Unumquodque potest agere secundum formam
quam habet, quia unumquodque agit secundum quod est actu.
1. Ed. om. « per ». — 2. Ed. ad. « et». — 3, Ed, « cedens », contra αβγόη. —
4. αδ ad. « sic ».

Sed aliquis non ordinatus habet characterem confirmationis.
Ergo potest confirmare.
3. Praeterea. Quanto aliquod sacramentum est majoris neces­
sitatis, tanto indiget majori discretione et attentione in minis­
trando. Sed baptismus est sacramentum necessitatis. Ergo cum
illud quod requirit majorem discretionem debeat majoribus
committi, videtur quod ex quo non ordinatus potest baptizare,
etiam possit confirmare.
151. — SED CONTRA est quod Hugo de S. Victore dicit
(II de Sacramentis, p. 2, c. 5; L. 176, 4181, quod administratio
Ecclesiæ consistit in ordinibus ministrorum et sacramentis.
Ergo sicut sine sacramento non potest' quis confirmari, ita nec
sine ordine confirmantis.
152. —■ Præterea. Unctio confirmationis est dignior quam '
extremæ unctionis. Sed illa non potest fieri nisi ab ordinatis,
ut patet Jacob, ult. 14. Ergo nec ista.
[H]

153. - - ULTERIUS. Videtur quod sacerdos

simplex,

ETIAMSI NON SIT EPISCOPUS, POSSIT CONFIRMARE.

1. Baptismus enim quantum ad aliquid est majoris efficaciæ
quam confirmatio. Sed sacerdos ex suo officio potest baptizare.
Ergo et confirmare.
2. Præterea. Sicut confirmationis sacramentum ad perfec­
tionem pertinet, ita et eucharistiæ secundum Dionysium (Eccl.
Hier., c. 5, p. 1, n. 2 ; G. 3, 503). Sed sacerdos est proprius minis­
ter sacramenti eucharistiæ. Ergo ipse potest confirmare.
3. Præterea. In sacramentis ex parte conferentis requiritur
ordo et intentio. Sed Episcopus non habet aliquem ordinem vel
characterem quem non habeat simplex sacerdos. Ergo sicut
Episcopus, ita et sacerdos potest confirmare, si intentionem
confirmandi. habeat.
154. — SED CONTRA. Soli Episcopi in locum1 Apostolorum
succedunt. Sed soli Apostoli in primitiva Ecclesia manus impo­
nebant : quod erat confirmare. Ergo soli Episcopi nunc possunt
confirmare.
155. — Præterea. In ordine ecclesiastic® hierarchiæ, secundum
Dionysium (ubi supra, n. 5; 506), soli Episcopi sunt perfectores.
Sed secundum eumdem, sicut aliquis per exorcismum purgatur
et per baptismum illuminatur, ita per confirmationem chris­
matis perficitur. Ergo soli Episcopi possunt confirmare.
1. Ed. « loco »
COMMENT. IN LIB. SENTENT. - iv. --- 11

[III]

156. — ULTERIUS. Videtur ouod sacerdos

simplex ex

COMMISSIONE PAPÆ NON POSSIT CONFIRMARE.

1. Sicut enim se habet hoc quod est sacerdotis ad sacerdotem,
ita quod est Episcopi ad Episcopum. Sed nullus non sacerdos
potest Papæ commissione eucharistiam conficere : quod est
sacerdotum. Ergo similiter ex commissione Papæ nullus potest
non Episcopus confirmare : quod est Episcopi.
2. Præterea. Sicut conferre sacerdotalem ordinem est Epis­
copi, ita et confirmare. Sed nullus non Episcopus ex mandato
Papæ posset aliquem in sacerdotem promovere. Ergo nullus ex
Papæ mandato, qui non sit Episcopus, potest præbere confir­
mationis sacramentum.
3. Præterea. Quicumque potest ex mandato vel ex commis­
sione alicujus baptizare, si sine commissione baptizat eum qui
non est sibi subditus extra casum necessitatis, baptizatus est,
quamvis peccet. Sed si sacerdos sine commissione alicujus con­
firmet, non est confirmatum. Ergo non potest ex commissione
Papæ confirmare.
157. — SED CONTRA est quod in Littera (3) dicitur quod
Gregorius in casu permisit quod simplices sacerdotes possent
confirmare.
158. — Præterea. Majus est ordinem conferre quam confir­
mare. Sed ex mandato Papæ aliqui non Episcopi conferunt quos­
dam ordines : sicut sunt Presbyteri Cardinales qui conferunt
minores ordines. Ergo multo fortius ex mandato Papæ potest
aliquis simplex sacerdos confirmare.

159. — RESPONSIO. Dicendum AD PRIMAM QUÆSTIO­
NEM quod proprii dispensatores sacramentorum sunt ministri
Ecclesiæ per sacramentum ordinis consecrati, ut sint medii inter
Deum et plebem, divina populo tradentes. Et ideo solis eis com­
petit ex officio sacramenta ministrare, nec per alium conferri
possunt excepto baptismo propter necessitatem.
Unde cum confirmatio non sit sacramentum necessitatis,
non poterit nisi ab ordinatis conferri.
160. — AD PRIMUM ergo dicendum quod efficacia sacra­
menti non tantum est ex verbis prolatis, sed etiam ex materia
debita et persona conveniente. Et ideo, si sit defectus in persona
ministri, verba prolata ab alio non possunt efficaciam sacra­
mento præbere.
161. — Ad secundum dicendum quod perfectio personalis
hujus vel illius nihil facit ad collationem sacramentorum : quod

patet ex hoc quod sacramenta conferuntur a bonis ministris et
a1 malis ; sed exigitur quod sit2 perfectio hujus inquantum est
minister Ecclesiæ : sicut in naturalibus ad hoc quod forma se
in alteram materiam transfundat per sui similitudinem, requi­
ritur qualitas activa. Et ideo3 quia per confirmationis sacra­
mentum non efficitur aliquis minister Ecclesiæ, quamvis quam­
dam naturalem perfectionem consequetur, ideo non oportet
quod quilibet confirmatus confirmare possit.
162. —· Ad tertium dicendum quod omnia sacramenta indi­
gent æqualiter intentione ; sed illa quæ omnibus sunt conferenda,
non indigent discretione qua unus repellatur et alius admittatur,
. quia a sacramentis necessitatis nullus debet excludi. Et ideo
cuilibet etiam sacerdoti committitur illa sacramenta conferre,
non autem illa quibus aliquis ad statum perfectionis promovetur.

»

163. — AD SECUNDAM QUÆSTIONEM dicendum quod in
omnibus artibus et potentiis ordinatis vel habitibus, ita est
quod ultima perfectio reservatur inducenda per supremam artem
in genere illo : sicut artes quæ operantur circa materiam navis,
reservant inductionem formæ arti superiori quæ navim compa­
ginat, et illa reservat ulterius finem, scilicet usum navis, arti
superiori, scilicet gubernatoriæ.
164. — Unde cum Episcopi in ecclesiastica hierarchia teneant
supremum locum, illud quod est ultimum in actionibus hierarchicis, eis reservandum fuit. Et quia perficere aliquem hoc modo
quod sit supra communem statum aliorum, est supremum in
actionibus hierarchicis, ideo sacramentum confirmationis et
ordinis, quibus hoc efficitur, solis Episcopis dispensanda reser­
vantur.
165. — AD PRIMUM ergo dicendum quod baptismus, cum
sit sacramentum necessitatis, communiter omnibus competit. Et
ideo per ipsum non ponitur aliquis supra communem statum,
sicut fit per confirmationem, ut prius (141) etiam dictum est.
166. — Ad secundum dicendum quod eucharistia, sicut con­
firmatio et ordo, est sacramentum perficiens. Sed in hoc differt
ab aliis, quia in ordine et confirmatione illud quod est ibi res ct
sacramentum, est aliquid in suscipiente acquisitum ; et ideo
suscipientem hæc sacramenta promovent ad perfectionem quam­
dam ultra communem statum fidelium ; sed eucharistia habet
illud quod est res et sacramentum, in se, non in suscipiente.
167. — Et ideo per sumptionem eucharistiæ non acquirit
aliquis perfectionem ultra communem statum, cum non impri­
matur character; sed perficit unumquemque in statu suo. Et
1. Ed. om. « a ». —■ 2. Ed. om. « quod sit ». — 3. Ed. om. « ideo ».

ideo etiam secundum Dionysium (Eccles. Hier. c. 3, p. 1 ;
G. 3, 424) cuilibet sacramento, eucharistiæ perceptio adjungitur.
Et ideo non est simile de eucharistia et de aliis.
168. — Ad tertium dicendum quod quamvis Episcopus non
habeat aliquem ordinem supra sacerdotem, secundum quod
ordines distinguuntur per actus relatos ad corpus Domini, verumtamen habet aliquem ordinem supra sacerdotem, secundum
quod ordines distinguuntur per actus supra corpus mysticum.
Unde Dionysius in Eccles. Hier. (c. 5, p. 1, n. 5 ; G. 3,
506) ponit Episcopatum ordinem. Unde et cum quadam consecratione dignitas episcopalis confertur. Et ideo in promotione
membrorum corporis mystici aliquid potest competere Episcopo
quod non competit simplici sacerdoti.

169. - - AD TERTIAM QUÆSTIONEM dicendum quod circa
hoc esi multiplex opinio.
Quidam enim dicunt quod presbyter simplex non possit ex
mandato Papæ confirmare. Et quod dicitur in Lillera (3) de Gregorio, exponunt quod illi presbyteri ex mandato Papæ non confe­
rebant sacramentum confirmationis, sed aliquid1 sacramentale
simile illi sacramento : sicut alicui porrigitur panis benedictus
loco eucharistiæ.
Sed non videtur conveniens ut talem simulationem in dispensatione sacramentorum induxisset Gregorius vel sustinuisset,
quia dispensatio sacramentorum pertinet ad veritatem doctrinæ
quæ non est propter scandalum dimittenda.
170. — Et ideo Alii dicunt quod auctoritas Papæ tanta est
quod ejus mandato quilibet potest conferre quod habet, ut
confirmatus confirmare, sacerdos sacerdotium conferre, diaconus
diaconatum ; non autem mandato ipsius potest aliquis conferre
quod non habet, ut diaconus ordinem sacerdotalem.
Sed hæc opinio videtur nimis ampla. Et ideo media eia secundum Alios lenenda est.
171. — Et ideo sciendum est quod cum Episcopatus non
addat aliquid supra sacerdotium per relationem ad corpus
Domini verum, sed solum per relationem ad corpus2 mysticum,
Papa per hoc quod est Episcoporum summus, non dicitur habere
plenitudinem potestatis per relationem ad corpus Domini verum,
sed per relationem ad corpus mysticum. Et quia gratia sacra­
' mentalis descendit in corpus mysticum a capite, ideo omnis
operatio in corpus mysticum sacramentalis per quam gratia
datur, dependet ab operatione sacramentali super corpus Christi3
verum. Et ideo solus sacerdos potest absolvere in foro paenitentiali, et baptizare ex officio.
1. Ed. « aliquod ». — 2. a ad. « Domini ». — 3. Ed, « Domini ».

I

172. — Et ideo dicendum quod promovere ad illas perfectiones
quæ non respiciunt corpus Domini verum, sed solum corpus
mysticum potesl, a Papa qui habet plenitudinem pontificalis
potestatis, committi sacerdoti qui habet actum summum super
corpus Domini verum ; non autem diacono vel alicui inferiori,
qui non habet perficere corpus1 verum, sicut nec absolvere in
foro pœnitentiali.
173. — Non autem potest simplici sacerdoti committere pro­
movere ad perfectionem quæ respicit aliquo modo corpus Domini
verum. Et ideo simplex sacerdos ex mandato Papae non potest
conferre ordinem sacerdotii ; quia ordines sacri habent actum
supra corpus Domini verum vel supra materiam ejus.
174. — Potest autem concedere simplici sacerdoti quod con­
ferat minores ordines, quia isti nullum actum habent supra corpus
Domini verum vel materiam ejus, nec etiam supra corpus mysti­
cum actum per quem gratia conferatur ; sed habent ex officio
quosdam actus secundarios et præparatorios.
175. — Et similiter potest concedere alicui sacerdoti quod
confirmet ; quia confirmatio perficit eum in actu corporis mystici,
non autem habet aliquam relationem ad corpus Domini verum.
Et per hoc de facili patet solutio ad objecta.
ARTICULUS II

[!]
[III, q. 39, a. 1.]

•

176. — AD SECUNDUM SIC PROCEDITUR. Videtur 0U0D
Christus debuerit sacramentum confirmationis accipere.
1. Sacramentum enim confirmationis confert majorem pleni­
tudinem gratiæ quam baptismus. Sed Christus baptizari voluit,
ut tactu mundissimæ suæ carnis efficaciam baptismo præberet.
Ergo similiter debuit confirmationem accipere.
2. Præterea. Confirmatio ad hoc datur ut homo in confes­
sione veritatis usque ad mortem firmiter stet. Sed Christus dedit
omnibus exemplum pro veritate moriendi. Ergo hoc sacramen­
tum maxime debuit accipere.
177. — SED CONTRA. Confirmatur quod infirmum est. Sed
infirmitas spiritualis in Christo non fuit. Ergo nec confirmari
debuit.
1. Ed. ad. « Domini », γ ad. in margine et δ habet in margine « quia ordo sacer tota­
liter habet ».

[II]
[III, q. 72, a. 8, c. et ad 2.]

178. — ULTERIUS. Videtur

QUOD

HOC

SACRAMENTUM

PUERIS NON SIT CONFERENDUM.

ί"

1. Quia hoc sacramentum supra communem statum promovet,
sicut et sacramentum ordinis. Sed illud sacramentum non con­
fertur pueris. Ergo nec istud.
2. Præterea. Hoc sacramentum datur ad confitendum fidem
et ad pugnandum pro ipsa. Sed hoc non competit pueris. Ergo
non debent hoc sacramentum suscipere.
179. — SED CONTRA. Gratia baptismalis est immediata
dispositio ad gratiam confirmationis. Sed baptismus confertur
pueris. Ergo confirmatio debet pueris dari.

[III]
[III, q. 72, a. 8.]

180. — ULTERIUS. Videtur quod

non debeat dari omni­

bus ADULTIS.

1. Illud enim quod omnibus datur, non excedit communem
statum1. Sed confirmatio ponit supra communem statum, ut2
(141) dictum est. Ergo non debet omnibus dari.
2. Præterea. Hoc sacramentum est ad robur in pugna spiri­
tuali. Sed pugnare non est mulierum propter imbecillitatem sexus.
Ergo nec hoc sacramentum eis competit.
3. Præterea. Confirmatio est sacramentum confessionis. Sed
muti non possunt confiteri. Ergo non debet eis dari hoc sacra­
mentum.
4. Præterea. Morientes a pugna hujus vitae subtrahuntur.
Sed ad robur in pugna hujus vitæ datur confirmatio. Ergo non
debet morientibus dari.
181. — SED CONTRA est quod dicit Hugo de S. Victore®
[II de Sacram., p. 7, c. 3 ; L. 176, 460) : «omninopericulosum esset,
si ab hac cita sine confirmatione migrare contingeret. » Ergo
omnibus dandum est hoc sacramentum.
182. — Præterea. Ad robur in hoc sacramento datur septi­
formis gratia Spiritus sancti. Sed hæc omnibus est necessaria.
Ergo et sacramentum confirmationis omnibus dari competit.

183. — RESPONSIO. Dicendum AD PRIMAM QUÆSTIONEM quod suscipere baptismum est in præceplo, cum sit sacra­
mentum necessitatis. Et ideo Dominus voluit baptizari, quamvis
1. Ed. ad. « ut dictum est ». — 2. Ed. ad. « supra ». — 3. Ed. ad. « quod ».

in baptismo nihil susciperet, sed magis contulerit, ut forma obediendi mandatis omnibus præberetur per ipsum. Et propter ho'
dixit ad baptismum veniens : « Sic decet nos implere omnem jus­
titiam » (Ματ., ii, 15). Justitia enim consistit in obedientia legis,
ut Philosophus dicit1 V Eth. (e 2. 1129a, 33; 1.1, n. 895-6
184. —■ Sed sacramentum confirmationis non est necessitatis.
sed utilitatis alicujus consequendæ causa accipitur. Et ideo
cum Dominus non acceperit aliquid a sacramentis, non debuit
sacramentum confirmationis accipere, sicut nec sacramentum
ordinis; quia potestas excellentiæ in sacramentis et plenitudo
Spiritus sancti in ipso a sui conceptione fuit, et sic non oporte­
bat nisi quod in ipso erat innotescere : quod factum est per adven­
tum columbæ super ipsum.
Et per hoc patet solutio ad objecta.
185. — AD SECUNDAM QUÆSTIONEM dicendum quod
perfectio quæ confertur in ordine et confirmatione in hoc dif­
ferunt quod perfectio ordinis est ad aliquid dispensandum, per­
fectio autem confirmationis est ad standum fortiter in seipso.
Ad hoc autem quod dispensatio alicujus rei detur alicui reis.
requiritur idoneitas aliqua praeexistens in eo qui dispensatio#nem recipit propter periculum quod potest imminere ex prava
dispensatione. Et ideo perfectio ordinis non confertur pueris.
186. — Sed perfectio qua quis in seipso perficitur non præexigit aliam perfectionem, sed ipsa perfectione quis idoneuredditur, nec ex hoc aliquod periculum imminere potest. Et ideo
confirmatio potest puero tradi et convenienter traditur ; quia
infantilis ætas non patitur fictionem qua effectus sacramenti»
impediatur. Et ideo quamvis tunc non competat ei confiteri vel
pugnare, certum tamen est quod effectum sacramenti piem
recipit per quem erit idoneus ad pugnam et confessionem ad
perfectam ætatem veniens, nisi gratiam acceptam per peccaturo
amittat.
Et per hoc patet solutio ad objecta.
•
187. — AD TERTIAM QUÆSTIONEM dicendum quod, sicut
dictum est (186), perfectio in confirmatione collata non præexigif.
aliam perfectionem, sed per eam quis in seipso perficitur, ut sit
idoneus ad pugnam spiritualem. Et quia cuilibet est conveniens
et bonum ut in pugna spirituali fortitudinem habeat, ideo ab
hoc sacramento nullus excludi debet qui sit baptizatus.
188. — AD PRIMUM ergo dicendum quod non ponit supra
communem statum quantum ad dispensationem alicujus sacra1. Ed. ad. « in a. — 2. Ed. om. « rei ». — 3. Ed. ad. * irutraditione ».

menti, sed quantum ad confessionem sacramentorum ; et hæc
perfectio vel excellentia omnibus membris Ecclesiæ competit
per hoc sacramentum1 collata.
189. — Ad secundum dicendum quod etiam quædam mu­
lieres in pugna spirituali gloriosum reportaverunt de2 hoste
triumphum, sicut patet de beata Agnete et beata Cæcilia et
aliis. Unde ab hoc sacramento mulieres non sunt excludendae.
190. — Ad tertium dicendum quod quamvis muti non possint
confiteri ore, possunt confiteri nutibus et possunt habere volun­
tatem et propositum confitendi ; et ideo eis non debet denegari
hoc sacramentum.
191. — Ad quartum dicendum quod quamvis morientes
abstrahantur a pugna, tamen vadunt ad locum præmii in quo
secundum mensuram gratiæ datur mensura gloriæ ; et ideo
indigent plenitudine gratiæ quæ in pugna perficit, propter finem
pugnæ consequendum.

ARTICULUS III

[I]
[III, q. 72, a. 10.]

192. — AD TERTIUM SIC PROCEDITUR. Videtur

quod

NON EXIGATUR QUOD ALIQUIS TANGAT’ ALIQUEM AD CONFIRMA­
TIONEM.

Ille enim qui habet immediatam relationem ad principem,
sicut liberi, non oportet quod mediantibus aliquibus coram
principe compareat, sicut servi comparent mediantibus dominis
et filiifamilias mediantibus patribus. Sed confirmandus jam
habet immediatam relationem ad principem Ecclesiæ, cum sit
membrum Ecclesiæ per baptismum. Ergo quamvis baptizatus
per alium debeat præsentari, tamen confirmandus nullo modo
debet per alium ad confirmationem teneri, præcipue si sit adultus.
2. Piæterea. Fortitudo minus competit mulieribus quam viris.
Prov. ult. 10 : « Mulierem fortem quis inveniet ? » Sed confir­
matio est sacramentum fortitudinis, quia in eo datur Spiritus
sanctus ad robur. Ergo ad minus mulier non debet tenere virum
ad confirmationem.
193. — SED CONTRA. Videtur etiam quod non confir­
matus possit tenere ad confirmationem.
Ouia majus est sacramentum conferre quam ad sacramentum
1. Ed. ad. « confirmationis », contra αβγδεη. — 2. Ed. « ab ». — 3. Ed. «teneat»,
contra αβγδνη.

suscipiendum aliquem tenere. Sed non confirmatus potest sacra­
mentum baptismi conferre. Ergo multo fortius potest ad con­
firmationem tenere.
[II]
[III, q. 72, a. 9 , a. 11, ad 3 ; IV Cg. e. 60 , Quodl. 1'7, q. 7 ;
ad Rom., c. 1, 1. 5 ; c. 10, I. 2.]

194. — ULTERIUS. Videtur ouod

non

debeat

fieri

LINITIO CHRISMATIS TANTUM IN FRONTE.

1. Quia vertex est nobilior pars corporis quam frons, quia’
ibi est organum cogitativæ, hic autem organum phantasiae. Sed
sacerdos qui est inferior quam Episcopus, ungit baptizatos chris­
mate in vertice. Ergo Episcopus non debet ungere chrismate
confirmando1 in fronte.
2. Præterea. Confirmatio est sacramentum confessionis. Sed
confessio fit ore. Ergo unctio confirmationis magis deberet in
ore fieri.
3. Præterea. Frons est locus nudus et patens. Sec hic de facili
sordes contrahit. Cum ergo chrisma sit servandum ab omni
inquinamento, videtur quod non congrue fiat unctio in fronte.
195. — SED CONTRA. In confirmatione datur Spiritus sanc­
tus ad robur. Sed robur in fronte significatur, ut patet Ezech., hi,
8 : « Ecce dedit2 frontem tuam durior'em frontibus eorum. » Ergo
in fronte debet fieri unctio confirmationis.
196. — Præterea. Apoc. vu. 3, Angelus dicit : « Quoadusque
signemus servos Dei vivi3 in frontibus eorum ». Sed Episcopi
dicuntur Angeli, ut patet Apoc. m. Ergo eorum est in fronte
signare.
[III]
[III, q. 72, a. 5.]

197. ULTERIUS. Videtur QUOD CONFIRMATIO POSSIT ITERARI.
1. Sicut enim confirmatio datur ad robur fidei, ita eucharistia
ad robur caritatis. Sed eucharistia iteratur. Ergo et confirmatio.
2. Præterea. Si morbus iteratur, et medicina iterari debet.
Sed morbus contra quem datur hoc sacramentum potest iterari,
scilicet spiritualis infirmitas. Ergo et sacramentum debet iterari.
198. — SED CONTRA. Sicut in baptismo imprimitur cha­
racter, ita et in confirmatione. Sed baptismus non iteratur.
Ergo nec confirmatio.
1. Ed.

confirmandos », contra αβγδζη. — 2 Ed. « dedi ». —· 3. a « nostri ».

199. — RESPONSIO. Dicendum AD PRIMAM QUÆSTIONEM quod in sacramento confirmationis datur Spiritus sanctus
ad robur. Unde propter hoc aliquis ad confirmationem accedit,
quia se habere robur standi non præsumit. Et ideo institutum
fuit ut ab altero teneatur, ad significandum quod per se stare
non posset.
200. — AD PRIMUM ergo dicendum quod ille qui est me­
diator in hoc sacramento, non habet officium repræsentandi quasi
extraneum, sicut est in baptismo, neque suscipiendi quasi ins­
truendum, sed solum tenendi quasi infirmum.
201. — Ad secundum dicendum quod fortitudo spiritualis
. est per Christum in quo « rion est masculus et femina », ut dicitur
ad Galat., m, 28 ; et ita non differt utrum vir mulierem vel
mulier virum teneat, quamvis Quidam contrarium dicant,
scilicet quod mulier virum tenere non potest.

202. — AD SECUNDAM QÜÆSTIONEM dicendum quod
homo potest impediri a libera et aperta confessione nominis
( '.hristi propter duo : scilicet propter timorem mortis, et propter
confusionem quæ est timor ignominiæ.
Utriusque autem signum præcipue in facie manifestatur, quia
« pallescunt timentes et rubent oerecundati », ut dicitur in IV Eth.,
(8 15. 1128b, 13-4 ; 1. 18, n. 870) et præcipue in fronte quæ est
pars magis aperta, et imaginationi ex qua procedunt passiones
prædictæ vicina.
Et ideo cum confirmatio detur ad liberam confessionem no­
minis Christi, convenienter unguntur confirmati in fronte.
203. — AD PRIMUM ergo dicendum quod unctio quæ datur
in vertice a sacerdote, significat dignitatem regalem et sacerdota­
lem in baptizato, quia incipit esse de numero illorum quibus
dicitur : « Vos estis gens sancta, regale sacerdotium », I Petr., n,
9 ; et ideo in vertice fit ad significandum1 eminentiam dignitatis
collatæ.
Sed unctio confirmationis datur ad fortiter defendendam digni­
tatem acceptam, quod amplius est ; et ideo in loco publico dari
debet.
204. — Ad secundum dicendum quod non datur hoc sacra­
mentum ad confessionem simpliciter, sed ad libertatem confes­
sionis ; et ideo debet dari ubi apparent illæ passiones quæ liberam
confessionem impedire possunt.
205. — Ad tertium dicendum quod ex hoc non est periculum ;
quia ligatur frons confirmati quousque desiccetur locus ; et post1. Ed. « signandum ».

modum etiam secundum Hugonem (lib. II de Sacram., p. 7,
c. 6 ; L. 176, 462) debet esse sub quadam disciplina custodiendi
chrisma, ne scilicet caput lavet usque ad septem dies propter
septem dona Spiritus sancti, sicut etiam Ecclesia septem diebus
adventum Spiritus sancti in discipulos celebrat.

206. — AD TERTIAM QÜÆSTIONEM dicendum quod sacra­
mentum quod habet effectum semper permanentem, non potest
iterari sine injuria sacramenti. Et ideo quia in confirmatione
imprimitur character qui est indelebilis, ideo non debet iterari.
207. — AD PRIMUM ergo dicendum quod eucharistia non
imprimit characterem, nec illud quod est res et sacramentum est
aliqua forma recepta in recipiente sacramentum, sicut est in
confirmatione. Et ideo non est similis ratio.
208. — Ad secundum dicendum quod confirmatio datur
contra infirmitatem, prout est contracta per originale peccatum ;
et sic non redit, quamvis infirmitas actualis peccati redeat.
EXPOSITIO TEXTUS
209. —· « Donatio Spiritus sancti ad robur. » (4)
Contra. « Panis cor hominis confirmat » ; (ps. cui, 15). Ergo
magis pertinet ad eucharistiam quam ad confirmationem.
Et dicendum quod per eucharistiam roboratur caritas, per
hoc autem sacramentum fides : in his enim duabus virtutibus
tota virtus spiritualis ædificii consistit.
210. — Vel dicendum quod caritas perficit et roborat ad
standum in seipso per modum cibi, sed confirmatio ad pugnam
quam quis ab aliis patitur in confessione nominis Christi contra
adversarios audaciam præbens.
211. — « Hoc sacramentum tantum a jejunis etc. » (5) Propter
eminentiam Spiritus sancti qui cum sua plenitudine in hoc
sacramento datur ad1 robur.

1. Ed. « dat robur ».

DISTINCTIO VIII
De

sacramento altaris et eucharistiæ

1. — Post sacramentum baptismi et confirmationis sequitur eucharistiæ sacramentum. Per baptismum mundamur, per eucharistiam in bono
consummamur1. Baptismus æstus vitiorum extinguit, eucharistia spiritualiter reficit. Unde excellenter eucharistia dicitur, idest bona gratia,
quia in hoc sacramento non modo est augmentum virtutis et gratia·,
sed ille totus sumitur qui est fons et origo totius gratiæ.
a. — Cujus figura præeessit, « quando2 manna pluit Deus patribus in
deserto, qui quotidiano coeli pascebantur alimento ; unde (Ps., lxxvii, 25).
« Panem Angelorum manducavit homo. » Sed tunc qui panem illum mnnducaveriint mortui sunt ; iste vero panis vivus qui de cœlo descendit, vitam
mundo tribuit (Joan, vi). Manna illud e2 coelo, hoc super coelum. Illud
scaturiebat* in diem alterum reservatum : hoc ab omnium corruptione
alienum, quicumque religiose gustaverit, corruptionem non videbit. »
(Ambros. de myster., c. 8, n. 47, 48 ; L. 16, 404).
b. — Illud datum fuit antiquis post transitum maris rubri, ubi submer­
sis Ægyptiis liberati sunt Hebræi (JExod. xiv) ; ita hoc coeleste manna
non nisi renatis præstari debet. Panis illo corporalis populum antiquum
ad terram promissionis per desertum eduxit ; hæc esca coelestis fideles
hujus sæculi desertum transeuntes in coelum subvehit. Unde recte viaticum appellatur, quia in via nos reficiens usque ad patriam deducit. Sicut
ergo in mari rubro figura baptismi præeessit, ita in manna significatio
dominici corporis.
Hæc duo sacramenta demonstrata sunt, ubi de latere Christi sanguis
et aqua fluxerunt5 ; quia Christus8 per sanguinem redemptionis et aquam
ablutionis nos redimere a diabolo et a peccato venit, sicut Israelites per
sanguinem agni paschalis ab exterminatore, et per aquam maris rubri
ab Ægyptiis liberavit.
Hujus etiam sacramenti ritum Melchiscdech ostendit, ubi panem et
vinum Abrahæ obtulit. (Gen. xiv).
6. — Unde’, ait Ambrosius (de Sacramentis, lib. IV, c. 3, n. 10 ; L. 16,
438), intelligi datur « anteriora esse sacramenta Christianorum quam
Judæorum. »
De

’

institutione sacramenti

2. — Hic etiam ante alia consideranda occurrunt quatuor : scilicet sa­
cramentum, institutio, forma et res.
Sacramentum Dominus instituit, quando post typicum agnum corpus
et sanguinem suum discipulis in cœna porrexit.
Unde ait8 Eusebius Emisenus (hom. de corpore et sanguine Christi,
n. 1 ; L. 30, 272) : « Quia corpus assumptum ablaturus erat ab oculis et
1. Ed. « consummatur ». — 2. Ed. «quod ». —- 3. Ed. « de ».— 4. Ei. «scatebat
vermibus ». — 5. Ed. « profluxerunt ». — 6. Ed. om. « Christus ». — 7. Ed. ad.
« ut ». — 8·. Ed. om. K ait ».

' illaturus sideribus, necesse erat ut die Cœnæ sacramentum nobis corporis
et sanguinis consecraret, ut coleretur jugiter per mysterium quod semel
offerebatur in pretium. »

De

forma

3. — Forma vero est quam ipse ibidem edidit dicens : « Hoc est corpus
meum » ; et post (Mat., xxvi, 26, 27 : « Hic est sanguis meus. » Cuni enim
hæc verba proferuntur, conversio fit panis et vini in substantiam corporis
et sanguinis Christi. Reliqua ad Dei laudem dicuntur.
Unde Ambrosius (lib. IV de Sacramentis, c. 4, n. 14 ; L. 16, 439') : «Ser­
mone Christi hoc conficitur sacramentum, quia sermo Christi creaturam
mutat ; et sic ex pane fit corpus Christi, et vinum cum aqua in calicem
missum fit sanguis, consecratione verbi ccelestis.
a. — Consecratio quibus fit verbis ? Attende quæ sunt verba. « Accipite1
et comedite ex eo omnes : Hoc est corpus meum » : et iterum2 : « Accipite
et bibite ex hoc omnes : Hic est sanguis meus. »
b. —· Per reliqua omnia quæ dicuntur, laus Deo defertur ; oratio prcemittitur pro populo, pro Regibus. »
Item Augustinus2 : « Credendum est quod in illis verbis Christi sacra­
menta conficiantur. Reliqua omnia nihil aliud sunt quam laudes vel obse­
crationes fidelium et petitiones. »
Ecce quæ sit institutio et forma hujus sacramenti.
4. — Ubi consideratione dignum est, quare illud sacramentum post
cœnam dedit discipulis.
Dominus igitur Jesus ad invisibilia patcrnæ majestatis migraturus,
celebrato cum discipulis typico pascha, quoddam memoriale eis com­
mendare volens, sub specie panis et vini corpus et sanguinem suum ita4
eis tradidit, ut ostenderet legis veteris sacramenta, inter quæ præeipuum
erat agni paschalis sacrificium, in morte sua terminari, ac Legis Novæ
sacramento substitui, in quibus excellit mysterium eucharistiæ. Ideo
etiam post alia dedit, ut hoc unum arctius memoriæ discipulorum infi­
geretur, et ab Ecclesia deinceps frequentaretur.
Sed non exinde disciplinam sanxit in posterum, ut post alios cibos suma­
tur, quod potius a jejunis sumi oportet, sicut Apostolus docet (/ Cor.,
xi, 31), ut singulari reverentia dijudicetur5, idest discernatur ab aliis
cibis : quod Dominus Apostolis disponendum reliquit.
Unde Augustinus (ad .Januarium, ep. 54, c. 6, n. 7 ; L. 33, 203) : « Appa­
ret, cum primo acceperunt discipuli eucharistiam, non eos accepisse jejunos.
Non ideo tamen calumniandum est universæ Ecclesiæ, quod a jejunis sem­
per sumitur. Placuit enim Spiritui sancto ut in honorem* tanti sacramenti
prius in os christiani dominicum corpus intraret quam alii cibi ; ideo ubique
mos iste servatur. Non enim, quia post cibos dedit Dominus, ideo pransi vel
cœnati illud accipere debent, ut illi faciebant quos Apostolus (I Cor., xi,
20) redarguit. Nam Salvator quo vehementius commendaret mysterii illius
altitudinem, ultimum hoc voluit infigere cordibus et memoriæ discipulorum,
a quibus ad passionem digressurus erat. Quo autem ordine deinceps sume­
retur, Apostolis, per quos Ecclesias dispositurus erat, reservavit docendum. »
1. Ed. ad. « ergo ». — 2. Quar. « item ».— 3. Anud Paschasium, de corp, et sang.
Domini, c. 15, n. 1 ; L. 120, 1322. — 4. Quar. om. « ita ».— 5. Ed. «adjudicetur».—
6. Quar. « honore ».

De sacramento

et re

5. — Nunc quid ibi sacramentum sit, et quid res, videamus.
« Sacramentum est invisibilis gratiæ visibilis forma. » (Aug., de civ. Dei,
c. 5 ; L. 41, 282;. Forma ergo panis et vini quæ ibi videtur, est sacramen­
tum, idest « signum saerse rei; quia præter speciem quam ingerit sensibus,
aliquid aliud facit in cogitationem1 venire. » (Aug., de doctr. chr. c. 1,
n. 1 ; L. 34, 35) Tenent ergo « species vocabula rerum quæ ante fuerunt,
scilicet panis et vini. » (Ivo, Decret, p. 2, c. 9 ; L. 161, 149).
» Hujus autem sacramenti gemina est res, una scilicet contenta et signifi­
cata, altera significata et non contenta. Res contenta et significata est caro
Christi quam de Virgine traxit, et sanguis quem pro nobis fudit. Res autem
significata et non contenta, est unitas Ecclesiae in praedestinatis, vocatis,
justificatis et glorificatis. » (Hier., loc.ïnfra cit.) Hæc est duplex caro Christi
et sanguis.
Unde Hieronymus (in cap. i ad Ephes., v. 7 ; L. 26, 451) : « Dupliciter.
inquit, intelligitur caro Christi et sanguis ; vel illa quæ crucifixa est et sepulta,
et sanguis qui militis lancea effusus est ; vel illa spiritualis ac divina de
qua ipse ait (Joan, vi, 56) : « Caro mea vere est cibus, et sanguis meus
vere est potus ; et : Nisi manducaveritis carnem meam, et biberitis meum
sanguinem, non habebitis vitam in vobis. »
6. — « Sunt ergo hic tria distinguenda : unum quod tantum est sacramen­
tum ; alterum quod est sacramentum et res ; et tertium quod est res et non
sacramentum. Sacramentum et non res est species visibilis panis et vini.
Sacramentum et res, caro Christi propria et sanguis. Res et non sacramentum,
mystica ejus caro.
Porro illa species visibilis sacramentum est geminæ rei, quia utramque
rem significat et2 utriusque rei similitudinem gerit expressam. Nam sicut
panis prae ceteris cibis corpus reficit et sustentat, et vinum hominem laeti­
ficat atque inebriat ; sic caro Christi interiorem hominem plus ceteris gratiis
spiritualiter reficit et saginat. Unde (Ps., xxu, 5) : « Calix tuus inebrians
quam præclarus est ! » Habet etiam similitudinem cum re mystica, quæ est
unitas fidelium ; quia sicut ex multis granis conficitur unus panis, et ex plu­
ribus acinis vinum in unum confluit, sic ex multis fidelium personis uni­
tas ecclesiastica constat. » ((ex Glossa Lyrani in I Cor., xi, 23).
Unde Apostolus (I Cor., x, 17) « : Unus panis, unum corpus multi
sumus, etc. »
Unde Augustinus (In Joan, tract. 62, η. 15 et sq. ; L. 35, 1613, sq.) :
« Unus panis et unum corpus Ecclesia dicitur, pro eo quod, sicut unus panis
ex multis granis et unum corpus ex multis membris componitur, sic Ecclesia
ex multis fidelibus caritate copulante connectitur. » « Hoc mysterium pacis
et unitatis nostræ Christus in sua mensa consecravit. Qui accipit hoc mys­
terium unitatis, et non tenet vinculum pacis, non accipit hoc mysterium
pro se, sed contra se. » (Ivo, Decret, p. 2, c. 1 ; L. 161, 136).
« Cujus etiam sacramentum est corpus Christi proprium de Virgine
sumptum ; quia ut corpus Christi ex multis membris purissimis et immacu­
latis constat, ita societas ecclesiastica ex multis personis a criminali macula
liberis consistit. In cujus rei typo facta est arca Domini de lignis Setim,
quæ sunt imputribilia, et albae spinae similia. » (Lyranus in I Cor., xi, 21).

1. Ed. « cognitionem ». — 2. Ed. om. « et ».

DIVISIO TEXTUS
6. — « Post sacramentum baptismi, etc1. » (1).
Postquam determinavit Magister de baptismo et confirma­
tione, hic tertio determinat de eucharistiæ sacramento.
Et dividitur in partes duas. In prima determinat ea quæ
pertinent ad ipsum sacramentum. In secunda determinat de
dispensantibus sacramentum 13 d., ibi : « Solet etiam quæri,
utrum quicumque sacerdotes etc2. «
Prima in duas. In prima determinat ea quæ requiruntur ad
hoc sacramentum in generali. In secunda prosequitur de eis in
speciali, d. 10, ibi : « Sunt item alii praecedentium etc3. »
Prima iterum in duas. In prima determinat ea quæ requirun­
tur ad hoc sacramentum. In secunda determinat usum sacra­
menti, 9 d., ibi : « Et sicut duæ sunt res etc4. »
Prima autem in 1res. In prima determinat praecedentia eucha­
ristiam® quibus hoc sacramentum figuratur. In secunda deter­
minat concomitantia quibus hoc sacramentum integratur, sci­
licet formam et institutionem ibi : « Hic etiam ante alia etc. » (2).
In tertia determinat consequentia quæ in hoc sacramento eiliciuntur vel significantur, ibi : « Nunc quid sit ibi sacramen­
tum etc. « (5).
Secunda pars dividitur in tres. In prima determinat institu­
tionem ; in secunda formam ibi : « Forma vero est etc. » (3).
In tertia movet quamdam quæstionem et solvit, ibi : « Ubi
consideratione dignum est etc. » (4).
« Nunc quid ibi sit sacramentum etc. » (5). Hic determinat de
sacramento eucharistiæ per comparationem ad significatum vel
causatum ejus.
Et circa hoc duo facit. Primo ostendit quid sit ibi res, et
quid sacramentum. Secundo concludit eorum numerum et ordi­
nem, ibi : « Sunt igitur hic tria distinguenda etc. » (6).

Hic est duplex quæstio

Prima6 de ipso eucharistiæ sacramento.
Secunda de forma ipsius.

QUÆSTIO I
Circa primum quæruntur quatuor.

Primo, utrum eucharistia sit sacramentum.
Secundo, de significatione ejus.
Tertio, de institutione.
Quarto, de ordine sumendi hunc cibum respectu aliorum
ciborum.
1. Ed. om. « etc. ». — 2. Ed. ont. « etc. ». — 3. Ed. om. « etc. ». — 4. Ed. om.
« etc. ». — 5. αδ ad. « in ». — 6. Ed. « Primus ».

ARTICULUS I

[I]
[IU, q. 65, a, 1 ; q. 73, a. 1 ; q. 79, a. 5, 7 ; IV Cg., c. 61 ; I ad Cor. c. 11, 1. 5.]

7. — AD PRIMUM SIC PROCEDITUR. Videtur

quod

EUCHARISTIA NON SIT SACRAMENTUM.

1. Ad idem enim non debent diversa ordinari. Sed confirmatio
est ad perficiendum, secundum Dionysium (de Eccl. Hier.,
c. 5, p. 1, n. 3 ; G. 3, 503). Cum ergo secundum ipsum eucha­
ristia etiam sit perfectio, videtur quod superfluat hoc sacramen­
tum .
2. Præterea. In omni sacramento novæ legis idem quod
figuratur, efficitur per signum figurans. Sed species panis et vini
qua? figurant corpus Christi verum et mysticum, non efficiunt
illud. Ergo eucharistia non est sacramentum novæ legis.
3. Præterea. « Sacramentum est elementum materiale, secun­
dum Hugonem, (lib. 1 de Sacrament., p. 9, c. 2 ; L. 176, 317),
exterius oculis suppositum ». Sed corpus Christi verum quod
dicitur hic sacramentum et res similiter, non est oculis videntium
suppositum. Ergo non est sacramentum.
4. Præterea. Omne sacramentum in ipsa sui susceptione
consecratur et perficitur : sicut patet de baptismo quod1 perfi­
citur in ipsa ablutione. Sed eucharistia consecratur ante sump­
tionem. Ergo non est sacramentum.
5. Præterea. In omni alio sacramento illud quod est res et
sacramentum, est aliquid effectum in suscipiente, sicut character
in baptismo. Sed corpus Christi verum quod ponitur hic res et
sacramentum, non est aliquid in recipiente effectum. Ergo non
est sacramentum ejusdem rationis cum aliis.
8. —■ SED CONTRA est quod in collecta (pro viris et de­
functis postcom.) dicitur : <c Præsta ut hoc tuum sacramentum
non sit nobis reatus ad poenam. »
9. —■ Præterea. Omnis actio per ministros Ecclesiæ dispen­
sata, in qua ex ipso opere operato gratia confertur, est sacra­
mentum. Sed eucharistia est hujusmodi. Ergo est sacramentum.
[Π]
[III, q. 73, a. 2 ; q. 78, a. 6, ad 2.]

10. — ULTERIUS. Videtur
TUM, SED MULTA.
1. Ed. « qui ». —

QUOD NON SIT UNUM SACRAMEN­

Primo per hoc quod in collecta (ut supra) dicitur : « Puri­
ficent nos, quæsumus1 Domine2, sacramenta quæ sumpsimus ».
2. Præterea. Sacramentum est in genere signi. Sed ea quæ
sunt in genere signi, sicut nomina, plurificantur ad pluralitatem
significantium, quamvis sit idem significatum; sicut « Marcus >> et
« Tullius » sunt duo nomina, quamvis sit eadem res significata.
Cum ergo in eucharistia sint plura significantia3, sicut species
panis et vini, videtur quod sint plura sacramenta.
3. Præterea. Unitas rei est ex forma sua. Sed in eucharistia
sunt duæ formæ, una ad consecrationem panis, alia ad consecra­
tionem sanguinis. Ergo sunt duo sacramenta.
4. Præterea. Ea quæ nec in genere nec in specie conveniunt,
sunt plura simpliciter. Sed corpus Christi verum cum speciebus
panis et vini sunt differentia et specie et genere. Ergo sunt plura
simpliciter. Cum ergo utrumque dicatur sacramentum in eucha­
ristia, videtur quod non sit unum sacramentum.
5. Præterea. Ex duobus perfectis non fit aliquid4 unum. Sed
Christus perfecte est sub utraque specie, scilicet panis et vini.
Ergo ex his duobus non fit unum sacramentum.
11. — SED CONTRA est, quia si essent duo, tunc sacramenta
novæ legis non essent tantum septem.
12. —■ Præterea. Quæcumque ordinantur ad idem efficiendum
et significandum, pertinent ad unum sacramentum. Sed omnia
quæ in Eucharistia sunt, pertinent ad idem repræsentandum
scilicet mortem Domini, et idem efficiendum, scilicet gratiam
per quam homo incorporatur corpori mystico. Ergo est unum
tantum sacramentum.

[Ill]
[III, q. 73, a. 4 ; q. 79, a. 2, ad 1.]

13. — ULTERIUS. ATdetur

quod non convenientibus

NOMINIBUS NOMINETUR.

1. Norrien enim proprium debet alicui imponi ex eo quod sit
sibi proprium. Sed bonitas gratiæ est communis omnibus sacra­
mentis. Ergo ex hoc non debet imponi nomen proprium uni
sacramento, ut dicatur eucharistia.
2. Præterea. Sicut in Littera (lb) dicitur, hoc sacramentum
ideo « viaticum appellatur, quia in via nos reficiens, usque ad
patriam deducit ». Sed hoc est commune omnibus sacramentis,
quæ nonnisi viatoribus dantur ad perveniendum ad gloriam
1. Ed. om. < quæsumus ». — 2. Ed. ad. « hæc ». — 3. Ed. « signantia ». — 4, a
« aliquod ».

patriæ, quæ est res non contenta et significata in omnibus
sacramentis. Ergo non convenienter viaticum appçllatur.
3. Praeterea. Causæ per effectus denominari solent. Sed
adducere ad communionem fidelium est effectus baptismi, secun­
dum Dionysium (de Eccles. Hier., c. 3 ; G. 3, 391), ut ex prae­
dictis1 patet. Ergo baptismus magis debet dici communio vel
synaxis quam hoc sacramentum.
4. Præterea. In quolibet sacramento fit aliquid sacrum. Sed
hoc importat sacrificii nomen. Ergo sacrificium etiam non est
nomen proprium hujus sacramenti.
5. Præterea. Hostia videtur idem quod sacrificium. Sed
Dionysius (c. 4, Eccl. Hierar., n. 1 ; G. 3, 471), confirmatio­
nem nominat « chrismatis hostiam2 » Ergo neque hostia neque
sacrificium est nomen proprium huic sacramento.
14. — RESPONSIO. Dicendum AD PRIMAM QUÆSTIONEM
quod eucharistia sacramentum quoddam est, alio tamen modo
ab omnibus aliis sacramentis.
Sacramentum enim secundum sui nominis proprietatem sanc­
titatem active importat. Unde secundum hoc aliquid habet
rationem sacramenti secundum quod habet rationem sanctifi­
cationis, qua sanctum aliquid fit.
Dicitur autem aliquid sanctum dupliciter.
Uno modo simpliciter et per se, sicut quod est subjectum sancti­
tatis, sicut dicitur homo sanctus.
Alio modo secundario et secundum quid, ex eo quod habet ordi­
nem ad hanc sanctitatem, vel sicut habens virtutem sanctifi­
candi, sicut chrisma dicitur sanctum, vel quocumque alio modo
ad aliquid sanctum deputetur, sicut altare sanctum.
Et ideo ea quibus aliquid fit sanctum primo modo, dicuntur
sacramenta simpliciter ; illa autem quibus fit aliquid sanctum
secundo modo, non dicuntur sacramenta, sed sacramentalia
magis.
In aliis ergo sacramentis fit aliquid sanctum primo modo3,
homo suscipiens sacramentum ; non autem elementum corpo­
rale sanctificans hominem, quia hoc est sanctum4 secundo
modo. Et ideo hoc quod pertinet ad sanctificationem materiæ
in omnibus sacramentis non est sacramentum, sed sacramentale ; sed hoc quod pertinet ad usum materiæ qua homo sanc­
tificatur, est sacramentum.
15. — In hoc autem sacramento illud quod est sanctificans
1. α < dictis ». — 2. α « Secundum Dionysium nominans », αβγδ&η « carismatis ».
— 3. Ed. ad. « sicut », contra αβγδζη. — 4. βγη et ed. « sacramentum », sed η
cor. in « sanctum », sicut ac habent.

hominem, est sanctum primo modo, quasi subjectum sanctitatis,
quia est ipse Christus. Et ideo ipsa1 sanctificatio.materiæ est
hica sacramentum ; sed sanctificatio hominis est effectus sacra­
menti.
16. — Et ideo hoc sacramentum in se consideratum, est
dignius omnibus sacramentis, quia habet absolutam sanctitatem
etiam præter suscipientem ; alia autem non habent nisi in ordine
ad aliud. Et ideo hoc sacramentum est perfectio aliorum sacra­
mentorum ; quia omne quod est per aliud, reducitur ad id3
quod est per se, sicut patet de accidente et substantia.
17. — AD PRIMUM ergo dicendum quod « perfectum unum­
quodque est, cum attingit propriam virtutem », ut dicitur in VII
Phys. (ζ 3. 246a, 13-4; 1, 6, n. 2). « Virtus autem est ultimum in
re », ut dicitur in I Cæli et mundi (a 11. 281a, 5 sq. ; 1. 25, n. 41.
Et ideo perfectio rei consistit in hoc quod res ad sui ultimum
perducatur.
Est autem dupliciter ultimum rei : unum quod est in re, et
aliud quod est extra rem : sicut in corporibus ultimum in cor­
pore est superficies corporis contenti, ultimum extra4, locus
qui est superficies corporis continentis.
18. — Ultimum autem cujuslibet rei in re ipsa5 est ipsa rei
operatio, propter quam res est : « forma enim est finis generationis,
non ipsius generati », ut dicit Commentator in II Phys. (text,
comm. 75). Unde res quæ habet formam substantialem per
quam est, esse non dicitur perfecta simpliciter, sed perfecta in
esse, vel perfecta perfectione prima ; et talem perfectionem quan­
tum ad esse spirituale acquirit homo in baptismo, quo® est rege­
neratio spiritualis. Et ideo Dionysius non ponit baptismum
habentem vim perfectivam simpliciter, sed magis purgativam et
illuminativam.
Sed simpliciter perfectum dicitur quod habet operationem
suæ formae. In hoc enim consistit virtus rei, secundum Philo­
sophum in II Eth. [β 1. 1109a, 25 ; 1. 1, n. 248-9) per cujus
consecutionem aliquid dicitur perfectum, ut dictum est (17).
Hominis autem operatio spiritualis est duplex.
Una ipsius in quantum est persona privata ; et quantum ad
hoc perficit confirmatio quæ facit hominem non impeditum
aliquo mundano timore in confessione fidei, et aliis quæ ad
Christianam religionem spectant.
Alia, inquantum est persona publica, quasi membrum princi­
pale et influens aliis membris ; et quantum ad hoc perficit
sacramentum ordinis.
1. Ed. « ista ·. — 2. Ed. « hoc ». — 3. Ed. om. « id ». — 4. Ed. ad. « est ». —
5 y et ed. « seipsa », contra αβδεη. — 6. Ed. « qui ».

19. — Ultimum autem cujuslibet rei extra seipsam, est prin­
cipium a quo res habet esse ; quia per conjunctionem ad ipsum
res complentur et firmantur, et propter distantiam ab ipso defi­
ciunt, sicut corruptibilia propter longe distare a primo, ut dicitur
in II de Gener, (β 10. 336b, 30). Et ideo primum agens habet
etiam rationem ultimi finis perficientis. Fons autem christianæ vitae Christus est. Et ideo hoc modo eucharistia perficit,
Christo conjungens. Et ideo hoc sacramentum est perfectio
omnium perfectionum, ut dicit Dionysius (Eccles. Hierar., c. 3 ;
G. 3, 423). Unde et omnes qui sacramenta alia accipiunt, hoc
sacramento in fine confirmantur, ut ipse dicit.
20. — Ad secundum dicendum quod sicut ad species sensibiles
aliorum sacramentorum se habet virtus quæ interius inest quæ
sanctificationem acquirit, ex qua sacramentum efficit1, secundum
Hugonem2 (lib. I de Sacr., p. 9, c. 2; L. 176, 317) ; ita in hoc
sacramento se habet ipsum corpus Christi quod per consecratio­
nem sub speciebus illis fit. Unde sicut in aliis sacramentis mate­
riale elementum non est causa virtutis quæ in ipso est, neque
alicujus spiritualis effectus in homine, nisi mediante virtute
secundum quod ex elemento et virtute quasi unum efficitur ;
ita in hoc sacramento species non sunt causa corporis Christi,
neque alicujus effectus in anima spiritualis, nisi mediante cor­
pore Christi vero, secundum quod ex speciebus et corpore Christi
fit unum sacramentum. Utrum autem species illæ secundum se
habeant aliquem effectum corporalem, sicut aqua corporaliter
abluit in baptismo, etiam non mediante spirituali virtute, infra
(d. 12, q. 1, a. 2, sol. 5) dicetur.
21. — Ad tertium dicendum quod omne sacramentum est
visibile, non tamen oportet quod quidquid est in sacramento, sit
visibile. Videtur enim species sensibilis3 aquae in baptismo, sed
non videtur virtus spiritualis, quæ secretius operatur salutem.
Et similiter hic videntur species, sed non videtur verum corpus
Christi.
Vel dicendum quod est visibile non in se, sed in speciebus
quæ ipsum tegunt : sicut et substantia aliorum corporum videtur
mediante colore.
22. — Ad quartum dicendum quod sanctitas quæ est in
materiis aliorum sacramentorum, non est forma sanctitatis abso­
lute, sed secundum ordinem ad aliud4, ut in 1 d. (23) dictum
est ; et ideo non est simile de aliis sacramentis et de hoc, ut ex
dictis patet (14-15).
23. — Ad quintum dicendum quod ex hoc ipso quod alia
1. a ad. «■ quod figurat ». — 2. a ad. « de S. Viet. » — 3. Ed. « visibilis ». — 4. α
« aliquid », γ « illud », contra βδ?η ed.

sacramenta perficiuntur in acceptione vel collatione, contingit
quod illud quod est in eis sacramentum et res, est aliquid acqui­
situm in suscipiente ; in hoc autem sacramento aliter est, ut ex
dictis patet (14-16).

24. — AD SECUNDAM QUÆSTIONEM dicendum quod per
se unum simpliciter et quod est numero unum, tribus modis
dicitur.
Uno: modo sicut indivisibile est unum, ut punctum et unitas,
quod neque est multa actu neque potentia.
Alio modo quod est unum1 continuitate, quod tamen est multa
potentia, sicut linea.
Tertio modo quod est unum perfectione : sicut dicitur calcea­
mentum unum, quia habet omnes partes quæ requiruntur ad
calceamentum. Et hæc unitas dicitur in omnibus illis ad quorum
integritatem aliqua exiguntur, sicut unus homo, una domus.
25. — Et quia ad esse sacramenti multa concurrunt, sicut
forma et materia et hujusmodi, ideo ab hac unitate dicitur sacra­
mentum unum esse. Illa enim sunt de integritate alicujus instru­
menti quæ requiruntur ad operationem illam ad quam instru­
mentum deputatum est. Hoc aulem sacramentum deputatum est
ex divina institutione ad cibationem spiritualem, quæ per ciba­
tionem corporalem significatur. Et quia cibatio corporalis duo
requirit, scilicet aliquid per modum cibi et aliquid per modum
potus, ideo ad integritatem hujus sacramenti ex divina institu­
tione est aliquid per modum cibi, scilicet corpus Christi, et aliquid
per modum potus, scilicet sanguis.
26. — AD PRIMUM ergo dicendum quod dicitur pluraliter
« sacramenta » propter materialem diversitatem signorum.
27. — Ad secundum dicendum quod ratio illa procedit quando
utrumque signum habet integram significationem ; sic autem non
est hic, quia cibatio spiritualis non significatur perfecte neque
per panis tantum neque per vini tantum sumptionem, sed per
utrumque simul, sicut est in significatione nominum composi­
torum.
28. — Ad tertium dicendum quod ratio illa procederet, si
utraque forma responderet toti sacramento ; sed hoc falsum est,
quia una forma respondet uni et alia alii eorum quæ ad sacra­
mentum exiguntur.
29. — Ad quartum dicendum quod quamvis non sint unum
in genere vel specie naturæ, possunt tamen esse unum per rela­
tionem ad unam operationem, ex qua unitate sumitur unitas
sacramenti.
1. Ed. ad. « ex ».

310

SCRIPTUM SUPER LIB. IV SENTENTIARUM

30. — Ad quintum dicendum quod quamvis Christus per­
fectus sit sub utraque specie, non tamen quantum ad integrum
usum sacramenti est sub utroque, sed quantum ad diversos usus.

[

I

31. — AD TERTIAM QUÆSTIONEM dicendum quod in
quolibet sacramento est tria considerare : scilicet originem, per­
fectionem et finem ad quem est.
Origo autem omnium sacramentorum est passio Christi, de
cujus latere in cruce pendentis sacramenta profluxerunt, ut
Sancti dicunt.
Perfectio autem sacramenti est in hoc quod continet gratiam.
Finis autem sacramenti est duplex : proximus, scilicet sancti­
ficatio recipientis et ultimus, scilicet vita æterna.
32. — Hæc autem per quamdam excellentiam in eucharistia
inveniuntur. Quia hoc sacramentum est specialiter in memoriam
dominicae passionis ; unde Mat. xxvi1 « Quotiescumque feceritis,
in- mei memoriam facietis » ; et ideo quantum ad originem voca­
tur sacrificium vel hostia.
33. — Similiter etiam gratiam non per modum intentionis
continet sicut alia sacramenta, sed plenitudinem gratiæ in suo
fonte; et ideo antonomastice eucharistia dicitur.
34. — Similiter etiam quia « ipsa est consummatio omnium
sanctificationum », ut Dionysius dicit (ubi supra), id quod est
omnium, scilicet congregari ad unum, huic sacramento attribuitur ;
et dicitur communio vel synaxis, quod idem est, inquantum
scilicet homo congregatur ad unum et ad seipsum et ad alios, ei
quod est maxime unum conjunctus.
35. — Similiter etiam quantum ad ultimum finem consequen­
dum maximam efficaciam habet, inquantum realiter continet
hoc quo janua cæli nobis aperta est, scilicet sanguinem Christi ;
et ideo specialiter2 viaticum appellatur.
36. — Et per hæc patet solutio ad objecta ; quia ab eo quod
est commune, aliquid antonomastice denominari potest.

I

i

ARTICULUS II

i
J

[III, q. 61, a. 3, ad 3 ; q. 73, a. 6 ; q. 80, a. 10, ad 2.]

37. — AD SECUNDUM SIC PROCEDITUR. Videtur quod
HUIC SACRAMENTO FIGURÆ ASSIGNARI NON DEBEANT.

1. Nihil enim disponitur per aliquid sui generis ; albedinis
■ enim non est albedo, nec motus est motus. Sed sacramentum est
1. I Cor. xi et Luc. xxii. — 2. F. « spiritualiter ».

signum. Ergo sacramento non debet aptari aliqua figura, quia in
infinitum iretur.
2. Præterea. Sacramenta veteris legis dicuntur sacramentis
novæ legis respondere, in quantum significant ipsa. In1 sacramen­
tis autem novæ legis quæ sunt maximae perfectionis non respon­
debant aliqua sacramenta in veteri lege, ut Quidam dicunt.
Cum ergo hoc sacramentum sit maximae perfectionis, videtur
quod non debeant ei aliquæ figuræ assignari.
3. Præterea. Sicut eucharistia præfigurata est in agno paschali,
ita et ba ptismus in transitu maris rubri, ut dicitur 1 Cor., x, 2.
Cum ergo Magister non assignaverit aliquas figuras baptismi,
videtur quod nec eucharistiæ figuras assignare debeat.
38. — SED CONTRA. Hoc sacramentum est specialiter memo­
riale passionis Christi. Sed passionem Christi2 præcipue oportebat
præfigurari, per quam nos redemit, ut fides antiquorum ad
redemptorem ferretur. Ergo præcipue competebat3 hoc sacra­
mentum figurari.
• 39. — Præterea. Hoc sacramentum est dignissimum et diffi­
cillimum ad credendum. Sed talia maxime consueverunt præ­
figurari. Ergo etc.
[Π]
[III, q. 73, a . 6.]

40. — ULTERIUS. Videtur ouod Magister inconvenien­
ter ASSIGNET FIGURAS HUJUS SACRAMENTI.
1. Hoc enim sacramentum post baptismum datur. Sed agnus
paschalis præcessit transitum maris rubri, in quo baptismus est
præfiguratus. Ergo non est congrua figura hujus sacramenti.
2. Præterea. In hoc sacramento aliquid offertur Deo. Sed
Melchisedech non legitur Deo obtulisse, sed homini, scilicet
Abrahæ, cui obtulit panem et vinum, ut dicitur Gen. xiv, 18.
Ergo illa oblatio non est conveniens figura hujus sacramenti.
3. Præterea. Idem non est signum sui ipsius. Sed sanguis qui
consecratur in altari, est illemet quem Christus in cruce fudit
pro nobis. Ergo ille non est signum vel figura istius.
4. Præterea. Manna habebat in se omnem saporis suavitatem, ut
dicitur Sap. xvi, 20. Sed hoc sacramentum non habet in se omnem
saporem spiritualem ; quia sic haberet effectus omnium sacra­
mentorum et alia sacramenta superfluerent. Ergo manna non
est figura hujus sacramenti.
5. Præterea. Nobilioris rei nobilior debet esse figura. Sed eucha1. Ed. om. « In ». — 2. αβ om. « Christi », contra γ8εη et ed. — 3. Ed. et e
oportebat ».

ristia est nobilius sacramentum quam baptismus. Cum ergo
baptismus habuerit figuram quæ præbebat remedium ex ipso
opere operato contra originale, scilicet circumcisionem ; supradictæ autem figuræ non fuerunt tales ; videtur quod fuerunt
incompétentes.
6. Præterea. In canone Missæ fit mentio de sacrificio Abrahæ
et Abel. Et similiter omnia sacrificia legalia hujus veri sacrificii
figura fuerunt1. Ergo insuificienter posuit Magister figuras hujus
sacramenti.

[III]

41. — ULTERIUS.

λ-ÛDETUR QUOD IN

LEGE MOYSI EXPRES­

SIUS FUIT FIGURATUM HOC SACRIFICIUM QUAM IN LEGE NATURÆ.

1. Ouia, secundum Hugonem [de Sacr.. lib. II, p. 6, c. 3 ;
L. 176, 4471 quanto magis appropinquavit passio Salvatoris,
tanto signa fuerunt evidentiora. Sed ea quæ fuerunt in lege
Moysis, fuerunt propinquiora ; ergo expressiora.
2. Præterea. In sacrificiis legis Moysi fiebat sanguinis effusio.
Sed oblatio Melchisedech fuit sine sanguinis effusione. Ergo lega­
lia sacrificia expressius figurabant sacramentum passionis Christi
quam oblatio Melchisedech.
42. — SED CONTRA. Christus dicitur sacerdos secundum
ordinem Melchisedech, non autem secundum sacerdotium legis
' Moysi, quod est sacerdotium Leviticum, ut patet Hebr. vn, 17.
Ergo oblatio Melchisedech magis convenit cum sacrificio Christi
quam sacrificium legis Moysi.

43. — RESPONSIO. Dicendum AD PRIMAM QUÆSTIONEM
quod sacramenta novæ legis tripliciter se habent ad veterem legem :
Quædam enim essentialiter fuerunt in veteri lege, quamvis non
ut sunt2 sacramenta novæ legis, sed magis secundum quod sunt
in officium vel actum virtutis : sicut poenitentia, ordo et matri­
monium.
Quædam fuerunt secundum aliquid eis respondens non essen­
tialiter, sicut baptismus et eucharistia.
Quædam autem nihil respondens habuerunt in veteri lege,
sicut confirmatio et extrema unctio.
44. ■— Cujus ratio est, quia prima tria sacramenta non solum
sunt sacramenta ; sed poenitentia est actus virtutis, ordo autem
pertinet ad officium dispensationis sacramentorum, matrimo­
nium autem ad officium naturæ ; et ideo in qualibet lege requi­
runtur.
1. Ed. « fuerint ». — 2. Ed. om. « sunt ».

45. — Baptismus autem et eucharistia sunt sacramenta tan­
tum gratiam continentia j et ideo ante tempus gratiæ esse non
debuerunt. Sed quia sunt sacramenta necessitatis, baptismus
quidem quantum ad effectum, eucharistia autem quantum ad
fidem ejus quod repræsentatur per ipsam ; ideo oportuit quod
in lege Moysi haberent aliquid respondens.
46. — Sed confirmatio et extrema unctio sunt sacramenta
gratiam continentia1 ; et ideo in veteri lege esse non debuerunt.
Et quia non sunt sacramenta necessitatis, sed cujusdam superabundantis perfectionis2, ideo non oportet3 quod haberent aliquid
respondens, cum non esset tempus plenitudinis gratiæ ; et
ideo hæc duo non fuerunt praefiguranda aliquibus expressis
figuris, similiter neque prima tria, sed tantum duo media, scilicet
eucharistia et baptismus.
47. — AD PRIMUM ergo dicendum quod oppositae rela­
tiones possunt inesse eidem respectu diversorum, eo quod esse
relativi est ad aliud4 se habere, non autem proprietates absolulutæ.
Et ideo in relativis contingit aliquid disponi per aliquid sui
generis per accidens, et non per se : sicut filii est filius, non
inquantum filius, sed inquantum pater ; et similiter signi potest
esse signum in quantum est signatum.
In absolutis autem non contingit hoc. Unde qualitatis non est
qualitas nec per se nec per accidens.
48. — Ad secundum dicendum quod una perfectio dicitur
alia major5 dupliciter : aut simpliciter, aut secundum statum.
Sicut præmium essentiale quod aurea dicitur, est simpliciter
majus quam præmium accidentale quod dicitur aureola ; sed
aureola est major quantum ad statum habentis, quia non cui­
libet datur, sed tantummodo illis qui sunt in statu perfectionis.
49. — Et similiter dico quod perfectio eucharistiæ est sim­
pliciter major quam perfectio confirmationis et extremæ unc­
tionis, sed illæ sunt majores secundum statum ; quia perfectio
eucharistiæ quæ est per conjunctionem ad principium sanctita­
tis est omnibus de necessitate salutis, sed perfectio Spiritus sancti
ad robur quæ est in confirmatione, vel perfectio purgationis a
’ reliquiis peccati quæ est in extrema unctione, non est omnibus
necessaria. Et ideo perfectioni eucharistiæ debet aliquid respon­
dere in qualibet lege, non autem perfectioni confirmationis et
extremæ unctionis nisi in lege in qua est status perfectionis,
quæ est lex gratiæ.
50. — Ad tertium dicendum quod præfiguratio eucharistiæ
1. RANVP « conferentia ». — 2. γ ad. « et ■>. — 3. Ed. « oportebat ». — 4. Ed.
« aliquid ». — 5. Ed. « minor. ».

erat magis necessaria quam baptismi, Ium. ratione dignitatis,
turn ratione difficultatis, tum propter necessitatem fidei ejus quod
figuratur in eucharistia.
51. — Tamen Magister supra (d. 1 et 2) aliquas figuras baptismi
posuit, scilicet circumcisionem et baptismum Joannis.
52. — AD SECUNDAM QÜÆSTIONEM dicendum quod ali­
quid potest figurari dupliciter.
Uno modo per id quod est signum et causa. Et hoc modo effusio
sanguinis et aquæ1 ex latere Christi fuerunt2 figura hujus sacra­
menti.
53. —■ Alio modo per id quod est signum tantum. Et sic
quantum ad id quod est tantum sacramentum in eucharistia, fuit
figura ejus oblatio Melchisedech ; quantum autem ad id quod est
res et sacramentum, scilicet ipsum Christum passum, fuit figura
agnus paschalis ; quantum autem ad id quod est res tantum, scilicet
gratiam, fuit signum manna quæ reficiebat, omnem saporem
suavitatis habens.
54. — AD PRIMUM ergo dicendum quod ratio illa valeret,
si baptismi et eucharistias tantum esset una figura ; sunt autem
plures. Et ideo non est inconveniens quod aliquam figuram bap­
tismi praecedat aliqua figura eucharistiae, et ab aliqua praece­
datur : sicut praecedit agnus paschalis transitum maris rubri, et
sequitur circumcisionem.
55. — Ad secundum dicendum quod eucharistia offertur Deo
in sanctificatione hostiæ, et offertur populo in ipsius sump­
tione ; et hoc significatum fuit in oblatione Melchisedech qui
obtulit Abrahæ panem et vinum et benedixit Deo excelso.
56. — Ad tertium dicendum quod nihil sub eadem specie
manens est signum sui ipsius ; sed aliquid secundum quod est in
una specie, potest esse signum sui secundum quod est sub alia
specie. Et similiter est in proposito dicendum quod aqua fluens
de latere Christi figurabat populum qui ejus sanguine redimen­
dus et reficiendus erat. Et ideo significabat aqua sanguini ad­
mixta hujus sacramenti usum.
57. — Ad quartum dicendum quod hoc3 sacramentum habet
omnem suavitatem, inquantum continet fontem omnis gratiæ,
quamvis non ordinetur ejus usus ad omnes effectus sacramen­
ta lis4 gratiæ.
58. —- Vel dicendum quod etiam quantum ad effectum habet
omnem suavitatis effectum in reficiendo, quia hoc solum sacra­
mentum per modum refectionis operatur.
1. Ed. ad. « quæ fluxerunt ». — 2. Ed. » fuit ». — 3. Ed. om. « hoc ». —
« sacramentis ».

59. — Vel dicendum, secundum Dionysium (de Eccles. Hier.,
c. 3 ; G. 3, 4231 quod omnium sacramentorum effectus huic sa­
cramento possunt adscribi, inquantum perfectio est omnis sacra­
menti, habens quasi in capitulo et summa omnia quæ alia sacra­
menta continent singillatim.
60. — Ad quintum dicendum quod baptismus est sacramentum
necessitatis quantum ad effectum, quia delet peccatum originale,
quo manente non est salus. Et ideo oportebat quod in veteri
lege responderet sibi aliqua figura quæ contra originale reme­
dium præberet, scilicet circumcisio.
61. — Sed eucharistia est sacramentum necessitatis quantum
ad fidem ejus quod repræsentat, scilicet opus nostræ redemp­
tionis. Et ideo non oportuit quod haberet figuras remedium
præbentes, sed significantes1 tantum.
62. — Ad sextum2 dicendum quod quamvis in veteri lege
fuerint plures figuræ materialiter, tamen omnes ad has redu­
cuntur ; quia in omnibus sacrificiis et oblationibus antiquorum
significabatur illud quod est res et sacramentum in eucharistia,
quod etiam significatur per agnum paschalem, scilicet ipse
Christus qui obtulit se Deo Patri pro nobis oblationem et hostiam.
63. — Vel dicendum quod istæ figuræ repræsentant corpus
Christi secundum quod est in usu fidelium per esum3, quod patet
de oblatione Melchisedech, qui panem et vinum edendum obtulit
Abrahæ ; et similiter agnus pascalis edendus a populo occideba­
tur ; et etiam manna ad esum populi a Deo providebatur ; aqua
etiam sanguini admixta in passione Christi populum significat
Christi sanguini communicantem.
Non autem ita est in aliis sacrificiis. Et ideo quamvis sint
figuræ Christi passi, non tamen sunt propriæ figuræ hujus sacra­
menti. Fit autem in canone Missae mentio de oblatione Abrahæ et
Abel, magis propter devotionem offerentium quam propter
figuram rei oblatæ.
64. — AD TERTIAM QÜÆSTIONEM dicendum quod quan­
tum ad id quod est signum tantum in hoc sacramento expressior
figura hujus sacramenti fuit oblatio Melchisedech quam figuræ
legis Moysi ; sed quantum ad id quod est res et sacramentum,
expressior fuit figura legis mosaicæ, qua expressius Christus pas­
sus significabatur4.
65. — Et quia ritus sacramenti consistit in signis exterioribus,
ideo sacerdotium Christi quantum ad ritum magis convenit cum
sacerdotio Melchisedech quam cum sacerdotio levitico ; et etiam
1. Ed. « signantes ». — 2. a « Ad primum ergo ». — 3. αβγ « usum », contra η
et ed. — 4. « significatur ».

quantum ad alias conditiones Melchisedech quas Apostolus ple­
nius prosequitur.
Et per hoc patet solutio ad objecta.

ARTICULUS III
[I]
[HI, q. 73, a. 5, q. S3, a. 2, ad 3 ; de Ven. Sacram. All., c. 1 ; Mi., c. 26 ; I Cor.
c. 11, I. 4. n. 5.]

66. — AD TERTIUM SIC PROCEDITUR. Videtur quod
nulla fuerit1 necessitas instituendi hoc sacramentum.
1. Veniente enim veritate debet cessare figura. Sed hoc sacra­
mentum agitur in figuram dominicæ passionis, quæ jam realiter
venit. Ergo non debuit hoc sacramentum institui.
2. Praeterea. Eadem actione aliquid instituitur et a contraria
dispositione removetur. Sed ad eamdem actionem non debet
institui nisi unum sacramentum, sicut unum instrumentum est
unius actionis. Cum ergo per baptismum mundemur a malo;
videtur quod non oportuit institui aliquod sacramentum per
quod « in bono confirmemur », scilicet eucharistiam, ut in Littera
(1) dicitur.
3. Præterea. « Ex eisdem ex quibus sumus, et nutrimur », ut
in II de Gener. !β 8. 335a, 10) dicitur. Sed per baptismum qui
est spiritualis regeneratio, acquirimus esse spirituale, ut Diony­
sius dicit, Eccl. Hier. (cap. 2, p. 1 ; G. 3, 391). Ergo per gratiam
reficimur baptismalem. Et ita non oportet hoc sacramentum
institui ad spiritualiter reficiendum, ut in Littera (1) dicitur.
67. — SED COJNTRA. Quia2 ad perfectionem corporis exi­
gitur quod membra capiti conjungantur. Sed per hoc sacramen­
tum membra Ecclesiæ suo capiti conjunguntur; unde Joan, vi,
57, dicitur : « Qui manducat carnem meam et bibit meum sangui­
nem, in me manet et ego in eo3. » Ergo necessaria fuit hujus
sacramenti institutio.
68. — Præterea. Caritas non est minus necessaria quam fides.
Sed habemus unum sacramentum fidei, scilicet'baptismum. Cum
ergo caritatis sacramentum sit eucharistia, unde et communio
dicitur ; videtur quod ejus institutio fuerit necessaria.

[Π]

69. — ULTERIUS. Videtur

quod ante adventum

Christi

DEBUERIT INSTITUI.

1. Christus enim est caput hominum justorum qui fuerunt a
1. Ed. « fuit ». — 2. Ed. om. « Quia ». — 3. Ed. « illo ».

principio mundi, nt in III lib. d. 13 (q. 2, a. 2, sol. 2, ad 4) dictum
est. Si ergo per hoc sacramentum membra corporis mystico
suo capiti conjungantur, videtur quod debuerit a principio
mundi institui.
2. Præterea. Populus Israel fuit populus a1 Deo dilectissimus ;
unde dicitur Exod. vi, 22 : « Filius meus primogenitus Israel ».
Sed hoc sacramentum est sacramentum caritatis, ut dictum
est (68). Ergo debuit institui adhuc priore populo habente statum.
3. Præterea. Hoc sacramentum dicitur viaticum, quia ten­
dentes ad patriam in via confortat et quotidianos etiam lapsus
reparat. Sed patres qui erant ante adventum Christi, ad patriam
tendebant, hospites et peregrinos se vocantes super terram, ut
dicitur Hebr. xi, 13 ; et etiam quotidianis peccatis impedieban­
tur. Ergo ante adventum Christi debuit hoc sacramentum
institui.
70. — SED CONTRA. Hoc sacramentum continet Verbum
incarnatum realiter. Ergo institui non potuit ante incarnationem
Verbi.
71. —■ Præterea. Hoc sacramentum continet gratiæ pleni­
tudinem ; unde et eucharistia dicitur. Sed tempus plenitudinis
incepit ab incarnatione Christi. Ergo ante incarnationem hoc
sacramentum institui non potuit.
[III]
72. — ULTERIUS. Videtur

quod post passionem institui

DEBUIT.
1. Quia hoc sacramentum est in memoriam dominicæ passio­
nis, ut patet I Cor., xi, 26. Sed memoria praeteritorum est. Ergo

et praeterita passione Christi institui debuit.
2. Præterea. Eucharistia nonnisi baptizatis debet dari. Sed
baptismus fuit institutus post Christi passionem, quando
Dominus discipulis formam baptizandi dedit. Mat. ult, 19. Ergo
et post passionem institui debuit eucharistia.
3. Præterea. In his quæ sibi invicem continue succedunt,
ultimum primi debet conjungi primo secundi. Sed Dominus
voluit in cœna ostendere terminationem veteris legis et conti­
nuationem novæ legis ad ipsam, ut ex Littera (4) habetur. Ergo
debuit post ccenam paschalem statim instituere primum sacra­
mentum novæ legis et alia per ordinem, et sic post passionem
eucharistiam quæ est ultimum.
73. — SED CONTRA. Videtur quod debuerit institui a
PRINCIPIO PRÆDICATIONIS CHRISTI.
1. Ed. om. « a ».

318

SCRIPTUM SUPER LIB. IV SENTENTIARUM

4. Quia quæ primo capiuntur, arctius memoriæ imprimuntur,
ut patet de his quæ homo a pueritia capit. Sed Dominus voluit
ut hoc sacramentum arctissime memoriæ 'commendaretur.
Ergo debuit a principio hoc instituere.
74. — RESPONSIO. Dicendum AD PRIMAM QUÆSTIONEM
quod in quolibet genere actionum in quo inveniuntur plures
actiones ordinatæ diversis agentibus ordinatis distributæ, opor­
tet quod principalis illarum actionum attribuatur principali
agenti, cujus virtute secundarii agentes operantur secundarias
actiones : sicut patet in artibus quæ sub invicem continentur,
ut militaris, equestris et frenorum factrix.
75. — Et quia invenimus diversas actiones sacramentales
diversis sacramentis distributas quæ in virtute Verbi incarnati
agunt, oportet ad perfectionem actionum hujus generis esse
aliquam sacramentalem actionem quæ ipsimet principali agenti
attribuatur, quod est Verbum incarnatum. Et ideo oportuit esse
sacramentum,eucharistiæ quod ipsum Verbum incarnatum con­
tineret, ceteris sacramentis tantum1 in virtute ipsius agentibus·
76. — Et ideo convenienter in figura cibi hoc sacramentum
institutum est ; quia inter alios sensus solus tactus est cui suum
sensibile realiter conjungitur, similitudinibus tantum sensibi­
lium ad alios sensus per medium pervenientibus. Gustus autem
tactus quidam est; et inter alia quæ ad tactum pertinent, solus
cibus est qui agit per conjunctionem sui ad cibatum, quia nu­
triens et nutritum fit unum ; alia2 tangibilia agunt efficiendo ali­
quas impressiones in eo quod tangitur, sicut patet de calido,
de frigido et hujusmodi.
77. — Et ideo cum omne sacramentum in figura alicujus
rei sensibilis proponi debeat, convenienter sacramentum in quo
ipsum Verbum incarnatum nobis conjungendum continetur,
proponitur nobis in figura cibi, non quidem convertendi in nos
per suam conjunctionem ad nos, sed potius sua conjunctione
nos in se3 ipsum convertens, secundum quod Augustinus ex
persona Verbi incarnati dicit (lib. VII Confess., c. 10 ; L. 32,
742) : « Non in me mutabis in te, sicut cibum carnis tuse ; sed
tu mutaberis in me. »
78. — AD PRIMUM ergo dicendum quod secundum Dio­
nysium nostra hierarchia est media inter cælestem et eam quæ
in veteri lege erat. Tempore enim legis erat veritas promissa
tantum ; sed in statu novæ legis est veritas inchoata per Jesum
Christum ; in patria autem erit veritas consummata.
(
Et ideo in veteri lege figuræ sine rebus proponebantur ; in nova
1. Ed. « tamen ». 1— 2. Ed. ad. « vero ». — 3. Ed. om. « se»

autem proponuntur figuræ cum rebus ; in patria autem res sine
figuris. Et ideo orat Ecclesia (posteam. Sabbati IV Temp. Sept. )
« ut quod nunc spe gerimus in via, rerum veritate1 capiamus in
patria ».
79. — Ad secundum dicendum quod objectio illa procedit
de perfectione illa qua aliquid ad formam receptam perficitur,
qualis perfectio fit per baptismum, non autem de illa quæ est per
conjunctionem ad principium perfectionis quæ fit per eucharis­
tiam, ut supra (14-15) dictum est.
80. — Ad tertium dicendum quod de nutrimento corporali
verum est nos eisdem nutriri ex quibus sumus, quia debet2 cibus
carnis nostræ in nos transmutari, et ideo oportet quod nobiscum
in materia conveniat ; secus autem de cibo spirituali qui nos in
seipsum transmutat.

81. — AD SECUNDAM QUÆSTIONEM dicendum quod
sicut dictum est (15), in hoc sacramento ipse Christus qui est sanc­
tificationis principale agens, realiter nobis proponitur. In veteri
autem lege non exhibebatur3, sed promittebatur, incarnatione
nondum facta. Et ideo in veteri lege hujus sacramenti institutio
esse non potuit.
82. '—■ Unde sacramenta veteris legis habebant se ad modum
sensibilium quæ per medium cognoscuntur, quæ quidem rea­
liter sentienti non conjunguntur, sed suas similitudines ad sensus
a longinquo transmittunt.
83. — Sacramenta vero alia novæ legis in quibus virtus Christi
operatur, cum ipsum realiter non contineant, assimilantur sensi­
bilibus tactus, quæ quidem non incorporantur sentienti, sed
secundum aliquam qualitatem immutant.
84. — Hoc autem sacramentum, ut dictum est(25), quasi majoris
perfectionis, similatur illi sensibili quod incorporatur sentienti,
scilicet cibo ; unde magis distat a modo sacramentorum veteris
legis quam alia sacramenta novæ legis.
85. — AD PRIMUM ergo dicendum quod Christus ab initio
mundi erat caput justorum, non quasi habens actu conformitatem in natura cum membris Ecclesiæ, incarnatione nondum
facta, sed solum secundum fidem incarnationem expectantium.
Et ideo conjunctio corporis mystici ad suum caput pro tempore
illo non poterat fieri per aliquod sacramentum realiter continens
ipsum caput membris conforme, sed poterat per aliqua sacra­
menta figurari.
86. — Ad secundum dicendum quod populus Israel erat
dilectissimus pro tempore illo, comparatione aliorum populorum
1. F. « veritates ». — 2. Ed. « oportet cibum ». — 3. a « existebat » », € exigebatur ».

qui idolis serviebant, non autem comparatione populi novi testa­
menti de quo dicitur I Petr., n, 9 : « Vos estis gens sancta, popu­
lus acquisitionis. »
87. —-Vel dicendum, secundum Apostolum Bom., ix, 8. « Non
qui sunt secundum carnem, sed qui ex promissione, hi computantur
in semine ». Unde populus novi testamenti non excluditur ab
illo privilegio amoris ratione cujus Israel primogenitus Dei dice­
batur.
88. — Ad tertium dicendum quod quamvis antiqui patres
in via essent tendentes ad patriam, non tamen erant in statu
perveniendi ante Christi incarnationem ; et ideo non compete­
bat pro tempore illo viaticum esse, quo statim ad patriam perdu­
cimur.
89. — AD TERTIAM QUÆSTIONEM dicendum quod propter
quatuor rationes hoc sacramentum in cœna institui debuit, el non
ante.
Prima apparet ex ipsa necessitate sacramenti assignata ; quia
ad perfectionem nostram exigebatur ut caput nostrum etiam
realiter nobis conjungeretur. Et ideo quamdiu sub propria specie
cum hominibus conversatus est, non oportebat hoc sacramentum
institui, sed quando ejus corporali præsentia destituenda1 erat
Ecclesia. Et hæc ratio tangitur in Littera (2) ab Eusebio : « Quia
inquit, corpus assumptum ablaturus erat, etc. »
§0. — Secunda sumitur ex ejus figura. Christus enim quamdiu
in mundo conversatus est, figuras legis observare voluit, « factus
sub lege, ut eos qui sub lege erant redimeret. » (Gal., iv, 5.) Et quia
veniente veritate cessat figura, ideo non debuit hoc sacramentum
institui nisi Christo abscedente2 per mortem, quando figuræ
veteris legis terminandæ erant.
91. — Tertia ratio sumitur ab ipsa repræsenlalione hujus
sacramenti. Est enim repræsentativum dominicæ passionis ; et
ideo congrue jam passione imminente instituitur.
92. — Quarta ratio sumitur ex ritu quo frequentandum est
hoc sacramentum, ut ultimo traditum magis memoriæ teneretur.
93. — AD PRIMUM ergo dicendum quod imminente pas­
sione corda discipulorum magis erant affecta ad passionem, quam
passione jam peracta, quando jam erant immemores pressuræ
passionis propter gaudium resurrectionis ; et ideo memoriale
passionis magis erat eis proponendum ante quam post. Nec tunc
erat memoriale, sed magis instituebatur ut in memoriam in
posterum celebrandum.
94. — Ad secundum dicendum quod baptismus etiam ante
1. 1. ac « distinguenda »» — 2. Ed. « ascendente »

passionem institutus est quantum ad aliquid, ut supra (45) dic­
tum est.
El præterea. Non oportet quod sit idem ordo institutionis sacra­
mentorum et perceptionis ; quia ad finem qui nobis præstituitur,
ultimo pervenimus1.
95. — Eucharistia est quodammodo finis baptismi ; quia per
baptismum aliquis consecratur ad eucharistiæ perceptionem,
sicut per ordinem ad ejus consecrationem. Et ideo ratio non
procedit.
96. — Ad tertium dicendum quod quamvis hoc sacramentum
sit quasi ultimum in perceptione, est tamen primum in intentione.
Institutio autem ordini intentionis respondet ; et ideo terminatis
sacramentis legalibus hoc primo instituendum fuit.
97. — Ad quartum dicendum quod ratio illa procedit de
illis quæ a principio quis capere potest. Apostoli autem a prin­
cipio non erant tanti capaces mysterii ; et ideo in fine hoc eis
proponendum fuit.
98. — Et præterea. Ratio illa procedit de illis quæ memorise
imprimuntur propter seipsa ; in illis autem quæ memoriæ impri­
mit2 affectio ad dicentem, secus est ; quia tunc firmius impri­
muntur, quando affectionis motus ad dicentem major sentitur.
Quanto autem aliquis ad amicum diutius conversatur, fit major
dilectio ; et quando ab amicis separamur3, sentitur motus dilec­
tionis ferventior propter dolorem separationis ; et ideo verba
amicorum a nobis recedentium fmaliter dicta magis memoriæ
imprimuntur.
ARTICULUS IV

[I]
[II-II, q. 147, a. 6, ad 2 ; III, q. 80, a. 8 : I ad Cor, c. 11, 1. 4.]

99. — AD QUARTUM SIC PROCEDITUR. Videtur

quod

HOC. SACRAMENTUM A NON JEJUNIS LICITE SUMI POSSIT.

1. Hoc enim sacramentum a Domino in cœna institutum est.
Sed Ecclesia observat ea quæ Dominus servavit in sacramento­
rum traditione, sicut formam et materiam. Ergo et ritum debe­
ret servare, ut jam pransis hoc sacramentum traderetur.
2. Præterea. I Cor., xiv, 33, dicitur : « Dum* convenitis ad
manducandum, invicem expectale. Si quis autem esurit, domi
manducet. » Loquitur autem de manducatione corporis Christi.
Ergo postquam aliquis domi manducaverit potest in Ecclesia
corpus Christi manducare licite.
i. Ed. ad. « Sed ».— 2. Ed. «imprimi».— 3. Ed. «separatur».— 4. Ed. «Quum»
COMMENT. IN LIB. SENTENT. - IV. --- 12

3. Præterea. De Consecratione, d. 1 (cap. « Sacramenta » ;
!.. 187, 17211 dicitur : « Sacramenta altaris nonnisi a jejunis
hominibus celebrantur, excepto uno die anniversario, quo cœna
Domini celebratur ». Ergo ad minus illo die potest aliquis post
alios cibos corpus Christi sumere.
100. — SED CONTRA est quod dicitur de Consecr., d. 2
(cap. « Liquido apparet» ; L. 187, 1757) : « Placuit Spiritui sancio
in honorem tanti sacramenti prius in os Christiani dominicum cor­
pus intrare ».
101. — Præterea. Hoc sacramentum cum magna reverentia
sumendum est. Sed post cibum non est aliquis ita sobrius et
modestus sicut ante. Ergo non debet post cibum sumi.
[Π]

102. — ULTERIUS.

V IDETUR

QUOD

NON

QUÆLIBET

CIBI

SUMPTIO PERCEPTIONEM HUJUS SACRAMENTI IMPEDIAT.

1. Ouia sumptio cibi et potus in parva quantitate in nullo
sobrietatem diminuit, immo magis auget naturam confortando.
Sed ideo oportet a jejunis sumi, ut cum reverentia sumatur et
sobrietate. Ergo non quælibet sumptio cibi impedit perceptionem
hujus sacramenti.
2. Præterea. Ad perceptionem hujus sacramenti exigitur
quod homo sit jejunus. Sed quædam sunt quæ non frangunt
jejunium, sicut aqua et medicinæ quædam. Ergo videtur quod
post earum susceptionem1 homo possit hoc sacramentum perci­
pere.
3. Præterea. Corpus Christi sicut in os intrat, ita in ventrem
trajicitur. Sed si aliquæ cibi reliquiæ in ore remaneant et postmodum de mane in ventrem trajiciantur, non impeditur quis a
sumptione corporis Christi ; quia hoc posset sacerdoti accidere
etiam dum est in ipsa celebratione sacramenti, quando non
deberet a sumptione corporis Christi desistere. Ergo nec cibus
in os missus debet a perceptione hùjus sacramenti impedire,
in parva quantitate sumptus.
103. — SED CONTRA est quod ex hoc ipso sacramento
reverentia exhibetur quod prius in os corpus Domini sumitur a
Christianis. Sed quicumque cibus præponeretur, et in quacumque
quantitate non esset corpus Domini prius acceptum. Ergo quæ­
libet sumptio cibi impedit a perceptione hujus sacramenti.

1. Ed. « sumptionem ».

[III]

104. — ULTERIUS. Videtur OUOD HOMO NON STATIM DEBET
COMEDERE POST CORPORIS CHRISTI SUMPTIONEM.
1. Per hoc quod dicitur de Consecr., d. 2, (cap. « Tribus » ;
L. 187, 740) : « Si mane dominica portio editur, usque ad sextam
ministri jejunent qui eam1 consumpserunt, et si in tertia vel quarta
hora acceperint, jejunent usque ad vesperam >>.
2. Præterea. Non minor reverentia exhibenda est sacramento
jam sumpto quam sumendo. Sed ante perceptionem non est
aliquis cibus sumendus. Ergo nec post, quousque in ventre rema­
neat.
105. — SED CONTRA est contraria consuetudo totius Ec­
clesiæ.

106. - -- RESPONSIO. Dicendum AD PRIMAM QUÆSTIO­
NEM quod hoc sacramentum tantum a jejunis percipi debet,
nisi propter necessitatem imminentis mortis, ne contingat sine
viatico ex hac vita transire : quod oportet esse in reverentiam
tanti sacramenti præcipue propter tria institutum esse2.
107. — Primo propter ipsam sanctitatem sacramenti ; ut os
Christiani quo sumendum est, non sit alio cibo prius imbutum,
sed quasi novum et purum ad perceptionem ejus reservetur.
108. — Secundo propter devotionem quæ exigitur ex parte
recipientis, et attentionem quæ ex cibis acceptis impediri posset,
fumis a stomacho ad caput ascendentibus.
109. — Tertio propter periculum vomitus vel alicujus hujus­
modi.
110. — AD PRIMUM ergo dicendum quod forma et materia
sunt servata a Domino instituente hoc sacramentum quasi
essentialia sacramento ; et ideo oportuit quod Ecclesia hæc
retineret.
111. — Sed ordinem sumendi servavit Dominus quasi conve­
nientem institutioni sacramenti ; unde non oportet quod Eccle­
sia servet, quia non oportet quod illud quod convenit principio
vel generationi alicujus rei quod3 competat ei quando jam est4
in esse perfecto ; et similiter quod competit sacramento quantum
ad sui institutionem, non oportet quod competat ei quantum ad
suum usum.
112. — Ad secundum dicendum quod Apostolus non intendit
quod fideles post cibos sumptos domi in Ecclesia corpus Christi
1. Ed. « eum ». — 2. Ed. om. « esse ». ■— 3. Ed. om. « quod ». —· 4. Ed. om.
« est »,

sumant ; sed illos redarguit qui1 hunc cibum volebant aliis cibis
commiscere, quos in Ecclesia sumebant.
113. — Ad tertium dicendum quod forte Ecclesia aliquo
tempore sustinuit in die cœnæ sumi corpus Christi post alios cibos
in repræsentationem dominicæ cœnæ, sed nunc abrogatum est
decretum illud per communem consuetudinem ; vel loquitur
quantum ad astantes qui non sumunt.

114. — AD SECUNDAM QUÆSTIONEM dicendum quod,
sicut dictum est (107), in reverentiam sanctitatis hujus sacramenti
institutum est quod os Christiani suscipientis corpus Christi
quasi novum ad ipsum sumendum accedat. Quantalibet autem
cibi assumptio hanc auferret novitatem. Et ideo quælibet cibi
sumptio impedimentum præbet eucharistiae sumptioni.
115. - AD PRIMUM ergo dicendum quod legis praecepta
se habent ad ea quæ agenda sunt sicul universalia ad singularia,
ut dicitur in V Eth., (e 14. 1137b, 13-4 ; 1. 16, n. 1083-4). Quia
enim legislator non potest ad omnes eventus attendere, oportet
quod ad ea quæ in pluribus accidunt [attendens2], universalem
legem constituat, ut lex universalis sit.
116. —Et quia ut frequenter per cibum turbatur hominis dis­
cretio et sobrietas quæ præcipue in hoc sacramento exigitur,
ideo universaliter prohibitum est post cibum corpus Christi sumi,
quamvis aliqua cibi sumptio non impediat rationem ; præcipue
cum nihil periculi accidat, si post cibum sumptum abstineatur
a perceptione hujus sacramenti, quia in articulo necessitatis
licet accipere3 post alios cibos.
117. — Ad secundum dicendum quod duplex est jejunium ;
scilicet naturæ et Ecclesiæ.
Jejunium naturæ est quo quis jejunus dicitur ante cibum
sumptum illa die, etiam si pluries postea comesturus sit ; et quia
hoc jejunium dicitur ex privatione cibi præassumpti, ideo quæ­
libet cibi sumptio hoc jejunium tollit.
118. — Jejunium autem Ecclesiæ est quo quis4 dicitur jejunans
secundum modum ab Ecclesia institutum ad carnis afflictionem.
Et hoc jejunium manet etiam post unicam comestionem, nec
solvitur nisi per secundam sumptionem illorum quæ in cibum
et refectionem de se consueverunt assumi. Et ideo ea quæ propter
alios cibos accipi consueverunt, vel digerendos, sicut electuaria,
vel deducendos per membra, sicut potus vini aut aquæ, hujus­
modi jejunium non solvunt quamvis etiam aliquo modo nutriant.
119. — Ad debitam ergo sumptionem dominici corporis non
1. Ed. « quia ». — 2. αβγ$€η « attendentes », sed a cor. — 3. Ed. « sumere ». —
4. Ed. om. « quis ».

exigitur jejunium Ecclesiæ, quia etiam præter dies jejunii hoc
sacramentum celebratur ; sed requiritur jejunium naturae propter
reverentiam sacramenti. Et ideo secundum communem senten­
tiam elecluaria et vinum præassumpla impediunt a perceptione
eucharistiæ.
120. — Sed de aqua, diversa est opinio. Quidam enim dicunt
quod quia nullo modo nutrit, non solvit neque jejunium naturæ
neque jejunium Ecclesiæ. Sed quamvis aqua in se non nutriat,
tamen commixta nutrit. In stomacho autem opportet quod aliis
humoribus admisceatur ; et ideo in nutrimentum cedere potest.
121. — Et propter hoc Alii probabilius et securius dicunt
quod etiam post aquæ potum corpus Christi non sumendum est.
122. — Ad tertium dicendum quod jejunium naturæ dicitur
per privationem actus comestionis secundum quod comestio
etiam potationem1 includit. Comestio autem principaliter2 dici­
tur a sumptione exterioris cibi, quamvis terminetur ad trajec­
tionem cibi in ventrem, et ulterius ad nutritionem. Et ideo quæ
interius geruntur sine exterioris cibi sumptione non videntur
solvere jejunium naturæ, nec impedire eucharistiæ perceptio­
nem, sicut deglutitio salivæ ; et similiter videtur de his quæ
infra3 dentes remanent, et etiam de eructationibus ; tamen
potest sine periculo abstineri.
123. — AD TERTIAM QUÆSTIONEM dicendum quod secun­
dum consuetudinem Ecclesiæ propter reverentiam tanti sacra­
menti, post ejus sumptionem homo debet in gratiarum actione
persistere. Unde etiam in Missa oratio gratiarum actionis post
communionem dicitur, et sacerdotes post celebrationem suas
speciales orationes habent ad gratiarum actionem.
124. — Et ideo oportet esse aliquod intervallum inter sump­
tionem eucharistiæ et aliorum ciborum. Sed quia non requiritur
magnum intervallum, et « quod parum deest, nihil deesse videtur »,
ut dicitur in II Phys. (β 5. 197a, 29-30 ; 1. 9, n. 7), ideo possemus
sub hoc sensu concedere quod statim potest aliquis cibos alios
sumere post eucharistiæ sumptionem.
125. —■ AD PRIMUM ergo dicendum quod illud decretum
loquitur secundum consuetudinem primitivæ Ecclesiæ, quando
propter paucitatem ministrorum rarius Missarum solemnia cele­
brabantur, et cum majori præparatione. Unde Dionysius narrat
de Caio4 in suis epistolis (ep. 8, n. 6 ; G. 3, 1098) quod nunquam
Missam celebrabat nisi aliqua divina revelatione prius percepta.
Et ideo nunc per contrariam consuetudinem abrogatum est.
126. — Ad secundum dicendum quod sacramentum post
1. Ed. «potionem». —
« Carpo ».

2. Ed. «principalis». — 3. Ed. «intra». — 4. Ed.

sui sumptionem effectum proprium causât. Et ideo oportet actualiter in ipsa sumptione cor hominis in devotione persistere, sed
post perceptionem sufficit quod habitu devotio teneatur, quia
non potest semper in actu esse. Et ideo ea quæ possunt actum
impedire, prohibentur magis ante sumptionem sacramenti quam
post.

QUÆSTIO II
Deinde quæritur de forma hujus sacramenti.
Et circa hoc quæruntur quatuor.

Primo, de forma qua corpus Christi consecratur.
Secundo, de forma qua consecratur ipsius1 sanguis.
Tertio, de virtute utriusque.
Quarto, de comparatione unius ad aliam.
ARTICULUS I

[I]
[Infra, a. 2, sol. 1 ; a. 4, sol. 3; 111, q. 78, a. 1 ; in Mat. c. 26 ; 7 ad Cor., c. 11, 1. 5.]

127. — AD PRIMUM SIC PROCEDITUR. V IDETUR QUOD
: « Hoc esi corpus
meum. »
1. Sacramenta enim habent efficaciam ex institutione divina.
Sed Dominus instituens hoc sacramentum non consecravit his
verbis, sed post consecrationem et fractionem hæc verba pro­
tulit. Unde dicitur : Mat., xxvi, 26 : « Cœnantibus illis2 accepit
Jesus panem et benedixit ac fregit deditque discipulis suis et
ait : Accipite etc.3 » Ergo in prædictis verbis non consistit forma
consecrationis panis.
2. Præterea. Forma baptismi consistit in verbis quæ dicuntur
in ipso usu baptismi. Sed hæc verba non dicuntur in usu eucha­
ristiæ, sed magis in sanctificatione materiæ. Ergo in his verbis
non consistit forma hujus sacramenti.
hæc non sit forma consecrationis panis

[II]
,

[III, q. 78, a. 1, ad. 2.]

128. — ULTERIUS. Videtur quod non tantum in his ver­
: « Hoc est corpus meum. »
1. Sicut enim dicit Eusebius Emisenus {De Consecratione

bis consistat forma

1. α « ejus ». — 2. Ed. « eis ». — 3. Ed. om. « etc ».

d. 2, c. 35, L. 187, 1745) : « invisibilis sacerdos visibiles creaturas
in suum corpus convertit dicens : Accipite et comedite, etc. » Ergo
hæc etiam est forma : « Accipite et comedite ».
2. Præterea. Illud quod non est de substantia formæ, non
debet interponi inter substantialia formæ in hoc sacramento
sicut nec in aliis. Sed inter hæc verba in libris Romanis interpo­
sita invenitur hæc conjunctio « enim ». Ergo hoc etiam est de
forma, et non tantum verba1 prædicta.

[III]
[IIÏ, q. 75, a. 2 ; q. 78, a. 2 ; in Mat. c. 26 ; I ad Cor. c. 11, I. 5.]

129. - ULTERIUS. Videtur

QUOD

FORMA H7EC

NON

SIT

CONVENIENS.

1. In forma enim sacramenti debet exprimi hoc quod in sacra­
mento geritur per actum convenientem materiæ, sicut in forma
baptismi dicitur : « Ego te baptizo » ; et in forma confirmationis :
« Confirmo te chrismate salutis ». Sed non ponitur in verbis præmissis aliquid pertinens ad transsubstantiationem quæ fit in hoc
sacramento, panis scilicet in corpus Christi. Ergo non est conve­
niens forma.
2. Præterea. Hoc sacramentum dispensatur per ministros
Ecclesiæ, sicut et alia sacramenta. Sed in formis aliorum sacra­
mentorum ponitur aliquid pertinens ad ministrum. Ergo cum
in hac forma non ponatur actus ministri, videtur quod sit incompetensa.

[IV]
[III, q. 78, a. 2 ; in Mal. c. 26 ; 1 ad Cor., c. 11, L 5.]

130. —■ ULTERIUS. Videtur quod singul/e partes incon­
venienter PONANTUR.

1. Hoc enim pronomen « hoc » demonstrativum est. Aut
ergo importat demonstrationem ut conceptam, aut ut exercitam.
Si ut conceptam, sic sumitur ut res quædarn, et non ut habens
ordinem ad rem aliam, ut si dicerem’ :«Hoc pronomen hoc». Sed
sanctificatio sacramenti non fit nisi per hoc quod verba formæ or­
dinantur ad materiam ex intentione proferentis. Ergo secun­
dum hoc non posset verbis prædictis fieri consecratio aliqua cor­
poris Christi.
Si autem importat demonstrationem ut exercitam·, aut facit
«demonstrationem ad intellectum, aut ad sensum.
Si ad intellectum ut sit sensus : « Hoc », idest significatum per
1. ae « illa » — 2. a « « inconveniens ». — 3. Ed. « diceretur ».

hoc, « esi corpus meum » ; tunc iterum significatio verborum non
refertur ad hanc materiam panis. Sed sacramenta significando
efficiunt ; et de formis sacramentorum Augustinus dicit :
(tract. 80 in Joan., n. 3 ; L. 36, 1840) « Accédai1 verbum ad ele­
mentum, et fit sacramentum ». Ergo adhuc per verba prædicta
non fit transsubstantiatio.
Si autem faciat2 demonstrationem ad sensum, ergo demons­
trabit substantiam contentam sub illis speciebus sensibilibus.
Sed illa substantia est panis, de quo non potest dici quod sit
corpus Christi. Ergo non erit vera hæc locutio : « Hoc est corpus
meum ».
2. Præterea. Quod transit in pliquid, non est illud ; quia
omnis motus et factio3 est ex incontingenti, ut dicit Philosophus
in I Phys. (a 15. 188a, 31 sq. ; 1. 10, n. 4). Sed verum est dicere
quod hæc substantia demonstrata fit corpus Christi vel transit
in corpus Christi. Ergo non vere dicitur : « Hoc est corpus meum ».
3. Præterea. Significatum4 debet respondere signo. Sed panis
est corpus homogeneum. Ergo significatio ejus est rèspectu ali­
cujus partis homogeneæ corporis Christi. Non nisi carnis ; quia de
ipsa dicit Dominus, Joan, vi, 56 : « Caro mea vera est cibus ».
Ergo potius dici debuit : « Hæc est caro mea », quam « Hoc est
corpus meum ».
4. Præterea. Sijut dictum est(130), oportet quod hoc pronomen
« hoc » faciat demonstrationem exercitam, ad hoc quod flat
consecratio corporis Christi ex hac materia. Sed non potest hoc
esse, nisi quando demonstratio profertur ex persona loquentis ;
quia si proferretur a recitante verba alterius, non faceret demons­
trationem ad istam materiam, sed quasi materialiter sumeretur.
Ergo oportet quod verba prædicta proferantur quasi ex persona
sacerdotis ea enuntiantis. Sed panis non convertitur in corpus
sacerdotis, sed in corpus Christi. Ergo deberet dicere : « Hoc est
corpus Christi » et non : « Hoc est corpus meum » ; quia hoc posset
esse erroris materia.

[V]
[III, q. 78, a. 1.]

131. — ULTERIUS. Videtur quod verba quæ circa for­
mam dicuntur, non convenienter ponantur.
1. Sicut enim dicit Dionysius in principio de divin. Nom.

(G. 3,587) « Non est audendum dicere aliquid de divinis præier ea
quæ nobis ex sacris eloquiis sunt expressa ». Sed in Evangeliis®
1. Ed. « accedit ». — 2. Ed. « facit ».— 3. α « perfectio ».— 4. Ed. «Signatum»,
5. α « Evangelio ».

non legitur quod Dominus instituens hoc sacramentum in cœna,
oculos ad ccelum levaverit. Ergo inconvenienter præmittitur :
« Sublevatis1 oculis in cælum ».
2. Præterea. In baptismo non licet fieri mutationem verborum
etiam per verba ejusdem significationis, ut pro2 loco : « Patris »,
« Genitoris » poneretur. Sed in nullo Evangelio sunt hæc verba :
« Accipite et manducate » ; sed Accipite et comedite. Ergo inconve­
nienter dicitur : « Manducate ».
3. Præterea. In nullo Evangeliorum3 ponitur « omnes ». Ergo
videtur quod præsumptuosum fuit addere.
132. — RESPONSIO. Dicendum AD PRIMAM QUÆSTIO­
NEM quod per formam cujuslibet sacramenti oportet quod
exprimatur hoc in quo substantia sacramenti consistit : sicut in
, forma baptismi ablutio exprimitur qua baptismi perficitur sacra­
mentum. Tota autem perfectio hujus sacramenti in ipsa materiæ
consecratione consistit, quæ est per transsubstantiationem panis
in corpus Christi ; et hanc transsubstantiationem exprimunt verba
hæc : « Hoc est corpus meum ». Et ideo hæc verba sunt forma
hujus sacramenti.
133. — AD PRIMUM ergo dicendum quod circa hoc qua­
druplex est opinio.
Quidam enim dixerunt quod Christus qui habebat potestatem
excellentiæ in sacramentis, absque omni forma virtute4 divina
confecit, et postea verba protulit sub quibus alii deinceps conse­
crabant5. Et hanc opinionem tangit Innocentius (lib. IV de
Mysler. Missæ, c. 6 ; L. 217, 859) dicens : « Sane dici potest quod
Christus virtute divina confecit, et postea formam expressit sub
qua posteri benedicerent. »
134. — Sed hoc non videtur conveniens ; quia in textu Evangelii dicitur : « Benedixit », quod aliquibus verbis factum est.
Innocentius autem loquitur opinionem narrando, vel tangendo
ordinem quo virtus consecrationis a Christo in quo primo erat,
ad verba derivata est.
135. — Et ideo Alii dicunt quod confecit quidem sub aliqua
forma verborum, non autem sub his, sed sub aliis verbis ignotis.
136. — Sed hoc etiam videtur inconveniens ; quia sacerdos
his verbis conficiens ea profert ut tunc a Christo prolata ; unde
si tunc eis non fiebat confectio, nec modo fieret.
137. — Et ideo Alii dicunt quod confecit sub eisdem verbis,
sed ea bis protulit : primo tacite, cum benedixit ; secundo aperte,
cum distribuit, ut formam consecrandi aliis traderet.
1. Ed. « elevatis ». — 2. Ed. « si ». — 2. Ed. et e « Evangelio », contra αβγ&η.—
4. α « in potestate divina ». — 5. Ed. « consecrarent ».

138. — Sed hoc etiam videtur inconveniens ; quia non pro­
feruntur a sacerdote consecrante in persona Christi, ut in occulto
prolata. Non enim benedixit dicens : « Hoc esi corpus meum »,
sed « dedit1 dicens : Accipite, etc. »
139. — Et ideo Alii dicunt et melius, quod Christus ea semel
tantum protulit et eis semel prolatis consecravit et formam
consecrandi dedit. Hoc enim participium « dicens » non importat
concomitantiam solum ad hoc verbum « dedit », sed ad hoc cum
aliis praedictis, ut sit sensus : Dum benedixit et fregit et dedit
discipulis, hæc verba protulit : « Accipite etc. ».
140. — Vel, secundum Quosdam, Evangelista non observat
ordinem verborum quo a Domino fuerunt2 prolata ; ordo enim
fuit talis : Accepit panem et benedixit dicens : « Accipite etc. »
Sed primum melius est.
141. — Ad secundum dicendum quod perfectio aliorum sacra­
mentorum consistit in usu materiæ, istius autem in materiæ
consecratione. Et ideo forma etiam in aliis sacramentis est in
verbis quæ dicuntur in usu sacramenti ; in hoc autem forma sa­
cramenti est in verbis quæ dicuntur in consecratione materiæ3.

142. — AD SECUNDAM QUÆSTIONEM dicendum quod in
hoc sacramento sicut in aliis duo sunt : scilicet consecratio mate­
riæ et usus materiæ consecratæ. Et hæc duo per verba Domini
exprimuntur.
In hoc enim quod dicitur : « Accipite et manducate ex hoc omnes »,
præcipitur usus sacramenti ; in hoc autem quod dicitur : « Hoc
est corpus meum », traditur materiæ consecratio.
143. — Et quia consecratio materiæ est ad usum fidelium,
ideo usus præmittitur in demonstratione4 sacramenti, quamvis
sequatur in executione ; quia finis est prior in intentione et
cognitione, et ultimus in operatione.
144. :— Sed quia, ut dictum est (132), usus materiæ in hoc sacra­
mento non est de essentia sacramenti, sicut in aliis, ideo illa
verba quæ ad usum pertinent, non sunt de forma, sed tantum
illa quæ ad consecrationem materiæ perlinent, scilicet, « Hoc est
corpus meum. »
’
145. — AD PRIMUM ergo dicendum quod quamvis usus sacra­
menti non sit de essentia sacramenti, est tamen ad completum
esse ipsius inquantum pertingit ad hoc quod institutum est. Et
ideo quandoque dicuntur esse de forma non solum illa quæ per­
tinent ad consecrationem sed etiam illa quæ pertinent ad usum;
1. γ « sed benedixit, fregit, dedit discipulis suis ». — 2. Ed. « fuerant ». — 3. Ed.
ad. « consecratæ ». — 4. Ed. « institutione »

et sic loquitur Ambrosius et Eusebius et Magister in Lit­
tera (2, 3).
146. — Ad secundum dicendum quod hæc conjunctio « enim »
importat ordinem consecrationis ad usum materiæ consecratæ :
et ideo sicut verba quæ pertinent ad usum non sunt de forma, ita
nec prædicta conjunctio.
Apponi autem1 debet secundum usum Romanæ Ecclesiæ quæ
a beato Petro initium sumpsit.
147. — Nec est simile de hoc sacramento et de aliis. Verba enim
formæ hujus sacramenti proferuntur a ministro in persona Christi
quasi recitative ; et ideo oportet apponere continuationem ad
recitationem præmissam, quam facit conjunctio « enim ». Alio­
rum autem sacramentorum formæ ex persona ministri profe­
runtur ; et ideo non oportet interponere aliquid quod non sit
de forma ratione continuationis, cum absolute proferantur.

148. — AD TERTIAM QUÆSTIONEM dicendum quod mi­
nister in sacramentis dupliciter operatur.
Uno modo2 verba pronuntians ; alio modo actum aliquem
exteriorem exercens, ut in baptismo patet. Et utrumque isto­
rum est sacramentalis causa ejus quod divina virtute quæ in
sacramentis latet perficitur.
149. — Causa autem sacramentalis significando efficit. Unde
in illis sacramentis in quibus utroque modo minister operatur,
oportet quod verba prolata significent actum exercitum, et actus
exterior significet interiorem effectum, ut in baptismo patet :
quia ablutio exterior quam verba formæ exprimunt, significat
interiorem ablutionem quam divina virtus perficit in sacramento
latens.
150. — Ubi ergo minister non operatur nisi verba pronuntians,
oportet quod verborum significatio immediate ad hoc quod
efficitur3 referatur.
151. — In hoc autem sacramento cujus4 perfectio in ipsa mate­
riæ consecratione consistit, non habet minister actum nisi pro­
nuntiationem5 verborum, sicut nec in aliqua alia materiæ sancti­
ficatione. Unde oportet quod verba formæ significent hoc quod
virtus divina in secreto facit. Hoc autem est esse corpus Christi
sub speciebus illis. Et ideo hæc est conveniens forma huic6 sacra­
mento : « Hoc est corpus meum », quæ hoc quod dictum est
significat.
152. — AD PRIMUM ergo dicendum quod in hoc sacramento
non geritur aliquid a ministro quod sit de essentia sacramenti,
1. F. om. « autem ». — 2. Ed. ad. « ut ». — 3. α « perficitur », e « reficitur
4. βγ « ejus ». — 5. Ed. « pronuntiatione ». — 6. Ed. « in ».

sicut erat in baptismo. Unde oportet quod verba significent id1
tantum quod divina virtute geritur. Omne autem faciens causât
ipsam factionem in hoc quod factum est ; nec oportet esse assimilationem factionis ad facientem, sed facti ad facientem, quia
ad hoc est intentio facientis.
Sicut autem in operibus artis et naturæ requiritur inter faciens
et factum similitudo secundum formam naturalem et artificia­
lem ; ita in causis sacramentalibus requiritur assimilatio vel
repræsentatio per modum significationis ; unde verba prolata
in hoc sacramento non deberent significare2 ipsam factionem vel
transsubstantiationem ut in fieri, sed ut in factum esse.
153. — Unde hæc non esset conveniens forma hujus sacra­
menti : « Hoc fit corpus meum », quia per hoc non significatur
aliquid esse vel non esse ; et similiter nec hæc : « Hoc mutetur »
vel « transsubslantielur in corpus meum », quia non significatur
esse vel non esse hoc, quod est principaliter intentum in hoc
sacramento.
154. — Vel dicendum quod alia verba significant3 agere et
pati, et ita motum aliquem, et quia in transsubstantiatione non
est motus aliquis, cum non sit subjectum commune, nec muta­
tio. quia terminus transsubstantiationisest praeexistens actu ; ideo
per nullum verbum congrue potuit tradi forma sacramenti
hujus nisi per verbum substantivum.
155. — Ad secundum dicendum quod minister non habet
actum exteriorem in consecratione in qua consistit essentia hujus
sacramenti, quamvis habeat actum exteriorem in dispensatione
quæ consequitur ad sacramentum. Et ideo actus ministri in
forma quæ est essentia sacramenti poni non debuit.

156. — AD QUARTAM QUÆSTIONEM dicendum quod, sicut
dictum est (152), verba formæ transsubstantiationem in suo ter­
mino significare4 debent, non secundum quod consideratur ut in
fieri. Esse autem est terminus transsubstantiationis cujus extrema
vel termini sunt duæ substantiæ. Et ideo in verbis formæ signifi­
cantur8 duo termini transsubstantiationis, et ipsa transsubstantiatio prout est in suo termino per verbum essendi.
157. —I n termino autem transsubstantiationis substantia quæ
erat terminus a quo non manet quantum ad naturam speciei,
sed solum quantum ad ejus accidentia, quibus ejus individuatio
cognoscebatur, sed substantia quæ est terminus ad quem, in
termino transsubstantiationis continetur in sacramento integre,
et quo ad naturam speciei, et quo ad accidentia propria.
1. Ed. « illud ». — 2. Ed. « signare ». — 3. Ed. « signant ». — 4. Ed. « signaro ».
— 5. Ed. « signantur ».

158. — Et ideo ex parte termini a quo, non ponitur illud quod
significaret naturam speciei, sed pronomen demonstrativum quod
notificat1 individuationem per accidentia, prout cadunt sub sensu.
Ex parte autem termini ad quem, ponitur nomen designans natu­
ram speciei, et pronomen non demonstrativum hujus substantiæ prout est sub sacramento, sed prout est Christi in propria
specie visibilis, quia sic verba formæ pronuntiavit.
Unde patet quod congrue in his quatuor verbis forma consistit :
« Hoc est corpus meum ».
159. — AD PRIMUM ergo dicendum quod circa hoc est
multiplex opinio.
Quidam enim dicunt quod hoc prononem « hoc » nullam de­
monstrationem facit, quia sumitur materialiter, cum verba
illa recitative a sacerdote proferantur.
160. — Sed hoc non potest stare ; quia secundum hoc verba
illa nullum ordinem haberent ad materiam præsentem, et sic
non fieret sacramentum. Augustinus enim dicit (tract. 80,
in Joan., n. 3; L·. 35, 1840) : « Accedit verbum ad elementum, et
fit sacramentum. »
161. — Et præterea. Eadem difficultas remanet de verbis
istis2 secundum quod fuerunt ab ipso Christo prolata.
162. — Et ideo Alii dicunt quod facit demonstrationem ad
intellectum, et est sensus : « Hoc est corpus meum » ; idest, per
hunc panem vel per has species significatur corpus meum, vel
significatum per « hoc corpus meum3».
163. — Sed illud iterum stare non potest ; quia cum in sacra­
mentis non efficiatur nisi quod significatur virtute dictorum ver­
borum, non fieret corpus Christi in altari secundum rei4 verita­
tem, sed secundum significationem tantum : quod est hæreticum ;
vel verba præmissa non essent forma hujus sacramenti. Nec potest
dici quod intentio proferentis verba facit ut his verbis consecretur
virtute divinitus collata ; quia virtus data sacramentis conse­
quitur significationem, et intentio ministri non potest ad alium
effectum sacramenta perducere, nisi qui eis significatur.
164. — Et ideo Alii dicunt quod « hoc » facit demonstratio­
nem ad sensum, et demonstrat panem non simpliciter, sed secun­
dum quod est transsubstantiatus in corpus Christi.
165. — Sed contra hoc est, quia panis transsubstantiatus
jam non est panis. Sed dum profertur hoc pronomen « hoc » non­
dum facta est tianssubstantiatio, quia jam alia verba non essent
de essentia formæ.
1. Ed. et e « signat », contra αβγδη. ■— 2. Ed. « iste ». —
hoc meum », e om. per homot. — 4. Ed. om. « rei ».

166. — CIum igitur1 non possit ad sensum demonstrari quod
actu non subest sensui, non poterit prædicto modo demon­
stratio sumi, nisi dicatur, sicut Alii dicunt quod2 totus sensus
locutionis et omnium partium ejus referendus est ad ultimum
instans pronuntiationis verborum, quia pro illo instanti pro quo
res est, habet locutio veritatem ; et est simile cum dicitur : « Nunc
taceo » vel3 « Nunc bibo », si statim tacere vel bibere incipiat.
167. — Sed hoc iterum non potest stare ; quia secundum hoc
significatio horum verborum præsupponeret transsubstantiationem jam factam ; ergo virtute verborum non fieret.
168. — Et præterea. Secundum hoc, sensus hujus locutionis
erit : « Corpus meum est corpus meum » : quod quidem virtute
horum verborum non fit.
169. — Et ideo aliter dicendum quod ea quæ sunt in voce,
proportionantur his quæ sunt in anima. Conceptio autem animæ
duobus modis se habet.
Uno modo ut repraesentatio rei tantum, sicut est in omnibus
cognitionibus acceptis a rebus ; et tunc veritas conceptionis
præsupponit entitatem rei sicut propriam mensuram, ut dicitur
in Meta. h, 1. 1053a, 31 ; 1. 2, n. 1956-9) et per modum hujus­
modi conceptionum se habent4 locutiones quæ causa significa­
tionis tantum proferuntur.
170. — Alio modo conceptio animæ non est repræsentativa rei,
sed magis præsignativa sicut exemplar factivum, sicut patet
in scientia practica qua; est causa rei ; et veritas hujus conceptio­
nis non præsupponit entitatem rei, sed præcedit ipsam natura­
liter quasi causa ejus5, etsi simul sint tempore. Et ad hunc mo­
dum se habent verba præmissa quia sunt significativa6 et factiva
ejus quod significatur. Unde veritas et significatio hujus locu­
tionis præcedit naturaliter entitatem rei quam significat7, et non
præsupponit ipsam, quamvis sit simul cum ipsa tempore, sicut
causa propria cum proprio effectu.
171. — Sed quia significatio et veritas locutionis quæ est simul
tempore cum transsubstantiatione consurgit ex consignificationibus partium successive prolatarum ; ideo oportet quod
dictio ultimo prolata compleat significationem locutionis, sicut
differentia specificata ; et simul cum significatione fiat entitas
rei ; et per consequens significationes primarum partium praece­
dant transsubstantiationem, quæ quidem non successive fit, sed
in instanti ultimo per significationem locutionis jam perfectam.
172. — Sic ergo hoc pronomen « hoc » neque demonstrat termi­
num ad quem transsubstantiationis determinate, quia jam signifi1. a« « ergo ». — 2. Ed. « quia ». — 3. Ed. om. « vel ». — 4. F. ad. α omnes ». —
5. Ed. om. < ejus ». — 6. α et ed. « significantia ». — 7. Ed. « signat ».

catio locutionis præsupponeret entitatem rei significatæ et non
esset causa ejus ; neque iterum demonstrat terminum a quo deter­
minate, quia ejus significatio impediret veritatem significationis
totius locutionis, cum terminus a quo non remaneat in ultimo
instanti locutionis. Relinquitur ergo quod demonstret hoc quod est
commune utrique termino indeterminate.
173. — Sicut autem in formalibus1 mutationibus commune
utrique termino est subjectum vel materia, distinguuntur autem
termini per formas accidentales vel substantiales ; ita in transsubstantiatione commune est2 accidentia sensibilia quæ remanent ;
diversitas autem est substantiarum. Unde sensus est : « Hoc con­
tentum sub his speciebus est corpus meum ». Et hæc est causa
quare cum pronomine non ponitur aliquod nomen, ne demon­
stratio ad aliquam speciem substantial determinetur.
174. — Sicut enim in locutione quæ significat tantum alterationem per se subjectum est subjectum3 commune alterationis,
ut cum dicitur : « Hoc fit album » ; ita oportet quod in locutione
quæ facit transsubstantiationem, subjectum sit hoc quod est
commune in transsubstantiatione.
175. —- Ad secundum dicendum quod ratio illa procederet,
si demonstratio pronominis ferretur ad contentum sub speciebus,
secundum quod est determinatum ad speciem panis ; quia corpus
Christi non potest prædicari de pane, nisi cum verbo importante
transitum. Sed sic non intelligitur demonstratio pronominis,
sed sicut dictum est (172).
176. — Ad tertium dicendum quod Dominus, Joan., vi,
loquebatur de hoc sacramento tantum secundum quod est
activum4 refectionis ; et quia refectioni magis convenit caro
quam corpus secundum similitudinem ad refectionem corpo­
ralem, ideo ibi potius dixit carnem quam corpus.
177. — Sed in forma sacramenti debet exprimi et essentia
sacramenti et significatio ipsius, et ideo potius debet dici corpus
quam caro ; tum quia essentialiter in hoc sacramento continetur
ex vi sacramenti non solum caro, sed totum corpus Christi ; tum
quia hoc sacramentum significat repræsentando Christi passio­
nem quæ erat per totum corpus.
178. —■ Significat etiam quasi rem ultimam, corpus mysticum,
scilicet Ecclesiam quæ propter distinctionem officiorum habet
similitudinem cum toto corpore ratione distinctionis membrorum.
Panis autem non est figura rei contentae in sacramento secundum
quod est corpus homogeneum, sed secundum quod ex diversis
1. a « corporalibus ».— 2. P. « communia sunt ». α ad. supra « sunt ». — 3. α om,
per homot. «est subjectum», α post, manu supra restituit ; γ et F. om.« subjectum»;
contra βδ et editiones præcedentes F.— 4. γ in margine « ad actum » sicut € et ed. ;
δ « aptum refectioni » contra αβ.

conficitur granis ; unde sua significatio magis aptatur ad totum
corpus quam ad carnem.
179. — Ad quartum dicendum quod hoc sacramentum directe
repra?sentativum est dominicæ passionis, qua Christus ut sacerdos
et hostia Deo se obtulit in ara crucis.
180. — Hostia autem quam sacerdos offert est una cum illa
quam Christus obtulit secundum rem, quia Christum realiter
continet. Minister autem offerens non est idem realiter, unde
oportet quod sit idem repræsentatione. Et ideo sacerdos conse­
crans prout gerit personam Christi, profert verba consecrationis
recitative ex persona Christi, ne hostia alia videatur.
181. — Et quia per ea quæ gerit respectu exterioris materiæ,
Christi personam repræsentat ; ideo verba illa simul et recitative1
et significative2 tenentur respectu præsentis materiæ quæ est
figura illius quam Christus præsentem habuit. Et propter hoc
dicitur convenientius : « Hoc esi corpus meum » quam : « Hoc est
corpus Christi ».
182. — Vel etiam propter hoc quod sacerdos non habet actum
exteriorem, qui sit sacramentaliter causa consecrationis, sed in
solis verbis prolatis consistit virtus consecrationis ; et ideo ex
persona illius proferuntur cujus virtute fit transsubstantiatio..

183. — AD QUINTAM QÜÆSTIONEM dicendum quod multa
sunt a Domino facta vel dicta quæ Evangelistæ non scripserunt,
ut patet Joan, xxi, 25, quæ tamen Ecclesia postea ab Apostolis
accepta fideliter conservavit3.
184. — Et secundum hoc dicendum AD PRIMUM quod4
sicut Innocentius Papa5 dicit ilib. iv de Sacro Altaris Mys­
terio. c. 5 ; L. 217, 8586) quamvis nusquam in sacra Scriptura
legatur quod Dominus ad cælum oculos sublevaverit in ccena,
tamen hoc Ecclesia ex traditione Apostolorum recitat, et satis
rationabiliter potest ex aliis locis Scripturæ colligi.
185. — Legitur enim Joan, xi, 41 quod in suscitatione Lazari
oculos ad Patrem elevaverit; et similiter Joan., xvii, 1, ora­
tionem ad Patrem fundens.
Hoc autem in arduis faciebat, gratias agens et exemplum nobis
ad Deum recurrendi præbens secundum illud Ps. cxxii, 1 :
« Ad te levavi oculos meos, etc. >;
186. — Et quia hoc sacramentum arduissimum est, ideo insti­
tuens hoc sacramentum probabiliter colligitur quod oculos ad
Patrem levaverit, gratias agens Patri de reparatione humani gene­
ris quæ hoc sacramento figuratur, et nobis ostendens virtute
divina hoc confici sacramentum.
1. Ed. « recitatione ».— 2. Ed. « significatione ».— 3. Ed. « observavit ». —4. Ed.
om. « quod ». — 5. Ed. om. « Papa ». — 6. Ed. ad. « quod ».

187. — Ad secundum dicendum quod, sicut dictum est (144)
hæc verba : « Accipite et manducate ex hoc omnes », non sunt de
substantia formæ ; et ideo non est tanta vis facienda, ut penitus
eadem observentur.
188. — Et præterea. « Comedere » et « manducare », in nullo
differentem habent significationem ; r.t quamvis circa ista verba
non ponatur in Evangeliis verbum manducandi, ponitur tamen
parum ante, Luc., χχιι, 15 : « Desiderio desideravi hoc pascha
manducare vobiscum, etc. »
189. — Ad tertium dicendum quod quamvis non exprimatur
in Evangelio hæc determinatio « omnes », tamen intelligitur, quia
sacramentalis manducatio est omnium, quamvis non spiritualis ;
ideo autem1 exprimitur circa sumptionem sanguinis in Evangeliis
praedicta dictio, quia sanguis in redemptionem effusus est ;
redemptio autem est omnium quantum [ad sufficientiam, quamvis
non quantum2] ad efficaciam.
190. — Vel quia ultimo traditur sumptio sanguinis, quod
circa eam dicitur, circa sumptionem corporis similiter intelligendum est.
ABTICULUS II

[I]
[Illi q. 78, a. 3 ; In Mal., c. 26 ; I ad Cor., c. 11, I. 6.]

191. — AD SECUNDUM SIC PROCEDITUR. Videtur
QUOD FORMA CONSECRATIONIS SANGUINIS CONSISTAT IN HIS TAN­
TUM verbis : « Hic est calix sanguinis mei », et hoc quod
• additur : « Novi et æterni testamenti, mysterium fidei qui pro
vobis et pro mullis effundetur in remissionem peccatorum » non
SIT DE FORMA.

1. Evangelist® enim convenire debent in his quæ sunt de
substantia formæ hujus sacramenti, quia verba formæ hujus
sacramenti recitative dicuntur ex persona Christi. Sed non con­
veniunt in verbis illis appositis, quia in nullo Evangelistarum
leguntur, nec ab Apostolo, I Cor., χι, haberi possunt. Ergo
non sunt de forma hujus sacramenti.
2. Præterea. Sicut panis transsubstantiatur in corpus Christi
per consecrationem, ita vinum in Christi sanguinem. Sed conse­
cratio quæ fit his verbis : « Hoc est corpus meum », sufficit ad
transsubstantiationem panis in corpus Christi. Ergo et hæc
verba : « Hic est calix sanguinis mei », sufficiunt ad transsubs­
tantiationem vini in sanguinem Christi. Ergo verba quæ sequun­
tur non sunt de forma.
1. Ed. « etiam ». — 2.
om. per homot. forsan « ad sufficientiam, quamvis
non quantum » contra ed. Cf. Infra, a. 2, qla 3 arg. 7 et ad 7 219 · — III S
d. 19, a. 2, 42 ; III, q. 78, a. 2 ; q. 79, a. 7, ad 2.
’

3. Præterea. Proprietates naturaliter consequuntur substan­
tiam rei. Sed illud quod sequitur substantiam, non potest esse
factivum transsubstantiationis. Ergo cum illa verba quæ sequun­
tur designent aliquas proprietates sanguinis in quem fit transsubstantiatio, videtur quod non sit de forma.
192. — SED CONTRA est quia Luc., xxn, 20, interponuntur
prædicta verba verbis formæ ; ita enim dicitur : « Hic est calix
novi testamenti in meo sanguine. »
.193. — Præterea. Hoc videtur ex ritu consecrationis ; quia
sacerdos non deponit calicem usque ad verba illa : « Hæc quo­
tiescumque feceritis » quæ non sunt de forma, quamvis sint
Domini verba.
[II]

194. — ULTERIUS. Videtur quod hæc verba inconve­
nienter ponantur1 : « Hic est calix sanguinis mei. »
1. Unius2 modi est transsubstantiatio panis in corpus Christi
et vini in sanguinem. Sed in transsubstantiatione panis in corpus
Christi ponitur corpus Christi in recto. Ergo in consecratione
vini poni debet sanguis Christi in recto, ut dicatur, sicut Magister
dicit in Littera (3) : « Hic est sanguis meus » ; sicut etiam habetur
Mat., xxvi, 28.
2. Præterea. In forma transsubstantiante ex parte prædicati
poni debet terminus in quem fit transsubstantiatio, ut ex dictis
patet (158). Sed transsubstantiatio non fit in calicem alicujus.
Ergo non debet prædicari in forma transsubstantiante.
3. Præterea. In forma sacramenti non debet poni aliquid
quod non sit de substantia sacramenti. Sed calix non est de
substantia sacramenti dum sit vas quoddam. Ergo* non debet
poni in forma sacramenti.
195. — SED CONTRA est quod dicitur Lue., χχπ, 20 : « Hic3
calix novi Testamenti in etc. »
Ad idem est etiam usus Ecclesiæ.
[III]

196. — ULTERIUS. V idetur quod etiam
sequuntur, inconvenienter ponantur.

verba

QUÆ

1. Testamentum enim videtur pertinere ad traditionem man­
datorum ; upde et tabulas continentes decem præcepta, dicuntur
tabulas testamenti. Sed traditio sacramentorum est alia a tradi­
tione mandatorum. Ergo in sacramentis non debet fieri mentio
de testamento.
1. Ed. « ponuntur ». — -· Ed. ad. κ enim ». — 3. αδ ad. « est ».

2. Præterea. Ambrosius dicit (IV de Sacram., c. 3 ; L. 16,
457) nostra sacramenta antiquiora esse sacramentis Judæorum.
Sed sacramenta Judæorum non pertinent ad novum testamen­
tum, sed ad vetus. Ergo nec in sacramento isto de quo Ambro­
sius loquitur, debet apponi « Novi testamenti ».
3. Præterea. Novum et æternum videntur ad invicem contrarietatem1 habere ; quia æternum est quod caret principio, novum
autem est quod quantum ad sui principium est propinquum.
Ergo est oppositio in adjecto2.
4. Præterea. Illud quod potest esse juvamentum erroris, non
debet apponi in forma sacramenti. Sed, sicut dicit Innocen­
tius III (lib. IV de Sacro Altaris Mysterio, c. 35 ;L. 217,8781.
quod dicitur :« Hoc mysterium », quibusdam est adjuvamentum
erroris, qui dicunt corpus Christi verum in altari non contineri,
sed per significationem tantum. Ergo inconvenienter ponitur
in forma.
5. Præterea. Hoc sacramentum, ut prius dictum est (34), præcipue videtur esse sacramentum caritatis, sicut et baptismus sacra­
mentum fidei. Ergo inconvenienter dicitur : « Mysterium fidei » ;
sed magis dicendum esset : « Mysterium caritatis ».
6. Præterea. Sicut sanguis Christi pro nobis est effusus, ita
corpus Christi pro nobis est traditum, ut ex verbis etiam Domini
habetur, Luc. xxii, 19 : « Hoc est corpus meum, quod pro vobis
tradetur ». Cum ergo hoc non apponatur in forma corporis conse­
crandi, nec in consecratione sanguinis de effusione fieri mentio
deberet.
7. Præterea. Quod dicitur : « Pro vobis et pro multis effun­
detur », aut accipitur de effusione quantum ad sufficientiam, aut
quantum ad efficaciam.
Si quantum ad sufficientiam, sic pro omnibus effusus est, non
solum pro multis.
Si autem quantum ad efficaciam quam habet solum in electis,
non videtur distinguendum fuisse inter Apostolos et alios.
8. Præterea. Baptismus magis ordinatur contra amotionem
mali quam eucharistia quæ maxime ordinatur ad perfectionem
in bono. Sed in forma baptismi non fit mentio de remissione
peccatorum. Ergo nec hic deberet dici : « In remissionem pecca­
torum3. »
197. — RESPONSIO. Dicendum AD PRIMAM QUÆSTIO­
NEM quod circa hoc diversimode aliqui dixerunt.
Quidam enim dicunt quod hoc est tantum de forma : « Hic est
1. F. « contrarietem ». — 2. F. « objecto ». — 3. a om. ner homot. « Era-o nec
hic... ».

calix sanguinis mei », ut forma utriusque consecrationis sit
consimilis.
198. — Sed quia conditiones1 appositæ ad subjectum vel
prædicatum sunt de integritate locutionis alicujus, ideo Alii
probabilius dicunt quod totum quod sequitur est de forma, cum
totum hoc quod additur non sit locutio per se, sed sit determi­
natio prædicati.
199. — AD PRIMUM ergo dicendum quod verba supradicta
ex magna parte possunt ex diversis locis sacræ Scripturae colligi,
quamvis non inveniantur alicubi simul scripta. Quod enim dici­
tur : « Hic est calix », habetur Luc. xxii, 20 et I Cor., xi, 25.
Quod autem dicitur : « Novi leslamenli », ex tribus habetur, Mât.
xxvi, 28 et Marc, xiv, 24 et Luc. xxn, 20. Quod autem dicitur,
« ælerni » et iterum, « Mysterium fidei », ex traditione Domini
habetur quæ per Apostolos ad Ecclesiam pervenit, secundum
illud I Cor., xi, 23 : « Ego2 accepi a Domino quod et Iradidi vobis ».
Evangelistæ enim non intendebant formas et ritus sacramen­
torum tradere, sed dicta et facta Domini enarrare.
200. — Ad secundum dicendum quod cum eucharistiæ sacra­
mentum sit memoriale dominicæ passionis, in consecratione cor­
poris Christi non repræsentatur nisi passionis subjectum8 ; sed
in consecratione sanguinis repræsentatur passionis mysterium
— non enim a corpore Christi sanguis ejus seorsum fuit nisi per
passionem — ; et ideo conditiones dominicæ passionis exprimun­
tur per verba sequentia magis in consecratione sanguinis quam in
consecratione corporis.
201. — Ad tertium dicendum quod quamvis illa quæ sequun­
tur sint ut proprietates consequentes Christi sanguinem inquan­
tum hujusmodi, sunt tamen essentiales sanguini Christi inquan­
tum est per passionem effusus. Non autem seorsum a corpore
consecraretur sanguis Christi, sicut nec aliæ partes ejus, nisi pro
eo quod est in passione effusus. Et ideo illa quæ sequuntur sunt
essentialia sanguini, prout in hoc sacramento consecratur ; et
ideo oportet quod sint de substantia formæ.

202. — AD SECUNDAM QUÆSTIONEM dicendum quod
hæc locutio : « Hic esi calix sanguinis mei », figurativa est, et
potest intelligi dupliciter.
Uno modo ut sit metonymica locutio, ut ponatur continens pro
contento, secundum quod dicere consuevimus, « Bibe calicem
vini », idest vinum contentum in calice. Ideo autem talis modus
locutionis congruus est huic formæ, quia sanguis de sui ratione
1. yô ad. » quæ sunt », αβ ad. n sunt » et post, manu ad. supra « quæ ». |— 2. Ed.
ad. « enim ». — 3. Ed. « substantia ».

non dicit aliquid potabile, immo magis aliquid quod natura
abhorret in potum. Et quia in hoc sacramento sanguis Christi
consecratur ut potus, ideo oportuit aliquid addi quod ad potum
pertineret, scilicet calicem.
203. — Alio modo potest intelligi, ut sit metaphorica locutio, ut
per calicem passio Christi designetur. Sicut enim calix vini
inebriat, ita et passio sui amaritudine quasi hominem extra se
ponit : Thren., m, 15 : « Replevit me amaritudinibus, inebriavit
me absynthio ». Et hoc modo loquendi usus est Dominus de sua
passione loquens, ut patet Mat. xxvi, 39 : « Transeat a me calix
iste » ; et hic modus loquendi etiam est conveniens in hac forma ;
quia, ut dictum est, in consecratione sanguinis exprimitur directe
mysterium passionis.
204. — Nec obstat quod solet objici quod locutiones figurativæ faciunt distrahere intellectum et ita sunt causæ evaga­
tionis, quia mens sacerdotis debet esse adeo fixa ad ea quæ dicit,
quod non qualibet levi actione1 evagetur.
205. — AD PRIMUM ergo dicendum quod corpus de sui
ratione non dicit aliquid repugnans cibo ex ipsa sui nominatione,
sicut sanguis repugnat potui ; et ideo non est similis ratio.
206. — Magister autem non posuit formam quantum ad
verba, sed quantum ad sensum.
207. — Ad secundum dicendum quod transsübstantiatio vini
non fit in ipsum calicem, sed in contentum, scilicet sanguinem
Christi, prout est potus et prout est per passionem fusus ; et
ideo objectio cessat.
208. —■ Ad tertium dicendum quod quamvis vas illud non
sit de substantia sacramenti, tamen contentum et significatum
est de substantia sacramenti ; et secundum hoc intelligitur
locutio.
209. — AD TERTIAM QUÆSTIONEM dicendum quod, sicut
dictum est (200), verba illa quæ adduntur in consecratiope san­
guinis exprimunt conditiones passionis, et præcipue secundum
quod operantur2 in sacramentis.
Sunt autem tria in passione consideranda, secundum quod in
sacramentis operatur.
210. — Primo effectus quem inducit, qui est remissio peccatorum ; et hoc tangitur in hoc quod dicit : « qui pro vobis et
pro multis etc. »
' 211. — Secundo medium quo iste effectus in alios traducitur,
quod est fides, qua mediante habet effectum et in his qui praeces­
serunt et in his qui sequuntur ; et quantum ad hoc dicit, « Mys1. Ed. « occasione

€ « levigatione ». — 2. Ed. « operatur ».

«
.

terium fidei » : quod quidem potest referri et1 ad ipsam passionem
quæ est mysterium fidei, ut occultum quoddam latens in fide
omnium Christi fidelium, et præcipue antiquorum apud quos
erat in mysterio abscondita2 diversimode figurata ; et ad ipsum
sanguinem prout in sacramento continetur, quod quidem latet
sub speciebus et maximam habet difficultatem ad credendum ;
unde antonomastice dicitur « Mysterium fidei ».
212. — Tertio finis ad quem perducit, qui est aeternorum
perceptio, ad quem introducit Christus per sanguinem propriæ
passionis, in quo novum testamentum confirmatur, non quidem
promittens temporalia, ut prius, sed aeterna ; et quantum ad
hoc dicit : « Novi et æterni testamenti ».
Et quia finis prius est in intentione, ideo, fine præmisso, per
medium ad effectum passionis ostendendum verba formæ per­
ducunt.
213. — AD PRIMUM ergo dicendum quod testamentum
proprie est hereditatis percipiendæ institutio filiis a patre. Et
ideo testamentum proprie pertinet ad promissionem honorum
quæ nobis a Patre coelesti disponuntur, ad quod quidem testa­
mentum præcepta se habent sicut via ad consequendum here■ ditatem promissam ; et ita per posterius testamentum ad man­
data pertinet.
214. — Ad secundum dicendum quod antiquitas illa intelligiturquantum ad similitudinem ritus. Dicitur autem hoc testa­
mentum novum et ratione hujus sacramenti quod in renovatione
mundi institutum est tempore gratiæ, et iterum ratione promis­
sionis per sanguinem Christi confirmatæ quæ vetus impedimen­
tum consequendæ hereditatis amovit ; et sic quasi quædam
innovatio promissionis per mortem Christi facta est.
215. — Ad tertium dicendum quod dicitur novum et æternum diversis rationibus : novum quidem ratione jam dicta ;
aeternum, vel ratione bonorum æternorum de quibus est testa­
mentum, vel ratione hujus sacramenti continentis Christum qui
est persona æterna, vel ratione prædestinationis æternæ hanc
gratiam præparantis.
216. — Ad quartum dicendum quod nihil prohibet id quod
esi in aliquo occultatum et figuratum, secundum veritatem ibi­
dem esse. Et ideo frivolum juvamentum sui erroris accipiunt
qui negant Christi sanguinem secundum veritatem in.altari esse
propter hoc quod est ibi etiam secundum mysterium.
217. — Ad quintum dicendum quod eucharistia dicitur
sacramentum caritatis Christi expressivum et nostræ factivum.
Sed fides supponitur ad effectum hujusmodi sacramenti, quo3
1. Ed. om. « et ». — 2. Ed. « abscondite ». — 3. Ed. « qua ».

mediante aliquis effectum participet. Et ideo potius ponit ut
medium perducens ad effectum fidem quam caritatem.
218. — Ad sextum dicendum quod hujus solutio ex dictis
patet ; quia hoc accidit propter hoc quod in consecratione corpo­
ris non significatur passio, sicut in consecratione sanguinis.
219. — Ad septimum dicendum quod sanguis Christi effusus
est pro omnibus quoad sufficientiam, sed pro electis tantum
quoad efficaciam ; et ne putaretur effusus pro Judæis tantum
electis quibus promissio facta fuerat, ideo dicit « vobis », qui ex
Judæis, et « multis », scilicet multitudine gentium.
220. —Vel per Apostolos sacerdotes significat1 quibus median­
tibus ad alios effectus passionis per dispensationem sacramen­
torum pervenit, qui etiam pro seipsis et pro aliis orant.
221. — Ad octavum dicendum quod remissio peccatorum
non ponitur hic ut proprius effectus hujus sacramenti, sed ut
effectus passionis quæ per consecrationem sanguinis exprimitur.
De mutatione autem, additione et subtractione idem dicendum
est2 hic quod supra dictum3 est de forma baptismi d. 3 (q. 1, a. 2,
sol. 2, 3 et 4).
ARTICULUS III
[III, q. 78, a. 4 ; in Mat., c. 26.]

222. — AD TERTIUM SIC PROCEDITUR. Videtur quod
VERBIS PRÆDICTIS NON INSIT ALIQUA VIS CREATA AD TRANSSUBSTANTIATIONEM

FACIENDAM.

1. Damascenus enim dicit (IV de Fide, c. 13 ; G. 194, 1139),
quod « sola virtute Spiritus sancti fit conversio panis in corpus
Christi ». Sed virtus Spiritus sancti non est virtus creata. Ergo
nulla virtus creata inest his verbis, per quam fiat transsubstantiatio.
2. Præterea. Opus transsubstantiationis videtur esse diffi­
cilius quam opus creationis ; quia citius ratio consentit creationi
quam huic conversioni, cum quidam etiam philosophi ratione
naturali ducti creationem posuerint. Sed nulla virtus creata,
secundum communem opinionem, potest Deo cooperari in opere
creationis. Ergo multo minus in opere hujus conversionis.
3. Præterea. Difficilius est convertere panem in substantiam
corporis Christi, quam purissimos sanguines Virginis ; quia
corpus Christi et sanguines Virginis habent materiam commu­
nem, quæ est subjectum conversionis : quod non potest esse in
conversione panis in corpus Christi. Sed in formatione corporis
1. Ed. « designat ». — 2. Ed. om. « est ». — 3. Ed. « positum ».

Christi ex Virgine non fuit aliqua virtus creata active operans,
ut in III lib. d. 3 (q. 2, a. 2) dictum est. Ergo nec verbis prædictis
inest aliqua virtus creata ad transsubstantiandum.
4. Praeterea. Nulla virtus creata potest operari aliquid supra
naturam. Sed conversio panis in corpus Christi est maxime
supra naturam, cum non servetur modus mutationis naturalis ;
quia neque est subjectum commune, et terminus ad quem est
præexistens actu. Ergo non potest per virtutem creatam verbis
formæ collatam-hujusmodi conversio fieri.
5. Præterea. Virtus activa directe proportionatur ei ad quod
actio terminatur ; quia hoc est intentum ab agente et ex eo
denominatur actio. Sed corpus Christi ad quod terminatur con­
versio, est multo dignius qualibet pura creatura. Ergo cum
agens debet1 esse nobilius facto, non potest aliqua virtute creata
aliquid in corpus Christi converti.
G. Præterea. Faciens et factum, causa et causatum, debent
esse simul ; quia quod non est, non potCst aliquid facere vel ali­
cujus causa existere. Sed cum conversio prædicta fiat in instanti
et verba formæ successive proferantur, quando fit conversio,
verba illa non possunt simul esse, nisi secundum aliquid mini­
mum sui. Ergo in2 virtute aliqua quæ insit verbis, non potest
fieri hujusmodi conversio.
7. Præterea. Verba ista non habent virtutem ex seipsis :
hoc planum est. Si ergo habent aliquam hujusmodi virtutem,
oportet quod eis sit divinitus data. Oportet autem hanc virtutem
esse simplicem, cum ejus effectus sit in instanti. Simplex autem
virtus non potest successive dari, et ejus subjectum oportet esse
simplex. Cum ergo verba prædicta compositionem habeant et
successionem, non potest ipsis talis virtus esse collata.
8. Præterea. Inconveniens videtur facere aliquid nobilissi­
mum quod statim desinat esse. Sed virtus transsubstantians
est nobilissima : quod patet ex nobilitate effectus. Ergo cum
verba formæ statim esse desinant, inconveniens videtur si eis3
virtus transsubstantiandi data est a Deo.
9. Præterea. Verba ista non faciunt conversionem praedictam,
nisi a sacerdote dicta. Sed anima sacerdotis magis est capax
virtutis alicujus divinæ quam verba prolata ab ipso. Ergo magis
dicendum est quod hæc virtus in sacerdote sit quam in verbis :
si tamen aliqua virtus creata ad transsubstantiationem operetur.
223. — SED CONTRA est quod Dionysius dicit in fine Eccl.
Hier. (n. 10; G. 3, 566) in « ipsis », scilicet « consummativis invo­
cationibus », idest formis sacramentorum, « esse virtutes opera­
tions ex Deo ». Sed verba prædicta sunt forma dignissimi sacra1. Ed. Λ debeat ». — 2. αβ ad. « in », contra γδέζη et ed. — 3. Ed. « ei ».

menti. Ergo est in ipsis aliqua virtus ad transsubstantianduni.
224·. — Præterea. Ambrosius dicit (IV de Sacram., c. 4 ; L. 16,
458) quod sermo Christi creaturas mutat, et sic ex pane fit corpus
Christi consecratione coelestis verbi. Verbum autem Christi est
forma prædicta a Christo instituta et ex ejus persona recitata.
Ergo virtute horum verborum fit transsubstantiatio.
225. — Præterea. Sacerdos non operatur ad transsubstantiationem nisi proferendo verba. Si ergo verbis non inesset virtus
ad transsubstantiandum, tunc sacerdos non haberet aliquam po­
testatem spiritualem conficiendi ; et sic non haberet ordinem,
qui est quædam potestas ad hoc principaliter.
226. — RESPONSIO. Dicendum quod circa hoc est duplex
opinio.
Quidam enim dicunt quod nulla virtus creata inest his
verbis, qua fiat transsubstantiatio ; sed quod dicitur quadam
alia1 virtute horum verborum transsubstantiationem fieri, inteliigendum est quod divina institutione firmatum est ut ad prola­
tionem horum verborum conversio prædicta fiat virtute divina
tantum ; et sic etiam dicunt in omnibus aliis sacramentis, ut
supra d. 1. (q. 1, a. 2, sol. 2) dictum est.
227. — Sed hæc opinio dignitati sacramentorum novæ legis
derogat et dictis sanctorum obviare videtur.
228. — Et ideo dicendum est quod in verbis praedictis, sicut
et in aliis formis sacramentorum, inest2 aliqua virtus ex Deo ;
sed hæc virtus non est qualitas habens esse completum in natura,
qualiter est virtus alicujus principalis agentis secundum formam
suam, sed habet esse incompletum, sicut virtus quæ est in
instrumento ex intentione principalis agentis, et sicut simili­
tudines colorum in aere, ut supra d. 1 (q. l,a.2, sol. 2) dictum est.
229. — AD PRIMUM ergo dicendum qued dictio exclusiva
adjuncta principali agenti non excludit agens instrumentale.
Non enim sequitur : Solus hic faber facit cultellum ; ergo martellus nihil ad hoc operatus est. Virtus enim instrumenti non est
nisi quædam redundantia virtutis agentis principalis ; unde in
toto actio non attribuitur instrumento, sed principali agenti,
secundum Philosophum {De gener, animal, β 6. 742a, 25.)
230. — Et propter hoc ex hoc quod dicitur quod sola virtute
Spiritus sancti fit hujusmodi conversio, non excluditur virtus
instrumentalis quæ est in verbis præmissis.
231. — Ad secundum dicendum quod virtus creata præsupponit materiam in qua operetur : quod quidem contingit esse
dupliciter.
1. Ed. « aliquando », — 2. Ed. « est ».

Uno modo ita quod sit mutationis subjectum, sicut accidit in
conversionibus naturalibus.
Alio modo ita quod subsit termino a quo, non autem mutationi,
sicut accidit in dicta conversione.
232. — Sed creatio neutro modo materiam præsupponit ;
et ideo magis potest aliquid Deo cooperari instrumentaliter in
hac conversione quam in opere creationis.
233. — Utrum autem majoris virtutis sit ista conversio vel
creatio, dicetur infra d. 11.(q. 1, a. 3, sol. 4).
234. — Ad tertium dicendum quod si in conceptione unio
includatur quæ simul cum ipsa facta est, major difficultas fuit
in conceptione quam in transsubstantiatione ; quia illa unio est
terminata ad esse divinæ personæ, hæc autem transsubstantiatio
ad corpus Christi, quia panis non convertitur nisi in corpus Christi.
Si autem conceptionis opus includat tantum conversionem
sanguinum purissimorum Virginis in corpus Christi, sic major
difficultas est in hac conversione quam in illa1, unde potuit etiam
alicui creaturæ conferre quod in illa conceptione sibi cooperare­
tur ; quamvis non fuisset conveniens propter dignitatem Christi
servandam, quod tunc fiebat simpliciter, prius non existens :
quod’ hic non accidit. Et ideo nihil deperit dignitati corporis
( hristi, si aliqua creatura accipiat instrumentalem virtutem ope­
randi in id quod in corpus Christi transsubstantiatur.
235. — Ad quartum dicendum quod nulla creatura potest
agere ea quæ sunt supra naturam quasi principale agens, potest
tamen agere quasi agens instrumentale a virtute increata motum ;
quia sicut creaturæ inest obedientiæ potentia ut in ea fiat quid­
quid Creator disposuerit, ita2 ut ea mediante fiat : quod est ratio
instrumenti.
236. — Ad quintum dicendum quod virtus agentis principalis
respicit principaliter terminum ad quem; sed virtus causæ instrumentalis quandoque non attingit ad terminum ad quem, sed
habet operationem suam in his quæ sunt circa terminum : sicut
qualitates activæ dementares non attingunt ad animæ rationalis
introductionem.
237. — Et similiter hic contingit ; quia virtus illa instrumentalis
quæ inest verbis, habet operationem supra substantiam panis,
quia « verbum ad elementum accedit », secundum Augusti­
num (160), non est autem aliquo modo causa eorum quæ in termino
ad quem sunt, sicut quod sint accidentia sine subjecto, vel alicujus
hujusmodi ; et ideo objectio cessat.
238. — Ad sextum dicendum quod virtus hæc conversiva
quæ est in his verbis, cum sit sacramentalis, sequitur significa1. Ed. ad, « conceptione ». — 2. Ed. ad. « etiam ».

tionem, ut dictum est (226-7). Significatio autem existentis con­
versionis, cum importet ordinem unius ad alterum, non potest
fieri per dictionem, sed oportet quod per orationem fiat ; cujus
partes quamvis successive proterantur, tamen significatio est tota
simul, quod tunc complet ultima orationis particula ad modum
difïerentiæ ultimæ in definitionibus ; et hac significatione existente, in ultimo prolationis instanti fit transsubstantiatio.
239. — Ad septimum dicendum quod significatio orationis,
quamvis relata ad partes quibus fit significatio videatur compo­
sita, tamen relata ad rem significatam simplex est, inquantum
significat unum quid1, scilicet compositionem hujus cum hoc :
sicut etiam Philosophius dicit in V Mela, (δ 14. 1020b,
7-8; 1. 16, n. 990) quod substantia senarii non est bis tria, sed
semel sex quam ibi qualitatem nominat.
Unde sicut ad hanc qualitatem senarii se habent partes ejus
ut dispositiones materiales, non ut qualitates partium, sicut partes
unius qualitatis totius ; ita significationes partium sunt dispo­
sitiones ad significationem totius orationis quæ consurgit ex signi­
ficatione ultimæ partis in ordine ad omnes præcedentes ; quia
virtus conversiva sequitur significationem, ut dictum est (238).
Et ideo in ipso complemento significationis datur illa virtus
orationi toti, ita quod singulæ partes se habent materialiter tan­
tum ad illam virtutem.
240. —· Ad octavum dicendum quod valde conveniens est
quod omne quod2 est propter aliquid, esse desinat perfecto hoc
ad quod erat. Et quia virtus illa non erat ad perfectionem ejus
cui dabatur, sed magis ad faciendum conversionem de qua loqui­
mur, cum sit tantum instrumentalis virtus, ut dictum est (229),
ideo non est inconveniens, si statim conversione facta, et verba
et virtus verborum esse desinant.
241. — Ad nonum dicendum quod quando aliquod opus
perficitur pluribus instrumentis, virtus instrumentalis non est
complete in uno, sed incomplete in utroque, sicut manu et penna
scribitur.
242. — Ei similiter contingit in proposito ; quia virtus instru­
mentalis ad faciendam prædictam conversionem non tantum
est in verbo sed3 in sacerdote ; sed in utroque incomplete, quia
nec sacerdos sine verbo, nec verbum sine sacerdote conficere
potest.
243. — Et quia sacerdos est similior principali agenti quam
verbum, quia gerit ejus figuram, ideo, simpliciter loquendo, sua
virtus instrumentalis est major et dignior, unde etiam permanet
et ad multos hujusmodi effectus se habet, virtus autem verbi
1. Ed. om. « quid ». — 2. Ed. om. « omne quod ». — 3. Ed. « vel ».

transit et ad semel tantum est ; sed secundum quid est potentior
virtus verbi, inquantum effectui1 proprinquior, quasi2 signum
ipsius : sicut etiam penna est scripturæ propinquior, sed manus
scribenti.
ARTICULUS IV

[I]
[Infra, d. 11, q. 2, a. .1, sol, 1, ad 4 ; Ill, q. 78, a. 6 ; In Mat., c. 26 ; I ad Cor., c. 11,1, 6.)

244. — AD QUARTUM SIC PROCEDITUR. Videtur quod
FORMÆ EXPECTENT SE IN OPERANDO.

1. Sicut enim se habet res ad rem, ita se habet forma ad for­
mam. Sed res corporis non est sine re sanguinis, quia non conse­
cratur corpus Christi signe sanguine. Ergo nec forma corporis
operatur sine forma sanguinis.
2. Præterea. Hoc sacramentum est unum. Sed propter uni­
tatem sacramenti species duae, scilicet panis et vini, se habent
in ratione unius signi, ut dictum est (25). Ergo similiterduæ formæ
se habent in ratione unius formæ. Sed in una forma partes se
expectant invicem ad agendum, ut dictum est (28). Ergo et forma
corporis expectat formam sanguinis.
3. Præterea. In baptismo tres immersiones se expectant in
agendo. Ergo et similiter hæ duæ prolationes verborum.
245. — SED CONTRA. Si statim verbis prolatis, quando est
orationis significatio, non esset ibi verum corpus Christi, hæc
esset falsa : « Hoc esi corpus meum. » Sed in sacramento veritatis
non contingit aliquid3 esse falsum. Ergo forma prima non ex­
pectat secundam in operando.
246. — Præterea. Hostia non est adoranda ante consecra­
tionem. Sed secundum communem morem4 Ecclesiæ, statim
dictis primis verbis forihæ super panem, ante formam sanguinis
elevatur hostia a5 populo adoranda. Ergo ante formam sanguinis
hostia est consecrata.

[II]
[III, q. 83, a. 6, ad 1.]

247. — ULTERIUS. Videtur quod deficiente sacerdote
Christi consecrationem non debet alius

post corporis

PROCEDERE AD CONSECRATIONEM SANGUINIS.
I. αβ om. « effectui ». red ad. -upra ; contra yS et ed. — 2. α « quam », β '« quod », δ
« quia » contra γςη et ed. — 3. Ed. « aliquod. » — 4. Ed. « modum ». — 5. Ed.
ont. « a ».

1. Quia unius sacramenti unus debet esset minister. Sed
consecratio utraque ad unum sacerdotem pertinet. Ergo ab una
ministro fieri debet.
2. Præterea. Sacerdos consecrans gerit figuram Christi, ex
cujus persona verba proferuntur. Sed Christus non est divisus,
ut dicitur I Cor., i, 13. Ergo nec verba dividi debent ut a diversis
proferantur.
248. — SED CONTRA. Ad perfectionem hujus sacramenti
utraque consecratio requiritur. Si ergo consecrato corpore non
consecratur sanguis, sacramentum remanet imperfectum : quod
est inconveniens.

[III]
249. — ULTERIUS. Videtur

quod hæc verba sine aliis

QUÆ IN CANONE MlSSÆ DICUNTUR, NON HABEANT VIM CONFI­
CIENDI.

1. Quia in hoc sacramento requiritur intentio faciendi quod
facit Ecclesia, et sic intentio debet esse secundum statuta Ecclesiæ regulata. Sed proferens hæc verba tantum, non servat Eccle,siæ statuta. Ergo non conficit.
2. Præterea. Verba quibus fit consecratio, per se prolata, ad
personam dicentis referuntur. Sed conversio panis et vini non
fit in corpus et sanguinem dicentis, sed in corpus et sanguinem
Christi. Ergo sine verbis præmissis quibus verba formæ determi­
nantur ad personam Christi, scilicet : « Qui pridie quam pate­
retur etc. » non potest fieri conversio.
3. Præterea. Si verbis prædictis tantum posset fieri conse­
cratio, tunc aliquis in periculo mortis existens, posset licite sine
verbis præcedentibus conficere : sicut aliquis in necessitate potest
baptizare omissis illis quæ sunt ad decorem sacramenti. Sed
hoc nunquam licet. Ergo sine verbis aliis ista non habent vim
convertendi.
250. — SED CONTRA est quod Ambrosius dicit (IV de
Sacr., c. 4 ; L. 16, 458) : « Sacramentum istud quod accipis, sermone
Domini conficitur » ; et loquitur de verbis prædictis. Ergo sine
aliis ista prolata habent vim conficiendi.
251. —■ Præterea. Virtus conversiva sequitur significationem
verborum, ut dictum est (239). Sed verba formæ absque præce­
dentibus sufficienter significant hoc quod in sacramento hoc
faciendum est. Ergo sine aliis habent vim conversivam.

252. — RESPONSIO. Dicendum AD PRIMAM QUÆSTIO­
NEM quod Quidam dixerunt cfuod prima forma non habet effec­
tum suum nisi prolata forma secunda ; nec secunda haberet
effectum, nisi prima prius prolata ; nec tamen periculose ado­

ratur hostia ante consecrationem sanguinis, quia non adoratur
quod est, sed quod erit.
253. — Sed illud1 non potest stare ; quia forma materiæ
proportionari debet ; unde sicut materiæ distinctæ sunt nec ad
invicem commixtæ, ita formæ divisim operantur : quod patet
ex hoc quod utraque per se completam significationem habet.
254. — Et ideo dicendum cum Aliis quod formæ prædictæ
non expectant se mutuo in operando.
255. — AD PRIMUM ergo dicendum quod in hoc sacra­
mento dupliciter aliquid continetur: scilicet ex vi sacramenti et
ex naturali concomitantia. Et quia sacramentum est institutum
in usum fidelium, ideo ex vi sacramenti continetur in hoc sacra­
mento quod in usum fidelium venit. Et quia in pane consecrato
non continetur sanguis Christi secundum quod est in usum
potus fidelium, ideo non continetur ibi .ex vi sacramenti, sed ex
naturali concomitantia qua convenit ut corpus Christi non sit
sine sanguine ; et e contrario est de vino consecrato. Unde panis
non convertitur per vim primorum verborum in corpus exsangue2,
sed in corpus sine sanguine veniente in usum potus fidelium.
256. — Causa autem quare divisim sanguis a corpore conse­
cratur, cum nunc non sit divisus, potest sumi ex usu ad quem est
sacramentum, quia manducatio in cibo et potu consistit ; et ex
eo quod per sacramentum repræsentatur, quia in passione san­
guis Christi a corpore divisus fuit.
257. — Ad secundum dicendum quod duæ formæ in hoc
sacramento non pertinent ad unum sacramentum quasi unam
formam constituant, sicut ex diversis dictionibus constituitur
una forma ; sed pertinent ad unum sacramentum mediantibus
diversis partibus hujus sacramenti ; et ideo utraque habet seor­
sum effectum suum supra partem ad quam ordinatur.
258. — Ad tertium dicendum quod tres immersiones refe­
runtur ad unum characterem qui est res et sacramentum in
baptismo, sed diversæ formæ referuntur ad diversa quæ sunt
res et sacramentum hic ; et ideo non est simile.

259. — AD SECUNDAM QUÆSTIONEM dicendum quod
secundum statutum concilii Toletani [Decret, c. 7, q. 1, c. « Nihil
contra », L. 187, 572) si sacerdos impeditur ut cœptum Missarum
officium explere non possit, alius sacerdos debet explere quod
ille inchoavit, ita quod incipiat sequens sacerdos ubi primus
dimisit, si sciatur ; si autem nesciatur, debet a capite incipere,
Non enim dicitur iteratum quod nescitur esse factum.
1. αδ « istud ». — 2. δ « cum sanguine », P « et sanguinem », F. « ex sanguine »,
contra αβγ, quamvis postea βγ cor. in « et sanguinem ».

260. — Nec aliquid per hoc derogatur unitati sacramenti ; quia
omnes unum sumus in Christo propter fidei unitatem.
261. — Secundum tamen Innocentium tertium {De sacro
altaris mysterio, lib. IV, c. 22 ; L. 217, 872) consultius est ut
illa hostia jam consecrata seorsum posita, super aliam deinceps
totum officium iteretur.
Et per hoc patet solutio ad objecta.
262. — AD TERTIAM QUÆSTIONEM dicendum quod Qui­
dixerunt quod ista verba in quibus forma consistit (132), ut
dictum est, si per se dicantur sine aliis, non faciunt conversionem
ad minus sine illis quæ sunt in canone Missæ.
263. — Sed hoc non videtur probabile ; quia secundum
Augustinum (in Joan., tract. 80, η. 3 ; L. 35, 1840' « accedit
verbum ad elementum et fit sacramentum ». Verbum autem quo
accedente ad elementum1 fit sacramentum, a Sanctis dicitur
esse verbum Salvatoris ; unde alia sunt de solemnitate sacra­
menti, non de necessitate.
264. — Et ideo cum Aliis dicendum est quod in his verbis
sine aliis potest confici corpus Christi, quamvis graviter peccaret
qui hoc faceret.
265. — Et quod hæc opinio sit verior, patet ex hoc quod non
sit idem canon Missæ apud omnes et secundum diversa tempora,
diversa sunt in canone Missæ superaddita.
266. — AD PRIMUM ergo dicendum quod ad sacramentum
requiritur intentio faciendi quod facit Ecclesia in essentialibus
sacramento, non autem in his quæ pertinent ad decorem vel
solemnitatem sacramenti, sicut in baptismo patet.
267. — Ad secundum dicendum quod ex ipsa intentione pro­
ferentis possunt verba formæ ad personam Christi referri, etiam
verbis aliis non præmissis, si sacerdos verba prædicta in persona
Christi dicere intenderet2.
268. ■— Ad tertium dicendum quod baptismus est sacramen­
tum necessitatis ; et ideo concessum est ut imminente necessi­
tatis articulo possit aliquis baptizare sine solemnitate ab
Ecclesia instituta.
269. — Secus autem est de hoc sacramento ; quia alicui in
necessitate constituto sufficeret spiritualiter manducare, si sacramentaliter manducare non posset; et ideo in nullo casu a
peccato excusaretur.
dam

1. αβ ad. « et » sed β expungit. ■— 2. α « intenderit »,

[Injra d. 13, Expos. Lit. ; d. 15, q. 4, a. 3, sui. 1 ; III, q. 83, a. 4 ; 1 ad Tim. c. 2. I. 1.]

270. —■ « Post sacramentum baptismi et confirmationis etc.
i^Videtur quod male crdinet. Quia quod est per essentiam, prius
est quam id quod est per participationem. In hoc autem sacra­
mento continetur Christus per essentiam, in aliis vero per parti­
cipationem suæ virtutis. Ergo hoc sacramentum ante omnia
alia determinare debuit.
271. — Præterea. Dionysius (De eccles. Hier. ; G. 3, 391 sq.)
aliter ordinat. Prius enim de baptismo, et postea de eucharistia,
et postea de chrismate determinat. Ergo videtur quod Magis­
ter hic ordinem pervertat.
272. — Et dicendum ad primum quod sacramenta sunt ordi­
nata ad usum fidelium. Unde ordo sacramentorum non attenditur
secundum contentorum ordinem, sed secundum quod veniunt
in usum fidelium. Et ideo baptismus ante eucharistiam ab
omnibus ponitur.
273. — Ad secundum dicendum quod Dionysius determinat
de sacramentis secundum quod sunt actiones hierarchicæ, ut
supra d. 2 (q. 1, a. 2, c.) dictum est ; et ideo ordinem sacramento­
rum attendit, secundum quod per ea distinguuntur personæ, ut
in hierarchia et ordine.
274. — Et quia eucharistia non importat aliquam distinctionem
supra baptismum, cum ex hoc ipso quod baptizatur aliquis ad
eucharistiæ perceptionem deputetur, confirmatio autem addit ;
ideo praemittit eucharistiam confirmationi, sicut commune ad
proprium.
275. — Magister autem determinat de sacramentis secundum
quod sacramenta sunt medicinæ quædam sanctificantes ; et ideo
secundum ordinem sanctificationum ordinat sacramenta ; et
quia amplioris sanctificationis est eucharistia quam confirmatio,
ideo postremo de ea determinat.
276. — « Intelligi datur antiquiora esse etc. » (Ie).
Videtur hoc esse falsum ; quia hoc sacramentum quoad rem
fuit ante adventum Christi, quoad speciem autem et ritum
fuerunt sacrificia quæ erant sacramenta Judæorum, etiam ante
Melchisedech.
Et dicendum quod loquitur quantum ad figuram hujus sacra­
menti per similitudinem speciei et ritus. Sacramenta autem quæ
in lege naturæ fiebant, non erant figuræ sacramentorum veteris
legis, sed magis passionis Christi.

277. — « Consecratio quibus fit verbis ? » (3a).
Videtur falsum esse quod dicit ; quia non dicitur : « Accipite
et edite, sed manducate » ; et præterea hoc non est de forma, ut
dictum est supra (144). Item non dicitur : « Hic esi sanguis
meus », sed : « Hic est calix sanguinis mei. »

Et dicendum quod Magister non intendit hic definite ponere
verba quibus fit consecratio, sed explanare quod verbis Domini
I
fit ; non tamen in omnibus verbis quæ ipse ponit, nec eisdem
numero, sed eisdem quoad sensum.

(

■

278. — « Reliqua1 autem omnia quæ dicuntur, etc. » (3b).
Sciendum quod eorum quæ in officio Missæ dicuntur, quædam
dicuntur per sacerdotem, quædam per ministros, quædam a
toto choro.
Ea quidem quibus populus immediate ordinatur ad Deum,
per sacerdotes tantum dicuntur qui sunt mediatores inter popu­
lum et Deum : quorum quædam dicuntur publice, spectantia ad
totum populum in cujus persona ipse solus ea Deo proponit,
sicut orationes et gratiarum actiones ; quædam pricatim, quæ ad
officium ipsius tantum spectant, ut consecrationes et hujusmodi
orationes quas ipse pro populo facit, non2 tamen in persona populi
orans ; et in omnibus præmittit : « Dominus vobiscum », ut mens
populi Deo conjungatur ad ipsum per intentionem erecti. Et quia
populus in his quæ ad Deum sunt, sacerdotem ducem habet,
ideo in fine cujuslibet orationis populus consentit respondens :
« Arnen ». Unde et omnis sacerdotis oratio alte terminatur, etiam
si privatim fiat.
279. — Ad ea vero quæ per minjsterium aliorum divinitus sunt
tradita, per ministros altaris populus ordinatur.
280. — Ea vero quæ ad dispositionem populi perlinent, chorus
prosequitur : quorum quædam a sacerdote inchoantur, quæ ad
ea pertinent quæ rationem humanam excedunt, quasi divinitus
accepta ; quædam chorus per seipsum, quibus illa declarantur
quæ rationi sunt consona.
Item quædam pertinent ad populum ut præparatoria ad divina
percipienda ; et hæc a choro præmittuntur his quæ a ministris et
sacerdote dicuntur ; quædam vero ex perceptione divinorum in
populo causata et hæc sequuntur.
281. — His ergo visis, sciendum est quod quia omnis nostra
operatio a Deo inchoata, circulariter in ipsum terminari debet,
ideo Missæ officium incipit ab oratione et terminatur in gratia­
rum actione. Unde tres habet partes principales : scilicet prin­
cipium orationis quod durat usque ad epistolam ; medium,
celebrationem ipsam quæ durat usque ad postcommunionem ;
et finem gratiarum actionis exinde usque in finem.
282. — Prima pars duo continet : scilicet populi præparationem ad orationem et ipsam orationem3. Præparatur autem populus ad orationem tripliciter.
Primo per devotionem quæ excitatur in introitu ; unde et
sumitur ex aliquo pertinente ad solemnitatem in cujus devotio­
nem populus congregatur, et psalmus etiam adjungitur.
Secundo per humiliationem quæ fit per « Kyrie eleison », quia
misericordiam petentes miseriam profitentur, et dicitur novies

1. Ed. « per reliqua ». — 2. Ed. om. « non ». — 3. αβ$€η om. per homot. « et
ipsam orationem ».

propter novem ordines Angelorum vel propter fidem Trinitatis,
secundum quod quaelibet persona1 in se consideratur et in or­
dine ad alias duas2.
Tertio per rectam intentionem quae ad caelestem patriam et
gloriam dirigenda est , quæ omnem rationem humanam excedit ;
et hoc fit per « Gloria in excelsis », quam2 chorus prosequitur
sacerdote inchoante ; et ideo non dicitur nisi in solemnitatibus
quæ nobis cælestem solemnitatem repræsentant ; in officiis vero
luctus omnino intermittitur.
Deinde sequitur oratio ad Deum pro populo fusa quam sacerdos
publice proponit præmisso « Dominus vobiscum », quod sumitur
de Ruth, ii, 4. Pontifex autem dicit : « Pax vobis » gerens typum
Christi qui his verbis discipulos post resurrectionem allocutus est,
Joan, xx, 19, 21.
283. — Secunda autem pars principalis tres partes continet.
Prima est populi instructio usque ad offertorium ; secunda, mate­
riae oblatio usque ad præfationem ; tertia, sacramenti consum­
matio usque ad postcommunionem.
Instructio autem populi fit per verbum Dei, quod quidem a
Deo per ministros suos ad populum pervenit. Et ideo ea quæ ad
instructionem plebis pertinent non dicuntur a sacerdote, sed a
ministris.
Ministerium autem verbi Dei esi triplex. Primum auctoritatis,
quod competit Christo qui dicitur minister, Rom., xv, 8, de quo
dicitur Mat., vii, 29 : « Erat autenP in potestate docens ».
Secundum manifeslæ veritatis quæ competit prædicatoribus
novi testamenti, de quo dicitur II Cor., m, 6 : « Qui et idoneos
nos fecit ministros, etc. »
Tertium figurationis quod competit prædicatoribus veteris
testamenti.
Et ideo doctrinam Christi proponit diaconus. Et quia Christus
non solum est homo, sed Deus ; ideo diaconus præmittit : « Do­
minus vobiscum », ut ad Christum quasi ad Deum homines atten­
tos faciat.
Doctrina vero prædicatorum novi testamenti proponitur per
subdiaconos. Nec obstat quod aliquando ab eis legitur loco Epistolæ aliquid de veteri Testamento, quia prædicatores novi testa­
menti etiam vetus prædicant.
Doctrina vero prædicatorum veteris testamenti per inferiores
ministros legitur non semper, sed illis diebus quibus præcipue
configuratio novi et veteris testamenti designatur, ut in jejuniis
quatuor temporum, et quando aliqua celebrantur quæ in veteri
lege figurata sunt, sicut passio, nativitas, baptismus et aliquid5
hujusmodi.
Et quia utraque doctrina ordinat ad Christum, et eorum qui
præibant, et eorum qui sequebantur ; ideo doctrina Christi
postponitur quasi finis.
1. βγ ad. « et ». — 2. Ed. om. « duas ». — 3. αδ « quem », ed. « quod », contra
βγνη. — lt. β « enim ». — 5. Ed. « aliquod ».

Ex doctrina autem ordinante ad Christum duplex effectus in1
populo provenit, quibus etiam homo præparatur ad doctrinam
Christi : scilicet profectus virtutum qui per graduale insinuatur
— dicitur enim a gradu quo ascenditur de virtute in virtutem, vel
a gradibus altaris ante quos dicitur, — et exultatio habita de aeter­
norum spe, quod insinuat « Alleluia » ; unde et replicatur propter
stolam animæ et corporis. In diebus vero et officiis lucius intermit­
titur, et loco ejus tractus ponitur qui asperitate vocum et proli­
xitate verborum præsentis miseriæ incolatum insinuat. Tempore
autem Resurrectionis duplex « Alleluia » dicitur propter gaudium
resurrectionis capitis et membrorum.
Effectus autem evangelicæ doctrinae est fidei confessio ; quæ,
quia supra rationem est, a sacerdote inchoatur symbolum fidei
et chorus prosequitur, nec dicitur nisi in illis solemnitatibus de
quibus fit mentio in symbolo, sicut de nativitate, resurrectione,
de Apostolis qui fidei fundatores extiterunt, ut dicitur2 I Cor., m,
10 : « Ut sapiens architectus fundamentum posui. »
284. — Deinde sequitur secunda pars partis secundæ princi­
palis quæ perlinet ad maleriæ consecrandae oblationem ; et hic3 tria
, continentur4. Praemittitur enim offerentium exultatio, quasi præparatoria, in offertorio, quia « hilarem datorem diligit Deus »,
11 Cor., ix, 7 ; exprimitur ipsa oblatio dum dicitur : « Suscipe
sancta Trinitas » ; petitur oblationis acceptatio5 per orationes
secreto dictas, quia hoc sacerdotis tantum est Deum oblationibus
placare, ad quam orationem sacerdos per humilitationem6 se
præparat dicens « In spiritu humilitatis etc7. » Et quia hæc tria
prædicta exigunt mentis erectionem ad Deum, ideo omnibus
tribus præmittitur : « Dominus vobiscum », loco cujus quando
oratio secreta facienda est, dicitur : « Orate fratres. »
285. ■—■ Tertia pars secundæ principalis partis quæ ad sacra­
menti perceptionem pertinet, tria continet : Primo præparationem ; secundo sacramenti perfectionem, ibi : « Te igitur etc. ; »
tertio sacramenti sumptionem8, ibi : « Oremus. Præceptis etc9. »
Praeparatio autem populi et ministrorum et sacerdotis ad tantum
sacramentum fit per devotam Dei laudem ; unde in præfatione,
in qua fit dicta præparatio tria continentur.
Primo populi excitatio ad laudem, ubi sacerdos præmisso
« Dominus vobiscum » quod ad totam hanc tertiam partem refe­
rendum est, inducit ad mentis erectionem, dicens : « Sursum
corda », et ad gratiarum actionem, dicens : « Gratias agamus etc10.»
Secundo Deum implorat ad laudem suscipiendum, ostendens
laudis debitum, dicens : « Vere dignum », ratione dominii, unde
subdit : « Domine sancte » ; « justum » ratione paternitatis, unde
subdit : « Paler omnipotens » ; « æquum », ratione Deitatis, unde
subdit : « Ælerne Deus » ; « salutare » ratione redemptionis, unde
subdit : « Per Christum Dominum nostrum ». Quandoque vero
1. Ed. om. «■ in ». — 2. Ed. om. « dicitur ». — 3. Ed. « hæc ». — 4. Ed. « conti­
net ». — 5. Ed. & acceptio ».— 6. Ed. « humilitatem ». — 7. Ed. om. « etc. ». —
8. Ed. « susceptionem ». — 9. Ed. om. « etc. ». — 10. Ed. om. « etc. » et sæpe hic.

adjungitur aliqua alia laudis materia secundum congruentiam
solemnitatis, sicut : « Et te in Assumptione etc. » ; etiam propo­
nens1 laudis exemplum : « Per quem majestatem etc. »
Tertio populus laudes exsolvit et Divinitatis, assumens Ange­
lorum verba : « Sanctus, sanctus, sanctus etc. » Is., vi, 3 ; et huma­
nitatis Christi, assumens verba puerorum : « Benedictus qui
venit, etc. » Mat., xxi, 9.
286. — Illa aytem pars quæ perfectionem sacramenti conti­
net, in 1res dividitur, secundum tria quæ sunt de integritate
hujus sacramehti : scilicet aliquid quod est sacramentum tantum ;
aliquid quod est res et sacramentum ; aliquid quod est res
tantum.
In prima ergo2 parte continetur benedictio oblatæ materiæ
quæ est tantum sacramentum ; in secunda corporis et sanguinis
Christi consecratio, quod est res et sacramentum, ibi : « Quam
oblationem » ; in tertia, effectus sacramenti postulatio quod est
res tantum, ibi : « Supra quæ propitio etc. »
Circa primum duo facit sacerdos. Primo petit oblationis bene­
dictionem quæ dicitur donum a Deo nobis datum, munus Deo
a nobis oblatum, sacrificium ad nostram salutem a Deo sancti­
ficat um. Secundo petit offerentibus sive pro quibus offertur salu­
tem. ibi : « in primis quæ tibi etc. »
Ubi tria facit. Primo commemorat eos pro quorum utilitate
offertur hostia tam quantum ad generalem statum Ecclesiæ,
quam quantum ad speciales personas, ibi : « Memento. » Secundo
commemorat eos in quorum offertur reverentia, ibi : « Communi­
cantes » ; et ponitur Virgo quæ Christum in templo obtulit, Apos­
toli qui ritum offerendi nobis tradiderunt, et Martyres qui seipsos
Deo obtulerunt, non autem Confessores, quia de eis3 antiquitus
non solemnizabat Ecclesia, vel quia non sunt passi sicut Christus,
cujus passionis memoriale est hoc sacramentum. Tertio conclu­
ditur expresse quid per oblationem hostiæ impetrandum petatur,
ibi : « Hanc igitur oblationem etc. »
287. — « Quam oblationem ». Hæc pars ad consecrationem
pertinet, quæ tria continet. Primo imploratur consecrantis vir­
tus. Secundo perficitur consecratio, ibi : « Qui pridie. » Tertio
exponitur rei consecratæ commemoratio, ibi : « Unde et memo­
res etc. »
Verba autem illa quæ ibi dicuntur : « Benedictam, adscriptam, etc. » possunt referri uno modo ad hoc quod est res
contenta in hoc sacramento, scilicet Christum qui est hostia
« benedicta » ab omni macula peccati immunis ; « adscripta »,
idest præfigurata figuris veteris testamenti et prædestinatione
divina præordinata ; « rata », quia non transitoria ; « rationa­
bilis », propter congruitatem ad placandum ; « acceptabilis »,
propter efficaciam.
Alio modo possunt referri ad ipsam hostiam, quæ est sacra1. Ed. « proponitur ». — 2. Ed. « igitur. » — 3. Ed. « iis ».

mentum tantum ; quam petit fieri : « benedictam », ut Deus eam
consecret ; sed1 ut confirmet quantum ad memoriam : « adscriplam » ; quantum ad propositum immobile : « ratam » ; ut eam2
acceptet : « rationabilem », quantum ad judicium rationis; «acceplabilem », quantum ad beneplacitum voluntatis.
Tertio modo possunt referri ad effectum. Unde dicit : « Benedic­
lam », per quam benedicimur ; « adscriplam », per quam in coelis
adscribamur ; « rufam», per quam in membris Christi censeamur;
« rationabilem », per quam a bestiali sensu eruamur ; « acceplabilem », per quam Deo accepti simus.
288, — « Supra quæ propitio etc.3 ». Hic petit sacerdos sacra­
menti effectum : et primo effectum gratiæ ; secundo effectum
gloriæ, ibi : « Memento etiam Domine etc. »
Circa primum duo facit. Primo petit acceptari sacramentum,
quod est gratiæ causa. Secundo petit dari gratiæ donum, ibi :
« Supplices te rogamus » ; cujus expositio infra, 13 d. ponetur.
Effectum autem gloriæ primo petit jam mortuis, ibi « Memen­
to » ; secundo adhuc vivis, ibi : « Nobis quoque, etc. »
Completur autem canon Missæ more orationum aliarum in
Christo ibi : « Per Christum Dominum nostrum etc. » per quem
hoc sacramentum originem habet et quantum ad substantiam ;
unde dicit, « creas », propter esse naturæ, « sanctificas », propter
esse sacramenti ; et quantum ad virtutem; unde dicit, « Vivificas »,
propter effectum gratiæ quæ est vita animæ ; « benedicis », propter gratiæ augmentum ; el quantum ad operationem sive usum ;
unde dicit : « Et præstas nobis ».
289. — « Oremus. Praeceptis salutaribus, etc. » Hic ponitur
sacramenti perceptio, ad quam præmittitur præparatio communis
et specialis.
Communis triplex : primo enim ponitur sacramenti petitio in
oratione dominica, in qua dicitur : « Panem nostrum etc. » ;
secundo percipientium expiatio per orationem sacerdotis : « Libera
nos » ; tertio pacis adimpletio, ibi : « Pax Domini. » Hoc enim
sacramentum est sanctitatis et pacis ; et quia pax Christi exsu­
perat omnem sensum, ideo pacis petitio a sacerdote inchoatur,
cum dicit « Pax Domini », et a choro completur, cum dicitur :
« Agnus Dei » ; et sic tria a sacerdote incepta prosequitur, scilicet,
« Gloria in excelsis », quod pertinet ad spem ; « Credo in unum
Deum », quod pertinet ad fidem ; « Pax Domini », quod pertinet
ad caritatem. Petit autem populus misericordiam quantum ad
amotionem mali contra miseriam culpæ et pœnæ, et pacem quantum ad consecutionem omnis boni ; unde ter « Agnus Dei » dicitur.
Præparatio autem specialis sacerdotis sumentis fit per orationes
quas privatim dicit : « Domine Jesu Christe », et si quæ aliæ sunt.
290. — Tertia pars principalis est gratiarum actionis, et con­
tinet duo : rememorationem accepti beneficii in cantu antiphonæ
1. Ed. « et ». — 2. Ed. « ante ». — 3. Ed. om t « etc. » et multipliciter postea.

post communionem, et gratiarum actionem in oratione quam
sacerdos prosequitur, ut conformiter finis Missæ principio res­
pondeat.
291. — Sciendum autem quod in officio Missæ, ubi passio
repræsentatur, quædam continentur verba græca, sicut « Kyrie
eleison », idest Domine miserere ; quædam hebraica, sicut « Alle­
luia », idest laudate Deum, « Sabaoth », idest exercituum, « Ho­
sanna », salva obsecro, « Arnen », idest vere vel fiat ; quædam
latina quæ patent ; quia his tribus linguis scriptus est titulus
crucis Christi, Joan., xix, 20.

I

i

DISTINCTIO IX
De

duobus modis manducandi

1. — Et sicut duæ sunt res illius sacramenti, ita etiam1 duo modi mancandi : Unus sacramentalis, scilicet2 quo boni et mali edunt ; alter spiri­
tualis, quo soli boni manducant. »(Glossa Lyrani ad I Cor., xi, 29.)
Unde Augustinus (serm. 71, c. 11, n. 7 ; L. 38, 453) « Quid est Chris­
tum manducare ? Non est hoc solum in sacramento corpus ejus accipere —
multi enim indigne accipiunt ■— sed in ipso manere, et habere ipsum in
se manentem. Spiritualiter enim manducat qui in unitate Christi et Ecclesiæ quam sacramentum significat manet. » « Nam qui discordat a Christo
nec carnem Christi manducat, nec sanguinem bibit, etsi tantæ rei sacramen­
tum ad judicium sui quotidie accipiat. » (lib. Sent. Prosp. n. 341 ; L. 45,
1890.)
a. ■— Spiritualem manducationem Augustinus distinguens a sacramentali (in Joan., tr. 25, n. 12 ; L. 35, 1602) : « Ut quid paras ventrem et
dentem ? Crede et manducasti. » « Credere enim in eum, hoc est manducare3
panem et vinum*. Qui credit in eum, manducat eum.. » (Ibid., tr. 26, n. 1)
Item (ibid., n. 18 ; L. 35, 1614) : « Quomodo manducandus est Christus ?
Quomodo ipse dicit (Joan., vi, 57) : « Qui manducat meam carnem
et bibit meum sanguinem, in me manet et ego in illo. » Si in me manet et
ego in eo, tunc bibit : qui vero in me non manet, nec ego in illo, etsi accipit
sacramentum, acquirit magnum tormentum. »
• b. — Item (Beda in I Cor., x, 16) : « Nulli ambigendum est, tunc quemquam3 corporis et sanguinis6 Domini participem fieri, quando Christi mem­
brum efficitur, nec alienari ab illius panis calicisque consortio, etiamsi
antequam illum panem edat et calicem bibat, de hoc sseculo in unitate cor­
poris Christi constitutus abscedat; quia illius sacramenti beneficio non pri­
vatur, quando ille habere1 hoc quod illud sacramentum significat3, inveni­
tur. » In illo enim sacramento corpus et sanguinem suum nobis commen­
davit, quod et fecit nos ipsos. Nam et nos corpus ipsius facti sumus.
Item (Sent. Prosp., n. 341 ; L. 45, 1890). « Qui discordat a Christo, non
manducat carnem ejus, nec bibit sanguinem, etsi tantæ rei sacramentum
ad judicium sibi quotidie accipit. »
De errore quorumdam qui dicunt a bonis
Christi sumi

tantum

corpus

2. — Hæc verba et alia hujusmodi, ubi de spirituali manducatione agitur,
Quidam obtuso corde legentes, erroris caligine involuti sunt, adeo ut
præsumpserint dicere, corpus et sanguinem Christi a bonis tantum sumi,
et non a malis.
3. — Sed indubitanter tenendum est a bonis sumi non modo sacramentaliter, sed et spiritualiter ; a malis vero tantum sacramentaliter ; idest
sub sacramento, scilicet sub specie visibili carnem Christi de Virgine
1. Quar. ad. « et ». — 2. Quar. om. « scilicet ». — 3. Ed. » comedere ». — 4. Ed .
« verum ». — 5. Quar. « quemque ».— 6. Quar. «sanguinisque». — 7. Quar. «in.».
—: 8. Ed. « signat ».

sumptam, et sanguinem pro nobis fusum sumi, sed non mysticam, quæ
tantum bonorum est.
Quod subditis probatur testimoniis.
Gregorius1 (tie Corp, et Sang. Dom. c. 20 ; L. 150, 436) : « Est quidem
in peccatoribus et indigne sumentibus vera Christi caro et verus sanguis,
sed essentia, non salubri efficientia. »
a. — Item Augustinus (in Joan., tr. 6, n. 15 et tr. 62, n. 1 ; L. 35,
1432, 1801) : « Multi indigne accipiunt corpus Domini, de quibus ait Apos­
tolus (I Cor., xi, 29) : « Qui manducat panem et bibit calicem Domini
indigne, judicium sibi manducat et bibit. » Per quod docemur quam sit
cavendum male accipere bonum. Ecce enim jactum est2 malum, dum male
accipitur bonum ; sicut e contra3 Apostolo factum est bonum, cum bene
accipitur malum, scilicet dum stimulus satanse patienter portatur. Ergo et
mala prosunt bonis, sicut angelus satanse Paulo, et sancta obsunt malis ;
bonis sunt ad salutem, malis ad judicium. Unde qui manducat et bibit
indigne, judicium sibi manducat et bibit; non quia res illa mala est. sed quia
malus male accipit quod bonum est. »
Idem (lib. V de Bapt. cont. Donat, c. 8, n. 9 ; L. 43, 181) : « Indigne quis
sumens corpus Christi, non efficit ut, quia malus est, malum sit quod acci­
pit ; vel quia non ad salutem accipit, nihil accipiat. Corpus enim et sanguis
Domini nihilominus erat in illis quibus ait Apostolus. : « Qui manducat
indigne etc. »
His aliisque pluribus aperte ostenditur quod etiam a4 malis verum
corpus Christi et sanguis sumitur, sed sacramentaliter, non spiritualiter.

De

intelligentia quorumdam verborum

4. — Secundum hos duos modos sumendi intelligentia quorumdam
verborum ambigue dictorum distinguenda est.
Ait enim Augustinus (Glossa ad I Cor., xi, 24) : « Bonus accipit
sacramentum et rem sacramenti ; malus vero sacramentum et non rem. »
Sacramentum hic dicit corpus Christi proprium de Virgine natum5 ;
rem vero spiritualem Christi carnem. Bonus ergo utramque Christi
carnem accipit ; malus vero tantum sacramentum, idest corpus Christi
sub sacramento, et non rem spiritualem.
Item (in Glossa) : « Non manducans manducat, et manducans non
manducat ; quia non manducans sacramentaliter aliquando manducat spi­
ritualiter », et e converso.
a. — Et qui manducant spiritualiter, veritatem carnis et sanguinis
dicuntur sumere, « quia ipsam efficientiam habent, idest remissionem pec­
catorum », (Lanfrancus de corp, et sang. Dom. c. 20; L. 150, 436) pro quo
videtur orari, cum dicitur : « Perficiant in nobis, Domine, quæsumus, tua
sacramenta quod continent, ut quod nunc specie gerimus, rerum veritate
capiamus. (Postcom. in sabbato IV Temp, septembris) » Rerum veritatem
dicit ipsam efficientiam ; quasi dicat· : Per hæc sacramenta præsta ut
sicut sacramentaliter carnem Christi sumimus, ita spiritualiter sumamus.
« Vel petit sacerdos ut Christus, qui nunc specie panis et vini sumitur,
manifesta visione, sicut in essentia Divinitatis est, quandoque capiatur. »
Constat ergo7 a bonis et a malis sumi corpus Christi ; sed a bonis ad
salutem, a malis ad perniciem.

1. Lanfbancls. — 2. Ed. om. « est ». — 3. Ed. « contra ». —- 4. Ed. om. · a ».—
5. Quar. « ductum ». ·— 6. Quar. om. « dicat ». —· 7. Quar. « igitur ».

DIVISIO TEXTUS
5. —■ « Et sicut sunt duæ res, etc1 » (1).
Postquam determinavit Magister de sacramento eucharistiæ
secundum se, hic determinat de usu ipsius.
Et dividitur in partes tres. In prima distinguit duos modos
manducandi corpus Christi. In secunda excludit ex determinatis
quemdam errorem, ibi : « Hæc verba et alia hujusmodi etc. » (2).
In tertia manifestat quædam dubia ex prædeterminatis, ibi :
« Secundum hos duos modos etc. (4). »
Secunda dividitur in duas. In prima ponit errorem. In secunda
excludit ipsum, ibi : « Sed indubitanter tenendum etc. » (3).

Hic quaeruntur quinque :

Primo, de ipsa manducatione corporis Christi.
Secundo, qui possint manducare.
Tertio, utrum peccatoribus liceat corpus Christi manducare.
Quarto, utrum corporaliter pollutis.
.Quinto, quibus sit dandum ad manducandum.
ARTICULUS I
[I]
6. — AD PRIMUM SIC PROCEDITUR. Videtur quod Cor­
Christi non debeat sumi per modum manducationis.
1. Quia quod manducatur per os intrat. « Omne autem quod
per os intrat, in ventrem vadit et per secessum emittitur », ut
dicitur Mat. xv, 17 : quod dignitati corporis Christi non competit.
Ergo non debet per modum manducationis sumi.
2. Præterea. Quod manducatur, ad manducantem trahitur.
Sed, dicut dicit Dionysius, 4 cap. de Div. Nom. (G. 3, 693) nos
non trahimus Deum ad nos, sed magis nos in Deum. Ergo non
debemus2 Deo conjungi per modum manducationis.·
3. Præterea. Hoc sacramentum ordinatur ad refectionem
mentis. Sed refectio mentis quæ erit in patria, erit per visionem.
Ergo corpus Christi deberet dari videndum, non manducandum.
7. — SED CONTRA est quod dicitur Joan., vi, 56 : « Caro
mea vere est cibus ». Sed usus cibi non est ut videatur, sed ut
manducetur. Ergo non debet videri tantum corpus Christi, sed
manducari.
8. — Præterea. Oportet membra capiti realiter conjungi, ad
pus

1. Ed. cm. « etc » et sir deinceps. — 2. Ed. ad. « nos ».

hoc quod vivificentur. Sed per visum non conjungitur nobis
aliquid realiter, sed secundum similitudinem tantum. Ergo non
per visum, sed per manducationem corpus Christi sumi debet.

9. — ULTERIUS. Videtur quod manducatio corporis
Christi sit de necessitate salutis.
1. Sicut enim dicitur de baptismo, Joan., hi, δ : « Nisi guis
renatus fuerit ex aqua et Spiritu sancto, non potest introire in
reanum cœlorum1 »;7 φita dictumφ est Joan., 'vi
t , ’ 54 : « Nisi manducaveritis carnem Filii hominis et biberitis ejus sanguinem non
habebitis vitam in vobis. » Sed propter verba prædicta dicitur
baptismus sacramentum necessitatis. Ergo eadem ratione manducatio corporis Christi est de necessitate salutis.
2. Præterea. Innocentius III dicit (de sacro Altaris mysterio
lib. IV, c. 42; L. 217, 883) quod « manducandus est agnus, ut
a vastante Angelo prolega mur. » Sed protegi a vastante Angelo
est de necessitate salutis. Ergo et prædicta manducatio.
3. Præterea. Per istam manducationem Christo incorporamur. Sed hoc est de necessitate salutis, sicut et a peccato mundari. Ergo prædicta manducatio est de necessitate salutis, sicut
et poenitentia' et baptismus quibus a peccatis mundamur.
10. — SED CONTRA. Pueri baptizati salutem consequuntur,
cum gratia in baptismo detur. Sed eis non datur corpus Christi
manducandum. Ergo manducatio prædicta non est de necessi­
tate salutis.
11. — Præterea. Baptismi ministerium propter hoc quod est
de necessitate salutis, omnibus est concessum in casu necessitatis. Sed hoc sacramentum per solos sacerdotes perfici potest.
Ergo non est sacramentum necessitatis.
[III]
[III, q. 80, a. 1 ; De Ven. Sacram. Altar., serm. 17 : in Joan., c. 6, 1. 6, 7 ; I ad Cor.,
c. 11, 1. 7.]

!

12. — ULTERIUS. V IDETUR QUOD MALE DISTINGUANTUR
Littera (1).
1. Corpus2 Christi est cibus spiritualis. Sed cibi corporalis
manducatio semper est corporalis. Ergo et hujus cibi mandu­
catio semper est spiritualis ; et ita non sunt duo modi mandu­
cationis.
2. Præterea. In aliis sacramentis non attenditur aliqua dis­
tinctio nisi ex parte recipientis tantum, sicut quod quidam
duo modi manducationis in

1. Ed. « Dei », — 2. Ed. ad. « enim ».

accedunt ficti, quidam non. Sed hæc distinctio videtur esse
ex parte ipsius sacramenti. Ergo inconvenienter ponitur.
3. Præterea. Ubi unum propter alterum, ibi unum tantum.
Sed manducatio sacramentalis est propter spiritualem. Ergo
una non debet contra alteram1 distingui.
13. — SED CONTRA. Videtur QUOD SINT PLURES MODI.
4. Quia usus hujus sacramenti dicitur manducatio. Sed in
hoc sacramento sunt tria : scilicet id quod est sacramentum tan­
tum, eta id quod est res et sacramentum, et id quod est res tan­
tum. Ergo debent esse tres modi manducationis.
14. —■ Præterea. In baptismo etiam fit trimembris divisio
suscipientium : quidam enim suscipiunt rem et sacramentum ;
quidam sacramentum et non rem ; quidam rem et non sacra­
mentum. Sed susceptio hujus sacramenti dicitur manducatio.
Ergo hic etiam debet distingui triplex modus manducandi.
15. — RESPONSIO. Dicendum AD PRIMAM QUÆSTIONEM
quod, sicut supra3 (d. 8, 16) dictum est, ad perfectionem sacra­
mentorum novæ legis exigitur quod sit aliquod sacramentum in
quo Christus nobis realiter conjungatur et uniatur, non solum
per participationem virtutis ejus sicut est in aliis sacramentis.
Et quia sacramentum est sensibile signum, ideo oportet quod
alicui sensui usus sacramenti approprietur.
16. —■ In sensibilibus autem est triplex differentia.
Quædam enim sentientibus neque conjunguntur neque uniun­
tur, sicut ea quæ sentiuntur per medium extrinsecum ut in visu
praecipue accidit et auditu et olfactu, sed solum similitudines
sensibilium ad sensum referuntur.
Quædam autem sensibilia conjunguntur quidem, sed non
uniuntur realiter, sed secundum assimiliationem qualitatis4 tan­
tum, sicut accidit in tactu ; quia qualitates tangibilium immu­
tant tactum nec tamen ex tangente et tacto fit unum nisi secun­
dum quid.
Quædam autem et conjunguntur et uniuntur, sicut accidit
in cibis et potibus.
17. — Et ideo sumptio hujus sacramenti congrue per modum
manducationis fit. Alia vero sacramenta novæ legis quibus per
virtutem eis inditam Christo similamur5, fmnt in tangendo tan­
tum, ut baptismus. Figurae autem veteris testamenti quæ solam
similitudinem Christi venturi habebant, significabant per modum
visionis.
Competit etiam manducatio passioni Christi in hoc sacra­
1. Ed. « aliam ». — 2. Ed. om. « et ». — 3. Ed. om. « supra ». — 4. γ « quan­
titatis ». — 5. Ed. « assimilamur ».

mento repraesentatae, per quam corpus Christi vulneratum fuit ;
convenit etiam effectui, qui est robur animæ.
18. — AD PRIMUM ergo dicendum quod ratio illa procedit
de cibo qui ordinatur ad refectionem corporis quem oportet
digeri, et sic impuro separato in membra converti ; sed cibus
iste ordinatur ad refectionem mentis ; et propter hoc ratio non
sequitur.
19. — Ad secundum dicendum quod de ratione manduca­
tionis est quod aliquid per os introrsum sumatur ; sed esse in
aliter in spiritualibus et1 corporalibus sumitur ; quia in corpo­
ralibus quod est in, continetur sicut locatum in loco ; in spiri­
tualibus autem quod est in, continet sicut anima corpus. Et ideo
convenienter cibus corporis trahitur ad corpus ut contentum ad
continens ; cibus autem mentis trahit ad se mentem, ut conti­
nens contentum : propter quod Augustinus (VII, Conf., c. 10;
L. 32, 742) dicit sibi dictum : « Non tu me mutabis in te sicut
cibum carnis tuæ ; sed tu mutaberis in me. »
20. — Ad tertium dicendum quod res visa beatificans per
essentiam suam videnti conjungetur in patria : quod quidem non
accidit in visione corporali. Et quia oportebat hanc conjunctio­
nem significari per aliquod sensibile signum, oportuit illud sensi­
bile ad hoc assumi quod realiter conjungatur et uniatur.
21. ■— In patria autem signis sacramentalibus opus non erit ;
nihilominus propter similitudinem ad ea quæ nunc geruntur, fre­
quenter illis beata visio nobis per figuram manducationis in
Scriptura exprimitur.

22. — AD SECUNDAM QÜÆSTIONEM dicendum quod
gratia est sufficiens causa gloriæ ; unde omne illud sine quo
potest haberi gratia, non est de necessitate salutis. Hoc autem
sacramentum gratiam præsupponit, quia præsupponit baptis­
mum in quo gratia datur ; nec debet peccato præveniri quod
gratiam privet ; et ideo quantum est de se, non est de necessitate
salutis.
23. — Sed de ordinatione Ecclesiæ homines obligantur secun­
dum Ecclesiæ statutum corpus Christi semel in ànno sumere.
24. — AD PRIMUM ergo dicendum quod Dominus loquitur
de manducatione spirituali sine qua non potest esse salus.
25. — Ad secundum dicendum quod Innocentius loquitur
quantum ad institutionem Ecclesiæ, vel etiam quantum ad
manducationem spiritualem.
26. — Ad tertium dicendum quod incorporatio spiritualis ad
1. Ed. ad. « aliter in ».

Christum potest esse sine manducatione sacramentali. Et ideo
non oportet quod sit sacramenti susceptio de necessitate salutis.

27. — AD TERTIAM QÜÆSTIONEM dicendum quod divisio
formalis alicujus sumitur penes id quod competit ei per se et
non per accidens.
Usus autem alicujus rei per se et non per accidens, est
quando utitur quis re aliqua ad hoc ad quod instituta est.
28. — Unde cum manducatio dicat usum hujus sacramenti,
quod quidem ad hoc institutum est ut quis re sacramenti potiatur,
distinguetur manducatio secundum duas res hujus sacramenti :
ut manducatio sacramentalis1 respondeat ei quod est res et sacra­
mentum ; manducatio vero spiritualis12 ei quod est res lanium.
29. — AD PRIMUM ergo dicendum quod manducatio cibi
corporalis non præsupponit aliam manducationem quæ sit ejus
causa, sicut manducatio spiritualis præsupponit sacramentalem
quasi causam.
Unde in his qui sacramentaliter manducant, potest ex defectu
manducantium impediri effectus sacramenti qui est spiritualis
manducatio. Et ideo possunt hæ manducationes ab invicem
separari, et propter hoc oportet eas distinguere.
30. —■ Ad secundum dicendum quod perfectio aliorum sacra­
mentorum in ipso usu consistit, et ideo eorum distinctio non potest
nisi ex parte recipientium sumi ; sed perfectio hujus sacramenti in
ipsa materiæ consecratione consistit, et ideo potest esse hic dis­
tinctio ex parte ipsius sacramenti.
31. — Ad tertium dicendum quod verbum illud intelligitur
in his quæ hoc modo ad se invicem ordinantur quod ab invicem
separari non possunt : sicut quando talis effectus nunquam potest
esse sine tali causa, nec e converso ; et tunc etiam non exclu­
ditur diversitas rerum inter causam et causatum, sed ponitur
necessitas ordinis.
32. —· Ad quartum dicendum quod id quod est hic res et
sacramentum, nunquam separatur ab eo quod est sacramentum
tantum ; et si separaretur usus ejus quod est sacramentum
tantum, esset accidentalis3 usus ; et ideo penes hoc non debet
sumi aliquis modus manducationis specialis.
33. — Ad quintum dicendum quod hic etiam posset talis
fleri distinctio4. Quibusdam enim conjunguntur duæ manduca­
tiones, et hi suscipiunt rem et sacramentum ; et in quibusdam
1. αβη « spiritualis », γ « corporalis », e « ut manducatio sacramentalis respondeat
ei quod est sacramentum, et ut spiritualis, manducatio respondeat ei quod est res
tantum. » — 2. a « sacramentalis ». — 3. α « actualis », γ « accidentaliter ». —
4, Ed. ad. * in ».

separantur, et hi suscipiunt vel rem tantum vel sacramentum
tantum.
Sed quia hæc divisio magis se tenet ex parte suscipientium
quam ex parte sacramenti, ideo non est propria huic sacramento
sicut baptismo.

ARTICULUS II
[I]
[III. q. 80, a. 3; I ad Cor., c. 11, I. 7.]

34. — AD SECUNDUM SIC PROCEDITUR, Videtur

quod

PECCATOR NON MANDUCET CORPUS CHRISTI SACRAMENTALITER.

ί
I
ί ■
I

1. Ouia, ut dicitur Sap., i, 4 : « In malevolam animam non
introibit sapientia, nec habitabit in corpore subdito peccatis ».
Sed Christus qui est res contenta in hoc sacramento, est Dei
sapientia, ut habetur I Cor., i, 24. Ergo a peccatore sumi non
potest.
2. Præterea. Cibus iste non vadit in ventrem, sed in mentem.
Non autem vadit in mentem peccatoris. Ergo nullo modo corpus
Christi sumit.
3. Præterea. Nihil indecens debet fieri a sapiente. Sed hoc
est valde indecens quod corpus tam pretiosum in immundo
corpore ponatur. Ergo cum corpus peccatoris sit immundum,
non recipiet verum corpus Christi.
35. — SED CONTRA. Majus videtur consecrare corpus Christi
quam sumere. Sed peccator potest consecrare. Ergo et sumere.
36. — Præterea. Christi corpus non est magis nobile sub
sacramento quam in specie propria. Sed in specie propria per­
misit se a peccatoribus tractari. Ergo et sub specie sacramenti a
peccatoribus manducari potest.[II]
[II]
[III, q. 80, a. 3 ; / ad Cor., e. 11, I. 7.]

37. — ULTERIUS. Videtur quod infideles

sacramenta-

LITER COMEDUNT1.

i
i

1. Ouia, sicut dicit Hugo de S. Victore (II de Sacram.,
p. 8, c. 13 ; L·. 176, 471), quamdiu sensus corporalis afficitur, prae­
sentia carnis non tollitur. Sed sensus corporalis infidelis affi­
citur. Ergo præsentiam corporalem carnis Christi non amittit.
2. Præterea. Infidelis potest recipere characterem qui est
1. Ed. * comedant ».

res et sacramentum, in baptismo. Sed fides operatur in baptismo
sicut in eucharistia. Ergo et corpus Christi sacramentaliter
potest manducare.
3. Præterea1. Plus est conficere corpus Christi quam sumere.
Sed haereticus habens ordinem potest conficere, ut infra dicetur
(d. 13, q. l,a. 1, sol. 3). Ergo etpotestsacramentaliter manducare.
38. — SED CONTRA. In forma hujus sacramenti ponitur
« Mysterium fidei ». Ergo hi qui fide carent, sacramentaliter
manducare non possunt.
39. — Præterea. De ratione sacramenti est quod significet
et efficiat. Sed in eo qui non habet fidem non efficit aliquid,
nec aliquid ei significat. Ergo sacramentaliter non manducat.
[III]
[III, q. 80, a. 3.]

40. — ULTERIUS. Videtur quod creatura irrationalis
non sumat aliqualiter corpus Christi.

Primo per hoc quod Magister infra dicit, quod hoc quod a
brutis sumitur, non est corpus Christi.
2. Præterea. Hoc sacramentum est majoris perfectionis quam
baptismus. Sed quantumcumque brutum animal aqua abluatur,
non dicitur baptismi sacramentum percipere aliquo modo. Ergo
neque sacramentum corporis Christi poterit aliquo modo perci­
pere.
3. Præterea. Constat quod non percipit spiritualiter, quia
non credit ; neque sacramentaliter, quia sacramenta creaturæ
rationali sunt tradita. Si ergo aliquo modo sumat, erit tertius
modus manducandi preeter duos in Littera (1) assignatos.
41. — SED CONTRA. Deus magis abominatur peccatorem
quam creaturam irrationalem2, in qua non est nisi quod Deus in
ea fecit, qui solus culpam non fecit. Sed, sicut in Littera (3)
determinatur, corpus Christi verum a peccatoribus sumitur.
Ergo et a brutis.
42. — Præterea. Si corpus Christi per negligentiam vel quo­
cumque modo in aliquem locum immundum projiciatur, non
dicitur quod desinat esse sub speciebus corpus Christi. Ergo non
oportet dici quod sub speciebus a brutis comestis desinat esse
corpus Christi. Sed species possunt a brutis manducari. Ergo et
corpus Christi.
'1. Hoc argumentum om. βγ, sed restituunt post primum Sed conlra. —
« rationalem ».

2. Ed.

[IV]
[III, q. 80, a. 2.]

43. — ULTERIUS. Videtur

OUOD QUI NON MANDUCAT SACRA-

MENTALITER, NON MANDUCET SPIRITUALITER.

1. Sacramentalis enim manducatio est propter spiritualem.
Si ergo spiritualis sine corporali haberi possit, frustra aliquis
sacramentali uteretur.
2. Præterea. Spiritualis manducatio est per fidem et carita­
tem per quæ aliquis Christo incorporatur. Sed antiqui patres
fidem et caritatem habuerunt. Ergo si spiritualis manducatio
esse posset sine sacramentali, ipsi spiritualiter manducassent :
quod non potest esse, quia usus sacramenti non potest esse ante
ejus institutionem.
44. — SED CONTRA. Aliquis potest percipere rem baptismi
sine sacramento, ut supra d. 4 (q. 3, a. 3) dictum est. Sed baptismi
sacramentum est majoris necessitatis quam hoc. Ergo potest etiam
spiritualiter manducare quis sine sacramenti manducatione.
[V]
[III, q. 80, a. 2.]

45. — ULTERIUS. Videtur quod etiam Angelus corpus
Christi possit manducare spiritualiter.
1. Quia super illud Ps., [lxxvii, 25], « Panem Angelorum
manducavit homo », dicit Glossa (L. 113, 969) : « Idest corpus
Christi qui est vere cibus Angelorum.
2. Præterea. Quicumque potest manducare sacramentaliter,
potest etiam manducare spiritualiter. Sed Angelus in carne
assumpta potest manducare sacramentaliter. Ergo etiam sine
corpore assumpto potest manducare spiritualiter.
46. — SED CONTRA. Manducare est usus sacramenti. Sed
sacramenta non sunt data Angelis ad usum, sed hominibus.
Ergo Angeli non possunt spiritualiter manducare.

47. — RESPONSIO. Dicendum AD PRIMAM QUÆSTIONEM
quod Quidam dixerunt corpus Christi secundum rei veritatem
a peccatoribus non sumi; quia quam cito labiis peccatoris tan­
gebatur, desinebat sub speciebus esse corpus Christi : inlantum
dignitati sacramenti deferentes quod derogabant veritati.
48. — Si enim vere corpus Christi sub speciebus erat per con­
versionem panis et vini in substantiam corporis Christi, speciebus
remanentibus, non poterit esse quod desinat esse ibi corpus
Christi, nisi per aliquam contrariam mutationem ejus quod
prius convertebatur in corpus Christi.

Et quia de illo non manent1 nisi species solæ, quæ ad utram­
que substantiam communiter se habent, sicut subjectum in natu­
ralibus mutationibus duabus formis, ideo quamdiu species non
mutantur, nullo modo desinit ibi esse corpus Christi : sicut nec
in mutationibus formalibus forma introducta desinit esse in
subjecto, donec subjectum ad formam aliam transmutetur.
49. — Speciebus autem in aliquid transmutari non competit
nisi secundum quod habent aliquam proprietatem substantiæ in
hoc quod sunt sine subjecto ; unde nihil potest eas transmutare
ad aliam substantiam, nisi quod transmutaret substantiam
panis et vini, si ibi esset : quod solus2 tactus labiorum, vel divisio
quæ est per dentes, vel trajectio in ventrem non faceret, sed sola
digestio quæ est a calore naturali convertente cibum.
50. — Unde patet quod veritati sacramenti derogat qui dicit,
quod ad solum tactum labiorum desinit esse corpus Christi a
peccatore sumptum.
EI ideo hac opinione lanquam hærelica de medio sublata, ejus
contrarium ab omnibus tenetur.
51. — AD PRIMUM ergo dicendum quod auctoritas illa
' loquitur de spirituali inhabitatione, et non de sacramentali vel
corporali ; quia Christus etiam peccatoribus corpus suum trac·. tandum exhibuit.
'·. 52. — Ad secundum dicendum quod cum dicitur, « cibus
iste non transit in ventrem, sed in mentem », hæc præpositio in
rçon denotat terminum motus localis, sed finem sumptionis ;
vhdit enim quasi localiter quocumque species vadunt ; sed non
sumitur propter ventris repletionem, sicut corporales cibi, sed
prppter mentis refectionem, in qua ejus effectus recipitur, non3
ipsa materia corporis, quia mentem inhabitare per essentiam
sola Divinitas potest.
53. —- Ad tertium dicendum quod ex hoc quod corpus Christi
sumitur a peccatoribus, nullo modo corpus Christi aliquam im­
munditiam contrahit; quia labia peccatoris non tangunt nisi
species, sub quibus secundum veritatem4 est corpus Christi ; et
præterea in hoc dat exemplum mansuetudinis et humilitatis.

i

54. — AD SECUNDAM QUÆSTIONEM dicendum quod
manducatio est actus transiens a manducante in manducatum.
‘ Unde « sacramentaliter manducare » potest intelligi dupliciter.
Uno modo ut adverbium determinet manducationem ex parte
manducati ; et sic quicumque sumit species, sacramentaliter manducat idest sumit5 hoc quod est sacramentum in eucharistia, idest
verum corpus Christi.

1. Ed. < remanent ». — 2. F. om. « solus ». — 3. Ed. ad « in ». — 4. α « vere ». —
5. αγ » accipit ».

55. — Alio modo ut determinet manducationem e.r parle
manducantis ; et sic solus ille sacramentaliter manducat qui
utitur cibo illo visibili ut sacramento.
56. —■ Infidelis autem circa id quod est significatum in hoc
sacramento1 errans, non utitur speciebus illis ut sacramento, cum
non credat in Christum secundum quod sub hoc sacramento
continetur ; unde talis non sacramentaliter manducat.
Et quia actio est magis propinqua agenti quam patienti, ideo
sensus secundus est magis proprius; et ideo secundum hunc
sensum dicendum quod infidelis non credens rem hujus sacramenti,
non manducat sacramentaliter.
57. — AD PRIMUM ergo dicendum quod illa objectio pro­
cedit secundum primum sensum.
58. — Ad secundum dicendum quod percipiens baptismum
se habet tantum ut patiens. Unde ad hoc quod, aliquis recipiat
sacramentaliter baptismum, non exigitur nisi quod subjiciat se
actioni Ecclesiæ, ut scilicet intendat recipere quidquid illa facit,
quamvis quandoque credat illam2 nihil facere ; sed percipiens
eucharistiam non solum se habet ut recipiens seu patiens, sed
etiam ut agens, inquantum manducat ; ideo ad hoc quod3 sacra­
mentaliter manducet, oportet quod ipsemet utatur sacramento
ut sacramento.
59. — Ad tertium dicendum quod consecrare eucharistiam
non est uti sacramento, sed quodammodo efficere ipsum ; sed
manducare est uti sacramento. Actio autem utentis recipi6
modum ab eo quo quis utitur, sed actio efficientis non recipi
modum ab eo quod4 quis efficit, sed ' a virtute activa. Un‘e
aliquis dicitur conficere sacramentum, et non conficere sacr1"
mentaliter ; dicitur autem manducare et sacramentum, et sacd~
mentaliter.
Et ideo non est mirum, si aliquid requiritur ad hoc quod aliqui
manducet sacramentaliter quod non requiritur ad hoc quo
conficiat sacramentum.
60. — AD TERTIAM QUÆSTIONEM dicendum quod circ>
hoc est duplex opinio.
Quidam enim dicunt quod corpus Christi non manducatur a
brutis ita quod in ventrem trajiciatur, eo quod corpus Christi
non est sub speciebus illis nisi prout est ordinabile ad usum hu­
manum. Ex quo autem in ventrem muris descendunt species,
non possunt ordinari ad usum humanum ; et ideo desinit esse
corpus Christi.
1. Ed. « non utitur speciebus illis ut sacramento, sive non credit in Christum... »,
η « sive non credat. » — 2. Ed. « illa ». — 3. Ed. « ut ». — 4. Ed. « quo ».

DISTINCTIO IX, ART. II

i

I:

.

j
I
1

K

371

61. — Sed hæc ratio non valet propter duo.
Primo, quia supponit falsum. Cum enim non statim species in
ventrem trajectæ esse desinant, vel in aliud convertantur, pos­
sent1 adhuc de ventre animalis extrahi et in usum venire.
Secundo, quia quamvis aliquid ordinetur ad usum aliquem,
non tamen oportet quod esse desinat, quando quis eo uti non
potest.
62. — Et ideo secundum Alios dicendum quod verum corpus
Christi manet adhuc sub speciebus a brutis ore acceptis, et in
ventrem trajectis.
. 63. — AD PRIMUM ergo dicendum quod nulla ordinatio
bruti est ad corpus Christi, secundum quam possit Christo incor­
porari.; et ideo non sumunt corpus Christi nisi per accidens,
inquantum sumunt illud sub quo est corpus Christi. Et sic
Magister intellexit quod non sumitur corpus Christi2 a brutisL
vel loquitur secundum aliam opinionem.
64. ■— Ad secundum dicendum quod illud quod est sacramentum in baptismo, est aliquis effectus inductus in recipiente,
cujus creatura irrationalis capax esse non potest ; et ideo Sacra­
mentum baptismi creatura irrationalis neque per se neque per
accidens recipit.
65. —■ Sed sacramentum eucharistiæ consistit in ipsa materiæ
consecratione ; et ideo potest creatura irrationalis ipsum acci­
pere non per se, sed per accidens.
66. — Ad tertium dicendum quod creatura irrationalis nullo
modo spiritualiter manducat, neque sacramentaliter ; quia neque
utitur manducato ut sacramento, neque manducat sacramentum
secundum rationem sacramenti, sicut neque3 sacramentaliter
dicitur4 manducare5 infidelis qui intendit recipere hoc quod
recipit Ecclesia, quamvis hoc credat nihil esse.
67. — Et similiter etiam ille qui manducaret hostiam conse­
cratam, nesciens eam consecratam esse, non manducaret sacra­
mentaliter aliquo modo, quia non manducaret6 sacramentum
nisi per accidens ; nisi quod7 plus accederet ad sacramentalem
manducationem, inquantum est aptus natus sacramentum ut
sacramentum manducare : quod bruto non competit.
Nec tamen oportet quod sit alius modus manducationis ter­
tius a duobus prædictis ; quia hoc quod est per accidens, in
divisionem non cadit.
68. — AD QUARTAM QUÆSTIONEM dicendum quod Chri1. Ed. « possunt ». — 2. γ om. per homol. « Et sic Magister... corpus Christi ». —·
3. Ed. « nec ».— 4. Ed. om. « dicitur ». — 5. Ed. « manducat ». — 6. Ed. om. per
homot. « sacramentaliter aliquo modo, quia non manducaret ». — 7. F. « tamen »
loco « nisi quod. »

stus est spiritualis electorum cibus, non quidem in alios conver­
sus, sed ad se convertens eos quos reficit. Unde spiritualiier
Christum manducare est Christo incorporari : quod per fidem et
caritatem contingit.
Et quia Christus in seipso est spiritualis cibus, ideo in sacramentali cibo significatur et continetur.
Prius ergo naturaliter est Christum esse cibum spiritualem
quam esse cibum spiritualem sub sacramento contentum ; quia
prius est aliquid naturaliter proprietatem aliquam habens, quam
similitudinem proprietatis illius ei significatio aliqua adhibeat.
Unde non quicumque manducat Christum spiritualiier mandu­
cat hoc sacramentum spiritu a liter.
69. — Utroque tamen modo convenit spiritualiter manducare
non manducantem sacramentaliter. Manducat enim spiritualiter
Christum qui fidem et caritatem ad ipsum habet sine ordine ad
hoc sacramentum ; non tamen manducat talis spiritualiter hoc
sacramentum, sed solum ille qui habet fidem et caritatem ad
Christum cum devotione et proposito sumendi hoc sacramentum,
etiamsi sacramentaliter non manducet.
70. — AD PRIMUM ergo dicendum quod1 baptizatus bap­
tismo flaminis, emundationem consecutus est propter proposi­
tum baptimi sacramentalis, et accipiens sacramentum ampliorem
gratiam consequitur ; ita etiam qui spiritualiter manducavit,
in proposito et devotione habuit manducationem sacramentalem,
ad quam accedens ex ipsa vi sacramenti2 majorem gratiam
consequitur unde non sequitur quod sacramentalis manduca­
tio superfluat.
71. — Ad secundum dicendum quod antiqui patres non'
manducaverunt spiritualiter hoc sacramentum quia nondum
erat institutum, nec consecratio præcesserat ; manducaverunt
tamen spiritualiter Christum ; et secundum hoc dicitur I Cor.,
x, 3, quod « omnes eamdem escam manducaverunt spiritualem. »

72. — AD QUINTAM QUÆSTIONEM dicendum quod man­
ducare hoc sacramentum spiritualiter non competit Angelis ;
quia eis Christus sub sacramento non proponitur, sed in nuda
veritate.
Christum tamen quodammodo spiritualiier manducant, et quo­
dammodo non. Cum enim spiritualiier manducare sit Christo
incorporari, secundum hoc aliquis Christum manducare potest
secundum quod ejus membrum effici potest et Christus esse
caput ejus. Est autem Christus caput Angelorum quodammodo,
quia secundum rationem influentias, et secundum conformita1. Ed. ad. « sicut ». — 2. y < sacramenti manducation* ».

tern naturæ in genere ; ei quodammodo non, quia non secundum
conformitatem in specie, ut in III lib. d. 13 (q. 1, a. 2, sol. 1, c.)
dictum est .
Et ideo uno modo spiritualiter manducant Christum, et alio
modo non.
73. — AD PRIMUM ergo dicendum quod Christus dicitur
esca Angelorum ei1 secundum Divinitatem, inquantum Angelos
reficit; ei secundum humanitatem, secundum quod in ipsum « desi­
derant Angeli prospicere », I Pelr. i, 13 ; non tamen secundum
conformitatem naturæ in specie.
74. — Ad secundum dicendum quod si Angelus assumpto
corpore species manducaret, non tamen manducaret sacramen­
taliter ; quia non manducaret sacramentum secundum rationem
sacramenti, cum non habeat fidem, sed manifestam visionem ;
' neque habet conformitatem naturæ ; et ideo non manducaret
sacramentum nisi per accidens.
ARTICULUS III

[I]
[HI, q. 80, a. 4 ; q. 79, a. 3 ; 1 ad Cor., c. 11, ]. 7.)

75. — AD TERTIUM SIC PROCEDITUR. Videtur quod
. NON PECCET QUIS CUM CONSCIENTIA PECCATI MORTALIS CORPUS

Christi manducans.
1. Quia secundum Augustinum (lib. II de lib. Arb., c. 19;
L. 32,1267) maximis bonis nullus male utitur. Sed corpus Christi
de maximis bonis est. Ergo nullus potest ipso utendo peccare.
2. Præterea. Infirmi non minus egent medicina quam medico.
Sed Christus in propria specie veniens ut medicus, non refugit
peccatorum consortium ; quia, sicut ipse dicit, Lue. v2, 31, « non
egeni qui sani sunt medico, sed qui male habent. » Ergo cum Chri­
stus sub sacramento proponatur ut medicina, non debet pecca­
toribus subtrahi.
3. Præterea. Nullus peccat faciendo3 quod tenetur. Sed iste
peccator tenetur ex præcepto Ecclesiæ semel in anno corpus
Christi sumere. Ergo quamvis sit in proposito peccandi, non
peccat corpus Christi sumendo.
76. — SED CONTRA. I Cor., xi, 29 : « Qui manducat indigne,
judicium sibi manducat. » Sed qui cum conscientia peccati mor­
talis manducat, indigne manducat. Ergo etc.
77. —■ Præterea. Deus magis horret sordes spirituales quæ
1, Ed. om. « et ». — 2. αβγ « tx ». — 2. αβδ ad. » ad ». contra

et Ed.

371

SCRIPTUM SUPER LIB. IV SENTENTIARUM

sunt peccata, quam sordes corporales. Sed peccaret qui corpus
Christi in lutum projiceret. Ergo peccat qui Christum in corpus
suum peccato infectum intromittit.
[H]
[III, q. 79, a. 3 ; q. 80, a. 4 ; 1 ad Cor, c. 11, 1. 7.]

78. — ULTERIUS. Videtur quod etiam ille

qui non habet

CONSCIENTIAM PECCATI MORTALIS, IN PECCATO MORTALI EXISTENS

Christi sumendo.
1. Peccatum enim facit hominem indigne accedere ad corpus
Christi. Sed ignorantia peccati cui homo subjacet, non tollit
peccatum, immo gravissime peccat qui ignorat, secundum Am­
brosium. Ergo cum indigne accedens peccet mortaliter, videtur
quod habens peccatum cujus non est conscius, accedens peccet.
2. Præterea. In meliori statu est justus habens conscientiam
peccati mortalis cui non subjacet, quam peccator subjacens
peccato cujus non est conscius, quia hoc videtur esse præsumptionis, primum autem humilitatis, quia secundum Gregorium
(ep. 64, lib. 11; L. 77, 11951, « bonarum mentium est ibi culpam
agnoscere ubi culpa non est. » Sed justus carens peccato peccat,
si cum conscientia peccati mortalis accedat. Ergo multo fortius
peccator qui peccati sui sibi non est conscius.
3. Præterea. Ubicumque requiritur examinatio, ibi est neces­
saria rei veritas et non opinio tantum. Sed ad hoc quod aliquis
digne accedat ad corpus Christi, requiritur diligens examinatio
sui ipsius, ut patet I Cor., χι, 28 : « Probel seipsum homo, el sic.
de pane illo edat, » Ergo neccessarium est quod sit puritas a pec­
cato secundum veritatem, et non solum secundum æstimationem.
79. — SED CONTRA. Eccl. ix1, 1, dicitur : « Nemo scii
utrum odio vel amore dignus sil ». Si ergo habens peccatum
cujus non est conscius, peccaret corpus Christi sumendo ; qui­
cumque sumit, exponeret se periculo peccati mortalis ; et ita
nullus sumere deberet.
80. — Præterea. Ignorantia facti excusat. Sed ignorantia
peccati est hujusmodi. Ergo excusat.
peccet corpus

[III]
[III, q. 80, a. 5 ; I ad Cor., e. 11, J. 7.]

81. — ULTERIUS. Videtur quod manducans, indigne
corpus Christi, magis peccat2 quam quodcumque aliud pec­
catum committat3.
1. αβ & xi ». — 2, Ed « peccet ». — 3. Ed. « comittens ».

1. Super illud Marc, xiv, 21 : « Væ homini illi etc. », dicit
Glossa (L. 114, 231). « Væ homini illi qui ad mensam Domini
accedit indigne; isle enim in exemplum Judæ Filium hominis
tradit » ; et in I Cor., xi, 27, dicit1 quod est «reus... sanguinis
Domini. » Sed Judas et illi qui sanguinem Domini fuderunt gra­
vissime peccaverunt. Ergo et hoc peccatum est ceteris gravius.
2. Præterea. Plus peccaret qui corpus Christi projiceret in
lutum quam qui aliquod aliud peccatum committeret, puta
fornicationem vel aliquid2 hujusmodi. Sed Deus plus horret
sordes peccati quam sordes luti. Ergo peccator sumens corpus
Christi gravius peccat quam quodlibet aliud peccatum commit­
tens.
82. — 3. SED CONTRA. Quod est per se malum, est majus
malum quam quod est per accidens malum. Sed alia peccata
sunt per se mala, ut fornicatio3. Manducare autem corpus
Christi est per se bonum et per accidens malum. Ergo est minus
malum.
[IV]

83. - - ULTERIUS. Videtur quod minus peccat hæ.reticus
MANDUCANS

CORPUS CHRISTI

QUAM

FIDELIS

PECCATOR.

1. Quia pejus est contemnere Christum quam contemnere
sacramentum Christi. Sed fidelis peccator manducans contemnit
Christum quem sub sacramento vere esse credit ; infidelis autem
contemnit sacramentum in hoc quod sub eo Christum esse non
credit. Ergo infidelis minus peccat.
2. Præterea. Quanto aliquod peccatum est magis dissonum
a ratione, tanto est gravius. Sed peccatum fidelis indigne sumen­
tis est contra rationem naturalem manifeste ; non autem illius
qui non credit sub hoc sacramento Christum secundum veritatem
esse, quia hoc supra rationem est et supra sensum. Ergo infidelis
minus peccat.
84. — 3. SED CONTRA. Quanto aliquis magis elongatur a
Christo realiter, tanto magis debet elongari sacramentaliter.
Sed infidelis magis elongatur realiter ; quia prima unio ad Chri­
stum est per fidem qua ille caret. Ergo magis peccat accedendo
ad Christum sacramentaliter.
[V]

85. — ULTERIUS. Videtur quod subjacens peccato car­
nis, MAGIS PECCAT ACCEDENS AD HOC SACRAMENTUM QUAM SUB­
JACENS PECCATO SPIRITUALI.

1. Ed. « dicitur ». — 2. Ed. « aliud ». — 3. Ed. ad. « sed » et om. « autem ».

1. Quia peccatum manducantium corpus Christi in peccato
carnis existentium comparatur peccato Judæ ; unde Hierony­
mus1 (ep. ad Oceanum, n. 2 ; L. 22, 288) : « Quid libi cum feminis
qui ad altare cum Deo fabularis ? » « Dic sacerdos, dic clerice,
qualiter eisdem labiis Filium Dei oscularis, quibus osculatus es
filiam meretricis ? 0 Juda, osculo Filium hominis tradis. » Sed
peccatum Judæ fuit gravissimum. Ergo talis gravius peccat.
2. Præterea. In peccato carnis est immunditia mentis et
corporis. Ergo magis facit contumeliam sacramento qui cum
peccato carnis corpus Christi manducat, quam qui manducat
cum peccato spirituali, ubi est immunditia mentis tantum.
86. — SED CONTRA. Gregorius dicit (XXXI Morat.,
c. 45 ; L. 76, 620) quod « peccata spiritualia sunt majoris culpae » :
cujus ratio est quia peccata carnis magis ex infirmitate accidunt.
Sed ex hoc est aliquis indignus corporis et sanguinis Domini
quod culpæ subjacet. Ergo minus peccat accedens cum peccato
carnis quam cum peccato spirituali.
[VI]

87. — ULTERIUS. Videtur QUOD PECCATOR PECCAT VIDENDO
Christi.
1. Quia corpus Christi est dignius quam arca Testamenti.
Sed Bethsamitæ videntes arcam Domini, quia peccatores erant,
percussi sunt, ut dicitur I Reg. vi, 19. Ergo multo fortius peccator
videns corpus Christi peccat.
2. Præterea. Publicanus laudatur, Lue. xvm, 13, de hoc quod
oculos non levabat ad coelum. Sed corpus Christi est dignius
c:elo. Ergo debent peccatores ab aspectu corporis Christi absti­
nere.
88. - - SED CONTRA est consuetudo Ecclesiæ, secundum
quam elevatur corpus Christi ab omnibus aspiciendum sine aliqua
discretione videntium. Ergo non peccat peccator videns.
corpus

89. — RESPONSIO. AD PRIMAM QUÆSTIONEM quod qui­
libet cum conscientia peccati mortalis manducans corpus Christi,
peccat mortaliter, quia abutitur sacramento ; et quanto sacra­
mentum est dignius, tanto abusus est periculosior.
Ratio autem hujus ex tribus potest sumi.
90. — Primo ex eo quod est sacramentum lanium, ex quo
apparet quod hoc sacramentum in modum cibi proponitur ;
cibus autem non competit nisi viventi. Unde si carens vita spiri­
tuali per peccatum mortale accipiat hoc sacramentum, abutitur
ipso.
1. F. om. < Hieronymus ».

91. — Secundo ex eo quod esi ibi res et sacramentum, quod est
ipse Christus qui est sanctus sanctorum ; unde receptaculum
ejus debet esse sanctum. Et ideo si aliquis cum contrario sancti­
tatis corpus Christi sumat, sacramento abutitur.
92. — Tertio ex eo quod est res tantum, quod est corpus Christi
mysticum ; quia ex hoc ipso quod aliquis ad hoc sacramentum
accedit, significat se ad unitatem corporis mystici tendere. Unde
si peccatum in conscientia teneat, per quod a corpore mystico
separatur, fictionis culpam incurrit et ita abutitur sacramento.
93. — AD PRIMUM ergo dicendum quod verbum Augus­
tini intelligendum est de eo quo utitur quis sicut eliciente actum
usus ; sic enim « virtutibus, quas maxima bona dicit, nullus male
utitur. » Sed non est intelligendum de eo quo quis utitur quasi
objecto usus ; sic enim etiam virtutibus aliquis1 male utitur qui
de virtutibus gloriatur et superbit ; et ita etiam aliquis potest
corpore Christi male uti sicut objecto usus.
94. — Ad secundum dicendum quod duplex est medicina.
Una2 removens morbum ; et talis infirmis debetur ; et huic
comparatur baptismus et poenitentia.
Alia est promovens in perfectam sanitatem ; et talis non debetur
infirmis, sed jam sanis ; et huic comparatur hæc medicina.
Utraque autem medicina per medicum datur. Unde non sequi­
tur, si medicus non fugit infirmi consortium, quod quælibet
ejus medicina infirmis dari debeat.
95. — Ad tertium dicendum quod habens conscientiam mor­
talis quod dimittere non proponit, peccat accedens ad sumendum
corpus Christi, quia indigne accedit. Peccat etiam non accedendo
tempore ab Ecclesia constituto, quia inobediens est. Non tamen est
perplexus, quia potest se ab hoc dubio eripere, peccati propositum
dimittendo.
96. — Nihilominus tamen manente tali proposito minus
peccat non sumendo quam sumendo ; quia illud quod est malum
secundum se, est majus malum quam illud quod est malum quia
prohibitum ; unde prius se debet dimittere excommunicari,
quam cum proposito peccati corpus Christi sumat.
97. — AD SECUNDAM QUÆSTIONEM dicendum quod
ignorantia circumstantiæ a peccato excusat, adhibita debita3
diligentia, præcipue quando est talis circumstantia cujus certi­
tudo plene haberi non potest.
Quod autem aliquis sit omnino a peccato immunis, per certitudinem sciri non potest ; I Cor., iv, 4 : « Nihil mihi conscius
sum, sed non in hoc justificatus sum. »
1. αγ « quis ». — 2. Ed. ad. « est » — 3. Ed. om. « debito ».

98. — Potest tamen de hoc haberi aliqua conjectura, præcipue
per quatuor signa, sicut Bernardus dicit (in I serm. Sepluag.',
!.. 183, 163). Primo, cum quis devote verba Dei audit ; quia
« qui est ex Deo, verba Dei audit » ; Joan., viii, 47. Secundo, cum
quis se promptum ad bene operandum invenit ; quia « probatio
dilectionis exhibitio est operis », ut dicit Gregorius {homit. 30
in Evang., η. 1 ; L. 76, 1120). Tertio, cum quis a peccatis absti­
nendi in futurum propositum habet. Quarto, cum de præteritis
dolet ; quia in his vera pcenitentia, secundum Gregorium
(lib. XI Epist., indict. 4, ep. 45 ; L. 77, 1163) consistit.
99. — Unde si aliquis, per hujusmodi signa, facta diligenti discus­
sione suæ conscientiæ, quamvis forte non sufficienti, ad corpus
i hristi devote accedat, aliquo peccato mortali in ipso remanente1
quod ejus cognitionem praeterfugiat, non peccat, immo magis
ex vi sacramenti peccati remissionem consequitur.
100. ■— Unde Augustinus dicit in quodam sermone {De
Consecr., d. 2, cap. « Invitat » ; L. 187, 1766) quod « quando
corpus Christi manducatur, vivificat mortuos ».
101. — AD PRIMUM ergo dicendum quod duplex est igno­
rantia peccati.
Una qua ignoratur an aliquid peccatum sit.
Et hæc quidem ignorantia si sit in sola cognitione consistens,
quandoque excusat peccatum, sicut cum ignoratur circumstantia
quæ peccatum facit : sicut cum quis commiscetur alienæ quam
credit suam ; et hic non habet locum auctoritas Ambrosii.
102. — Quandoque autem non excusat, sicut cum est ignoran­
tia universalis juris, immo ignorantia grave peccatum est ; et
videtur in his quæ per se mala sunt, ad infidelitatem perlinere ;
in his autem quæ sunt mala quia prohibita, ad negligenliam ; et
hic habet aliquo modo locum verbum Ambrosii propter ignorantiæ periculum ; quia medicina non quæritur cum morbus
ignoratur ; et etiam propter infidelitatem quæ est et gravissi­
mum peccatum.
103. — Si autem sil talis ignorantia in cognitione simul el
affectione consistens, sicut ignorantia electionis, quando quis in
illicitum improhibite fertur ac si esset licitum, sicut dicit2 Philo­
sophus {Eih. η 9. 1151a, 10-20; 1. 8, n. 1430-2) de his qui ex
habitu alicujus vitii operantur ut intemperati, tunc gravissime
peccat qui ignorat, quia hæc ignorantia provenit ex contemptu.
104. — Alia ignorantia peccati est, qua illud3 quod scitur esse
peccatum, jam non creditur esse, sed sibi dimissum esse ; et
talis ignorantia non excusat nec aggravat illud peccatum cujus
ignorantia dicitur ; sed potest excusare respectu sequentis pec­
1. Ed. « manente ». — 2. Ed. « dixit ». — 3. Ed. « id ».

cati, respectu cujus peccatum præcedens quod ignoratum est,
sé habet ut1 circumstantia quæ peccatum in actu sequenti indu­
ceret, si sciretur. Et ita esi in proposito.
105. — Unde quamvis sit indignus ratione præcedentis pec­
cati, non tamen indigne accedit, quia ignorantia excusat a peccato
illum accessum, ut dictum est (99).
106. — Ad secundum dicendum quod sicut ignorantia cir­
cumstantis quæ causât peccatum, excusat a peccato, ita error
circumstantiæ talis causât peccatum, ut patet in eo qui accedit
ad suam quam credit non esse suam.
Et similiter est in proposito ; quia justus credens se peccato­
rem, errat in hac circumstantia.
107. — Unde si tali opinione manente corpus Christi mandu­
caret, constat quod eligeret se peccatorem corpus Christi man­
ducare, et ita electio esset prava et peccaret.
Sed electio non est prava2 in eo qui peccatum habet quod nescii.
Et ideo quamvis justus sit simpliciter melius dispositus, tamen
est pejus dispositus quantum ad hoc.
108. — Ad tertium dicendum quod examinatio requiritur,
ne ignorantia ex negligentia procedat ; quia talis ignorantia
non excusaret.
109. — AD TERTIAM QUÆSTIONEM dicendum quod sicut
meritum præcipue consistit penes caritatem, ita3 demeritum
præcipue consistit penes contemptum Dei. Unde secundum quod
aliquis Deum per actum peccati magis contemnit, secundum
hoc majorem reatum incurrit. Et ideo ilia peccata quæ in actuali
contemptu consistunt, sunt graviora illis in quibus non est
contemptus nisi ex consequenti et quasi interpretatus : sicut
accidit in fruitione creaturæ, per quam aliquis delectationi
intendit, ex cujus intentione a præceptis Dei discedit, et sic per
consequens percipientem contemnit.
Peccatum autem blasphemiæ in contemptu principaliter con­
sistit. Et similiter peccatum accedentis indigne ad corpus Christi,
irreverentia quædam et contemptus essentialiter est.
110. —■ Sciendum autem quod contemptus ex duplici parte
mensurari potest.
Uno modo ex parte contemnentis ;-et sic non potest fieri compa­
ratio unius generis peccati ad aliud genus, sed unius particu­
laris peccati ad aliud, quia contingit in uno veniali peccato ex
genere esse majorem contemptum actualem quam in uno gravis­
simo peccato mortali ex genere.
111. — Alio modo ex parte ejus quod contemnitur ; et sic est
1. α · sicut ». — 2. a om. per homot. « et peccaret... prava ».— 3. Ed. « item».

talis ordo peccatorum quod illud in quo ipse Deus in.seipso

etiam contemnitur, est peccatum gravissimum, sicut peccatum
infidelitatis et blasphemiæ ; et post hoc illud peccatum in quo
contemnitur Deus in sacramento, et inter alia præcipue in isto
in quo essentialiter Christus Deus et homo continetur, non tamen
contemptus iste est circa Christum, ut est Deus et homo, sed
prout est in sacramento ; et post, peccatum illud in quo contem­
nitur Deus in membris suis ; et post, peccatum in quo contem­
nitur1 Deus in præceptis suis, quod commune est omni peccato
mortali.
112. — Et secundum hoc patet quod peccatum de quo nunc
agitur, neque est omnium gravissimum neque est omnium minimnm, sed est medium inter peccata quæ committuntur in Deum .
et alia peccata quæ committuntur in proximum vel in seipsum. Unde ad utraque argumenta oportet respondere.
113. — AD PRIMUM ergo dicendum quod peccatum indigne
corpus Christi manducantium comparatur peccato Christum
occidentium, inquantum utrumque peccatum in ipsum Christum
committitur ; sed tamen peccatum Christum occidentium majus
est, quia illud peccatum12 commissum est in ipsam Christi per­
sonam, hoc autem peccatum committitur in ipsum secundum
quod est sub sacramento.
114. — Ad secundum dicendum quod ille qui corpus Christi
in lutum projiceret, magis peccaret quam manducans peccator ;
quia magis abutitur sacramento secundum quod longius a debito
usu sacramenti recedit quo3 ab homine justo sumendum est.
115. — Ad tertium dicendum quod quamvis corpus Christi
manducare non sit malum nisi per accidens, tamen manducare
corpus Christi indigne est malum per se. Nullum enim peccatum
dicitur malum per se nisi propter corruptionem alicujus circumstantiæ.
■

116. — AD QUARTAM QUÆSTIONEM dicendum quod in
indigne manducante est duo peccata considerare : scilicet pecca­
tum quo indignus redditur ad manducandum, et peccatum quo
indigne manducat.
Ouia ergo peccatum infidelitatis est gravius4 aliis peccatis, ideo
infidelis manducans indignior est ad manducandum. Sed quia non
credit illud quod sumit5 esse tantæ dignitatis quantæ est, ideo
non tantum peccat in abusu ; quia ignorantia infidelitatis quam­
vis non excuset sequens peccatum a toto, excusat tamen a tanto,
ut patet de peccato occidentium Christum ; quia, « si cognovis1. aj8 om. per homot. . Deus in membris suis... contemnitur », sed β ad. in margine. —
2. α « quam illud peccatum quod ». — 3. Ed. « quod ». —· 4. Ed. ad. « ceteris ».
— 5. Ed. « sumitur ».

sent, nunquam Dominum1 gloriæ crucifixissent », I Cor., π, 8; et
per hanc ignorantiam eorum peccatum alleviatum est, ut Anselmus dicit ; et similiter2 Paulus de seipso dicit, I Tim., i,
13 : « Misericordiam consecuius sum quia ignorans feci in
incredulitate mea3. »
Et ideo infidelis indignior manducat, sed peccator fidelis magis
indigne.
117. — AD PRIMUM ergo dicendum quod infidelis quantum
ad peccatum infidelitatis contemnit Christum in sua persona,
quia ejus doctrinæ repugnat ; quantum autem ad manducatio­
nem contemnit quidem non expresse sed interpretative, inquan­
tum illa ignorantia qua Christum sub sacramento esse non credit,
non est invincibilis ; unde quia potest facere ut credat, perinde
, · reputatur ac si credat, in genere peccati ; quamvis actualis et
A
expressus contemptus aggravet quantitatem istius peccati ; et
'
sic quantum ad ipsam manducationem magis fidelis peccator
peccat.
118. — Ad secundum dicendum quod quamvis ea quæ sunt
fidei et præcipue circa hoc sacramentum, non sint ita rationi
humanæ consona secundum se considerata, tamen ut dicta a
Deo et prodigiis approbata, sunt maxime rationi consona. Nihil
enim est a Deo rationi consonum, sicut quod Deo sit credendum
in omnibus quæ dicit et contestatur. Doctrina autem fidei « cum
■accepisset principium enarrandi a Domino, contestante Deo signis
ei prodigiis et variis Spiritus sancti distributionibus, per eos qui
audierunt, in nos confirmata est », Hebr., u, 3. Et ideo peccatum
infidelitatis est gravius etiam4 quam peccatum indigne mandu.
cantis5.
119. — Tertium autem argumentum concludit quod infi­
delis indignior sit ; et hoc concedendum est.

'

' ■
■?

120. — AD QUINTAM QUÆSTIONEM dicendum quod ad
hoc quod aliquis digne corpus Christi manducet, duo requiruntur : scilicet ut sit in statu gratiæ per quam capiti Christo
tmitur, et quod in actu mens ejus feratur ad divina ; unde et
sacerdos monet populum sursum corda ad Deum habere.
121. — Peccatum autem quanto est gravius, tanto magis a
gratia elongat. Unde cum peccata spiritualia secundum genus
sint graviora carnalibus, ut per Gregorium (loc. cit.J, patet —
quamvis aliquod carnale aliquo spirituali sit gravius, loquendo in
genere — per peccatum spirituale aliquis efficitur magis indignus
manducationis corporis Christi quam per peccatum carnale
1. y « Deum ». — 2. γ om. « et similiter ». — 3. Ed. om. « mea ».— 4. Ed. om.
« etiam ». — 5. a « manducantium ».

quantum ad primum quod requirebatur ad digne manducandum.
122. — Sed quia per peccatum carnale, per luxuriam præci­
pue, mens humana deprimitur ut ad superna ferri non possit,
quia etiam « in aclu matrimoniali Spiritus sanctus corda Prophe­
tarum non tangit », ut Hieronymus dicit (lib. adv..Jovin., n. 36;
L. 23, 255) et secundum Philosophum in VII Elh. [η 5. 1147a,
15 ; 1. 3, n. 1342) impossibile est hominem aliquid intelligere in
ipsa delectatione carnali ; ideo1 per peccatum carnale homo
magis indignus accedit quantum ad secundum quod exigebatur
ad digne manducandum.
123. — Sed quia multo gravius est habitum gratiæ tollere quam
actum virtutis impedire, cum illud pertineat ad peccatum mor­
tale semper, hoc autem interdum ad veniale , major indignitas
relinquitur ex defectu primi quam ex defectu secundi. Et ideo,
simpliciter loquendo, plus peccat qui peccato majori irretitus
accedit, nisi per ignorantiam excusetur.
124. — Certius autem cognosci potest peccatum mortale in
peccatis carnis, præcipue luxuria, quam in peccatis spiritualibus.
Et ideo quantum ad hoc per accidens peccat plus accedens cum
carnali peccato ; quamvis simpliciter et per se loquendo peccet
plus accedens cum spirituali, si spirituale carnali sit gravius.
125. — AD PRIMUM ergo dicendum quod hoc idem qilod
de2 peccato luxuriæ dicit Hieronymus, de quolibet peccato mor­
tali dici potest; quia qui manducat indigne, reus est corporis et
sanguinis Domini aliquo modo, ut dictum est (81).
126. — Ad secundum dicendum quod illa immunditia cor­
poris procedit ex immunditia mentis ; quia non inquinatur cor­
pus nisi de consensu mentis, ut dicit Lucia. Unde magis pen­
satur indignitas ex mente quam ex carne.
127. — AD SEXTAM QÜÆSTIONEM dicendum quod ea
quæ in sacramentis geruntur exterius, debent respondere3 his
quæ interius geruntur. Unde secundum quod homo ad Christum
accedit interius mente, ita ad ejus sacramentum debet accedere
corpore.
128. —· Quidam autem non accedunt neque fide neque caritate;
unde tales arcendi sunt ab inspectione sacramenti et assump­
tione.
129. — Quidam autem accedunt fide sine caritate ; et tales
possunt videre, sed non sumere ; quia per caritatem aliquis
Christo incorporatur, sed per fidem accedens, adhuc longius
stat.
130. — AD PRIMUM ergo dicendum quod hoc non erat
μ β « igitur », γ om, — 2. a « ex >. — 3. αγ « repsonderi », sed γ cor

propter dignitatem arcæ quod prohibita erat videri, sed propter
figuram : « omnia enim in figura contingebant illis », I Cor., x, 11 :
quia non licet nisi majoribus et perfectis secreta fidei quæ per
arcam significantur, curiose scrutari ; quia « qui perscrutator est
majestatis, opprimetur a gloria » ; [Prov.1 xxv, 27.]
131. — Ad secundum dicendum quod humilitas alicujus
commendatur in hoc etiam quod a licitis abstinet. Et ideo non
sequitur, si aliquis peccator abstinens ab hoc ad tempus laudatur,
quod propter hoc non abstinens peccet.

ARTICULUS IV

[I]
[III, q. 80, a. 7.]

•

132. — AD QUARTUM SIC PROCEDITUR. Videtur

quod

NOCTURNA POLLUTIO 0UÆ IN SOMNIS ACCIDIT SIT PECCATUM.

1. Meritum enim et demeritum, cum sint contraria, nata sunt
fieri circa idem. Sed homo in somnis mereri potest, sicut patet de
Salomone qui dormiens a Domino sapientiæ donum impetravit :
II Paralip., i. Ergo et potest aliquis tentari. Ergo si in somnis
in aliquod peccatum consentiat, peccatum est : quod in nocturna
pollutione frequenter accidit.
2. Præterea. Quicumque non habet mentem ligatam non
excusatur a peccato, si aliquod turpe committere consentiat.
Sed mens dormientis non videtur esse ligata, cum non sit actus
corporis ex cujus passione somnus accidit ; immo videtur quod
debeat esse magis libera, quia immobilitatis exterioribus sensi­
bus, interiores, a quibus immediate mens accipit, confortantur ;
et quædam quandoque de futuris mente dormiens percipit quæ
vigilans percipere non potest. Ergo non excusatur a peccato,
si in aliquod turpe consentiat. Et sic idem quod prius.
3. Præterea. Quicumque potest deliberare et ratiocinari,
videtur usum liberi arbitrii habere, quod inquirendo eligit. Sed
dormiens, ut experimento scitur, interdum argumentatur et
argumenta solvit et legit. Ergo habet usum liberi arbitrii. Et
sic idem quod prius.
4. Præterea. Quicumque potest consentire et dissentire alicui
turpi, reus esse videtur si consentiat, quia talis videtur esse
dominus sui actus. Sed dormiens aliquando dissentit turpitu­
dini præsentatæ, aliquando autem consentit. Ergo quando con­
sentit, videtur esse reus peccati.
1, αβγ « Ecclesiastici xv ».

5. Præterea. Actiones et motus ex terminis judicantur. Sed
nocturna pollutio frequenter vigilia finitur quamvis in somno
inchoetur. Ergo est judicanda ac si in vigilia fieret ; et ita est
peccatum.
133. — SED CONTRA est quod Augustinus dicit XII super
Genes, ad litteram (c. 15, L. 34, 466) : « Ipsa phantasia quæ fit
in cogitatione sermocinantis, cum expressa fuerit in visione som­
niantis, ut inter illam et veram conjunctionem corporum non discer­
natur, continue movetur caro et sequitur quod eum motum sequi
solet ; cum hoc tamen1 sine peccato fiat quod2 sine peccato a vigilan­
tibus dicitur, quod ut diceretur sine dubio cogitatum est. »
134. —Præterea. Philosophus dicit in I Eth., (a 13, 1102b, 5;
1. 20, n. 234-5) quod « secundum dimidium vilæ, scilicet somnum,
non differt felix a misero neque vitiosus a studioso ». Sed secundum
peccatum differunt. Ergo peccatum non potest in somnis acci­
dere.
[II]

135. — ULTERIUS. Videtur quod non impediat a sump­
Christi.
1. Veniale enim peccatum magis displicet Deo quam quælibet
immunditia corporalis quæ fit sine peccato. Sed nocturna pollutio
non est peccatum, ut ex auctoritate Augustini inducta (133)
patet. Ergo cum veniale peccatum non impediret a sumptione
corporis Christi, multo minus nocturna pollutio impedit.
2. Præterea. Non est dubium quin peccatum mortale plus
impedit quam nocturna pollutio. Sed aliquis post peccatum
mortale confessum, potest corpus Christi manducare. Ergo multo
fortius qui pollutionem nocturnam confessus est, potest eade
die manducare corpus Christi.
3. Præterea. Homo debet impedire peccatum alterius mortale,
quantumcumque potest. Sed si aliquis in peccato mortali existens
celebret Missam, constat quod peccat mortaliter. Ergo si aliquis
non habens conscientiam peccati mortalis possit hoc impedire
celebrando loco ejus, videtur quod debeat celebrare, etiamsi sit
pollutus nocturna pollutione.
4. Præterea. Turpis cogitatio aliquando sine peccato accidit,
ut ex verbis Augustini inductis (133) patet ; crapulatio autem
sine peccato accidere non potest. Sed secundum Gregorium (lib. IX
Epist., indict. 4, ep. 64 ; L. 77, 1198) pollutio quæ ex crapula
accidit, a communione non impedit, si necessitas incumbat.
Ergo nec illa quæ ex turpi cogitatione præcedente in vigilia
tione corporis

1. Ed. « tam ». — 2. Ed. « quam ».

procedit, nec illa quæ ex infirmitate naturæ, ut Gregorius dicit.
Ergo nulla pollutio impedit.
136. — SED CONTRA est quod dicitur Levit, xv, 16 : « l’/r
a quo egreditur semen coitus immundus erit usque ad vesperum. »
Sed immundis non licet sancta tangere. Ergo multo minus corpus
Christi manducare.
137. — Præterea. Isidores dicit (lib. Ill Seni., c. 6, n. 14 ;
L. 83, 671) et habetur in Decr., d. 6 (cap. « Non est peccatum »,
L. 187, 42) : « Qui nocturna illusione1 polluitur, quamvis extra
memoriam turpium cogitationum se sentiat inquinatum, tamen
hoc2 ut lentaretur suæ culpæ tribuat, et suam immunditiam statim
fletibus tergat3. >■ Sed ille qui purgatione indiget, debet a percep­
tione hujus sacramenti abstinere. Ergo pollutus nocturna pollu­
tione impeditur a perceptione corporis Christi.
[III]
138. -- ULTERIUS,

λ IDETUR QUOD PROPTER IMMUNDITIAM

PURE CORPORALEM ALIQUIS A PERCEPTIONE HUJUS SACRAMENTI
IMPEDIATUR.

1. Deui., XXIII, 12: « Habebitis4 locum extra castra λ, dicit
Glossa (L. 113, 478) : « Corporalem munditiam diligit Deus ». Ergo
corporalem immunditiam odit. Et ita propter corporalem
immunditiam debet homo ab hoc sacramento abstinere.
2. Præterea. Major est dignitas hujus sacramenti -quam
omnium sacramentorum veteris testamenti. Sed in veteri lege
et mulieres post partum, et patientes fluxum menstrui, et seminiflui immundi reputabantur respectu sacramentorum veteris
testamenti. Ergo multo fortius debent abstinere a perceptione
hujus sacramenti.
3. Præterea. Sacerdoti leproso interdicitur facultas celebrandi,
ut patet Extra, de clerico ægrotanle5 vel debilitato3, « Tua nos ».
Ergo eadem ratione propter lepram debet laicus a perceptione
hujus sacramenti abstinere.
139. — SED CONTRA. Poena non debetur pœnæ, sed culpæ ;
alioquin consurgeret duplex tribulatio, quod est contra id quod
dicitur Nahum i, 9. Sed omnes prædictæ immunditiæ corporales
pœnæ quædam sunt. Ergo propter eas non debet aliquis a sacra­
mento altaris impediri, quod est maxima poena.
140. — Præterea7. Naturalibus non meremur neque [deme­
remur. Sed omnes prædictæ immunditiæ ex causis naturalibus
accidunt. Ergo propter eas non meretur aliquis a participatione
hujus sacramenti impediri.
1. Ed. « pollutione ». — ‘2. Ed. « hic ». — 3. γ « tangat ». —
5. Ed. « ægro ». — 6. Ed. « debili ». — 7. α ad. « in ».
COMMENT. IN LIB. SENTENT. - IV. ---

14

4. Ed « habebis ». —

141. — RESPONSIO. Dicendum AD PRIMAM QUÆSTIO­
NEM quod omne peccatum, secundum Augustinum (de lih.
Arb., lib. III, c. 17 ; !.. 32, 1294 ; et lib. de duab. Animali..
c. 10 ; L. 42, 103'; est in voluntate. Motus autem voluntatis præsupponit judicium rationis, eo quod est apparentis boni vel
vere vel falso. Unde ubi non potest esse judicium rationis, non
potest esse bona· voluntatis motus.
142. — In somnis autem judicium rationis impeditur. Judi­
cium enim perfectum haberi non potest de aliqua cognitione, nisi
per resolutionem ad principium unde cognitio ortum habet : sicut
patet quod cognitio conclusionum ortum habet a principiis ;
unde judicium rectum de conclusione haberi non potest nisi resol­
vendo ad principia [indemonstrabilia1]. (Ium ergo omnis cognitio
intellectus nostri a sensu oriatur, non potest esse judicium
rectum nisi reducatur ad sensum. Et ideo Philosophus dicit
inVIEZ/i. (ζ 12. 1143a, 36 sq. ; 1. 9, n. 1247-50), quod sicut prin­
cipia indemonstrabilia quorum est intellectus, sunt extrema,
scilicet resolutionis, ita et singularia quorum est sensus. In somno
autem sensue ligati sunt. Et ideo nullum judicium animæ est
liberum, neque rationis neque sensus communis. Et ideo neque
motus appetitivæ partis est liber. Et propter hoc in somno non
potest aliquis peccare neque mereri.
143. — Sed tamen potest in somno accidere signum peccati
vel meriti, inquantum somnia habent causas imaginationes
vigilantium. Ende dicit Philosophus in I Eth. (a 13. 1102b, 10 ;
1. 20, n. 235), quod « inquantum paulaiim perlranseunt quidam
motuum, scilicet, a vigilantibus ad dormientes, meliora fiunt2
phantasmata studiosorum quam quorumlibet»; et Augustinus,
XII super Genes. 'p·. 15; E. 34, 466), quod « propter affectionem
animæ bonam etiam in somnis quædam ejus merita clarent. »
144. — AD PRIMUM ergo dicendum quod secundum quod
Augustinus ibidem dicit, Salomonis petitio in somnis facta pla­
cuisse Deo et remunerationem invenisse dicitur pro bono desi­
derio prius habito, quod in somno3 per signum sanctæ petitionis
claruit, non quod tunc in somno intellexit4.
145. — Ad secundum dicendum quod mens humana habet
duos respectus : unum ad superiora a5 quibus illustratur ; alium
ad corpus a quo recipit et quod regit.
Ex parte ergo illa qua anima a supernis accipit, per somnum
non ligatur, immo magis libera redditur quanto fit a corporalibus
curis magis absoluta. El ideo etiam ex influentia superni luminis
aliqua de futuris percipere potest dormiens quæ vigilans scire
non posset.
1. αβγάζη r' demonstrabilia », F. « demonstrativa », contra P. ANVP. — 2. Ed. « sunt».
— 3. Ed. « somnis ». — 4. RANVP « meruerit ». — 5. Ed. om. « a ».

146. — Ex parte autem illa qua a corpore recipit, oportet quod
ligetur quantum ad ultimum judicium et completum, ligatis
sensibus a quibus ejus cognitio initium sumit ; quamvis etiam
imaginatio ejus non ligetur, quæ immediate ei species rerum
subministrat.
147. — Ad tertium dicendum quod actus liberi arbitrii esi
eligere, secundum quod patet ex Augustini definitione in II lib.,
d. 24, (q. 1, a. 1) posita. Electio autem est quasi conclusio con­
silii, ut dicitur in III Eth. (y 5. 1113a, 4 ; 1. 9, n. 484). Unde ad
judicium pertinet vel judicium præsupponit. Et ideo quamvis
aliquem usum rationis homo dormiens habere possit secundum
quod sensus minus ligantur, tamen usum liberi arbitrii in eli­
gendo habere non potest.
148. — Ad quartum dicendum quod secundum quod sensus
magis vel minus ligatur a passione somni, secundum hoc etiam
judicium rationis magis vel minus impeditur. Unde quandoque
homo dormiens considerat hæc quæ apparent somnia esse.
Sed quia in dormiendo nunquam sunt sensus soluti ex toto,
ideo etiam rationis judicium non est ex toto liberum ; unde
semper cum aliqua falsitate judicium rationis est. etiam si quan­
tum ad aliquid sit verum. Et inde contingit quod aliquis in
somno aliquando consentit turpitudini, aliquando non.
Quia tamen judicium rationis non est omnino liberum, et
per consequens nec liberi arbitrii usus ; ideo nec talis consensus
vel dissensus potest esse meritorius vel demerilorius in se.
149. — Ad quintum dicendum quod corporales motus non
pertinent ad meritum vel demeritum, nisi secundum quod a
voluntate quasi a principio causantur. Et ideo nocturna pollu­
tio magis judicatur quantum ad rationem meriti vel demeriti,
secundum principium quod est in dormiendo, quam secundum
terminum qui est in vigilando ; quia ex quo in dormiente exci­
tatus est motus carnis, non subjacet voluntati vigilantis ulterius
motus ille, nec reputatur evigilasse, quousque perfecte usum
liberi arbitrii recuperavit.
150. — Potest tamen contingere quod in ipsa evigilatione
peccatum oriatur, si quidem pollutio propter delectationem pla­
ceat : quod quidem erit veniale peccatum, si sit ex surreptione
talis placentia ; mortale autem, si sit cum deliberante consensu
et præcipue cum appetitu futuri. Ista autem placentia non facit
præteritam pollutionem peccatum, quia ipsius causa non est.
sed ipsa in se peccatum est.
151. — Si autem placeat ut naluræ exoneratio vel allevialio,
peccatum non creditur.
152. — AD SECUNDAM QUÆSTIONEM dicendum quod ad

hoc quod homo digne ad sacramentum eucharistiæ accedat, tria
requiruntur.
Primo munditia conscientiae, quæ nonnisi per peccatum tol­
litur.
Secundo erectio mentis ad Deum per actualem devotionem ;
et hæc per mentis hebetudinem vel occupationem aut evaga­
tionem interdum sine peccato amittitur.
Tertio etiam1 munditia corporalis. Unde et celebrantes, vel
tractaturi aliquod sacramentum, propter reverentiam manus
lavant.
Unde primo et principaliter peccatum impedit, secundo inde­
votio sive hebetudo mentis, tertio corporalis immunditia. Et
hæc tria quandoque concurrunt in aliqua pollutione nocturna,
quandoque duo ex his, quandoque unum tantum. Et secundum
hoc homo magis vel minus impeditur. Et ideo distinguendæ
sunt pollutionum materies.'
153. — Distinguitur autem dupliciter pollutio nocturna.
Primo quantum ad causam. Eorum enim quæ in somnis appa­
rent, triplex est causa.
Una extrinseca spiritualis, sicut in his quæ per spirituales sub­
stantias nobis revelantur.
Alia intrinseca spiritualis, sicut2 quando phantasmata quæ ap­
parent dormientibus, sunt reliquiæ praecedentium cogitationum.
Tertia est corporalis intrinseca, sicut quando phlegma dulce ad
linguam decurrit, somniat homo comedere dulcia. Unde medici
ex somniis, corporis dispositionem conjiciunt.
Pollutio ergo quandoque ex illusione accidit, quando phantas­
mata per causam extrinsecam spiritualem, scilicet dæmones,
commoventur ; quandoque ex reliquiis3 præteritarum cogitatio­
num, quod est causa spiritualis intrinseca ; quandoque ex causa
intrinseca naturali : quæ quidem causa vel fuit voluntati subjecta,
sicut4 est quando ex superfluitate cibi aut potus præcedente
pollutio accidit ; vel non fuit voluntati subjecta, sive accidat ex
debilitate natura? impotentis retinere semen, sive ex ejus virtute
superflua expellentis, sive quocumque alio modo in idem redit.
154. — Secundo distinguitur pollutio quantum ad modum ;
quia quandoque accidit sine imaginatione, quandoque cum ima­
ginatione ; et hoc dupliciter : quia quandoque in ipsa somni ima­
ginatione homo turpitudini consentit, quandoque dissentit, et
tamen pollutio accidit.
Quando igitur5 sine imaginatione pollutio accidit, signum est
quod pollutio ex causa sit corporali intrinseca.
1. Ed. om. « etiam ». — 2. Ed. om. « sicut ». — 3. Ed. « reliquis ». —
«et ». — 5. Ed. « ergo ».

Sed quando cum imaginatione, potest sic vel sic esse.
In omnibus igitur prædictis pollutionibus corporalis immun­
ditia est communis ; sed quædam mentis hebetatio non est nisi
in illis pollutionibus quæ cum imaginatione accidunt ; quia in
illis quæ sine imaginatione accidunt, anima nihil participare
videtur. Nulla autem dictarum est peccatum ut ex dictis patet;
sed potest esse effectus peccati significans præcedens peccatum
veniale vel mortale.
155. — Peccatum autem mortale ex necessitate præcepti a
perceptione eucharistiæ impedit, quia mortaliter peccat qui cum
conscientia peccati mortatis accedit. Hebetudo autem mentis
et immunditia corporalis ex quadam indecentia honestatis ; quia
indevotio quædam videtur sic accedere, nisi necessitas urgeat.
156. — F.t ideo considerandum est, utrum in causa pollutionis
possit inveniri peccatum præcedens ; quia cogitatio turpium

quandoque est sine peccato, sicut cum in cogitatione1 tantum
manet, ut cum quis disputans de talibus, oportet quod loquens
cogitet ; aliquando etiam cum peccato veniali, quando ad affec­
tionem cogitatio pertingens in sola delectatione finitur ; quan­
doque autem eliam mortale2, quando consensus adjungitur.
Et quia cogitationi tali de propinquo est delectatio, et delec­
tationi consensus, unde3 in dubium potest verti utrum sequens
pollutio ex peccato acciderit vel non, et aut veniali aut mortali ;
satis tamen probabiliter potest conjici non præcessisse con­
sensus4, quando in ipsa somni imaginatione5 anima dissentit ;
non tamen oportet quod, si consentiat, quod6 consensus in vigi­
lando præcessit ; quia hoc potest accidere propter ligamen judicii
rationis, quod quandoque magis quandoque minus est liberum
in somno.
Unde in tali pollutione si ad causam recurrens dubitet de
consensu, omnino abstinere debet. Si autem expresse inveniat
consensum non præcessisse, et necessitas urgeat, aut aliqua
causa potior reformet pactum7, potest accedere, aut etiam
celebrare non obstante corporis immunditia, aut hebetatione
mentis ; alias si necessitas non incumbat, videtur non exhibere
debitam reverentiam sacramento. Non tamen si celebrat, mor­
taliter peccat, sed venialiler : sicut cum quis quandoque mentis
evagationem patitur.
157. — Quando autem ex illusione accidit, si illusionis causa
in nobis præcessit, puta cum quis indevotus ad dormiendum
1. αβ « cognitione ». — 2. Ed. « quandoque etiam cuni mortali ». — 3. Ed. « inde
etiam ». — 4. Ed. « consensum ». — 5. Ed. « animatione ». — 6. Ed. om. « quod » et
habent « præcesseril ».— 7. βγ€η et aliquæ cd. « pactum » ; α « peractum » ; PF. « actum ».

accesserit ; idem est judicium et1 de pollutione quæ ex cogita­
tione præcedenti causatur.
158. — Si autem in nobis causa non præcesserii, immo magis
causa contraria, et hoc frequenter accidat, et præcipue in diebus
quibus quis communicare debet, signum est quod diabolus
homini fructum eucharistiæ percipiendæ auferre conatur. Unde
in tali casu consultum fuit cuidam monacho, ut in collationibus
Patrum legitur (coi. xxn, c. 6; L. 49, 1227), quod communicaret;
et sic diabolus videns se non posse consequi intentum, ab
illusione cessavit.
159. — Si autem ex cibo præcedenti aut potu acciderit, idem est
judicium et2 de pollutione quæ ex turpi cogitatione processit ; nisi
intantum quod non ita de facili accidit peccare mortaliter in
sumptione cibi sicut in cogitatione turpi, et quod aliquando
hæc pollutio sine imaginatione accidit, illa vero numquam.
160. — Illa autem3 quæ ex naturæ dispositione accidit, non
est signum alicujus peccati, sed potest hebetationem mentis
inducere, si cum imaginatione contingat, immunditiam autem
corporalem habet. Et4 ideo si necessitas immineat vel devotio
exposcat, talis non impeditur, et præcipue quando non5 cum
imaginatione accidit.
Tamen si propter reverentiam abstineat, laudandus est,
quando infirmitas non est perpetua.
161. — Et quia non ita de facili potest percipi ex qua causa
contingat, ideo tutius est abstinere, nisi necessitas incumbat.
Debet autem abstinere, ut dicunt, usque ad viginti quatuor
horas ; quia in tali spatio natura deordinata per corporalem
immunditiam et mentis hebetationem, reordinatur.
162. — AD PRIMUM ergo dicendum quod quamvis pecca­
tum quodlibet veniale magis ad impuritatem pertineat mentis
secundum se quam pollutio nocturna, et secundum hoc magis
Deo displiceat ; tamen peccatum veniale non ita hebetat animam
et corpus inquinat, nec ita de facili est signum peccati mortalis,
sicut pollutio. Et ideo ratio non sequitur.
163. — Ad secundum dicendum quod non esset consulendum
alicui quod statim post peccatum mortale etiam contritus et con­
fessus, ad eucharistiam accederet ; sed deberet, nisi magna neces­
sitas urgeret, per aliquod tempus propter reverentiam abstinere.
Et præterea. Confessio purgat maculam mentis, non autem
immunditiam corporalem et hebetudinem quæ contingit in
mente ex depressione ipsius ad carnem.
164. — Ad tertium dicendum quod Quidam dicunt quod homo
debet peccare venialiter, ut alium a peccato mortali impediat.
1. Ed. « ac. ».— 2. Ed. « ac ».— 3. αβ « vero » contra y et ed.— 4. Ed. om. « et »
— 5. αβγεη om. sed y expungit « cum » et ad. « sine » in margine, et ctj superad.

DISTINCTIO IX, ART. IV

391

Sed hoc dictum contradictionem implicat ; quia ex hoc ipso
quod dicitur peccatum, ponitur indebitum fieri. Unde si aliquid
fit quod nullo modo possit non esse peccatum, non debet fieri,
nec etiam bonum est fieri, nec licitum, ut alius a peccato mortali
liberetur ; quamvis ad hoc ex quadam pietate animi etiam multi
boni inclinarentur1.
165. —' Sed potest hoc contingere ut aliquid quod alias esset2
peccatum veniale, ex tali causa factum desineret esse pecca­
tum : sicut dicere aliquod verbum otiosum quod non esset otio­
sum3 si diceretur causa piæ utilitatis. Unde si talis pollutio sit
quæ in casu necessitatis non impediat, deberet pollutus in casu
proposito celebrare ; alias non.
166. — Ad quartum dicendum quod turpis cogitatio dicitur
non solum quæ de turpibus est, quia de eis potest esse honesta
cogitatio ; sed quæ turpitudinem habet propter delectationem
vel consensum adjunctum. Et hæc quidem turpitudo, magis
horrenda est quam illa quæ in cibo accidit ; tum quia magis vitari
potest, cum dillicillimum sit4 in cibo modum tenere ; tum quia
est magis propinqua ad mortale peccatum.

167. — AD TERTIAM QUÆSTIONEM dicendum quod cum
iste cibus non sit corporis sed mentis cibus, magis in ejus sump­
tione consideranda est dispositio mentis quam corporis. Et ideo
distinguendum est in immunditia corporali tantum ; quia aut est
perpetua, sicut lepra, aut diuturna ; vel est temporalis et cito
purgabilis.
168. — Si quidem sii perpetua vel diulurna tunc nullo modo
propter hoc quis abstinere debet, ne propter immunditiam cor­
poris perdatur fructus mentis : sicut accidit in leprosis et patien­
tibus fluxum sanguinis vel seminis.
169. — Si autem sil temporalis et facile expurgabitis, tunc si
aliquis in mente sit bene dispositus, sumere non prohibetur ;
quamvis etiam possit ad tempus laudabiliter abstinere propter
reverentiam tanti sacramenti.
170. — AD PRIMUM ergo dicendum quod Deus5 diligit
corporalem munditiam et immunditiam odit, secundum quod
pertinet ad reverentiam vel irreverentiam sacramenti. Et ideo
si ex devotione mentis, non propter irreverentiam, aliquis cum
immunditia corporali accedat, Deus acceptat.
171. — Ad secundum dicendum quod prohibilio immundorum
in lege a sanctis magis erat propter significationem quam prop­
1. Ed. « inclinentur ». — 2. Ed. « est ». — 3. a om. per homot. « quod non esset
otiosum ». — 4. α ad. « cogitando de turpi magis quam ». — 5. a « Dominus ».

ter ipsas res. Ei ideo non oportet quod similiter fiat in novo tes­
tamento, ubi veniente veritate figuræ cessaverunt.
172. — Ad tertium dicendum quod interdicitur sacerdoti
leproso ne celebret publice coram populo propter horrorem ;
tamen secreto bene potest ex devotione celebrare, nisi sit adeo
corruptus quod ministerium sine periculo explere non possit.
Leprosus tamen ad sacerdotium promoveri non debet.
ARTICULUS V

[I]
[/n/ra, d. 11, 292-3 ; III, q. 80, a. 6 ; q. 81, a. 2 ; Quodl. V, q. 6, a. 2,]

173. — AD QUINTUM SIC PROCEDITUR. Videtur

quod

SACERDOS DARE NON DEBEAT CORPUS C.HRISTI PETENTI, SI SCIAT
IPSUM ESSE PECCATOREM.

1. Medicus enim non debet dare infirmo medicinam quam
scit1 ei esse mortiferam. Sed sacerdos scit peccatori corpus
Christi esse mortis2 causam. Ergo non debet ei dare.
2. Præterea. Contra veritatem vitæ non est faciendum aliquid
propter vitandum scandalum. Sed dare corpus Christi peccatori
est contra veritatem vitæ, cum sit contra præceptum Domini,
Mat., vii, 6 : « Nolite sanctum dare canibus ». Ergo quantumcumque possit sequi scandalum, nullo modo est ei dandum :
sicut nec pro aliquo scandalo vitando deberet dari cani, aut in
lutum projici.
3. Præterea. De duobus malis minus malum eligendum est.
Sed peccatori minus est malum si infametur, quam si corpus
Christi manducet indigne. Ergo magis sacerdos debet ei negare
in publico, etiamsi crimen ipsius in notitiam venire debeat,
quam ei dare.
4. Præterea. Si dat ei hostiam non consecratam, nullum scan­
dalum erit. Ergo videtur quod hoc debeat’ magis facere.
174. — SED CONTRA. Omnis Christi actio nostra est in­
structio. Sed Christus dedit corpus suum in cœna Judæ, ut habe­
tur Joan.,xiii, 26, et Dionysius dicit: (de Eccles. Hier., c. 3, p. 3,
n. 1 ; G. 3, 427) « quamvis sciret eum peccatorem ». Ergo et sacer­
dos peccatori petenti denegare non debet.
175. — Præterea. Augustinus (Glossa, L. 113, 875) dicit :
« Non prohibeat dispensator pingues terrae, idest peccatores, ad
mensam Domini manducare ».
1, Ed. « sit » — 2. Ed. « mortiferam ». — 3. Ed. « debet ».

[II]

176. — ULTERIUS. Videtur

quod suspectis de crimine

ETIAM DARI DEBEAT.

1. Suspicio enim dubium importat. Sed dubia in meliorem
partem interpretanda sunt. Ergo videtur quod debeat ei dari
ac si esset justus.
‘i. Præterea. Experimentum non sumitur de aliquo crimine,
nisi de quo suspicio praecessit. Sed corpus Christi dandum est
aliquando alicui ad experimentum de peccato sumendum sub
his verbis : « Corpus Domini sit tibi ad probationem hodie » ; ut
dicitur in Decr., d. 2, q. 5, (c. 23 : L. 187, 615k Ergo dari debet
suspectis.
177. — SED CONTRA. Si suspectis de crimine daretur corpus
Christi, esset scandalum populo videnti et scienti. Sed scandalum
vitandum est. Ergo non oportet eis dari corpus Christi.
[III]
[Infra, d. 23, q. 2, a. 2, sol. 3, 4 ; III, q. 80, a. 8 ; in Joan. c. 6, 1. 7.]

*

178. — ULTERIUS. A?idetur quod amentibus corpus
Christi dari non debeat.
1. Quia ad hoc quod aliquis corpus Christi sumat, requiritur
diligens examinatio, ut patet 1 Cor., xi, 28 : « Probet autem seipsum homo, etc1. » Sed hoc non potest in amente procedere. Ergo
non debet2 ei eucharistia dari.
2. Præterea. Inter amentes etiam energumeni computantur ;
sed secundum Dionysium, 3° c. Eccl. Hier., (G. 3, 423) energu­
meni etiam ab inspectione divinorum arcentur ; unde statim
post Evangelium in primitiva Ecclesia per vocem diaconi cum
catechumenis excludebantur. Ergo non debet eis dari eucha­
ristia.
179. — SED CONTRA. Cassianus dicit (coli, vu, c. 30 ;
L. 49, 709-10) : « Eis qui ab incommodis vexantur spiritibus,
communionem sacrosanctam a senioribus nostris nunquam
meminimus interdictam. >< Ergo cum tales sint amentes,
amentibus debet dari.
180. —Præterea. In Decret. 26 c., q. 6 (cap. « Qui recedunt » ;
L. 187, 1359) dicitur : « Amentibus etiam quæcumque pietatis
sunt, conferenda sunt » ; et loquitur de reconciliatione et sacra
communione.
1. Ed. om. « etc ». — 2. Ed. « potest

!
SCRIPTUM SUPER LIB. IV SENTENTIARUM

394

[IV]
[Infra, d. 23, q. 2, a. 2, sol. 3 et 4 ; HI, q. 80, a. 8 ; in Joan. c. 6, 1. 7.]

181. — ULTERIUS. Videtur quod etiam pueris dandum
Christi.
1. Quia per baptismum aliquis adscribitur ad corporis Christi
sumptionem ; unde et baptizato conferendum est, ut Dionysius
dicit (de Eccl. Hier., c. 2, p. 2, n. 7 ; G. 3, 895). Sed pueri bapti­
zati sunt. Ergo et eis corpus Christi debet dari.
2. Præterea. Vita spiritualis sicut est per baptismum, ila est
per eucharistiam, quia dicitur Joan, vi, 58 : « Qui manducat me,
vivit propter me ». Sed pueris datur baptismus ut habeant spiri­
tualem vitam. Ergo et similiter debet dari eis eucharistia.
182. — SED CONTRA est quod iste « cibus est grandium »,
ut patet per Augustinum in lib. Confes. (VII, c. 10 ; L. 32, 742).
Sed pueri nondum sunt grandes in fide. Ergo non debet eis dari.

>

sit corpus

183. — RESPONSIO. Dicendum AD PRIMAM QUÆSTIO­
NEM quod si sacerdos sciat peccatum alicujus qui eucharistiam
petit per confessionem vel alio quolibet modo, distinguendum
est ; quia aut peccatum est occultum, aut manifestum.
Si esi occultum, aut exigit in occulto, aut in manifesto.
Si in occulto, debet ei denegare et monere ne in publico petat.
184. — Si autem in manifesto petit, debet ei dare. Primo, quia
pro peccato occulto pænam inferens publicam, est confessionis
revelator aut proditor criminis. Secundo, quia quilibet Christia­
nus habet jus in perceptione eucharistiæ, nisi illud per peccatum
mortale amittat. Unde cum in facie Ecclesiæ non constet istum1
amisisse jus suum, non debet2 ei in facie Ecclesiæ denegari ;
alias daretur facultas malis sacerdotibus pro suo libito punire
maxima pæna quos vellent. Tertio propter incertitudinem sta­
tus sumentis ; quia « spiritus ubi vult, spirat » (Joan., hi, 8).
Unde subito potest3 esse compunctus et divinitus a peccato
purgatus, et divina inspiratione ad sacramentum accedere.
Quarto, quia esset scandalum, si denegaretur.
185. — Si vero peccatum est manifestum, debet ei denegare4
sive in occulto sive in manifesto petat.
186. — AD PRIMUM ergo dicendum quod potius eligeret
medicus medicinam esse mortiferam infirmo quam sibi, si alte­
rum5 oporteret.
Et similiter sacerdos potius deberet eligere quod peccalor assumat
ad perditionem suam, quam ipse deneget in perditionem pro­
priam, scandalizando et peccatum occultum revelando.
1. a « ilium ». — 2. Ed. « oportet ». ■—■ 3. Ed. « potuit ». — 4. Ed. « denegari »,
contra αβγδε ; η om. 185. — 5. Ed. « alterutrum ».

187. — El præterea. Non est certum utrum sit ei mortifera,
quia subito homo spiritu Dei mutatur, et iterum1 in ipsa peti­
tione peccabit mortaliter in mortale peccatum consentiens.
188. — Ad secundum dicendum quod non dimittitur tantum
propter scandalum, sed propter alias causas quæ faciunt ; nec2
esset contra veritatem vitæ, si negaret. Dominus ergo non
prohibuit simpliciter dare, sed voluntatem dandi dicens : « Nolite
sanctam etc. » Sacerdos autem in casu proposito non dat propria,
sponte, sed magis coactus. Nec est similis ratio de animalibus
brutis et de projectione in lutum, quia causæ prædictæ non sunt
ibi.
189. — Ad tertium dicendum quod secundum Innocen­
tium (IV de sacro Altaris mysterio, c. 13 ; L.217, 865) « cum nemo
debeat unum3 mortale committere ut proximus aliud noncommittal,
eligendum est potius sacerdoti non prodere peccatorem, quam ut
ille non peccet; sed peccator debet potius eligere ut abstinendo
reddatur suspectus quam communicando manducet indignus. »
190. — Ad quartum dicendum quod nullo modo debet dari
hostia non consecrata pro consecrata ; tum quia in sacramento
veritatis non debet esse aliqua fictio ; tum quia cum manducans
adoret quod manducat, ut dicit Augustinus {in Ps. xvm,
n. 9 ; L. 36, 1264) daret sacerdos ei occasionem idolatrandi. Unde
Decretalis dicit in casu consimili (extra, de celebr. Miss., cap.
« De homine »,) quod « falsa sunt abjicienda remedia quæ sunt
veris periculis graviora. >>
RATIONES QUÆ SUNT AD OPPOSITUM procedunt4, quando
peccator occultus publice petit.
191. — AD SECUNDAM QUÆSTIONEM dicendum quod
triplex est suspicio.
Quædam violenta ad cujus contrarium non admittitur probatio :
sicut si inveniatur solus cum sola nudus5 in lecto, loco secreto
et tempore apto ad commixtionem.
Alia esi probabilis : sicut si inveniatur solus cum sola colloquens in locis suspectis et frequenter.
Tertia est præsumptuosa quæ ex levi conjectura ortum habet.
192. — Hæc autem ultima deponenda est ; in secunda non
debet denegari, quia pcena non infligitur ubi culpa ignoratur ; sed
de prima est idem judicium quod de peccato.
Unde si sit suspicio procedens ex fama publica, non debet ei
dari neque in occulto neque in manifesto ; si autem sit singularis
ipsius sacerdotis, sic debet dari in publico, sed non in occulto.
193. — AD PRIMUM ergo dicendum quod quamvis non
habeatur in prima suspicione certitudo sensibilis vel per demon1. Ed. « utrum », contra αβγδ&η. — 2. RANVP « ne ». — 3. α ad * peccatum » .
— 4 Ed. ad « solum ». — 5. γ ad. « cum nuda ».

strationem, tamen habetur talis certitudo quæ sufficit ad proba­
tionem juris. Non enim in omnibus est similiter certitudo requi­
renda, ut dicitur I Elh. (a 1. 1094», 13 ; 1. 3, n. 32).
194. — Ad secundum dicendum quod decretum illud abro­
gatum est ; quia facere tales probationes est lentare Deum.
Vel dicendum quod intentio illius decreti non est ut talis pur­
gatio fiat, sed ut propter timorem talis purgationis a furtis absti­
neant1.

195. — AD TERTIAM QUÆSTIONEM dicendum quod de
amentibus distinguendum est.
Quidam enim dicuntur large amentes, quia debilem mentem
habent, sicut dicitur invisibile quod male videtur ; et tamen
sunt aliquo modo docibiles eorum quæ ad fidem et devotionem
sacramenti pertineant2 ; et talibus non oportet corpus Christi
denegari.
196. - Qu idam vero sunt omnino carentes judicio rationis. Et
isti vel fuerunt tales a nativitate, et tunc eis non debet dari, quia
non possunt ad devotionem induci quæ requiritur ad hoc
sacramentum quamvis Quidam contrarium dicant ; vel incide­
runt in amentiam post fidem et devotionem sacramenti, et tunc
debet eis dari, nisi timeatur periculum vel de vomitu vel de
exspuitione aut aliquo hujusmodi.
197. — Et hoc patet per hoc quod habetur in Decret., c. 26,
q. 6 (cap. « Is qui » ; L. 187, 1359) : « Si is qui infirmitate poeni­
tentiam petit el dum sacerdos invitatus ad eum venit; vertatur
in phrenesim, accepto testimonio ab astantibus qui petitionem,
audierunt, et reconcilietur ei eucharistia ejus ori infundatur. »
198. — AD PRIMUM ergo dicendum quod in isto casu præcedens devotio computatur ei ad dignam manducationem.
199. ·— Ad secundum dicendum quod dæmoniacis non est
deneganda communio, nisi forte certum sit quod pro aliquo
crimine a3 diabolo torqueantur. Et de talibus loquitur Diony­
sius.
200. — Vel dicendum, et melius, quod ipse vocat energumenos
illos in quibus adhuc viget virtus daemonis propter peccatum
originale nondum extirpalum eo quod nondum baptismi gratiam
consecuti sunt, quibus adhibetur exorcismus post catechismum
ante baptismum. Unde ipse ponit eos secundo loco post cate­
chumenos.
I
I
I

!

201. — AD QUARTAM QUÆSTIONEM dicendum quod
pueris carentibus usu rationis qui non possunt distinguere inter
cibum spiritualem et corporalem, non debet eucharistia dari ;
quamvis Quidam Græci contrarium teneant, irrationabiliter
1. Ed. « abstineat ». — 2. Ed. « pertinent ». ■— 3. Ed. om. « a ».

autem ; quia ad eucharistiæ sumptionem exigitur actualis devo­
tio, quam tales pueri habere non possunt.

202. — Pueris autem jam incipientibus habere discretionem,
etiam ante perfectam aetatem, puta cum sint decem vel undecim
annorum, aut circa hoc, postet dari, si in eis signa discretionis
appareant et devotionis.
203. — AD PRIMUM ergo dicendum quod pueri baptizati
acquirunt jus percipiendi corpus Christi, non tamen statim, sed
tempore competenti : sicut et jus percipiendae hereditatis, habent,
quamvis eam statim non possideant. Dionysius autem assignat
ritum baptismi quoad adultos, ut patet inspicienti verba ejus.
204. — Ad secundum dicendum quod per baptismum datur
primus actus vitæ spiritualis, unde est de necessitate salutis, et
ideo pueris baptismus dandus est ; sed per eucharistiam datur
complementum spiritualis vitæ, et ideo illis qui perfectionis
secundæ quæ est per actualem devotionem possunt esse capaces,
debet dari, prout habetur de Consecr., d. 41, « In ecclesia »,
(L. 187, 1845), ubi dicitur : « Non cogitent2 vitam habere posse qui
sunt expertes corporis et sanguinis Domini » ; et loquitur de pueris.
Intelligendum est3 quantum ad rem sacramenti quæ est unitas
Ecclesiæ extra quam non est salus neque4 vita, et non quantum
ad sacramentalem manducationem.
>

EXPOSITIO TEXTUS
205. — « Crede, et manducasti. » (la). Intelligendum est de
manducatione spirituali et fide formata. Ideo autem potius
fidem commemorat, quia ipsa est quæ maxime in sacramentis
operatur.
206. — « Nos corpus Christi facti5 sumus » (Ib). Ergo spiritualiter manducamus nosipsos.
Et dicendum quod nos non sumus corpus ipsius nisi ratione
unionis quam manducando spiritualiter acquirimus.
207. — « Ecce factum est malum. » (3a). Contrarium dicit
supra eodem capite : « Indigne quis sumens corpus Christi, non
efficit ut malum sit quod accipit. »
Et dicendum quod non sit malum in se, sed sit malum, idest
nocivum, isti4.
208. — « Ita spiritualiter sumamus » (4a). Contra ; quia in
patria nullus usus sacramenti erit; ergo nec spiritualis sumptio.
Et dicendum quod dicitur spiritualis sumptio consecutio «rei
sacramenti, quam sacramentum statim non efficit, sed tantum
significat, scilicet fruitio Divinitatis, quam etiam significat sacra­
mentalis manducatio.
1. αβγ « d. 14 ». — 2. Ed. « cogitetis ». — 3. Ed. ad. « autem r. — 4. Ed.
5· Ed. om. « facti ». ·— 6. Ed. « si ».

DISTINCTIO X
De hteresi illorum oui dicunt corpus Christi non

esse in

ALTARI NISI IN SIGNO

1. — Sunt item Ai.n, praecedentium insaniam transcendentes, qui Dei
virtutem juxta modum naturalium rerum metientes, audacius ac peri­
culosius veritati contradicunt, asserentes in altari non esse corpus Christi
vel sanguinem, nec substantiam panis vel vini in substantiam carnis et
sanguinis converti ; sed ita Christum dixisse : « Hoc esi corpus meum »,
sicut Apostolus dicit (I Cor., x, 4) : « Petra autem erat Christus. » Dicunt
enim ibi esse corpus Christi tantum in sacramento, idest in signo et
tantum in signo1 manducari a bonis.
Qui errandi occasionem sumunt, a verbis Veritatis, unde2 « prima hæresis facta est in discipulis Christi. Cum enim diceret (Joan., vi, 54) : « Nisi
quis manducaverit, carnem meam et biberit sanguinem meum, non
habebit vitam æternam », illi non intelligentes dixerunt (vers. 61) :
« Durus est hic sermo et quis potest eum audire? et abierunt retro. »
Illis discedentibus instruxit duodecim qui remanserant : « Spiritus est,
inquit, qui vivificat : caro nihil prodest. Verba quæ locutus sum vobis,
spiritus et vita sunt. > intellexisti spiritualiter ? Spiritus et vita sunt : intel­
lexisti carnaliter ? Jilitiin sic spiritus et vita sunt. sed tibi non sunt. Spiriualiter intelligite? quæ locutus sum.
a. — Non hoc corpus quod videtis manducaturi estis, et bibituri illum
sanguinem quem fusuri sunt qui me crucifigent. Sacramentum aliquod
vobis commendavi ; spiritualiter intellectum vivificabit vos ■ caro autem non
prodest quidquam. »
Sunt etiam et4 alia illorum insania fomitem ministrantia.
Ait enim Augustinus {in Joan. tr. 30, n. 1 ; L. 36, 1632) : ». Donec sseculum finiatur, sursum est Dominus ; sed tamen etiam hic nobiscum est Veri­
tas, Dominus*. Corpus enim in quo resurrexit*, uno loco esse oportet ; veritas
autem ejus ubique diffusa est. »
Item (ad Dardan. ep. 187, c. 3, n. 10 ; L. 33, 836) : « Una persona est7
Deus et homo, ubique per id quod est Deus, in coelo per id quod homo est. »
Christus etiam dicit (Mat.,’ xxvi, 11) : « Pauperes semper habebitis
vobiscum, me autem non semper habebitis. »
His aliisque utuntur præfati haeretici ins assertionem sui erroris.
Determinatio
praemissorum
>

2. — Quæ ex eadem ratione omnia accipienda sunt. Non enim verbis9
his negatur, verum corpus Christi a fidelibus sumi, vel in altari esse ;
sed in1-0 his Veritas Apostolos et 4n eis nos instruxit, quod ipsius corpus
1. Ed. om. per homol. α et tantum in signo ». — 2. Ex Aug. in ps. 54, n. 23 ; L. 36,
643 t verbotenus autem legitur in Ai.gero I de Sacr. c. 11 ; L. 180, 772. — 3. Ed.
« intellige ». — 4. Ed. om. « et ». — 5. Ed. « Domini ». — 6. Ed. ad. « in ». —
7. Ed. om. « est ». — 8. Ed. « assertione ». — 9. Ed. om. « verbis ». — 10. Quar. om.
un ».

non in partes discerptum, ut putaverunt illi discipuli qui retro ierunt
sed integrum ; nec visibiliter in forma humana, sed invisibiliter sub forma
panis et vini, corpus et sanguinem nobis traderet.
a. -— Quem sensum Augustinus1 confirmat dicens : « Ipsum quidem
et non ipsum corpus quod videbatur manducatur : ipsum quidem invisi­
biliter, non ipsum visibiliter ».
Item (in ps. 98, n. 9 ; L. .37, 12G4) « Etsi necesse est illud visibiliter cele­
brari, necesse est tamen invisibiliter intelligi ».
Ita etiam intelligendum est corpus Christi esse in uno loco, scilicet
visibiliter in forma humana ; veritas tamen ejus, idest Divinitas, ubique
est ; veritas etiam ejus, idest verum corpus, in omni altari est, ubicumque
celebratur.
Sic etiam illud intelligendum est : « Pauperes semper habebitis vobiscuni,
me autem non semper habebitis » ; secundum corporalem præsentiam sci­
licet, qua cum eis conversabatur.
Similiter per id quod homo est, in coelo est visibiliter1
2 ; invisibiliter
autem est in altari, quia non in forma humana apparet, sed forma panis
et vini operitur. Unde et invisibilis caro ejus dicitur quæ vere est in altari,
sed quia non in specie sua apparet, invisibilis dicitur.
b. — Ait, enim Augustinus3 : « Hoc est quod dicimus, quod modis omni­
bus approbare contendimus, sacrificium Ecclesiæ duobus confici, duobus
constare, visibili elementorum specie et invisibili Domini nostri Jesu Christi
carne et sanguine : sacramento, et re sacramenti, idest corpore Christi, sicut
Christi persona constat, et conficitur ex Deo et homine, cum Christus sit
verus Deus et homo : quia omnis res illarum rerum naturam et veritatem in
se continet ex quibus conficitur. Conficitur autem sacrificium Ecclesiæ duo­
bus : sacramento et re sacramenti, idest corpore Christi. Est ergo4 sacramen­
tum et res sacramenti, idem5 corpus Christi. »
Ecce invisibilem dixit carnem Christi, quia forma panis operta sumitur
et tractatur. Idemque corpus Christi dixit esse sacramentum et rem : ex
quo confirmatur quod supra (d. 8, c. 7) diximus.
3. —Deinde addit quod magis movet lectorem : « Caro, inquit, ejus est
quam sub* forma panis opertam in sacramento accipimus ; et sanguis ejus,
quem sub vini specie ac sapore potamus. Caro videlicet carnis, et sanguis
sacramentum est sanguinis : carne et sanguine, utroque invisibili, intelligibili ef spirituali, significatur corpus Christi visibile et palpabile, plenum
gratia et divina majestate. »

Quæ SIT INTELLIGENTIA PRÆMISSORUM
4. ■— Attende his dilisenter, quia tropo quodam utitur hic Augustinus,
quo solent res significantes rerum sortiri vocabula quas significant. Hic
enim visibilis species panis vocatur nomine carnis et visibilis species
vini,nomine sanguinis. Invisibilis vero et intelligibilis dicitur caro Christi;
quia secundum illam speciem non videtur caro, sed intelligitur ; ita et
sanguis. Caro ergo invisibilis dicitur esse sacramentum carnis visibilis
quia species panis, secundum quam illa non videtur caro, est sacramentum
carnis visibilis, quia carne invisibili, idest specie, secundum quam caro
Christi non videtur caro, significatur corpus Christi quod est visibile et
palpabile, ubi in sua forma apparet. Ita et de sanguine accipi debet.
Quem sensum confirmat Augustinus8, aperiens qualiter prædicta intel1. Cf. Ivo, Decret., p. 2, c. 9; II Pan. e. 134 ; L. 161, 156, 1075 et invenitur apud
IIlgonem ; L. 176, 146 ; et Algerum loc. cit. n. 9. — 2. Quar. ad. « scilicet ». —
3. Lanfrancus, de corp, et sang. Dom., e. 10 -, L. 150, 421. —4. Quar. « igitur ». —
5. Ed. « id est ». — 6. Quar. om. « sub ». — 7. Quar. om. » et ». — 7. Cf. Hlgoxem,
Algerum (L. 180, 753) et Lanfrancum, loc. eit., c. 14.
*

ligenda sint, quia obscure dixerat, consequenter dicens, ita panem vocari
corpus Christi, cum vere sit sacramentum corporis Christi quod in cruce
positum est ; sicut ipsa immolatio quæ fit manibus sacerdotis, vocatur
Christi passio non rei veritate sed significante mysterio, et sicut « sacra­
mentum fidei dicitur fides »*.
a. — Satis responsum est hæreticis objectionibus eorum qui negant
verum corpus Christi in altari esse, et panem in corpus vel vinum in san­
guinem mystica consecratione converti dicentes : Quis audeat manducare
Dominum suum ? Quis etiam audeat dicere quotidie formari corpus
Christi de materia vel substantia, quæ non fuit caro Virginis ?
verum corpus Christi esse in altari,
et in id panem converti

Auctoritatibus probat

5. — Hæc et his similia objiciunt illi, in divino mysterio legem naturæ
sectantes : quorum perfidiam subdita convincunt testimonia.
a. — Ait enim Veritas (Mat., xxvi, 26) : « Accipite : hoc est corpus
meum ».
Item Ambrosius (de Mysteriis, c. 9, n. 52 ; L. 16, 406) : « Si tantum
valuit sermo Eliæ ut ignem de coelo deponeret, non valebit tantum sermo
Christi, ut substantias mutet?De totius mundi operibus legitur (Ps. cxivni,
5). « Quia ipse dixit, et facta sunt etc ». Sermo igitur, idest Filius2, qui
potuit ex nihilo jacere quod non erat, non potest ea quae sunt, in id mutare
quod non erant ? Non enim minus est causare quam mutare novas naturas
rebus. »
b. — Item (ibid., 53) : « Si ordinem quærimus, viro mixta jemina generare
consueverat. Liquet ergo3 quod prxter naturæ ordinem Virgo generavit;
et hoc quod conficimus corpus, ex Virgine est. Quid ergo hic quseris naturæ
ordinem in Christi corpore, cum præter naturam sit ipse partus ex Virgine ?
Item (ibid., 54) : « Ante benedictionem alia species nominatur ; post con­
secrationem corpus significatur. Ante consecrationem aliud dicitur ; post
consecrationem sanguis nuncupatur. Tu dicis, Arnen, idest1*4, verum est·
Quod sermo sonat, affectus sentiat.· »
Item Augustinus* : « In specie panis et vini quam videmus, res invisi­
biles, idest carnem et sanguinem, honoramus ; nec similiter pendimus has
duas species sicut ante consecrationem pendebamus, cum fideliter fateamur
ante consecrationem panem esse et vinum, quod natura formavit ; post conse­
crationem vero carnem Christi et sanguinem, quod benedictio consecravit. »
Item Ambrosius (lib. IV de Sacram., c. 4, n. 14 ; L. 16, 439) : « Panis
est in altari usitatus ante verba sacra ; ubi accessit consecratio, de pane fit
Christi caro. Quomodo autem potest quod panis est, esse corpus Christi ?
Consecratione quæ fit sermone Christi. »
c. — Item (ibid., 15, col. 460) : « Si tanta vis est in sermone Domini, ut
incipiant6 esse quæ non erant ; quanto magis operatorius est, ut sint quæ
erant et in aliud commutentur ? Et sic quod erat, panis ante consecrationem,
jam corpus Christi est post consecrationem, quia sermo Christi creaturam
mutat ; et sic ex pane fit corpus Christi, et vinum cum aqua in calice missum
fit sanguis consecratione. verbi collestis. »
Item Augustinus7 : « Sicut per Spiritum sanctum3 vera Christi caro sine
coitu creatur, ita per eumdem ex substantia panis et vini idem corpus Christi
et sanguis consecratur. Corpus Christi3 et veritas est et figura : veritas, dum
1. Ar c. ep. 98, n. 9 ; L. 83, 364. — 2. Quar. om. « idest Filius ». — 3. Quar.
« igitur ». — 4. Quar. » lior est ». — 5. Iva Decret, p. 2, c. 9 ; I Pan. c. 123 ; L.
161, 153, 1071. — 6. Quar. « inciperent ». — 7. Paschasii .«, in lib. de corp, et sang.
Dom., c. 4, n. 1; L. 120, 1278. — 8. Quar, om. « sanctum ». — 9 Quar. om. per bomot. « et sanguis consecratur. Corpus chrfcti ».

corpus Christi et sanguis virtute Spiritus ex panis vinique substantia effici­
tur ; figura vero est id quod exterius sentitur. »
Item Eusebius Emisenus (Decr. </e Consecr., d. 2 eap. « Quia
corpus »; L. 187 1745) : « Invisibilis sacerdos, visibiles creaturas in subs­
tantiam. corporis et sanguinis sui verbo suo secreta potestate commutat. »
Ex his aliisque pluribus constat verum corpus Christi et sanguinem in
altari esse ; immo integrum Christum ibi sub utraque specie, et substan­
tiam panis in corpus, vinique substantiam in sanguinem converti.

DIVISIO TEXTUS

6. — « Sunt item Alii præcedentium insaniam etc. » (1).
Postquam determinavit Magister quod in hoc sacramento
tria inveniuntur, aliquid quod est sacramentum tantum, et
aliquid quod est res et sacramentum, et aliquid quod est res
tantum, et secundum hoc diversimode diversi manducant ; in
parte ista incipit prosequi de singulis dictorum trium in specidli.
Unde dividitur in partes 1res. In prima determinat de ipso vero
corpore Christi, quod est sacramentum et res contenta iii sacra­
mento ; in secunda de speciebus panis et vini, quæ sunt sacramen­
tum tantum, 12 d. ibi : « Si autem quæritur de accidentibus etc. »
In tertia determinat de effectu sacramenti qui est res tantum, in
fine dist., ibi (10): « Institutum est hoc sacramentum. »
Prima in duas. In prima ostendit verum corpus Christi in
altari contineri sub sacramento. In secunda determinat de transsubstantiatione, per quam fit ut ibi sit verum corpus Christi,
d. 11 : « Si autem quæritur qualis sit etc. <>
Prima in 1res. In prima ponit errorem quorumdam negantium
veritatem quam asserere intendit, et probationes illorum1. In
secunda solvit probationes ipsorum, ibi : « Quæ ex eadem
ratione etc. » (2). In tertia inducit auctoritates ad veritatem pro­
bandam, ibi : « Hæc et his similia objiciunt etc. » (5).
Secunda pars dividitur in partes 1res. In prima exponit aucto­
ritates quas illi errantes pro se inducunt, et expositionem prædictam Sanctorum confirmat. In secunda ostendit dubitationem
esse de quadam auctoritate Augustini inducta pro se, ibi :
« Deinde addit quod magis movet etc. » (3). In tertia exponit eam
ibi : « Attende his diligenter etc. >> (4).
Hic quatuor quæruntuv.
Primo, utrum2 corpus Christi contineatur in hoc. sacramento.
Secundo, utrum totus Christus contineatur in sacramento sub
speciebus quæ manent.
Tertio, qualiter sit ibi.
Quarto, quomodo possit agnosci corpus Christi secundum quod
est sub sacramento.
1. Ed. « eorum ». — 2. RANVP. ad. « verum ».

ARTICULUS I
[III, q. 75, a. 1 ; IV Cg. c. 61 sq ; De Ven. Sacram. Altar, eerm. 11 ; in Mal., c. 26:
in Joan., c. 6, 1. 6 ; I ad Cor., c. 11, 1. 5.]

7. —AD PRIMUM SIC PROCEDITUR. Videtur

quod in

SACRAMENTO ALTARIS NON CONTINEATUR VERUM CORPUS CHRISTI.

1. In his enim quæ ad pietatem et reverentiam pertinent
divinam, nihil debet esse quod incrudelitatem vel irreverentiam
sonet. Sed manducare carnes hominis sonat in quamdam bestialem crudelitatem1 et irreverentiam manducati. Ergo et in sacrameiito pietatis quod ad manducationis usum ordinatur, non
debet esse verum corpus Christi quod manducatur.
2. Præterea. Sacramenta ordinantur ad utilitatem nostram.
Sed Joan., vi, 64, dicitur : « Caro non prodest quidquam ». Ergo
corpus Christi sive ejus caro, non debet esse in hoc sacramento,
sed solum ejus spiritualis virtus.
3. Præterea. Gregorius dicit in homil. de regulo (n. 1 ; L. 76,
1211) : « Corporalem præsentiam Domini quærebat, qui per spiri­
tum nunquam2 deerat. Minus itaque in illum credidit, quem non
putabat posse salutem dare, nisi praesens esset in corpore. » Sed non
ponimus quod corpus Christi sit in altari, nisi ut nobis sit causa
salutis. Ergo videtur quod ex infirmitate fidei procedat.
4. Præterea. Nihil potest esse nunc ubi prius non fuit, loco
præexistente, nisi ipsum mutetur. Sed corpus Christi ante conse­
crationem non erat in altari. Si ergo post consecrationem sit ibi
secundum veritatem, oportet quod aliquo modo sit mutatum :
quod non potest dici. Ergo non est ibi verum corpus Christi.
5. Præterea. Nullum corpus potest esse simul in diversis'locis.
Sed corpus Christi vere est in cœlo quo ascendit. Ergo impossibile
est quod sit in altari.
Probatio primæ. Nihil continetur extra suos terminos, si
terminos habeat ; sed termini cujuslibet corporis locati sunt
simul cum terminis3 corporis locantis. Ergo nullum corpus
locatum in uno loco, potest esse extra terminos illius loci. Et
ita non potest esse in duobus locis simul.
6. Præterea. Eadem ratione potest poni corpus Christi esse
in diversis locis et esse ubique, sicut ponentes Angelum esse in
diversis locis dicunt quod est etiam ubique4 si velit. Sed ponere
quod corpus Christi ubique possit esse, est hæreticum, quia
hoc solius Divinitatis est. Ergo non potest esse in diversis locis
simul.
7. Præterea. Angelus est simplicior quam corpus Christi.
1. RANVP. ad « manducantis ». — 2. Ed. « nusquam ». — 3. Ed. « termino ». —
4. RANVP. « est ubicumque ».

Sed Angelus non potest esse simul in pluribus locis. Ergo neque
corpus Christi. Et sic idem quod prius.
8. Præterea. Corpus Christi, in quantum corpus, non habet
quod sit in pluribus locis, quia sic cuilibet corpori conveniret ;
neque inquantum gloriosum, quia multo fortius spiritui glori­
ficato conveniret : neque inquantum Divinitati unitum, quia
unio non ponit ipsum extra limites corporis. Ergo nullo modo
sibi1 competit.
8. — SED CONTRA. I Cor., xi, 29 : « Qui manducat et bibit
indigne judicium sibi manducat et bibit, non dijiidimns corpus
Domini ». Sed si esset corpus Christi ibi secundum solam signi­
ficationem, non oporteret dijudicare hunc cibum ab aliis ; quia
quilibet panis eadem ratione significat corpus Christi. Ergo
oportet ponere quod sit ibi verum corpus Christi.
9. — Praeterea. Veritas in novo testamento debet respondere
figuris veteris testamenti. Sed in veteri testamento ipse agnus
qui figurabat2 Christum, sumebatur in cibum, ut patet Exod. xn.
8. Ergo in nova lege ipsum verum corpus Christi quod per
agnum significatur, debet manducari.
10. — Præterea. Deui, xxxn, 4 dicitur : « Dei perfecta sunt
opera. » Sed non perfecte conjungeremur Deo per sacramenta
quæ nobis tradidit, nisi sub aliquo eorum ipse vere contineretur.
Ergo in hoc sacramento verum corpus Christi continetur ; quia
non est aliud assignare sacramentum in quo Christus realiter
contineatur.
11. — Ad hoc etiam sunt multæ auctoritates in Littera (5)
positæ.
12. — RESPONSIO. Dicendum quod sub sacramento altaris
continetur verum corpus Christi quod de Virgine traxit ; et
contrarium dicere est hæresis, quia derogatur2 veritati Scriptura'
qua Dominus dicit, Mat., xxvi, 26, et alibi : « Hoc est corpus
meum »..
Ratio autem quare oportet quod in hoc sacramento ipse
Christus contineatur, in principio hujus tractatus (d. 8, 15'
dicta est ; quia scilicet non ita perfecte nobis Christus conjun­
geretur, si sola sacramenta illa haberemus in quibus conjun­
gitur nobis Christus per virtutem suam in sacramentis illis
participatam. Et ideo oportet esse aliquod sacramentum in quo
Christus non participative, sed per suam essentiam contineatur,
ut sit perfecta conjunctio capitis ad membra.
13. — Consequuntur3 etiam et aliæ utilitates, sicut ostensio
maximæ caritatis in hoc quod seipsum dat nobis in cibum,
1. η « ei ». — -· γ r‘ significabat ». — 3. Ed. « derogal ». -— 4. γ et P. « consequenter ».

sublevatio spei ex tam familiari conjunctione ad ipsum, et maxi­
mum meritum fidei in hoc quod creduntur multa in hoc sacra­
mento quæ non solum præter rationem sunt, sed etiam contra
sensum, ut videtur ; et multæ aliæ utilitates quæ explicari suffi­
cienter non possunt.
14. — AD PRIMUM ergo dicendum quod in crudelitatem
sonaret et maximam irreverentiam, si corpus Christi ad modum
cibi corporalis manducaretur, ut scilicet ipsum verum corpus
Christi dilaniaretur et dentibus attereretur. Hoc autem non
contingit in sacramentali manducatione ; quia ipsum per mandu­
cationem non laceratur, sed manducantes integros facit, specie­
bus sub quibus latet divisis, ut infra dicetur (84).
15. — Ad secundum dicendum quod nihil prodesset caro
Christi corporaliter manducata, ut dictum est (14); multum
autem prodest sacramentaliter manducata.
Unde Augustinus dicit (tr. 27 in Joan., n. 5 ; L. 35, 1617) :
« Caro non prodest quidquam, sed quomodo illi intellexerunt ;
sic enim intellexerunt carnem quomodo in cadavere venditur1, aut
in macello dilaniatur.
16. — Ad tertium dicendum quod non dicimus verum corpus
Christi esse in altari, eo quod aliter non posset salutem conferre,
sicut regulus credebat ; sed quia iste esi convenienlissimus modus
salvandi, sicut et convenientissimus modus2 reparationis humanæ
fuit per hoc quod « Verbum caro factum est et habitavit in
nobis », (Joann., i, 14) quamvis etiam alius modus reparationis
fuit possibilis.
17. — Ad quartum dicendum quod non oportet semper illud
quod est nunc ubi prius non fuit localiter, mutatum esse ; quia
potest aliquid esse conversum in ipsum, sicut cum aer in ignem
convertitur. Sed tamen ignis mutatur mutatione generationis ;
et hoc accidit quia ignis in illa conversione non est terminus
generationis, sed compositum ex subjecto generationis, scilicet
materia, et termino, scilicet forma. Unde forma ipsa quæ est
terminus, per se non generatur, ut in λΠΙ Mela, (ζ 6. 1033b,
5-6 ; 1. 7, n. 1419-20) probatur ; generatur autem per accidens,
quia non est per se subsistens, sed in alio, quo mutato mutari
dicitur.
18. — Corpus ergo3 Christi est in altari cum prius non fuerit,
quia panis conversus est in ipsum, ita quod ipsum totum corpus
est terminus per se conversionis, sicut ibi erat forma ; non tamen
est ens4 in alio sicut forma, sed per se subsistens. Et ita5 non
1. Ed. « in cadavere vertitur », contra αβγ$€η. Migne habet : « quomodo in cada­
vere laniatur, aut in macello venditur ». — 2. αγ om. per homot. « salvandi, sicut et
convenientissimus modus », sed a tor. — 3. Ed. « autem ». — 4. Ed. om. « ens ».
— 5. Ed. « ideo ».

oported quod sit localiter molum neque generatum per se, neque
per accidens.
19. — Ad quintum dicendum quod nullum corpus compara­
tur ad locum nisi mediantibus dimensionibus quantitatis.
Et ideo ibi est corpus aliquod ut in loco, ubi commensurantur
dimensiones ejus dimensionibus loci. Et secundum hoc corpus
Christi non est nisi in uno loco tantum, scilicet in ccelo. Sed quia
conversa est in corpus Christi substantia panis, qui prius erat
in hoc loco determinate mediantibus dimensionibus suis quæ
manent transsubstantiatione facta, ideo manet locus, non qui­
dem immediate habens ordinem ad corpus Christi secundum
proprias dimensiones, sed secundum dimensiones panis rema­
nentes, sub quibus succedit corpus Christi substantiæ panis.
Et ideo non est hic ut in loco per se loquendo, sed ut in sacra­
mento, non solum significante, sed continente ipsum ex vi con­
versionis faclæ.
20. — Et sic patet quod corpus Christi non est extra terminos
loci sui1 per quem modum competit ei esse alicubi vel esse extra
aliquid ex dimensionibus propriis. Esse autem alicubi per commensurationem propriarum dimensionum est per se alicubi esse.
Et similiter esse extra aliquid secundum situm propriarum
dimensionum est per se extra aliquid esse.
21. — Sed corpus Christi est extra terminos loci sui qui com­
petit ei secundum proprias dimensiones, quasi2 per accidens, et
hoc modo est sub sacramento quo competit ei esse alicubi ratione
illarum dimensionum quæ remanserunt8 ex illo corpore quod
conversum est in corpus Christi.
22. — Ad sextum dicendum quod sicut ex dictis patet, (21)
corpus Christi non dicitur esse alicubi nisi ratione dimensionum
propriarum, et illius corporis quod in ipsum conversum est.
Non est autem possibile quod dimensiones propriæ ejus sint
ubique, neque quod corpus in ipsum convertendum ubique sit.
Et ideo quamvis corpus Christi sil in pluribus locis aliquo modo,
non tamen potest esse ubique.
23. — Ad septimum dicendum quod ratio illa bene seque­
retur, si ratione propriorum terminorum esset in pluribus locis,
1; η « Et sic patet quod corpus Christi non est extra terminos loci sui secundum
quod ei competit esse alicubi vel extra esse, sed est extra terminos illius loci quasi
per accidens, secundum quod competit ei esse alicubi ratione illarum dimensionum
quæ remanserunt ex illo corpore quod conversum est in corpus Christi. » — κ et ed. præter F. contra αβγδςζθί « secundum quod ei competit esse alicubi intus vel extra ex
dimensionibus propriis, quod est per se alicubi esse intus vel extra ; sed est extra termi­
nos loci quasi per accidens, secundum quod compotit, ei esse alicubi ratione illarum
dimensionum qua? remanent ex illo corpore quod conversum est in corpus Christi. »
K om. « quod est alicubi vel extra esse » et habet « remanserunt » loco « remanent ». —
2. Ed. om. « secundum proprias dimensiones » et loco « quasi », habent « quodsi ». —
3. Ed. « remanent ».

quod multo fortius Angelo conveniret ; sed convenit ei inquan­
tum aliquod corpus convertitur in corpus Christi, non autem in
Angelum.
24. — Ad octavum dicendum quod hoc non competit corpori
Christi neque inquantum est corpus, neque inquantum est glorificatum, neque inquantum Divinitati unitum, sed inquantum est
terminus conversionis. Unde similiter accideret de corpore lapidis,
si Deus simili modo panis substantiam in lapidem converteret :
quod non est dubium eum posse.
ARTICULUS II

[ί]
[III, q. 76, a. 1, 2 ; IV C"., c. 64 : Quodl. VII, q. 4, a. 1 ; in Mal. c. 26 ; in Joan., c. 6,
1. 6 ; I ad Cor., c. 11, L 6.]

25. - AD SECUNDUM SIC PROCEDITUR. Videtur quod
Christus non contineatur sub sacramento quantum ad
ANIMAM.

1. Quia Christo non competit esse in altari, ut dictum est, (21)
nisi secundum quod panis in ipsum convertitur. Sed constat
quod panis non convertitur in animam Christi. Ergo anima
Christi non est ibi.
2. Praeterea. Christus est in sacramento altaris, ut cibus
fidelium. Sed non est cibus secundum animam, sed secundum
corpus ; quia dicit, Joan., vi, 56 : « Caro mea vere est cibus >·. Ergo
non est ibi secundum animam.
3. Præterea. Forma sacramenti debet respondere sacramento.
Sed in forma non fit mentio de anima, sed solum de corpore ;
quia dicitur : « Hoc est corpus meum ». Ergo non est ibi secundum
animam.
26. — SED CONTRA. Quæcumque non separantur secundum
esse, ubicumque est unum, et aliud. Sed unum est esse anima;
Christi et corporis, sicut1 materiæ et formæ. Ergo cum corpus
Christi sit in altari, erit ibi anima.
27. — Præterea. Corpus Christi non est in sacramento inani­
matum. Sed corpus sine anima est inanimatum. Ergo Christus
non est ibi secundum corpus tantum, sed etiam secundum
animam.

1. α ad. « esse >

i

[HI, q. 76, a. 2, IV Cg. c. 64; in Joan., c. 6, 1. 6 ; I ad Cor, c. 11, I. 6,]

28. — ULTERIUS. Videtur quod sub specie

panis

Christus

NON CONTINEATUR NISI QUANTUM AD CARNEM ANIMATAM.

1.- Quia, ut dictum est (25, 2.), corpus Christi est ibi secundum
quod: cibus. Sed esse cibum non convenit nisi carni; unde Joan.,
vi, 56 : « Caro mea vere esi cibus ». Ergo non est ibi aliqua pars
corporis, nisi caro.
2. Praeterea. Quod jam est, non oportet fieri. Si ergo in pane
consecrato sunt omnes partes corporis Christi, erit ibi sanguis ;
ergo non oporteret quod per consecrationem vini iterum ibi
fieret.
3. Præterea. Deus in revelationibus veritatem ostendit ; alias
revelatio esset causa erroris, quod est inconveniens. Sed species
panis ostensa est aliquando ut caro tantum, sicut legitur in vita
beati Gregarii (lib. II, n. 41 ; L. 75, 103). Ergo non est sub specie
panis aliquid de corpore Christi nisi caro, et non sanguis vel os
vel aliquid1 hujusmodi.
29. — SED CONTRA. Sicul corpus Christi significatur in
sacramento, ita continetur ibi. Sed significatur secundum quod
est ; alias significatio esset falsa. Ergo est ibi secundum quod est.
Sed caro non est sine sanguine et aliis partibus corporis. Ergo
est ibi non solum caro, sed etiam aliæ partes corporis.
30. — Præterea. In specie panis significatur totum id quod
est res tantum sine sacramento, scilicet unitas corporis mystici,
et similiter in vino, ut ex dictis, 8 d., (6) patet. Sed sicut signi­
ficatur id quod est res tantum, ita significatur et continetur id
quod est res et sacramentum. Ergo et totus Christus qui est res et
sacramentum, continetur sub utra que specie.[III]

[III]
[III, q. 76, a. 3 : IV Cg. e. '67 ; Quodl. VII, q. 4, a. 1 ; In Mal., c. 26 ; / ad Cor. c. 11,1. 5.]

31. — ULTERIUS. Videtur quod non sit ibi corpus
sti SECUNDUM PROPRIAM QUANTITATEM.

Chri­

1. Nihil enim quod manet convertitur in alterum. Sed quan­
titas panis manet. Ergo non convertitur in quantitatem corporis
Christi. Sed corpus Christi non est in altari, ut dictum est (21),
nisi ut est terminus conversionis. Ergo non est ibi secundum
propriam quantitatem.
2. Præterea. Secundum Philosophum in IV2 Phys. (S 1. 209a,
4-6 ; 1. 2, n. 2), corpus naturale non potest esse simul cum dimen1, Ed. « aliud ». — 2. Ed. « III ».

sionibus separatis ; quia tunc duæ dimensiones essent simul, si1
dimensiones panis manent. Ergo sub eisdem dimensionibus non
potest esse corpus Christi cum dimensionibus propriæ quantitatis.
3. Præterea. Accidens plus dependet a substantia quam subsstantia ab accidente. Sed ex parte ejus quod est sacramentum
tantum, invenitur accidens sine substantia. Ergo multo magis
potest poni ex parte ejus quod est res et sacramentum, quod
sit substantia sine accidente ; et ita corpus Christi sine quanti­
tate.
4. Præterea. Sicut dictum est supra (19), ubicumque est
•corpus aliquod secundum proprias dimensiones, est ibi ut in
loco. Sed corpus Christi non est sub sacramento ut in loco, quia
jam esset extra terminos loci proprii. Ergo impossibile est quod
sit ibi secundum dimensiones proprias.
32. — SED CONTRA. Subjectum nunquam separatur a pro­
pria passione. Sed substantiæ corporalis propria passio est quan­
titas dimensiva. Ergo cum substantia corporis Christi sil sub
sacramento, eta quantitas ejus dimensiva erit.
33. — Præterea. De ratione corporis vivi est organisatio, ut
patet in II de Anima (β 1. 412a, 27-412b, 6; 1. 1, n. 230-2). Sed
organisatio requirit diversum situm partium ; situs autem præsupponit quantitatem. Ergo oportet, cum corpus Christi sit
vivum sub sacramento, quod sit ibi sub propria quantitate.
[IV]
[III, q. 76, a. 4

IV Cg, c. 63, 64, 67 ; Quadi. VII, q. 4, a. 1.]

34. — ULTERIUS. Videtur (ouod non sit ibi secundum
TOTAM QUANTITATEM SUAM.

1. Constat enim quod quantitas corporis Christi non inve­
nitur extra corpus Christi, ut corpus Christi sit sine propria
quantitate. Sed constat quod corpus Christi non est ultra dimen­
siones panis, neque aliqua pars dimensionis est sub3 qua non sit
Corpus Christi. Ergo si est ibi quantitas tota corporis Christi,
neque excedit dimensiones panis, neque exceditur. Sed commu­
nis animi conceptio est quod duæ quantitates, quarum una
alteri superposita neque excedit neque exceditur, sunt æquaïes,
ut patet in principio Euclidis. Ergo quantitas corporis Christi
tota æquatur quantitati panis : quod est falsum ; quia contingit
esse etiam4 majorem et minorem.
2. Præterea. Nullum corpus secundum totam suam quanti­
tatem potest contineri indifferenter a5 magna et parva quanti1. e et ed. « Sed ». — 2. Ed. « etiam ». — 3. Ed. « in ». — 4. Ed. om. « etiam »'
— 5. Ed. om. « a » ; η « sub

ΐ

DISTINCTIO X, ART. II

400

tate extrinseca. Sed corpus Christi continetur indifferenter sub
parva parte vel magna panis consecrati. Ergo non est ibi secun­
dum totam suam quantitatem.
3. Praeterea. Quandocumque sub aliqua quantitate extrinseea continetur corpus aliquod habens partes distinctas secun­
dum suam intrinsecam quantitatem totam, contingit assignare
sub qua parte illius quantitatis singulæ partes contineantur.
Sed corpus Christi, cum sit organicum, habet partes distinctas.
Si ergo secundum totam suam quantitatem continetur sub di­
mensionibus, erit assignare ubi sit caput ejus et manus et pes :
quod est impossibile, quia parvitas quantitatis non sufficit ad
talem distantiam, et praecipue cum partes habeant distantias
determinatas, propter multa intermedia quæ habent quantitates
determinatas.
35. — SED CONTRA. Totalitas1 corporis attenditur secundum
totalitatem quantitatis ejus; quia secundum quantitatem divi­
ditur et partes habet. Sed secundum Augustinum (De Consecr.,
dist. 2, cap. « Oui manducat » ; L. 187, 17721. « Christus totus
manducatur in sacramento ». Ergo est ibi secundum totam suam
quantitatem.
36. — Præterea. Impossibile est aliquid esse alicubi secun­
dum partem quantitatis et non secundum totam, nisi divisa
quantitate ipsius. Sed quantitas corporis Christi non dividitur
actu, quia corpus illud est impassibile2. Ergo cum in sacramento
contineatur aliquid quantitatis corporis ejus, impossibile est
dicere quod non contineatur in toto.

37. — RESPONSIO. Dicendum AD PRIMAM QUÆSTIONEM
quod in sacramento altaris continetur aliquid dupliciter : uno
modo ex vi sacramenti, alio modo ex naturali concomitantia.
Ex vi quidem sacramenti continetur ibi illud ad quod conversio
terminatur.
Ad quid autem terminatur conversio, sciri potest ex tribus.
Primo ex eo quod convertebatur ; non enim convertitur materia
sacramenti nisi in id ad quod habet similitudinem secundum
proprietatem naturæ suæ, sicut vinum in sanguinem.
Secundo ex significatione jorrme cujus virtute fit conversio.
Unde in illud conversio terminatur quod est significatum per
formam.
Tertio ex usu sacramenti ; quia quod pertinet ad cibum conti­
netur sub specie panis ex vi sacramenti : quod pertinet ad potum,
sub specie vini.
38. — Ex naturali autem concomitantia, et quasi per accidens,
continetur sub sacramento illud quod per se non est terminus
conversionis, sed sine quo terminus conversionis esse non potest.

i
î!
F*

1. RANVP. « Formalitas ». — 2. RANVP. « dividi est impossibile ».

Secundum hoc ergo patet quod cum anima Christi non habeat
similitudinem cum substantia panis, nec in forma sacramenti
de anima fiat mentio, nec anima conveniat ad usum sacramenti
qui est manducare et bibere ; ad animam non terminatur con­
versio panis nec vini, sed ad corpus et sanguinem Christi, quæ
ab anima nunc separata non sunt. Et ideo anima non continetur
ibi ex vi sacramenti, sed tamen continetur ibi ex naturali conco­
mitantia ad corpus quod vivificat.
39. — Unde si fuisset facta conversio panis in corpus Christi
quando erat mortuum, anima non fuisset sub sacramento.
Et quod dictum esi de anima, debet inlelligi de Divinitate ;
nisi quod Divinitas ejus, etiam printer sacramentum est ubique.
Et per hoc patet responsio ad objecta.

40. — AD SECUNDAM QUÆSTIONEM dicendum quod
duplex est usus sacramenti, scilicet manducare et bibere. Man­
ducare autem est usus cibi sicci ; sed bibere est usus cibi humidi,
qui potus dicitur. Et ideo sub specie panis qui ad usum mandu­
cationis ordinatur, continetur ex vi sacramenti non solum caro
Christi, sed os et omnes hujusmodi partes ; non autem sanguis,
quia continetur ex vi sacramenti sub specie vini qui 'ad usum
potus ordinatur ; quamvis ex naturali concomitantia et sanguis
sii sub specie panis, et caro sub specie vini.
41. — AD PRIMUM ergo dicendum quod ponitur i bi pars
pro toto, scilicet caro pro toto corpore ; et hanc partem specia­
liter posuit ut per similitudinem corporalis manducationis, cui
praecipue caro apta est, manuduceret ad.sacramentalem, quamvis
etiam ossa et aliæ hujusmodi partes manducationi aliquo modo
competant, cum secundum Avicennam quædam animalia ipsis
nutriantur.
42. — Ad secundum dicendum quod illud quod jam est, non
fit eo modo quo est, sed alio modo potest fieri ; quia quod est
potentia, fit actu. Et ideo sanguis Christi, qui est sub sacramento
hostia consecrata non ex vi sacramenti, fit ibi per consecrationem
vini ex vi sacramenti existens : sicut etiam quod est in uno loco
per accidens fit ibi per se quandoque.
43. — Ad tertium dicendum quod visus corporalis, ut dicetur
(107-9), non potest videre corpus Christi secundum quod est sub
sacramento. Quid autem illud sit quod quandoque in hoc sacra­
mento in specie carnis aut sanguinis apparet, infra dicetur (118).

44. — AD TERTIAM QUÆSTIONEM dicendum quod subsstantia panis quæ convertitur in corpus Christi, non habet ali­
quam proportionem similitudinis ad quantitatem vel alia acci­

dentia Christi, sed tantummodo ad substantiam ejus corporis.
Et. ideo, cum nihil convertatur in corpus Christi de pane nisi
substantia panis, quia accidentia manent1, constat quod con­
versio illa terminatur directe ad substantiam, non autem ad
accidentia, quia accidentia2 panis remanent. Et ideo quantitas
et alia accidentia propria corporis Christi non sunt ibi ex vi sacra­
menti ; sunt tamen ibi secundum rei veritatem ex naturali conco­
mitantia accidentis ad subjectum, ut de anima dictum est (37-39).
45. — AD PRIMUM ergo dicendum quod ratio illa probat
quod non sit ibi ex vi sacramenti ; et hoc concedo.
46. —■ Ad secundum dicendum quod quia dimensiones cor­
poris Christi non sunt ibi ex vi sacramenti, sed solum ex eo quod
concomitantur inseparabiliter substantiam, constat quod con­
trario ordine sunt ibi dimensiones propriæ corporis Christi, et
dimensiones locati corporis in loco.
Corporis enim locati substantia non habet ordinem ad locum
nisi mediantibus dimensionibus. Et ideo, quia dimensiones cor• poris locati non possunt esse simul cum aliis dimensionibus,
sequitur ex consequenti quod substantia corporis locati non
possit esse simul cum aliis dimensionibus neque separatis, neque
in alio corpore existentibus.
47. — Sed hic e contrario substantia corporis Christi per se
immediate ordinatur ad hoc quod sit sub sacramento ; et dimen­
siones ejus propriae ex consequenti et per accidens. Substantia
autem ex hoc quod est substantia non prohibetur esse simul cum
dimensionibus quibuscumque, sive conjunctis sibi, sive separatis,
aut existentibus in alio subjecto : sicut substantia Angeli potest
esse simul ubi est aliud corpus. Et ideo etiam corpus Christi sub
propria quantitate potest esse sub dimensionibus panis.
48. — Ad tertium dicendum quod non potest fieri sine muta­
tione panis quod ejus accidentia sine substantia remaneant. Et
similiter non posset fieri quod substantia corporis Christi esset
sine accidentibus sine sua mutatione. Posset autem Deus hoc
facere ut sine accidentibus propriis esset, ad minus3 aliquibus,
sine mutatione4 intrinseca5, et quia non est inconveniens panem
mutari, esset autem inconveniens Christum mutari in muta­
tione ; ideo non est simile quod inducit ratio.
49. — Ad quartum dicendum quod quamvis corpus Christi
cum quantitate propria sit sub sacramento, non est tamen ibi
mediante sua quantitate. Et ideo non est ibi ut in loco.
'1. η om. « quia accidentia manent ». — 2. y om. per homot. « quia accidentia » ;
"q « non autem ad accidentia quæ remanent ». — 3. γ ad « ab ».—4. afieq et FP. orti.
«sine mutatione ». 5. — κ om. «intrinseca», sed P. ad. « absque transsubstantia­
tion? » ; δ « ad minus aliquibus intrinsecis... esset autem inconveniens Christum
mutari intrinseca mutatione ».

50. — AD QUARTAM QUÆSTIONEM dicendum quod qua
ratione ponitur ibi pars quantitatis, eadem ratione poni debet
ibi esse tota quantitas1 ; quia sicut corpus Christi non separatur
a propria quantitate, ita una pars quantitatis non separatur ab
alia : utrumque enim sine mutatione intrinseca corporis Christi
non posset evenire.
51. — AD PRIMUM ergo dicendum quod in superpositione
directe quantitas applicatur quantitati. Et quia quantitas Christi
non directe applicatur quantitati panis, quia non. mediante ipsa
corpus Christi sub dimensione panis est ; ideo non est ibi aliqua
superpositio quantitatis ad quantitatem, nec aliqua commensuratio quantitatum. Ei ideo non sequiturquod sint æquales.
52. — Ad secundum dicendum quod sicut illa quæ non habent
quantitatem possunt esse indifferenter sub magna et parva
quantitate : sicut patet de anima quæ est indifferenter in magno
et parvo corpore ; ita illud quod non ratione suæ quantitatis
continetur sub aliqua quantitate, potest esse indifferenter in
magna et parva quantitate, sicut2 est in proposito.·
53. —■ Ad iertium dicendum quod situs, sicut objectio tangit,
quantitatem præsupponit. Et quia quantitas Clhristi nullam habi­
tudinem’ habet ad dimensiones panis, ideo etiam nec situs par­
tium corporis Christi. Et ideo quamvis corpus Christi, prout est
sub sacramento, habeat partes distinctas et situatas situ natu­
rali, non est tamen assignare in partibus dimensionum panis,
ubi singulae partes corporis Christi jaceant.
54. —· Nec tamen sequitur quod dicamus corpus Christi con­
fusum, quia ordinem habent partes in se ; sed secundum ordi­
nem illum non comparantur ad dimensiones exteriores.
ARTICULUS III

[I]
[Supra, 19-21 ; III, q. 75. a. 1, ad 3 ; q. 76, a. 5 ; IV Cg. c- 62, 64, 67 ;
De 36 ari., a. 33.]

55. — AD TERTIUM SIC PROCEDITUR. Videtur quod
Christi contineatur sub sacramento circumscrip­

corpus
tive.

1. Omne enim corpus quod est in loco, circumscribitur. Sed
corpus Christi est sub sacramento sicut in loco : quod patet, quia
non est alium modum assignare de modis « essendi in » quos
1. Ed. « eadem ratione ibi poni debet etiam tota quantitas ». — 2. Ed. « et sic»,
contra αβγ$€η.— 3. Ed. » similitudinem ».

assignat Philosophus in IV Phys, (δ 3. 210s, 14 sq. ; 1. 4, η. 1,
sq.) Ergo corpus Christi est in loco circumscriptive.
2. Præterea. In Sex principiis (Gilberti Porretani ; ed.
Heysse, n. 25, p. 27), dicitur quod « proprium est positionis
primo loco substanliæ inhærere». Sed corporis Christi substantia
non denudatur aliis proprietatibus, prout est sub sacramento.
Ergo neque positione. Ergo secundum quod est sub sacramento,
est in loco ; quia positio ordinem partium in loco dicit.
3. Præterea. Omne corpus quod continetur superficie alte­
rius corporis, ita quod non excedit neque exceditur, circumscribitur illa superficie sicut loco. Sed corpus Christi totum, ut
dictum est, (50) continetur sub ultima superficie dimensionum
panis quæ manent, et nec excedit nec exceditur. Ergo est sicut
in loco circumscriptive.
4. Præterea. Omne quod .replet locum' circumscribitur loco.
Sed corpus Christi replet locum dimensivum, alias esset vacuum.
Ergo corpus Christi circumscribitur speciebus illis.
56. — SED CONTRA. Omne corpus quod circumscribitur
loco, commensuratur loco circumscribenti ; quia locus et locatum
sunt æqualia, ut dicitur in IV Phys., (δ 4. 211a, 1-2 ; l. 5, n. 2).
Sed corpus Christi non commensuratur quantitati dimensionum,
ut dictum est (41). Ergo non est ibi sicut in loco circumscriptive.
57. — Præterea. Omne corpus quod circumscribitur loco
aliquo, partes ejus habent situm determinatum in loco illo. Sed
hoc, ut dictum est (47), non convenit corpori Christi ratione
dimensionum illarum. Ergo non continetur eis circumscriptive.

58. — ULTERIUS. Videtur quod contineatur sub eis
SALTEM DEFINITIVE.
1. Quia plus distat a natura loci Angelus quam corpus
Christi. Sed Angelus non potest esse in loco quin loco defi­
niatur, ut communiter dicitur. Ergo multo fortius corpus
Christi est definitive sub speciebus illis.
2. Præterea. Omne corporale individuum est determinatum
ad hic et nunc. Sed corpus Christi est hujusmodi. Ergo determinatur ad hic1. Ergo est definitive sub speciebus.
3. Præterea. Omne finitum existens alicubi, definitive est
ibi. Sed corpus Christi est hujusmodi. Ergo etc.

»..

1· RANVP. ad. « el nunc ».

59. — SED CONTRA. Omne quod est definitive alicubi, ita
est ibi quod non alibi. Sed corpus Christi non ita est sub spe­
ciebus quod non alibi. Ergo non est definitive sub eis.
60. — Præterea. Omne quod potest sine sua1 mutatione
alibi esse quam hic, non est hic definitive. Propter hoc enim
ponimus Angelos moveri, quia loco definiuntur. Sed corpus
Christi potest alicubi2 esse quam sub speciebus istis3 sine omni
mutatione vel sua vel specierum : puta, si alicubi corpus Christi
consecratur. Ergo non erat hic definitive.
[III]
[III, q. 76, a. 3 ; IV Cg. c. 67 ; Quodl. VII, q. 4, a. 1 ; in Mat. c. 26 ;
I ad Cor., c. 11 ,1. 5.]
%

61. — ULTERIUS. Videtur

quod corpus

Christi

non

POSSIT ESSE TOTUM SUB QUALIBET PARTE SPECIERUM.

1. Dimensiones enim panis remanentes possunt in infinitum
dividi. Si ergo in qualibet parte dimensionum illarum esset corpus
Christi totum, esset infinities sub eisdem dimensionibus : quod
est impossibile.
2. Præterea. Quæcumque uni et eidem sunt simul, sibi invi­
cem sunt simul. Sed si in qualibet parte dimensionum est totum
corpus Christi, ubicumque est pars corporis Christi, esset totum
corpus Christi. Ergo ubi esset una pars, esset alia, et4 hoc
repugnat distinctioni partium quæ requiritur in corpore organico.
Ergo non est possibile quod totum corpus Christi sub qualibet
parte specierum sit.
3. Præterea. Augustinus dicit (ep. 166, n. 4 ; L. 33, 721),
quod proprium est spiritus quod possit simul in diversis partibus
totius esse. Sed corpus Christi non ponitur neque per unionem
neque per gloriam extra limites corporis, ut possit percipere
proprietatem spiritus. Ergo corpus Christi non est totum in
qualibet parte specierum.
62. — SED CONTRA est quod Hilarius dicit (de Consecr.,
d. 2, cap. « Ubi » ; L·. 187, 1773) « ubi pars est corporis, el totum » ;
et loquitur de corpore Domini in sacramento. Sed in qualibet
parte dimensionum est aliqua pars corporis Domini. Ergo in
qualibet parte dimensionum est totum.
63. — Præterea. Panis consecratus est quoddam totum homogeneum, idest unius rationis in toto et in partibus. Sed sub toto
est totum corpus. Ergo sub qualibet parte corporis est totum.
1. Ed. « sui ». — 2. ε et ed. hic et infra « alibi ». —1 3. Ed. « illis ». — 4. Ed« sed. ».

[IV]
[III, q. 76, a. 6 ; de 36 Art., art. 34.]

64. — ULTERIUS. Videtur

quod corpus

Christi

movetur

ad motum hostite.

1. Omne enim quod desinit esse ubi prius erat, et incipit esse
mbi prius non erat, movetur vel per se vel per accidens: Sed cor­
pus Christi translata hostia desinit esse ubi prius erat, scilicet
in altari ; et incipit esse ubi prius non erat, scilicet in pixide vel
in ore. Ergo corpus Christi movetur ad motum hostiae, vel per se
vel per accidens.
2. Praeterea. Secundum Philosophum in II Top., Q3 7. 113»,
'29, 30) « moventibus nobis, moventur ea quæ in nobis sunt ». Sed
■corpus Christi vere continetur sub speciebus illis. Ergo speciebus
'translatis, et ipsum transfertur.
3. Praeterea. Anima vel Angelus magis recedit a natura»’oci
•quam corpus Christi. Sed anima vel Angelus movetur per acci­
dens, moto corpore unito vel assumpto. Ergo multo fortius
■corpus Christi.
65. — 4. SED CONTRA. Nullum quietum manens1 in eodem
loco movetur per se vel per accidens. Sed corpus Christi ëst
hujusmodi. Ergo etc.
66. — 5. Præterea. Quod movetur per accidens ad motum
alterius, definitive est in illo. Unde Deus non movetur ad motum
alicujus, nec anima ad motum manus. Sed corpus Christi non
est definitive sub speciebus illis. Ergo non movetur ad motum
illarum.

67. — RESPONSIO. Dicendum AD PRIMAM QUÆSTIONEM
quod locus dicitur circumscribere locatum ex eo quod in cir­
cuitu describit figuram locati ; quia loci proprii et locati oportet
•esse unam figuram ; figura autem est qualitas circa quantitatem.
68. — Et quia corpus Christi non habet ordinem ad species
sub quibus continetur mediante quantitate, sed e converso, ut
•dictum est (47) ; ideo neque figura corporis Christi respondet
figura' specierum, sicut patet ad sensum.
69. — Et ideo patet quod non est sub speciebus circumscrip­
tive, et per consequens nec est in eis sicut in loco ; quia nihil
per se, proprie loquendo, est in loco ut in loco, nisi quod loco
circumscribitur.
70. — AD PRIMUM ergo dicendum quod comparatio corporis
Christi ad species sub quibus est, non est similis alicui compara­
1. <rj F. « movens * contra αβγ.

tioni naturali. Et ideo non potest reduci, proprie loquendo, ad
aliquem modorum a Philosopho assignatorum. Tamen habet
aliquam similitudinem cum illo modo quo aliquid dicitur esse in
loco secundum quod esse in loco est esse in aliquo separato
extra substantiam suam, quod non est ejus causa. Et secundum
hoc etiam Innocentius elicit corpus Christi esse in pluribus locis,
quod continetur sub pluribus speciebus.
71. — Ad secundum dicendum quod quamvis corpus Christi
non denudetur positione neque aliqua suarum proprietatum, ex
hoc quod est sub sacramento, non tamen sequitur quod secundum
quod habet figuram et quantitatem et positionem, comparetur '
ad species sacramenti : sicut homo non comparatur ad locum ex
hoc quod habet animam vel mediante anima, quamvis per1
hoc quod in loco est, anima non privetur.
72. — Ad tertium dicendum quod ad circumscriptionem plus
exigitur, scilicet quod locatum configuretur loco, aut e converso ;
et hoc non est in proposito, ratione jam dicta.
73. — Ad quartum dicendum quod corpus naturale non habet
quod repleat locum ex parte materiæ, neque ex parte formæ,
sed ex parte dimensionum. Unde secundum Philosophum in
IV Phys., (δ 1. 290», 4-6 ; 1. 2,’ n. 2) et2 in III Meta, {β 2. 998»,
13 ; 1.7, n. 419), dimensiones separatae si ponantur esse, vel corpus
mathematicum quod idem est, replent locum, et non possunt esse
simul cum alio corpore. Nec obstat quod ipse in IV Phys., in
capitulo3 de vacuo, [δ 6. 213», 11 sq. ; 1. 9) videtur uti dimensioni­
bus separatis quasi vacuo, quia procedit ex suppositione illorum
qui ponebant dimensiones separatas existentes inter terminos
corporis continentis, esse locum. Unde sequitur quod quando
illæ dimensiones fuerunt sine corpore sensibili quod4 dicatur
vacuum ; sic enim vacuum ponebant.
74. — Et ideo dicendum est in proposito quod cum corpus
Christi non comparetur ad locum istum in quo est sub sacra­
mento, mediantibus propriis dimensionibus, non replet locum,
neque tamen locus ille est vacuus, quia repletur dimensionibus
separatis sacramenti corporis Christi.

75. — AD SECUNDAM QUÆSTIONEM dicendum quod ad
hoc quod aliquid sit in loco definitive, duo requiruntur. Primum
est ut competat ibi esse ci, quia quod non est in aliquo loco, non
potest loco illo definiri. Secundum est quod sit ibi sicut in loco
commensurato aliquo modo suæ quantitati vel virtuti. Corpus
enim bicubitale non definitur loco unius cubiti, quamvis aliquo
1. β et F. om. « per ». — 2. Ed. om. « et ». — 3. Ed. om.
om. « quod ».

in capitulo ». — 4. Ed.

modo sit ibi ; neque anima est definitive in manu, quia est et in
aliis partibus, eo quod non est in manu secundum totam virtu­
tem suam.
Et ideo omne quod habet quantitatem finitam, vel virtutem
finitam oportet quod sit definitive in loco in quo est. Et ideo
Angeli definitive sunt in loco, non tamen Deus.
76. — Corpus autem Christi quamvis secundum veritatem sit
sub speciebus, non tamen competit ei esse ibi1 ratione sui ; quia
neque ratione suæ quantitatis, ut dictum est (47), neque ratione
suæ virtutis, sed ratione illius quod in ipsum conversum est ibi
præexistens, cujus dimensiones adhuc manent, quibus ad locum
illum determinabatur. Et ideo non definitur loco illo, sed simili
modo potest esse alibi, ubicumque fuerint panis dimensiones
conversi in ipsum.
77. — AD PRIMUM ergo dicendum quod Angelus est in
loco quo definitur, non quia aliquid convertatur in ipsum, sed
ratione suæ operationis virtutis et essenliæ. Et ideo non potest
■ esse nisi in uno loco, quia substantia rei non est nisi semel.
78. — Ad secundum dicendum quod corpus Christi, sicut et
alia corpora, determinatur ad unum locum qui competit ei ratione
suæ quantitatis, quia ibi est ut in loco ; sed non hoc modo sub
speciebus est. Et ideo ratio non sequitur.
79. — Ad tertium dicendum quod finitum et infinitum sunt
passiones quantitatis, secundum Philosophum in I Phys. (a 2.
185a, 33-4 ; 1. 3, n. 2). Unde cum corpus Christi non habeat ex
ratione suæ quantitatis quod sit ubi consecratur, sed magis ex
conversione alterius in ipsum corpus Christi, esse sic in plu­
ribus, et non definitive in uno, non pertinet ad ejus finitatem
vel infinitatem, sed magis ad numerum eorum quæ convertuntur
in ipsum.

80. — AD TERTIAM QUÆSTIONEM dicendum quod circa
hoc est duplex opinio.
Quidam enim dicunt quod hostia remanente integra, Christus
totus est sub tota hostia, non tamen sub qualibet hostiae parte ;
sed hostia divisa, Christus totus remanet sub qualibet parte.
Et ponunt exemplum de speculo ; quia Augustinus dicit quod
sicut fracto speculo multiplicantur species vel imagines, sic post
fractionem quot sunt partes, toties est ibi Christus ; constat
autem quod ante fractionem speculi non erat ibi nisi una imago.
81. — Istud autem non potest stare ; quia hostia integra ma­
nente, aliquo modo est corpus Christi sub partibus hostiæ. Si
ergo non sit ibi secundum totum, erit secundum partem ; sed
1. Ed. om. « esse ibi ».
COMMENT. IN LIB. SENTENT. - IV. — 15

omne quod est totum in toto, et pars ejus in parte, est ibi situaliter ; et ita corpus Christi esset situaliter sub sacramento et
circumscriptive : quod est impossibile.
82. — Exemplum autem non esi conveniens ; quia imago spe­
culi non est ibi ut forma absolute quiescens in subjecto, sed
aggeneratur ex reverberatione, et ideo quamdiu est una super­
ficies speculi, fit una reverberatio, et per consequens una imago
resultat : fracto autem speculo sunt multæ superficies, et per
consequens multæ reflexiones et multæ imagines resultantes83. — Si aulem esset forma absolute quiescens in subjecto ; aut
esset consequens quantitatem, sicut albedo quæ fundatur in super­
ficie,; aut præcedens quantitatem, sicut forma substantialis.
Si primo modo, de necessitate esset tota in toto et pars in parte
ante fractionem speculi et post ; si autem esset præcedens quan­
titatem, esset ante et post, et tota in toto et tota in partibus : sicut
tota forma substantialis ligni est in qualibet parte ejus, quia
totalitas formæ substantialis non respicit quantitatis totalilatem, sicut est de totalitate formarum accidentalium quæ fun­
dantur in quantitate, et præsupponunt ipsam.
84. — Corpus autem Christi continetur absolute sub speciebus.
Et hoc non convenit substantia·1 mediante quantitate, ut dictum
est (47), sed ratione substantiaj inquantum substantia panis est
conversa. Et ideo etiam ante fractionem est totum in toto, et
totum in partibus ; quia ubicumque erat tota natura panis, est
tota natura corporis Christi, et per consequens etiam totum
corpus et tota quantitas ejus. Et hæc est alia opinio quæ magis
vera videtur.
85. — AD PRIMUM ergo dicendum quod unitas rei conse­
quitur esse ipsius. Partes autem alicujus continui homogenei
ante divisionem non habent esse actu, sed potentia tantum ;
et ideo nulla illarum habet unitatem propriam in actu ; unde
actu non est accipere ipsarum numerum, sed potentia tantum.
Et propter hoc forma quæ est tota in toto tali et tota in partibus
ejus, non dicitur ante divisionem continui esse ibi pluries actu,
sed solum potentia ; sed post divisionem multiplicatur secundum
actum, sicut patet de anima in animalibus annulosis.
86. — El similiter corpus Christi ante divisionem hostiae,
quamvis sit totum sub qualibet parte hostiae, non est tamen plu­
ries actu sub partibus illis, sed tantum potentia. Nec est incon­
veniens quod sit ibi infinities in potentia.
87. — Ad secundum dicendum quod confusio opponitur ordini
partium qui pertinet ad rationem situs. Et quia corpus Christi
non est situaliter sub sacramento, ideo non sequitur ibi aliqua
1. y et P. « sibi ».

confusio partium ex hoc quod in quolibet signato hostiæ est
totum corpus1, et quælibet pars ejus. Quamvis enim non sil
accipere ordinem partium corporis Christi secundum compara­
tionem ad parles hostiæ, tamen est accipere ordinem ipsarum
partium ad invicem in corpore Christi secundum propriam qua­
litatem.
88. — Ad tertium dicendum quod spiritui competit esse totum
in toto et in qualibert parte ; quia non habet quantitatem, nec
a quantitate substantia ejus dependet.
89. — Corpus aulem Chrisii quamvis in se consideratum non
absolvatur a propria quantitate, tamen non comparatur ad hos­
tiam sub qua est, secundum propriam quantitatem, et ideo non
est spiritus, sed participat quantum ad aliquid3 proprietatem
spiritus 'secundum comparationem ad species sub quibus conti­
netur.
90. — AD QUARTAM QUÆSTIONEM dicendum quod moveri
in loco includit esse in loco. Unde ad hoc quod aliquid per se
moveatur in loco, oportet quod per se sit in loco, et quod per se
moveatur, non ad motum alterius.
91. — Sed per accidens aliquid movetur in loco dupliciter :
uno modo quia per accidens est in loco, sicut formæ moventur per
accidens ; alio modo quia per se est in loco sed per accidens move­
tur in loco, sicut patet in his quæ vehuntur ; quia locus quem
mutant, est per se eorum proprius locus, vel communis.
92. — Corpus autem Christi in loco quem species transmutant,
non est per se neque sicut in loco proprio, neque sicut in loco
communi, sicut ex dictis patere potest. Et ideo per se in illo
moveri non potest, neque per accidens, sicut corpora per accidens
moventur ; sed hoc modo quo aliquid et per accidens est in loco,
et per accidens movetur.
93. — Nec differt, ut Quidam dicunt differre, utrum species
moveantur in eodem loco, aut transferantur de loco ad locum ;
quia quod in eodem loco secundum substantiam manens movetur,
mutat locum non solum secundum partes, sed secundum totum,
ut in VI Phys. (ζ 9. 240a, 29 sq. ; 1. 11, n. 12) probatur.
94. — Et secundum hoc patet solutio ad utramque partem,
præter ultimum ad quod3 dicendum quod quamvis non defi­
niatur hoc loco, tamen perfecte est ibi et quantum ad substan­
tiam et quantum ad virtutem, tamen per accidens ; non autem
in manu perfecte est anima ; unde non est simile.
1. Ed. ad. « Christi ». — 2. αγ om. « aliquid », sed a ad. in marg. « ad hoc. » —
3. Ed. « ad secundum » ; δ « Et ideo dicendum est ad illud ultimum ».

ARTICULUS IV

[Π
[III, q. 76, a. 7, a. 8.]

95. — AD QUARTUM SIC PROCEDITUR. Videtur quod
OCULUS

GLORIFICATUS

POSSIT

VIDERE

IPSUM

VERUM

CORPUS

Christi sup. speciebus existens.
1. Ipse enim Christus sub speciebus existens, videt seipsum
ibi corporali oculo. Sed corpora glorificata conformantur corpori
ejus, ut dicitur Philip, m, 21. Ergo et alius oculus glorificatus,
puta A’irginis, potest hoc idem.
2. Præterea. Ideo, ut infra dicetur (120), corpus Christi sub
alia specie proponitur, ut fides habeat meritum. Sed illi qui sunt
in gloria non habent fidem. Ergo ipsi ad ipsam substantiam cor­
poris ejus videndam pertingunt corporali oculo, etiam secundum
quod est sub sacramento.
3. Præterea. Propter velamen specierum quibus verum corpus
Christi velatur, decipitur sensus viatoris. Sed status gloriæ non
patitur deceptionem neque velamen. Ergo ipsam substantiam
corporis Christi sub sacramento vident.
96. — SED CONTRA. Major magnitudo in aequali distantia
visa, sub majori angulo videtur, ut perspectivi probant. Sed major
est quantitas corporis Christi quam hostiae hujus, et distantia
ad oculum est eadem. Ergo oculus videns1 corpus Christi et
hostiam, videt corpus Christi sub majori angulo. Sed corpus
Christi videtur sub specie hostiae. Ergo minor angulus continet
majorem : quod est impossibile.
97. — Præterea. Corpus non est natum movere visum nisi
moto medio. Sed medium non movetur a colore corporis Christi,
quia nos etiam videremus. Ergo impossibile est quod ab aliquo
oculo videatur; nullus enim oculus videt, nisi motus a colore.
[Π]
(III, q. 76, a. 8 ; de Ven. Sacram. Altar., serm. 11.]

98. — ULTERIUS. Videtur

quod quando apparet in spe-

CIE CARNIS VEL PUERI IN ALTARI, QUOD2 VIDEATUR IN SPECIE
PROPRIA.

1. Corpus enim Christi non est nisi sub specie propria, vej
sub specie panis. Sed tunc desinunt ibi esse species panis. Ergo
si non est species propria illa in qua videtur, nullo modo erit
ibi.
1. Ed. « videt ». — 2. Ed. om. « quod »,

2. Præterea. Illa ostensio est ad ædificationem fidei. Sed non’
confirmaretur fides, si Christus in specie alterius carnis apparet.
Ergo in specie propria ibi apparet.
3. Præterea. Nihil potest apparere in aliquo quod non est in
eo. Sed in sacramento altaris non est nisiy species panis quæ est
tantum sacramentum ; et corpus Christi, quod est res contenta ;
illud autem quod ibi apparet, non est species panis. Ergo est
species corporis Christi.
99. — SED CONTRA. Cum in hoc sacramento non sit aliqua
deceptio, ergo oportet1 secundum veritatem ibi esse illud quod
sensus percipit. Sed sensus percipit ibi quasdam parvas dimen­
siones quarum judicium ad ipsum pertinet. Ergo sunt ibi illæ
dimensiones. Sed illæ non sunt dimensiones corporis Christi,
cum sint multo minores. Ergo sunt ibi aliæ dimensiones quam
dimensiones corporis Christi, et super illas fundantur species
quæ’ibi apparent. Cum ergo species corporis Christi non funden­
tur nisi super dimensiones proprias, non videtur ibi corpus Christi
in propria specie.
100. — Præterea. Superficies illius speciei quæ ibi apparet,
tangit aerem circumstantem. Ergo illud cujus est illa superficies,
est ibi sicut in loco. Sed corpus Christi non est ibi sicut in loco,
ut dictum est. (69) Ergo illa species quæ ibi apparet, non est
species corporis Christi.
[III]

101. — ULTERIUS. Videtur ovod in hoc casu

debeat

SUMI.

1. Quia in sumente exigitur devotio. Sed talis ostensio fit ad
augmeritandum devotionem. Ergo tunc magis debet sumi.
2. Præterea. Ille qui consecrat, secundum canones debet
sumere : quod non posset nisi illud quod sub specie carnis appa­
ret, sumeret. Ergo debet sumere.
102. — SED CONTRA. Nihil horrendum est committendum
in hoc sacramento. Sed horrendum est comedere carnem cru­
dam. Ergo illud quod in substantia carnis crudæ apparet, non
est sumendum.

[IV]
103. — ULTERIUS . Videtur quod nec Angelus possit
VIDERE CORPUS CHRISTI SUB SACRAMENTO.

1. Quia quidam sancti sunt majores quibusdam Angelis, ut
habetur per Glossam I Cor., vi, 3, super illud : « Angelos judica1. Ed. « debet ».

bimus ». Sed oculus glorificatus hominis sancti non potest ipsum
videre. Ergo nec Angelus.
2. Præterea. Quod est in se visibile, si ab aliquo non videatur,
hoc est propter defectum videntis. Sed oculus glorificatus qui
non videt corpus Christi sub sacramento, ab omni defectu est
immunis. Ergo corpus Christi non est de se visibile sub sacramento existens. Sed quod de se non est visibile, a nullo potest
videri. Ergo nec Angelus corpus Christi videre potest sub sacra­
mento.
104. — SED CONTRA. Gregorius (II Moral., c. 3 ; L. 76,
556) : « Quid1 esi quod non videant qui videntem omnia vident? »
Sed Angeli vident Deum videntem omnia, ut patet Mat., xviii,
10 : « Angeli eorum semper vident faciem Patris ». Ergo vident
corpus Christi sub sacramento

105. — ULTERIUS. Videtur ouod comprehendi possit
intellectu viatoris.

1. Quod enim est supra intellectum est supra sermonem, ut
patet in lib. de Causis (propos. 6). Sed nos loquimur de corpore
Christi sub sacramento contento. Ergo non est omnino supra
intellectum nostrum.
2. Præterea. Nullus tenetur ad impossibile. Sed quilibet tenetur concedere et mente tenere corpus Christi verum esse sub
sacramento. Ergo mente capi potest.
106. — SED CONTRA. Intellectus noster ortum habet a
sensu. Sed corpus Christi sub sacramento non cadit in sensum,
ut probatum est. Ego non cadit in intellectum nostrum.

107. — RESPONSIO. Dicendum AD PRIMAM QUÆSTIONEM quod nihil videtur corporali visu, nisi per hoc quod oculus
ejus2 movetur ab objecto secundum similitudinem coloris in
ipso existentis8 : quæ quidem similitudo primo fit in medio, et
deinde in sensu.
Corpus autem Christi non habet ordinem ad species sub qui­
bus est, ratione quantitatis suæ ; et ideo non potest aggenerari
similitudo coloris ejus in aere contingente species, duplici ratione.
108. — Primo, quia omnis aclio corporalis requirit contactum ;
tactus autem corporalis4 consequitur quantitatem, quia nihil
est aliud quam conjunctio terminorum duarum quantitatum. Et
ideo corpus Christi non tangit aerem circumstantem. Et propter

?
4.

Jl
I

l. Ed. « Qui ». — 2. Ed. om. « ejus ». — 3. αβ « existens », contra γ et ed —
Ed. « corporalium ».

hoc non potest in ipso aggenerare similitudinem coloris sui.
109. — Secundo, quia color · consequitur quantitatem, cum
immediatum subjectum ejus sit superficies. Et quia corpus Christi
non habet ordinem ad hunc locum ratione suæ quantitatis,
ideo nec ratione sui coloris. Et ideo sicut non conjungitur aeri
circumstanti secundum quantitatem, ita non assimilât sibi ipsum,
aggenerando similitudinem coloris sui in eo.
110. — AD PRIMUM ergo dicendum quod si oculus Christ1
esset extra species sacramenti, non videret substantiam suam
intra species contentam ex natura gloriæ nisi, miraculose. Et
ideo non oportet quod oculus glorificatus videat, nisi forte per
miraculum.
111. — Ad secundum dicendum quod comprehensores, quamvis
forte non videant corporali visione corpus Christi sub sacramento,
vident tamen visione intellectuali plena. Et ideo non oportet
quod habeant de eo fidem, sed perfectam cognitionem.
112. — Ad tertium dicendum quod sensus in hoc sacramento
non decipitur ; quia sensus non habet judicare de substantia sed
de formis sensibilibus. Et ideo cum formæ sensibiles sint ibi vere,
in judicio sensus non est deceptio.
,113. — Sed potest esse deceptio in judicio intellectus, nisi adsit
fides vel plena cognitio. Et quamvis lateat visum corporalem
beatorum, non tamen latet ipsos, quia intellectu conspiciunt :
sicut etiam essentiam Dei non videt oculus corporis, sed oculus
mentis ipsorum, ut Augustinus dicit in lib. de videndo Deo
(L. 33, 596).

114. — AD SECUNDAM QUÆSTIONEM dicendum quod
absque omni dubio dicendum est illud quod ibi apparet esse
verum corpus Christi, alias non adoraretur, sicut et prius erat
quando in specie panis videbatur.
Sed utrum species illa quæ ibi apparet·, sit species corporis
Christi,, difficile est determinare.
115. — Quidam enim dicunt quod species illa carnis vel pueri
est tantum in oculo videntis. Et hoc forte aliquando verum est,
cum ab uno videatur in specie panis et ab alio in specie carnis
vel pueri ; et1 ab eodem etiam quandoque post modicum iterum
in2 specie panis videtur quod prius in3 specie carnis videbatur.
Et secundum hoc potest fieri divino miraculo ut similitudo corpo­
ris Christi fiat in oculo, sicut naturaliter fieret, si corpus Christi
præsens esset. Nec est deceptio ; quia non fit nisi ad instructio­
nem fidei et devotionem excitandam.
116. — Sed quia aliquando ab omnibus ita videtur, et quando­
1. Ed. om, « et ». — 2. Ed. « sub ». — 3. Ed. « sub »

que ita diu servatur in tali specie, ideo Alii dicunt quod vera
species corporis Christi extra existens visum immutat. Nec
obstat quod videtur in minori quantitate et non in specie glo­
riosa ; quia in potestate corporis gloriosi est, ut se ostendat in
toto vel in parte, et in specie gloriosa vel non gloriosa. Sed quia
mutatio visus ab aliquo corpore per medium, fit per contactum
ejus quod sentitur, ad medium quo sentitur, oportebit secundum
hoc dicere quod corpus Christi secundum hoc tangat1 medium
visionis, et per consequens quod sit ibi sicut in loco; et ita quod
vel sit2 simul in pluribus locis, vel quod3 localiter motum sit de
coelo descendens : quod tamen ei non est impossibile.
117. — Sed huic obviat quod Guitmundus dicit (in II de
Veritate Eucharistiæ; L. 149, 1449-50) quod « de multorum epis­
coporum consilio sigillatum fuit hoc quod apparebat in specie cor­
poris Christi, et positum in altari. >> Corpus autem Christi, si ibi
esset localiter, dispareret postquam apparuisset, sicut accidit dis­
cipulis euntibus in Emmaus ; nullo autem modo reservaretur
inclusum.
118. — Et ideo securius videtur dicere quod sicut quando
videbatur corpus Christi in specie panis, erant quædam dimen­
siones subsistentes, et in illis alia sensibilia4 accidentia funda­
bantur ; ita illæ eædem dimensiones manent, et eis alia accidentia
sensibilia4 superducuntur divina virtute, quæ speciem carnis
prætendunt, sicut et accidentia quæ prius erant, praetendebant
speciem panis. Et potest esse quod postea6 eadem virtute, illis
accidentibus recedentibus, iterum accidentia panis reducantur,
cum etiam naturali actione quandoque aliquod illorum acci­
dentium immutari posset, dimensionibus maftentibus, sicut odor
vini vel sapor, si diu conservaretur.
119. — AD PRIMUM ergo dicendum quod adhuc species
panis manent quantum ad dimensiones quæ prius subsistebant
et principales erant in sacramento, quamvis color et alia hujus­
modi non maneant6, divina virtute hoc faciente. Et ideo sub illis
dimensionibus adhuc manel corpus Christi.
120. — Ad secundum dicendum quod in hoc aedificatur fides
et7 excitatur devotio quia illa accidentia sunt similia omnino
accidentibus carnis Christi veræ, quod non erat de accidentibus
panis ; quamvis non sint ipsamel accidentia corporis Christi.
121. — Ad tertium dicendum quod quamvis illa accidentia
carnis ibi prius non essent, tamen sunt superinducta ad fidei
instructionem divina virtute.
1. Ed. « tangit ». — 2. Ed. « si ».— 3. γ et P. quia ».— 4. Ed. om. « sensibilia».
— 5 Ed. om. « postea ». — 6. α « remaneant ». — 7. α « vel ».

122. — AD TERTIAM QUÆSTIONEM dicendum quod usus
sacramenti debet materiæ sacramenti competere, sicut ablutio
aquæ in baptismo. Et quia corpus Christi in hoc sacramento sub
specie panis nobis proponitur, ideo usus sacramenti est per man­
ducationem,‘ut supra dictum est (40).
Cum ergo in specie propria, vel in specie carnis cruentatæ
apparens, vel in simili specie, non habeat rationem cibi, non
debet assumi ab eo cui sic apparet, sed ab alio cui sub specie
panis apparet.
Si autem omnibus sub specie carnis appareret, tunc deberet
cum reliquiis poni.
123. — AD PRIMUM ergo dicendum quod devotio non exci­
tatur hic ad manducandum, quia non in specie cibi proponitur,
sed ad venerandum.
124. — Ad secundum dicendum quod in tali casu sacerdos
debet iterum celebrare, ut Quidam dicunt, et corpus Christi
sumere ; et si secundo hoc accideret, iterum tertio.
125. — Quidam autem dicunt quod in tali casu sufficit spiri­
tualis manducatio, nec propter hoc efficitur transgressor consti­
tutionis Ecclesiæ ; quia ad ea quæ frequentius accidunt, leges
aptantur.
126. — AD QUARTAM QUÆSTIONEM dicendum quod Ange­
lus nihil videt corporali visione ; quia etsi corpus assumat, non
tamen conceditur quod videat per corpus assumptum. Unde
relinquitur quod in ipso non est nisi visus intellectualis, qui qui­
dem non est recipiendo a sensibilibus, ut in II lib. d. 3 (q. 2, a. 1,
ad 2) dictum est, sed vel per species innatas, quantum ad ea quæ
naturali cognitione intelligunt, vel per Acerbum quod vident,
quantum ad ea quæ supra naturalem cognitionem ipsorum sunt.
127. — Et quia Angeli sunt beati, oportet quod habeant
plenam visionem eorum omnium de quibus est fides quantum
ad visionem gloriosam quæ fidei succedit. Et ideo sicut fides
credit corpus Christi esse sub sacramento, ita in visione beata
Angeli vident.
128. — Credo autem quod omnia quæ sunt fidei, sunt supra
naturalem cognitionem Angelorum, sicut supra naturalem ratio­
nem hominum. Et ideo mysteria fidei dicuntur esse « abscondita
a saeculis in Deo », ut dicitur Eph., m, 9. Unde naturali cogni­
tione non vident Angeli corpus Christi sub sacramento, sed
solum beata.
129. — Dæmones vero nullo modo vident plenarie, sed « cre­
dunt et contremiscunt ». (Jac., ii, 19.)
130. ■— AD PRIMUM ergo dicendum quod beati visione intel

lectuali gloriae vident corpus Christi sub sacramento, quamvis
non corporali, in qua cum Angelis non communicant.
131. — Ad secundum dicendum quod de se secundum quod est
sub sacramento, non est visibile corpus Christi visu corporali ;
est tamen visibile visu intellectuali.
132. — AD QUINTAM QUÆSTIONEM dicendum quod sicut
in III lib. dictum est d. 24 (49), illa tantum intellectus noster
videre dicitur, proprie loquendo, quorum essentiæ ei reprae­
sentantur sive lumine naturali, sive lumine gratiæ aut gloriæ.
Et ideo per consequens videre dicitur illa a principio quæ statim
cognitis terminis, quasi visis essentiis terminorum, cognoscuntur,
et per consequens tantum illa quæ reducuntur in illa principia
sicut conclusiones scientiarum. Quæ vero nullo modo ordinem
habent ad principia naturaliter cognita, nec ad sensus percep­
tionem, non potest in statu viæ videre.
133. — Et quia corpus Christi esse sub sacramento nullum
ordinem habet ad principia naturaliter cognita, quæ sunt prin­
cipia scientiarum, nec etiam sensu a nobis apprehendi potest,
ideo intellectus viatoris nullo modo hoc videre potest et multo
minus comprehendere ; quia aliquid videtur quod non com­
prehenditur, sicut essentia divina in patria; nisi « videre » largo
modo dicto, secundum quod dicimur ea quæ sunt fidei, videre
in speculo et ænigmate, I Cor., xm, 12.
134. — AD PRIMUM ergo dicendum quod sicut imperfecte
videmus, ita etiam et deficienter loquimur.
135. — Ad secundum dicendum quod nullus lenptur videre
in praesenti, sed tenetur credere. Fides autem de non visis est.
Credere autem1 est possibile.

EXPOSITIO TEXTUS
136. — « Non hoc corpus quod videtis, etc.2» (la). Intelligendum est per se, idest secundum quod videtur in forma sua.
137. — « Ipsum quidem et non ipsum corpus. » (2a). Videtur
esse contradictio.
Et dicendum quod non est ; quia ipsum corpus Christi in pro­
pria specie non manducatur ; et hoc dicit « visibiliter » Augus­
tinus, quia in propria specie corpus Christi videri potest ; sed
sub specie panis manducatur; et hoc dicit « invisibiliter »,quia in
propria specie videri non potest.
138. — « Sacrificium Ecclesiæ duobus confici. » (2b). Non quod
ex eis fiat unum in essentia, sed quia ex eis fit unum sacramentum,
1. F. ad. « non ». — 2. Ed. om. hic et sæpius infra « etc. ».

Qualiter autem persona Christi dicatur composita ex duabus
naturis, dictum est in III lib. d. 6.
139 . —«Caro carnis,et sanguis sacramentum est sanguinis. »(3).
Videtur hoc esse falsum ; quia nihil est signum sui ipsius.
Et dicendum quod carnem quæ significat, nominat ipsas spe­
cies quæ sunt signum carnis ; et hoc tropice, ut Magister dicit.
Et ipsæ species cum carne contenta dicuntur caro invisibilis, quia
sub specie illa caro Christi non videtur. Carnem autem signifi­
catam nominat ipsam carnem Christi, secundum quod sub pro­
pria forma videtur ; unde et « visibiliter » dicitur.
140. — « Quis audeat manducare etc. » (4a).
Ad primam harum rationum responsum est in primo articulo
hujus distinctionis.
Ad secundam patebit solutio ex his quæ dicentur in sequenti
distinctione1 (4).
141. — « Si tantum valuit sermo Eliæ (5a). » Locus est a mi­
nori. Unde intelligendum est quod plus valeat sermo Christi,
et in persona Christi prolatus ; quia sermo Eliæ non habebat in
seipso virtutem aliquam, sed operabatur per modum interces­
sionis ; sermo autem Christi, scilicet2 forma hujus sacramenti,
habet virtutem intraneam, de qua d. 8 (288) supra dictum est.
142. — « Quid ergo hic quaeris naturæ ordinem ? etc. » (5b).
Ergo videtur quod non licet disputare per rationes de hoc sacra­
mento.
Et dicendum quod loquitur contra illos qui nihil in hoc sacra­
mento et in3 aliis quæ sunt fidei, volunt credere, nisi* quod per
naturalem rationem probari potest ; non autem contra illos qui
ex principiis fidei disputant, et qui ex principiis naturalibus non
volunt probare quæ sunt fidei, sed sustinere ; quia quæ sunt fidei,
quamvis sint supra rationem, non tamen sunt contra rationem :
alias Deus esset sibi contrarius, si alia posuisset in ratione quam
réi veritas habet.
143. — « Si tanta vis est in sermone Domini (5b).
Videtur quod hæc probatio non valeat ; quia sermo quo omnia
facta sunt ex nihilo, est Verbum increatum ; nunc autem
loqui debuit de verbo creato, scilicet forma sacramenti.
Et dicendum quod auctoritas hujus virtutis residet in Verbo
increato, sed in verbo creato est instrumentaliter tantum, ut
dictum est.
144. — « Sicut per Spiritum sanctum etc. » (5d).
Videtur quod ista transsubstantiatio non debeat appropriari
Spiritui sancto, sed magis Filio.
Et dicendum est quod appropriatur Filio sicut operanti, quia
ipse est sacerdos et hostia ; Spiritui autem sancto sicut quo ope­
ratur, quia ipse est virtus de illo exiens ad sanandum, Lue. vi, 19.
1. Ed. om. « in sequenti distinctione ». — 2. Ed. « sub. »— 3. αβοηι. «in».—
4. Ed. ad. « hoc », contra αβγ.

DISTINCTIO XI
De

modo conversionis

1. — Si autem quæritur qualis sit illa conversio, an formalis, an subs­
tantialis vel alterius generis, definire non sufficio.
2. — Formalem tamen non esse cognosco, quia species rerum quæ ante
fuerant, remanent, et sapor et pondus.
3. — Quibusdam esse videtur substantialis, dicentibus sic substantiam
converti in substantiam, ut hæc essentialiter fiat illa : cui sensui præmissæ
auctoritates consentire videntur.
Oppositio

4. — Sed huic sententiæ sic opponitur ab Aliis. Si substantia panis,
inquiunt, vel vini convertitur substantialiter in corpus vel in1 sanguinem
Christi, quotidie fit aliqua substantia corpus vel sanguis Christi, quæ
ante non erat ; et hodie est aliquid corpus Christi quod heri non erat ; et
quotidie augetur corpus Christi atque formatur de materia de qua in
conceptione non fuit factum.
Quibus hoc modo responderi potest : quia non ea ratione dicitur corpus
Christi confici verbo cælesti, quod ipsum corpus in conceptu Virginis
formatum deinceps formetur, sed quia2 substantia panis vel vini quæ
ante non fuerat corpus Christi vel sanguis, verbo cælesti fit corpus et san­
guis. Et ideo sacerdotes dicuntur conficere corpus Christi et sanguinem,
quia eorum ministerio substantia panis fit caro et substantia3 vini fit
sanguis Christi. Nec tamen aliquid additur corpori vel sanguini, nee auge­
tur corpus Christi vel sanguis.
Quomodo

dicitur corpus

Christi

CONFICI DE SUBSTANTIA PANIS

. a. — « Si vero quæris modum quo id fieri possit, breviter respondeo.
Mysterium fidei credi salubriter potest ; investigari salubriter non potest* ».
Quod ergo corpus Christi panis mutatione in id non augmentatur, nec
sanguis ex vini conversione, ejus voluntati et potenti» adseribatur qui
idem corpus de Virgine eduxit. Fit ergo substantia illa ista sine ejus5
augmento.
5. — Nec tamen concedunt Quidam quod substantia panis, aliquando
sit6 caro Christi, etsi fiat caro Christi : sicut farina facta est panis, et
aqua facta est vinum, nec tamen dicitur : farina est panis et aqua est
vinum.
Alii vero concedunt illud quod era* panis vel vinum post consecra­
tionem esse corpus et sanguinem ; non’ tamen sequitur : Panis est caro
Christi, vel vinum est sanguis, quia substantia panis vel vini, postquam
1. Quar. om. « in ». — 2. Ed. om. « quia ». — 3. Quar. om. per homot. « panis
iit caro et substantia ». — 7. Cfr. Alger., I de Sacram, e. 9, L. ISO ; 767. — 5. Quar.
« hujus ». — 6. Ed. *< Iit ». — 7. Quar. « ncc ».

facta est caro Christi vel sanguis, non est substantia panis vel vini, séd
caro et sanguis.
Ideo distinguendum videtur, cum dicitur : Substantia panis, vel id
quod erat panis, modo est corpus Christi. Manens enim panis non est
corpus Christi ; sed mutata in1 id quod facta est, est corpus Christi. Nec
dicimus substantiam panis vel vini materiam esse corporis vel sanguinis,
quia non de ea ut de materia formatur eorpus ; sed ipsa formatur in illud
et efficitur illud.
>
Unde Augustinus in libro de Trin. (III, c. 4, n. 10 ; L. 4’2, 874) : « Cor­
pus Christi dicimus illud quod ex fructibus terræ acceptum et prece mystica
consecratum, sumimus in memoriam dominicæ passionis. Quod cum per
manus hominis ad illam visibilem speciem perducatur, non sanctificatur,
ut sit tam dignum sacramentum, nisi operante invisibiliter Spiritu Dei. »
Asserunt

dictum panem transire in corpus

Christi

6. — Quidam vero sic dicunt conversionem illam esse intelligendam,
ut sub illis accidentibus sub quibus erat prius substantia panis et vini,
post consecrationem sit substantia corporis et sanguinis, sic tamen ut non
eis afficiatur. Et sic asserunt dictum panem transire in corpus Christi,
quia ubi erat panis, nunc est corpus Christi.
Quod si est, quid ergo fit de substantia panis et vini ? Illi dicunt, vel in
praejacentem materiam resolvi, vel in nihilum redigi.
7. — Alii vero putaverunt ibi substantiam panis et vini remanere, et
ibidem corpus Christi esse et sanguinem ; et hac ratione dici illam substan­
tiam fieri istam, quia ubi est hæc, est et illa — quod mirum est —■ et
ipsam substantiam panis vel vini dicunt esse sacramentum.
Sed quod non sit ibi substantia nisi corpus Christi et sanguis, ex prædictis
et2 subditis aperte ostenditur.
*
Ait enim3 Ambrosius (de Consec., d. 2, cap. : « Omnia » : L. 187, 1771) :
« Panem istum quem sumimus in mysterio, illum intelligo utique qui manu
sancti Spiritus formatus est in utero Virginis, et igne passionis decoctus in
ara crucis. Panis enim Angelorum factus est cibus hominum. Unde Veritas*
ait (Joan., vi, 41) : « Ego sum panis vivus qui de coelo descendi » ; et ite­
rum, (ibid. 52) : « Panis quem ego dabo, caro mea est pro mundi vita ».
Ex his namque duabus sententiis aperte datur intelligi, quia panis ille et
iste, non duo sed unus panis et una caro procul dubio unum efficitur corpus,
illud vere, illud sane, quod sumptum est de Virgine, quod resurrexit et in
coelum ascendit. »
a. — Item Gregorius (lib. IV Dial., c. 58 ; L. 77, 425) : « Quis fidelium
habere dubium possit in ipsa immolationis hora ad sacerdotis vocem ccelos
aperiri, in illo Christi mysterio, Angelorum choros adesse, summa et ima
sociari5, unum quid ex invisibilibus atque visibilibus fieri. »
Idem (De Consec., d. 2, cap. « Quid sit sanguis» ; L. 187,1769) : « Eodem
momento et in cœlum rapitur ministerio Angelorum consociandum corpori
Christi, et ante oculos sacerdotis in altari videtur. Sicut Divinitas Verbi
f totum implet mundum, ita multis locis illud corpus consecratur. Nec sunt
tamen multa corpora Christi sed unum corpus et unus sanguis. Ideoque sive
plus sive minus quis inde percipiat, omnes sequaliter corpus Christi integer­
rime sumunt. »
Post consecrationem ergo6 non est ibi substantia panis vel vini, licet
species remaneant. Est enim ibi species panis et vini, sicut et sapor ; unde
aliud videtur, aliud intelligitur.
1. Quar. « id est ». — 2. Quar. ad. « ex ». — 3. Quar. om. « enim ». —4. Quar. om.
« Veritas ». — 5. Ed. ad. « et idem ». — 6. Quar. « igitur ».

Quare

I

I

sub alia specie sumatur

8. — Sub alia autem specie tribus de causis carnem et sanguinem tra­
didit Christus, et deinceps sumendum instituit, ut fides scilicet haberet
meritum, quæ est de his quæ non videntur ; quia « fides non habet meritum,
cui1 humana ratio præbet experimentum » (Gregorius, hom. '26, n. 1 ; L. 76,
1197). Et ideo etiam ne abhorreret animus quod cerneret oculus ; quia
non habemus in usu carnem crudam et sanguinem comedere. Quia ergo
Christum vorari dentibus fas non est, in mysterio carnem et sanguinem
nobis commendavit. Et etiam ideo ne ab incredulis religioni2 insultaretur.
Unde Augustinus3 : « Nihil rationabilius quam ut sanguinis similitu­
dinem sumamus, ut ito el veritas non desit, et ridiculum nullum fiat a* paga­
nis, quod cruorem occisi hominis bibamus. » Ne. ergo5 hoc fieret, « et ne
veluti quidam horror esset crtioris, in similitudinem accipimus* sacramen­
tum7. »
Ex præmissis jam liquet quare non sub alia specie, et quare sub ista
hoc sacramentum Dominus celebraverit, et celebrari a nobis instituerit.
Quare

sub duplici specie

9. — Sed quare sub duplici specie sumitur, cum sub alterutra lotus sil.
Christus ?
a. — » Ut ostenderetur lotam humanam naturam assumpsisse, ut totam
redimeret. Panis enim ad carnem refertur, vinum ad animam; quia vinum
operatur sanguinem, in quo sedes animæ a Physicis esse dicitur. Ideo ergo
in duabus speciebus celebratur, ut animæ et carnis susceptio in Christo, et
ulriusque liberatio in nobis significetur*. »
b. — Valet enim, ut ait Ambrosius (in I ad Cor., xi, 26, L. 17, 243).
« ad tuitionem corporis et animæ quod percipimus ; quia caro Christi pro
salute corporis, sanguis vero pro anima nostra offertur, sicut prsefiguravit
Moyses. « Caro, inquit (Lev. xvii, 2), pro corpore vestro9 offertur, sanguis10
pro anima ». Sed tamen « sub utraque specie sumitur, quod ad utrumque
valet ; quia sub utraque sumitur ipse11 totus Christus. Sed si in altera tan­
tum sumeretur, ad alterius tantum, idest animæ vel corporis, non ad ulriusque
pariter tuitionem valere significaretur. Sub utraque specie tamen totus sumi­
tur Christus; nec plus sub utraque, nec minus sub altera tantum sumitur12. »
« Eadem enim ratio est, ut ait Hilarius, (De Consec., d. 2. « Ubi pars » ;
L. 187, 1773), in corpore Christi quæ in manna præcessit, de quo dicitur
(Exod. 16, 18) : « Qui plus collegerat, non habuit amplius ; nec qui minus
paraverat, habuit minus. »
c. — Et licet sub utraque specie sumatur totus Christus, tamen non lit
conversio panis nisi in carnem, nec vini nisi in sanguinem. Nec debent dici
duo sacramenta, sed unum, quia sub utraque specie idem sumitur ; neque
debet iterari sacramentum, quia benedictio non repetitur super speciem
eamdem ; neque aliæ substantiæ in sacrificium veritatis offerri debent,
quia de aliis non potest consecrari corpus Christi vel sanguis.

1. Ed. « ubi ». — 2. Ed. ad. « christianæ ». — 3. Paschasivs de corp, et sang.
Dorn. c. 13 ; L- 120, 1315. — 4. Ed. om. « a »., ■— 5. Quar. « igitur ». — 6. Quar.
« accipis «.— 7. Ambros. IV de sacram., e. 4, n. 20 ; L. 16, 443. — 8. Glossa Lyrani
ad I Cor. xi, 26. — 9. Quar. « nostro ». — 10. Quar. ad. « vero ». — 11. Quar. om.
« ipse ». — 12. Sum. Sent., tr. 6, c. 6 ; L. 176, 142.

»

aqua admisceatur

10. — Aqua vero admiscenda est vino, quia aqua populum significat qui
per Christi passionem redemptus est.
a. — « Calix ergo dominicus juxta canonum præceptum {De Consec.. d. 2
c. 1 et 2 ; c. 83 ; L. 187, 1731, 1776), aqua et vino mixtus debet offerri ;
quia videmus in aqua populum intelligi, in vino ostendi sanguinem Christi.
Cum ergo1 in calice vino aqua miscetur, Christo populus adunatur, et cre­
dentium plebs ei quem credit copulatur : quæ copulatio aquæ et vini sic
miscetur in calice Christi, ut mixtio illa non possit separari. Nam si vinum
quis tantum offerat, sanguis Christi incipit esse sine nobis. »
Si vero quaeritur, an irritum sit quod geritur, si aqua praetermittatur,
audi quod sequitur in eodem canone : « Non potest, inquit, calix Domini
esse aqua sola aut vinum solum, nisi utrumque misceatur. »
Item Cyprianus {ep. 63, n. 13 ; L. 4, 384) : « Calix Domini non est aqua
sola aut vinum solum, nisi utrumque misceatur : sicut nec corpus Domini
potest esse farina sola nec aqua sola, nisi utrumque fuerit adunatum, et
panis unius compage solidatum. » Si quis tamen non intendens introducere
hæresim, oblivione vel ignorantia aquam praetermiserit, non videtur esse
irritum sacramentum : sed ille graviter est corripiendus. Nam et Græco­
rum Ecclesia non apponere aquam dicitur.
b. — Quod etiam ex dictis Cypriani videtur posse coliigi. Ait enim
(ibid n. 17) : » Si quis de antecessoribus nostris vel ignoranter vel simpliciter
hoc non servaverit quod nos Dominus facere et exemplo et magisterio docuit ;
potest simplicitati ejus2 indulgentia Domini venia concedi. Nobis vero non
potest ignosci, qui nunc a Domino instructi sumus, ut calicem Domini cum
vino mixtum, secundum quod Dominus obtulit, offeramus. »
Ex hoc videtur quod si quis simpliciter vel ignoranter vinum offerat
sine aqua, sacramentum conficiat.
C. — Aqua vero nullatenus sine vino potest offerri in sacrificium ; nec
panis nisi de frumento ; nec granum frumenti, nisi redactum fuerit in
panem, quia Christus et panem se dicit, (Joan., vi, 41,51) et grano frumenti
se comparat (xn, 24). Quod ergo supra (a) dictum est, non posse vinum
solum offerri, determinari oportet ; recipit enim exceptionem. Non potest,
nisi simpliciter vel ignoranter fiat ; vel non potest, idest non debet. Qui­
busdam tamen videtur hoc generaliter verum.
11. — Colligitur etiam ex prædictis quod Christus vinum aqua mixtum
dedit discipulis. Corpus vero tale dedit quale tunc habuit, idest mortale
et pàssibile. Nunc vero sumitur a nobis immortale et impassibile ; nec
tamen majorem habet efficaciam5.
12. — Eucharistia quoque intincta non debet dari populo pro supple­
mento communionis, quia non legitur Christus alicui discipulorum prae­
buisse panem intinctum, nisi Judæ. Tunc vero non accepit Judas corpus
Christi, sed tantum panem. Corpus vero et sanguinem Christi ante cum
aliis discipulis perceperat.

DIVISIO TEXTUS

13. ·— « Si autem quæritur qualis sit illa conversio etc.4 » (1).
Postquam determinavit Magister de re contenta in hoc
sacramento, ostendens quod verum corpus ibi continetur, hic
1. Quar. « igitur ». — 2. Ed. ad « de >». — 3. Quar. « efficientiam ». — 4. Ed. om.
« qualis sit illa conversio, etc. ».

intendit determinare de conversione panis in corpus Christi, ex
qua contingit ut sub sacramento corpus Christi verum1 con­
tineatur.
Et dividitur in partes duas. In prima determinat de prædicta
conversione panis in corpus Christi. In secunda ostendit qualiter
species remaneant substantiali conversione facta, ibi : « Sub
alia autem specie etc. » (7).
Circa primum tria facit. Primo inquirit qualis sit prædicta
conversio. Secundo determinat hanc quæstionem quantum ad
id in quo omnes conveniunt, ibi : « Formalem tamen etc. » (2).
Tertio determinat eam quantum ad id in quo diversi diversa
opinantur, ibi : « Quibusdam videtur, etc. » (3).
Et hæc dividitur in partes tres secundum tres opiniones quas
ponit ; secunda pars incipit ibi : « Quidam vero sic dicunt etc. (6) ;
tertia ibi : « Alii vero putaverunt etc. » (7).
Circa primum tria facit. Primo ponit opinionem. Secundo obji­
cit in contrarium et solvit, ibi : « Sed huic sententiæ, etc. » (4).
Tertio ostendit quæ locutiones sint concedendæ vel negandæ
secundum hanc opinionem ibi : « Nec tamen concedunt qui­
dam etc. » (5).
« Sub alia autem specie etc. » (8). Hic ostendit qualiter species
remaneant substantiali conversione facta. Et dividitur in partes
duas. In prima ostendit quare sub alia specie corpus Christi verum
in sacramento exhibeatur. In secunda determinat de usu sive dis­
tributione dictarum specierum, ibi : « Colligitur etiam εκ prædictis etc. » (11).
Circa primum tria facit. Primo ostendit quare sub alia specie
corpus Christi proponatur in sacramento ; secundo quare sub
duplici, ibi : « Sed quare sub duplici etc. » ; (9) ; tertio de admix­
tione tertii elementi, scilicet aquæ, ibi : « Aqua vero admiscenda
etc. « (10).
« Colligitur etiam etc. » (11). Hic determinat de distributione
specierum ; et primo quomodo Christus distribuerit ; secundo
quomodo nunc distribuendum sit, ibi : « Eucharistia quoque etc. »
(12).
Hic est triplex quæstio.
Prima de conversione panis in corpus Christi et vini in san­
guinem.
Secunda de materia hujus sacramenti cujus species post con­
versionem remanent.
Tertia de usu sacramenti istius in ipsa2 sui prima institu­
tione, qua Christus ipsum discipulis dedit.

1. Ed. om. « verum ». — 2. Ed. om. « ipsa ».

;

QUÆSTIO I
,

Circa primum quæruntur quatuor.

Primo, utrum post consecrationem remaneat ibi panis.
Secundo, utrum annihiletur.
Terlio, utrum convertatur in corpus Christi.
Quarto, de locutionibus quæ in hac materia concedendae sunt.
ARTICULUS I

[ÎJ
[III, q. 75, a. - ; ΖΓ Cg. c. 63 ; in Mat. c. '26; I ad Cor. c. I I, 1. 4.]

14. — AD PRIMUM SIC PROCEDITUR. Videtur quod
SUBSTANTIA PANIS REMANEAT POST CONSECRATIONEM, UT DICIT
TERTIA OPINIO.

1. Damascenus enim dicit (IV de Fid. orlh., c. 13 ; G. 94, 1144;
« Quia consuetudo est hominibus comedere panem et vinum, conju­
gavit eis Divinitatem, et fecit ea corpus et sanguinem suum. » Sed
conjunctio requirit utrurnque conjunctorum existere actu. Ergo
panis remanet cum corpore Christi.
2. Præterea. Illud quod de pane remanet in hoc sacramento
post consecrationem, cum sit sacramentum tantum, debet
verum corpus Christi et etiam mysticum significare. Sed signi­
ficatio talis non competit pani nisi ratione substantiæ suæ secun­
dum quam ex diversis granis conficitur, secundum quam etiam
reficere et nutrire habet. Ergo oportet quod remaneat in sub­
stantia panis.
3. Præterea. Illud ad quod pauciora difficilia sequuntur est
magis eligendum. Sed ad hanc positionem sequuntur pauciora
difficilia, cum nihil aliud sequatur nisi quod duo corpora sint in
eodem loco : quod non est inconveniens de corpore glorioso
ratione suæ subtilitatis. Ergo hæc opinio est alii praeeligenda.
15. — SED CONTRA. Hoc pronomen hoc, cum sit demon­
strativum ad sensum, demonstrat substantiam sub speciebus im­
mediate latentem. Sed si substantia panis ibi remaneret, ipsa1
immediate accidentibus subesset, quia eis afficeretur. Ergo ad
ipsam ferretur demonstratio hujus pronominis hoc, cum dicitur :
« Hoc est Corpus meum » ; et sic locutio esset falsa : quod est
inconveniens et hæreticum, quia est in doctrina religionis pro­
posita. Ergo et prædicta positio est hæretic.a.
1. Ed. ad. « sola ».

16. — Præterea. Si substantia panis ibi remaneret, tunc
sumens hoc sacramentum non solum sumeret spiritualem cibum,
sed etiam1 corporalem. Sed corporalis cibi sumptio impedit a
sacramento ulterius eadem die percipiendo, ut supra d. 8 (114)
dictum est. Ergo qui semel sumpsisset corpus Christi, non
posset iterato sumere : quod est contra ritum hujus sacramenti.
[Π]
[Infra, d. 12, 28-31 ; III, q. 75, a. 5 ; IV Cg. c. 62, 63, 65 ;
Contra. Græc. Armen, c. 8 I ad Cor. c. 11, L 5.]

17. — ULTERIUS. Videtur QUOD NON DEBEANT SPECIES
PANIS REMANERE.
1. Quia in sacramento veritatis non debet esse aliqua decep­
tio. Sed cum accidentia ducant in cognitionem ejus quod quid est,
secundum Philosophum in 1 de Anima (a 1. 402b, 21 ; 1. 1, n. 15),
deceptio videtur ostendere illius accidentia cujus substantia
non manet. Ergo ex quo substantia panis non manet, non debe­
rent accidentia ejus remanere2.
2. Præterea. Causæ in Littera (8) assignatae non videntur con­
venientes. Fides enim quamvis experimentum rationis effugiat,
tamen rationis contradictionem non requirit ; quia ea quæ
sunt fidei non sunt contra rationem, sed supra. Sed quod sub alia
specie videatur, hoc non solum contra rationem, sed etiam contra
sensum apparet. Ergo non deberet sub alia specie apparere
propter meritum fidei.
3. Præterea. Supposita fide hujus sacramenti per quam corpus
Christi sine sui detrimento manducari creditur, non esset horri­
dum illud3 sumere in quacumque specie apparet. Sed fides neces­
saria est ad sumendum. Ergo secunda causa quam assignat

nulla est.
4. Præterea. Illud quod aliquando fit ad confirmationem
fidei, si semper fieret, non esset irrisio, sed major confirmatio.
Sed aliquando ad confirmationem fidei alicujus dubitantis de hoc
sacramento ostenditur corpus Christi sub specie carnis, sicut
legitur in vita beati Gregorii (lib. II, n. 41 ; L. 75, 103) et in vitisi
patrum. Ergo non esset ad irrisionem, si semper in specie propria
ostenderetur.
18. — SED CONTRA. Sacramentum est sensibile signum, ut in
la d. (25) dictum est. Sed panis est corporis Christi veri sacramen­
tum. Ergo debet remanere quantum ad sensibilia accidentia.
19. — Præterea. Usus hujus5 sacramenti est manducatio., ut
1. Ed. om. « etiam ». ■— 2. Ed. « manere ». — 3.’ Ed. « istud ».— 4. αβγη «vitas»
contra c et ed. — 5. Ed. om. « hujus ».

supra d. 9 (49) dictum est. Sed manducatio requirit divisionem
cibi quæ fit per masticationem. Ergo cum divisio non possit
fieri in vero corpore Christi quod est gloriosum, oportuit quod
essent ibi species saltem aliæ, quarum fractio esset.

[III, q. 75, a. 6 ; I ad Cor., c. II, i. 4.J

20. — ULTERIUS. Videtur QUOD ETIAM FORMA SUBSTAN­
TIALIS PANIS DEBEAT REMANERE.
1. Operatio enim substantialis non potest fieri sine forma sub­
stantiali. Sed nutrire est operatio formæ substantialis ; quia
« nutrii inquantum quid cibus », ut dicitur in II de Anima,
(β 4. 416b, 13 ; 1. 9, n, 343). Ergo cum species quæ in sacramento
remanent, etiam corporaliter nutriant, ut a Quibusdam dicitur,
videtur quod forma substantialis panis remaneat.
2. Præterea. Illud quod non mutatur in aliquid corporis

?

‘

Christi oportet quod post consecrationem maneat. Sed forma
substantialis panis non convertitur in aliquid corporis Christi ;
quia si converteretur, oporteret quod converteretur in animam
quæ est forma substantialis corporis Christi, in quam non con­
vertitur aliquid, ut ex præcedenti dist. (38) patet. Ergo forma
substantialis panis manet sicut et1 accidentia.
3. Præterea. Panis est quoddam artificiale. Sed formæ arti­
ficialium sunt accidentia, ut patet in II Phys. (β 1. 192b, 27-32 ;
1. 1, n. 5). Cum ergo accidentia maneant, videtur quod forma
panis secundum quam est panis maneat.
4. Præterea. Secundum Averroem in lib. de substantia Orbis,
(c, 1) et in I Phys. (text. 63), oportet in materia præintelligere
dimensiones ante formas substantiales aliquo modo in generabilibus et corruptibilibus, alias non possent2 esse diversæ formæ
in diversis partibus materiæ, cum divisio non fiat nisi secundum
quantitatem. Sed dimensiones manent. Ergo et forma substan­
tialis manet.
21. — SED CONTRA. Remotis accidentibus et forma sub­
stantiali, nihil manet nisi subjectum commune. Sed illud quod
est commune, non potest converti in aliquid. Ergo non posset
intelligi aliqua conversio fieri si forma substantialis remaneret .
22. — Præterea. Species panis et vini sensibiles sunt sacramentum tantum in eucharistia. Ergo debent ducere in illud
cujus sunt sacramentum, scilicet in corpus Christi. Sed si rema­
neret ibi forma substantialis panis, ducerent3 in ipsam magis
quam in corpus Christi, quia sunt ei propinquiora4 secundum
1. Ed.om. « et ».*— 2. Ed. «possunt ».— 3. αβγε« duceret ».— 4. Ed. «propinquiores>·.

naturam. Ergo videtur quod non remaneat forma substantialis
panis.
23. — RESPONSIO. Dicendum AD PRIMAM QUÆSTIONEM
quod hæc positio quæ ponit substantiam panis ibi remanere post
consecrationem simul cum vero corpore incompetens est huic
sacramento et1 impossibilis et hæretica.
24. — Incompetens quidem, quia impediret venerationem
debitam huic sacramento. Esset enim idololatriae occasio, si hostiæ veneratio latriæ exhiberetur, substantia panis ibi remanente.
Esset etiam contra significationem sacramenti ; quia species non
ducerent in verum corpus Christi per modum signi, sed magis in
substantiam panis. Esset etiam contra usum sacramenti ; quia
jam cibus iste non esset pure spiritualis sed etiam corporalis.
25. — Sed quod sit impossibilis2 patet ex hoc quod impossi­
bile est aliquid esse nunc cum prius non fuerit nisi ipso mutato
vel aliquo in ipsum ; nec posset etiam per miraculum fieri, si­
cut quod nec esset animal rationale mortale, et non esset homo ;
aliter enim se habere nunc et prius est idem quod moveri vel
transmutari. Si ergo corpus Christi verum esset sub sacramento
nunc et non prius, oporteret aliquem motum vel mutationem
intervenisse. Sed nulla mutatio est ex parte panis facta secundum
hanc positionem. Ergo oportet quod corpus Christi sit mutatum
saltem localiter, ut dicatur quod corpus Christi est hic, quia per
motum localiter huc venit : quod omnino esse non potest; quia
cum simul et semel in diversis locis corpus Christi consecretur,
oporteret quod simul et semel ad diversa loca unum numero
corpus moveretur : quod est impossibile ; quia contingeret simul
contrarios motus inesse eidem, vel saltem diversos ejusdem
speciei.
26. — Quod autem sit hæretica, patet ex hoc quod contra­
dicit veritati Scripturæ ; non enim esset verum dicere : « Hoc
est corpus meum », sed : « Hic est corpus meum3. »
27. — AD PRIMUM ergo dicendum quod verbum Damasceni
intelligendum est quantum ad species quibus corpus Christi
Divinitati unitum modo ineffabili conjungitur.
28. — Ad secundum dicendum quod species sic remanentes
repraesentant aliquo modo substantiam quam prius afficiebant,
et per consequens proprietates ejus; et ita habent rationem
significandi per quamdam similitudinem corpus Christi verum
et mysticum.
29. — Ad tertium dicendum quod ad hanc positionem sequitur
1. ,Ed. om. « et ». — 2. Ed. et e cor. « impossibile ». — 3. Ed. om. « meum »?.

gravius inconveniens scilicet quod contradictoria sint simul
vera ; quia ponit definitionem, scilicet aliter nunc quam prius,
et non potest ponere definitum, scilicet motum neque in corpore
Domini neque in substantia panis.
30. — AD SECUNDAM QUÆSTIONEM dicendum quod acci­
dentia panis eadem numero remanent ibi. Quomodo autem ibi
sint, utrum sine subjecto vel alio modo, in sequenti distinctione
(q. 1, a. 1) dicetur.
31. — Sed ratio quare remaneant, assignatur in Littera (8)
ex parte usus sacramenti, et quantum ad manducationem spiri­
tualem, quæ est per fidem, ut scilicet fides esset majoris meriti,
ei quantum ad manducationem sacramenialem, ne scilicet esset
nobis horrori, si in propria specie sumeretur, et infidelibus
irrisioni.
32. — Potest1 assignari et alia causa ex parte ipsius sacra­
menti ; quia spiritualia in sacramentis per signa corporalia
consueverunt ostendi ; et quia corpus Christi verum non est
cibus corporalis, sed spiritualis, ideo oportuit quod per similitu­
dines sensibiles cibus corporalis significaretur et2 eis contineretur.
33. — AD PRIMUM ergo dicendum quod in hoc sacramento
non est aliqua deceptio neque fictio. Non enim sensus decipitur,
quia non habet judicare nisi de sensibilibus speciebus, quæ
quidem ibi vere sunt sicut et sensui ostenduntur ; neque etiam
intellectus, qui habet judicium de substantiis rerum per fidem
juvatus3.
34. ■— Ad secundum dicendum quod jam palet ex dictis quod
non est contra* sensum, sed supra ; quia sensus non potest per­
tingere ad illius substantiæ cognitionem.
35. — Ad tertium dicendum quod supposita fide, in sump­
tione corporis Christi in specie propria apparentis non esset
horror ex abominatione proveniens, esset tamen horror ex devo­
tione procedens ; quia homo non solum refugit immunda tangere
ex abominatione, sed etiam sancta ex devotione.
36'.' — Ad quartum dicendum quod quantum ad ostensionem
tahs speciei fides potest ædificari ; sed si in hac specie sumeretur,
magis esset in fidei destructionem ; quia corpus Christi quod est
gloriosum, passibile ostenderetur, si masticationi subesset.

37. — AD TERTIAM QUÆSTIONEM dicendum quod forma
substantialis panis non remanet post consecrationem ; et hoc
propter tres rationes.
Primo, quia in qualibet transmutatione vel conversione 1er1- αβι. ad « etiam », sed β expungit ; ζθ ad «et » ; κ « potest et alia causa assignari »
— 2. κ N. ad « in ». — 3. γ adjutus ». — 4. α « extra ».

minus a quo est ejusdem generis cum termino ad quem. Illud
autem ad quod terminatur conversio, non est forma tantum neque
materia tantum, sed substantia existens in actu ; et hoc decla­
rant verba substantiva quæ hoc faciunt quod significant. Unde
cum in eis exprimatur per hoc pronomen hoc substantia in actu
composita, oportet quod illud quod1 convertitur in corpus Christi,
sit etiam2 substantia composita, non materia panis tantum ; et
ita forma panis non manet.
38. — Secundo, quia frustra remaneret. Accidentia enim ma­
nent ut sint signa, quia ad hoc sunt ut per ea de substantia sub­
jacente cognitionem accipiamus, cum sint sensibilia, et ita ad
cognitionem intelligibilium via. Sed forma substantialis non est
quid sensibile, sed est ordinata ad esse substantiale. Unde cum
substantia- panis non remaneat, frustra forma substantialis ibi
esset.
39. — Tertio, quia accidentia non immediate ducerent in corpus
Christi, sed in formam substantialem panis remanentem ; et ita3
deperiret aliquid significationi sacramenti.
40. — AD PRIMUM ergo dicendum quod hæc ratio movit
Quosdam ad ponendum formam substantialem ibi4 remanere ;
sed patet quod ratione ista5 magis ponendum esset quod materia
panis remaneat quam quod forma. Panis enim non nutrit nec
aliquis cibus, nisi secundum quod convertitur in illud quod
nutritur. Quod autem naturali conversione convertitur in alte­
rum, non manet quantum ad formam sed quantum ad mate­
riam. Unde forma substantialis panis, si remaneret, nutrire non
posset magis quam accidentia. Utrum autem species illæ possint
nutrire in sequenti distinctione6 (108-113) dicetur.
41. — Ad secundum dicendum quod anima non est forma
quæ perficiat uniformiter suum perfectibile in toto et in omnibus
partibus. Unde singulas partes ex anima consequuntur perfec­
tionem eis proportionalem. Unde quamvis in animam Christi
secundum quod est perfectio totius non convertatur aliquid,
tamen transsubstantiatur substantia panis tota, et quantum ad
formam et quantum ad materiam, in ipsum corpus Christi lotum,
secundum quod intelligitur accepisse congruentes perfectiones
in singulis partibus, quia sic est organicum et propria animæ
materia.
42. — Ad tertium dicendum quod quamvis ars non possit
introducere formam substantialem per seipsam, potest tamen'in­
troducere virtute natura? qua utitur in sua operatione sicut ins1. Ed. om. « illud quod ». — 2. α om. « etiam ». — 3. Ed. « ideo ». — 4. Ed. om«
« ibi ». — 5. ltd. « illa ». — 6. Ed. om. « in sequenti distinctione ».

trumento : sicut patet in hoc quod aquam in vaporem convertit
et aerem in ignem igne mediante.
43. — Et similiter cum occiditur animal recedente anima, alia
forma substantialis succedit, sicut generatio unius est corruptio
alterius.
44. — Ita etiam per commixtionem farinæ et aquæ et ustionem1
ignis potest consequi forma aliqua substantialis quæ sit forma
substantialis per quam panis est panis.
45. — Si autem non esset forma substantialis quæ est per artem
inducta per quam panis est panis, substernitur forma substan­
tialis2 accidentali, scilicet forma farinæ ; triticum enim jam a sua
specie est corruptum ; quia non manet ejus operatio ut possit
sibi simile generare.
46. — Ad quartum dicendum quod dimensio quæ præintelligitur ante formam substantialem in materia, non habet esse
completum, quia non est dimensio terminata; terminatio enim
dimensionis est per formam. Sed dimensiones quæ manent post
consecrationem, sunt dimensiones terminalæ, quia3 habent cer­
tam mensuram et figuram.

AilTlCt Ll S II
'

[III, q. 75, a. 3 ; ZI' Cg. c. 63 ·, Quodl. Γ, q. 6, a. 1 ; in Mai., c. 26 ;
l ad Cor., c. 11, 1. 5.] «

47. — AD SECUNDUM SIC PROCEDITUR. Videtur quod
PANIS FACTA CONVERSIONE ANNIHILETUR.

1. In qualibet enim mutatione4 quæ est secundum aliquid
intraneum rei, terminus' a quo non manet nisi in potentia prae­
jacenti : sicut quando nigrum fit album, nigredo non remanet
nisi in potentia subjecti; et quando ex aere fit ignis, forma aeris
quæ est terminus a quo, non manet nisi in potentia materiæ
communis quæ subjicitur mutationi. Sed in conversione de qua
loquimur, est terminus a quo tota substantia panis. Ergo cum
non sit accipere aliquid praejacens ad totam substantiam panis,
quia, non est in subjecto sicut accidens, neque in materia sicut
forma, videtur quod omnino annihiletur.
2. Præterea. Respectu ejusdem est aliquid natum esse ter­
minus a quo et terminus ad quem : sicut ex albo fit nigrum et
ex, nigro album. Sed mutationis cujus terminus ad quem5 est
tota>substantia rei, terminus a quo6 est simpliciter nihil, sicut
patet in creatione. Ergo similiter cum in conversione de qua
loquimur, terminus a quo sit tota substantia panis, terminus ad
1. γ « combustionem ». — 2. Ed. ad « formæ ». — 3. Ed. « quæ ». — 4. αβγζθι « comt mutatione ». — 5. Ed. « a quo ». — 6, Ed. ad quem ».

quem erit simpliciter nihil. Ergo substantia panis annihilatur.
3. Praeterea. Si unum contradictorium est falsum, reliquum
de necessitate erit verum. Sed facta conversione, hæc est falsa :
« Panis est aliquid », vel « De pane est aliquid ». Ergo hæc est vera :
« Nihil de pane est ». Ergo panis est annihilatus.
4. Praeterea. Illud annihilari dicitur quod neque in se neque
in alio manet. Sed panis substantia non manet in se facta conver­
sione, ut dictum est (24) ; neque manet in corpore Christi, quia
sic corpus Christi augeretur. Ergo penitus annihilatur.
5. Præterea. Sicut se habet conversio formalis ad formam,
ita substantialis ad substantiam. Sed in conversione formali
annihilatur forma : sicut patet cum ex aere fit ignis. Ergo in con­
versione substantiali, qualis hæc esse dicitur, annihilatur sub­
stantia panis.
48. — SED CONTRA. Augustinus dicit· in lib. LXXXIII
Qq. (q. 21 ; L. 40, 16) quod1 : « Ille ad quem non esse non per­
linet, non est causa tendendi ad non esse. » Sed Deus est hujus­
modi. Ergo ipse nihil in nihilum reducit. Sed conversio prædicta
fit divina virtute. Ergo non reducitur substantia panis in nihil.
49. — Præterea. Illud quod in aliud2 convertitur, non annihi­
latur. Sed panis in corpus Christi convertitur, ut per aucto­
ritates in Littera (6) positas ostendi potest. Ergo non annihilatur.
50. — Præterea. Defectus perfectioni repugnat. Sed hoc sacra­
mentum est maximæ perfectionis, ut supra (d. 8, 49) dictum est.
Ergo cum annihilatio sit via ad defectum non competit huic
sacramento.
51. — RESPONSIO. Dicendum3 quod hire opinio duo ponit
sub disjunctione, scilicet quod substantia panis resolvitur in
pr i jacenlem materiam, vel quod annihilatur ; et quantum ad
utrumque est falsa.
Si enim in praejacentem materiam resolveretur, hoc non potest
intelligi nisi dupliciter.
52. — Uno modo quod esset in materia sine forma omni, quod
quidem nec per miraculum esse potest, quia hæc positio implicat4
contradictionem. Materia enim per essentiam suam est ens*
potentia, et forma est actus ejus6. Si ergo ponatur materia sine
forma esse actu, ponetur actu materia7 esse et non esse.
53. — Alio modo potest intelligi ita quod resolvatur in mate­
rialia elementa. Et hoc iterum non potest esse ; quia illa mate­
rialia elementa aut remanerent in eodem loco, et oporteret quod
1. Ed. ont. « quod ». — 2. Ed. « aJiquid ».— 3. α ad. « ad primam qua-stionem ».
— 4. Ed. ad. « in se ». — 5. Ed. ad. « in ». ■— 6. αβ « entis », contra
et ed. —
7. αβεζηλ « actum materiæ », γκ « actus materiæ ».

sub illis speciebus esset aliud corpus quam corpus Christi, et
quod illud materiale corpus esset simul cum dimensionibus
panis, et multa hujusmodi inconvenientia sequerentur; vel non
essent in eodem loco, et sic esset motus localis illius elementi
materialis : quod non potest esse, quia sentiretur talis mutatio
si esset.
54. — Præterea. Cum motus localis necessario sit successivus,
oporteret1 quod illud materiale elementum prius relinqueret
unam partem hostiæ quam aliam. Transsubstantiatio autem fit
in instanti, ut dicetur (83). Unde sequeretur alterum duorum :
vel quod aliquando sub aliqua parte specierum non esset neque
corpus Christi, neque substantia panis, neque materiale ele­
mentum quod jam abscessit ab illa parte ; vel quod aliquando
sub eadem parte hostiæ esset corpus Christi et materiale ele­
mentum : quod est impossibile Et ideo non potest dici quod
resolvatur in praejacentem materiam.
55. — Similiter non potest dici quod annihiletur, eo quod omnis
motus denominaturi.
2 a termino ad quem, sicut motus qui est ad
albedinem dicitur dealbatio. Unde illa transmutatio tantum
posset dici annihilatio, cujus terminus ad quem esset nihil.
Hoc autem non potest esse in ista3 conversione, quia oportet
hanc conversionem terminari ad corpus Christi ; quia nihil potest
incipere hic esse cum prius hic4 non fuerit, nisi per motum aut
mutationem propriam vel alterius terminatam ad ipsum aliquo
modo. Unde si conversio prædicta ad corpus Christi non termi­
naretur, oporteret quod corpus Christi esset hic in altari facta
consecratione, ubi prius non erat, per motum proprium : quod
supra est improbatum (25). Unde patet quod opinio illa falsa
est quæ ponebat substantiam panis annihilari.
56. — AD PRIMUM ergo dicendum quod in mutationibus
naturalibus terminus a quo est forma aliqua, quæ quidem non
convertitur in terminum ad quem ; et ideo non annihilatur, nisi
quatenus manet in potentia in suo subjecto. Sed illud quod con­
vertitur ad terminum ad quem, est subjectum mutationis, non
quidem ut sit illud, sed ut sit sub illo. Unde subjectum annihilari
non dicitur inquantum in aliud convertitur. Unde cum in hac
conversione id quod est terminus a quo, scilicet substantia panis,
convertatur secundum se totum in terminum ad quem, scilicet
corpus Christi, non quidem ut sit sub ipso, sed ut sit ipsummet,
palet quod non est annihilatio substantiae panis.
57. —Ad secundum dicendum quod ratio illa procedit in muta­
tionibus oppositis ; quia illud quod est terminus a quo in una,
i. Ed. « oportet ». — 2. γ « determinatur ». — 3. Ed. « illa ». — 4. Ed. om.
hic ».

est1 terminus ad quem in alia : non autem in mutationibus
quarum una ordinatur ad aliam sicut perfectum ad imperfectum,
sicut mutatio qua acquiritur perfectio prima ordinatur ad illam
qua acquiritur perfectio2 secunda. Conversio aulem panis in
corpus Christi non est mutatio opposita creationi sed quodam­
modo perficiens ipsam, inquantum substantia3 panis nobilius
esse per hanc conversionem ^consequitur. Et ideo non oportet
quod sit in hac conversione terminus ad quem, quod in creatione
erat terminus a quo.
58. — Ad tertium dicendum quod quamvis panis non sit ali­
quid, tamen illud in quod conversus est panis, est aliquid, con­
versione facta. Et ideo non sequitur quod panis sit annihilatus.
59. — Ad quartum dicendum quod quamvis non manet4
panis neque in se, neque in alio ; manet tamen corpus Christi
in quod conversus est panis. Et ideo non sequitur quod sit annihi­
latus.
Ad quintum dicendum sicut ad primum.
AUT ICC Ll S III

[ΙΠ, q. ~i>, a. 4 ; /i Cg. c. G'3 ; Quodl i , cf. (», a. 1 ; Contra Græc. Armen.,
c. 8 ; I ad Cor., c. 11 1. 4, 3.]

60. - AD TERTIUM SIC PROCEDITUR. Videtur

quod

PANIS NON POSSIT CONVERTI IN CORPUS CHRISTI.

1. Conversio enim mutatio quædam est. Sed nulla specie
transmutationis in corpus Christi panis convertitur ; non enim
est ibi generatio et corruptio, quia materia panis non manet ;
nec est alteratio, quia non manet aliqua substantia ejus actu ;
nec est augmentum, quia non additur aliquid ad corpus Christi,
neque motus localis, non enim ipsum corpus Christi de cado
descendit, ut Damascenus dicit [de Fide orth. lib. IV, c. 13 :
G. 94, 1143). Ergo videtur quod nullo modo panis in corpus
Christi convertatur.
2. Præterea. In omni conversione oportet esse aliquid quod
mutetur. Mutatur autem quod dissimiliter se habet nunc et
prius. Si ergo panis in corpus Christi convertatur, oportet aliquid
esse idem numero quod prius fuerit de substantia panis et nunc
sit de substantia corporis Christi : quod non ponitur. Ergo
panis in corpus Christi non convertitur.
1. γ « fit ». — 2. Ed. om. per fiomot. « prima ordinatur ad illam qua acquiritur
periectio ». — 3. F. « substantiam ». — 4. Ed. « maneat ».

3. Præterea. Conversio accidens quoddam1 est ; omne eninr2
accidens est in subjecto, Von autem potest dici quod subjectum
ejus sit panis neque corpus Christi ; quia non est idem subjectum
mutationis et terminus a quo vel ad quem. Ergo panis nullo
modo convertitur in corpus Christi.
4. Præterea.' Omne quod fit aliquid, acquirit hoc quod fieri
dicitur. Sed omne singulare est incommutabile3. Ergo impossibile
est quod aliquod singulare fiat aliud singulare, quamvis possit ei
adjungi, et sic esse ejus percipere sicut pars. Sed corpus Christi
est quoddam singulare demonstratum. Ergo non potest esse quod
aliquid convertatur in ipsum ita quod fiat ipsummet, sed solum
quod adjungatur ei.
61. — SED CONTRA est quod Damascenus dicit (ubi supra) :
« Fecil Christus panem el vinum corpus et sanguinem suum, non
quoniam ipsum corpus Christi de ccelo descendit, sed quoniam
panis et vinum transii in corpus el sanguinem Christi. »
62. — Præterea. Illud quod nec in se manet nec annihilatur,
oportet quod in aliud convertatur. Sed panis non manet in se,
sicut in primo articulo dictum est ; nec etiam annihilatur, ut
patuit ex3 secundo articulo. Ergo oportet quod in aliud conver­
tatur.

[II]
[[II, q. 75, a. 7 ; Quodl. VII, q. 4, a. 2.]

63. — ULTERIUS. Videtur

quod ista conversio sit suc­

cessiva.

1. Fit enim hæc conversio virtute verborum. Sed verba non
possunt aliquid facere nisi dum sunt. Ergo cum habeant esse
in successione, videtur quod successive conversio prædicta fiat.
2. Præterea. Impossibile est in eodem instanti esse aliquid
corpus Christi et panem. Ergo non est idem instans in quo primo
est corpus Christi, et in quo ultimo est panis. Sed inter quaslibet
duo instantia est tempus medium, ut probatur in IV Pht/s.,
(ζ 3. 234a, 5-10; 1. 5, n. 5). Ergo conversio panis in corpus Christi
est successiva.
3. Præterea. In omni conversione requiritur ut sit aliquid
aliter nunc et prius, cum conversio mutatio quædam sit. Sed
ubicumque est nunc et prius, successio est. Ergo in omni conver­
sione et mutatione oportet esse successionem. Et sic idem quod
prius.
4. Præterea. In omni factione est fieri et factum esse. Sed
fieri et factum esse non sunt simul ; quia quod fit, non est; quod
1. Ed. « quodammodo ». —

Ed. « autem ». — 3. N « iucommumeabile ». — 4. α « io »~

autem factum est, jam est. Ergo est ibi prius et posterius. Et sic
idem quod prius.
!
64. — SED CONTRA est, quia virtus infinita operatur subito.
Sed hæc conversio fit virtute divina quæ est infinita. Ergo fit
subito.
65. — Præterea. In omni successiva mutatione prius aliquid
est in medio quam in termino. Sed in hac conversione non
est invenire aliquid medium inter substantiam panis et corpus
Christi. Ergo non est ibi successiva conversio.

[ΠΙ]
66. — ULTERIUS. Videtur

quod h.ec conversio sit mira-

CULOSIOR OMNI ALIA MUTATIONE.

1. Quia quanto alicui magis de facili consentit ratio nostra,
minus habet de miraculo. Sed non est aliqua miraculosa conver­
sio cui ratio non magis consentiat quam huic ; quia creationem
etiam Quidam philosophi posuerunt ratione naturali ducti, et
etiam quod materia obedit substantiis separatis, et maxime
Deo, ad omnem formationem. Ergo ista conversio est miraculosior omnibus mutationibus.
2. Præterea. Ubi est plus de resistentia, ibi est major diffi­
cultas in convertendo, et per consequens majus miraculum. Sed
in hac conversione est maxima resistentia, cum oporteat totum
converti in totum. Ergo ista conversio est maximæ difficultatis.
Ergo est maxime miraculosa.
3. Præterea. Quanto minus est de potentia ex parte creaturæ in qua fit miraculum, tanto est majus miraculum quod iit
per potentiam divinam. Sed in hac conversione minimum est de
potentia in creatura ; quia in quibusdam conversionibus miraculosis est potentia naturalis, sicut quod aqua conversa fuit in
vinum ; in quibusdam autem potentia obedientiæ tantum, sicut
quando costa formata est in mulierem. Creatione autem etsi
non præcedat aliqua potentia, tamen non est aliqua repugnantia.
Ergo cum in hac conversione sit repugnantia, et nulla potentia
ex parte creaturæ, quia non potest esse aliquid in potentia res­
pectu totius compositi, videtur quod hæc conversio sit miraculosior omni alia mutatione.
67. — SED CONTRA. Quanto aliqua sunt magis distantia,
tanto difficilius in invicem mutantur. Sed magis distat non ens
simpliciter ab ente, quam hoc ens ab hoc ente. Ergo difficilius
est ex non ente simpliciter facere ens aliquod, quam ex ente
hoc facere illud ; et ita1 creatio est majoris virtutis indicative
quam transsubstantiatio·
1. Ed. « ideo ».

68. — Præterea. Quanto terminus mutationis est altior, tanto
mutatio est majoris virtutis : sicut majoris virtutis est facere
hominem quam animal. Sed assumptio humanæ naturæ quæ est
mutatio quædam, terminatur ad personam Filii Dei quæ est
dignius quid quam corpus Christi ad quod terminatur transsubstantiatio. Ergo magis est miraculosa illa mutatio quam ista
conversio.
69. — RESPONSIO. Dicendum AD PRIMAM QUÆSTIO­
NEM quod in mutationibus naturalibus invenitur aliqua1 mutatio
secundum quam nihil variatur de eo quod est intraneum rei,
sed solum hoc quod est extra, sicut patet in motu locali ; aliqua
vera mutatio in qua variatur illud quod inest rei accidentaliter,
scilicet quantitas vel qualitas, sicut2 patet in motu augmenti et
alterationis ; aliqua vero mutatio est quæ pertingit usque ad for­
mam substantialem, sicut generatio et corruptio.
76. — Sed naturalis mutatio non potest pertingere usque ad
variationem materiæ ; quia operatur ex supposita materia, sicut
quodlibet secundum agens operatur suppositis his quæ sibi data
sunt a primo agente ; et hæc principia oportet manere in opera­
tione naturæ, ut I Phys., (a 7. 190a, 17 sq. ; 1. 12, n. 8) dicitur.
Sicut autem esse compositi quod ex suppositione materiæ. natura
producit, operationi naturæ subjicitur ; ita ipsa materia quam
præsupponit natura, subjicitur actioni primi agentis, scilicet Dei,
a quo hoc ipsum imperfectum esse, scilicet in potentia, quod
habet, accepit. Unde divina operatio pertingere potest ad varia­
tionem materiæ, ut scilicet sicut natura facit hoc totum esse hoc
totum, ut ex toto aere totam aquam ; ila Deus faciat ex hac
materia signata illam3.
71. — Et quia materia signata est individuationis principium,
ideo solius Dei operatione hoc fieri potest, ut hoc individuum
demonstratum fiat illud individuum demonstratum. Et talis
modus conversionis est in hoc sacramento, qua ex hoc pane fit
hoc corpus Christi.
72. — Ex quo palet quod ista conversio differt ab omnibus natu­
ralibus conversionibus in quatuor.
Primo in hoc quod usque ad materiam pertingit, quod in illis
non invenitur.
73. — Et quia materia est primum subjectum, et ipsius non
est aliud subjectum, ideo secundo differt in hoc quod hæc con­
versio non habet subjectum sicut illæ habent.
74. — Tertio, quod4 in naturalibus conversionibus convertitur
totum5, non autem partes essentiales in partes ; totus enim aer
1. Ed. om. « aliqua ». — 2. Ed. « ut ». — 3. y « hanc materiam signatam ». —
■4. y « quia ». — 5. RANVP ad « in totum ».

convertitur in aquam, sed materia aeris non convertitur in ali­
quid, quia est eadem; forma etiam non convertitur, quia abscedit
alia1 et alia introducitur. Sed hic et totum convertitur in totum
quia panis fit corpus Christi ; ei paries etiam convertuntur, quia
materia panis fit materia corporis Christi ; ct forma substantialis
similiter fit illa forma quæ est corporis Christi.
75. — Quarto, quia in naturalibus conversionibus transmu­
tantur et id quod convertitur et illud2 in quod convertitur.
Illud quidem quod in alterum convertitur, semper transmutatur
corruptione ; sed illud in quod aliquid naturaliter convertitur,
si quidem sit simplex conversio, transmutatur per generationem,
sicut cum aqua generatur ex aere. Si autem sit conversio cum
additione ad alterum præexistens, illud cui additur transmutatur
secundum augmentum, vel saltem per restaurationem deperditi,,
sicut accidit in nutrimento.
76. — Sed hic, illud in quod fit conversio erat præexistens, et
non ei additur, quia, ut dictum est, (74) illud quod convertitur,
convertitur in ipsum, et secundum totum et secundum omnes par­
tes ejus. Unde hoc in quod terminatur conversio, nullo modo trans­
mutatur, scilicet corpus Christi, sed solum panis qui convertitur.
77. — AD PRIMUM ergo dicendum quod hæc conversio sub
nulla naturalium mutationum continetur, sed ab omnibus differt,
ut ex prædictis3 patet ; habet tamen aliquam convenientiam cum
transmutatione nutrimenti, inquantum utraque conversio fit in
aliquid præexistens ; differt tamen ab ea, inquantum hic non
fit aliqua additio sicut ibi.
18. — Ad secundum dicendum quod in hac transmutatione,
seu conversione, est aliquid quod transmutatur, scilicet panis,.
non quidem ad4 modum aliarum mutationum naturalium, ut
aliquid ipsius maneat, sed secundum totum et omnes partes ejus,
ut dictum est (74).
79. — Ad tertium dicendum quod transmutatio naturalis
panis ponit actum imperfectum, ut patet in III Phys. (γ 1.
201a, 10 sq. ; 1. 21 n. 3-4). Et quia idem est subjectum actus per­
fecti et imperfecti, ideo oportet quod subjectum transmutationis
naturalis sit id quod est subjectum postmodum actus perfecti,
scilicet formæ ad quem tendit motus, et non ipsum jam perfec­
tum. Sed transmutatio hujus conversionis non ponit aliquem
actum imperfectum, sed solum successionem quamdam perfec­
torum non solum actuum, sed rerum subsistentium. Successio
autem est in succedentibus sibi, sicut et ordo in ordinatis. Sed
secundum regulam in I lib. d. 26 (q. 2, a. 3, ad 1 ct 2), de relativis
datam, erit ista retalio ordinis hujus successionis secundum rem
1. RANVP. «< illa ». — 2. Ed. « id ». — 3. Ed. « dictis ». -—- 4. α « per ».

quidem in ipso pane qui mutatur, non autem in corpore Christi
vero, nisi secundum rationem, quia ipsum immutatum per­
manet1.
80. —■ Ad quartum dicendum quod commutatio2 importat
quamdam collationem, et ideo exigit aliquid recipiens id quod
confertur seu datur. Unde non habet locum nisi in formalibus
conversionibus in quibus mutatio non attingit nisi usque ad
formam. Et ideo cum in hac conversione nihil maneat cui possit
aliquid conferri, non habet locum commutatio2.

81. — AD SECUNDAM QUÆSTIONEM dicendum quod causa
quare aliqua mutatio non est in instanti, est distantia ejus
quod movetur a termino motus. Distantiam autem dico non
solum secundum dimensionem loci aut quantitatis, sed secundum
repugnantiam formæ vel naturæ. Et ideo ubi nihil est repugnans
formæ introducenda?, forma ibi recipitur in instanti, præsente
agente : sicut patet de illuminatione diaphani, cum in eo non
sit aliquid contrarium vel repugnans luci ; et similiter in forma
subito introducenda quando materia est necessitans, contrariis
dispositionibus ab ea exclusis.
■ Sicut autem aer subjacet soli ad recipiendum ab eo formam
luminis non existente aliquo interposito ; ita tota natura creata
subditur divino nutui, ut statim fiat omne quod Deus vult ;
quia quidquid est in creatura est materiale3 et non contrarium
dispositioni divinæ. Et ideo ea quæ per seipsum facit, potest,
cum voluerit, facere in instanti.
82. — Quandoque autem successive facit, ut in nobis secun­
dum modum nostrum operetur. Hoc tamen contingit quando
hoc quod transmutatur, potest magis vel minus distare a termino
transmutationis, quia secundum hoc fit successio in motu.
83. — Cum autem conversio de qua loquimur, ad ipsam mate­
riæ essentiam pertingat, ut dictum est, (72) secundum quam
separatis per intellectum formis et dispositionibus, una res non
magis convenit cum una quam cum alia, non potest accipi major
et minor distantia a termino ; quia hoc singulare demonstra­
tum, quantum ad hoc quod convertitur in corpus Christi, tan­
tum distat ab alio singulari suæ speciei quantum a singulari
alterius speciei. Et ideo conversio prædicta fit in instanti.
84. — AD ί RIMUM ergo dicendum quod verba formæ habent
sacramfentalem virtutem, unde non efficiunt nisi quod signifi­
cant. Ei ideo, cum significatio illius formae non sit perfecta nisi in
ultimo instanti, tunc habet efficaciam suam.
1. Ed. « manet ». — 2. « communicatio » ζ cor. et Ed. — 3. F. « naturale».

85. — Ad secundum dicendum quod ad hoc argumentum
multipliciter respondetur a diversis.
Quidam concedunt quod est signare ultimum instans in quo
est panis, sicut et primum in quo est corpus Christi, propter
hoc quod in toto quodam tempore fuit panis, et ita in quolibet
instanti illius temporis. Unde Quidam istorum dicunt quod
unum est instans secundum rem in quo est panis et corpus
Christi, sed differt secundum rationem ; quia inquantum illud
instans est finis præteriti temporis, est in eo panis ; inquantum
autem est principium futuri, est in eo corpus Christi.
86. — Sed hoc non potest stare, quia contradictoria simul
esse secundum rem est impossibile ; simul autem secundum rem
maxime sunt quæ sunt in eodem instanti secundum rem. Unde
impossibile est duo contradictoria esse in instanti quod est
unum secundum rem, quantumcumque sit differens ratione ;
quia ex illa ratione non habet ordinem ad mensuratum et1
tempus cujus est terminus, sed ad animam. Et quia si ponamus
simul esse corpus Christi et panem, sequitur'2 duo contradictoria
simul esse-—quia dum est panis non est corpus Christi — ideo
impossibile est quod sit unum instans secundum rem in quo
nunc ultimo est panis et nunc primo corpus Christi.
87. — Ideo Alii dicunt quod istud « nunc n est quodammodo
unum realiter et quodammodo diversum ; et ponunt exemplum
de duabus lineis se tangentibus, de quibus constat quod habent
duo puncta et tamen illa puncta conjunguntur in uno puncto
lineæ continentis ; contigua enim sunt quorum termini sunt
simul.
88.· — Ei similiter dicunt quod esse panem et esse corpus Christi
in altari, contignantur. Unde est unum instans extra mensurans
in quo primo est corpus Christi et ultimo panis ; sed tamen
sunt duo instantia si accipiamus ut duorum temporum quibus
mensuratur esse panis in altari et esse corporis Christi. Et sic
inter duo instantia quasi contiguata non est necesse esse tempus
medium, sicut nec inter duo puncta contiguata lineam.
89. —■ Sed illud non potest stare ; quia cum punctum sit ter­
minus lineæ quæ potest esse mensura et intranea et extranea,
possibile est puncta, assignare et intrinseca et extrinseca ; sed
instans est terminus temporis quod nunquam est nisi mensura
extrinseca. Unde non est accipere instans nisi quod se habet
per modum extra jacentis puncti. Et ideo hire positio redit in
idem impossibile cum prima.
90. —-Et propter hoc3 Alii dicunt quod sicut probatur IV Phys.
(δ 11.21915, 10 sq. ; 1. 18, n. 2-31, in toto tempore non est accipere
1. Ed. ad. « ad

nisi urium « nunc ■> secundum substantiam ; el quod nume­
rentur’1 duo instantia, hoc est secundum ordinem temporis ad
motum, ct actionem quam mensurant, prout scilicet tempus
excedens mensurat aliquam actionem ; et ita principium ei.
finis illitis actionis est in tempore ; et secundum hoc in tempore
numerantur duo instantia. Et ideo ordo et habitudo duorum
instantium ad invicem est consideranda secundum actiones
et motus qui mensurantur.
Unde si accipiantur duo instantia respecta eiusdem molas.
prout'tempus mensurat principium et finem illius motus, sic
oportet quod inter duo instantia sit tempus medium, sicut
inter principium motus et finem est motus medius.
Si autem accipiantur duo instantia per comparationem ad
diversos motus secundum quod mensurant principium unius ct
finem alterius, sic inter duo instantia non est tempus medium,
sicut nec motus est medius inter principium unius motus et
finem alterius.
Et ideo cum quies mensuretur tempore sicut et motus, duo
instantia· sunt se invicem consequentia, quorum unum mensu­
rat finem quietis2 quo erat panis, et alterum principium quietis
in quo est corpus Christi.
91. —’ Sed hoc iterum non potest stare ; quia instantia temporis
distinguuntur per comparationem ad illum motum a quo tem­
pus potest habere unitatem vel multitudinem, ad quam compa­
rantur non solum sicut mensura ad mensuratum sed sicut acci­
dens 'àd subjectum, scilicet motum cœli, quia est continuus
et interruptionem non patitur secundum naturam. Unde qua­
litercumque signes duo instantia in tempore, semper est acci­
pere tempus medium, quia est accipere inter quaelibet momenta
motus cœli motum medium. Et ideo in aliis motibus non dif­
ferret3, sive comparentur diversa instantia ad eumdem motum,
sive ad diversos.
92. — Patet etiam quod hæc positio contradicit dicto Philoso­
phi in VIII Phys. [Θ 8.264υ, 28 sq. ; 1.19, n. 4-5), ubi probat quod
inter quoslibet motus contrarios est quies media : quod non
oporteret, si duo instantia modo prædicto possent se invicem
consequi.
93. ■— Et ideo Alii dicunt quod ista conversio, cum sit supra
naturam, non hebet ordinem ad motum cœli ; unde non mensu­
ratur tempore, sed instanti quod est mensura motus cœli.
Et propter hoc non est inconveniens, si duo instantia succedunt
sibi sine tempore medio, sicut in I lib. d. 37 (q. 4, a. 3) dictum
est de motu Angeli.
1. Ed. « numerantur ». — 2. JEd. <ad. « in ». — 3. Ed. « differet »,

94. — Sed hoc iterum stare non potest ; quia ista conversio
sequitur motum prolationis verborum. qui habet reduci ad
mensuram motus cceli, sicut illuminatio sequitur ad motum
localem quo defertur illuminans. Et ideo oportet quod instantia
accipiantur in hac conversione secundum mensuram motus coeli.
95. — Et propter hoc Alii dicunt quod non est simul signare
duo instantia in quorum uno primo sit corpus Christi et in alio
ultimo sit panis, quia sic de necessitate esset inter ea tempus
medium ; sed tamen utrumlibet eorum potest per se signari.
96. — Sed hoc iterum nihil est ; quia designatio nostra nihil
facit ad hoc quod tempus intersit vel non intersit. Unde si
sint duo instantia secundum rem, in quorum uno: est panis
ultimo et in alio corpus Christi primo, sive signentur a nobis
sive non, oportet esse tempus medium.
97. — Præterea. Ex quo instans illud est signabile, non videtur
quod possit designatio ejus impediri per designationem, alterius
instantis, cum istæ duæ designationes non sint contrariæ.
98. — Et id eo aliter dicendum quod non est designare ulti­
mum instans, sed ultimum tempus in quo est panis. Inter tem­
pus autem et instans non necessario cadit tempus medium,
sicut cadit medium inter duo instantia.
99. — Et veritas hujus quæstionis apparet ex hoc quod Philo­
sophus dicit in VIII Pht/s. ·θ 8. 263b, 9-2(1 ; 1. 17, n. 8-10),
quod quando ex albo fit nigrum, in toto tempore mensurante
motum alterationis erat album, sed in ultimo instanti illius
temporis est nigrum. Unde, secundum ipsum, non est dandum
quod in toto illo tempore sit album, sed in toto præter ultimum
« nunc ». Et quia ante ultimum « nunc » alicujus temporis non est
accipere penultirnum, sicut nec ante ultimum punctum lineæ
penultimum. ideo non est accipere ultimum instans in quo
erat album, sed ultimum tempus.
Et similiter est de illis mutationibus qua1 sunt termini motus,
sicut generatio est terminus alterationis ; quia cum ex: aere fit
ignis, in toto tempore alterationis praecedentis erat, aer, præ­
ter ultimum instans in quo est ignis. Et similiter est- in. illumi­
natione respectu motus localis.
100. - ■ Et id eo cum conversio sit terminus cujusdam motus,
scilicet prolationis verborum, in toto tempore praecedenti erat
panis, præter ultimum instans in quo est corpus Christi.
101. — Ad tertium dicendum quod in qualibet mutatione
oportet designari nunc et prius secundum duos terminos muta­
tionis, qui sunt incontingentes, ut dicitur in I Phys. l'a. 5.188a,
31 sq. ; 1. 10, n. 4', idest, qui non possunt simul esse. Unde secun­
dum diversitatem terminorum in diversis mutationibus, secun­
dum hoc diversimode signatur ibi nunc et prius.,

102. — Aliqua enim mutatio est inter cujus lerminos potestaccipi medium quod minus distal ad uno extremorum quam aliud.
Unde antequam perveniatur ad ultimum mutationis terminum,
fiunt1 recessus ab uno termino et accessus ad alterum in quo
consistit mutationis ratio. Et ideo utrumque ad illam muta­
tionem pertinet ; et « nunc » scilicet in quo terminatur accessus
et recessus, et « prius » illud in quo incepit. Et ideo talis mutatio
non esi in instanti. sed in tempore.
103. — Aliqua vero mulatto est inter cujus terminos non
potest accipi medium in eodem subjecto, nisi forte per accidens,
sicut inter affirmationem et negationem ; quia « contradictio
est oppositio, cujus non est medium secundum se », ut dicitur in
I Poster, (a 2. 71a, Γ2 ; 1. 5, n.
Per accidens autem potest
accipi ibi medium ex parte negationis cui aliquid adjungatur,
quod magis vel minus distat ab affirmatione, sive illud sit contra­
rium in eodem genere directe, sive dispositio contraria : sicut
inter non album et album accipitur per accidens medium ex
parte .coloris cui conjungitur negatio · albedinis, secundum
quod magis vel minus distat ab albedine ; et inter non ignem et
ignem accipitur medium, secundum quod aliquid est magis
vel minus frigidum aut humidum. Unde in omnibus mutatio­
nibus in quibus Sunt aJJirmatio et negatio tantum, seu privatio
et forma tantum, per se loquendo, non potest esse recessus a
termino vel accessus ad terminum ante perventionem ad ulti­
mum terminum. Et ideo illud principium non pertinet, per se
loquendo, ad hanc mutationem, sed solum per accidens ratione
illius adjuncti ad negationem, secundum quod per accidens
negatio recipiebat magis et minus et per consequens medium.
Unde, per se loquendo, pertinet ad motum praecedentem, sicut
ad alterationem quæ præcedit generationem, et ad motum
localem qui præcedit illuminationem. Et propter hoc istæ muta­
tiones dicuntur esse in instanti.
104. — Et quia. ut dictum est, (100) inter substantiam panis et
substantiam corporis Christi non est accipere medium quod magissit propinquum corpori Christi quam substantia panis quantum
ad hoc quod convertatur in ipsum divina virtute ; ideo simile
est judicium de’ ista conversione et de prædictis mutationibus.
Unde nd hanc conversionem non perlinet nisi illud « nunc » in
quo desinit esse panis ei incipit esse corpus Christi ; sed illud
primum2 perlinet 'ad totum tempus præcedens quod mensura­
bat prolationem' verborum quæ quodammodo efficit conver­
sionem.
1. Ed. « ïit ». —

105. — Ad quartum dicendum quod mutatio, ut dictum est,
(100) est in instanti ; sed motus praecedens est in tempore.
Si ergo includatur1 in factione tam motus praecedens quam
mutatio quæ est terminus ejus, sicut generatio alterations, tunc
« fieri » pertinebit ad motum praecedentem, et « factum esse »
ad terminum motus qui est ipsa generatio. Et sic non. simul fit
et factum est.
106. — Si autem factio non extendat2 se ad mutationem illam,
tunc utrumque est simul, et « fieri » et « factum esse ». Et sic quod
fit est, si dicatur fieri ratione ipsius mutationis quæ tunc est ;
sed factum est ratione termini mutationis : sicut enim dicimus
quod simul terminatur motus et terminatus est, simul illumi­
natur aer et iilluminatus est. Et similiter etiam est in conversione
de qua loquimur.
107. — AD TERTIAM QUÆSTIONEM dicendum quod quanto
aliquid est permanentius, tanto difficilius transmutatur. Et quia
subjectum in qualibet mutatione manet, ideo in omnibus muta­
tionibus materia est maxime manens, cum sit subjectum omnium
mutationum. Linde illa mutatio quæ ad ipsam materiam attin­
git, est difficilior et majoris virtutis ostensiva quam quæcumque
alia transmutatio ex parte ejus quod transmutatur.
108. — Et quia creatio et hæc conversio pertingunt usque
ad essentiam materiæ, ut ex prædictis patet, (72) constat has,
mutationes esse majoris virtutis ostensivas quibuscumque aliis
in quibus mutatur vel forma substantialis vel accidentalis
aut3 locus exterior.
109. — Sed inler has duas videtur creatio, simpliciter loquendo,
praecellere, quia per ipsam materiæ essentia producitur ; ex quo
consequitur ut a producente per hanc conversionem possit in
alterum transmutari.
110. — Sed ex parte ejus ad quod est mutatio, mutatio quæ est
in unione humanae naturæ ad divinam personam, praecellit has
et omnes alias mutationes in difficultate. Unde ipsa est miracu­
lum miraculorum omnium.
111. —· AD PRIMUM ergo dicendum quod mutatio ista fit
ex existent!4 in existens præter modum aliarum mutationum quæ
fiunt etiam ex existentibus in existentia, ex quarum inspectione
intellectus noster sibi suas conceptiones formavit. Et ideo hæc
conversio videtur esse contra conceptiones intellectus. Et propter
hoc difficilius ei assentitur quam creationi quæ est ex omnino
non existenti, cujusmodi mutationem non vidit.
1. Ed. « includitur >. — 2. Ed, « extendit ».. — 3. Ed. « vel ». — 4. Ed.
« existente ».

112. — Ad secundum dicendum quod in aliqua actione potest
esse resistentia dupliciter.
Uno modo ex parte agentis, quando scilicet ex conti irio
agente virtus ipsius debilitatur ; alio modo ex parte ipsius effec­
tus, quando ex contraria dispositione impeditur effectus.
113. — In omni autem1 actione ubi agens non patitur, prini i
resistentia non habet locum, sed solum secunda. Unde in ope­
rationibus divinis non attenditur difficultas secundum r»-;;tentiam ad agentem, sed secundum impedimentum effec ; .
Magis autem impeditur effectus per subtractionem po! .·ί'·ν
recipientis quam per rationem contrariæ dispositionis ; q.iia
contraria dispositio non impedit effectum nisi inquantm i facit
potentiam indispositam. Et ideo major difficultas esi in crea­
tione, ubi omnino materia non praeexistit, quam ubi praeexis­
tente2 materia est aliquid quod effectui, contrariando repugnat.
114. — Ad tertium dicendum quod sicut se habet potentia
naturalis ad mutationes naturales, ita se habet potentia obedientiæ ad conversiones miraculosas. Unde secundum modum
miraculosæ conversionis est etiam3 modus obedientialis polenliæ
in creatura in aliud convertendo4.
Sicut ergo in conversionibus formalibus inest potentia obedientiæ ad recipiendum talem formam, ita in hac substantiali
conversione inest potentia obedientiæ ut hæc substantia conver­
tatur in illam. Unde majoris virtutis ostensiva est creatio, in
qua nulla potentia obedientiæ praeexistit, quam hæc conversio.
ARTICULUS IV

[I]
[III, q. 75, a. 8.]

115. — AD QUARTUM SIC PROCEDITUR. Videtur
QUOD PRÆDICTA CONVERSIO POSSIT EXPRIMI PER VERBUM SUB­

STANTIVUM ALTERIUS TEMPORIS QUAM PR/ESENTIS, UT DICATUR·;

« Quod est panis, erit corpus Christi, » vel : « Quod est corpus
Christi, fuit panis. »
1. Ambrosius enim dicit in lib. de Sacramentis (lib. IV,
c. 4, n. 15 ; L. 16, 460) : « quod erat panis ante consecrationem
jam est corpus Christi post consecrationem. »
2. Præterea. Major est convenientia, quanto perfectior est
conversio. Sed hæc conversio est perfectior omnibus aliis,
quia in hac convertitur totum in totum et partes in partes,
1. Ed. om. « autem ». — 2, Ed. α in praeexistenti ». — 3. Ed. om. « est etiam ».
— 4. Ed. « convertenda ».

sicut ex prædictis patet. Cum ergo in aliis conversionibus uta­
mur tali modo loquendi, scilicet, quod erat aqua est vinum,
vel quod erat aer est ignis, videtur multo fortius hic quod possit
dici : « quod est corpus Christi erat panis. »
116. — SED CONTRA. « Quod est relativum suppositi ejus­
dem. Sed non est accipere aliquod suppositum quod sit quan­
doque panis, quandoque corpus Christi, ut ex prædictis patet.
Ergo non est dicendum : « Quod est corpus Christi fuit panis. »
[II]

117. — ULTERIUS. Videtur quod h uc sit vera : « t anis
fit corpus Christi. »
1. Ad omne enim « facere » sequitur « fieri ». Sed Christus
fecit ea, scilicet panem et vinum, corpus1 suum, ut Damasce­
nus dicit (de Fide Orth., lib. IV, c. 13 ; G. 94, 1146). Ergo panis
fit corpus Christi.
2. Præterea. Omne quod convertitur in alterum, fit illud.
Sed panis convertitur in corpus Christi. Ergo fit corpus Christi.
118. — SED CONTRA. Omne « fieri » terminatur ad « factum
esse ». Sed hæc nunquam erit vera : « Panis est factus corpus
Christi », quia quod factum est, est ; panis autem nunquam est
corpus Christi. Ergo et ha?c est falsa : « Panis fit corpus Christi. »

[III]
119. — ULTERIUS. ATdetur quod hæc sit falsa : « De
pane fit corpus Christi. »
1. Ex eodem enim fit aliquid et factum est. Sed hæc est
falsa : « Corpus Christi facium est de pane », vel « ex pane ». Ergo
et hæc : « Corpus Christi fit de pane. »
2. Præterea. « De » notat consubstantialitatem, ut Magi­
ster dicit in I, d. 36. Sed nulla consubstantialitas est panis ad
corpus Christi. Ergo non potest dici quod corpus Christi fit
de pane vel ex pane.
120. — SED CONTRA. Ambrosius dicit lib. IV de Sacram.,
(c. 4, n. 14 ; L. 16, 458) : « Ubi accessit consecratio, de pane fit
corpus Christi. »
[IV]
121. — ULTERIUS. Videtur quod hæc sit vera : « Panis
potest esse corpus Christi. »
1. Motus enim est « actus existentis in potentia ». Sed panis
1. Ed. ad. « et sanguinem ».

mutatur in corpus Christi. Ergo panis est potentia corpus Christi ;
ergo potest esse corpus Christi.
2. Præterea. Ambrosius dicit (ubi supra) quod « partis potest
esse corpus Christi consecratione, quæ fit Christi sermone. »
122. — SED CONTRA. Quod potest esse aliquid, nihil prohibet
si ponatur illud, quia possibili posito, secundum Philosophum,
(IX Mela. Θ4. 1047b, 11 ; 1. 3, η. 1807) non sequitur inconve­
niens. Sed inconveniens sequitur, si dicatur : « Panis est corpus
Christi », vel : « id quod est aut fuit panis est corpus Christi. »
Ergo hæc est falsa : « Panis potest esse corpus Christi. »

123. — RESPONSIO. Dicendum AD PRIMAM QUÆSTIONEM quod hæc conversio in hoc differt ab omnibus aliis muta­
tionibus, quod in omnibus aliis mutationibus est aliquod sub­
jectum commune ; in hac autem non, sed solum est accipere duos
terminos conversionis. Et ideo omnes locutiones exprimentes
mutationem per quam importatur ordo termini ad terminum, sunt
concedendæ in hac materia, sicut hæc : « Panis convertitur in cor­
pus Christi ; » locutiones vero quæ exprimunt identitatem subjecti,
non sunt concedendæ, proprie loquendo.
124. — Sed quia in hac conversione est aliquid simile identi­
tati subjecti, scilicet communitas specierum quæ manent hinc
inde, quamvis illæ species non sint mutationis subjectum ;
ideo etiam tales locutiones aliquando a Sanctis positæ inve­
niuntur, ut identitas importata non referatur ad subjectum,
sed ad species easdem.
125. — Unde tales locutiones non sunt extendendae, quia sunt
impropriæ. Et quia hæc locutio quæ est : « Hoc fuit illud, »
vel : « quod esi hoc erit illud, » expresse importat identitatem
subjecti mutationis propter naturam relationis, ideo non est
simpliciter concedenda.
126. — AD PRIMUM ergo dicendum quod verbum Ambro­
sii est exponendum : « Quod erat panis est corpus Christi ; » idest,
quod est sub speciebus panis, primo fuit panis, et postea corpus
Christi.
127. — Ad secundum dicendum quod secundum Philoso­
phum in II de Anima Q34. 416b, 3 ; 1. 9, n. 339), « passum1 in
principio esi dissimile, sed in fine est simile ». Unde perfecta
conversio requirit perfectam distantiam in principio et perfec­
tam unitatem in fine. Sed hoc nomen « panis » importat quod
erat in principio, quia importat terminum a quo, ideo quanto
perfectior est conversio tanto minus potest corpus Christi de pane
prædicari.
1. αδ « passio » ; β posteriori manu « passibile » ;
est dissimile, in fine vero simile ».

γ « quod

nutrimentum in principio

456

SCRIPTUM SUPER LIB. IV SENTENTIARUM

128. — AD SECUNDAM QUÆSTIONEM dicendum quod
cum'dicitur : « Hoc fil illud » ex vi locutionis in li « hoc » impor­
tatur subjectum factionis. Unde hæc est per se : « Homo fit
albus » ; sed hæc est per accidens : « Nigrum fit album. » Sub­
jectum autem factionis est commune utrique termino. Unde
patet quod prædicla locutio imperial communitatem subjecti,
et proprie non est concedenda.
129. — AD PRIMUM ergo dicendum quod exponendum
est verbum Damasceni sicut expositum est verbum Ambrosii,
ut relatio importata in li « ea » designet unitatem specierum et
non subjecti unitatem.
130. — Ad secundum dicendum quod in hac locutione : « Panis
convertitur in corpus Christi », importatur tantum ordo unius
termini ad alterum ; in hac autem : « Panis fit corpus Christi »,
importatur unitas subjecti. Et ideo non est similis ratio de
ulraque.
131. — AD TERTIAM QUÆSTIONEM dicendum quod, sicut
patet in I Phy. (a 7.190a, 21sq. ; 1. 12, n. 9), « Hoc fit hoc », dici­
mus in permanentibus, per se, sed in non permanentibus, per
accidens. Sed « Ex hoc fit hoc », dicitur proprie in non permanen­
tibus. Dicimus enim : « Ex non albo fit album ».
132. — Et si aliquando dicatur aliquid fieri ex permanente,
hoc est inquantum intelligitur cum permanente aliquid non
permanens, sicut cum dicitur : « Ex sere fit statua », intelligitur
ex ære infigurato. Et sic patet quod hæc locutio : « Hoc fit hoc »,
exprimit identitatem subjecti. Hæc autem locutio : « Ex hoc
fit hoc », principaliter exprimit ordinem terminorum ad invi­
cem, et sic per consequens quandoque unitatem subjecti. Unde
quandoque importat tantum ordinem sine hoc quod importet
subjectum, ut cum dicitur : « Ex mane fit meridies », idest post,
ut dicitur in II Meta, (a 2. 994b, 1 ; 1. 3, n. 311) ; et secundum
hoc erit incongrua : « Panis fit corpus Christi » ; sed hæc erit
concedenda : « Ex pane fit corpus Christi », si li « ex » non deno­
tet subjectum et quasi causam materialem, sed tantum ordinem
terminorum conversionis ad invicem.
133. — Sed hæc : « De pane fit corpus Christi », est minus
propria, quia hæc præpositio « de » denotat consubstantiali­
tatem, ut Ambrosius tangit ; tamen quandoque ponitur « de »
pro « ex », et sic potest concedi hæc : « de pane fit corpus Christi »
sicut ex pane.
134. — AD PRIMUM ergo dicendum quod cum dicitur :
« De pane facium est corpus Christi », li « de » potest importare
ordinem in essendo, quia quod significatur in « facium esse »,
significatur jam esse. Et sic non conceditur quod de pane sil

factum corpus Christi, quia significaretur quod panis haberet
ordinem ad corpus Christi in essendo : quod falsum est, quia non
est materia ejus.
135. — Potest etiam importare ordinem in « fieri », quod prae­
cessit « factum esse » ; et sic sicut conceditur hæc : « De pane fit
corpus Christi » ; ita potest concedi ista : « Ex pane facium est
corpus Christi ».
136. — Ad secundum patet solutio ex dictis.

AD QUARTAM QUÆSTIONEM dicendum quod cum poten­
tia pertineat ad subjectum, non est dubium quod cum dicitur ;
« Panis potest esse corpus Christi », importatur unitas subjecti.
Et ideo non est concedenda, quia nihil panis unquam erit ali­
quid corporis Christi. Sed sicut conceditur ista : « Panis conver­
titur in corpus Christi », ita potest concedi ista : « Panis potest
converti » ; quia « cujus est potentia, ejus est actus », ut dicitur in
lib. de Somno et Vigilia, (c. 1. 454a, 8 ; 1. 1).
137. — AD PRIMUM ergo dicendum quod ista definitio non
habet locum in ista conversione, ut ex praedictis patet.
138. — Ad secundum dicendum quod illud verbum Ambrosii
exponendum est, sicut prius dictum est (133).

QUÆSTIO II
Deinde quæritur de materia hujus sacramenti.

Et circa hoc quæruntur quatuor.

Primo, utrum panis et vinum sint materia hujus sacramenti.
Secundo, qualis panis.
Tertio, quale vinum hujus sacramenti materia esse possit.
Quarto, de aquæ admixtione.
ARTICULUS I
[I]
[III, q. 74, a. 1 ; IV Cg. c. 61 ; De Sacram. Ali. c. 9, 29 ;
I ad Cor., c. 11, 1. 5.]

139. — AD PRIMUM SIC PROCEDITUR. Videtur quod
NON DEBEAT ESSE DUPLEX MATERIA HUJUS SACRAMENTI.

1. Quanto enim aliquid est simplicius, tanto nobilius. Unde
et simplicissima sunt nobilissima. Sed hoc sacramentum est
nobilius aliis. Ergo debet esse simplicius. Cum ergo alia sacra­
menta unam tantum materiam habeant, sicut baptismus aquam,

confirmatio chrisma, videtur quod non debeat esse duplex
materia hujus sacramenti.
2. Præterea. Materia sacramenti debet repondere ei quod est
sacramentum et res in sacramento, quia est signum ejus. Sed
totum illud quod est res et sacramentum, continetur sub specie
panis, scilicet totus Christus. Ergo panis est tota materia hujus
sacramenti. Et sic idem quod prius.
3. Præterea. Hoc sacramentum ordinatur ad usum fidelium.
Sed tantum sub una specie populo hoc sacramentum ininisstratur, scilicet sub specie panis. Ergo tantum una ejus1 debet
esse materia.
4. Præterea. Posset contingere quod in aliqua terra haberetur
triticum et non vinum vel2 e converso. Ergo in tali casu liceret3
in una specie tantum conficere.
140. — SED CONTRA. Sacramentum Eucharistiae a Christo
initium sumpsit. Sed Christus discipulis duo in ccena dedit,
scilicet panem et vinum. Ergo debent hæc1 esse materia hujus
sacramenti.
141. — Præterea. Materia sacramenti debet respondere usui
sacramenti. Sed manducatio quæ est usus hujus sacramenti, ut
supra d. 9 (q. 1, a. 1) dictum est, requirit cibum et potum.
Ergo hujus sacramenti materia debet esse duplex, una quæ
competat in cibum et alia quæ competat in potum.

rnj
(Cl. qIa“ I]

142. — ULTERIUS. Videtur quod non debeat esse mate­
ria HUJUS SACRAMENTI PANIS ET VINUM.

1. Sacramenta enim legis raosaicæ propinquiora fuerunt
sacramentis legis novæ quam sacramenta legis naturæ. Sed
in lege mosaica secundum modum sacramenti manducabantur
carnes animalium. Ergo hoc magis debet esse, materia hujus
sacramenti quam panis et vinum quæ sumebantur in lege naturæ
per modum sacramenti. 2. Præterea. Materia sacramenti debet competere usui sacra­
menti et significationi. Sed expressius significaret caro ani­
malis alicujus carnem Christi quam panis, quia majorem habet
convenientiam ad ipsam et iterum magis reficit. Ergo magis
debet caro esse materia hujus sacramenti quam panis.
3. Præterea. Sacramenta infirmis ministrari debent, quia medicinæ sunt. Sed vinum non datur infirmis. Ergo non debet esse
materia hujus sacramenti.
l.-Ed. « ejusdem » — 2. a < et ». — 3. Ed ad. « et ». — k. Ed. om. « hæc

4. Præterea. Illud sacramentum non solum præfiguratum
fuit in oblatione Melchisedech, qui obtulit panem et vinum, ut
dicitur Gen. xiv, 18, sed etiam in favo mellis, quem sumpsit
Jonathas, ut dicitur I Beg. xiv1, 27. Ergo etiam mei deberet esse
materia hujus sacramenti, et præcipue propter suavitatem.
5. Præterea. In hoc sacramento continetur Christus ut cibus
parvulorum. Sed parvulis datur in cibum lac. Ergo lac deberet
esse materia hujus sacramenti.

[IIIJ
[III, q. 74, a. 2.]

143. — ULTERIUS. Videtur

quoo panis et vinum non

POSSINT ESSE MATERIA HUJUS SACRAMENTI NISI SUB DETERMI­
NATA QUANTITATE.

1. In sacramentis enim intentio requiritur conformis inten­
tioni Ecclesiæ. Sed si aliquis vellet consecrare totum panem qui
est in foro, et totum vinum quod est in cellario, intentio ejus
non esset concors intentioni Ecclesiæ quæ intendit consecrare
ad usum fidelium : quod etiam verba instituentis ostendunt :
« Accipite », inquit, « et manducate etc. » Ergo requiritur deter­
minata quantitas panis.
2. Præterea. Virtus data verbis et ministro, datur ad venera­
tionem sacramenti, non ad irrisionem. Sed si immoderata quan­
titas panis et vini consecraretur, verteretur in irrisionem. Ergo
non potest consecrari nisi sub determinata quantitate.
3. Præterea. Si aliquis in mari hominem baptizet2, illa tantum
aqua verbo vitæ sanctificatur quæ ad usum ablutionis cedit
et non totum mare. Ergo a simili et hic, tantum de pane et vino
consecrari potest quantum potest venire in usum fidelium.
144. — SED CONTRA. Secundum Philosophum, II Etlfl.
[β 8. 1108b, 9-12 ; 1. 10, n. 358), omne determinatum est medium
duorum extremorum determinatorum. Sed quantitas panis qui
consecrari potest non est medium duorum extremorum deter­
minatorum, quia nunquam est ita parva quantitas panis4 quin
possit consecrari. Ergo non est determinata quantitas etiam
secundum magnitudinem.
145. — Præterea. Constat quod sacerdos habens paucos parochianos potest tantum de pane consecrare quantum habens
multos, quamvis non debeat. Sed non potest accipi tanta quan­
titas panis quæ non possit venire in usum multorum parochianorum, et præcipue cum unus homo possit et multum et parum
1. αβγ « xiii ». — 2. ay « baptizaret ». — 3. αβγ « in ix Eth. » ; ed. « lib. iv de
Coelo, text. 35 ». — 4. Ed. om. « panis ».

in quantitate sumere. Ergo non potest esse tanta materia panis
quin possit consecrari etiam a quocumque sacerdote.
146. — RESPONSIO. Dicendum AD PRIMAM QUÆSTIO­
NEM quod materia sacramenti debet competere et significationi
sacramenti et usui. Et utroque modo exigitur duplex materia
in hoc sacramento.
147. - Usus enim hujus sacramenti est manducatio quæ ad
sui integritatem et cibum et potum exigit. Et ideo hujus sacra­
menti etiam1 debet esse duplex materia : una quæ in cibum
sumitur, et alia quæ in potum.
148. — Significatio autem sacramenti est duplex. Una secun­
dum quod repræsentat praeteritum. Et sic in hoc sacramento
significatur passio Christi in qua separatus fuit ejus sanguis a
corpore. Et ideo scparatim in hoc sacramento offerri debet
signum corporis et signum sanguinis, duplici materia existente.
149. — Alia significatio sacramenti est de effectu per sacra­
mentum inducendo, quia sacramenta efficiunt quod figurant.
Et sic, cum hoc sacramentum ad salutem corporis et animæ
sumatur, oportet quod sub specie panis ad significandam salu­
tem corporis, et sub specie vini ad significandam salutem ani­
mæ, hoc sacramentum perficiatur, ut in Littera (9) Magister
dicit.
150. — AD PRIMUM ergo dicendum quod simplicitas per se
non est causa nobilitatis, sed perfectio. Unde ubi perfecta boni­
tas in uno simplici invenitur, simplex est nobilius quam compo­
situm. Quando autem e converso2 simplex est imperfectum,
compositum vero perfectum, tunc compositum est nobilius
quam simplex, sicut homo est mobilior terra. Et ideo hoc sacra­
mentum quamvis sit magis compositum ratione materiæ, est
tamen nobilius, quia est magis perfectum. Quod autem ad per­
fectionem ejus hæc compositio exigatur, patet ex dictis.
151. — Ad secundum dicendum quod quamvis totus Christus
sit sub specie panis secundum rei veritatem, non tamen est ibi
ex vi sacramenti nisi corpus ejus, ut ex dictis (d. 8, 255) patet,
et secundum quod venit in usum fidelium.
152. — Ad tertium dicendum quod populo non datur sanguis
propter periculum, quia facilius3 una gutta sanguinis laberetur
quam aliqua particula corporis. Unde ministris altaris secundum
consuetudinem aliquorum datur participatio sanguinis, de
quibus præsumitur quod in talibus magis sint cauti.
In lege etiam4 veteri de libaminibus nihil habebant offerentes,
1. Ed. om. « etiam ». — 2. Ed. « contrario ». — 3. RANVP. « citius ». —
« autem ».

. Ed.

sed soli'sacerdotes, per quæ significabatur potus hujus sacramenti ;
de sacrificiis autem habebant, quibus significabatur cibus hujus
sacramenti.
153. — Ad quartum dicendum quod quamvis consecratio
panis non dependeat a consecratione vini, quod Quidam posue­
runt, iit supra d. 8 (252) dictum1 est, tamen potius deberet
desistere qui non haberet utrumque quam conficere præter2 morem
Ecclesiæ in una tantum specie ; quamvis etiam si in una tantum
specie cônsecraret, consecratum esset. Peccaret autem graviter,
nisi post consecrationem corporis ante consecrationem san­
guinis occideretur, vel alias præter culpam suam impediretur.

154. — AD SECUNDAM QUÆSTIONEM dicendum quod
causa quare panis et vinum sunt materia hujus sacramenti inter
alios cibos et potus, est institutio divina. Causa autem institu­
tionis multipliciter· potest assignari.
Prima ex parte usus sacramenli, quia hæc duo communius in
cibum et potum veniunt.. Unde convenientius per hæc in cibum
et potum spiritualem manuducimur.
155. — Secunda ex effectu sacramenti, quia, ut dicitur in Glossa
I Cor. xi, panis præ ceteris cibis sustentat corpus et vinum
lætificat cor. Et similiter hoc sacramentum magis sustentat et
laetificat caritate inebriatos quam alia sacramenta.
156. — Tertia ex ritu celebrationis, quia mundius tractantur
quam alia quæ in cibum et potum veniunt.
157. — Quarta ex significatione duplicis rei hujus sacramenli ;
quia panis ex multis granis conficitur, et vinum ex multis aci­
nis confluit : quod competit ad significandum corpus Ghristi
verum et mysticum, ut supra d. 8 (6) dictum est.
158. — Quinta ex repræseniaiione ejus quod præcessiP. Grana
in area conculcantur, et panis in fornace decoquitur, et vinum
in torculari exprimitur : quæ omnia competunt ad repraesen­
tandum passionem Christi.
159. — AD PRIMUM ergo dicendum quod hoc sacramentum
non debuit in specie alicujus sacramenti legis mosaicæ institui,
ut ostenderetur cessatio legalium quorum sacerdotium est im­
perfectius sacerdotio Christi. EI ideo convenienter ad illas species
in novo testamento redituP quibus ostenditur sacerdotium novi
testamenti5 præeminere sacerdotio levilico scilicet oblationi6 Melchisedech, ut Apostolus probat Hebr. vu.
160. — Ad secundum dicendum quod caro de ratione sui non
dicit aliquid ordinatum in cibum, sed quamdam rem naturæ.
Et ideo non ita competenter significaret caro animalis carnem
1. γ « positum ». — 2. y « contra ».■— 3. Ed. ad. « nam».— 4. Ed. «reducitur».
— 5. Ed. ad. « sic ». —- .6. Ed. « ad oblationem ».

Christi, ul est cibus fidelium, secundum quod in hoc sacramento
continetur, sicut panis ; quia ad hoc confectus est ut sit cibus.
161. — Ad tertium dicendum quod vinum quamvis non. detur
infirmis qui morbo febrili subjacent, datur tamen debilibus ut
confortentur. Et similiter hoc sacramentum non est dandum
his qui sunt in febre peccati, sed ad confortationem1 debilium
qui a peccato liberati sunt.
162. — Ad quartum dicendum quod met quamvis habeat
suavitatem, est tamen inflativum ; et ideo magis congrue signi­
ficat suavitatem temporalem quæ inflat quam caritatis'1' quæ ædifical ; unde et in sacrificiis veteris legis apponi prohibebatur.
Et ideo etiam non competit huic sacramento.
163. — Ad quintum dicendum quod quamvis cibus iste sit
parvulorum per humilitatem, est tamen grandium in fide. Ende
Augustinus (λ'ΙΙ Confess., c. 10 ; L. 32, 742) : « Cibus sum gran­
dium ». Et ideo non convenit ut sub specie lactis sumatur.
164. — AD TERTIAM QUÆSTIONEM dicendum quod
Ouidam dicunt quod virtus non est data ministro et verbis ad
consecrandum panem et vinum sub quacumque quantitate,
sed sub tanta quantitate quanta potest competere ad usum fide­
lium ; sic enim conformabitur intentio consecrantis intentioni
Ecclesiæ.
165. — Sed hoc non videtur verum. Non enim potest dici
quod quantitas materiæ sit determinata secundum usum qui in
praesenti occurrit, quia sic sacerdos in deserto existons’ non pos­
set conficere tot hostias quot sacerdos alicujus civitatis habentis
multos parochianos : quod falsum est ; sed secundum usum qui
nunquam occurrere potest. Tantum ergo de pane et vino potest
consecrari4, quantum est sumibile ab hominibus. Ad hoc autem
non est quantitas determinata, præeipuc cum unus homo possit
sumere in magna5 et parva quantitate. Unde quantitas parva
vel magna ad hoc nihil facit.
166. — AD PRIMUM ergo dicendum quod sacramenta ad
aliquid ordinantur. Unde in sacramentis est duple.r intentio.
Una quæ ordinatur ad perfectionem sacramenti, et hæc est essen­
tialis sacramento. Unde ea prætermissa non est sacramentum.
.Alia quæ ordinatur ad finem sacramenti. Et hæc consequitur
sacramentum. Unde8 ea posita vel remota, nihilominus perfi­
citur7 sacramentum. Sicut si aliquis intendat baptizare aliquem
ut lucrum temporale consequatur, sacramentum baptismi verum
1. Ed. « conformationem ».— 2. Ed. « caritatem ». — 3. Ed. om. « existens ».—
4. Ed. « consecrare ». — 5. Ed. ad. « quantitate ». — 6. Ed. « ut. » — 7. Ed.
« perficitur ».

est, quia secundum primam intentionem conformatur inten­
tioni Ecclesiæ, quamvis non quantum ad secundam.
167. — Et similiter in hoc sacramento si1 sacerdos intenderet
consecrare non ad sumendum, sed ut in veneficiis uteretur,
verum corpus Christi esset. Unde etsi aliquis sacerdos intenderet
consecrare magnam quantitatem panis et vini non ad usum
fidelium, sed in irrisionem, consecratum esset.
168. — Non tamen dico quod posset consecrare totum panem
qui est in una civitate simul vel qui est in foro; quia ipsa forma
pronomine demonstrativo utens, ostendit quod materia conse­
cranda debet esse coram sacerdote. Unde sacerdos existens in
domo sua non posset consecrare panem qui est in altari : quod2
non potest de toto pane qui est in foro neque de toto vino quod
est in cellario. Sed quantacumque sit quantitas panis el vini quæ
coram sacerdote proponitur, credo quod possit consecrari ab ipso.
169. — Ad secundum dicendum quod « potestas omnis a Deo
est », ut dicitur Horn, xiii, 1, et quantum est de intentione dantis
potestatem, ad bonum est ordinata ; nihil tamen prohibet quin
potestate accepta abutatur.
Unde sicut prælati Ecclesiæ habent potestatem in aedificatio­
nem et non in destructionem, tamen multa possunt facere quæ
sunt in destructionem : ita virtus consecrandi data est verbo
et ministris ad Dei honorem ; tamen potest aliquid abuti, ut
ad irrisionem vel ad lucrum vel ad aliquid hujusmodi faciat.
170. — Ad tertium dicendum quod perfectio sacramenti in
baptismo consistit in ipso usu materiæ. Et ideo illud tantum
aquæ consecratur verbo vitæ quod in usum venit.
Sed perfectio hujus sacramenti consistit in ipsa materiæ conse­
cratione, et usus est consequens ad hoc sacramentum. Unde
perfectio hujus sacramenti non dependet ab usu, sicut est in
baptismo.
ARTICULUS II

[Infra, d. 19, 60; III q. 74, a. 3; IV Cg, c. 69; De Sacram. Alt. c. 10.]

171. — AD SECUNDUM SIC PROCEDITUR, Videtur

quod

NON OPORTET QUOD SIT PANIS TRITICEUS.

1. Hoc enim sacramentum est memoriale dominicæ passio­
nis. Sed magis competeret ad significandum passionem panis
hordei3 quod est durum et hispidum, quam granum tritici
1. Ed. ad
aliquis ». — 2. Ed. ad. « etiam ». ·— 3. α loco « panis hordei », « hor­
deum
panem hordeum » ; γ « panis hordeaceum ».

quod est delicatum. Ergo ex alio frumento panis confectus potest
esse materia hujus sacramenti.
2. Praeterea. In omni aqua potest perfici sacramentum, bap­
tismi, ut nullus propter defectum materiæ a sacramenti percep­
tione fraudetur. Ergo et similiter omnis panis debet esse materia
hujus sacramenti, ut nullum, inopia excuset.
3. Præterea. Figura in naturalibus est signum speciei. Sed
quædam frumenta sunt quæ habent similem figuram grano
tritici, sicut de farre et spelta. Ergo sunt ejusdem speciei- cum
grano tritici. Ei ita panis ex illis frumentis confectus1 poterit
esse materia hujus sacramenti.
4. Præterea. Panis materia hujus sacramenti est, quia e.x
multis granis confectus unitatem corporis mystici designat,
ut supra d. 8 (6) dictum est. Sed hoc etiam invenitur in pane de
aliis frumentis confecto. Ergo ille panis potest esse materia hujus
sacramenti.
172. — SED CONTRA est usus Ecclesiæ et hoc quod Domi­
nus se grano frumenti comparavit Joan, χιι, 24, et non aliis
leguminibus.
[Π]
[Cfr. q*»· I]

173. — ULTERIUS. \^idetur quod, si grano tritici admi­
sceatur aliud frumentum quod2 possit panis exinde con­
fectus esse materia hujus sacramenti.
1. Quia in siccis commixtio non tollit speciem. Sed granum
tritici et alia hujusmodi sunt sicca. Ergo si commisceantur,
adhuc manet species tritici, et ita potest inde confici corpus
Christi.
2. Præterea. Vix invenitur farina ex solis granis tritici, nisi
studiose fiat. Si ergo cx farina commixta ex diversis granis non
posset confici panis qui sit materia hujus sacramenti, rarissime
hoc sacramentum perficeretur : quod est absurdum.
3. Præterea. Per corruptionem magis receditur a specie quam
per commixtionem3. Sed de pane corrupto potest fleri hoc sa­
cramentum, cum videamus hostias diutissime a quibusdam
conservari. Ergo multo magis de pane ex granis commixtis
confecto potest perfici hoc sacramentum.
174. - SED CONTRA. Medium neutrum extremorum est.
Sed panis commixtus ex diversis granis est medius inter panem
1- Ed. omt « confectus ». — 2. Ed. om. « quod ». — 3. eq ed. « mixtionem ».

tritici et aliorum granorum. Ergo non est panis triticeus. Ergo
de eo non potest perfici hoc sacramentum.
175. — Præterea. De amido, ut Quidam dicunt, non potest
perfici hoc sacramentum. Sed amidum est farina triticea pura.
Ergo multo minus potest perfici hoc sacramentum de pane alte­
rius farinæ (cf. 193-4).

[III]
[III, q. 74, a. 4; IV Cg. e. 69 ; Contra errores Græc.
c. 32, n. 1, 37 ; in Joan., c. 13, 1. 1.]

176. — ULTERIUS. Videtur quod non debeamus confi­
cere IN AZYMO, SED IN FERMENTATO.

1. Nos enim debemus conficere secundum quod Christus
confecit. Sed Christus confecit in fermentato, non in azymo.
Ergo nec nos debemus in azymo conficere.
Probatio mediæ. Ante pascha Judiei azymis non utebantur.
Sed cæna Domini in qua hoc sacramentum inchoavit, fuit ante
pascha celebratum, ut patet Joan, χιπ, 1 : « Ante diem festum
paschæ, etc. » Ergo ipse in fermentato, non in azymis confecit.
2. Præterea. Veritas debet respondere figuræ. Sed agnus
typicus immolabatur luna decimaquarta, ut habetur Exod. xn,
18. Ergo Christus immolatus fuit luna decimaquarta. Sed in die
praecedenti corpus suum dedit discipulis manducandum. Er­
go hoc fuit luna decimatertia. Sed pascha incipiebat luna deci­
maquarta. Ergo ante pascha fuit ccena Domini. Et sic idem quod
prius.
3. Præterea. Joan, xviii, 28, dicitur quod in die passionis
Domini Judaei non intraverunt praetorium Pilati, ut non con­
taminarentur, sed ut manducarent pascha. Ergo illa die a Judaeo
manducabatur pascha, et sic ccena Domini fuit ante pascha.
Et sic idem quod prius.
4. Præterea. Eue. [χχιιι1, 55], dicitur quod mulieres viso
monumento iverunt et paraverunt aromata. Sed hoc non licuis­
set prima die de septem quibus azyma comedebant, quia dies
illa erat eis celeberrima, quæ quidem dies erat luna decima
quinta. Ergo Christus passus est luna decimaquarta. Et sic idem
quod prius.
5. Præterea. Joan, [xix2, 31], dicitur quod dies sepulturæ
dominicæ erat « magnus dies sabbati ». Sed in solemnitate azymo­
rum sola prima dies erat celeberrima et vocabatur magna. Ergo
1 ·αβγ « xxii ». — 2. αβγ&ίζη et ed. « xx ».

dies sabbati fuit prima dies solemnitatis, quod est luna decimaquinta ; et sic dies veneris fuit luna decimaquarta. Et sic idem
quod prius.
6. Præterea. ’Άρτος1 secundum Græcos significat panem fer­
mentatum. Sed hoc nomen invenitur apud Græcos, ubi nos habe­
mus, « Accepit Jesus panes2 ». Ergo de fermentato confecit. Et
sic idem quod prius.
•7. Præterea. Sacramenta veteris legis tempore revelatæ gra­
tiæ observata ad litteram, sunt mortifera, quia « littera occi­
dit » ; II Cor. m, 6. Sed hoc erat unum de legalibus comedere in
azymis. Ergo videtur esse mortiferum in azymis conficere.
8. Præterea. Hoc sacramentum est3 specialiter sacramen­
tum caritatis. Sed fermentum caritatem significat, ut patet in
Glossa Ματ. xiii, super illud : « Simile esi regnum coelorum fer­
mento etc. » (L. 114, 133). Ergo maxime debet confici de, fer­
mentato.
9. Præterea. Sicut album et rubeum sunt accidentia vini,
ita azymum et fermentatum sunt accidentia panis. Sed in­
differenter conficitur de vino albo et rubeo. Ergo non magis
debet attendi de pane an sit azymus vel fermentatus, quam de
vino an sit album vel rubeum.
177. — SED CONTRA. Prima die azymorum nihil fermen­
tatum esse debebat in domibus Judæorum, ut patet Exod. xn,
15. Sed Dominus confecit prima die azymorum, ut patet Mat.
xxvi, 17, Marc, xiv, 12, Luc. χχιι, 7. Ergo ipse confecit de
azymo. Ergo et nos debemus de azymo conficere.
178. — Præterea. Christus non venit legem solvere, sed implere,
Ut dicitur Mat. v, 17. Sed secundum legem agnus paschalis
cum azymis comedebatur, ut patet Exod. xn, 8. Ergo Christus
agnum paschalem cum azymis comedit. Ergo de azymo confecit.
179. — Præterea. Materia debet convenire sacramento. Sed
panis azymus magis competit huic sacramento quam fermentatus
propter puritatem. I Cor. v, 8 : « Epulemur non in fermento
veteri etc. » Ergo debet de azymo pane fieri sacramentum.
180. — RESPONSIO. Dicendum AD PRIMAM QUÆSTIONEM
quod non potest confici nisi de pane triticeo, cujus causa est
divina institutio, quia ipse hoc pane confecit. Ratio autem ins­
titutionis potest triplex assignari.
181. — Prima ex.effectu ; quia talis panis melius nutrimen­
tum praestat, unde competit ad significandum excellentiam gra­
tiæ quæ in hoc sacramento confertur.
182. — Secunda ex usu sacramenti ; quia panis triticeus est
1. αβγ « arthos ». — 2. Ed. « panem » contra αβγδίη. — 3. Ed. « et »

qui communius in usum cibi venit, alii autem panes non fiunt
nisi propter defectum tritici. Unde et panis simpliciter dictus1
intelligitur de tritico, sicut et oleum de olivis. Unde competit
huic sacramento cujus usus est in manducando, ut supra (147)
dictum est.
183. — Tertia ex re contenta qua; est Christus, qui se grano
frumenti comparavit dicens :« Nisi granum frumenti cadens in
terram etc. » Joan, xii, 24.
184. — AD PRIMUM ergo dicendum quod in passione Christi
non fuit aliqua duritia ex parte Christi qui patiebatur, sed summa
benignitas. Et quia hostia panis significat et continet ipsum
Christum, ideo non ita competit huic sacramento panis hor­
deaceus vel alterius modi, sicut panis triticeus qui est delicatior
et suavior.
185. — Ad secundum dicendum quod omnis aqua omni aquæ2
est eadem specie, secundum Philosophum V Mela. (8 6. 1016a,
20 ; 1. 7, n. 860) ; et ideo non differt in quacumque aqua baptis­
mus fiat. Sed non omnia grana ex quibus panis consuevit con­
fici sunt ejusdem speciei. Et ideo non est similis ratio utrobique.
Et præterea. Sacramentum istud non est tanlæ necessitatis
sicut sacramentum baptismi, ut prius' d. 9 (22) dictum est.
186. — Ad tertium dicendum quod Quidam dicunt quod de
spelta potest confici corpus Christi propter similitudinem quam
habet ad triticum. Sed, sicut patet intuenti, quantum ad figu­
ram plus appropinquat hordeum ad similitudinem tritici quam
spelta, amoto3 cortice ab utroque, quamvis in colore plus spelta
conveniat ; sed inter omnia alia hujusmodi plus convenit, maxime
in figura, far cum tritico, et similiter in colore. Unde ex identitate
figuræ non potest haberi quod aliquod istorum sit ejusdem spe­
ciei cum grano tritici ; sed identitatis speciei potest ex alio expe­
rimentum accipi. Generans enim et genitum conveniunt de neces­
sitate in specie, sed non de necessitate in accidentibus, quin­
immo accidentia variantur ex causis extrinsecis. Unde cum
ex grano tritici, ubicumque seminetur, nunquam nascatur spelta
vel far aut hordeum vel aliquid hujusmodi, constat quod omnino
ista differunt specie a tritico.
187. — Ad quartum dicendum quod illud quod objectio tangit,
est causa quare ex pane fit hoc sacramentum, non autem quare
ex tali pane ; sed hanc oportet superaddere sicut proprium ad
commune.
188. — AD SECUNDAM QUÆSTIONEM dicendum quod
1. Ed. om. < dictus ». — 2. Ed. om. « omni aquæ ». — 3. Ed. » remoto ».

admixtio extranei dupliciter1 potest esse : uno modo ita quod
extraneum adjunctum solvat speciem ejus cui adjungitur, vel
trahendo ad speciem suam, sicut si amphoræ aquæ adderetur
phiala vini, vel faciendo mediam speciem, sicut quando utrum­
que2 æqualiter ponitur, ut æqualitas non accipiatur tantum
secundum quantitatem, sed secundum proportionem virtutis.
Alio modo ita quod additum non solvat speciem, sed ipsum
assumatur ad speciem ejus cui additur : sicut si gutta aquæ
amphoræ vini apponatur.
189. — Si ergo fiat tanta admixtio extranei quod solvatur
species panis triticei, non poterit confici ex pane illo ; si autem
adeo sit parva admixtio quod species panis triticei maneat, et
illud quod additur ad naturam tritici convertatur, potest exinde
confici sacramentum.
190. — Hujus3 autem signum accipi potest ex accidentibus,
scilicet colore, sapore et hujusmodi ; quia accidentia maximam
partem conferunt ad cognoscendum quod quid est, secundum
Philosophum in I de An. ia 1. 402b, 21 ; I. 1, n. 15'i.
191. — AD PRIMUM ergo dicendum quod quamvis sicca,
quando4 integra manent, non amittant speciem ex permixtione,
tamen quando dividuntur et conficiuntur, sicut in pane accidit,
possunt speciem amittere.
Ad secundum patet solutio ex distinctione prædicta.
192. — Ad tertium dicendum quod si sil tanta corruptio quod
species panis non maneat, tunc non potest ex eo confici ; si autem
specie manente sit aliqua dispositio ad corruptionem, potest
exinde confici ; quamvis graviter peccet conficiens ex tali scien­
ter, propter irreverentiam sacramenti.
Et quod maneat species, potest ex hoc cognosci quod conti­
nuitas non est soluta, nec alia accidentia omnino ablata.
193. — Et quia amidum fit de farina triticea quæ quidem
per attritionem et excolationem et vaporis admixtionem vide­
tur speciem farinæ amisisse, vel ad corruptionem omnino esse
disposita ; ideo ex ea non debet confici, nec potest, secundum
OUOSDAM.
194. — 0 uidam autem dicunt quod amidum cum sit cru­
dum, non potest esse materia hujus sacramenti, sicut nec pasta.
Sed si coquatur, poterit exinde confici, quia amidum fit ex
farina maxime depurata.
195. — AD TERTIAM QUÆSTIONEM dicendum quod in
hoc videtur esse diversitas inter Græcos et Latinos : Græci enim
de fermentato, Latini de azymo conficiunt.
1. Ed. « duplex ». — 2. Ed. « utraque ». — 3. Ed. « hujusmodi ». — 4. Ed. « cum >

Causa autem hujus1 diversitatis est, quia Dominus in azymo
confecit, ut ex tribus Evangelistis manifeste habetur ; et ita
Apostoli in primitiva Ecclesia celebrabant : quem morem Romana Ecclesia ab Apostolis qui ipsam fundaverunt, accepit,
ut Innocentius III dicit (lib. IV de Sacro AH. Mysi., c. 4 ;
L. 217, 857-8). Sed postea, ut dicit Leo Papa (ix, epist. ad Michaelem Imper. Conslantinop.), imminente hæresi Ebionitarum qui
dicebant simul cum Evangelio legalia observanda, Sancti
Patres, ne eis consentire viderentur, voluerunt ad tempus
instinctu Spiritus sancti ex fermentato confici sacramentum ;
postea cessante illa hæresi, Ecclesia Romana ad pristinum
morem rediit.
196. — Græci autem servare voluerunt morem ad tempus
a patribus introductum, ulterius addentes non .posse confici
nisi de fermentato. Et ad hoc probandum asserere voluerunt
Dominum in fermentato confecisse.
197. — Et quia tres Evangelistic concorditer dicunt prima die
azymorum Dominum instituisse hoc sacramentum, in tantam
infamiam Quidam ex eis proruperunt, ut dicerent Evangelistas
illos falsum scripsisse, et a Joanne fuisse correptos, qui ante
diem paschæ dicit Dominum cœnasse cum discipulis.
198. — Sed quod hoc non contradicat, ostendetur. Supposito autem quod Dominus decima tertia luna, ut dicunt, ccenam
celebrasset, adhuc evidenter ostenditur quod2 azymo confecit ;
quia, sicut dicit Chrysostomus super Mal. (c. 26 ; G. 56, 730) :
« Apertissime Dominus demonstravit, quia a principio circumci­
sionis suæ usque ad diem paschie extremum, non erat contrarius
divinarum legum, in quibus praecipiebatur ut cum azymis pas­
chalis agnus comederetur. > Et ideo dicendum est quod Dominus in
azymo confecit, et in azymo conficiendum est, quamvis etiam
fermentato confici possit ; quamvis peccaret conficiens, Eccle­
siæ morem non servans.
199. — AD PRIMUM ergo dicendum quod verbum illud Joan­
nis Græci hoc modo intelligunt, sicut objectio3 procedit. Sed hic
intellectus stare non potest, quia esi contrarius aliis Evangelistis,
quod non est fas in sacra Scriptura dicere.
200. —■ Præterea. Non invenitur in lege quod aliquo casu
liceret anticipare lunam quartam decimam, sicut dicunt Domi­
num fecisse prævidens passionem.
201. — Unde Quidam dixerunt quod cœna qua Dominus lavit
discipulorum pedes et qua corpus suum consecravit, non fuit
eadem, sed una aliam præcessit ; et de prima loquitur Joannes,
de secunda alii Evangelistæ.
1. Ed. « hujusmodi ». — 2. Ed. ad. « de ». — 3. Ed. « in objecto».

202. — Sed hoc est contra usum Ecclesiæ quæ die Jovis ablu­
tionem pedum celebrat, et etiam contra textum Evangelii ;
quia sicut ex serie Evangelii Joannis (xih) apparet, eodem sero
quo pedes lavit, a Juda post buccellam recedente traditus est.
203. — Et ideo dicendum est quod dies festus paschæ voca­
batur prima dies de septem quæ erat celeberrima, et hæc erat
decimaquinta luna, et in vespere praecedenti immolabatur et
comedebatur agnus, luna decimaquarta, cum azymis ; et tunc
Dominus ccenam fecit cum discipulis suis ; ct hanc diem dicunt
alii Evangelista primani diem azymorum et Joannes « ante diem
festum paschæ. »
204. — Ad secundum dicendum quod non oportet quod veritas
respondeat figuræ quantum ad omnia ; alioquin oportebit1 nos
dicere quod J)ominus ad vesperam passus sit, quia tunc immola­
batur agnus, quod est contra omnes Evangelistas. Sed quan­
tum ad aliquid veritas figuræ respondet ; quia quamvis ante
Christi resurrectionem dies a mane in mane computaretur,
sicut in II lib. d. 13, dictum est, tamen hoc erat speciale in solcmnitatibus legis quod computatur2 dies a vespera in vespe­
ram. Unde vespera quartædecimæ diei computabatur quantum
ad solemnitatem in numero dierum cum quintadecima in qua
Dominus passus est ; et etiam immolatio ejus vespere quartæ­
decimæ diei quodammodo inchoavit, quia tunc traditus fuit et
tunc factus est sudor ejus sanguineus, ut dicitur Lue. xxn, 44.
205. — Ad tertium dicendum quod pascha accipitur ibi pro
cibis paschalibus, scilicet azymis, qui per omnes septem dies
comedebantur. Chrysostomus tamen dicit super Joan. (hom. 83,
n. 3 ; G. 69, 367) quod intelligitur de agno paschali quem in
alia die ab ea quam lex instituit comederunt, et legem solverunt,
ut animi sui adimplerent· desiderium in morte Christi. Christus
autem non praeteriit tempus paschæ, diem scilicet Jovis, sed in
ipso pascha comedit.
206. — Ad quartum dicendum quod nulla dies erat adeo
celebris quantum ad vacationem3 ab operibus, sicut dies sabbati.
Unde in prima die solemnitatis licebat coquere cibos et alia
hujusmodi facere quod non licebat facere sabbatis. Et ideo
mulieres feria sexta paraverunt aromata, videntes quod non
sufficerent quæ per Nicodemum parata erant ; et sabbato secun­
dum legem quieverunt ; et transeunte sabbato emerunt aromata,
idest empta paraverunt, vel etiam alia superemerunt, videntes
non sufficere quæ prius feria sexta paraverant, et venerunt ad
monumentum.
1. α oporteret >, βγς < oportebat », contra η ct ed. — 2. Ed. « computabatur»,
contra αβγ^€η. —- 3. F. « vocationem ».

207. — Vel secundum Quosdam, opera misericordiæ non
reputantur inter opera servilia. Unde in die solemni licebat
aromata ad sepulturam praeparare, quia hoc erat opus mise­
ricordiæ.
208. — Ad quintum dicendum quod quocumque die de sep­
tem diebus azymorum sabbatum veniret, dicebatur magnus
dies sabbati propter geminatam solemnitatem, scilicet sabbati
et paschæ.
209. — Ad sextum dicendum quod apros apud Graecos
quandoque etiam pro azymo pane ponitur. Et ideo Exod. xn1,
15, dicitur in graeco aprons ubi nos habemus panes azymos.
210. — Ad septimum dicendum quod facere aliquid quod in
lege fiebat, ut dicit Anselm us (in libro de Eerrnenlato et Azymo,
c. 4 ; L. 158, 544) non est judaizare : alioquin et ipsi2 judaizant
conficientes ex fermentato, quia in lege præceptum erat ut
panes primitiarum fermentatos offerrent. Sed facere aliquid
hac intentione ut legalia observentur, est judaizare.
211. — Nos autem non ob hoc ex azymo conficimus ut legem
servemus, sed ut Christo conformemur, servantes hoc quod
huic competit sacramento ab eo instituto. Significatur enim in
azymo puritas vitæ quæ semper servanda est, sicut et in thurificatione devotio orationis. Unde utrumque in lege nova retinetur.
212. — Ad octavum dicendum quod in hoc sacramento conti­
netur Christus ut hostia : et quia puritas præcipue in hostia
etiam secundum legem exigebatur, ideo magis competii huic
sacramento ut significetur Christi puritas per panem azymum,
quam quod significetur fervor caritatis per fermentum.
213. — Ad nonum.dicendum quod album et rubeum non ita
faciunt differentiam in significatione sacramenti circa vinum,
sicut azymum et fermentatum circa panem. Et ideo non est similis
ratio de utroque.

ARTICULUS III

[Ill, q. 74, a. 5 ; IV Cg. e. 69.J

214. — AD TERTIUM SIC PROCEDITUR. Videtur

quod

NON SOLUM DE VINO VITIS DEBEAT SANGUIS CHRISTI CONSECRARI.

1. Baptismus enim in qualibet aqua fieri potest. Sed vinum
est materia hujus sacramenti, sicut aqua, baptismi. Ergo et de
quolibet vino potest hoc sacramentum fieri, sicut de vino ma­
lorum granatorum vel mororum vel hujusmodi.
1. a « 23 » ; βη <· 28 » ; ye « 18 ». — 2. Ed. om. « et ipsi ».

2. Præterea. In aliquibus terris non sunt vites, nec ad eas
de facili vinum portari potest. Ergo debuit a divina sapientia
provideri ut aliquis alius liquor in1 loco vini de vite possit in
sacramento assumi.
215. — SED CONTRA. Sicut Dominus se comparavit grano
frumenti, Joan, xii, 24 ; ita comparavit se viti, Joan, xv, 1.
Ergo sicut non debet in hoc sacramento assumi nisi panis de
tritico, ita nec vinum nisi de vite.

ΠΙ]
216. — ULTERIUS. Videtur quod possit etiam

confici

DE ACETO.

1. Quia secundum Isidorum (lib. XX Etymolog., c. 3, n. 9 ;
L. 82, 712), acetum est species vini. Sed de2 vino vitis potest
confici hoc sacramentum. Ergo et de aceto.
2. Præterea. Si vinum consecratum in acetum converteretur,
non desineret ibi esse Christi sanguis. Ergo eadem ratione si
ante consecrationem sit acetum, potest exinde sanguis Christi
consecrari.
217. — SED CONTRA. Innocentius dicit (lib. IV de sacro
Altaris Mysi. c. 3 ; L. 217, 854) quod « vinum huic sacramento
competit,quia cor bibentis et dilatat et exhilarat.» Sed hoc non facit
acetum. Ergo ex aceto non potest consecrari sanguis Christi.

[ΙΠ]
218. — ULTERIUS. Videtur quod ,de agresta possit
Christi consecrari.
1. Sicut enim agresta non habet perfectam speciem vini,
ita nec mustum. Sed de musto dulci potest confici sanguis Christi ;
dicitur enim de Consecr., d. 2 (cap. « Cum omne » ; L. 187, 1733).
« Si necesse fuerit, botrus in calice prematur. » Ergo et eadem
ratione de agresta.
2. Præterea. Agresta non differt a vino nisi quia immatura
est. Sed maturitas et immaturitas sunt accidentia. Ergo non
differunt secundum speciem. Et ita videtur quod ex agresta
sicut ex vino indifferenter sanguis Christi consecrari possit.
219. — SED CONTRA. Quod fit, non est, secundum Philo­
sophum, V Phys. (e 1.225a, 27 ; 1. 2, n. 8). Sed agresta est in via
generationis respectu vini. Ergo nondum est vinum. Ergo ex
ea non potest sanguis Christi consecrari.i.
sanguis

i. Ed. om. « in ». — 2. Ed. « cum ».

220. — RESPONSIO. Dicendum AD PRIMAM QÜÆSTIONEM
quod non potest confici sanguis Christi nisi de vino vitis, quia
hoc proprie vinum esi. Alia vero dicuntur vina per similitudinem
hujus vini.
Hoc etiam vinum communius sumitur in polum, sicut et panis
tritici in cibum ; et habet proprietates magis convenientes ad
effectum sacramenti, inquantum calefacit et laetificat. Et ideo
Dominus de vino vitis confecit, ut patet per hoc quod dicitur
Mat.1 xxvi, 29 : « Amodo non bibam de hoc genimine vilis. »
221. — AD PRIMUM ergo dicendum quod omnis aqua est
ejusdem speciei, sed non sic est de vino.
222. — Ad secundum dicendum quod non est aliqua terra
ad quam non possit tantum de vino portari quantum sufficeret
ad celebrandum. Unde illa ratio non cogit.

223. — AD SECUNDAM QÜÆSTIONEM dicendum quod
secundum Philosophum, in VIII Aleta, (η 5.1044b, 34-1045a, 6;
1. 4, n. 1750-4', hoc modo fit ex vino acetum quo ex vivo fit
mortuum. Unde sicut animal vivum et mortuum non sunt
ejusdem speciei, ita nec vinum et acetum. Et hoc ostendunt
contrariæ proprietates ; quia vinum est calidum, acetum autem
frigidum ; et non fit reditus de aceto in vinum, sicut nec de
mortuo ad vivum.
224. — Et ideo dicendum quod si vinum omnino factum* sii
acetum, de eo non potest confici ; sed si sit acidum quasi in via
acescendi, est idem judicium quod de pane qui in via est ad
corruptionem. Unde sicut de pane illo potest confici, peccat
tamen conficiens propter irreverentiam ; ita et hic.
225. — AD PRIMUM ergo dicendum quod ipse largo modo
accipit vinum pro omni liquore qui ex uvis ortum habet.
226. — Ad secundum dicendum quod si vinum consecratum,
reservatum omnino acetum fieret, esset idem judicium quod de
pane omnino corrupto. Unde sicut non remanet ibi corpus Christi,
ita nec hic sanguis.
Secus autem est de pane qui est in via ad corruptionem, et
de vino quod est in via ad acescendum.
227. — AD TERTIAM QÜÆSTIONEM dicendum quod nihil
recipit speciem nisi in termino generationis ; agresta autem adhuc
est in via generationis ad vinum, sicut sanguis quando coagulari
incipit3, in via generationis ad animal. Unde sicut ille sanguis
1. a « Luc. >ι ;
« est »

ad.

β

« Luc. 22 » ;

γ

« Luc. 12 ». — 2. Ed.

om.

« lactum ». — 3. Ed.

non est animal, ita agresta non est vinum. Et propter hoc
de ipsa non potest confici sanguis Christi.
228. — AD PRIMUM ergo dicendum quod mustum jam ad
completam speciem vini venit ; dulcedo enim ipsius attestatur
maturationem quæ est digestionis species ; digestio autem est
completio a naturali calore, ut patet in IVMeteor.’- (δ 2.379b, 18'.
Et ideo ex musto confici potest, sed non decet, propter impuratitem ipsius, ut ex ipso conficiatur, nisi necessitas emergat.
229. — Ad secundum dicendum quod maturatio est naturalis
digestio per quam digestum ad ultimam perfectionem natura­
lem perducitur, ut etiam possit alterum generare sibi simile, ut
dicitur in IV Meteor., (δ 3.380a, 14-15). Unde maturum et acer­
bum differunt sicut completum et incompletum : quæ quidem
differentia non est tantum accidentalis.

ARTICULUS IV

LIJ
[III, q. 74, a. 6 ; in Niat. c. ‘26 ; I ad Cor. c. 11, 1. 6.]

230. — AD QUARTUM SIC PROCEDITUR. Videtur quod
AQUA VINO ADMISCENDA NON SIT.
1. De latere enim Domini in cruce pendentis effluxit sanguis
et aqua, ut dicitur Joan. xix. 34 ; per quæ duo sacramenta
præcipue intelliguntur, ut dicit Innocentius (extra, de Bapt.,
c. « Cum Marthæ. ■>) Sed aqua competit sacramento regenera­
tionis, scilicet baptismo. Ergo sanguis tantum competit sacra­
mento redemptionis eucharistiæ ; et ita vinum sine aqua.
2. Præterea. Vinum et aqua sunt alterius speciei. Si ergo aqua
admiscetur vino, erit triplex materia hujus sacramenti et non
solum duplex, ut dictum est (147).
3. Præterea. Hoc sacramentum sub specie panis et vini cele­
bratur, ut in Littera (9) dicitur. Sed ad speciem panis nihil addi­
tur. Ergo nec vino aliquid addi debet.
231. — SED CONTRA est quod dicit Alexander Papa
(De Consecr. d. 2, cap. « In sacramentorum » ; E. 187, 1731) :
« In sacramentorum oblationibus panis tantum et vinum aqua
permixtum offerantur. » Ergo debet admisceri aqua.
232. — Præterea. Materia sacramenti debet competere rei
signifleatæ. Sed populus significatur per aquam, qui ad corpus
mysticum pertinet, quod est res ultima hujus sacramenti. Ergo
aqua debet apponi.
I. αβ « Meta

[H]
[111, q. 74, a. 7 ; 1 ad Cor. c. 11, I. 6.]

233. — ULTERIUS. Videtur quod absque ea non possit
SANGUIS CONSECRARI.

1. Cyprianus enim dicit (10 a). « Calix Domini non potest
esse aqua sola et vinum solum nisi ulrumque misceatur, quo
modo1 nec corpus Domini farina esse potest, nisi utrumque,
scilicet farina et aqua, adunatum fuerit. » Sed constat quod ex
farina sine aqua nullo modo potest corpus Christi consecrari.
Ergo nec ex vino sine aqua.
2. Præterea. Significatio est de essentia sacramenti. Sed aqua
significat aliquid quod est principale in sacramento, scilicet
uqionem corporis mystici ad caput. Ergo aqua est de necessitate
hujus sacramenti, ut sine ea confici non possit.
3. Præterea. Hoc sacramentum est memoriale dominicæ pas­
sionis. Sed ex latere Homini patientis non solum fluxit sanguis
sed aqua. Ergo ex vino sine aqua sacramentum hoc confici non
potest.
- 234. — SED CONTRA. Graeci non apponunt aquam, ut
Magister (10 a) dicit, sed tamen conficiunt. Ergo sine aquae
admixtione confici potest hoc2 sacramentum.
235. — Præterea. Nihil est de substantia sacramenti quod non
manet in sacramento. Sed aqua non manet in propria specie in
sacramento. Ergo non est de substantia sacramenti.

[Ill]
[III, q. 74, a. 7 ; I ad Cur., c. 11, I, 6.]

236. — ULTERIUS. Videtur QUOD DEBEAT AQUA ARTI­
FICIALIS APPONI.
1. Quia sacramentum dicitur esse uniforme. Sed ex parte
corporis est aliquid artificiale, scilicet panis. Ergo et3 ex parte
sanguinis debet esse aqua artificialis.

r
I*

2. Præterea. Si panis ex aqua artificiali, ut rosacea, confi­
ceretur, posset ex eo corpus Christi consecrari. Ergo similiter
potest apponi in vino aqua artificialis.
237. — SED CONTRA. Baptismus est sacramentum majoris
necessitatis quam eucharistia. Sed in baptismo non potest accipi
nisi aqua naturalis, ut supra (d. 3, 112) dictum est. Ergo nec in
eucharistia.
1. Ed. · quoniam ». — 2. η et ed. om. « hoc » contra αβγδί. — 3. Ed. om. « et ».

[IVj
[III, q. 74, a. 8 ; I ad Cor., c. 11, I. 6.]

238. — ULTERIUS. Videtur

quod

debeat

in

magna

QUANTITATE APPONI.

1. Quia quod non est, non potest aliquid significare. Sed
quod corruptum est, non est. Cum ergo aqua ponatur ad signi­
ficandum1, videtur quod debeat tantum apponi quod non cor­
rumpatur ; et ita tantum quantum2 de vino vel plus, quia vinum
est magis activum.
2. Præterea. De latere Christi sicut sanguis, ita et aqua sen­
sibiliter fluxit. Sed si parum de aqua poneretur, non posset
sentiri. Ergo debet in majori quantitate apponi.
, 3. Præterea. Si sufficit in parva quantitate aquam apponi,
eadem ratione sufficeret ad sacramentum, si gutta aquæ in
totum dolium projiceretur. Sed hoc videtur ridiculum. Ergo
non sufficit quod parva quantitas ponatur.
4. Præterea. Quorumdam consuetudo esse dicitur in terris
ubi non crescit vinum quod pannum vino rubeo intinctum et
siccatum aqua lavent ; de qua cum ruborem vini acceperit,
sanguinem Christi conficiunt. Ergo videtur quod aqua in magna
quantitate possit apponi.
239. — SED CONTRA. « Illud3 quod est ex duobus, neutrum
illorum esi », ut Damascenus dicit, in Tertio4 (de Fide Orlh.,
c. 3 ; G. 94, 987). Sed si magna quantitas aquæ apponeretur,
esset quædarn mixtio. Ergo non esset vinum. Et ita non
posset inde sanguis Christi confici.
240. — Præterea. Oportet quod aqua consumatur a vino ad
hoc quod ex parte sanguinis sit tantum una species, sicut ex
parte corporis. Sed non posset consumi, si aqua in magna quan­
titate poneretur. Ergo non debet in magna quantitate poni.

241. RESPONSIO. Dicendum AD PRIMAM QUÆSTIONEM
quod aqua debet apponi vino propter institutionem ; quia Domi­
nus apposuisse probabiliter creditur ex more illius palriæ ; quia
vinum ibi nunquam sine aqua bibitur propter vini fortitudinem
quamvis de aqua in Evangelio mentio non fiat, quia non est
principalis materia in hoc sacramento.
1. Ed. ad. « ut dicitur », β « dicitur ». —-2. a « et ita quantum de aqua tantum de
vino vel plus quia vinum est magis acutum ; β « et ita quantum tantum de vino vel
plus quia vinum est magis activum » ; δ « et ita tantum de aqua debet apponi quan­
tum de vino vel plus quia vinum est magis activum » ; € « et ita tantum quantum
de vino vel plus quia vinum est magis activum » : ζιη >< et ita quantum tantum de
vino... » sed η expungit « tantum » εζικ « acturum », loco « activum ». — 3. α « id ».
— 4. Ed. om. « in tertio ».

I
242. — Sed ejus appositio competit huic sacramento et quanIlum ad repreesentalionem passionis Christi el quantum ad signi­
ficationem rei hujus sacramenti, quæ est corpus mysticum per
aquam significatum, quia « aquæ multæ populi multi », Apocal.
XVII, 15.
243. — Et sic appositio aquæ ad vinum significat unionem
membrorum ad caput ratione ipsius conjunctionis ; et amorem
capitis ^patientis pro membris ad ipsa, ex hoc quod ex duobus
conjunctis unum efficitur ; et processum redemptionis a capite
ad membra, ex ipsa transformatione aquæ in vinum.
244. — Unde dicit Glossa Marc, xiv, 22, super illud : «Accepit
Jesus panem etc. » (L. 114,231) : « Neque aqua solum neque vinum
i ‘J
solum cuilibet licet ofjerre, ne videatur caput a membris secernere,
vel Christum sine nostræ redemptionis amore pati potuisse, vel nos
sine illius passione salvari. »
245. — AD PRIMUM ergo dicendum quod, sicut dicit
Gregorius in Moral, (lib. V, c. 21; L. 75,701), « quia natura
uniuscujusque ex diversitate componitur, in sacro eloquio per rem
quamlibet recte diversa significantur. »
Aqua ergo1 secundum quod habet vim abluendi, significatio
■ejus competit baptismo ; secundum autem quod continue in
terram decurrit, habet significare populum : II Reg., xiv, 14 :
*
·« Omnes morimur, et quasi aquæ dilabimur;·» et sic ejus significatio
competit huic sacramento.
246. — Ad secundum dicendum quod de aqua apposita esi
duplex opinio.
Quidam enim dicunt quod aqua manet in sua natura et solum
vinum transsubstantiatur. Unde aqua non apponitur ibi nisi
ad significationem.
247. — Alii vero dicunt quod aqua apposita in vinum
convertitur, et sic totum in sanguinem Christi transsubstan­
tiatur.
248. — Quæcumque autem harum opinionum sil vera, aqua
non erit materia hujus sacramenti ; quia secundum primam non
•convertitur in corpus vel sanguinem Christi ; secundum secundam
non manet in propria specie sed vini.
249. — Secunda tamen opinio2 verior apparet, et secundum
rationem naturalem, quia modica aqua vino admixta, quod est
magis activum, a vino corrumpitur et in speciem vini transit ;
et quantum ad ritum sacramenti, quia si aqua in propria natura
Γ
remaneret, sic calix consecratus non esset tantum potus spiriI
tualis sed etiam corporalis ; et ita non liceret post primam sump­
tionem sanguinis iterum sumere.i
i

1. α « vero ».— 2. Ed. om. « opinio ».

250. — Ad tertium dicendum quod aqua apponitur pani m
ipsa sua confectione; et ideo non est necesse ut postea apponatur1.
Vel dicendum quod effectus redemptionis a capite pervenit
àd membra per sanguinis effusionem. El ideo magis apponitur
aliquid ad significandum populi unionem ad sanguinem quam
ad corpus.
251. — AD SECUNDAM QUÆSTIONEM dicendum quod
materia proportionatur sacramento ; unde secundum aliquid est
de essentia sacramenti.
Dictum est autem supra (d. 8, 15) quod perfectio hujus sacra­
menti consistit in ipsa consecratione corporis et sanguinis
Christi, et non in usu materiae consecratae, sicut est in baptismo
et confirmatione.
252. — Et ideo ex parte materia? illud tantum est de neces­
sitate sacramenti quod significat2 corpus et sanguinem Christi,
scilicet panis et vinum ; illud autem quod significat usum el efjec- ’
tum hujus sacramenti, scilicet aqua, non est de necessitate hujus
sacramenti. Unde vinum sine aqua potest consecrari, sed con­
secrans peccat.
253. — AD PRIMUM ergo dicendum quod exponendum est
verbum Cypriani : « Non potest :>, idest non debet ; quia illud
possumus quod de jure possumus. Et ideo quantum ad id quod
quantum ad id quod fieri potest, quia aqua est de substantia,
panis, non aulem de substantia vini.
254. — Ad secundum dicendum quod non significat aqua ali­
quid quod sit de substantia hujus sacramenti, ut dictum est,
(252) sed effectum vel usum consequentem.
255. — Ad tertium dicendum quod effusio sanguinis in pas­
sione Christi directe pertinebat ad ipsam passionem, sed ema­
natio aquæ magis pertinebat ad effectum ablutionis a peccatis.

256. — AD TERTIAM QUÆSTIONEM dicendum quod cum
sine aqua possit sanguis consecrari, quantum ad id quod
fieri potest, non referi quæcumque aqua apponatur, dummodo
sit talis aqua quæ in vinum converti possit. Sed quantum ad
id quod fieri debet, non debet apponi nisi aqua naturalis, quia
illæ aqua? non sunt ejusdem speciei et dicuntur aquæ tequivoce,
sicut etiam de vino et de pane dictum est (a. 2, 3).
257. — AD PRIMUM ergo dicendum quod panis artificialiter3
factus est ejusdem speciei cum illo pane4 de quo confecit Christus ;
1. α ad. «■ illud ». — 2. γ ad. « el ». — 3. ar/ « artiiicialis z. — 4. γ ont. « pane »

non autem aqua artificialis cum aqua1. Et ideo non est similis
ratio.
258. — Ad secundum dicendum quod Quidam dicunt quod
similiter est ex parte panis, quod de pane confecto ex aqua
rosacea potest confici corpus Christi, quamvis peccaret scienter
ex tali pane conficiens.
259. — Sed probabilius12 videtur quod non3 possit confici ;
quia panis est principalis materia hujus sacramenti de cujus
substantia et compositione est aqua. Et ideo diversificatio
aquæ secundum speciem, facit diversitatem speciei4 in materia
sacramenti.
Sed aqua non esi de substantia vini, quæ est principalis materia
in hoc sacramento.
. 260. — Patet etiam responsio AD ID QUOD IN OPPOSITUM
OBJICITUR ; quia aqua in baptismo est principalis materia.
Ei ideo si aqua alterius speciei apponatur, non servatur debita
materia5, et propter hoc non est sacramentum : sed hic est aliter,
ut dictum est (256).
261. — AD QUARTAM QUÆSTIONEM dicendum quod,
sicut dictum est, (249) aqua apposita vino in vinum convertitur,
et sic totum convertitur in sanguinem. Unde non tantum de
aqua debet apponi quod vinum in aquam convertatur, vel in
aliquod medium per mixtionem. Et ideo semper tutius est appo­
nere parum ; quia quantumcumque apponatur parum, signi­
ficatio servatur.
262. — AD PRIMUM ergo dicendum quod ex hoc ipso quod
in vinum convertitur aqua, habet suam significationem ; quia
nos in Christum mutamur, non ipse in nos.
263. —■ Ad secundum dicendum quod hoc sacramentum
repræsentat Christi passionem quantum ad redemptionem quæ
facta est per effusionem sanguinis ; sed baptismus quantum ad
ablutionem. Et ideo in baptismo oportet sensibiliter quod aqua
maneat, sicut et vinum quod hic sanguini respondet ; aqua
autem hic apposita a vino absorbetur, sicut nostra mortalitas
per virtutem passionis Christi.
264. — Ad tertium dicendum quod si apponeretur aqua in
dolio, non significaret aliquid ; et ideo hoc6 non sulficeret ; sed
oportet ut imminente oblatione7 apponatur ad sacramentum perfi­
ciendum.
1. η P. ad. « quæ e’ïluxit cum sanguine de corpore Christi est vadem specie ». —
2. Ed. » probabiliter ». — 3. Ed. odi. « non ». — 4. Ed. « specie ». — 5. γ loco
« non servatur debita materia », habet « debita est materia ». — 6. α om. « hoc ». —
7. αβγη « ablutione » contra € et ed.

480

SCRIPTUM SUPER LIB. IV SENTENTIARUM

265. — - Ad quartum dicendum quod cum illud sit magis
aqua rubea quam vinum, non potest exinde sanguis Christi con­
secrari. Unde illa consuetudo1 damnatur in canone de Consecr.
d. 2 (cap. 7 « (Ium omne » ; L. 187, 1733).

QU ESTIO III
Deinde quamitur quomodo Christus hoc sacramento usus sit
in ipsa prima sui institutione.
Et circa hoc quæruntur quatuor.

Primo, utrum ipse corpus suum manducaverit.
Secundo, utrum Judæ dederit.
Tertio, utrum dederit corpus suum passibile vel impassibile.
Quarto, utrum si in pixide reservatum fuisset corpus Christi,
ibi moreretur.
Sub qua autem forma consecravit, supra d. 8 dictum est.

ARTICULUS I
[III, q. 81, a. 1 ; q. 84, a. 7, ad 4.]

266. — AD PRIMUM SIC PROCEDITUR. Videtur quod
Christus non manducaverit.
1. Quia de his quæ Dominus fecit2, non sunt alia asserenda,
nisi quæ nobis in Evangelio narrantur. Sed in Evangelio con­
tinetur quod Christus accepit panem in manibus et dedit disci­
pulis suis manducandum. Ergo non debemus asserere quod ipse
manducaverit.
2. Præterea. Omne quod manducatur in cibum assumitur
Sed « assumens non est assumptum », ut in III lib. d. 5, (32)
dictum est. Ergo Christus corpus suum manducare non potuit.
3. Præterea. Hoc sacramentum ordinatur ad spiritualem re­
fectionem. Sed ipse spirituali refectione non indigebat. Ergo
hoc sacramentum non sumpsit, quia in vacuum3 accepisset.
4. Præterea. Ut supra d. 9(28) dictum est, duplex est modus
manducandi, scilicet spiritualis et sacramentalis. Sed Christo
non competebat sacramentaliter manducare, cum esset verus
comprehensor, et sine velamine figurarum ad rem sacramenti
pertingeret ; nec iterum spiritualiter, quia in ipso gratia non
augebatur. Ergo ipse non manducavit.
ipse

1. γ « unde nulla est consuetudo et ». — 2. οβγδέζηθι,
3. Ed. « vanum », contra αβγδνη.

facit », contra κ et ed..—-

267. — SED CONTRA. Hieronymus dicit (ep. 120, c. 2 ;
L. 22, 986) et habetur De Consecr. d. 2 (cap. « Nec Moyses » ;
L. 187, 1778) : « Dominus Jesus ipse cum Apostolis conviva ei
convivium ; ipse comedens et qui comeditur. » Ergo ipse corpus
suum manducavit.
268. —■ Præterea. Sicut Christus instituit baptismum, ita et
hoc sacramentum. Sed ipse baptizatus fuit. Ergo similiter debuit
hoc sacramentum assumere.

269. — RESPONSIO. Dicendum quod circa hoc est duplex
opinio.
Quidam enim dicunt quod Christus corpus suum in coena
non manducavit, sed tantum manibus accepit ; et nituntur sol­
vere auctoritates Sanctorum qui contrarium dicunt, quod ipse
manducavit et bibit in coena ante consecrationem, sed non corpus
suum consecratum.
270. — Sed expresse habetur Ruth, m, 7, in Glossa super illud :
« Cumque comedisset et bibisset etc.1 », quod Christus comedit
et bibit in coena, cum corporis et sanguinis sui sacramentum
discipulis tradidit. Unde quia « pueri communicaverunt carni et
sanguini, et ipse participavit eisdem » (Hebr. ii, 14).
271. — Et propter hoc communius tenetur quod manducaverit,
secundum quod Sancti expresse dicere videntur. Unde et ab
antiquis versus est factus :
Rex sedet in ccena, turba cinctus duodena :
Se tenet in manibus, se cibat ipse cibus.
Non autem manducavit ut aliquem effectum consequeretur
a sacramento, sed ut aliis manducandi exemplum daret.
272. —■ AD PRIMUM ergo dicendum quod in acceptione panis
potest utrumque intelligi : scilicet et acceptio in manibus et man­
ducatio.
273. — Ad secundum dicendum quod Christus sub specie
propria quodammodo distat a seipso sub specie sacramenti.
Unde nunc in specie propria3 est in ccelo, sed sub specie sacra­
menti est in altari. Et secundnm hunc modum non est incon­
veniens quod seipsum assumat.
274. — Ad tertium dicendum quod illa manducatio non effi• ciebat in ipso spiritualem refectionem, sed significabat ; nullus
enim adeo perfecte in ipso reficitur, sicut ipsemet.
275. — Ad quartum dicendum quod Christus manducavit,
ut videtur3, et sacramentaliler et spiritualiter.
1. NP. Lue. ΧΧΠ in Glo. super illud, « Desiderio desideravi hoc pascha manducare
vobiscum etc. ». — 2. γ om. per hotnol. « quodammodo distat... in specie propria ». —
3. Ed. « dicitur ».
COMMENT. IN LIB. SENTENT. - IV. ---

Sacramentaliter quidem, quia verum- corpus suum sub sacra­
mento sumpsit. Poterat enim in sacramento rem sacramenti
inspicere non ex sacramento, ut etiam Deus videt in effectibus
causas, sed non ex effectibus.
276. — Spiritualiter autem, inquantum in re sacramenti spiritualiter delectaretur. Non tamen hæc spiritualis refectio ex sacra­
mento causabatur, nec augmentabatur. Unde nec spiritualis
manducatio erat in eo sicut in aliis, nec sacramentalis.
277. — Et ideo Quidam dixerunt quod neque sacramenta­
liter neque spiritualiter manducavit.
278. — Quidam quod sacramentaliter, sed non spiritualiter.
ARTICULUS II

[I]
[III, q 81, a. 2 ; in Mat. c. 26 ; in Joan. c. 13, I. 3, 4.]

279. — AD SECUNDUM SIC PROCEDITUR. Videtur quod
Christus corpus suum Judæ non dederit.
1. Ipse enim implevit quod mandavit. Sed mandaverat
sanctum non esse canibus dandum. Mat. vii, 6. Ergo ipse non
dedit Judæ corpus suum sanctissimum.
2. Præterea. Secundum Augustinum (lib. 83. Qq. (cfr. p. 505
q. 3 ; L. 40, 11), Deus non est causa alicui quod deterior fiat. Sed
si Judas corpus Christi sumpsisset, ex hoc factus fuisset
deterior, quia sumendo peccasset. Ergo Christus corpus suum
ei manducandum non dedit.
3. Præterea. Sicut supra d. 91 (181) dictum est, ideo sacerdos
debet peccatori dare, quia non est dominus sed dispensator, et
reddit quod suum est exigenti. Sed Christus erat dominus
sacramenti, nec Judas ibi jus habere poterat, nisi quod Christus
sibi2 daret. Ergo non debuit Judæ corpus tradere.
4. Præterea. Dominus dixit quod discipuli bibentes bibituri
essent secum illud novum in regno Patris sui, et quod erat
eis in remissionem peccatorum (Mat., xxvi, 29, 28). Sed neu­
trum Judæ competit. Ergo ipse non sumpsit. Et hæc est ratio
Hilarii [in Mat., c. 30 ; L. 9,1065).
280. — SED CONTRA est quod Dionysius dicit, 3 cap.
Eccl. Hier. (p. 3, n. 1 ; G. 3,427) : « Symbolorum conditor partitur
sanctissima non unimode ei sacre3 concœnanti », scilicet Judæ.
Sanctissima autem dicit corpus et sanguinem suum, ut ibidem
patet. Ergo Judæ dedit corpus suum.
281. — Præterea. Sine exceptione dicitur Mat. xxvi : « Acci­
pite omnes et comedite ». Ergo etiam Judæ dedit.
1. αβγ « d. 10 ». — 2. N. « ipsi ». ·— 3. Ed. « sacra ».

[II]

282. — ULTERIUS. Videtur

QUOD SUB BUCCELLA CORPUS

SUUM EI DEDIT.

1. Dicit enim Augustinus (tr. 6 in Joan. n. 15 ; L. 35,1432 ;
De Consecr. d. 2, cap. « Et sancta malis » ; L. 187, 1763) : « Non
mala erat buccella quæ data est1 Judæ a Domino. Salutem medicus
dedit; sed ille, quia2 indignus erat, accepit ad perniciem3. » Non
autem fuisset indignus, si buccella illa tantum panis fuisset.
Ergo illa buccella erat corpus Christi.
2. Præterea. Diabolum intrare in hominem est effectus pec­
cati. Sed Joan, xiii, 27, dicitur quod « post buccellam introivit
in eum Satanas ». Ergo accipiendo buccellam, peccavit. Ergo
buccella erat corpus Christi.
283. —■ SED CONTRA est quod habetur in Glossa Joan,
xiii, 26, super illud : « Cui intinctum panem porrexit11, etc. »
(L. 114, 406).

284. — RESPONSIO. Dicendum AD PRIMAM QUÆSTIO­
NEM quod secundum Augustinum5, Christus corpus suum in
cœna cum aliis discipulis Judæ dedit, ut nobis exemplum daret
quod peccatoribus occultis non essent sacramenta deneganda,
et ut omnem occasionem ei auferret male faciendi, quam assumere
potuisset, si in aliquo ab aliis discipulis ante apertam malitiam
fuisset discretus.
285. —· Hilarius tamen contrarium dicere videtur. Sed
primum communius tenetur.
286. — AD PRIMUM ergo dicendum quod quamvis Judas
in rei veritate canis esset, tamen non in manifesto. Et ideo noluit
eum detegere coram aliis discipulis, ne desperationem incurreret
et sic liberius peccaret.
287. — Ad secundum dicendum quod Christus non dedit
causam nec occasionem Judæ peccandi, sed peccatum evitandi
ex mansuetudinis suæ ostensione ad ipsum ; sed ipse ex vitali
medicina sumpsit periculum mortis.
288. — Ad tertium dicendum quod illa non est sola causa, sed
etiam ne peccatorem occultum prodat.
289. — Ad quartum dicendum quod Judas bibit cum aliis
sacramentaliter, sed non spiritualiter. Unde nec remissionem
peccatorum consecutus est, nec in regno Patris6 secum7 bibit,
quia potus ille tantum spiritualiter bibentibus debetur.
1. a « erat ». — 2. α « qui ». — 3. aeq « pernitionem ». — 4. Ed. « porrexero »,
β etiam sic correxit. — 5. N. dicit elici posse ex ep. 4A, c. 5 ; L. 33, 178 ; et ex tr. 62
in Joan., n. 3 ; L. 34 1802. — 6 α ad. « sui ». — 7.
« cum ipsis ».

290. — AD SECUNDAM QUÆSTIONEM dicendum quod
Christus primo Judæ dedit corpus suum cum aliis discipulis ;
sed postea buccella intincta in ostensionem proditionis ejus
ei porrecta, purus panis fuit, sicut patet ex Glossa inducta.
291. — AD PRIMUM ergo dicendum quod Augustinus
loquitur non de buccella intincta, sed de eo quod prius cum
aliis discipulis acceperat.
292. —-Vel dicendum quod dicitur ad perniciem1 assumpsisse,
quia quod Christus ad salutem suam fecerat porrigendo buc­
cellam, ut videns se deprehensum, ab iniquo proposito desisteret,
sed2 ille ex hoc magis exasperatus fuit.
293: — Ad secundum dicendum quod in comestione buccellæ
inlinclæ, peccatum Judæ augmentatum fuit vel ex hoc quod
exasperatus est magis, vel propter præsumptionem qua cum
Magistro in catinum manum mittebat, ut audacia bonam cons­
cientiam mentiretur, ut dicitur [Mat. xxvi3, 23], super illud :
« Qui intingit manum mecunJ etc. ». Et ratione hujus augmenti
dicitur diabolus post buccellam in eum intrasse ; jam enim
præmissum erat in Evangelio quod diabolus immiserat in cor5
Simonis Scariothis6, ut traderet eum.
ARTICULUS III
[III, q. 81, a. 3.]

294. — AD TERTIUM SIC PROCEDITUR. Videtur quod
Christus in cœna discipulis suis corpus impassibile dedit.
1. Quia super illud Mat. xvii, 2. « Transfiguratus est ante eos »,
dicit Glossa (L. 114,143) : « Illud corpus quod habuit per naturam,
dedit discipulis in cœna, non mortale et corruptibile. »
2. Præterea. Lev. n, 57, super illud : « Si oblatio tua fuerit de
sartagine etc. », dicit Glossa. « Crux super omnia fortis carnem
Christi quæ ante passionem non videbatur esui apta, post aptam
fecit. » Sed Christus in cœna dedit carnem suam ut aptam ad
manducandum. Ergo dedit eam talem8 qualis fuit post passio­
nem. Sed post passionem suam fuit impassibilis. Ergo dedit
corpus suum impassibile. .
3. Præterea. Passibile trahitur ad naturam agentis. Sed9
Christus in cœna dedit corpus suum in cibum, non qui in alios
mutaretur, sed qui alios in se mutaret. Ergo non dedit corpus
suum passibile.
4. Præterea. Omne corpus passibile ex contactu patitur. Se<J
1. a « pernitionem ». — 2. Ed. om. « sed ». — 3. α,βγ^ζζτ] « Marci xiv ». —
4. a « in paropside ». — 5. Ed. ad. « Judæ ». — 6. Ed. « Scarioth ». — 7. α ad. « di­
citur ». — 8. α om. « talem ». — 9. α om. « sed ».

corpus Christi a discipulis manducatum non lædebatur. Ergo non
erat passibile.
295. — SED CONTRA. Innocentius dicit (lib. IV de Sacro
Alt. Mysi. c. 12; L. 217,866) : « Tale corpus tunc dedit quale
habuit, scilicet passibile. »
296. — Praeterea. Constat quod Christus discipulis verum
corpus suum tradidit. Sed corpus1 suum verum erat passibile.
Si ergo corpus datum erat impassibile, idem erat passibile et
impassibile : quod non est possibile.

297. — RESPONSIO. Dicendum quod circa hoc duplex fuit
opinio.
Hugo enim de S. Victore voluit {II de Sacramentis2, p. 8,
c. 3 ; L. 176,462) quod Christus adhuc existens in carne mortali
quandoque unam dotem, quandoque aliam legitur accepisse :
sicut claritatem in transfiguratione, subtilitatem in nativitate,
agilitatem quando super mare ambulavit ; et similiter impassibilitatem quando corpus suum in cœna dedit. Non quidem nec
tunc8 simpliciter erat impassibile, sed erat impassibile secundum
quod in sacramento dabatur, quia masticatione non lædebatur :
sicut etiam in se erat visibile4 ; sed secundum quod in sacramento
dabatur, erat invisibile.
298. — Sed istud non potest stare ; quia substantia corporis
Christi eadem est in sacramento et in specie propria ; sed compa­
ratione5 ejus ad exteriora non est eadem; quia in specie propria
' comparatur ad exteriora secundum situm propriarum dimen­
sionum, sed in sacramento secundum situm dimensionum panis.
299. — Unde illæ proprietates quæ insunt absolute corpori
Christi, oportet quod eodem modo insint sibi8 secundum quod
est in sacramento et secundum quod est in specie propria ; sed
illæ quæ conveniunt ei ex comparatione ad aliud corpus extra,
non eodem modo, sicut patet de visione.
300. — Sed passibilitas est proprietas absoluta ipsius cor­
poris. Unde cum in propria specie esset passibile, et in sacra­
mento passibile erat, ut Alii dicunt, quamvis ibi non pateretur.
301. — AD PRIMUM ergo dicendum quod dicitur corpus
Christi in sacramento non mortale, non passibile, quia per
sacramentalem sumptionem non patiebatur neque moriebatur.
302. — Ad secundum dicendum quod caro Christi non est
apta esui nisi prout est sub sacramento ; et quia sacramentum
1. Ed. « Corpus autem ». — 2. Habetur in dicto ioco quoad sensum. —
3. N. « non quod tunc ». — 4. α « sicut — post manu ad. « non » — erat in se in­
visibile », β. « sicut etiam in se erat invisibile », γδεζη sicut ed. — 5. Ed. « com­
paratio ». — 6. N. «in se ».

hoc1 est repræsentalivum passionis Christi, ideo dicitur2 quod
crux fecit eam esui aptam.
303. — Ad tertium dicendum quod non ratione passibilitatis,
sed virtute Divinitatis unitæ habebat corpus Christi quod alios
in se converteret.
304. — Ad quartum dicendum quod masticatio importat
respectum corporis Christi ad aliud extra. Et ideo quantum ad
hoc non comparatur ad manducantem secundum dimensiones
proprias, sed secundum dimensiones panis. Et inde est quod
nunc non lædilur per masticationem, nisi ratione impassibilitatis quæ in ipso corpore nunc est.
ARTICULUS IV

[I]
[Supra, d. 10, 39; III, q. 31, a. 4; IV Cg., c. Qi;Quodl. V, q. 6, a. 1, ad 1;
in Joan. 1. 6 ; I ad Cor., c. 11, I. 6.]

305. — AD QUARTUM SIC PROCEDITUR. Videtur quod
Christi, si fuisset in pixide servatum, non ibi
MORERETUR.
1. Corpus enim Christi non est mortuum nisi crucifixione.
Sed ibi non crucifigebatur. Ergo et ibi non moriebatur’.
2. Præterea. Actio Judæorum erat causa mortis Christi et
sanguinis effusio. Sed ibi non effudisset sanguinem, nec actio
Judæorum ibi fuisset. Ergo non fuisset ibi mortuum.
306. — SED CONTRA. Unum et idem corpus fuisset tunc in
pixide et in cruce. Sed in cruce moriebatur. Ergo et in pixide.
corpus

[II]
[Supra, d. 10, 39.]

307. — ULTERIUS. Videtur quod si post mortem Christi
Apostolorum confecisset hoc sacramentum quod4
FUISSET IBI ANIMA CHRISTI.
1. Fuisset enim ibi perfectum sacramentum. Sed de perfec­
tione sacramenti est non solum corpus, sed etiam anima ; quia
totus Christus in sacramento continetur. Ergo fuisset ibi anima.
2. Præterea. Verba formæ non fuissent tunc minoris virtutis
quam modo. Sed modo ex vi formæ conficitur corpus cum anima.
Ergo etc.
308. — SED CONTRA. Corpus Christi non est perfectius sub
aliquis

1. γ om. « hoc ». — 2. y « dicit ». —
4. Ed. om. « quod ».

3. N. « crucifigeretur .. moreretur ». —

1

specie sacramenti quam sub specie propria. Sed tunc corpus
Christi erat exanime. Ergo et sub sacramento.
[Ill]

309. — ULTERIUS. Videtur quod Deus facere potuerit
QUOD TUNC ANIMA ESSET CORPORI CHRISTI IN SACRAMENTO
EXISTENTI UNITA.
1. Anima enim Christi majorem convenientiam habebat ad
corpus proprium quam ad infernum. Sed anima separata a
corpore Christi jacente in sepulcro fuit in inferno. Ergo similiter
potuisset esse in loco illo ubi corpus Christi sub sacramento

conservabatur.
2. Præterea1· Corpus Christi, quia2 est Divinitati adjunctum,
potest esse in sacramento et in specie propria. Ergo et anima,
cum sit Divinitati unita, poterat esse simul in inferno et in
corpore Christi sub sacramento.
310. — SED CONTRA. Ex hoc sequeretur quod duo3 contra­
dictoria essent simul vera, si corpus Christi4 esset simul animatum
et inanimatum. Sed hoc Deus facere non potest, ut Augustinus
dicit contra Faustum (lib. xxvi, c. 5 ; L. 42, 481). Ergo nec
primum.
311. — RESPONSIO. Dicendum AD PRIMAM QUÆSTIO­
NEM quod omnia verba quæ significant passionem ab exlrinseco illatam, non possunt attribui corpori Christi prout est sub
sacramento : cujus ratio ex dictis apparet.
Unde non potest dici quod in pixide crucifigeretur vel ver­
beraretur vel aliquid hujusmodi.
Nec ex hoc sequitur quod duo contradictoria sunt simul
vera, quia non secundum idem comparatur ad extra corpus
Christi hic et ibi.
312. — Omnia enim6 verba quæ significant passionem inna­
tam, conveniunt ei, ut dolet, patitur et cetera hujusmodi. Et
similiter potest dici quod in altari moritur, unde versus :

__ Pixide servato poteris copulare’ dolorem
Innatum ; sed non illatus convenit illi.
313. — AD PRIMUM ergo dicendum quod passiones extnnsecæ pertingunt ad substantiam corporis Christi mediantibus
dimensionibus propriis, non autem mediantibus dimensionibus
1. aN. « Et præterea ». — 2. € « quod », ed. « qui ». — 3. Ed. om. « duo ». —
4. α om. « Christi ». — 5. Ed. « autem ». — 6. III P. q. 81, a. 4 « sociare », quod
•t hic sponte ponit η et ed. », propter mensuram versus.

488

SCRIPTUM SUPER LIB. IV SENTENTIARUM

panis1. Et ideo propter impressiones extrinsecas quæ ad species
panis pertinent, nulla passio intrinseca corpori Christi attribui­
tur ; sed propter impressiones extrinsecas ad dimensiones pro­
prias pertinentes attribuuntur passiones corpori Christi, et
extrinsecæ sub specie propria tantum, et intrinsecæ etiam sub
specie aliena. EI ideo propter crucifixionem in Calvaria loco
faciam, corpus Christi3 servatum moriebatur sub specie propria
et sub sacramento.
314. — Et per hoc patet solutio ad secundum ; quia actio
Judæorum extrinseca erat ; fluxus etiam4 sanguinis ad motum
localem pertinet, et sic importat ordinem ad aliquid extra.

315. — AD SECUNDAM QUÆSTIONEM dicendum quod
cum animatio sit proprietas intrinseca, constat quod sicut
corpus Christi in propria specie erat exanime, ita sub sacramento.
Unde si corpus Christi fuisset ab ullo discipulorum consecratum,
non fuisset ibi anima.
316. — Quidam autem dicunt quod forma fuit suspensa
in illo triduo, et quod si primo consecratum fuisset reservatum,
desineret ibi esse Christo mortuo.
Sed hæc frivola sunt ; quia nec ratione nec auctoritate confir­
mantur.
317. — AD PRIMUM ergo dicendum quod, sicut supra d. 105
(38) dictum est, anima non est ibi ex vi sacramenti, sed propter
concomitantiam ad corpus. Et ideo corpore sine anima existente,
nihil deperit perfectioni sacramenti, si anima ibi non contineatur.
318. — Ad secundum dicendum quod hoc non est propter
defectum virtutis verborum, sed propter diversam dispositionem
corporis Christi.

319. — AD TERTIAM QUÆSTIONEM dicendum quod Deus
bene poterat facere quod anima Christi a corpore separata
jacente in sepulcro, esset in loco ubi erat corpus sub sacramento,
quia hoc importat respectum ad extra ; sed non quod esset
ei unita sub sacramento sicut forma, quia hoc pertinet ad dispo­
sitionem interiorem. Unde inevitabiliter sequeretur duo contra­
dictoria esse simul.
320. — AD PRIMUM ergo dicendum quod ratio illa non con­
cludit6, nisi quod esset ibi sicut in loco, et hoc Deus bene potuit
facere.
1. η om. per homot. « propriis... dimensionibus » ; ed. om. « non autem mediantibus
dimensionibus panis » contra a/tySe. — 2. γ « calvario ». — 3. Ed. ad. « verum ».
— 4. γ « enim ». — 5. Ed. om. « d. 10 ». — 6. γ « excludit ».

321. — Et similiter etiam dicendum ad secundum. Tamen
non est hæc causa quare corpus Christi potest esse aliquo modo
in diversis locis, quia est Divinitati unitum ; sed ratione conver­
sionis alterius corporis in ipsum, fecit1 quæ non fit in animam.
EXPOSITIO' TEXTUS

322. — « De materia de qua in conceptione » (4). Patet quod
ex æquivocatione hujus præpositionis de procedunt ; quia cum
dicitur : « De pane fit corpus Christi », li de non denotat habitu­
dinem causæ materialis, sed solum ordinem terminorum muta­
tionis.
323. — Investigari salubriter non potest » (4a), scilicet ut ali­
quis comprehendere nitatur ; quia præsumptuosum est et peri­
culosum, dum aliquis non vult plus ibi® credere quam ratione
videre8 potest ; sed investigare pro defensione fidei, utile est.
324. — « Quis fidelium habere dubium possit etc. » (7a). Dicun­
tur coeli aperiri in ipsa immolationis hora propter efficaciam
divinæ virtutis quæ operatur in sacramento ; summa imis sociari,
quia ex speciebus et corpore Christi fit unum sacramentum ;
et Herum membra capiti uniuntur; et iterum in cœlum rapitur
corpus Christi, inquantum fidelium devotio non sistit in specie
sacramenti, sed fertur usque ad Christum, secundum quod est
in ccelo sub specie propria, per desiderium.
325. — « Vinum operatur sanguinem, in quo est sedes animæ. »
(9a). Hoc potest intelligi tripliciter. Uno modo ut sedes animæ dica­
tur conservatio vitæ quæ est per sanguinem. Alio modo quia
sanguis est potentia totum, quia per actum virtutis nutritivæ
in membra convertitur. Tertio modo quia per sanguinem in corde
generatum vitalis operatio, in omnia membra diffunditur, ut
Philosophus in lib. de Animal, dicit ihistor. γ 19. 521a, 9-10).
326. — « Caro pro corpore vestro offertur etc4. » (9b) hoc intel­
ligendum est per quamdam adaptationem5 de salute corporis,
quæ erit per gloriam resurrectionis, ad quam hoc sacramentum
operatur.
327. —■ a Nec6 iterari sacramentum » (9e), quantum ad id quod
est principale in hoc sacramento, scilicet consecratio materiæ,
quamvis iteretur quantum ad usum.
328. — « Ut mixtio illa non possit separari. » (10a).
Sed contra. Alchimistæ dicunt quod per immissionem junci
decorticati potest separari.
Et dicendum quod a vino aufertur substantia quæ ibi est,
propter similitudinem junci quod etiam porosum7 est ; non
1. K et ed. « factæ », contra αβγ&ίζηθικ. — 2. Ed. om. « ibi ». — 3. Ed. videri»·
4. Ed. om. « etc. ». — 5. αη « adoptionem », βγ « aptationem » ζ » adaptationem»*
K « adoptationem ». — 6. Ed. ad. « debet ». — 7. a « ponderosum ».

tamen illa aqua quæ fuit apposita, separatur, quia jam facta est
vinum.
329. — « Nobis vero non potest ignosci» (10b), idest, peccatum
nostrum non haberet in se causam veniæ, cum non ex ignorantia
procederet.
330. —■ « Aqua vero nullatenus etc.1 » (10c). Si autem per erro­
rem contingat ut2 aqua loco vini ponatur, si ante consecrationem
vini percipiat, debet aquam effundere et vinum imponere.
Si autem post, debet incipere consecrationem vini, alio vino
super infuso, contritione de negligentia præhabita ; vel etiam a
capite Canonem inchoare super aliam hostiam3, hostia prius
consecrata posita seorsum, ut Innocentius dicit (lib. IV de
sacro Ali. Mgst., c. 22 ; L. 217, 872).

1. Ed. om. « etc. ». — 2. α « quod ». — 3. Ed. - alia hostia ».

DISTINCTIO XII
Ubi

illa accidentia fundentur

1. — « Si autem1 quæritur de accidentibus quæ remanent, idest2 de specie­
bus et sapore et pondere, in quo subjecto fundentur, potius mihi videtur faten­
dum existere sine subjecto quam esse in subjecto ; quia ibi non est substantia
nisi corporis et sanguinis dominici, quæ non afficitur illis accidentibus. Non
enim corpus Christi talem habet in se formam, sed qualis in judicio apparebit.
Remanent ergo illa accidentia per se subsistentia ad mysterii ritum, ad
gustus fideique suffragium, quibus corpus Christi, habens formam et naturam
suam, tegitur ». (Sum. Sent. tr. 6, c. 4 ; L. 176, 141.)
De

fractione et partitione

2. — Solet etiam quæri de fractione et partitione quæ ibi videtur fieri,
utrum vera sit ; et si vera fractio est, cujus rei sit, vel in qua re fiat. Cum­
que non sit ibi alia substantia quam Christi, si in aliqua substantia est illa
fractio, in corpore Christi videtur esse.
Sed e contra, cum ipsum corpus incorruptibile sit, quia immortale et
impassibile, in Christo3 non posse esse videtur. Nam et Christus (Joan., vi,
C2) redarguit carnalem sensum discipulorum qui putabant carnem Christi,
sicut aliam in partes dividendam et morsibus1 dilacerandam.
3. — Ideo Quibusdam placet quod non sit ibi fractio, sicut videtur ; sed
dicit ur frangi, quia videtur frangi.
Quibus objicitur quod ait Ambrosius (L. 17, 242) : « Nihil falsi putan­
dum est in sacrificio veritatis, vel sicut fit in magorum praestigiis, ubi delu­
sione quadam falluntur oculi, ut videant esse quod non est. »
a. — Ad hocs illi dicunt : Non fallit nos visus, nec fallitur : quod esset, si
crederetur ita frangi, ut videtur. Nec illusio est, quia ad utilitatem fidei,
non ad deceptionem ita fit : sicut ete Christus se ostendit duobus discip ulis in via in specie peregrini (Luc., xxiv, 16) nec in eo tamen talis
forma erat, sed « oculi eorum tenebantur, ne eum agnoscerent ».
Aliorum

opinio

4. — Alii vero dicunt quod sicut ibi species panis est, et non est ibi res
cujus vel in qua sit illa species, ita ibi est fractio quæ non fit in aliqua
re, quia nihil ibi frangitur : quod mirabiliter Dei potentia fieri dicunt, ut
fiat fractio ubi nihil frangitur.
Aliorum opinio

5. — Alii tradunt corpus Christi essentialiter frangi et dividi ; et tamen

integrum et incorruptibile existere.
a. — Quod se colligere asserunt ex confessione Berengarii qui con­
fessus est coram Nicolao Papa et pluribus Episcopis (Ivo Decret, p. 2,
1. Quar. « vero ». — 2. Quar. « scilicet ». — 3. Quar. « ipso ». —■ 4. F. « moribus ;
Quar. « lacerandam ». — 5. Quar. « quod ». — 6. Ed. om. « et ».

c. 10 ; I Pan. c. 126 ; L. 161, 160, 1072) « panem et vinum quæ in altari
ponuntur, post consecrationem non solum sacramentum, sed etiam verum
corpus et sanguinem Christi esse ; et sensualiter non solum sacramento, sed
in veritate manibus sacerdotum tractari et frangi et fidelium dentibus atteri. »
Sententia probabilior

6. —■ Sed quia corpus Christi incorruptibile est, sane dici potest fractio
illa et partitio non in substantia corporis, sed in ipsa forma panis sacramen­
tal!1 fieri ut vera fractio et partitio sit ibi, quæ fit non in substantia cor­
poris, sed in sacramento, idest in specie.
7. — Ne autem mireris vel insultes, si accidentia videantur frangi, cum
ibi sint sine subjecto, licet Quidam asserant ea fundari in aere. Est enim
ibi vera fractio et partitio quæ fit in pane, idest in forma panis — unde
Apostolus ait (I Cor., x, 16) « Panis quem frangimus — quia forma panis
ibi frangitur et in partes divitur, Christus vero integer manet et totus est
in singulis.
Unde Augustinus (De consecr., d. 2, cap. « Invitat » ; L. 187, 1766) :
« Quando Christus manducatur, vita manducatur. Sed quis audeat mandu­
care Dominum suum ? Et tamen Veritas2 invitans nos ad manducandum
ait (Joan., vi, 58) : « Qui manducat me, vivet propter me. » « Nec occi­
ditur Christus ut manducetur ; sed mortuos vivificat quando manducatur.
Reficit, non deficit ; vivit manducatus, qui surrexil3 occisus. Nec quando
manducamus, partes de illo facimus, et quidem in sacramento sic fit1 ».
a. — Item (ubi supra, c. « Qui manducant »; L. 187, 1760) : « Norunt
fideles quomodo manducent carnem Christi. Unusquisque accipit partem
suam ; unde et ipsa gratia partes vocantur. Per partes manducatur, et manet
integer totus ; per partes manducatur in sacramento, et manet integer totus
in cælo, manet integer totus in corde tuo. »
« Ideo2 ista dicuntur sacramenta, quia in eis aliud videtur et aliud
intelligitur. » Videtur panis et calix, quod et oculi renuntiant ; quod autem
fides instruenda postulat, panis est corpus Christi, calix est sanguis.
Ex his satis’ datur intelligi quod fractio et partes quæ ibi videntur
fieri, in sacramento fiunt, idest in specie visibili. Ideoque illa Berengarii
verba ita distinguenda sunt, ut « sensualiter non modo in sacramento, sed
in veritate dicatur corpus Christi tractari manibus sacerdotum ; frangi vero
et atteri dentibus », vere quidem, sed in sacramento tantum. Vera ergo7
est ibi attritio et partitio, sed in singulis partibus totus est Christus.
Unde Hieronymus (De consecr., d. 2, cap. « Singuli » ; L. 187, 1772)
« Singuli accipiunt Christum Dominum, in singulis portionibus totus
est nec per singulos minuitur, sed integrum se præbet in singulis.
b. — Item Hilarius (De consecr., d. 2, cap. « Ubi pars » ; L. 187,1773) :
« Ubi pars est corporis, ibis est et totum ».
Quid illæ

partes significent

8. — Quid autem partes illæ significent, Sergius Papa tradit, inquiens
(De Consecr., d. 2, cap. « Triforme » ; L. 187, 1740) : « Triforme est corpus
Christi. Pars ablata9 in calicem missa corpus Christi quod jam surrexit,
monstrat ; pars comesta, ambulans adhuc super terram ; pars in altari
usque ad finem missæ remanens corpus jacens in sepulcro significat12, quia
usque in finem sæculi corpora sanctorum in sepulcris erunt. »
1. Ed. « sacramentalis ». —■ 2. Quar. om. « Veritas ». — 3. Quar. « resurrexit ».
—
Ed. « sit ». — 5. F. ad. « autem ». — 6. Ed. om. « satis ». — 7. Quar. « igitur ».
— 8. Quar. om. « ibi ». — 9. Quar. «oblata ». — 10. Quar. om. « significat ».

Et sicut partes illæ mysticam tenent significationem, ita etiam et frac­
tio, passionis Christi et mortis est repræsentatio.

Unde ipse ait (Luc., χχιι, 19) : « Hoc facite in meam commemorationem »,
idest in memoriam passionis et mortis meæ.
Nam, ut ait Ambrosius (in I ad Cor., xi, 26 ; L. 17, 256), « quia in no­
mine Christi liberati sumus, hujus in edendo et bibendo carnem et sanguinem
memores esse debemus. »
a. — Sed caveat quisque ne indigne percipiat, quia « judicium mandu­
cat ». « Non est enim iste panis qui vadit in corpus, sed panis vitæ æternæ
qui animæ nostræ substantiam fulcit. » (V. de Sacr., c. 'i, n. 24 ; L. 16, 444)
« Sic ergo vive ut quotidie merearis accipere » (ibid. η. 25) Nec accedas indi­
gnus. « Indignus est qui aliter celebrat mysterium quam Christus tradidit »
(in I ad Cor., xi, 27), vel qui habens mortale peccatum accedit. « Ergo etsi
peccata quotidiana vel non sint mortifera, antequam accedas, dimitte debito­
ribus tuis1. Si dimittis, dimittitur tibi, et sic securus accede. Panis enim
salutaris est, et non venenum. » (August, in Joan. tr. 26, n. 11 ; L. 35,1611).
Si ita accedis, spiritualiter manducas. « Spiritualiter enim manducat qui
innocentiam ad altare portat. » (Ivo, decret., p. 2, c. 4 ; L. 161, 137).

Si CHRISTUS IMMOLATUR IN ALTARI QUOTIDIE ET AN SIT
SACRIFICIUM QUOD A SACERDOTE GERITUR
9. — Post hoc quæritur si quod gerit sacerdos, proprie dicatur sacri­
ficium vel immolatio ; et si Christus quotidie immoletur, vel semel tantum
immolatus sit.
a. — Ad hoc breviter dici potest illud quod offertur et consecratur a
sacerdote, vocari sacrificium et oblationem, quia memoria est et repræ­
sentatio veri sacrificii et sanctæ immolationis factæ in ara crucis. Et semel
quidem2 Christus mortuus in cruce est3, ibique immolatus est in semetipso ;
quotidie autem immolatur in sacramento, quia in sacramento recordatio
fit illius quod factum est semel.
Unde Augustinus (In ps., xxi, cone. 1 ; L. 36, 170) : « Certum habemus
quia « Christus resurgens ex mortuis, jam non moritur » ; et tamen ne obli­
viscamur quod semel factum est in memoria nostra1, omni anno fit, scilicet
quoties pascha celebratur. Numquid toties Christus occiditur ? Sed
tantum6 anniversaria recordatio repræsentat quod olim factum est, et sic nos
facit moveri tanquam videamus Dominum in cruce. »
Item (ep. 98, n. 9, L. 33, 363) » Semel immolatus est Christus in semet­
ipso, et tamen quotidie immolatur in sacramento : quod sic intelligendum est,
quia in manifestatione corporis et distinctione membrorum semel tantum in
cruce pependit, offerens se Deo Patri hostiam redemptionis efficacem, eorum
scilicet6 quos prædestinavit. »
\-b. — Item Ambrosius (De consecr., d. 2, cap. « In Christo » ; L. 187,
1756) : « In Christo semel7 oblata est hostia ad salutem potens. Quid ergo
nos? Nonne per singulos dies offerimus ? Etsi quotidie offeramus, ad recor­
dationem ejus mortis fit ; et una est hostia, non multæ. Quomodo una et
non multæ6? Quia semel immolatus est Christus. Hoc autem sacrificium
exemplum est illius : idipsum semper ad ipsum9 offertur. Proinde hoc est
sacrificium ; alioquin, quoniam in multis locis offertur, multi sunt Christi ?
Non; sed unus ubique est Christus, et hic plenus existens, et illic plenus,
sicut quod ubique offertur, unum est corpus, ita et unum est16 sacrificium.
1. Quar. « vestris ; dimittite ». —- 2. Quar. om. « quidem ». — 3. Quar. « mortuus
est, in cruce scilicet ». — 4. Quar. « nostri ». —· 5. Ed. « tamen ». — 6. Quar. om.
« Deo, scilicet ». — 7. Ed. « enim ». — 8. Ed. om. « et non multæ ». — 9. Quar. « idip­
sum ». — 10. Ed. om. » est ».

•

Christus hostiam obtulit, ipsam offerimus et nunc ; sed quod nos agimus,
recordatio est sacrificii. » « Nec causa tuse infirmitatis repetitur, quia perficit
hominem ; sed nostrse, quia quotidie peccamus1. »
Ex his colligitur esse sacrificium et dici quod agitur in altari ; et Christum
semel oblatum et quotidie offerri ; sed aliter tunc, aliter nunc ; et etiam
quæ sit virtus hujus sacramenti ostenditur, remissio scilicet peccatorum
venialium et perfectio virtutis.
De CAUSA INSTITUTIONIS
10. — Institutum est2 hoc sacramentum duabus de causis ; in augmen­
tum virtutis, scilicet caritatis, et in medicinam quotidianæ infirmitatis.
a. — Unde Ambrosius (lib. IV De sacramentis, c. 6, n. 28 ; L. 16, 446)
« Si quoties effunditur sanguis Christi, in remissionem peccatorum effunditur ;
debeo semper accipere, ut semper mihi peccata dimittantur3 ; qui semper
pecco, debeo semper habere medicinam. »
b. — Item Augustinus4 : « Iteratur quotidie hæc oblatio, licet Christus
semel sit passus ; quia quotidie peccamus peccatis sine quibus mortalis infir­
mitas vivere non potest. Et quia quotidie labimur, quotidie Christus mystice
immolatur pro nobis. » « Dedit enim nobis hoc sacramentum salutis, ut quia
nos quotidie peccamus, et ille jam mori non potest, per hoc sacramentum
remissionem consequamur. Quotidie comeditur ipse et bibitur in veritate;
sed integer et vivus manet3. »
Item « mysterium fidei dicitur, quia credere debes quod ibi salus nostra
consistit6.
11. — Si autem quæratur, utrum quotidie communicandum sit ; audi
quid inde tradit Augustinus [De eccles. dogmat., c. 53 ; L. 58, 994) : « Quo­
tidie, inquit, eucharistiam accipere nec laudo nec vitupero ; omnibus tamen
dominicis diebus communicandum hortor. Si tamen mens in affectu pec­
candi est, gravari magis dico eucharistiæ perceptione, quam purificari. Et
licet quis peccato mordeatur, si peccandi tamen de cetero non habeat volun­
tatem, et satisfaciat lacrymis et orationibus, accedat securus. Sed hoc de illo
dico quem mortalia peccata non gravant. »
« Si non frequentius, saltem ter in anno homines communicent nisi forte
quis criminalibus impediatur ; in Pascha scilicet, Pentecoste et in1 Natali6. «
« Omnes ergo9 communicent qui noluerint carere ecclesiasticis liminibus10. »

DIVISIO TEXTUS

12. — « Si autem quæritur de accidentibus11 etc. » (1).
Postquam determinavit Magister de uno trium in quibus
consistit integritas hujus sacramenti, scilicet de eo quod est res
et sacramentum ; in parte ista intendit determinare de aliis
1. Glossa Lyrani in ep. ad. Hebr. x, 3. — 2. Ed. ad. « enim » non vero αβγδςη.
— '3. Quar. om. « ut semper mibi peccata dimittantur ».— 4. Paschastus I de corp,
et sang. Dom. c. 9 ; L. 120. 1293 : et De Consecr. d. 2, c. « Utrum in figura » ; L.
187, 1768. — 5. Decret, de conseçr. d. 2, c. « Quid sit sanguis ». L. 187, 1679. —
6. Quar. « consistat », hic locus invenitur, immediate supra in Decreto. — Ί. Quar.
om. « in ». — 8. Ivo Decret, p. 2, c. 27 ; I Pan. c. 150 ; L. 161, 167, 1079. — 9. Quar.
«igitur ». — 10. Decret, de cons. d. 2, c. « Peracta consecratione » ; L. 187 1735. —
11. Ed. om. « de accidentibus ete. »

duobus, scilicet de eo quod est sacramentum tantum et de eo quod
est res tantum.
Unde dividitur in partes duas. In prima determinat de eo quod
est sacramentum tantum ; in secunda de effectu sacramenti qui
est res tantum, ibi : « Institutum est hoc sacramentum etc. » (10).
Prima in duas. In prima determinat de accidentibus quæ sunt
sacramenta, idest signa utriusque corporis Christi, scilicet veri
et mystici. In secunda determinat de actu sacerdotis, qui est sa­
cramentum sive signum passionis Christi, ibi : « Post hæc quæ­
ritur, si quod gerit etc. » (9).
Circa primum duo facit. Primo determinat de ipsis accidentibus ;
secundo de fractione quæ in eis fundatur, ibi : « Solet etiam
quæri etc.1 » (2).
Circa hoc duo facit. Primo determinat de ipsa fractione ;
secundo de partium significatione, ibi : « Quid autem partes
illæ etc. » (8).
Circa primum duo facit. Primo movet quæstionem. Secundo
determinat eam, ibi : « Ideo quibusdam placet, etc. » (3).
Circa quod quatuor opiniones ponit. Secunda incipit ibi : « Alii
vero dicunt etc. » (4) ; tertia ibi : « Alii tradunt corpus Christi etc. »
(5) ; quarta ibi : « Sed quia corpus Christi etc. » (6).
Et circa hoc duo facit. Primo ponit opinionem quartam.
Secundo confirmat eam, quia præ ceteris vera est, ibi : « Ne au­
tem tradideris2 etc. » (7).
« Institutum est hoc sacramentum etc. » (10). Hic ponit effec­
tum hujus sacramenti. Et quia ex effectu rei accipitur usus ejus,
ideo circa hoc duo facit. Primo ponit effectum. Secundo determi­
nat utendi modum, ibi : « Si autem quæritur utrum quotidie etc. »
.
(11)
Hic est triplex quæstio.
Prima de accidentibus.
Secunda de effectibus hujus sacramenti.
Tertia de frequentatione ipsius.

QUÆSTIO I
Circa primum quæruntur tria.

Primo, utrum accidentia sint hic sine substantia8.
Secundo, de operatione illorum accidentium.
Tertio, de fractione quæ in eis fundatur.
1. Ed. om. « quæ in eis fundatur, ibi ». « Solet etiam quæri etc. ». — 2. Ed. « mireris ».
— 3. N. « subjecto ».

ARTICULUS I

[I]
[Z Seni., d. 47, a. 4 ; III, q. 77, a. 1 ; III Cg. c. 62, 63, 65 ; Quodl. Ill, a. 1, ad arg. ;
Quodl. IX, q. 3 ; Contra Græc. Armen., e. 8; in Mat. c. 26; Z ad Cor. c. 11, 1. 5.]

13. — AD PRIMUM SIC PROCEDITUR. Videtur quod
ACCIDENTIA ESSE SINE SUBSTANTIA1 DEUS FACERE NON POSSIT.
1. Si enim esse rei separaretur ab ente, ens esset non ens2.

Sed hoc Deus non potest facere, quia non potest facere quod
duo contradictoria sint simul vera3. Ergo non potest separare
esse rei ab ente. Sed accidentis esse est inesse secundum Philo­
sophum (V Mela, δ 30. 1025a, 14 ; 1. 22, 1139). Ergo Deus non
potest facere quin accidens insit.
2. Præterea. Quicumque separat definitionem a definito,
ponit duo contradictoria esse simul vera, quia hoc ipsum quod
est homo, est animal rationale mortale ; et ita si ponatur esse
homo et non esse animal rationale mortale, ponitur esse homo
et non esse. Sed definitio accidentis est quod inest substantiae.
Unde etiam in definitione singulorum accidentium oportet quod
ponatur substantia. Ergo cum Deus non possit facere contra­
dictoria esse simul4 vera, neque facere poterit quod accidens
sit sine substantia.
3. Præterea. Deus non potest facere quod definitio insit
alicui et definitum non insit eidem, nec quod inter affirmationem
et negationem sit medium. Sed si ponamus accidentia esse sine
substantia, oportet alterum dictorum sequi. Ergo Deus non
potest hoc facere.
Probatio mediæ. Non esse enim5 in subjecto, sed per se existere, est definitio substantiæ et opponitur contradictorie ei quod
est esse in subjecto. Sed si ponamus aliquod accidens non esse
in subjecto ; vel ponemus quod aliquid sit medium inter esse in
subjecto et non esse, vel ponemus quod aliquid sit non ens in
subjecto et non sit substantia, quia si est substantia, non est
accidens. Ergo si ponamus accidens esse sine6 subjecto, sequitur
alterum duorum : vel quod inter contradictoria sit medium ;
vel quod definitio separetur a definito : quod iterum implicat
contradictoria esse simul vera.
14. — SED CONTRA est quod dicitur Lucæ, i, 37 : « Non
erit impossibile apud Deum omne verbum. »
15. — Præterea. Potest Deus plura facere quam homo possit
intelligere vel imaginari. Sed aliqui Philosophi posuerunt
1. α et N. P. « sine subjecto ». — 2. a cor. « ens esset ens et non ens ». — 3. α « non
potest facere duo contraria esse simul vera ». — 4. N. « simpliciter ». -— 5. α « ens ». —
6. F. « simul ».

dimensiones esse sine subjecto, sicut qui posuerunt mathematica
separata. Ergo Deus potest hoc facere.

[H]
[Supra, d. 11, 30-33; III, q. 75, a. 5; IV Cg. c. 62, 63, 65; Conira græc., c. 8;
I ad Cor. c. 11, 1. 5.]

16. — ULTERIUS. Videtur quod

non

sit

congruum

HUIC SACRAMENTO QUOD ACCIDENTIA SINT SINE SUBSTANTIA.
1. In sacramento enim perfectissimo non congruit esse aliquid
quod divinæ ordinationi repugnet. Sed divina ordinatio est
quod accidens sit in subjecto. Ergo in hoc sacramento non com­

petit quod sit sine subjecto.
2. Præterea. Sacramentum veritatis non decet aliqua fallacia.
Sed hoc sacramentum est maximæ veritatis, quia continet illum
qui dixit : « Ego sum veritas », Joan., xiv, 6. Cum ergo existentibus accidentibus sine subjecto sequatur fallacia, quia acci­
dentia, quantum est in se, significant substantiam propriam
subesse, videtur quod non competat huic sacramento accidentia
esse sine subjecto.
3. Præterea. Materia debet esse formæ proportionata. Sed
ex parte formæ sacramenti non competeret quod esset accidens
verbi sine essentia verbi. Ergo nec ex parte materiæ competit
quod sit accidens elementi sine elemento.
17. — SED CONTRA. Accidens subjecto respondet. Sed
substantia panis qui prius erat subjectum priorum accidentium,
mutata est in alterum statum per hoc quod conversa est in corpus
Christi. Ergo et accidentia congruit in alterum statum mutari,
ut scilicet sint sine subjecto.
18. — Præterea. Hoc sacramentum dicitur « mysterium fidei ».
Sed fides non solum est supra intellectum, sed etiam supra
sensum. Ergo in hoc sacramento non solum debet aliquid esse
supra intellectum, sicut quod corpus Christi sub tam parvis
panis dimensionibus contineatur ; sed etiam supra sensum,
'scilicet quod accidentibus quæ sensui subjacent, substantia
propria non subsit.

[ΠΙ]
[Z Sent. d. 47, a. 4 ; III, q. 75, a. 5 ; q. 77, a. 1, 2 ; IV Cg. c. 62, 63 65, Quodl. III,
a. 1, ad. arg. ; Quodl. IX, q. 3 ; Contra Cræcos, c. S; in Mat. c. 26 ; I ad Cor., c. 11,
1. 5.]

19. — ULTERIUS. Videtur quod accidentia non sint
IN HOC SACRAMENTO SINE SUBSTANTIA.
1. Esse enim in substantia æqualiter convenit omnibus acci­
dentibus. Sed albedo non est hic sine subjecto : quod patet ex

hoc quod dividitur per accidens, quod non competit nisi existent!
in subjecto. Ergo nec quantitas aut aliquod1 accidens est hic
sine subjecto.
2. Præterea. Illud quod sensus percipit in hoc sacramento,
est ibi secundum veritatem ; alias esset fictio in hoc sacramento.
Sed sensus non tantum percipit ibi quantitatem aut albedinem,
sed etiam quantum et album. Ergo non est ibi accidens sine
subjecto.
3. Præterea. Accidens non individuatur nisi ex subjecto, sicut
nec forma nisi ex materia. Sed accidentia sunt ibi individuata,
alias non essent sensibilia. Ergo non sunt sine subjecto.
4. Præterea. Omnis forma separata a materia est intellectus
in actu, ut a Philosophis probatur. Sed si accidentia sunt hic
sine subjecto, erunt quædam formæ sine materia ; non enim
habent materiam partem sui. Ergo erunt intellectus in actu :
quod falsum apparet.
5. Præterea. Quanto aliquid appropinquat ad simplicitatem
divinam, tanto est simplicius. Sed si sunt hic2 accidentia sine
substantia, magis appropinquant ad divinam simplicitatem
quam angeli ; quia in angelis est compositio, ad minus ex quo
est et quod est ; quæ in his accidentibus inveniri non potest.
Ergo erunt nobiliora angelis : quod falsum est.
6. Præterea. Impossibile est densitatem esse sine materia
neque raritatem, quia hæc est definitio densi, quod multum
de materia contineatur sub parvis dimensionibus ; et contraria
est definitio rari. Sed tactus percipit in hoc sacramento densi­
tatem. Ergo est ibi materia sub dimensionibus. Ergo dimen­
siones non per se existunt ; et ita nec alia accidentia.
20. — SED CONTRA. Sicut in præcedenti dist. (24) dictum est,
ibi non est alia substantia quam corporis Christi. Sed non sunt
accidentia quæ apparent in corpore Christi sicut in subjecto,
quia non denominant3 ipsum. Ergo non sunt in subjecto aliquo.
21. — Præterea. Species ad hoc remanent in sacramento, ut
ducant per significationem in corpus Christi. Sed si essent in
aliquo sicut in subjecto, non ducerent in corpus Christi, sed
magis in cognitionem sui subjecti. Ergo sunt hic accidentia
sine subjecto.
22. — RESPONSIO. Dicendum AD PRIMAM QUÆSTIONEM
quod sicut dicitur prima propositione libri De causis, (L 1, ed.
Leihielleux, p. 193) « causa prima esi vehemeniioris impressionis
supra causatum causæ secundæ quam ipsa causa secunda. » Unde
quando causa secunda removet influentiam suam a causato,
1. N. « aliquid ». — 2. Ed. « hæc ». — 3. F. « determinent ».

adhuc potest remanere influentia causæ primæ in causatum
illud : sicut remoto rationali, remanet vivum, quo remoto
remanet esse.
23. — Cum ergo causa prima accidentium et omnium existensium Deus sit ; causa autem secunda accidentium sit substan­
tia, quia accidentia ex principiis substantiæ causantur ; poterit
Deus accidentia in esse conservare remota tamen causa secunda,
scilicet substantia.
Et ideo absque omni dubitatione dicendum est quod Deus
potest facere accidens esse1 sine subjecto.
24. — AD PRIMUM ergo dicendum quod i nesse non dicit
esse accidentis absolute, sed magis modum essendi qui sibi com­
petit ex ordine ad causam proximam sui esse. Et quia remoto
ordine accidentis ad causam proximam, adhuc potest remanere
ordo ipsius ad causam primam, secundum quem modus ipsius
essendi non est inesse, sed ab alio esse, ideo potest Deus facere
quod sit accidens et non insit ; nec tamen esse accidentis ab
accidente removebitur, sed modus essendi.
25. — Ad secundum dicendum quod, sicut probat Avicenna
in sua Meta., per se existere non est definitio substantiæ ; quia
per hoc non demonstratur quidditas ejus, sed esse ejus. Et sua
quidditas non est suum esse ; alias non posset esse genus, quia
esse non potest esse commune per modum generis, cum singula
contenta in genere differant secundum esse. Sed definitio vel
quasi definitio substantiæ est res habens quidditatem, cui acqui­
ritur esse vel debetur’ non in alio. Et similiter esse in subjecto
non est definitio accidentis, sed e contrario res cui debetur
esse in alio. Et hoc nunquam separatur ab aliquo accidente,
nec separari potest ; quia illi rei quæ est accidens, secundum
rationem suæ quidditatis, semper debetur esse in alio.
26. — Sed potest esse quod illud quod debetur alicui secun­
dum rationem suæ quidditatis, ei virtute divina agente non
conveniat. Et sic patet quod facere accidens esse sine substantia,
non est separare definitionem a definito. Et si aliquando hoc
dicatur definitio accidentis, prædicto modo intelligenda est
definitio dicta ; quia aliquando ab auctoribus definitiones po­
nuntur causa brevitatis non secundum debitum ordinem, sed
tanguntur illa ex quibus potest accipi definitio.
27. — Ad tertium dicendum quod sicut ab accidentibus in
hoc sacramento removetur esse in subjecto, ita convenit eis
non esse in subjecto3. Unde non ponitur aliquid medium inter
affirmationem et negationem. Nec tamen sequitur quod definitio
alicui conveniat cui non convenit definitum ; quia non esse in
substantia non est definitio substantiæ, ut dictum est, (24) sed
1. Ed. om. « ease ». — 2. Ed. ad. « ut ». — 3. γom. per homot. « ita convenit...

habere quidditatem cui tale esse competat. Et hoc non con­
venit eis ex ratione suæ quidditatis, sed divina virtute.
28. — AD SECUNDAM QUÆSTIONEM dicendum quod acci­
dentia remanere in hoc sacramento quare1 congruat supra dic­
tum est, dist. præc. (30-32).
Sed accidentia esse sine subjecto congruit huic sacramento
multipliciter2.
Primo quantum ad significationem ; quia species sine substantia
existentes expressius ducunt in corpus Christi quod sub eis
continetur et immediatius ; si enim subjectum haberent, duce­
rent immediate in subjectum illud.
29. — Secundo propter effectum, qui est unio membrorum ad
caput, in quo fit3 per fidem. Et ideo in hoc sacramento oportet
aliquid esse supra naturam, per quod intellectus noster assuescat
ad ea quæ sunt fidei credenda.
30. — Tertio quantum ad usum, quia est cibus spiritualis.
Et ideo competit quod nullum accidentibus subjectum subsit
quod cibus corporalis esse possit.
31. — Quarto quantum ad perfectionem ; quia enim hoc
sacramentum est perfectissimum, ideo omnia quæ sunt in hoc
sacramento, altissimum statum accipiunt : sicut quod substantia
panis in corpus gloriosum Divinitati unitum convertitur. Et
propter hoc etiam accidentibus datur in hoc sacramento sine
subjecto esse.
32. — AD PRIMUM ergo dicendum quod divina dispositio
quæ aliquid ordinat secundum legem communem, etiam sibi
aliqua reservat præler legem communem facienda ad aliquod
privilegium gratiae communicandum ; nec ex hoc sequitur ali­
qua inordinatio, quia divina dispositio unicuique rei4 ordinem
imponit.
33. — Ad secundum dicendum quod de substantia rei judicare
non pertinet ad sensum, sed ad intellectum, cujus objectum
est quod quid est, ut dicitur in III De anima (γ 6.430b, 27-8 ;
1. 11, n. 760-3). Et ideo non accidit ibi aliqua deceptio ; quia
accidentia5 sunt ibi de quibus sensus judicat ; sed de substantia
verum judicium habet intellectus fide juvalus. Nec est incon­
veniens quod intellectus absque fide erret in hoc sacramento,
sicut et in aliis quæ sunt fidei.
34. — Ad tertium dicendum quod verbo inest virtus transsubstantiandi. Et ideo ad hoc quod sit vera transsubstantiatio,
1. Ed. « qualiter ». — 2. γ « Sed quod accidentia esse sine subjecto congruit huic
sacramento patet multipliciter ». — 3. Ed. « sunt », contra βγδ€η. —
aom,
« rei ». —■ 5. αβεη ad. « non », γ « vere », sed ed. om. et η delevit.

oportet quod sit verum verbum. Sed materia est ibi ad signifi­
candum. Et ideo sufficit quod accidentia remaneant, quibus
mediantibus significatio completur.

35. — AD TERTIAM QUÆSTIONEM dicendum quod Qui­
dixerunt quod vera substantia panis simul remaneat sub
sacramento cum corpore Christi ; et secundum hoc accidentia non
essent in hoc sacramento sine subjecto.
Sed hæc opinio in præcedenti dist. (23-26) improbata est.
36. — Alia opinio est quod remanet ibi forma substantialis,
et in ea fundantur omnia accidentia quæ apparent.
37. — Sed non minus difficile est materialem formam substan­
tialem a materia separare quam accidentia a substantiis.
38. — Et præterea. Quantitas non respicit formam nisi ratione
materiæ. Unde formæ immateriales dimensionibus carent. Et
ideo, cum alia accidentia mediante quantitate referantur ad
substantiam, non poterit forma sine materia existens acciden­
tium sensibilium subjectum esse.
Boetius etiam1 dicit in lib. De Trin. (c. 2; L. 64, 1250),
quod « forma simplex subjectum esse non potest ».
39. — Et ideo Alii dixerunt quod accidentia illa fundantur
in aere sicut in subjecto.
40. — Sed hæc opinio stare non potest. Constat enim quod
ante transsusbstantiationem sub dimensionibus panis non erat
aer. Ergo si conversione facta sit ibi aer, oportet quod aer2
subintraverit per motum localem dimensiones illas ; et iste
motus non percipitur.
41. — Et præterea.Inconveniens est quod subjectum moveatur
motu locali ad accidens et quod accidens transeat de subjecto
in subjectum.
42. ■— Probatum est etiam a Philosophis (IV Phys. 8 8. 216a,
26 sq.; 1. 13, n. 1) quod corpus naturale et corpus mathematicum
non possunt esse simul. Unde cum illæ dimensiones quæ fuerunt
sint quoddam corpus non naturale, sed mathematicum, non
poterit aer cum illis dimensionibus simul esse, nec poterit esse
subjectum eorum, quia habet dimensiones proprias aer.
Cum ergo omnes dimensiones sint ejusdem speciei, in qua­
cumque materia sint, quia materia non intrat in definitionem
earum ; si dimensiones iterum panis sint sicut in subjecto in
aere, sequitur quod duo accidentia ejusdem speciei sint3 in
eodem subjecto4 : quod est contradictoria esse simul ; quia acci­
dentium ejusdem speciei numeratio non est nisi ex subjecto.
dam

1. α Et hoc etiam Boetius ». — 2. α om. per homot. « Ergo si conversione...
oportet quod aer >;. — 3. Ed. « sunt ». — 4. N. om. « subjecto »

Unde si subjectum sit unum, sequitur illa accidentia esse plura
et non plura. Constat etiam quod aer non est susceptivus talium
accidentium, scilicet duritiei; figuras determinatae, et aliorum1
hujusmodi quæ ibi apparent.
43. — Et ideo dicendum est quod accidentia sunt ibi sine sub­
jecto ; non enim potest dici quod sint in corpore Christi sicut
in subjecto2.
44. — Sciendum autem quod substantia corporalis habet
quod sit subjectum accidentium ex materia sua, cui primo
inest subjici alteri.
Prima autem dispositio materiæ est quantitas ; quia secun­
dum ipsan? attenditur divisio ejus et indivisio, et ita unitas et
multitudo quæ sunt prima consequentia ens ; et propter hoc
sunt dispositiones totius materiæ, non hujus aut illius tantum.
Unde omnia alia accidentia mediante quantitate in substantia
fundantur, et quantitas est prior eis naturaliter. Et ideo non
claudit materiam sensibilem in ratione sua, quamvis claudat
materiam intelligibilem, ut dicitur in VII3 Meta, (ζ 10. 1036a,
8-9 ; 1. 10, n. 1496-7).
45. — Unde ex hoc Quidam decepti fuerunt, ut crederent
dimensiones esse substantiam rerum sensibilium ; quia remotis
qualitatibus nihil sensibile remanere videbant nisi quantitatem,
quæ tamen secundum esse suum dependet a substantia4, sicut
et alia accidentia.
46. — Virtute autem divina confertur dimensionibus quæ
fuerunt panis, ut sine subjecto subsistant in hoc sacramento,
quod est prima proprietas substantiæ ; et per consequens6
datur eis ut sustineant alia accidentia, sicut et sustinebant
quando substantia eis suberat. Et sic alia accidentia sunt in
dimensionibus sicut in subjecto, ipsæ vero dimensiones non sunt
in subjecto.
47. — AD PRIMUM ergo dicendum quod prima accidentia
consequentia substantiam sunt quantitas et qualitas. Et hæc
duo proportionantur duobus principiis essentialibus substantiæ,
scilicet formæ et materiæ, quia quantitas respondet materiæ —·
unde magnum et parvum Plato posuit differentias materiæ —■
sed qualitas ex parte formæ. Et quia materia est subjectum
primum quod non est in alio, forma autem est in alio, scilicet
materia6 ; ideo magis appropinquat ad hoc quod est non esse in
alio quantitas quam qualitas, et per consequens quam alia
accidentia.
1. F. « aliarum ».
enim potest dici... »,
substantia », βεη « ad
quam in materia », β
« in alio, materia ».

— 2. αβ « sine subjecto » contra εη, γ om. per homol. « non
sed cor. * sicut in subjecto ». — 3. F. « VI ». — 4. α « in
substantiam » — 5. α « et perfectio sequens ».— 6. α « in alio
om. « scilicet », y « in alia materia », e « scilicet in materia », -q

48. — Ad secundum dicendum quod quantitas dimensiva
secundum suam rationem non dependet a materia sensibili,
quamvis dependeat secundum suum esse ; ideo in prædicando
et subjiciendo accipit modum substantiæ et modum1 accidentis ;
unde lineam dicimus et quantitatem et quantam, et magnitu­
dinem et magnam. Et ideo cum sint ibi dimensiones sine sub­
stantia, non tantum videt sensus quantitatem, sed etiam quan­
tum.
De aliis autem accidentibus planum est quod est ibi aliquid
album, quia albebo est ibi in subjecto.
49. — Ad tertium dicendum quod de. ratione individui duo
sunt : scilicet quod sil ens actu vel in se vel in alio ; et quod sit
divisum ab aliis quæ sunt vel possunt esse in eadem specie, in se
indivisum exisiens. Et ideo primum individuationis principium
est materia, qua acquiritur esse in actu cuilibet tali formæ sive
substantiali sive accidentali. Et secundarium principium individualionis est dimensio, quia ex ipsa habet materia quod divi­
datur. Unde in carentibus dimensione impossibile est aliam
esse divisionem2 nisi per formam, quæ facit diversitatem
speciei. Et propter hoc in angelis sunt tot species quot individua ;
quia cum sint forma; sive quidditates subsistentes ex seipsis
habent esse in actu et distinctionem. Et ideo non indigent ad
sui individuationem neque materia neque dimensione.
50. -— Si ergo quantitas sine materia haberet esse actu’, per
se haberet individuationem, quia per se habet4 divisionem illam
secundum quam dividitur materia ; et sic una pars differret ab
alia non specie, sed numero, secundum ordinem qui attenditur
in situ partium ; et similiter una linea ab alia differret numero,
dummodo acciperetur in diverso situ.
Quia ergo in hoc sacramento ponimus dimensiones per se sub­
sistere, constat quod ex seipsis individuantur, et per ea alia acci­
dentia quæ in eis fundantur.
51. — Ad quartum dicendum quod illud quod est intellectus
vel intellectum in actu, secundum Philosophos, oportet esse
separatum non solum a materia, sed etiam a conditionibus
materiæ individuantibus. El hoc non est in proposito, ut ex
dictis patet.
52. — Ad quintum dicendum quod cum ista accidentia
habeant esse et essentias proprias, et5 eorum essentia non sit
eorum esse, constat quod aliud est in eis esse et quod est. Et
ita habent compositionem illam quæ in angelis invenitur, et
1. Ed. om. « modum».— 2. Ed. « aliauam esse distinctionem »; γ « aliam dimen
sionem aut individuationem esse nisi per formam ». — 3. y « actum ». — 4. Ed.
< haberet ». — 5. α « cum ».

ulterius compositionem ex partibus quantitatis quæ in angelis
non invenitur. Et sic magis recedunt a divina simplicitate.
53. — Ad sextum dicendum quod sicut subjectum quod
ponitur in definitione aliorum1 accidentium, non est de essentia
accidentis ; ita etiam materia quæ ponitur in definitione raritatis
et densitatis, non est de essentia eorum ; non enim est densitas
materia multa existens sub parvis dimensionibus, sed proprietas
quædam consequens ex hoc quod materia sic se habet. Unde
talem proprietatem Deus potest facere, etiamsi materia non
esset.
ARTICULUS II

[I]
[III, q. 77, a. 3 ; Resp. 35 ad Lector. Venetum]

54. — AD SECUNDUM SIC PROCEDITUR. Videtur quod
ACCIDENTIA QUÆ REMANENT IN HOC SACRAMENTO, NON POSSUNT
IMMUTARE ALIQUID EXTRINSECUM.
1. Illa enim agunt et patiuntur ad invicem quæ communicant
in materia, ut dicitur in I De gener, (a 6.322b,13). Sed accidentia
illa non communicant in materia cum corporibus exterioribus.
Ergo non possunt ea immutare.
2. Præterea. Actio naturalis requirit contactum naturalem,
ut patet in I De gener, (a 6.322b,22). Sed mathematicis, idest
dimensionibus separatis, non convenit tactus physicus, sed
mathematicus tantum, sicut et locus, ut ibidem dicitur. Ergo
cum in hoc sacramento sint dimensiones separatæ in quibus
alia accidentia fundantur, ut dictum est (46), videtur quod
non possint agere in aliquid extrinsecum.
3. Præterea. Passum, quamvis in principio1 sit contrarium,
tamen in fine est simile. Sed si corpora exteriora immutarentur,
ipsa jam immutata’ non essent formæ tantum, sed formæ in
materia. Ergo non possunt immutari a dimensionibus quæ
sunt formæ tantum.
55. — SED CONTRA. Nihil sentitur nisi quod immutat sen­
sum. Sed hujusmodi accidentia sentiuntur. Ergo immutant.
56. — Præterea. Omne quod habet esse, habet agere aliquo
modo, quia nulla res destituitur propria operatione. Sed hujus­
modi accidentia habent esse. Ergo possunt agere.

1. γ om, < aliorum » — 2. α om. « in principio ». — 3. α « mutata ».

[II]
[III, q. 77 a. 3 ; Resp. 35 ad Lector. Venetum]

57. — ULTERIUS. Videtur quod

non possint aliquid

EXTRINSECUM IMMUTARE SUBSTANTIALITER.

1. Generans enim debet esse simile generato. Sed omne gene­
ratum est compositum ex materia et forma. Cum ergo accidentia
illa sint formæ tantum, non possunt immutare generatum aliquid
extra se. Et hac ratione utitur Philosophus in VII1 Mela,
(ζ 8. 1033b, 20 sq. ; 1. 7, n. 1427 sq.) contra Platonem qui
ponebat formas separatas esse causas generationis sensibilium.
2. Præterea. Nihil agit ultra suam speciem, sed citra quan­
doque, quia effectus non est nobilior causa. Sed substantia est
nobilior omni accidente. Ergo illa accidentia non possunt aliquam
substantiam generare.
58. — SED CONTRA. Species istæ habent eamdem virtutem
quam habebant ante transsusbtantiationem, quia nihil est eis
ablatum, sed additum. Sed ante transsubstantiationem poterant
aliquid substantialiter immutare. Ergo et post.
[III]
[III, q. 77, a. 4 ; IV Cg. c. 66 ; resp. 35 ad Led. Venet.]

59. — ULTERIUS. Videtur quod

ista accidentia nullo

MODO POSSINT CORRUMPI.

1. Quia ista accidentia sunt formæ tantum. Sed forma est
« invariabili essentia consistens », ut dicitur in Sex principiis.
(Gilberti Porretani, c. 1,1. 4 ; ed. Heysse, p. 8). Ergo hujus­
modi species non corrumpuntur.
2. Præterea. Omnis res per se subsistens sine materia est
incorruptibilis, quia materia est corruptionis principium, sicut
patet in angelis et animabus. Sed hujusmodi species sunt formæ
sine materia subsistentes. Ergo sunt incorruptibiles.
3. Præterea. Si corrumpuntur : aut corruptio ista est2 natu­
ralis, aut miraculosa.
Naturalis non, quia sicut nihil generatur naturaliter nisi
compositum, ita nihil corrumpitur nisi compositum naturaliter.
Similiter neque miraculosa, quia sic sola Dei virtute fieret ;
Deus autem, secundum Augustinum (in libro 83 Qq. q. 21 ;
L. 40,16), non est causa tendendi in non esse. Ergo nullo modo
corrumpuntur.
60. — SED CONTRA. Quamdiu sunt accidentia sensibilia sen1. αβγ < VI ». — 2. α « fit ».

tiri possunt. Sed quandoque desinunt posse sentiri hujusmodi
accidentia. Ergo desinunt esse.
61. — Præterea. Quamdiu species manent, et corpus Christi
manet sub sacramento. Sed corpus Christi quandoque des mit
esse sub sacramento. Ergo quandoque desinunt esse species
illæ.
[IV]
[III, q. 77, a. 5 ; IV Cg. c. 66 ; Quodl. IX, a. 5, ad 3 ; I ad Cor. c. 11, 1. 4]

62. — ULTERIUS. Videtur

QUOD

EX

EIS

NON

POSSIT

ALIQUID GENERARI.

1. Corruptio enim generationi vel factioni opponitur. Sed
omne quod non habet materiam partem sui, si fit1, oportet quod
ex nihilo fiat. Ergo si corrumpitur, oportet quod2 in nihilum
tendat et nihil ex eo fiat.
2. Præterea. Substantia et accidens magis differunt quam
corpus et spiritus. Sed ex corpore non potest fieri spiritus, ut
patet in lib. Boetii De duabus naturis (c. 6 ; L. 64,1349). Ergo
ex speciebus illis quæ sunt accidentia tantum non potest substan­
tia aliqua generari.
3. Præterea. Impossibile est ex uno ■ simul et semel multa
fieri. Sed si aliquid generatur, in illo est invenire substantiam
et accidens. Ergo non potest generari ex accidente tantum.
4. Præterea. Si aliquid generatur : aut illa generatio est natu­
ralis, aut miraculosa.
Naturalis non, quia generatum et id ex quo generatur natu­
raliter conveniunt in materia, ut patet in omnibus generatio­
nibus naturalibus : quod hic non potest inveniri.
Similiter nec miraculosa, quia quod vermes inde aliquando
generentur vel in cinerem resolvantur, hoc est in irreverentiam
tanti sacramenti : quod a Deo non est. Ergo nullo modo aliquid
ex hujusmodi speciebus generari potest.
63. — SED CONTRA est quod sensibiliter apparet, si diu
reserventur, paulatim in aliud mutari.
64. — Præterea. Innocentius dicit (IV de Sacro Alt. Mysi.
c. 16 ; L. 217,867) : « In quo similitudo deficeret, in eo sacramentum
non esset, sed ibi se proderet et locum fidei3 auferret. » Ergo oportet
esse omnimodam similitudinem specierum ad substantiam panis.
Sed ex substantia panis aliquid poterat generari. Ergo et ex
speciebus ibi remanentibus.
1. α *ζηκ « sit » contra βγδκ. — 2. Ed. om. « quod ». — 3. a ad. « augmentum ».

[ΙΠ, q. 77, a. 6 ; IV Cg. c. 66 ; 7 ad Cor., c. 11, 1. 4.]

65. — ULTERIUS. Videtur quod non possint nutrire.
1. Quia omnis cibus qui nutrit in corpus transit, et super­
fluitates ex eo resolvuntur. Sed cibus iste non vadit in corpus,
ut Ambrosius1 in Lillera (8a) dicit. Ergo non nutrit.
2. Præterea. « Ex eisdem nutrimur ex quibus sumus », ut dici­
tur in II De gener, [β 8. 385a, 10). Sed non sumus ex accidenti­
bus. Ergo ex eis non nutrimur.
3. Præterea. Omne quod nutrit quocumque modo, solvit jeju­
nium. Si ergo species istæ nutrirent, solverent2 jejunium. Et
sic post sumptionem corporis Christi non posset aliquis commu­
nicare : quod falsum est.
66. — SED CONTRA est quod dicitur in Glossa, I Cor., xi, 21
super illud : « Alius quidem esurit, alius3 ebrius est », (L. 114,539),
quod aliqui sunt inebriati ex usu specierum hujus sacramenti.
67. — Præterea. Nihil aufert sitim vel famem, nisi quod nutrit.
Sed sensibiliter reperiri potest quod ex potu illo sitis tollitur,
præcipue si in multa quantitate sumatur. Ergo nutriunt species
illæ.

[VI] '
[III, g. 77, a. 8 ; Quodl. X, q. 1, a. 3.]

68. — ULTERIUS. Videtur

QUOD NULLUS LIQUOR POSSIT

SPECIEBUS ILLIS PERMISCERI.

1. Quia, ut in I De gener, (a 10.327», 20-23), probat Philoso­
accidens non permiscetur substantiæ. Sed quilibet liquor
substantia quædam est. Cum ergo illæ species sint tantum
accidentia, videtur quod nihil possit eis permisceri.
2. Præterea. Sicut hoc sacramentum sub certa forma verbo­
rum consecratur, ita et aqua benedicta. Sed si aqua permiscetur
aquæ benedictæ, totum fit benedictum. Si ergo aliquis liquor4
permisceri posset vino consecrato, esset totum consecratum, et
sic liquor ille transiret in sanguinem Christi sine forma verbo­
rum : quod falsum est.
3. Præterea. Humidorum permixtorum efficitur superficies
una. Si ergo illis speciebus aliquis liquor admisceatur, efficitur
una superficies liquoris advenientis et specierum præexisten• tium. Sed superficies liquoris est in subjecto5, superficies autem
phus,

1. F. « Ambrosiaster. ». — 2. Ed. « nutriunt, solvunt ». — 3. Ed. ad. « autem ». —
4. Ed. « liquorum ». — 5. αβγη « substantia » contra e et ed. sed β cor.

specierum non est in subjecto. Ergo eadem superficies erit in
subjecto et non in subjecto : quod est impossibile.
4. Praeterea. Corpus Christi non est sub sacramento ex quo
sub speciebus illis est alia substantia. Sed si aliquis liquor subtilis,
puta vinum vel aqua, admisceatur illis speciebus, cum non
contineatur propriis terminis, oportet quod diffluat ad terminos
dimensionum sub quibus erat corpus Christi. Ergo desinit esse
ibi corpus Christi. Sed quamdiu sunt species illæ, non desinit
ibi esse corpus Christi1. Ergo desinunt ibi esse species. Ergo
corrumpuntur et non permiscentur.
5. Præterea. Sicut album et nigrum sunt differentiæ coloris ;
ita magnum et parvum sunt differentiæ quantitatis, vel circa
quantitatem. Sed idem color non est albus et niger. Ergo neque
eædem dimensiones sunt magnæ et parvæ. Sed addito aliquo
liquore2 dimensiones illæ efficiuntur magnæ. Ergo non sunt
eædem quæ prius. Ergo non permiscentur.
69. — SED CONTRA. Secundum Philosophum in I De gener.
(a 10.328a, 35 sq.), ea quæ sunt divisibilia in minima, sunt bene
permiscibilia. Sed ita est de speciebus illis. Ergo etc.
70. — Præterea. Majus est corrumpi quam permisceri. Sed
species illæ3 possunt corrumpi. Ergo possunt permisceri.
71. — RESPONSIO.. Dicendum AD PRIMAM QUÆSTIONEM
quod agere non est nisi rei per se subsistentis. Et ideo neque
materia agit neque forma, sed compositum : quod tamen non
agit ratione materiæ, sed ratione formæ quæ est actus et actionis
principium.
Et quia quantitas se tenet ex parte materiæ et qualitas ex parte
formæ, ideo quantitas non agit nisi mediante qualitate quæ
est per se actionis principium. Unde qualitates sunt sensibiles
primo, quantitates secundo.
72. — Quia ergo in sacramento quantitates retinent eumdem
modum essendi quem habebant substantia panis existente, ideo
habent eumdem modum agendi, ut immutent et agant naturaliter
sicut prius. Quantitatis enim quæ alium modum essendi habet,
quia non est in subjecto, non est agere nisi mediante qualitate.
73. — AD PRIMUM ergo dicendum quod materia accidentis
est proximum subjectum ejus ; proximum autem subjectum
qualitatis corporalis est quantitas, ut4 superficies, coloris. El
ideo qualitas quæ esi actionis principium, communicat quodam­
modo in materia cum his quæ sunt extra, quia quantitas hinc
inde subesse invenitur.
1. Ed. om. per homoi. « Ergo desinit esse ibi corpus Christi. Sed quamdiu sunt
species illæ, non desinit ibi esse corpus Christi ». — 2. Ed. om. « liquore ». — 3. Ed.
om. « illæ ». — 4. αγ om. « quantitas, ut », contra βεη et ed. sed γ ad. in margine.

74. — Ad secundum dicendum quod mathematici non solum
abstrahunt a materia, sed a sensibilibus accidentibus. Et quia
dimensiones in hoc sacramento non sunt separate ab accidentibus
sensibilibus, ideo non solum habent tactum metaphoricum1
sicut mathematica, sed etiam physicum ; quia ratione illorum
accidentium possunt immutare el immutari.
75. — Ad tertium dicendum quod quantum ad immutatio­
nem accidentalem satis simile invenitur hinc inde ; quia sicut
in sacramento non est albedo separata, sed album quod agit,
ita exterius per immutationem non fit albedo, sed aliquod album.
Et ita, inquantum hujusmodi, passum in fine est simile.
76. — AD SECUNDAM QUÆSTIONEM dicendum quod in
actionibus naturalibus formæ substantiales non sunt immedia­
tum et proximum actionis principium, sed agunt mediantibus
qualitatibus activis et passivis, sicut propriis instrumentis, ut
dicitur in II De an. (β 4. 416b, 25-30 ; 1. 9, n. 348-9), quod calor
naturalis est quo anima agit. Et ideo qualitates non solum agunt
in virtute propria, sed etiam in virtute formæ substantialis.
Unde actio earum non solum terminatur ad formam acciden­
talem, sed etiam ad formam substantialem ; et propter hoc gene­
ratio est terminus alterationis. Hujusmodi autem virtutem
instrumentalem recipiunt eo ipso quo a principiis essentialibus
causantur.
Unde sicut remotis substantiis remanet accidentibus idem esse
secundum speciem virtute divina, ita etiam remanet eis eadem
virtus quæ et prius. Et ideo, sicut ante poterant immutare ad
formam substantialem, Ha et nunc.
77. — AD PRIMUM ergo dicendum quod nos non ponimus
omnino hujusmodi qualitates separatas, sicut Plato ponebat
formas naturales, cum ponamus pro subjecto id quod erat proxi­
mum subjectum eorum primo. Et ideo non est similis ratio hinc
inde.
Tamen hic etiam generans non est omnino simile generato ;
quia generatum est substantia, generans autem non. Sed hoc
ideo contingit, quia, ut dictum est (76), hujusmodi qualitates
habent instrumentalem virtutem generandi. Generatum autem
non oportet quod assimiletur instrumento, sed principali gene­
ranti, ut dicit Commentator in XI Mela. (text. 13) ; quia instru­
mentum non agit virtute sua sed alterius, et2 illi assimilât, non
sibi. Unde generatum3 hic assimilatur subslanliæ quæ prius erat.
1. Ed. « mathematicum ». — 2. Ed. « ut ». — 3. a « generatur » et superaddit « quod »
j9 « quod generatur »,ed. «generatio ».

Plato autem formas separatas non ponebat instrumentalia
generantia, sed primas causas generationis et principales.
78. — Ad secundum dicendum quod propria virtute nihil
agit ultra suam speciem, sed virtute alterius cujus est instrumen­
tum, potest agere ultra speciem suam : sicut serra agit ad formam
scamni.
79. — AD TERTIAM QUÆSTIONEM dicendum quod unaquæque res habet proprium esse suae speciei. Non enim esse in
omnibus est unius speciei, sicut nec animalitas est unius speciei
in omnibus animalibus, nec humanitas eadem numero in omni­
bus hominibus, sicut et unaquaeque res habet propriam actionem.
Unde sicut in qualitatibus quæ remanent in sacramento,
remanet actio conformis actioni substantiæ prius existentis1;
ita etiam esse subsistens quod convenit dimensionibus remanen­
tibus, est conforme illi esse quod prius substantia panis habebat.
Unde sicut qualitas facit eamdem actionem quam prius faciebat,
substantia panis et vini existente ; ita esse in quo dimensiones
subsistunt, tollitur eisdem passionibus quibus antea tolleretur,
eadem substantia existente. Et propter hoc eodem modo cor­
rumpuntur accidentia remanentia, sicut et prius corrumpi
poterant. Prius autem corrumpi poterant dupliciter.
80. — Uno modo manente substantia subjecti, per aliquam
accidentalem mutationem : sicut ex parte qualitatum secundum
aliquam alterationem vinum saporem vel colorem mutare pote­
rat ; et ita color qui prius erat, aut sapor, corrumpebatur. Sed
quantitas prædicto modo non poterat corrumpi per motum
in quantitate, scilicet augmentum, quia vinum et panis non
sunt corpora animata quæ possunt esse subjectum augmenti
et diminutionis, sed per additionem vel divisionem ; quia secun­
dum Philosophum in III Meta, (β 5. 1002b,l; 1. 13, n. 511),
in additione quantitatis ad quantitatem una quantitas esse
incipit duabus esse desinentibus, et e contrario est in divisione.
81. — Alio modo per corruptionem substantiæ, quæ quidem
contingit ex transmutatione accidentium et ex parte qualitatum ;
quia sicut generatio, ita et corruptio est terminus alterationis ;
et ex parte quantitatis ; quia cum unaquæque res naturalis habeat
quantitatem determinatam, intantum poterit divisio fieri quod
species non remanebit.
82. — Unde etiam2 in hoc sacramento aliquando aliqua alteralione facta in qualitatibus, adhuc manet esse illud dimensio­
num conforme substantiæ præcedenti. Et tunc ratione ipsius
1. α ad. « et ». — 2. αβγδεζηθίλ « enim », contra κ et ed. ζη cor.

corruptionis accidentium non desinit esse corpus Christi sub
sacramento.
Aliquando autem alleralio ad terminum venit, et tunc esse
prædictum tollitur, et sic desinit esse sacramentum.
83. — Et similiter ex parte quantitatis ; quia si fiat divisio in
partes lantæ quantitatis quæ sufficiat ad speciem panis vel
vini, sunt quidem aliæ dimensiones, quia partes continui quæ
erant potentia, fiunt actu ; sed esse conforme substantiæ prae­
existenti manet, et ideo adhuc est sacramentum.
Si autem quantitas partium ad hoc non sufficiat, utrumque
esse desinet, et dimensio et esse prædictum. Et ideo corpus Christi
desinit esse sub sacramento.
84. — AD PRIMUM ergo dicendum quod forma dicitur esse
invariabilis, quia non est variationis subjectum ; tamen per
■variationem tollitur, sicut patet in alteratione et augmento. Et
.ita largo modo dicuntur corrumpi, prout omne quod esse desinit
•dicitur corrumpi.
85. — Ad secundum dicendum quod dimensiones quæ sunt
proximæ dispositiones materiæ, retinent in hoc sacramento
vicem materiæ. Et ideo se habent ad esse in quo subsistunt sicut
materia ad formam substantialem, et ipsæ subsunt sicut subjec­
tum accidentibus. Et1 hoc modo corruptionis principium esse
possunt, sicut et materia esset2. Ipsæ etiam partes dimensio­
num, cum sint in potentia, habent quamdam rationem materiæ
ratione totius dimensionis. Et ideo ex parte earum accidit cor­
ruptio aliqua in tota dimensione per divisionem.
86. — Ad tertium dicendum quod species sic remanere miraculosum est ; sed quod sic remanentes corrumpantur, est natu­
rale : sicut miraculosum est quod cæcus visum recipiat ; sed quod
jam visu recepto videat, est naturale. Remanet enim quidam
compositionis modus in accidentibus istis, dum quantitas retinet
rationem materiæ et qualitas rationem formæ, ut dictum est
(82-3).

87. — AD QUARTAM QUÆSTIONEM dicendum quod Qui­
dicunt quod quamvis illæ species possint corrumpi et
putrefieri, tamen ex tali putrefactione vel corruptione non
generantur vermes vel aliquid hujusmodi.
88. — Sed hoc nihil est. Constat enim quod accidentia quando
corrumpuntur, non hoc modo desinunt ut dispareant omnino,
ac si totaliter annihilarentur ; sed succedit illis accidentibus
aliquid sensibile ; et hoc oportet esse de novo generatum. Nec
est differentia, quidquid sit illud, utrum sit vermis vel cinis
vel aliquid hujusmodi, quia similis difficultas est de omnibus.
dam

1. a om. « et ». — 2. Ed. « esse ».

89. — Et ideo Alii dixerunt quod substantia panis ibi rema­
net, ex qua materialiter aliqua generari possunt.
Sed hæc opinio supra (d. 11, 23-7), improbata est.
90. — Et ideo Alii dixerunt quod ex mutua actione acci­
dentium sacramenti ad corpora circumstantia generantur vermes
ex aere continente.
91. — Sed hoc non videtur esse verum ; quia accidentia illa
non habent ibi aliam actionem quam haberent si substantia
remansisset ; sed quando substantia erat, non poterant vermes
ex aere generari vel cinis, per talem actionem ; unde nec nunc1.
92. — Et præterea. Sensibiliter apparet quod in illo loco ubi
fuit corpus Christi, est illud quod generatur, et ibidem alteratio
præcedens apparet. Aer autem ante ultimum instans corrup­
tionis specierum non erat in loco illo2, quia sic subintrasset
dimensiones sub quibus erat corpus Christi : quod est impossi­
bile. Nec etiam movebatur ad locum illum, quia quietus forte
manebat. Unde sequitur quod totus motus localis aeris et alte­
ratio ipsius et corruptio et generatio vermium aut cineris, sit in
eodem instanti : quod est impossibile
93. — Et præterea. Idem accideret, si corpus Christi conser­
varetur inter aliqua corpora solida quæ non subintraret aer,
et non appareret aliqua mutatio facta in corporibus solidis
circumstantibus.
94. — Et præterea. Si corpus Christi in magna quantitate
consecratum esset, idem posset accidere ; et tanta inspissatio
aeris non posset de facili accidere sine sensibili ipsius immuta­
tione.
95. — Et ideo Alii dicunt quod peracto sacramento, redit
substantia panis sub speciebus quæ3 prius suberat, et ex illa
generantur vermes vel aliquid hujusmodi.
96. — Sed hoc non potest esse. Quamdiu enim est ibi corpus
Christi, non redit substantia panis ; quia sic esset corpus Christi
sub speciebus cum substantia panis : quod est tertia opinio
quæ non sustinetur.
Quamdiu autem sunt ibi species, manet sub speciebus corpus
Christi. Unde quamdiu manent species, substantia panis non
redit ; remotis autem speciebus illis, jam non est ibi substantia
panis, sed vermium vel cineris vel alicujus hujusmodi. Nunquam
enim est substantia panis sine speciebus panis. Unde substantia
panis4 non potest redire5.
97. — Nisi forte dicatur redire quoad materiam tantum,
quia illa eadem materia quæ prius erat sub forma panis, postmo1. Ed. om. « nunc ». — 2. γ om. « illo ». — 3. y N. « quibus ». — 4. γ om. « panis ».
— 5. N. « non rediret ».

dum fit sub forma cineris vel alicujus hujusmodi ; et hoc posset1
stare cum secunda opinione prius tacta quantum ad hoc quod
ponebat substantiam panis in praejacentem materiam resolvi,
Quod stare non potest, ut supra (d. 11, 51-4) probatum est.
98. — Sed quantum ad aliam partem quæ ponebatur2, quod
annihilaretur, non potest stare ; quia quod in nihilum redactum
est, non potest iterum idem numero sumi.
99. — Sed quantum ad primam opinionem quæ communiter
sustinetur, omnino stare non potest ; quia quod conversum est in
alterum, non potest redire, nisi alterum in ipsum convertatur.
Substantia autem panis conversa est in corpus Christi ; et hæc
substantia, scilicet panis, facta est illa scilicet corporis Christi,
ut ex prædictis3 (d. 11, 56) patet. Unde non potest esse quodsubstantia panis redeat neque quantum ad totum neque quantum ad partem, nisi corpus Christi e converso convertatur in
substantiam panis ; quod est impossibile. Et ideo impossibile est
dicere quod substantia panis redeat neque secundum totum neque
secundum partem ; si redire proprie sumatur, ut sit idem numero
quod redit.
100. — Si autem materia panis redire dicatur, non quia eadem
numero redeat, sed alia ejusdem rationis ; tunc oportebit dicere,
quod illa alia materia de novo creetur4. Et forte hoc intellexerunt
qui dixerunt substantiam panis redire. Unde satis probabiliter
per hunc modum opinio sustineri potest, ut dicatur quod ad hoc
Deus materiam creat, ne sacramentum deprehendatur, et sic
fides meritum perdat.
101. — Nec tamen materia corporalis in principio creata auge­
tur ; quia quantum de materia conversum fuit in substantiam
corporis Christi, tantum de materia creatur nunc de novo.
102. —- Potest tamen et aliter dici quod illae species sicul
habent ex hoc quod subsistunt quod possunt agere quidquid
poterant substantiis panis et vini existentibus ; ita habent ut
possint converti in quidquid converti poterant substantiæ præexistentes : quod sic intelligi potest.
Sicut enim Commentator dicit in I Phys. (text. 63), et in
lib. De substantia orbis (cap. i), in materia generabilium et cor­
ruptibilium oportet intelligere dimensiones interminatas ante
adventum formæ substantialis ; alias non posset intelligi divisio
materiæ, ut in diversis partibus materiæ diversæ formæ substantiales essent.
Hujusmodi autem dimensiones post adventum formæ sub­
stantialis accipiunt esse terminatum et completum. Quidquid
autem intelligitur in materia ante adventum formæ substan1. γ « potest ». — 2. Ed. « ponebat, contra αβ ». — 3. a « dictis ». — 4. Ed
« creatur ».
COMMENT. IN LIB. SENTENT. -

tialis, hoc manet idem numero in generato et in eo ex quo gene­
ratur, quia remoto posteriori oportet remanere prius. Dimen­
siones autem illæ interminate se habent ad genus quantitatis
sicut materia ad genus substantis.
Unde sicut in quolibet completo in genere substantis est
accipere materiam quæ est ens incompletum in genere illo ;
ita in dimensionibus completis quæ sunt in hoc sacramento,
est accipere dimensiones incompletas ; et his mediantibus
materia panis formam reciperet ejus quod ex pane generaretur,
pane non converso in corpus Christi.
Unde sicut dimensionibus illis est datum ut subsistant1 et
subsint et illi esse quod est conforme esse priori substantiae et
determinationi2 quantitatis, et omnibus aliis accidentibus ;
ita etiam datur eis ut possint subesse alteri formæ naturali et
aliis accidentibus ; quia3 de natura sua non habent ut subsint
tantum accidenti, sed etiam formæ substantiali, ut dictum est.
Et tunc vel ex consequenti adveniet4 etiam materia propter
concomitantiam naturalem formæ ad materiam, sicut propter
concomitantiam naturalem animæ Christi ad corpus, erat anima
sub sacramento — et hoc quodammodo redit in primum dictum,
ut scilicet materia de novo fiat ; — vel ipsi dimensioni virtute
divina dabitur natura materiæ propter propinquitatem ad ipsam,
ut sic illud generatum sit compositum ex materia et forma.
103. — AD PRIMUM ergo dicendum quod secundum penul­
timam opinionem species illæ penitus cedunt in nihil ; sed ea:5
substantia prædiclo modo redeunle generatur illud quod succedit.
Nec dicitur generari ex speciebus secundum quod li « ex » dicit
causam materialem, sed solum secundum quod dicit ordinem, ut
ex mane fit meridies, id est post.
104. — Sed secundum aliam opinionem illud totum demon­
stratum sensibile in sacramento habebat aliquid, scilicet partem
sui, simile materiæ, scilicet dimensiones interminatas. Et illud
non cedit in nihil, sed remanet6 sicut et remaneret, si substantia
panis esset.
105. — Ad secundum dicendum quod hoc non est remotum
quin Deus possit mutare corpus in spiritum. Et lamen quantum
ad aliquid dimensiones interminalæ magis sunt propinquae mate­
riæ corporali quam corpus spiritui.
106. — Ad tertium dicendum quod sicut quando aer conver­
titur in ignem, non dicitur quod materia aeris fiat duo, scilicet
materia ignis et forma ignis ; sed unum tantum quod fit scilicet7
1. Ed. « substent ». — 2. Ed. « terminationi ». — 3. γ « illis accidentibus quæ ».
— 4. a « advenit ». — 5. Ed. om. « ex ». — 6. αγ transpositis verbis : « et illud
non cedit in nihil, sed remanet, scilicet dimensiones interminatas, sicut et remaneret,
etc. » — 7. Ed. om. « scilicet ».

ignis ; ita etiam dimensiones illæ non dicuntur fieri duo, sed
unum lanium, scilicet materia sic dimensionala ; et hoc fit divina
virtute.
107. — Ad quartum dicendum quod secundum quamlibet
positionem oportet ponere aliquid in hac generatione esse miraculosum, et aliquid naturale editus enim substantiæ, vel creatio
materiæ, vel conversio dimensionum in materia1, est miraculosum ; sed quod materia jam existens recipiat talem formam,
cujus dispositiones praecesserunt in dimensionibus, hoc est natu­
rale.

108. — AD QUINTAM QUÆSTIONEM dicendum quod
Quidam dixerunt quod species illæ non nutriunt, sed reficiunt et
inebriant ex sola immutatione accidentali, sicut aliqui inebriantur
odore vini, et reficiuntur et famem amittunt ex sapore et odore.
Sed hoc non potest esse ; quia talis immutatio quamvis ad
horam reficiat, tamen sustentare non potest : quod tamen face­
rent species illæ, si in magna quantitate sumerentur.
109. — Et ideo Alii dixerunt quod remanet forma sub­
stantialis panis, et illa habet eamdem operationem quam habebat
panis, et ideo nutrit sicut panis nutriret.
Sed hoc non potest esse ; quia operatio formæ non est pati,
sed agere. Nutrimentum autem non nutrit, nisi secundum2
quod convertitur in substantiam nutriti. Et ideo nutrit secun­
dum quod patitur et secundum quod3 ex eo aliquid generatur :
quod non potest dici de forma.
110. — Et ideo dicendum est quod cum generari aliquid ex
illis speciebus possit per modum praedictum, eodem modo et
nutrire possunt.
111. — AD PRIMUM ergo dicendum quod hoc quod dicitur
quod4 non transit in corpus, intelligendum est quantum ad rem
contentam sub sacramento, scilicet verum corpus Christi, quod
non mutatur in manducantem, sed ipsum in se mutat spiritua­
liter. Sed species in corpus comedentis convertuntur, sicut et5
in aliquod6 aliud corpus converti possunt, ut dictum est (88).
112. — Ad secundum dicendum quod accidentia manentia in
suo esse accidentali non nutriunt, sed eo7 modo quo in aliud
convertuntur, vel aliud sub eis creatur vel redit.
113. — Ad tertium dicendum quod illa nutritio non est omnino
secundum ordinem naturæ, ut dictum est. Et ideo talis mandu­
catio jejunium non solvit.
1. α N. « materiam » ; N. om. » dimensionum >·. — 2. Ed. « ex hoc ». — 3. Ed. om.
per homot. « patitur et secundum quod ». — 4. Ed. ad. « cibus iste ». — 5. α « et sic ».
— 6. ay « aliquid ». — 7. y « eodem ».

.114. — AD SEXTAM QUÆSTIONEM dicendum quod Quidicunt quod quicumque liquor addatur speciebus vini
in quantacumque1 quantitate, statim desinit ibi esse corpus
Christi ; quia dimensiones illæ2 non manent eædem, et iterum
liquor additus per totum diffunditur. Unde cum corpus Christi
non sit sub speciebus cum alio corpore, oportet quod in toto
desinat esse corpus Christi.
115. — Sed hæc positio non potest stare. Constat enim quod
corpus Christi manet quamdiu illa accidentia manent. Illa
autem accidentia non corrumpuntur aliter quam’ corrumpe­
retur substantia panis et vini. Constat autem quod ex parvo
liquore addito non destrueretur vinum, et ideo nec species vini
remanentes.
116. — Rationes enim prædictæ non cogunt. Primo, quia non
quaelibet dimensionum destructio4 tollit sacramentum : sicut
enim additio, ita et divisio facit aliam dimensionem, ut ex dictis
(80) patet per Philosophum. Divisio autem non tollit veritatem
sacramenti, ut patet in pane qui frangitur ; unde nec additio ;
quia illa varietas dimensionum quam facit talis additio et divisio,
est quantum ad determinationem ipsarum, non quantum ad
indeterminatum esse earum, secundum quod competit eis
subsistere ; neque quantum ad esse quo subsistunt conformes
substantiae praecedenti.
117. — Similiter etiam parvus liquor constat quod non potest
diffundi per omnes dimensiones ; nisi rarafieret et transmuta­
retur in aliam speciem. Unde non oportet quod occupet omnes
dimensiones.
118. — Et ideo aliter dicendum quod hoc modo admiscetur liquor
quicumque speciebus illis, sicut admisceretur substantiæ vini.
Liquor autem8 additus si esset æqualis quantitatis vel majoris,
pertingeret ad omnes dimensiones vini ; et sic si esset alterius
speciei, faceret aliam speciem liquoris mediam ; si autem esset
ejusdem speciei vinum, faceret aliud vinum secundum numerum,
maxime quantum ad accidentia.
119. — Si autem liquor additus esset minoris quantitatis,
non posset pertingere ad omnes dimensiones totius vini, sed ad
aliquas, et illas immutaret altero dictorum modorum ; et forte
immutaretur secundum speciem, si esset alterius speciei.
Constat autem quod in hoc sacramento non manet corpus
Christi nisi quamdiu illæ species manent eædem numero. Et ideo
si apponatur6 parvus liquor, corrumpet partem specierum, et
sub illa parte desihii esse corpus Christi ; non enim est probabile
quod una gutta aquæ per totum scyphum diffundatur.
dam

1. α « quacumque ». — 2. y om. « illæ ». — 3. Ed. ad. « ut ». — 4. Ed. «distine
tio ». — 5. γ « enim ». — 6. α « ponatur »

120. — Si autem addatur in magna quantitate, sic corrumpet
species secundum totum ; et ita totaliter desinit ibi esse corpus
Christi.
121. — AD PRIMUM ergo dicendum quod Philosophus
intelligit d» accidente cujus subjectum est substantia, quod ei
non permiscetur ; sic autem non est in proposito.
122. — Ad secundum dicendum quod in aqua benedicta non
fit aliqua mutatio substantialis ipsius aquæ, sicut est in hoc
sacramento, sed acquiritur ei virtus aliqua ex benedictione ;
ideo illa virtus potest pervenire ad aquam additam.
123. — Sed in hoc sacramento vinum convertitur substantia­
liter in aliud virtute verborum. Et ideo non oportet quod vinum
additum substantialiter etiam convertatur in sacramentum ; sed
potest esse quod convertatur in vinum1 virtute accidentium
vini quæ remanent, ut dictum est (118-9).
124. — Ad tertium dicendum quod non est inconveniens unam
dimensionem secundum unam partem sui esse in hoc sacramento
non in subjecto et aliam esse in subjecto*. Quia plures partes
dimensionis quamvis sint una dimensio in actu, sunt tamen
plures in potentia.
Ad quartum patet solutio ex dictis.
125. — Ad quintum dicendum quod magnum et parvum
consequuntur quantitatem secundum quod ad certam mensuram
determinatur.
In sacramento autem altaris non oportet remanere dimen­
siones easdem secundum terminationem eamdem ; quia sic
divisis speciebus non remanerent eædem dimensiones, nec per
consequens idem sacramentum ; sed sufficit ad subsistentiam3
sacramenti quod remaneant dimensiones eædem secundum quod
indeterminatae inlelliguntur
ARTICULUS III

[I]
[III, q. 77, a. 7 ; IV Cg. c. 67 ; I ad Cor., c. 11, 1. 5.]

126. — AD TERTIUM SIC PROCEDITUR. Videtur quod
IPSUM VERUM CORPUS CHRISTI FRANGATUR IN SACRAMENTO.

1. Omne enim quod manducatur, masticatur et frangitur.
Sed verum corpus Christi manducatur : Joan., vi, 57 : « Qui
manducat carnem meam, etc. » Ergo et frangitur.
2. Præterea. Hoc sacramentum est memoriale dominicæ pas1. F. « unum », et ad. inconsulte : « Non stolide ut in Parm. : « vinum ». Quomodo
enim vinum converteretur in vinum ?» — 2. Ed. « esse in hoc sacramento sine
subjecto ». — 3. N. « substantiam ». -—4. V. « interminate », RA. « indeterminate »,
N . « interminatæ ».

sionis. Sed in passione ipsum corpus Christi est perforatum
clavis et lancea. Ergo1 in sacramento ipsum corpus Christi
frangitur.
3. Præterea. Sicut corpus Christi est totum in qualibet parte
specierum, ita forma substantialis. Sed forma substantialis mate­
rialis dividitur per accidens per divisionem specierum. Ergo
et corpus Christi.
127. — SED CONTRA. Quod frangitur, non manet integrum.
Sed corpus Christi manet integrum, ut in Littera (7) dicitur. Ergo
non frangitur.
128. — Præterea. Omne corpus frangibile est passibile. Sed
corpus Christi est impassibile, cum sit gloriosum. Ergo non fran­
gitur.

[II]
129. — ULTERIUS. Videtur quod nec etiam

species

FRANGANTUR.

1. Signum enim debet respondere signato. Sed species sunt
signum corporis Christi. Cum ergo verum corpus Christi non
frangatur, nec ipsæ species frangentur.
2. Præterea. Secundum Philosophum in IV Meteor. (89.
386a, 14 sq.), corpora dicuntur frangibilia et comminuibilia
secundum determinatam dispositionem pororum. Sed species
illae non habent poros ; quia sub omnibus partibus specierum est
æqualiter corpus Christi, et sub nulla aliquid aliud. Ergo species
illæ neque frangi neque comminui possunt.
3. Præterea. In omni fractione, ea perfecta, aliud est quod
continetur sub diversis partibus. Sed omnino est idem quod
continetur sub diversis partibus specierum, qualitercumque
disponantur. Ergo non proprie dicuntur frangi.
130. — SED CONTRA. Ματ., xxvi, 26, dicitur quod « Domi­
nus benedixit et fregit ». Sed verba Evangelii non possunt esse
falsa. Ergo fuit ibi fractio vera. Sed non in corpore Christi, ut
probatum est (127-8, 134). Ergo in speciebus fuit.
131. — Præterea. Magis competit quantitati dividi quam
corrumpi vel in aliud converti. Sed hoc contingit dimensionibus
ibi remanentibus, ut ex dictis (79) patet. Ergo et frangi sive
dividi.
[ΠΙ]

132. — ULTERIUS. Videtur quod inconvenienter assi­
Littera (8) significatio partium fractionis,
1. Quia partes fractionis fractioni respondent. Sed fractio

gnetur in

1. α ad. « et ».

significat passionem Christi, ut in Liliera (8) dicitur. Ergo partes
fractionis debent significare partes veri corporis Christi, in
quas per passionem divisum est corpus ejus.
2. Præterea. Hoc sacramentum est maxime sacramentum
unionis. Sed distinctio partium unioni opponitur. Ergo non
competit in hoc sacramento significari partes distinctas corporis
mystici.
3. Præterea. Hoc non videtur servari secundum communem
morem Ecclesiæ quod aliqua pars usque in finem Missæ reser­
vetur. Ergo secundum hoc non debet accipi significatio alicujus
partis.
4. Præterea. Innocentius (lib. VI de sacro Altaris Mysi., c. 3;
L. 217, 907) et Hugo de S. Victore, (lib. II De sacr., p. 8,
c. 10 ; L. 176,468) dicunt quod pars extra calicem servata signi­
ficat beatos ; et ita1 videtur male dicere quod significat illos
qui sunt in sepulcris.
5. Præterea. Beati remedio non indigent. Sed sacramenta
Ecclesiæ in remedium ordinantur. Ergo non debet esse aliqua
pars quæ beatos significet.
6. Præterea. Sicut est diversitas inter mortuos, ita etiam
• inter vivos. Sed pro mortuis ponuntur duæ partes. Ergo et pro
vivis duæ poni debent ad minus.
7. Præterea. Sicut membra distinguuntur ab invicem, ita
caput distinguitur a membris. Ergo cum sint tres partes ad
significandum diversitatem membrorum corporis mystici, deberet
addi et quarta ad significandum ipsum caput.

133. — RESPONSIO. Dicendum AD PRIMAM QUÆSTIO­
NEM quod, sicut supra dictum est (46), corpus Christi non compa­
ratur ad species sub quibus continetur, mediantibus suis dimen­
sionibus ; immo dimensiones ejus sunt ibi quasi ex consequenti.
Ideo quidquid convenit corpori Christi mediantibus dimen­
sionibus suis, hoc non convenit ei secundum quod est sub sacra­
mento.
134. — Cum ergo divisio quantitativa ei convenire non
possit nisi mediante dimensione propria, constat quod fractione
specierum ipsum corpus ejus non dividitur neque frangitur,
etiam si passibile esset, sicut in cœna fuit.
135. — AD PRIMUM ergo dicendum quod in manduca­
tione sunt multa, et fractio sive masticatio, et trajectio in ven­
trem sive nutritio. Primum autem convenit ipsis speciebus
tantum ; sed secundum et speciebus continentibus et corpori
contento, quia ubi sunt species,, est verum corpus Christi. Sed
1. a om. » ita «.

tertium, si loquamur spiritualiter, convenit corpori Christi ; si
autem corporaliter, speciebus, ut dictum est.
Et ideo manducatio aliquo modo competit corpori Christi,
sed non fractio, seu1 divisio.
136. — Ad secundum dicendum quod quia hoc sacramentum
est signum passionis Christi et non ipsa passio, ideo oportet quod
fractio quæ significat passionem non sit in corpore Christi, sed
in speciebus quæ sunt signum ejus.
137. — Ad tertium dicendum quod forma substantialis mate­
rialis aliquo modo habet ordinem ad dimensiones, cum dimen­
siones interminate præintelligantur in materia ante formam
substantialem, ut dictum est (125) ; sed corpus Christi nequa­
quam. Et ideo non est simile de corpore Christi et illis formis.
138. — AD SECUNDAM QUÆSTIONEM dicendum quod
Quidam dixerunt quod fractio secundum rei veritatem non erat
in hoc sacramento.
Sed hoc non potest esse ; quia fractio importat passionem,
sive motum quemdam, et multitudinem ad quam terminatur
motus ; et utrumque horum est sensibile per se. Sunt enim sensi­
bilia communia quæ contra sensibilia per accidens dividuntur
in II De anima (J36. 418a, 7 sq. ; 1. 13) ; et ita judicium de his
pertinet ad sensitivam partem. Unde cum sensus judicet frac­
tionem, si non esset fractio, esset falsum judicium : quod non
competit in sacramento veritatis.
139. — Et ideo Alii dixerunt quod est ibi fractio sine subjecto.
Sed hoc non potest dici ; quia fractio cum sit quidam motus,
secundum rationem suæ speciei requirit terminum a quo et in
quem. Et ideo oportet ibi esse unum quod in multa dividitur ;
et hoc est subjectum fractionis.
140. — Et præterea. Actio vel passio habet magis debile
esse quam qualitas. Unde cum qualitates in hoc sacramento
ponamus in subjecto, multo fortius passionem.
141. — Et ideo, cum fractio non possit esse in corpore Christi
sicut in subjecto, ut dictum est (134), oportet quod sit in spe­
ciebus.
142. — AD PRIMUM ergo dicendum quod signum respondet
signato quantum ad id quod fuit, sed non quantum ad id2 quod
est. Est enim hoc sacramentum signum rememoralivum respectu
dominicae passionis.
143. — Ad secundum dicendum quod sicut densitas manet
in hoc sacramento, ita durities quæ est ejus effectus. Et propter
hoc etiam species illæ sonum facere nate sunt, et sic etiam est
ibi porositatem invenire.
1. Ed. « sive ». — 2. Non erronee ut in Parm. : « respondet signato quantum ad id
quod est ».

144. — Ad tertium dicendum quod illud de speciebus quod
est in una portione, non est in alia, quia species sunt quæ fran­
guntur. Corpus autem Christi non frangitur, quia totum remanet
sub qualibet parte. Et ratio hujus dicta est supra d. 10 (84).
145. — AD TERTIAM QUÆSTIONEM dicendum quod sicut
in hoc Sacramento est duplex res sacramenti, scilicet corpus
Christi verum et mysticum ; ita etiam fractio duo significat,
scilicet ipsam divisionem corporis veri quæ facta est in passione,
et hæc significatio tangitur in Littera (8) ; el distributionem
virtutis redemptionis Christi per diversa membra Ecclesiæ, et
hanc significationem tangit Dionysius in 3 cap. Eccl. Hier.
(p. 3, n. 13 ; G. 3,443).
Et secundum hoc accipitur significatio partium secundum
diversum membrorum statum.
146. — Quia quidam sunt adhuc vivi, et hi significantur per
partem quæ comeditur ; quia ipsi atteruntur diversis pœnalitatibus et sunt in ipso motu, ut incorporentur Christo.
147. — Quidam autem sunt mortui ; et hi sunt in duplici
statu.
Quia quidam in plena participatione beaiitudinis ; et hoc est
corpus Christi quod jam surrexit, sicut ipse Christus et beata
Virgo ; el hi significantur per pariem in calice missam, quia illi
« inebriantur ab ubertate domus Dei » (Ps. xxxv, 9).
148. — Quidam autem1 sunt in expectalione plenae beaiitudinis,
qui vel stolam animæ tantum habent, vel neutram, ut hi qui
sunt in purgatorio ; el hi significantur per tertiam pariem quæ
reservatur usque in finem, quia hi perfectam gloriam consequun­
tur2 in fine mundi et interim in sepulchris quiescunt.
149. — AD PRIMUM ergo dicendum quod ipsum corpus
Christi verum significat corpus Christi mysticum. Unde3 paries
corporis veri significant partes corporis mystici.
150. — Ad secundum dicendum quod ista unio facta est per
passionem Christi. Et ideo oportet quod sil in hoc sacramento
fractio quæ passionem significet.
151. — Ad tertium dicendum quod talis mos fuit in primi­
tiva Ecclesia qui tamen modo cessavit propter periculum ;
nihilominus remanet eadem significatio partium.
152. — Ad quartum dicendum quod non esi inconveniens
per idem diversa significari secundum suas proprietates diversas.
Unde et calix passionem significat inquantum inebriat. Et sic
procedit significatio quam ponit Innocentius ; quia pars extra
calicem significat eos qui sunt extra passionem præsentis miseriæ,
1. y « enim ». — 2. α « persequuntur ». — 3. γη ad. « et » contra α/tôc et ed.

et pars in calice missa eos qui prædictis passionibus opprimuntur.
Sed inquantum potus calicis delectat, significat gaudium aeter­
nitatis. Et ita procedit significatio in Littera (8) posita quæ
continetur sub his versibus :
Hostia dividitur in partes. Tincta beatos
Plene, sicca notat vivos, servata sepultos.
153. — Ad quintum dicendum quod hoc sacramentum non
solum est in remedium, sed etiam in gratiarum actionem. Et
ideo, quamvis beati non consequantur aliquod remedium ex1
isto sacramento, quia tamen est in gratiarum actionem pro
eorum gloria, conveniens fuit ut et ipsi in hoc sacramento signi­
ficarentur.
154. — Ad sextum dicendum quod omnes vivi indigent hoc
sacramento ad remedium, sed non omnes mortui. Et ideo pro
mortuis ponuntur duæ partes, sed pro vivis una tantum.
155. — Vel dicendum quod duæ ponuntur pro vivis : una
pro vivis in hoc saeculo, et alia pro vivis in gloria, qui resurrexe­
runt ; et pro omnibus qui adhuc non resurrexerunt, una tantum.
156. — Ad septimum dicendum quod resurrectio membrorum
est conformis resurrectioni capitis; quia « reformabit corpus humi­
litatis nostræ configuratum corpori claritaris suæ » ; Philip, m, 21.
Et ideo eadem parte significatur et caput et membra ei perfecte
configurata.

QUÆSTIO II
Deinde quæritur de effectu hujus sacramenti.
Et circa hoc quaeruntur duo.
Primo, de effectu ejus quantum ad consecutionem boni.
Secundo, de effectu ejus quantum ad remotionem mali.
ARTICULUS I

m
[Infra, 195; III, q. 79, a. 1.]

157. — AD PRIMUM SIC PROCEDITUR. Videtur quod
PER HOC SACRAMENTUM NON AUGEANTUR VIRTUTES.
1. Quia diversarum causarum diversi sunt effectus. Sed aug­
mentum virtutis est effectus baptismi et etiam confirmationis,
ut supra dictum est (d. 4, q. 2, a. 2 ; d. 7, q. 2, a. 2). Ergo
non est effectus eucharistiæ.

2. Præterea. Per augmentum caritatis ad perfectionem cari­
tatis venitur. Si ergo per hoc sacramentum caritas et aliæ vir­
tutes augerentur, toties posset sumi quod homo in hac vita ad
perfectam caritatem veniret, et ad summum gradum ipsius :
quod non est nisi in patria, ut Augustinus dicit [De perfectione
juslit., c. 3 ; L. 44,295).
3. Præterea. Omnes virtutes simul augentur. Si ergo augmen• tum virtutum esset effectus hujus sacramenti, non magis deberet
poni effectus augmentum caritatis quam aliarum virtutum.
158. — SED CONTRA. Nihil spiritualiter perficitur nisi per
augmentum virtutum. Sed secundum Dionysium (De Eccles.
Hier., c. 3 ; G. 3,423), eucharistia habet virtutem perfectivam.
Ergo effectus1 ejus est2 virtutis augmentum.
159. — Præterea. Effectus hujus sacramenti est plenitudo
gratiæ, ut patet in oratione canonis : « Quotquot ex hac altaris
participatione sumpserimus, omni benedictione caelesti et gratia
repleamur. » Sed ad plenitudinem gratiæ per augmentum vir­
tutis pervenitur. Ergo idem quod prius.
[Π]

160. — ULTERIUS. Videtur quod hoc sacramentum pro­
sit ETIAM BEATIS AD AUGMENTUM GLORIÆ.

1. In collecta enim beati Leonis Papæ, ut Dinocentius dicit
(extra, de celebratione Miss., cap. « Cum Martha ;>), ita dicitur :
« Annue nobis Domine, ut animæ famuli tui Leonis hæc prosit
oblatio. » Sed constat beatum Leonem in gloria esse. Ergo prodest
beatis ad gloriæ augmentum.
2. Præterea. Hoc sacramentum offertur etiam pro parvulis
decedentibus in innocentia baptismali. Sed constat quod tales
ad gloriam transeunt. Ergo prodest etiam hoc sacramentum
ad augmentum gloriæ.
161. — SED CONTRA. Sacramenta Ecclesiæ non prosunt
alicui qui non sit in statu proficiendi. Sed sancti in patria exis­
tantes non sunt in statu proficiendi, cum sint in termino profectus.
Ergo eis eucharistia non prodest.
[III]
[Infra

195 ; III, q. 79, a. 8.]

162. — ULTERIUS. Videtur quod effectus hujus sacra­
menti NON POSSIT IMPEDIRI NISI PER PECCATUM MORTALE.
1. Quia, sicut Ambrosius in Littera (8a) dicit, « spiritualiter
1. α om. « effectue ·. — 2. a om. < est ».

manducat qui innocentiam ad altare portai ». Sed quicumque sine
peccato mortali accedit, portat innocentiam ad altare ; quia
venialia peccata innocentiam non tollunt. Cum ergo spiritualiter
manducans effectum sacramenti percipiat1, videtur quod effectus
sacramenti non possit impediri nisi per peccatum mortale.
2. Praeterea. Baptismus non est nobilius sacramentum quam
eucharistia2. Sed nihil impedit effectum baptismi nisi peccatum
mortale. Ergo nec effectum hujus sacramenti.
3. Præterea. Peccatum veniale non facit fictum. Sed sola
fictio impedit sacramentorum effectum. Ergo solum peccatum
mortale impedit sacramenti effectum.
163. — SED CONTRA. Nullus percipit effectum hujus
sacramenti nisi qui. accedit sicut accedendum est. Sed aliquis
debet accedere ad hoc sacramentum cum diligenti conscientiæ
suæ examinatione, ut patet I Cor., xi, 28. Cum ergo sine pec­
cato mortali possit hoc praetermitti, videtur quod sine peccato
mortali possit effectus hujus sacramenti impediri.
164. — Præterea. Ad hoc quod aliquis adultus gratiam reci­
piat, oportet quod se ad gratiam habendam praeparaverit. Sed
hanc praeparationem contingit sine peccato mortali impediri.
Ergo sine peccato mortali contingit impediri effectum hujus
sacramenti.
165. — RESPONSIO. Dicendum AD PRIMAM QUÆSTIONEM quod proprius effectus cujuslibet sacramenti debet assumi
ex similitudine ad materiam illius sacramenti : sicut expurgatio
veteris vitæ est effectus baptismi per ablutionem aquæ signi­
ficata. Et ideo cum materiale in hoc sacramento sit cibus, oportet
quod effectus proprius hujus sacramenti accipiatur secundum
similitudinem ad effectum cibi. Cibus autem corporalis primo in
cibatum convertitur, et3 ex tali conversione, deperdita restaurat
et quantitatem auget ; sed spiritualis cibus non convertitur in
manducantem, sed eum ad se convertit.
166. — Unde proprius effectus hujus sacramenti est conversio
hominis in Christum, ut dicat cum Apostolo : « Vivo ego,
jam non ego ; vivit vero in me Christus » Galal., ii, 20. Et ad hoc
sequuntur duo effectus : augmentum spiritualis quantitatis in
augmento virtutum, et restauratio deperditorum in remissione
venialium vel reparatione cujuscumque defectus præcedeniis.
167. — AD PRIMUM ergo dicendum quod augmentum dicitur
dupliciter.
Uno modo communiter, prout invenitur in viventibus et non
viventibus, secundum quod quælibet additio augmentum facit.
1, y « participat». — 2. y N. P « istud ». ·— 3. ayei/ om. « et », sed γ ad. in margine.

Et hoc modo virtutes augentur per omnia sacramenta quæ
gratiam inveniunt in subjecto, ex eo1 quod ipsa de se nata sunt
gratiam causare.
168. — Alio modo augmentum dicitur proprie, prout est in
viventibus ex conjunctione nutrimenti. Et talis modus augmenti
virtutum est proprius huic sacramento.
169. ---- Ad secundum dicendum quod duplex est perfectio
caritatis, scilicet viæ et patriæ. Et quamvis non possit hoc sacra­
mentum existenles in via perducere ad perfectionem patriæ
propter diversum statum, potest tamen perducere ad perfec­
tionem vise. Per augmentum enim caritatis ad perfectionem
patriæ in via pervenire non possumus.
170. — Ad tertium dicendum quod caritatis proprium est
transformare amantem in amatum, quia ipsa est quæ extasim
facit, ut Dionysius dicit (De div. nom., c. 4, n. 13 ; G. 3,711).
Et quia augmentum virtutum in hoc sacramento fit per conver­
sionem manducantis in spiritualem cibum, ideo magis attribuitur
huic sacramento caritatis augmentum quam aliarum virtutum.

i

>

171. — AD SECUNDAM QÜÆSTIONEM dicendum quod
gloria comprehendit sanctorum præmium, quod quidem est
duplex : scilicet essentiale gaudium quod de Divinitate habent,
et accidentale, idest gaudium quod habent de quocumque bono
creato.
172. — Quanlum aulem ad præmium essentiale, secundum
probabiliorem opinionem, eorum gloria augeri non potest.
Sed quantum ad præmium accidentale usque ad diem judicii
augeri potest; alioquin tunc non "augeretur gaudium2 de gloria
corporis. Unde de omnibus beneficiis3 eis gloria accrescit ; quia
« gaudium est angelis Dei super uno peccatore poenitentiam
agente » ; Luc., xv, 10. Et ita etiam de omnibus quæ in Dei
honorem fiunt, gaudent, et maxime de his in quibus de eorum
gloria Deo gratias agimus.
173. — Unde simpliciter loquendo, hoc est quanlum ad essen­
tiam gloriæ, hoc sacramentum non auget in beatis gloriam ;
sed secundum quid, scilicet quantum ad accidentale præmium,
auget.
174. — AD PRIMUM ergo dicendum quod sicut Innocentius solvit, ubicumque4 talis loquendi modus invenitur,
ita debet intelligi, ut ad hoc prosit ut a fidelibus magis ac magis
glorificetur in terris.
1. γ<η « hoc ». — 2. γ?η om. « gaudium ». ■— 3. Ed. » benefactis ». ■— 4. αγοη
< quicumque ».

i

175. —■ Ad secundum dicendum quod pro pueris baptizatis
Missarum solemnia celebrantur, non quia eis juventur quantum
ad remissionem alicujus culpæ vel quantum ad augmentum
gloriæ, sed propter alias rationes : tum propter solatium vivorum ;
tum ad ostendendum parvulos ad unitatem corporis mystici
pertinere, dum idem modus exequiarum servatur in ipsis et
in aliis ; tum ad commendandum redemptionis mysterium quod
in hoc sacramento commemoratur, per quod parvuli sine proprio
merito salutem consequuntur aeternam.
176. — AD TERTIAM QUÆSTIONEM dicendum quod omnis
perfectio acquirenda impeditur per remotionem propriae dispo­
sitionis. Sicut autem dispositiones materiales se habent ad per­
fectionem formæ, ita actus se habent ad perfectionem finis.
177. — Unde cum hoc sacramentdm perficiat conjungendo
fini, ut supra dictum est (166), ad hoc quod1 effectum suum
plene habeat in sumente, oportet quod adsit actualis devotio.
Et quia interdum absque mortali peccato actualis devotio
impediri potest, cum distractiones variæ ipsam impediant et
peccata venialia virtutum actum tollant, absque peccato mor­
tali potest effectus hujus sacramenti impediri, ita2 quod aliquis
augmentum gratiæ non consequatur. Nec tamen reatum peccati
mortalis incurret3, sed forte reatum venialis peccati, ex hoc
quod imparatus accedit.
178. — AD PRIMUM ergo dicendum quod innocentiam
portans spiritualiter manducat habitu, sed non semper actu ;
Et ad hoc quod effectum sacramenti percipiat, oportet quod actu
spiritualiter manducet.
179. — Ad secundum dicendum quod in baptismo datur
primum esse spirituale. Et ideo effectus ejus non impeditur nisi
per propositum peccati mortalis committendi, quod directe
vitæ spirituali oponitur.
180. — Sed in hoc sacramento fit conjunctio ad finem, quæ
debet esse per debitam operationem. Et ideo defectus talis opera­
tionis impedit effectum hujus sacramenli.
181. — Ad tertium dicendum quod quamvis peccatum veniale
non faciat fictum simpliciter, facit tamen fictum quo ad aliquid.
Nec4 tamen dicendum quod omne peccatum veniale impediat
effectum hujus sacramenli, sed solum illud quod tollit actualem
devotionem quæ exigitur in hoc sacramento.

1 α « ut ». — 2. α ad. « quidem ». — 3. a « incurrit ». — 4. α < Non ».

182. — AD
QUOD

VIRTUTE

SECUNDUM
HUJUS

SIC PROCEDITUR.

SACRAMENTI

VENIALIA

Videtur

PECCATA

NON

DIMITTANTUR.

1. Qua enim ratione dimittitur unum, et aliud. Sed omnia
non dimittuntur ; quia sic aliquis esset frequenter absque omni
veniali peccato : quod est contra illud quod dicitur I Joan., i, 8 :
« Si dixerimus quoniam peccatum non habemus, nosipsos seducimus. » Ergo non delet aliquod peccatum veniale.
2. Præterea. Peccatum non deletur nisi per id quod habet
oppositionem ad ipsum. Sed veniale peccatum non habet oppo­
sitionem ad gratiam, quam hoc sacramentum confert. Ergo
virtute hujus sacramenti venialia non dimittuntur.
3. Præterea. Baptismus, quia dimittit omnia peccata mortalia
et venialia, non requirit luctum exteriorem. Si ergo in hoc sacra­
mento venialia peccata dimittantur, non requiritur1 quod post
i sumptionem hujus sacramenti aliquis faceret poenitentiam de
peccatis venialibus : quod falsum est.
183. — SED CONTRA. Innocentius dicit (lib. IV de sacro
Altaris Mysi. c. 44 ; L. 217, 885), quod hoc sacramentum
venialia delet, et cavet mortalia.
184. — Præterea. Ut ex verbis Ambrosii in Littera (9b)
positis accipi potest, hoc sacramentum datur in remedium quotidianæ infirmitatis. Sed quotidiana peccata dicuntur venialia.
Ergo hoc sacramentum tollit venialia peccata2.

A

[H]
[Supra, d. 9, 99 ; III, q. 79, a. 3.]

185. — ULTERIUS. Videtur quod etiam virtute

hujus

SACRAMENTI DIMITTANTUR MORTALIA.

,

i>

1. Dicitur enim in collecta illa : « Purificent nos, quæsumus,
Domine, sacramenta quæ sumpsimus », et mox : « Præsia ut hoc
tuum sacramentum sit ablutio scelerum3. » Sed scelera dicuntur
mortalia peccata. Ergo delet peccata mortalia.
2. Præterea. Hoc sacramentum expressius passionem Christi
repræsentat quam baptismus. Sed baptismus virtute passionis
in eo operantis delet peccata mortalia. Ergo et hoc sacramentum.
1. α « requiretur ». — 2. Ed. om. « peccata ». — 3. α « Purificent nos, quæsumus,
Domine, etc... » ; « sit ablutio scelerum » in Postcom. pro vivis et defunctis.

3. Præterea. Minima gratia sufficit ad delendum omnia
mortalia. Sed hoc sacramentum gratiam confert. Ergo mortalia
delet.
4. Præterea. Hoc sacramentum magis operatur in sumente
quam in alio ; alias frustra quis assumeret. Sed offertur sacri­
ficium Ecclesiæ pro aliquibus impiis ut convertantur, et non
frustra. Ergo et in ipso qui sumit, mortalia peccata delet.
186. — SED CONTRA. Augustinus Ad Renatum (lib. I
De origine animæ, c. 9 ; L. 44,480) : « Quis offerat corpus Christi
nisi pro his qui sunt membra Christi ? » Sed illi qui sunt membra
Christi, non habent peccatum mortale. Ergo virtute hujus
sacramenti non delentur mortalia.
187. — Præterea. Hoc sacramentum non habet effectum
aliquem in indigne accedentibus. Sed quicumque accedit cum
mortali, indigne accedit. Ergo non percipit effectum hujus
sacramenti ; et ita non delet mortalia.

[III]
[Supra, d. 4, 123 ; III, q. 79, a. 5.]

188. — ULTERIUS. Videtur quod remittat pœnam pec­
cati MORTALIS.

1. Deus enim pronior est ad miserendum quam ad puniendum,
ut dicit Glossa in principio Jerem.1. Sed indigne accedens incur­
rit reatum pœnæ mortalis peccati. Ergo digne accedens ab eo
absolvitur.
2. Præterea. Hoc sacramentum non minus valet vivis quam
mortuis. Sed mortuis valet ad remissionem pœnæ, quia ad hoc
pro eis offertur. Ergo multo magis vivis.
3. Præterea. Veritas est majoris efficaciæ quam figura. Sed
sacrificia veteris testamenti in satisfactionem pro peccatis mor­
talibus offerebantur. Ergo multo fortius et hoc, cujus sunt illa
figura ; et sic remittit mortalium pœnam.
189. — SED CONTRA. Quicumque non est debitor pœnæ,
statim moriens evolat. Si ergo hoc sacramento pœna mortalis
peccati dimitteretur, quilibet munitus hoc sacramento ex hac
vita decedens2 evolaret : quod falsum est.
190. — Præterea. Satisfactio non exigitur nisi ad dimissionem
pœnæ. Si ergo hoc sacramento dimitteretur pœna, omnis alia
satisfactio tolleretur : quod est inconveniens.
191. — RESPONSIO. Dicendum AD PRIMAM QUÆSTI0»NEM quod virtute hujus sacramenti fit quædam transformatio
1. Ex Origenes, hom. I, G. 13, 225. — 2. αβ « descendens », contra ycq et ed.

hominis ad Christum per amorem, ut dictum est (166) ; et
hic1 est proprius ejus effectus.
192. — Et quia ex fervore caritatis peccata venialia dimittuntur, propter hoc quod dicto fervori contrariantur, ideo ex
consequenti, virtute hujus sacramenti, venialia delentur.
193. — AD PRIMUM ergo dicendum quod tantus potest esse
devotionis fervor quod omnia venialia peccata deleat.
Nec2 est inconveniens quod aliqua hora homo sit absque
omni peccato veniali, quamvis hoc diu durare non possit propter
difficultatem vitandi peccata venialia.
194. — Nec tamen oportet quod semper omnia peccata venialia
deleat, sed secundum mensuram devotionis ; quia non est proxi­
mus effectus ejus deletio venialium, sed ex consequenti, ut ex
dictis (166) patet.
195. — Ad secundum dicendum quod in hoc sacramento non
solum confertur gratia habitualis, sed excitatur fervor actualis
devotionis. Et ideo gratiæ hujus sacramenti non solum mortalia,
sed etiam venialia opponuntur.
196. — Ad tertium dicendum quod baptismus habet pro prin­
cipali effectu delere peccatum, et ideo quando non impeditur,
delet omnia ; sed non est ita in hoc sacramento. Et ideo ratio
non sequitur.
197. — AD SECUNDAM QUÆSTIONEM dicendum quod
effectus sacramenti, ut dictum est (165), respondet his quæ
exterius in sacramento geruntur.
Exterius autem usus hujus sacramenti est per manducationem
quæ non debetur nisi rei viventi. Et ideo effectus hujus sacra­
menti præsupponit vitam in sumente.
198. — Et quia peccatum mortale vitam spiritualem tollit,
ideo hoc sacramentum non est ad abluenda3 peccata mortalia in
sumentibus, sed illos solum defectus qui cum vita esse possunt.
199. — AD PRIMUM ergo dicendum quod sicut Inno­
centius dicit, hujusmodi locutiones sunt impropriæ. Dicitur
enim hoc sacramentum scelera vel crimina abluere vel tollere,
inquantum ea impedit, contra ipsa robur ministrando.
200. — Vel dicendum quod in aliquo potest esse peccatum
mortale, qui ejus conscientiam non habet ; et talis si devote
accedit, veniam consequitur, ut supra d. 9 (99) dictum est
201. — Ad secundum dicendum quod baptismus non solum,
exprimit passionem Christi, sed etiam facit baplizalum Christo
commori. Et quia corruptio unius est generatio alterius, generatio
1. Ed. « hoc ». — 2. Ed. « Neque ». — 3. α « sublevanda »,

autem est motus in vitam, et non præsupponit vitam, sed pri­
vationem ejus ; ideo per baptismum possunt peccata mortalia
dimitti virtute passionis.
Non enim1 per eucharistiam, per cujus sumptionem homo non
significatur commori Christo, sed fructu mortis Christi refici,
quod vitam præsupponit.
202. — Ad tertium dicendum quod gratia quam eucharistia
confert, quantum est de se, habet virtutem mortalia delendi.
Sed ratione ordinis quem habet ad vitam quam præsupponit,
mortalia invenire non potest, et ideo nec ea delere.
Si autem inveniat in subjecto, non in conscientia, nihilominus
ea delet.
203. — Ad quartum dicendum quod eucharistia non solum
est sacramentum, sed etiam est sacrificium.
Inquantum autem est sacramentum, habet effectum in omni
vivente, in quo requirit vitam præexistere.
204. — Sed2 inquantum est sacrificium, habet effectum etiam
in aliis pro quibus offertur, in quibus non præexigit vitam spiri­
tualem in actu, sed in potentia tantum. Et ideo, si eos dispositos
inveniat, eis gratiam obtinet virtute illius veri sacrificii a quo
omnis gratia in nos defluxit ; et per consequens peccata mortalia
in eis delet, non sicut causa proxima, sed inquantum gratiam
contritionis eis impetrat.
205. — Et quod in contrarium dicitur, (186), quod non offertur
nisi pro membris Christi, intelligendum est pro membris Christi
offerri, quando offertur pro aliquibus ut sint membra.

206. — AD TERTIAM QUÆSTIONEM dicendum quod eucha­
ristia, inquantum est sacramentum, habet ut dictum est (166),
pro principali effectu unionem hominis ad Christum. Et ideo
per modum sacramenti non aufert nisi ea quæ in habente vitam
huic unioni opposita3 invenit.
207. — Poena autem peccato mortali debita, quod jam dele­
tum est, non est hujusmodi. Ideo inquantum est sacramentum,
non habet effectum pœnæ mortalis dimissionem ; sed inquantum
est sacrificium, accipit rationem satisfactionis ; et secundum
hoc in parte vel in toto poenam tollit, sicut et aliæ satisfactiones
secundum mensuram pœnæ debitæ pro peccato et devotionis
qua sacramentum offertur.
Nec tamen semper virtute hujus sacramenti tota pœna
tollitur.
208. — AD PRIMUM ergo dicendum quod indigne accedens
1. β et ed. «autem», contra aySerç.— 2. a ad. « etiam ». — 3. aye?? « oppositam s
sed q cor.

cum conscientia mortalis peccati, mortaliter peccat ; et ideo
reatum pœnæ debitæ mortali peccato incurrit.
209. — Digne autem accedens meretur vitam ælernam, ad
quam meritum ordinatur, sicut mortale peccatum ad pœnam.
Non autem ordinatur meritum directe1 principaliter ad remis­
sionem pœnæ. Et ideo ratio non procedit.
210. —■ Ad secundum dicendum quod non totaliter semper
aufertur pœna per hoc sacrificium illis qui sunt in purgatorio,
nec auferebatur in veteri lege per antiqua sacrificia.
Unde patet solutio ad tertium.

QUÆSTIO III
Deinde quæritur de frequentatione hujus sacramenti.
Et circa hoc quaeruntur duo.

Primo, de frequentatione.
Secundo, de cessatione.
ARTICULUS I

[I]

’

[III, q. 80, a. 10 ; I ad Cor., c. 11, 1. 7]

:

χ
I

'

j

»

211. — AD PRIMUM SIC PROCEDITUR. Videtur

quod

NON DEBEAT HOMO FREQUENTARE HOC SACRAMENTUM, SED SEMEL
TANTUM IN VITA SUA SUMERE.

1. Injuriam enim facit sacramento qui sacramentum iterat,
Sed rei digniori minus facienda est injuria. Cum ergo hoc sacra­
mentum sit dignius aliis quibusdam quæ non iterantur, videtur
quod non nisi semel accipi debeat.
2. Praeterea. Apostolus probat, Hebr. x, ex unitate hostiæ
vel passionis Christi, unitatem baptismi. Sed hoc sacramentum
magis convenit cum passione Christi, inquantum est hostia,
quam baptismus. Ergo cum baptismus semel tantum percipiatur,
et hoc sacramentum semel tantum debet percipi2.
212. — SED CONTRA. « Cum frequentatione mysterii crescit
nostræ salutis effectus », ut in Collecta (postcom. dominicæ infra
octavam Corporis Christi) dicitur. Sed ad hoc debemus niti3
ut effectus salutis in nobis crescat. Ergo debemus frequenter
sumere.
1. γ ad. « et ». — 2. α « accipi ». — 3. γ < uti ».

[II]

j

213. — ULTERIUS. Videtur quod qualibet die.
1. Ambrosius enim dicit (lib. V De sacram., c. 4, n. 25 ;
L. 16,471) : « Isle panis quotidianus est ; accipe quotidie quod1
tibi prosit. »
2. Præterea. Isto sacramento excitatur fervor caritatis, qua
homo Christo unitur. Sed hoc expedit ut quotidie fiat. Ergo
quotidie communicandum est.
214. — SED CONTRA est quod Augustinus dicit in lib.
De eccl. dogmat. (c. 53 ; L. 58,994) : « Quotidie eucharistiam su­
mere nec laudo nec vitupero. » Ergo non est quotidie communi­
candum.

'

|

■

[III]
215. — ULTERIUS. Videtur

quod sit semel

in anno

COMMUNICANDUM TANTUM.

1. Quia agnus paschalis signum fuit hujus sacramenti. Sed
sumebatur tantum semel in anno. Ergo et hoc sacramentum debet
semel in anno tantum percipi.
2. Præterea. Hoc sacramentum est memoriale dominicæ
passionis. Sed passionem Domini commemorat Ecclesia semel
in anno. Ergo tunc tantum debet esse tempus communicandi.
216. — SED CONTRA est quod dicit Fabianus Papa (De
consecr., d. 2, cap. « Et si » ; L. 187,1738). « Et si non pluries, ter
saltem in anno communicent homines, scilicet in Pascha, Pente­
coste et Nalati Domini. »
[IV]

j

*

217. — ULTERIUS. Videtur quod homo possit una die
PLURIES COMMUNICARE.

1. Quia majus est celebrare quam communicare. Sed sacerdos
potest una die celebrare pluries, si necesse sit. Ergo et alius
fidelis potest pluries communicare.
2. Præterea. Quotiescumque ægritudo corporalis iteratur,
extrema unctio potest iterari. Sed eucharistia ordinatur contra
ægritudinem peccatorum venialium, quæ uno die pluries iterantur. Ergo una die potest homo pluries communicare.
218. — SED CONTRA est quod dicitur De consecr., d. 1,
(cap. « Sufficit » ; L. 187,1723) : « Sufficiat3 sacerdoti semel in die
Missam celebrare ; quia Christus semel passus est, et totum mun-

»

*

1. Ed, ad. « quotidie ». — 2. Ed. « Stfflicit ».

dum redemit. » Ergo etiam1 semel tantum2 in die debet quis
communicare.
219. — RESPONSIO. Dicendum AD PRIMAM QUÆSTIO­
NEM quod ea quæ in hoc sacramento geruntur, habent simili­
tudinem cum his quæ accidunt in corporali nutrimento.
Quia enim fit quasi continua deperditio naturalis humiditatis
per actionem caloris naturalis et exercitium laboris, ideo oportet
frequenter corporalem cibum assumere ad restaurationem deper­
diti, ne deperditio continua mortem inducat.
220. — Similiter autem’ ex concupiscentia innata et occu­
patione circa exteriora fit deperditio devotionis et fervoris,
secundum quæ homo in Deum colligitur. Unde oportet quod
* pluries deperdita restaurentur, ne homo totaliter alienetur a
Deo.
221. — AD PRIMUM ergo dicendum quod perfectio hujus
sacramenti, ut dictum est (d. 8, 16), consistit in consecratione
materiæ, non in usu ipsius. Et ideo consecratio non repetitur
super eamdem materiam propter reverentiam sacramenti, sed
usus potest repeti.
222. — Ad secundum dicendum quod baptismus reprsesentat
illam hostiam, secundum quod facit in nobis spiritualem vitam.
Et quia generatio uniuscujusque non est nisi semel, et4 ideo
baptismus, non repetitur.
223. — Sed eucharistia repræsental illam hostiam secundum
quod reficit. Et ideo oportet quod frequenter sumatur.
224. — AD SECUNDAM QUÆSTIONEM dicendum quod in
hoc sacramento duo requiruntur ex parte recipientis : scilicet
desiderium conjunctionis ad Christum, quod facit amor ; et
reverentia sacramenti, quæ ad donum timoris pertinet. Primum
autem incitat ad frequentationem hujus sacramenti quotidianam,
sed secundum retrahit.
225. — Unde si aliquis experimenlaliter cognosceret ex quoti­
diana sumptione fervorem amoris augeri et reverentiam non
minui, talis deberet quotidie communicare ; si autem sentiret
per quotidianam frequentationem reverentiam minui et fervo­
rem non multum augeri, talis deberet interdum abstinere ut
cum majori reverentia et devotione postmodum accederet.
226. — Unde quantum ad hoc unusquisque relinquendus
est judicio suo ; et hoc est quod Augustinus dicit (ep. 65, c. 3 ;
L. 33,201) : « Dixit5 quispiam, non quotidie accipiendam esse
1. €η « et ». — 2. y om. « tantum ». — 3. Ed. « etiam ». — 4. Ed. om. « et ». —
&. Ed. « Si dixerit ».
·
'<>
.

eucharistiam, alius affirmet quotidie sumendam ; faciat unusquisque
quod secundum fidem suam pie credit esse faciendum ». Et probat
per exemplum Zacchæi et Centurionis : quorum unus recipit1
Dominum gaudens, (Luc. xix, 6), alius dicit (Mat., vm, 8) : « Non
sum dignus ut intres sub tectum meum » ; et uterque misericor­
diam consecutus est.
Et per hoc patet solutio ad objecta.

227. — AD TERTIAM QUÆSTIONEM dicendum quod
secundum diversos status fidei diversus mos de hoc inolevit.
Nam in primitiva Ecclesia, quando vigebat devotio major
ex propinquitate passionis Christi, et erat major2 impugnatio
ab infidelibus, quia hæc mensa adversus tribulationes Ecclesiæ
præparatur, quotidie communicandum fidelibus indicebatur.
Unde Anacletus Papa dicit (De consecr., d. 2, c. 10 ;
L. 187,1735) : « Peracta consecratione omnes communicent, qui
nolunt ecclesiasticis carere liminibus. Sic enim Apostoli statuerunt. »
228. — Postmodum indicium fuit ut saltem ter in anno commu­
nicarent, ut dictum est (216), propter solemnitatem illorum
dierum.
229. — Sed postmodum arctatum est, ut saltem semel in anno,
scilicet in Pascha, communicent ; et ad hoc etiam multi idonei
non inveniuntur.
230. — Et quamvis statutum Ecclesiæ non liceat præterire,
tamen licet pluries communicare. Unde Augustinus (ubi supra)
laudat omnibus diebus dominicis communicandum esse. Et ita
pluries in anno potest communicare quis3.
231. — AD PRIMUM ergo dicendum quod agnus paschalis
fuit figura hujus sacramenti ratione passionis Christi quæ semel
tantum facta est, et ideo semel tantum in anno sumebatur ;
sed manna quod4 fuit figura hujus sacramenti, inquantum hoc
sacramentum est cibus fidelium, quolibet die sumebatur.
232. — Ad secundum dicendum quod Ecclesia tempore
passionis recolit ipsam passionem secundum se, et ideo semel
in anno tantum recolit ; sed in hoc sacramento recolitur passio
secundum quod per · ipsam reficimur ; et quia tali refectione
pluries indigemus, ideo pluries hoc modo recolitur dominica
passio.

233. — AD QUARTAM QUÆSTIONEM dicendum quod
homo non debet pluries in una die communicare, ut saltem
quantum ad unam diem repræsentetur unitas dominicæ passio­
nis, et ut quantum ad aliquid reverentia sacramento exhibeatur
semel tantum6 sumendo.
1. α « recepit ». — 2. a om. pei&iomot. « ex propinquitate passionis Christi, et erat
major ». — 3. a œ aliquis ». — 4. α a quæ ».
5. Ed. om. « tantum ».

,

234. — AD PRIMUM ergo dicendum quod sacerdos est quasi
persona publica, et ideo oportet quod non solum pro se, sed
etiam pro aliis celebret. Ei ideo necessitate cogente potest pluries
celebrare in die. Sed non est eadem ratio de illis qui non sumunt
nisi ratione sui.
235. — Ad secundum dicendum quod sunt alia remedia qui­
bus peccatum veniale expiari potest. Unde non oportet ut ad
ea expianda homo pluries in die communicet.
ARTICULUS II
[I]
[HI, q. 80, a. 11 ; in Joan., c. 6, 1. 7.]

236. — AD SECUNDUM SIC PROCEDITUR. Videtur
QUOD LICEAT OMNINO A COMMUNIONE CESSARE.

1. Quia nullus tenetur nisi ad ea quæ sunt necessitatis. Sed
hoc sacramentum, ut supra 9 d. (22) dictum est, non est neces­
sitatis. Ergo aliquis potest omnino a sacramenti sumptione
cessare.
2. Praeterea. Quod fit ad reverentiam Dei, non est peccatum.
Sed aliquis potest ex reverentia sacramenti omnino cessare.
Ergo si omnino cesset, non est peccatum.
3. Præterea. Augustinus dicit (ep. 54, c. 3 ; L. 33,201) quod
« de sumptione hujus sacramenti debet quilibet facere quod pie
credit faciendum esse. » Ergo .non peccat, si omnino cesset et
putat hoc esse faciendum.
237. — SED CONTRA est quod Innocentius dicit (lib. IV
de sacro Alt. mysl., c. 42 ; L. 217,882) : « Cavendum esi ne si
nimium hufus sacramenti sumptio differatur, mortis periculum
incurratur. » Ergo si omnino cessatur, est mortiferum.
238. — Præterea. Statutum est Ecclesiæ, ut saltem semel
in anno fideles communicent. Ergo qui omnino cessat, peccat.
[Π]
239. — ULTERIUS. Videtur

QUOD ILLE

QUI CONSECRAT,

POSSIT A COMMUNIONE CESSARE.

1. Quia ubi est major necessitas, ibi secundum ordinem debi­
tum1 caritatis est magis subveniendum. Sed potest contingere
quod postquam sacerdos consecraverit, aliquis infirmetur ad
mortem et instanter petat corpus Christi in ultima necessitate
1. a om. « debitum ».

constitutus. Ergo cum hoc sit sacramentum caritatis, debet
sacerdos ipse a communione desistere et infirmo dare.
2. Præterea. Gravius est peccatum peccato superaddere quam
unum simplex peccatum committere. Sed habens conscientiam
peccati mortalis peccat consecrando, peccat etiam communi­
cando. Ergo ex quo consecravit, debet saltem a sumptione cessare.
3. Præterea. Communicatio corporis Domini et sanguinis
æqualiter debetur omnibus membris Christi. Sed aliis datur
corpus Christi sine sanguine. Ergo sacerdos saltem a sumptione
sanguinis abstinere potest.
240. — SED CONTRA est quod dicitur De Consecr., d. 2
cap. « Revelatum » (L. 187,1735), ubi reprobatur eorum error
qui volebant consecrare corpus Christi et non sumere.
241. — Præterea. Hoc idem videtur ex verbis Domini,
quibus dixit hoc sacramentum instituens : « Accipite et comedite » ;
(Mat., xxvi, 26.)

[HI]
242. — ULTERIUS.

V IDETUR QUOD LAUDABILIUS SIT ABSTI­

NERE AB HOC SACRAMENTO QUAM ACCEDERE.

1. Quia ad Deum maxime per humilitatem appropinquamus.
Sed quod homo ex reverentia sacramenti a communione1 desistit,
humilitatis est. Ergo2 videtur magis meritorium et fructuosum,
quam etiam sumere.
2. Præterea. Caritatis veræ est magis Dei gloriam quam
commodum proprium quaerere. Sed iste qui abstinet, videtur
propter gloriam Dei facere quam reveretur ; qui autem sumit,
propter proprium commodum facere, quia fructum sacrum3
quaerit. Ergo illud est perfectioris caritatis, et ita magis meri­
torium.
243. — SED CONTRA. In aliis sacramentis ei cui licet sacra­
mentum accipere, melius est accipere quam desistere. Sed hoc
sacramentum dignius est aliis. Ergo multo melius est homini
parato accipere quam ex reverentia desistere.

244. — RESPONSIO. Dicendum AD PRIMAM QUÆSTIO­
NEM quod nulli licet a communione omnino cessare ; quia
Ecclesia statuit tempus in quo fideles communicare debeant.
Unde qui omnino desistunt, efficiuntur rei transgressionis præcepti.
245. —- Institutio autem Ecclesiæ fuit necessaria. Quia enim
in quotidiana pugna sumus, vita spiritualis in nobis evanesceret,
nisi aliquando cibum vitæ sumeremus.
1. α « communicatione ». — 2. α ad. « hoc ». — 3. F « sacramenti ».

246. — AD PRIMUM ergo dicendum quod hoc sacramentum
de sui institutione prima, quamvis non sit de necessitate salutis,
tamen ex institutione Ecclesiæ necessarium efficitur.
247. — Et sine hoc etiam necessarium esset non simpliciter,
ut sine quo non esset salus, sed ex suppositione finis, si scilicet
homo in vita spirituali firmus persistere vellet.
248. — Ad secundum dicendum quod reverentia debita Deo
in hoc exhibetur quod homo non se nimis divinis1 ingerat supra
suum modum ; sed quod homo omnino se subtrahat, hoc est con­
temptus et pusillanimitatis.
249. — Ad tertium dicendum quod verbum Augustini refe­
rendum est ad hoc quod quotidie sumatur vel non, non autem ad
hoc quod omnino quis desistat.
250. — AD SECUNDAM QUÆSTIONEM dicendum quod
semper ille qui consecrat, debet sumere corpus et sanguinem
Ghristi, nisi impediatur vel per violentiam vel per mortem vel
per infirmitatem aut2 aliquid hujusmodi.
251. — Cujus ratio potest sumi ex parte ipsius sacramenti,
quod in ipsa sumptione complementum suæ significationis accipit ;
quia, ut dicit Augustinus3 (in lib.De corp, et sang. Dom., c. 13 ;
L. 150,423) « dum sanguis in ore fidelium de calice funditur,
sanguinis effusio de latere Christi designatur » ; ei etiam comple­
mentum suæ efficaciae, quia ultimum effectum proprium habet
in hoc quod sumitur. Ut ergo sacramentum sit perfectum, opor­
tet illum qui sacramentum celebravit, communicare.
252. — Potest etiam sumi ratio ex parte ipsius consecrantis ;
quia cum ipse sit aliis dispensator divinorum, debet primo in
participatione divinorum fieri, ut Dionysius dicit4 3 cap. Eccles.
Hier. (p. 3, η. 14 ; G. 3, 443).
253. — AD PRIMUM ergo dicendum quod in tali casu non
oportet quod sacerdos communionem intermittat, sed potest
dare infirmo petenti partem hosliæ consecratæ.
254. — Ad secundum dicendum quod magis peccaret non
sumendo, quia sacrilegium committeret pervertens ritum sacra­
mentorum.
Nec tamen est perplexus, quia potest ad Deum converti et
conteri ; et tunc sine periculo in tali articulo sumet.
255. — Ad tertium dicendum quod perfectio sacramenti
hujus in utroque consistit, ut ex supra dictis (251) patet. Et
ideo sacerdos celebrans qui alterum tantum sumeret, imperfecte
1. Ed. om. «divinis».— 2. Ed. «vel».— 3. Cf. Decret, de consecr.d. II, c. «Quum
frangitur », L. 187, 1748. Sed appendix Decr. notat hæc Lanfranco esse restituenda in
lib. De Corp, et Sang. Dom., c. 13 ; L. 150, 423. — 4. Ed. ad. « in ».

sacramentum perageret; unde reus sacrilegii secundum canones
judicatur, De Consecr., d. 2. c. « Comperimus » ; (L. 187,173e)1.
256. — Secus est autem de aliis qui non perficiunt sacramen­
tum ; quia eis subtrahitur sanguis propter effusionis periculum.
Unde et sacerdos in Parasceve quando non consecrat, corpus
sine sanguine sumit.

257. — AD TERTIAM QUÆSTIONEM dicendum quod in
his quæ sunt ex genere suo bona, peccatum non accidit, nisi ex
aliquo accidente, dum inordinate explentur. Et ideo ea2 perficere
per se bonum est ; sed abstinere ab eis non est bonum nisi ratione
accidentis alicujus3.
258. — Unde cum eucharistiam accipere sit bonum ex genere,
assumere eam est bonum per se, abstinere est bonum per acci­
dens, inquantum scilicet timetur ne inordinate sumatur. Et quia
quod est per se, præjudicat ei quod est per accidens ; ideo sim­
pliciter loquendo, melius est eucharistiam sumere quam ab ea
abstinere ; sed in casu aliquo nihil prohibet esse melius abstinere,
quando aliquis probabiliter præsumit ex sumptione reverentiam
minui.
259. — Si autem hæc duo4 comparemus, adhuc invenitur prae­
valere sumptio sacramenti abstinentias a sacramento, tum ratione
effectus sacramenti, tum5 ratione præparationis, quantulacumque
sit ; tum etiam ratione virtutis elicientis actum, quia sumere
videtur esse caritatis in qua radix meriti consistit, abstinere autem
autem timoris : amor autem timori prævalet.
260. — AD PRIMUM ergo dicendum quod caritas est quæ
Deo directe nos conjungit ; sed humilitas ad hanc unionem dispo­
nit, inquantum hominem Deo subdit. Unde meritum magis
consistit in caritate quam in humilitate.
261. — Ad secundum dicendum quod in hoc maxime est
gloria Dei et bonitas quod se creaturis pro captu earum commu­
nicat. Unde magis videtur ad Dei gloriam perlinere quod aliquis
ad communionem accedat quam quod abstineat.

1. N. ad. : « Ubi statuit Gelasius Papa contra quosdam qui post sacri corporis por­
tionem, nescio qua superstitione obstricti, a calice sacri cruoris abstinebant, quod vel
integra sumant sacramenta, vel ab integris arceantur; quia « divisio unius ejusdemque
mysterii sine grandi sacrilegio non potest provenire ». — 2. α « in eis ». — 3. α « illius »,
— 4. Ed. ad. « ad invicem ». — 5. α ad. « etiam ».

EXPOSITIO TEXTUS
262. — « Sicut et Christus se ostendit, etc. » (3a).
Contra veritatem non decet aliqua fictio. Ergo non debuit
eis aliud ostendere quam quod in ipso erat.
Et ideo dicendum quod Christus eis speciem suam naturalem
ostendit, et sensus exterior per eam movebatur ; sed propter
dubitationem resurrectionis, sensus interioris judicium impedie­
batur ; unde « eum talem inspiciebant exterius, ut Gregorius
dicit {Horn. 23, in Evang. ; L. 76, 1182), qualis erat apud eos inte­
rius. » Et ita non erat aliqua deceptio ex parte Christi, sicut non
est aliqua deceptio in sacra Scriptura ex hoc quod finguntur
figuræ angelis et ipsi Deo ; non enim ad hoc fit ut in eis intellectus
remaneat, sed ut ex his in significata eorum surgat. Et ita etiam
per speciem illam in qua eis apparuit, voluit eis Dominus interio­
rem eorum dispositionem significare..
263. — « Qui confessus est coram1 Nicolao Papa, etc. » (5a).
Videtur ex hoc quod hæc opinio omnino sit tenenda, quia in
principio confessionis hujus dicitur. « Consentio Romanæ Ecclesiæ
et Aposlolicæ Sedi. » Ergo nulli licet aliter tenere.
' Et dicendum quod quia Berengarius negaverat verum cor­
pus Christi in altari esse, coactus fuit hanc confessionem facere.
Unde non intendit dicere quod ipsum corpus Christi frangatur,
sed quod sub speciebus in quibus est fractio, verum corpus Christi
sit, et in hoc se dicit consentire Apostolicæ Sedi, a contrario errore
reversus.
264. — « Manet integer in corde tuo2. » (7a). Inlelligendum est
quantum ad effectum, non quod corpus ejus menti illabatur, quia
hoc solius Dei est.
265. — « Ubi est pars corporis etc. » (7b). De hoc dictum est
supra, d. 10 (a. 3, sol. 3).
266. —■ « Indignus est qui aliter celebrat. » (8a). Aliter celebrare
dicitur qui non servat materiam vel formam aut ritum debitum
ab Ecclesia institutum. Et debet talis, si ex contemptu faciat,
gradus sui periculo subjacere.
267. — « Et si Christus quotidie immoletur etc. » (9). Sciendum
est quod omnia illa verba quæ important comparationem Judæorum ad Christum et poenam Christi, non dicuntur fieri quotidie.
Non enim dicimus quod Christus quotidie crucifigatur et3 occi­
datur ; quia actus Judæorum et poena Christi transit. Illa autem
quæ important comparationem Christi ad Deum Patrem, dicun­
tur quotidie fieri, sicut offerre, sacrificare et hujusmodi, eo quod
hostia illa perpetua est. Et hoc modo est semel oblata per Chris­
tum, quod quotidie etiam per membra ipsius offerri possit.
268. — « In sacramento recordatio illius fit quod factum est
1. Ed. < eorum ». — 2. Ed. ad « Et ». — 3. αγ om. « et »

semel. » (9a). Sacerdos enim non solum verbis, sed etiam factis
Christi passionem repræsentat.
Unde et in principio canonis 1res cruces facit super illud :
« Hæc dona, hæc munera etc. » ad significandum trinam traditio­
nem Christi, scilicet a Deo, Juda et Judæis.
Secundo autem super illud : « Benedictam, adscriptam, etc. »
facit tres communiter super utrumque, ad ostendendum quod
tribus Christus est venditus, scilicet sacerdotibus, scribis et pharisæis. Duas autem facit divisim super corpus et sanguinem, ad
ostendendum venditorem et venditum.
Tertio facit duas super illud : « Benedixit et fregit » : unam super
corpus, aliam super sanguinem, ad ostendendum quod hoc
sacramentum valet ad salutem corporis et animæ.
269. — Et quia Dominus hoc sacramentum in mortis suæ me­
moriam exercendum mandavit, ideo statim post consecrationem
brachiorum extensione crucis effigiem repræsentat. Unde etiam,
ut Innocentius dicit (lib. V de sacro Alt. Myst. c. 2 ; L. 217,
888) verba consecrationis, quæ in fine ponenda essent quasi
complementum totius, in medio ponuntur ad historiæ ordinem
observandum ; quia verba canonis ad cdnsecrationem1 et effec­
tum ipsius impetrandum2 pertinent, sed signa ad historiam
recolendam.
Quarto facit quinque cruces super illud : « Hostiam puram, etc. »
ad repræsentandum quinque plagas.
Quinto facit duas super illud : « Sacrosanctum Filii tui cor­
pus, etc. », ad significandum3 vincula et flagella Christi ; et addi­
tur tertia qua sacerdos seipsum signat super illud : « Omni
benedictione » ; quia Christi vulnera, nostra sunt medicamenta.
Vel per has tres cruces significatur triplex oratio qua Christus
orasse legitur Mat., xxvi, passione imminente.
Sexto facit tres super illud : « Sanctificas, vivificas, etc. », ad
repræsentandum quod Judaei ter dixerunt : « Crucifige », verbo
crucifigentes Christum, quod fuit tertia hora.
Septimo iterum facit tres super illud : « Per ipsum et in
ipso, etc. » ad repræsentandam secundam crucifixionem, qua a
militibus hora sexta post trium horarum spatium crucifixus est ;
vel ad repræsentandum tres ejus cruciatus, scilicet passionis,
propassionis4, compassionis.
Deinde facit duas extra calicem super illud : « Esi libi Deo
Patri, etc. », ad repræsentandum separationem animæ a corpore,
quæ facta est hora nona ; vel propter sanguinem et aquam®
quæ de latere Christi profluxerunt.
270. — Inclinationes etiam6 factæ a sacerdote significant7
Christi obedientiam ad Patrem ex qua mortem sustinuit.
271. — Tacita etiam locutio exprimit consilium Judæorum
1. Ed. « ad eucharistiam consecrandam ». — 2. Ed. ad. « principaliter ». —
3. Ed. « signandum ». — 4. α ad. « et », γ ad. « vel ». — 5. α om. « et aquam ». —
6. y « autem ». — 7. Ed. « signant ».

mortem Christi machinantium, vel discipulorum qui palam
Christum confiteri non audebant.
272. — Quid autem fractio significet, dictum est (q. 1, 145-8).
273. — Quia autem commixtio corporis et sanguinis unionem
animæ et corporis significat, ideo illa crucis signatio quæ fit super
illa verba : « Pax Domini », magis pertinet ad resurrectionem quæ
virtute Trinitatis et tertio die facta est.
274. — Quod autem quinquies se sacerdos ad populum convertit
significat quod Dominus die resurrectionis quinquies se manifes­
tavit. Primo Mariæ Magdalenæ, Joan., xx, 14. Secundo Petro,
Luc., ull., 34. Tertio mulieribus, Mat., ult., 9. Quarto discipulis
in Emmaus, Lucæ, ull., 15. Quinto discipulis congregatis in
unum, Joan., ult., 1.
275. — Salutat autem populum septies ad septiformem gra­
tiam Spiritus Sancti ostendendam.
276. — « Sine quibus mortalis vita duci non potest » (10b), quia
etsi possumus vitare singula, non tamen omnia.

DISTINCTIO XIII
Si Hæretici

et excommunicati hoc sacramentum conficiant

1. — Solet etiam quæri utrum pravi sacerdotes hoc sacramentum confi­
cere queant.
a. — Ad quod dici potest quod aliqui, licet sint pravi, consecrant vere,
scilicet qui intus sunt nomine et1 sacramento etsi non vita ; quia non in
merito consecrantis, sed in verbo efficitur Creatoris.
Unde Augustinus2 : « Intra catholicam Ecclesiam in mysterio corporis
et sanguinis Domini nihil a bono majus, nihil a malo minus perficitur sacer­
dote, quia non in merito consecrantis, sed. in verbo conficitur* Creatoris et
virtute Spiritus sancti. Credendum est enim quod in verbis Christi sacra­
menta conficiantur. Sicut ipse est qui baptizat, ita ipse est qui per Spiritum
sanctum suam efficit carnem et sanguinem. »
Item Gregorius4 (Decr., c. i, q. 1, cap. « Multi saecularium » ; L. 187,
516) : « Putant quidam communionem corporis minus esse sanctificatum,
si illorum fiat officio quorum vita eorum oculis videtur ignobilis. Heu quam
in magnum laqueum incidunt, ut divina et occulta mysteria plus ab aliis
sanctificata posse fieri credant, cum unus idemque Spiritus Sanctus in tota
Ecclesia invisibiliter ea mysteria et operando sanctificet, et sanctificando
benedicat ! Mysterium ideo dicitur, quod secretam et reconditam habeat dis­
pensationem. Sacrificium vero quasi sacrum factum, quia prece mystica con­
secratur pro nobis in memoriam dominicae passionis. Sacramentum est in
aliqua celebratione, cum res ita fit ut aliquid significatae rei accipiamus.
Sacramenta sunt : baptisma, chrisma, corpus : quæ ideo sacramenta dicuntur,
quia sub tegumento visibilium rerum divina virtus secretius salutem eorumdem sacramentorum operatur. Unde a secretis virtutibus vel sacris, sacra­
menta dicuntur. Panis et calicis sacramentum græce eucharistia dicitur,
latine bona gratia interpretatur. Et quid melius corpore et sanguine Christi ?
b. — Sive ergo per bonos, sive per malos ministros intra Ecclesiam dispen­
setur, sacrum tamen est, quia Spiritus sanctus vivificat; nec bonorum dispen­
satorum meritis ampliatur, nec malorum attenuatur. Hoc de corpore Domini,,
hoc et* de baptismate et chrismate sciendum est* et tenendum; quia virtus
divina secretius operatur in eis, et divina solummodo est hæc virtus sive:
potestas, non humanæ efficaciae. »
2. — Illi vero qui excommunicati sunt, vel de hæresi manifeste notati,
non videntur hoc sacramentum posse conficere, licet sacerdotes sint ; quia
nemo dicit in ipsa consecratione : Offero, sed Offerimus, quasi ex persona
Ecclesiæ. Et ideo cum alia sacramenta extra Ecclesiam possint celebrari,
de hoc non videtur.
a. — Quod etiam Augustinus tradere videtur, dicens : « Recolite nomen
et advertite veritatem l Missa enim dicitur, eo quod caelestis missus ad conse­
crandum vivificum corpus adveniat, juxta dictum sacerdotis dicentis : « Om­
nipotens Deus, jube hæc perferri per manus sancti angeli tui in sublime
altare tuum, etc. » Idcirco, nisi angelus venerit, Missa nequaquam jure
vocari potest.

τ

1. Quar. om. « et ». —· 2. Paschasius, / de corp, et sang. Dom., c. 12 ; L. 150, 1310 ;
cf. etiam Decret, caus. 1, q. i, can. « Intra catholicam » ; L. 187, 513. — 3. Quar. « perfi­
citur ». — 4. Ex Isidoro, VI Etymol ., c. 19. n. 38 ; L. 82, 255. — 5. Quar. « etiam ». —
6. Ed. om. « est :.

b. — Numquid enim si hoc mysterium hæreticus ausus fuerit usurpare,
angelum de cælis mittit Deus oblationem ejus consecrare ; maxime cum
eisdem per Prophetam comminatus sit, dicens (Malach., ii, 2) : « Maledicam
benedictionibus vestris » ? Quod si benedictionibus eorum se asserit male­
dicturum Veritas, quid erit de hostia ? Ergo dicemus illam posse benedici
ab illo quem scimus a Deo fore maledictum cum sua benedictione ? Si enim
Deus maledixerit benedictionibus hæreticorum1, et simoniacus benedixerit,
quis eorum prævalebit ? Numquid benedictio maledicti ad nihilum poterit
redigere verba verissima comminantis Dei ? »
Gregorius (ubi supra ad finem). « Maledicam benedictionibus vestris »
id est quæ meis2 benedictionibus possidetis vel quicquid a vobis benedicetur
vel quoniam non benedicunt sanctis ex vero corde, vel quia quæ inique agunt3
benedicuntur ab eis adulanturque peccatoribus, dummodo divites sint. »
Hieronymus (in Mal. n, 2 ; L. 25, 1553) : « Maledicam benedicen­
tibus vos4 », id est quicquid a vobis benedicetur per me erit maledictum3, et
in expositione sacri eloquii ut auditoribus placeat aliquid fingit, sua verba
Icquitur, non Dei. Qui autem in verbis Dominicis aliter quam is qui pro­
tulit senserit, etsi sub alio intellectu, tamen aedificationem charitats tendit,
Domini sunt verba quæ dicit. »
Ex his colligitur quod hæreticus a catholica unitate® præcisus nequeat
hoc sacramentum conficere, quia sancti angeli qui hujus mysiterii cele­
brationi assistunt, tunc non adsunt quando hæreticus et simorniacus hoc
mysterium temerarie celebrare præsumit. Non enim dubitari licet ubi
corporis Domini7 et sanguinis mysteria geruntur, supernoum civium
adesse conventus.
3. — In hujus autem mysterii expletione sicut formam servari, ita ordi­
nem haberi, scilicet ut sit sacerdos, et intentionem adhiberi oportet, ut
illud facere intendat.
Si® non credit de illo mysterio, sicut veritas habet, numquid potest
intendere illud conficere ? Et si non intendit, numquid conficit ?
Aliqui dicunt, etiam non recte de illo mysterio sentientem posse inten­
dere, non quidem illud conficere, quod jam esset recte crederè sed id agere
quod geritur ab aliis dum conficitur, et sic adhibetur intentio ; et si inten­
tio dicatur deesse conficiendi illud mysterium, tamen ex quo intendit ea
dicere et agere quæ ab aliis geruntur, impletur mysterium.
4. — Illud etiam sane dici potest quod a brutis animalibus corpus Christi
non sumitur etsi videatur. Quid ergo sumit mus, vel9 quid manducat ?
Deus novit hoc10.
5. — De hoc cælesti mysterio aliqua perstrinximus a catholicis fideliter
tenenda. Qui enim his contradicit, hæreticus judicatur.
Quid faciat hæreticum et quid

sit hæreticus

6. — Ne autem ignores quid faciat hæreticum vel quid sit hæreticus,
audi breviter quid inde sancti Doctores tradant.
Hilarius ait (lib. II De Trinit., n. 3 ; L. 10, 51) : « Extiterunt plures qui
caelestium verborum simplicitatem non veritatis ipsius absolutionem susce­
perunt11, aliter interpretantes quam dictorum virtus postularet. De intelligentia enim hæresis, non de scriptura est ; et sensus, non sermo fit crimen. »
Idem in VIII (lib. n. 38 ; L. 10, 231) : « Intelligentiæ sensus in crimine
est. »
1. Quar. om. « benedictionibus hæreticorum ». — 2. Ed. « in eis ». — 3. Ed. « aguntur »'
— 4. Quar. « benedictionibus vestris ». — 5. Quæ sequuntur om. Quar. — 6. Ed. « fide »·
— 7. Quar. » dominici ». — 8. Quar. « Sed si ». — 9. Quar. om. « vel ». — 10. Quar
om. « boc ». — 11. Quar. « susciperent ».

Hieronymus1 dicit quod « ex verbis inordinate prolatis incurritur hæresis. »
Augustinus (De utilitate credendi, c. 1, η. 1 ; L. 42, 65) definiens quid sit
hæreticus, ait : « Hæreticus est qui2 alicujus temporalis commodi, et maxime
gloriæ principatiisque sui gratia, falsas ac3 novas opiniones gignit vel
sequitur. »

DIVISIO TEXTUS

7. — « Solet etiam quæri utrum pravi sacerdotes etc.4 » (1).
Postquam determinavit Magister de sacramento eucharistiæ,
hic determinat de ministris hujus sacramenti.
Et dividitur in partes duas. In prima determinat proposi­
tum. In secunda epilogat, ibi : » De hoc cælesti mysterio, etc. » (5).
Prima in duas. In prima ostendit quis possit consecrare et
dispensare hujusmodi sacramentum ; in secunda quis possit
sumere, ibi : « Illud etiam sane dici potest etc. » (4).
Prima in duas. In prima inquirit utrum potestas consecrandi
per peccatum a ministro tollatur. In secunda ostendit quæ
requiruntur in ministro ad hoc quod sacramentum consecrare,
possit, ibi : « In hujus autem mysterii etc. » (3).
Prima in duas. In prima inquirit utrum malus sacerdos possit
consecrare ; in secunda, utrum ab Ecclesia præcisi, ibi : « Illi
vero qui excommunicati sunt, etc. » (2).
« De hoc cælesti mysterio etc. » (5). Hic epilogat.
Et circa hoc duo fait. Primo ponit epilogum. Secundo ex inci­
denti determinat quid faciat hæreticum, ibi : « Ne autem ignores,
quid faciat etc. * (6).
Hic est duplex quæstio.

Prima de ministro consecrante.
Secunda de hæresi.

QUÆSTIO I
Circa primum quæruntur tria.

Primo,' quis possit consecrare.
Secundo, de ritu consecrandi.
Tertio, de dispensatione sacramenti.
1. Lyhanus, in Os. II, 16.— 2. Ed. ad. « pro ». — 3. Ed. « aui». — 4. Ed. om.
« utrum pravi sacerdotes, etc. ».

ARTICULUS I

[III q. 72, a. 2 ; q. 82, a. 1.]

8. — AD PRIMUM SIC PROCEDITUR. Videtur

quod

ETIAM LAICUS POSSIT CONSECRARE.

1. Consecrare enim sacerdotis est. Sed omnis laicus, si sit
bonus, sacerdos est ; quia, ut dicit Chrysostomus (in Mai. op.
imperf. hom. 43 ; G. 56,876), « omnis sancias, sacerdos esi * ; et
omnibus fidelibus dictum est, I Petr., n, 9 : « Vos eslis ggnus
electum, regale sacerdotium ». Ergo bonus laicus potest consecrare.
2. Præterea. Homo non potest consecrare virtute propria,
sed virtute Dei. Sed bonus laicus magis est particeps diVinæ
virtutis quam malus sacerdos. Ergo magis potest bonus laicus
consecrare quam malus sacerdos.
3. Præterea. Magis est sumere sacramentum quam conlieere,
quia hoc ad illud ordinatur. Sed bonus laicus potest sumere
sacramentum. Ergo et consecrare.
9. — SED CONTRA. Hoc sacramentum offertur ad reconci­
liandum nos Deo, quod est officium mediatoris. Cum ergo sacer­
dotis tantum sit medium esse inter Deum et populum, soli
sacerdotes hoc sacramentum conficere possunt.
10. — Præterea. Bonitas virtutis non est manifesta, quia» nemo
scit utrum sit dignus odio vel amore », Eccle., ix, 1 ; et præcipue
alteri nota esse non potest. Si ergo potestas consecrandi sequatur
bonitatem personæ, non poterit esse notum quando consecra­
tum sit vere, et quando non ; et ita erit deceptio in sacramentis.

[II]
[III, q. 72, a. 2 ; q. 82, a. 1.]

11. — ULTERIUS. Videtur quod solus Episcopus possit
CONSECRARE.
1. Quia in qualibet republica principi debetur actus nobilis­
simus, sicut etiam Commentator dicit in XI Meta. Sed suminus
in nostra hierarchia est Episcopus, ut Dionysius dicit [De
Eccles. Hier., c. 5, p. 1, n. 5 ; G. 3,506). Ergo cum consecrare sit
summus actus nostræ hierarchiæ, hic actus sibi soli debebitur1.
2. Præterea. Secundum Dionysium (loco cit., n. 6), perficere
est tantum Episcopi. Sed secundum ipsum, eucharistia est
1. Ed. « debetur » ; e « soli Episcopo debetur », contra αβγ&η.
COMMENT. IN LIB. SENTENT. - IV. ---

perfectivam virtutem habens. Ergo solus Episcopus potest
consecrare.
3. Præterea. Majus est consecrare corpus Christi quam con­
secrare altare vel benedicere virgines. Sed illa reservantur solis
episcopis. Ergo multo fortius consecratio corporis Domini.
12. — SED CONTRA est communis usus Ecclesiæ et cano­
num institutio qui docent potestatem consecrandi et baptizandi
Episcopis et sacerdotibus esse communem.
[III]
[Infra, Expos. Lil. ; d. 19, 60; III, q. 74, a. 9, ad 2 ; q. 82, a. 5;
Quodl. XII, q. 11, a. 1.]

13. — ULTERIUS. Videtur

QUOD HÆRETICI ET SCHISMATICI

ET EXCOMMUNICATI CONSECRARE NON POSSINT.

1. Quia, sicut dicit canon, c. 24, q. i, cap. « Audivimus »
(L. 187,1265) « quicumque ab unitate Ecclesiæ fuerit alienus,
execrare potest, consecrare non valet. » Augustinus (L. II contra
Crescon. c. 12 et 13 ; L. 43,474) etiam dicit quod extra Eccle­
siam non est locus veri sacrificii. Sed omnes prædicti sunt extra
Ecclesiam. Ergo non possunt consecrare.
2. Præterea. Hoc sacramentum pollui non potest. Sed secun­
dum Hieronymum {In Aggæum, c. 2 ; L. 25,1409), hæretici
panem pollutum comedunt. Ergo verum sacrificium non habent.
Ergo non consecrant.
3. Præterea. Hoc sacramentum est unionis Ecclesiæ, unde et
communio dicitur. Sed omnes prædicti hac unione carent. Ergo
consecrare non possunt.
14. — SED CONTRA. Sacerdos habet potestatem conse­
crandi ex ipso charactere. Sed character manet in ipso hæretico,
schismatico et excommunicato. Ergo possunt consecrare.
15. — Præterea. Qualitas personæ non exigitur nisi ad actum
proprium personae. Sed consecratio non est actus personalis
ipsius sacerdotis, sed Dei cujus verbis consecrat. Ergo non
impeditur propter propriam qualitatem.

[IV]
[III, q. 82, a. 8 ; Quodl. XII, q. 11, a. l.J

16. — ULTERIUS. Videtur

QUOD DEGRADATUS NON POSSIT

CONSECRARE.

1. Nullus enim consecrare potest qui non habet potestatem
consecrandi. Sed degradatus non habet potestatem consecrandi,

quamvis habeat potestatem baptizandi, ut dicit canon, i, q. i,
cap. « Quidam1 » (L. 187,525). Ergo non potest consecrare.
2. Præterea. « Ex eisdem, fit res el corrumpitur » secundum
Philosophum in II Elh. (/?1. 1104b, 7 ; 1. 1, n. 252). Sed aliquis
ex potestate episcopi accipit posse consecrare. Ergo quando ab
ipso degradatur, videtur quod hoc posse amittat.
3. Praeterea; Habens ordinem sacerdotalem non relinquitur
puniendus judicio saeculari. Sed degradatus relinquitur. Ergo
non habet ordinem. Ergo non potest consecrare.
17. — SED CONTRA. Si degradatus reconciliatur, non iterum
ordinatur. Ergo ordinem non amisit. Ergo consecrare potuit.
18. — Præterea. Hoc idem probatur per indelebilitatem cha­
racteris, ut supra.
19. — Utrum autem malus sacerdos vel Angelus possit
consecrare, eadem ratio est quæ et de baptizatione, et2 ideo
quæratur supra, d. 53.

[V]
[ΙΙΙ, q. 82, a. 6.]

20. — ULTERIUS. Videtur quod Missa mali sacerdotis
NON MINUS VALEAT QUAM BONI.
1. Quia, sicut dicit Augustinus4 (in lib. De corpore Christi,
c. 12 ; L. 150,1310) : « In mysterio corporis et sanguinis Domini
' nihil a bono majus, nihil a malo minus perficitur sacerdote. »
2. Præterea. Baptismus datus a bono ministro nihil melius
valet quam datus a malo. Ergo nec Missa a bono sacerdote vel
malo dicta.
21. — SED CONTRA. Melius est quod est fructuosius. Sed
Missa boni sacerdotis est fructuosior, quia ejus oratio magis
exauditur. Ergo est melior.

22. — RESPONSIO. Dicendum AD PRIMAM QUÆSTIONEM
quod ordo Ecclesiæ derivatus est ab ordine cælestis hierarchiæ.
Unde sicut in angelis diversis ordinibus diversi actus debentur,
ita et in Ecclesia militante ad diversos actus diversi ordines
applicantur, sicut etiam et in corpore diversa membra diversa
habent officia, cui corpus mysticum similatur, ut patet I Cor.,Jiii.
, 23. — Ordines autem Ecclesiæ distingui non possunt per
diversitatem interioris bonitatis, quia ignota est et indeterminati
sunt gradus ejus.
1. Ed. « Quod quidam ». — 2. Ed. om. « et ». — 3. β « d. 6 ». — 4. Paschasius.

24. — Et quia bonitas vel virtus alicujus non ordinatur ad
hoc quod aliquis aliquid possit, sed ad hoc quod bene faciat
illud quod potest ; habitus enim virtutum non sunt potentiæ,
sicut1 Philosophus (II Eth. β4. 1106a,6 ; 1. 5, n. 303), probat2;
ideo quod unus possit actum quem alius non potest, non con­
tingit ex diversitate bonitatis vel malitiæ, sed ex potestate
suscepta3 quam habet unus et non alius4 ; ideo, quia laicus
potestatem consecrandi non accipit, sua bonitas quaniacumque
sit\ non juvat eum ad hoc quod consecrare possit.
25. — AD PRIMUM ergo dicendum quod omnis bonus homo
dicitur esse sacerdos mystice ; quia scilicet mysticum sacrificium5
Deo offert seipsum, scilicet « hostiam viventem Deo », Rom., xn, 1.
26. — Ad secundum dicendum quod laicus bonus fit particeps
dominicæ virtutis ad bene agendum hoc quod poterat prius ali­
quo- modo facere, non autem ad hoc quod possit hoc per virtu­
tem quod® prius non poterat.
27. — Ad tertium dicendum quod, quamvis acceptio sacra­
menti sit major in fructu, tamen consecratio est major in potesstate. Unde non oportet quod qui potest accipere, possit consecrare.
28. - AD SECUNDAM QUÆSTIONEM dicendum quod
potestas consecrandi non solum Episcopis, sed etiam sacerdo­
tibus collata est ; quia ordo sacerdotis est medius inter Episco­
pum7 et populum. Unde sicut in angelica hierarchia illumina­
tiones ad inferiorem ordinem mediante superiore perveniunt, ita
omnia sacramenta quæ communiter toti populo dispensantur,
per sacerdotes conferuntur ; et hujusmodi sunt omnia quæ
non collocant in aliquo statu vel gradu super alios.
29. — Et quia eucharistia est hujusmodi, ideo non solum per
Episcopos, sed etiam per sacerdotes dispensatur et consecratur.
Est etiam alia ratio, ut sit frequentior memoria dominicæ
passionis et magis subveniatur vivis et mortuis ex majori fre­
quentia sacramenti.
30. — AD PRIMUM ergo dicendum quod, licet iste actus
sit matrimus in se, non tamen est maximus quantum ad consti­
tuendum in ordine Ecclesiæ ; quia per sumptionem hujus sacra­
menti non constituitur aliquis in gradu vel statu altiori inter
membra Ecclesiæ, sicut fit per ordinem. Et ideo non oportet
quod ille actus solis Episcopis reservetur.
31. — Ad secundum dicendum quod « in rebus ordinatis, ita
est quod semper inferior participat aliquid de perfectione superioris»,
1. aeq < ut ». — 2. αη ad. « et ». — 3. a« accepta ». —4. α N. ad. «et». — 5. a «sa­
cerdotium >. — 6. a « quam ». — 7. y « Episcopos. ».

ut Dionysius dicit (De Eccl. Hier., c. 6, p. 3 ; G. 3, 534) ; et hoc
modo est in connexione caelestis hierarchise, ut in II lib. d. 9
(q. 1, a. 6) dictum est.
32. — Et ideo, quia ordo sacerdotis continuus est ordini
Episcopi, participat etiam aliquid de perfectiva virtute quantum
ad illam perfectionem qua quis in seipso perficitur ; non autem
quantum ad1 perfectionem qua aliquis in eminentiori gradu
constituitur, sicut est in ordine ; vel altiori officio, sicut est in
confirmatione. Et ideo sacerdos participat ab Episcopo potesta­
tem consecrandi, non autem confirmandi vel ordinandi.
33. — Et quod ipsam habeat quasi* participative3, Diony­
sius dicit (De Eccles. Hier., c. 5, p. 1, n. 5 ; G. 3,506) : quod patet4
ex hoc quod sacerdos consecrat super altare ab Episcopo conse­
crato5, et in vasis consecratis per Episcopum, ipse etiam conse­
cratus per Episcopum'*
34. — Ad tertium dicendum quod illae benedictiones non
veniunt in usum totius populi, sed aliquarum excellentium perso­
narum. Et ideo solis Episcopis reservantur.
35. — AD TERTIAM QUÆSTIONEM dicendum quod Qui­
dixerunt quod haeretici ab Ecclesia praecisi, et6 similiter
excommunicati et schismatici, quia sunt extra unitatem Eccle­
siæ, non possunt consecrare. Et hujus opinionis videtur fuisse
Magister in Littera (2).
36. — Sed quia omne illud quod per consecrationem datur
est perpetuum, ideo, sicut baptismus qui per consecrationem
datur, nunquam amittitur, quantumcumque aliquis in hæresim
labatur7 vel schisma vel excommunicationem ; ita neo sacerdo­
talis ordo aliquo modo amitti potest, ut Augustinus dicit Ad
Parmenianum (lib. II, c. 13 ; L. 43,69).
z 37. — Et quia potestas consecrandi ordinem sacerdotalem
consequitur, ut dictum est ; ideo haeretici8, schismatici et excom­
municati consecrant, quamvis ad suam perniciem, dummodo
servetur debita forma et materia et intentio quæ etiam in infi­
delibus esse possunt, ut supra d. 5 (q. 2, a. 2) de Baptismo
dictum est.
38. — AD PRIMUM ergo dicendum quod verbum canonis
intelligendum est quantum ad illos qui debitam formam non
servant, vel quantum ad execuiionem quam amittunt ; non enim
jus consecrandi habent ; et hoc solum posse dicimur in jure,
quod juste possumus.
dam

>

1. Ed. ad. « illam». — 2. Ed. om. « quasi ». — 3. y « participatione ». ·— 4. γ ad.
« etiam ». — 5. F. « consecratum ». — 6. y om. « et ». ·— 7» ayc-rç « labitur ». —
8. Ed. ad. « et ».

39. — Vel loquitur de consecratione qua ordines conferuntur ;
quia ad damnationem potius quam ad sanctificationem reci­
pientium cedit.
40. —■ Et similiter quod Augustinus dicit, quod extra Eccle­
siam non est locus veri sacrificii, intelligendum est quantum ad
effectum.; vel extra Ecclesiam, idest extra formam Ecclesiæ.
41. — Ad secundum dicendum quod dicitur panis pollutus
non in se, sed quia ipsi et seipsos polluunt consecrando et sumendo,
et alios qui ab eis sacramenta scienter accipiunt.
42. — Ad tertium dicendum quod inquantum ordinem habet,
ad unitatem Ecclesiæ perlinet, quamvis quantum ad aliud1 pos­
sit ab Ecclesia esse praecisus.

43. — AD QUARTAM QUÆSTIONEM dicendum quod degradalus, quia ordinem non amittit, potestatem consecrandi retinet ;
sed jus consecrandi sibi aufertur. Et ideo si consecrat, peccat,
tamen consecratum est:.
44. — AD PRIMUM ergo dicendum quod ille canon non
loquitur asserendo, sed quasi opponendo, ut ex circumstantia
litteræ apparet.
45. — Ad secundum dicendum quod Episcopus non dedit
ordinem, sed Deus per ministerium Episcopi ; et Deus posset
auferre, sed2 non Episcopus ; quia non est constitutus minister
auferendi ordinem, sicut conferendi ; quia propter efficaciam
consecrationis debet esse ordo perpetuus.
46. — Ad tertium dicendum quod non est essentiale ôrdini
sacerdotali quod judicio sæculari relinqui non possit, sed3 ex
privilegio indultum. Et ideo manente ordine, degradatus sua
culpa hoc privilegium amittit.
47. — AD QUINTAM QUÆSTIONEM dicendum quod de
Missa possumus loqui dupliciter : aut quantum ad id quod est
essentiale in ea, scilicet corpus Christi. El sic a quocumque dica­
tur, æqualiter bona est, quia opus operatum æqualiter4 bonum
est et virtuosum. Vel quantum ad id quod est annexum sacra­
mento et quasi secundarium. Et sic Missa boni sacerdotis melior
est, quia non solum habet efficaciam ex opere operato, sed ex
opere operante. Et ideo ceteris paribus melius est audire Missam
boni sacerdotis quam mali.
Et per hoc patet solutio ad utramque partem.

1. Ed. « aliquid ». — 2. Ed. om. α sed ». — 3. Ed. « seu » — 4. Ed. om. « æqua­
liter ».

ARTICULUS II

[I]
[III, q. 82, a. 10.]

48. — AD SECUNDUM SIC PROCEDITUR. Videtur

quod

LICEAT SACERDOTI OMNINO A CONSECRATIONE ABSTINERE.

1. Quia de beato Marco narrat Hieronymus1 quod sibi pol­
licem amputaverit, ut sacerdotio reprobus haberetur. Nec hoc
fecit nisi indignum se reputans tali sacramento. Ergo videtur
quod si omnino a celebratione abstineat ex reverentia dominici
corporis et propriæ infirmitatis consideratione aliquis sacerdos,
non peccet12.
2. Præterea. Sicut sacerdotis officium est consecrare, ita et
ligare et solvere. Sed non exigitur ut liget et solvat, nisi habeat
curam animarum. Ergo etiam a sacerdote qui non habet popu­
lum cui teneatur, non exigitur quod consecret ; et ita non peccat
omnino abstinendo.
49. — SED CONTRA est quod Ambrosius dicit : « Grave
est quod ad mensam tuam mundo corde et manibus innocentibus
non venimus ; sed gravius est, si dums peccatum metuimus, etiam
sacrificium non reddamus. » Sed primum est peccatum mortale.
Ergo et secundum.
[Π]
[III, q. 82, a. 2.]

50. ■— ULTERIUS. Videtur quod

non

possint plures

SIMUL EAMDEM HOSTIAM CONSECRARE.

1. Quia plurium agentium sunt plures actiones, maxime
quando unusquisque sufficit ad agendum. Sed unus sacerdos
tantum potest consecrare. Ergo si plures simul consecrent, sunt
plures consecrationes super eamdem hostiam ; et ita fit injuria
sacramento.
2. Præterea. Unus dicens verba, virtute verborum consecrat.
Sed quod factum est, fieri non potest ; quia quod est, non fit.
Ergo alii nihil faciunt. Ergo superfluum est quod dicunt verba4.
51. — SED CONTRA est consuetudo quarumdam Ecclesia­
rum, in quibus novi sacerdotes simul Episcopo concelebrant.

1. Sic in veteri prologo Super Marcum, Hieronymo ex «rrore adscripto. —
2. Ed. « peccat ». — 3. a ad. « non ». — 4. Ed. om. « verba ».

[HI]
[III, q. 83, a. 2.]

52. — ULTERIUS. Videtur quod non debeat quotidie
Missa in Ecclesia celebrari.
1. Quia in Missa recolitur dominica passio. Sed Ecclesia
celebrat memoriam dominicæ passionis semel in anno. Ergo non
pluries debet in Ecclesia Missa dici.
2. Præterea. In die Parasceves agitur memoria dominicæ
passionis, nec tamen tunc consecratio fit. Ergo multo minus
deberet fieri in aliis diebus.
3. Praeterea. Aliquibus diebus celebratur hoc sacramentum
pluries una die solemniter in Ecclesia, sicut patet in festo Nati­
vitatis et multis aliis diebus. Ergo videtur quod aliquando
deberet prætermitti.
53. — SED CONTRA. Sacramenta Ecclesiæ debent magis
assiduari quam sacramenta veteris legis1. Sed quotidie in veteri
lege offerebatur sacrificium. Ergo multo fortius debet in nova
lege fieri.
54. —■ Præterea. Panis hujus sacramenti dicitur quotidianus.
Sed non nisi quia quotidie consecratur. Ergo quotidie consecrari
debet.
[IV]
[III, q. ?3, a. 2.]

55. — ULTERIUS. Videtur quod hora vespertina de­
Missa celebrari.
1. Quia « Christi actio nostra est instructio » (d. 15, 556). Sed
ipse Christus hoc sacramentum fecit in cœna hora serotina.
Ergo et tali hora deberet fieri.
2. Præterea. Secundum canones ordines sunt celebrandi circa
vespertinam horam. Sed ordines sacri non celebrantur sine Mis­
sarum solemniis. Ergo debet Missa vespertina hora celebrari.
beat1

I

56. — Item. Videtur quod post mediam noctem.
3. Quia tunc dies secundum Ecclesiæ computum incipit.
57. — Item. Videtur quod tantum in hora sexta.
4. Quia in8 illa hora Dominus passus est, cujus passionis hoc
sacramentum est memoriale.

1. Ed. « Sacramentum Ecclesiæ deberet magis assiduari quam sacramentum veteris
legis ». — 2. Ed. « deberet ». — 3. a N. om. « in ».

[V]
[Infra, d. 24, q. 2, a. 2, ad 9 ; III, q. 83, a. 3.]

►

58. — ULTERIUS. Videtur quod

non oporteat in loco

SACRO CELEBRARI.

;

:
f

1. Quia sicut hoc sacramentum non est necessitatis, ita nec
confirmatio. Sed confirmatio potest conferri in loco non sacro.
Ergo et hoc sacramentum non oportet quod in loco sacro conficiatur.
59. — Item. Videtur quod non oporteat esse altare de
LAPIDE.

;
»

>

2. Quia sacrificia veteris legis fuerunt sacrificii hujus figura.
Sed ad veteris legis sacrificia altare fiebat de lignis sethim, ut
patet Exod., xxv, 10 ; et iterum de auro, ut patet III Reg., vu,
48 ; et iterum de terra, ut patet Exod., xxvi. Ergo et in nova
lege non solum de lapide oportet quod fiat.
60. — Item. Videtur quod in pannis âERicis debeat
consecrari.
3. Quia panni illi sunt pretiosiores. Ergo ad reverentiam sacra­
menti magis eis debemus uti.
61. — Item. Videtur quod in calice dr petra possit
celebrari.
4. Quia calix significat sepulcrum Christi. Sed illud sepulcrum
fuit de petra. Ergo et calix de petra debet fieri.
De indumentis autem sacerdotalibus dicetur in trac­
tatu de ordine (d. 24, q. 1, a. 3).

[VI]
[III, q. 83, a. 3.]

62. — ULTERIUS. Videtur quod aliquù prædictorum
omisso non sit consecratio.
1. Quia, sicut dicit Dionysius, 3 cap. Cæl. Hitf. (η. 2; G. 3,

166) « operationes hierarchicæ ordinantur secundum divinas leges ».
Sed ille qui praetermittit ritum ab Ecclesia institutum, non
sequitur divinas leges quæ per patres nobis positæ sunt. Ergo
,talis non consecrat, cum consecrare sit actus hj«rarchicus, quia
est actus ordinis.
2. Præterea. Totus ritus sacramenti suam hebet significatio­
nem. Sed significatio est de essentia sacramenti.. Ergo et ritus
consecrandi. Et ita, si prætermittatur, non erit vera consecratio.
3. Præterea. Actiones spirituales magis sunt ordinatæ quam
sæculares. Sed si aliqua actio in rebus sæcularibùs, puta venditio
vel emptio vel aliquid hujusmodi, contra statuta Principum

fiat, pro nulla haberetur. Ergo et si aliquis consecraret contra
statutum Ecclesiæ, consecratio nulla est.
63. — SED CONTRA. Ea quæ sunt de essentia sacramenti,
sunt eadem apud omnes. Sed ritus sacramenti non est idem apud
omnes, nec secundum omne tempus. Ergo non est de essentia
sacramenti. Ergo sine hoc potest fieri consecratio.
64. — Præterea. In baptismo sunt quædam quæ si omittan­
tur, non reputatur sacramentum irritum, quia sunt ad solemnitatem sacramenti. Ergo et hic si omittantur illa quæ pertinent
ad solemnitatem consecrationis, vere1 consecratio erit.

65. — RESPONSIO. Dicendum AD PRIMAM QUÆSTIONEM
quod secundum Quosdam non peccat qui dimittit celebrationem,
nisi populum habeat commissum, vel ex obedientia teneatur
celebrare.
66. — Sed quia secundum Gregorium (Homil. 9 in Evang. ;
L. 76,1106) « cum crescunt dona, rationes crescunt donorum » ;
cum sacerdoti sit data potestas nobilissima, reus negligentiæ
erit, nisi illa utatur ad honorem Dei et salutem suam et aliorum
vivorum et mortuorum, secundum illud I Pelr., vi, 10 : « Unus­
quisque gratiam quam accepit, in alterutrum illam adminis­
trantes etc. »
67. — Nisi forte aliquis ex familiari Spiritus Sancti instinctu
dimittat2, sicut legitur de quodam sancto patre in Vitis Patrum
(lib. IX, c. 19; L. 74, 80), qui ordinatus nunquam postea cele­
bravit.
68. — AD PRIMUM ergo dicendum quod ille qui non habet
ordinem, potest ordinem refugere. Sed ille qui habet, tenetur
ipsum exsequi.
69. — Ad secundum dicendum quod secundum omnes, alios
actus ordinum debet homo non soli Deo, sed etiam proximis,
quia actus inferiorum sunt ad ministerium sacerdotis.
Alii3 autem actus sacerdotis, ut ligare et solvere, respiciunt
corpus mysticum ; similiter etiam docere et baptizare. Et ideo
qui non tenetur aliis vel subjectione vel prælalione, potest ab illis
actibus sine peccato cessare.
70. — Sed consecratio est actus dignior et ordinatus ad corpus
Christi verum, nec respicit corpus Christi mysticum nisi ex
consequenti. Et ideo etiam si nulli homini teneatur, tamen
tenetur Deo, ut reddat eo sacrificium acceptum ; sacerdotibus
enim præceptum est : « Hoc facite in meam commemorationem. »
(Luc. xxii, 19)

71. — AD SECUNDAM QUÆSTIONEM dicendum quod
1. γ « vera », α etiam cor. « vere » in « vera », — 2. a «dimittit». — 3. F. « al’a >

secundum morem quarumdam Ecclesiarum plures sacerdotes
Episcopo concelebrant, quando ordinantur ; ad repræsentandum
quod quando Dominus hoc sacramentum instituit et potesta­
tem consecrandi discipulis dedit, eis conccenavit, sicut Episcopus
simul cum ordinatis presbyteris celebrat.
72. — AD PRIMUM ergo dicendum quod quia intentio
requiritur ad perfectionem sacramentorum, ideo, cum omnes
habeant intentionem unam consecrationem faciendi, non esi ibi
nisi una tantum consecratio.
73. — Ad secundum dicendum quod sicut Innocentius dicit
(lib. IV de sacro Alt. Myst., c. 25 ; L. 217, 873), omnes concele­
brantes debent intentionem referre ad illud instans in quo Epi­
scopus verba profert; et sic Episcopi intentio non defraudatur,
nec aliquis ibi facit quod factum est.

74. — AD TERTIAM QUÆSTIONEM dicendum quod secun­
dum Innocentium, quinque de causis quotidie Missa in Ecclesia
celebratur.
Primo, quia oportet semper esse paratam medicinam contra
quotidiana peccata.
Secundo, ut lignum vitæ semper sit in medio paradisi.
Tertio, ut nobis quotidie Christus uniatur sacramentaliter et
nos ei spiritualiter.
Quarto, ut sit apud nos vigil2 memoria passionis.
Quinto, ut vero agno loco typici quotidie utamur ad vesperam
quem3 Judæi ad vesperam convertendi esurient, secundum illud
ps. (lviii, 15) : « Convertentur ad vesperam, etc. »
75. — AD PRIMUM ergo dicendum quod passio Christi
prout in capite contingit, semel tantum in anno repræsentatur
in Ecclesia ; sed prout in nos ejus effectus provenit, quotidie
debet repræsenlari, quia ejus effectus in nobis continuus est, et
sic repræsentatur in hoc sacramento.
76. — Ad secundum dicendum quod Ecclesia volens popu­
lum christianum circa ipsam dominicam passionem prout in
capite nostro fuit, mente occupari, statuit ut illa die non conse­
craretur corpus Christi. Ne tamen Ecclesia omnino sine corpore
Christi esset, corpus Christi præcedenti die consecratum el
reservatum sumitur; sanguis autem non reservatur propter
effusionis periculum.
77. — Nec est verum quod Quidam dicunt quod vinum ex
immissione partis hostiæ in calicem consecratur, quia transsubstantiatio non fit sine debita forma verborum ; unde post
potum illum non liceret eadem die communicare.
1. Ed. « celebrantes ». — 2. α N. « jugis ». — 3. Ed. « quoniam». — 4. α

ad.

« et ».

78. — Ad tertium dicendum quod omnis nostra actio per
Christum perfici debet. Et ideo, quando in una die occurrunt
vel diversa Dei beneficia commemoranda, de1 quibus sunt gratiæ
Deo reddendæ, vel etiam plura a Deo impetranda pro salute
vivorum et2 mortuorum, oportet quod pluries Missa in Ecclesia
celebretur, si adsit facultas ; nec ex hoc sequitur quod aliquando
debeat intermitti.
79. — AD QUARTAM QUÆSTIONEM dicendum quod com­
muniter loquendo Missa debet dici in die et non in nocte ; quia
hoc sacramentum ad tempus gratiæ pertinet, quod per diem
significatur. Rom., xm, 12 : « Nox præcessit, dies autem appro­
pinquavit. » Dies autem judicatur non solum ab ortu solis, sed
ex quo incipiunt orituri solis3 signa manifestari per aliquam aeris
illustrationem.
80. — Tamen in duabus noctibus Missa decantatur propter
privilegium illarum noctium, scilicet in nocte Nativitatis, quando
Christus natus est, ei in nocte Resurrectionis circa principium,
ut patet ex oratione, « Deus qui hanc sacratissimam noctem etc. » ;
quamvis hoc non oporteat semper observari.
81. —■ Solemnis autem Missæ celebratio tribus horis instituta
est fieri : scilicet in tertia diebus festis, in sexta diebus profestis,
in nona diebus jejuniorum ; quia in Missa recolitur mors Christi,
qui quidem hora tertia crucifixus est linguis Judæorum, hora
sexta manibus militum, hora nona expiravit.
82. — Sed quando fiunt ordines, potest Missa cantari etiam
post nonam, et præcipue in sabbato sancto, quia ordines perti­
nent ad diem dominicam ; vel etiam ut diligentior fiat præparatio,
differtur quantum differri potest ante prandium. Et ideo quando
non est dies jejunii, celebratur inter tertiam et sextam, qua hora
comeditur communiter ; sed in diebus jejunii in nona.
83. — Privatæ autem Missæ dici possunt a mane usque ad
tertiam, vel etiam usque ad nonam in diebus jejuniorum.
84. — AD PRIMUM ergo dicendum quod eadem ratio est
quare Christus hora vespertina consecravit et quare post ccenam.
Unde sicut non oportet quod imitemur eum in secundo, ita nec
in primo.
85. — Ad secundum dicendum quod hoc singulariter est in
diebus ordinum ratione jam dicta (82).
86. — Ad tertium dicendum quod in medio noctis secundum
Ecclesiam incipit dies naturalis, non autem dies artificialis in
qua solum licet celebrare.
1. αγνή « vel » N. ad. — 2. a « vel ». — 3. y om. per homot. « sed ex quo incipiunt
orituri solis ».

87. — Ad quartum dicendum quod quamvis Christus hora
sexta fuerit in cruce positus, tamen sacramentum passionis
suæ peractum est in aliis horis. Et ideo non oportet quod tunc
tantum Missa celebretur.

88. — AD QUINTAM QUÆSTIONEM dicendum quod in
hoc sacramento continetur ille qui est totius sanctitatis causa.
Et ideo omnia quæ ad consecrationem hujus sacramenti per­
tinent, etiam consecrata sunt : sicut ipsi sacerdotes consecrantes
et ministri et vestes et vasa et omnia hujusmodi. Et ideo etiam
debet in altari et in domo consecrata celebrari hoc sacramentiim.
89. — Si autem necessitas adsit, vel propter destructionem
Ecclesiarum in aliqua terra, vel in itinere constitutis, licet etiam
in locis non consecratis celebrare, dummodo habeant altare
portatile1 consecratum et alia hujusmodi quæ ad consecrationem
hujus mysterii requiruntur ; alias non licet, nisi Episcopo con­
cedente.
90. — AD PRIMUM ergo dicendum quod confirmationis
sacramentum non continet ipsum Christum. Et ideo non requi­
ritur loci sanctificatio, sicut in hoc sacramento.
91. — Ad secundum dicendum quod beatus Silvester instituit
quod altare de cetero nonnisi lapideum esset. Quia enim altare
consecrari debet, oportet esse aliquam rem fortem et non fra­
gilem, sicut est lignum vel terra, de qua fiat altare.
92. — Item quia debet esse in Ecclesia copia altarium, ut
frequentetur hoc mysterium, ideo debet esse materia communis,
non autem aurunj vel argentum vel aliquid hujusmodi, quod non
de facili possit haberi. In veteri autem lege erat tantum unum
altare ad unum tantum effectum deputatum ; et ideo nihil
oberat, si de auro fieret.
93. — Competit etiam lapis ad significationem altaris, quod
Christum significat, qui etiam per petram significatur ; I Cor.,
x, 4 : « Petra autem erat Christus ».
Sed ante tempus Silvestri, propter persecutionem non erat
fidelibus certus locus ad manendum. Et ideo habebant altare
ligneum quod facile transferretur.
94. — Ad tertium dicendum quod panni in quibus Christi
corpus consecratur, repræsentant sindonem mundam qua corpus
Christi involutum est. Et ideo sicut illa linea fuit, ita non licet
nisi in pannis lineis corpus Christi consecrare.
Linum etiam competit huic sacramento et propter puritatem,
quia ex eo panni candidissimi et facile mundabiles fiunt ; et
propter multiplicem tunsionem lini qua paratur ad hoc ut ex
1. α « portabile ».

eo flat pannus candidus, quæ competit ad significandum passio­
nem. Christi. Unde non decet1 de pannis sericis corporale et pallas
altaris esse, quamvis sint pretiosiores ; neque de panno lineo
tincto, quamvis sit pulchrior.
95. — Ad quartum dicendum quod secundum statutum
Ecclesiæ calix debet esse tantum de auro vel argento vel stagno2 ;
non- autem de ære vel aurichalco, quia ex fortitudine vini
rubiginem generaret et nauseam provocaret ; neque ex vitro
vel ex crystallo propter fragilitatem ; neque ex ligno propter
porositatem, quia imbibit liquorem immissum ; neque ex lapide,
propter ineptitudinem ; non enim oportet quod quantum ad
omnia, signa signatis respondeant.

96. — AD SEXTAM QUÆSTIONEM dicendum quod remotis
his- quæ non sunt de essentia rei, res nihilominus manet. Unde
cum. hujusmodi ritus quantum ad determinationem horæ vel
loci, vel indumentorum, non sint3 de essentia sacramenti, sed de
solemnitate, si omittantur, nihilominus consecratum est sacri­
ficium, dummodo adsint ea quæ sunt de essentia sacramenti,
scilicet ordo et intentio ex parte consecrantis, et materia et forma
ex parte consecrati.
97. — Tamen graviter peccat qui aliter facit et4 degradandus
esset.
98. — AD PRIMUM ergo dicendum quod leges divinæ quæ
pertinent ad essentialem institutionem sacramenti, si mutentur,
nihil fit, ut si alia materia esset vel forma ; secus autem est de
legibus quæ pertinent ad solemnitalem sacramenti.
99. — Ad secundum dicendum quod significatio rei sacramentalis est de essentia sacramenti ; et hoc sufficienter habetur
per. materiam. Et ideo significatio quæ superadditur in alio5
ritu, est de solemnitate, non de essentia sacramenti.
100. — Ad tertium dicendum quod sacramenta originem
habent ex institutione divina. Et ideo omissio alicujus quod sit
ab Ecclesia institutum, non potest impedire quin verum sacra­
mentum fiat. Impediret autem, si sacramenta ex institutione
Ecclesiæ efficaciam haberent, sicut actiones sæculares ex statutis6
ratificantur.

1. Ed. « deceret ». — 2. Ed. < stanno ». —- 3. α « sunt ». — 4. ay om, « et »,
sed γ suppleti € om. « et degradandus esset », contra β8η et ed. — 5. Ed.
« aliquo ». — 6. RANVP. ad. « Principum ».

ARTICULUS III

[I]
[III, q. 82, a. 3.]

101. — AD TERTIUM SIC PROCEDITUR. Videtur

quod

LAICUS POTEST1 DISPENSARE CORPUS CHRISTI.

1. Perfectio enim hujus sacramenti in materiæ consecratione
consistit, ut supra dictum est (d. 8, 15), non2 in usu sacramenti.
Sed ordinati sunt ministri sacramentorum. Ergo etsi consecratio
materiæ ad solos sacerdotes pertineat, tamen dispensatio debet
ad omnes ■ pertinere.
2. Præterea. Ab illis debet dispensari sacramentum qui cum
reverentia ipsum tractant. Sed quidam laici sunt majoris reverentiæ ad sacramentum quam etiam sacerdotes et etiam
mulieres interdum. Ergo per eos3 potest hoc sacramentum
dispensari.
3. Praeterea. Sicut sacerdotis est dispensare corpus Christi,
ita et tangere. Sed in aliquo casu licet laico tangere corpus
Christi : puta si videret ipsum in terra jacere4 et non esset
sacerdos qui tolleret. Ergo et in aliquo casu liceret ei dispensare.
102. — SED CONTRA est quod dicitur De Consecr., d. 2
(cap. : « Pervenit ad notitiam » ; L. 187, 1743), ubi inhibetur
ne etiam infirmis per laicos sacerdotes hoc sacramentum trans­
mittant.
103. — Praeterea. Ad eosdem pertinet esse ministros Ecclesiæ,
et dispensatores mysteriorum Dei, I Cor., iv, 1 : «Sic nos existimet
homo etc. » Sed laici non sunt ministri Ecclesiæ. Ergo non debent
esse dispensatores sacramentorum.

[II]
[III, q. 82, a. 3, c. et ad 1.]

104. — ULTERIUS. Videtur quod diaconus

possit dis­

pensare.

1. Quia beatus Laurentius diaconus fuit. Sibi autem commissa
fuit dispensatio dominici sanguinis, ut patet in legenda sua. Ergo
diaconus potest dispensare.
2. Præterea. Dispensatio hujus sacramenti ad populi cura1. ae « possit » contra
et ed. — 2. α « nihil ». -— 3. αβγ « eas », contra
Sci] et ed. ■— 4. ae « cadere », γ « cadentem » et ed. in margine «vel in luto jacere »
contra j3Se») et ed.

tionem1 pertinet. Sed diaconus potest habere curam animarum.
Ergo et ipse est dispensator hujus sacramenti.
105. — SED CONTRA est quod dicit canon, dist. 232 : « Non
oportet diaconum panem dare », id est corpus Christi.
[III]
[Infra,

Λ 24, q. i, a. 3, sol. 5, ad 3, 4 ; III, q. 64, a. 9, ad 3 ; q. 82, ad. 9 ; Quodl. XV
q. 8, a. 1, 2.]

106. — ULTERIUS. Videtur

QUOD ALIQUIS

POSSIT LICITE

RECtPERE DISPENSATIONEM SACRAMENTI A FORNICARIO VEL EX­
COMMUNICATO VEL HÆBETICO SACERDOTE.

1. Augustinus enim dicit (III Coni, litter. Petiliani, c. 9 ;
L. 43,353) : « Neque in homine bono, neque in homine malo aliquis
saepimenta Dei fugiaP. » Ergo potest a quolibet sacerdote hoc4
sacramentum recipere.
•2. Præterea. Virtus divina prævalet malitiæ humanae. Sed
sacramentum virtute divina continet gratiam et causât. Ergo
quajitumcumque sit malus ille qui dederit vel haereticus, conse­
quitur gratiam qui ab eo sacramentum recipit5.
3. Præterea. Iniquitas sacerdotis non potest ipsum corpus
Christi inquinare. Sed hoc sacramentum ex ipso opere operato
quod est corpus Christi, gratiam confert. Ergo etiam si aliquis
sit expommunicatus vel haereticus, sacramentum ab eo perceptum
gratiam confert.
107. — SED CONTRA est quod dicit canon 33 (« cap. Nullus
Mistam » ; L. 187,177) : « Missam non audias sacerdotis quem
scis* concubinam indubitanter habere. » Ergo peccat qui recipit
sacramentum a concubinario sacerdote.
108. — Præterea. Nullus debet recipere sacramentum præter
institutionem Ecclesiæ, quia indignus accederet. Sed aliqui
secundum institutionem Ecclesiæ sunt suspensi. Ergo non licet
ab eis sacramenta recipere.
109. — RESPONSIO. Dicendum AD PRIMAM QUÆSTIO­
NEM quod sicul in corpore naturali sunt quædarn membra
principalia per quæ virtutes et operationes vitæ a principio
vitae ad cetera membra decurrunt ; ita et in Ecclesia sacerdotes
et alii ministri sunt quasi membra principalia quibus mediantibus
sacramenta vitæ populo dispensari debent. Et ita’ laicis, quanI
*

1.1’.« animarum curam ». — 2. Ed. 93. — 3. Sic in Vecr., c. i, q. i, c. 35 ; L. 187,
498 ; sed paulo aliter in Aug. textu : « Nemo glori&tur nec in homine bono ; nemo bona
Dei fugfat, nec in homine malo a. — 4. γ om. « hoc ». — 5. αβ&ι «recepit».— 6. Ed.
« Nullus missam audiat sacerdotis quem scit... » — 7. €η et ed. « ideo ».

tumcumque sanctis, sicut nec consecratio, ita nec dispensatio
hujus sacramenti competit.
110. — AD PRIMUM ergo dicendum quod quamvis in essentia
sua sacramentum sit perfectum sine usu sacramenti, tamen per­
fectionem quantum ad effectum sine usu non habet. Et ideo
etiam usus sacramenti hujus ad dispensationem ministrorum
Ecclesin' pertinet.
,111. — Ad secundum dicendum quod in hoc sacramento ad
reverentiam ipsius non solum exigitur sanctificatio morum, sed
etiam sacramentalis sanctificatio ; quia et ipse calix in quo sanc­
titas morum esse non potest, consecratur propter reverentiam
sacramenti. Et similiter in dispensante hoc sacramentum debet
esse utraque sanctificatio. Unde et manus sacerdotis unctione
sanctificantur, sicut et calix.
Et ideo1 quia laicus hanc sanctitatem non habet, ideo non
potest hoc sacramentum dispensare.
112. — Ad tertium dicendum quod sicut baptismum conferre
competit sacerdoti ex officio, tamen laicus in casu necessitatis
non peccat baptizans ; ita tangere corpus Christi ex officio soli
sacerdoti competit ; sed in casu necessitatis potest et debeti.
2 cor­
pus Christi tangere, etiam si sit peccator, ut si in aliquo loco
immundo jaceret. ·
113. — Sed non est simile de dispensatione sacramenti, quia
receptio hujus sacramenti non est necessitatis. Unde ei qui non;
potest sacramentaliter manducare, dicendum est : « Crede et
manducasti. » (August., in Joan. tr. 26, 1 ; L. 35, 1607).
114. — AD SECUNDAM QUÆSTIONEM dicendum quod
dispensatio hujus sacramenti proprie ad sacerdotem pertinet,
eo quod ipse repræsentat Christum qui fuit mediator Dei et
hominum. Unde cum hoc sacramentum sit ad reconciliandum
nos Deo, debet3 per sacerdotem qui est mediator inter Deum et
populum, dispensari.
115. — Sed sicut sacerdos, ut dictum est (32), participat ali­
quid de virtute perfective quæ est Episcopi ; ita diaconus par­
ticipat aliquid de dispensatione hujus sacramenti. Competii
enim ei ex officio sanguinem Domini dispensare, sed non corpus ;
quia dispensator corporis oportet quod4 ipsum corpus tangat,
non autem dispensator sanguinis.
116. — Diacono autem non licet corpus Christi tangere, cum
non habeat manus consecratas5. Et ideo non debet corpus disi. Ed. om. t ideo ». — 2. β et ed. ad. « laicus », contra αγδιη. — 3. Ed .«oportel ». — 4. α « ut ». — 5. Ed. « sacratas ».

pensare nisi de mandato presbyteri vel Episcopi, vel presbytero
longe posito in casu necessitatis.
117. — Vel ideo dispensat sanguinem et non corpus, quia
per sanguinem significatur redemptionis mysterium quod a capite
Christo1 in membra diffunditur officio ministrorum — unde et
sanguini aqua quæ populum significat admiscetur ; ■—■ sed incar­
natio quam corpus Christi significat, non est humano ministerio
facta.
118. — AD PRIMUM ergo dicendum quod quamvis2 fuerit
dispensator sanguinis, non tamen legitur fuisse dispensator
corporis. Unde et adhuc hodie in quibusdam Ecclesiis sanguis,
per diaconum ministris altaris dispensatur.
119. — Ad secundum dicendum quod diaconus potest habere
curam animarum quantum ad ea quæ jurisdictionis sunt, sed
non quantum ad ea quæ sunt ordinis. Dispensatio autem sacra­
mentorum ad ordinem pertinet.

120. — AD TERTIAM QUÆSTIONEM dicendum quod si
aliquis cum peccato ad hoc sacramentum accedit, magis cedit
ei in nocumentum quam in profectum. Quicumque autem contra
ordinationem Ecclesiæ accedit, per inobedientiam peccat.
121. — Simoniaci autem et schismatici et excommunicati
ex statuto Ecclesiæ a dispensatione hujus sacramenti sunt sus­
pensi, quia sunt extra unitatem Ecclesiæ, in qua sacramenta
conferuntur.
122. — Et similiter interdictum est concubinariis sacerdotibus
propter spiritualitatem maximam quæ in hoc sacramento requi­
ritur. Unde si aliquis ab aliquo prædiclorum sacramentum susci­
piat, peccat, et sic gratiam non consequitur.
123. — Tamen differt de fornicariis et aliis prædictis ; quia
aliis non debet homo communicare in divinis scienter, quantumcumque sit occultum ; sed concubinarii sacerdotes non sunt
vitandi, nisi sint notorii.
Et dicuntur notorii tribus modis : vel3 propter sententiam,
quia convicti sunt ; vel per confessionem in jure factam ; vel
per rei evidentiam, sicut quando est ita manifestum quod nulla
tergiversatione potest celari.
124. — Ab aliis autem peccatoribus licet4 sacramenta recipere.
125. — AD PRIMUM ergo dicendum quod inquantum est
malus, non fugitur, sed propter Ecclesiæ prohibitionem.
Vel dicendum quod Augustinus dicit quod sacramenta non
sunt fugienda, quia cognoscendum est etiam ab eis verum
perfici sacramentum.
1. Ed. « Christi ». — 2. y ad, « beatus Laurentius. — 3. y «scilicet».— 4. α « li
citum est ».

126. ■— Ad secundum dicendum quod quamvis sacramentum
virtutem suam non amittat, tamen in eo qui indigne accedit
\ contra obedientiam Ecclesiæ faciens, effectum non habet.
\ Et similiter dicendum ad tertium.

QUÆSTIO II
Deinde quæritur de hæresi.

Et circa hoc quæruntur tria.
Primo, quid faciat hæreticum.
Secundo,- utrum hæresis sit majus peccatum aliis.
Tertio, utrum hæretici sint tolerandi.
ARTICULUS I
[II-II, q. 10, a. 5 ; q. 11, a. 12 ; q. 104, a. 1, ad 1.]

127. — AD PRIMUM SIC PROCEDITUR. Videtur

quod

HÆRESIS NON DICAT PERVERSITATEM FIDEI.

ί1

1. « Hæresis enim, ut dicit Isidorus (1. VIII Etymol., c. 3 ;
L. 82, 296), idem est quod divisio ». Divisio autem unioni ορρο­
nitur. Unio autem fit per caritatem, quia « amor est unitiva virtus »,
ut dicit Dionysius (De div. nomin., c. 4, n. 15 ; G. 3,714). Ergo
hæresis non pertinet ad perversitatem fidei, sed magis ad perver­
sitatem odii.
2. Præterea. Schisma divisionem importat, et ita videntur
schismatici hæretici esse. Sed schismatici non semper habent
perversitatem fidei. Ergo hæresis non consistit in perversitate
fidei.
3. Præterea. Simoniaci non errant in fide. Sed tamen simo­
niaci sunt hæretici ; quia, dicit Gregorius in Regislro1 (lib. IX,
ep. 106 ; L. 77,1029) : « Qui per pecuniam ordinatur, haereticus
promovetur. » Ergo hæresis non importat errorem in fide.
4. Præterea. Superstitio religioni opponitur, non fidei. Sed
hæresis superstitio dicitur. Ergo non pertinet ad fidei perver­
sitatem, sed magis ad perversitatem religionis.
5. Præterea. Hieronymus (6) dicit quod « ex verbis inordi­
nate prolatis incurritur hæresis. » Sed fides non consistit in
verbis oris, sed in assensu cordis. Ergo hæresis non dicit per­
versitatem fidei.
6. Præterea. Multa sunt de his quæ ad fidem pertinent in
quibus sunt contrariæ opiniones ; et sic oportet alteram earum
1. Decr., c. i, q i, c 4 et 5 ; L. 187, 480.

esse falsam ; nec tamen aliqua judicatur hæretica. Ergo tota
ratio hæresis non consistit in fidei perversitate.
7. Præterea. Judæi habent perversam fidem, nec tamen
haeretici dicuntur. Ergo omnis hæresis non consistit in perversi­
tate fidei.
8. Præterea. Multi habent perversam fidem qui non habent
novam opinionem, sicut Manichæi. Sed habere novam opinio­
nem est de essentia hæresis, sicut patet per definitionem Augus­
tini (6). Ergo, etc.
9. Præterea. Multi habent perversam opinionem in iis quæ
sunt fidei, qui ex hoc nullum commodum temporale sperant.
Sed hoc est de essentia hæresis, ut per Augustinum patet.
Ergo, etc.
128. — SED CONTRA. Hæresis est peccatum. Ergo alicui
virtuti opponitur. Sed nulla cognitio inter virtutes computatur
nisi fides. Ergo cum hæresis ad cognitionem pertineat, ut ex
definitione Augustini patet (6), videtur quod hæresis sit per­
versitas fidei.
129. — Præterea. Hoc patet ex communi usu loquendi.
130. — RESPONSIO. Dicendum quod nomen hæresis græcum
est, et divisionem1 importat secundum Isidorum (lib. VIII
Etym., c. 3 ; L. 82,266). Unde et hæretica divisiva dicuntur.
Et quia in electione fit divisio unius ab altero, electio prohæresis
dicitur in I Elh.2 (al. 1094a, 2 ; 1. 1, n. 1).
Divisio autem contingit alicui parti per recessum a toto.
131. — Prima autem congregatio quæ est in hominibus, est
per viam cognitionis, quia ex hac omnes aliæ oriuntur. Unde et
hæresis consistit in singulari opinione præter communem opi­
nionem. Unde et Philosophi qui quasdam positiones habebant
præter communem sententiam aliorum, sectas vel hæreses
proprias constituebant.
132. — Sed quia nullus denominatur ab eo quod inest sibi
imperfecte, sed solum quando confirmatur in illo : sicut non
dicitur iracundus cui inest passio iræ, sed qui passibilis est de
facili ab ea ; neque qui habet dispositionem3 dicitur sanus ;
ideo neque hæreiicus nominatur nisi qui in singulari opinione
firmam habel stabilitatem. Unde etiam competit ei nomen hære­
sis, secundum quod in electionem sonat ; quia quod in elec­
tione4 fit, quasi ex habitu firmato procedit.
Competit ei etiam nomen « hæresis », secundum quod latinum
est, ab hærendo dictum ; quia suæ opinioni vehementer inhæret.
133. — Et quia congregatio corporis mystici per unitatem
1. Ed. «electionem». — 2. Ed. «ut patet IXMetaph». — 3. α ad. «ad sanitatem».
— 4. N. « per electionem ».

r/

>
I

I

U
i'

\

DISTINCTIO XIII, QUÆST. II, ART. I

565

\ veræ fidei primo constituitur, ideo hæreiicus secundum nos dici\ tur qui a communi fide, quæ catholica dicitur, discedit, contrariæ
\opinioni vehementer inhærens per electionem.
134. — AD PRIMUM ergo dicendum quod amor facit completam unionem ; sed principium unionis est ex cognitione. Et
ideo divisio quae est in fide hæresim constituit.
135. — Ad secundum dicendum quod schisma importat divi­
sionem oppositam caritatis unioni. Dicuntur enim schismatici
qui concordiam non servant in Ecclesiae observantiis, ut Eccle­
siæ prælatis obediant, volentes per se Ecclesiam constituere
singularem. Et1 isti in principio perversum dogma non habent,
sed ab Ecclesiæ fundamento recedentes in vaniloquium vertuntur, et perversum dogma2 aliquod confingunt, et sic in fine in
hæresim labuntur. Unde Hieronymus dicit (in Exposil., Episl.
ad Tit., c. 3, 10 ; L. 26,598), quod hæresis et schisma differunt,
sicut genus et species.
136. — Ad tertium dicendum quod simoniaci quandoque
dicuntur per similitudinem hæretici ; quia sicut hæreticus contra
fidem sentit, ita simoniacus operatur ac si contra fidem sentiret,
dum pretio sacra vult adipisci vel dare, ac si æstimaret donum
Spiritus Sancti pecunia possideri.
137. — Ad quartum dicendum quod fides est primum eorum
quæ ad religionem requiruntur, quia omnis3 religio, sive cultus
Dei, est quædam fidei protestatio. Et ideo veritas fidei dicitur
veritas quæ secundum pietatem est, Tit., i. Ideo etiam ea quæ
hæresis sunt, ad superstitionem pertinent.
138. — Ad quintum dicendum quod fides principaliter con­
sistit in corde et primo, sed secundario in ore ; quia « corde credi­
tur ad justitiam, ore confessio fit ad salutem » ; Rom., x, 10. Et
similiter hæresis principaliter consistit in corde, secundum quod
Hilarius dicit4 : « Intellectivæ sensus in animo est sed secundario
in ore ». Unde Hieronymus dicit (6) quod « ex verbis inordinate
prolatis incurritur hæresis >>, non quia hæresis per se in his
consistat, sed quia sunt occasio et causa erroris.
139. — Ad sextum dicendum quod in fide sunt aliqua ad
quæ explicite cognoscenda omnis homo tenetur. Unde si in his
aliquis errat, infidelis reputatur, et hæreticus, si pertinaciam
adjungat.
Si autem sunt aliqua ad quæ explicite credenda homo non
tenetur, non efficietur hæreticus in hisb errans : ut si aliquis
simplex credat Jacob patrem fuisse Abrahæ, quod est contra
veritatem Scripturae quam fides profitetur, quousque sibi hoc
1. γ « sed ». — 2. Ed. om. « dogma ». — 3. αβχδ « omnis enim », contra (ζη .—
4. Locum invenire non contigit. Ed. lib. VIII indicant. — 5. α om. « in his ».

innotescat quod fides Ecclesiæ contrarium habet ; quia non
discedit per se loquendo a fide Ecclesiæ nisi qui ille scit hoc a
quo recedit, de fide Ecclesiæ esse.
Et quia quædam sunt quæ in fide Ecclesiæ implicite conti­
nentur, ut conclusiones in principiis, ideo in his diversæ opi­
niones sustinentur, quousque per Ecclesiam determinatur quod
aliquid eorum contra fidem Ecclesiæ est, quia ex eo sequitur
aliquid contrarium fidei directe.
140. — Ad septimum dicendum quod dividi non convenit
nisi parti. Et ideo illi qui nunquam fuerunt de fide Ecclesiæ
non reputantur hæretici si perversam fidem habeant, ut Judæi
vel Pagani, quia nunquam fuerunt partes hujus totius quod est
Ecclesia.
141. — Ad octavum dicendum quod omnis opinio quæ non
habei initium a doctrina Christi quæ est fundamentum, nova
reputatur, quantumcumque secundum tempus sit antiqua.
142. — Vel dicendum quod Augustinus loquitur quantum
ad primos hæresum inventores.
143. — Ad nonum dicendum quod illi qui hæresim confingunt
de novo, constat quod aliquod commodum exspectanti saltem
principatum : volunt enim habere sequaces.
Hoc etiam in omnibus ex superbia procedit quæ est amor
propriæ excellentiæ, quod a communi via discedunt animi
levitate aut perversitate.
ARTICULUS II
[II-II, q. 10, a. 3 ; q. 20, a. 3 ; q. 34, a. 2, ad 2 ; q. 39, a. 2, ad 3 ; III, q. 80, a. 5 ;
De Malo, q. 2, a. 10 ; I Tim., c. 5, 1. 1.]

144. — AD SECUNDUM SIC PROCEDITUR. Videtur

quod

HÆRESIS NON SIT MAXIMUM PECCATUM.

1. Maxima enim peccata videntur esse principalia peccata ;
quia illud est maximum in unoquoque genere quod est princi­
pale. Sed hæresis non est principale vitium. Ergo non est maxi­
mum.
2. Præterea. Secundum Philosophum in VIII Elh. (012.
1160b, 9; 1. 10, n. 1677), pessimum opponitur optimo. Sed fides
cui opponitur hæresis, non est optima virtutum. Ergo nec hære­
sis est maximum peccatum.
3. Præterea. Illud quod excusat, non est maximum pecca­
torum. Sed hæresis vel infidelitas excusat; I Tim., i, 13 : « Sed
misericordiam consecuius sum, quia ignorans feci in increduli­
tate mea1. » Ergo hæresis non est maximum peccatum.
1. Ed. om. « mea ».

a

4. Præterea. Secundum mensuram peccati est mensura pœnæ.
Sed secundum Hieronymum1 peccatum schismatis est magis
punitum quam aliquod aliud peccatum, quia absorpti sunt a
terra, ut patet Numer., xvi. Ergo hæresis non est maximum
peccatum.
5. Præterea. Peccatum in Spiritum Sanctum est gravius
ceteris peccatis. Sed hæresis non est hujusmodi. Ergo non est
gravissimum.
145. ■— SED CONTRA. In Epistola Clementis (n. 7 ; G. 2, 42),
dicitur quod primum locum in poenis habent qui aberrant a
Deo. Sed tales sunt hæretici. Ergo, etc.
146. — Præterea. Ambrosius dicit : « Gravissime peccas, si
ignoras2. » Sed hæretici ignorantiam Dei habent3. Ergo gra­
vissime peccant.
147. — Præterea. Dionysius dicit, 3 cap. Eccles. Hier. (G. 3,
423) quod « ille qui habet participationem quamdam sacratissi­
marum consummationum, non est sequatis universaliter indocto*,
et non participanti aliquam divinarum celatarum » id est sacra­
mentorum. Sed tales sunt hæretici. Ergo alii peccatores non
sunt eis æquandi in malo.
148. — RESPONSIO. Dicendum quod unumquodque dicitur
malum quia5 nocet. Unde cum hæresis plus noceat quam aliquod
aliud peccatum, quia subvertit fundamentum omnium bonorum
sine quo nihil boni remanet, ideo hæresis est ex genere suo
maximum peccatorum, quamvis ex accidenti aliquod peccatum
possit esse gravius : sicut si multum cresceret contemptus Dei
in aliquo quod etiam ex genere suo esset veniale.
Sed « de eo quod est secundum accidens, non est curandum in
arte », ut Philosophus dicit in V Elh. (el5. 1138b, 1-2 ; 1. 17,
n. 1105).
149. — AD PRIMUM ergo dicendum quod sicut secundum
Philosophum in VII6 Elh. (ηβ. 1148b, 35 sq. ; 1. 5, n. 1377),
bestialitas ponitur extra numerum aliarum humanarum mali­
tiarum, quia humanum modum transcendit ; ita a Sanctis
ponitur hæresis extra numerum peccatorum quæ in fidelibus
inveniuntur, quasi gravius eis. Et ideo non computatur inter
vitia capitalia nec inter eorum filias, quia vitia capitalia, secun­
dum Isidorum in Glossa, Deuter., vu (L. 113, 459), signantur
1. Hieronymus ex antiquis Decret, exemplaribus ; sed in novis correctum est et
Augustino restitutum, ut c. 24, q. 1, c. « Non afferamus », L. 187, 264, patet ; II de
bapt. contra Donat, c. 6, n. 9 ; L. 43, 132. — 2. Addit Nicolai : « Vel sic potius
Glossa, quæ super illud ad Rom., II : Ignoras quod benegnitas Dei ad pœnitentiam te
adducit ? tres peccatorum gradus notat : quorum primus est dum quis sibi impuni­
tatem pollicetur ; secundus, et gravior, quia contemnit donum Dei ; tertius, et gra­
vissimus, quia ignorat se contemnere : quod sine ignorantia Dei esse non potest ».
— 3. α « dicuntur habere ». — 4. ay « in toto ». — 5. a « quod ». — 6. a « VI ».

per septem populos qui in terra promissionis non remanserunt.
Tamen si ad aliquod de septem capitalibus reduci debeat,
poterit ad superbiam reduci, ut per definitionem Augustini
in Littera (6) positam patet.
150. — Ad secundum dicendum quod verbum Philosophi
intelligendum est in his quæ non sunt ordinata ad invicem, in
quibus destructo uno non destruitur alterum.
Sed in ordinatis ad invicem destructio prioris semper est
pejor, sive illud sit melius, sive non ; quia eo remoto conse­
quentia removentur: sicut ægritudo est pejor quam cachexia1,
quamvis evexia sit melior quam sanitas.
151. — Ad tertium dicendum quod sicut fides habet aliquid
manifestum, ita et hæresis. Et quamvis ex illa parte qua habet
ignorantiam in intellectu, aliquo modo excusare2 possit, tamen
secundum quod habet duritiam in affectu ad non obediendum
primæ veritati, nihil prohibet eam esse maximum peccatorum.
152. — Ad quartum dicendum quod quamvis schisma gra­
vius fuerit punitum quantum ad novitatem pœnæ, quia3 expe­
diebat ut praelati Ecclesiæ non contemnerentur, tamen infi­
delitas est magis punita quantum ad multitudinem punitorum,
ut patet Exod., xxn, 35.
153. — Ad quintum dicendum quod hæresis, secundum quod
pertinaciam importat, species est peccati in Spiritum Sanctum
quia est impugnatio veritatis agnitæ.
ARTICULUS III
[II-II, q. 10, a. 8, ad 1 ; q. 11, a. 3 ; Quodl. X, q. 7, a. 1 ; tn Mat., c. 13.]

154. — AD TERTIUM SIC PROCEDITUR. Videtur
HÆRETICI SINT SUSTINENDI.

quod

*

1. Nihil enim debet impugnari, nisi quod est contra amici­
tiam. Sed diversitas opinionum non est contra concordiam amicitiæ, ut Philosophus in IX4 Eih. (Θ 6. 1167a, 24 ; 1. 6, 1830),
dicit5. Ergo non sunt impugnandi.
2. Præterea. Illud6 quod est necessarium, non est impedien­
dum7. Sed hæresis est necessaria Ecclesiæ, I Cor., xi, 19 . « Necesse est hæreses esse, ut qui probati sunt, manifesti fiant. » Ergo
non sunt impugnandi.
3. Præterea. Mat., χιπ, 30, Dominus præcepit8 ut zizania per­
mitterentur crescere usque ad messem. Messis autem est finis
1. Ed. < cacechia », et infra « enoxia ». — 2. α ' excusari ». —* 3. Ed. « quod ». —
4. Ed. «!>.*— 5. Ed. « innuit ». — 6. Ed. om. · Illud ». — 7. ay « impedimentum >,
ged y cor. sicut F. — 8. Ed. « præcipit ».

sæculi. Cum ergo hæretici sint zizania, videtur quod debeant
permitti crescere usque ad finem mundi.
4. Præterea. Nullus sapiens debet niti ad hoc quod consequi
non potest. Sed, sicut dicit quædam Glossa Isai., vii (Hieron.
L. 24, 105), « quamdiu stabit mundus, sapiens, saecularis el heræticus sermo dominabuntur. » Ergo non debet Ecclesia niti ad
hæresum impugnationem.
5. Præterea. Nullus credit non volens, ut dicit Augustinus
(In Joan., tr. 26, n. 2 ; L. 35, 1607). Sed hæretici in fide errant.
Ergo non sunt cogendi.
155. — SED CONTRA. I Cor., v, 6-7, Apostolus præcepit
esse exstirpandum vetus fermentum, quia totam massam cor­
rumpit. Sed hæretici Ecclesiam maxime corrumpunt. Ergo
sunt ab Ecclesia exstirpandi1.
156. — Præterea. Lupi sunt ab ovibus arcendi pastorum
officio, ut patet Joan., x, 12. Sed hæretici sunt lupi, ut patet
Act., xx2, 29. Ergo debent exstirpari.
157. — Præterea. Vita spiritualis est melior quam corporalis.
Sed homicidæ exstirpantur, quia auferunt hominibus corpo­
ralem vitam. Ergo multo amplius hæretici, qui auferunt homini­
bus spiritualem vitam.

158. — RESPONSIO. Dicendum quod hæresis est infectivum
vitium. Unde II Tim., n, 16, dicitur quod « multum proficiunt
ad impietatem et sermo eorum ut cancer serpit ». Et ideo Ecclesia
eos a consortio fidelium ezcludit, et praecipue illos qui alios
corrumpunt.
Et simplices qui de facili corrumpi possunt, ab eis sunt segre­
gati non solum mente, sed etiam corporaliter ; unde per Eccle­
siam incarcerantur3 et expelluntur.
159. — Si autem alios non4 corrumperent, possent etiam celari5.
Sed illi qui sunt firmi in fide, possunt cum eis corpore conver­
sari, ut eos convertant ; non tamen in divinis, quia excommunicati sunt.
160. — Sed judicio sæculari possunt licite occidi et a6 bonis
suis spoliari, etsi alios non corrumpant ; quia7 sunt blasphemi
in Deum, cum fidem falsam observant. Unde magis possunt
puniri juste8 quam illi qui sunt rei criminis læsæ majestatis
et illi qui falsam monetam cudunt.
161. — AD PRIMUM ergo dicendum quod Philosophus
loquitur de opinionibus speculativis tantum. Sed consensus in
1. α om. « exstirpandi ». — 2. ay « XV ». — 3. Ed. « carcerantur ». — 4. α om.
« non ». — 5. y « tollerari ». — 6. Ed. om. « a ». — 7. Ed. « qui ». — 8. Ed.
« isti ».

unitate1 fidei est principium communionis in caritate. Et ideo
dissensus in fide excludit amicitiam familiaritatis.
162. — Ad secundum dicendum quod hæresis dicitur2 neces­
saria non per se loquendo, sed per accidens, inquantum ex quo­
libet malo Deus elicit aliquod bonum ; quia secundum Augusti­
num (VII Confes., c. 19 ; L. 32, 746), Ecclesia utitur haereticis
ad probationem doctrinæ suæ, dum scilicet eorum falsa dogmata
impugnat.
163. — Ad tertium dicendum quod Dominus ideo praecepit
ut zizania non eradicarentur, ne forte simul3 cum ipsis eradi­
caretur et triticum. Et ideo hoc locum habet in illis de quibus
non constat utrum sint hæretici vel non.
164. — Ad quartum dicendum quod quamvis Ecclesia non
possit facere quin sint aliqui haeretici, tamen potest singula­
riter hunc vel illum coercere : sicut etiam omnia peccata venia­
lia vitare non possumus, tamen singula vitare nitimur.
165. — Ad quintum dicendum quod Ecclesia non persequitur
eos ut per violentiam inducantur ad credendum, sed ne alios
corrumpant, et ne tantum peccatum inultum remaneat.

EXPOSITIO TEXTUS
166. — « Qui intus sunt4 nomine etc. » (la). Dicit8 propter
schismaticos et haereticos qui secundum ipsum non possunt con­
secrare.
167. — « Et quid majus corpore et sanguine Christi ?6 »(lb).
Videtur quod7 corpus mysticum quod8 significatur per ipsum.
Et dicendum quod in his quæ sunt tantum ad significandum,
verum est quod signatum prævalet signo, non autem in9 aliis
quæ ex consequenti significant.
168. — Et ideo dicendum quod corpus Christi mysticum, si
accipiatur cum ipso capite, est melius quam corpus Christi verum,
si tamen corpus Christi verum accipiatur sine divinitate cui est
unitum ; alias non, quia Deus et omnes creaturæ non sunt aliquid
melius quam Deus tantum.
169. — Si autem accipiatur corpus Christi mysticum absque
capite, sic corpus Christi verum est nobilius.
170. — « Illi vero qui excommunicati sunt, etc. » (2).
Sciendum quod in hoc opinio Magistri discordat a communi
opinione, et ideo contrariæ opinioni adhærendum est.
171. — « Missa enim dicitur etc. » (2a).
1. aey « unitatem » — 2. αβγδ « est», contra eq et ed. — 3. αβ om. « simul»,
contra €η et ed. — 4. α « sub ». — 5. Ed. ad. « Hoc ». — 6. Ed. om. « Christi ». —
7. Ed. om. « quod ». N. « Videtur majus esse ». — 8. Ed. « quia ». ·— 9. ay « ex ».

Præter hanc rationem nominis assignat Hugo (De sacram.,
lib. II, p. 8, c. 14 ; L. 176, 472.) 1res alias rationes.
Primo, quia « Missa dicitur quasi transmissa, eo quod populus
fidelis per ministerium sacerdotis qui mediatoris vice fungitur inter
Deum et hominem, preces, vola et oblationes Deo transmittit. »
172. — Secundo « ipsa hostia sacra Missa vocari potest; quia
transmissa est prius a Patre nobis, ut scilicet nobiscum esset1,
postea a nobis Patri, ut apud Patrem pro nobis esset. »
173. — Tertio Missa ab emittendo dicitur, ut Quidam dicunt ;
quia ut sacerdos hostiam consecrare incipit, per manum diaconi
et ostiarii catechumenos et non communicantes foras Ecclesiam
niittit,
Quarta causa ponitur in Littera (2a).
174. — « Jube ergo hæc perferri per manus etc. » (2a).
Angelus sacris mysteriis interesse credendus est, non ut con­
secret, quia hujusmodi potestatem non habet, sed ut orationes
sacerdotis et populi Deo repræsentet, secundum illud Apoc., vm,
4 : « Ascendit fumus aromatum in conspectu Domini de manu
angeli, quæ sunt orationes sanctorum. » Petit ergo sacerdos ut
« hæc », id est significata per hæc, scilicet corpus mysticum, « per
manus angeli », id est ministerio angelorum, perferantur « in altare
sublime », id est in Ecclesiam triumphantem, vel in participatio­
nem divinitatis plenam ; quia Deus ipse altare sublime dicitur ;
« Exod., xx, 26 » : « Non ascendes in2 altare per gradus : id est, in
Trinitate non facies gradus.
Vel per angelum ipse Christus intelligitur, qui est magni con­
silii angelus (Isai., ix, 6, juxta 70), qui corpus suum mysticum
Deo Patri conjungit, et Ecclesiæ triumphanti,
175. — « Oblationem ejus consecrare » (2b), id est consecratam
Deo repræsentare, ut accepta sit in conspectu3 Dei quantum ad
illos qui offerunt ; quia quantum ad id quod continetur, semper
est Deo accepta.
176. — « Non maledicam benedictionibus vestris » (2b).
Hostiæ4 benedictio non est principaliter a sacerdote, sed
a Deo. Unde hæc auctoritas non est ad propositum.
177. — « Et intentionem adhiberi oportet. » (3). De intentione
idem dicendum est quod supra de Baptismo d. 6 (66-70).
178. — « Illud etiam sane dici potest, etc. » (4). Quomodo hoc
sit verum, supra d. 10 (d. 9, 61-2) dictum est. Debet autem6
ille cujus negligentia® accidit quod mus species comedat7,
secundum canones, quadraginta diebus pœnitere ; et mus si
capi potest, comburi, et cinis in sacrarium projici.
179. — Si autem amissa fuerit hostia, vel pars ejus, ut inveniri
non possit, debet viginti8 diebus pænitere.
1. a ad. « et ». — 2. ei; et ed. « ad ». — 3. αγζθι « respectu » sed γ cor. — ί. αβζθι
om. « hostiæ ». — 5. α « etiam ». — 6. Ed. ad. « hoc ». — 7. αγζθικ « comedit ».__
8. N. « triginta ». Ed. ad « duobus ».

180. — Si autem per negligentiam aliquid de sanguine stilla­
verit in tabulam quæ terræ adhæret, lingua lambetur, et tabula
radetur.
181. — Si vero non fuerit tabula, terra radetur1 et igni
comburetur et cinis in altari condetur et sacerdos quadraginta
diebus pœniteat.
182. — Si autem super altare stillaverit calix, sorbeat minister
stillam et tribus diebus pœniteat.
183. — Si super linteum altaris et ad aliud stilla pervenerit2,
quatuor diebus pœniteat.
Si usque ad tertium linteum, octo diebus pœniteat3.
Si usque ad quartum, viginti diebus pæniteat, et linteamina
quæ stilla tetigit, tribus vicibus lavet minister calice subtus
posito ; et aqua ablutionis sumatur, et juxta altare condatur.
Tutum est etiam ut pars illa lintei abscindatur et comburatur ;
et cinis in altari condatur.
184. — Si autem aliquis per ebrietatem vel voracitatem4 eucha­
ristiam vomuerit, quadraginta diebus pœniteat ; clerici, vel
monachi, sexaginta ; Episcopus nonaginta.
185. — Si autem infirmitatis causa vomuerit, septem diebus
pæniteat. Dicunt autem Quidam, quod pœna irrogata fuit ad
cautelam, ut negligentia magis caveretur ; et ideo circumstan­
tiis pensatis potest minui vel addi ad pœnam prædictam.
186. — Sed tutius est ut prædictam peragat. Debet autem
secundum Quosdam illis diebus jejunare, et a communione
cessare.
187. — Alii vero dicunt quod his diebus injungenda est pcenitentia arbitraria pensatis conditionibus personæ et negotii. Et
hoc probabilius videtur.
Et hæc de eucharistia dicta sufficiant.

1. αγ om. per homoi. « Si vero non fuerit tabula, terra radetur ». — 2. αγ « pervenit »
— 3. a om. paragrap'hum per homot. N. « novem ». — 4. N. om. « vel voricitatem »

De

pœnitentia

1. — Post hæc de pænitentia agendum est. Pœnitentia longe positis a
Deo1 necessaria est, ut appropinquent.
Est enim, ut ait Hieronymus (Ep. 130, n. 9 ; L. 22, 1115) « secunda
tabula post naufragium » ; quia, si quis vestem innocentiæ in baptismo
perceptam peccando corruperit, pœnitentiæ remedio reparare potest.
Prima tabula est baptismus, ubi deponitur vetus homo, et induitur
novus. Secunda, pœnitentia, qua post lapsum resurgimus, dum vetustas
reversa repellitur et novitas perdita resumitur. Post baptismum prolapsi
per poenitentiam renovari valent, sed non per baptismum. Licet homini
sæpius poenitere, sed non baptizari.
2. — Baptismus tantum est sacramentum, sed pœnitentia dicitur et
sacramentum et virtus mentis. Est enim pœnitentia interior et est2 pœni­
tentia exterior. Exterior, sacramentum est ; interior, virtus mentis est ; et
utraque causa salutis est et justificationis.
Utrum vero omnis exterior pænitentia sit sacramentum, vel si non
omnis, quæ hoc nomine censenda sit, consequenter investigabimus.
3. — A pænitentia coepit Joannis prædicatio dicentis (Mat., iii, 2) :
« Poenitentiam agite ; appropinquavit enim regnum cælorum. » Quod autem
præco docuit, illud3 post Veritas prædicavit, exordium sumens sermonis
a pænitentia.
4. — Pœnitentia dicitur a puniendo, qua quis punit illicita quæ commisit.
5. — Pœnitentiæ virtus timore concipitur.
Unde Isaias, xxvi, 17 : « A timore tuo Domine concepimus et peperimus
spiritum salutis. »
« Est autem poenitentia, ut ait Ambrosius (in Serm. 25, n. 1 ; L. 17, 655)
mala præterita plangere, et plangenda iterum non committere. »
Item Gregorius (Hom. 34, in Evang. η. 15 ; L. 76, 1256) « Poenitere
est anteacta peccata deflere, et flenda non committere. Nam qui sic alia
deplorat, ut alia tamen committat, adhuc poenitentiam agere aut ignorat
aut dissimulat. Quid enim prodest, si peccata luxuriæ quis defleat, et adhuc
•avaritiæ aestibus anhelat ? »
6. — His verbis Quidam vehementius inhærentes, contendunt vere
pœnitentem ultra non posse peccare damnabiliter ; et si graviter pecca­
verit, veram non præ cessisse1 poenitentiam.
7. — Quod etiam aliis muniunt testimoniis.
8. — Ait einm Isidohus (II Sent. c. 16 ; L. 83, 619) : « Irrisor est et non
pœnitens, qui adhuc agit quod pœnitet. Nec videtur Deum poscere subditus,
sed subsannare superbus. « Canis reversus ad vomitum (Prov. 26, 11) »
est pœnitens reversus ad peccatum6. Multi autem lacrymas indesinenter fun­
dunt, et peccare non desinunt. Quosdam accipere lacrymas ad poenitentiam
cerno, et affectum pœnitentiæ non habere ; quia inconstantia mentis nunc
recordatione peccati lacrymas fundunt, nunc reviviscente usu, ea quæ fleve­
runt iterando committunt. Isaias (i, 16)6 peccatoribus dicit : « Lavamini,
mundi estote. » Lavatur et mundus est qui præterita plangit, et flenda iterum
1. Quar. om. « a Deo ». — 2. Quare om. « est. ». — 3. Quar. « idem ». — 4. Ed. «per"
■cepisse ». — 5. Quar. « et pœnitens ad peccatum ». — 6. Quar. ad « de ».

non committit1. Lavatur et non est mundus, qui plangit quæ gessit, nec dese­
rit ; et post lacrymas ea quæ defleverat, repetit. »
9. — Item Augustinus2 : « Inanis est poenitentia quam sequens culpa
coinquinat. Nihil prosunt lamenta, si replicantur peccata. Nihil valet veniam
a malis poscere, et mala denuo iterare. »
10. — Item Gregorius {Pastor, p. 3, n. 30, L. 77,110) : «Qui commissa3
plangit, nec tamen deserit, pœnæ graviori se subjicit. »
11. — Item Ambrosius (lib. II De pœnit., c. 10, n. 95 ; L. 16, 520) :
« Reperiuntur qui sæpius agendam poenitentiam putant, quia luxuriantur in
Christo. Nam si vere poenitentiam in Christo agerent, iterandam postea non
putarent ; quia sicut unum baptisma, ita est una poenitentia. »
His aliisque pluribus utuntur in assertione suæ opinionis.
12. — Sed Ambrosius (in II ad Cor., II, 7 ; L. 17, 282) dicit : « Hæc
vera poenitentia est, cessare a peccato.''»
Et Idem4 {Serm. 22, in ps. 118, n. 3 ; L. 15, 1512) : « Magni profectus est
renuntiasse errori... Imbutos enim vitiis animos exuere atque emendare,
virtutis est perjectæ et cælestis gratiæ. »
a. — Et ideo sane ita definiri potest : Pænitentia est virtus vel gratia5
qua commissa mala cum emendationis proposito plangimus et odimus, et
plangenda ulterius committere nolumus ; quia poenitentia vera est in
animo dolere et odire vitia.
13. — Unde illa verba praemissa : « Poenitere est anteacta deflere et deflenda
non committere », recte sic accipi possunt, ut non ad diversa tempora, sed
ad idem referantur ; ut scilicet tempore quo deflet commissa mala, non
committat, voluntate vel opere, flenda : quod innuitur ex verbis conse­
quentibus : « Nam qui sic alia deplorat, etc. »
Hinc Augustinus ait [Enchirid., c. 70 ; L. 40, 265) : « Cavendum est ne
quis existimet infanda illa crimina qualia qui agunt, « regnum Dei non
possidebunt » (I Cor., vi, 9 et 10) quotidie perpetranda et eleemosynis quo­
tidie redimenda. In melius est enim vita mutanda, et per eleemosynas de pec­
catis præteritis propitiandus est Deus ; non ad hoc emendus quodammodo,
ut ea semper liceat impune committere. Nemini enim dedit laxamentum pec­
candi (Eccli., xv, 21), etsi miserando deleat commissa peccata, si non satis­
factio congrua negligatur ».
Item Pius Papa [Decr., de pœnit., d. 3, cap. « Nihil prodest » ; L. 187,
1598) : « Nihil prodest homini jejunare et orare et alia religionis opera agere,
nisi mens ab iniquitate revocetur. »
Qui ergo a malis sic mentem revocat ut commissa plangat, et plangenda
committere non velit, nec satisfacere negligat6, vere pœnitet. Nec ideo non
est vera pænitentia, quia forte non de proposito, sed casu vel infirmitate
peccabit.
14. — Ille autem irrisor est et non pœnitens, qui sic commissa plangit
ut plangenda voluntate vel opere committere non desinat. Ille etiam qui
post lacrymas repetit quæ flevit, lavatur ad tempus, sed mundus non
est, id est, illa7 munditia non est ei sufficiens ad salutem, quia est momen­
tanea, non perseverans.
15. — Item illud : « Inanis est pænitentia quam sequens culpa coinqui­
nat », sic intelligendum est. Inanis est, scilicet carens fructu illius pœnitentiæ quam sequens culpa non inquinat8. Illius enim fructus est vitatio
gehennæ et adeptio gloriæ. Mortificatur enim illa pænitentia et alia
1. Quar. « admittit ». —· 2. Sic Codic. et Decr., de pœnit., d. 3, c. « Inanis », L.
187, 1596 ; sed Isidoro restituendum est, apud quem legitur in lib. I Synon., n. 77 ;
L. 82, 845. — 3. Quar. « admissa ». ■— 4. Ed. « iterum ». Quar. « item ». — 5. Ed. om.
„ vel gratia ». ·— 6- Ed. « negligit ». — 7. F. « ista ». — 8. Ed. « coinquinat ».

DISTINCTIO XIV

575

anteacta bona per sequens peccatum, ut non sortiantur mercedem quam
meruerunt cum flerent, et quam haberent, si peccatum non succederet.
Sed etsi de peccato succedenti pænitentia agatur, et pænitentia quæ
præcessit, et alia anteacta bona reviviscunt ; sed illa tantum quæ ex
caritate prodierunt. Illa enim sola viva sunt, quæ in caritate fiunt. Ideoque si per sequentia peccata mortificantur, per subsequentem poeniten­
tiam reviviscere possunt. Quæ vero sine caritate fiunt, mortua et inania
generantur ; et ideo per poenitentiam reviviscere non valent.
Similiter intelligendum est illud : « Nihil prosunt lamenta, etc. » et illud :
« Nihil valet, etc. » Si enim replicantur peccata, nihil valet ad salutem vel
ad veniam in fine præcedens lamentum, quia nihil relinquitur de vitæ
munditia ; quia aut peccata dimissa redeunt, ut Quibusdam placet, cum
replicantur ; vel si non redeunt, eis tamen deletis, propter ingratitudinem
ita reus et immundus constituitur, cum adhuc in expiandis implicatur, ut
si jam deleta redirent. De hoc tamen, scilicet an peccata redeant, post
plenius agemus1.
Similiter nihil valet ad salutem obtinendam vel ad munditiam vitæ
habendam, veniam de male factis poscere, et male facta denuo iterare.
16. —■ Ita etiam intelligendum est illud quod idem Augustinus alibi
ait (De vera et falsa pœnit., c. 8, n. 22 ; L. 40, 1120) : « Pænitentia est quæ­
dam dolentis vindicta semper1 puniens in se quod dolet commisisse?. »
Et infra (c. 19. n. 35 ; L. 40,1128} : « Quotidie* dolendum est de peccato ;
quod declarat ipsa dictionis virtus. Poenitere enim est poenam tenere, ut
semper puniat in se ulciscendo quod commisit peccando. Ille poenam tenet qui
semper vindicat quod commisisse dolet. Poenitentia ergo5 est vindicta semper
puniens in se quod dolet commisisse. ». « Quid restat nobis nisi dolere in vita ?
Ubi enim dolor finitur, deficit et pænitentia. Si vero pænitentia finitur, quid
relinquitur de venia ? Tamdiu gaudeant et sperent de gratia, quamdiu sus­
tentatur a pænitentia, Dicit enim Dominus (Joan., viii, 11) : « Vade, et
amplius noli peccare ». Non dixit : Ne pecces, sed nec voluntas peccandi in te
oriatur. Quod quomodo servabitur, nisi dolor in pænitentia continue custo­
diatur* ? Semper doleat, et de dolore gaudeat ; et non sit satis quod doleat,
sed ex fide doleat, et non semper doluisse doleat. » (Ibid. d. 13, n. 28 ; L. 40,
1124).
Determinatio intelligent!® dictorum

17. — De poenitentia perfectorum vel ad salutem sufficienti, intelligen­
dum est quod supra dixit, scilicet : « Pænitentia est vindicta semper

puniens quod commisit », et alia hujusmodi.
Illud vero : « Si pænitentia finitur, nihil de venia relinquitur », dupliciter
•accipi potest.
Si enim juxta Quorumdam intelligentiam, peccata dimissa redeunt,
facile est intelligere nihil de venia relinqui, quia peccata dimissa iterum
replicantur. Sicut enim ille qui ex servitute in libertatem manumittitur,
iterum vere, liber est, et tamen propter offensam in servitutem postea
revocatur ; sic et pœnitenti peccata vere dimittuntur, et tamen propter
offensam quæ replicatur, iterum redeunt.
Si vero non redire dicantur, sane potest dici etiam sic nihil de venia
relinqui ; non quod dimissa peccata iterum imputentur ; sed quia propter
Ingratitudinem ita reus7 et immundus constituitur ac si illa redirent.
1. D. 22.— 2. Quar. om. « semper ».— 3. Quar. « admisisse ».— 4. Quare « Con­
tinue ». — 5. Quar. « igitur ». — 6. Quar. ad. « Hic ». — 7. Quar. ad « est ».

solemni et unica pœnitentia

18. — Illud autem quod Ambrosius ait : « Reperiuntur etc1. Sicut
unum baptisma, ita et una pœnitentia », non secundum generalem, sed
secundum specialem morem Ecclesiæ de solemni poenitentia dictum intelligitur, quæ apud Quosdam semel celebrata, non iteratur.
Item illud aliud Ambrosii (lib. II De pœnit., c. 11, n. 104 ; L. 16, 522) :
« Pœnitentia semel usurpata nec vere celebrata et fructum prioris aufert, et
usum sequentis amittit » ; de solemni intelligitur.
Solemnis vero2 pænitentia, ut Ambrosius in eodem (lib. c. 3 et 10) ait,
est quæ fit extra Ecclesiam in manifesto, in cinere et cilicio, quæ pro gra­
vioribus horrendisque ac manifestis delictis tantum imponitur. Et illa
non est iteranda pro reverentia sacramenti, et ne vilescat et contempti­
bilis fiat hominibus.
Unde Augustinus (Ad Macedonium, ep. 153, c. 3, n. 7 ; L. 23, 656) :
« Quamvis caute et salubriter provisum sit ut locus illius humillimee pcenitentise semel in Ecclesia concedatur, ne medicina vilis minus utilis esset
ægrotis, quæ tanto magis salubris est, quanto minus contemptibilis fuerit ;
quis tamen audeat Deo dicere : Quare huic homini, qui post poenitentiam pri­
mam rursus se laqueis iniquitatis obstringit, adhuc iterum parcis ? »
a. —· Origenes quoque (In Levit., homil. 15, n. 2 ; G. 12, 560) de hac
solemni pœnitentia quæ pro gravioribus criminibus injungitur, ait : « Si
nos3 aliqua culpa mortalis invenerit, quæ non in crimine morali vel* in biasphemia fidei, sed in sermonis vel in morum vitio consistat, hæc culpa semper
reparari potest ; nec interdicitur aliquando de hujusmodi pœnitentia agere.
Sed non ita de gravioribus criminibus. In gravioribus enim criminibus semel
tantum poenitentiae conceditur locus.
Communia quæ frequenter incurrimus, semper poenitentiam recipiunt,
et semper redimuntur. »
Communia dicit venialia peccata, et forte mortalia quædam aliis minus
gravia, quæ sicut sæpe committuntur, ita frequenter per pænitentiam redi­
muntur.
b. — Sed de gravioribus criminibus semel tantum agitur pænitentia,
scilicet solemnis ; nam et de illis si iterentur, iteratur pænitentia, sed non
solemnis. Quod tamen in quibusdam Ecclesiis non servatur.
Quod peccata

sjepe dimittantur per pœnitentiam

19. — Quod vero pœnitentia non semel tantum agatur, sed frequenter

iteretur, et per eam frequenter iterum venia præstetur, pluribus Sancto­
rum testimoniis probatur.
Ait enim Augustinus (De vera et falsa pœnitentia, c. 5, n. 11 ; L. 40,
1116) scribens contra quosdam hæreticos, qui peccantibus post baptismum
semel tantum dicebant utilem esse pœnitentiam ita5 : « Adhuc instant
perfidi, qui3 sapiunt plus quam oportet (Rom., xn, 3), non sobrii, sed exce­
dentes mensuram. Dicunt enim1 : Etsi semel peccantibus post baptismum
valeat pœnitentia, non tamen sæpe peccantibus proderit iterata ; alioquin
remissio, ad peccandum3 esset incitatio. Dicunt enim : Quis non semper pec­
caret, si semper posset redire ? Dicunt enim Dominum incitatorem mali, si
semper peccantibus3 subvenit, et ei peccata placere, quibus semper præsto
est gratia. Errant autem. Constat enim ei multum13 peccata displicere qui
semper præsto est ea destruere. Si ea amaret, non semper ea destrueret. »
1. Ed. om. « Reperiuntur » etc. — 2. Ed. « ergo ». — 3. Quar. « non ». — 4. Quar.
« non ». — 5. Ed. om. « ita ». — 6. Quar. « quoniam ». — 7. Quar. om. « enim ». —
8. Quar. « pcecatum ». — 9. Quar. « pcenitentibus ». — 10. Ed. om. « multum ».

a. — Idem Ad Macedonium (ep. 153, n. 7 ; L. 33, 655) : « In tantum
hominum iniquitas aliquando progreditur ut etiam post peractam1 pœnitentiam,
post altaris reconciliationem, vel similia vel graviora committant. El tamen
Deus facit etiam super tales « oriri solem suum » (Mat., v, 45), nec minus
tribuit quam ante tribuerat largissima munera vitæ et? salutis. Et quamvis
eis in Ecclesia locus ille pœnitentiæ non concedatur, Deus tamen super eos
suæ pœnitentiæ non obliviscitur. Ex quorum numero si quis nobis dicat
Dicite mihi utrum aliquid prosit ad vitam juturam, si in ista vita illecebrosissimæ voluptatis blandimenta contempsero, si me pœnitendo vehementius quam
prius excruciavero, si uberius flevero, si melius vixero, si pauperes largius
sustentavero, si caritate ardentius flagravero ; quis vestrum ita desipit ut
huic homini dicat : Nihil tibi ista in posterum proderunt. Vade, saltem hujus
vitæ suavitate fruere ! Avertat Deus tam immanem sacrilegamque demen­
tiam ! »
b. — Item Joannes Chrysostomus De reparatione lapsi (Exhort. I ad
Theodor., n. 6 ; L. 47, 284) : « Talis, mihi crede, talis est erga homines pietas
Dei. Nunquam spernit pœnitentiam, si ei sincere et simpliciter offeratur.
Etiam si ad summum quis perveniat malorum et inde tamen velit reverti ad
virtutis viam, suscipit libenter et3 amplectitur et3 jacit omnia quatenus ad
priorem revocet statum. Quodque est adhuc præstantius et eminentius, etiamsi
non potuerit quis explere omnem satisfaciendi ordinem, quantulamcumque
tamen et quamlibet brevi tempore gestam non respuit pœnitentiam ; suscipit
etiam ipsam, nec patitur quamvis exiguæ conversionis perdere mercedem. »
Exemplis4 etiam hoc idem astrui potest.
c. — David enim per pœnitentiam adulterii simul et homicidii veniam
impetravit6 (II Heg., xu), graviter tamen postea deliquit in populi enume­
ratione, quod populi multitudo prostrata ostendit. « Illud autem mirabile
est, quod angelo ferienti plebem, se obtulit dicens : « Grex iste quid fecit?
Fiat manus tua in me, et in domum patris mei. » Quo facto statim sacri­
ficio dignus judicatus est3 qui absolutione æstimabatur indignus. Nec mirum
si tali sua oblatione pro populo peccati sui adeptus est veniam cum Moyses
offerendo se pro plebis errore peccata diluerit. (Ambros. de Apol. David,
c. 7, n. 38 ; L. 14, 865) ».
His aliisque testimoniis evidenter ostenditur per pœnitentiam non
semel tantum, sed sæpius, nos a peccatis surgere, et veram pœnitentiam
sæpius agi. « Voluntarie1 enim peccantibus nobis, ut ait Apostolus (Hebr.,
x, 26) non relinquitur hostia pro peccatis » secunda scilicet, quia semel
tantum Christum oportuit pati ; nec relinquitur secundus baptismus ;
relinquitur vero secunda pœnitentia et tertia, et deinceps, ut Joannes
Chrysostomus ait8 (Horn., 20, n. 1 ; G. 63,143) : « Sciendum, inquit, quod hic
quidam exsurgunt, horum verborum occasione pœnitentiam auferentes, quasi
per pœnitentiam non valeat peccator post lapsum resurgere secundo et ter­
tio et deinceps. Verum etiam in hoc pœnitentiam non excludit, nec propi­
tiationem quæ sæpe fit per pœnitentiam, sed secundum baptismum et hostiam. »

DIVISIO TEXTUS

20. — « Post hæc de pœnitentia etc. » (1).
Postquam determinavit Magister9 de confirmatione et eucha­
ristia quæ sunt sacramenta procedentium, ordinata ad perfec1. Quar. « actam ». — 2. Quar. « ac ». — 3. Quar. om. « et ». — 4. Quar. « Exemplo ».
—* 5-' Quar. ad. « et ». — 6. Ed. « judicatur ». — 7. Ed. « voluntate ». — 8. Ed. « super
hunc locum ait ». ■— 9. γ. om. « Magister ».
COMMENT. IN LIB. SENT ENT. - IV. — 20

tionem in bono, hic incipit determinare de poenitentia quæ ordi­
natur ad amotionem mali, quod per actum procedentium in vita
ista provenit.
Et dividitur in partes duas. In prima determinat de his quæ
pertinent ad essentiam sacramenti. In secunda determinat quæ­
dam accidentia sacramenti hujus1, sicut tempus et hujusmodi ;
20 d. ibi : « Sciendum est etiam quod tempus pœnitentiæ etc. »
Prima in duas. In prima determinat de sacramento pænitentiæ ; in secunda de ministro hujus sacramenti, 18 d., ibi : « Hic
quæri solet, si peccatum omnino dimissum etc. »
Prima in duas. In prima determinat de poenitentia communi­
ter ; in secunda descendendo ad partes ejus, 16 d., ibi : « In
perfectione autem pœnitentiæ etc. »
Prima in duas. In prima determinat quid sit de ratione pœnitentiæ et excludit errorem quorumdam addentium ad rationem
veræ pœnitentiæ quod non est de ratione ipsius. In secunda deter­
minat de integritate ipsius, d. 15, ibi : « Et sicut prædictis
auctoritatibus etc. »
Prima in duas. In prima ostendit quid sit de ratione pœniten­
tiæ secundum veritatem. In secunda excludit errorem, ibi :
« His verbis quidam2 vehementius etc. » (6).
Circa primum duo facit. Primo ostendit necessitatem pœni­
tentiæ. Secundo inquirit quid sit poenitentia, ibi : « Baptismus
tantum etc. » (2).
Circa quod duo facit. Primo ponit ea ex quibus poenitentia
definiri potest. Secundo ponit definitionem ibi : « Poenitentia est,
ut Ambrosius ait, etc. »
Circa primum duo facit. Primo ponit genus. Secundo tangit
actum, ibi : « Poenitentia dicitur etc. » (4).
Circa primum duo facit. Primo ponit poenitentiam in genere
virtutis et sacramenti. Secundo, quia virtus indiget doctrina
hortante et sacramentum doctrina instruente, ponit doctrinam
de poenitentia, ibi : « A poenitentia incœpit3 etc. » (3).
« Pœnitentia autem4 a pœnitendo etc. » (4). Hic tangit pœni­
tentiæ actum. Et circa hoc duo facit. Primo accipit actum ex
nominis interpretatione. Secundo ostendit actus originem, ibi :
« Pœnitentiæ virtus etc. » (5).
« His verbis quidam5 vehementius etc. » (6). Hic excludit erro­
rem addentium ad rationem pœnitentiæ perseverantiam usque
in finem. Et dividitur in partes duas. In prima ponit errorem.
In secunda excludit ipsum, ibi : « Sed Ambrosius dicit etc. >
(12).
Circa primum duo facit. Primo ponit dictum errorem habere
occasionem ex prædicta definitione. Secundo ostendit confirma­
tionem ipsius secundum alias auctoritates, ibi : « Quod etiam
aliis etc. » (7).
Et ponit quatuor auctoritates : prima est Isidori (8); secunda
1. γ « determinat quæ poenitentiam consequuntur ». —
3. Ed. « coepit. » — 4. Ed. « dicitur ». — 5. αγ « quidem ».

2. αγ « quidem ». —

Augustini, ibi : « Item Augustinus » (9); tertia Gregorii, ibi :
« Item Gregorius » (10) ; quarta Ambrosii, ibi : « Item Ambro­
sius ». (11).
« Sed Ambrosius dicit, etc. » (12). Hic excludit prædictum
errorem. Et circa hoc duo facit. Primo excludit errorem per
auctoritatem1. Secundo solvit ad2 auctoritates positas, ibi : « Unde
verba illa etc. » (13).
Et hic circa hoc quatuor facit. Primo solvit ad definitionem
primo positam ex qua praedictus error sequi videbatur ; secundo
ad auctoritatem Isidori, ibi : « Ille autem irrisor etc. » (14);
tertio ad auctoritatem Augustini, ibi : « Item illud, inanis est
etc. » (15) ; quarto ad auctoritatem Ambrosii, ibi : « Illud autem
quod Ambrosius » (18). Auctoritas autem Gregorii habet simi­
lem solutionem aliis.
Circa tertium horum tria facit. Primo solvit auctoritatem
Augustini prius inductam. Secundo inducit aliam ad idem, ibi :
« Ita etiam intelligendum etc. » (16) ; tertio solvit eam, ibi : « De
poenitentia autem3 perfectorum etc. » (17).
Circa quartum duo facit. Primo solvit auctoritatem Ambrosii.
Secundo probat auctoritate et exemplis quod poenitentia possit
iterari : cujus contrarium auctoritas Ambrosii dicere videbatur,
ibi : « Quod vero4 pcenitentia non semel tantum etc. » (19).

Hic est duplex quæstio
Prima de ipsa pcenitentia.
Secunda de effectu ipsius.

QUÆSTIO I
Circa primum quæruntur quinque
Primo, quid sit poenitentia.
Secundo, de comparatione ipsius ad alia.
Tertio, de subjecto ipsius.
Quarto, de continuatione.
Quinto, de solemnitate ejus.

ARTICULUS I

[I]
[Infra, d. 22, q. 2. a. 1 ; III, q. 65, a. 1 ; q. 84, a. 1.]

21. — AD PRIMUM SIC PROCEDITUR. Videtur puor
PCENITENTIA

NON

SIT

SACRAMENTUM.

1. In omni enim sacramento novæ legis est aliquod mate1. N « Augustinum ». — 2. Ed. om. « ad ». — 3. Ed. om. « autem ». — 4. Ed. « autem ».

riale quod est causa gratiæ, ut patet ex definitione Hugonis
de sacramento supra d. 1 (20) posita. Sed nihil tale est in poeni­
tentia. Ergo non est sacramentum novæ legis.
2. Præterea. Sicut Magister dixit in 1 d., (9) « omnia sacra­
menta novæ legis consistunt in rebus et verbis ». Sed in poenitentia
non sunt aliqua verba determinata quæ sint de essentia sacra­
menti. Ergo non est sacramentum.
3. Præterea. Omne sacramentum a ministris Ecclesiæ exhi­
betur. Poenitentia autem non ; immo ab intrinseco oritur, qui
timore concipitur, ut in Littera (5) habetur. Ergo non est sacra­
mentum.
4. Præterea. Omnia sacramenta nostra sunt actiones quædam
nostræ1 hierarchic®. Sed Dionysius (De Eccles. Hierar.) non
determinat de poenitentia inter alias hierarchicas actiones. Ergo
non est sacramentum.
22. — SED CONTRA est quod2 septem sunt sacramenta
novæ legis, ut prædictum est (d. 2, a. 2) : quod non esset
poenitentia amota. Ergo poenitentia est sacramentum.
23. — Præterea. Sacramenta, secundum Hugonem (lib. De
sacram., p. 9, c. 5 ; L. 176, 323), sunt quædam medicinæ
quæ peccatorum vulneribus adhibentur. Sed peccatum præci­
pue poenitentia sanatur. Ergo poenitentia est sacramentum.
[II]
[III, q. 85, a. 1]

24. — ULTERIUS. Videtur quod poenitentia non sit
VIRTUS.
1. Ouia gratiæ sacramentales differunt a virtutibus, ut supra
d. 1 (168) dictum est. Unde nec baptismus nec aliquod aliorum
sacramentorum ponitur virtus. Sed poenitentia est sacramen­
tum. Ergo non est virtus.
2. Præterea. Ut in II lib. d. 26 (q; 1, a. 4) dictum est, gratia
et virtus differunt per essentiam. Sed poenitentia est gratia,
ut ex Littera (12a) habetur. Ergo non est virtus.
3. Præterea. Nulla passio est virtus, neque virtus cum pas­
sione est, ut quidam philosophus dixit3. Sed poenitentia est
passio, quia est dolor. Ergo non est virtus.
4. Præterea. Omnis virtus est per ordinem4 ad bonum. Sed
poenitentia dicitur per ordinem ad malum. Ergo non est virtus.
5. Præterea. « Omnis virtus est dispositio perfecti », ut patet
in VII Phys., (ζ 3; 246a, 13 ; 1. 6, n. 2). Sed poenitentia non est
dispositio perfecti, sed imperfecti5, sicut et verecundia; quia
1. Ed. om. « nostræ ». — 2. Ed. « quia ». — 3. Ed. « dicit ». Cfr. I-II, q. 59, a. 2,
c. — 4. α hic et infra « ordinationem ». — 5. a om. sed imperfecti ».

utra que præsupponit malum in eo cui insunt. Ergo poenitentia
non est virtus, sicut nec verecundia, ut dicit Philosophus
in IV Eth. (δ 15. 1128», 10 ; 1. 17, n. 867).
25. — SED CONTRA. Legis præcepta non debent esse
nisi de actibus virtutum ; quia hoc intendit legislator, ut dicitur
in II Elh. (β 1. 1103», 3; 1. 1, n. 251). Sed poenitere cadit sub
præcepto legis, ut patet in Littera (1). Ergo poenitentia est
virtus.
26. — Præterea. Non meremur nisi actibus virtutum. Sed
poenitere est meritorium, ut per se patet. Ergo poenitentia est
virtus.

[III]
[III, q. 85, a. 2.]

27. — ULTERIUS. Videtur quod sit virtus generalis.
1. Contrarium enim non expellitur nisi a suo contrario. Sed
poenitentia expellit omne peccatum. Ergo contrariatur omni
peccato. Ergo est generalis virtus.
2. Præterea. Omnis virtus specialis habet speciale objectum.
Sed poenitentia non habet, quia operatur in materia omnium
virtutum et vitiorum. Ergo non est virtus specialis.
3. Præterea. Pcenitere de malis peractis consequitur ex hoc
quod homo habet rectam electionem. Unde incontinens est
pœnitibilis, non autem intemperatus, quia habet malam elec­
tionem. Sed « quælibet virtus facit rectam electionem », ut dicitur
in X1 Eth., (y 4. 1111», 5; 1. 5, n. 432). Ergo poenitere est actus
virtutis cujuslibet. Ergo poenitentia non est specialis virtus.
4. Præterea. Omnis virtus specialis vel est cardinalis, vel pars
ejus, si sit moralis. Sed poenitentia, si sit virtus, non potest
esse nisi moralis, quia habet passionem annexam. Non autem
est cardinalis, neque continetur inter partes alicujus cardinalis
virtutis a philosophis enumeratas, quia de virtute pcenitentiæ
nullam mentionem fecerunt. Ergo non est specialis virtus.
28. — SED CONTRA. Sicut habitus distinguitur eX objectis,
ita et passiones. Sed poenitentia est passio distincta ab aliis pas­
sionibus. Ergo poenitentia est virtus distincta ab aliis virtu­
tibus.
29. — Præterea. Omne quod perficit liberum arbitrium ad
actum determinatum, est virtus specialis. Sed detestari pec­
catum spe veniæ, ad quod perficit poenitentia, est virtus2 spe­
cialis reducibilis ad aliam virtutem. Ergo poenitentia est spe­
cialis virtus.
1. Ed. « III ». — 2. Ed. « actus »

[III, q. 85, a. 3, c. et ad 1.]

30. — ULTERIUS. Abdetur quod sit virtus theologica.
1. Omnis enim virtus quæ habet Deum pro objecto, est virtus
theologica. Sed pœnitentia est1 hujusmodi, quia Deo recon­
ciliat. Ergo est3 theologica.
2. Præterea. Contrariorum contrariæ sunt causæ. Sed concu­
piscentia quæ opponitur caritati, est radix omnium malorum
(/ Tim., vi, 10). Ergo caritas est causa destructionis peccato­
rum, quod est pœnitentiæ. Ergo pœnitentia est caritas.
3. Præterea. Justificare3 est fidei, ut patet Rom., in, 28. Sed
justificatio est effectus pœnitentiæ. Ergo est idem quod fides.
Et sic idem quod prius.
4. Præterea. Omnis virtus moralis consistit in medio circa
suam materiam. Sed pœnitentia non consistit in medio suæ
materiæ, quia omne peccatum commissum detestatur. Ergo
non est moralis virtus. Ergo est theologica.
31. — SED CONTRA. Objectum virtutis theologicæ est Deus.
Non autem pœnitentiæ ; sed magis peccatum commissum.
Ergo, etc.
32. — Præterea. Pœnitentia habet passionem adjunctam.
Non autem virtus theologica. Ergo, etc.

[V]
[III, q. 85, a. 3.]

33. — ULTERIUS. Videtur quod4

non reducatur

ad

justitiam.

1. Quia justitia est æqualitas quædam, secundum Philoso­
(V Eth. e 1. 1129a, 34; 1. 1, 895-6). Sed pœnitens non
potest æqualem recompensationem reddere pro offensa Dei.
Ergo non est justitia.
2. Præterea. Luc., νι, 21, super illud : « Beati qui nunc fletis »,
dicit Glossa : « Ecce prudentia qua ostenditur quam hic6 terrena
sint misera, et quam beata cælestia. » Sed lugere est actus pœni­
tentiæ ut ex5 Littera (5) dicitur. Ergo pœnitentia est pruden­
tia ; non ergo justitia.
3. Præterea. Isidorus dicit (lib. II Sent., c. 12; L. 83, 613)
: « Illa est perfecta compunctio quæ omnes carnalium desiderio­
rum affectus repellit. » Compunctio autem est pars pœnitentiæ,
ut dicetur infra7 d. 16 (1). Cum ergo reprimere carnalia desideria
phum.

1. Ed. « et ». — 2. Ed. ad. « virtus ». — 3. Ed. a Justificari ». — 4. α ad.
« virtus » et « y « pœnitentia » in margine. — 5. Ed. « hæc ». — 6. Ed. « in ».
— 7. F. « in Littera ».

sit temperantiae, videtur quod pœnitentia ad temperantiam
debeat reduci, non ad justitiam.
4. Præterea. Virtutes distinguuntur penes objecta. Sed idem
est objectum pœnitentiæ et verecundiæ, scilicet1 peccatum.
Ergo sunt idem. Cum ergo verecundia ad temperantiam redu­
catur, videtur quod similiter pœnitentia, et non ad justitiam.
5. Præterea. Chrysostomus dicit (Decr., de pœnil., d. 1,
c. 40 ; L. 187, 1532), quod « pœnitentia cogit pœnilentem omnia
sustinere libenter ». Sed hoc est actus patientiæ. Cum ergo patien­
tia ad fortitudinem reducatur, videtur quod similiter pœni­
tentia, et non ad justitiam.
34. — SED CONTRA2. Augustinus dicit in Littera3 (16) quod
« pœnitentia est quædam vindicta ». Sed vindicatio per Tullium
ponitur pars justitiæ. Ergo pœnitentia virtus ad justitiam
reducetur.
35. — Præterea. Isidorus dicit (II Sent., c. 13, n. 3 ; L. 83,
615) : « Tunc judicium quilibet de se sumit, quando per dignam
poenitentiam sua prava facta condemnat. » Sed judicium ad justi­
tiam pertinet. Ergo et pœnitentia.
ivi)

[III, q. 84, a. 10, ad 4 ; q. 85, a. 1, ad 2.]

36. — ULTERIUS. Videtur quod sit incompetens defi­
nitio PŒNITENTIÆ QUAM GREGORIUS ET AMBROSIUS PONUNT :

« Pœnitentia est mala praeterita plangere et plangenda iterum
non committere. »
1. Virtutes enim non sunt actus, sed habitus, ut in II lib.
(d. 27) dictum est. Sed plangere est actus. Ergo non debet
poni ut genus pœnitentiæ quod est virtus.
2. Præterea. Quod pertinet ad corporalem immutationem
non est de essentia virtutis. Unde Philosophus dicit in IV Eth.,
(δ 15. 1128b, 10 ; L 17, n. 867) quod « verecundia non est virtus,
quia verecundati rubescunt* ». Sed plangere dicit corporalem
immutationem. Ergo non est de essentia pœnitentiæ quæ est
virtus. Et ita non debet poni in definitione ejus.
3. Præterea. Stultum est dolere de eo quod non potest non
esse. Sed præteritum non potest non esse5. Ergo stultum est
dolere vel plangere de peccatis præteritis. Sed nullus virtuosus
est stultus, ut patet in IV Eth. (δ 7. 1123b, 3-4; 1. 8, n. 737).
Ergo « plangere praeterita » non debet pom in definitione virtutis.
4. Præterea. In definitione non debet poni aliquid quod non
1. aq « sicut ». — 2. α « Sed contra est quod ». — 3. y N. om. « in Littera». —
4. Ed. « erubescunt ». — 5. Ed. om. « Sed præteritum non potest non esse ».

pertineat ad rationem definiti. Sed poenitentia secundum ratio­
nem propriam respicit praeteritum. Ergo non debet poni in
definitione ejus : « plangenda non committere », quod ad futurum
pertineat1.
5. Præterea. In lib. De ecclesiasticis dogmatibus (c. 25 ;
L. 58, 1218) definitur sic poenitentia : « Pænitenlia vera est poeni­
tenda non admittere et admissa deflere2. » Ergo videtur quod in
praemissa definitione male ordinantur partes definitionis.
6. Præterea. Quaeritur3 de aliis definitionibus quomodo poenitentiæ conveniant, cum unius una debeat4 esse definitio.
37. — RESPONSIO. Dicendum AD PRIMAM QUÆSTIONEM
quod, sicut supra d. 1 (21) dictum est, sacramentum importat
sanctitatem active per modum qui nobis sanctificandis competit,
ut scilicet adjungatur significatio sanctificationis invisibilis per
visibilia signa, prout nunc de sacramentis loquimur.
38. — Unde ubicumque fit aliqua sanctificatio significata
aliquibus sensibilibus signis, ibi est sacramentum. Et ideo,
cum hoc sit in poenitentia, constat quod poenitentia est sacra­
mentum.
39. — AD PRIMUM ergo dicendum quod sicut in corpora­
libus medicinis quædam sunt quæ consistunt in sola passione
vel receptione curati, ut sectio vulneris vel appositio emplastri ;
quædam vero quæ consistunt in actu laborantis, sicut curationes
et hujusmodi ; ita etiam in sacramentis quædam non requirunt
actum ejus qui sanctificatur quantum ad substantiam sacra­
menti, nisi per accidens, sicut removens prohibens : sicut patet
in baptismo et confirmatione et hujusmodi ; quædam autem
requirunt essentialiter et per se actum ejus qui sacramentum
recipit, ad essentiam sacramenli : ut5 patet in poenitentia et
matrimonio.
40. — In illis ergo sacramentis quæ sine actu nostro complen­
tur, est materia quæ causât et significat, quasi medicina exterius
apposita.
In illis autem sacramentis quæ actum nostrum requirunt, non
est talis materia ; sed ipsi actus apparentes hoc idem faciunt
quod materia in aliis sacramentis.
Quomodo autem ea quæ exterius geruntur, sint8 causa sanc­
tificationis in poenitentia, ex sequentibus patebit7.
41. — Verum in definitione hac oportet quod materiale ele­
mentum accipiatur communiter pro causa sensibili, sive sit
materia aliqua corporalis, sive sit actus aliquis sensibilis.
1. Ed. «pertinet».— 2. e « definitur sic : « Poenitentia vero est poenitenda... » :
δ «definitur poenitentia sic : « Poenitentia vera est... — 3. ζη « quæratur ». — 4. Ed.
« debet ». — 5. Ed. « sicut ». — 6. ay « sunt ». — 7. Ed. « apparebit ».

42. — Ad secundum dicendum quod in hoc sacramento sunt
aliquæ res, scilicet ipsi exteriores actus et aliqua verba, scilicet
sacerdotis absolventis, quæ sunt forma hujus sacramenti, qui­
bus exprimitur absolutionis actus.
Sed non requiritur tanta determinatio verborum sicut in
baptismo et in1 eucharistia ; quia non est2 aliqua materia sanc­
tificanda verbo vitae, sicut in illis sacramentis.
43. ■— Ad tertium dicendum quod etiam pœnilentiæ sacra­
mentum a ministris Ecclesiæ exhibetur; quia sacerdotes absol­
vunt confitentes et satisfactionem injungunt.
Sed quod habeant aliquod principium in nobis, hoc est ex
parte illa qua in hoc sacramento exigitur actus noster, ut dictum
est (39).
44. — Ad quartum dicendum quod intentio Dionysii non
fuit in Ecclesiastica Hierarchia tradere notitiam sacramentorum —
unde quædam determinat quæ non sunt sacramenta, sicut
consummationes monasticas et exequias mortuorum — sed
monstrare3 quod exteriores ritus significant spirituales actus.
Et quia in poenitentia et matrimonio non est aliquis determi­
natus ritus, eo quod non habeant materiam sicut alia sacra­
menta, ut dictum est ; ideo de istis4 duobus non determinavit ;
nec sequitur quod non sint sacramenta.
45. — AD SECUNDAM QUÆSTIONEM dicendum quod
in poenitentia se habet homo et ut recipiens et ut agens.
Recipit quidem a Deo veniam et reconciliationem per Ecclesiæ
ministros, et secundum hoc5 habet rationem sacramenti.
46. — Sed ex parte actus sunt de ipsa6 diversæ opiniones.
Quidam enim dicunt quod est actus tantum virtutis, et non
est virtus.
Sed hoc non potest esse ; quia cum actus virtutum non sint
in dormiente, dormiens non posset dici pœnitens : quod falsum
est.
47. — Et ideo Aliqui dixerunt quod ex parte ista poenitentia
est virtus ; sed non proprie loquendo, sed communiter, prout
omnia laudabilia virtutes dicuntur, etiam si sint passiones.
Sed hoc non est verum; quia secundum Philosophum in
VIII7 Eth., (β 6. 1106»», 36 sq. ; 1. 7, n. 322; γ 4. 1111 b, 5-6;
1. 5, n. 432), « principale in virtute morali est electio ». Unde omnis
habitus qui facit rectam electionem, potest dici proprie loquendo
virtus.
48. — Unde cum actus pœnitentiæ non causetur tantum ex
1. Ed. om. « in ». — 2. η et ed. ad « hic ». — 3. α R. « ministrare » ; ed. om. —
4. Ed. « his ». — 5. γ « secundum quod ». — 6. γη κ ipso ». — 7. Ed. « vi ».

passione, sed magis ex electione, etiam si nulla sit passio, constat
quod pænitentia proprie loquendo est virtus, et non improprie
sicut verecundia et aliquid1 hujusmodi.
49. — AD PRIMUM ergo dicendum quod non secundum
idem pænitentia est virtus et sacramentum ; sed inquantum. per
poenitentiam recipit gratiam curantem peccati vulnus pœnitens2,
potest esse sacram.entum ; inquantum autem per habitum infu­
sum ordinatur ad actum rectum, sic est virtus.
Et quia aliquis actus rectus non est de essentia baptismi,
ideo baptismus nullo modo dicitur virtus, nec etiam confirmatio
eadem ratione.
50. — Ad secundum dicendum quod pænitentia non est
idem quod gratia per essentiam ; sed dicitur gratia, quia con­
venit cum gratia in proprio effectu. Effectus enim proprius
gratiæ est justificare et Deo gratum reddere. Et hoc etiam
est effectus pœnitentiæ ut infra dicetur (234).
51. — Ad tertium dicendum quod poenitentia passio non
est virtus, nec actus virtutis, sed potest esse virtuti annexum ;
quia « virtutes non sunt quietes vel immobilitates », ut Quidam
dixerunt, ut dicit Philosophus in II Elh. {β 2. 110413, 24; 1. 3,
n. 272) ; sed habent et gaudium et tristitiam adjunctam, prout
sunt passiones quædam. Actus enim pœnitentiæ, prout est vir­
tus, non est ex passione proveniens, sed ex debita electione.
52. — Ad quartum dicendum quod bonum illud ad quod
virtus immediate ordinat, est actus perfectus ipsius. Et ideo
aliquæ virtutes sunt quæ principalem actum habent in retra­
hendo ab aliquo, sicut dictum est in III lib. d. 23 de tempe­
rantia et modestia et hujusmodi. Et similiter actus perfectus
pænitenliæ est in retrahendo ab aliquo malo ; nec propter hoc
sequitur quod non sit virtus.
53. — Ad quintum dicendum quod verecundia est timor de
turpi ; timor autem futuri est ; futurum autem non timetur
nisi secundum quod habet propinquam dispositionem in causa
sua. Et ideo verecundia ponit propinquam dispositionem in eo
qui verecundatur ad turpe committendum, prout Philosophus
de verecundia loquitur, et ideo de necessitate ponit imperfec­
tionem in eo cui inest ; sed pænitentia respicit turpe in præterito,
cui potest succedere perfectio3 in præsenti ; et ideo non esi
actus imperfecti de necessitate.
54. —AD TERTIAM QUÆSTIONEM dicendum quod Quidam
dixerunt quod poenitere non est actus alicujus specialis virtutis,
sed omnis virtutis communiter.
1. € om. « aliquid », i « vel aliquid », N. « aliud», F. « alia ». — 2. Θ «pænitentia »,
K « curantem peccati vulnera », ed. ad. « pænitentia ». — 3. N « cum potest succedere
perfecto »,

Sed hoc non potest esse, quia aliquid1 est de ratione pœni­
tentiæ prout nunc de ipsa loquimur, quod non est de ratione
virtutis communiter, scilicet de peccato commisso satisfacere.
55. — Et ideo Alii dicunt quod pænitentia est specialis virtus
et specificatur ex hoc quod detestatur peccatum commissum
a se.
Sed hoc non potest specificare virtutem ; quia cum virtus
sit contrarium peccato, maxime repugnat ei prout est in eodem
subjecto. Unde hoc est omni virtuti commune quod vitium
repellit a subjecto suo.
56. — Et ideo Alii dicunt quod specificatur ex hoc quod
detestatur peccatum a se commissum sub spe veniæ.
Sed hoc non potest esse ; quia nulla virtus recipit speciem
ex hoc quod imperatur ab alia2 virtute.
Quod autem dicitur : « Ex spe veniæ », nihil aliud dicit quam
imperium spei. Unde ex hoc non haberet quod esset specialis
virtus : sicut nec actus castitatis, propter hoc quod a caritate
imperatur, speciem recipit virtutis specialis.
57. ■— Et ideo aliter dicendum quod pænitentia accipit spe­
cialem rationem objecti ex hoc quod respicit peccatum a se com­
missum ut expiabile per pœnitentis actum. Et ita actus pœni­
tentiæ non esi detestari peccatum absolute, quia hoc est cujuslibet virtutis ; sed detestari ad expiationem3 ejus et quantum
ad culpam et quantum ad reatum ; hoc enim nulla alia virtus
facit.
58. — AD PRIMUM ergo dicendum quod omnis virtus expellit
peccatum oppositum formaliter quantum ad suum actum pri­
mum, qui est informare subjectum ; sed actus secundus in
aliis virtutibus qui est operatio, non ordinatur principaliter ad
repellendum peccatum, sicut est in pænitentia. Et ideo poeni­
tentia non formaliter, sed quasi effective peccatum expellit;
habec enim peccatum expellendum pro materia, et operatur
contra ipsum ut expellatur. Unde non opponitur omni peccato
formaliter, sed alicui tantum quod est impoenitentia. Et propter
hoc non oportet quod sit generalis virtus.
59. — Ad secundum dicendum quod quamvis pænitentia
habeat actum suum circa materiam omnium vitiorum, et per .
consequens omnium virtutum ; tamen considerat specialem
rationem objecti in materia circa quam operatur, ut dictum
est (57) : sicut etiam magnanimitas habet quodammodo pro
objecto et materia actus omnium aliarum virtutum in ratione
1. Ed. « aliud >. — 2. γ « illa ». — 3. a ed. « aliquid ex purgatione », cf. ad
3 ; sed α cor. in marg. « aliquid ut expiabile actione » ; N. « ut expiabile per actionem ».

magni ; quia « operatur magna in omnibus virtutibus », ut dicitur
in IV1, Eih. (â 7. 1123è, 30 ; 1. 8, η. 746-9). Et ideo sicut magna­
nimitas est specialis virtus ita et poenitentia.
60. — Ad tertium dicendum quod quamvis detestari absolute
mala peracta consequatur omnem virtutem, secundum quod
habet electionem rectam ; tamen ad expiationem detestari,
est proprium specialis virtutis.
61. — Ad quartum dicendum quod hæc virtus reducitur ad
aliquam cardinalium virtutum, ut dicetur (71).
Tamen Philosophi de hac virtute ideo mentionem non fece­
runt, quia remissio peccati, sive expiatio, pertinet ad provi­
dentiam Dei de humanis actibus, inquantum « culpa offenditur
et poenitentia placatur3 ». Philosophi autem non consideraverunt
virtutes dirigentes in actibus humanis prout ordinantur ad
Dei providentiam, sed prout ordinantur ad bonum humanum.
Et ideo de poenitentia mentionem non fecerunt. Sed ex simili­
tudine illarum4 quas determinaverunt, possumus nos istam5
accipere. Sicut enim est alicujus virtutis ut homo placet eum
quem peccando offendit ; ita etiam est alicujus virtutis, ut homo
Deum placet quem peccando offendit.

62. — AD QUARTAM QUÆSTIONEM dicendum quod virtus
theologica habet idem pro objecto et pro fine. Hoc autem non
est in poenitentia ; quia objectum ejus est peccatum commissum
quod intendit expiare, finis autem est Deus cui intendit recon­
ciliari. Et ideo non est virtus theologica, sed inter morales
virtutes numeranda est.
63. — AD PRIMUM ergo dicendum quod in hoc quod dicit
quod poenitentia reconciliat Deo, non tangitur relatio pcenilentiæ ad objectum suum, sed magis ad finem ; sed ordo ejus
ad objectum tangitur in hoc quod dicitur « peccata commissa
flere. Et ideo ratio non sequitur.
64. — Ad secundum dicendum quod virtutes infusæ tripliciter
se habent ad Deum.
Quædam enim habent Deum pro objecto et fine, sicut theologicæ.
Quædam non pro objecto in quod transeat earum actus, sed
pro fine proximo : sicut patet de latria quæ aliquas servitutis
protestationes quasi materiam habet, quas immediate ordinat
* in Deum quasi in finem. Et tales virtutes propinquissimae sunt
theologicis, unde et actus harum virtutum attribuuntur virtu­
tibus theologicis, sicut proximis imperantibus. Unde dicitur
ab6 Augustino iEnchirid. c. 3 ; L. 40, 232), quod « fide, spe ei
caritate colitur Deus. »
1. ay « III ». — 2. F. om. « ita ». — 3. a dh F. « culpa ostenditur et poenitentia
ploratur » € cer. « culpa ostenditur et poenitentia imploratur ». Ex oratione fer. v
post Cineres. — 4. Ed. « aliarum ». — 5. Ed. « etiam ». — 6. βγ ed. « in », κ « unde
dicit Augustinus ».

DISTINCTIO XIV, QUÆST. I, ART. I

589

65. ·— Quædam autem non habent Deum pro objecto, neque
pro fine proximo, sed pro ultimo : sicut temperantia quæ habet
passiones pro materia et quietem animi pro fine proximo1,
sed hanc ulterius ordinat ad Deum.
' , Poenitentia autem quamvis non habeat Deum pro objecto,
habet tamen Deum pro fine proximo ; quia ad hoc in peccata
commissa destruenda movetur ut Deo reconcilietur. El ideo
actus ejus scilicet peccatum expellere vel justificare, quandoque
fidei, quandoque caritati adscribilur.
Unde patet solutio ad tertium.
66. — Ad quartum dicendum quod medium in justitia non
eodem modo accipitur et in aliis virtutibus moralibus, ut in
III lib. d. 33 (99) dictum est. Accipitur enim justitiæ medium
per adæquationem rei ad rem. Hæc autem adæquatio fit in
justitia commutativa, quando ab eo qui plus habuit, aliquid
subtrahitur ; et ei qui minus habuit, additur. Ille autem qui
alterum offendit vel laesit, plus habuit. Et qui læsus est, habuit
minus ; inquantum huic subtractum est quod ei debebatur, et
ille usus est propria voluntate in hoc quod non debuit. Et ideo
vindicativa justitia ab eo qui offensam fecit, quantum habuit
plus debito, tantum subtrahit ei, et dat illi qui est læsus, dum
ad honorem et in satisfactionem ejus alium punit.
67. — Sic ergo vindicativa justitia constituit medium in
offensis quæ sunt ejus materia, non quidem tenendo medium
in offensis,12 ut quasdam retineat et quasdam abjiciat : sicut
temperantia ponit medium in delectationibus ; sed omni ofïensæ
proportionando pœnam debitam.
68. — Et similiter poenitentia pro quolibet peccato commisso
pœnam infert sibi ipsi debitam, non autem ita quod aliquod
peccatum dimittat et aliquod retineat3.

69. — AD QUINTAM QUÆSTIONEM dicendum quod quia
justitia æqualitas quædam est ; ideo non potest esse vera adæ­
quatio ubi non est perfecta ratio justitiæ, sed aliquis justitiæ
modus : sicut dicit Philosophus in V Eth. (e 10. 1134», 9 sq.;
1. 11, n. 1012 sq.) quod domini ad servum non est simpliciter
justum, sed dominalivum justum.
Cum ergo inter hominem et Deum sit maxima distantia,
non poterit ibi esse dicta proprie justitia hominis ad Deum,
sed aliquis justitiæ modus quasi per similitudinem.
1. Ed. om. « sed pro ultimo, sicut temperantia quæ habet passiones pro materia
et quietem animi pro fine proximo », γ etiam om. sed restituit in calce. — 2. γ om.
per homot. « quæ sunt ejus materia, non quidem tenendo medium in offensis ». —
3. ayrç N. « abjiciat ».

70. — Homo autem efficitur debitor alteri homini dupliciter.
Uno modo per hoc quod1 ab eo sibi est datum : sicut in volun­
tariis communicationibus, puta in emptionibus et venditio­
nibus.
Alio modo per hoc quod1 ei subtraxit, sicut est in involuntariis
communicationibus, ut est furtum, percussio et hujusmodi.
Et similiter aliquis efficitur Deo debitor per hoc quod ab eo
aliquid2 recipit. Et hac ratione Deo reddit debitum honorem
latria sive religio.
71. — Alio modo ex hoc quod contra Deum peccavit. Et sic
reddit Deo debitum pœniientia. Unde sicut religio ponitur pars
justitiæ a Tullio, non quidem quasi species, sed quasi pars
potentialis, inquantum aliquem modum justitiæ participat ; ita
etiam pœnitentia pars justitiæ debet poni.
72. — AD PRIMUM ergo dicendum quod sicut dicit Phi­
losophus in VIII Eih.3 (Θ 16. 1163b, 15 ; 1. 14, n. 1752) virtus
non requirit semper æquale, sed sufficit quod possibile est, ut
in honoribus ad parentes et deos. Unde sicut1 latria est pars
justitiæ, quamvis non reddat æqualem honorem beneficiis
acceptis ; ita et pœniientia, quamvis non possit æquale aliquid
reddere offensæ præcedenti.
73. — Ad secundum dicendum quod sicut1 actus prudentiæ
conjungitur actibus aliarum virtutum moralium, ita etiam con­
jungitur actui pœnitentiæ ; et secundum hoc procedit objectio.
Vel dicendum quod Glossa non loquitur de luctu pœnitentiæ,
sed de luctu quo spretis terrenis ad cælestia suspiramus.
74. — Ad tertium dicendum quod pœniientia utitur tempe­
rantia ad finem suum ; et secundum hoc intelligenda est aucto­
ritas Gregorii et5 Isidori ; non quod repellere carnalia desi­
deria sit actus elicitus a poenitentia.
75. — Ad quartum dicendum quod verecundia est in alio
genere quam poenitentia ; quia « verecundia est timor », ut Philo­
sophus dicit (IV Eth., δ 15. 1128&, 10 sq. 1. 17, n. 868-9) ; sed
pœniientia esi dolor. Et ideo non sunt idem, quamvis objectum
utriusque sit turpe actum.
76. — Ad quintum dicendum quod pœnitentiæ est sufferre
difficilia voluntarie assumpta ; sed patientia est proprie in
sustinendo difficilia ab aliis illata. Et ideo non sunt idem.
77. — AD SEXTAM QUÆSTIONEM dicendum quod poeni­
tentia el vindication justitia circa idem aliquo modo sunt,
scilicet circa punitionem offensæ ; sed differunt in duobus.
1. N. ad. < aliquid ». — 2. Ed. « aliquie ». ■— 3. Ed. « in Ethicis ». — 4. N. « si ». ·—
.5Ed. om. <* Gregorii et >, α om. < et ».

Primo, quia vindication proprie inest in judice poenam infli­
gente, quam reus quandoque invite sustinet ; sed pœniientia
est in ipso reo qui voluntarius poenam sustinet pro culpa com­
missa.
Secundo, quia vindicaliva respicit offensam communiter ;
sed pœnitentiæ virtus respicit offensam1 Dei. Unde oportet
quod poenitentia consistat in emendatione offensæ voluntarie
assumpta, et talis qualis Deo competit. Sicut autem hominibus
qui vident ea quæ foris parent, fit offensæ recompensatio per
aliqua exteriora ; ita Deo qui intuetur cor, oportet quod incipiat
recompensatio fieri in ipso cordis affectu.
78. — Fit autem bene recompensatio præcedentis offensæ
exterius in duobus.
Primo in hoc quod aliquis exterius poenam subit pro offensa
quam fecit ; secundo in hoc quod cavet in futurum ne similis
offensa ab eo fiat. Et hæc duo oportet quod homo in corde
exhibeat per poenitentiam : primo dolorem cordis pro malis
quæ fecit ; secundo propositum de cetero talia non committendi.
Et hæc duo prædicta1
2 definitio comprehendit3, quamvis non in
forma definitio proponatur.
79. — Unde Magister ad formam debitam eam reducens,
tria ponit : scilicet genus, in hoc quod dicit quod « est virtus »;
dolorem de praeteritis, in hoc quod dicit : « qua commissa mala
plangimus » ; et propositum de futura emendatione, in hoc quod
dicit : « cum emendationis proposito ».
Alia vero quæ dicuntur ad idem pertinent, ut in Expositione
litlerie (317) patebit.
80. — AD PRIMUM ergo dicendum quod quia habitus per
actus cognoscuntur, ideo consuetum est apud Auctores ut habi­
tus per actus definiant, ponentes actus loco habituum : sicut
etiam differentiæ accidentales interdum in definitionibus ponun­
tur pro essentialibus propter earum latentiam, ut dicitur in4
VII Meta, (ζ 12. 1038, 9 sq. ; 1. 12, n. 1552).
81. — Ad secundum dicendum quod illud quod perlinet ad
corporalem immutationem, non pertinet ad virtutem quasi
essentialis actus ejus ; sed potest perlinere ad virtutem sicut
materiale circa quod operatur virtus, quia etiam passiones cor­
porales sunt materia virtutum.
82. — Et secundum hoc dicendum quod ipsius virtutis pœni­
tentiæ sensibilis dolor vel corporalis fletus potest esse quoddam
materiale, inquantum hæc Deo reddit pœnitens quasi debitum
pro offensa commissa. Et ideo si per planctum significatur actus
1. γ om. pet homot. « communitor ; sed pœnitentiæ virtus respicit offensam ». —
2. γ ad. « continet ». — 3. a λ complectitur », γ om. —
Ed. « ut dicit Philo­
sophus ».

pœnitentiæ, tunc nihil aliud dicit quam detestationem ; si
autem dicat materiale poenitentiae, sic potest etiam sensibilem
vel corporalem fletum dicere.
83. — Ad tertium dicendum quod quamvis peccatum sit
praeteritum quantum ad actum, manet tamen quantum ad
effectum vel reatus vel maculæ vel offensæ divinæ ; et sic potest
aliquis de peccato dolere inquantum est praesens ; dolor enim
de praesenti est.
84. — Vel dicendum et melius, quod quamvis voluntas com­
pleta non sit de impossibili, est tamen de ipso velleitas quæ­
dam, idest voluntas conditionata ; vellemus enim, si esset possi­
bile, quod hoc non fuisset. Et secundum hoc etiam accipiunt
ex conditione prædicta1 quamdam rationem præsentis, ut de
eis2 possit esse dolor, qui non est nisi de præsentibus.
85. — Ad quartum dicendum quod quamvis ad poenitentiam
inquantum est pœnitenlia, non pertineat respectus ad futurum,
tamen in quantum est emendatoria offensæ commissæ in Deum,
exigit respectum in futurum, scilicet propositum de cetero
cavendi. Et hoc propositum intelligitur in hoc quod dicit :
« Flenda iterum non committere » ; idest, habere propositum non
committendi.
86. — Vel intelligitur quantum ad perfectam pœnilenliam,
ut quod additur non sit de essentia pœnitentiæ, sed de perfec­
tione, quia sine hoc non consequitur ultimum fructum suum ;
vel ut referatur ad idem tempus, ut Magister dicit.
87. —Ad quintum dicendum quod Ambrosius ordinat partes
definitionis secundum ordinem ad poenitentiam ; quia illud3 quod
est magis essentiale pœnitentiæ primo ponit.
88. — Sed Augustinus ordinat per ordinem ad pcenitentem ;
quia hoc prius occurrit ut a proposito peccandi desistat, quasi
removens pœnitentiæ impedimentum.
89. — Ad sextum dicendum quod non est inconveniens de
eodem dari diversas definitiones secundum diversa quæ in rebus
inveniuntur. Definitio igitur4 præmissa Gregorii et Ambrosii
quam Magister ad formam definitionis reducit, completissima
est, quia tangit et genus et actum et objectum, et utrumque
illorum quæ ad emendationem Deo exhibendam requiruntur.
90. — Et in idem redit definitio Augustini posita un Littera
(16) scilicet : « Pœnitenlia est quædam vindicia dolentis, etc. » ;
nisi quod magis exprimit proximum genus ipsius ; quia ponit
ipsam non solum in genere virtutis, sed in genere justitiæ, in
hoc quod dicit eam vindictam ; et differentias etiam magisi.
i. N « ex conditione peccata præterita ». — 2. Ed. «iis ». — 3. α « id. ». — 4. α « autem ».

proximas ad propriam speciem ponit, in hoc quod addit ratio­
nem punitionis ad dolorem.
91. — Et in idem redit definitio Ambrosii alia1 quam ponit
(in Serm., 25, n. 1 ; L. 17, 655), quod « pœnitenlia est dolor cordis
el amaritudo animae pro malis quæ quisque commisit » ; nisi quod
non ponit nisi2 unum eorum quæ continent prædictæ definitiones,
scilicet detestationem peccati commissi. Alia autem notificatio
qua dicitur quod « poenitentia esi res optima quæ omnes defectus
revocat ad perfectum », datur per effectum pœnitentiæ, et dicitur
esse optima res non simpliciter, sed in genere declinationis a
malo post peccatum commissum.
92. — Et similiter etiam illa Damasceni definitio. « Pœni­
tenlia est remotio ab eo quod est contra naturam, in id quod est3
secundum naturam », datur per effectum ; et quasi in idem
redeunt ; quia peccatum quod in prima descriptione dicitur
defectus, in secunda dicitur contra naturam esse ; status autem
gratiæ vel virtutis quæ in prima definitione dicitur perfectio,
in secunda dicitur secundum naturam esse, quia ad hoc natura
est ordinata.
&
ARTICULUS II

[I]
[III, q. 85, a. 5.]

93. — AD SECUNDUM SIC PROCEDITUR. Videtur
VIRTUS PŒNITENTIÆ TIMORE NON

quod

CONCIPIATUR.

1. Quod enim est ex infusione non habet causam in subjecto.
Sed poenitentia cum sit virtus, de qua Augustinus dicit (1. II
De lib. arbitr., c. 19 ; L. 32, 1267) quod Deus eam in nobis sine
nobis facit, est ex infusione. Ergo non habet causam in suo
subjecto. Et ita timore non concipitur.
2. Præterea. Illud quod in esse perfectum prodit, non tantum4
concipitur, sed etiam perfecte generatur. Sed poenitentia in
esse perfectum prodit, quia etiam defectus ad perfectum
revocat. Ergo ejus generatio non debet conceptioni assimilari
ut dicatur® timore concipi.
3. Præterea. Plus provocatur homo ad poenitentiam ex
expectatione gloriæ quam ex communicatione pœnæ. Unde
Joannes poenitentiam prædicans dixit : « Poenitentiam agite;
appropinquavit enim regnum cælorumv, Mat., iii, 2. Sed expec1. N. ad. « per. ». — 2. N. om. « nisi ». — 3. F. om. « est ». — 4. F. « tamen » ;
om. per homot. « non tantum concipitur... in esse perfecturn prodit ». — 5. Ed. om .
« conceptioni assimilari ut dicatur ».

tatio gloriæ pertinet ad spem vel ad1 caritatem quam excitat ;
pœnæ autem comminatio ad timorem. Ergo magis dicendum
fuit quod oriatur ex spe vel amore quam ex timore.
4. Præterea. Si concipiatur timore : aut timore initiali aut
servili aut mundano aut casto. Non mundano, quia ille magis
ad peccatum trahit ; similiter etiam nec servili, quia ille non
est simul cum pœnitentia — generans autem et generatum, sive
concipiens et conceptum, oportet esse simul — ; similiter nec initialis aut castus aut fdialis, quia isti non præcedunt poenitentiam ;
oportet autem quod concipiens præcedat conceptum. Ergo nullo
modo pœnitentiæ virtus timore concipitur.
94. — SED CONTRA. Secundum Augustinum {Serm. 348;
L. 39, 1526), timor introducit ad caritatem. Sed introductio
caritatis et aliarum virtutum est per poenitentiam. Ergo pœni­
tentia a timore initium sumit.
95. — Præterea. Contrariorum contraria sunt principia. Sed
delectatio peccati ad peccatum attraxit2. Ergo et acerbitas pœnæ
a peccato revocat. Revocatio autem fit per poenitentiam. Ergo
timor qui pœnam respicit, est pœnitentiæ principium.
[Π]
[III, q. 85, a. 6.]

96. — ULTERIUS. Videtur quod pœnitentia sit

prima

virtutum.
1. Mat., hi,

2, super illud, « Pœnitenliam agite », dicit Glossa,
(L. 114, 79) : « Prima virtus est per pœnitenliam punire3 veterem
hominem et vilia odire. »
2. Præterea4. Causa præcedit effectum. Sed pœnitentia est
causa justificationis, in qua omnes virtutes infunduntur. Ergo
prior est aliis virtutibus.
3. Præterea. In quolibet motu prius est recedere a termino
quam ad terminum pervenire. Sed pœnitentia ordinatur ad
recessum a malo, omnes autem aliæ virtutes ad consecutionem
boni. Ergo pœnitentia præcedit omnes alias virtutes.
97. — 4. SED CONTRA. Fides est causa timoris. Sed timor
præcedit poenitentiam sicut causa ejus. Ergo et fides. Non ergo
pœnitentia est prima virtus.
98. — 5. Præterea. Pœnitentia ex recta electione procedit,
ut supra dictum est (48). Sed recta electio procedit ex qualibet
virtute. Ergo pœnitentia est posterior omnibus virtutibus.
1. Ed. om. « ad ». — 2. y « contraxit ». N. « attrahit ». — 3. Ed. « perimere ». — 4. α
ad « Omnis ».

[HI]
99. —■ ULTERIUS. Videtur quod

pœnitentia

non

sit

FUNDAMENTUM.

1. Illud enim quod sequitur ad fundamentum, non debet dici
fundamentum, sed superædificatio. Sed fides quæ est fundamen­
tum, ut habetur Hebr., xi, 1, præcedit poenitentiam, ut dictum
est (113). Ergo pœnitentia non est fundamentum aliarum
virtutum.
2. Præterea. Eccl., xxv1, 13, super illud :« Quam magnus qui
invenit sapientiam, etc. », dicit Glossa : « Timor Domini sanctus
permanet in sæculum ; ipse est fidei fundamentum et caritatis
origo. » Sed pœnitentia sequitur timorem. Ergo ipsa non est
fundamentum aliarum virtutum.
3. Præterea. Fundamenti non est fundamentum ; quia sic
iretur in infinitum. Sed quædam aliæ virtutes sunt fundamentum,
sicut fortitudo, ut dicit Glossa. Luc., xii2, 4, super illud : « Ne
terreamini ab his qui occidunt corpus » (L. 114, 294) ; et iterum,
ut dicit Bernardus in lib. (V) De consider, (c. 14, n. 32 ; L. 182,
806) : « humilitas est quoddam fundamentum stabile virtutum ».
Ergo pænitentia non est fundamentum aliarum virtutum.
100. — SED CONTRA est quod dicitur Hebr., vi, 1 : « Non
rursus facientes fundamentum pœnitentiæ ab operibus mortuis. »
101. — Præterea. Fundamentum est prima pars ædificii.
Sed primum quod est in ædificatione spirituali, est ædificium
Satanæ destruere : quod pœnitentia facit. Ergo pœnitentia est
fundamentum.
[IV]
[III, q. 84, a. 6.]

102. — ULTERIUS. Videtur quod

non

sit secunda

tabula.

1. Secundum enim non dicitur nisi respectu primi. Sed prima
tabula in Littera (1) dicitur baptismus, respectu cujus pœnitentia
non est secunda, quia non est secundum sacramentum, sed
quarto loco Magister ipsum determinat. Ergo pœnitentia non
est secunda tabula.
2. Præterea. Act., π, 37, dicit Petrus : « Pœnitenliam agile,
et baptizetur unusquisque vestrum. » Ergo pœnitentia non est
secunda tabula3 post baptismum, sed e converso.
3. Præterea. Is., ni4, 9, super illud : « Peccatum suum quasi
Sodoma praedicaverunt », dicit Glossa : « Secunda tabula post
1. α « xv ». — 2. αγ « xv ». — 3. α om. per homot. secundum argumentum
usque ad hæc verba « post baptismum ». -— 4. ay < secundo ».

naufragium, est peccata abscondere x1 (Hieron. ep. 120, n. 9 ;
L. 22, 1185). Sed poenitentia non abscondit peccata, sed magis
revelat. Ergo pcenitentia2 non est secunda tabula.
103. — SED CONTRA est quod Hieronymus in Littera (1)
dicit : « Prima tabula dicituP propter liberationem ai naufragio. »
Sed baptismus liberat a peccato originali quod est primum nau­
fragium, pcenitentia ab actuali quod est secundum. Ergo baptis­
mus est prima tabula ; et poenitentia, secunda.

104. — RESPONSIO. Dicendum AD PRIMAM QUÆSTIO­
NEM quod virtutem pœnitentiæ Deus nobis infundit ; sed dispo­
sitio aliqua ex parte nostra procedit, et secundum hoc habet
aliquam originem in nobis.
105. — Sed quia humani actus non procedunt ex necessi­
tate, sed ex libero arbitrio ; ideo non potest assignari causa ex
parte nostra alicujus actus nostri, ex quo semper procedat,
sed ex quo ut in pluribus contingit propter dispositionem existentem in nobis ad hoc, quæ tamen non necessario inclinat.
Unde omnes sermones morales sunt tales, ut Philosophus in I
Eth. (a 1. 1094», 13 ; 1. 3, n. 32 sq.) dicit, quod ut in pluribus
oportet eos intelligere.
106. — Cum autem « poenitentia sit revocatio a peccato » ut
Damascenus dicit (De fide orth., lib. II, c. 30 ; G. 94, 975),
oportet originem ejus in nobis accipi secundum dispositionem
existentis in peccato. Ille autem qui in peccato est, non habet
gustum sanum, ut ex dulcedine divinæ bonitatis a peccato revo­
cetur ; sed habet affectum infectum amore sui inordinato. Et
ideo per poenas quæ naturæ suæ contrariantur et voluntati, a
peccato revocatur, ut Philosophus in X Eth. dicit de talibus
quod « proprias delectationes prosequuntur et fugiunt oppositas
tristitias (k 1. 1172a, 25, 1. 1, n. 1957); boni autem et vere delec­
tabilis neque intellectum habent, neque guslalivi exislentes5 (k 6.
11761», 19 sq. ; 1. 9, n. 2074-5) ». Et ideo in eis ut in pluribus ex
timore pcenitentia initium sumit ; quamvis etiam in aliquibus
ex amore poenitentia inchoetur.
107. — AD PRIMUM ergo dicendum quod quamvis non
habeat causam in subjecto, habet tamen dispositionem in ipso ;
et secundum hoc origo pœnitentiæ hic assignatur.
108. — Ad secundum dicendum quod conceptio dicitur
proprie generatio alicujus intra uterum. Et quia primum esse
pœnitentiæ est in corde, postea autem prodit exterius per confes1. Ed. « Secunda tabula post naufragium poenitentia est ; et consolatio miseria­
rum impietatem suam abscondere ». — 2. Ed. om. « pcenitentia ». — 3. Ed. om.
« dicitur ». — 4. Ed. ad. « primo ». — 5. Ed. « existunt ».

sionem et satisfactionem, ideo, al primam ejus originem desi­
gnaret, dixit1 quod concipitur timore.
109. — Ad tertium dicendum quod bonitas Dei et gloria,
quantum est de se, magis nata sunt revocare a peccato ; sed non
quantum est ex parte eorum qui in peccato siunt, qui prae­
dictorum gustum non habent.
110. — Ad quartum dicendum quod poenitentia timore ser­
vili concipitur, qui pœnam respicit. Nec oportet quod timor
servilis et poenitentia sint simul ; quia timor servilis non est
causa esse ipsius pœnitentiæ, sed quasi generationis ejus : sicut
etiam sumptio medicinæ est causa sanitatis, non tamen sunt
simul.

111. — AD SECUNDAM QUÆSTIONEM dicendum quod
virtutes omnes simul infunduntur quantum ad habitus ; sed quod
una dicatur prior altera, est quantum ad ordinem considera­
tum in earum actibus. Cum autem per virtutum actus homo
tendat in Deum, oportet ordinem actuum considerari secundum
ordinem eorum quæ in motu sunt. Motum autem voluntatis,
cujusmodi est motus virtutum moralium, præcedit motus cogni­
tionis ; quia appetibile imaginatum vel intellectum movet appe­
titum, ut dicitur in III De anima [γ 10. 438a, 9 sq.; 1. 15, 818-9) ;
et iterum æstimatio possibilitatis, quia electio quæ est principalis
motus virtutis, non fit de impossibili æstimato.
112. — Motus autem appetitus in duobus consistit : scilicet
in fuga mali, et in prosecutione boni. Et hæc duo diversimode
ordinantur. Quandoque enim aliquis fugit malum propter deside­
rium boni, quandoque autem e converso ; et hic motus est ut
frequentius in reversione peccatoris ad Deum per pcenitentiam,
Ut dictum est (106).
113. — Et ideo motum pœnitentiæ præcedit motus fidei2 ;
quia « accedentem ad Deum oportet credere » ; Hebr., xi, 6 ; et
iterum motus spei conjunctus motui timoris per quem fit æsti­
matio de possibilitate veniæ consequendae. Et ideo dicit Gre­
gorius (lib. XXXIII Morat., c. 12, n. 24; L. 76, 687) quod
« pœnilens movetur inter spem et timorem. »
Deinde ut in pluribus sequitur motus pœnitentiæ, et deinde
motus caritatis et aliarum virtutum per ordinem.
114. — Quandoque etiam motus amoris motum pœnitentiæ
præcedit, ut dictum est (106); sed ille amor non est caritatis, quia
caritas amissa non recuperatur nisi per contritionem de peccatis
præcedentibus quæ est motus pœnitentiæ3 virtutis.
1. Ed. « dicit ». — 2. αβη · Et ideo motus pœnitentiæ præcedit motum fidei ».
— 3. γ ad. « et ».

115. — Et secundum hoc dicendum quod poenitentia est
prior1 quibusdam, scilicet caritate et sequentibus ipsam ; et pos­
terior aliis, scilicet fide et spe.
116. — AD PRIMUM ergo dicendum quod fides et spes non
habent rationem perfectæ virtutis, nisi secundum quod sunt
informatæ caritate, et secundum hoc poenitentiam sequuntur.
Et sic aliquo modo verum est quod est prima inter omnes2
virtutes.
117. — Ad secundum dicendum quod fides informis et spes
etiam sine gratia habentur, et ideo eas in justificatione non
oportet superaddi ; et sic poenitentia earum causa non est.
118. — Ad tertium dicendum quod finis qui est prior in inten­
tione est ultimus in executione. Et ideo, quamvis in motu cor­
porali prius recedatur a termino quam ad terminum perveniatur,
tamen in motu voluntatis est e converso3 ; quia propter bonum
aliquod consequendum voluntas recedit a contrario vel ab impeditivo ejus.
119. — Quartum concedimus secundum hoc tamen quod fides
non est virtus.
120. — Ad quintum dicendum quod poenitentia de malo
commisso, quamvis ex electione boni possit provenire, tamen
etiam ex alia causa quandoque contingit, scilicet ex fuga mali
pœnæ, ut dictum est (112). Et quando etiam ex electione boni
contingit, primus pœnitentiæ motus non provenit ex electione
boni formata per aliquem habitum alterius virtutis, sed per
naturalem quemdam appetitum vel etiam ex ipso habitu pœni­
tentiæ virtutis bono. Et ideo primus motus pœnitentiæ praecedit
motus aliarum virtutum.
121. — Sed non est inconveniens ut motus aliarum virtutum
quandoque causent aliquos motus pœnitentiæ : sicut aliquis
ex amore temperantiæ, de luxuria præcedente pœnitentiæ
motum habet ; quia etiam interdum ex virtute sequente motus
præcedentis virtutis oritur : sicut quis movetur in amorem Dei
qui castitatem præcipit, ex hoc quod castitas ei placet.
122. — AD TERTIAM QUÆSTIONEM dicendum quod fun­
damentum dicitur in spiritualibus ad similitudinem corporalis
fundamenti, quod4 duas habet proprietates. Prima est quod
ipsum est prima pars ædificii ; alia est quod fundamento totum
ædificium sustentatur.
Et ideo in spiritualibus fundamentum dicitur aliquid vel
ratione prioritatis5, vel ratione conservationis et sustentationis
aliorum, aut etiam ratione utriusque.
1. N. ad. « virtutibus ». — 2. F. ad. « alias ». —3. Ed. « contrario ».— 4. γ « corporate
fundamentum », a N om. « quod » sed α ad. in margine «fundamentum autem corporale ».
— 5. N. om. * vel ratione prioritatis ».

123. — Prioritas autem potest attendi1 dupliciter. Uno modo
quantum ad disciplinam spiritualium. Et sic ilia quæ primo
occurrunt edocenda in Christiana religione, fundamentum dicun­
tur, Heb., vi, 1.
Alio modo quantum ad vitam spiritualem. Et sic fides dicitur
simpliciter fundamentum primum ; sed timor et poenitentia
in genere eorum quæ ad effectum pertinent quantum ad fugam
mali ; caritas autem quantum ad prosecutionem boni, prout
dicitur Ephes., in2, 17 : « In caritate radicati et fundati. » Sed
ratione sustentationis, in prosperis dicitur humilitas funda­
mentum, in adversis autem fortitudo.
124. — Pcenilentia autem et timor in recedendo a malo, diver­
simode sunt fundamenta ; quia timor est primum in isto toto
genere quod est recedere a malo ; sed pcenilentia quantum ad
hanc speciem quæ est recedere a malo commisso. Et ideo etiam
timor præcedit poenitentiam : sicut principia generis præcedunt principia speciei.
Et per hoc patet solutio ad objecta.
125. — AD QUARTAM QUÆSTIONEM dicendum quod
locutio Hieronymi est metaphorica. Illi enim qui prospero iti­
nere mare navigant, prima tabula sustentantur, scilicet ipsa
navi integra ; sed naufragium passi, alicujus tabulæ navis fractæ auxilio ad portum salutis ducuntur. Et hæc secunda tabula
dicitur3 quæ est post naufragium ; non quod sit secunda post
naufragium ; sed quia existens post naufragium, est secunda a
prima quæ erat ante naufragium.
126. — Unde consuetudo sua est, ut patet ejus dicta legenti,
ut omne illud quod præstat remedium post aliquod periculum
eveniens, secundam tabulam post naufragium vocet.
127. — Gratia autem baptismalis, per quam in Ecclesia col­
locamur, cujus figura4 fuit arca Noe, dicitur prima tabula ante
naufragium.
128. — Sed quia per peccatum mortale naufragium passis
et a gratia innocentiæ cadentibus non restat aliquod remedium
nisi poenitentia, ideo poenitentia secunda tabula dicitur.
129. — AD PRIMUM ergo dicendum quod alia sacramenta
non subveniunt naufragium passis per peccatum mortale sine
poenitentia ; et ideo non possunt dici secunda tabula sicut poeni­
tentia quæ post lapsum subvenit. Unde quamvis non sit secun­
dum sacramentum, est tamen secunda tabula.
130. — Ad secundum dicendum quod Petrus non loquitur
1. Ed. « attenditur ». — 2. αγ « iv ». —
quæ ». — 4. αη « gratia ».

3. Ed. « Et hæc est secunda tabula

ibi de pænitentia sacramento, sed de pænitentia quæ requiritur
in baptismo quæ ad primam tabulam pertinet.
131. — Ad tertium dicendum quod illa absconsio peccati
de qua Hieronymus ibi loquitur, non contrariatur illi manifes­
tationi quæ fit in poenitentia, sed illi quam faciunt illi qui effrontes
in peccatis existentes gloriantur cum male fecerint et se de
peccatis jactant. Et hæc absconsio ad verecundiam pertinet.
132. — Et secundum eamdem similitudinem dicitur secunda
tabula1, quia prima tabula prosperæ navigationis est ut homo
peccatum non committat ; secunda, ut de peccato commisso
erubescat.
133. — Sed per hanc tabulam non datur sufficiens remedium
nisi quatenus ad emendationem peccati et2 poenitentiam ducit ;
et ita non ita3 proprie dicitur secunda tabula sicut pænitentia ;
tamen secunda tabula dici potest, quia tabula secunda in nau­
fragio corporali non semper a periculo liberat, etsi periculum,
quantum est de se, aliquo modo impediat.
ARTICULUS Ill

[I]
[III, q. 85, a. 4.J

134. — AD TERTIUM SIC PROCEDITUR. Videtur

quod

POENITENTIA SIT IN QUALIBET VI.

1. Nihil enim agit ubi non est. Sed poenitentia expellit pecca­
tum a qualibet vi. Ergo est in qualibet vi.
135. — Item. Videtur quod sit in concupiscibili.
2. Quia pænitentia est dolor. Sed dolor est in concupiscibili,
sicut et gaudium. Ergo pænitentia est in concupiscibili.
136. — Item. Videtur quod sit in irascibili.
3. Quia poenitentia est quædam vindicta dolentis. Sed vindicta
pertinet ad irascibilem, quia « ira est appetitus vindictæ ». (II Reihor; β2. 1378a, 31) Ergo poenitentia est in irascibili.
137. — Item. Videtur quod sit in memoria.
4. Quia sicut timor est de futuro et gaudium de præsenti, ita
memoria de præterito. Sed pænitentia est de malo commisso
quod est præteritum. Ergo est in memoria.
138. — Item. Videtur quod sit in ratione.
5. Quia poenitentia est pars justitiæ. Sed justitia est in ratione.
Ergo et poenitentia.
1. Ed. om. « tabula ». — 2. y « ad », N. ad. » ad ». — 3. Ed. om. « ita ».

[II]
(I, q. 110, a. 3.]

139. — ULTERIUS. Videtur
*

'

;

’

>
■»»

quod in innocentibus pœni-

TENTIA ESSE NON POSSIT.

1. Quia pœnitere est « commissa mala plangere ». Sed inno­
centes nullum malum commiserunt. Ergo in eis pænitentia non
est.
2. Præterea. Pænitentia ex suo nomine importat poenam.
Sed innocentibus non debetur poena. Ergo non est in eis poeni­
tentia.
3. Præterea. Pænitentia in idem coincidit cum vindicativa
justitia, ut supra dictum est (77). Sed omnibus existentibus
innocentibus, vindicativa justitia locum non haberet. Ergo nec
pænitentia. Et ita non est in innocentibus.
140. — SED CONTRA. Omnes virtutes simul infunduntur·
Sed poenitentia est virtus. Cum ergo innocentibus in baptismo
infundantur aliæ virtutes, infunditur etiam et1 poenitentia.
141. — Præterea. Ille qui nunquam fuit infirmus corporaliter,
dicitur sanabilis. Ergo et similiter qui nunquam fuit infirmus
spiritualiter. Sed sicut sanatio in actu a vulnere peccati non est
nisi per actum poenitentiae, ita nec sanabilitas nisi per2 habitum.
Ergo ille qui nunquam habuit infirmitatem peccati, habet habi­
tum poenitentiae.

[III]
[Infra, 173.]

142. — ULTERIUS. Videtur

quod

sancti

homines

qui

SUNT IN GLORIA NON HABEANT POENITENTIAM.

1. Quia, sicut dicit Gregorius in Moralibus (lib. IV, cap. 36,
n. 72 ; L. 75, 678) : « Beati peccatorum, recordantur, sicut nos sani
sine dolore dolorum memoramur. » Sed poenitentia est « dolor
cordis », ut dictum est (91). Ergo sancti in patria non habent
poenitentiam.
2. Præterea. Sancti in patria sunt Christo conformes. Sed
in Christo non fuit poenitentia, quia nec fides quæ est principium
pœnitentiæ. Ergo nec in sanctis in patria erit poenitentia.
3. Præterea. Frustra est habitus qui ad actum non reducitur.
Sed sancti in patria non poenitebunt actu, quia sic esset eis
aliquid contra votum. Ergo non erit in eis habitus pœnitentiæ.
143. — 4. SED CONTRA. Pænitentia est pars justitiæ. Sed
L1. Ed. om. « et ». — 2. γ ad. « pœnitentiæ ».

« justitia esi perpetua el immortalis », (Sap. i, 15) et in patria
remanebit. Ergo et pœnitentia.
144. — 5. Præterea. In vitis Patrum legitur a quodam patre
dictum quod etiam Abraham pœnitebit de hoc quod non plura
bona fecit. Sed magis debet aliquis poenitere de malo commisso
quam de bono omisso ad quod non tenebatur, quia de tali bono
loquitur. Ergo erit ibi pœnitentia de malis commissis.

[IV]
[II S„ d. 7, q. 1, a. 2 ; I, q. 64, a. 2 ; De Malo, q. 16, a. 5.]

145. — ULTERIUS. Videtur
SEU MALUS

SIT

SUSCEPTIVUS

quod etiam angelus bonus

PŒNITENTIÆ.

1. Quia timor est initium pœnitentiæ. Sed in eis est timor,
Jac., n, 19 : « Dæmones credunt el contremiscunt ». Ergo in eis
potest esse pœnitentia.
2. Præterea. Philosophus dicit in IX1 Eth., (i 4. 1166t>,
24-5 ,’ 1. 4, n. 1818), quod « pœniludine replentur mali », et hæc
est maxima2 pcena eis. Sed dæmones maxime sunt pravi, nec
aliqua poena eis deest. Ergo dæmones possunt poenitere.
3. Præterea. Facilius movetur aliquid in id quod est secun­
dum naturam quam in id quod est contra naturam : sicut aqua
quæ per violentiam est calefacta, etiam per seipsam ad natura­
lem proprietatem redit. Sed angelus potest mutari in peccatum
quod est contra omnem3 naturam eorum. Ergo multo fortius
possunt5 revocari in id quod est secundum naturam. Et hoc
facit pœnitentia. Ergo sunt susceptibiles pœnitentiæ.
4. Præterea. Idem judicium est secundum Damascenum
(lib. II De fide orth., c. 12 ; G. 94, 926) de angelis et de animabus
separatis. Sed in animabus separatis potest esse pœnitentia, ut
Quidam dicunt, sicut in animabus beatis quæ sunt in patria.
Ergo et in angelis potest esse pœnitentia.
146. — SED CONTRA. Per pœnitentiam homo reparatur
ad vitam, peccato dimisso. Sed hoc est impossibile in angelis,
ut in II lib. (d. 7, q. 1, a. 2) dictum est. Ergo non sunt suscep­
tibiles pœnitentiæ.
147. —■ Præterea. Damascenus (De fide orth., lib. II, c. 3 ;
G. 94, 867) dicit quod « homo fungitur pœnitentia propter corpo­
ris infirmitatem. » Sed angeli sunt incorporei. Ergo in eis non
potest esse pœnitentia.
148. — RESPONSIO. Dicendum AD PRIMAM QUÆSTIO1. αγ « x ». — 2. γ « magna ». — 3. α « communem ». — 4. Ed. « potest »

NEM quod Quidam dicunt subjectum omnis virtutis esse libe­
rum arbitrium.
Sed hoc non potest esse ; quia omnis actus humanus ordinatus
elicitive procedit ab aliqua virtute humana ; quælibet autem
potentia humana habet aliquem actum ordinatum, et dico
potentiam humanam rationem vel quæ rationi obediat. Et ideo
in omni tali potentia potest esse virtus quæ eliciat ordinatum
actum illius potentiae. Et de hoc in III lib. d. 33 (218-219),
plura dicta sunt.
149. — Et ideo Quidam dicunt quod pœnitentia est in omnibus
viribus.
Sed hoc non potest esse ; quia unus habitus non potest esse
nisi unius potentiæ, sicut una forma1 nisi unius materiæ, et unum
accidens nonnisi unius subjecti.
150. — Et ideo Alii dicunt quod est in irascibili ; quia, ut
dicit Augustinus in Littera (16), « est vindicta quædam » quam
appetit ira.
Sed hoc non potest esse ; quia vindictam expetere de altero,
quod arduitatem habet, ad irascibilem pertinet ; sed vindictam
pati non videtur esse irascibilis.
151. — Et ideo Quidam dicunt quod pœnitentia est dolor,
et propter hoc est in concupiscibili.
Sed hoc etiam non valet ; quia ille dolor qui est in concu­
piscibili, est passio ; dolor autem qui est actus pœnitentiæ, non
est passio.
152. — Ef ideo dicendum cum Alus, quod pœnitentia est
pars justitiæ. Et ideo, cum justitia sit in ratione, non quidem
quantum ad partem cognitivam, sed quantum ad affectivam,
'' et2 pœnitentia in ratione est, inquantum est virtus. Sed pœnitentia
quæ est passio est in concupiscibili sicut in subjecto, quia est
dolor quidam. Sed hæc passio est quasi materiale in pœnitentia
virtute, quia pœnitentia virtus hunc dolorem récompensât
pro peccatis commissis : sicut et poena quam patitur reus est
materiale in vindicativa justitia.
153. — AD PRIMUM ergo dicendum quod pœnitentia non
expellit omne peccatum formaliter, sed quasi effective3. Unde
non oportet quod sit sicut4 in subjecto, in qualibet vi ubi potest
esse peccatum ; sed quod ea quæ sunt in illis viribus5 subjician­
tur ei quasi materialia. Et hoc pœnitentia habet, inquantum est
in ratione, cui omnes aliæ vires subduntur quasi ab ipsa motæ
et regulatæ.
154. —· Ad secundum dicendum quod dolor qui est in concu­
1. γ ad. « non potest esse ». — 2. N. cm. « et ». — 3. N. « active ». — 4. F. « ut », N·
om. — 5. Ed. « virtutibus ».

piscibili, non est actus pœnitentiæ virtutis, sed materiale, ut
dictum est (151).
Sed dolor qui est deleslalio culpæ commisses est actus ejus ;
et hic1 est voluntatis, in qua est justitia, cujus actus est detes­
tari inæqualitatem præexistentem et eam ad æqualitatem redu­
cere.
155. — Ad tertium dicendum quod exhibitio vindictes est
materialis in pœnitentia, sicut etiam in justitia vindicativa ;
non enim exhibet vindictam ex appetitu vindicte sed ad æqua­
litatem restituendam.
156. — Ad quartum dicendum quod pœnitentia quamvis sit
de præterito, sicut memoria, tamen respicit affectum. Memoria
autem est potentia pure cognoscitiva ; et ideo in ea non potest
esse pœnitentia.
Quintum concedimus.
157. — AD SECUNDAM QUÆSTIONEM dicendum quod
habitus medius est inter potentiam et actum. Et quia remoto
priori, removetur posterius, non autem e converso ; ideo remota
potentia ad actum, removetur habitus, non autem remoto actu.
158. — Et quia subtractio materiæ tollit actum, propter hoc
quod actus non potest esse sine materia in quam transit ; ideo
habitus alicujus virtutis competit alicui cui non suppetit materia,
propter hoc quod suppetere potest, et ita in actum exire : sicut
pauper homo potest habere habitum magnificentiæ, sed non
actum, quia non habet magnitudinem divitiarum quæ sunt
materia magnificentiæ, sed potest habere.
159. — Et ideo cum innocentes in statu innocentiæ non ha­
beant peccata commissa quæ sunt materia pœnitentiæ, sed
possint habere ; actus pœnitentiæ in eis esse non potest; sed habitus
potest ; et hoc, si gratiam habeant, cum qua omnes virtutes
infunduntur.
160. — AD PRIMUM ergo dicendum quod quamvis non
commiserint2, possunt tamen committere; et ideo eis habitum
pœnitentiæ habere competit.
Sed tamen habitus iste nunquam in actum exire potest,
nisi forte respectu venialium peccatorum, quia peccata mor­
talia tollunt ipsum.
Nec tamen est frustra, quia est perfectio potentiæ naturalis.
161. — Ad secundum dicendum quod quamvis non sit eis
debita pœna in actu, tamen in eis est possibile esse aliquid pro
quo eis pœna debeatur.
162. — Ad tertium dicendum quod remanente potentia ad
1. Ed. « hoc ». — 2. ay « commiserunt ».

peccandum, adhuc haberet locum vindicativa justitia secundum
habilum, quamvis non secundum actum, si peccata actu non
essent.

'

:

'

163. — AD TERTIAM QUÆSTIONEM dicendum quod virtutes cardinales in patria remanebunt, sed secundum actus quos
habent in fine suo, ut in III lib. d. 33 (120) dictum est. Et ideo
cum pœnitentia virtus sit pars justitiæ quæ est habitus cardi­
nalis, quicumque habet habitum pœnitentiæ in hac vita, habe­
bit in futura. Sed non habebit eumdem actu quem nunc habet,
sed alium, scilicet gratias agere Deo pro misericordia relaxante
peccata.
164. — AD PRIMUM ergo dicendum quod illa auctoritas
probat quod non habent eumdem actum quem hic habet poeni­
tentia. Et hoc concedimus.
165. — Ad secundum dicendum quod Christus non potuit
peccare, ut in III lib. d. 12 (32-36) dictum est. Et ideo materia
hujus virtutis non competit sibi nec actu nec potentia. Et
propter hoc non est simile de ipso et de aliis.
166. — Ad tertium dicendum quod poenitere, proprie loquendo,
prout dicit actum pœnitentiæ qui nunc est, non erit in patria.
Nec tamen habitus frustra erit, quia alium actum habebit.
Quartum1 concedimus.
167. — Sed quia quinta ratio probat quod etiam idem actus
pœnitentiæ erit in patria qui modo est ; ideo dicendum ad
quintum, quod voluntas nostra in patria erit omnino conformis
voluntati Dei. Unde sicut Deus voluntate antecedente vult
omnia esse bona et per consequens nihil esse mali, non autem
voluntate consequente ; ita etiam est de beatis. Et talis voluntas
improprie dicitur ab illo sancio Patre pœnitentia.
168. — AD QUARTAM QUÆSTIONEM dicendum quod poe­
nitentia in nobis dupliciter accipitur.
Uno modo secundum quod est passio ; sic enim nihil aliud est
quam dolor vel tristitia de malo commisso. Et quamvis secundum
quod est passio non sit nisi in concupiscibili, tamen aliquis
voluntatis actus similitudinarie pœnitentia dicitur quo quidem2
detestatur quod facit : sicut etiam amor3 et aliæ passiones
dantur4 in intellectivo appetitu, ut in III lib. d. 26 (70-73)
dictum est.
169. — Alio modo accipitur secundum quod est virtus. Et hoc
modo detestari malum commissum cum emendationis proposito

. 1. α « Quartam », ad. in m. « rationem ».
« timor ». — 4. NPL. « dicuntur ».

el intentione expiandi vel Deum placandi de offensa commissa,
est actus ejus. Detestatio autem mali competit alicui secundum
quod habet ordinem naturalem ad bonum.
Et quia in nulla creatura talis inclinatio totaliter tollitur, ideo
etiam in damnatis talis detestatio manet et per consequens
poenitentia passio vel similis ei, ut dicitur Sap., v, 3 : a. Intra se
gementes et poenitentiam agentes. »
170. — Et hæc quidem poenitentia, cum non sit habitus sed
passio vel actus, nullo modo in beatis angelis esse potest, in
quibus peccata commissa non præcesserunt ; sed in malis angelis
est, cum sit eadem ratio de ipsis et de animabus damnatorum ;
quia secundum Damascenum {De fide orlh., lib. II, c. 4 ; G. 94,
878), « quod est homini mors, hoc est angelis casus ». Sed pec­
catum angeli est irremissibile, ut in II lib. (d. 7, q. 1, a. 2)
dictum est. Et quia peccatum, ut est remissibile vel expiabile,
est propria materia istius virtutis quæ poenitentia dicitur ;
ideo cum materia non possit eis1 competere, non adest eis
potentia exeundi in actum ; et ideo nec habitus eis2 conve­
nit. Et ideo angeli subjectum3 pœnitentiæ virtutis esse non
possunt.
171. — AD PRIMUM ergo dicendum quod ex timore in eis
generatur aliquis pœnitentiæ motus, sed non quæ sit virtus.
Et similiter dicendum ad secundum.
172. — Ad tertium dicendum quod quidquid in eis est natu­
rale, totum est bonum et ad bonum inclinans ; sed liberum
arbitrium in eis est in malitia obstinatum.
Et quia motus virtutis et vitii non consequitur inclinationem
naturæ sed magis motum liberi arbitrii ; ideo non oportet quod
quamvis naturaliter inclinentur ad bonum, quodl· motus virtutis
in eis sil vel esse possit.
173. — Ad quartum dicendum quod non est eadem ratio de
angelis sanctis et animabus sanctis ; quia in animabus sanctis
præcessil vel præcedere potuit peccatum remissibile, non autem
in angelis. Et ita, quamvis sint similes quantum ad statum
præsentem, non tamen quantum ad statum præteritum quem
pœnitentia respicit directe.

1. αγ « ei ».
quod c.

2. ay « ei ».

3. Ed. « susceptivi ».

4. Ed. om.

ABTICULUS IV
I

[I]
[Infra, d. 17, 304-5 ; III, q. 84, a. 8 ; a. 9, ad 1.]

174. — AD QUARTUM SIC PROCEDITUR. Videtur

QUOD

DE RATIONE VERÆ PŒNITENTIÆ SIT QUOD USQUE IN FINEM VITÆ

CONTINUETUR.

fïè'·
i
I
tg
I!

1. Poenitentia enim est quasi quædam recompensatio Deo
facta pro offensa commissa. Sed offensa fuit infinita. Unde
aeterna poena debetur pro peccato mortali. Ergo et poenitentia
delens hanc culpam, ad hoc quod sit vera oportet quod usque in
finem duret.
2. Præterea. Nihil destruitur nisi a fortiori se. Sed poenitentia
est fortius quam peccatum, quia expellit ipsum. Cum ergo vera
poenitentia non possit discontinuari nisi per peccatum, videtur
quod si fuerit vera, nullo modo a statu pœnitentiæ quis cadere
possit.
3. Præterea. Facilius est peccatum impedire ne fiat, quam
peccatum factum destruere. Sed poenitentia destruit peccatum
factum. Ergo multo fortius impedit ne aliquod peccatum committatur. Et sic idem quod prius.
175. — SED CONTRA. Baptismus est efficacius sacramentum quam poenitentia, quia1 etiam totaliter pœnam tollit. Sed
gratia baptismalis tollitur per peccatum sequens. Ergo multo
fortius poenitentia.
176. — Præterea. Nulla virtus potest remanere sine caritate ;
et ea habita, omnes habentur. Sed caritatem semel habitam
contingit amitti, ut in III lib. d. 33 {q. 1, a. 1) dictum est. Ergo
et poenitentiam.
[II]

JR
’Wf

177. — ULTERIUS. Videtur quod necesse sit dolorem
pœnitentiæ per gaudium interrumpi.

1· Gaudium enim et dolor sunt affectiones contrariæ. Sed
contraria non sunt nata2 esse in eodem. Ergo, cum oporteat pœnitentem aliquando de sua poenitentia gaudere, ut in Littera (16)
dicitur, oportet quod dolor per illud gaudium interrumpatur.
2. Præterea. Sicut mali dolent de suo gaudio, ita boni gaudent
de suo dolore. Sed Philosophus in IX Eth. (i 4. 1166b, 19-25 ;
1. 4, n. 1817-8) dicit quod « mali de hoc quod delectati sunt,
1. Ed. « qui ». — 2. γ ad. « simul ».

poslmodum dolent » : quod non potest esse simul dum delec­
tantur. Ergo nec boni simul cum1 dolent, possunt gaudere de
hoc quod dolent.
3. Præterea. Si dicatur quod dolor est causa gaudii, et sic
possunt esse simul.
Contra. Contrarium non est causa sui contrarii. Sed dolor est
contrarium gaudio2. Ergo non potest esse causa ipsius.
178. — SED CONTRA. Gal., v, 22, super illud : « Fructus
autem Spiritus », dicit Glossa quod « virtutes fructus dicuntur, quia
suos possessores sancta delectatione delectant. » Sed pænitentia
est virtus. Ergo in suo actu qui est dolere, habet delectationem.
179. — Præterea. Secundum Philosophum in II Elh. {β 2.
1104b, 4 ; 1. 3, n. 265-7), « signum generati habitus oportet accipere
flentem in opere delectationem. » Sed poenitentia est habitus
quidam. Ergo actus ejus habet delectationem. Ergo non inter­
rumpitur per gaudium.
[III]
[III, q. 84, a. 10 ; ad Heb., c. 6, 1. 1.]

180. — ULTERIUS. Videtur quod poenitentia iterari
non

POSSIT.

1. Sicut enim baptismus efficaciam habet a passione Christi,
ita pænitentia et omnia alia sacramenta. Sed quia passio Christi
est una, ideo baptismus iterari non potest. Ergo nec poenitentia
potest iterari.
2. Præterea. Sicut dicit Gregorius3 (Serm. 8 in ps. 118,
n. 26 ; L. 15, 1374) : « facilitas veniæ incentivum preebel delin­
quendi. » Sed Deus non debet alicui dare peccandi occasionem.
Ergo non debet dare locum poenitentiam iterandi.
3. Præterea. Spiritualis curatio quæ per poenitentiam fit,
significatur per corporales curationes quas Dominus miraculose
fecit. Sed in illis curationibus non legitur quod aliquem bis
sanaverit. Ergo nec per poenitentiam aliquis bis potest spiritualiter curari.
181. — SED CONTRA est quod dicitur Eccli., ii, 23 : « Secundum magnitudinem ejus, sic et misericordia illius cum eo est ».
Sed magnitudo ejus est infinita4. Ergo et misericordia. Non
ergo coarctatur per unam poenitentiam, ut postmodum ad se
conversis non parcat.
182. — Præterea. Ματ., χπ, 32, dicitur : « Qui peccat in Patrem
vel Filium, remittetur ei.. » Sed contingit quod post peractam
1. α « dum ». —- 2. Ed. « gaudii ». — 3. F. « Ambrosius »· — 4. F. ont.
« Sed magnitudo ejus est infinita ».

poenitentiam aliquis peccet per infirmitatem, quod est in Patrem
peccare; et per ignorantiam, quod est in Filium peccare1. Ergo
tale peccatum remittetur. Ergo pænitentia potest iterari.

183. — RESPONSIO. Dicendum AD PRIMAM QUÆSTIO­
NEM quod opinio ista quæ posuil quod nullus homo a vera pcenitentia possii excidere, est erronea, et conformis illi quæ in III lib.
d. 31 (q. 1, a. 1) posita est, quod caritas semel habita non possit
amitti.
Sed tamen de caritate videbantur magis moveri, considerantes
efficaciam ejus, ex qua apparebat quod non posset per aliquod
peccatum vinci.
Sed de pænitentia videbantur moveri, quia ad integritatem
pœnitentiæ requiritur continuatio usque in finem vitæ.
184. — Sed utrumque frivolum est. Primo, quia quantumcumque aliqua virtus efficaciam habeat, flexibilitatem a libero
arbitrio non tollit, dum est in statu viæ.
185. — Similiter illud quod futurum est, non potest esse de
substantia vel de integritate alicujus virtutis, nisi secundum
quod est præsens in apprehensione vel in voluntate ; quia virtus
quantum ad habitum non exspectat aliquid in futurum. Habitus
enim virtutis est de rebus permanentibus, non de successivis,
Unde totam perfectionem suam habet simul in instanti; quæ
tota simul in unum actum potest effluere, quia « actus2 sunt
similes habitibus », ut dicitur in II3 Eih. (β 1. 11031», 21 ; 1. 1,
n. 254). Et sic quod futurum est non est de integritate vel
essentia ipsius
186. — Unde cum pænitentia sit virtus, et secundum4 quod
est sacramentum non se extendat ultra actum virtutis, non
erit5 de integritate pœnitentiæ essentiali futuri continuatio,
nisi ut sit in proposito. Et ideo potest esse verà pænitentia, et
■ tamen ab ea postmodum aliquis excidet.
187. — AD PRIMUM ergo dicendum quod sicut offensa
habuit infinitatem, it etiam et unus contritionis actus habet
quamdam infinitatem, tum ex virtute gratiæ quæ dat operibus
infinitum valorem, ut scilicet per ea homo infinitum bonum
mereatur; tum ex merito Christi, quod operatur in omnibus
sacramentis et in omnibus meritis nostris.
188. — Ad secundum dicendum quod nec pænitentia nec
aliqua virtus agit de necessitate, sed ex libertate arbitrii. Et ideo
quamvis pænitentia sit fortior quam peccatum et per hoc possit
peccatum expellere, tamen homo pœnitentiæ virtutem habens
potest sponte se peccalo subjicere.
1. α om. per homot. « et per ignorantiam, quod est in Filium peccare ». —
2. N. ad. n ipsi ». — 3. Ed. « III ». — 4. F. ad. « hoc ». — 5. F. « est ».
COMMENT. IN LIB. SENTENT. · IV. ---

189. — Ad tertium dicendum quod aliquando homo vincitur
a debiliori qui fortiorem vincit, quia non tantam curam adhibet.
Et similiter pœnilens1 propter negligentiam a peccato nondum
commisso vincitur, qui per poenitentiam a peccato commisso
liberatus fuit.
190. — AD SECUNDAM QUÆSTIONEM dicendum quod gau­
dium et tristitia secundum genus sunt contraria ; non tamen
quodlibet gaudium cuilibet tristitiæ opponitur, sed ei quæ est
de eodem.
Si autem de contrariis sunt vel de diversis, unum potest esse
causa alterius, vel materiale ad ipsum. Oui enim de præsentia
gaudet, eo ipso sequitur quod de absentia tristatur.
Similiter etiam quando de aliquo tristari est nobis utile vel
decens, tristitia potest esse materia gaudii.
Si ergo gaudium et tristitia directe contraria accipiantur, sic non possunt simul esse in eodem secundum idem ; si autem
sint de diversis vel contrariis, sic quidem quantum ad causam
suam possunt simul esse, quia potest esse voluntas de uno et
voluntas de altero ; et similiter si unum sit ratio alterius.
Sed quantum ad sensum qui requiritur in utroque, quia gaudium
non est sine perceptione convenientis, neque tristitia sine per­
ceptione nocivi, impossibile est quod utrumque simul intense
insit ; quia anima quando intense occupatur circa unum, retrahi­
tur ab altero ; sed imperfecte possunt esse simul, ita tamen quod
unum nunc sit perfectius et aliud postmodum.
191. — Dolor autem qui est in poenitentia, est de peccato
commisso. Unde simul cum hoc non potest esse gaudium de
eodem ; sed potest esse gaudium de spe veniae quam per dolorem
concipit ; vel etiam de2 hoc ipso quod in exhibendo dolorem pro
peccatis commissis facit quod debet. Et ideo detestatio peccati
commissi quæ est causa doloris, et voluntas detestandi quæ est
causa gaudii, sunt simul ; volens enim detestatur. Et quia unum
est ratio alterius, ideo anima ad utrumque converti potest simul,
inquantum ex eis quodammodo fit unum.
192. — Quando autem ex aliquibus duobus fit unum, unum est
ut materiale, et alterum ut formale. Et ideo anima ad unum
illorum convertitur per prius, et ad alterum per posterius. Et
propter hoc non potest inesse utrumque secundum sui comple­
tam rationem, sed quandoque unum, quandoque alterum.
193. — Quando3 enim plene convertitur ad spem veniæ vel ad
decentiam doloris, tunc gaudium est principaliter, et dolor de
peccato ex consequenti. Quando autem principaliter convertitur
ad peccatum commissum, tunc est e contrario.
1. α « negligens ». — 2. Ed. om. « de ». — 3. ay « quandoque ».

194. — AD PRIMUM ergo dicendum quod dolor de peccato
et gaudium de dolore non sunt affectiones conlrariæ, ut dictum
est (191).
195. — Ad secundum dicendum quod objectum gaudii est
aliquid conveniens ; sed objectum tristitiæ est contrarium noci­
vum. Unde dolor de quo quis gaudet, non est contrarius gau­
denti, sed conveniens. Sed gaudium de quo quis dolet, est contra­
rium dolenti. Et ideo simul cum quis gaudet, non potest esse
dolor de gaudio secundum idem ; sed simul cum quis dolet,
potest esse gaudium de illo.
Ad tertium dicendum sicut ad primum.
196. — AD TERTIAM QUÆSTIONEM dicendum quod erro­
neum est dicere quod poenitentia non possit iterari, et misericordiae
divinæ contrarium. Causa autem quare iteratur cum baptismus
non iteretur, est quadruplex.
197. — Prima est, quia pœnitentia non imprimit characterem
sicut baptismus ; character enim indelebilis est.
198. — Secunda, quia baptismus est contra morbum non
iterabilem, scilicet originale peccatum ; pœniientia autem contra
actuale peccatum quod iteratur.
199. — Tertia causa est, quia baptismus habet totam effica­
ciam a passione Christi sine actu nostro. Et ideo, quia passio
est una tantum et baptismus1 unus, sed pœnitenlia etiam requirit
actum nostrum, ut prius dictum est (39) ; et ideo ratione ejus
iterationem suscipit.
200. — Quarta, quia baptismus est generatio spiritualis, sed
pœniientia est quædarn sanatio spiritualis ; semel autem aliquid
generatur, sed pluries curari sive sanari potest, quamdiu in
hac vita vivit.
Et sic patet solutio AD PRIMUM.
201. — Ad secundum dicendum quod sicut justus Dominus
summe justitiam diligit, ita summe peccatum odit. Et ita, quan­
tum ex ipso est, paratus est ipsum destruere semper, dummodo
ex parte hominis non remaneat, qui poenitentiam negligit vel
contemnit.
Nec obstat quod quidam ex hoc sumunt occasionem delin­
quendi ; quia ex contrario sumerent occasionem desperandi :
quod esset gravius.
202. — Ad tertium dicendum quod quamvis non sit scriptum
quod idem infirmus frequentius a Domino sit curatus, tamen
nec etiam simpliciter2 factum negatur.
Et præterea. Hoc oculata fide videmus, quod frequenter homines
infirmantur, et divina virtute quæ omnia restaurat, curantur.
1. N. ad. « est ». — 2. γ δςζηθι,κ om. « simpliciter » .

ARTICULUS V

[I]
203. — AD QUINTUM SIC PROCEDITUR. Videtur

quod

NON DEBEAT ALIQUA PŒNITENTIA PUBLICARI VEL SOLEMNIZARI.

1. Quia non licet sacerdoti, etiam metu, peccatum alicujus
confiteri, quantumcumque publicum. Sed per poenitentiam
solemnem publicatur peccatum. Ergo non debet solemnizari.
2. Præterea. Judicium debet esse secundum conditionem
fori. Sed poenitentia est quoddam judicium quod in foro
occulto agitur. Ergo non debet publicari, sive solemnizari.
3. Præterea. « Pœnitenlia omnes defectus revocat ad perfectum »,
ut Ambrosius1 dicit. Sed solemnizatio facit contrarium, quia
pœnitentem2 multis defectibus innectit : non enim laicus potest
post3 solemnem poenitentiam ad clericatum promoveri, nec
clericus ad superiorem ordinem. Ergo poenitentia non est solemnizanda.
204. — SED CONTRA. Poenitentia est quoddam sacramen­
tum. Sed in quolibet sacramento quædam solemnitas adhibetur.
Ergo et in poenitentia adhiberi debet.
205. — Præterea. Medicina debet respondere morbo. Sed
peccatum quandoque est publicum, quod multos ad exemplum
peccandi trahit. Ergo et poenitentia quæ est medicina ejus, esse
debet solemnis et publica qua multi ædificentur.

[Π]
[Infra, 321 ; III, q. 64, a. 10, ad 2.]

206. — ULTERIUS. Videtur

quod solemnis pœnitentia

ITERARI POSSIT.

1. Sacramenta enim quæ characterem non imprimunt, cum
sua solemnitate iterantur, sicut eucharistia et extrema unctio
et hujusmodi. Sed poenitentia non imprimit characterem. Ergo
cum sua solemnitate debet iterari.
2. Præterea. Poenitentia solemnizatur propter gravitatem et
manifestationem peccati. Sed post peractam poenitentiam con­
tingit similia peccata committere, vel etiam graviora. Ergo
solemnis pœnitentia iterum debet adhiberi.
207. — SED CONTRA. Pœnitentia solemnis significat ejec­
tionem primi hominis de paradiso. Sed hæc tantum semel est
facta. Ergo et pœnitentia solemnis tantum semel debet fieri.
1. Cfr. Hypognoslicum, L III, c. 9, n. 17 ; L. 45, 1631, — 2. Ed. ad. « in ».—
3. γ ad. in margine « peractam ».

[ΠΙ]
208. — ULTERIUS. Quæritur de
TENTIÆ.

Ι

solemnis

peractam poenitentiam de fornicatione, non velantur, quia digni­
tatem virginitatis non recuperant.
215. — El simililer post publicam pœniieniiam peccator non
redit ad hanc dignitatem ut possit ad clericatum assumi. Et
Episcopus talem ordinans, potestate ordinandi privari debet,
nisi forte necessitas Ecclesiæ exposcat aut consuetudo ; tunc
enim dispensative recipitur ad minores ordines, non autem ad
sacros ordines. Primo propter dignitatem ordinum istorum.
Secundo propter timorem recidivi. Tertio propter scandalum
vitandum, quod posset in populo oriri ex memoria præcedentium peccatorum. Quarto, quia non haberet frontem alios corri­
gendi, cum peccatum ejus fuerit publicum.
216. — AD SECUNDAM QUÆSTIONEM dicendum quod
solemnis pœnitentia iterari non debet, propter tria.
Primo ne ex iteratione vilescat.
Secundo propter significationem ; quia est figura expulsionis
hominis de paradiso quæ est semel tantum facta.
Tertio, quia solemnizatio est quasi quædam professio perpetuo
poenitentiam conservandi. Et ideo iteratio solemnitati resistit.
Si tamen postmodum peccaverit, non clauditur ei locus pœnitentiæ ; sed poenitentia solemnis iterum ei injungenda non est.
217. — AD PRIMUM ergo dicendum quod in illis sacramentis
in quibus solemnitas iteratur, iteratio solemnitati non repugnat,
ut est in proposito. Et ideo non est simile.
218. — Ad secundum dicendum quod quamvis ratione cri­
minis deberetur sibi eadem pœnitentia, tamen solemnitatis ite­
ratio non competit propter prædictas causas.
219. — AD TERTIAM QUÆSTIONEM dicendum quod omnis
solemnis pœnitentia est publica, sed non convertitur. Pœni­
tentia enim solemnis1 hoc modo fit (Decr., d. 50, c. 64; L. 187,
284) : « In capite quadragesimae tales pænitentes pressentant se
cum presbyteris suis Episcopo civitatis ante fores Ecclesiae, sacco
induti, nudis pedibus, vultibus demissis, coma deposita ; el eis
in Ecclesia introductis, Episcopus cum omni clero septem psalmos
pcenitenliales dicit, el postmodum eis manum imponit, aquam
benedictam spargit el cinerem capitibus imponit, cilicio colla eorum
operil et denuntiat eis lacrymabiliter quod sicut Adam ejectus
est a paradiso, ita ipsi de Ecclesia ejiciuntur ; el jubet ministris
ul eos ab Ecclesia pellant, clero eos sequente cum hoc responsorio :
« In sudore vultus tui etc. »2 In Cœna autem Domini quolibet anno
a suis presbyteris in Ecclesiam reducuntur, et erunt ibi usque ad
1, α « Solemnis autem pœnitentia ». — 2. N. ad « Ut videntes sanctam. Ecclesiam pro
suis facinoribus tremefactam atque commotam, non parvipendant pœnitentiam quam
peragunt ».

octavas paschæ ; ita tamen quod non communicabunt, nec pacem
accipient; el sic fiat quolibet anno quousque aditus Ecclesiæ est
eis interdictus. Ultima autem reconciliatio Episcopo reservatur
ad quem solum spectat solemnis pœnilenliæ impositio. »
220. — Potest autem imponi viris ei mulieribus, sed non cle­
ricis propter scandalum. Non autem talis pœnitentia debet
imponi nisi pro peccato quod totam commoverit urbem.
221. — Publica autem est1 et non solemnis, quæ in facie
Ecclesiæ fit, sed2 non cum solemnitate prædicta, sicut peregri­
natio per mundum cum baculo cubitali ;'et hæc potest iterari,
et a simplici sacerdote injungi ; et potest etiam clerico imponi.
222. — Quandoque tamen solemnis ponitur pro publica ; et
secundum hoc auctoritates quædam varie loquuntur de solemni.
223. — AD PRIMUM ergo dicendum quod mulier habet
comam in signum subjectionis, non autem vir. Et ideo non
competii ul in poenitentia mulieri coma deponatur, sicut viro.
224. — Ad secundum dicendum quod quamvis3 in eodem
genere peccati clericus plus peccet quam laicus, tamen non
injungitur ei pœnitentia solemnis, ne ordo veniat in contemptum ;
unde non defertur personae, sed ordini.
225. — Ad tertium dicendum quod magna peccata indigent
majori cautela ad sui curationem ; et ideo injunctio pœnilenliæ
solemnis quæ non nisi pro gravissimis peccatis fit, soli Episcopo
reservatur.

QUÆSTIO II
Deinde quæritur de effectu pœnitentiæ

Et circa hoc quæruntur quinque

Primo, utrum pœnitentia peccata tollat.
Secundo, utrum virtutes restituat.
Tertio, utrum opera præcedentia vivificet.
Quarto, utrum prædicti effectus sint pœnitentiæ inquantum
est virtus, vel inquantum es. sacramentum.
Quinio, utrum sine poenitentia possit pervenire aliquis peccator
ad salutem.

3. α om. « est ». — 2. y « et ». —- 3. Ed. « licet ».

ARTICULUS I

[I]
[II-II, q. 14, a. 3 ; III, q. 86, a. 1, sol. 1 ; III Cg., c. 156.]

226. — AD PRIMUM SIC PROCEDITUR. Videtur
PER

PCENITENTIAM

NON

SEMPER

PECCATA

quod

TOLLANTUR.

1. Hebr., x, 26 : « Voluntarie enim peccantibus nobis post
acceptam notitiam veritatis, jam non relinquitur hostia pro pec­
cato. » Sed in pœnitentia homo se offert hostiam Deo. Ps. (l, 19) :
« Sacrificium Deo spiritus contribulatus. » Ergo pœnitentia peccata «
eorum qui prolapsi sunt post notitiam veritatis, non delet.
2. Præterea. Hebr., xm1, 17, super illud : « Non invenit pœni­
tentiæ locum », dicit2 Glossa : « idest, veniæ locum et benedictionis
per poenitentiam. » Ergo pœnitentia non semper tollit præterita
peccata.
3. Præterea. II Mach., xia, 13, dicitur de Antiocho : « Orabat
scelestus Deum, a quo non esset misericordiam consecuturus. »
Ergo cum ipse pœniteret de malis commissis, videtur quod non
semper pœnitentia peccata præcedentia deleat.
4. Præterea. Peccatum commissum est quodammodo infi­
nitum, inquantum est offensa Dei. Sed actus nostri sunt finiti.
Gum ergo finitum non possit in infinitum, videtur quod pœnitententia non possit delere peccatum commissum.
227. — SED CONTRA. Lucæ, v, 32 : « Non veni vocare justos,
sed peccatores ad poenitentiam. » Sed inutilis esset ista vocatio
pœnitentibus, nisi veniam de peccato largiretur. Ergo pœni­
tentia peccata4 delet.
228. — Præterea. Major est misericordia Dei quam iniquitas
hominis. Unde reprehenditur ille qui dixit, Gen., iv, 13 : « Major
est iniquitas mea quam ut veniam merear. » Sed pœnitentia misericordiæ Dei innititur. Ergo omnia peccata, quantacumque sint,
delet.

j

[Π]
[I-II, q. 87, a. 6 ; III, q. 86, a. 4 ; III Cg. c. 158 ; ad Rom., c. 11, 1. 4.]

229. — ULTERIUS. Videtur quod
tum

etiam totaliter rea­

TOLLAT.

1. Bonum enim est efficacius ad agendum quam malum, quia
malum non agit nisi in virtute boni, ut Dionysius dicit {De
divin, nomin., c. 4, n. 31, 32 ; G. 3, 731). Sed per unum actum
1. ay N. « xii ». — 2. Ed. « inquit ». — 3. ay N. « ix ». — 4. y om. « peccata »

peccati homo et culpam et reatum incurrit. Ergo et per actum
contritionis et a culpa et a1 reatu absolvitur.
2. Præteera. Deus non plus exigit in pœna quam fuit2 in culpa.
Sed major dolor est in contritione de peccato quam fuerit in
peccando delectatio ; quia quantitas doloris de peccato est3
secundum quantitatem amoris Dei qui est major quam omnis
cupiditas rei temporalis, ut dicit Glossa super illud ps. (cxvin,
127) : « Dilexi mandata tua super aurum etc. » Ergo non exigit
pro peccato aliam pœnam quam illam quæ est in contritione.
Et sic pœnitentia a toto reatu absolvit.
3. Praeterea. Magis valet ad removendum4 poena propria
adjuncta alienæ, quam aliena pœna tantum. Sed in baptismo
non est aliqua pœna propria, sed tantum virtute pœnæ Christi
omnia peccata delet et quantum ad culpam et quantum ad reatum. Ergo et pœnitentia, in qua cum pœna Christi adjungitur
pœna propria, totus reatus auferri debet.
230. — SED CONTRA. Pœna non injungitur nisi ei qui est
debitor pœnæ. Sed pœnitenti injungitur pœna aliqua satisfactoria. Ergo adhuc est debitor pœnæ ; et sic non est a toto reatu
per poenitentiam liberatus.
4
231. — Præterea. Per poenitentiam non aufertur illud quod
est5 expedimentum ad profectum. Sed pœna remanens satisfactoria est ad profectum virtutum. Ergo per poenitentiam non
tollitur.

1

1

i
ί

1

[III]
[II S. d. 32, q. 1, a. 1 ; III, q- 86, a. 5 ; q. 89, a. 1, ad.3.]

232. — ULTERIUS. Videtur quod per pœnitentiam etiam
RELIQUIÆ PECCATI ACTUALIS TOLLANTUR, SICUT PRONITAS AD
MALUM, HEBETUDO ET HUJUSMODI.

t
«

1. Quia in generatione naturali non solum tollitur forma
contraria, sed etiam dispositiones ad formam illam. Sed gratia
quæ per pœnitentiam datur, est potentior quam forma naturalis.
Ergo non solum tollit culpam, sed etiam hujusmodi reliquias
quæ sunt dispositio ad culpam.
2. Præterea. Sicut gratia est in essentia animæ, ita virtus in
potentia. Sed pœnitentia restituit gratiam et virtutes, ut dicitur.
Ergo sicut per gratiam aufert culpam ab anima ipsa, ita et per
virtutes aufert reliquias a potentiis.
233. — SED CONTRA. Baptismus est efficacior ad remo-

1. γ om. « a >. <— 2. Ed. « erat ». — 3. αγ om. « est ». — 4. Ed. ad « pecca­
tum ». — 5. ζ F. < quod est ad expedimentum et ad profectum ».

vendum peccatum quam poenitentia. Sed baptismus non remo­
vet1 peccati reliquias. Ergo nec pænitentia.

234. — RESPONSIO. Dicendum AD PRIMAM QUÆSTIONEM quod pænitentia potest considerari inquantum est sacra­
mentum, et inquantum est virtus ; et utroque modo ad remissio­
nem peccatorum aliquo modo operatur.
Secundum enim quod est novæ legis sacramentum, gratia in ea
datur ad defectum illum sanandum contra quem inducta est,
scilicet ad dimissionem culpæ actualis.
235. — Operatur etiam ad dimissionem peccati, inquantum est
virtus, speciali modo præ aliis virtutibus. Ouia secundum omnem
virtutem formatam ex parte habitus peccata dimittuntur ratione
gratiæ quæ cum ea infunditur — sed hoc est formaliter remittere
— sed pænitentia ex ratione sui actus habet quod per eum peccata
dimittantur, secundum quod peccata commissa sunt materia
actus ejus. Cum enim peccatum ex hoc remitti dicatur vel reti­
neri quod habet rationem offensæ, illud quod offensam aufert,
peccatum tollit. Cum autem offensa, inquantum hujusmodi, sit
inæqualitas quædam qua unus alii subtraxit quod debitum erat,
actu illius virtutis peccatum remittitur quæ inæqualitatem prædictam ad æqualitatem reducit. Hoc autem facit poenitentia, ut
ex dictis patet (226), quæ in recompensationem2 divinæ offensæ
spiritum Deo contribulatum offert. Et ideo pœnitentiæ etiam ex
parte actus sui competit peccatum tollere ; et hoc est efficienter
et non solum formaliter per poenitentiam peccata dimitti.
236. — AD PRIMUM ergo dicendum quod Apostolus loquitur
ibi de hostia quæ universaliter pro peccatis totius mundi oblata
est, scilicet Christo, quæ est unica et singularis ; nec iterum pro
peccatis delendis offertur, sed unica sua oblatione valet ad hoc
quod per pœnilentiam et alia sacramenta omnia peccata possint
dimitti.
237. — Ad secundum dicendum quod ideo Esau de quo
Apostolus loquitur (Heôr.,xn, 17), locum veniæ non vere invenit,
quia non vere pœniiuil, etsi lacrymas exterius emiserit : quod
patet ex hoc quod dixit, Gen., xxxvn, 41 : « Venient dies luc­
tus patris mei, et occidam Jacob fratrem meum. »
238. — Et similiter dicendum ad tertium de Antiocho qui
vere non pcenituit interius, quamvis exterius verba pœnitentiæ
proferret magis propter infirmitatem corporis quam propter
offensam Dei vitandam.
239. — Ad quartum dicendum quod offensa infinita est ex
parte aversionis, sed non ex parte conversionis.
1, α « delet ». — 2. F. « recompensatione ».

El similiter eliam actus pœnitentiæ habet infinitatem ex parte
gratiæ quæ est Dei similitudo, et in virtute divinæ misericordiae
operans quæ infinita est, quamvis ex parte actus nostri sit finita.
Habet etiam efficaciam ex virtute passionis Christi quæ infi­
niti valoris quodammodo est, inquantum fuit passio Dei et
hominis.
240. — AD SECUNDAM QÜÆSTIONEM dicendum quod
secundum Philosophum in VIII1 Eth. (e 1. 1129a, 34 ; 1. 1,
n. 896 ; 6. 1157b, 36 ; 1. 5, n. 1605) tam justitia quam amicitia
in æqualitale quadam consistit. Qui ergo aliquem offendit, pec­
cat contra aequalitatem amicitiae, inquantum affectum debitum
non impendit ; et contra æqualitatem justitiæ, inquantum rem
debitam subtrahit.
Et sicut hæc duo in offensa quandoque dividuntur, ita etiam
in recompensatione separantur : sicut quando poena per violen­
tiam offendenti infertur, fit recompensatio quantum ad justitiam,
sed non quantum2 ad amicitiam. Similiter quando offendens
offensum verbis placat, nondum re subtracta restituta, fit recom­
pensatio amicitiæ, sed non justitiæ.
241. — Peccator ergo per affectum peccati amicitiam Dei
violavit et per inobedientiam divinæ legis honorem debitum
Deo subtraxit ; et ex primo amittit gratiam et incurrit offensam ;
ex secundo meretur pœnam, ut ab eo qui per inobedientiam
subtraxit, subtrahatur per poenam ; et hoc meritum pœnæ
reatus dicitur.
242. — Et ideo3 per poenitentiam qua homo se Deo supponit,
peccata præterita detestando cum emendationis proposito,
remittitur quidem peccatum quantum ad offensam, sed non
oportet quod remittatur quantum ad totum reatum nisi pœna
jam soluta. Et sic per poenitentiam non simul cum culpæ dimis­
sione totus etiam reatus dimittitur.
243. — AD PRIMUM ergo dicendum quod sicut quod est
perfectum, est efficacius ad agendum quam imperfectum ; ita
quod est perfectum, est difficilius ad flendum. Unde sicut bonum
est efficacius ad agendum quam malum, ita difficilius est ad
constituendum quam malum. In hoc ergo efficacior apparet
actio boni quam actio mali, quia1 actio mali nunquam termi­
natur ad malum quod non habeat admixtum bonum ; sed actio
boni terminatur ad bonum quandoque cui non admiscetur
malum.
Non tamen oportet quod, si aliquod malum per unum actum
1. Ed. « v ». ■— 2. a om. per homot. « ad justitiam sed non quantum ». —
3. ayi) ad. « cum » quod expungit a. — 'i. N contra F. « quod ».

malum incurritur1 quod2 per unum actum bonum opposita bona
reparentur.
244---- Ad secundum dicendum quod secundum Philosophum
in V Eth. (e 8. 1132^, 23 sq. ; 1. 8, n. 967 sq.) in recompensatione
injuriæ justitia commutativa non semper æqualem quantitatem
absolute in poena infert ei qui in culpa fuit ; non enim si aliquis
percussit Principem, oportet ipsum solum repercuti, sed etiam
gravius puniri. Infert tamen æqualem poenam habita prius com­
paratione ad personam in quam culpa commissa fuit. Et ideo,
cum per poenitentiam homo de seipso justitiam Deo faciat non
sufficit tantus dolor in poenitentia quanta fuit delectatio in3
culpa ; quia illa delectatio in injuriam Dei fuit, inquantum Deo
prætermisso homo delectationi se subdidit ad peccandum.
245. — Ad tertium dicendum quod baptismus est spiritualis
regeneratio. Et quia non potest esse generatio unius nisi per
corruptionem alterius, ideo oportet quod in baptismo quidquid
ad praecedentem vitam pertinebat, totum aboleatur, scilicet ct
culpa et reatus, nisi sit defectus ex parte recipientis. Sed pcenitentia non est regeneratio, sed magis reparatio vitæ prius habitæ.
Et ideo non est similis ratio.
246. — AD TERTIAM QUÆSTIONEM dicendum quod sicut
poenitentia non tollit totaliter reatum per quemlibet parvum4
actum, sed tunc tollit quando ad perfectum perducitur secundum
omnes pœnitentiæ partes ; ita etiam non oportet quod per primum
pœnitentiæ actum omnes defectus ex peccato actuali consecuti5
qui dicuntur reliquiæ, reparentur ; sed poenitentia jam perfecta
quantum ad omnes sui partes6, reliquiæ etiam tolluntur peccati
actualis.
247. — AD PRIMUM ergo dicendum quod pcenilentia non
comparatur generationi, sed magis sanationi ; quia per poeni­
tentiam homini non datur nova vita, sed in pristinam vitam
reparatur.
In sanatione autem hoc videmus7 accidere quod sanitate res­
tituta adhuc reliquiæ aliquæ8 morbi manent ante perfects sani­
tatis restitutionem ; ita etiam ante, completam poenitentiam
reliquiæ actualis peccati manent.
248. — Ad secundum dicendum quod peccatum per actum
potentiarum commissum est. Et ideo in ipsis potentiis præter
privationem virtutum alii etiam defectus ex peccato causantur,
sed non in essentia animæ, p.ræter defectum gratiæ. Et ideo non
1. Ed. « incurrit ». — 2. Ed. om. « quod ». — 3. a om. « in ». — 4. Ed.
« primum ». — 5. αγη « consecutos ». — 6. a ad. « et ». — 7. a « videtur ». —
S. F. om. « aliquæ ».

oporlei quod si per adventum gratiæ ad essentiam animæ, macula,
quæ nihil aliud erat quam gratiæ privatio, tollitur, quod1 etiam
a potentiis omnes alii defectus tollantur.
ARTICULUS II
[IMI, q. 152, a. 3, ad 3 ; III, q. 89, a. 1.]

249. — AD SECUNDUM SIC PROCEDITUR. Videtur

quod

PER POENITENTIAM VIRTUTES NON RESTITUANTUR.

1. Virtutes enim de quibus loquimur non causantur ex actibus
nostris ; quia secundum Augustinum (lib. II De lib. arb., c. 18,
19 ; L. 32, 1266), Deus eas in nobis sine nobis operatur. Sed
pœnitentia in actu nostro consistit. Ergo per poenitentiam vir­
tutes non restituuntur.
2. Præterea. Nihil restituit virtutem nisi quod est causa
virtutum3, sicut restituentia sanitatem sunt causa sanitatis.
Sed poenitentia non est causa omnium aliarum virtutum ; alias
esset nobilior aliis virtutibus, quia causa præeminet effectui.
Ergo poenitentia non restituit virtutes.
3. Præterea. Quod non est, non potest aliquid restituere ; et
quod habetur non potest restitui, sicut neque quod est, fieri. Sed
pœnitentia non prius est quam omnes virtutes habeantur, quia
omnes virtutes simul infunduntur. Ergo non potest pœnitentia
virtutes restituere.
4. Præterea. Habitus virtutis non manet cum habitu vitii ;
quia contraria non sunt simul in eodem. Sed post contritionem
adhuc manet habitus vitii : quod patet ex inclinatione ad pris­
tinos actus. Ergo pœnitentia non statim omnes virtutes resti­
tuit.
5. Præterea. Nullus habet virtutem nisi qui sine difficultate
et cum delectatione operatur ea quæ sunt virtutis. Sed post
primam contritionem etiamsi sit vera, adhuc remanet difficultas
ad opera virtutis agenda. Ergo virtutes per primum actum
pœnitentiæ non restituuntur.
250. — SED CONTRA est quod Ambrosius3 dicit quod
« pœnitentia res optima est, quæ omnes defectus revocat ad perfec­
tum. » Sed hoc non esset, nisi virtutes amissas restitueret. Ergo
per poenitentiam virtutes restituuntur.
251. — Præterea. Effectus pœnitentiæ est justificatio, ut
infra dicetur (253). Sed justitia generalis ex qua aliquis justificari
dicitur, omnes virtutes includit, ut dicit Glossa super illud
1. Ed. om. « quod ». — 2. Ed. « virtutis ». — 3. Auctor Hypognost. lib. III,
c. 9, n. 17 ; L. 46, 1631.

622

SCRIPTUM SUPER LIB. IV SENTENTIARUM

ps. (cvxm, 121) : « Feci judicium et justitiam ». Ergo omnes
virtutes1 per poenitentiam restaurantur.
252. — Praeterea. Non remittitur peccatum sine gratia. Sed
per poenitentiam peccatum dimittitur. Ergo gratia restituitur.
Sed simul cum gratia omnes virtutes infunduntur. Ergo poeni­
tentia omnes virtutes restituit.
253. — RESPONSIO. Dicendum quod gratia et virtutes in
anima causantur ex influentia divini luminis, quæ quidem
influentia impeditur per peccatum quod animam a Deo avertit :
sicut nubes interposita inter nos et solem, radium ejus a nobis
prohibet. Unde dicitur Is., lix, 2 : « Peccata nostra diviserunt
inter nos et Deum nostrum. »
Et quia per pœnilentiam peccata dimittuntur, ut dictum est
(235), in primo pœnitentiæ actu quantum ad ojfensam ; ideo
sicut ventus auferens nubem nobis lumen solis restituit, ita
poenitentia tamquam removens prohibens, gratiam gratum
facientem et omnes virtutes nobis restituit.
254. — AD PRIMUM ergo dicendum quod solus Deus est
per se causa gratiæ et virtutum infusarum in nobis. Sed nihil
prohibet etiam actus nostros esse causas per accidens, sicut
removens prohibens, sicut etiam sunt causæ1 gratiæ baptismalis,
inquantum prohibent fictionem. Et hoc modo per poenitentiam
virtutes restituuntur.
255. — Ad secundum dicendum quod causa per accidens
non oportet quod sit nobilior effectu, sed solum causa per se.
Pœnilentiam autem causa per accidens posuimus virtutum, per
hoc quod est removens prohibens, scilicet peccata.
256. — Ad tertium dicendum quod sicut in eodem instanti
in quo obstaculum luminis primo remotum est, lumen conse­
quitur et tamen remotio obstaculi est causa illuminationis ; ita
in eodem instanti in quo est actus pœnitentiæ, peccatum aufer­
tur et virtus restituitur, et tamen nihil prohibet per poenitentiam
virtutes restitui.
257. — Ad quartum dicendum quod, sicut in III lib. d. 33
(74-75) dictum est, virtus infusa et acquisita non sunt ejusdem
spéciei. Unde cum habitus ex frequentia operum peccati gene­
ratus virtuti acquisitæ contrarius sit, non contrariatur directe
virtuti infusæ quæ habet oppositionem ad peccatum ex parte
illa qua est offensa Dei. Unde non oportet quod statim virtutibus
infusis restitutis, habitus viliorum totaliter tollantur3, quamvis
impediantur et etiam diminuantur.
1. Ed. om. < virtutes ». — 2. Ed. ad. «. etiam ». — 3. Ed. « tolluntur ».

258. ■—■ Ad quintum dicendum quod facilitas operandi opera
virtutum potest esse ex duobus : Scilicet ex consuetudine praece­
dente ; et hanc facilitatem non tribuit virtus infusa statim in
sui principio ; et iterum ex forti inhæsione ad objectum virtutis ;
et hanc est invenire in virtute infusa statim in sui principio.
ARTICULUS III

[I]
[Infra, d. 15, q. 1, a. 3, soi. 3, 4, 5 ; III, q. 89, a. 6.]

259. — AD TERTIUM SIC PROCEDITUR. Videtur

quod

PER PŒNITENTIAM ETIAM BONA OPERA PRIUS IN STATU PECCATI

MORTALIS FACTA AD VITAM REPUTENTUR.

1. Dicit enim Adamantius 1 supra Josue (hom. 10; G. 12, 880) :
« Sunt in Ecclesia credentes quidam et acquiescentes divinis prae­
ceptis, erga servos Dei religiosi et officiosi et ad ornatum Ecclesiae
vel ministerium satis prompti ; sed in conversatione propria obsccenis vitiis involuti, nec omnino deponentes veterem hominem cum
actibus suis, nihil adhibent emendationis morum et innovationis.
In istis ergo Christus salutem concedit ; sed quamdam insaniae
notam non evadent. » Sed magis videtur quod eis qui per poeniten­
tiam emendationem adhibent, illa opera bona valeant ad salu­
tem. Ergo poenitentia etiam2 opera sine caritate facta vivificat
ad salutem.
2. Præterea. Plus appropinquat caritati et gratiæ bonum
ex genere et bonum virtutis moralis, quam bonum naturale.
Sed gratia sequens per poenitentiam restituta, naturalia perficit,
et secundum Quosdam ipsa naturalia fiunt gratuita. Ergo multo
fortius bona ex genere vel ex circumstantia, aut etiam actus
virtutis acquisitæ sine caritate facta, per poenitentiam vivifican­
tur, ut prosint ad vitam.
3. Præterea. Remota causa, removetur effectus. Sed causa
quare illa opera non valeant ad vitam erat caritatis defectus et
gratiæ. Ergo cum poenitentia caritatem et gratiam et omnes vir­
tutes restituat, etiam opera bona sine caritate facta vivificabit.
260. — SED CONTRA. A non vivo non generatur aliquid vivum
vel habens potentiam ad vitam. Sed homo sine caritate non vivit
spirituali vita. Ergo non potest aliquod opus facere spiritualiter
vivum ; sed est mortuum, non habens potentiam ad vitam ; et
ita non est vivificabile.
261. —■ Præterea. — Omnia vivificabilia sunt aliquo modo
meritoria, quia ad minus in potentia. Si ergo opera extra cari­
tatem facta possent aliquo modo vivificari, aliquis sine caritate
posset aliquo modo mereri vitam æternam : quod falsum est.
1. Origexes. — 2. Ed. om. « etiam ».

[II]
[Infra, d. 21, q. 1, a. 1, sol. 1, ad 3 ; d. 22, q. 1, a. 1, ad 6 ; III S. d.
III, q. 89,
4 ; ad Heb. c. 6, 1. 1.]

262. — ULTERIUS. Videtur

36

70 ;

J

quod opera in caritate facta

PER PECCATUM SEQUENS MORTIFICARI NON POSSINT.

1. Quia quod non est, non potest mortificari. Sed opera quæ
in caritate facta fuerant, transeunt, et post peccatum sequens1
non sunt. Ergo non possunt mortificari.
2. Præterea. Pœna non debet excedere culpam. Sed in aliquo
qui multa bona facit ex maxima caritate, pœna culpam exce­
deret, si per unum peccatum mortale parvum, forte ex sub­
reptione factum, omnia bona præcedentia perderet. Ergo pec­
catum sequens non mortificat omnia bona prius in caritate facta.
2. Præterea. Illud quod est mortuum, non potest actum vitæ
habere respectu alicujus. Sed opera in caritate facta etiam
post peccatum facientis, actum vitæ habent in aliis sanctis.
Unde dicitur Apoc., u, 11, unus alterius coronam accipere. Ergo
peccatum sequens bona præcedentia non mortificat.
263. — SED CONTRA est quod dicitur Ezech., xviii, 24 ;
« Si averterit2 se justus a justitia sua, omnium, quæ operatus est
non recordabor amplius. »
264. — Præterea. Vita operum ex vita operantis dependet.
Sed per peccatum mortale ille qui prius opera fecerat in caritate,
mortificatur. Ergo et opera ab ipso facta mortificantur.[III]

[III]
[Infra, d. 22, q. 1, ad 6 ; III, q. 89, a. 5 ; ad Thes., c. 3, L 1 ; ad Heb., c. 6, 1.1, 3.]

265. — ULTERIUS. Videtur

QUOD OPERA MORTIFICATA PER

PECCATUM, PER PŒNITENTIAM NON VIVIFICENTUR.

1. Hugo de Sancto Victore dicit (lib. II De sacram., p. 14,
c. 4 ; L. 176, 558) quod « nemo debet in spe correctionis peccare » ;
quia quod semel amittitur, ipsum amplius non recuperatur.
Sed opera in caritate facta sunt per peccatum amissa, ut dictum
est (259,3). Ergo non possunt amplius per poenitentiam recuperari.
2. Præterea. Nihil vivificatur nisi quod natum est habere
vitam. Sed vita non est operum, sed opera facientis. Ergo opera
non possunt vivificari3.
3. Præterea. Quod non est, non potest vivificari. Sed opera
mortificata, non sunt. Ergo non possunt vivificari per pcenitentiam.
4. Præterea. Illud quod moritur, non solum cadit a vita,
1. y « factum ». — 2. Ed. < avertit ». — 3. Ed. ad. « per poenitentiam ».

sed etiam a potentia vitæ ; quia principia vitæ corrumpuntur,
sine quibus non est potentia ad vitam. Sed opera præcedentia
in caritate facta, sunt per peccatum sequens mortificata. Ergo
non manet in eis potentia ad vitam. Et sic non possunt iterum
vivificari.
266. — SED CONTRA, Joel., ii, 25, super illud : « Reddam
vobis·», dicit Glossa (Hieron. L. 25, 972) : «.Non patiar perire
ubertatem quam cum perturbationibus animi amisistis. » Sed
ubertas1 illa fuit multitudo bonorum operum. Ergo illa per
poenitentiam restituuntur.
267. — Præterea. « Pœnitentia revocat omnes defectus ad per­
fectum », ut dictum est (91). Sed hoc non esset, nisi opera morti­
ficata restitueret ad vitam. Ergo per poenitentiam vivificantur.

268. — RESPONSIO. Dicendum AD PRIMAM QUÆSTIONEM
quod pœnitentia de ratione sui ordinatur ad remotionem mali,
Unde quod aliqua bona per poenitentiam restituuntur, hoc non
est nisi per accidens, inquantum removet prohibens, ut dictum
est (253). Causa autem quæ est removens prohibens, exigit causam
per se aliquam respectu effectus2 : ipsa est causa per accidens.
269. — Vivificationis autem operum extra caritatem factorum
non potest poni aliqua causa per se ; quia vita operum ex vita
operantis dependet. Et ideo a gratia vel caritate habent opera
quod vivant.
270. — Gratia autem vel caritas quam pœnitentia restituit,
non potest operibus præcedentibus vitam conferre ; quia habitus
non format actum nisi qui ab eo procedit. Et ita patet quod
per poenitentiam opera extra caritatem facta vivificari non possunt.
271. — AD PRIMUM ergo dicendum quod sicut Isidores
verba Adamantii ibidem exponere videtur, per salutem intelligitur signum salutis quod etiam peccatores in sacramentis
suscipiunt.
Vel dicendum quod concedit eis salutem in spe, sed non in re.
272. — Ad secundum dicendum quod potentiæ naturales
sunt magis propinquæ caritati et gratiæ quantum ad rem, quam
actus virtutum acquisitarum, inquantum sunt subjectum gra­
tiæ et caritatis ; sed quantum ad similitudinem speciei manifes­
tum est quod est e converso3.
273. — Et præterea. Potentiæ naturales manent, non autem
actus peccati4·. Unde illi qui dicebant naturalia fieri gratuita,
non intelligebant quantum ad actus qui transeunt sed quoad
potentias et habitus qui manent.
274. — Ad tertium dicendum quod causa quare opera illa sunt
1. aq « nobilitas ». — 2. RANVP ad. « cujus », α ad. in m. « quia ». —■ 3. Ed.
« contrario ». — 4. Ed. α virtutum acquisitarum».

mortua est quia non sunt a caritate elicita. El ideo causa mortis
ab eis non tollitur per pœnitentiam, ut dictum est (270).
275. — AD SECUNDAM QUÆSTIONEM dicendum quod
illud proprie vivere apparet quod ex se aliquem motum habet.
Et inde vitæ nomen proprie ad illa omnia trahitur quæ ex se
habent operationem aliquam sine aliquo principio extra, sicut
quæ intelligunt et sentiunt vel moventur vel appetunt vel nu­
triuntur. Et inde est quod nomen vitæ transumitur ad omnia
illa quæ habent debitam operationem vel effectum ; et illa quæ
privantur hac, dicuntur mortua : sicut dicimus aquam vivam
quæ est in impetu refrigerandi.
276. — Proprius autem effectus humanorum operum est quod
per ea homo ad ultimum finem humanae vitæ perveniat, scilicet
bealitudinem. Et ideo illa opera hominis propriæ viva dicuntur
quæ hominem ad vitam æternam perducere possunt ; illa autem
mortua, quæ hoc faciendi potestatem non habent ; illa autem
mortificata quæ hanc potestatem amiserunt, cum prius eam
habuerint.
277. — Et ideo opera bona ex caritate facta, in eo qui gratiam
habet viva sunt ; in eo autem qui gratia caret, opera non ex
caritate facta mortua sunt. Opera autem prius ex caritate facta,
in eo qui gratiam amittit1, per peccatum mortificata sunt ; quia
peccatum sequens impedit quod homo per illa opera non possit
ad vitam introduci.
278. — AD PRIMUM ergo dicendum quod sicut opera peccati
transeunt actu, sed manent reatu ; ita opera bona in caritate
facta, quamvis actu transeant, tamen manent in merendo ; et
secundum hoc possunt mortificari.
279. — Ad secundum dicendum quod per ingratitudinem
meretur homo accepta beneficia amittere. Et ideo per quantumcumque parvum peccatum mortale quo homo Deo ingratus de
beneficiis acceptis'1· fit, omnia bona praecedentia perdit, quantumcumque fuerint ad fructum vitæ æternæ, nec propter hoc poena
culpam excedit.
280. — Ad tertium dicendum quod illud quod in se est mortuum,
non potest respectu alterius actum vitæ habere. Sed accipiendo
vivum metaphorice, ut dictum est (275), nihil prohibet quod in se
vivum est, respectu unius esse vivum et respectu alterius esse3
mortuum ; quia respectu unius habet effectum suum, sed respectu
alterius non habet, propter dispositionem ipsius : sicut « oculis
ægris odiosa est lux quæ puris4 est amabilis. » (Augustinus, VII
Confes., c. 16; L. 32, 744).
1. Ed. « dimittit ». ■— 2. « Ed. perceptis ». — 3. α om. « esse ».
e pueris », α « sanis ».

281. — AD TERTIAM QUÆSTIONEM dicendum quod
opera in caritate facta, ut dictum est (278), etsi transeant actu,
manent tamen quantum ad meritum in Dei acceptatione. Et
secundum quod sic manent, habent efficaciam, quantum in ipsis
est, inducendi facientem ad vitam æternam. Et1 sic dicuntur
viva manere.
Sed quod hunc effectum in peccatore non habeant, est per
accidens, propter peccatum quod facit peccatorem indispositum
ad percipiendum effectum praecedentium meritorum, non autem
quod ab ipsis operibus aliquid dematur, cum in suo fieri effi­
caciam prædictam obtinuerint hoc ipso quod ex caritate sunt
elicita, quod eis sequens peccatum auferre non potest.
282. — Et ideo remota indispositione a peccatore per poeni­
tentiam, opera illa praecedentia effectum suum in ipso iterum
habere incipiunt ; et secundum hoc vivificari dicuntur.
283. — Quidam autem dicunt quod non vivificantur per pœ­
nitentiam sequentem, quia non manent, ut vivificari possint.
Sed eadem ratione posset dici quod nec ei qui in justitia per­
severat2, ad vitam praecedentia opera valeant ; quia quod non
est, non potest aliquid valere.
284. — AD PRIMUM ergo dicendum quod verbum Hugonis
est intelligendum quantum ad bona amissa quæ nunquam recu­
perantur, quia tempus amissum non recuperatur ; et ideo ejus
jactura est gravissima, ut Seneca dicit (Ep. lib. I, ep. 1 ad
Lucilium) ; non autem loquitur de bonis mortificatis.
285. — Ad secundum dicendum quod opus dicitur vivum
metaphorice, inquantum habet effectum debitum, ut dictum est
(275).
286. — Ad tertium dicendum quod quamvis non maneant
actu, manent tamen merito in divina acceptatione : sicut peccata
transeunt actu et manent reatu (278).
287. — Ad quartum dicendum quod, sicut dictum est (276),
opera prius viva non moriuntur in se, sed moriuntur per acci­
dens quoad istum3. Et ideo remoto illo accidente vivificari
dicuntur.

ARTICULUS IV
[Supra, 235 ; III, q. 86, a. 6 ; Ver. q. 28, a. 8, ad 2 ; Quodl. IV, a. 7, a. 1.]

288. - AD QUARTUM SIC PROCEDITUR. Videtur
PRÆDICTI

EFFECTUS

NON

SINT

PŒNITENTIÆ

QUOD

INQUANTUM

EST

VIRTUS.

1. Diversorum enim diversi sunt effectus. Sed virtus et gra1. αγ om. « et », sed γ ad. supra.— 2. Ed. « eis qui injustitia perseverant».—
3. P. « justum >.

tia differunt, ut in II lib. d. 26 (q. 1, a. 4) dictum est. Ergo
cum remittere peccatum, et alia prædicta quæ pœnitentiæ attri­
buuntur, sint effectus gratiæ, non erunt effectus pœnitentiæ
inquantum est virtus.
2. Præterea. Quod convenit pœnitentiæ inquantum est virtus,
convenit cuilibet virtuti. Sed remittere peccatum non convenit
cuilibet virtuti ; quia ad minus virtutibus acquisitis non convenit.
Ergo nec pœnitentiæ convenit inquantum est virtus.
3. Præterea. Pænitentia, secundum quod est virtus, contra
udem dividitur. Sed remissio peccatorum est per virtutem
fidei : Aci·, xv, 9 : « h ide purificans corda eorum. » Ergo non est
per poenitentiam inquantum est virtus.
4. Præterea. Pænitentia alia et alia ratione est virtus et
sacramentum. Sed remittere peccatum convenit ei inquan­
tum est sacramentum ; quia sic est medicina contra morbum
peccati ordinata. Ergo non competit ei secundum quod est virtus.
5. Præterea. Pænitentia, inquantum delet peccatum, dicitur
vel est « secunda tabula » respectu baptismi. Sed baptismus libe­
rat a peccato inquantum est sacramentum. Ergo et pænitentia
inquantum est sacramentum et1 non inquantum est virtus.
289. — SED CONTRA. Pænitentia ex actu proprio habet
quod a peccato liberat2, ut dictum est (235). Sed ad actum pro­
prium comparatur inquantum est virtus. Ergo inquantum est
virtus, peccatum remittit.
290. — Præterea. Oppositum tollitur per suum oppositum.
Sed inquantum est virtus, opponitur peccato. Ergo inquantum
est virtus, tollit peccatum.
291. — Præterea. Omne peccatum ex voluntate committitur ;
quia « si non3 sil voluntarium, non esi peccalum », ut Augustinus
dicit (De vera relig., c. 14 ; L. 34, 133). Sed « ex eisdem causis
aliquid generatur et corrumpitur », ut in II F.th. !β 1. 110313, 7 ;
1. 1, n. 262) dicitur. Ergo oportet quod per voluntatem remit­
tatur. Sed pænitentia habet rationem voluntarii4 inquantum
est virtus. Ergo per eam, inquantum est virtus, peccata remit­
tuntur.
292. — RESPONSIO. Dicendum quod in peccato duo possunt
considerari : scilicet ipsa inordinatio quæ in actu est, et macula
quæ ex actu inordinato consequitur in anima. Et secundum
hoc peccatum dupliciter remittitur.
Quia enim ex ipsa actus inordinatione homo, quantum in se
erat, injuriam Deo faciebat ; ideo ex parte illa peccalum remitlitur, secundum quod inaequalitas praedicta injuriae ad aequalitatem
1. Ed. om. « et ». — 2. Ed. « liberet ». — 3. Ed. « nisi ». — 4. Ed. « volun­
tatis ».

juslitiæ reducitur : quod facit pænitentia, inquantum est vir­
tus quædam, per suum actum, ut prius (235) dictum est.
293. — Sed ex parte maculae peccatum remittitur per gratiam
quæ formaliter maculam tollit, sicut albedo nigredinem ; et per
consequens per alias virtutes gratia formatas’. Et quia poeni­
tentia est talis virtus, ideo etiam ipsa formaliter peccatum
remittit ex parte habitus. Et hoc est quod Quidam dicunt quod
remittit peccatum inquantum est gratia. Non enim potest dici
gratia njsi inquantum est gratia informata vel propter simili­
tudinem effectus, ut prius dictum est (235).
294. — Sed2 ex parte ista effective peccatum tollit, quia
gratiam tribuit, sicut inducens albedinem aufert nigredinem.
Et secundum hoc pænitentia, inquantum est sacramentum, pec­
catum dimittit, quia sacramentum novæ legis est causa instrurnentalis gratiæ, ut in 1 d.s (127) dictum est.
295. — Deus autem remittit sicut causa gratiæ efficiens, et
Christus homo sicut causa meritoria gratiæ, et sacerdos sicut
minister Dei et sacramentorum dispensator. Et quia omnes alii
effectus consequuntur ex poenitentia inquantum peccata remit­
tit, ut dictum est (253), ideo similis est ratio de omnibus illis
effectibus pœnitentiæ.
296. — AD PRIMUM ergo dicendum quod non eodem modo
est effectus gratiæ et virtutis4, ut dictum est (293-4).
297. — Ad secundum dicendum quod non quælibet virtus
est gratia informata, nec quælibet virtus habet actum ordinatum
ad prædictam æqualitatem inter Deum et hominem restituendam,
ut dictum est (293). Et ideo non oportet quod quælibet virtus
peccata remittat.
Hoc enim pœnitentiæ convenit non inquantum est virtus sim­
pliciter, sed inquantum est virtus quædam.
298. — Ad tertium dicendum quod fides dicitur purificare
cor, eo quod5 primus motus ad justificationem est fidei, et est etiam
pœnitentiæ principium. Unde quod est pœnitentiæ, etiam fidei
attribui potest.
299. — Ad quartum dicendum quod sicut alia ratione poeni­
tentia est virtus et sacramentum ; ita et prædictus effectus alio
modo competit sibi inquantum est sacramentum, et inquantum
est virtus, ut dictum est (293-4).
300. — Ad quintum dicendum quod baptismus remittit pec­
calum tantum uno modo, quia est tantum sacramentum ; sed
pænitentia pluribus, quia est virtus et sacramentum.

R

1. yN « informatas ». — 2. Ed « Et » ; N. ad « ut est sacramentum ». — 3. α « in primo
libro ». — 4. α « sacramenti et gratiæ » ; y « gratiæ et sacramenti ». — 5. y « quia ».

ARTICULUS V
[III, q. 86, a. 2; q. 87, a. 1.]

301. — AD QUINTUM SIC PROCEDITUR. Videtur quod1
SINE

POENITENTIA

PECCATORUM

REMISSIONEM

QUIS

CONSEQUI

POSSIT, ET PRÆDICTOS EFFECTUS OMNES ; ET ITA NON ERIT NECES­
SARIA AD SALUTEM.

1. Super illud ps. (cxxv, 5) : « Qui seminant in lacrymis », dicit
Glossa : « Noli esse tristis, si adsit tibi bona voluntas, unde
metitur pax. » Sed aliquis potest habere bonam voluntatem
sine dolore pœnitentiæ, vel sine actuali consideratione pecca­
torum suorum præteritorum. Ergo poenitentia non est peccatori
necessaria ad salutem.
2. Præterea. Luc., vu, 47 super illud : « Dimissa sunt ei peccata
multa », dicit Glossa (L. 114, 272) : « Ardor caritatis rubiginem
peccatorum in ea consumpsit. » Sed aliquis potest converti in
Deum ardenter per caritatem sine hoc quod convertatur ad pec­
cata præterita per poenitentiam. Ergo sine poenitentia potest
salutem consequi post peccatum.
3. Præterea. Sicut se habet aversio a Deo ad damnationem,
ita conversio ad Deum ad salutem. Sed aversio a Deo sine omni
delectatione potest esse causa damnationis. Ergo conversio ad
Deum sine omni dolore pœnitentiæ potest esse causa salutis.
Et sic idem quod prius.
4. Præterea. Motus fidei qui præcedit poenitentiam, posset
intantum intendi quod sufficienter disponeret ad gratiam haben­
dam. Sed gratia sufficit etiam ad salutem etiam2 sine operibus.
Ergo sine opere pœnitentiæ peccator posset salutem consequi.
5. Præterea. In ultimo instanti vitæ posset infundi gratia.
Sed post ultimum instans non remaneret aliquod instans vitæ
præsentis, in quo tantum poenitentia potest esse fructifera. Ergo
sine omni actu pœnitentiæ potest homo salutem per gratiam
consequi.
302. — SED CONTRA est quod Augustinus dicit in libro, de
Poenitentia3 (serm. 351, c. 2; L. 30, 1537) : « Nemo suæ volun­
tatis arbiter constitutus potest inchoare novam vitam, nisi pœniteai eum veteris vitæ. » Sed nullus potest consequi salutem nisi
in novitate vitæ inveniatur. Ergo sine poenitentia nullus salutem
consequi potest.
303. — Præterea. Sicut baptismus ordinatur contra originale
peccatum, ita poenitentia contra actuale. Sed nemo potest ab
originali mundari nisi per baptismum vel susceptum actu vel
proposito saltem. Ergo nec ab actuali sine poenitentia.
1. N. ad « aliquis » et om. « quis » infra. — 2. N. P. om. « etiam ». — 3. Ed. om. « in
libro de Pcenitentia ».

304. — Præterea. Ab omnibus dicitur quod poenitentia est
sacramentum necessitatis. Sed hoc non esset, si sine ea posset
esse salus. Ergo, etc.
305. — RESPONSIO. Dicendum quod manente causa, manet
effectus. Causa autem quare aliquis privalur gratia per pecca­
tum, est inæqualilas peccatoris qua Deum offendit. Unde quamdiu ista inæqualitas ad æqualitatem non reducitur, non potest
privatio gratiæ cessare.
Hoc autem1 facit poenitentia per suum actum, ut dictum est
supra (235). Unde sine actu pœnitentiæ peccatori salus esse non
potest.
306. ■
— AD PRIMUM ergo dicendum quod bona voluntas quæ
ad pacem merendam sufficiat, sine pœniientia esse non potest,
quia non est ad æqualitatem reducta. Et ideo ratio ex falsis
procedit.
307. — Ad secundum dicendum quod sicut inter homines non
restituitur amicitia post offensam nisi per aliquem de offensa
dolorem ; ita nec caritas post peccatum, nisi per poenitentiam.
308. — Ad tertium dicendum quod in aversione a Deo sèmper
est conversio ad bonum commutabile ; et illa quamvis non
habeat delectationem sensibilem, semper tamen habet quam­
dam placentiam voluntatis. Et similiter oportet quod conversioni
ad Deum adjungatur displicentia; et hoc2 dolor pœnitentiæ3
dicitur.
309. — Ad quartum dicendum quod motus fidei nunquam
potest tantum intendi quod gratiæ continuetur, nisi poenitentia
mediante.
310. — Ad quintum dicendum quod forte non est accipere
ultimum instans vitæ sed est accipere primum instans mortis ;
alias inter penultimum4 instans vitæ et primum instans mor­
tis, cum sit aliud et aliud instans, esset medium tempus. Sed
supposito quod sit ultimum instans vitæ, tunc in illo eodem ins­
tanti et gratia infundetur et motum pœnitentiæ homo habebit.
Et talis pœniientia sufficit ad salutem, ut dicit Augustinus
in lib. De ecclesiasticis dogmatibus (c. 47 ; L. 58, 1220).

EXPOSITIO TEXTUS
311. — « Post hæc de poenitentia etc. » (1)
Videtur quod de poenitentia ante confirmationem et eucha­
ristiam debuerit tractari ; quia prius est5 recedere a malo quod
pertinet ad poenitentiam, quam perfici in bono quod pertinet
ad illa duo sacramenta.
Et dicendum quod confirmatio et eucharistia sunt de prima
1. N. « enim ». — 2. Ed. « hic ». —- 3. Ed. « poenitentia ». — 4. γ « ultimum », P. « pri­
mum ». — 5. F. om. « est ».

intentione sanctificationis ; sed pœnitentia est de secunda
intentione ; quia si homo nunquam a gratia baptismali caderet,
non indigeret pœnitentia ; indigeret tamen confirmatione et
eucharistia.
312. — « Est enim pœnitentia interior, etc. » (2)
Secundum hoc etiam videtur quod baptismus sit virtus ;
quia etiam est baptismus interior, scilicet baptismus flaminis.
Et dicendum quod interior baptismus non dicitur baptismus
nisi metaphorice ; sed interior pœnitentia dicitur pœnitentia
vere.
313. — Et præterea. Interior actus non est de necessitate baptismi, alias pueri non possent baptizari ; sed interior actus est
de necessitate pœnitentiæ.
314. — « Nihil prosunt lamenta, etc. » (9)
Hoc intelligendum est de illis qui voluntate habituali replicant.
Vel intelligendum quod nihil prosint ad vitam consequendam ;
quia « qui perseveraverit usque in finem, hic salvus erit » (Mat.,
xxiv, 13). Baptismus tamen ratione characteris quem imprimit,
aliquid valet, etiam si homo fictus accedat.
315.,— « Pœnæ graviori se subjicit. » (10)
Hoc intelligendum est de illis qui1 exterius per pœnitentiam
hypocrisim praetendunt ; quia « simulata æquilas est duplex .
iniquitas », ut Augustinus dicit (in ps. 63, n. 11 ; L. 37, 765).
Vel hoc dicitur quia tollitur excusatio de ignorantia vel subreptione in eo quod peccatum advertit, de eo pœnitens.
316. — « Vera pœnitentia est cessare a peccato. » (12)
Sciendum quod « cessare a peccato », non dicit simplicem nega­
tionem peccati ; quia qui intermittit actum peccati, non dicitur
a peccato cessare ; sed cessare a peccato proprie dicitur, cui
peccatum displicet et peccatum dimittere intendit ; et hæc est
vera pœnitentia.
317. — « Cum emendationis proposito, etc. » (12a)
Sed contra. Unius habitus unus est actus ; hic autem ponuntur
quatuor actus pœnitentiæ : scilicet propositum emendationis,
plangere peccata præterita et odire et iterum nolle ulterius
committere.
Et dicendum quod ista quatuor se consequuntur in pœnitentia, et ideo quasi pro uno actu computantur; quia sicut
amor delectationem parit in consideratione amati, ita odium
peccati tristitiam de ipso parit, et tristitia ad destructionem ipsius
movet. Et ideo inter quatuor prædicta primum est odire peccata ;
secundo2 ea plangere, tertio3 ea destruere, quantum ad præ­
terita cum proposito emendationis, et quantum ad futurum
per hoc quod homo plangenda committere nolit, quod est
quartum.
318. — « Semper puniens in se » : (16) habitu vel proposito,
sed non semper actu ; quia quandoque etiam motibus aliarum
virtutum debet commoveri.
1. Ed. om. « qui ». —· 2. Ed. γ « locundum ». — 3. Ed. « tertium ».

319. —· « De pœnitentia perfectorum, etc. » (17)
Perfectos hic vocat qui in pœnitentia sunt perfecti, eam usque
ad finem vitæ continuantes.
320. — « Si nos aliqua culpa mortalis etc. » (18a)
Sciendum quod culpa mortalis est quæ gratiam tollit, per
quam est vita animæ ; et sic omnis culpa mortalis est contra
gratiam. Sed quædam est contra rationem, ut perjurium ; quædam
etiam contra naturam, ut sodomia ; quædam autem1 est crimen,
quæ est digna accusatione in judicio ; quædam autem est blasphemia quæ est impositio alicujus falsi in Deum vel ei subtrahen­
do quod inest vel attribuendo quod non inest.
321. — « Quod tamen in quibusdam Ecclesiis non servatur. »
(18a)
Hoc intelligitur de pœnitentia publica ; sed solemnis, ut
Quidam dicunt, nunquarti iteratur.
322. — « Nec minus tribuit etc. » (19a) verum est2 quantum
in ipso est, dummodo æqualiter se homo ad gratiam habendam
præparet. Non tamen oportet quod semper in æquali caritate
resurgat, ut in III lib. (d. 31, 81) dictum est.
323. — « Etiam si ad summum perveniat malorum etc. » (19a).
Hoc intelligendum est quantum ad actum, non quantum ad
potentiam ; quia aliquis est ita malus quod nullus alius est
pejor, non autem ita quod alius possit esse pejor.
324. — « Et tamen graviter postea deliquit. » (19a)
Sed contra. Moyses etiam numeravit (Numer., i), nec tamen
dicitur peccasse.
Et dicendum quod Moyses numeravit ex præcepto Domini,
sed David ut in populo gloriaretur. Ideo autem eo peccante
populus percussus est propter ostendendam habitudinem populi
ad Principem, sicut Augustinus dicit in Josue vi (L. 34, 7781
de Acham. Ostenditur enim in ipsa pœna Acham quantum sit
bonum in populo ipsa unitas, ut non in seipsis singula, sed in
toto partes æstimentur.
325. — Vel sicut Gregorius dicit (lib. ΧΧλ?. Moral., c. 16,
n. 35 ; L. 76, 344) super illud Job, xxxiv, 30 : « Qui regnare facit
hypocritam, etc., « pro qualitatibus subditorum disponuntur data
regentium, nec sæpe per merita gregis3 etiam vere boni delin­
quat vita pastoris ; et David populum numerando peccavit, el
tamen vindictam populus de peccato suscepit. »
326. — Vel dicendum quod quia de populi elatione peccavit,
ideo in populi occisione punitus fuit, sicut aliquis dominus in
amissione possessionis.
Nec tamen populus injuste passus est, quia hoc meruerat,
Absalon sequendo.

1. γ om. « autem a. - 2, α γόεζηθι. « unde » sed γ cor. in « verum est », sicut habet k,
ed. « videlicet ». ■— 3. y « nec semper », ed. « ut sjrpe propter demerita gregis »

1. — Et sicut de1 prædictis auctoritatibus illorum error convincitur qui
pœnitentiam sæpius agendam non putant2, et per eam a lapsu peccantes
frequenter surgere diffitentur, ita eisdem illorum opinio eliditur qui
pluribus irretitum peccatis asserunt de uno vere pœnitere ejusdemque
veniam a Domino consequi posse sine al t'erius pœnitentia.
Quod etiam auctoritatibus adstruere conantur.
Ait enim Propheta (Nahum, i, 9) : « Non judicabit Deus bis in idipsum »,
vel, ut alii transtulerunt : « non consurget duplex tribulatio. » Si ergo,
inquiunt illi, aliquis sacerdoti fuerit confessus unum de ^uobus vel plu­
ribus peccatis, et de illo injunctam sibi a sacerdote satisfactionem3 exple­
verit, ceteris tacitis, non pro illo peccato amplius judicandus est, de quo
satisfecit ad arbitrium sacerdotis qui vicem Christi in Ecclesia gerit.
Idcoque si de eo iterum judicetur, bis in idipsum judicat Deus, et con­
surget duplex tribulatio.
2. — Sed -'de his tantum oportet illud intelligi qui praesentibus suppliciis
commutantur in bonum et sic perseverant, super quos non consurget duplex
tribulatio. Qui vero inter flagella duriores et deteriores fiunt, ut P/iaraof
praesentibus æterna connectant, ut temporale supplicium sit eis æternæ
pœnæ initium. Unde Augustinus3 : « Ignis succensus est etc. — id est,
vindicta hic incipiet — et ardebit usque ad extremam damnationem. »
Hoc contra illos notandum est, qui dicunt illud, scilicet : Non judicabit
Deus bis in idipsum, ad omnia pertinere flagella, quia quidam his flagellis
emendantur, alii hic et in aeternum puniuntur. »
a. — Quinque enim modis flagella contingunt : vel ut justis per patien­
tiam merita augeantur, ut Job (i, 12), vel ad custodiam virtutum, ne
superbia tentet, ut Paulo3 ; vel ad corrigenda peccata, ut Mariæ lepra’;
vel ad gloriam Dei, ut de cæco nato8; vel ad judicium9 pœnæ, ut Herodi
(Act., XII, 23), quatenus hic videatur, quid in inferno sequatur, secundum
illud (Jer., xvii, 18) : « Duplici contritione contere eos Domine ». « Illa
ergo auctoritas Nahum non cogit nos sentire omnia quæ temporaliter puniun­
tur, non ulterius a Deo punienda » (Beda, in Mat., ix, 4 ; L. 32, 46).
Nam etsi supra eumdem locum Hieronymus dicat Ægyptios et Israe­
lites a Deo temporaliter punitos, ne in æternum punirentur, non est tamen
de omnibus generaliter intelligendum. Ait enim sic (In I Nahum, 9 ;
L. 25, 1238 : « Si vobis videtur crudelis et rigidus, quia™ genus humanum
diluvio, Sodomitas igne, Ægyptios mari, et Israelitas in eremo perdidit,
scitote ideo temporaliter pro peccatis punisse, ne in æternum puniret » :
quia non « judicabit Deus bis in idipsum ». Qui ergo puniti sunt, postea non
punientur11, alioquin mentitur Scriptura : quod nefas est dicere.
1. Quar. om. « de ». — 2. Quar. om. « non putant ». — 3. Ed. « injunctam sib,
pœnitentiam a sacerdote satisfactione ». — 4. Cfr. Exod., vn sq. — 5. Gregorius!
xviii, Moral., c. 22, n. 35 ; L. 76, 56. — 6. II Cor., xn, 7. — 7. Quar. « ut ». Num., xn,
10. — 8. Joan., ix. — 9. Quar. « initium ». — 10. Quar. om. « Si vobis videtur crudelis
et rigidus », et habet « quod ». — 11. Ed. « puniuntur ».

3. — Attende lector his verbis, et cave ne de omnibus generaliter intelligas, « sed de his tantum qui inter ipsa flagella pœnitentiam egerunt, creden­
tes in Deum Hebræorum ; quam etsi brevem et momentaneam, tamen non
respuit Deus » (ubi supra).
Quod1 autem qui per temporale flagellum non corriguntur, post aeter­
naliter puniantur, ibidem ostendit agens de fideli deprehenso in adulterio,
qui decollatur ; ubi ostendit2 levia peccata brevi et temporali supplicio
purgari, magna vero diuturnis æternisque suppliciis reservari, ita inquiens :
« Quserat hic aliquis, si fidelis deprehensus in adulterio decolletur, quid de
eo postea fiat ? Aut enim punietur, et falsum est quod dicitur : « Non judica­
bit Deus bis in idipsum » ; aut non punietur, et optandum est adulteris ut
hic brevi pœna puniantur, ut frustrentur in3 cruciatus xternos.
a. — Ad quod respondemus, Deum ut omnium rerum, ita suppliciorum
quoque scire mensuras, et non præveniri sententiam judicis, nec illi in pec­
catorem exercendæ dehinc pœnæ auferri potestatem ; et magnum peccatum
magnis diuturnisque lui cruciatibus. Si quis vero punitus sit temporaliter1,
ut ille qui Israelites maledixerat (Levit., xxiv, 14) et qui in sabbato ligna
collegerat (Num., xv, 36) tales postea non puniri, quia culpa levis prsesenti
supplicio compensata sit ». Levis enim culpa levi supplicio compensatur5.
His satis innuit Hieronymus gravia peccata et hic puniri gravi sup­
plicio, et in futuro punienda aeternaliter, de quibus pœnitentia non agi­
tur inter flagella ; levia vero quæ hic puniuntur, levi poena compensatio­
nem recipere : quod in bonis fieri non ambigimus, et in malis forte etiam
fit ita.
Satis jam apparet quod illi de prophetia induxerunt non facere pro eis
qui dicunt, ei qui crimen sibi reservat, de alio veniam præstari per pœni­
tentiam.
4. — Alias quoque auctoritates inducunt.
5. — Ait enim Gregorius (In Ezech., lib. I, hom. 10, n. 23 ; L. 76,
895) : « Pluit Dominus super unam civitatem, et super alteram non pluit ;
et eamdem civitatem ex parte compluit, et ex parte aridam relinquit. Cum
ille qui proximum odit, ab aliis vitiis se corrigit, una eademque civitas
ex parte compluitur*, et ex parte arida remanet ; quia sunt quidam qui cum
quædam vitia resecent, in aliis graviter perdurant. »
6. —■ Item Ambrosius (Serm., 18 in psal. cxvm, n. 3 ; L. 15, 1453) :
« Prima consolatio est, quia « non obliviscitur misereri Deus. » Secunda
per punitionem, ubi etsi fides desit, pœna satisfacit et relevat. »
7. — Ratione quoque utuntur dicentes : Si is qui’ unum peccatum
confiteretur8, altero tacito, et satisfactionem a sacerdote injunctam
expleverit, numquid si et peccatum tacitum conversus fuerit confessus,
pro utroque ei pœnitentia imponetur ? Longe hoc videtur a ratione et
Ecclesiæ consuetudine, quæ pro eodem peccato, nisi9 reiteretur, nulli
bis pœnitentiam imponit. Fuit ergo illa peccati condigna satisfactio,
unde et peccatum deletum videtur.
Quomodo

accipienda sunt priemissa

8. — His responderi potest sic. Illud Gregorii : « Pluit Dominus, etc.»,
non ad criminis veniam, sed ad operis peccati desertionem referendum
1. Ed. « Quia ».— 2. Ed. om. per homot. « agens de fideli deprehenso in adul­
terio qui decollatur ; ubi ostendit
— 3. Ed. « ibi ». — 4. Quar. om. «■ tempo­
raliter ». — 5. Ed. om. per homot. « compensata sit. Levis enim culpa levi supplicio ».
— 6. Quar. « compluit », cfr. 8. — 7. Ed. « Si quis ». — 8. Quar. « confitetur ».
— 9. Ed. « ne ».

est ; ut ideo pars civitatis dicatur complui, quia ab actu et delectatione
peccati, cui ante serviebat, modo cessat ; non quod ejus veniam habeat.
Vocaturque pluvia illa talis continentia qua ab opere peccati revocatur,
quia ex fonte gratiæ Dei id cordi instillatur, ut vel sic paulatim ad poeni­
tentiam veniat, vel eo minus a Deo puniatur quod diuturniori delecta­
tione et actu peccati majus sibi accumulasse! tormentum. Si vero ad
indulgentiam reatus pluvia referatur, evangelicæ sententiæ contraire
videbitur (Mat. xviii, 32).
a. — Si enim propter immisericordiam1, qua quis proximo suo2 non
miseretur, etiam quæ sunt dimissa replicantur ad pœnam, multo magis
quæ nondum sunt dimissa, propter odium fraternum ad pœnam reservari
probantur. Et si ille « qui arbiter suæ voluntatis constitutus est, non potest
inchoare novam vitam, ut ait Augustinus (Serm. 351, c. 2, n. 2 ; L. 39,
1537), nisi pœniteat eum veteris vitæ, quomodo ad novitatem indulgentias
perveniet qui odii vetustatem non deposuit » ?
9. — Illud etiam quod Ambrosius ait : « Etsi fides desit, pœna satis­
facit etc. » non de fide intelligitur qua creditur in Deum, sed de conscien­
tia delicti. Deest enim fides, cum conscientia peccati non subest. Nam
cum omnia delicta nemo intelligat (Ps. xvin, 13), est aliquando in homine
peccatum cujus non habet conscientiam. Unde Apostolus (I Cor., iv, 4) :
« Nihil mihi conscius sum; sed non in hoc justificatus sum. » Cum ergo3
quis flagellatur pro peccato cujus non est conscius, si patienter fert pœnam
et humiliter amplectitur, cogitans se forte peccatum habere quod non
intelligit, et pro eo puniri a Deo, pœna illa satisfacit et relevat gravatum.
10. — Ad hoc autem quod objicitur de satisfactione illa : Si satis­
factio non fuit, iterum imponenda est ; si vero iterum imponenda non est,
satisfactio fuit ; et si satisfactio fuit, veniam impetravit : responderi
potest, satisfactionem ideo non fuisse, quia ille « dignos fructus pœniten­
tiæ » non fecit (Mat., iii, 8).
« Est enim satisfactio pœnitentiæ, ut ait Augustinus (De eccles. dogm.,
c. 54 ; U· 58, 994), peccatorum causas excidere, nec suggestionibus earum
aditum indulgere. »
Idem4 (Enchirid., c. 75 ; L. 40, 267) : « Sane qui scelerate vivunt, nec
curant talem vitam moresque corrigere, et inter ipsa facinora sua eleemo­
synas frequentare non cessant, frustra ideo sibi blandiuntur, quia Dominus
ait (Lue., i, 41) : « Date eleemosynam, et ecce omnia munda sunt vobis. »
Hoc enim quam late pateat, non intelligunt. »
« Multa enim sunt genera eleemosynarum, quæ cum facimus, adjuvamur.
Non solum qui dat esurienti cibum, sitienti potum et hujusmodi ; sed etiam
qui dat veniam petenti, eleemosynam dat, et qui emendat verbere in quem
potestas datur, vel coercet aliqua disciplina, vel orat ut ei peccatum dimit­
tatur, eleemosynam dat, quia misericordiam præstat » (c. 72). « Multa enim
bona præstantur invitis, quando eorum consulitur utilitati, non voluntati »
(ibid.). « Sed ea major est qua ex corde dimittimus quod in nobis5 quisque
peccavit. Minus enim magnum est erga eum esse benevolum qui tibi nihil
mali fecit ; illud multo grandius, ut tuum etiam, inimicum diligas, et ei qui
tibi malum vult, et si potest, facit, tu semper bonum velis faciasque quod
possis ».
Quod ergo Dominus ait : « Date eleemosynam, et omnia munda sunt
vobis » : itane intellecturi sumus ut non credentibus in Christum munda
sint omnia, si eleemosynas istas dederint ? (c. 75). « Qui vult ordinale elemosynam dare, a se debet primum incipere, et eam primum sibi dare » (c. 76).
1. Ed. « misericordiam ». — 2. Quar. om. « suo ». — 3. Quar. « igitur ». —
4. Ed. « Item Augustinus ». — 5. Èd. « nos ·.

Est enim eleemosyna opus misericordiæ, verissimeque dictum est (Eccli.,
xxx, 24) : « Miserere animæ tuæ placens Deo. »
a. — « Non ergo se fallant qui per eleemosynas largissimas fructuum suo­
rum vel pectiniæ impunitatem se emere æstimant, in peccatis permanentes,
quæ ita diligunt ut in eis optent versari. « Qui vero diligit iniquitatem,
odit animam suam » (Ps. x, 6), et qui odit animam suam, non est misericors
ei, sed crudelis. Diligendo quippe eam secundum sæculum, odit eam secun­
dum Deum. Si ergo vult ei dare eleemosynam suam1 per quam fit munda,
odiat eam secundum sæculum, et diligat eam secundum Deum » (c. 77).
Hac eleemosyna quam sibi homo primitus debet, mundantur interiora.
b. — Ad quod hortans Christus ait (Ματ., xxiii, 26) : « Mundate quæ
intus sunt. » Immundis enim nihil est mundum; sed inquinatae2 sunt eorum
et3 mens et conscientia, ut ait Apostolus (ad Tit., i, 15). Immundi vero
sunt omnes quos non mundat fides qua creditur in Christum, de qua
scriptum est (Act., xv, 9) : « Mundans fide corda eorum. » « Sed ne istas
eleemosynas quæ fiunt de fructibus terræ, respuere Christus videretur :
Hæc, inquit (Mat., xxxiii, 23), oportuit facere, scilicet judicium et cari­
tatem Dei ; et illa non omittere, id est eleemosynas fructuum terrenorum »

C. — Ex his datur intelligi quod in peccato mortali permanentes, etsi
eleemosynas largas faciant, non tamen per eas satisfaciunt, quia inor­
dinate agunt, dum a se non incipiunt. Nec proprie dicitur eleemosyna
tale opus, dum sibi ipsis crudeles existunt non placentes Deo. Non ergo4
dicenda est illa peccati satisfactio quam quis agit pro uno peccato, dum
perdurat in altero ; quia « nihil prodest jejunare et orare et alia bona agere,
nisi mens revocetur a peccato » : et si aliquando conversus tacitum pecca­
tum sacerdoti fuerit confessus, de utroque imponenda est ei satisfactio ;
quia de primo condigne non satisfecit.
Secundum

quosdam fuit satisfactio

11. — Quibusdam tamen videtur fuisse satisfactio, sed infructuosa,

dum in peccato altero persistit ; percipietur tamen* fructus ejus, incipietque’ proficere, cum peccati alterius pœnituerit. Tunc enim utrumque
dimittitur peccatum, et satisfactio præcedens vivificatur, quæ fuerat
mortua : sicut baptismus illi qui ficte accepit, tunc primitus valet, cum
fictio a mente recedit per poenitentiam.
Et in hujus opinionis munimentum auctoritates inducunt.
Ait enim Augustinus (lib. De vera et falsa pœnitentia c. 14, n. 29 ;
L. 40, 1125) : « Pium est credere, et nostra fides’’ expostulat, ut cum gratia
Christi in homine destruxerit mala, priora etiam remuneret bona ; et
cum destruxerit* quod suum non invenit, diligat11 bonum quod in peccante
plantavit. »
Item Hieronymus (In Aggceum i, 6 ; L. 25, 1394) : « Si quando vide­
ris inter multa peccata quemquam facere aliqua justa opera, non est tam
injustus Deus ut propter multa mala obliviscatur paucorum honorum :
sed jaciet eum metere et in horrea congregare quæ bona in terra seminavit. »
12. — Sed hæc dicta intelligimus de illo qui in caritate quodam tem­
pore bona facit et bonus est ; alio vero tempore malus est et. multa pec­
cata facit. Non ergo intelligendum est eum inter multa peccata justa
opera fecisse, quasi simul eodemque tempore peccata fecerit et justa
opera ; sed diversis temporibus utraque fecisse. Nisi enim bonus foret
quando bona fecit, non seminasse diceretur in terra bona. Destructis
1. Quar. om. « suam ». — 2. Quar. « polluta ». — 3. Quar. om. « et ». — 4. Quar.
» igitur — 5. Quar. « autem ». — 6. Quar. « incipientque ». — 7. Quar. ad. « hoc ». —
8. Quar. « destruxit ». — 9. Quar. « diligit ».

ergo malis post opera bona commissis, priora bona, in caritate scilicet
facta, quæ sequentia mala mortificaverant, pœnitentia de illis malis habita
vivificantur et remunerantur.
Unde Apostolus (Heb., vi, i) : « Jacientes, fundamentum pœnitentiæ ab
operibus mortuis » ; opera mortua nominans, priora bona significat1,
quæ per sequens peccatum erant mortua, quia hi peccando priora bona
irrita fecerunt. Hæc sicut peccando fiunt irrita, ita per poenitentiam revi­
viscunt et ad meritum æternitatis prodesse incipiunt. Similiter et illud
bonum amat Deus quod plantavit in peccante, in illo scilicet qui post
illud bonum peccavit, non simul peccans et bonum2 operans exstitit ;
quia talis hominis opus non diligeret Deus ad remunerationem.
13. — Potest etiam accipi de operibus bonis quæ ab aliquo fiunt dum
malus est et in peccato mortali persistit vel ad tempus vel usque in finem,
quæ dicuntur3 a Deo remunerari et non dari oblivioni, non quia proficiant
ad vitam æternam obtinendam, sed ad tolerabilius extremi judicii sup­
plicium sentiendum ; sicut de fide et ceteris quæ sine caritate habentur,
Augustinus ait (lib. De patientia, c. 26, n. 23 ; L. 40, 623) : « Si quis
non habens caritatem quæ pertinet ad unitatem spiritus et vinculum pacis
quo Ecclesia connectitur, in aliquo schismate constitutus, ne Christum neget,
patitur tribulationes, famem, persecutionem vel flammas vel bestias vel
ipsam crucem timore gehennæ, nullo modo ista culpanda sunt, imo et hæc*
laudanda est patientia. Non enim dicere poterimus melius ei fuisse ut Chri­
stum negando nihil horum pateretur quæ passus est confitendo ; sed aesti­
mandum est fortasse tolerabilius ei esse futurum judicium, quam si
Christum negando nihil horum pateretur, ut illud quod ait Apostolus
(I Cor. xm, 3) : « Si tradidero corpus meum ita ut ardeam, caritatem
autem non habuero, nihil mihi prodest »; nihil prodesse intelligatur ad
regnum obtinendum, etsi ad extremi judicii tolerabilius subeundum suppli­
cium. »
Et infra (August, ibid. c. 23, n. 20) : « Hæc propter caritatem dicta sunt,
sine qua in nobis non potest esse vera patientia, quoniam in bonis caritas
Dei est quæ tolerat omnia. »

Perstringit dictorum summam, ut alia addat
Ex his ostenditur bona quæ sine caritate fiunt, prodesse quidem ad
tolerabiliorem poenam sentiendam, sed non ad vitam obtinendam.
14. — Illa etiam quæ in caritate quis facit, si postea prolapsus fuerit
nec exsurrexerit, non esse in memoria Dei. Unde Ezechiel ixvui, 24)
dicit3 : « Si averterit se justus a justitia et fecerit iniquitatem, numquid
vivet ? Omnes justitiæ ejus quas fecerat, non recordabuntur, (Et cap. in,
20) : In peccato suo morietur, et non erunt in memoria justitiæ quas fecit. »
In cujus loci expositione Gregorius ait {Horn. 11, n. 21 ; L. 76, 914) :
« Hoc nobis maxime considerandum est, quia cum mala committimus, sine
causa ad memoriam transacta bona revocamus ; quoniam in perpetratione
malorum nulla debet esse fiducia bonorum praeteritorum. »
Intelligendum est hic6, ad vitam percipiendam bona præterita non dare
fiduciam, etsi ad mitiorem pœnam ; alioquin præmissæ auctoritati Augus­
tini obviaret. Et bona ergo7 sine caritate facta, et bona in caritate facta8,
quæ concomitatur9 mortalis culpa, quam non delet sequens pœnitentia,
ad, sensum mitioris pœnæ proficiunt, non ad vitæ fructum.
1. Ed. « signat ». — 2. Quar. « bene ». — 3. Ed. « debent ». — 4. Quar. « hic ». —
5. Ed. « dicitur ». — 6. Ed. « hoc ». — 7. Quar. « igitur ». — 8. Quar. om. per homot.
« et bona in caritate facta ». — 9. Quar. « comitatur ».

I

Auctoritates alias inducit contra eos qui dicunt de uno
PECCATO PŒNITENTIAM AGI, ALTERO TACITO

’

15. — Satis arbitror illis esse responsum qui asserunt, de uno crimine

poenitentiam agi et veniam præstari, alio in delectatione retento, vel per
confessionem non exposito.
Qui non modo praemissis auctoritatibus confutantur, sed etiam subditis.
Ait enim Augustinus [De vera et falsa pcenit., c. 9, n. 24 ; L. 40, 1121) :
« Sunt plures quos pœnitet peccasse, sed non1 omnino, reservantes sibi quæ­
dam in quibus delectentur, non animadvertentes Dominum simul mutum et
surdum a daemonio liberasse (Marc., vii), per hoc docens2 nos numquam nisi
de omnibus sanari. Si enim vellet peccata ex parte reservari, habenti2 septem
dæmonia proficere5 potuit sex expulsis. Expulit autem septem, ut omnia
crimina simul ejicienda doceret. Legionem vero daemonum ab alio ejiciens
(Luc. vin, 30) nullum reliquit de omnibus qui liberatum possideret, osten­
dens quod si etiam peccata sint mille, oportet de omnibus pœnitere.
a. — Nunquam aliquem sanavit Dominus quem non omnino liberavit.
Totum enim hominem sanavit in sabbato (Luc., vin, 30), quia et corpus
ab omni infirmitate, et animam ab omni contagione ; indicans pernitentem
oportere simul dolere de omni crimine. Scio enim Dominum inimicum essi5
omni criminoso. Quomodo ergo qui crimen reservat, de alio reciperet veniam ?
Sine amore Dei consequeretur veniam, sine quo nemo unquam invenit gra­
tiam. IJostis enim Dei est dum ofjendit perseveranter.
b. — Quædam enim impietas infidelitatis est, ab illo qui justus et justitia
est, dimidiam sperare veniam, jam enim sine vera poenitentia inveniret
gratiam.
c. — Pœnitentia enim vera ad baptismi puritatem conatur ducere. Recte
enim pœnitens quidquid sordis post purificationem baptismi5 contraxit,
oportet ut abluat saltem lacrymis mentis. Sed satis durus est cujus mentis
dolorem oculi non declarant. Sed sciat se culpabiliter durum qui deflet damna
temporis vel mortem amici, et dolorem peccati non ostendit in lacrymis.
Quem ergo pœnitet, omnino pœniteat. »
Idem (in Serrn. 393, n. 1 ; L. 39, 1713) : « Pœnitentes, si vere estis pcenitentes, et non estis irridentes, mutate vitam, reconciliamini Deo. Pœnitentiam agis, genua figis, et rides : subsannans'' Dei patientiam. Si poeni­
tentiam agis, pœniteat te : si non pœnitet, non es pœnitens. Si ergo pœnitet,
cur facis quæ male fecisti ? Si fecisse pœnitet, noli facere. Si adhuc facis,
certe non es pœnitens. »
Item Innocentius II [Decret, de Pœnit. d. 5 ; L. 187, 1242) : « Admo­
nemus fratres nostros ne falsis poenitentiis laicorum animas decipi et in
infernum pertrahi patiantur. Falsam autem poenitentiam esse constat,
cum spretis pluribus, de uno solo pœnitentia agitur : vel cum sic agitur de
uno ut non discedatur ab alio. »

Repetit

de vera pœnitentia, ut addat

16.— Ex præmissis perspicua fit notitia pœnitentiæ et8 satisfactionis.

}

Illa enim vera est poenitentia quæ peccatum abolet : quod illa sola facit
quæ scelus corrigit ; illa vero scelus corrigit quæ odium commissi criminis
et committendi cum desiderio satisfaciendi affert.
Judas enim poenituisse legitur sine assecutione veniæ, quia tali pœni­
tentia non correxit crimen.
1. Quar. ad « tamen ». — 2. Quar. « docet », et ed. om. « nos ». — 3. Quar. « haben­
tem ». — 4. Quar. « perficere ». — 5. Quar. om. « esse ». — 6. Quar. om. « baptismi ». —
7. Ed. « subsannas ». — 8. Ed. « vel ».

a. — Unde Hieronymus (Lib. IV in Mat., xxvix, 5 ; L. 26, 204) : « Nihil
Judæ profuit egisse poenitentiam, per quam scelus corrigere non potuit.
Si quando frater sic1 peccat in fratrem ut emendare non1 valeat quod pec­
cavit, potest ei dimitti. Si autem permanent opera, frustra voce assumitur
pænitentia. Hoc est quod de eo dicitur (Ps. cvm, 7) : « Et oratio ejus fiat
in peccatum » ; ut non solum emendare nequiverit proditionis nefas, sed
proprii homicidii scelus addiderit. «
Cave qualiter intelligas illud : « Ut emendare non valeat quod peccavit, etc. »
Non enim emendatio hic3 intelligenda est rei demptæ recompensatio,
sed delicti exprobratio et abominatio cum satisfactionis desiderio. Demit
enim injuste quis alicui quod restituere non valet, ut oculum vel vitam
et hujusmodi ; et tamen si pœnituerit peccati cum amore condignæ
satisfactionis, veniam habet. Nec ideo quisquam putet qui rem alienam
injuste abstulerit*, quam reddere potest, de illo peccato poenitere ac
veniam consequi, nisi restituat ablatum. « Quamdiu enim res propter quam
peccatum est, non redditur, si reddi potest, non agitur poenitentia, sed fin­
gitur. » (August, ep. 153, c. 5, n. 20 ; L. 33, 662.)

DIVISIO TEXTUS

17. — « Et sicut de prædictis auctoritatibus5 etc. » (1).
Postquam determinavit Magister de pænitentia quantum
ad sui veritatem, ostendens quid sit pænitentia secundum sui
veram rationem, et removens errorem Quorumdam qui ad
rationem pœnitentiæ addere volebant futuram perseverantiam,
hic intendit determinare de pænitentia quantum ad sui integri­
tatem, quorumdam errorem removens, qui falso opinabantur
posse de uno peccato poenitentiam agi, et non de alio : quod est
contra integritatem pœnitentiæ.
Et dividitur in partes duas. In prima solvit6 rationes quæ
sunt causa erroris. In secunda improbat ipsum errorem, ibi :
« Satis arbitror illis esse, etc. » (15).
Prima in duas, secundum quod error prædictus duos habuit
modos positionis. In prima enim parte reprobat rationes eorum
qui dicebant quod de uno peccato sine alio poterat pænitentia
agi, et fructuose quantum ad præsens ; in secunda illorum qui
ponebant quod hoc non erat fructuosum quantum ad præsens,
sed quantum ad futurum, quando de peccatis aliis poenitentiam
aget, ibi : « Quibusdam tamen videtur, etc. » (11).
Prima in duas. In prima excludit probationem eorum quæ
ex auctoritatibus Canonis procedebat ; in secunda probationes
ex auctoritatibus Sanctorum et rationes sumptas, ibi : « Alias
quoque auctoritates inducunt, etc. » (4).
Circa primum tria facit. Primo ponit objectionem. Secundo
solvit eam, ibi : « Sed de his ergo7 oportet, etc...» (2). Tertio
excludit quamdam dubitationem ex praecedenti solutione ortam,
ibi : « Attende lector, etc. » (3).
1. Ed. om. « sic ». — 2. Ed. om. « non ». — 3. Ed. « hæc ». — 4. Quar. « abstulit ». —
5. Ed. om. « auctoritatibus, etc. ». — 6. Ed. « ponit ». — 7. Ed. om. « ergo ».

« Alias quoque auctoritates inducunt etc. » (4). Circa hanc
partem duo facit. Primo ponit probationes illorum quorum
prima est ex auctoritate Gregorii (5) ; secunda ex auctoritate
Ambrosii (6) ; tertia ex ratione sumpta, ut per se patet (7).
Secundo solvit eas : et primo ad auctoritatem Gregorii, ibi :
« His responderi potest, etc. » (8) ; secundo ad auctoritatem
Ambrosii, ibi : « Dicit etiam Ambrosius, etc.1 » (9); tertio ad
rationem, ibi : « Ad hoc autem quod objicitur, etc. » (10).
« Quibusdam tamen videtur, etc. » (11). Hic destruit proba­
tiones alterius positionis. Et circa hoc duo facit. Primo ponit
eas. Secundo solvit, ibi : « Sed hæc prædicta2 intelligimus,etc.»(12).
Et ponit duas solutiones, quarum secunda incipit ibi : « Potest
etiam accipi de operibus bonis, etc. » (13).
Et circa hoc duo facit. Primo ostendit quod bona extra cari­
tatem facta, etsi valeant ad tolerabilius judicium sustinendum,
non tamen valent ad vitam consequendam. Secundo ostendit
idem de operibus in caritate factis, quæ postea per peccatum
mortificantur, ibi : « Illa etiam quæ in caritate, etc. » (14).
« Satis arbitror, etc. » (15). Hic improbat ipsum errorem.
Et circa hoc duo facit. Primo improbat errorem. Secundo con­
cludit veritatem, scilicet quæ sit vera et sufficiens poenitentia
ibi : « Ex praemissis perspicue3 fit, etc. » (16).
Hic est quaerendum de satisfactione et de partibus ejus.
Unde quatuor hic quaeruntur.

Primo de ipsa satisfactione.
Secundo de eleemosyna.
Tertio de jejunio.
Quarto de oratione.
His enim tribus homo satisfacit.

QUÆSTIO I
Circa primum4 quaeruntur quinque.

Primo, quid sit satisfactio.
Secundo, utrum possibile sit a nobis Deo satisfieri.
Tertio, qualiter homo satisfacere possit.
Quarto, per quæ.
Quinto, utrum resti! utio sit pars satisfactionis.

1. Ed. « Illud autem quod Ambrosius ait, etc. ». — 2. Ed. » dicta ». — 3. Ed.
u perspicua ». — 4. Ed. « hoc ».
COMMENT.

ARTICULUS I
[I]

18. — AD PRIMUM SIC PROCEDITUR. Videtur quod
SATISFACTIO NON SIT NEQUE VIRTUS NEQUE VIRTUTIS ACTUS.
1. Omnis enim virtutis actus est meritorius. Sed satisfactio non
est meritoria, ut videtur ; quia meritum gratuitum est. Sed
satisfactio debitum attendit. Ergo satisfactio non est actus
virtutis.
2. Præterea. Omnis actus virtutis est voluntarius. Sed ali­
quando fit alicui satisfactio de aliquo eo invito : ut quando
aliquis pro offensa in alterum commissa a judice punitur. Ergo
satisfactio non est virtutis actus.
3. Præterea. Secundum Philosophum IIP Eih. (γ 4. 1111b,
5 ; 1. 5, n. 432), « in virtute moris principale esi electio. » Sed
satisfactio non fit per electionem, sed respicit principaliter
exteriora opera. Ergo non est virtutis actus.
19. — SED CONTRA. Satisfactio ad poenitentiam pertinet.
Sed pœnitentia est virtus, ut prius (d. 14, 48) dictum est. Ergo
satisfactio est actus virtutis.
20. — Præterea. Nullus actus operatur ad deletionem peccati
nisi sit actus virtutis, quia contrarium destruitur per suum con­
trarium. Sed per satisfactionem peccatum totaliter annihilatur.
Ergo satisfactio est virtutis actus.

[II]
[III, q. 85, a. 3 ; q. 90, a. 2.1

21. — ULTERIUS. Videtur quod non sit actus justitiæ.
1. Quia satisfactio fit ad hoc quod reconcilietur ei quem offen­
dit. Sed reconciliatio, cum sit amoris, ad caritatem pertinet.
Ergo satisfactio est actus caritatis et non justitiæ.
2. Præterea. Causæ peccatorum in nobis sunt passiones
animæ, quibus ad malum incitamur. Sed justitia, secundum Phi­
losophum {Eth. e 1. 1129a, 1 ; 1. 1, n. 886), non est circa passiones
sed circa operationes. Cum ergo ad satisfactionem pertineat
« peccatorum causas excidere », ut in Littera (10) dicitur, videtur
quod non sit actus justitiæ.
3. Præterea. Cavere in futurum non est actus justitiæ, sed
magis prudentiæ, cujus pars ponitur cautela, ut in III lib d. 33
(274, 280) dictum est. Sed hoc pertinet ad satisfactionem ; quia
1. αζη « vi n ».

ipsius est « suggestionibus peccatorum aditum non indulgere. »
(10) Ergo satisfactio non est actus justitiæ.
22. — SED CONTRA. Nulla virtus attendit rationem debiti
nisi justitia. Sed « satisfactio honorem debitum Deo impendit »,
ut Anselmus dicit (in I lib. « Cur Deus homo » c. 11 ; L. 159,
377). Ergo satisfactio est justitiæ actus.
23. — Præterea. Nulla virtus habet rerum exteriorum edæquationem perficere nisi justitia. Sed hoc fit per satisfactionem ;
quia1 constituitur æqualitas emendæ ad offensam præcedentem.
Ergo satisfactio est justitiæ actus.

1ΠΙ]

t

24. — ULTERIUS. Videtur quod definitio satisfactionis
Littera (10) inconvenienter ponatur ab Augustino. Dicit
enim quod satisfactio est « peccatorum causas excidere, et êorurn
suggestionibus, aditum non indulgere. »
1. Causa enim actualis peccati fomes est. Sed in hac vita non
possumus fomitem excidere. Ergo satisfacere non est « causas
peccatorum excidere ».
2. Præterea. Causa peccati est fortior quam peccatum. Sed
homo per se non potest peccatum excidere. Ergo multo minus
causa peccati. Et sic idem quod prius.
3. Præterea. Satisfactio, cum sit pars pœnitentiæ, præteritum respicit, non futurum. Sed « non indulgere aditum “Sug­
gestionibus peccatorum » respicit futurum. Ergo non debet poni
in definitione satisfactionis.
4. Præterea. Satisfactio dicitur respectu offensæ præteritæ.
Sed de offensa præcedenti nulla fit mentio. Ergo inconvenien­
ter assignatur definitio satisfactionis.
5. Præterea. Anselmus ponit aliam definitionem in lib. « Cur
Deus homo » (I, c. 11 ; L. 158, 377), scilicet : « Satisfactio est
honorem debitum Deo impendere ; » in qua nulla fit mentio horum
quæ Augustinus hic ponit. Ergo altera earum videtur esse
incompetens.
6. Præterea. Honorem debitum Deo potest innocens impen­
dere. Sed satisfacere non competit innocenti. Ergo definitio
Anselmi est male assignata.
in

25. — RESPONSIO. Dicendum AD PRIMAM QUÆSTIONEM
quod aliquis actus dicitur esse actus virtutis dupliciter2.
Uno modo materialiter. Et sic quilibet actus qui malitiam
non habet implicitam vel defectum debitæ circumstantiae, actus
1. N. L. « qua ». — 2. α om. « dupliciter».

644

SCRIPTUM SUPER LIB. IV SENTENTIARUM

virtutis dici potest ; quia quolibet tali actu potest uti virtus in
suum finem, sicut est ambulare, loqui et hujusmodi.
Alio modo dicitur aliquis actus esse actus virtutis formaliter ;
quia1 ipso suo nomine formam et rationem virtutis implicitam
habet : sicut fortiter sustinere dicitur actus fortitudinis.
26. — Formale autem cujuslibet virtutis moralis est ratio
medii. Unde omnis actus qui rationem medii importat, actus
virtutis formaliter est. Et quia æqualitas medium est, quod suo
nomine satisfactio importat, cum non2 dicitur aliquid satisfac­
tum nisi secundum proportionem æqualitatis ad aliquid, constat
quod satisfactio etiam formaliter est actus virtutis.
27. — AD PRIMUM ergo dicendum quod quamvis satisfa­
cere3 in se sit debitum, tamen inquantum satisfaciens voluntarie
hoc opus exequitur, rationem gratuiti accipit ex parte operantis.
EI sic operans facit de necessitate virluiem. Ex hoc enim debi­
tum dimittere4 habet meritum quod necessitatem importat, quæ
voluntati contrariatur. Unde si voluntas necessitati assenliai3, non
tolletur ratio meriti.
28. — Ad secundum dicendum quod actus virtutis non requi­
rit voluntarium in eo qui patitur, sed in eo qui facit, quia illius
actus est. Et ideo, cum ille in quem judex vindictam exercet,
se habeat ut patiens ad satisfactionem, non ut agens6 ; non opor­
tet quod in eo voluntaria sit satisfactio, sed in judice faciente.
29. — Ad tertium dicendum quod principale in virtute
potest accipi dupliciter.
Uno modo principale in ipsa, inquantum est virtus. Et sic ea
quæ ad rationem pertinent, vel magis ei propinqua sunt, prin­
cipaliora sunt in virtute. Et sic electio et interiores actus in
virtute inquantum est virtus7, principaliores sunt.
30. — Alio modo potest accipi principale in virtute, inquantum
est talis virtus. Et sic principalius in ipsa est ex quo determina­
tionem recipit. Actus8 interiores in aliquibus virtutibus deter­
minantur per exteriores ; quia electio quæ est communis omnibus
virtutibus, ex hoc quod est electio talis actus, efficitur propria
hujus virtutis. Et sic actus exteriores in aliquibus virtutibus
sunt principaliores. Et ita etiam est in satisfactione.
31. — AD SECUNDAM QUÆSTIONEM dicendum quod
secundum Philosophum in λ' Eth. (e 6. 1131 % 15; 1. 4, n. 934 ;
29, n. 938) medium justitiæ accipitur secundum adæquationem
rei ad rem in proportionalitaie aliqua. Unde cum talem adæ­
quationem ipsum nomen satisfactionis importat9, quia hoc
1. Ed. ad « in » ; αη « ipse », contra γζ. — 2. Ed, « non enim ». —3. γη « facere ».
— 4. Ed. « diminuere ». — 5. Ed. « necessitate consentiat ». — 6. N. om. « non ut agens ».
7. Ed. a hujusmodi ». — 8. Ed. ad « autem ». —■ 9. Ed. « importet ».

adverbium « salis » æqualitatem proportionis designat, constat
quod satisfactio formaliter justitiæ actus est.
32. — Sed justitiæ actus, secundum Philosophum (e 9.
1134a, 3 ; 1. 10, n. 994-995), est vel sui ad alterum, ut quando
aliquis reddit alteri quod ei debet ; vel alterius ad allerum, sicut
quando judex facit justitiam inter duos. Quando autem actus
justitiæ est sui ad alterum, æqualitas in ipso faciente constituitur.
Quando autem alterius ad alterum, æqualitas constituitur in
justum passo. Et quia satisfactio æqualitatem in ipso faciente
exprimit, dicit actum justitiæ qui est sui ad alterum proprie
loquendo.
33. — Sed sui ad alterum potest aliquis facere justitiam vel
in actionibus et passionibus, vel in rebus exterioribus : sicut
etiam injuria fit alteri vel subtrahendo res, vel per1 aliquam
actionem lædendo. Et quia usus rerum exteriorum est dare,
ideo actum2 justitiæ, secundum quod æqualitatem in rebus exte­
rioribus constituit, proprie dicit3 hoc quod est reddere. Sed
satisfacere manifeste4 æqualitatem in actionibus demonstrat,
quamvis quandoque unum pro altero ponatur.
34. — Et quia adæquatio non est nisi inæqualium, ideo
satisfactio inæqualitatem actionum præsupponit, quæ quidem
offensam constituit; et ideo habet respectum ad offensam præcedentem. Nulla autem pars justitiæ respicit offensam præcedentem nisi vindicativa justitia quæ æqualitatem constituit in eo
qui justum® patitur indifferenter ; sive sit patiens idem quod
agens, ut quando aliquis sibi ipsi pœnam infert ; sive non sit
idem6, ut quando judex alium punit ; ad utrumque vindicativa
justitia se habente.
35. — Similiter et pcenitentia quæ æqualitatem tantum in
faciente importat, quia ipsemet pœnam tenet ; ut sic quo­
dammodo poenitentia vindicativæ justitiæ species sit.
36. — Et propter7 hoc constat quod satisfactio quæ æquali­
tatem respectu offensæ præcedentis in faciente importat, opus
justitiæ est quantum ad illam partem quæ pcenitentia dicitur.
37. — AD PRIMUM ergo dicendum quod satisfactio ut ex
dictis (23) patet, est quædam injuriæ illalæ3 recompensatio.
Unde sicut injuria illata immediate ad inæqualitatem justitiæ
pertingebat, et per consequens ad inæqualitatem amicitiæ oppo­
sitam ; ita et satisfactio directe ad æqualitatem justitiæ per­
ducit, et ad æqualitatem amicitiæ ex consequenti.
38. — Et quia actus aliquis elicitive ab illo habitu procedit
1. Ed. « sub ». — 2. Ed. « actus ». ■— 3. Éd. « dicitur ». — 4. F. om. « ma­
nifeste ». — 5. α « injustum ». — 6. L. ad « quod agens ». — 7· L. « per ». —.
8. N' om. « illatæ ». — 9. γ « etiam ».

ad cujus finem immediate ordinatur, imperative autem ab illo
ad cujus finem ulterius tendit, ideo satisfactio elicitive est a
justitia, sed imperative a caritate.
39. — Ad secundum dicendum quod quamvis justitia sit
principaliter1 circa operationes, tamen etiam ex consequenti est
circa passiones, inquantum sunt operationum causæ. Sed2 jus­
titia cohibet iram ne alteri læsionem injuste inferat, et concu­
piscentiam ne ad aliorum torum accedat. Ets sic etiam satisfac­
tio potest « peccatorum causas excidere » (10).
40. — Ad tertium dicendum quod quælibel virtus moralis
participat actus prudentia;, eo quod formaliter ipsa complet in
eis rationem virtutis, cum secundum eam medium accipiatur
in singulis virtutibus moralibus, ut patet per definitionem vir­
tutis positam in II Eth. β 5. 1106b, 24-28 ; 1. 6, n. 317).

41. — AD TERTIAM QUÆSTIONEM dicendum quod justitia
non ad hoc tantum tendit ut inæqualitem praecedentem auferat
puniendo culpam praeteritam, sed ut in futurum aequalitatem
custodiat ; quia secundum Philosophum in II Eth. [β 2. 1104b,
17 ; 1. 3, n. 270), « pœnæ medicinæ sunt ». Unde et satisfactio quæ
est justitiæ actus pœnam inferentis, est medicina, curans pec­
cata praeterita et præservans a futuris. Et ideo quando homo
homini satisfacit, et præterita récompensât et de futuris cavet.
42. — Et secundum hoc dupliciter potest satisfactio definiri.
Uno modo respectu culpæ præleritæ, quam recompensando curat.
Et sic dicitur quod satisfactio’est « injuria; illatæ recompensatio
secundum justitiæ æqualitatem ». Et in idem dicitur redire defi­
nitio Anselmi, qui dicit quod satisfacere est « Deo debitum
honorem impendere », ut consideretur debitum ratione culpæ
commissæ.
43. — Alio modo potest definiri secundum quod præseroal a
culpa futura. Et sic definit eam hic Augustinus. Præservatio
autem a morbo corporali fit per ablationem causarum ex quibus
morbus consequi potest : eis enim ablatis non potest morbus
sequi. Sed in morbo spirituali non est ita, quia liberum arbitrium
non cogitur ; unde causis præcedentibus potest vitari, quam­
vis difficulter ; causis amotis potest incurri.
44. — Et ideo in satisfactionis definitione duo ponit : scilicet
abscissionem causarum quantum ad primum, et renitentiam
liberi arbitrii ad ipsum peccatum* quantum ad secundum.
45. — AD PRIMUM ergo dicendum quod accipiendæ sunt
1. L. « principalior ». — 2. Ed. ad. « sicut ». —
a peccato ».

3. Ed. om. « et ». — 4. Ed .

causæ proximo peccati actualis quæ dicuntur duo ; scilicet libido
ex consuetudine vel actu peccati relicta, et aliquæ reliquiæ
peccati præteriti ; et exteriores occasiones ad peccandum, ut
locus, societas mala et hujusmodi. Et tales causæ in hac vita
per satisfactionem tolluntur ; quamvis fomes qui est causa
remota peccati actualis, non tollatur totaliter in hac vita per
satisfactionem, etsi debilitetur.
46. — Ad secundum dicendum quod quia causa mali vel
privationis, eo modo quo causam habet, non est nisi bonum defi­
ciens ; bonum autem facilius tollitur quam construatur1 ; ideo
facilius est causas privationis et mali abscindere, quam ipsum
malum removere, quod non removetur nisi per constructionem
boni : quod patet in caecitate et causis ejus.
Et tamen causæ peccati prædictæ non sunt causæ sufficientes,
cum ex eis non de necessitate sequatur peccatum, sed sunt occa­
siones quædam.
Nec iterum satisfactio sine Dei auxilio fit, quia sine caritate
esse non potest, ut dicetur (98).
47. — Ad tertium dicendum quod quamvis pœnitentia ex
prima sui intentione respiciat præteritum, tamen etiam ex conse­
quenti futurum respicit, inquantum est medicina praeservans.
Et sic etiam satisfactio.
48. — Ad quartum dicendum quod Augustinus definit satis­
factionem secundum quod fit Deo, cui secundum rei veritatem
nihil subtrahi potest, quamvis peccator, quantum in se est,
aliquid subtrahat. Et ideo in satisfactione tali principalius requi­
ritur emendatio in futurum quam recompensatio præteritorum.
Et propter hoc ex parte ista Augustinus satisfactionem defi­
nivit2.
49. — Nihilominus tamen ex cautela futurorum cognosci
potest recompensatio præteritorum, quia fit circa eadem con­
verso modo. In præterita enim respicientes, causas peccatorum
propter peccata detestamur, a peccatis incipientes detesta­
tionis motum ; sed in cautela a causis incipimus, ut causis sub­
tractis facilius peccata vitemus.
50. — Ad quintum dicendum quod non est inconveniens quod
de eodem dentur diversæ assignationes secundum diversa quæ
in ipso3 inveniuntur. Et sic est in proposito, ut ex dictis (42-43)
patet.
51. — Ad sextum dicendum quod intelligitur debitum quod
debemus Deo ratione culpæ commisses ; quia debitum4 pœni­
tentia respicit, ut prius dictum est (22).
1. ay L. « constituatur » contra ζη et ed.— 2. α « definit ».—- 3. a « peccato».
— 4. N. « quale debitum ».

ARTICULUS II
[III, q. 1, a. 2, ad 2 ; q. 85, a. 3, ad 2.]

52. — AD SECUNDUM SIC PROCEDITUR. Videtur quod
DeO SATISFACERE.
1. Satisfactio enim debet æquari offensae, ut ex dictis (36)
patet. Sed offensa in Deum commissa est infinita, quia quan­
titatem recipit ab eo in quem committitur ; cum plus offendat
qui Principem percutit quam alium quemcumque. Cum ergo
actio hominis non possit esse infinita, videtur quod homo Deo
satisfacere non possit.
2. Præterea. Servus, quia totum quod habet, domini est,
non potest aliquid domino recompensare. Sed nos servi Dei
sumus1, quidquid nos2 boni habemus, ab ipso habentes3. Cum
ergo satisfactio sit recompensatio offensæ præteritæ, videtur
quod Deo satisfacere non possimus.
3. Præterea. Ille cujus totum quod habet non sufficit ad
unum debitum exsolvendum, non potest pro alio debito satis­
facere. Sed quidquid homo est et potest et habet, non sufficit
ad solvendum debitum pro beneficio conditionis. Unde Is.
cap. XL, 16, dicitur quod « ligna Libani non sufficient ad holocaus­
tum. » Ergo nullo modo potest satisfacere4 pro debito offensæ
commissae.
4. Præterea. Homo totum tempus suum debet in Dei servi­
tium expendere. Sed tempus amissum non potest recuperari :
propter quod est gravis5 jactura temporis, ut Seneca dicit (Ep.
lib. I, ep. 1 ad Lucilium). Ergo non potest homo recompensa­
tionem Deo facere. Et sic idem quod prius.
5. Præterea. Peccatum actuale mortale est gravius quam
originale. Sed pro originali nullus satisfacere potuit, nisi esset6
Deus et homo. Ergo neque pro actuali.
53. — SED CONTRA. Sicut Hieronymus7 dicit : « qui dicit
Deum aliquid impossibile homini præcepisse, anathema sii ! »
Sed satisfactio est in præcepto, Luc. m, 8 : « Facile dignos fruc­
tus pœnitentiæ ». Ergo possibile est Deo satisfacere.
54. — Præterea. Deus est magis misericors quam aliquis
homo. Sed homini possibile est satisfacere. Ergo et Deo.
55. — Præterea. Debita satisfactio est cum pœna culpæ
HOMO NON POSSIT

1. Ed. ad « et ». — 2. L. om. « nos ». — 3. Ed. « habemus ». — 4. L. « sa­
tisfactio esse ». — 5. N. « uravior ». — 6. L. om. « csset ”. — 7. Pelagius Etplanif.
Symbol, ad Damasurn.

æquatur ; quia « justitia est idem quod contrapassum », ut Pytha­
dixerunt {Eth. e 8. 1132b, 21 ; 1. 8, 965). Sed contingit
æqualem pœnam sumere delectationi quæ fuit in peccando.
Ergo contingit Deo satisfacere.
56. — RESPONSIO. Dicendum quod, sicut supra (42) dictum
est, dupliciter homo Deo debitor efficitur : Uno modo ratione
beneficii accepti ; alio modo ratione peccati commissi.
Et sicut gratiarum actio vel latria vel si quid est hujusmodi,
respicit debitum accepti beneficii ; ita satisfactio respicit debi­
tum peccati commissi.
57. — « In his autem honoribus qui sunt ad parentes et deos »,
etiam secundum Philosophum {Eth. Θ 16. 1163b, 15 ; 1. 14,
1752), impossibile est irquivalens reddere secundum quantitatem;
sed sufficit ut homo reddat quod potest ; quia amicitia non exi­
git æquivalens nisi secundum quod possibile est. Et hoc etiam
est æquale aliqualiter, scilicet secundum proporlionalitatem ;
quia sicut se habet hoc quod Deo esset debitum ad ipsum Deum,
ita hoc quod iste potest reddere, ad eum. Et sic aliquo modo
forma justitiæ conservatur.
58. — Et similiter est ex parte satisfactionis. Unde non potest
homo satisfacere, si li « salis » aequalitatem quantitatis importet :
contingit autem, si importet æqualitatem proportionis, ut dictum
est (31). Et hoc sicut sufficit ad rationem justitiæ, ita sufficit ad
rationem satisfactionis.
59. — AD PRIMUM ergo dicendum quod sicut offensa habuit
quamdam infinitatem ex infinitate divinæ majestatis, ita et
satisfactio accipit quamdam infinitatem ex infinitate diuinæ mise­
ricordiae, prout est gratia informata, per quam acceptum red­
ditur quod homo reddere potest.
60. - Q ludam tamen dicunt quod habet infinitatem ex parte
aversionis, et sic gratis dimittitur ; sed ex parte conversionis
finita est, et sic pro ea satisfieri potest.
61. — Sed hoc nihil est ; quia satisfactio non respondet pec­
cato nisi secundum quod est offensa Dei : quod non habet ex parte
conversionis, sed solum ex parte aversionis.
62. — Alii vero dicunt quod etiam quantum ad aversionem
pro peccato satisfieri potest virtute meriti Christi, quod quo­
dammodo infinitum fuit, ut in III lib. d. 18 (117-8) dictum est.
63. — Et hoc in idem redit quod prius dictum est (59) ; quia
per fidem mediatoris gratia data est credentibus.
64. — Si tamen alio modo gratiam daret, sufficeret satisfactio
per modum prædictum.
gorici

1. Ed. om. « homo ».

65. — Ad secundum dicendum quod homo qui ad imaginem
Dei faclus esi, aliquid libertatis participat inquantum est domi­
nus suorum actuum per liberum arbitrium. Et ideo ex hoc quod
per liberum arbitrium agit, Deo satisfacere potest ; quia quamvis
Dei sit prout a Deo est sibi concessum, tamen libere traditum est,
ut ejus dominus sit : quod servo non competit.
66. — Ad tertium dicendum quod ratio illa concludit quod
Deo æquivalens satisfactio fieri non possit ; non autem quod
non possit sibi sufficiens fieri.
67. — Quamvis enim homo totum suum posse Deo debeat1,
non tamen ab eo exigitur de necessitate ut totum quod possit,
faciat ; quia hoc est impossibile secundum statum præsenlis t'itæ,
ut totum posse suum in2 aliquid unum expendat, cum oporteat
eum circa mulla sollicitum esse. Sed est quædam mensura homini
adhibita quæ ab eo requiritur, scilicet impletio mandatorum
Dei. Et super ea potest aliquid erogare ut satisfaciat.
68. — Ad quartum dicendum quod quamvis homo non possit
tempus præteritum recuperare, potest tamen in futuro recompensare illud quod in præierilo facere debuisset ; quia non debuit
debito praecepti totum quod potuit, ut dictum est (67).
69. — Ad quintum dicendum quod originale peccalum, etsi
minus habeat de ratione peccati quam actuale, tamen est gra­
vius malum3 ; quia est ipsius humanx naturæ infectio. Et4 ideo
per unius hominis puri satisfactionem expiari non potuit, sicut
actuale.
ARTICULUS III

W
[III, q. 86, a. 3.]

70. — AD TERTIUM SIC PROCEDITUR. Videtur

quod

HOMO POSSIT DE UNO PECCATO SINE ALIO SATISFACERE.

1. Eorum enim quæ non habent connexionem ad invicem,
unum potest auferri sine alio. Sed peccata non habent ad invicem
connexionem ; alias qui haberet unum, haberet omnia. Ergo
unum potest expiari sine alio per satisfactionem.
2. Præterea. Deus est magis misericors quam homo. Sed homo
recipit solutionem unius debiti sine alio. Ergo et Deus satisfac­
tionem unius peccati sine alio.
1. L. « Quamvis enim posse suum totum homo debeat ». — 2. Ed. » ad ». —
3. Ed. om. « malum ». — 4. Ed. om. « et ».

3. Præterea. « Satisfactio, ut in Littera (10) dicitur, » est pecca­
torum causas abscidere1, nec suggestionibus aditum indulgere. »
Sed contingit hoc2 de uno peccato sine alio, ut scilicet3 luxuriam
refrenet et avaritiæ insistat. Ergo de uno peccato potest fieri
satisfactio sine alio.
71. — SED CONTRA. Is., lviii, 4, 5, dicitur quod jejunium
eorum qui « ad contentiones et lites jejunabant », Deo acceptum
non erat ; licet jejunium sit satisfactionis opus. Sed non potest
fieri satisfactio nisi per opus Deo acceptum. Ergo non potest qui
habet aliquod peccatum, Deo satisfacere.
72. — Præterea. « Satisfactio est medicina curans peccata
praeterita et præservans a futuris », ut dictum est (42-44). Sed
peccata non possunt sine gratia curari. Ergo, cum quodlibet pec­
catum gratiam auferat, non potest de uno peccato fieri satis­
factio sine alio.

[II]
[Infra, d. 22, q. 1, a. 1, ad 5.]

73. _ ULTERIUS. Videtur
BUS CONTRITUS

QUOD QUI

DE

PECCATIS OMNI­

FUERIT PRIUS, ET POSTEA IN PECCATUM INCI­

DIT, DE ALIIS PECCATIS QUÆ SIBI PER CONTRITIONEM DIMISSA
FUERANT4 SATISFACERE POSSIT EXTRA CARITATEM EXISTENS.

1. Dixit enim Daniel Nabuchodonosori, Dan. vi, 245 : « Pec­
cata tua eleemosynis redime ». Sed ipse adhuc peccator erat : quod
sequens poena demonstrat. Ergo potest existens in peccato '
satisfacere.
2. Præterea. « Nemo scit utrum6 sit dignus odio vel amore », Eccl.,
ix, 1. Si ergo non posset7 fieri satisfactio nisi ab eo qui est in
caritate, nullus sciret se satisfacere. Et hoc est inconveniens.
3. Præterea. Ex intentione quam homo habet in principio
actus, totus actus informatur. Sed pcenitens quando poeniten­
tiam inchoavit, in caritate erat. Ergo tota satisfactio sequens
ex illa caritate intentionem ejus informante efficaciam habebit.
4. Præterea. Satisfactio consistit in quadam adæquatione
pœnæ ad culpam. Sed talis adæquatio pœnæ8 potest etiam9
fieri in eo qui caritatem non habet. Ergo etc.
74. — SED CONTRA. Prov., x, 12 : « Universa delicia operit
caritas ». Sed satisfactionis virtus est delere delicta. Ergo sine
caritate non habet suam virtutem.
75. — Præterea. Præcipuum opus in satisfaciendo est eleemo1. Ed. « excidere ». — 2. Ed. ad « fieri ». — 3, Ed. « si aliquis ». — 4. L.
« fuerunt ». — 5. Ed. om. « Dan. vi ». — 6. Ed. « an ». — 7. L. (( possit ». —
8. Ed. om. « pœnæ ». — 9. Ed. om. « etiam ».

syna. Sed eleemosyna extra caritatem facta non valet, ut patet
1 Cor., xiii, 3 : « Si distribuero in cibos pauperum, etc. » Ergo nec
satisfactio aliqua est.
[III]
[III, q. 89, a. 6, ad 3.]

76. — ULTERIUS. Videtur

QUOD POSTQUAM HOMO CARITA­

TEM HABUERIT, VALERE INCIPIAT SATISFACTIO PRÆCEDENS.

1. Super illud [Lea.1] xxv, 25 : « Si attenuatus fuerit frater
tuus », etc., dicit Glossa quod « fructus bonee conversationis debet2
computari ex eo tempore quo peccavit ». Sed non computarentur,
nisi aliquam efficaciam acciperent ex caritate sequente. Ergo
post caritatem recuperatam valere incipiunt.
2. Praeterea. Sicut efficacia satisfactionis impeditur per pec­
catum, ita efficacia baptismi impeditur per fictionem. Sed bap­
tismus incipit valere recedente fictione. Ergo et satisfactio rece­
dente peccato.
3. Præterea. Si alicui pro peccatis commissis injuncta fuerint
multa jejunia, et in peccatum cadens ea perfecerit, non injungi­
tur, cum iterum confitetur3, ut jejunia illa iteret. Injungeretur
autem4, si per ea satisfactio non impleretur. Ergo per poeni­
tentiam sequentem opera praecedentia satisfaciendi efficaciam
accipiunt.
77. — SED CONTRA. Opera extra caritatem facta ideo non
erant satisfactoria, quia fuerunt mortua. Sed per poenitentiam
non vivificantur. Ergo nec incipiunt esse satisfactoria.
78. — Præterea. Caritas non informat actum nisi qui5 ab
ipsa aliqualiter procedit. Sed opera non possunt esse Deo accepta
ac per hoc nec satisfactoria, nisi sint caritate informata. Ergo
cum opera facta extra caritatem nullo modo ex caritate proces­
serint, vel de cetero procedere possint, nullo modo poterunt in
satisfactionem computari.

[IV]
[II S. d. 27, a. 4 ; III, q. 89, a. 6, ad 3 ; Pol. q. 6, a. 9 ; Mal. q. 2, a. 5, ad

79. — ULTERIUS. Videtur quod

opera extra caritatem

FACTA SINT ALICUJUS BONI MERITORIA, SALTEM TEMPORALIS.

1. Quia sicut se habet poena ad malum actum, ita se habet
praemium ad bonum. Sed nullum malum6 factum apud Deum
1. Cod. « Numer. ». — 2. Ed. « debent ». — 3. L.
« ei ». — 5. γ « quia ». — G. Ed. orti. « malum ».

« confiteatur ». — 4. L. ad.

justum judicem est impunitum. Ergo nec aliquod bonum irremuneratum. Et sic per illud bonum aliquid meretur.
2. Præterea. Merces non datur nisi merito. Sed operibus extra
caritatem factis merces datur, ut dicitur Mat., vi, 2, 5, 16, de
illis qui propter-gloriam humanam opera bona faciunt, quod
« receperunt mercedem suam ». Ergo opera illa fuerunt alicujus
boni meritoria.
3. Præterea. Duo existentes in peccato quorum unus multa
bona facit ex genere et circumstantia, alius autem nulla, non
æqualiter propinque se habent ad accipiendum bona a Deo ;
alias non esset ei consulendum ut aliquid boni faceret. Sed qui
magis appropinquat Deo, magis de bonis ejus1 percipit. Ergo
iste per bona opera quæ facit, aliquid boni a Deo meretur.
80. — SED CONTRA est quod Augustinus dicit quod « pec­
cator non est dignus pane quo vescitur ». Ergo non potest aliquid
a Deo mereri.
81. — Præterea. Qui nihil est, non potest2 mereri. Sed peccator
non habens caritatem « nihil est » secundum esse spirituale,
ut patet I Cor., xm, 2. Ergo non potest aliquid mereri.
[V]

[III, q. 89, a. 6, ad 3.]

82. — ULTERIUS. Videtur quod opera prædicta non
VALEANT AD PŒNÆ INFERNALIS MITIGATIONEM.
1. Quia secundum quantitatem culpæ erit quantitas pœnæ
in inferno. Sed opera extra caritatem facta non minuunt quan­
titatem peccati. Ergo nec infernalis pœnæ.
2. Præterea. Pœna infernalis, quamvis sit duratione infinita,
tamen intensione finita est. Sed quodlibet finitum consumitur

aliqua finita subtractione facta. Si ergo opera extra caritatem
facta aliquid subtraherent de pœna debita pro peccatis, contin­
geret tantum multiplicari illa opera quod totaliter tolleretur3
pœna inferni : quod falsum est.
3. Præterea. Suffragia Ecclesiæ sunt magis efficacia quam opera
extra caritatem facta. Sed, sicut4 Augustinus in Enchir. (c. 110;
L. 40, 283) dicit, damnatis in inferno non prosunt suffragia
Ecclesiæ5. Ergo multo minus opera extra caritatem facta.
83. — SED CONTRA est quod Augustinus dicit in Enchir.
(c. 110; L. 40, 283) : « Ouia6 ad hoc prosunt ut sit plena remissio,
vel ut tolerabilior fiat damnatio. »
1. Ed. om. « ejus ». — 2. L. ad « aliquid ». — 3. Ed. ad. « a ». — 4. L. « si­
cut ait Augustinus » om. « dicit >·. — 5. αβγζζηι ad. « pene », θκ et ed. om. L. « Pœnæ
ergo mullo minus per opera extra caritatem lacta mitigantur » ; Ed. om. « pænæ »,
et « mitigantur ». — 6. Ed. om. « Quia ».

84. — Præterea. Majus est facere bonum quam dimittere
malum. Sed dimittere malum semper vitat pœnam, etiam in eo
qui caritate1 caret. Ergo multo fortius facere bonum.

85. — RESPONSIO. Dicendum AD PRIMAI® QUÆSTIONEM
quod Quidam dixerunt quod potest de uno peccato satisfieri
sine alio, ut Magister in Littera (1) dicit.
86. — Sed hoc non potest esse. Cum enim per satisfactionem
tolli debeat offensa praecedens, oportet quod talis sit modus
satisfactionis qui competat ad tollendam2 offensam. Offensæ
autem ablatio est amicitiae restitutio. Et ideo si aliquid sit quod
amicitiae restitutionem impediat, etiam apud homines satisfac­
tio ésse non potest.
87. — Cum ergo quodlibet peccatum amicitiam caritatis impe­
diat, quæ est hominis ad Deum, impossibile est quod3 homo
de uno peccato satisfaciat alio retento : sicut nec homo satisfaceret
qui pro alapa sibi data, se ei prosterneret et aliam simul daret.
88. — AD PRIMUM ergo dicendum quod quia peccata non
habent connexionem ad invicem in aliquo uno, unum potest quis
incurrere sine alio ; sed unum et idem est secundum quod omnia
peccata remittuntur. Et ideo remissiones diversorum peccatorum
connexæ sunt, et de uno sine alio satisfactio fieri non potest.
89. — Ad secundum dicendum quod in obligatione debiti
non est nisi inæqualitas justitiæ opposita, quia unus rem alterius
habet. Et ideo ad restitutionem non exigitur nisi quod restituatur
æqualitas justitiæ : quod quidem potest fieri de uno debito et5
non de alio.
Sed ubi est offensa, ibi est inæqualitas non tantum justitiæ
opposita, sed etiam amicitiæ. Et ideo ad hoc quod per satisfac­
tionem offensa tollatur, non solum oportet quod æqualitas jus­
titiæ restituatur per recompensationem æqualis pœnæ, sed etiam
quod restituatur· amicitiæ æqualitas : quod non potest fieri, dum
aliquid est quod amicitiam impediat.
90. — Ad tertium dicendum quod « unum peccatum suo pondere
ad aliud trahit », ut Gregorius dicit (lib. XXV Morat., c. 9 ;
L. 76, 334). Ele ideo qui unum peccatum retinet, non sufficien­
ter causas alterius peccati excidit.
91. —* AD SECUNDAM QUÆSTIONEM dicendum quod
Quidam dixerunt quod postquam omnia peccata per pœni1. Ed. om. « caritate ». — 2. L. « tollendum ». —
« ideo ». — 5. Ed. om. « et ». — 6. L. om. « Et »

3. Ed. « ut ». — 4. L.

tentiam et1 contritionem remissa sunt, si aliquis ante satisfac­
tionem peractam in peccatum decidat et in peccato existens
satisfaciat, quod2 satisfactio talis3 ei valeat; ita quod si in pec­
cato illo moreretur, in inferno de illis peccatis non puniretur.
92. — Sed hoc non potest esse ; quia in satisfactione oportet
quod etiam4 amicitia restituta justitiæ æqualitas restituatur,
cujus contrarium amicitiam solvit5, ut Philosophus in IX Eth.
(i. 1. 1163», 32 sq. ; 1. 1, n. 1758 sq. Θ 5. 1157% 15 ; 1. 4, n. 1590),
dicit. Æqualitas autem in satisfactione ad Deum non est secun­
dum æquivalentiam, sed magis secundum acceptionem6 ipsius,
ut dictum est (59). Et ideo oportet quod etsi jam offensa sit
dimissa per praecedentem contritionem, quod7 opera satisfactoria
sint Deo accepta : quod dat eis caritas. Et ideo sine caritate
opera facta8 non sunt satisfactoria.
93. — AD PRIMUM ergo dicendum quod consilium Danielis
intelligitur quod a peccato cessaret et pceniteret, et sic per eleemo­
synas satisfaceret.
94. — Ad secundum dicendum quod sicut homo nescit pro
certo utrum caritatem habuerit in satisfaciendo vel habeat, ita
etiam nescit pro certo utrum plene satisfecerit. Et ideo dicitur
Eccl.9 v, 5 : « De propitiatu peccatorum, noli esse sine metu.»
Non tamen exigitur quod propter hunc metum homo satisfactionem expletam iteret, si conscientiam peccati mortalis non
habet. Quamvis enim pœnam non expiet per hujusmodi satisfac­
tionem, tamen non incurrit reatum omissionis ex satisfactione
neglecta : sicut nec ille qui accedit ad eucharistiam sine cons­
cientia peccati mortalis cui subjacet, reatum indignæ sumptionis
incurrit.
95. — Ad tertium dicendum quod illa intentio interrupta est
per peccatum sequens. Et ideo non dat vim aliquam operibus
post peccatum factis.
96. — Ad quartum dicendum quod non potest fieri adtequalio
sufficiens nec secundum divinam acceptationem nec secundum
æquivalentiam. Et ideo ratio non sequitur.

97. — AD TERTIAM QUÆSTIONEM dicendum quod Qui­
dixerunt quod opera in caritate facta, quæ viva dicuntur,
sunt meritoria vitæ æternæ et satisfactoria respectu pœnæ
dimittendæ ; et quod per caritatem sequentem opera extra
caritatem facta vivificantur quantum ad hoc quod sunt satisfactoria, sed non quantum ad hoc quod sunt meritoria vitæ
æternæ.
dam

»

1. L. « per praecedentem ». — 2. Ed. om. « quod ». — 3. Ed. om. « talis ». —
4. Ed. om. « etiam ». — 5. L. « toliit ». — 6. Ed. « acceptationem ». ■— 7. Ed.
om. « quod ». — 8. η ft ed. om. « facta ».— 9. Ed. « dicit Ecclesiasticus ».

98. — Sed hoc non potest esse ; quia utrumque habent ex
eadem ratione opera ex caritate facta : scilicet ex hoc quod sunt
Deo grata. Unde sicut caritas adveniens non potest ea gratifi­
care quantum ad unum, ita nec quantum ad aliud.
99. — AD PRIMUM ergo dicendum quod non debet inlelligi
quod fructus computetur a tempore quo primo in peccato fuit ;
' sed a tempore in quo peccare cessavit. quo scilicet ultimo in
peccato fuit.
100. — Vel intelligitur quando statim post peccatum contritus
fuit, et fecit multa bona antequam confiteretur.
101. — Ved dicendum quod quanto est major contritio, tanto
magis diminuit de pœna. Et quanto aliquis plura bona facit in
peccato existens, magis se ad gratiam contritionis disposuit1.
Et ideo probabile est quod minoris pœnæ sit debitor. Et propter
hoc deberet a sacerdote discrete computari, ut ei minorem pœni­
tentiam2 injungat, in quantum invenit eum melius dispositum.
102. — Ad secundum dicendum quod baptismus imprimit
characterem in animam, non autem satisfactio. Et ideo adveniens
caritas quæ fictionem tollit et peccatum, facit quod baptismus
effectum suum habeat ; non autem facit hoc de satisfactione.
103. — Et præterea. Baptismus ex ipso opere operato justificat :
quod non est hominis, sed Dei. Et ideo non eodem modo morti­
ficatur sicut satisfactio quæ est opus hominis.
104. — Ad tertium dicendum quod aliquæ satisfactiones sunt
ex quibus manet aliquis effectus in satisfacientibus, etiam post­
quam actus satisfactionis transiit : sicut ex jejunio manet corpo­
ris debilitatio, ex eleemosynis largitis3 diminutio substantiæ, et
sic de similibus. Et tales satisfactiones in peccatis factæ non opor­
tet quod iterentur; quia tantum ad id4 quod de eis manet, per
pœnitentiam Deo acceptæ sunt.
105. — Satisfactiones auiem quæ non relinquunt aliquem
effectum in satisfaciente, postquam actus transit, oportet quod
iterentur : sicut est de oratione et similibus.
Actus autem interior, quia totaliter transii, nullo modo vivi­
ficatur, sed oportet quod iteretur.
106. — AD QUARTAM QUÆSTIONEM dicendum quod,
sicut in III d. 18 (29-30) dictum est, meritum proprie dicitur
actio qua efficitur ut ei qui agit sit justum aliquid dari. Sed
justitia dupliciter dicitur.
Uno modo proprie quæ scilicet respicit debitum ex parte
recipientis.
1. N. P et L. « disponit ». — 2. Ed. et L. « pænam ». — 3. L. « eleemosynarum
argitione ». — 4. L. « hoc ».

Alio modo quasi similitudinarie. quæ respicil debitum ex parte
dantis. Aliquid enim decet dantem dare, quod tamen non
habet recipiens debitum recipiendi. Et sic justitia dicitur « decenlia1 divinæ bonitatis », sicut Anselmus dicit (in Proslog., c. 10 ;
L. 158, 233) quod « Deus justus est cum peccatoribus parcit, quia
eum decet ».
107. — Et secundum hoc etiam meritum dicitur dupliciter.
Uno modo actus per quem efficitur ut ipse agens habeat
debitum recipiendi. Et hoc vocatur meritum condigni.
Alio modo per quem efficitur ut sit debitum dandi in dante
secundum decentiam ipsius. Et ideo hoc meritum dicitur meri­
tum congrui.
108. — Cum autem in omnibus illis quæ gratis dantur, prima
ratio dandi sit amor, impossibile est quod aliquid2 tale sibi debi­
tum faciat qui amicitia caret. Et ideo cum omnia bona et tempo­
ralia et æterna ex divina liberalitate nobis donentur, nullus acqui­
rere potest debitum recipiendi aliquod illorum, nisi per carita­
tem ad Deum. El ideo opera extra caritatem facta, non sunl
meritoria ex condigno neque æterni neque temporalis alicujus
boni apud Deum.
109. — Sed quia divinam bonitatem decet ut ubicumque dis­
positionem invenit, perfectionem adjiciat ; ideo ex merito congrui
dicitur aliquis mereri aliquod bonum per opera extra caritatem
facta. Et secundum hoc opera ista ad triplex bonum valent :
scilicet ad temporalium consecutionem, ad dispositionem ad
gratiam, et ad assuetudinem bonorum operum.
110. — Quia tamen hoc meritum non proprie meritum dici­
tur, ideo magis concedendum est quod hujusmodi opera non
sint alicujus meritoria, quam quod sint.
111. — AD PRIMUM ergo dicendum quod sicut Philoso­
phus dicit in VIII3 Elh., (β 16. 1163b, 15-7 ; 1. 14, n. 1752),
quia filius per omnia quæ facere potest, nihil æquale patri red­
dere potest his quæ a patre recipit, ideo nunquam paler debitor
filii efficitur. Et multo minus homo potest propter æqu i valentiam
operis Deum4 sibi constituere debitorem. Et ideo nullum opus
nostrum ex quantitate suæ bonitatis habet quod aliquid merea­
tur ; sed ex vi caritatis quæ facit ea quæ sunt amicorum esse
communia. Unde quantumcumque sit opus bonum extra cari­
tatem factum, non facit, proprie loquendo, quod aliquid reci­
piendi a Deo faciens debitum habeat. Sed opus malum ex
quantitate suæ malitiæ secundum æquivalentiam pœnam mere­
tur ; quia ex parte Dei non sunt nobis aliqua mala facta sicut
1. Ed. « est de essentia ». — 2. Ed. « aliquis ». — 3. Ed. « ix ».— 4. L. « Do­
minum ».

bona. Et ideo quamvis opus malum mereatur ex condigno
pœnam, non tamen opus bonum sine caritate meretur ex condigno
præmium.
112. — Ad secundum et tertium dicendum quod procedunt
de merito congrui.
ALIÆ AUTEM RATIONES procedunt de merito condigni.

113. — AD QUINTAM QÜÆSTIONEM dicendum quod dimi­
nuere pœnam infernalem potest intelligi dupliciter.
Uno modo ita quod quis liberetur a pcena quam jam meruit.
Et sic, cum nullus liberetur a poena nisi sit absolutus a culpa,
quia effectus non diminuuntur neque tolluntur nisi diminuta
vel ablata causa ; per opera extra caritatem facta, quæ neque
culpam tollere neque diminuere possunt, pœna inferni mitigari
non potest.
114. — Alio modo ita2 quod meritum pœnæ impediatur. Et
sic hujusmodi opera diminuunt pœnam inferni.
Primo, quia homo reatum omissionis evadit, qui3 hujusmodi
opera perficit.
Secundo, quia hujusmodi opera aliquo modo ad bonum dis­
ponunt, ut homo ex minori contemptu etiam peccata faciat,
ut4 etiam a multis peccatis per hujusmodi opera retrahatur.
Sed diminutionem vel dilationem temporalis pœnæ merentur
hujusmodi opera, sicut de Achab, III Regum, xxi, 27, dicitur,
eodem modo sicut et bonorum temporalium consecutionem.
115. — Quidam autem dicunt quod diminuunt5 pœnam inferni,
non subtrahendo aliquid de ipsa quantum ad substantiam, sed
fortificando subjectum, ut melius sustinere possit.
116. — Sed hoc non potest esse ; quia fortificatio non est nisi
ex ablatione passibilitatis. Passibilitas autem est secundum
mensuram culpæ. Et ideo si culpa non diminuitur, nec sub­
jectum fortificari potest.
117. — Quidam etiam dicunt quod diminuitur pcena quantum
ad vermem conscientiæ, licet non quantum ad ignem.
1-18. — Sed hoc etiam nihil est ; quia sicut pœna ignis æquatur
culpæ, ita et pœna remorsionis conscientiæ. Unde similis ratio
est de utroque.
Et per boc patet solutio ad objecta.

1. L. om. « itu ». — 2. L. om. « ita ». — .3. Ed. « cum » præter N. « quæ ». — 4. L.
« \ t*l ■>. — 5. J'.d. » minuunt ».

ABTICULUS IV

[I]
[III Cg. c. 158.]

119. — AD QUARTUM SIC PROCEDITUR. Videtur

quod

SATISFACTIONEM NON OPORTEAT FIERI PER OPERA PŒNALIA.

1. Quia per satisfactionem oportet fieri recompensationem ad
divinam offensam. Sed nulla recompensatio videtur fieri per
opera poenalia ; quia « Deus non delectatur in pcenis nostris »
(Toe., hi, 22). Ergo non oportet satisfactionem per opera poena­
lia fieri.
2. Præterea. Quanto aliquod opus ex majori caritate pro­
cedit, tanto minus est poenale ; quia « caritas pœnam non habet »,
I Joan., iv, 18. Si ergo oportet opera satisfactoria esse poenalia,
quanto1 magis sunt ex caritate facta, minus erunt satisfacto­
ria : quod falsum est.
3. Præterea. Satisfacere, ut dicit, Anselmus (lib. I « Cur Deus
homo », c. 11 ; L. 377) est « honorem debitum Deo impendere ».
Sed hoc etiam aliis quam2 operibus poenalibus fieri potest. Ergo
satisfactionem non oportet poenalibus operibus fieri.
120. — SED CONTRA est quod Gregorius dicit (Hom. 20
in Evangel, n. 8 ; L. 76, 1164) : « Justum est ut peccator tanto
majora sibi inferat lamenta per poenitentiam, quanto majora intulit
damna per culpam. »
121. — Præterea. Per satisfactionem oportet peccati vulnus
sanari perfecte. Sed peccatorum « medicinae sunt pœnæ », ut Phi­
losophus dicit in II Eth. (β 2. 110413, 17 ; 1. 3, 270). Ergo oportet
quod per poenalia opera satisfactio fiat.

[II]
122. — ULTERIUS. Videtur QUOD FLAGELLA QUIBUS A
Deo in hac vita punimur, non possint satisfactoria esse.
1. Nihil enim potest esse satisfactorium nisi quod est merito­
rium, ut ex dictis (98) patet. Sed non meremur nisi per ea quæ
in nobis sunt. Cum ergo flagella quibus a Deo punimur, non
sint in nobis, videtur quod satisfactoria esse non possint3.
2. Præterea. Satisfactio tantum bonorum est. Sed hujusmodi
flagella in4 malis inducuntur, et præcipue eis debentur. Ergo non
possunt esse satisfactoria.
3. Præterea. Satisfactio respicit peccata præterita. Sed ali1. Ed. « quando ». —■ 2. Ed. om. « quam ». — 3. L. « possunt ». — 4. Ed. or?i.
« in ».

quando ista flagella infliguntur illis qui peccata non habent,
sicut de Job (c. 1 et 2) patet. Ergo videtur quod non sint satisfactoria.
123. — SED CONTRA est quod dicitur Rom., v, 3, 4 : « Tri­
bulatio patientiam operatur, patientia autem probationem »,
« et a peccato purgationem », ut Glossa ibidem dicit. Ergo fla­
gella peccata purgant. Et sic sunt satisfactoria.
124. — Præterea. Ambrosius dicit in Littera (6) : « Etsi fides »,
id est peccati conscientia, « desit, pcena satisfacit ». Ergo hujus­
modi flagella sunt satisfactoria.

[III]
[Infra 216 ; 408 ; q. 4, a. 7, sol. 1.]

125. — ULTERIUS. Videtur

QUOD INCONVENIENTER ENU­

MERENTUR OPERA SATISFACTORIA, CUM DICITUR QUOD SUNT TRIA :

ELEEMOSYNA, JEJUNIUM ET ORATIO.

1. Quia opus satisfactorium debet esse pcenale. Sed oratio
poenam non habet — sed est1 contra pœnæ tristitiam medicina —
sed delectationem. Unde dicitur Jac., v, 13 : « Tristatur ali­
quis in vobis ? Oret et psallat. » Ergo non debet computari inter
opera satisfactoria.
2. Præterea. Omne peccatum vel est carnale vel spirituale.
Sed, sicut dicit Hieronymus (Super Marcum, c. 9 ; L. 30, 616),
« jejunio sanantur pestes corporis, oratione pestes mentis ». Ergo
non debet esse2 aliud opus satisfactorium.
3. Præterea. Satisfactio necessaria est ad emundationem
peccatorum. Sed eleemosyna ab omnibus peccatis emundat,
Luc. xi, 41 : « Date eleemosynam et omnia munda sunt vobis. »
Ergo alia duo sunt superflua.
126. — SED CONTRA. Videtur quod debeant esse plura.
4. Quia contraria contrariis curantur. Sed multo plura sunt
peccatorum genera quam tria. Ergo debent plura satisfactionis
opera computari.
127. — 5. Præterea. Peregrinationes etiam injunguntur pro
satisfactione, et disciplinae sive flagellationes quæ non compu­
tantur sub aliquo horum. Ergo insufficienter numerantur.

128. — RESPONSIO. Dicendum AD PRIMAM QUÆSTIONEM
quod satisfactio, ut dictum est (42-44), respectum habet ad pneterilam offensam pro qua recompensatio fit per satisfactionem ;
et etiam ad futuram culpam, a qua per eam præservamur.
1. Ed. et L. « cum sit ». — 2. Ed. et L. ad. « aliquod ».

DISTINCTIO XV, gUÆST. I, ART. IV

661

129. — Et quantum ad utrumque exigitur quod satisfactio per
opera poenalia fiat.
Recompensatio enim offensæ importai adæquationem quam
oportet esse ejus qui offendit ad eum in quem offensa com­
missa est. Adæquatio autem in humana justitia attenditur per
subtractionem ab uno qui plus habuit justo, et additionem ad
alterum cui subtractum est aliquid. Deo autem quamvis quan­
tum ex parte sua1 est, nihil subtrahi possit, tamen peccator,
quantum in ipso est, aliquid ei subtraxit peccando, ut dictum
est. (48) Unde oportet ad hoc quod recompensatio fiat, quod
aliquid subtrahatur a peccante per satisfactionem quod in hono­
rem Dei cedat. Opus autem bonum, ex hoc quod est hujusmodi,
non subtrahit aliquid ab operante2, sed magis perficit ipsum.
Unde subtractio non potest fieri per opus bonum, nisi pcenale
sit. Et ideo, ad hoc quod aliquod opus sit satisfactorium, oportet
quod sit bonum, ut in honorem Dei sit ; et pcenale, ut aliquid
peccatori subtrahatur.
130. — Similiter etiam poena a culpa jutura præserval ; quia non
facile homo ad peccata redit ex quo pœnam expertus est. Unde
secundum Philosophum, (II Eth. β 2. 1104b, 17 ; 1. 3, n. 270),
« pamæ medicinæ sunt ».
131. — AD PRIMUM ergo dicendum quod quamvis Deus
non delectetur3 in panis ut sunt pœnæ, delectatur tamen in eis
ut sunt justæ. Et sic satisfaeloria? esse possunt.
132. — Ad secundum dicendum quod, sicut in satisfactione
consideratur pœnalitas, ita in merito consideratur difficultas.
Diminutio autem difficultatis ex parte ipsius actus diminuit
meritum ceteris paribus ; sed diminutio difficultatis ex promptiiudine voluntatis non diminuit meritum, sed auget.
133. — Et similiter diminutio panalilalis ex promptitudine
voluntatis, quod facit caritas, non diminuit efficaciam satisfac­
tionis, sed auget.
134. — Ad tertium dicendum quod debitum pro peccato est
recompensalio offensas quæ sine pœna peccantis non fit. Et de
tali debito Anselmvs intelligit.

135. — AD SECUNDAM QUÆSTIONEM dicendum quod
recompensatio offensæ præteritæ potest fieri et ab eo qui offendit,
et ab alio. Quando autem fit ab alio, talis recompensatio vindica­
tionis magis quam satisfactionis rationem habet. Quando autem
fit ab ipso qui offendit, etiam rationem satisfactionis habet.
136. — Unde si flagella quæ pro peccatis a Deo infliguntur,
fiant aliquo modo ipsius patientis, rationem satisfactionis acci1. Ed. « sui ». — 2. Ed. om. « ab operante ». — 3. Ed. « delectatur ».

piunt. Fiunt autem ipsius, inquantum ea acceptat ad purgationem
peccatorum, eis utens patienter. Si autem omnino1 eis per impa­
tientiam dissentiat, tunc non efficiuntur aliquo modo ipsius.
Et ideo non habent rationem satisfactionis, sed vindicationis
tantum.
137. — AD PRIMUM ergo dicendum quod quamvis illa fla­
gella non sint omnino in potestate nostra, tamen quantum ad
aliquid sunt, ut2 scilicet eis patienter utamur3. Et sic homo
facit de necessitate virtutem. Unde et meritoria et satisfactoria
esse possunt.
138. — Ad secundum dicendum quod sicut « exi eodem igne,
ut Gregorius dicit (1. I De civ. Dei, c. 8 ; E. 41, 21). aurum ruti­
lat el palea fumat » ; ita eisdem flagellis et boni purgantur et
mali magis inficiuntur per impatientiam. Et ideo quamvis fla­
gella sint communia, tamen satisfactio est tantum bonorum.
139. — Ad tertium dicendum quod flagella respectum habent
ad culpam praeteritam semper ; sed non semper ad culpam per­
sonæ, sed ad culpam naturæ. Si enim in natura humana nulla
culpa præcessisset, nulla pœna fuisset. Sed quia culpa in natura
praecessit, personæ alicui divinitus pœna infertur sine culpa
personæ, ad meritum virtutis et cautelam peccati sequentis.
Et hæc etiam duo necessaria sunt in satisfactione. Oportet enim
esse opus meritorium, ut honor Deo exhibeatur ; et oportet esse
viriatum custodiam, ut a futuris peccatis praeservemur.
140. — AD TERTIAM QUÆS'i IONEM dicendum quod salisfa'clio, ut dictum est (129), debet esse talis per quam aliquid
nobis subtrahamus ad honorem Dei. Nos autem non habemus
nisi tria bona : scilicet bona animæ et5 bona corporis et bona
fortunæ, scilicet exteriora.
Ex bonis quidem fortunæ subtrahimus aliquid nobis per
eleemosynam ; sed ex bonis corporalibus per jejunium.
Ex bonis autem animæ non oportet quod aliquid subtraha­
mus nobis quantum ad essentiam vel quantum ad diminutionem ipsorum, quia per ea efficimur Deo accepti ; sed per hoc
quod ea submittamus6 Deo totaliter. Et hoc fit per orationem.
141. — Competit etiam iste numerus ex parte illa qua satis­
factio peccatorum causas excidit ; quia radices peccatorum
tres ponuntur I Joan., ii, 16 : scilicet7 « concupiscentia carnis6,
concupiscentia oculorum el superbia vitæ. » Et contra concu­
piscentiam carnis ordinatur jejunium ; contra concupiscentiam
1. Ed. « ratio ». — 2. Ed. om. « ut », N. ad « cum ». — 3. Ed « utimur ». — 4. N. « sub ».
— 5. Ed. om. « et ». — 6. Ed. et L. « submittimus ». — 7. Ed. om. « scilicet ». — 8. L. ad
« ci ».

oculorum1, eleemosyna; contra superbiam vitæ2, oratio, ut
Augustinus dicit Super MalA.
142. — Competit etiam quantum ad hoc quod satisfactionis4
est « peccatorum, suggestionibus aditum non indulgere » ; quia
omne peccatum vel in Deum committimus, et contra hoc ordi­
natur oratio; vel in proximum, et contra hoc eleemosyna, vel
in nos ipsos, et contra hoc ordinatur jejunium.
143. — AD PRIMUM ergo dicendum quod secundum Quos­
dam duplex est oratio.
Quædam quæ est contemplativorum, quorum « conversatio in
cælis est » (Philipp. m, 20). Et talis, quia totaliter est delec­
tabilis, non est satisfactoria.
Aha est quæ pro peccatis gemitus fundit. Et talis habet pœnam,
et est satisfactionis pars.
144. — Vel dicendum5 melius· quod quælibel8 oratio habet
rationem satisfactionis ; quia quamvis habeat suavitatem spi­
ritus, tamen habet afflictionem carnis ; quia, ut dicit Grego­
rius Super Ezech. (lib. II, h-orn. 2, n. 13; L. 76, 955), « dum crescit
in nobis fortitudo amoris intimi, infirmamur1 procul dubio forti­
tudine8 carnis ». Unde et nervus femoris Jacob ex lucta Angeli
emarcuisse legitur9 Gen. (xxxn, 24, 25).
145. — Ad secundum dicendum qued peccatum carnale dicitur
dupliciter. Lno modo quod in ipsa delectatione carnis comple­
tur, ut gula et luxuria. Alio modo quod completur in his quæ
ad carnem ordinantur, quamvis non in delectatione carnis,
sed in delectatione animæ magis, ut avaritia. Unde talia peccata
sunt quasi media inter spiritualia et carnalia. Et ideo oportet
quod eis etiam respondeat aliqua satisfactio propria, scilicet
eleemosyna.
146. — Ad tertium dicendum quod quamvis singula istorum
per quamdam convenientiam singulis peccatis approprientur,
quia congruum est ut « in quo quis peccavit, in hoc puniatur »,
(Sap. xi, 17), et quod peccati commissi per satisfactionem radix
abscindatur ; tamen quodlibet horum pro quolibet peccato
satisfacere potest. Unde ei qui non potest unum ex eis perficere,
injungatur aliud. Et præcipue eleemosyna aliorum vices sup­
plere potest, inquantum alia satisfactionis opera per eleemo­
synam quisque sibi mercatur quodammodo in illis quibus elee­
mosynam tribuit. Unde non oportet quod si eleemosyna omnia
mundat peccata, propter hoc aliæ satisfactiones superfluant.
147. — Ad quartum dicendum quod quamvis sint multa
1. L. ad. « ordinatur ». — 2, L. ad. « ordinatur ». — 3. Locum invenire non
contigit. L. notat « Enare, in ps. xi.ii, in fine » ; L. 36, 482, sed non ad rem.— 4. ζ et
L. « satisfactio ». — 5. Ed. ad. « est ». — 6. Sic ed. et L. contra codices « quædam ». —
—* 7. Ed. « infirmatur ». — 8. Ed. « fortitudo ». — 9. Ed. ad. « in ».

peccata in specie, tamen omnia ad illas 1res radices vel ad illa
tria peccatorum genera quibus diximus dictas satisfactiones
respondere, reducuntur.
148. — Ad quintum dicendum quod quidquid ad afflictionem
oorporis pertinet, totum ad jejunium refertur ; et quidquid in1
proximi utilitatem2 expenditur, totum eleemosynæ rationem
habet ; et similiter quæcumque latria exhibeatur Deo, orationis
accipit rationem. Et ideo etiam unum opus potest habere plures
rationes satisfaciendi.
ARTICULUS V

[I]
149. — AD QUINTUM SIC PROCEDITUR. Videtur quod
RESTITUTIO SIT SATISFACTIONIS PARS.

1. Quia satisfactio reconciliat Deo et proximo. Sed per res­
titutionem homo reconciliatur proximo. Ergo restitutio est satis­
factionis pars.
2. Praeterea. Satisfactio fit per contrarium peccati : sicut per
jejunium satisfacimus de gula. Sed contrarium peccati malæ
ablationis est restitutio. Εί-go restitutio est quædam satisfac­
tionis pars.
3. Praeterea. Ambrosius dicit (In II ad Cor. n, 7; L·. 17, 282)
quod « vera pœnitentia est a peccato cessare. » Sed qui restituit,
a peccato cessat ; quia quamdiu quis alienum eo invito detinet,
peccat. Ergo restitutio est pars pœnitentiæ. Sed non nisi ratione
satisfactionis. Ergo est pars satisfactionis.
150. — SED CONTRA. Satisfactio fît Deo, ut patet per defi­
nitionem Anselmi supra (120) positam. Sed restitutio fit proximo.
Ergo satisfactionis non est restitutio pars.
151. — Præterea. Satisfactio ponitur in arbitrio sacerdotis
pœnitentiam injungentis ; non autem restitutio. Ergo restitutio
non est satisfactionis pars.

[II]
[IMI, q. 62, a. 2, 3, 4 ; q. 79, a. 3, ad 2 ; Quodl. XII, q. 16, a. 3.]

152. — ULTERIUS. Atdetur quod ablatum non semper
DEBEAT3 RESTITUI.

1. Fama enim restitui non potest. Sed fama aufertur. Ergo
non de omni ablato potest fieri restitutio.
2. Præterea. Damna in personarii illata, sunt maxima. Sed
1. Ed. præter L. « ad ». — 2. L. « utilitate ». — 3. Ed. « debet ».

hujusmodi damna non possunt restitui, ut ablatio virginitatis,
abscissio membri alicujus. Ergo non omne ablatum potest restitui.
3. Præterea. Qui impedit aliquem a consecutione alicujus,
videtur hoc sibi auferre. Sed hoc non debet ei restituere vel
recompensare : sicut si quis impedit aliquem ne praebendam conse­
quatur. Ergo videtur quod non omne ablatum debeat restitui.
4 Præterea. Qui occasionem damni dat, damnum dedisse
videtur. Sed ille qui subvertit semina in campo projecta, dat
occasionem damni de toto fructu qui inde sequi posset1. Et simi­
liter de illo qui detinet pecuniam creditoris ultra terminum
præfi.xum, ex qua ille poterat lucrari, de toto lucro quod accidere
potuisset ; nec tamen videtur quod teneatur ad restitutionem
totius lucri quod accidere potuisset, vel fructus qui percipiendus
foret2. Ergo non oportet quod semper fiat ablatorum restitutio.
153. — SED CONTRA. Videtur quod homo debet plus
RESTITUERE QUAM ABSTULERIT.

5. Quia præceptum legis veteris est, ut patet in3 Exod., xxn, 1.
quod ovis reddatur in quadruplum, et bos in quintuplum ; et
hoc præceptum, cum sit de moribus, videtur esse morale. Ergo
adhuc manet. Ergo tenetur homo in quintuplum vel quadru­
plum restituere.
154. — 6. Præterea. Ea quæ in Scriptura ponuntur, nobis in
exemplum dantur. Sed Luc. (xix, 8] dicitur quod Zachæus se
obtulit ad restitutionem in quadruplum eorum quæ acceperat
per fraudem. Ergo et talis debet esse apud nos restitutionis
modus.

[III]
[IJ-II, q. 62, a. 6, 7.]

155. — ULTERIUS. Videtur quod solus

ille qui accipit,

AD RESTITUTIONEM TENEATUR.

1. Quia non exigitur plus in restitutione quam illatum est
in damno. Si ergo unus solus damnum intulit, ille solus ad res­
titutionem tenetur ; alias multo plura reciperet damnificatus
quam ea quæ amisit, si a quolibet consentiente deberet sibi in
solidum restitutio fieri.
2. Præterea. Nulli debetur restitutio nisi ei qui damnum
passus est. Sed contingit quod aliquis priecipiat damnificari
aliquem, vel consulat, aut consentiat ; et tamen ille non damni­
ficatur. Ergo tales non semper ad restitutionem tenentur.
3. Præterea. Nullus tenetur4 damnum personæ incurrere
pro evitando damno pecuniæ alterius, quia caritas debet esse
1. Ed. « potest ». ·—■ 2. Ed. « esset ».— 3. Ed. om. « in ». — 4. Ed. « debet».

ordinata. Sed quandoque si aliquis raptorem manifestaret,
incurreret suæ personæ periculum. Ergo non est verum quod
teneatur ille qui non manifestat, ad restitutionem, ut Quidam
dicunt.
4. Præterea. Multi etiam boni viri non reprehendunt eos quos
vident injuste accipere aliena ; tamen1 durum esset dicere quod
tenerentur ad restitutionem omnium. Ergo etiam ille qui non re­
prehendit, non tenetur, ut a Quibusdam dicitur, restituere.
Similiter etiam potest objici de illis qui non obstant et tamen
obstare possunt.
[IV]
[II-II, q. 62, a. 5.]

156. — ULTERIUS. Videtur quod non sit semper resti­
tutio FACIENDA EI QUI DAMNUM PASSUS EST.
1. Nullus enim potest restituere ei quem non cognoscit. Sed
quandoque fur nescit cujus sit res quem furto accepit·. Ergo
videtur quod non teneatur ei restituere.
2. Præterea. Ille qui accepit, non tenetur nisi ad restitutionem.
Sed aliquando ad eum cui debetur2 fieri restitutio, non posset
pervenire sine magno damno, forte etiam cum majori quam sit
pretium rei restituendae. Ergo videtur quod in tali casu non
teneatur ei restituere.
3. Præterea. Aliquis in deprædatione civitatum injusta3accipit
aliqua. Sed non potest ei cujus fuit, restituere ; quia vel nescit
eum vel mortuus est. Ergo videtur quod non teneatur restituere.
4. Præterea. Aliquis praelatus Ecclesiæ injuste aliquas res
Ecclesiæ concedit4. Sed iste non tenetur reddere Ecclesiæ, ut
videtur ; quia venirent ad manus illius prælati qui non est dignus
ea recipere. Ergo videtur quod non semper ei qui damnum passus
est sit restitutio facienda.
157. — SED CONTRA est, quia per restitutionem integratur
æqualitas justitiæ. Sed æqualitas justitiæ est ut quod aufertur
a lucro, apponatur ad damnum, ut dicitur in V Elh. (e 7. 1132a,
9-10 ; 1. 6, n. 952). Ergo videtur quod restitutio sit semper fa­
cienda ei qui damnum passus est.

158. — RESPONSIO. Dicendum AD PRIMAM QUÆSTIONEM
quod inæqualitas justitiæ opposita duobus modis contingit.
Uno modo in rebus exterioribus, ut quando unus rem alienam
detinet. Alio modo in actionibus et passionibus, sicut cum quis
1. y N. /' unde ». ed. « sed a — 2. Ed. « debet ». contra αγηζ. — 3. RANVP. « iniuste ».
•— 4. Ed. ad. (' alicui ».

alium per violentiam verberat. Et hæc duo aliquando separata
s unt, ut per se patet ; aliquando autem conjunguntur, ut cum
quis per violentiam accepit, in quo ei a quo accepit, injuriam
et contumeliam infert.
159. — Et secundum hoc reparatio æqualitatis justitiæ dupli­
citer significatur. Reparatio enim inæqualilatis existenlis in rebus,
restitutio dicitur. Reparatio autem inæqualilatis existenlis in
actionibus et passionibus, satisfactio nominatur. Et ideo quandoque
est satisfactio sine restitutione aliqua, ut cum quis se proximo
humiliat de aliquibus contumeliis ei1 dictis ; aliquando autem
restitutio sine satisfactione, ut cum quis mutuum reddit. Ali­
quando autem utrumque exigitur, ut cum quis alicui per violen­
tiam rem suam subtraxit. Et sic loquimur hic de restitutione rei
male ablatæ, in quo homo proximum et Deum offendit.
160. — Quidam ergo dicunt quod talis restitutio non est pars
satisfactionis, quia non debetur tantum Deo ; nec est ad arbi­
trium sacerdotis, sed est ad satisfactionem præambulum.
161. — Sed hoc nihil est ; quia omne peccatum quod in proxi. mum committitur, etiam in Deum commissum est : sicut et in
dilectione proximi dilectio Dei includitur. Unde et satisfactio
proximi conjunctam habet satisfactionem Dei.
Nec obstat quod non esi ad arbitrium sacerdotis ; quia sacerdos
non est ibi vicarius proximi, sicut est vicarius Dei. Et ideo satis­
factio quæ est Deo facienda, dependet ex arbitrio ejus. Sed
satisfactio quæ est proximo et Deo simul facienda, non.
162. — Et ideo Alii dicunt quod est satisfactionis pars.
163. — Sed hoc etiam2 verum non est ; quia satisfactio offen­
sam removet et a pœna liberat. Nullus autem ex hoc ipso quod
offendere desistit, consequitur hoc quod de offensa præcedenti
reconciliationem inveniat, vel pœnam pro [illa3] debitam evadat;
sed hoc solum consequitur quod majorem offensam et pœnæ
non cumulat, et sic cessare ab offensa nulla pars satisfactionis
est, sed est præambulum ad satisfactionem.
164. — Et ideo, cum restitutio nihil aliud sit quam ab offensa
cessare — quia ex hoc ipso quod rem alienam detinet eo invito,
offendit — constat quod non est pars satisfactionis proprie accep­
te, sed est præambulum ad satisfactionem ; non tamen propter
rationem prius assignatam ; quia bene concedimus quod satis­
factio proximo facta, est pars satisfactionis Deo facte ; sed res­
titutio non est pars satisfactionis neque Deo4 neque proximo
factæ.
165. — AD PRIMUM ergo dicendum quod de offensa homo
1. Ed. « et ». —
« neque Deo ».

2. Ed. om. « etiam ».

—

3. αγζη « illo ».

— 4. E4. om

proximo non reconciliatur per hoc quod sua ei restituit, sed per
hoc quod supra hoc aliquid humilitatis ei exhibet. Et ita non
sequitur quod restitutio sit satisfactionis pars.
166. —Ad secundum dicendum quod restitutio non est contra­
rium ad acceptionem vel detentionem injustam ; sed magis
est negatio vel privatio ipsius. Et ideo non oportet quod hoc
sufficiat ad satisfactionem, sicut nec est satisfactorium pro gula
ut quis non immoderate comedat, sed ut etiam a moderatis
abstineat.
167. — Ad tertium dicendum quod cessare a peccato dicitur
esse pcenitenliæ, non quidem desistendo a peccato praeterito
nisi2 sicut præambulum ad poenitentiam, sed procidendo causas
futurorum peccatorum, ut dictum est prius (48-49).
168. - - AD SECUNDAM QUÆSTIONEM dicendum quod
per satisfactionem oportet quod homo sicut Deo, ita proximo
reconcilietur. Reconciliatio autem nihil aliud est quam amicitiæ
reparatio. Manente autem causa dissolutionis amicitiæ, amicitia
reparari non potest : quæ quidem causa fuit inæqualitas ex '
injusta acceptione vel detentione causata. Et ideo ille satisfacere
non potest, nec Deo reconciliari, qui rem male ablatam vel male
detentam, non restituit.
169. — Sed sciendum quod « amicitia, ut Philosophus dicit
in VIII Elh. (Θ 16. 1163b, 15; 1. 14, n. 1752), non requirit semper
æquale, sed quod possibile ». Et ideo si aliqua sunt ablata quæ
omnino restitui non possunt, sufficit voluntas restituendi cum
tanta restitutione quanta possibilis est secundum conditionem
ulriusque ad arbitrium bonorum.
170. — AD PRIMUM ergo dicendum quod ille qui malilam
alicujus manifestat ei3 qui habet corrigere, vel etiam, si sit incorrigibilis, in conspectu Ecclesiæ, ut confusus a peccato desistat,
vel saltem4 alii ab ejus consortio corruptivo discedant, servato
ordine caritatis fraternae, non injuste famam aufert. Unde non
tenetur ad famæ restitutionem.
171. — Si autem intentione diffamandi id3 fecerit, injuste
aufert, etiam si verum sit quod dicit. Et tunc tenetur ad famæ
restitutionem vel dicendo se falsum dixisse, si falsum dixit ; vel
quocumque alio modo, non mentiendo, si verum dixit, sine hoc
tamen quod se verum dixisse dicat ; quia non debet alterius
famam cum mendacio restituere.
172. — Ad secundum dicendum quod restitutio principaliter
inventa est in damnis quæ inferuntur in rebus forlunæ quæ
1. Ed. ad. « pars ». — 2. Ed. « om. « nisi ». — 3. Ed. « et ».
«ut ». — j. Ed. « hoc ».

—

4. Ed. ad .

restitui possunt. In his autem quæ objectio tangit quæ non
possunt ad simile bonum restitui, debet fieri restitutio qualis
possibilis est, scilicet ad arbitrium bonorum (169).
173. — Ad tertium dicendum quod ille qui impedit aliquem
ne præbendam consequatur, si hoc jaciat quia indignus est, vel
ut de alio melius provideatur, non injuste facit ; unde non tenetur
ad restitutionem.
174. — Si autem animo lædendi ipsum, tenetur ad restitutionem,
non quidem tanti quantum valebat præbenda, quia ipse eam
nondum1 erat consecutus ; sed pensatis conditionibus utriusque
secundum arbitrium honorum (169).
175. ;— Ad quartum dicendum quod ille qui suffodit semina,
non tenetur ad tantum quantum agri fructus valituri erant, sed
quantum ager sic seminatus valere consuevit ; quia multis de
causis potest impediri agrorum fructus.
176. — Et similiter dicendum est de eo cui debitum non resti­
tuitur suo tempore ; quia non tenetur restituere tantum quan­
tum lucrari potuisset ; sed secundum æstimationem lucri quod
accidere consuevit, pensato labore et infortuniis etiam quæ in
lucro accidere alias possent ; quia lucrum non causatur tantum
ex pecunia, sed ex industria et labore.
177. —r Ad quintum dicendum quod illud præceptum legis
quamvis sit de moribus, non tamen est morale, sed judiciale.
'Talia enim præcepta pro loco et tempore populo illi dabantur.
Unde nunc non obligant, nisi de novo statuerentur ad aliquod
ab eo qui statuendi haberet potestatem.
178. — Nihilominus tamen inquantum habebant aliquid signi­
ficationis per Christum, impleta sunt hujusmodi præcepta, sicut
•et cæremonialia.
179. —Ad sextum dicendum quod Zachæus non dixit hoc quasi
necessarium, sed ex abundanti.
180. —AD TERTIAM QUÆSTIONEM dicendum quod quidam
versus dantur de illis qui tenentur ad restitutionem, tales :
Jussio, consilium, consensus, palpo, recursus,
Participans, mutus, non obstans, non manifestans.

Sed tantum quinque istorum sunt quæ ad restitutionem semper
obligant : quorum primum est « jussio », quando aliquis jubet
aliquem deprædari ; alias tyranni non tenerentur ad restitutio­
nem. Secundus est « consensus » ad rapinam perpetrandam in eo
sine quo rapina fieri2 non poterat. Tertium est « recursus »,
quando scilicet aliquis receptator latronum est et eis patroci1. Ed. « non bene ». — 2. Ed. «geri ».

nium præstat. Quartum est « participatio », quando aliquis latro­
ni se sociat ad spoliandum et partem spoliorum accipit. Quin­
tum est « non obstans », cum scilicet ex officio obstare tenetur,
ut Principes terrae qui justitiam conservare1 debent, si non obstant
cum obstare possint, ad restitutionem tenentur.
181. — In aliis autem causis enumeratis non obligatur semper
quis ad restitutionem, nisi in certis casibus : sicut2 quando pro­
babiliter credit quod consilium suum fuit efficax, et quod alias
injusta ablatio commissa non fuisset.
182. — Similiter etiam non omnis « palpo », idest adulator,
tenetur ad restitutionem ; sed ille qui adulando ad auferendum
incitat, dicens hoc signum strenuitatis esse.
183. — Similiter etiam « mutus » dicitur, qui ex officio reclamare
tenetur et non reclamat ; nec tunc semper tenetur ad restitutio­
nem, nisi operetur ut fiat injusta ablatio ; sed debet inducere
eum qui abstulit, ut reddat.
184. — Similiter etiam non omnis qui non manifestat, tenetur
ad restitutionem; sed ille qui pro latrocinio zelat3 et particeps
est lucri.
185. — In omnibus autem his, si principalis restituit, alii deobligantur a debito restitutionis.
Et per hoc patet solutio ad objecta.

186. - - AD QUARTAM QUÆSTIONEM dicendum quod resti­
tuere est iterato statuere aliquem in suæ rei possessionem.
Et ideo patet quod illi qui privatus est re sua, debet fieri restitutio.
187. — AD PRIMUM ergo dicendum quod quando incertus
est dominus rerum ablatarum pauperes sunt heredes. Et ideo non
deobligatur a debito restitutionis, nisi det pauperibus pro anima
illius cui restitutio debebatur, adhibita tamen prius diligentia
debita.
188. — Ad secundum dicendum quod si sit res magni valoris,
debet sibi transmittere, si potest commode. Nec obstat si dam­
num de remissione patitur, quia ipse sibi causa fuit injuste aufe­
rendo.
189. — Si autem transmittere non possit, vel res sit non magni
valoris, potest eam dare propinquis illius si habet, vel alicui
coenobio, si non habel propinquos, cum protestatione tali quod
ei reddere teneantur, si requisiverit vel unquam comparuerit.
190. — Ad tertium dicendum quod ille qui illo modo accipit,
debet pauperibus illius villæ restituere, ve] in alios usus commu­
nitatis illius civitatis expendere secundum arbitrium Episcopi,
vel illorum ad quos pertinet cura illius civitatis.
1. Ed. « servare ». — 2. Ed. om. « sicut ». — 3. κ et cd. « celat », contra αβγδέζηθιλ
sed ecA cor. in « celat ».

191. — Ad quartum dicendum quod debet fieri restitutio
Ecclesiæ, ut res illæ deveniant ad successorem illius prælati ;
quia ipse eas recipere quamvis non mereatur, Ecclesia tamen
perdere eas non debet.

I

QUÆSTIO II

J

Deinde quæritur de eleemosyna.

!

Et circa hoc quæruntur sex.

J
i

•
;

.

Primo, quid sit.
Secundo, de effectu sive fructu ejus.
Tertio, de partibus ejus.
Quarto, de quo sit danda eleemosyna.
Quinio, quis possit eam dare.
Sexto, cui debeat dari.
ARTICULUS 1

[I] ■
>

7

192. - AD PRIMUM SIC PROCEDITUR. Videtur quod
hæc1 definitio eleemosynæ, quam Quidam (Alexand. Hales.
IV Sum. q. 29, membro 11 assignant, scilicet : « Eleemosyna

est opus in quo datur aliquid indigenti ex compassione propter
Deum », sit inconvenienter assignata.
1. Visitare enim infirmos ponitur2 species eleemosynæ. Sed in
hoc opere non datur aliquid. Ergo datio non debet poni in defi. nitione eleemosynæ.
2. Præterea. Ipsum datum eleemosyna dicitur, quia dicimur
eleemosynam dare. Sed ipsum datum non est opus, sed res
quædam. Ergo eleemosyna non est opus.
3. Præterea. In eleemosynis aliquid datur quandoque clericis
præbendatis qui tamen non indigent, sed divites sunt. Ergo non
est de ratione eleemosynæ quod indigenti detur.
4. Præterea. Opus quod fit ex electione, est magis laudabile
quam opus quod fit ex passione ; quia est Deo conformius qui
nihil ex passione operatur. Sed compassio est passio quædam ;
quia nullus compatitur nisi patiatur. Ergo non est ex necessitate
eleemosynæ quod ex compassione detur.
5. Præterea. Actus non recipit3 speciem a fine ultimo, sed a
proximo ; alias omnes actus virtutum essent unius speciei. Sed
1. Ed. om. « hæc ».

2. Ed. « est ». — 3. Ed. « respicit ».

ultimum quod ponitur in definitione debet esse differentia spe­
cifica. Cum ergo Deus sit ultimus finis omnium actionum nos­
trarum, videtur quod non debeat poni in definitione eleemosynæ
quasi finalis differentia.

[II]
[Supra, 140-142

Infra, 220.]

193. — ULTERIUS. Videtur quod

eleemosyna non sit

SATISFACTIONIS PARS.

1. Non enim est necessarium satisfacere nisi ei1 qui peccavit.
Sed si nunquam homo peccasset, necesse haberet eleemosynas
dare. Ergo non est satisfactionis pars.
2. Præterea. Totum non potest esse perfectum, si pars ei
subtrahatur. Sed potest aliquis perfecte satisfacere de aliquo
peccato, etiam si nullam eleemosynam det. Ergo satisfactionis
pars non est eleemosyna.
3. Præterea. Nihil potest esse pars totius nisi differat ab aliis
ejus partibus. Sed eleemosyna non differt a jejunio et oratione
secundum quod ad poenitentiam pertinet, quia hoc eis omnibus
competit inquantum sunt poenalia, ut ex dictis patet (146).
Ergo eleemosyna non est satisfactionis pars.
4. Præterea. In sacramentis necessitatis, sicut patet2 in bap­
tismo, adhibetur remedium quod nulli possit deesse, sicut aqua.
Sed poenitentia est sacramentum necessitatis, ut ex præmissis
(d. 14, 305) patet. Ergo cum dare eleemosynam non possit cuilibet
competere qui peccare potest, quia non est nisi possidentium
aliquid, videtur quod non debeat poni pœnitentiæ et satisfac­
tionis pars.
194. — SED CONTRA. Lue. in, 8, super illud : « Facite fructus
dignos pœnitentiæ », dicit Glossa (Beda L. 92, 354) quod dare
eleemosynam sit pars pœnitentiæ. Sed non nisi ratione satis­
factionis. Ergo est pars satisfactionis.
195. — Præterea. In foro sæculari non solum punitur aliquis
per corporis læsionem, sed etiam per honorum subtractionem.
Sed satisfactio in foro pœnitentiæ fit per opera pœnalia. Ergo
debet non solum jejunium quo affligitur corpus, sed eleemosyna
etiam in qua subtrahuntur res temporales, pars pœnitentiæ
esse.
[III]
[ΙΙ-Π, q. 32, a. 1.]

196. — ULTERIUS. Videtur quod

eleemosyna non sit

ACTUS VIRTUTIS.

1. Quia I Tim., iv, 8, ubi dicitur quod « pietas ad omnia
1. Ed. om. « ei ». — 2. Ed. « ut » om. « patet ».

valet », exponitur pro eleemosynarum largitione. Sed pietas non
est virtus, sed donum. Ergo eleemosyna non est actus virtutis.
2. Præterea. Nulla passio est virtus, ut Philosophus probat
in II Eth. {β 2. 1104b, 4 sq ; 1. 3). Sed eleemosyna ex miseri­
cordia procedit quæ passio est, ut patet per Glossam (Gassiodor. L. 70, 265) super illud ps. (xxxvi, 27) : « Tota die misere­
tur » : « Eleemosyna a misericordia incipit ». Ergo non est actus
virtutis.
3. Præterea. Nihil est in genere quod non sit in aliqua ejus
specie. Sed non potest reduci, ut videtur, ad aliquam speciem
virtutis ; quia tantum tres virtutes inveniuntur circa exteriora
bona operari, in quibus1 est eleemosyna : scilicet justitia, liberalitas, magnificentia. Eleemosyna autem non est actus justitiæ,
quia non reddit alienum, sed dat suum ; similiter nec actus
liberalitatis, quia liberalitas non attendit indigentiam, quam
attendit eleemosyna ; similiter nec magnificentiæ, quia potest
esse in parvis et in magnis. Ergo non est actus virtutis.
197. — 4. SED CONTRA est quod2 subvenire miseris est actus
justitiæ, ut patet per Augustinum et habitum est in 111 lib.
d. 33 (193-6). Sed subvenire miseris pertinet ad eleemosynam.
Ergo eleemosyna est actus justitiæ, et sic est3 actus virtutis.
198. — 5. Præterea. Nihil est meritorium nisi actus virtutis ;
quia « felicitas est virtutis præmium » ut etiam Philosophus dicit
{Eth. α 10.1099b, 16-18 ; 1. 14, n. 169). Sed eleemosyna est maxime
meritoria. Ergo est actus virtutis.
[IV]
[Infra 274; II-II, q. 32, a. 5 ; q. 66, a. 7 ; q. 87, a. 1, ad 4 ;
q. 108, a. 4, ad 2 ; Quodl. VI, q. 7, a. 1, 2 ; VIII, q, 6, a. 2.]

199. — Ulterius. Videtur quod eleemosyna

non cadat in

præcepto.

1. Luc., ni, 15, super illud : « Interrogaverunt* eum turbse »,
dicit Glossa : « Ex verbis Joannis terrore percussi consilium
quærunt. » Sed Joannes respondit quod intenderent eleemosy­
nis. Ergo dare eleemosynas est consilium et non præceptum.
2. Præterea. Quilibet potest licite sua retinere. Sed retinendo
sua non dat aliquis eleemosynam. Ergo dare eleemosynam non
est in præcepto.
3. Præterea. Si cadit eleemosyna sub præcepto non cadit
nisi sub præcepto negativo ; quia Ambrosius dicit {Decr., d. 86,
c. « Pasce », L. 187, 412) : « Pasce fame morienlem ; si non pavisti,
1. Ed. ad. « non ». — 2. Ed. om. « quod », a « quia ». — 3. Ed. om. «est ». —
4. Ed. « Interrogabant ».
COMMENT. IN LIB. SENTENT. - IV. ---

occidisti ». Non occidere autem est præceptum negativum. Sed
non cadit sub præcepto negativo ; alioquin homo teneretur
semper eleemosynam dare, quia præcepta negativa obligant sem­
per et ad semper. Ergo dare eleemosynam non cadit sub aliquo
præcepto.
4. Præterea. Omne quod cadit sub præcepto, aliquo1 tempore
obligat transgressores ad peccatum mortale. Sed hoc non est
de eleemosyna ; quia semper potest probabilis opinio alicui
remanere, quod si ipse non subvenit, alius subvenire possit ;
non enim unus posset omnibus subvenire. Ergo dare eleemosy­
nam non cadit sub præcepto.
200. — SED CONTRA est quod dicit Glossa Mat., vi, 3 :
«Te autem faciente eleemosynam » : « Conscientiae facienti eleemo­
synam pro præcepto adimplendo miscet se laudis appetitio2 ». Ergo
dare eleemosynam cadit sub præcepto.
201. — Præterea. Illud sine quo caritas esse non potest, cadit
sub præcepto. Sed sine eleemosynarum largitione in aliquo casu
caritas esse non potest ut patet I Joan., iii, 17 : « Qui habuerit
substantiam hujus mundi, et viderit fratrem suum necessitatem
patientem et clauserit viscera sua ab eo, quomodo caritas Patris
manet in ipso ? » quasi dicat, nullo modo. Ergo dare eleemosynam
cadit sub præcepto.

202. — RESPONSIO. Dicendum AD PRIMAM QUÆSTIONEM
quod eleemosyna nomen græcum est, et dicitur ab eleos, quod est
miseratio vel misericordia3 quæ miseriam alienam suam facit.
Unde sicut homo miseriam a se expellit quantum potest, ita
misericors miseriam alienam expellit ei subveniendo. Quæ qui­
dem subventio fit per hoc quod ei sua bona communicat. Unde
ipsa communicatio bonorum propriorum ad miserum, nomen
eleemosynæ accepit.
203. ■— Hæc autem communicatio non potest esse meritoria
et virtuosa, nisi quando propter Deum fit. Et ideo in definitione
prædicta tanguntur omnia quæ ad perfectionem eleemosynæ
concurrunt, secundum quod est meritoria.
204. — Ipsa enim miseria aliena quæ est misericordiæ prin­
cipium, tangitur in hoc quod dicit « indigenti » ; misericordia
autem quæ ex miseria aliena nascitur in nobis, tangitur in hoc
quod dicit « ex compassione » ; sed misericordiæ effectus in rele­
vando alienam miseriam quasi suam, tangitur in hoc quod dici­
tur « opus in quo aliquid datur », hoc enim est essentiale ipsi
eleemosynæ ; sed intentio directa in Deum quæ dat ei rationem
merendi, tangitur in hoc quod dicitur « propter Deum ».
1. Ed. « aliquod ». — 2. Ed. « appetitus ». — 3. αγζη « miseria vel misericor·
dia » ; ed. « seu ».

205. — AD PRIMUM ergo dicendum quod1 secundum Philo­
in III Elh., (e 8. 1133a, 19-20 ; 1. 9, 979 sq.), quod omnia
ilia quorum pretium numismate potest comparari vel consuevit,
potest in ratione dati et accepti venire. Et ideo illi actus qui in
subventione alienæ miseriæ exhibentur, etiam quasi dona acci­
piuntur, cum sine pretio impenduntur.
206. — Ad secundum dicendum quod quia habitus distin­
guuntur ex actibus, et actus ex objectis ; ideo quandoque nomina
æquivocantur ad habitus, actus et objecta : sicut patet de fide,
quæ potest significare vel habitum fidei vel actum ejus aut
ipsam rem creditam. Et similiter eleemosynæ nomen aliquando
significat ipsam rem datam, et sic non definitur hic ; aliquando
ipsam dationem, et sic accipitur praedicta definitio.
207. — Ad tertium dicendum quod clericis, etiam si ipsi
non indigeant, eleemosynæ dantur, ut ministris pauperum et
dispensatoribus eleemosynarum. Et ideo quod eis in eleemo­
synam datur, per eos pauperibus transmittitur.
208. — Ad quartum dicendum quod sicut in III d. 26 (72)
dictum est, nomina passionum sensibilium aliquando per quam­
dam similitudinem transferuntur ad actus voluntatis, qui sine
passione sunt. Et sic compassio quæ proprie importat passio­
nem tristitiæ de aliena miseria, dicitur quandoque de ipso actu
voluntatis quo alicui displicet aliena miseria. Et sine tali com­
passione nunquam eleemosyna danda est ; quia non subveniret
aliquis miseriæ alienæ, nisi vellet eum non esse miserum. Et
talis compassio etiam in Deo est, quia ei mala nostra ex volun­
tate antecedente displicent et quandoque etiam ex consequente.
209. — Sed in nobis etiam quandoque adjungitur compassio
proprie dicta, quia appetitus superior natus est appetitum infe­
riorem movere. Unde si sit fortis impressio in superiori, erit
etiam in inferiori, nisi aliquid repugnet. Et secundum hoc miseri­
cordia et verecundia et quædam aliæ passiones laudabiles sunt,
inquantum ex debita electione boni procedunt.
210. — Ad quintum dicendum quod quamvis esse propter
Deum non det speciem eleemosynæ quantum ad esse suum pri­
mum, tamen dat sibi ultimum complementum, secundum quod
est meritoria2. Et ideo ultimo in definitione ipsius ponitur.
sophum

211. — AD SECUNDAM QUÆSTIONEM dicendum quod a
peccato desistere non est de essentia satisfactionis, ut ex prae­
dictis patet (167); sed est ad satisfactionem præambulum, sicut
fundamentum ipsius. Unde cum aliquis peccet hoc ipso quod
1. Ed. om, « quod ». — 2. Ed. « misericordia ».

non facit hoc ad1 quod facere tenetur, constat quod id quod quis
alias facere tenetur, non est de essentia satisfactionis, sed præambulum ad ipsam.
212. — Unde cum ad eleemosynarum largitionem quandoque
aliquis teneatur, quandoque non, ut postea patebit, (a. 4, sol. 1)
constat quod illarum eleemosynarum largitio ad quas2 quis tenetur,
non est pars satisfactionis, sed præambulum ad ipsam.
213. — Illæ vero eleemosynæ ad quas alias non tenetur, possunt
satisfactoriæ esse, cum sint opera bona et poenalia, quod exige­
batur ad opus satisfactorium. Punitur enim quis non solum
ex3 afflictione corporis4, sed cx subtractione rerum.
214. — Et per hoc patet solutio AD PRIMUM.
Quidam tamen dicunt quod etiam primæ satisfactoriæ sunt
ex largitione divinæ misericordiae.
215. — Ad secundum dicendum quod ratio illa procedit de
parte integrali. Eleemosyna autem non est talis pars satisfactio­
nis. sed magis subjectiva. Et ideo etiam sine ipsa satisfactio
completam suam rationem habet in qualibet suarum partium
per se, sicut animal in qualibet suarum specierum.
216. — Ad tertium dicendum quod pœna dicitur malum inquan­
tum subtrahit aliquod bonum, quia sic naturæ nocet. Unde
sicut est diversa ratio boni in divitiis quas appetit concupiscen­
tia oculorum et deliciis quas appetit concupiscentia carnis et
honoribus in quos tendit superbia vitæ ; ita est diversa ratio
pans in eleemosyna quæ subtrahit divitias, et in jejunio quod
subtrahit delicias, el in oratione quæ altitudinem superbi spiritus
deprimit per humilitatem. Et propter hoc sunt diversæ satis­
factionis partes.
217. — Nec differt de prædictis bonis utrum sint simpliciter
bona vel æstimata bona, quantum ad rationem pœnæ, sicut neque
quantum ad rationem appetitus ; pœna enim voluntati contrariatur, ut Anselmus dicit.
218. — Ad quartum dicendum quod eleemosyna non tantum
consistit in collatione pecuniæ, sed etiam in aliis obsequiis prop­
ter Deum proximis factis, ut dictum est (148). Unde etsi alicui
pecunia desit, non tamen facultas dandi eleemosynam deest.
Et si deesset omnino facultas respectu eleemosynarum corporalium
propter penuriam rerum et corporis debilitatem, non tamen
deesset facultas respectu eleemosynarum spiritualium, quia posset
alteri vel consulere, vel5 saltem oraro. Et si etiam. facultas
omnino deesset, voluntas completa sufficeret.
1. Ed. om. « ad ». — 2. Ed. « quam ». — 3. Ed. om. « ex ».
ad. « facta ». ·— 5. N. ed. " pro illo »,

— 4. ηζ et ed.

219. — AD TERTIAM QUÆSTIONEM dicendum quod cum
virtus sit habitus quo dirigimur ad bene operandum, oportet
quod omnis actus quod de se rectitudinem importat, ad ali­
quam virtutem reducatur, quamvis etiam in sui ratione non
exprimat omne illud quod ad perfectionem virtutis requiritur :
sicut dare quando dandum est, dicitur esse actus liberalitatis,
quamvis in hoc non exprimatur omnis debita circumstantia quæ
ad actum liberalitatis exigitur.
220. — Cum ergo eleemosyna, secundum quod dictum est (202)
importet quamdam rectitudinem ; quia significat dationem ordi­
natam ad subventionem miseriæ, quod ipsum nomen declarat,
cum eleemosyna ab eleos, quod est misericordia1 dicatur, patet
quod eleemosyna de se dicit virtutis actum, quamvis non exprimat
omnes conditiones quæ ad actum virtutis requiruntur.
221. — Dationes autem et acceptiones ordinat liberalitas.
Unde oportet quod eleemosyna sit aliquo modo actus liberali­
tatis, cujus misericordia pars ponitur a Quibusdam, ut in III
d. 33 (403) dictum est ; eo quod liberalitas conjectat bonum
communiter in dationibus ; sed misericordia conjectat in eis
aliquod speciale bonum, quod est relevatio miseriæ aliorum.
Unde eleemosyna est actus misericordiae, et per consequens
liberalitatis.
222. — AD PRIMUM ergo dicendum quod pietas, secundum
Augustinum, X De civit. Dei (c. 1 ; L. 41, 276), more vulgi
dicitur ipsa misericordia. Et sic ad pietatem pertinere dicitur
eleemosyna, et non secundum quod est donum.
Qualiter autem pietas donum a misericordia differat, in lib. III
d. 33 (379-380) dictum est.
223. — Ad secundum dicendum quod misericordia secundum
quod importat compassionem tantum ad miseriam alterius, non
est virtus, sed passio. Secundum autem quod importat electio­
nem compotientis, secundum hoc virtus est.
224. — Ad tertium dicendum quod, ut patet,, eleemosyna
reducitur ad aliquam virtutem etiam a Philosophis assignatam ;
quia ad misericordiam immediate et ad liberalitatem mediate.
Quamvis enim liberalitas communiter non attendat indigen­
tiam, nihil tamen prohibet aliquam liberalitatis speciem indi­
gentiam attendere.
225. — Ad quartum dicendum quod subvenire miseris, ut
ibidem (III lib. d. 33, 172) dictum est, non est actus justitiee
ratione sui, sed ratione suæ partis, secundum quod liberalitas
etiam ad justitiam reducitur sicut pars.
Quintum concedimus.
1. y « miseratio ».

226. — AD QUARTAM QÜÆSTIONEM dicendum quod cum
eleemosyna sit actus virtutis, oportet quod aliquo modo cadat
sub præcepto, quia præcepta legislatoris ad virtutem ducere
intendunt, ut dicitur II Eth. {β 1. 1103b, 3; 1. 1, 251). Reducitur
autem ad hoc praeceptum : « Honora parentes ». Honor autem1
ille, secundum Augustinum, ad reverentiam et subventionem in
necessariis pertinet ; et nomine parentum omnis proximus intel­
ligitur.
227. — Sed præcepta affirmativa non obligant ad semper,
quamvis semper obligent ; sed obligant pro loco et tempore, et
secundum alias determinatas conditiones. Cum autem usus
divitiarum sit ordinatus ad subveniendum necessitatibus præsentis vîtæ, quæ quidem subventio debet esse ordinata ; patet
quod qui divitiis non alitur ad subveniendum præsentis vitæ
necessitatibus, vel inordinate utitur, a virtute recedit.
228. — Ordo autem subventionis talis debet attendi quantum
ad duo. [Primo]2 ex parte eorum quibus subvenitur, ut primo
sibi, postea sibi conjunctis subveniat, et deinde extraneis.
Secundo ex parte necessitatis talis debet esse ordo, ut prius absolutæ necessitati subveniatur quam alicui necessitati conditio­
nal», quæ est cum quis indiget aliquo ad sui status decentem
conservationem. Et ideo praeceptum legis ad hoc obligat, ut illud
quod superest alicui post subventionem perfectam sibi et sibi
conjunctis, puta familiæ quam gubernare debet, respectu
utriusque necessitatis, in eleemosynas expendat ad subvenien­
dum aliis respectu utriusque dictarum necessitatum : sicut
etiam natura illud quod sibi de alimento superfluit ab actu
nutritivæ, in quo attenditur quasi necessitas absoluta, et actu
augmentativæ, in quo attenditur quasi necessitas conditionata,
præparat ad conservationem speciei, generativæ virtuti sub­
ministrans.
229. — Et similiter praeceptum legis obligat, quod etiam neces­
sitati extraneorum absolutæ primo subveniatur quam neces­
sitati propriæ vel propinquorum conditionatæ. Et ideo dicitur
communiter quod dare eleemoysnam de superfluo, cadit in
præcepto ; et similiter etiam dare eleemosynam ei qui est in
extrema necessitate ; dare autem de eo quod est necessarium
secunda necessitate, non autem de eo quod est necessarium neces­
sitate prima, quia hoc esset contra ordinem caritatis.
230. — AD PRIMUM ergo dicendum quod facere aliquid
boni, ad quod ex legis præcepto non tenemur, ad supererogationem pertinet, de qua consilia dantur. Et ideo, cum dare ali1. Ed. « enim ». Quid simile habetur Contra Adimant, c. 6 ; L. 42, 136 ; et tr. 119
in Joan. n. 2 ; L. 35, 1950. — 2. Ed. ad. « Primo », contra αγζη.

quid de superfluo respeclu primse necessitatis, sed necessario
secunda necessitate, ad subveniendum majori necessitati, etsi
non sit necessitas absoluta, est1 bonum, ad quod ex præcepto
non obligamur ; ideo est supererogat io n is, et propter hoc de hoc
est consilium. Et sic intelligitur Glossa ilia.
231. — Ad secundum dicendum quod sicut est accipere super­
fluum et diminutum in datione, ita et2 in retentione et accep­
tione, ut Philosophus dicit in IV3 Eth. (δ 3. 1121a, 10; 1. 3,
n. 685;. Et ideo aliquis, retinendo sua, contra virtutem facit
quandoque, ei per consequens contra legem Dei quæ ad omnem
virtutis actum sufficienter ordinat, quamvis non faciat contra
legem svecularis fori, quæ non potest perfecte ad omnes virtutes
ordinare.
232. — Et praeterea. Quando alius est in statu extrema? necessi­
tatis, efficiuntur sibi omnia communia. Unde etiamsi4 per vio­
lentiam vel furtum acciperet, non peccaret.
233. — Ad tertium dicendum quod sicut dictum est, (226) elee­
mosyna reducitur ad praeceptum affirmativum quod est « Honora
parentes ». Sed cum omne præceptum affirmativum pro tempore
ad quod obligat, peccatum omissionis inducat, omne autem
peccatum sub prohibitione cadat, præcepta5 affirmativa habent
prohibitiones, sicut præcepta negativa annexa pro illo tempore
ad quod obligant : sicut etiam quælibet affirmatio habet negatio­
nem conjunctam. Ete secundum quod illud peccatum omissionis
potest esse causa vel occasio alterius peccati, secundum hoc intel­
ligitur quod Ambrosius [Decret, d. 86, c. 21 ; L. 187, 412) dicit :
« Pasce ; si non paveris, occidisti ».
234. — Ad quartum dicendum quod tempus ad quod obligat
præceptum de eleemosynis faciendis, accipitur ex parte accipientis,
et ex parte dantis.
Ex parte autem accipientis, quando apparent signa probabilia
extremes necessitatis futuræ, nisi ei subveniatur. Et cum aliquis
videt alios impotentes vel pigros ad subveniendum, et pau­
perem indigentem cibo et potu et aliis vitæ necessariis, nec
sibi satisfacere posse ; non enim exspectanda est ultima neces­
sitas, quia tunc forte non posset juvari natura jam fame vel
siti consumpta. Dicit enim Chrysostomus Super Joannem (hom.
77, n. 4 ; G. 59, 304) : « Non oportet pauperem ululantem decep­
torem vocare. Quid dicis, o homo ? Propter unum panem deceptio­
nem quis complicat ? Utique, dicis. Quocirca maxime misericor­
diam consequatur, ut maximæ necessitati eripiatur. »
1. Ed. « sit ». — 2. Ed. om. « et ». — 3. Ed. « v » et quid simile habetur
€ 9.1134a, 5 ; 1. 10, n. 996, sed melius in iv. — 4. Ed. « etsi »; ζ « si ». — 5. αη ad.
autem », ζ « etiam », ij « enim ». — 6. N. « sic. ».

235. — Ex parle autem dantis, quando habet homo multa quibus
non indiget neque ad sustentationem vitæ sui et suorum, neque
ad decentem status sui conservationem ; etsi pauperes extremæ
necessitatis non comparcant. Neque oportet occasionem futuræ
necessitatis praetendere ultra probabilia signa futuræ necessi­
tatis ; quia hæc est superflua sollicitudo, quam Dominus prohibet
Mat., vi, 31 : « Nolite solliciti esse, etc. »

ARTICULUS II

[I]
236. —AD SECUNDUM SIC PROCEDITUR. Videtur

quod

ELEEMOSYNA DECEDENTEM IN PECCATO MORTALI A PŒNA INFER­

NALI liberet. Tobiæ, IV, 11, dicitur : « Eleemosyna ab omni
peccato1 liberat, ei non patietur animas ire in tenebras. » Sed in
hoc nulla esset eleemosynae commendatio, si illos a tenebris
eriperet qui tenebrarum debitores non erant. Ergo et decedentes
in peccato mortali, qui tenebrarum debitores sunt, a tenebris
inferni liberat.
2. Præterea. Ambrosius dicit, I Tim., iv, 8, super illud
« Pietas ad omnia valet2 » ; (L. 17, 500) « Pietatem autem sequens,
si lubricum carnis patiatur, vapulabit quidem, sed non peribit. »
Non autem potest intelligi de lubrico veniali, de quo quis pcenitet ; quia etiam sine eleemosynis per illud non periret. Ergo in
peccato mortali decedentes, per eleemosynam liberantur a
perditione inferni.
237. — SED CONTRA. Nullus liberatur a pœna inferni nisi
per gratiam Dei : « gratia enim Dei vita æterna est » : Rom., vi, 23.
Sed ille qui decedit in peccato mortali, caret gratia. Ergo nec
per eleemosynas a pœna inferni liberari potest.

[II]

238. — ULTERIUS. V IDETUR

QUOD ELEEMOSYNA SIT SATIS­

FACTORIA MINUS QUAM ALIA OPERA SATISFACTIONIS.

1. Ματ., xvii, 20, dicitur : « Hoc genus daemoniorum in nullo
e/icitur nisi in jejunio et oratione »; nec fit aliqua mentio de elee­
mosyna. Ergo jejunium et oratio sunt efficaciora ad delendum
peccatum quam eleemosyna.
2. Præterea. Satisfactionis opus oportet esse poenale et Deo
acceptum. Sed jejunium est magis poenale quam eleemosyna,
et oratio est opus magis Deo acceptum quam eleemosyna, inquan1. Ed. ad. ·« et a morte ». — 2. Ed. om. « super illud Pietas ad.omnia valet ».

tum majorem familiaritatem cum Deo conquirit. Ergo eleemo­
syna est minus satisfactoria quam jejunium et oratio.
239. — SED CONTRA est quod dicit Glossa (L. 17, 500),
I Tim., iv, 8, super illud : « Pietas ad omnia valet1 » : « Omnis
summa disciplinae christianæ est in misericordia et pietate. » Sed
in illo consistit summa rei quod est in re præcipuum. Ergo prae­
cipuum inter alia satisfactionis opera est eleemosyna.

[III]
[II-II, <[. 32, a. 3.]

240. — ULTERIUS. Videtur quod virtus eleemosynæ
MAGIS CONSISTAT IN DATO EXTERIORI QUAM IN AFFECTU INTERIORI.

>«

1. Quia, ut dicitur communiter in suffragiis mortuorum, citius
liberantur pro quibus dantur plura, etiam si pro alio bona volun­
tas impendatur. Ergo efficacia eleemosynae magis consistit in
dato quam in affectu.
2. Præterea. Efficacia eleemosynæ est in expiando peccatum.
Sed ubi est majus datum, majus peccatum expiatur ; quia
pro majori peccato major summa pecuniæ in eleemosynas2 dandæ
injungitur. Ergo efficacia eleemosynæ præcipue consistit in
dato.
241. — SED CONTRA. Super illud ps. cxxv, 5 : « Qui semi­
nant in lacryniis etc. », dicit Glossa (August. Enarr. in ps. n. 11 ;
L. 37, 1664} : « Magna voluntas mullum dedit, multum seminavit ;
in hac voluntate illa vidua quæ duo minuta misit, non parum semi­
navit. » Ergo efficacia eleemosynæ magis pensatur ex magnitu­
dine voluntatis quam ex magnitudine dati.

242. — RESPONSIO. Dicendum AD PRIMAM QUÆSTIONEM
quod causa pœnæ infernalis est culpa mortalis. Manente autem
causa, manet effectus. Unde, cum ab eo qui in peccato mortali
moritur, non possit ulterius culpa mortalis tolli, sicut nec a dæmonibus ; quia, ut dicit Damascenus (lib. II De fide orihod., c. 4;
G. 94, 878), « quod est hominibus mors, est dæmonibus casus » ;
patet quod neque eleemosyna ab eo prius facta, neque post
mortem ejus facta ab alio, potest eum qui in peccato mortali
decedit, a pœna inferni liberare.
243. — AD PRIMUM ergo dicendum quod eo modo quo
aliquis liberatur a peccato mortali per eleemosynam, liberatur ab
infernalibus tenebris. Liberat autem eleemosyna a peccato
mortali hominem adhuc in statu viæ existentem, dupliciter :
vel impediendo futurum peccatum, sicut et alia opera meritoria
1. Ed. « utilis est ». — 2. Ed. « eleemosynis ».

quæ hominem in gratia confirmant ; vel a prælerito liberando,
inquantum disponunt1 eum qui jam2 in peccatum incidit, ad
gratiam recuperandam, sicut et alia opera de genere bonorum
recta intentione facta.
244. — Ad secundum dicendum quod inlelligilur de lubrico
mortali. Quod autem dicitur : « Non peribit », non esi secundum
necessitatem intelligendum, sed secundum quamdam disposi­
tionem ; quia per hoc quod operibus pietatis aliquis vacat in
peccato mortali existens, disponit se ad gratiam, ut non facile
permittatur in perditionem ire.
245. — Vel si inlelligatur de veniali, efficacia eleemosynæ in
hoc ostenditur, quod pœna vapulalionis diminuitur per eam ;
vel ipsum3 veniale impeditur, ne in mortale trahere possit:
246. — AD SÉCUNDAM QUÆSTIONEM dicendum quod
efficacia satisfactionis invenitur in tribus satisfactionis par­
tibus, sicut virtus totius potentialis in partibus ejus, quæ quidem
complete in una invenitur, et in aliis diminute. Sicut tota virtus
animæ invenitur in rationali, sed in sensibili anima invenitur
diminute, et adhuc magis diminute in vegetabili, quia anima
sensibilis includit in se virtutem animæ vegetabilis, et non conver­
titur.
247. — Eleemosyna enim includit in se virtutem orationis et
jejunii duplici ratione.
Primo, quia eleemosyna eum cui datur constituit debitorem
ad orandum et jejunandum, et alia bona quæ potest facien­
dum pro eo qui dedit.
Secundo, quia eleemosyna propter Deum data, est quasi quæ­
dam oblatio Deo facta. Unde Philosophus etiam dicit in IV4
Eth. (δ 5. 1123a, 5 ; 1. 7, n. 727), quod « dona habent aliquid simile
Deo sacratis » ; oblatio autem ipsa5 Deo facta vim orationis habet.
248. — EI similiter inquantum bona exteriora ad corporis
conservationem ordinantur, subtractio exteriorum bonorum
per eleemosynam quasi virtute continet jejunium, quo maceratur
corpus.
249. — Similiter etiam oratio virtute continet jejunium, quia
extensio intellectus ad Deum debilitatem corporis parit, ut dic­
tum est (144).
250. — Unde eleemosyna completius habet vim satisfactionis
quam oratio, et oratio quam jejunium. Et ideo dicitur I Tim.,
iv, 7 : « Corporalis exercitatio ad modicum utilis esi. » Et propter
hoc eleemosyna magis indicitur ut universalis medicina peccati,
1. Ed. « disponit ». — 2. F. om. « jam ». — 3. Ed. « per ipsam ». — 4. « n ». —
5. N. « ipsi », F. « ipso ».

quam alia1, sicut Luc., χι, 41 : « Date eleemosynam, et omnia
munda sunt vobis » ; et Dan., vi, 24 : « Peccata tua eleemosynis
redime », et Tobiæ, iv, 11 : « Eleemosyna ab omni peccato liberat » ;
et I Tim., iv, 8 : « Pietas ad omnia valet2. »
251. — AD PRIMUM ergo dicendum quod satisfactio est
medicina et præservans a peccato futuro et expians a praeterito.
Et quamvis eleemosyna habeat vim expiandi quodcumque pec­
catum praeteritum, non tamen habet omnem vim praeservandi a
futuro peccato ; quia oratio et jejunium praeservant a quibusdam
peccatis non solum per modum meriti, quod etiam eleemosyna
facit, sed per modum contrariae assuetudinis. Et sic ibidem dicit
Glossa quod « jejunio sanantur pestes corporis, sed oratione
pestes mentis » ; et secundum hoc intelligitur quod aliqua peccata
tantum oratione vel jejunio sanantur.
252. — Ad secundum dicendum quod quamvis poena in satis­
factione requiratur, tamen principalius est in ea bonitas actus
quam pœnalitas. Et quia eleemosyna plus habet de ratione boni
quam jejunium, inquantum immediatius se ad caritatem habet
et inquantum non est singulare bonum facientis, sed commune
facienti et patienti ; eleemosyna plus erit satisfactoria quam
jejunium ; similiter etiam3 oratio, quamvis hominem magis
familiarem Deo reddat quam eleemosyna, sicut contempla­
tiva plus quam activa ; tamen intercessorum per eleemosynam
multiplicatio plus valet ad impetrandum peccatorum remis­
sionem quam singularis unius hominis oratio.
253. — AD TERTIAM QUÆSTIONEM dicendum quod elee­
mosyna, ut ex dictis patet (234-35), habet efficaciam et ex ipso
faciente, inquantum est quoddam opus meritorium, et ex reci­
piente, inquantum obligatur ad orandum pro illo qui eleemosynam
dedit.
254. -— Si ergo consideretur4 eleemosynæ efficacia ex parte
recipientis, sic major efficacia in majori dato consistit, inquantum
per hoc plures et magis debitores efficiuntur.
255. — Ex parte autem dantis sic respectu prœmii essentialis,
efficacia [eleemosynæ5] magis pensatur ex affectu quam ex dato ;
sed respectu præmii accidentalis, ut puta remissionis pœnæ
vel alicujus hujusmodi, magnificatur efficacia eleemosynæ ex
magnitudine dati, nisi ex parte altera intentio voluntatis magni­
tudini exterioris dati præponderet.
256. — Potest enim tam intensa esse voluntas quod etiam
omnem pcenam absorbeat et reatum, sicut de contritione dicitur.
Et per hoc patet responsio ab objecta.
1. N. « oratio ». — 2. Ed. « utilis est ». — 3. Ed. « et quam ». — 4. Ed. « consideratur ».
— 5. αβγ&ςζηθικ « orationis » sed €ζηθ cor.

ARTICULUS III

[I]
[II-II, q. 32, a. 2 ; in Mat. c. 25.]

257. — AD TERTIUM SIC PROCEDITUR. Videtur
SUPERFLUE

ASSIGNENTUR

ELEEMOSYNÆ

CORPORALES

quod

SEPTEM,

QUÆ HOC VERSU CONTINENTUR :

Visito, poto, cibo, redimo, tego, colligo, condo.

« Visito », scilicet infirmum ; « polo », scilicet sitientem ; « cibo »,
scilicet esurientem ; « redimo », scilicet incarceratum ; « lego k,
id est vestio nudum ; « colligo », id est recolligo hospitem ;
« condo », id est sepelio mortuum.
1. Omnis enim eleemosyna ad utilitatem ejus cui datur, debet
ordinari. Sed sepultura non est ad utilitatem mortui, ut Seneca
dicit (lib. De benific., c. 20). Ergo non fit eleemosyna in hoc quod
mortuus sepelitur.
2. Præterea. Dominus, Mat., xxv, 35-46, misericordis1 opera
commemorat quibus homo a damnatione liberatur et regnum
meretur. Sed ibi non computatur mortui sepultura. Ergo non
est in hoca aliqua eleemosyna.
3. Præterea. Eleemosyna datur ad subveniendum necessi­
tatibus aliorum. Sed quædam vestes non sunt ad necessitatem,
sed ad3 ornatum. Et4 quidam cibi et potus non sum ad necessi­
tatem, sed ad delectationem. Ergo non videtur quod semper ves­
tire nudum et cibare esurientum sit pars eleemosynæ.
258. — 4. SED CONTRA. Multæ aliæ sunt necessitates humanæ
vitæ quam prædictæ, sicut cæcus indiget ductore, claudus vec­
tore. Cum ergo eleemosyna ad omnes necessitates ordinetur,
videtur quod insufficienter eleemosynæ prædictæ numerentur.
259. — 5. Præterea. Inter omnes necessitates principalis est
paupertas. Sed de hac non fit aliqua mentio. Ergo insufficienter5
numerantur.
[Π]
[II-II, q. 32, a. 2 ; in Mat. c. 25.]

260. ■ ■ ULTERIUS. A^idetur quod etiam eleemosynæ
SPIRITUALES INCONVENIENTER NUMERENTUR, QUÆ HOC VERSU

CONTINENTUR

Consule, castiga, solare, remitte, fer, ora.
1. Ed. « maxime ». — 2. Ed. om. « in hoc ». —
4. αζη « sed ». — 5. Ed. ad. « eleemosynæ prædictæ ».

3. Ed. om. « ad ·>.

—

« Consule », idest doce ignorantem et dirige dubitantem. Intel­
ligitur enim in hoc duplex eleemosyna spiritualis : scilicet doc­
trina et consilium. « Castiga » delinquentem ; « solare », id est
consolare tristem ; « remitte » delinquentibus in te ; « fer », id est
porta infirmitates aliorum et gravamina ; « ora » pro omnibus.
1. Eleemosyna enim1 cadit sub praecepto, et obligat ad tem­
pus determinatum, ut prædictum est (226-36). Sed non est tempus
docendi nisi quando aliquis ignorans occurrit. Si ergo eleemosynæ
pars sit doctrina, videtur quod homo quandocumque videat
aliquem ignorantem, quod2 debeat eum docere.
2. Præterea. Quicumque determinat aliquam quæstionem,
docet quærentem. Sed ille qui dat consilium, quæstionem deter­
minat ; quia « consilium quæstio est », ut dicitur in III Eth.,
(γ 5. 1112b, 23 ; 1. 8, n. 476). Ergo non debet alia eleemosyna poni
consilium quam doctrina.
3. Præterea. Eleemosyna ad liberalitatem reducitur, ut dictum
est (225). Sed severitas contra liberalitatem dividitur, ut in
III lib. d. 33 (402-3) dictum est de partibus justitiæ. Ergo cum
castigare delinquentem pertineat ad severitatem, non videtur
quod debeat inter eleemosynas poni.
4. Præterea. Eleemosyna non computatur inter partes cari­
tatis, sed inter partes justitiæ, cum sit opus satisfactoriüm.
Cum ergo remittere delinquenti et ferre molestias aliorum sit
caritatis perfectæ, videtur quod non sint partes eleemosynæ,
quæ est actus misericordiæ.

[ΙΠ]
[II-II, q. 32, a. 3.]

261. — ULTERIUS. Videtur quod eleemosynæ corpora­
les PRÆEMINEANT SPIRITUALIBUS.
1. Eleemosyna enim ordinatur ad subveniendum indigentiae.
Sed magis indiget corpus quam spiritus. Ergo potior est eleemo­
syna corporalis quam spiritualis.
2. Præterea. Quanto minus recompensatur eleemosyna danti,
tanto eleemosyna est acceptior. Unde dicitur Mat., vi, 5, quod3
« receperunt mercedem suam » qui laudem pro eleemosynis4 quærunt. Sed in corporalibus eleemosynis minor fit recompensatio,
quia bona spiritualia aliis communicata in possidente crescunt.
Ergo eleemosynæ corporales sunt potiores.
3. Præterea. Quanto eleemosyna magis satisfacit desiderio
pauperis, tanto gratior est. Sed magis satisfit desiderio recipien­
tis per eleemosynas corporales quam per5 spirituales ; quia defec1. Ed. om. « enim ». — 2. Ed. om. « quod ». — 3. Ed. « quia ». — 4. Ed.
« suam per eleemosynas ». — 5. Ed. om. < per ».

tus corporales magis sentiuntur. Ergo eleemosyna corporalis
potior est.
262. — SED CONTRA est quia per eleemosynas spirituales
subvenitur spiritui, per corporales autem corpori. Sed spiritus
præeminet corpori. Ergo et eleemosyna spiritualis corporali.
263. — Praeterea. Quanto est nobilius datum, tanto est melior1
eleemosyna, sicut etiam in eleemosynis corporalibus patet. Sed
bonum spirituale quod in eleemosynis spiritualibus datur, est
melius quam corporale quod datur in corporalibus2. Ergo eleemosynæ spirituales sunt potiores corporalibus.
264. — RESPONSIO. Dicendum AD PRIMAM QUÆSTIONEM
quod eleemosyna corporalis ordinatur ad subveniendum neces­
sitati corporis : quæ quidem est duplex, scilicet communis et
specialis ratione alicujus accidentis.
265. — Communis quidem necessitas corporis est duplex :
una ex hoc quod jam mortem incurrit, et ad hoc ordinatur
sepultura mortui.
Alia secundum quod est nobis necessarium aliquid præservans a morte, ne eam aliquis3 incurrat ; et hoc dupliciter.
Uno modo prohibens corruptivum interius, quod est defectio
nutrimenti ; et contra hoc ordinatur cibatio esurientis et potatio
sitientis, secundum quod his duobus indigetur ad nutrimentum.
Alio modo prohibens corruptivum exterius ; et ad hoc etiam
ordinatur duplex eleemosyna, scilicet tegere nudum et colligere
hospitem in domo, quia his4 duobus contra aeris intemperiem
indigemus, scilicet veste et domo.
266. — Similiter etiam necessitas specialis potest esse duplex :
vÿ ex causa intrinseca, sicut infirmitas, et contra hanc ordinatur
visitatio infirmorum ; vel ex causa exlrinseca, sicut detentio incarceratorum, et contra hoc ordinatur redemptio captivorum.
267. — AD PRIMUM ergo dicendum quod quamvis sepultura
non prosit mortuo, secundum se corporaliter, prodest tamen ei
secundum quod in memoriis hominum remanet ; tum quia in
confusionem mortui reputatur quod insepultus jacet ; tum quia
ex ipso tumulo magis in memoria manet, et aliqui ad orandum
pro ipso excitantur. Unde monumentum dicitur a memoria,
ut Augustinus dicit in Libro5 De cura pro mortuis agenda (c. 4 ;
L. 40, 596).
268. — Ad secundum dicendum quod Dominus enumeravit
illas eleemosynas in quibus major indigentia apparet, ut evidentior appareat justitia judicantis, dum hos pro eleemosynis
1. N. « nobilior ». — 2. N. « in eleemosynis corporalibus » ; F. « corporibus ». —
3. F. « aliquid ». — 4. F. « hic ». — 5. F. « Littera ».

remunerat, et illos pro omissione condemnat. Et tamen in aliis
Scripturæ locis talis eleemosyna commendatur, sicut patet de
Tobia (Ton., i et iv) et1 Simone Machabæo (I Mach., χπι) qui
parentibus et fratribus suis sepulcra solemnia ædificavit2, et
etiam de Joseph qui corpus Domini sepelivit, et ex hoc laudatur
(Mat., xxvii, 57-59).
269. — Ad tertium dicendum quod aliquando illud quod
est ad delectationem vel ornatum, in necessitatem vertitur. Et
hoc dupliciter : vel propter infirmitatem, quia infirmi sustentandi
sunt delicatis cibis et vestibus mollioribus3, ne natura grave­
tur ; vel propter pristinam consuetudinem, aut etiam dignitatis
statum, in quo aliquis, etiam pauper, sine confusione non potest
aliis uti. Et ideo etiam Augustinus in regula (L. 32, 1380) his
duobus generibus hominum praecipit uberius subveniendum.
270. — Ad quartum dicendum quod omnes aliæ necessitates
ad aliquam istarum reducuntur. Quidquid enim ad subventionem
morbi pertinet, hoc totum sub visitatione infirmi continetur.
271. — Ad quintum dicendum quod sicut nummus, eo quod
est mensura quædam, ut dicit Philosophus in4 V Eth. (e 8.
1133a, 20 ; 1. 9, 979), continet omnia necessaria vitæ virtute ;
ita etiam paupertas continet omnes necessitates. Et ideo sub­
venire pauperi non est specialis eleemosyna ab aliis distincta,
sed generaliter5 omnes includit.
272. — AD SECUNDAM QUÆSTIONEM dicendum quod
eleemosynæ spirituales dicuntur quibus homo6 defectibus proximi
spiritualibus subvenir : quod quidem fit dupliciter.
Uno modo quando aliquis impetrat proximo subventionem a
Deo, et hoc facit oratio.
Alio modo quando aliquis subvenit proximo per seipsum, et
hoc vel contra defectum pœnæ vel contra defectum culpæ.
Si primo modo, hoc est dupliciter ; quia pcena spiritualis
vel est in intellectu scilicet8 ignorantia, et contra hunc defectum
est doctrina respeclu intellectus speculativi, et consilium respectu
intellectus practici ; vel est in affectu, scilicet tristitia, et contra
hunc defectum est consolatio.
Si autem secundo modo, scilicet contra defectum culpæ ; hoc
dupliciter. Uno modo ex parte ipsius peccantis, cujus inordinationi
subvenit castigatio ; alio modo ex parte alterius qui ex culpa
peccantis læditur ; et sic contra culpam est duplex remedium :
scilicet remissio ex parte ejus in quem directe culpa committi­
tur, et supportatio ex parte ejus cui peccantis societas est onerosa.
1. Ed. ad. « de ». — 2. Ed. « ædificaverunt ». — 3. F. « mobilioribus ».
4. Ed. om. « in ». — 5. Ed. « generalis quæ ».— 6. Ed. om. « homo ». —7. Ed.
« subvenitur ». — 8. Ed. « intellectum secundum ignorantiam. »

273. — Vel aliter. Defectus cui subvenitur per eleemosynas
spirituales, aut est defectus pœnæ in intellectu practice vel specu­
lativo ; et sic est doctrina et consilium, ut dictum est (272) ; vel in
affectu, et sic est consolatio ; aut est defectus culpse, et sic vel
in seipso1 cum spe emendationis, et sic est castigatio; aut sine
spe emendationis, et sic non restat nisi per orationem divinum
subsidium implorare ; vel in proximum, et sic quantum ad cul­
pam indiget remissione ; quantum ad pœnam quam infert,
supportatione.
274. — AD PRIMUM ergo dicendum quod sicut dare eleemo­
synam corporalem non cadit sub præcepto obligante nisi ad
tempus necessitatis, et ut alicui in necessariis vitæ subveniatur;
ita ad doctrinam alterius non obligatur homo præter debitum
officium nisi in his quæ sunt de necessitate salutis, et quando non
esset qui instrueret, vel quando aliquis alium errantem videret :
nisi esset alius qui ex officio id facere teneretur ; alias autem
docere est consilium, et supererogatio quædam, sicut et de eleemo­
synis corporalibus dictum est (230).
275. _— Ad secundum dicendum quod non omnis quæslio esi
consilium, sed quæ est de rebus agendis a nobis. Et quia dubi­
tatio sive ignorantia talis habet specialem rationem defectus,
inquantum deficit scientia quæ debet esse regitiva in opere,
ideo specialis eleemosyna ponitur consilium præter doctrinam.
276. — Ad tertium dicendum quod pœnam castigando infli­
gere contingit dupliciter : aul inquantum est afflicliva illius cui
infertur ; et sic ad severitatem pertinet, quæ aequalitatem justi­
tiæ servat, secundum quod pœnam culpæ récompensât. Aut
secundum quod cedit in bonum ejus in quem poena infertur ; et sic
largo modo ad liberalitatem reducitur, prout omne beneficium
impensum quodammodo liberalitatis2 est.
277. — Ad quartum dicendum quod caritas est mater omnium
virtutum. Et ideo non est inconveniens si actus qui sunt aliarum
virtutum quasi elicientium, sint etiam caritatis quasi imperantis.
278. — AD TERTIAM QUÆSTIONEM dicendum quod eleemo­
syna habet efficaciam, ut dictum est (253-6), et ex parte dantis
et ex parte recipientis.
Ex parte autem dantis efficacia eleemosynæ pensatur per
conditionem ipsius actus quo subsidium proximo infertur3. Et
sic, simpliciter loquendo, eleemosyna spiritualis dignior esi, quia
actus spirituales digniores sunt corporalibus donis.
279. — Ex parte autem recipientis potest mensurari eleemo­
syna dupliciter ; vel ratione boni quod confertur. Et sic adhuc
1. Ed. « seipsum ». — 2. F. « liberaiitas ». — 3. Ed. « confertur ».

eleemosyna spiritualis præeminet. Vel ratione necessarii. Et sic
quædam spirituales sunt quibusdam corporalibus potiores : scili­
cet quæ contra culpam ordinantur, quibuscumque eleemosynis
corporalibus ; quia homo magis debet vitare culpam quam ali­
quem defectum corporalem, etiam mortem.
Quædam vero corporales quæ1 scilicet sunt ad sustentationem
vilæ, quibusdam eleemosynis spiritualibus magis necessariæ
sunt quæ scilicet sunt ad bene esse ; sed illæ quæ sunt ad bene
esse spirituale, sunt magis necessariæ illis quæ sunt ad bene esse
corporale.
280. — Sic ergo patet quod omnibus corporalibus eleemosynis
aliquæ spirituales potiores sunt, et similiter in genere, loquendo
de utrisque.
281. — AD PRIMUM ergo dicendum quod quamvis corpus
habeat plures indigentias quam spiritus, tamen indigentiae spi.
ritus sunt magis fugiendae quam indigent iæ corporis : sicut eligibiliores sunt spirituales quam corporales divitiæ.
282. — Ad secundum dicendum quod recompensatio non
diminuit efficaciam eleemosynæ. sed intentio recompensationis.
Unde quamvis aliquis docendo ipse etiam addiscat, non tamen
quandoque propter hoc facit, sed solum ut alteri subveniat.
283. — Et præterea. Intentio acquirendi aliquod spirituale
bonum non minuit rationem meriti ; quia per ipsum Deo con­
jungimur, ut frequenter contingit.
284. — Ad tertium dicendum quod si2 minus sentiat aliquis
defectus spirituales, hoc esi propter defectum ejus. Non autem
mensuratur eleemosyna per hoc quod acceptat qui recipit, sed
secundum quod acceptare debet. Alias meritum dantis ex reci­
pientis penderet arbitrio : quod falsum est.
ARTICULUS IV

[I]
[II-II, q. 32, a. 6 ; q. 107, a. 1, ad 2J

285. — AD QUARTUM SIC PROCEDITUR. Videtur quod
DE NECESSITATE3 NON SIT DANDA ELEEMOSYNA.

1. Quia, ut dicit Augustinus, « peccat qui praepostere agil ».
Sed ordo caritatis hoc exigit ut magis homo sibi quam alteri
subveniat. Ergo peccat subtrahendo sibi necessarium, ut alteri
conferat.
2. Præterea. Philosophus dicit in IV Elh. (S 1. 1120a, 1 sq.
1. F. n quia ». — 2. NVP. « etsi ». — 3. Ed. » necessario ».

1. 1, η. 656-7), quod « qui dissipat substantiam suam, id est divitias, destruit seipsum ». Et hoc præcipue verum est quantum ad
necessaria. Sed peccat qui seipsum occidit. Ergo etiam peccat
qui de necessariis sibi eleemosynam facit.
286. — SED CONTRA est1. Qui omnia dat, nihil sibi retinet
de necessariis. Sed Dominus consulit Ματ., xix, 21 : « Vende
omnia quæ habes, et da pauperibus. » Ergo sine peccato potest
homo de necessariis sibi eleemosynam facere.
[II]
[ΙΙ-Π, q. 31, a. 3, ad 3 ; q. 32, a. 7 ; Quodl. XII, q. 18, a. 3.]

287. — ULTERIUS. Videtur quod etiam de male2 acqui­
sito et possesso possit eleemosyna fieri.
1. Luc., xvi, 9, super illud : « Facite robis amicos de mammona
iniquitatis », dicit Glossa(L. 114, 315) : « Iniquitas bene dispen­
sata in justitiam vertitur. » Ergo videtur quod liceat de inique
possessis eleemosynam facere.
2. Præterea. Ei qui est in ultima necessitate constitutus,
omnibus modis subveniendum est. Sed contingit aliquem qui
nihil habet nisi de injusto acquisito et detento, aliquem3 in
extrema necessitate videre. Ergo debet ei eleemosynam facere.
Et sic de malo acquisito et detento potest eleemosyna fieri.
288. — SED CONTRA est quod Gregorius dicit (lib. IX
Epist., 106 ; L. 77, 1030) : « Non est computanda eleemosyna, si
pauperibus dispensetur quod ex illicitis rebus acquiritur. »

[III]
[II-II, q. 32, a. 7, ad 2.]

289. — ULTERIUS. Videtur quod de turpi lucro non pos­
sit FIERI ELEEMOSYNA, SICUT DE MERETRICIO ET ALEATO ET
QUOD PER SIMONIAM ACQUIRITUR.

1. Quia secundum Philosophum, IV Elh. (δ 5. 1123a ; 1. 7,
727) « dona habent aliquid simile Deo sacralis ». Sed ex hujusmodi
non licet sacrificium vel oblationem Deo offerre ; Deuler., xxm,
18 : « Non offeres mercedem prostibuli nec pretium canis in domum
Dei lui. » Ergo nec eleemosynæ ex hujusmodi fieri debent.
2. Præterea. Aleatorum lucrum est turpe lucrum. Accep­
tiones enim eorum illiberales sunt, ut Philosophus dicit in
IV Elh. (γ 3. 1122a, 7 ; 1. 5, n. 704). Sed ex aleato non potest
fieri eleemosyna, ut videtur, quia tenetur ad restitutionem ejus.
Ergo non potest fieri eleemosyna de turpi lucro.
1. Ed. ad. « quod ». — 2. Ed. « malo ». — 3. N. om. a aliquem », F. « alium ».

Ii
1

;
i

290. — SED CONTRA est quod Augustinus dicit (Serm.
113, c. 3 ; L. 38, 649) : « Qui habetis aliquid de malo, facite inde
bonum. » Ergo qui acquisivit aliquid de turpi lucro, potest illud
in bonum usum eleemosynæ expendere.

291. — RESPONSIO. Dicendum AD PRIMAM QUÆSTIONEM
quod de rebus exterioribus dicitur nobis aliquid necessarium
dupliciter.
Uno modo, sine quo non potest aliquis esse et vivere.
292. — Alio modo dicitur nobis necessarium quo indigemus
ad honeste vivendum, vel decenter secundum statum nostrum.
Sed talis decentia non consistit in aliquo indivisibili, quia multis
additis homo non excedit status sui conditionem. Multis etiam
subtractis conditio sui status decenter conservatur. Sed tantum
posset addi quod esset ultra conditionem status sui ; et tantum
diminui quod non servaretur honestas, vel ultra1 sui status decen­
tiam. Et hoc quidem sermone determinari non potest, quia de
singularibus non est judicium ; sed statur in hoc prudentiæ
arbitrio, et unctionis2 quæ docet de omnibus.
293. — Utroque autem dictorum modorum potest aliquid
esse alicui necessarium dupliciter : vel ratione sui ipsius, et hoc
dicitur a quibusdam necessarium individui ; vel ratione eorum
quorum curam gerere debet, et hoc dicitur necessarium personæ,
inquantum persona ad dignitatem pertinet secundum quam ali­
cui competit aliorum curam gerere.
294. — Illud ergo sine quo non potest esse vel vivere aliquis,
vel ipse, vel illi quorum curam habet, non debet in eleemosynas
expendi : hoc enim dicitur necessarium simpliciter quasi neces­
sitate absoluta, nisi forte possit3, antequam4 necessitas incum­
bat, per alium modum resarciri ; quia jam excideret ab hujus­
modi necessitatis ratione.
295. — Similiter etiam illud quo substracto non potest servari
decentia status aliquo modo sui vel suorum, non debet aliquis in
eleemosynas expendere, nisi de facili5 resarciri possit, aut nisi
aliquis statum mutare vellet ; quia nullus debet indecenter in
aliquo statu manere ; vel nisi necessitas alia præponderet, vel
alicujus personæ specialis in necessitate ultima existentis vel
Ecclesiæ vel Reipublicæ : quia « bonum gentis est divinius quam
bonum unius ». (I Eth. a 1. 1094», 10 ; 1. 2, n. 10.)
296. — Illud autem quo posito vel subtracto nihilominus6
decentia status manet, potest in eleemosynam dari. Et de hoc
est consilium, non præceplum.
1. Ed. om. « ultra » et habet « decentia ». — 2. N. « discretionis ». — 3. Ed. « posset ».
— 4. Ed. ad. « talis ». — 5. F. « de facile ». — 6. F. « nihil minus ».

297. — Illud autem quod necessarium reputatur ad aliquid
quod est ultra decentiam status, debet in eleemosynam dispensari.
Et hoc cadit sub præcepto.
298. — AD PRIMUM ergo dicendum quod si aliquis necessa­
rium, sine quo nullo modo esse vel decenter vivere posset1, sibi
subtraheret, et alii daret, ordinem caritatis perverteret in bene­
ficiis observandis ; non autem si de aliis, sine quibus prædicta
esse possunt, vel alteri quam sibi tribuat ; quia virtuosi est de
talibus bonis corporalibus plus aliis quam sibi tribuere, ut Philo­
sophus in IX Eth. dicit (<. 8. 1169% 20-28 ; 1. 9, n. 1878-82).
299. — Ad secundum dicendum quod ratio illa procedit de
eo quod esi necessarium secundum primum modum.
300. — Ad tertium dicendum quod illi qui omnia dimittunt
propter Deum, statum vivendi mutant : cujus status decentia
potest conservari per ea quæ a fidelibus et devotis vel quotidie
ministrantur, vel jam ministrata sunt in possessionibus et
reditibus.
301. — AD SECUNDAM QUÆSTIONEM dicendum quod
illud dicitur licitum quod nulla lege prohibetur. Unde illicite
acquisitum dicitur quod contra prohibitionem legis acquiritur.
Sed hoc potest esse dupliciter ; quia aut lex prohibuit ipsum
lucrum, vel causam lucri tantum.
302. — Si ipsum lucrum est prohibitum, tunc impossibile est
quod juste detineatur. Ex hoc enim ipso efficitur aliquis injusti
tituli et malæ fidei possessor, quod contra legem aliquid habet.
303. — Sed in talibus distinguendum est. Quia aut non trans­
fertur dominium, sicut in rapina et furto. Et tunc omnino resti­
tuere tenetur. Et ideo ex hoc non potest eleemosyna fieri.
304. — Aut transfertur dominiupi. Et tunc vel competit repetitio
ei a quo quis lucratus est secundum aliquod jus, sicut in usura
accidit, in qua, ut Quidam dicunt, dominium transfertur. Et
tunc de hoc etiam non potest eleemosyna fieri.
305. — Aut non competit repetitio propter turpitudinem sceleris
ex parte dantis, sicut in simonia accidit. Et tunc tale2 acquisitum
non potest juste retineri, sed debet in eleemosynas3 erogari.
306. — Si autem lex prohibuit actum ex quo quis lucratur, sed
non lucrum supposito actu, tunc quamvis acquirendo tali actu
contra legem fecerit, tamen tenendo non facit contra legem :
sicut cum quis de lenocinio vel meretricio lucratur. Et ideo hæc
retineri possunt et de eis eleemosyna fieri potest.
307. — AD PRIMUM ergo dicendum quod illud intelligendum
1. Ed. « possit ». ■— 2. α « male ». — 3. Ed. « eleemosyna ».

est de illis quæ per illicitum actum acquisita sunt, et tamen
juste possidentur.
i
308. — Vel aliter dicendum quod mammona iniquitatis dicun­
tur divitiae etiam licite acquisitæ et possess®, vel inquantum eas
sola iniquitas divitias esse reputat, ut Augustinus exponit XXI
\ De civitate Dei (c. 27, n. 5 ; L. 41, 749), vel inquantum sunt ini1 quitatis occasio ; vel « iniquitatis », idest inæqualitatis, quia non
1 æqualiter sunt hominibus distributae, bono aliquando egente, et
malo superabundante.
309. — Ad secundum dicendum quod in tali casu, si sine
periculo pauperis esse potest, debet ille qui alienum habet, signi­
ficare ei cui debet ; et sive ille licentiam dederit, sive non, debet
pauperi in ultima necessitate existenti providere.
310. — Nec providet sibi de alieno, quia necessitas talis omnia
facit communia. Inde non tenetur ad restitutionem, nisi ille cui
debet, in simili necessitate esset ; quia etiam tunc teneretur
sibi providere, si nihil ab eo habuisset.

1

•

1

311. — AD TERTIAM QUÆSTIONEM dicendum quod quando
lucrum ipsum est lege prohibitum, ut rapina, usura1 et simonia,
non solum dicitur turpe lucrum, sed iniquum. Et de hoc dictum
est qualiter ellemosyna fieri possit vel non possit.
312. — Sed quando actus quo quis lucratus est, lege esi prohibitus, non autem ipsum lucrum, tunc vocatur turpe lucrum
sicut est in meretricio vel in similibus. Et tunc de tali eleemosyna
fieri potest, quia non tenetur ad restitutionem.
313. — AD PRIMUM ergo dicendum quod de tali lucro non
debet fieri oblatio ad altare, præcipue manifeste, propter scan­
dalum et reverentiam sacrorum, vel sceleris abominationem.
Sed hæ causæ non prohibent quin ex tali eleemosyna fieri posset.
314. — Ad secundum dicendum quod ipsum lucrum aleatorum
est lege prohibitum.
Sed in hoc distinguendum est ; quia aliquid circa ludum istum
est prohibitum lege naturali aut divina, ut quod aliquis lucretur
ab his qui rem sjem alienare non possunt, sicut sunt minores
et furiosi et simWs ; et iterum quod aliquis alterum trahat ex
cupiditate lucrandi ; sed secundum fus positivum, omne tale
lucrum est interdictum.
315. — Quia autem jus positivum per dissuetudinem abrogatur,
non autem jus divinum, ideo dicendum videtur quod si lucratus
est ab eo qui non habuit potestatem alienandi, tenetur ad resti­
tutionem ei, et sic non potest facere inde eleemosynam.
1. Ed. ont. « usura ».

316. — Si autem lusit cum eo qui habuit1 potestatem alienandi
quæ sua sunt, si tractus lusit et amisit, potest repetere ; si lucra­
tus est, non tenetur restituere ; quia ille qui amisit, non est
dignus recipere, nec potest licite retinere ; nisi jus positivum
per contrariam consuetudinem esset alicubi abrogatum.
317. — Si aulem alium traxerit, si amisit, non competit ei
repetitio ; si autem lucratus est, tenetur ad restituendum illi a quo
lucratus est, et non potest inde facere eleemosynam.
ARTICULUS V

[I]
[II-II, q. 32, a. 8, ad. 2 ; Quodl. III, q. 6, a. 1.]

318. — AD QUINTUM SIC PROCEDITUR. Videtur

quod

UXOR POSSIT DE REBUS MARITI FACERE ELEEMOSYNAM.

1. Quia, sicut dicit Augustinus (De bono congugali, c. 1 ;
L. 40, 373), uxor in societatem matrimonii assumitur, propter
quod non de capite neque de pedibus femina2 formata est, sed
de latere. Si ergo vir potest facere eleemosynas de rebus domus
quæ sunt ei communes ratione prædictæ societatis, et uxor
poterit facere.
2. Præterea. De Lucia legitur quod dabat eleemosynas igno­
rante sponso ; nec ex hoc reprehenditur, sed laudatur. Ergo
uxor potest sine consilio mariti eleemosynas dare.
319. — SED CONTRA. I Cor., xi, 3 : « Vir caput est mulieris. »
Sed membrum non potest aliquid sine capite facere. Ergo nec
uxor potest sine viro eleemosynas dare.
[H]
[II-II, q· 32, a. 8, ad 3.]

320. — ULTERIUS. Videtur quod filius familias pos­
sit etiam dare.

1. Quia quilibet quod suum est, potest Jfteri dare. Sed res
paternæ sunt filii familias, quia ipse est heres. Ergo potest de his
eleemosynam facere.
2. Præterea. Usus divitiarum laudabilior est, si ad bonum
spirituale quis3 eis utatur quam ad bonum corporale. Sed ad
usum corporis sui potest filius familias rebus patrimonii sui uti.
Ergo multo fortius ad bonum spirituale, quod est per eleemo­
synas.
1. Ed. « habet ». — 2. α « mulier ». ·— 3. Ed. præter N. ad. c magis >.

DISTINCTIO XV, QU2EST. II, ART. V

I

I
.

*

695

321. — SED CONTRA. Nullus potest aliquid dare quod non
est in potestate ejus. Sed patrimonium non est in potestate
filii familias. Ergo non potest de eo dare eleemosynam.

[ΠΙ]
[II-II, q. 32, a. 8, ad 4.]

322. — ULTERIUS. Videtur quod
I

i

7

servus vel ancilla

POSSUNT FACERE ELEEMOSYNAM DE REBUS DOMINORUM.

1. Et videtur quod sic, quia de quolibet præsumendum est
bonum, nisi probetur contrarium. Sed facere eleemosynam est
bonum. Ergo debet præsumi quod domino suo placeat. Et ita
sub spe ratihabitionis poterit eleemosynam facere.
2. Præterea. Eleemosynæ etiam a famulis factæ valere ad
salutem dominorum possunt, sicut patet in mortuorum suffra­
giis. Sed servus debet procurare bonum domini sui non solum
corporale, sed spirituale magis. Ergo potest de rebus domini
eleemosynam1 facere.
323. — SED CONTRA. Nullus debet facere eleemosynam de2
alieno. Sed res dominorum non sunt servorum. Ergo servi de
eis eleemosynas facere non possunt3.
[IV]
[II-II, q. 32, a. 8, ad 1.]

324. — ULTERIUS. Videtur QUOD MONACHI POSSINT ELEE­
MOSYNAS FACERE SINE LICENTIA ABBATIS.
1. Unum enim bonum non præjudicat alteri. Sed religio est
bonum quoddam. Ergo non præjudicat eleemosynæ quæ etiam
bonum quoddam est, quin eam dare possit.
2. Præterea. Eleemosyna4 maxime in Scriptura commen­
datur5. Si ergo monachi non possunt eleemosynam4 dare, tunc
sunt pejoris conditionis quam alii.
325. — SED CONTRA. Eleemosyna non est danda nisi de
proprio. Sed monachus non habet proprium, prohibente pauper­
tatis voto. Ergo monachus non potest eleemosynam dare.

>

326. — RESPONSIO. Dicendum AD PRIMAM QUÆSTIONEM
quod in extrema necessitate existenti quæ facit omnia communia,
quilibet prædictorum potest eleemosynam facere ; quia debet
præsumere quod suo superiori placeat, cum ipse dare teneretur,
si praesens esset.
1. Ed. « eleemosynas ». — 2. Ed. « in ». — 3. Ed. « debent ». — 4. Ed.
« Eleemosynæ ». — 5. Ed. « commendantur ». — 6. Ed. « eleemosynas ».

327. — EI si eliam prohiberetur, idem dicendum videtur sicut
de illicito lucro dictum est prius (303), ad cujus restitutionem
aliquis tenetur.
328. — Alias autem de uxore distinguendum est ; quia si habet
alias res præter dolem rei est lucrosa, tunc potest tales eleemo­
synas dare quæ virum non depauperent, etiam non requisito
assensu viri, dummodo non prohibeat.
329. — Ei si etiam prohiberet verbo, posset probabiliter cre­
dere quod non intenderet eam simpliciter ab eleemosynis coer­
cere, sed a superfluitate eleemosynarum, nisi aperte pateret ei
contrarium.
330. — Si autem prædicla duo defuerint, non debet dare elee­
mosynas sine1 consensu viri, nisi aliquas eleemosynas communes
et modicas, de quibus satis ei constare potest quod viro placeret,
si necessitatem pauperis inspiceret.
331. — AD PRIMUM ergo dicendum quod quamvis uxor ad
societatem assumatur et in ipso actu matrimonii sit æqualis,
tamen in his quæ ad dispensationem2 domus perlinent, rir caput
est mulieris. Et ideo non est similis ratio de utroque.
332. — Ad secundum dicendum quod beata Lucia erat adhuc
sponsa tantum, nec erat matrimonium consummatum aut
ratificatum. Et ideo de consensu matris, sub cujus cura erat,
poterat eleemosynam facere.
333. — AD SECUNDAM QUÆSTIONEM dicendum quod
filius familias non potest dare eleemosynam sine consensu paren­
tum, nisi panem et hujusmodi quæ non inferunt sensibile dam­
num, de quibus satis constare potest quod parentibus placeat.
334. — AD'PRIMUM ergo dicendum quod filius familias
quamvis sit heres, non tamen adhuc est dominus rerum. Et ideo
dare non potest.
335. — Ad secundum dicendum quod ad victum corporalem
tenentur ei parentes, nisi ex culpa sua remaneat. Ideo potest
uti rebus parentum ad necessitatem suam, non autem aliis dare.

336. — AD TERTIAM QUÆSTIONEM dicendum quod simi­
liter dicendum est de servis et ancillis, et etiam de famulis quamvis
sint liberæ conditionis, quod non possunt eleemosynas dare de
rebus dominorum sine eorum consensu, nisi panem et hujusmodi
quæ, ut dictum est (333), non inferunt sensibile nocumentum ; quia
si etiam3 sit dispensator rerum, non tamen ponitur dispensator
quasi potestatem aliquam in re domini habens, sed quasi trac­
tans eam ad utilitatem domini.
1. α « nisi de ». — 2. Ed. « dispositionem ». — 3. Ed. « etsi ».

De pretio autem sui servitii constat quod posset elemosynam
dare.
337. — AD PRIMUM ergo dicendum quod non oportet quod
praesumamus de quolibet quodlibet bonum, sed illud ad quod
tenetur quo praetermisso peccat ; quia nullum debemus credere
malum, nisi constet nobis de malitia ejus. Et ideo non oportet
quod famulus credat quod domino placeat, nisi in illa necessitate
pauperis in qua dominus de necessitate tenetur.
338. — Ad secundum dicendum quod suffragia non prosunt
mortuis per alios facta, nisi inquantum meruerunt ut eis prodes­
sent, dum adhuc viverent, ut Augustinus dicit (in Enchir.,
c. 110 ; L. 40, 283). Et ideo sunt aliquo modo eorum illæ elee­
mosynae quæ pro eis fiunt.
339. — Et similiter oportet quod eleemosynæ quæ pro viven­
tibus fiunt, si debeant eis prodesse, debeant esse eorum : quod
non potest esse si eis displiceat. Et ideo non debet facere elee­
mosynam pro domino famulus de rebus domini, nisi constet sibi
quod ei placeat.
340. — AD QUARTAM QUÆSTIONEM dicendum quod
monachus, si habet dispensationem rerum monasterii, potest
et debet facere eleemosynam de superfluis nomine capituli.
341. — Si autem non habet dispensationem, tunc in monasterio
existens non debet dare sine licentia, nisi in extrema necessitate
vel absente Abbate aliquid modicum sub spe ratihabitionis.
342. — Extra monasterium vero existens, puta in studio, potest
eleemosynam facere ; quia cum dantur ei expensæ, committitur
ei earum dispensatio.
343. — AD PRIMUM ergo dicendum quod non est inconveniens
bonum perfectum bono imperfecto repugnare ; non quidem prop­
ter contrarietatem ad ipsum, quia bonum inquantum est bonum,
non est bono contrarium ; sed propter contrarietatem ad ejus
imperfectionem.
344. — Ad secundum dicendum quod monachus non est factus
ex hoc pejoris conditionis ; quia multo magis est accepta Deo
universalis rerum abdicatio quam particularis distributio quæ
fit per eleemosynas.
ARTICULUS VI

[II-II, q, 32, a. 9, ad 3 ; Mat. c. 25; Rom. c. 12, 1. 2.]

345. — AD SEXTUM SIC PROCEDITUR. Videtur

quod

ALIQUIS NON POSSIT SIBI ELEEMOSYNAM FACERE.

1. Eleemosyna enim ■ est-actus liberalitatis vel justitiæ. Sed

hæ virtutes propter hoc quod in communione consistunt, non
sunt nisi ad alterum, ut de justitia dicitur in V Elh. (e 3. 1129b,
32 ; 1. 2, n. 908). Ergo eleemosyna non potest esse ad seipsum.
2. Præterea. Nullus dat nisi quod habet ; nec aliquis recipit
nisi id quod non habet. Sed nullus potest aliquid simul habere et
non habere. Ergo non potest sibi dare eleemosynam.
346. — SED CONTRA. Homo debet diligere proximum sicut
seipsum. Sed proximum ita debet diligere affectu, quod etiam
effectu1 ei benefaciat. Ergo et sibi debet benefacere et eleemo­
synas dare.

[II-II, q. 32, a. 9, ad 1.]

347. — ULTERIUS. Videtur

quod malis non sit eleemo­

syna DANDA.

1. Per id quod dicitur Eccli., xu, 4 : « Da misericordi, el non
suscipias peccatorem » ; et item2 : « Benefac humili, et non des
impio. »
2. Præterea. Proditor domini sui reputaretur qui de rebus sibi
a domino concessis hostem3 domini sui nutriret. Sed omnis
peccator est hostis Domini. Ergo non debet ei eleemosyna de
rebus a Deo nobis concessis dari.
348. — SED CONTRA. Mat., v, 44 : « Estote filii Patris vestri
qui in cælis est, qui solem suum facit oriri super bonos el malos. »
Sed hoc non dicitur nisi propter imitationem. Ergo debemus et
bonis et malis dare.
[III]
[II-II, q. 32, a. 10 ; q. 107, a. 1, ad 2 ; II Cor., c. 8, 1. 1.]

349. — ULTERIUS. Abdetur

quod meliori sit

magis

SUBVENIENDUM SEMPER.

1. Quia eleemosyna datur propter Deum, ut ex ipsius defini­
tione patet (204). Sed bonus est Deo propinquior quam malus.
Ergo meliori semper magis eleemosyna est danda.
2. Præterea. Eleemosyna habet efficaciam ex parte etiam
recipientis qui obligatur ad orandum pro eleemosynam dante.
Sed opus boni est efficax ad merendum magis. Ergo magis semper
debet dari eleemosyna magis bono.
350. — SED CONTRA. Eleemosyna, cum sit actus miseri­
cordi®, miseriam intuetur. Sed maius est magis miser quam
bonus. Ergo magis est eleemosyna malis danda quam bonis.
1. F. « affectu ». — 2. Ed. « iterum ». -— 3. Ed. « hostes ».

351. — RESPONSIO. Dicendum AD PRIMAM QUÆSTIONEM
quod eleemosyna potest dupliciter fieri, ut ex prædictis (218,
272-3) patet : scilicet per collationem alicujus rei temporalis, et
hoc modo nullus sibi ipsi eleemosynam facere potest ; vel per
exercitium alicujus actus spiritualis, i>el corporalis.
352. — Et quia homo ratione diversarum partium in seipsum
agere potest : sicut anima movet corpus et una pars animæ
aliam, et similiter1 una pars corporis aliam2 ; ideo talem eleemo­
synam aliquis potest facere sibi3.
353. — Sed ad subveniendum sibi in corporalibus natura salis
inclinat^; ideo de hoc non oportuit dari præceptum, sed solum
de subveniendo animæ, ad quam non ita multi inclinantur. Unde
dicitur Eccli., xxx, 44 : « Miserere animæ luæ, placens Deo. »
354. —AD PRIMUM ergo dicendum quod liberalitas5, secundum
quod consistit in dationibus, non potest esse ad seipsum ; sed
secundum quod consistit in sumptibus6, potest esse ad seipsum,
sicut et illiberalitas.
Sunt enim aliqui illiberales ad seipsos, qui propter cupiditatem
rerum sibi necessaria subtrahunt.
Sed justitia nullo modo potest esse ad seipsum, quia habet
rationem æqualitatis quæ semper ad alterum esse debet.
Ad secundum patet solutio ex dictis.
355. — AD SECUNDAM QUÆSTIONEM dicendum quod
secundum Augustinum (Prosp. Sent. c. 3 ; L. 51, 1859) « sic
diligendi sunt homines, ut eorum non diligantur errores. » Et quia
exhibitio beneficii dilectioni correspondet, ideo peccatori ad
sustentationem naturæ debet homo7 eleemosynam facere, si
indigeat, cum præcipiatur nobis benefacere etiam inimicis ;
sed ad fovendam8 eorum malitiam non debemus eis aliquid dare.
Unde9 si constaret quod de eo quod eis datur, in peccatum
abuterentur, non deberet eis dari aliquid, nisi necessitas extrema
exposceret. Et hoc modo intelligenda est auctoritas inducta.
Unde patet solutio AD PRIMUM.
356. — Ad secundum dicendum quod peccator, etsi sit
inimicus Dei quantum ad culpam non tamen quantum ad natu­
ram ; quia « Deus nihil odit eorum quæ fecit » ; Sap., xi, 25.
357. — AD TERTIAM QUÆSTIONEM dicendum quod cui
magis benefaciendum sit, ut dicit Philosophus in10 IX Elh.
(i 2. 1165a, 2 sq. ; 1. 2, n. 1777 sq.), non est facile determinare
propter multas diversitates boni et necessarii.
1. ζ et ed. om. « similiter ». — 2. Ed. ad. « et ». — 3. α,η om. « sibi ». — 4.
Ed. ad. « et ». — 5. N. ad. « quidem ». — 6. RANVP. « sumptionibus ». — 7. N. om.
•homo » ; F. « debemus ». — 8. Ed. « fovendum ». — 9. Ed. « vel ». — 10. Ed. om. « in » .

Tamen hoc est tenendum quod semper magis reddendum est
debitum quam beneficium impendendum, ut ipse dicit ibidem,
nisi ex parte altera adsit major bonitas vel necessitas.
Et ideo parentibus et propinquis et benefactoribus, et eis a
quibus spiritualia accipit, magis debet eleemosynam facere, si
indigeant, et ceteris paribus, melioribus magis, et magis etiam
indigentibus magis.
Et sic secundum has tres conditiones debet gradus in eleemosynis
constitui, scilicet secundum honestum1, necessarium et debitum.
358. — Assignare autem in singulis quando unum alteri
eorum præferatur, est impossibile ; quia singulares3 conditiones
quæ attendendæ sunt, sunt infinitæ et non cadunt sub arte.
De his autem unctio3 docet et prudentiæ consilium.
359. — AD PRIMUM ergo dicendum quod quamvis sit Deo
propinquior semper melior, non tamen semper debet ei magis ■
dari ; quia eleemosynarum largitio ad necessitatem proximi suble­
vandam divinitus instituta est. Unde si indigentia ex parte
altera nimis excedat, magis servabitur intentio instituentis
eleemosynam quam si meliori daretur.
360. — Ad secundum dicendum quod principalius conside­
ratur efficacia eleemosynæ ex parte dantis quam ex parte reci­
pientis. Et ideo ex parte dantis debet esse ordinata datio quæ
eleemosynæ efficaciam auget.
361. — Ad tertium dicendum quod quamvis peccator sit magis
miser in spiritualibus non tamen in corporalibus. Et ideo non
est sibi semper magis providendum per corporales eleemosynas·

QUÆSTIO III
Deinde quæritur de jejunio.
Et circa hoc quæruntur quatuor.

Primo, quid sit jejunium.
Secundo, quis teneatur ad jejunium.
Tertio, de tempore jejunii.
Quarto, de solventibus ipsum.

1. Ed. ad. « et n. — 2. Ed. ad. « eorum ». — 3. Ed 11 ratio »

ARTICULUS I
I
*

t

[I]
362. — AD PRIMUM SIC PROCEDITUR. Videtur quod
Isidores inconvenienter definiat jejunium, dicens (lib. λ'Ι
Elymol., c. 19, η. 65 ; L. 82, 258) : « Jejunium est parsimonia
vicius, absiineniiaque ciborum.
1. Parsimonia enim, ut ipse dicit, idem est quod « parva samonia ». Samos idem est quod cibus1. Ergo idem videtur esse parsi­
monia victus et abstinentia ciborum ; et sic alterum superfluit.
2. Fræterea. Mat.2 xvii, 20, super illud « Hoc genus dæmoniorum
etc. » dicit Hieronymus (Beda, L. 92, 223) : « Jejunium est non
solum ab escis, sed a cunctis illecebris abstinere. » Cum ergo Isidorus definiat jejunium tantum per abstinentiam ab escis, vide­
tur quod incompetens sit assignatio.
3. Præterea. Ad observationem jejunii videtur non solumpertinere abstinere a cibis, sed etiam lugere et unguento non
uti, ut patet Dan., x, 2 : « In diebus illis lugebam ego Daniel, etc.»
Sed de his non fit mentio in prædicta assignatione. Ergo insuf­
ficiens est.
4. Præterea. Mulli servant parsimoniam in victu et absti­
nentiam in cibis, qui tamen pluries in die manducant. Sed tales
non dicuntur jejunantes. Ergo definitio prædicta non converti­
tur cum jejunio.
5. Præterea. Nullus est jejunus nisi jejunio, sicut nec albus
nisi albedine. Sed aliquis etiam immoderate cibis utens, est
quandoque jejunus antequam comedat. Ergo tali non competit
definitio assignata jejunii. Ergo est incompetens.

[II]
[II-II, q. 88, a. 2, ad 3 ; q. 147, a. 1 ; De Perfeci. Vit. Spir. c. 9 ;
Quodl. Vt q. 9, a. 2.]

363. — ULTERIUS. Videtur

OUOD JEJUNIUM ΝΟΝ SIT ACTUS

VIRTUTIS.

1. Virtus enim sicut abundanti, ita et diminuto corrumpitur.
Sed jejunium importat diminutionem a cibo, in quo conservari3
potest medium virtutis. Ergo jejunium non est virtutis actus.
2. Præterea. Omnis virtutis actus est in aliquid operando.
Sed jejunium dicit cessationem ab actu. Ergo non est virtutis
■actus.
1. N. « Parsimonia enim a parfti pratcrito hujus verbi parco, venit. Est enim parcere
inter ;}ir, clîp Ium d signifcata, idem quod abstinere ». — 2. F. « Mare, ix, 28 ». —
•3. î\. cd. « non ».

3. Præterea. Jejunium consistit non solum in abstinendo a
superfluis cibis, quia hoc est de neccessitate virtutis, sed etiam
a necessariis. Sed qui subtrahit necessarium cibum, dat sibi
occasionem mortis ; « non autem, ut Hieronymus dicit, differt
utrum magno vel parvo tempore te interimas. » Ergo cum nulli
liceat seipsum occidere, videtur quod nulli liceat jejunare. Et sic
jejunium non erit actus virtutis.
4. Præterea. Sicut dicit Augustinus1 X Confess., (c. 31 ;
L. 32, 797) « alimentum sic sumi debet ut famis medicamentum ».
Sed magis infirmo minus est medicina subtrahenda. Cum ergo
in primo statu Adam peccasset si a2 cibo abstinuisset donec
praeoccuparetur fame, ut in II lib. d. 19 (q. 1, a. 2, ad 3) dictum
est ; videtur quod etiam nunc jejunando peccat homo, cum
natura humana sit infirmior. Et sic jejunium non erit virtutis
actus.
364. — SED CONTRA est quod Hieronymus dicit ( Ad Deme­
triadem3 ep. 130, n. 11 ; L. 22, 1116) : « Jejunium non est
perfecta virtus et1 ceterarum virtutum fundamentum. »
365. — Præterea. Isidorus dicit jejunium esse abstinentiam,
ut ex definitione praemissa apparet (362). Sed abstinentia est
virtus. Ergo jejunium est actus virtutis.
[III]
[II-II, q. 3, a. 1 ; q. 147, a. 3.]

366. — ULTERIUS. Videtur

quod jejunium non sit actus

TEMPERANTIÆ.

1. Quia canon dicit De consecr., d. 5 (cap. « Quadragesima » ;
L. 187, 1860) ; « Jejunium quadragesimale est decima totius anni. »
Sed dare decimas5 est actus justitiæ. Ergo et jejunare ; non igi­
tur temperantiæ.
2. Præterea. Ad fortitudinem pertinet molestias perferre.
Sed hoc accidit in jejunio. Ergo jejunium est actus fortitudinis ;
non ergo temperantiæ.
3. Præterea. Prudentiæ pars est cautela, ut in III lib. d. 33
(275-6) dictum est. Sed jejunium ad cautelam peccatorum car­
nis inductum est. Ergo est actus prudentiæ.
367. — SED CONTRA. Materia propria temperantiæ sunt
delectabilia tactus, ut dicitur in III Eth. (γ 13. 1118a, 23-6; 1. 19,
n. 612). Sed circa hujusmodi est jejunium, quia est circa cibos.
Ergo jejunium est actus temperantiæ.
1. Ed. ad. « in ». — 2. Ed. om. « a ».— 3. Cfr. etiam Regul. Monachor. c. 13 ;
L. 30, 351. —- 4. Ed. « sed ». — 5. Ed. « decimam »,

I

DISTINCTIO XV, QWEST. Ill, ART. I

703

368. — Præterea. Abstinentia est species temperantiæ. Sed
jejunium est abstinentia. Ergo est temperantiæ actus1.

>

[IV]
[II-II, q. 147, a. 3.]

369. — ULTERIUS. Videtur quod

jejunium non cadit1
2

IN PRÆCEPTO.

i

ί

1. Nam super illud ps. (xliv, 14) :« Omnis gloria ejus filiæ Regis
ab intus » etc.3, dicit Glossa quod gloria Ecclesia? in inierio■ ribus virtutibus consistit, sicut fides, spes, caritas. Sed omne
præceptum Ecclesiæ ad gloriam Ecclesiæ ordinatur. Ergo de jejunio exteriori non potest esse præceptum.
2. Præterea. Ea quæ sunt supererogationis, ad consilium
pertinent, ad quod nullus obligatur nisi ex voto. Sed jejunium
est hujusmodi. Ergo non obligatur ad ipsum aliquis ex præcepto.
3. Præterea. Quicumque transgreditur præceptum, peccat
mortaliter. Si ergo jejunium institutum ab Ecclesia cadit sub
præcepto, tunc si aliquis unum diem tantum frangeret quadra­
gesimae, mortaliter peccaret : quod videtur grave dicere.
370. — SED CONTRA. Statutum Ecclesiæ obligat per modum
præcepti, sicut præceptum Dei ; quia Dominus discipulis suis
dixit, Luc., x, 16 : « Qui vos audit, me audit. » Sed ad illud jeju­
nium obligamur ex statuto Ecclesiæ. Ergo cadit sub præcepto.
371. — Præterea. Majoris perfectionis est lex nova quam
vetus, et magis a carnalibus desideriis abstrahens. Sed in lege
veteri erat jejunium in præcepto. Ergo multo fortius in lege
nova.
[V]
[Supra, q. 1, a. 4, sol. 3.]

372. — ULTERIUS. V IDETUR

QUOD JEJUNIUM NON SIT SATIS­

FACTORIUM.

I

1. Quia satisfactio est justitiæ actus, ut prius dictum est (36).
Sed jejunium est actus temperantiæ. Ergo non est satisfactorium.
2. Præterea. Illud ad quod ex præcepto adstringimur, non
est satisfactorium, sed satisfactionem præcedit, sicut de eleemosyna dictum est (211). Sed quoddam jejunium cadit sub præcepto,
ut dictum est (370). Ergo ad minus illud non est satisfactorium.
3. Præterea. Satisfactio debet fieri ab eo qui peccavit. Sed
1. F. om. per homot. « Sed jejunium est abstinentiae. Ergo est temperanti®. » —
2. Ed. « cadat ». — 3. Ed. om. « etc. ».

anima est quæ peccat ; jejunium autem non est animæ, sed
corporis. Ergo non est satisfactorium pro peccato.
4. Præterea. Sicut contingit peccare ex superfluitate cibi,
ita ex subtractione. Sed contra subtractionem cibi non datur
ut satisfactio, cibi abundantia. Ergo nec contra abundantiam dari
debet ut satisfactorium, cibi subtractio per jejunium.
5. Præterea. I Tim., ιν, 8 : « Corporalis exercitatio ad modicum
utilis est. » Sed jejunium est hujusmodi. Ergo non est satisfac­
torium pro peccato.
373. — SED CONTRA. Opera satisfactoria oportet esse poena­
lia. Sed jejunium habet magis rationem pœnæ quam eleemo­
syna. Cum ergo eleemosyna sit satisfactoria, ut ex dictis patet
(211), et jejunium debet esse satisfactorium.
374. — Præterea. Satisfacere est « peccatorum causas excidere ».
Sed jejunio aliquis abscidit1 peccatorum causas ; quia maxime
jejunio reprimitur caro quæ ad peccata incitat. Ergo, etc.
375. — RESPONSIO. Dicendum AD PRIMAM QUÆSTIO­
NEM quod jejunium dupliciter dicitur : scilicet jejunium naturæ,
et jejunium Ecclesiæ.
A primo jejunio dicitur aliquis quolibet die jejunus ante­
quam cibum sumat.
A secundo autem dicitur jejunans, quasi ordinatam ab Ecclesia
propter peccatorum satisfactionem abstinentiam servans. In
satisfactionem autem peccatorum non solum oportet quod ab
illis quibus salva virtute uti possemus ; quia « qui illicita com­
misit oportet etiam a licitis abslinere », ut dicit Augustinus (De
vera el falsa pœnitentia, c. 15; L. 40, 1125). Unde jejunium ab
Ecclesia institutum præsupponit2 abstinentiam illam quæ ad
virtutem exigitur, et addit abstinentiam quamdam ab illis quæ
medium virtutis non corrumpunt.
376. — Et ideo Isidores hæc duo in prædicta definitione
jejunii comprehendit : scilicet abstinentiam ab illis quæ virtu­
tem corrumpunt, in hoc quod dicit, « parcimonia victus » ; et ab
illis quibus salva virtute alias uti liceret, in hoc quod dicit,
« abstinentiaque ciborum. »
AD PRIMUM ergo patet ex dictis solutio.
377. — Ad secundum dicendum quod definitio illa Hieronymi
intelligitur de jejunio spirituali et non de jejunio corporali.
378. — Ad tertium dicendum quod jejunium ex suo nomine
directe importat abstinentiam in cibis. Unde illæ observationes
quæ a jejunantibus patribus observatæ leguntur, non sunt de
1. Ed. « abscindit ». — 2. F. « supponit ».

essentia jejunii, sed ad modum jejunandi pertinent. Et propter
hoc non oportuit1 quod in definitione jejunii de eis mentio
fieret.
379. — Ad quartum dicendum quod intelligenda est in prae­
dicta definitione talis abstinentia a cibis alias licitis, qualem.
Ecclesia jejunantibus determinat ; et sic objectio cessat.
380. — Ad quintum dicendum quod prædicta definitio non
datur de jejunio quo aliquis dicitur jejunus, sed de jejunio
Ecclesiæ, ut dictum est (375).

381. — AD SECUNDAM QUÆSTIONEM dicendum quod, sicut
supra dictum est (219), omnis actus qui in sua ratione includit
aliquid quod ad modum virtutis pertineat, actus virtutis dici
potest, quantum est de se ; quamvis possit et bene et male fieri
ob hoc quod forte non includit in sui ratione omne illud quod ad
virtutem exigitur.
382. — Quia autem virtus infirmitati naturæ subvenit quæ
ad malum de facili inclinatur, ideo omnium virtutum circa delec­
tationes corporales existentium, ex quarum superabundantia
præcipue peccatum contingit propter connaturalitatem nostri
ad eas, modus est in retrahendo ab eis : sicut patet in tempe­
rantia et in omnibus partibus ei assignatis.
383. — Quia ergo nomine jejunii actus nobis quidam expri­
mitur quo quis a delectationibus tactus, scilicet cibis, se abstrahit,
constat quod in ratione sua modum virtutis importat. Et ideo
actus virtutis dici debet.
384. — AD PRIMUM ergo dicendum quod medium virtutis
non est medium secundum æquidistantiam ab extremis, sed acci­
pitur secundum rationem rectam. Et ideo contingit id quod est
parum uni, esse satis alteri : sicut quod est partira sano in cibis,
esse satis infirmo qui per abstinentiam ciirari debet.
385. — Curatio autem spiritualis morbi affinior est virtuti
quam curatio morbi corporalis. Unde et illud quod alias esset
modicum, vel minus debito, tamen volenti vulnus peccati
curare, satis est. Et sic jejunium medium virtutis non corrumpit.
386. — Tamen sciendum quod medium virtutis non consistit
in indivisibili, sed habet aliquam latitudinem in qua virtus
salvatur, quamvis termini illius latitudinis, quos praetergredi
salva virtute non licet, non possunt sermone determinari. Et
ideo qui dimittit aliquid quo licite posset uti, non oportet quod
stalim a medio virtutis discedat.
387. — Ad secundum dicendum quod jejunium a quo quis
jejunus dicitur non nominat aliquem actum, sed privationem
1. Ed. « oportet ».
COMMENT. IN LIB. SENTENT.

IV.

24

praecedentis cibi. Et ideo secundum ipsum non dicitur aliquis
jejunare.
388. — Sed jejunium Ecclesiæ nominal actum quemdam, secun­
dum quem in cibis sumendis se regulat aliquis secundum Eccle­
siæ statutum. Et secundum hoc jejunium dicitur aliquis jeju­
nare. Et ideo hoc jejunium potest esse actus virtutis.
389. — Ad tertium dicendum quod necessarium dupliciter
accipitur in cibis.
Irimo ad conversationem vitæ. EI tale necessarium subtrahere
per jejunium non licet, sicut nec interimere seipsum. Sed hoc
necessarium est valde modicum, quia modicis natura contenta
est.
390. — Alio modo dicitur necessarium ad conservandam vale­
tudinem corporis : quæ quidem accipitur in duplici statu.
Primo secundum sufficientiam habito respectu ad ea quæ in­
cumbunt ex officio, vel ex societate eorum ad quos convivit,
necessario agenda. Et tale etiam necessarium subtrahi non debet.
Hoc enim esset de rapina hostiam jejunii offerre, si aliquis prop­
ter jejunium impediretur ab aliis operibus ad quæ alias obliga­
tur. Unde Hieronymus dicit (Decr., de consec., d. 5, cap. « Non
mediocriter » ; L. 187, 1862} : « De rapina holocaustum offert qui
vel ciborum nimia egestate, vel manducandi vel somni penuria
immoderate corpus affligit. »
S/ etiam sit tanta abstinentia quod homo ab operibus utilio­
ribus impediatur, quamvis ad ea ex1 necessitate non teneatur,
indiscretum est jejunium, etsi non sit illicitum. Unde Hierony­
mus dicit (ubi supra) : « Rationalis homo dignitatem amittit, qui
jejunium caritati, vel vigilias sensus integritati praefert. »
391. — Secundo accipitur valetudo corporis secundum opti­
mam corporis dispositionem. Et quia caro in suo robore consis­
tens, difficilius spiritui subditur, ideo necessarium ad valetu­
dinem sic acceptam etsi licite accipi possit, tamen laudabiliter
subtrahi potest.
Et talis subtractio non multum mortem accelerat, cum corpus
humanum inveniatur frequentius ex superfluitate quam ex
defectu mortales ægritudines incurrere. Unde etiam Galenus
dicit quod « summa medicina est abstinentia ».
392. — Inveniuntur etiam ad sensum abstinentes, ut frequen­
ter, diutius vivere. Et ideo prædicta subtractio non potest dici
mortis occasio, cum se habeat ad utrumque, scilicet ad prolon­
gandum et breviandum vitam. Subtractio autem ejus quod non
est necessarium, nec hoc nec illo modo esi de necessitate virtutis
lemperantiæ.
1. Ed. « de ».

393. — Ad quartum dicendum quod quamvis homo post
statum peccati magis infirmetur quantum ad possibilitatem
corporis, ex qua fames causatur cui per alimentum subvenitur ;
tamen ex altera parte est gravior infirmitas et periculosior, cui
jejunium subvenit : scilicet concupiscentiæ morbus qui in statu
innocentiæ non erat. EI ideo ad hunc morbum extirpandum
magis intendere oportet, sicut etiam medici periculosiori morbo
sollicitius subveniunt.

394. — AD TERTIAM QUÆSTIONEM dicendum quod quam­
vis aliquis actus a pluribus virtutibus possit procedere, sicut
ab imperantibus ipsum vel dirigentibus ad eum vel quocumque
modo ad ipsum1 juvantibus ; tamen illius virtutis proprie actus
dicitur quæ elicit ipsum, a qua scilicet procedit formaliter quasi
in similitudinem speciei sicut calefactio a calore.
395. — Sed tam virtutes quam actus virtutum penes objecta
distinguuntur. Et ideo actus ab illa virtute elicitur quæ secuin
convenit in propria ratione objecti. Et quia jejunium in objecto
cum temperantia convenit quantum ad illam temperantiae partem
quæ abstinentia dicitur, ideo ejus actus proprie jejunium est,
quamvis ab aliis virtutibus procedere per dictos modos etiam
possit.
396. — AD PRIMUM ergo dicendum quod actus justitiæ
est reddere debitum. Non autem est debitum dare1 decimam
de tempore, sed de rebus possessis aliquo modo. Dicitur autem
jejunium decima totius anni per quamdam adaptationem. Et
ideo non oportet quod sit actus justitiæ.
397. — Ad secundum dicendum quod fortitudinis est perferre
molestias ab exteriori illatas. Hoc autem non est in jejunio.
398. — Ad tertium dicendum quod in omnibus virtutibus
moralibus dirigit2 prudentia, ut in III lib. d. 33 (q. 2, a. 5)
dictum est. Et sic actus aliarum virtutum sunt etiam prudentiæ.

■>

399. — AD QUARTAM QUÆSTIONEM dicendum quod du­
plex est præceptum : scilicet juris naturalis et juris positivi.
Praecepto3 juris naturalis prohibentur ea quæ sunt secundum
se mala.
Sed praeceptis juris positivi prohibentur ea quæ possunt esse
occasiones malorum ; vel præcipiuntur aliqua ordinantia ad vir­
tutem, quam legis positor inducere intendit. Et propter hoc,
t jus positivum, ut dicit Tullius (lib. II De inveni., n. 65). est
a naturali derivatum ». Unde » ad legem positivam perlinet, ut dicit
Philosophus in X Eth. (k 10. 1179b, 30-5 ; 1. 14, n. 2148-49),
ordinare nutritiones juvenum et adinventiones » virorum, idest
1. Ed. « facere ». — 2. Ed. « actus dirigitur ». —■ 3. N. ad. « quidem ».

opera et studia, ut arceantur a malis et perducantur ad bona.
400. — In jejunio ergo est aliquid quod ad præceptum juris
naturalis pertinet : scilicet tantam abstinentiam carni exhibere1
ne spiritui rebellet. Temperantia enim, ut dicit Philosophus
in III Elh. (γ 14. 1119a. 16 ; 1. 21, n. 633-4';, mensuram accipit
ex conservatione salutis corporalis. Unde multo magis ex conser­
vatione salutis spiritualis.
Medium autem lemperanliæ non excedere, ad jus naturale
per'inel. Sed determinatίσ talis abstinenliæ secundum determi­
natum tempus et determinata cibaria, ad jus positivum perti­
net quod moderatur hominum actus. Et hoc modo jejunium sub
praecepto Ecclesiae cadit.
401. — AD PRIMUM ergo dicendum quod decor Ecclesia?
principaliter in interioribus consislil. Sed etiam exteriores actus
ad eumdem decorem perlinent, inqcautum ab interiori progre­
diuntur et inquantum interiorem decorem conservant. Ei sic
jejunium ad decorem Ecclesiæ ordinatur.
402. — Ad secundum dicendum quod duplex est genus
supererogationis.
Quoddam quod totaliter excedit necessitatem salutis. Et hoc non
potest cadere sub praecepto, sed sub consilio ; I Cor., vn, 25 :
« De virginibus autem p>ræceplum Domini non habeo, consilium
aulem do. »
403. — Aliud genus supererogationis est quod aliquo modo ad
necessitatem salutis perlinet, quamvis non secundum hunc vel
illum modum, sicut de jejunio ex dictis (399) patet. Et ide >
determinatio modi in talibus potest cadere sub præcepto Eccle­
siæ vel cujuscumque legislatoris.
404. — Ad tertium dicendum quod præcepta juris positivi
magis obligant ex intentione legislatoris quam ex ipsis verbis. Et
ideo transgressor talis praecepti magis est reputandus qui obviat
intentioni legislatoris quam qui deviat in aliquo a legis ordina­
tione. Intentioni autem legislatoris obviat qui ex contemptu
vel sine aliqua rationabili causa ordinationem non servat.
Si autem in aliquo casu ordinationem2 non servat in quo
probabiliter credi potest, si legislator adesset, eum obligare non
velle, talis non est reputandus3 præcepti transgressor.
405. — Et ideo non est necessarium quod quicumque aliquem
diem ab Ecclesia institutum jejunare omittit, mortaliter peccet.
Potest enim hoc aliquando omnino sine peccato contingere,
aliquando sine mortali cum veniali, aliquando etiam3 cum mor­
tali. Et hoc secundum diversas occasiones quibus homo inducitur
ad jejunium frangendum.
1. Ed. « adhibere ».— 2. Ed. om. « ordinationem ». — 3. α ad. « legis vel ».—
4. F. « autem ».

406. — AD QUINTAM QUÆSTIONEM dicendum quod jeju­
nium actus satisfactorius est ; quia et pro libidine peccati prae­
teriti subtractionem delectationis récompensât, afflictionem etiam
addens ; et futura peccata impedit, concupiscentiam debilitans.
407. — AD PRIMUiil ergo dicendum quod jejunium quamvis
clicitive sit actus temperantiæ, tamen a justitia imperari potest,
et sic erit salisjaciorium : sicut etiam adulterium intemperantiam
admixtam injustitiae habet.
408. — Ad secundum dicendum quod praeceptum legis naturae
non est nisi de eo quod est necessarium ad salutem. Et ideo quod
sub tali praecepto cadit, non est satisfactorium, sed ad satis­
factionem exigitur. Et sic est de eleemosyna, secundum quod
cadit sub praecepto. Sed praeceptum Ecclesiæ potest ad idem
ordinari ad quod ordinatur satisfactio. Et ideo jejunium quod
sub præcepto Ecclesiæ cadit, satisfactorium esse potest.
409. — Ad tertium dicendum quod neque corpus peccat neque
anima, proprie loquendo, sed homo. Et ideo ipse qui peccat,
punitur, sive sit pœna corporalis sive spiritualis. Tamen etiam
pœna corporalis in animam redundat quæ ipsam sentit, sicut
et per corpus delectatione illicita fruebatur in peccato.
410. — Ad quartum dicendum quod superabundantia cibi
non habet pœnam, et est inordinata. Et ideo non potest esse
satisfactoria, sicut jejunium.
411. — Ad quintum dicendum quod intelligitur ad modicum
valere corporalis exercitatio in comparatione ad pietatem, vel
quia ad unum tantum valet : scilicet ad concupiscentiam do­
mandam.

k

,
1
1

•

ARTICULUS II

[II-II, q. 147, a. 4.]

412. — AD SECUNDUM SIC PROCEDITUR. Videtur quod
AD

JEJUNIUM

AB

ECCLESIA

INSTITUTUM

OMNES

TENEANTUR

ABSQUE DISPENSATIONE.

'

.

1. Præcepta enim Ecclesiæ obligant sicut præcepta Dei.
Unde Apostolis dicitur (Luc., x, 16) : « Qui vos audit, me audit. »
Sed ad præcepta Dei omnes tenentur absque dispensatione. Ergo
et ad præcepta Ecclesiæ.
2. Præterea. Illud quod utiliter statutum est, non potest
sine nocumento relaxari. Sed non sine utilitate statutum est
Ecclesiæ jejunium. Ergo non potest per dispensationem sine
nocumento relaxari.

3. Præterea. Secundum Bernardum in lib. De dispensatione
et præcepto c. 2, n. 3 ; (L. 182, 862) in præcepto superioris non
potest inferior dispensare. Sed quaelibet singularis persona est
inferior quam Ecclesia quæ jejunium sub præcepto statuit, nisi
forte ille qui est caput totius Ecclesiæ, vel loco capitis scilicet
Papa. Ergo nullus alius potest in jejunio dispensare nisi Papa.
413. — SED CONTRA. Innocentius III in quadam decre­
tali (extra. De obsero. jejun., cap. « Consilium »), loquens de mate­
ria ista, dicit quod non subjacet legi necessitas. Ergo necessitate
imminente potest aliquis sine peccato jejunium ab Ecclesia
institutum prætermittere per dispensationem.
414. — Præterea. Praecepta legis naturalis non possunt per
aliquod statutum immutari. Sed præceptum legis naturalis est
ut homo ad necessitatem cibum sumat. Ergo si necessitas expos­
ceret, posset jejunii abstinentiam non servare.

[II]
[II-II, q. 147, a. 4, ad 5.]

415. — ULTERIUS. Videtur quod justi non teneantur ad
Ecclesiæ.
1. I Cor., m, 17 : « Ubi spiritus Domini1, ibi libertas. » Sed
justi spiritu Dei sunt imbuti. Ergo liberi sunt ab onere statuto­
rum Ecclesiæ. Et sic non obligantur ad jejunium ab Ecclesia
institutum.
2. Præterea. Mat., ix, 15, Dominus dicit : « Non possunt
filii, quamdiu cum eis est sponsus, lugere. » Jejunium autem ad
luctum pertinet. Sed cum justis sponsus Ecclesiæ Christus sem­
per spiritualiter est ; Eph., m, 17 : « Habitare Christum per
fidem in cordibus oestris. » Ergo cum spiritualis præsentia cor­
porali præemineat, videtur quod non teneantur viri justi2 ad
jejunium.
3. Præterea. Nullus tenetur satisfacere qui non peccavit.
Sed jejunium est quædam satisfactionis pars. Ergo si sunt aliqui
justi qui nunquam peccaverunt, videtur quod tales ad jejunium
non tenentur.
416. — SED CONTRA. Apostolus perfecte justus fuit. Sed
ipse corpus suum castigavit per jejunia et alia corporalia exer­
citia, ut dicitur / Cor., ix, 27 : « ne jorle reprobus efficiatur3. »
Ergo et alii justi debent jejunare.
417. — Præ e?. Justitia hominis ordinem Ecclesiæ non
subvertit, sed perficit. Sed quamdiu manet ordo, manet obedientia inferioris ad superiorum4 præcepta ; quia hoc eis est debijejunium

1. F. « Domine ». — 2. Ed. om. α viri justi ». — 3. Ed. « efficiar. » — 4. F.
« superiorem ».

turn. Ergo per justitiam homo non absolvitur quin teneatur jeju­
nare, et alia præcepta Ecclesiæ et1 Dei2 servare.
[HI]

,

■

[ΙΙ-Π, q. 147, a. 4, ad 2.]

418. — ULTERIUS. Videtur quod etiam pueri teneantur
AD JEJUNIUM3.

•

:)
;

'

1. Joel., ii, 15, dicitur : « Sanctificate jejunium » ; et postea
sequitur, 16 : « congregate parvulos el sugentes ubera. >> Ergo
parvuli ad jejunium tenentur.
2. Piæterea. Magis propinquus est praecepto puer quam bestia.
Sed Jonæ, n, 7, dicitur : « Homines et jumenta non gustent quid­
quam nec aquam bibant. » Ergo multo magis pueri ad jejunium
tenentur.
3. Præterea. Pueri plus possunt jejunare, ut videtur, quam
provecti, quia habent plus de humido. Sed qui plus habet, magis
tenetur. Ergo pueri magis tenentur ad jejunium quam provecti.
419. — SED CONTRA. Præceptum Ecclesiæ necessitatem
cibi subtrahere non debet. Sed pueri indigent frequenti cibo ;
quia non possunt simul4 tantum sine læsione alimentum acci­
pere quod eis ad totum6 diem sufficiat, propter debilitatem naturæ. Ergo ad jejunium non tenentur.
420. — Præterea. Jejunium est ordinatum ad satisfaciendum
et concupiscentiam comprimendum. Sed satisfactio pro peccatis
præteritis non competit pueris ; quia innocenti vita degunt, et a
puritate pueri dicuntur. Similiter nec est in eis concupiscentia
actualiter impugnans, etsi habitus eis insit, ut Augustinus dicit
(De peccatorum mer. et remiss., lib. I, c. 26 ; L. 44, 131], Ergo
non tenentur ad jejunium.
[IV]
[II-II, q. 147, a. 4, ad 3.]

421. — ULTERIUS. Videtur quod provecti et sani non
excusentur a jejunio propter peregrinationem.

*

1. Est enim dimittendum illud quod non est necessitatis, ut
servetur id quod est necessitatis. Sed peregrinatio non est neces­
sitatis. Cum ergo jejunium ab Ecclesia institutum sit necessitatis, quia cadit sub præcepto, videtur quod non debeat propter
peregrinationem aut iter jejunium intermitti.
1. Ed. om. « et ».
2. Ed. ad. « debeat ». — 3. N. ad. « Quia ». — 4. α om. « simul » ;
F. « semel ». — 5. Ed. « totam ».

712

SCRIPTUM SUPER LIB. IV SENTENTIARUM
[II-II, q. 147, a. 4, ad 4.]

Præterea. Videtur quod nec ratione paupertatis.
2. Quia paupertas de se inducit ad jejunandum. Ergo non est
causa quare aliquis jejunare non debeat.
[II-II, q. 147, a. 4, ad 4.]

Præterea. Videtur quod nec ratione operis alicujus ser­
vilis1 a jejunio excusetur.
3. Quia lucrum spirituale debet praeponderare lucro corporali.
Sed hujusmodi opera ad lucrum temporale2 ordinantur, jeju­
nium autem ad spirituale. Ergo non est jejunium propter hujus­
modi opera intermittendum.
422. — SED CONTRA. Afflicto non est addenda afflictio3.
Sed omnia praedicta de se4 habent afflictionem. Ergo aliquo
modo excusantur ab afflictione jejunii.

423. — RESPONSIO. Dicendum AD PRIMAM QUÆSTIO­
NEM quod per præcepta juris positivi, ut dictum est (227), remo­
ventur aliqua quæ non sunt de se mala et semper. Unde in ali­
quo casu possunt esse bona et necessaria quæ talibus prohibentur
præceptis. Et ideo non fuit intentio legislatoris ut semper obser­
varetur praeceptum suum, nisi in illis casibus in quibus bonum
virtutis potest conservari.
424. — RESPONSIO5. Dicendum AD PRIMAM QUÆSTIO­
NEM6 quod jus positivum a jure naturali procedere dicitur,
inquantum per jus positivum modus observandi jus naturale
determinatur ; quia inleniio cujuslibet legislatoris est inducere
homines ad virtutes, ut dicitur in II Elh. {β 1.1103υ, 3 ; 1. 1,
η. 251), quæ pertinent ad jus naturale.
425. — Modus autem observandi ea quae sunt de lege naturali
non potest esse uniformis in omnibus propter diversitates quæ in
singularibus contingunt sicut nec idem modus curationis potest
adhiberi omnibus laborantibus eadem aegritudine. Et ideo legis­
lator non potest aliquod praeceptum ponere quod non oporteat
in casu aliquo praetermitti.
426. — Tamen considerans quod frequentius accidit, legem
ponit in illis casibus in quibus modus determinatus per legem
non competit, judicium reservans aliquibus qui hoc habeant
definire. Et hæc est dispensatio prælatis commissa in jejunio
1. Ed. ad. « quis ». — 2. Ed. «corporale». — 3. Ed. « Afflictio non est addenda
afflicto ». — 4. ζ « se habent ad afflictionem » om. « de se ». — ζ « Afflictio non est
addenda afflictioni ». — 5. Ed. « Et ideo ». — 6. Ed. ad. « de jure naturali et
positivo ».

ab Ecclesia instituto, et in aliis hujusmodi Ecclesiæ præceptis.
427. — AD PRIMUM ergo dicendum quod præcepta Dei
sunt de eo quod est de necessitate salutis secundum se. Et ideo
in quolibet casu observari1 illa oportet.
Sed præcepta Ecclesiæ quamvis vim obligandi habeant ex
actu praecipientium, non tamen semper obligant propter mate­
riam in qua proponuntur.
428. — Ad; secundum dicendum quod secundum2 utilitatem
quæ ut frequentius accidit, utiliter hujusmodi praecepta insti­
tuta sunt ; sed propter necessitatem in aliquo casu emergentem
etiam3 utiliter dimittuntur.
429. — Ad tertium dicendum quod inferior potest dispensare
in præcepto superioris, quando dispensatio sibi a superiori
relinquitur.

»

i

i
i

’

r

>

~

430. - AD SECUNDAM QUÆSTIONEM dicendum quod
præceptum a legislatore positum, tunc solum ad observandum
non obligat, quando observatio intentionem legislatoris evacuat
vel impedit, qua intendit homines inducere ad virtutem, vel bo­
num statum eorum quibus legem proponit.
431. — Cum autem justitia profectum jejunii quem legislator intendit non impediat, sed augeat, quia efficitur magis
meritorium ex hoc quod aliquis est justus, non absolvitur a
jejuniorum4 observatione.
432. — AD PRIMUM ergo dicendum quod libertas quam
spiritus Dei inducit, est libertas justitiæ quæ opponitur servituti
peccati. Sed conjungitur servituti5 Dei, et ita ad obedientiam
mandatorum ejus et eorum qui vicem Dei gerunt in terris.
433. — Ad secundum dicendum quod duplex est jejunium :
scilicet jejunium® luctus et exultationis. Et dicitur jejunium
luctus, quod quidem cum amaritudine peccatorum vel præsentis
miseriæ geritur ; jejunium vero exultationis, cum ex spirituali
jucunditate a carnalibus se abstrahit ; quia gustato spiritu, desipit omnis caro. Justis ergo semper habitu spiritualiter sponsus
præsens est, sed non® semper actu.
434. — Imo quandoque est eis præsens ut judex, cum sua pec­
cata recogitant, vel quæ fecerunt, vel in quæ cadere possunt, nisi
carnem cohibeant. Et tunc eis competit jejunium mæroris.
435. — Aliquando autem est eis præsens actu, ut sponsus, quando
ejus dulcedine perfruuntur. Et tunc competit eis exultationis
jejunium, et non mæroris.
1. F. « observare ». — 2. α « propter ». — 3. η « et ». — 4. a « jejunii ». —
5. F. om. per homot. « peccati ; sed conjungitur servituti ». — 6. Ed. om. « scili­
cet jejunium ». — 7. F. ad. « est ».

436. — Ad tertium dicendum quod jejunium non tantum
inducitur pro peccatis praeteritis, sed etiam ad præseruandum a
futuris. Et ideo in his qui1 non peccaverunt, competit ut medi­
cina praeservans2.
437. — Tamen praesens vita sine peccato omnino agi non potest
quamvis a criminibus aliquis abstineat, ut Augustinus in lib.
De poenitentia (serm. 393 ; L. 39, 1713) dicit. Et ideo sicut omni­
bus in hac vita existentibus competit pœnitentia, ita et jejunium.
438. — AD TERTIAM QUÆSTIONEM dicendum quod pueri
indigent multo cibo, eo quod cibus in eis non solum exigitur
ad actum nutritivæ, sed etiam ad actum augmentativæ virtutis,
quia de residuo nutrimenti fit augmentum. Et quia virtus
naturæ in eis nondum valuit3, non possunt simul multum de
cibo assumere, quia naturalis virtus illud convertere non posset.
Et ideo indigent frequenti cibi sumptione. Et propter hoc eis
non competit jejunium, dum sunt in augmento. Tempus enim
augmenti, secundum Philosophum, (de animat, histor. a 582a,
27) est usque ad finem tertii septennii ut in pluribus, quia res
naturales non currunt semper eodem modo, sed ut frequenter.
Et ideo ante hoc tempus non arctantur pueri ad omnia jejunia
Ecclesiæ servanda.
439. — Sed quia quanto ad terminum prædictum appro­
pinquant, tanto virtus naturæ magis roboratur et augmentum
tardius procedit, cum in primis quinque annis perveniat puer
ad medietatem totius augmenti, ut Philosophus dicit (VII,
Polit, η 17. 1336% 23-26; 1. 7, ee), ideo secundum quod magis
appropinquant ad prædictum terminum, sunt eis magis jejunia
commensuranda.
440. — AD PRIMUM ergo dicendum quod loquitur in casu
quando magna tribulatione imminente major afflictio ad pla­
candum Deum superaddenda est.
Et similiter dicendum ad secundum.
441. — Ad tertium dicendum quod quamvis pueri plus habeant
de humido quam provecti ; quia tamen illud est minus inspis­
satum, citius potest a calore consumi. Et ideo frequentiori
refectione indigent.

442. —AD QUARTAM QUÆSTIONEM dicendum quod sicut
dictum est (424), intentio legislatoris est conservare homines
et inducere ad bonum statum virtutis : qui quidem consistit
in conservatione vitæ, et valetudine sufficienti ad opera quæ
quis facere debet. Nec tamen suo præcepto exigit ab homine
totum quod potest, cum non intendat ordinare statum hominis
1. F. « quæ », N. om. « in ». — 2. N. ad. « Et ». — 3. EJ. « convaluit ».

quantum ad unum diem vel ad parvum tempus, sed ad totam
vitam : a quo deficeret, si semel homo totum quod posset, faceret.
443. — Et ideo sive ægritudine imminente, sive labore viæ,
sive quocumque alio, cum quo simul el jejunio prædictus status
converservari non potest, non tenetur ex prcecepto jejunare ; sed
secundum dispensationem superioris, ut supra dictum est (426),
jejunium solvere potest.
444. — AD PRIMUM ergo dicendum quod si sit talis pere­
grinatio quæ possit sine incommodo differri, debet peregrina­
tionem differre, si simul cum ea non potest jejunare.
Si autem peregrinatio commode differri non potest, vel quia
tempus jejunii hominem in via præoccupat, vel quia dies festus
alicui imminet, ad quem ex devotione homo pergere cupit, vel
quia mora in poenitentia periculum habet vel spirituale vel
corporale, potest secundum dispensationem1 sui superioris omnia
praedicta pensantis peregrinari et jejunium solvere. Hoc tamen
intelligitur de his qui labore itineris adeo affliguntur, quod simul
cum jejunio itinerari non possunt.
445. — Nec obstat quod praeceptum debet præponi consilio ;
quia intentio praeceptum hujusmodi dantis non est alias pias
et magis necessarias causas excludere.
Secus autem est de præceptis legis naturæ, quæ hoc prohi­
bent quod secundum se et semper malum est.
446. — Ad secundum dicendum quod paupertas non semper
excusat a jejunio, sed in illo casu quando simul habere non potest
tantum hora comestionis quod ad victum lotius diei sufficiat,
sicut frequenter egenis contingit, qui frustatim eleemosynas
quaerunt ; vel etiam quando ex præcedenli inedia tantum debi­
litati sunt quod jejunium sufferre non possunt.
447. — Ad tertium dicendum quod de operariis distinguen­
dum videtur ; quia si jejunando possunt competenter vicium pro
persona sua habere el pro familia cujus cura eis incumbit, sive
quia alias divites sunt, sive quia de eo quod minori labore,
qui secum jejunium compatiatur, lucrari sufficientia possunt,
a jejunio non excusantur.
448. — Si autem alias non possunl tantum laborare quod vic­
tum sufficientem acquirant, nisi jejunium frangendo ; possunt
secundum dispensationem sacerdotis sui jejunium solvere et
laborare.
449. — Ex quo patet quod intentio majoris lucri non neces­
sarii eos a peccato non excusat, si jejunium frangant. Nec ite­
rum illi a peccato immunes sunt qui operarios conducere nolunt
nisi tali pacto ut jejunium solvant, nisi forte sit causa neces­
saria quæ festinationem operis pro quo laboratur exposcat.
1. Ed. < cum dispensatione ».

ARTICULUS III

[I]
[II-II, q. 147, a. 5.]

450. — AD TERTIUM SIC PROCEDITUR. Videtur

quod

NON DEBEANT HUJUSMODI TEMPORA ESSE AD JEJUNIUM DETER­

Ecclesia instituit.
1. Quia sicut jejunium est satisfactionis pars, ita eleemosyna.
Sed eleemosynarum tempus non est determinatum. Ergo nec
jejunii.
2. Præterea. Sicut legislator novi testamenti, scilicet Christus,
quadragesimam jejunavit ; ita et legis veteris lator, scilicet
Moyses. Sed populo veteris testamenti non indicebatur quadragesimale jejunium. Ergo nec populo novi testamenti indici
debet.
3. Præterea. Christus statim post baptismum legitur, Mat.,
iv, jejunium in deserto incjioasse. Si ergo nos in actibus nostris
Christo conformari debemus, statim post Epiphaniam, quando
baptismus Christi celebratur, debemus quadragesimale jejunium
inchoare.
t
4. Præterea. In veteri testamento habebant jejunium quarti
mensis et quinti et septimi et decimi, quæ non erant distincta
per quatuor anni tempora. Ergo videtur quod nec nos per qua­
tuor anni tempora nostra jejunia distinguere debeamus.
5. Præterea. Temporibus lætitiæ jejunium non competit.
Unde etiam et1 tempore paschali intermittitur jejunium vigiliæ Apostolorum Philippi et Jacobi, et tempore Nativitatis,
jejunium vigiliæ beati Joannis Evangelistæ. Sed infra octavas
Pentecostes adhuc durat gaudium paschalis festivitatis. Ergo
tunc jejunium non erit2 observandum.
6. Præterea. In sanctorum solemniis eorum gloriam recolimus,
ad quam translati sunt. Sed jejunium statui gloriæ non competit,
quia « non esurient neque sitient amplius » (Apoc., vn, 16). Ergo
in vigiliis solemnitatum jejunium non competit.
MINATA, sicut

[II]
[II-II, q. 147, a. 5, ad 2.]

451. — ULTERIUS. Videtur quod

in3 aliquo tempore

JEJUNIUM SIT INTERDICTUM.

1. Secundum quod Gregorius in II Dialogorum (cap. i),
1. ζ om. « et » ; ed. om. « etiam et ». — 2. F. « erat ». — 3. αζ om. « in ».

narrat quemdam sacerdotem divinitus missum beato Benedicto
dixisse : « Dies resurrectionis esi ; non licet libi hodie abstinere. »
Ergo videtur quod in solemnitatibus illicitum est jejunare.
2. Præterea. In Esdra (lib. II, vm, 9), dicitur : « Sanctus dies
Domini est, nolite contristari » ; et additur, 10 : « comedite pin­
guia, etc. » Ergo videtur quod in diebus solemnibus jejunare
non liceat.
452. ·— SED CONTRA est quod Honorius III in quadam
decretali (extra. De obser. jejun., cap. « Explicari »), dicit quod
die Natalis sexta feria venienti non sunt prohibendi qui propter
devotionem voluerint jejunare.
[III]
[II-II, q. 147, a. 7.]

453. - ULTERIUS. Videtur quod hora nona1 non debeat
esse tempus determinatum ad manducandum in diebus
JEJUNII.

1. Quia circumstantiae secundum conditionem personarum
sunt determinandæ. Sed non sunt ejusdem conditionis quantum
ad potentiam abstinendi omnes quibus jejunium indicitur. Ergo
non esset eis omnibus una hora determinanda2.
2. Præterea. Status novi testamenti est perfectior quam
status veteris. Sed in veteri testamento jejunabant usque ad
vesperam. Ergo et usque ad vesperam homo debet comestionem
nunc differre in diebus jejunii.
454. — SED CONTRA est consuetudo.

455. — RESPONSIO. Dicendum AD PRIMAM QUÆSTIO
NEM quod ad legislatorem pertinent ea quæ sunt ad vitam
humanam necessaria, lege ordinare qualiter congruentius fieri
possunt. Ideo cum aliquod tempus sit alio magis jejunio con­
gruum, convenienter ab Ecclesia determinatum tempus est ad
jejunia institutum.
456. — AD PRIMUM ergo dicendum quod eleemosynæ
ordinantur ad subveniendum defectibus aliorum. Et ideo non
potest eleemosynis tempus determinari, sicut nec defectibus
quibus subvenire oportet.
457. — Sed jejunium est institutum ad comprimendum concu­
piscentiam carnis et satisfaciendum pro peccatis praeteritis. Et
quia jejunium concupiscentiam comprimit, etiam postquam
1. Ed. om. « nona ».
minari ».

—

2. α . « Ergo non debet eis omnibus una hora deter

factum est, secundum quod1 effectus manet in jejunante, ideo
potest jejunio tempus praefigi.
458. — Ad secundum dicendum quod Moyses fuit legislator
non tamquam dominus legis, sed tanquam famulus; Christus
autem tamquam dominus. Et ideo non inducebat lex vetus ad
conformitatem Moysi, sicut nova lex inducit ad conformitatem
( hristi ; quia etiam angelorum intentio, quia non sunt domini
sed servi, non est ut alios in seipsos reducant, sed in Deum,
ut Dionysius dicit [De cæl. hier., c. 4 ; G. 3, 178).
459. — Ad tertium dicendum quod Christus non jejunavit
quasi ipse jejunio indigeret, sed ut ad gratiam ejus suscipiendam
exemplo sui jejunii nos præpararet. Et ideo post baptismum suum
in quo plenitudo gratiæ ipsius declarata est testimonio Patris
et Spiritus Sancti, et etiam Joannis, decebat ut exemplum jeju­
nii sui nobis proponeret.
460. — Nobis autem competit jejunium, ut præparemur ad
suscipiendam gratiam ipsius.
Et2 quia sacramenta gratiæ ejus præcipue proponuntur circa
festum Paschae, ideo immediate ante solemnitatem paschalem
quadragesimale jejunium impletur ; et etiam quia tempus veris
quod tunc incipit, maxime est concupiscenti® aptum ; et quia
significatur quod ad gloriam resurrectionis per tribulationes prae­
sentis vitæ pervenimus, sicut et Christus per passionnem.
461. — Ad quartum dicendum quod secundum Hieronymum
(In Zach., vm, 21 ; L. 25, 1476), Judæi habebant speciales causas
quare illa jejunia observabant.
In Julio enim qui est quartus mensis ab Aprili, quem ipsi
primum habent, jejunabant ; quia illo mense septima die mensis
Moyses descendens de monte legis tabulas confregit propter
peccatum vituli conflatilis, et eodem mense muri Jerusalem a
Nabuchodonosor destructi sunt.
462. — In quinto autem mense, id est3 Augusto, propter pec­
catum murmuris ex verbis exploratorum [orti4] illo mense ;
ets quia6 eodem mense templum incensum est a Nabuchodo­
nosor, et postea etiam a Tito.
463. — In septimo autem mense propter interfectionem Godoliæ7, sub quo reliquiæ populi conservabantur, ut patet Jerem.,xli.
464. —- In decimo autem mense in memoriam mortuorum quos
Dominus in deserto percusserat.
465. ·— Nos8 autem præter jejunium quadragesimale in quo
omnium dierum quasi decimam solvimus, in singulis quadris
1. Ed. ad. « ejus ». — 2. N « Unde ». —- 3. Ed. ad . « in ». — ί. αηζ « ortis », propter
tractum calami forsan etiam S. Doctor, sicut sæpe. — 5. Ed. « etiam ». —- 6. Ed. ad.
« illo ». — 7. α « Goliæ ». — 8. N. « Nobis ».

anni1, très dies jejunii instituti sunt, qui quasi in primitias com­
putentur, et etiam2 ad expiandum peccata singularum quarta­
rum.
466. — Ad quintum dicendum, quod sicut dicit Leo Papa
(in Serm. i de jejun. Pentecostes, c. 3 ; L. 54, 417) : « Post sanctæ
lætitiæ dies quos in honorem Domini resurgentis et in cselum ascen­
dentis exegimus, et post acceptum Spiritus Sancti donum, salu­
briter et necessario consuetudo ordinata est jejunii, ut si quis forte
inter ipsa festivitatis gaudia negligens libertate et licentia immode­
rata aliqua præsumpsit, hoc abstinentia censura castiget. »
467. — Tamen etiam est jejunium exultalionis, quod illis qui
Spiritum Sanctum acceperunt, competit. Cum gaudio enim
spirituali etiam afflictio corporalis se compatitur. Unde non fit
genuflexio et alleluia cantatur : quod in aliis jejuniis non observatur.
468. — Ad sextum dicendum quod in solemnitatibus præcipuis vigilias jejunamus, ut paratiores ad devotionem festi simus,
et ut gaudium æternum quod per solemnitates temporales signi­
ficatur, ad tribulationes præsentis vitæ quas sancti passi sunt,
subsequi demonstretur.

469. — AD SECUNDAM QUÆSTIONEM dicendum quod
jejunium, quantum est de se, nullo tempore est prohibitum.
Unde, sicut dicit Isidorus (1. IDe Eccles, offtc., c. 43 ; L. 8, 775),
sancti Patres in deserto tempore paschali jejunabant, excepto
die dominicæ resurrectionis, in quo non videtur conveniens
jejunare, eo quod tota Ecclesia lætitiæ festum agit.
470. — Unde non est conveniens quod aliquis illo die operibus
afflictionis intendat, quia turpis est omnis pars quæ suo toti
non congruit, ut dicit Augustinus in lib. Confess., (Ill c. 8 ;
L. 32, 689).
Sed per accidens posseP esse jejunium alicujus in die jeslo
illicitum, si adeo pertinaciter jejunium teneret quod non cre­
deret per devotionem festi utilitatem jejunii compensari posse.
471. — AD PRIMUM ergo dicendum quod dies resurrec­
tionis, ut dictum est (469), totus est lætitiæ ; unde et cantatur :
« Hæc dies quam fecit Dominus, etc.4 ». Et ideo in illa præ aliis
non congruit tristitiae signa ostendere. Et quia in singulis domi­
nicis memoria resurrectionis agitur, ideo in diebus dominicis
secundum communem consuetudinem Ecclesiæ jejunia inter­
mittuntur.
472. — Ad secundum dicendum quod quia illi in magna
1. F. « annis ». — 2. Ed. om. « etiam ». — 3· Ed.
« exultemus et lætemur in ea ».

« potest ». ■— 4. Ed.

tristitia demersi erant propter tribulationes undique immi­
nentes, ideo ab his quæ tristitiam ingerere possunt, abstrahe­
bantur, ut in spe divini auxilii gauderent.

473. — AD TERTIAM QUÆSTIONEM dicendum quod
competens hora comedendi in diebus jejunii est hora nona.
Et hæc est ab Ecclesia instituta et communiter observata ; quia
secundum communem cursum comedendi est hora sexta ; quia
cibus non debet apponi quousque natura circa cibum praeceden­
tem occupata est. Occupatur autem in cibo assumpto dupliciter.
474. — Primo digerendo ipsum, et quia1 digestio fit per
calorem, ideo illud tempus digestioni est congruum in quo calor
naturalis ad interiora revocatur, scilicet nox2 propter3 subtrac­
tionem radiorum solis, et propter somnum in quo intenduntur
virtutes naturales.
475. — Secundo cibum jam decoctum deducendo per membra,
quibus debet assimilari. Et ad hoc requiritur quod calor nutri­
mentum deducens usque ad extremas partes corporis evocetur.
Calor autem solis calorem naturalem ad exteriora evocat. Et
ideo quando completur solis ascensus, quod fit hora sexta,
quia tunc est circa medium, tunc ejus opus completum est.
Et ideo tunc est tempus communiter sumendi cibum.
476. — Et quia jejunium Ecclesiæ debet esse poenale et satisfactorium, ideo supra hoc aliquid additur ; non autem tantum
quod penitus humor cibi assumpti exsiccetur, aut virtus natu­
ralis debilitetur. Unde partito residuo tempore, hora nona
occurrit, in qua cibus secundum Ecclesiæ statutum in diebus
jejunii sumendus est.
477. — AD PRIMUM ergo dicendum quod legislator ponens
legem communem, attendit ea quæ in pluribus accidunt; sed
adaptationem ad singulos relinquit illis qui constituuntur legis
dispensatores.
478. — Ad secundum dicendum quod nos nostro jejunio
conformamur novo homini qui per passionem suam nos a vetus­
tate et tenebris revocavit. Et ideo illo tempore jejunium pri­
mum solvimus, quando Christus passionem suam finivit, scili­
cet hora nona.
479. — Sed ante hanc renovationem competebat vespertinum
tempus jejunantium comestioni, ad significandum quod per
cibum veteris hominis in tenebris4 peccati et mortis dejecti erant,
a quibus non eruebantur, etiam post tribulationes praesentis
vitæ ; quia in morte ad limbum descendebant qui erat tenebro­
sus locus.
1. F. « quoniam ». — 2. Ed. om. « nox ».— 3. α « per ». —4. Ed. « tenebras »*

[Supra, d. 8, q. 1, a. 4, sol. 2, ad 2 ; II-II, q. 147, a. 6.]

W —

AD QUARTUM SIC PROCEDITUR. Videtur quod

POST UNAM1 COMESTIONEM JEJUNIUM NON SOLVATUR.

Quia jejunium est determinatum ad subtractionem nutri­
ment. Sed non solum nutrimur cibo, sed etiam potu. Cum ergo
potus assumptus praeter comestionem statutum ab Ecclesia
jejunium non solvat, videtur quod nec etiam cibi bina assumptio.
2. ïræterea. Aqua potata impedit sumptionem eucharistiae,
sicut Vt sumptio alterius cibi, quia solvit jejunium naturæ
quod iequiritur in eucharistiam sumentibus, sicut et alii cibi.
Si ergo aqua potata non solvit jejunium Ecclesiæ, videtur quod
nec alius cibus assumptus.
3. Præterea. Electuaria etiam cibi quidam sunt. Sed eorum
assumptio jejunium non solvit : quod patet ex communi con­
suetudine multorum, qui etiam diebus jejunii absque conscientia
fractionis jejunii electuaria in magna quantitate manducant.
Ergo nec ciborum aliorum iterata assumptio jejunium solvit.
4. Præterea. Odor jejunium non solvit. Sed odore aliqui
reficiuntur, sicut et cibo. Ergo nec cibus.
481. — SED CONTRA est, quia in hoc distinguuntur jeju­
nantes a non jejunantibus, quia semel manducant. Si ergo bina
comestio jejunium non solveret, non esset differentia inter jeju­
nantes et non jejunantes.
[Π]
[II-II, q. 147, a. 8.]

482. — ULTERIUS, Videtur

quod esus

carnium jeju­

nium NON SOLVAT.

1. Quia jejunium est institutum ad comprimendum concu­
piscentiam. Sed vinum magis inflammat concupiscentiam quam
carnes. Cum ergo potus vini non solvat jejunium, nec esus
carnium solvet.
2. Præterea. Legumina inflativa sunt et sic ad luxuriam
provocant. Sed esus eorum non solvit jejunium. Ergo nec esus
carnium.
3. Præterea. Pisces aliqui ita delectabiliter comeduntur sicut
carnes aliorum animalium. Sed nulla caro piscium comesta jeju­
nium solvit. Ergo nec carnes avium aut2 quadrupedum.
1. RANVP. « per binam >». — 2. α « nec ».

4. Præterea. Sicut in diebus quadragesimæ1 abstinetur a
carnibus, ita ab2 ovis et lacticiniis. Sed in diebus jejunii quida/n
lacticiniis et ovis utuntur. Ergo et carnibus uti possunt side
hoc quod jejunium solvatur.
483. — SED CONTRA est generalis consuetudo Ecclesiæ,
quæ jejunantibus usum carnium interdicit.
[III]
[II-II, q. 147, a. 7, ad 3.J

484. — ULTERIUS. Videtur

quod anticipatio temporis

JEJUNIUM NON SOLVAT.

1. Sicut enim non servat tempus ab Ecclesia statutum3 qui
tardat comestionem, ita nec ille qui anticipat. Sed ille fui tar­
dat, non solvit jejunium ab Ecclesia institutum. Ergo nec ille
qui anticipat.
2. Præterea. Jejunium est actus abstinentiæ. Sed abstinentia
impeditur non solum per anticipationem horae comestionis, sed
etiam per alias conditiones, quæ hoc versu continental :
Præpropere, laute, nimis, ardenter, studiose.

Ergo cum « nimis» comedere quantum ad quantitatem non solvat
jejunium, nec « ardenter », quantum ad aviditatem comedendi,
nec « laute », quantum ad pretiosa quæ in cibum queruntur, nec
« studiose », quantum ad exquisitum modum cibaria praepa­
randi, alias mortaliter peccarent qui hæc in diebus jejuniorum
facerent4, quasi trânsgressores præcepti Ecclesiæ: quod durum
est dicere ; videtur quod nec « præpropere » comedere, quod
est tempus anticipare, jejunium solvat.
485. — SED CONTRA est quod dicit Concilium Cabillonense5 (Decret, de consec., d. 1, c. 15 ; L. 187, 1721) : « In quadra­
gesima nullatenus credendi sunt jejunare qui ante manducaverunt
quam vespertinum celebretur officium. » Ergo anticipatio temporis
solvit jejunium.
486. — RESPONSIO. Dicendum AD PRIMAM QUÆSTIONEM quod jejunium dupliciter solvitur:
Uno modo quantum ad meritum, ita quod homo vel non meretur,
vel minus meretur, et de hac solutione jejunii non intendimus
ad præsens ; quia conditiones quæ meritum alicujus actus augent
vel minuunt, indeterminatæ sunt, eo quod quandoque accidentaliter se habent ad actum meritorium.
487. — Alio modo solvitur jejunium, secundum quod est ab
1. Ed. « quadrag-esimalibus ». —. 2. F. om. « ab ». — 3. a « institutum ». —
4. Ed. « qui in diebus jejuniorum hoc facerent ». — 5. αηζ « Sabiloneum ».

\

t
I
l
!
>
I

,

>
.
j

'

DISTINCTIO XV, gUÆST. Ill, ART. IV

723

Ecclesia institutum, ex qua solutione homo efficitur1 transgres­
sor statuti Ecclesiæ de jejunio servando, vel saltem non obser­
vator, si2 ex dispensatione vel causa legitima dimittat. Et de
ha\ solutione jejunii nunc quaerimus.
488. — Ad hoc autem præcipue valet considerare intentionem statuentis. Intendit autem Ecclesia certum modum statuere
manducandi, ut scilicet semel in die jejunans manducet. Et
ideo\si aliquorum sumptio, secundum quæ manducatio solet
compleri, iteretur, jejunium prædicto modo acceptum solvitur.
48SL — Si autem aliqua sumantur quæ ad manducandum de se
ordinata non sunt, sed ad alium usum, qui usus communiter
manducatio non vocatur3, talis cibi vel potus sumptio præter
manducationem unam ante vel post, non facit esse binam man­
ducationem. Et ideo talis sumptio jejunium non solvit.
490. +- AD PRIMUM ergo dicendum quod quamvis aliquis
potus aliquo modo nutriat, tamen de se non ordinatur ad nutrien­
dum, sed magis ad dispositionem bonam eorum quæ nutriunt,
ut scilicet per membra deducantur, et in stomachum4 non combu­
rantur. Unde sumptio potus manducatio non dicitur. Et ideo
ille qui petat extra horam unicæ comestionis, non dicitur bis
manducare. Et propter hoc nec statutum Ecclesiæ frangit,
nisi fraudem faciat ; quia legem violat qui in fraudem legis
aliquid facit.
491. — Ad secundum dicendum quod aqua etsi solvat jeju­
nium naturæ, quia aliquo modo nutrit, non tamen solvit jeju­
nium Ecclesiæ ; quia Ecclesia non attendit in statuendo id
quod quocumque modo nutrire potest, sed id quod principaliter
ad nutriendum ordinatum est.
492. — Ad tertium dicendum quod Quidam dicunt quod
si electuaria comedantur ad delectationem, quod5 solvunt jeju­
nium ; si autem causa medicinæ sumantur, non solvitur jeju­
nium.
493. — Sed statutum positivæ legis non attendit intentionem
observantis, sed ipsum actum ; eo quod motus virtutis non cadit
in præcepto, sed est finis præcepti ; sed ex intentione potest ali­
quis mereri vel demereri.
494. — Et ideo dicendum quod electuaria, etsi aliquo modo
nutriant, non tamen hic est principalis usus eorum. Unde nec
loco manducationis sumi consueverunt. Et ideo talis sumptio
jejunium Ecclesiæ non solvit, quamvis homo possit totaliter
vel in parte ex hoc meritum jejunii perdere ; vel etiam mortaliter peccare, si sit immoderata libido.
1. α « fit ». — 2. Ed. « nisi ». — 3. α ad. « etiam ». — 4. Ed. « stomacho ».—
5. Ed. om. « quod >.

495. — Non tamen est transgressor praecepti Ecclesiæ nisi
in fraudem sumeret, aut si eis quasi aliis cibis uteretur ad famem
exstinguendam.
496. — Ad quartum dicendum quod odor non nutrit, ut
patet, per Philosophum in libro De sensu el sensato (c. 5. 445a,
16 sq. ; 1. 14, n. 203-5), sed aliquo modo confortat. Unde non
solvit neque jejunium naturæ neque jejunium Ecclesiæ.
497. — AD SECUNDAM QUÆSTIONEM dicendum quod
ille dicitur jejunium Ecclesiæ solvere qui statutum modum
abstinendi ab Ecclesia non servat. Cum autem jejunium Eccle­
sia instituerit ad satisfaciendum et concupiscentiam reprimen­
dum, sicut determinavit1 abstinentiam jejunii quantum ad nume­
rum, ut scilicet semel tantum jejunans comederet ad afflic­
tionem carnis propter satisfactionem ; ita taxavit2 ut a carni­
bus abstineretur, quia hoc genere cibi praecipue concupiscentia
fovetur et roboratur. Unde comestio carnium jejunium solvit
ab Ecclesia institutum.
498. — AD PRIMUM ergo dicendum quod vinum concu­
piscentiam incitat inflammando per modum alterantis. Et quia
tales alterationes non diu manent, ideo potus vini non adeo
efficaciter operatur ad concupiscentiae fomentum, sicut esus
carnium quo præcipue materia concupiscentiæ ministratur, et
calor naturalis confortatur radicitus magis. Et ex alia parte
subtractio vini nimis naturam debilitaret propter digestionis
impedimentum.
499. — Et similiter dicendum ad secundum de inflatione
leguminum, quod est accidentalis causa concupiscentiam pro­
vocans et cito transit.
500. — Ad tertium dicendum quod pisces frigidiores sunt
naturaliter quam carnes, nec alimentum ita conveniens corpori
præstant sicut alia» carnes. Unde non fuit tanta necessitas
prohibendi pisces, sicut carnes.
501. — Ad quartum dicendum quod quadragesimale jeju­
nium arctius observatur quam alia jejunia, quia3 eo Christi jeju­
nium secundum modum nostrum imitamur. Et ideo, quamvis
usus casei et ovorum in quadragesima sit generaliter interdictus,
tamen in illis jejuniis apud diversos in his est diversus abstinentiae
modus.
502. — AD TERTIAM QUÆSTIONEM dicendum quod, sicut,
dictum est(487),ille jejunium solvit qui Ecclesiæ determinationem
non servat. Unde cum Ecclesia instituerit4 certum tempus come1. Ed. ad. « ad ». — 2. α « statuit ». — 3. N. ad. « in ». — 4. F. « instituit ».

dendi jejunantibus, qui nimis notabiliter anticipat, jejunium
solvit.
503. — Non enim Ecclesia arctare intendit ad subtilem
temporis inspectionem ; nec oportet astrolabium accipere ad
horàm comestionis cognoscendam.
504. — Unde sufficit si circa horam illam quam Ecclesia
instituit, jejunans sumat cibum, etiam si aliquantulum propter
aliquam necessitatem anticiparet1.
509, — AD PRIMUM ergo dicendum quod omittere præcep­
tum Ecclesiæ non licet, sed supererogare licet. Et ideo cum tar­
datio Jioræ ad pœnalitatem jejunii faciat, licet tardare post
horam,! sed non anticipare.
506. — Ad secundum dicendum quod ea in quibus non potest
accipi certa mensura, non cadunt sub determinatione legislato­
ris. Et quia non potest accipi certa mensura in quantitate cibi
vel aliis conditionibus numeratis, sicut in tempore accipi potest,
ideo conditiones aliæ quatuor non cadunt sub determinatione
præcepti Ecclesiæ. Et ideo quamvis per inordinationem circa
illas circumstantias peccet et meritum jejunii amittat vel in
toto vel in parte, non tamen Ecclesiæ statutum transgreditur.
Et ideo jejunium non soluit.

QUÆSTIO IV
Deinde quæritur de oratione.
Et circa hoc quaeruntur septem.

Primo, quid sit oratio.
Secundo, de modo orandi.
Tertio, de speciebus orationis.
Quarto, quid sit in oratione petendum.
Quinto, quis possit orari.
Sexto, cui competit orare.
Septimo, de efficacia orationis.

1. Ed. « anticipet ».

ARTICULUS I

[I]
[II-II, q. 83, a. 1.]

507. — AD PRIMUM SIC PROCEDITUR. Videtur quod
ORATIO SIT QUIDAM AFFECTIVÆ PARTIS ACTUS.
1° Per Augustinum, qui sic definit orationem (lib. De spi­
ritu et anima, c. 50 ; L. 40, 8161 : « Oratio est pius affectus mentis
in Deum directus. »
2. Præterea. Hugo de 8. Victore (in libro De modo orandi,
c. 1 ; L. 176, 979) dicit quod oratio est « devotio quædarn ex com­
punctione procedens. » Sed devotio ad allectum pertinet. Ergo
et oratio.
3. Præterea. Imperium et oratio non differunt nisi secundum
relationem ad superiorem et ad inferiorem, secundum quod
imperatur inferiori, sed oratur superior. Sed voluntas est quai
imperat aliis viribus. Ergo ipsa etiam est cujus est orare et
petere.
4. Præterea. Oratio exterior interius desiderium insinuat
orantis. Sed oratio interior est quæ per exteriorem innotescit.
Ergo oratio interior nihil aliud est quam interius-desiderium ;
et sic ad affectivam pertinet.
508. — SED CONTRA. Super illud ps. (lxiii, 2) : « Exaudi
Deus orationem meam, etc. », dicit Glossa quod « oratio est
quando vota nostra Deo pandimus. » Sed pandere, sive demonstrare,
est actus rationis. Ergo et orare.
509. — Præterea. Secundum Damascenum (lib. III De fide
orthod., c. 24 ; G. 94, 10901, « oratio est petitio decentium a Deo. »
Sed decentia importat ordinem alicujus ad alterum. Cum ergo
ordinare sit rationis, et oratio1 rationis erit.
[Π]

510. — ULTERIUS. Videtur quod sit actus doni et non
VIRTUTIS.
1. Quia, secundum Hugonem de S. à'ictore (507) oratio est
contemplationis pars. Sed contemplatio ad sapientiam perti­
net ; quia ea perficitur superior pars rationis, quæ contemplan­
dis æternis inhærel, ut Augustinus dicit (lib. XII De Trin..
c. 3 ; L. 42, 999). Ergo oratio est actus sapientiæ.
2. Præterea. Ut dicit Damascenus (509), « oratio est ascen1. F. « ratio ».

sus intellectus inDeum1. »Sed ascendere in Deum ad donum intel­
lectus pertinet. Unde sexta beatitudo qua dicitur : « Beati mundo
corde, quoniam ipsi Deum videbunt », intellectus dono attri­
buitur, ut patet in Glossa Mat., v, 8. Ergo oratio est actus
intellectus doni.
3. Praeterea. Gregorius dicit quod2 (1. XXXIII Morat.,
c. 23, n. 43 ; L. 76, 701] : « Orare est amaros gemitus in compunc­
tione resonare. » Sed gemere est actus scientiæ doni ; quia tertia
beatitudo qua dicitur : « Beati qui lugent », ad donum scientiæ
reducitur ; Mat., v, 5, in Glossa, et ab Augustino3, II lib. De
doclr. christ., (c. 7, n. 10 ; L. 34, 39). Ergo oratio est actus doni.
511. —· SED CONTRA, à’idetur quod sit actus virtutis.
Jac., i, 6 : « Postulet autem in fide nihil hæsitans ». Sed fides est
virtus. Ergo oratio quæ est postulatio, est actus virtutis.
512. — Præterea. Augustinus dicit (Ep. 130 c. 8 ; L. 33,
499) : « Eides credit, spes et caritas orant et orando impetrant. »
Sed spes et caritas sunt virtutes. Ergo oratio est actus virtutis.

[Illj
[II-II, q. 83, a. 2 ; III Cg. c. 95, 96 ; Compend. Theol. p. 2, c. 2 ; Mai. c. 6]

513. — ULTERIUS. Videtur quod oratio

non sit actus

CADENS IN PRÆCEPTO.

1. Quod enim voluntatis est, non est necessitatis. Sed ora­
tio maxime est voluntatis, quia est quædarn volitorum petitio.
Ergo non est4 necessitatis. Et ita non cadit sub præcepto.
2. Præterea. Petitio non videtur aliquid aliud esse, nisi ut
nostrum desiderium alteri innotescat. Sed superfluum est alicui
exponere5 quod ipse scit. Ergo cum christiana religio non conti­
neat aliqua superflua præcepta, alias superstitio esset, videtur
quod non cadat sub præcepto orare Deum, cui omnia desideria
nostra sunt nota.
3. Præterea. Deus liberalissime sua dona6 dat. Sed liberalius
datur quod sine precibus datur ; quia sicut Seneca dicit (lib. II
De beneficiis, c. 1), « nulla res carius emitur quam quæ precibus
empta est. » Ergo non debet per præceptum exigere preces de eo
quod vult dare ; nec iterum de eo quod non vult dare ; quia quod
Deus non vult, nos non debemus velle, ut sic sit conformitas
nostræ voluntatis ad Deum ; et quod non debemus velle, non
debemus petere. Ergo nullo modo oratio cadit sub præcepto.
514. — SED CONTRA. Super illud Lue., xviu, 1 : « Oportet
1. F. om. « in Deum ». —- 2. Ed. om. « quod ». — 3. « Nam ista scientia honæ
spei hominem non se jactantem, sed lamentantem fecit. » Cfr. I de Sermone Do­
mini in monte, c. 4, n. 11 ; L. 34, 1234. — 4. Ed. om. «est ». —· 5. N. « expetere ». —
6. Ed. « bona ».

semper orare >', dicit Chrysostomus : «Dum dicit: Oportet, neces­
sitatem dicit. » Sed necessitas talis non potest esse nisi ex præcepto.
Ergo oratio cadit sub præcepto.
515. — Præterea. Oratio contra jejunium et eleemosynam
dividitur. Sed utraque illarum est in præcepto. Ergo et oratio.

516. — RESPONSIO. Dicendum AD PRIMAM QUÆSTIO­
NEM quod, sicut dicit Cassiodorus (In ps. lxxxv ; L. 70,
610), oratio dicilur quasi oris ratio. Unde ex suo nomine oratio
significat expressionem alicujus accus rationis per effectum1
oris. Habet autem ratio duos actus, etiam secundum quod est
speculativa.
Primus est componere et dividere. Et iste actus rationis expri­
mitur ore per orationem, quam Philosophus in I Periherm.,
(c. 4. 16b, 26 ; 1. 6) describit.
Secundus actus rationis est discurrere de uno in aliud innotes­
cendi causa. Et secundum hoc syllogismus oratio quædam
dicitur.
517. — Et quia sermones rhetorici qui conciones dicuntur,
continent argumentationes ad persuadendum accommodatas,
inde est etiam quod orationes dicuntur, et rhetores oratores.
Et quia orationes istae, praecipue quantum ad genus causarum
quod judiciale dicitur, ordinantur ad hoc quod aliquid a judice
petamus — unde et in jure advocationes postulationes dicuntur
— ideo translatum est ulterius hoc nomen ad significandum peti­
tionem quam Deo aliquis facit velut judici qui habet curam
nostrorum actuum. Et sic definit Damascenus orationem :
« Oratio est petitio decentium a Deo r ; sic enim loquimur2 hic de
oratione. Et ideo cujus actus est petitio, ejus actus est oratio.
518. — Sciendum est ergo quod homo ab aliis animalibus dif­
fert quantum ad virtutem motivam pertinet3, in duobus. Primo
quantum ad votitum vel concupitum : quod quidem aliis animalibus
ex natura determinatum est, homini autem non. Secundo quan­
tum ad prosecutionem votiti sive concupiti ; quia alia animalia
habent determinatas vias et instrumenta quibus sua desideria
expleant. Et ideo quam cito in eis fit desiderii motus, tam cito
membra ad actum applicant, nisi sit aliquid prohibens per vio­
lentiam. Homo autem non habet vias et instrumenta determi­
nata. Et ideo ratio homini4 subvenit in his duobus ; quia et
inquirit proprium et determinatum bonum quod desiderari
oporteat, et instrumenta ad opus determinat in prosecutione
desiderati.
1. F. « affectum ». — 2. Ed. « loquitur ». — 3. N « ad virtutem et motivam partem ».
■— 4. E « hujusmodi ».

519. — Et ideo in nobis actus rationis et1 præcedit et sequi­
tur actus voluntatis. Præcedit quidem, inveniens per consilium
quid per voluntatem eligi oporteat ; sequitur autem per imperium,
ordinando unicuique instrumento quid2 ei oporteat facere ; et
hunc rationis actum imperativus modus exprimit in verbis.
520. — Instrumenta autem quæ ratio applicat per imperium
ad prosecutionem vel consecutionem desiderati, non solum sunt
vires animæ et membra corporis, sed etiam exteriores homines ;
quia « quæ per amicos fiunt, aliqualiter per nos fiunt >·, ut Philo­
sophus dicit in III Eth. (γ 5. 1112b, 27-8; 1. 8, n. 477). Sed3
exteriores amici non sunt in potestate nostra, sicut sunt mem­
bra corporis et vires animæ. Et ideo applicatio prædicta4, ad
consecutionem desiderati eorum quæ extra nos sunt quandoque3
dicitur imperium vel præceptum, quando scilicet illi sunt in
potestate nostra. Quandoque autem dicitur petitio, quando non
sunt in potestate nostra quasi nobis subjecti ; vel etiam depreca­
tio, si supra nos sunt. Unde sicut imperium est actus rationis,
ita et6 petitio et deprecatio. Et hoc patet per Philosophum in
I Eth. (a 13. 1102b, 15 ; 1. 20, n. 237), qui dicit quod « ratio ad
optima deprecatur7. »
521. — Unde8 per consequens oratio esi actus rationis, applicantis desiderium voluntatis ad eum qui non est sub potestate
nostra sed supra nos,scilicet Deum. Unde definitio Damasceni :
« Oratio est petitio decentium a Deo », verissime essentiam ora­
tionis declarat.
522. — AD PRIMUM ergo dicendum quod dirigere affectum
mentis in Deum contingit dupliciter.
Uno modo sicut in objectum. Et hoc modo affectus in Deum
directus, est amor Dei. Et sic non loquitur hic Augustinus.
523. — Alio modo affectus in Deum dirigitur, ut in illum
quo affectus mentis desiderantis explendus est. Et hanc direc­
tionem affectus in Deum facit ratio prædicto modo, applicando
ad ipsum illud quod desiderat affectus. EI ipsa directio affectus
in Deum oratio est. Unde definitio illa materialis est, secundum
quod per rem directam significatur ipsa directio : sicut etiam
quandoque per fidem significatur res credita. Et similis modus
loquendi est cum dicitur quod « ratio est desiderium » boni, in
Glossa I Thess., v, quia ipsum desiderium est res orata expleri.
524. — Ad secundum dicendum quod sicut in petitione exte­
riori dicitur aliquid esse petitio dupliciter : scilicet secundum oeritalem, ut cum dicimus : « Da mihi hoc », et secundum inlerpre1. Ed. om. « et ». — 2. Ed. « quod ». —· 3. Ed. ad. « etiam ».
4. Ed. ad*
sed om. infra præter F. « eorum qui extra nos sunt ». — 5. Ed. om. « quandoque ». —
6. Ed. om. « et ». — 7. η « dedicatur », ζ quod ad optima adducatur » ; ed. « app icatur ».
— 8. Ed. ad. « et >.

talionem quamdam, ut cum aliquis manum porrigit vel neces­
sitatem exponit; ita etiam interior oratio quæ fit ad Deum est
quidem secundum rei veritatem actus rationis, ut dictum est1
(521), quodammodo Deum pulsantis. Sed recogitatio necessitatum
propriarum et erectio spei ad Deum vel indicatio sui desiderii,
vel etiam humiliatio spiritus ad Deum sunt quædam orationes
per quamdam interpretationem. Et sic etiam « devotio oratio
dicitur » ab Hugone de S. Victore (507).
525. — Ad tertium dicendum quod ille qui petit aut imperat
aut deprecatur, advocat aliquid ad consecutionem finis vel
prosecutionem intenti. Hoc autem non est voluntatis, quia ipsa
simpliciter et absolute fertur in suum objectum, quod est finis ;
sed est rationis, cujus est ordinare unum ad aliud. Et ideo pro­
prie accipiendo, imperium non est voluntatis.
526. — Sed dupliciter dicitur voluntas imperare.
Uno modo per quamdam interpretationem, sive æquivalentiam ;
quia enim imperans per imperium suum movet, ideo actus animæ
ad quem motus statim sequitur, imperium dicitur. Et quia
ad actum appetitivæ, si sit completus statim sequitur motus in
corporalibus organis, ideo appetitivæ virtutes dicuntur imperantes
motum.
527. — -Alio modo inquantum principium imperii in voluntate
est. Advocare enim aliquem ad finem suum : quod ad imperium
pertinet, præsupponit appetitum finis et est quædam prosecutio
illius. Et propter hoc potential, vel artes operativæ seu habitus
qui sunt circa finem, dicuntur imperare istis quæ sunt2 ad finem.
Et secundum hoc voluntas quæ habet finem pro objecto, dicitur
imperare, inquantum imperium, quod est actus rationis, in volun­
tate incipit, ad quam pertinet desiderium finis.
528. — Ad quartum dicendum quod verbum exterius pro­
latum est signum alicujus dupliciter.
Uno modo immediate, illius scilicet ad quod significandum
principaliter institutum est : sicut hoc nomen ignis significat
elementum quoddam.
Alio modo mediate, scilicet quando ipsa res quæ primo signi­
ficatur, accipitur ut signum alterius rei : sicut ignis significat
caritatem propter aptitudinem quam habet illa res ad signifi­
candam caritatem ex similitudine quadam.
529. — Oratio igitur exterior vocalis significat immediate
actum rationis deprecantis, si etiam oratio exterior per modum
rationis proponatur ut cum dicitur (Sap., ix, 4) : « Da mihi
sedium tuarum assistricem sapientiam. »
530. — Sed mediata significatione ipsum desiderium exprimit,
1. α ad. « et ». ·— 2. N. ad. « circa ea quæ sunt ».

sicut principium a quo procedit, ut ex dictis patet (521). Et secun­
dum hoc intelligenda est praemissa descriptio orationis, quod
« oratio est quando vota nostra Deo pandimus ».

531. — AD SECUNDAM QUÆSTIONEM dicendum quod
oratio actus quidam est. Dicimus autem actum aliquem esse
virtutis actum, si in sui ratione1 aliquid claudat quod ad ordinem virtutis pertineat, etiam si non omnia quæ ad virtutem
requiruntur, in suai2 ratione contineat. Et ideo oportet quod
illius virtutis actus ponatur ad quam pertinet illa conditio quæ
sibi ordinem virtutis tribuit.
532. — Oratio autem3 ex genere actus non importat aliquam
rationem virtutis : — quod genus est petitio — ; sed absolute
actum potentiæ demonstrat, nulla circumstantia4 in bonum
vel malum, vestitum. Adduntur autem a Damasceno (ubi
supra) duæ differentiæ quæ ordinem virtutis demonstrant : scilicet « decentium » et « a Deo » : quod est petere5 quod oportet
et a quo oportet.
533. — Sed prima conditio non complet rationem orationis,
quia si ab homine decentia petamus, talis petitio oratio non dici­
tur ; nec etiam est de essentia orationis, quia si etiam quis
indecentia petat a Deo, orat quidem, sed carnaliter orat. Unde
illa conditio magis pertinet ad bene esse orationis quam ad
rationem suæ speciei.
534. — Relinquitur ergo quod ex hoc oratio speciem trahit
et ad rationem virtutis trahitur, quod est a Deo petitio. Cum
autem petitio sive deprecatio quæ ad superiorem fit, reverentiam
habeat adjunctam ex qua impetrare nititur quod intendit ;
constat quod oratio ex hoc efficaciam habet ad impetrandum
illud pro quo oratur, quod Deo reverentiam exhibet. Unde cum
reverentiam Deo exhibere sit actus latriæ, ut in III lib. d. 96
(23) dictum est, oratio actus latriæ erit elicitive.
535. — Nec obstat quod latria in voluntate est, non in ratione,
cujus actus est oratio ; quia justitia, cujus pars est latria, mate­
rialiter utitur actibus omnium virium, ut ex eis reddat cuilibet
quod suum est. Unde cohibet actum concupiscibilis, ne quis7
mcechetur ; et actum irascibilis, ne quis occidat ; et similiter
utitur actu rationis, ut ex eo Deo reverentiam exhibeat .
536. — Et quia latria est virtus, et non donum, ut dictum
est in III lib., d. 348 (q. 1, a. 1) ; ideo oratio erit actus virtutis,
et non doni.
537. — AD PRIMUM ergo dicendum quod contemplatio
1. Ed. « rationem ». — 2, Ed. « sui ». — 3. ηζ ad. «est». -— 4. Ed. ad. «vel»
— 5. N. om. « quod est petere ». — 6. Ed .om. « d. 9 ». — 7. Ed. « aliquis ». — 8. Cfr. m
s. d. 9 (24).

aliquando sumitur1 stride pro actu intellectus divina meditantis.
Et sic contemplatio est sapientiæ actus.
Alio modo communiter pro omni actu quo quis a negotiis
exterioribus sequestratus soli Deo vacat : quod quidem con­
tingit dupliciter : vel inquantum homo Deum loquenlem in Scripturis audit, quod fit per lectionem ; vel inquantum Deo loquitur,
quod fit per orationem.
538. — Meditatio autem ad utrumque se habet quasi medium
inter ea ; quia ex hoc quod nobis loquitur in Scripturis, ei per
meditationem intellectu et affectu præsentamur : et sic præsentati ei, vel præsentem eum habentes, ei loqui possumus per
orationem. Et ideo posuit Hugo2 1res contemplationis partes :
primam lectionem, secundam meditationem, tertiam orationem.
Nec tamen oportet quod sit oratio sapientiæ actus ab ea elicitus,
quamvis sapientia per meditationem viam orationi paret3.
539. — Ad secundum dicendum quod ascensus intellectus in
Deum est duplex.
Dnus quo ascendit in ipsum cognoscendum. Et talis ascensus
pertinet ad donum intellectus. Sed de hoc non loquitur Damas­
cenus.
540. — Alius est ascensus in Deum ut in quo auxilium quærit, sicut4 in ps. (cxxu, 1), dicitur : « Ad te levavi oculos meos qui
habitas in cælis. » Et talis ascensus est oratio. L'nde non sequi­
tur quod sit actus doni intellectus ; sed potest ipsum præsupponere, sicut secundus ascensus præsupponit primum.
541. — Ad tertium dicendum quod gemitus sive fletus nec5
est oratio per essentiam, sed est quasi fundamentum orationis.
Superflua enim videtur petitio, ubi necessitas deest. Et ideo
recognitio suæ miseriæ qua indigentem se aliquis videt et sibi
subvenire non posse6, quæ gemitum in affectu facit, quasi oratio
reputatur a Deo. Et propter hoc Augustinus dicit (Ep. 130 de
orando Deum, c. 10 ; E. 33, 5011 quod7 « orationis negotium plus
gemitibus quam verbis agitur, plus fletu quam affatu. »

542. — AD EA QUÆ IN CONTRARIUM OBJICIUNTUR,
dicendum est8 quod fides, spes et caritas prresupponuntur ad
latriam, ut in III lib. d. 99 (33) dictum est ; et sic etiam10 actus
orationis eis attribuitur.
Tamen etiam ad orationem secundum propriæ sepeiei ratio­
nem habent aliquam convenientiam, et præexiguntur ad eam.
Petitio enim frustra ad aliquem dirigitur, nisi credatur quod
1. Ed. « capitur ». — 2. a « Hic ». — 3. Ed. « præparet ». — 4. Ed. « ut ».—
5. Ed. « non ». — 6. Ed. « potest ». — 7. Ed. « quia ». — 8. Ed. om. « est ».—
9. Ed. om. « d. 9 ». — 10. Ed. om. « etiam ».

petitum præstare possit, et speretur quod velit. Et est præsumptuosa petitio, nisi ei fiat qui aliquo modo petenti unitus sit.
Unionem autem caritas facit.
543. — AD TERTIAM QUÆSTIONEM dicendum quod oratio
cadit sub præcepto et determinate et indeterminate.
Determinate quidem ad aliquas orationes ex præcepto tenentur
illi qui ex ollicio sunt medii inter Deum et populum constituti,
sicut1 sunt2 ministri Ecclesiæ. Unde ex ofiicio eis incumbit
preces ad Deum in persona totius Ecclesiæ fundere. Et ideo ex
statuto Ecclesiæ tenentur ad horas canonicas dicendas.
544. — Sed indeterminate ad orationem quilibet tenetur ex
hoc ipso quod tenetur ad bona spiritualia, sibi procuranda, quæ
non nisi divinitus dantur. Unde alio modo procurari non pos­
sunt, nisi ut ab ipso petantur. Et etiam ex hoc ipso quod caritatis
præcepto tenetur proximum sicut seipsum diligere, tenetur ei in
necessitate beneficus esse, non solum per corporales eleemosynas,
sed etiam per spirituales : quarum una est oratio, ut prius dictum
est (218).
545. — Sed omnibus etiam qui Ecclesiæ ministerio non fun­
guntur, videtur ab Ecclesia determinatum tempus orandi sta­
tutum esse, cum ex canonum statuto teneantur diebus festis
divinis officiis intéressé, ut ministris pro populo orantibus suam
intentionem conforment.
546. — AD PRIMUM ergo dicendum quod ex hoc ipso quod
aliquid est voluntatis, excluditur necessitas absoluta vel etiam
coactionis, non autem necessitas ex suppositione finis ; quia
amor qui maxime voluntarius est, necessarius est si quis velit
ad salutis finem pervenire.
Et hoc modo etiam oratio necessaria est, et sub præcepto
cadens respectu eorum quorum voluntas sub necessitate praedi­
cta cadit.
547. — Ad secundum dicendum quod per orationem præcipimur vota nostra Deo pandere, non ut eum doceamus quid
desideremus, sed ut affectum et intellectum nostrum dirigamus
in illum.
548. — Ad tertium dicendum quod Deus orationem acceptat
et de eo quod dare vult, et interdum de eo quod dare non vult.
[De eo quod dare vult3] ut idonei simus ab ipso accipere :
quod non esset, si ab eo non speraremus quod desideramus.
549. — Nec esse durum homini debet se Deo per orationem
subjicere, sicut homini per preces ; quia in hoc totum bonum
1. ζ « sicuti », η om. — 2. Ed. om ·« sunt ». — 3. Cod. om. « de eo quod dare
vult ».

nostrum consistit quod Deo subditi simus, non [autem in hoc
quod homini subdamur.
550. — De eo autem quod dare non vult ; quia ipse vult1
pie velle quod ipse juste non vult, sicut in fine primi libri dictum
est (d.48, a. 4).
ARTICULUS II
[I]
[III Seni., d. 9, 103 ; II-II, q. 83, a. 12.]

551. — AD SECUNDUM SIC PROCEDITUR. Videtur ouod
ORATIO NON DEBEAT ESSE VOCALIS, SED MENTALIS TANTUM.

1. Oratio enim debet esse occulta, et ad Deum tantum ; quia
est petitio decentium a Deo (509). Unde dicitur Ματ., vi, 6 : « Tu
autem, cum oraveris, intra in cubiculum », etc2. Sed oratio vocalis
non est occulta, nec ad Deum tantum esse videtur ; quia Deus
ad cor respicit, non ad voces. Ergo oratio sine voce esse debet.
2. Præterea. Oratio est pars contemplationis. Sed contem­
platio non existit in aliquo exteriori actu, sed tantum in inte­
riori. Ergo oratio non debet voce exteriori fieri.
3. Præterea. Per orationem debet intellectus in Deum ascen­
dere, secundum Damascenum (in lib. III De fide orth. c. 24 ;
G. 94, 1090) et affectus in ipsum2 dirigi, secundum Augustinum
(507, 1). Sed occupatio animæ circa corporales actus retrahit
ascensum intellectus et affectus ad divina ; quia anima non
potest intense circa diversa occupari. Ergo oratio debet esse
sine voce tantum in corde.
552. — SED CONTRA est quod dicitur in ps. (cxli, 2) :
« Voce mea ad Dominum clamavi. »
553. — Præterea. Oratio est actus latriæ, ut dictum est (534).
Sed actus latriæ non solum in interioribus actibus, sed etiam in
exterioribus consistit. Ergo oratio non solum debet esse in corde,
sed etiam in voce.
[II]
[II-II, q. 83, a. 14; III Cg. c. 96 ; Rom. c. 1, ]. 5 ; Coloss. c. 1, 1, 2,
I Thessa, c. 5, I. 2.]

554. — ULTERIUS. Videtur

quod oratio non

debeat4

ESSE DIUTURNA.

1. Mat., vi, 7 : « Orantes aulem nolite multum loqui. » Sed qui
diu vocaliter orat, multum loquitur. Ergo oratio vocalis ad minus
non debet esse diuturna.
1. Ed. ad, «nos».— 2. Ed. om. « etc. ».— 3. Ed. «Deum».— 4. Ed. «debet».

2. Præterea. Divinum praeceptum non est praetergrediendum.
Sed Dominus praecepit orantes sic orare : « Pater noster n, etc.
Ergo videtur quod non oportet alias orationes addere.
3. Præterea. Oratio ad Deum fusa debet esse cum fiducia
Jac., i, 6 : « Postulet autem in fide nihil hæsitans. » Sed proli­
xitas petitionis est signum diffidentiae in petitionibus quæ ad
homines diriguntur. Unde verba multiplicantur ad hoc quod
animus ejus ad quem petitio dirigitur flectatur. Ergo oratio
ad Deum non debet esse diuturna.
555. — SED CONTRA est I Tim., v, 5 : « Quæ vere dissoluta
est vidua1... vacet orationibus die ac nocte. » Ergo oratio debet'
esse diuturna.
556. — Præterea. « Omnis Christi actio nostra est instructio »
(d. 13, 55). Sed Christus legitur diutius orasse, ut patet Luca»
xxii, 43. Ergo oratio nostra debet esse diuturna.
[III]
[Cfr. 553]

557. — ULTERIUS. \’idetur quod nunquam debeat ali­
quis AB ORATIONE2 CESSARE.
1. Lucæ, xviii, 1 : « Dicebat autem ad eoss similitudinem, quo­
niam oportet semper orare, el nunquam deficere. »
2. Et*præterea. I Thess., ult., 17 : « Sine intermissione orate. »
3. Præterea. Oratio est quædam annuntiatio desiderii ad
eum per quem explendum exspectatur. Sed homo semper debet
desiderare ea quæ oranda sunt, scilicet bona spiritualia. Ergo
oratio debet esse semper.
558. — SED CONTRA. Quando homo orat, non potest ope­
ribus misericordiæ vacare. Sed quandoque tenetur eis vacare.
Ergo orare non semper homo debet5.
559. — Præterea. Oratio, secundum Hugonem (507), est
pars contemplationis. Sed homo non semper debet vacare
contemplationi, sed quandoque ad actionem se extendere. Ergo
non debet semper orare.

[IV]
[II-II, q. 83, a. 13 ; Z Cor., c. 14, 1. 3.]

560. — ULTERIUS. Videtur

QUOD ACTUALIS ATTENTIO SIT

DE NECESSITATE ORATIONIS.

1. Quia, sicut dicit Gregorius (Hugo in reg. S. Aug. c. 3 ;
1. Ed. « vere vidua est ct desolata... ». — 2. η om. «àb oratione».— 3. Ed. «illos »
— 4. F. om. « Et ». — 5. Ed. < homo non semper debet orare ».

L. 176, 891) : « Illam orationem Deus non audit, cui ille qui oral
non intendit. » Sed ad hoc fit oratio ut a Deo exaudiatur. Ergo
supervacua est oratio, si sit sine attentione.
2. Præterea. Hugo de Sancto Victore dicit (507) : «Si cum
orationem fundimus, aliud quodlibet in corde versamus, etiam si
illud bonum sit, a culpa liberi non sumus. » Sed oratio quæ habet
culpam adjunctam non habet suam efficaciam. Ergo requiritur
ad orationem actualis attentio.
3. Præterea. « Oratio est ascensus intellectus in1 Deum », secun­
dum Damascenum (508). Sed quando deest attentio, intellectus
non ascendit in Deum. Ergo non est oratio.
4. Præterea. Omne opus virtutis debet ex electione procedere.
Sed oratio est opus virtutis. Ergo debet esse cum attentione,
sine qua non est electio.
561. — SED CONTRA est quod nullus tenetur ad impossibile.
Sed impossibile est mentem diu attentam teneri ad aliquid quin
ad alia subito rapiatur. Ergo non est de necessitate orationis
quod semper comitetur ipsam attentio.
562. — Præterea. In aliis operibus meritoriis non requiritur
quod semper adsit actualis attentio : sicut non oportet quod ille
qui peregrinatur, semper de peregrinatione sua cogitet. Ergo
videtur quod nec in oratione sit necessarium.
[V]
[II-II, q. 83, a. 13.]

563. — ULTERIUS. Videtur ouod attentio orationi
NOCEAT.

1. Quia, ut dicit Hugo de Sancto Victore (lib. De modo
orandi, c. 2 ; L. 176, 980), « pura esi oratio, quando ex abundantia
devotionis mens ita accenditur ut cum se postulatura ad Deum con­
verterit, etiam suæ petitionis obliviscatur. » Sed qui obliviscitur
suæ petitionis, non videtur attendere orationi. Ergo cum ora­
tio maxime debeat esse pura, videtur quod impediatur oratio
per attentionem.
2. Præterea. Sicut intentio orationem dirigit, ita etiam alios
exteriores actus. Sed in aliis exterioribus actibus plurimum
noceret, si actualis intentio semper adesset ; quia optimus citharædus pessimus redderetur, ut Avicenna dicit. Ergo nocet atten­
tio, si continue adsit orationi.
3. Præterea. Non potest mens humana ad plura simul intenta
esse. Sed aliquando oportet orantem esse attentum ad finem
quem intendit, vel ad cogitandum de Deo cui orationem fundit :
1. Ed. « ad ».

quod omittere orationi nocet. Ergo nocivum est oranti, si sem­
per ad orationem quam facit attentionem habeat.
564. — SED CONTRA. Augustinus dicit (in Regula, n. 3 ;
L. 32, 1379) : « Psalmis et hymnis cum oratis Deum, hoc versetur
in corde quod profertur in ore. »
565. — Præterea. Joan., iv, 24 : « Spiritus est Deus ; et eos qui
adorant eum, oportet in spiritu et veritate adorare. » Ergo attentio
quæ facit spiritu orare, orationi non nocet.

566. — RESPONSIO. Dicendum AD PRIMAM QUÆSTIO­
NEM quod est duplex oratio : scilicet privata quam quisque pro
se facit ; et publica quæ facienda incumbit ministris Ecclesiæ,
ut dictum est (543). Et quia hæc publica oratio non fit ab orante
solum pro se, sed pro aliis ; ideo non debet solum esse mentalis,
sed etiam vocalis, ut per orationem voce expressam etiam alii
ad devotionem excitentur, et ad continuandum intentionem suam
orantibus. Et propter hoc etiam cantus ab Ecclesia instituti
sunt. Unde Augustinus dicit de seipso (lib. IX Confess., c. 7 ;
L. 32, 769) quod flebat uberrime in hymnis et canticis suave
cantantis Ecclesiæ, et quod voces illse influebant auribus ejus,
et eliquabatur veritas in cor ejus.
567. ·— Oratio autem privata est quam quis pro seipso facit.
Et hæc quidem potest et voce et sine voce fieri, secundum quod
magis orantis animo suppetit.
568. — Sed tamen vox orationi adjungitur propter quatuor.
Primo ut homo excitet seipsum verbis ad devote orandum.
Secundo ut intentionem custodiat ne evageiur ; magis enim
tenetur ad unum, si verba etiam orantis affectui conjungantur1.
Tertio ex vehementia devotionis in orante vox sequitur : quia
motus superiorum virium, si sit fortis, etiam ad inferiores redun­
dat. Unde et cum mens orantis per devotionem accenditur, in
fletus et suspiria et jubilos et voces inconsiderate prorumpit.
Quarto propter debitum justitiæ ; quia Deo cui reverentia
exhibetur, non solum mente, sed etiam corpore serviendum est.
569. — AD PRIMUM ergo dicendum quod sicut dicit Gre­
gorius (Hom. 11 in Evang., η. 1 ; L. 76, 1115), « bonum opus sic
debet agi in publico, ad ædificationem scilicet2, ut semper inten­
tio maneat in occulto ». Unde ille qui publice orat, si exterius non
gloriam hominum, sed solius Dei quærit, in occulto manet inten­
tio, et soli Deo orat per intentionem ; etsi etiam proximo inno­
tescat oratio ad ædificationem.
570. — Ad secundum dicendum quod actus immediate ad
Deum directi, etiamsi exteriores sint, ad vitam contemplativam
1. Ed.

‘conjunguntur ». — 2. α « ita ».
COMMENT. IN LIB. SENTENT.

pertinent, et sunt contemplationis partes, secundum quod large
accipitur ; quamvis non sint, secundum quod stricte sumitur
pro ipsa meditatione sapientiae, ut dictum est (.537). Unde etiam
lectio quæ immediate ad meditationem divinorum ordinatur, pars
contemplationis ponitur quæ fit voce quandoque.
571. — Ad tertium dicendum quod quando duæ vires ordi­
natae sunt ad idem, una non impedit aliam in suo actu, sed magis
juvat, sicut sensus imaginationem, quando ad idem ordinantur.
Sed1 intentio expressa per vocem non impedit ascensum intel­
lectus ad Deum, nisi nimia cura in verbis proferendis fiat, sicut
illi qui verba composita in oratione proferre nituntur.
572. — AD SECUNDAM QUÆSTIONEM dicendum quod
in oratione praecipue attenditur orantis devotio. Et ideo tantum .
debet oratio protendi, quantum devotio orantis conservari potest.
Et ideo si diu possit devotio conservari, debet oratio esse diu­
turna et prolixa. Si autem prolixitas fastidium vel tædium
pariat, oratio non est diutius protrahenda.
573. — Unde Augustinus in lib. De orando Deum (c. 10, n. 20 ;
L. 33, 501) : « Dicuntur fratres in Ægypto crebras quidem habere
orationes, sed eas tamen brevissimas el raptim quodammodo jacu­
latas, ne illa vigilanter erecta, quæ oranti plurimum necessaria
est, per productiores2 moras evanescat atque hebetetur intentio ;
ac per hoc ipsi satis ostendunt hanc intentionem sicut non esse
obtundendam si durare non potest, ita si perduraverit, non esse
rumpendam. »
574. — AD PRIMUM ergo dicendum quod secundum Augu­
stinum ibidem, « absit ab oratione mulla locutio, sed non desit
multa precatio, si fervens perseveret intentio. Nams multum loqui
est in orando rem necessariam superfluis verbis agere. Multum
autem precari est ad eum quem precamur, diuturna et pia cordis
exercitatione pulsare. »
575. — Ad secundum dicendum quod sicut Augustinus in
eodem libro (c. 12, n. 22 ; L. 33, 503) dicit : « liberum est aliis atque
aliis verbis », scilicet ab his quæ in oratione dominica petuntur,
« eadem tamen » secundum rem « in eodetrd dicere ; sed non debet
esse liberum alia secundum rem dicere. »
Et ideo præcepto dominico non obligamur ad verba illa, sed
solum ad res illas petendas a Deo ; quia, ut in eodem libro (et
cap. 12, n. 22, coi. 502) dicit. « quælibel alia verba dicamus quæ
affectus orantis vel præcedendo format ut clareat, vel consequendo
1. F. « Sic ». —- 2. Ed. « diuturniores ». — 3. α om. « pam » ; ζ « non ». —
4. Ed. et Migne « crando ».

accendii1 ul crescal, nihil aliud dicimus quam quod in oratione
dominica positum est, si recte ei congruenter oramus. »
576. — Ad tertium dicendum quod petitio fit homini ad hoc
quod desiderium petentis ei innotescat ad flectendum ipsum
verbis. Sed orationem ad Deum fundimus, ut desiderium nos­
trum exerceamus. El ideo utile est diu orare, si diuturna exerci­
tatione desiderium crescat.

577. — AD TERTIAM QUÆSTIONEM dicendum quod aliquis
actus dicitur durare dupliciter : aut secundum essentiam ; aut
secundum virtutem, sive effectum suum : sicut motio ejus qui
lapidem projicit, durat per essentiam actus dum manum lapidi
movendo apponit ; sed virtus motionis manet dum lapis ex vi
impulsionis primæ movetur.
578. — Similiter etiam dico quod orationis duratio potest
dupliciter considerari. Vel secundum essentiam actus. Et sic non
debet aliquis continue orare vel semper, quia opertet etiam inter­
dum circa alia occupari.
Vel secundum virtutem. Et sic ejus virtus præcipue quantum
ad sui initium manet in omnibus operibus aliis quæ facimus
ordinate, quia omnia ad vitam æternam habendam ordinare
debemus. Et ideo desiderium vitæ æternæ quod est orationis
principium, manet in omnibus operibus bonis secundum vir­
tutem. Et propter hoc dicitur in Glossa I Thess. (uti. 17) (L. 114,
620) : « Non cessat orare qui non cessat bene agere. »
579. — Et sicut virtus motionis primæ continue debilitatur,
ut quandoque lapis impulsus quiescat, vel contrario modo’
moveatur, nisi iterum impellatur ; ita, ut dicit Augustinus
(ibid. c. 9 ; L. 33, 501), « a curis vitæ desiderium quodammodo
tepescit. Et ideo certis horis ad negotium orandi mentem revoca­
mus, ne desiderium quod tepescere inceperat, omnino frigescat. »
580. — AD PRIMUM ergo dicendum quod Dominus per
hoc quod dixit quod oportet semper orare, non intendit quod ora­
tionis actus nunquam interrumpatur, sed quod non interrum­
patur quasi nunquam resumpturus3 : quod quidem4 faciunt qui
si statim non exaudiuntur, ab oratione cessant ; quia orationis
diuturnitate impetratur quod petitur, sicut per exemplum Domi­
nus probat.
581. — Ad secundum dicendum quod sicut Augustinus
dicit (ubi supra) » sine intermissione orare, nihil aliud est quam
beatam vitam sine intermissione desiderare. »
582. — Vel dicendum quod sine intermissione orare ibi
accipit Apostolus, ut ab oratione statutis horis non desistamus ;
1. Migne « attendit ». — 2. a « motu ». — 3. N. F. « resumendus ». — 4. α « quidam ».

vel ut per beneficia pauperibus exhibita eorum orationes nostras
faciamus, etiam quando nos ab oratione desistimus, ut in Vilis
Patrum quidam sanctus exponit (lib. III, n. 212 ; et lib. V, libell.
12, n. 9 ; L. 73, 807, 942).
Ad tertium patet solutio ex dictis.
583. — AD QUARTAM QUÆSTIONEM dicendum quod
attentio actualis requiritur ad orationem aliquo modo, vel ad
evitandam1 transgressionem quæ est in illa oratione quæ est in
præcepto, vel ad meritum in illa quæ non est in præcepto ; sed
non omnibus modis. Sicut enim dictum est (577), aliquis actus
manet per essentiam et virtutem quandoque ; sed quandoque
transit actu et manet virtute, sicut in exemplo de projectione
lapidis patuit. Et sic manere actum in virtute est quidam medius
modus inter ipsum esse in habitu et in actu ; quia quod in habitu
est, neque virtute neque per essentiam actus est.
584. — Secundum hoc ergo dico quod attentio in oratione
manere debet semper secundum virtutem, sed non requiritur
quod semper maneat per essentiam actus. Manet autem secun­
dum virtutem, quando aliquis ad orationem accedit cum inten­
tione aliquid impetrandi, vel Deo debitum obsequium reddendi,
etiam si in prosecutione orationis mens ad alia rapiatur ; nisi
tanta fiat evagatio, quod omnino depereat vis primæ intentionis.
Et ideo oportet quod frequenter homo cor revocet ad seipsum.
585. — AD PRIMUM ergo dicendum quod verbum Gregorii intelligendum est, quando attentio nullo modo orationi
conjungitur.
Ad secundum dicendum quod verbum Hugonis intelligen­
dum est quando aliquis ex proposito mentem ad alia distrahit in
orando ; tunc enim sine culpa non est, præcipue si in aliis sponte
se occupat quæ mentem distrahunt, sicut sunt exteriora opera.
Et si ad contrarium mens evagetur, etiam culpa mortalis erit.
Si autem sine hoc quod percipiamus, mens ad alia evagetur,
vel culpa caret, vel parvissima culpa est, nisi præcedens cogita-·
tio ex qua contingit evagatio talis, in culpa esse dicatur.
586. — Ad tertium dicendum quod ascendit intellectus in
Deum, quando orationem ad Deum ordinavit, et virtus illius
ascensus in tota oratione manet.
587. — Ad quartum dicendum quod in operibus virtutis
non oportet quod semper actualis electio adsit, sicut non oportet
quod ille qui eleemosynam dat, semper de eleemosyna cogitet ;
sed sufficit semel cogitasse, dum eleemosynam dare disposuit ;
nisi contraria cogitatione præcedens intentio interrumpatur.
1. Ed. « vitandum ». —

588. — AD QUINTAM QUÆSTIONEM dicendum quod at­
tentio in oratione potest esse triplex1 : primo enim est attentio
ad verba quibus petimus ; deinde ad petitionem ipsam ; et ad
ea quæ petitionem ipsam circumstant, sicut est necessitas pro
qua petitur, Deus qui rogatur et alia hujusmodi. Et quæcumque harum attentionum adsit, non est reputanda inattenta
oratio. Unde etiam illi qui non intelligunt petitionis verba, ad '
orationem attenti esse possunt. Sed tamen ultima attentio est
laudabilior quam secunda, et secunda quam prima.
589. — Et quia anima non potest vehementer attenta esse
ad diversa, ideo prima attentio potest nocere, ut minor sit
orationis fructus, si secundam evacuat ; vel secunda, si tertiam
omnino tollat ; sed non e contrario.
590. — Tamen attentio, communiter accipiendo, non nocet,
sed multum prodest, ut ex verbis Augustini inductis apparet.
591. — AD PRIMUM ergo dicendum quod quando mens per
dilectionem in Deum ita rapitur, ut petitionis suæ immemor
sit, tunc2 attentio orationi adest, ut dictum est (589) ; quamvis
non secunda vel prima, sed tertia.
592. — Ad secundum dicendum quod ratio illa procedit
de prima attentione : quæ, si sit nimia, ineptam interruptionem
faciet, scilicet si in singulis verbis homo cogitare velit qualiter
formanda sint’ ; quandoque etiam faciet errorem, quia sic cogi­
tanti minus verba occurrent.
Talis autem attentio sufficit ut sit tanta quanta sufficit ad
integram verborum pronuntiationem.
593. — Ad tertium dicendum quod ea quæ habent ordina­
tionem ad invicem, possunt simul intelligi inquantum hujusmodi ;
quia inquantum ad invicem* ordinata accipiuntur, sic intellectus
eorum ordinem comprehendendo, ea unum facit. Et ideo simul
potest intellectus ferri et ad orationem et ad orationis finem.
Tamen in quocumque4 feratur, orationi debita attentio non
• deest.

ARTICULUS III
[I]
[II-II, q. 83, a. 17 ; Philip., c. 4, 1. 1 ; Z Tim. ; c. 2, 1. l.J

594. — AD TERTIUM SIC PROCEDITUR. Videtur
INCONVENIENTER

SPECIES

ORATIONIS

quod

DISTINGUANTUR.

1. I Tim., ii, 1 : « Obsecro, inquit5, primor> omnium obsecrationes
1. Ed. « duplex ». — 2. F. om. « tunc ». — 3. Ed. « sunt ». — 4. Ed. « quod•umque ». — 5. Ed. « igitur ». — 6. F. < primum ».

fieri, orationes, postulationes, gratiarum actiones. » Obsecrationes
enim sunt adjurationes pro rebus difficilibus, ut dicit Glossa
ibidem. Adjuratio autem quasi quamdam coactionem importat.
Et sic reverentiam minuit quæ orationi debetur. Ergo obse­
cratio non est orationis species.
2. Praeterea. Non potest esse idem totum et pars. Sed oratio
est cui hæ partes assignantur. Ergo non debet oratio etiam inter
has partes assignari.
3. Præterea. Postulatio est idem quod petitio. Petitio autem
est orationis genus, ut dictum est (520). Ergo postulatio non
debet poni orationis pars.
4. Præterea. « Oratio omnis est petitio decentium a Deo »,
secundum Damascenum (lib. III De fide orth., c. 24 ; G. 94, 1090).
Sed gratiarum actio non est petitio, quia est de jam acceptis.
Ergo non est orationis species.
[II]
[Cfr. 593]

595. — ULTERIUS. Videtur quod etiam distinctio par­
tium orationis quam ponit Ambrosius (in lib. VI De sacram.,
c. 5 ; L. 16, 479), sit incompetens.

1. Dicit enim orationem dividi « in Dei laudem, supplicatio­
nem el postulationem et gratiarum actionem. » Non enim laudatur
aliquid nisi quod ad alterum ordinatur, ut patet in I Elh. (all.
1101b, 21-23; 1. 18, n. 219). Sed Deus non est ad aliquid ordi­
nandus, sed ad ipsum omnia alia. Ergo non est laudandus, sed
magis honorandus. Et ita laus Dei non est pars orationis.
2. Præterea. Laus, proprie, enuntiando aliquid de aliquo
fit. Oratio autem non per modum indicativum quo enuntiatio
completur, habet fieri, sed magis per modum imperativum.
Ergo laus non est orationis pars.
3. Præterea. Supplicatio omnis est postulatio quædam.
Ergo non debet unum contra alterum dividi.
[III]
[Cfr. 593]

596. — ULTERIUS. Videtur quod etiam partes quas
Hugo de Sancto Victore assignat (lib. De modo orandi Deum,
c. 2 ; L. 176, 970), sint inconvenienter positæ.
1. Dicit enim quod orationis partes sunt tres, scilicet « sup­
plicatio, postulatio, insinuatio ». « Insinuatio enim, ut dicit Tul­
lius in I Rhetoric., (n. 11) est quidam modus exordii. » Sed ad

Deum accedentes non indigemus exordio ; quia non est verbis
flectendus. Ergo insinuatio1 non est orationis pars.
2. Præterea. Exordium præcedit omnes alias partes orationis
rhetoricæ. Si ergo orationi ad Deum partes assignantur per
similitudinem ad illam, videtur quod insinuatio sit prima pars
orationis et non ultima.
3. Præterea. Supplicatio addere videtur supra postulationem
modum quemdam humilitatis in postulando. Sed quod se habet
ex additione ad aliud, est posterius. Ergo post postulationem
supplicationem ponere debuit.
4. Præterea. Mat., vu, 7, Dominus videtur tres orationis
partes ponere, dicens : « Petile et accipietis, quærile et invenietis,
pulsate et aperietur vobis2. » Cum ergo hæ' partes in omnibus
prædictis divisionibus omittantur, videtur quod omnes sint
insufficientes.

597. — RESPONSIO. Dicendum AD PRIMAM QUÆSTIO­
NEM quod partes orationis dupliciter accipi possunt : scilicet
per modum partium integralium, et per modum partium sub­
jectivarum.
Paries autem integrates orationis distinguuntur per ea quæ
ad completam orationem requiruntur.
598. — Paries autem subjectivæ distinguuntur vel secundum
diversitatem eorum quæ petuntur, vel secundum diversum modum
petendi.
599. — Partes ergo orationis quas Apostolus assignat, utram­
que distinctionem habent adjunctam. Ouia enim ea quæ a Deo
petimus, non ex nostris meritis impetrare præsumimus, et viam
impetrationi3 claudit qui non de acceptis gratiam agit ; ideo ad
complementum orationis primo requiritur sacrorum comme­
moratio quorum virtute difficilia quæcumque impetrantur ; et
hoc fit per « obsecrationem » ; unde dicit Glossa quod de diffi­
cilibus est, sicut de conversione impii.
600. — Secundo ipsa petitio, quæ est vel de his quæ ad id quod
principaliter petimus, ordinantur ; et sic est « oratio » quæ dici­
tur respectu bonorum viæ ; vel de his quæ principaliter peti­
mus, sicut sunt bona patriæ ; et respectu horum sunt « postu­
lationes ».
601. — Sequitur autem gratiarum actio, in qua oratio consum­
matur, ut sequenti orationi aditus pateat.
602. — Et secundum hoc etiam ut Glossa ibidem dicit (L. 114,
627) et4 partes Missæ distinguuntur ; quia ea quæ ante conse1. Ed. om. « insinuatio ». — 2. ζ et ed. om.
tionis ». ■— 4. Ed. om. « et ».

« vobis ». — 3. F. < impetra·

orationem dicuntur, sunt quasi quædam « obsecrationes)) ; eo quod
fit commemoratio Christi et doctrinæ ipsius et sanctorum ejus.
603. — Ea autem quæ in consecratione dicuntur « orationes »,
quia sacramentum quod illis verbis conficitur, in via nos adju­
vat ; unde et viaticum dicitur.
604. — Quæ vero postea adduntur sunt postulationes, quia
bona æterna postulantur et mortuis et vivis.
605. — Quæ autem post communionem dicuntur, « gratiarum
actiones » sunt.
x
606. — AD PRIMUM ergo dicendum quod sicut in jura­
mento assumitur divina veritas quasi firmior in testimonium
veritatis a nobis dictæ ; ita in adjuratione semper assumitur
potentior virtus ad impetrandum quod nos ex nostra infirmitate
non possumus impetrare. Unde semper adjurans in se defectum
profitetur.
607. — Sed quandoque illud quod adjuramus, assumitur
ad inclinandum per violentiam : sicut cum sancti dæmones
adjurant, ut de obsessis corporibus exeant.
608. — Quandoque autem assumitur ad inclinandum per bene­
volentiam, et sic Deum adjuramus per Filium suum, vel per
sanctos suos, qui ei accepti supra nos fuerunt. Ei ideo reverentia
per obsecrationem non minuitur.
609. — Ad secundum dicendum quod consuetum est quod
nomen commune ad illam speciem trahatur quæ nihil addit
dignitatis, vel minus quam aliæ species, supra commune. Sicut
nomen Angeli, quod omnibus ordinibus commune est, infimo
ordini attribuitur. Et similiter nomen orationis ad illam speciem
trahitur secundum quamdam appropriationem, quæ minus habet
de dignitate, scilicet qua petitur viæ bonum.
610. — Ad tertium dicendum quod postulatio importat
quamdam protensionem desiderii in id quod petitur. Et quia
illud quod principaliter et per se desideratur, est finis ; ideo pos­
tulatio proprie addit supra petitionem communiter dictam deter­
minatum petitum, scilicet finem.
611. — Ad quartum dicendum quod gratiarum actio non
ponitur pars orationis quasi species ejus. Et ideo non oportet
quod definitio orationis ei conveniat.
612. — AD SECUNDAM QUÆSTIONEM dicendum quod
sicut oratio rhetorica habet exordium partem sui, ita et oratio
ad Deum fusa. Unde et introitus in Missa cantatur.
Sed hoc interest, quia in oratione rhetorica exordium ponitur
propter illos ad quos oratio fit, ut benevoli, dociles, vel attenti
reddantur. Sed in oratione de qua loquimur, exordium requiritur
quandoque ad excitandum orantis desiderium ad devote pe- ·
tendum.

613. — In exordio autem quod ad benevolentiam captandam
inducitur, quatuor modis secundum Tullium (lib. I Hhei.,
fere in prine.), proceditur. Quia vel captatur benevolentia ex
persona judicis, dum laudatur ; vel ex negotio, dum ejus dignitas
ostenditur ; vel ex persona petentis, sicut dum ostenditur1 meritum
ejus in eos quos alloquitur ; vel ex persona adversariorum,
dum contra eos audientium animos concitant2.
614. — In oratione autem quam ad Deum fundimus, pro nobis
tantum intercedimus, non ut alii offensam incurrant. Nego­
tium etiam pro quo oramus, ipse Deus est, ad quem sunt omnia
desideria nostra ordinanda.
615. — Unde dupliciter orantis affectus ad devotionem quasi
quodam exordio excitatur : scilicet ex parte Dei, dum ipsum
laudamus ; et ex parte nostra, dum nostram infirmitatem recogi­
tamus. Et quantum ad primum ponit Ambrosius laudem Dei
orationis partem ; quantum autem ad secundum supplicationem
quæ est humilis et devota precatio, in quo3 etiam potest includi
negotium pro quo oramus, inquantum ex necessitate quæ nos
ad orandum impellit, spiritus noster humiliatur.
616. — Postulatio autem ad progressum orationis pertinet ;
sed gratiarum actio ad terminum, ut prius dictum est (605).
617. — AD PRIMUM ergo dicendum quod laus largo modo
accipitur secundum quod se habet communiter ad laudem et
honorem.
618. — Vel dicendum quod quamvis Deus non ordinetur ad
aliud4, tamen ipse omnia directe in se ordinat ; et per hoc sibi
laudis ratio competit.
619. — Ad secundum dicendum quod laus non ponitur pars
subjectiva, sed integralis, et quasi ad complementum esse ora­
tionis pertinet.
620. —■ Ad tertium dicendum quod supplicatio non ponitur
hic quantum ad hoc quod includit postulationem vel petitionem,
sed quantum ad modum petendi quem importat.
Potest etiam dici quod partes Ambrosii reducuntur ad partes
Apostoli, ut laus Dei dicatur ideo [obsecratio5] quia per ea quæ
ad laudem ipsius pertinent, ipsum adjuramus ; supplicatio autem
idem8 quod oratio, quia utrumque quamdam reverentiam im­
portat ; alia autem etiam secundum nomen sunt idem.
621. — AD TERTIAM QUÆSTIONEM dicendum quod partes
1. Ed. «ostendit».— 2. Ed. «concitantur».— 3. Ed. «qua».·—4. Ed.«aliquid»
— 5. Cod. et RAP. « ideo » quod om. aliæ ed. ; N « obsecratio (vel adjuratio) ; VPF
« adjuratio » ; sed intuenti, restituendum videtur sine dubio « obsecratio », ut pars
Ambrosii « laus » (595) ad partem Apostoli « obsecratio » (594 et 627) reducatur, secun­
dum intentione m S. Doctoris. —■ 6. Ed. ad. « est ».

ab Hugone positæ sunt partes subjectivae, et distinguuntur
secundum diversos modos ; quia omnis petitio per narrationem
determinatur, et ipsa narratio est quædam interpretative oratio.
622. — Sic ergo1 utrumque concurrere potest2 ad orationem,
et sic dicitur « postulatio » ; unde ipse dicit quod « postulatio est
delerminatæ petitioni inserta narratio » : vel alterum tantum ;
et sic vel petitio indeterminata sine narratione ; et sic est « supplicatio » ; unde ipse dicit quod « supplicatio est sine delerminatione petitionis, humilis et devota precatio » ; aut narratio sine
petitione, et sic est insinuatio quæ secundum ipsum est « sine
petitione per solam voluntatis narrationem facta significatio.
623. — AD PRIMUM ergo patet solutio ex dictis in secunda
quæstione.
624. — Ad secundum dicendum quod insinuatio per TulL1UM (596), in hoc differt ab exordio quod exordium expresse
benevolentiam captat, vel docilitatem, vel attentionem facit;
sed insinuatio facit idem occulte et per quosdam circuitus. Et
ideo insinuatio est proprie quando aliud dicitur, et aliud inten­
ditur. Et ideo3 Hugo istum orationis modum quo narratio proponitur et petitio intenditur, insinuationem nominavit. Et ideo
non ponitur pro exordio, sed pro illo modo petitionis qui cum
quodam exordii genere similitudinem habet.
625.—Ad tertium dicendum quod sicut ex dictis patet (616),
pos
medium est inter insinuationem et supplicationem ;
et ideo media secundum ordinem ab ipso ponitur.
626. — Ad quartum dicendum quod secundum Augustinum (in lib. II De serm. Dom., c. 19 ; L. 34, 1252), illa tria distinguuntur secundum ea quæ sunt necessaria viatori.
Primo ut sit4 virtus ad ambulandum per sanitatem. Et quantum ad hoc dicitur : « Petite et accipietis. »
Secundo ut adsit scientia ad dirigendum, ne via ignoretur.
Et quantum ad hoc dicitur : « Quærite et invenietis. »
Tertio ut adsit facultas ad perveniendum. Et quantum ad hoc
dicitur : « Pulsate et aperietur vobis. »
627. — Et sic patet quod hic distinguuntur orationis subjectivæ partes diversæ secundum diversitatem eorum quæ petuntur. Et ideo5 « oratio » quæ in definitione6 Apostoli posita est,
includit petitionem et quæstionem ; sed « postulatio » pulsationem ; « gratiarum autem actio » et « obsecratio » non sunt hoc
modo subjectivas partes secundum diversitatem petitorum
distinctæ.
1. a ad. « oportet » ; ζ sec. manu « potest ». — 2. αηζ om. « potest ». —
3. N. « Uncle y.
4. Ed. « adsit >:. — 5. F. om. « ideo >·. — 6. Ed. ·< distinctione ».

ARTICULUS IV
[I]
[II-II, q. 83, a. 5.]

628. — AD QUARTUM SIC PROCEDITUR. Videtur quod
HOMO NON DEBEAT ALIQUID DETERMINATE PETERE IN ORATIONE.

1. Quia periculosum est petere quod petere non oportet.
Sed « quid oremus sicut oportet, nescimus » ; Rom., vm, 16. Ergo
non debemus aliquid determinate petere.
2. Praeterea. In oratione debet homo spem suam jactare
in Deum, sicut dicitur in ps. (liv, 23) : « Jacta super Dominum
curam tuam, etc1. » Sed ille qui aliquid in oratione determinat,
non videtur super Dominum curam suam jactare, totaliter.
Ergo talis oratio est reprehensibilis.
3. Praeterea. Determinatio petitionis non fit nisi ad inno­
tescendum desideratum. Sed Deus quem oramus, melius scit
desideria nostra quam nos’ipsi. Ergo non debemus in oratione
aliquid determinate petere.
629. — SED CONTRA. Dominus congruam formam orandi
tribuit. Sed in oratione dominica determinata petitiones conti­
nentur. Ergo oportet aliquid determinate petere.
630. — Praeterea. Postulatio est orationis pars. Sed habet
determinatam petitionem, ut Hugo dicit (622). Ergo determinate
aliquid petendum est.

[H]
[II-II, q. 83, a. 6 ; Mai. c. 6.]

631. — ULTERIUS. Videtur

quod in oratione non sint

TEMPORALIA PETENDA.

1. Mat., vi, 33, super illud : « Primum quærite regnum Dei,
et hæc omnia, etc. » [Glossa] interlinearis2 (L. 114, 107),
« non quod post regnum illa quæranlur. » Ergo nullo modo licet
temporalia orando petere.
2. Praeterea. Quicumque orat pro aliquo, sollicitus est pro
illo. Sed pro temporalibus etiam necessariis solliciti esse non
debemus, ut patet Mat., vi, 25 : « Nolite solliciti esse quid mandu­
cetis. » Ergo temporalia non sunt petenda in oratione.
3. Præterea. Non debemus orando petere nisi quod est bonum
nostrum. Sed temporalia non sunt bona nostra, ut patet per
1. Ed. om. < etc. ». — 2. Omnes codices om. « Glossa » ; ζ vacat postea ·, loco
interlinearis *, ed. < intelligendum >.

Augustinum in Glossa super illud Mat., vi, 33 : « Quærite
primum regnumDei», (L. 114, 207). Ergo temporalia non sunt in
oration epetenda.
632. — SED CONTRA est quod in oratione dominica conti­
netur : « Panem nostrum quotidianum da nobis hodie» : in qua non
solum spiritualis, sed etiam corporalis panis petitur, ut patet
per Glossam Lucæ, xi. Ergo licet pro temporalibus orare.
633. — Præterea. Bernardus dicit (Serm. v de Quadrag.,
n. 9 ; L. 183, 181) : « Petenda sunt temporalia quantum necessitas
petit. »

[III]

634. — ULTERIUS. Videtur

quod

homo non

debeat

pro alieno bono orare.

1. Primo per hoc quod dicitur Jerem., vii, 16 : « Tu ergo noli
orare pro populo hoc. »
2. Præterea. Præsumptuosum est ut homo se ad ea quæ
supra se sunt, ingerat. Sed redundantia gratiæ ex uno in alium
pertinet ad excellentiam plenitudinis quæ fuit in Christo secun­
dum quod est caput nostrum. Ergo non debet sibi aliquis usur­
pare ut pro alio oret.
635. — SED CONTRA est quod dicitur Mat. v, 44 : « Orate
pro persequentibus et calumnianlibus vos. »

*

636. — RESPONSIO. Dicendum AD PRIMAM QUÆSTIO­
NEM quod determinatio ejus quod in oratione petendum est,
ad tria valet.
637. — Primo ad hoc quod attentio orantis determinetur
ad aliquid quæ plurimum in oratione est necessaria.
638. — Secundo ut nobis innotescat desiderium nostrum, et
quantum in ipso profecerimus.
639. — Tertio ut ferventius petamus ; quia bona quanto
particularius inspiciuntur, tanto ferventius1 concupiscuntur,
sicut de delectabilibus corporalibus Philosophus dicit in2 III
Eth. (7 15. 1119% 31-2; 1. 22, n. 641).
Unde Augustinus in lib. De orando Deum (c. 9 ; L. 33, 501),
dicit : « Ideo per certa intervalla ipsum etiam verbis determinatis
oramus Deum, ut illis rerum signis nos ipsos admoneamus »,
quantum ad primum ; « et quantum in ipso desiderio profece­
rimus, nobis innotescamus », quantum ad secundum ; « et ad
hoc augendum3 nos ipsos acrius excitamus4 », quantum ad tertium.
640. — AD PRIMUM ergo dicendum quod sicut Augusti1. α « frequentius ». — 2. Ed. om. « in ». — 3. Ed. « agendum ». — 4. Ed.
« excitemus κ

nus ibidem solvit, Apostolus hoc dicit propter tribulationes
temporales quæ ad profectum nostrum plerumque immittuntur,
et tamen ab eis omnibus liberari petimus, quia in se malæ sunt,
quamvis secundum quid sint bonæ. Sed de quibusdam bene
scimus quod ea petere oportet, sicut et quod desiderare.
641. — Ad secundum dicendum quod in dubiis debet homo
quantum ad hoc curam suam jactare in Deum, ut si aliter expe­
diat quam petatur, divino arbitrio relinquatur : quam formam
orandi DomiiNus exemplo suo tradidit, cum dixit (Mat., xxvi,
39) : « Non sicut ego volo, sed sicut tu. »
642. — Sed in illis quæ Deus nos vult velle, oportet quantum
ad hoc curam nostram in ipsum projicere ut eorum impetra­
tionem ejus auxilio exspectemus.
Ad tertium patet solutio ex dictis.

!
!

'

643. - AD SECUNDAM QUÆSTIONEM dicendum quod
oratio est quædam desiderii executio. Et ideo illud quod licet
desiderare, licet orando petere eo modo quo licet illud desiderare.
644. — Sed in illis quæ desiderantur, est duplex distinctio
attendenda : prima est quia quædam desiderantur propier seipsa,
quædam propier aliud.
Secunda est, quia quædam non habent superfluitatem desiderii, sicut virtutes ; quædam autem habent, sicut voluptates,
divitiæ et hujusmodi.
645. — Bona autem temporalia et propter aliud desideranda
sunt, et cum quadam mensura, scilicet secundum quod sunt
necessaria ad vitam præsentem agendam ; et ideo hoc etiam
modo orari pro eis potest1.
646. — AD PRIMUM ergo dicendum quod nec primo nec
secundo debent quaeri lemporalia, quasi principaliter intenta ;
possunt autem quæri ut propter aliud desiderata : quod quidem
desiderium est electionis, non voluntatis proprie, quia voluntas
est finis.
647. — Ad secundum dicendum quod superflua sollicitudo
prohibetur illis verbis, non autem necessaria.
648. — Ad tertium dicendum quod lemporalia non sunt
bona nostra secundum se, sed secundum quod ordinantur ad
alia. Et sic accipiunt rationem boni utilis. Et sic pro eis orari
1. η ad. « Unde iterum Augustinus lib. de orando Deum c. 6 (L. 33, 498-9) ·. ■< Suffi­
cientiam rerum necessariarum... non indecenter vult quisquis vult nec amplius vult »
« Pro hac orabat qui dicebat » [Prov., xxx, 8). « Divitias et paupertatem ne dederis
mihi ; constitue autem mihi quæ sunt necessaria sufficienter etc. ». Et inferius addit
quod sufficientia illa (quæ non propter seipsam appetitur si decenter quæritur) « pro
æternæ vitæ adeptione abjicienda est », quamdiu temporalis tantum est ; quia non
e in tempore utiliter vivitur, nisi ad comparandum meritum quo in aeternitate viva­
tur » etc. ». ■—-

polesl1, ut Philosophus dicit in V Elh. (e 2. 1129b, 5-6; 1. 1,
n. 897) : « Oportet non hæc » scilicet temporalia bona, « orare,
sed quod homo eis bene utatur. »
649. — AD TERTIAM QUÆSTIONEM dicendum quod cum
præcepto caritatis homo debeat proximum sicut seipsum dili­
gere, eadem ei debet optare quæ sibi. Et ideo etiam eadem pro
eis potest orare quæ etiam2 pro se orat.
650. — AD PRIMUM ergo dicendum quod Dominus loquitur
quantum ad hoc quod in illo populo erant impedimenta, quare
oratio Prophète exaudiri non poterat, scilicet incorreptus3
error illorum4, et finalis impoenitentia, ut Glossa ibidem dicit5.
(Hieron. L. 24, 732).
651. — Ad secundum dicendum quod ille qui prat, non pro­
pria virtute nititur obtinere quod petit, sed virtute ejus quem orat.
Et ideo quando aliquis pro alio orat, non sibi usurpat gratiam
plenitudinis, sed ei attribuit quem orat, a quo gratiam proximo
dandam petit.

ARTICULUS V
[I]
[II-II, q. 83, a. 4.]

652. — AD QUINTUM SIC PROCEDITUR. Videtur quod
Deus debeat orari6.
1. Per definitionem orationis, quia Damascenus dicit (509)
quod « oratio est ascensus intellectus in Deum. »
2. Præterea. Oratio est actus latriæ, ut dictum est (534). Sed
latria soli Deo debetur. Ergo et oratio.
3. Præterea. Virtus orationis plus in affectu consistit quam
in voce ; quia « hoc negotium, ut Augustinus dicit (Epist. 130,
de orando Deo, c. 10 ; L. 33, 501), plus gemitibus quam vocibus
agitur ». Sed solius Dei est cogitationes cordium et affectiones
percipere. Ergo ei soli fit oratio.
653. — 4. SED CONTRA est quod dicitur Job, v, 1 : « Voca
ergo1 si est qui tibi respondeat ,el ad aliquem sandorum. convertere. »
Ergo oratio potest fieri ad sanctos Dei, non solum ad Deum.
654. — 5. Præterea. Orationis species est supplicatio. Sed
supplicatio homini fieri potest. Ergo et oratio.
solus

1. i ad. « unde ». — 2. μ « et ». — 3. Ed. « incorrectus ». - — 4. μ om. « illorum ».
<>. μ « docet ». — 6. μ ad. « primo », om. infra. — 7. Sic μ.

[II]
[II-II, q. 83, a. 4, ad 3.]

555. — ULTERIUS. Videtur quod possit oratio

dirigi

ETIAM AD SANCTOS NON IN PATRIA EXISTENTES.

I

1. Non enim ad sanctos orationem fundimus, nisi inquantum
sunt Deo viciniores nobis; quia Deus per ea quæ sunt sibi1 magis
propinqua in distantia, magis2 radios suæ bonitatis emittit, ut
Diomysius dicit (De divin, nom., c. 4, n. 1 ; G. 3, 693'. Sed
sancti etiam in hoc mundo existentes sunt nobis superiores.
Ergo debemus eos orare.
2. Præterea. Illi qui sunt in purgatorio jam3 sunt certi de
sua salute. Ergo sunt in meliori statu quam nos sumus. Ergo
possumus eos orare.
3. Præterea. In Dialogis11 (Gregorii, lib. IV, c.40; L. 77, 396)
egitur quod Paschasius qui etiam miraculum post mortem
fecit, revelatus est beato Germano Capuano episcopo in purga­
torio esse. Ergo videtur quod pari ratione5 ad eos qui non sunt
in patria, possit oratio dirigi.
656. — SED CONTRA. Quia non est ejusdem orari et quod
pro eis6 oretur. Sed pro omnibus sanctis qui sunt vel7 in mundo,
vel in8 purgatorio, oratur. Ergo non debent ipsi orari.
657. — Præterea. Sancti non orantur nisi inquantum sunt
in plena Divinitatis participatione. Sed non participant plene
Divinitatem nisi inquantum participant beatitudinem, ut
Boetius probat in III De consolatione (prosa 10 ; L. 63, 767).
Ergo sancti qui sunt in beatitudine tantum orandi sunt.
[III]

658. - ULTERIUS. Videtur quod oratio non fiat ad
Deum ratione essentiæ, sed magis ratione personæ.
1. Quia hoc modo debemus orare sicut9 Christus nos docuit.
Sed ipse docuit nos ad Patris personam orationem10 dirigere ;
Joan., xvi, 23 : «Si quid petieritis Palrem, etc.11. » Ergo oratio
fit ad Deum ratione personæ.
2. Præterea. Illud quod attribuitur Deo ratione divinæ
naturæ, toti Trinitati competit et singulis personis. Sed Ecclesia
non dirigit aliquam orationem ad Spiritum Sanctum. Ergo non
oratur Deus ratione naturæ, sed ratione personæ.
1. μ « ei ». — 2. Sic μ. — 3. Sic μ. — k. μ « Dialogo. » — 5. Ed. et codices
præterμ om. « pari ratione ». — 6. F. « eo ». ■— 7. Ed. et codices præteri om. * vol. ».
•— 8. Ed. om. « in ». — 9. μ « ut ». — 10. μ om. « orationem ». —· 11. F. om. « etc. ».

752

SCRIPTUM SUPER LIB. IV SENTENTIARUM

659. — SED CONTRA. Secundum hoc aliquis oratur quod
hona sua communicare potest. Sed communicare seipsum Deo
competit inquantum est bonus. Cum ergo bonitas sit attributum
essentiale, videtur quod oratio dirigatur ad Deum ratione
naturæ.
660. - RESPONSIO1. Dicendum AD PRIMAM QUÆSTIO­
NEM quod illud quod orando pelimus esf beala vita, ut Augus­
tinus dicit, (lib. De orando Deum, c. 4, n. 9 ; L. 33, 497) quia
omnia alia quæ pelimus, non petimus nisi secundum quod ad
hanc ordinantur. Beatam autem vitam directe dat solus Deus.
Sed tamen etiam sancti cooperantur nobis ad hoc quod beatam
vitam obtineamus. Et ideo oratio directe et proprie fit ad Deum,
sicut a quo exspectamus quod orando petimus. Sed tamen oranlis
intentio ad sanctos convertitur, ut quorum auxilio a Deo impetrat
quod exspectat. Et ideo dicit Cassiodorus2 (in ps. 60, 1 ; L. 70,
424) quod oratio proprie fil ad Deum, sed deprecatio ad sanctos.
661. — AD PRIMUM ergo dicendum quod in definitione
debent poni ea quæ per se sunt. Quamvis autem aliquo modo
ad sanctos oratio fieri possit, sicut ad intercessores pro nobis,
tamen proprie et per se oratio in Deum fertur.
662. — Ad secundum dicendum quod oratio est actus lalriæ.
Nec tamen cum sancti orantur, eis latria exhibetur ; sed illi a
quo petitio orantis explenda speratur.
663. — Ad tertium dicendum quod sancti cognoscunt3 in
Verbo omnia quæ ad eorum gloriam pertinent. Et quia ad
magnam eorum gloriam est quod alios juvare possunt, quasi
Dei cooperatores existentes ; ideo stalim in Verbo vident vola
eorum qui eos interpellant.
664. — Ad quartum dicendum quod ad aliquem sanctorum
nos converlendumi esse docet, ut ad mediatorem orationis, non ad
quem principaliter oratio dirigatur.
665. — Ad quintum dicendum quod oratio hic accipitur ad
similitudinem rhetoricæ orationis, ut ex dictis patet (612). Et
ideo sicut illa soli judici fit, quamvis etiam aliis superioribus
supplicationes fieri possint5, vel aliquæ petitiones ; ita etiam
oratio ad solum Deum directe dirigitur, sed supplicatio etiam
directe ad alios dirigi potest.

666. — AD SECUNDAM QUÆSTIONEM dicendum quod
nihil petitur ab aliquo qui6 non habet illud7. Unde cum beala
vita sil quæ in orando petitur, ad illos solos sanctos8 dirigi aliquo
1. μ « Solutio ». — 2. Ed. « Cassianus », ubi simile quid habetur in collât, iv, c. 12
et 13; L. 49, ,783-85. — 3. Ed. et cod. præter μ « agnoscunt ». — 4. Ed. « con­
vertendos ». — 5. Ed. et cod. præter μ « possent ». — 6. a ad. « id ». ■— 7.μ
solum habet « illud ». — 8. μ solum habet « sanctos ».

modo oratio1 potest qui beatam vitam habent, non autem ad
illos qui in mundo sunt neque ad illos qui in purgatorio sunt ;
' quamvis illis qui in mundo sunt supplicatio vel petitio aliqua
fieri possit.
667. — AD PRIMUM ergo dicendum quod quamvis sancti
in mundo existentes sint nobis superiores et possint pro nobis
orare ; non tamen adhuc ad illum gradum superioritatis2 perve­
nerunt, ut scilicet beatitudinem quam nos non habemus, illi
habeant.
668. — Ad secundum dicendum quod quamvis illi qui sunl
in purgatorio sint in majori securitate quam nos, tamen sunt
in majori afflictione ; et iterum non sunt in statu merendi. Et
ideo3 magis indigeni quod pro eis oretur, quam quod ipsi
brentuP.
669. — Ad tertium dicendum quod in miraculis præcipue
1
attenditur fides et devotio orantis. Unde etiam Dominus mulieri
quam sanavit, dixit, Mat., ix, 22 : « Fides tua te salvam fecit. »
Et quia ille propter excellentiam meritorum credebatur in patria
esse, ideo orabatur. Et talis oratio propter fidem orantium exau­
diebatur tunc, et5 ut vita illius approbaretur, non quod ille
pro aliis in purgatorio existens oraret.
670. — AD TERTIAM QUÆSTIONEM dicendum quod Deus
præcipue oratur, inquantum est beatus et aliis beatitudinem
largiens. Et quia hoc convenit ei ratione essentiæ, ideo ratione
essentialium attributorum oratur.
671. — AD PRIMUM ergo dicendum quod ea quæ sunt essen­
tiæ a Patre sunt in aliis personis. Et ideo fit quædam reductio
ab aliis personis in Patrem, ut patet per Hilarium (lib. VIII
De Trin., n. 20 ; L. 10, 250). Et propter hoc etiam dicitur Pater
principium totius Deitatis. Et sic nos in partem, sicut in princi­
pium non de principio, reducens Christus, nos ad Patrem ora­
tionem dirigere per Filium docuit.
672. — Ad secundum dicendum quod Spiritus sanctus ex
personali proprietate habet quod sii donum. El ideo magis com­
petit quod ipse petatur quam quod ab eo aliquid petatur ; quam­
vis etiam ad Spiritum sanctum Ecclesia orationes aliquas
dirigat et hymnos qui loco orationum in Ecclesia recitantur ;
sicut patet : « Nunc sancte nobis Spiritus », et « Veni creator
Spiritus », et hujusmodi.

1. /x sol. « aliquo modo oratio ». — 2. Ed. et cod. præter i « superiorem ». —
3. μ sol. ad. « illi qui sunt in purgatorio ». — 4. Ed. et cod. præter μ
« orent ». — 5. Ed. om. « et ».

ARTICULUS VI
[I]
£11-11, q. 83, a. 10.]

673. — AD SEXTUM SIC PROCEDITUR. Videtur quoi>
DIVINÆ PERSONÆ SIT ORARE.

1. Ejus enim est orare cujus est accipere. Sed personae Dei
est accipere ab alio, sicut Filii et Spiritus sancti. Ergo ejus est
orare.
2. Praeterea. Joan., xiv, 16 : « Ego rogabo Patrem, ei alium
paracletum dabit vobis, etc.1 ; et sunt Filii verba. Ergo Filii
est orare.
3. Præterea. Rom., vin, 26, dicitur : «Spiritus postulat gemi­
tibus inenarrabilibus, etc.2. » Sed Spiritus sanctus est tertia in
Trinitate persona. Ergo personas divinæ est orare.
674. — SED CONTRA. Orare importat defectum virtutis
in orante. Sed hoc divinæ personæ non competit. Ergo oratio3
non est divinæ personæ.
675. — Præterea. Oratio est actus latriæ quæ dicitur1 ser­
vitus Dei. Sed servire non competit divinæ personæ. Ergo nec
orare.

[Ill
[Infra, d. 4S, q. 3, a. 3 ; II-II, q. 83, a. 11.]

676. — ULTERIUS. Videtur quod nec sanctis qui sunt
in patria competit5 orare.
1. Quia sancti qui sunt in patria, sunt Christo6 conformes,
inquantum est homo. Sed Christo, inquantum est homo, non
competit orare ; alias diceremus : « Christe, ora pro nobis. » Ergo
nec aliis sanctis competit orare.
2. Præterea. Sancti in patria æquales sunt angelis Dei, Mat.,
xxii, 30. Sed angelis non competit orare, quia oratio, ut dictum
est (516), est actus rationis qui in angelis non est, cum in
umbra7 intelligent!® oriatur, ut Isaac dicit. Ergo nec aliis
sanctis qui sunt in patria, oratio competit.
3. Præterea. Quicumque orat pro alio, alteri meretur. Sed
sancti qui sunt in patria, non sunt in statu merendi. Ergo nec
in statu orandi.
1. F. om. « etc. ». 2. F. om. « etc. ». — 4. F. « ratio ». — 3. Ed. « est
5. Ed. « comp tat ». — 6. a « Deo » ; ζ « Dei ». ·— 7· N. « verbo ».

677. — SED CONTRA est quod dicimus : « Sancte Petre,
■ora pro nobis. »
678. — Præterea. Sancti in patria magis fervent caritate
•quam in via. Sed caritas facit ut sancti in via pro aliis orent.
Ergo multo magis in patria pro nobis orant.

[III]
[ΙΙΊΙ, q· 83, a. 10, ad 3.]

679. — ULTERIUS. Videtur quod

etiam brutorum ani­

malium sit orare.
1. Quia in ps. (cxlvi,

'

9), dicitur : « Qui dat jumentis escam
ipsorum, et pullis corvorum qui invocant1 eum. » Sed invocare
Deum est ipsum orare. Ergo etiam animalia irrationalia orant.
2. Præterea. Oratio est denuntiativus appetitus. Sed animalia
bruta appetunt bonum divinum suo modo. Ergo orant.

680. —· SED CONTRA. Oratio non fit nisi ad Deum. Sed
Deus non potest cognosci nisi intellectu, quo bruta carent.
Ergo orare non competit eis.
681. — RESPONSIO. Dicendum AD PRIMAM QUÆSTIONEM quod oratio requirit distinctionem2 orantis ad eum qui
oratur, quia nullus a seipso aliquid petit. Oratio autem fit ad
Deum oratione attributorum essentialium in quibus personæ non
distinguuntur. Et ideo uni personæ competit aliam orare.
682. — AD PRIMUM ergo dicendum quod acceptio3 illa qua
una persona accipit ab alia, est per naturalem fecunditatem,
et non per gratuitam collationem, pro qua impetranda oratio
funditur.
683. — Ad secundum dicendum quod hoc Filius dicit de
seipso, non ratione personæ, sed ratione naturæ assumptae.
684. — Ad tertium dicendum quod Spiritus dicitur postulare,
inquantum nos postulare facit.

i

685. —- AD SECUNDAM QUÆSTIONEM dicendum quod
Quidam hæretici dixerunt quod sancti non possunt nos juvare
orando pro nobis, quia unusquisque recipit secundum ea quæ
gerit.
686. — Sed hoc est contra articulum fidei, qui est « Sanclorum communio » quæ per caritatem fit.
Et ideo cum etiam in sanctis qui sunt in patria, sit perfectis1. Ed. « invocantibus ». — 2. αηζ < diffinitionem ». — 3. my « acceptatio ». —

sima caritas, competit eis pro nobis orare ; non autem pro se,
quia omnia eis ad votum succedunt.
687. — AD PRIMUM ergo dicendum quod Christus, inquan­
tum homo, orat pro nobis. Sed1 ideo non dicimus : « Christe ora
pro nobis », quia Christus supponit suppositum æternum, cujus
non est orare, sed adjuvare. Et ideo dicimus : « Christe, audi nos »,
vel « miserere nostri ». Et in hoc etiam evitamus hæresim Arii
et Nestorii.
688. — Ad secundum dicendum quod illud quod est rationis2,
est etiam multo nobilius intellectus3 ; quia quod4 potest virtus
inferior, potest superior. Et ideo angeli orare possunt, in quibus
intellectus est.
689. — Ad tertium dicendum quod Quidam dicunt quod
non sunt in statu merendi quantum ad præmium essentiale, sed
quantum ad præmium accidentale ; et ideo etiam aliis mereri
possunt.
Sed quia meritum tantum viatorum est ; ideo dicendum
quod aliud est impetrare et aliud mereri, ut dicetur. (711-3721) El ideo sancti si non possint mereri, possunt tamen nobis
suis orationibus aliquid impetrare.
690. — AD TERTIAM QUÆSTIONEM dicendum quod brutis
nullo modo competit orare : tum quia non sunt participes beatæ
vitæ, quæ principaliter in oratione petitur ; turn quia etiam
Deum cui oratio offertur, non apprehendunt ; tum etiam quia
etiam5 petere est actus rationis, cum importet6 ordinationem
quamdam, ut ex dictis patet (525).
691. — AD PRIMUM ergo dicendum, quod sicut animalia
bruta, secundum Augustinum, XII7 Super Gen. ad litteram,
dicuntur jussis Dei obedire non quasi percipientes mandatum,
sed inquantum naturali instinctu ab ipso moventur ; ita etiam
dicuntur Deum invocare improprie, inquantum aliquid naturali
desiderio desiderant, quod a Deo obtinent.
692. — Ad secundum dicendum quod appetitus, ut dictum
est (525), importat simplicem motum in appetibile ; sed oratio,
sive petitio, ordinem quemdam qui est rationis. Et ideo appe­
titus potest brutis competere non autem petitio, vel oratio.

1. a« Et ».—■ 2. N. « communis ». -— 3. N. P. « nobilius in intellectu >. — 4. Ed.
ad. < non » 5. F. om. « etiam ». — 6. F. « importat ». — 7. Ed. < x » ; — cfr.
ix, c. 14, n. 24, 25 ; L. 34, 402.

ARTICULUS VII

[I]
[Supra, d. 15, q. 1, a. 4, sol. 3, 140 s.]

693. — AD SEPTIMUM SIC PROCEDITUR. Videtur quod
ORATIO NON SIT SATISFACTORIA.

1. Quia omnis oratio vel est vocalis, vel mentalis. Sed mentalis
non est sati sf actori a, quia non habet pœnam, sed jucunditatem ;
nec iterum vocalis, quia, sicut Isidores dicit (libro III De sum­
mo bono, c. 7 ; L. 83, 571), « reconciliat Deo non sonus vocis, sed
pura et simplex mentis intentio. » Ergo oratio non est satisfac­
tionis pars.
2. Praeterea. Latria, ut in praeced. d.1 (71) dictum est, contra
pœnitentiæ virtutem dividitur. Sed satisfactio est actus pœni­
tentiæ virtutis, oratio autem latriæ. Ergo oratio non est
satisfactoria.
3. Præterea. Satisfactio fit ad reconciliandum eum qui offen­
sus est. Sed oratio reconciliationem sequitur ; quia præsumptuosum esse videtur petere in eo quem offendimus. Ergo oratio
non est satisfactoria.
694. — SED CONTRA est quod Hieronymus (in Mare.,
ix, 28 ; L. 30, 616) dicit : « Oratione sanantur pestes mentis,
sicut el jejunio pestes corporis. » (125, 2) Sed jejunium est satisfactorium. Ergo et oratio.
695. — Præterea. Oratione petimus nobis debita relaxari,
nec frustra, cum2 a Domino sit institutum. Sed relaxatio debi­
torum per pœnitentiam fit. Ergo oratio ad aliquam partem pœni­
tentiæ pertinet. Non nisi ad satisfationem. Ergo oratio est
satisfactoria.

[iij
[IMI, q. 83, a. 7, ad 2 ; a. 15]

696. — ULTERIUS. Videtur

QUOD ORATIO NON SIT MERI­

TORIA.

1. Opus enim meritorium solum in Deum intentionem dirigit ;
quia mercenaria intentio virtutem meriti evacuat. Sed orans
non solum ad Deum habet oculum, sed ad proprias indigentias,
quibus petit subveniri. Ergo non est opus meritorium.
2. Præterea. Si est meritoria, nullius magis quam ejus quod
postulat. Sed ejus quod postulat, non est meritoria ; quia quan1. Ed. om. « in praecedenti d, ». — 2. F. ad. « hoe ».

deque non exauditur, etiamsi ab eo qui in caritate est, offe­
ratur. Ergo oratio non est meritoria.
3. Præterea. Natura non facit per duo quod potest facere
per unum ; quia non invenitur aliquid vanum in operibus natu­
ræ, et multo minus in operibus gratiæ. Sed ad merendum suf­
ficienter ordinantur opera. Ergo videtur quod oratio non sit
meritoria.
697. — SED CONTRA. Omne opus virtutis potest esse meri­
torium. Sed oratio est opus virtutis, ut dictum est (536). Ergo
est meritoria.
698. — Præterea. In ps. (xxxiv, 13), dicitur : « Oratio mea
in sinu meo convertetur ». Ergo ex oratione aliquid oranti accres­
cit ; et ita illius videtur esse meritoria.

[III]
[II-II, q. 83, a. 15.]

699. — ULTERIUS. Videtur quod
gnentur

CONDITIONES

QUÆ

PRÆSTANT

inconvenienter assi­
EFFICACIAM

ORATIONI.

1. Dicitur enim in Glossa Lucæ, xi, 5, super illam parabolam :
« Quis vescum habebit amicum ? etc. », quod quatueor conditiones
exiguntur ad hoc quod oratio sit efficax : scilicet ut petatur
pie et pro se et perseveranter et ad salutem. Qui enim est in
peccato, pietatis virtutem non habet. Sed peccatorum oratio
aliquando exauditur ; quia etiam per peccatores mirabilia fieri
possunt. Ergo non oportet quod pie petatur, ad hoc quod ora­
tio sit efficax.
2. Præterea. Oratio quæ ex caritate fit, semper efficaciam
habet ; Joan., xv, 7 : « Si manseritis in me et verba mea in vobis
manserint ; quodeumque volueritis, petetis, ei fiet vobis. » In Deo
autem manere facit caritas, ut patet I Joan., iv. Omnis autem
oratio quæ fit pie, ex caritate procedit. Ergo habet efficaciam.
Non ergo oportet addere alias conditiones.
3. Præterea. Quanto caritas est amplior, tanto majorem
habet efficaciam merendi. Sed caritas tanto est amplior, quanto
ad plures se extendit. Ergo videtur quod magis sit efficax oratio
ex caritate procedens quæ fit pro aliis, quam illa quæ fit pro
ipso orante. Et ita non requiritur pro se fieri.
4. Præterea. Ab eodem habet oratio efficaciam merendi et
opus, scilicet a caritate. Sed opus ex caritate procedens est meri­
torium, etiam si non perseveranter fit. Ergo ad orationis effica­
ciam non requiritur quod perseveranter fiat,
5. Præterea. Ea quæ ad salutem pertinent desiderata vel
petita, iram Dei non provocant. Sed aliquando Deus orantibus
concedit aliqua de quorum petitione irascitur : sicut filiis Israel
Regem petentibus quibus in indignatione Regem dedit (Os., xm,

11). Ergo non oportet ad hoc quod oratio sit efficax quod petan­
tur ea quæ sunt ad salutem.
700. — Præterea. Videtur quod multæ aliæ conditiones
REQUIRANTUR.

6. Videlicet quod fideliter et confidenter petatur ; Jac., i, 6 :
« Postulet autem in fide nihil hæsilans ». Et quod oratio sit humilis ;
ps. (ci, 18) : « Respexit in orationem humilium, et non sprevit
precem eorum ». Paupertas etiam petentis ad efficaciam orationis
facit ; ps. (ix, 38) : « iJesiderium pauperum exaudivit Dominus f.
Fervor etiam devotionis ; unde etiam Augustinus dicit, De
orando Deum ad [Probam1] (c. 9 ; L. 33, 501) : « Dignior sequitur
effectus, quando fervenlior præcedit affectus. » Ergo insufficienter
illæ quatuor conditiones enumerantur.
701. — RESPONSIO. Dicendum AD PRIMAM QUÆSTIO­
NEM quod satisfactio respicit et culpam præterilam pro cujus
offensa recompensationem facit, et culpam futuram contra
quam est medicina salvans.
702. '— Et hæc duo orationi2 competunt. Initium enim pec­
cati et radix superbia est (Eccl.. x. 15). Et ideo per quod homo
spiritum suum humiliter Deo subdit in oratione, et pro superbia
præcedentis offensæ recompensationem facit, et aditum futuræ
culpæ aufert, radicem ei amputans. Et ita3 oratio plene habet
satisfaciendi rationem.
703. — AD PRIMUM ergo dicendum quod oratio mentalis
et vocalis satisfactoria est, si in caritate fiat.
Vocalis quidem, quia habet exteriorem laborem, et sic pœnam
quamdam. Et inquantum in ea manet virtus præcedentis inten­
tionis, habet etiam rationem boni meritorii : quæ duo ad opus
satisfactorium requiruntur. Et sic patet quomodo responden­
dum sit ad auctoritatem Isidori ; quia sonus vocis non recon­
ciliai Deo inquantum hujusmodi, sed inquantum manet in ipsa
purse intentionis efficacia.
704i. — Similiter etiam oratio mentalis tantum est satisfactoria ;
quia quamvis habeat jucunditatem, habet tamen et pœnam
admixtam ; quia dicit Gregorius (lib. XXXIII Moral., c. 23,
n. 43 ; L. 76, 701) : « Orare est amaros gemitus in compunctione
resonare », vel pro peccatis, vel pro’ dilatione patriæ.
Ei præterea. Ipsa mentis elevatio est carnis afflictio, ut supra
(144) dictum est. Et afflictio carnis redundat in mentem, in
quantum ei unita est, et etiam in superbientem spiritum, cujus
vulnus oratio sanat4. Sine pcena oratio humilis esse non potest.
1, Cod. « Probum >. ■— 2. F. < rationi ». — 3. Ed. « ideo ». — 4. RANVP. arf.
•t idcirco ».

705. — Ad secundum dicendum quod non est inconveniens
actum unius virtutis imperari a virtute quæ contra ipsum divi­
ditur, sicut actum temperantiæ interdum fortitudo imperat.
Et sic etiam aciam lalriæ poiesi pœnitentia imperare, et sic erit
salisfactorius : sicut etiam sacrificia pro peccatis in veteri lege
fiebant, et nunc fiunt.
706. — Ad tertium dicendum quod ex hoc ipso quod aliquis
ab homine veniam petit humiliter, animum offensi hominis
placat et multo fortius misericordis Dei.

707. — AD SECUNDAM QUÆSTIONEM dicendum quod
ratio meriti in omnibus actibus nostris est ex caritate. Unde,
cum contingat aliquando ex caritate orationem fieri, constat
quod potest esse meritoria eadem ratione qua et alia opera ex
caritate facta meritoria sunt.
708. — AD PRIMUM ergo dicendum quod habere oculum
ad aliud quam ad Deum, sicut ad principalem finem, evacuat
rationem meriti ; non autem si respiciat aliud sicut quo ad Deum
sit perveniendum. Et hoc modo oratio relevationem propria­
rum indigentiarum respicit.
709. ■— Ad secundum dicendum quod meritum in actibus
aliarum virtutum est ex vi caritatis. Et quia caritas habet pro
objecto quod aliæ habent pro fine ; ideo meritum in actibus alia­
rum virtutum non est solum illius actus, sed finis. Hoc autem
quod petitur non est finis orantis, sed objectum actus. Et ideo
non oportet quod meritum attendatur ratione illius.
710. — Ad tertium dicendum quod opera nostra non sunt
sufficientia a seipsis ad obtinendum omne illud quod indigemus.
Et ideo oportet quod illud quod nobis deest, ex divina miseri­
cordia suppleatur ; et hanc oratio pulsat. Et ideo orationis meri­
tum exigitur ad supplendum defectus omnium aliorum nostrorum
meritorum.
Unde Gregorius in Moralibus, (lib. XVIII, c. 5 ; E. 76, 42)
dicit : « Multum utique apud Deum hæc1 sine necessario con­
gruunt, ut et oratione operatio, et operatione fulciatur oratio. »
711. — AD TERTIAM QUÆSTIONEM dicendum quod oratio
ad duo ordinatur ; scilicet ad objectum proprium, et ad finem.
Et secundum hoc habet duplicem efficaciam : scilicet efficaciam
merendi ratione finis qui est vita æterna, ad quam omnia merita
ordinantur ; et efficaciam impetrandi ejus quod petitum est :
quod est orationis objectum.
712. — Et inter hæc duo hæc2 differentia est quod meritum
importat ordinem justitiæ ad præmium, quia ad justitiam perti1. Ed. < summe sibi ». ■— 2. Ed. om. « hæe ».

net retribuentis ut merenti praemium reddat ; sed impetratio
importat ordinem misericordiae vel liberalitatis ex parte donantis.
Et ideo meritum ex seipso habet unde perveniatur ad prae­
mium ; sed oratio impetrare volentis non habet ex seipsa unde
impetret, sed ex proposito vel liberalitate dantis.
713. — Unde patet quod oratio ex caritate semper habet
efficaciam merendi, sed non semper habet efficaciam impetrandi ;
quia aliquid est quod repugnat impetrationi in providentia Dei,
ad quem oratur.
714. — Et ad hæc impedimenta tollenda ponuntur quatuor
conditiones præmissæ, quibus positis semper habet oratio effi­
caciam impetrationis1. Potest ergo impedimentum orationis esse
vel ex parte orantis, si orationem inordinate emittat ; et quantum
ad hoc removendum dicitur « pie » in quo importatur modus
latriæ quæ alio nomine pietas dicitur, secundum quam oratio
modificari debet ; vel ex eo quod petitur, quia quandoque etiam
petenti non expedit, et sic dicitur quod sit « ad salutem » ; vel
ex parte ejus pro quo petitur ; et hoc impedimentum vel est tunc
quando oratio fit : quod non potest esse quando oratio fit ab
aliquo pro seipso, si pie petat, sed quando fit pro alio ; et ideo
additur alia conditio, quod fiat « pro se » ; vel potest esse post
intermedium inter orationem el consecutionem petiti ; et hoc exclu­
ditur per hoc quod dicit « perseveranter ».
715. — AD PRIMUM ergo dicendum quod istæ conditiones
non hoc modo requiruntur ad efficaciam impetrandi, quasi nihil
impetretur si aliqua desit ; quia etiam quandoque aliquis pro
alio orans auditur ; sed quia his positis semper oratio efficaciam
impetrandi habet, quia impetrationis virtus magis est ex propo­
sito ejus cui oratur quam ex orantis merito. Et ideo etiam2
quandoque peccatores orantes audiuntur, quando eorum oratio
divino proposito concordat.
716. — Tamen sciendum est quod aliquando3 aliquis pie
petit, qui pietatis virtutem non habet : sicut aliquis aliquando
justa facit qui justitiæ habitum non habet. Et sic etiam pecca­
tores aliquando possunt pie orare.
717. — Ad secundum dicendum quod voluntas magis est
de fine quam de illo quod propter finem petitur. Et ideo quando
Deus videt non concordare quod petitur, cum fine pro quo pie
orans petit, magis audit ejus desiderium non faciens quod peti­
tur, quam si faceret.
718. — Et ideo signanter accipiendum est hoc quod dicit :
« Quodcumque volueritis1 » etc. Finis autem petitionis est salus
nostra et Dei gloria. Hoc autem esset contra Dei gloriam, si
1. Ed. * impetrandi ». — 2. Ed. om. « etiam ». — 3. Ed. « quia quandoque ».
— 4. Ed. ad. «petetis».

peccatorem impoenitentem salvaret ; et esset contra salutem
petentis, si aliquid contrarium suæ saluti sibi daretur.
719. — Ei ita exauditur desiderium, et tamen petitum non
impetratur, quando aliquis imperseveranter, vel pro alio petii,
vel contraria saluti.
720. — Ad tertium dicendum quod oratio quæ fit ex cari­
tate pro alio, semper habet efficaciam merendi ei qui orat ; sed
nunc loquimur de efficacia impetrandi.
721. — Ad quartum dicendum quod impetratio importat
consecutionem ejus quod petitur ; sed meritum non importat
consecutionem, sed ordinem justitiæ ad consecutionem. Et ideo
impedimentum interveniens per instabilitatem tollit rationem
impetrationis, quia tollit consecutionem ; sed non tollit ordinem
ad consecutionem, et ideo non tollit meritum. Unde meretur
etiam qui non perseveraverit ; sed non impetrat nisi perseverans.
722. — Ad quintum dicendum quod omnes homines habent
beatitudinem sui desiderii finem quem maxime desiderant. Et
ideo magis audit illos quibus non dat quod petunt, si sit impe­
diens a beatitudine, quam eos quibus dat. Unde talis impletio
orationis quæ fit cum Dei indignatione, non dicitur impetratio,
proprie loquendo.
723. — Ad sextum dicendum quod omnes illæ conditiones
quæ requiruntur ex parte orantis inquantum est orans, inclu­
duntur in hoc quod dicit « pie », quod includit omnes circums­
tantias virtutis quibus ordinantur actus ex parle agentis.
EXPOSITIO TEXTUS
724. — « Non consurget duplex tribulatio. » (1).
Contra. Jerem., xvii, 18 : « Duplici contritione contere eos. »
Et dicendum quod tribulatio, si accipiatur ut1 commensurata peccato, duplex non consurgit, quia Deus non punit ultra
condignum. Sed si accipiatur pro poena absolute, tunc duplex
poena debetur, vel secundum duas paries peccantis, poena corporis
et animæ ; vel secundum duo quæ sunt in peccato, scilicet aversio
et conversio, poena sensus et damni ; vel secundum duas radices
peccati quæ sunt amor et timor, ignis et frigus ; vel secundum
duos status, præsens poena et futura. Utraque enim est citra
condignum ; et præcipue si accipiantur divisim. Tamen præsens
pœna et futura in eo qui non corrigitur, unam pœnam consti­
tuunt2. Unde Gregorius in Moralib- (lib. XVIII, c. 22 ; L. 76,
57), dicit : « Eorum percussio hic cœpta, illic perficitur, ui incor­
rectis unum flagellum sit quod hic temporaliter incipit, sed in
æternis suppliciis consummatur. »
1. Ed. om, « ut ». — 2. Ed, « consistunt »

725. —« Quinque enim modis flagella contingunt etc.1. » (2a).
1. Sed contra. Hieronymus dicit : « Quidquid patimur,
peccata nostra meruerunt.» Ergo omnia sunt ad punitionem.
2. Præterea. Augustinus dicit : « Quidquid permiserit Deus
pali, scias esse flagellum correctionis. » Ergo omnes alii modi
superfluunt.
3. Præterea. Impium videtur alteri nocere, ut cessans a nocu­
mento aliquis gloriam habeat, et daemonium operibus simile,
ut patet ex vita B. Bartholomaei.
4. Præterea. Ad multa alia flagella ordinari in Scriptura
leguntur, sicut ad probationem, ad exemplum justi judicii Dei
et hujusmodi.
726. — Et dicendum quod isti quinque modi distinguuntur
penes bona quæ ex poenis a Deo inflictis in præsenti consequun­
tur, quæ sunt a Deo intenta. Hoc autem bonum aut est in altero,
et sic est quartus modus ; aut in eo qui punitur, et sic vel·2 est ordo
justitiæ, qui semper divino flagello adjunctus est, quia omnis
pœna justa ; et hoc cum praecisione aliorum est in quinio modo ;
aut est utilitas quam ipse flagellatus consequitur ; quæ quidem
_ potest esse vel quantum ad recessum a malo, et sic est modus
tertius ; vel in ordine ad bonum aut conservandum, et sic est
secundus modus ; aut augendum, et sic est primus.
727. — Ad primum ergo dicendum quod pœnam semper
præcedit peccatum in natura, sed non semper in persona puniti.

728. — Ad secundum dicendum quod flagellum quantum est
de se, semper est corrigens ; sed ex defectu recipientis quandoque
ad hunc effectum non pervenit.
729. — Ad tertium dicendum quod impium esset, si pœna
justa non esset. Nec tamen Deus tunc vult gloriam suam divul­
gari propter suam utilitatem, sed nostram.

730. — Ad quartum dicendum quod omnia alia possunt ad
ista reduci ; quia probatio est ad augmentum meriti, et exemplum
justi judicii Dei ad gloriam Dei, et sic de aliis.

-*■

731. — « Non præveniet3 sententiam judicis » ; (3a) quia etsi
sententia hominis præcedit non concordans sententiæ Dei,
adhuc sententia Dei restat ; si autem concordat, est sententia
Dei. .
732. — « Levis enim culpa levi (3a) etc.4 ». Supplicium enim
mortis præsentis leve dicitur in comparatione ad futurum sup­
plicium. Culpæ etiam prænominatæ leves dicuntur in comparatione ad culpas majores, quæ quandoque minoribus pœnis
temporalibus puniuntur.
733. — « Ex fonte gratiæ Dei etc. »5 (8). Non loquitur hic
de gratia gratum faciente, quia hæc non datur ante perfectam
1. Ed. om. < etc. ». — 2. N. om. « ve] ». — 3. Ed. < praevenit ». — 4. Ed. om·
etc. ». — 5. Ed. om. < etc. ».

poenitentiam ; sed de gratuitis donis, sicut fides informis et
timor servilis et hujusmodi.

734. — « Si enim propter immisericordiam1 qua quis etc.2 »(8a).
Hoc3 dicit secundum quamdam opinionem de qua infra habe­
bitur, d. 214 (78-84).

735. — « Qui diligit iniquitatem odit animam suam » (10a),
non affectu, sed effectu.

736. — « Immundis nihil est mundum » (10b) ; quia ipsi ex
his quæ in se munda sunt, sicut sacramenta, munditiam non
consequuntur.
737. — « Nihil prodest jejunare et orare, etc.5» (10c) scilicet
ad vitam aeternam consequendam.
738. — « Nunquam aliquem sanavit. » (15a).
Contra. Joan., ix, 7, dicit Glossa (L. 114, 395) : « Quæritur
quomodo sine fide aliquando* illuminaverit Chrislus. » Ergo ille
fidem non habuit, et sic non totum curavit.
739. —· Et dicendum quod Christus quemcumque curavit,
totaliter curavit, et mente et corpore quantum ad omnes infir­
mitates corporales. Et ille totus fidem recepit primo, sed7 indis­
tinctam. Glossa tamen aliter solvit, quod scilicet hoc intelligitur de illis qui pro peccato morbum incurrerunt.
740. — « Quædam impietas infidelitatis etc.8. » ; (15b) quia
sequeretur quod vel Deus non omnia sciret peccata, vel non
omnia horreret, vel non omnia remittere posset.
741. — « Ad baptismi puritatem » (15c) ; quantum ad remo­
tionem omnium culparum.
742. ■— « Abluat lacrymis mentis » (15c), idest interiori
dolore quem lacrymæ exteriores significant. Et est locutio
metaphorica.

743. — « Sciant, se culpabiliter durum etc.9 » (15c) ; si scilicet
contingat exteriorum lacrymarum defectus ex defectu doloris,
ut homo minus doleat de peccato quam de damno temporali.
Sed quandoque abundantia doloris lacrymas exsiccat propter
calorem10 concitatum ; quandoque autem homo se continet, ut
coram solo Deo doleat ; quandoque etiam ex duritia complexionis
est quod homo non potest flere corporaliter pro peccatis, etsi
fleat pro morte amici, quia dolor ille est magis sensibilis, et ideo
magis vicinus ad resolvendum corpus in lacrymas.
744. — « Emendare11 nequiverit » (16a) ; scilicet in statu tali
manens ; alias non esset ei imputandum.
1. Ed.« misericordiam d. — 2. Ed. om. « etc. ». — 3. Ed. « Hic ». — 4. Ed. om.
« d. 21 ». — 5. Ed. om. « etc. ». — 6. Ed. « aliquem ». — 7. Ed. « et ». — 8. Ed. om.
« etc. ». — 9. F. om. « etc. ». — 10. Ed. « dolorem ». — 11. F. « emundare ».

1. — In perfectione autem pœnitentiæ tria observanda sunt : scilicta
compunctio cordis, confessio oris, satisfactio operis.
a. — Unde Joannes Chbysostomvs1 (Decret, de Pœn., d. 1, c. 40;
L. 187, 1532 ; d. 3, c. 8 ; coi. 1595) : « Perfecta pænitentia cogit peccatorem omnia libenter ferre : in corde ejus contritio, in ore confessio, in opere
toto2 humilitas. Hæc est fructifera pænitentia, » ut, sicut tribus modis Deum
offendimus, scilicet corde, ore, opere3 ; ita tribus satisfaciamus.
b. — « Sunt enim tres peccati differentiae, ut ait Augustinus (De serm.
Domini in monte, lib. I, c. 12, n. 35 ; L. 34, 1247), et in corde et in facto
et in consuetudine, vel verbo, tamquam tres mortes. Vna quasi in domo,
scilicet cum in corde consentitur libidini ; altera jam prolata quasi* extra
portam, cum in factum procedit assensio ; tertia, eum vi2 malæ consuetudinis
tamquam mole premitur animus, vel noxiæ defensionis clypeo armatur,
quasi in sepulcro jam. fcetens0. Hæc sunt tria genera mortuorum quæ Deus
legitur suscitasse. »
Huic ergo7 triplici morti triplici8 remedio occurritur : contritione,
confessione, satisfactione.
2. — Compunctio nobis commendatur ibi (Joel, ii, 13) : « Scindite
corda vestra, et non vestimenta vestra. »
Confessio ibi (Prov., xviii, 17) : >< Justus in principio sermonis accusa­
tor est sui » ; vere enim confitetur qui se accusat, qui execrando malum sibi
imputat ; et ibi (ps. lxi, 9) : « Effundite coram illo corda vestra » ; et item9
(Jac., v, 16) : « Confitemini alterutrum peccata vestra. »
a. — Satisfactio a Joanne præcipitur, ubi ait (Luc., ni, 8) : « Facite
fructus dignos pœnitentiæ », scilicet ut secundum qualitatem et quantita­
tem culpæ sit qualitas et quantitas pcenæ. « Non enim par debet esse fruc­
tus boni operis ejus qui nihil vel minus peccavit, et ejus qui gravius cecidit».
(Gregor., I Homil. in Ev., hom. 20, n. 8 ; L. 76, 1163).
3. — Ideo discretio pœnitenti valde necessaria est, ut illa gerat quæ
Augustinus (De vera et falsa poenit, e. 14, n. 29 ; L. 40,1124) tradit dicens :
« Consideret10 qualitatem criminis in loco, in tempore, in perseverantia, in
varietate personae, et quali hoc fecerit tentatione, et in ipsius vitii multi­
plici exeeutione. Oportet enim poenitere fornicantem secundum excellentiam
sui status vel officii, vel secundum modum meretricis, et secundum modum11
operis sui, et qualiter turpitudinem egerit ; si in loco sacrato, si in tempore
orationi constituto, ut sunt festivitates sanctorum12 et tempora jejunii.
Consideret quantum perseveraverit, et defleat quod perseveranter peccaverit,
et quanta victus fuerit impugnatione — siint enim qui non solum non vincuntur, sed ultro se peccato offerunt ; nec expectant tentationem, sed præve1. Quar. « Os aureum ».— 2. Quar. « tota ».— 3. Quar. « manu ». — 4. Quar.
« quasi prolata jam extra portam ». — 5. Quar. om. » vi ». — 6. Quar. « putens ».—
7. Quar. « igitur ». — 8. Ed. om. per hornot. « morti triplici ». — 9. Ed. « iterum ».
— 10. Ed. « considerat ». — 11. Quar. « ct in modo ». — 12. Quar. om « sanctorum».

niunt voluptatem — et pertractet1 secum quam multiplici actione vitii delec­
tabiliter peccavit2. Omnis ista varietas confitenda est et deflenda, ut cum
cognoverit quod peccatum est multum*, cito inveniat Deum propitium. In
cognoscendo augmentum peccati ircveniat etiam cujus ætalis fuerit, cujus
sapientiæ et ordinis. Immoretur in singulis istis et sentiat modum criminis,
purgans lacrymis omnem qualitatem vitii. Defleat et virtutem qua interim
caruit : dolendum est enim non solum quod peccavit, sed quia se virtute
privavit. Defleat etiam quoniam «.offendens in uno, factus est omnium4
reus » (Jacob, ii, 10.) Ingratus enim extitit qui plenus virtutibus Deum
omnino non timuit. In hoc enim quisque peccator fit culpabilior, quo est
Deo acceptior·. Ideo enim Adam plus peccavit, quia omni bono abundavit.
Alio etiam modo « offendens in uno factus est omnium reus », quia omnis
virtus patitur detrimentum ab uno vitio.
a. — « Ponat se omnino in judicio et potestate sacerdotis, nihil sui reser­
vans sibi, ut omnia eo jubente paratus sit facere pro recipienda vita animæ
quæ faceret5 pro evitanda corporis morte ; et hoc cum desiderio, quia vitam
recuperat infinitam. Cum gaudio enim facere debet immortalis futurus,
quæ faceret pro differenda morte moriturus. Semper deprecetur Deum,
semper offerat Deo mentem et cordis contritionem ; deinde et quod potest,
det de possessione ; et° tunc quod offert1, securus offerat. « Respexit Domi­
nus ad Abel, et ad munera ejus », (Genes., iv, 4). Prius dicit ad Abel quam
ad munera ejus. In judicio ergo* cordis consideranda* est eleemosyna tribuen­
tis. Nec considerandum est quantum, sed qua mente, qua affectione dat quod
potest. Qui ergo10 sua peccata redimere vult temporalium oblatione, prius
offerat mentem.
4. — Caveat ne ductus verecundia dividat apud se confessionem, ut diversa
diversis velit sacerdotibus manifestare. Quidam enim uni celant quod alteri
manifestandum11 conservant : quod est se laudare et ad hypocrisim tendere
et semper venia carere, ad quam per frusta putant pervenire.
5. — Caveat12 etiam ne prius ad dominicum corpus accedat quam con­
fortet se10 bona conscientia. ; et doleat quod nondum audeat sumere quem
multum desiderat cibum salutarem. Cohibeat etiam se a ludis et a specta­
culis sacculi qui perfectam vult consequi remissionis gratiam. Isti sunt digni
fructus pœnitentiæ animam captivam elaqueantes, et in libertate servantes »
(c. 15, .n. 30, 31, coi. 1126).
Et infra (ibid.) : « Quærat anima dignos fructus, etsi non dignos pcenitentiæ. Sunt enim digni fructus, virtutum fructus11, qui non sufficiunt pænitentibus. Pœnitentia enim graviores postulat, ut sic pacetur Ecclesia, ut
pacata10 dolore et gemitibus mortuis10 impetret vitam. »
Ex his ostenditur qui sint digni fructus pœnitentiæ, quibus vera satis­
factio expletur ; et quod non omnes digni fructus sunt digni fructus pœni­
tentiæ : quod de illa pœnitentia intelligitur quæ majorum est crimi­
num. Non enim sufficiunt graviter delinquentibus quæ sufficiunt minus,
vel parum peccantibus.

1. Ed. « pertractant ». — 2. Ed. « peccent ». — 3. Quar. om. « multum ». —
4. Ed. ad. « per ingratitudinem >. — 5. Ed. om. per homot. « pro recipienda vita animæ
quæ faceret ». — 6. Quar. om. « et ». — 7. Quar. « offerat ». — 8. Quar. « igitur ». —
9. Quar. « conferenda ». — 10. Quar. « igitur ». — 11. Quar. « quæ... manifestan­
da ». — 12. Quar. « Paveat ». — 13. Quar. om. « se ». — 14. Quar. om. « fruc­
tus ». — 15. Quar. om. « sic pacetur'Ecclesia, ut pacata ». — 16. Quar. « mor­
tuus ».

sit falsa satisfactio

6. — Et sicut sunt digni fructus pœnitentiæ ac vera satisfactio ; ita
-et indigni fructus, et falsa satisfactio, idest falsa pœnitentia.
a. — Unde Gregorius (VII, Decret, de pœnit., d. 5, c. 6 ; L. 187, 1636) :
« Falsas poenitentias dicimus quæ non secundum auctoritates Sanctorum
pro qualitate criminum imponuntur. Ideoque miles vel negotiator, vel alicui officio deditus quod sine peccato exerceri non possit, si culpis gravioribus
irretitus ad pœnitentiam venerit, vel qui bona alterius injuste detinet, vel
qui odium in corde gerit, recognoscat se veram pœnitentiam non posse pera­
gere, nisi negotium relinquat, vel officium deserat, et odium ex corde dimittat,
et bona quæ injuste abstulit, restituat. Ne1 tamen desperet; interim quidquid
boni facere potest, hortamur ut faciat, ut Deus cor illius illustret ad pœni­
tentiam. »
Cum sit pœnitentia interior et exterior2, de utraque per præmissa satis
apparet quæ sit vera, et quæ sit falsa.
De tribus

actionibus pœnitentiæ

7. — Prædictis vero adjiciendum est3 quod tribus modis agitur pœni­
tentia ; ante baptismum scilicet de prioribus peccatis ; post baptismum
de gravioribus quæ post committuntur ; est etiam pænitentia venialium
quotidiana, quæ etiam humilium est et perfectorum.
Unde Augustinus (Serm. 351, c. 2, n. 2 ; L. 39, 1537) : « Tres sunt
actiones pœnitentiæ quas mecum eruditio vestra recognoscit. Una est quæ
novum hominem parturit, donec per baptismum omnium præteritorum
ablutio* fiat peccatorum; quia nullus suæ voluntatis arbiter, nisi poeniteat eum veteris vitæ, novam inchoare potest. A qua parvuli sunt immunes,
cum baptizantur, quia nondum possunt uti libero arbitrio, quibus tamen
ad remissionem originalis peccati prodest eorum fides a quibus offeruntur ».
a. — « Altera est actio pœnitentiæ post baptismum, quæ fit pro illis pec­
catis quæ Legis decalogus continet » (ibid. c. 4, n. 7). « Agunt ergo homines
pœnitentiam ante baptismum de peccatis prioribus, ita tamen ut etiam
baptizentur, sicut Petbus ait (Act., n, 38) : « Pœnitentiam agite, et bapti­
zetur unusquisque vestrum in nomine Domini, etc. » Agunt etiam pœni­
tentiam, si post baptismum ita peccaverint ut excommunicari et reconciliari
postea* mereantur » (ep. 265, n. 7 ; L. 33, 1088).
« Est etiam pœnitentia bonorum et humilium fidelium pene quotidiana,
in qua pectora tundimus, dicentes : « Dimitte nobis debita nostra, etc. »
Neque ea nobis dimitti volumus quæ dimissa nobis in baptismo non dubita­
mus ; sed illa quæ humanæ fragilitati, quamvis parva, tamen crebra subre­
punt : quæ si collecta contra nos fuerint, ita nos gravabunt et oppriment, sicut
unum aliquod grande peccatum. Quid enim interest ad naufragium, an
uno grandi fluctu navis operiatur et obruatur, an paulalim subrepens aqua
in sentinam per negligentium culpam impleat navem*, et submergat7. Ideo
jejunium et eleemosynae et orationes invigilent : in quibus cum dicimus :
« Dimitte nobis debita nostra, etc., » manifestamus nos habere quod nobis
dimittatur ; et in his verbis humiliantes animas nostras quotidianam agere
pœnitentiam non cessamus » (ibid. n. 8).

1. Quar. « Nec ». — 2. Ed. om. « et exterior ». — 3. Ed. om. n est ».
4. Quar. « abolitio ». — 5. Quar. « post ». — 6. Quar. « navim ». — 7, Quar.
■« submergatur » —

8. — Quæ autem pro venialibus sit satisfactio sufficiens, Augustinus
insinuat, ita inquiens in Enchir. (c. 71 ; L. 40, 265) : « De quotidianis et
brevibus levibusque peccatis, sine quibus hæc vita non ducitur, quotidiana
oratio fidelium satisfacit. Eorum enim est dicere : » Pater noster qui es in
cælis, etc. » Delet omnino hæc oratio minima et1 quotidiana peccata ; delet
et illa a quibus vita fidelium etiam scelerate gesta, sed poenitendo in melius
commutata discedit, si ut veraciter dicitur : « Dimitte nobis debita nostra » ;
ita veraciter dicatur : « Sicut et nos dimittimus debitoribus nostris » ; idest,
sic2 fiat quod dicitur ; quia et ipsa eleemosyna est veniam petentibus omnino
ignoscere. »
Ex his aliisque præmissis jam facile est intelligere quæ pro venialibus
sit exhibenda satisfactio.
Sufficit enim dominica oratio cum jejunio aliquo et eleemosynis ; sic
tamen ut præcedat contritio aliquantula, et addatur confessio, si adsit
facultas : de qua confessione post (d. 17) tractabitur.
Pro gravioribus vero peccatis hæc etiam in satisfatione adhibenda sunt,
sed multo vehementius atque districtius ; quia, ut ait Augustinus (Serm.
351, c. 5, n. 2 ; L. 39, 1549), ad agendum3 poenitentiam « non sufficit mores
in melius commutare et a malis factis recedere, nisi etiam1 de his quæ facta
sunt, satisfiat Domino per pœnitentiæ dolorem, per humilitatis gemitum,
per contriti cordis sacrificium, cooperantibus eleemosynis. »

DIVISIO TEXTUS
9. — « In perfectione autem pœnitentiæ etc. »
Postquam determinavit Magister de poenitentia generaliter,
hic ad partes pœnitentiæ descendit.
Et dividitur in partes duas. In prima distinguit pœnitentiæ
partes. In secunda movet quasdam quæstiones circa compara­
tionem partium pœnitentiæ ad invicem, 17 d., ibi : « Hic oritur
quæstio multiplex etc. »
Prima in duas. In prima distinguit partes quasi poenitentiam
integrantes, scilicet contritionem, confessionem et satisfactio­
nem. In secunda distinguit partes quasi subjectivas, ibi : « Præ­
dictis vero adijciendum est, etc. » (7).
Prima in duas. In prima distinguit pœnitentiæ partes. In
secunda docet poenitendi modum secundum partes illas, ibi ;
« Ideo discretio pœnitenti etc. (3).
Circa primum duo facit. Primo ostendit numerum partium.
Secundo singulas partes prosequitur, ibi : « Compunctio
nobis etc. » (2).
« Ideo discretio pœnitenti etc. » (3). Hic ostendit modum
poenitendi. Et circa hoc duo facit. Primo ostendit modum dignæ
pœnitentiæ ; secundo modum falsæ, ibi : « Et sicut sunt digni
fructus etc. » (6).
1. Quar. om. « et », — 2. Quar. « si ». — 3. Quar. « agendum ». — 4. Quar.

Circa primum tria facit. Primo assignat ex verbis Augustini,
naodum poenitendi quantum ad contritionem cordis ; secundo
quantum ad confessionem oris, ibi : « Caveat ne ductus verecundiaetc. »(4); tertio quantum ad satisfactionem operis in absti­
nendo a sacris et ab illicitis, ibi : « Caveat etiam ne prius etc. » (5).
« Prædictis vero adjiciendum videtur1, etc. » (7). Hic assignat
alias pœnitentiæ partes'quasi subjectivas. Et circa hoc duo facit.
Primo distinguit eas. Secundo prosequitur de altera earum8,
scilicet poenitentia venialium quæ habet specialem dubitationem,
ibi : « Quæ autem pro venialibus etc. » (8).
Hic quæruntur quatuor

Primo de partibus pœnitentiæ.
Secundo de remissione venialium in hac vita, quæ ad unam
partem pœnitentiæ pertinet.
Tertio de circumstantiis peccati, secundum quas formari
debet pœnitentiæ modus.
Quarto de impedimentis veræ pœnitentiæ.

QUÆSTIO I
Circa primum quæruntur duo

Primo, de partibus pœnitentiæ quasi integralibus.
Secundo, de partibus secundo assignatis.

ARTICULUS I
[IJ

[III, q. 90, a. 1.]

10. — AD PRIMUM SIC PROCEDITUR. Videtur quod
poenitentia partes non habeat.

1. Nullum enim simplex habet partem. Secundum autem3
Ambrosium « omne sacramentum est simplex ». Ergo poenitentia,
cum sit sacramentum, non habet partes.
2. Præterea. Baptismus multiplicior est virtute quam poeni­
tentia ; quia originale et actuale quantum ad culpam et pœnam
totaliter tollit : quod de poenitentia non est verum. Ergo cum
baptismo non assignentur partes, nec pœnitentiæ partes assi­
gnari debent.
f. η et c « est», sed η expungit et ad. « videtur».— 2. F. ad. « et».— 3. Ed,
« Sed secundum ».
COMMENT. IN LIB. SENTENT.

iv. — 2β

3. Præterea. Medicina debet proportionari morbo. Sed pec­
catum quod est morbus spiritualis, cujus pœnitentia est medi­
cina, non habet hujusmodi partes. Ergo nec pœnitentiæ partes
assignandae sunt.
11. — SED CONTRA. Pœnitens pcenam sibi infert pro peccato
debitam. Sed pro peccato in Deum commisso non solum debetur
pœna interior, sed exterior, ut patet in inferno. Ergo ad perfec­
tionem pœnitentiæ utraque pœna requiritur. Ergo pœnitentia
habet partes.
12. — Præterea. Morbus spiritualis majori diligentia est
curandus quam corporalis. Sed curatio quæ fit contra morbum
corporalem secundum aliquas partes distinguitur, quia primo
tollitur morbus et postea morbi reliquia1. Ergo et pœnitentia
quæ est spiritualis morbi curatio, partes habere debet.
[II]
[Infra, d. 17, q. 3, a. 3, sol. 4 ; d. 22, 113 ; III, q. 90, a. 2 ;
IV Cg., c. 72 ; de Eccles. Sacram.]

13. — ULTERIUS. Videtur quod inconvenienter assi­
gnentur ET HÆ TRES PARTES : SCILICET CONTRITIO, CONFESSIO
ET SATISFACTIO.

1. Sacramentum enim a ministris Ecclesiæ confertur secun­
dum omnem sui partem. Sed contritionem non confert pœnitenti aliquis Ecclesiæ minister. Ergo non est pars pœnitentiæ
sacramenti.
2. Præterea. Per pœnitentiæ sacramentum peccatum dimit­
titur. Sed ante confessionem quandoque peccatum dimittitur,
ut infra (d. seq.) Magister ostendit. Ergo non est pars pœni­
tentiæ.
3. Præterea. In sacramento novæ legis gratia suscipienti
confertur. Sed in satisfactione non confertur aliqua gratia.
Ergo non est sacramenti pars.
4. Præterea. Non est idem fructus reiet pars. Sed « saiisfaclio
dicitur in Littera (2a) pœnitentiæ fructus ». Ergo satisfactio
non est pœnitentiæ pars.[III]

[III]
[III, q. 90, a. 3.]

14. -- ULTERIUS. Videtur quod sint partes subjectiv.e
1. Quia ista? partes pœnitentiæ, ut in Littera (1) patet, sumun­
tur secundum peccatum cordis, oris et operis. Sed hæ sunt partes
subjectiva? peccati. Ergo et partes pœnitentiæ assignatæ, sunt
partes subjectiva? ipsius.

2. Præterea. Totum intégrale non sequitur ad suam partem.
Non enim sequitur : Si paries est, domus est. Sed pœnitentia
sequitur quamlibet partium assignatarum. Sequitur enim : Con­
teritur, ergo pœnitet ; et similiter de aliis. Ergo non sunt partes
intégrales, sed subjectivæ.
3. Præterea. Partes intégrales alicujus totius quod habet esse
permanens, sunt simul. Sed pœnitentia habet esse, permanens,
sicut et alia sacramenta. Ergo cum pœnitentiæ partes non sint
simul, non erunt partes intégrales, sed subjectivæ.
15. — SED CONTRA. Partes subjectivæ non requiruntur ad
perfectionem totius universalis ; quia in qualibet parte perfecta
ratio totius invenitur, sicut perfecta ratio animalis in homine.
Sed partes pœnitentiæ assignatae, ad ejus perfectionem requi­
runtur, ut in Liltera (1) dicitur. Ergo non sunt partes subjec­
tivæ.
16. — Præterea. Nihil unum aliquid habet partes subjec­
tivas, sicut unum animal non habet partes subjectivas. Sed unius
pœnitentiæ partes sunt assignatæ partes : quod patet ex hoc
quod de uno peccato non agitur nisi una pœnitentia, inquantum
prædicta tria inveniuntur. Ergo non sunt partes subjectivæ.
[IV]
[III, q. 90, a. 1, 2.]

17. — ULTERIUS. Videtur

quod sint partes etiam pœni­

tentiæ. virtutis.

1. Sicut1 dicitur in X Eth. (k 8. 1178a, 34-5 ; 1. 12, n. 2119),
ad perfectionem virtutis moralis requiritur actus interior et
exterior. Sed poenitentia est virtus moralis, cum sit pars jus­
titiæ. Ergo de perfectione ejus est contritio interior, et confessio,
et satisfactio exterior ; et sic sunt partes ejus sicut pœnitentiæ
sacramenti.
2. Præterea. Satisfactio est actus alicujus virtutis, nec alterius
quam pœnitentiæ ; et similiter de aliis. Ergo sunt partes pœni­
tentiæ virtutis, non solum sacramenti.
3. Præterea. Justitia exigit ut per quæ quis peccat, per hæc
puniatur. Sed hæc tria quæ assignantur pœnitentiæ partes, sunt
quædam pœnæ respondentes illis quibus peccamus. Ergo ad
perfectionem justitiæ exiguntur. Sed nonnisi quantum ad par­
tem illam qua? pœnitentia dicitur. Ergo sunt partes pœnitentiæ
virtutis.
18. — SED CONTRA. Actus non est pars habitus. Sed pceni1. Ed. ad. « enim ». —

tentia virtus est habitus. Hæc autem tria sunt actus quidam.
Ergo non sunt partes pœnitentiæ virtutis1.
19. — Præterea. Subjectum virtutis est mens, secundum
Augustinum (lib. IV De cio. Dei, c. 4; L. 41, 258), sed confessio,
non est in mente sicut in subjecto, similiter nec satisfactio.
Ergo non sunt pœnitentiæ virtutis partes.
20. — RESPONSIO. Dicendum AD PRIMAM QUÆSTIONEM
quod in pœnitentia non est pro materia aliqua exterior res,
sicut in baptismo aqua ; sed ipse actus humanus loco materiæ
in hoc sacramento se habet, qui per quamdam recompensatio­
nem offensam culpæ præcedentis tollit.
21. — In actibus autem humanis est gradus quidam ad per­
fectionem pertingendi propter diversas partes hominis, quarum
una aliam movet. Et ideo oportet quod diversa secundum
ordinem ad perfectionem pœnitentiæ considerentur. Et hæc
dicuntur pœnitentiæ partes.
22. — AD PRIMUM ergo dicendum quod dubitatur de illa
auctoritate, utrum sit Ambrosii.
Si tamen concedatur, intelligendum quod sacramentum est
simplex ratione effectus principalis, et virtutis simplicis qua2
operatur. Sed materiale in sacramento potest esse compositum :
sicut patet in confirmatione et eucharistia. El sic etiam ex
parte actus nostri qui est quasi materialis in pœnilentia, paries
ei assignantur.
23. — Ad secundum dicendum quod partes non assignantur
pœnitentiæ ex parte virtutis sacramentalis, sed ex parte ejus
quod esi materiale in ipsa.
24. — In baptismo autem est materiale res exterior, in qua
non est accipere nisi unum esse. Et ideo baptismo partes non
assignantur ; quia etsi sit aliquis actus noster in baptismo, ille
non est de essentia baptismi, sed dispositio ad baptismum.
25. — Ad tertium dicendum quod « bonum, secundum Dio­
nysium (De dio. nomin., c. 4, n. 30 ; G. 3, 730) causatur ex una
eta integra causa » ; sed ex singulis defectibus consurgit malum.
Et ideo ad integritatem peccati sufficit in quocumque gradu
humani actus defectus inveniatur. Et propter hoc peccato partes
quasi intégrales non assignantur, sicut pœnitentiæ quæ boni­
tatem amissam reparat.
26. — AD SECUNDAM QUÆSTIONEM dicendum quod,
sicut dictum est (20), pœnitentia offensam culpæ præcedentis
abolet per modum recompensationis cujusdam. Hæc autem
1. F. om. totum argumentum per homoV — 2. F. « quam ». — 3. Ed. om. « et ».

recompensatio differt a recompensatione vindicativæ justitiæ in
duobus.
Primo quia in vindicativa justitia ille qui peccavit, se habet
ad recompensationem ut patiens tantum, inquantum pœna per .
quam fit culpæ recompensatio, est ab alio inflicta. Et ideo non
præsupponitur ad recompensationem dolor de peccato, sed ex
pœna recompensante dolor infligitur. In pœnitentia autem ille
qui peccavit, se habet ad recompensationem etiam ut agens ;
quia ipse sponte sua ad pœnam recompensantem accedit. Et
ideo displicentia culpæ præexigitur.
27. — Secundo differt, quia in vindicativa justitia taxatur
pœna recompensans secundum arbitrium judicis, non ejus in
quem commissum est ; quia talis recompensatio fit ad reconci­
liandum animum offensi : quæ reconciliatio esse non potest, nisi
pœna recompensantis voluntati ejus sufficiat. Et ideo oportet
(n pœnitentia quod modus pœnæ satisfactoriæ secundum arbi­
trium sacerdotis qui vicem Dei obtinet, servetur.
28. — Utrique ergo recompensationi hoc commune est quod
non fiat recompensatio secundum arbitrium ejus qui peccavit,
sed alterius hominis. Arbitrium autem rectum requirit cogni­
tionem culpæ : quæ quidem si ei qui debet pœnam taxare, per
eum qui peccavit fiat, confessio dicitur ; si autem alias, dicitur
convictio1. Quia in pœnitentia sponte qui peccavit, ad recom­
pensationem faciendam accedit, requiritur confessio2.
29. — El sic recompensatio tribus gradibus perficitur. Quorum
primus est displicentia culpæ præteritæ : alias non sponte ad
recompensationem accederet ; et hic per contritionem perficitur.
Secundus est ut culpam suam notificet Deo per sacerdotem :
alias non se ad recompensationem secundum arbitrium ejus in
quem peccavit, offerret ; et quantum ad hoc est confessio.
Tertius est ut compenset secundum arbitrium sacerdotis ;
et quantum ad hoc est satisfactio.

30. — AD PRIMUM ergo dicendum quod in sacramentis
quæ habent pro materia aliquam rem corporalem, est duplex actus
ministri Ecclesiæ ; scilicet sanctificatio materiæ per verbum Dei,
et applicatio materiæ ad eum qui sacramentum suscipit.
31. — Sed in hoc sacramento quod habet pro materia ipsum
humanum actum, non potest ex ministerio sacerdotis materia
applicari ad eum qui sacramentum suscipit, quia actus non sunt'
ab exteriori. Et ideo ad ministerium ipsius pertinet ipsorum
actuum consummatio secundum absolutionem et pœnæ injunc­
tionem : quod est quasi quædam sanctificatio.
1. F. « contritio » et ed. ad. « Et ». — 2. Ed. « satisfactio ».

32. — Ad secundum dicendum quod quamvis peccatum
dimittatur ante actualem confessionem, nunquam tamen dimit­
titur ante confessionem in proposito existentem : sicut etiam ante
baptismum actualiter susceptum aliquis rem baptismi conse­
quitur ex proposito suscipiendi baptismum.
33. — Ad tertium dicendum quod ex proposito satisfaciendi
gratia confertur, quamvis satisfactio actualis gratiam præsupponat.
34. — Vel dicendum quod per satisfactionem consequitur
pœnitens perfectum effectum gratiæ peccatum abolentis, quia
liberatur totaliter a reatu peccati.
35. — Ad quartum dicendum quod ultimum in quo consum­
matur res, dicitur finis rei, sicut forma habet rationem finis.
Et quia satisfactio est ultima pars in qua pœnitentia consum­
matur, ideo dicitur fructus quod1 in rationem finis sonat.

36. — AD TERTIAM QUÆSTIONEM dicendum quod Qui­
dicunt quod sunt partes subjectivae, uno modo poenitentiam
considerando secundum quod habet tantum rationem pœnæ ;
quia quælibet harum partium est punitio quædam.
37. — Sed hoc non potest esse ; quia totum universale non
prædicatur in singulari de suis partibus pluralibus simul acceptis,
sive sit genus, sive species : tres enim homines non sunt animal,
sed animalia. Unde cum tres partes pœnitentiæ non sint tres
pœnitentiæ, sed una, non potest esse quod sint partes subjectivae.
38. — Præterea. Pœna quam pœnitens patitur, tota in ratio­
nem satisfactionis cadit. Non enim sola exteriori pœna homo
satisfacit, sed etiam interiori ; alias oratio mentalis non esset
satisfactoria. Unde et pœna quæ est in contritione et quæ est
in confessione, in partem satisfactionis cadit. Et quia satisfactio
est ultima pars, fotum sacramentum a pœna denominatur, sicut
res denominatur ab ultimo sui.
39. — Et ideo Alii dicunt quod sunt partes potentiates.
Sed hoc iterum non potest esse ; quia in partibus potentialibus
totum adest secundum essentiæ suæ rationem cuilibet parti
complete, sicut essentia animæ2 cuilibet potentiæ ; sed tota
ratio pœnitentiæ secundum speciem non est in quolibet horum.
40. — Præterea. Unum eorum non includit in se vim omnium
aliorum : quod requiritur in partibus potentialibus ; sed unum­
quodque ad suum officium servit.
41. —- Ideo dicendum est cumzaliis, quod sunt partes intégrales.
Sed sciendum quod partes intégrales sunt duplices. Quædam
dam

1. ζηθίκ ad. « est », sed ζ expungit ; F. « qui ». — 2. ζηθικ « essentiale ».

sunt partes quantitatis : quæ sunt quandoque unius rationis, ut
in totis homogeneis ; quandoque vero diversarum rationum, ut
in totis heterogeneis. Quædam vero sunt partes essenliæ, sicut
materia et forma, non quantitatis. Et hæ semper sunt diver­
sarum rationum, et habent ordinem naturæ ad invicem, et
quandoque etiam ordinem temporis in his quorum esse non est
simul. Et hujusmodi partes sunt hæ de quibus loquimur ; quia
pœnitentiæ sacramentum secundum rationem suæ speciei ex
his tribus integratur. Et una est prior altera secundum naturam,
et quandoque etiam secundum tempus ; eo quod actuum huma­
norum, qui sunt in pœnitentia materiales, non est totum esse,
simul, sed succedunt sibi invicem ; sed quandoque plures eorum
quorum unus est alterio prior per naturam, sunt simul tempore.
42. — AD PRIMUM ergo dicendum quod partes pœnitentiæ
non respondent illis peccati partibus singula singulis secundum
veritatem ; quia pro quolibet illorum peccatorum oportet esse
pœnitentiæ tres partes ; sed per adaptationem quamdam, con­
siderata similitudine medicinæ ad morbum quantum ad idem
instrumentum.
43. — Quidam enim dicunt quod in quolibet peccato est
invenire illa tria ; quia os est interius et exterius ; et actus inte­
rior et exterior. Et sic etiam ista tria erunt partes subjectivæ
peccati.
44. — Sed patet hoc non esse secundum intentionem Litteræ (la), quæ de ore exteriori et opere loquitur.
45. — Ad secundum dicendum quod in partibus successi­
vorum ex qualibet parte potest concludi totum, sicut : Hora
tertia est, ergo dies ; non tamen totum de una parte prædicatur :
non enim dicimus quod hora sit dies. Sed tamen de omnibus
partibus simul acceptis aliquo modo invenitur prædicari totum,
licet improprie. EI sic etiam de qualibet parte pœnitentiæ poeni­
tentia concluditur, eo quod pœnitentia non habet totum esse
suum simul. Non tamen totum de partibus prædicatur neque
divisim neque conjunctim proprie loquendo.
46. — Ad tertium dicendum quod illud quod est materiale
in pœnitentia, esi actus nostri; et quia actus non habent esse
permanens, ideo nec pœnitentia. Et sic objectio ex falso procedit.
47. — AD QUARTAM QUÆSTIONEM dicendum quod ab
eo quod sequitur rem, non accidit aliqua compositio in re, quia
componentia sunt priora componentibus. Unde cum actus nostri
sint posteriores virtutibus a quibus eliciuntur, diversi actus qui
secundum ordinem a virtute aliqua progrediuntur, non faciunt
compositionem aliquam in virtute. Et ideo prædicta tria non
sunt partes pœnitentiæ virtutis, sed pœnitentiæ sacramenti ;

quia ipsi actus sunt quasi materia sacramenti, et penes divisio­
nem materiæ partes rei sumuntur quandoque.
48. — AD PRIMUM ergo dicendum quod actus exteriores
requiruntur ad perfectionem secundam virtutum moralium ;
partes autem intégrales oportet quod sint de perfectione prima.
49. ■— Ad secundum dicendum quod quamvis tria prædicta
sint actus pœnitentiæ virtutis, non tamen sequitur quod sint
partes ejus ; quia in quolibet dictorum actuum inveniuntur
omnes circumstantiæ quibus integratur medium virtutis.
50. — Ad tertium dicendum quod ad poenitentiam virtutem
requiruntur ista tria, sed non ut partes, sed1 ut actus, ut dictum
est (47).
ARTICULUS II

[I]
[III, q. 90, a. i.]

51. — AD SECUNDUM SIC PROCEDITUR. Videtur quod
PCENITENTIA ANTE BAPTISMUM NON DEBEAT PONI PARS PŒNITENTIÆ.

1. Baptismus enim janua sacramentorum est, et poenitentia
dicitur secunda tabula respectu baptismi. Sed secundum non
est ante primum. Ergo poenitentia non est aliqua ante baptis­
mum.
2. Præterea. Ei qui non est generatus in aliqua natura, non
competit actio illius naturæ. Sed baptismus est quædam gene­
ratio in spiritualem vitam. Ergo ei qui non est baptizatus, non
convenit aliqua actio spiritualis vitæ. Sed poenitentia est hujus­
modi, cum sit quoddam sacramentum. Ergo non potest alicui
competere ante baptismum.
3. Præterea. Poenitentia non ordinatur nisi contra culpam2.
Sed culpa actualis sufficienter in baptismo deletur. Ergo non
oportet quod poenitentia baptismum præcedat.
52. — SED COS'! RA. Mat., iii, 5, super illud : « Exibant autem
multi3, etc. » dicit Glossa (L. 114, 79) : « Jam tunc exemplum
baptizandis dabatur confitendi peccata et promittendi meliora. »
Sed hoc pertinet ad poenitentiam. Ergo ante baptismum debet
esse pcenitentia.
53. — Præterea. Super illud ps. (iv, 5 : « In cubilibus ves­
tris, etc. ») dicit Glossa (L. 113, 849) : « Ut exii neto veteri homine
per poenitentiam, sacrificium justitiæ per regenerationem novi
hominis offeramus Deo. » Sed regeneratio ad baptismum per­
tinet. Ergo poenitentia aliqua est ante baptismum.
1. Ed. om. per homot. « ut partes, sed ». 2. N. ad. « actualem ». — 3. Ed.
« Tunc exibat ad eum ».

[II]

54. — ULTERIUS. Videtur
mum NON SOLUM
Augustinus in2

quod pœnitentia ante baptis­

SIT DE ACTUALI, SED ET DE ORIGINALI PECCATO1.

lib. De pœnitentia [serm. 351, c. 2; L. 39, 1537),
dicit loquens de pœnitentia ante baptismum : « Exceptis parvulis,
nullus ad Christum transit, nisi incipiat esse quod non eral, nisi
pœnileal eum fuisse quod eral. » Sed erat infectus non solum
actuali, sed etiam originali peccato. Nisi enim de hac infectione
loqueretur, parvulos non exciperet qui aliam infectionem non
habent. Ergo de peccato originali debet esse pœnitentia ante
baptismum.
2. Præterea. Pœnitens infert sibi pœnam, ut evadat illam
quæ a Deo sibi infligenda erat. Sed pro peccato originali poena
a Deo infligitur. Ergo pro eo debet hanc poenitentiam agere.
3. Præterea. Secundum hoc de peccato actuali poenitentiam
agimus quod ipsum nobis displicet. Sed peccatum originale
debet nobis displicere3. Ergo de eo debemus poenitentiam agere.
55. — SED CONTRA. Pœnitentia est respectu4 voliti. Sed
peccatum originale contrahimus nolentes. Ergo de ipso non est
pœnitentia.
56. — Præterea. Medicina debet respondere morbo. Sed
peccatum originale non contrahitur per aliquam delectationem
ejus qui ipsum contrahit. Ergo videtur quod non sit ejus curatio
per aliquam pœnam ; et ita non per poenitentiam quæ suo nomine
pœnam exprimit.

[III]
[IU, q. 90, a. 4.]

57. — ULTERIUS. Videtur quod non debeat post baptis­
mum aliqua poenitentia venialium distingui.
1. Quia superfluum est facere per multa quod per unum
potest fieri. Sed veniale peccatum curatur per eucharistiam.
Ergo superfluum est quod ad ipsum curandum pœnitentia ordi­
netur.
2. Præterea. De eo quod non est in potestate nostra, non
requiritur pœnitentia. Sed peccata venialia vitare non est in
potestate nostra ; quia nullus potest omnia peccata venialia
vitare. Ergo de venialibus non est pœnitentia.
3. Præterea. Diversorum morborum diversæ sunt medicinæ ;
quia secundum Hieronymum [in Mare., ix, 28; L. 30, 616), « non
1. Ed. ad. « Nam ». — 2. Ed. om. « in ». ·— 3. F. om. per homot. « Sed| pec­
catum originale debet nobis displicere ». — 4. ζηθικ « idem », sed ζήι cor.

sanat oculum quod sanat calcaneum. » Sed pœnitentia est reme­
dium contra mortale. Cum ergo veniale a mortali in infinitum
differat, ut pœna ostendit, videtur quod contra veniale pœni­
tentia non ordinetur, sed contra mortale.
58. — SED CONTRA. Quod potest majus, potest et minus.
Sed pœnitentia destruit mortale, quod est difficilius. Ergo et
veniale.
59. — Præterea. Secundum Augustinum (lib. De vera el falsa
pœnitentia, c. 8 ; L. 40, 1120), « pcenitenlia est vindicia puniens
in se quod dolet commisisse. » Sed aliquis debet dolere de hoc quod
commisit veniale, et hoc in se punire. Ergo pœnitentia quædam
est de venialibus.
[IV]
[III, q. 90. a. 4.]

60. — ULTERIUS. Videtur

QUOD

TENEAMUR AD PŒNITEN-

TIAM VENIALIUM.

1. Quia sicut tenetur homo tendere ad gloriam, ita tenetur
impedimentum gloriæ removere. Sed homo non potest ad glo­
riam pervenire nisi dimissis venialibus peccatis. Ergo cum non
remittantur sine pœnitentia, videtur quod ad poenitentiam agen­
dam de venialibus homo teneatur.
2. Præterea. Quoddam veniale peccatum per consensum
fit mortale ; quia consensus in delectationem mortalis peccati
est mortale peccatum. Sed homo tenetur vitare mortale pecca­
tum1. Ergo tenetur dissentire2 veniali peccato aliquando. Sed
dissensus ad peccatum3 est pœnitentiæ4. Ergo tenetur homo
de peccato veniali aliquando poenitere.
61. — SED CONTRA. Nullus tenetur abolere jam factum,
quod non tenetur vitare antequam fiat. Sed homo non tenetur
vitare veniale peccatum antequam faciat; alias peccaret morta­
liter faciens ipsum. Ergo multo minus tenetur poenitere de eo.

[V]
[III, q. 90, a. 3.]

62. — ULTERIUS. AAdetur quod partes istæ tres non
SINT

SUFFICIENTES.

1. Quia sicut post baptismum peccatur venialiter et morta­
liter ; ita ante baptismum. Sed post baptismum distinguitur
1. ζη om. per homol. « Sed homo tenetur vitare mortale peccatum ». — 2. Ed.
ad. « a ». — 3. Ed. « a peccato ». —-4. Ed. « poenitentia ». — 5. N. om. « et ».

DISTINCTIO XVI, QUÆSTIO I, ART. II

779

pœnitentia venialis et mortalis peccati. Ergo et5 ante baptis­
mum ; et sic sunt quatuor.
2. Præterea. Plus distat pœna a culpa quam veniale a mortali.
Sed de pœnis præsentis miseriæ oportet pœnitere, ut Augustinus
dicit in lib. De pœnitentia (serm. 351 ; L. 39, 1537). Ergo cum
distinguatur pœnitentia venialium a pœnitentia mortalium,
debet etiam distingui pœnitentia qua pœnitemus1 de pœnis
peregrinationis, a pœnitentia venialium.
3. Præterea. Pœnitentia solemnis est quidam pœnitentiæ
modus, ut supra (d. 14, q. 1, a. 5) dictum est. Ergo cum de ipsa
mentionem non faciat, videtur insufficienter partes pœnitentiæ
ponere.

63. — RESPONSIO. Dicendum AD PRIMAM QUÆSTIONEM
quod pœnitentia potest accipi dupliciter : scilicet ut est virtus,
et ut est sacramentum.
64. — Secundum autem quod est virtus, importat detesta­
tionem peccati cum proposito abolendi ipsum secundum condi­
tionem status peccantis. Et quia quicumque non detestatur
peccatum, adhuc voluntatem in peccato fixam habet, cum volun­
tas semel ad aliquid fixa, ab illo non divellatur quin actu vel
habitu in eo maneat, nisi per actualem dissensum ad illud2,
vel in speciali, vel saltem in genere. Voluntas autem in peccato
fixa manens, non est susceptiva gratiæ baptismalis. Ideo requi­
ritur ante baptismum, quasi removens prohibens, peccati com­
missi detestatio et destructionis ejus propositum : quod3 qui­
dem est per baptismum. Et ideo patet quod ante baptismum
requiritur pœnitentia secundum quod est virtutis actus4, quæ.
sit prior baptismo tempore vel saltem natura.
65. — Sed pœnitentia, secundum quod est sacramentum, con­
sistit in dispensatione ministrorum. Ecclesiæ. Et quia Ecclesiæ
sacramenta non dispensantur nisi illis qui sunt .de Ecclesia,
ergo5 ante baptismum sacramentum pœnitentiæ non competit,
cum per baptismum homo de Ecclesia fiat.
Et per hoc patet solutio ad objecta, præter tertium.
66. — Ad tertium dicendum quod pœnitentia non requiritur
ante baptismum propter baptismi insufficientiam, sed propter
impedimentum removendum gratiæ baptismalis. ut baptismus
suum effectum habere possit.
67. — AD SECUNDAM QUÆSTIONEM dicendum quod
pœnitentia6 potest sumi large et proprie. Proprie quidem pœni1. Ed. « nos pcenitet ». — 2. Ed. « ab illo
— 3. F. «
» ; λ. om. « quod
quidem est per baptismum ». — 4. N. ad. « vel ». — 5. Ed. '< ideo ». —- 6. Ed*
ad. « quidem ».

780

SCRIPTUM SUPER LIB. IV SENTENTIARUM

tenlia importat dolorem de peccato commisso in præterito. Et sic
nullo modo potest esse pœnitentia de originali peccato, quia
non est commissum.
68. — Large autem potest dici pœnitentia omnis displicentia
mali præteriti. Et sic in eo qui liberum arbitrium habet, debet
esse pœnitentia de originali ; quia ex hoc ipso quod alicui placet
aliquid, displicet ei quod ad illud impedimentum præstitit.
Peccatum autem originale impedimentum gloriæ fuit, ad
quam quilibet desiderio tendere debet. Non tamen de eo debet
esse confessio, quæ non est nisi factorum ; nec satisfactio, quia
pro peccato originali non debetur nisi pœna damni, pœnitentia
autem importat pœnam sensus.
Et per hoc patet solutio ad objecta.
69. — AD TERTIAM QUÆSTIONEM dicendum quod veniale
peccatum ex nostro actu incurrimus, et ei pœna sensibilis
debetur. Et ideo ad peccati venialis dimissionem pœnitentia
operatur quantum ad contritionem, confessionem et satisfac­
tionem ; non solum pœnitentia secundum quod est virtus, sed
etiam secundum quod est sacramentum, quia post baptismu m
aliquis venialiter peccat, quando est susceptivus sacramen­
torum Ecclesiæ.
70. — AD PRIMUM ergo dicendum quod ad eumdem effec­
tum principaliter inducendum, superfluum est plura inducere,
si quodlibet sit sufficiens. Sed nullum sacramentum inducitur
ad peccati venialis dimissionem, sicut ad principalem effectum,
ut supra in 2 d1 (31-2) dictum est. Et ideo non est inconveniens
si ex multis sacramentis peccati venialis dimissio consequitur.
71. — Ad secundum dicendum quod quamvis non sit in
potestate nostra vitare omnia venialia, esi tamen in potestate
nostra vitare singula.
72. — Ad tertium dicendum quod veniale et mortale quamvis
sint diversi morbi, tamen conveniunt in una ratione actualis
peccati. Et ideo contra utrumque pœnitentia medicina est.

73. — AD QUARTAM QUÆSTIONEM dicendum quod cum
dicitur aliquis ad aliquid teneri, quædam necessitas importatur
ad illud.
Necessitas autem est duplex. Una est absoluta. Et secundum
hanc homo tenetur facere illa sine quibus non est salus. Et sic
non tenetur ad peccati venialis pœnitentiam, quia mortem ex
hoc non incurrit ; nisi forte de contemptu dimittat.
1. Ed. om. « in 2 d. ».

74. — Alia est ex suppositione alicujus finis : sicut dicitur

I

.
f

μ

aliquid esse necessarium sine quo non possumus finem intentum
consequi. Et hoc modo necessarium est quod homo de venialibus pceniteat, si ei remitti debeant in hac vita.
75. — Sed secundum hoc non proprie dicitur teneri aliquis
ad aliquid ; et ideo dicendum, quod homo non tenetur ad pcenitentiam venialium, nisi large sumendo.
76. — AD PRIMUM ergo dicendum quod si nunquam de
venialibus pceniteat, potest ad vitam pervenire ; quia etiam
post hanc vitam venialia remittuntur, ut infra (127) dicetur.
77. — Ad secundum dicendum quod dissensus dicit renitentiam ad peccatum futurum ; sed pœnitentia dicit displicen­
tiam peccati prælerili. Et ideo non oportet quod dissensus ad
poenitentiam pertineat.
78. — AD QUINTAM QUÆSTIONEM dicendum quod istæ1
partes pœnitentiæ distinguuntur secundum diversos modos qui­
bus pœnitentia agitur. Unde sunt paries subjectivae pœnitentiæ2
virtutis, non pœnitentiæ3 sacramenti, quia una pars non per­
tinet ad pœnitentiæ sacramentum, quamvis aliæ duæ ad poeni­
tentiam secundum quod est sacramentum, pertinere possint.
79. — Et accipiuntur isti modi secundum diversum statum
pœnitentis ; quia aut est extra Ecclesiam etiam numero, et sic
est prima pœnitentia quæ est ante baptismum ; aut est extra
merito, sed non numero, et sic est secunda quæ est de morta­
libus ; aut omnino est intra Ecclesiam, et sic competit ei tertia
quæ est de venialibus.
80. — AD PRIMUM ergo dicendum quod status hominis
etiam1 ante baptismum non diversificalur4
*6 per veniale et mortale
quantum ad hoc quod est esse de Ecclesia vel non esse ; sed diversificatur6 post, quia per mortale post baptismum commissum
efficitur aliquis extra Ecclesiam merito, sed non per veniale.
Et ideo non est similis ratio.
81. — Ad secundum dicendum quod de poenis dicitur esse
pœnitentia ab Augustino, secundum quod inclinat ad culpam,
large etiam pcenilenliam pro displicentia sumendo.
82. — Ad tertium dicendum quod pœnitentia solemnis non
diversificat statum pœnitentis quantum ad id quod dictum est.
Et ideo de ea non fit hic mentio.

4. ηθ « illæ », contra ζικ ct ed. — 2. F. om. « pœnitentiæ ». — 3. F. om. per
homol. « sacramenti... pœnitentiæ ». — 4. Ed. om. < etiam ». — 5. F. « diversificantur ». — 6. F. ad. « per veniale et mortale ».

782

SCRIPTUM SUPER LIB. IV SENTENTIARUM

QUÆSTIO II
Deinde quaeritur de remissione venialium.
Et circa hoc quæruntur duo.

Primo, de modo remissionis.
Secundo, de causa remissionis.
ARTICULUS I

[I]
[III, q. 87, a. 1.]

83. — AD PRIMUM SIC PROCEDITUR. ADdetur
PECCATUM

VENIALE

quod

POSSIT DIMITTI VOLUNTATE MANENTE AD

ILLUD.

1. Voluntas enim peccati venialis gratiam non excludit. Sed
nullum peccatum veniale est quod gratia remittere1 non possit,
cum remittatur per virtutem gratiæ mortale, quod multo dif­
ficilius est. Ergo veniale dimitti potest adhuc manente voluntate
ad illud.
2. Præterea. Sicut peccatum mortale caritati opponitur, ita
veniale fervori caritatis. Sed illud quod secum compatitur
caritas non impedit dimissionem peccati mortalis. Ergo cum
voluntatem permanentem in peccato veniali compatiatur fervor
caritatis, videtur quod veniale remitti possit in eo qui adhuc
habet voluntatem adhaerentem veniali.
3. Præterea. Sicut dictum est (54), voluntas ad hoc quod remo­
veatur ab eo in quo semel fuit fixa, requiritur actualis displi­
centia. Sed aliquando veniale peccatum dimittitur ei qui non
habet displicentiam de veniali peccato : sicut patet in Marty­
ribus qui statim evolant, quamvis forte de peccatis venialibus
non cogitent, nec actualem displicentiam habeant. Ergo videtur
quod veniale peccatum dimitti possit adhuc manente voluntate2
in illo.
84. — SED CONTRA. Manente causa non potest tolli effectus.
Sed adhaerentia voluntatis inordinata ad aliquid erit causa
venialis peccati. Ergo manente voluntate fixa in illo, non
potest remitti ipsum peccatum.
85. — Præterea. Affectus3 ad opus habet rationem peccati,
sicut et ipsum opus peccati. Sed ipsum opus venialis4 peccati,
dum manet, non permittit peccatum veniale dimitti. Ergo nec
affectus ad ipsum manens5.
1. Ed. « remitti ». — 2. N. « manenti » om. « voluntate ». — 3. F. et
btus ». — 4. N. om. « venialis ». — 5. F. « manet ».

« effe-

[H]
[III, q. 87, a. 3, ad 2.]

86. — ULTERIUS. Videtur quod unum peccatum veniale
non possit dimitti sine alio.
1. Quia, sicut in præcedenti dist. dictum est (739), Dominus
nullum sanavit quem non omnino liberaret. Sed non potest alicui
veniale peccatum dimitti, nisi Domino ipsum sanante. Ergo si
absolvitur ab uno veniali, absolvitur ab omnibus.
2. Præterea. Peccatum veniale est majoris adhærentiæ quam
mortale Unde remisso mortali adhuc manet veniale. Sed unum
mortale non potest remitti nisi omnia alia dimittantur. Ergo
nec unum veniale nisi aliis remissis.
3. Præterea. Ei qui displicet Deo, peccatum non remittitur.
Sed veniale displicet Deo. Ergo quamdiu manet unum, aliud
non remittitur.
87. — SED CONTRA. Majoris gratiæ est remissio mortalis
peccati quam venialis. Sed unum peccatum veniale manens
fixum in corde, non impedit remissionem mortalis peccati.
Ergo multo minus impedit remissionem alterius venialis.
[III]
[III, q. 87, a. 4.]

88. — ULTERIUS. Videtur quod veniale peccatum
possit remitti sine mortali.
1. Joan., viii, 7, super illud : « Qui sine peccato est vestrum,
etc. », dicit Augustinus (De vera et falsa pcen., c. 20 ; L. 40,

1129) quod « omnes illi erant in peccato mortali : venialia enim
eis dimittebantur per caeremonias. » Ergo veniale potest dimitti
non dimisso mortali.
2. Præterea. Mortale et veniale contrario1 dividuntur. Sed
mortale potest dimitti sine veniali. Ergo veniale potest dimitti
sine mortali.
3. Præterea. Peccato quod sufficienter punitum est, non
debetur alia pœna, quia non vindicat bis Deus in idipsum-.
Sed. peccatum veniale potest aliquis, in mortali existens, suffi­
cienter in seipso punire, cum debeatur ei pœna finita. Ergo non
reservabitur ulterius ad pœnam. Sed nunquam aliquis absolvitur
a reatu pœnæ, nisi prius absolvatur a culpa ; alias culpa inor­
dinata remaneret sine pœna. Ergo manente peccato mortali,
potest veniale remitti.
1. Ed. « contrarie ». — -· Ex Nahum i, 9 juxta 70 cfr. <1. 15, 1.

89. — SED CONTRA. Gregorius (IV Moral, in job. in.
5, 9 ; L. 75, 642, 652) dicit quod veniale peccatum obscurat men­
tem, sed mortale obtenebrat. Sed obscuritas non removetur nisi
per lucem ; lux autem spiritualis est gratia, quæ etiam mortale
delet. Ergo non potest dimitti veniale sine dimissione mortalis.
90. — RESPONSIO. Dicendum AD PRIMAM QUÆSTIONEM quod peccatum quodlibel debet remitti quantum ad duo :
scilicet quantum ad culpam, et quantum ad reatum. Non autem1
potest esse secunda remissio sine prima ; quia quamdiu manet2
culpa, manet debitum pœnæ.
Culpa autem in deordinatione voluntatis consistit. Unde non
potest culpa tolli nisi reordinetur voluntas : quod esse non
potest quamdiu in ipsa deordinatione manet, alias essent duo
opposita simul vera. Et ideo nullo modo veniale dimitti potest,
quamdiu voluntas ad illud manet.
91. —AD PRIMUM ergo dicendum quod non est ex defectu
gratiæ quin illud veniale in quod adhuc voluntas manet, remitti
non possit ; sed ex defectu ejus cui remittendum est, in quo
impedimentum remissionis invenitur.
92. — Ad secundum dicendum quod quodlibet peccatum
mortale opponitur cuilibet quantumque parvas caritati. Non
autem quodlibet veniale opponitur cuicumque fervori caritatis.
Dicitur enim fervor caritatis per similitudinem, secundum quod
ad exteriora quodammodo ebulliendo refunditur. Ex illa autem
parte qua veniale committitur3, caritatis fervor non apparet,
sed aliquid præter caritatem. Unde quamvis sit fervor caritatis
quantum ad aliqua, potest tamen esse tepiditas quantum ad
alia. Et sic non quilibet fervor opponitur cuilibet veniali. Unde
non est similis comparatio peccati mortalis ad caritatem, et
venialis ad fervorem caritatis.
93. — Ad tertium dicendum quod voluntas quæ fuit fixa
in aliquo, non removetur inde nisi per actualem assensum4, si
illud memoriæ occurrat, alias sufficit habitualis5 : sicut etiam
de mortalibus contingit quod oblita remittuntur.

94. — AD SECUNDAM QÜÆSTIONEM dicendum quod ea
quæ non habent connexionem ad invicem, unum potest auferri
sine altero ; sed quæ habent aliquo modo connexionem, unum
non potest sine alio auferri.
95. — Peccata autem mortalia, quamvis non habeant con­
nexionem ex parte conversionis, habent tamen connexionem e£
1. Ed. « et non ». — 2. F. ad. « et ». — 3. F. « committit ». —- 4. Ed. « dis­
sensum ». — 5. ίη III, q. 87, a. 1 dicit S. Doctor quod « ad remissionem veniaI ium habitualis displicentia non sufficit ».

sparte aversionis, quia ab uno incommutabili bono avertunt.
Et ideo unum sine alio remitti non potest, cum remissio culpæ
magis respiciat per oppositum aversionem quam conversionem ;
quia culpa remittitur secundum restitutionem ad illud a quo
culpa separavit.
96. — Venialia autem non habent connexionem neque quantum
ad conversionem neque quantum ad aversionem, quia in eis
nulla est aversio a fine, etsi sit aliquis defectus in actu eorum
quæ expediunt ad finem. Et ideo potest unum veniale sine alio
dimitti.
97. — AD PRIMUM ergo dicendum quod remissio venialis
non comparatur, proprie loquendo, sanationi ; quia infirmitas
quæ per sanationem curatur, destitutionem virtutis importat.
Non autem esi aliqua destitutio vel debilitatio virtutis spiri­
tualis in culpa veniali, sed solum dispositio ad virtutis destitu­
tionem. Et ideo ratio illa non est ad propositum.
98. — Ad secundum dicendum quod peccatum veniale non
dicitur esse majoris adhærentiæ quam mortale quasi ex parte
sua firmius in anima maneat ; sed ex parte nostra, quia peccata
venralia non ita facile devitamus sicut mortalia, ad quæ dimittenda
ex necessitate obligamur.
99. — Ad tertium dicendum quod peccatum mortale ita Deo
displicet, quod etiam facit ipsum peccantem Deo displicentem,
inquantum pulchritudinem gratiæ quam Deus in ipso amat,
aufert.
100. —■ Sed peccatum veniale quamvis Deo displiceat, quia
inordinatum est, non tamen facit peccantem Deo displicentem ; quia
non privatur claritas1 gratiæ, sed quodammodo obnubilatur,
inquantum ejus processus ad exteriora impeditur. Et ideo Gre­
gorius dicit quod peccatum veniale obscurat, sed mortale obte­
nebrat. Et propter hoc unum peccatum veniale non impedit quin
aliud remilti possit, quamvis mortale unum impediat dimissio­
nem alterius.
101. — AD TERTIAM QÜÆSTIONEM dicendum quod
remoto priori removetur posterius, nec posterius restituitur nisi
priori restituto. Fervor autem caritatis, cui veniale opponitur,
est posterior ipsa caritate. Unde quamdiu caritas non restituitur
nec fervor caritatis reparari potest : in qua reparatione consistit
venialis peccati dimissio, sicut etiam in reparatione caritatis
dimissio mortalis. Et ideo non potest veniale dimitti ei cui
mortale non dimittitur.
1. F. « aufertur caritas », lk « caritas », N. « aufertur per illud claritas ».

102. — Polesl etiam ex parte remittentis ratio assignari ; quia
a Deo qui solus peccata dimittit, peccatum mortale separat.
Et ideo effectum ejus in remissione peccati venialis habens
peccatum mortale non percipit.
103. — Similiter et1 ex parte ejus quo fit remissio, scilicet
« caritatis, quæ universa delicia operit » Prov., x, 12, quam pec­
catum mortale tollit.
104. — AD PRIMUM ergo dicendum quod Augustinus
nominat ibi venialia irregularitates quas secundum legem
contrahebant.
105. — Ad secundum dicendum quod veniale non avertit
a Deo, neque caritatem tollit, sicut mortale. Et ideo non impedit
dimissionem mortalis sicut e converso2.
106. — Ad tertium dicendum quod pœna, etiam hominis
offensam non tollit nisi ab eo in quem peccatum commissum
est, acceptetur; nec acceptari potest quamdiu inimicitia ad
ipsum manet. Et ideo manente inimicitia hominis ad Deum per
peccalum mortale, pana quantacumque veniale non purgat. Unde
Is., Lvm, 3, dicit Dominus non esse sibi3 accepta jejunia eorum
qui ad lites et contentiones4 jejunabant.
ARTICULUS 11

[I]
[Infra, d. 21, q. 2, a. 1 ; III, q. 87, a. 2 ; a. 4, ad 2 ; Mal. q. 7, a. 11.]

107. — AD SECUNDUM SIC PROCEDITUR. Videtur
QUOD VENIALE

PECCATUM

DIMITTI

NON

POSSIT

SINE

GRATIÆ

NOVÆ INFUSIONE.

1. Peccatum enim veniale transiens actu, in anima manet
reatu. Sed reatus fundatur super maculam. Cum ergo macula
non possit ab anima abstergi nisi per gratiam, sicut nec tenebra
nisi per lucem, videtur quod veniale dimitti non possit sine
gratiæ infusione.
2. Praeterea. Veniale peccatum consistit in hoc quod minus
amatur Deus quam debet. Sed minoratio ista non potest tolli
nisi caritate augmentata, secundum cujus augmentum nova
missio Spiritus sancti attenditur, ut in I lib d. 155 (q. 5, a. 1,
soL 2, c.) dictum est, et per consequens nova gratia. Ergo pec­
catum veniale sine gratiæ infusione remitti non potest.
108. — SED CONTRA. Novæ gratiæ additio gratiam præexistentem auget, si eam inveniat. Sed cum peccatum veniale
1. Ed. « sicut assignata est ratio ». — 2. Ed. « contrario ». — 3. Ed. om. « si­
bi ». — 4. Ed. « contentionem ». — 5. Ed. oni. « d. 15 ».

gratiam non auferat ; si sine gratiæ infusione dimitti non posset,
oporteret quod quandocumque dimittitur veniale, gratiæ gra­
tia adderetur. Ergo semper homo post veniale rediret in majorem
gratiam : quod falsum est; quia tunc frequens iteratio venialium
non disponeret ad mortale.

[H]
ί

[III, q. 87, a. 3.]

I

109. — ULTERIUS. Videtur quod gratia sine contri­
tione POSSIT PECCATUM VENIALE REMITTERE.
1. Quia, sicut dicit Gregorius (XVI Moral., c. 67 ; L. 75,

[
;

,

1160) « quod esi aqua ad caminum, hoc est veniale ad fervorem
caritatis. Sed fervor caritatis potest esse sine contritione.
Potest enim aliquis in Deum ferventer converti, et tamen de
peccato non dolere, quod est çonteri. Ergo peccatum veniale
potest dimitti sine contritione.
2. Præterea. Contritio non solum importat dolorem de prae­
terito peccato, sed etiam propositum non peccandi de cetero.
Sed alicui dimittitur veniale peccatum, qui non habet tale pro­
positum ; quia scit se sine peccato veniali præsentem vitam
agere non posse. Ergo sine contritione peccatum veniale dimitti
potest.
3. Præterea. Aliquis in peccato veniali existens, potest dor­
miens mori, et taliter quod statim evolat1 : puta si propter
fidem prius confessam constanter occidatur. Sed dum dormit,
conteri non potest. Ergo cum ei peccatum veniale dimittatur,
videtur quod possit sine contritione peccatum veniale dimitti.
110. — SED CONTRA. Si gratia sirfe aliquo adjuncto pecca­
tum veniale remittere posset, gratia secum veniale non compateretur. Sed compatitur secum veniale. Ergo oportet aliquem
motum contritionis advenire ad peccati venialis dimissionem.[III]
[III]
[Intra, 218 ; d. 17, 443. ]

111. — ULTERIUS. Videtur

quod de

peccato veniali

TENEATUR HOMO ETIAM CONFITERI.

j
>

1. Jacob., v, 16 : « Confitemini alterutrum peccata vestra »
in quo præceptum confessionis datur, ut in Littera (2) dicitur.
Sed secundum Glossam (Bedæ ; L. 13, 40) loquitur de confessione venialium et mortalium ; quia dicit quod « majora solis
sacerdotibus, sed leviora sociis confiteri possumus. » Ergo tenemur
confiteri venialia.
1. Ed. « evolet ».

788

SCRIPTUM SUPER LIB. IV SENTENTIARUM

2. Præterea. De venialibus tenetur homo satisfacere ; quia
satisfacere est actus justitiæ ; ad justitiæ autem actum tene­
mur. Sed satisfactio debet esse secundum arbitrium sacerdotis
qui vicem Dei obtinet : quod esse non potest nisi confessione
præcedente. Ergo de venialibus homo confiteri tenetur.
3. Præterea. Præceptum Ecclesiæ est (extra. De pœnil. et
remiss., cap. « Omnis utriusque sexus ») ut « homo semel in anno
saltem confiteatur ». Sed aliquis est qui non habet nisi venialia.
Ergo tenetur illa confiteri.
112. — SED CONTRA. Nullus tenetur ad impossibile. Sed
confiteri omnia venialia est impossibile, cum cognitionem nostram
effugiant. Ergo non tenemur illa confiteri.

[IV]
[III, q. 87, a. 3 ; Mal. q. 7, a. 12.]

113. -- ULTERIUS. Videtur
EPISCOPALEM, AQUAM BENEDICTAM
VENIALE REMITTI NON POSSIT.

quod
ET

per benedictionem

HUJUSMODI

PECCATUM

1. Quia « ex eisdem causis aliquid fit et corrumpitur », ut dici­
tur in II Eth. (β 1. 1103b, 7 ; 1. 1, n. 252). Sed peccatum veniale
causatur ex actu nostro. Ergo oportet quod aliquid in nobis
sit per quod dimittatur ; et ita cum ista sint extra, per ea pec­
catum veniale dimitti non potest.
2. Præterea. Peccatum veniale, ut dictum est (110), non
dimittitur sine contritione. Sed ipsa contritio per se sufficit
ad dimissionem. Ergo prædicta nihil operantur ad dimissionem.
3. Præterea. Prædicta omnia æqualem habent habitudinem
ad omnia peccata venialia. Si ergo per ea aliquod veniale dimit­
titur, omnia dimittuntur ; et sic frequentissime homo esset
sine veniali : quod non videtur verum.
114. — SED CONTRA est quod communiter dicitur quod
multa sunt remedia contra venialia peccata ; scilicet tunsio
pectoris, aspersio aquæ benedictæ, unctio extrema et omnis
sacramentalis unctio ; benedictio Episcopi, panis benedictus,
generalis confessio, tunsio pectoris1, compassio, alieni delicti
dimissio, eucharistia, oratio dominica et alia quæcumque levis
poenitentia.

115. — RESPONSIO. Dicendum AD PRIMAM QUÆSTIO­
NEM quod homo in peccato mortali a Deo avertitur, sibi alium
finem constituens. Et ideo lumen gratiæ amittit, sicut et lumen
solis qui visum a sole avertit. Et propter hoc non potest peccatum
mortale remitti nisi per gratiæ infusionem.
1. Ed. om. « tunsio pectoris ».

116. — Sed homo per peccatum veniale non adhæret com­
mutabili bono quasi fini. Et ideo non avertitur a fine : quod est
incommutabile bonum. Unde per veniale homo gratiam non
amittit. Et ideo non oporlet quod ad hoc quod remittatur veniale,
quod1 gratia aliqua infundatur de novo ; sed sufficit quod gratia
quæ jam habetur, in actum prodeat ; quia ipsum veniale non
tollebat habitum, sed solummodo impediebat virtutis actum.
117. — AD PRIMUM ergo dicendum quod macula potest
esse dupliciter.
Uno modo per privationem pulchritudinis. Et sic in veniali
non manet aliqua macula, quia gratiam non tollit, quæ est ani
mæ decor.
118. — Alio modo per hoc quod pulchritudo quæ est2 impeditur
ne exterius appareat : sicut per pulverem pulchritudo faciei
foedatur. Et talis macula est in veniali, quia impeditur depor
gratiæ ne in actibus exterius ostendatur. Unde non oporlet
quod talis macula per infusionem gratiæ tollatur, sed per actum
qui gratiæ impedimentum tollat.
119. —■ Ad secundum dicendum quod veniale peccatum non
consistit in hoc quod homo minus amet Deum in habitu ; quia
veniale non diminuit caritatem — alias quandoque eam totaliter tolleret — ; sed in hoc quod amor Dei non ostenditur in
omnibus actibus hominis, aliqua deordinatione in eis existente.

120. - AD SECUNDAM QUÆSTIONEM dicendum quod
peccatum veniale non dimittitur, ut dictum est (90), quamdiu
voluntas manet in illo. Ipsam autem recedere voluntatem ab
eo quod quis prius volebat, est displicere ei quod voluit. Talis
autem displicentia dolor contritionis dicitur, quando est gratia
informata. Et ideo peccatum veniale sine contritione non dimittitur.
121. — Sed sciendum quod contritio potest accipi tripliciter :
vel actu, vel habitu, vel medio modo. Habitu quidem contritio
existens non sufficit ad peccati venialis dimissionem ; quia tunc
quicumque haberet pœnitentiæ virtutis habitum, cujus actus
est quælibet contritio, consecutus esset peccati venialis dimis­
sionem ; et sic peccatum veniale cum gratia esse non posset.
122. — Nec iterum requiritur quod semper sit actualis contri­
tio ; quia sequeretur quod peccatum quod quis in memoria vel
in cognitione non habet, remitti non posset.
123. — Et ideo dicendum quod requiritur contritio medio
modo, quando3 scilicet etsi actu peccatum non displiceat expli­
cite, displicet tamen implicite ; quia ex virtute actus quem agit,
sequeretur displicentia explicita peccati venialis, si cogitatio
ad illud ferretur.
1. Ed. om. « quod ». — 2. Ed. ad. «■ gratiæ ». — 3. N.« qua », F. « quia ».

124. — AD PRIMUM ergo dicendum quod quamvis fervor
caritatis possit esse dum homo in Deum fertur motu caritatis,
sine hoc quod actu de peccato veniali cogitet explicite ; tamen in
illo motu implicite continetur displicentia venialis peccati, vel
unius vel omnium ; quia1 si ferventer in Deum fertur, displicet
ei omne quod a Deo retardat. Unde potest esse tam fervens motus
caritatis in Deum quod omnia peccata venialia consumat etiam
sine actuali cognitione ipsorum.
125. —· Ad secundum dicendum quod peccata mortalia sunt
in potestate nostra, ut vitentur non solum singula, sed etiam
omnia. Venialia autem, etsi singula vitari possint, non tamen
omnia : quod ex infirmitate naturæ contingit. Et ideo in con­
tritione de venialibus non exigitur propositum non peccandi
veniaiiter, sicut in contritione de mortali exigebatur ; sed quod
displiceat ei el peccatum præleritum et infirmitas qua ad pec­
catum veniale inclinatur, quamvis ab eo omnino immunis esse
non possit.
126. — Ad tertium dicendum quod passio pro Christo sus­
cepta vim baptismi oblinet, ut supra d. 4 (266) dictum est. El
ideo purgat ab omni veniali et mortali nisi actualiter volun­
tatem renitentem invenerit. Et propter hoc illud peccatum
veniale quod forte etiam post confessionem ferventem2 incurrit,
non retardat3 ipsum quin evolet, et præcipue cum ipsa pœna
martyrii habeat vim purgandi.
127. — De aliis autem qui moriuntur dormientes, dicendum
quod dimittitur eis illud veniale etiam quantum ad culpam
post mortem.
128. — AD TERTIAM QUÆSTIONEM dicendum quod con­
fessio ad hoc necessaria est ut pcenitens satisfactionem accipiat
secundum modum delicti. Peccato autem veniali non debetur
poena satisfactoria taxata, quia poena illa esset proportionata
pœnæ peccati mortalis, a quo peccatum veniale in infinitum
distat. Unde per solam contritionem interiorem peccatum veniale
remitti potest. Et quod aliqua satisfactio exterius injungitur,
hoc est magis ad devotionem excitandum vel contritionem,
quam ad satisfaciendum. Et ideo ad confessionem venialium non
tenemur neque necessitate absoluta; quia sic nec de eis pœnitere,
nec ea vitare tenemur; nec etiam necessitate quæ est ex suppo­
sitione finis, scilicet remissionis eorum; quia etiam sine confes­
sione vel actu vel proposito existente possunt venialia remitti ;
tamen perfectionis est ea confiteri.
1. ηθι.κ « quod », contra ζ ed. — 2. Ed. « frequenter >». — 3. Ed. « tardat ».

DISTINCTIO XVI, QUÆSTIO II, ART. II

791

129. — AD PRIMUM ergo dicendum quod verbum illud
Jacobi quantum ad peccata mortalia est præceptum ; sed quan­
tum ad venialia est consilium.
130. — Ad secundum dicendum quod ratio illa procedit ex
falsa suppositione, ut ex dictis (128) patet.
131. — Ad tertium dicendum quod in casu illo, propter
præceptum Ecclesiæ, dicunt Aliqui quod tenetur homo venialia
confiteri.
132. — Alii vero dicunt quod sufficit quod se repræsentet
sacerdoti, et se immunem a peccato mortali ostendat, ut ad
communionem admitti possit. Præceptum enim Ecclesiæ est
ad obligandum illos qui habent aliqua quæ confiteri debeant.
Cadit enim sub praecepto magis taxatio temporis quam ipse
confessionis actus. Unde si alicui per gratiam collatum esset
ut a peccato veniali immunis esset, sicut beatæ Virgini est colla­
tum, non teneretur ad illud præceptum.

133. — AD QUARTAM QUÆSTIONEM dicendum quod,
sicut dictum est (101), veniale peccatum dimittitur per fervo­
rem caritatis qui implicite vel explicite contritionem contineat.
Et ideo illa quæ nata sunt de se excitare fervorem caritatis,
peccata venialia dimittere dicuntur1. Hujusmodi autem sunt
quæ gratiam conferunt, sicut omnia sacramenta, et quibus
impedimenta fervoris et gratiæ auferuntur, sicut aqua benedicta
quæ virtutem inimici reprimit, et episcopalis benedictio, vel
etiam exercitium humilitatis ex parte nostra, sicut tunsio pec­
toris et oratio dominicalis et hujusmodi.
* 134. — AD PRIMUM ergo dicendum quod actus noster
requiritur ad dimissionem venialis ; sed ista dicuntur peccatum
veniale remittere, inquantum in actu nostro fervorem excitant.
135. — Ad secundum dicendum quod ista sine contritione
non delent peccatum veniale ; sed dicuntur delere inquantum
contritionem causant.
136. — Ad tertium dicendum quod secundum quantitatem
fervoris est quantitas remissionis. Et ideo secundum quod per
ista major vel minor concitatur, qui de pluribus vel pauciori­
bus, implicite ad minus, contritionem contineat, secundum hoc
plura vel pauciora venialia dimittuntur et non omnia semper.

1. ζηθ « dicantur ».

QUÆSTIO III
Deinde quæritur de circumstantiis peccati.
Et circa hoc quaeruntur duo :

Primo, de ipsis circumstantiis secundum se.
Secundo, qualiter se habeant ad peccatum.

ARTICULUS I
[Ij
(I-Π, q. 7, a. 1 ; q, 18, a. 3.]

137. — AD PRIMUM SIC PROCEDITUR. Videtur quod
CIRCUMSTANTIA

NON

SIT

PROPRIETAS

MORALIS

ACTUS,

SIVE

EJUS CONDITIO.

1. Dicit enim Boetius in IV. Topic. (L. 64, 1212) quod
« circumstantiae sunt quæ convenienter1 substantiam rhetoricæ
quæstionis efficiunt. » Sed quæstio rhetorica non pertinet ad
genus morale, sed magis ad genus Philosophiæ rationalis.
Ergo circumstantia non est conditio moralis actus.
2. Praeterea. Illud quod est circa aliquid non est in eo. Sed
conditio vel proprietas2 actus moralis in ipso est. Ergo non potest
talis circumstantia dici.
3. Præterea. Ipsi actus morales sunt circumstantiæ quædam
a quibus confirmatur oratio rhetoris. « Est enim circumstantia,
secundum Tullium (De Invent. Relhor. lib. I), per quam recipit
argumentatio fidem3 et auctoritatem, et firmamentum adjungit ora­
tio ». Sed circumstantiæ non est circumstantia, sicut nec acci­
dentis accidens ; alias in infinitum iretur. Ergo circumstantia
non est conditio vel proprietas moralis actus.
138. — SED CONTRA. Ignorantia circumstantiæ excusat
moralem actum a peccato. Sed hoc non esset, nisi essent moralis
actus conditiones. Ergo sunt conditiones vel proprietates moralis
actus.
139. — Præterea. Medium virtutis ad morale genus pertinet.
Sed medium in virtutibus accipitur secundum circumstan­
tiarum debitam limitationem, ut quando oportet, et ubi et4
quomodo, sicut Philosophus in5 III Elh., (γ 3. 1111a, 3-5 ; 1. 3,
n. 414-416), docet. Ergo sunt conditiones moralis actus6.
1. Ed. « convenientes ». — 2. N. om. « ve) proprietas ». — 3. N. « per quam
argumentando fidem ». — 4. F.om. « et ». — 5. Ed. om. « in ». — 6. N. « mo
rales ».

[II]
[I-II, q. 7, a. 2 ; Mai. q. 2, a. 6 ; III Elh., I. 3.]

140. — ULTERIUS. Videtur quod inconvenienter enu­
merentur circumstantiæ in hoc versu :
« Quis, quid, ubi, quibus auxiliis, cur, quomodo, quando. »

1. Illud enim quod est causa rei, non potest esse circumstan­
tia ejus, cum causa sit prior, circumstantia posterior quasi pro­
prietas. Sed persona agens quæ notatur cum dicitur « quis »,
est causa moralis actus. Ergo non debet poni circumstantia.
2. Præterea. Non potest idem esse circumstantia sui ipsius.
Sed « quid » importat substantiam actus moralis, cujus circum­
stantiæ quæruntur. Ergo non debet inter circumstantias com­
putari.
3. Præterea. Non est idem circumstantia rei et quod dat rei
speciem, quia illud est rei intraneum. Sed moralia recipiunt
speciem a fine. Unde Ambrosius (lib. I de Officiis, c. 30, n. 147 ;
L. 16, 71) : « Intentio operi luo nomen imponit. » Ergo « cur »,
quod finem importat, non debet dici circumstantia.
4. Præterea. Illud quod continet alia, non debet aliis con­
numerari. Sed in modo comprehenduntur omnes aliæ circum­
stantiæ. Ergo non debet poni « quomodo » inter alias circum­
stantias.
141. —■ SED CONTRA. Videtur quod sint plures circum­
stantiæ.
5. Philosophus enim in III Eth. (γ 3. 111a, 4-5 ; 1.3, n. 415-6),
ponit « circa quid » et « quo instrumento ». Hæc autem hoc versu
non continentur. Ergo videtur quod insufficienter enumeratæ
sint.
142. — 6. Præterea. Circumstantiæ propter hoc vocantur,
quia secundum eas variatur medium virtutis. Sed secundum
« quantum » et « quoties », variatur medium virtutis. Ergo sunt
circumstantia;. Cum ergo non contineantur prædicto versu,
videtur quod insufficienter enumerentur.

[ΠΙ]
[I-II, q. 7, a. 2 ; Mal. q. 2, a. 6.]

143. — ULTERIUS. Videtur quod circumstantiæ quæ
(3) ab Augustino dicuntur, inconvenienter

in Littera
ponantur.

1. Circumstantia enim, ut dictum est (137, 2), est conditio
moralis actus. Sed quod diu aliquis in peccato perseveret, magis
respicit peccantis statum. Ergo non debet circumstantia dici.

2. Præterea. Impugnatio vel tentatio praecedens quandoque
non est in potestate nostra, quando scilicet tentatio est ab hoste.
Sed circumstantiae, cum sint conditiones moralis actus, sunt in
potestate nostra,.ut videtur. Ergo non debet inter circumstan­
tias poni, quanta tentalione aliquis ceciderit.
3. Præterea. Pœna consequens peccatum1 non est circumstan­
tia peccati. Sed amissio virtutum est pœna damni ex peccato
consequentis. Ergo non debet poni inter circumstantias.
4. Præterea. Unum peccatum non est circumstantia alterius.
Sed ingratitudo est per se peccatum. Ergo non debet poni ut
circumstantia peccati.
5. Præterea. Illæ circumstantiæ nec a Philosopho ponuntur
in III Elh. (γ 3. 1111a, 3-5 ; 1. 3, n. 414-6), nec a Tullio in Reth.,
nec a Boetio in IV Topic. Ergo videtur quod inconvenienter
ponantur ab Augustino.
144. — RESPONSIO. Dicendum AD PRIMAM QUÆSTIO­
NEM quod actus nostri dicuntur morales secundum quod a
ratione ordinantur in finem voluntatis : ex hoc enim habent
rationem boni vel mali. Omne autem quod ordinatur ad finem,
oportet esse proportionatum fini. Et ideo ratio quæ actum nos­
trum in finem ordinat, attendit proportionem actus ad ea quæ
ad actum concurrere possunt. Et ista commensuralio circumsstanlia dicitur.
145. — Et quia in qualibet proportione oportet esse ad
minus duos terminos, nihil enim sibi ipsi proportionatur, sed
alteri ; ideo circumstantia moralis actus dupliciter accipi con­
suevit ; quia potesl dici circumstantia, vel illud quod est ad
actum concurrens ad quem proportionatur, sicut locus aut
tempus ; vel ipsa conceptio quæ ex illis relinquitur, ut quando
vel ubi.
Sic ergo ultimo modo accipiendo circumstantiam, erit conditio
vel proprietas actus ; sed primo modo accipiendo, quædam
circumstantia est proprietas actus, ut modus agendi, et quædam
extra, ut locus et tempus.
146. — AD PRIMUM ergo dicendum quod quæstio rhetoris
secundum quodlibet genus causæ attendit bonum et malum ;
quia in judiciali præmium vel pœna expectatur, quæ actui bono
vel malo debentur ; in demonstrativo autem laus personæ vel
vituperium quæritur quæ bonis actibus vel malis debentur ;
in deliberativo autem2 quæritur quid sit utile ad agendum ; in
quo et rationem boni et mali attendere oportet. Et ideo ex eisdem
ex quibus aclus morales boni el mali redduntur, rhetores argumenta
sumunt ad persuadendum.
1. F. om. « peccatum ». — 2. N. « enim ».

147. — Ad secundum dicendum quod circa aliquid dicitur
stare omne illud quod non est de essentia rei, sive insit, sicut
albedo corpori, sive non insit, sicut locus locato. Et ideo con­
ditiones vel proprietates circumstantiae actus dici possunt, et
praecipue ratione habitudinis ad exterius.
148. — Ad tertium dicendum quod accidentis non est acci­
dens, quasi ipsum sit per seipsum accidentis subjectum ; sed
accidentis potest esse accidens inquantum unum accidens adhae­
ret substantiæ mediante a]io, sicut color corpori mediante super­
ficie., Et sic etiam ipsius actus circumstantia esse potest1 vel pro­
prietas aliqua, quamvis ipse sit conditio personæ agentis.

149. — AD SECUNDAM QUÆSTIONEM dicendum quod
versus ille distinguit circumstantias secundum assignationem
Tullii et Boetii, secundum quod a rhetore considerantur, qui
ex eis argumenta sumit ad excusandum vel accusandum.
Sumitur enim argumentum rhetoricum vel ex eo quod est attri­
butum personæ ; et sic est quis. Vel ex eo quod est attributum
negotio de quo agitur; et hoc vel continetur cum ipso negotio, et
sic est quid quantum ad substantiam facti exterius, cur quan­
tum ad intentionem facientis interius. Vel in ipsa prosecutione
negotii continetur ; et sic sunt quatuor : scilicet quomodo quan­
tum ad qualitatem actus, ubi et quando quantum ad mensu­
ram, quibus auxiliis quantum ad instrumenta.
150. — Secundum autem quod ad moralem pertinent, potest
aliter earum numerus accipi. Proportio enim actus ad finem
potest accipi vel secundum id quod est in ipso actu, vel secun­
dum id quod extra.
Si primo modo : aut quantum ad speciem actus, et sic est
quid : aut quantum ad modum ipsius ; et sic est quomodo.
Si autem per comparationem ad extra ; vel per comparationem
ad causam vel per comparationem ad mensuram.
Si primo modo : vel ad causam finalem, et sic est cur , vel ad
causam efficientem vel instrumentalem, et sic est quibus auxi­
liis , vel principalem, et sic est quis.
Si autem per comparationem ad mensuram : aut ad locum, et
sic est ubi , aut ad tempus, et sic est quando.
151. — AD PRIMUM ergo dicendum quod circumstantia illa
quse sumitur e.r parte agentis, magis respicit conditionem2 personæ
quantum ad proprietates ipsius quam illam3 substantiam per­
sonæ. Ex hujusmodi enim conditionibus variatur substantia
actus, quia aliquid competit uni quod non competit,alii.
1. F. om. « esse potest ». — '2. Ed. « conditiones ». -— 3. N. « ipsam

152. — Præterea. Quamvis persona agens sit prior, tamen
proportio1 quæ relinquitur in actu ex agente, circumstat ipsum
actum.
153. — Ad secundum dicendum quod aliqui actus ex suo
genere sunt mali vel boni. Et ideo ex ipso genere actus potest sumi
circumstantia actus moralis. Hoc autem ex quo actus impo­
nitur2 in tali genere, quamvis sit de substantia ejus inquantum
est in3 genere moris, tamen est extra substantiam ipsius secun­
dum quod consideratur ipsa substantia actus absolute. Unde
aliqui actus sunt idem in specie naturæ qui differunt in specie
moris : sicut fornicatio et actus matrimonialis.
154. — Ad tertium dicendum quod est duplex finis : scilicet
ultimus et propinquus. Ultimus quidem non potest poni circum­
stantia, quia omnes circumstantiae sumuntur in proportione
ad ipsum.
155. — Propinquus etiam4 est duplex. Quidam qui est finis
operis, secundum quod Philosophus dicit in II Eth. (β 6.
1107a, 9 ; 1. 7, n. 329), quod quædam conjuncta sunt malo fini.
Et iste finis dat speciem actui. Unde vel non est circumstantia,
si consideretur tantum genus moris ; vel referendo ad ipsam
substantiam actus, includitur in hac circumstantia quid.
156. — Alius vero est finis agentis qui quandoque ex malo
actu bonum intendit, vel e converso. Et hic finis dicitur hic5
circumtantia cur. Ab hoc autem actus non recipit speciem pro­
priam, sed quasi communem, secundum quod actus imperati
induunt6 speciem virtutis vel vitii imperantis supra speciem
quam habet ex habitu eliciente.
157. — Ad quartum dicendum quod modus rei est in ipsa
re consequens substantiam ejus. Et quia quædam circumstantiæ
sumuntur ab eo quod est extra rem, quædam vero ab ipsa specie
actus — quæ duo ad modum non pertinent — ideo in modo non
includitur omnis alia circumstantia, si modus proprie accipiatur.
158. — Ad quintum dicendum quod Philosophus in III Eth.,
(γ 3. 1 111a, 3-5 ; 1. 3, n. 414-6), assignat etiam septem circum­
stantias ; sed differt a prædicta assignatione sua assignatio in
duobus.
159. — Primo, quia Philosophus ponit duas circumstantias,
quid et circa quid, quæ in prædicta assignatione Tullii in uno7
includuntur ; eo quod objectum quod dicitur circa quid, dat
rationem actui quod dicitur quid. Sed Philosophus distinguit
eas, quia præter universalem rationem objecti quæ dat speciem
actui, possunt in objecto considerari speciales conditiones quæ
1. Ed. « conditio *« — 2. Ed. « reperitur ». — 3. Ed. « ex ». — 4. F. om»
« etiam. » — 5. Ed. « hæc ». — 6. Ed. om. « induunt ». — 7. Ed. « una ».

diversificant actum in bonitate et malitia in illis actibus qui ex
se malitiam non implicant, in quibus etiam malitiæ quantitatem
diversificant.
160. —■ Secundo, quia Philosophus pro una circumstantia
ponit quando et ubi, propter hoc quod utrumque sumitur a
mensura extrinseca ; sed in prædicta assignatione distinguuntur
propter diversam rationem mensuræ. Quod autem Philosophus
dicit : quo instrumento, idem est ei quod Tullius dicit : quibus
auxiliis, quia omnia auxilia sunt quasi instrumenta actionis,
quibus egens utitur ad suum finem.
161. —■ Ad sextum dicendum quod cum modus mensuram
importet, omnia quæ ad mensuram perlinent vel per modum
quantitatis continua vel discreta, importantur in quomodo.
162. — Vel dicendum quod quantitas actus ex tribus pensari
potest. Primo ex isa intentione actus, et sic idem est quod quo­
modo. Secundo ex quantitate objecti, et sic includitur in quid.
Tertio ex tempore, et sic includitur in quando. Quoties autem
semper ad modum reducitur.

163. — AD TERTIAM QUÆSTIONEM dicendum quod
Augustinus numerat hic circumstantias secundum quod a pœnitente considerandæ sunt, qui de peccatis dolere debet. Et ideo
nominat1 illas quæ præcipue ad dolorem de peccato inducere
possunt. Hæ autem sunt duo2 : scilicet privatio boni, et quantum
ad hoc dicit quod « debet dolere quia se virtute privavit... » (3) ; et
positio mali quo quis aggravatur. Vel per accidens, in quantum
tollitur excusationis occasio. Et sic debet dolere3 si nulla tentatione vel modica præventus peccabit. Vel per se ex aliqua cir­
cumstantia addente deformitatem ad actum. Et sic quantum
ad personam agentis considerare docet statum peccantis et bene­
ficium prius a Deo susceptum ; quantum ad omnes docet con­
siderare « quo tempore » et « quando » peccabit ; docet etiam con­
siderare « circa quid », in hoc quod dicit : « secundum modum
necessitatis » ; « quomodo », in hoc quod dicit, « et modum sui
operis » ; et locum, in hoc quod dicit : « si in loco sacrato* ».
164. — AD PRIMUM ergo dicendum quod hoc quod aliquis
diu in peccato permansit, respicit conditionem actus vel trans­
gressionis, si frequenter peccatum iteravit vel continuavit; vel
omissionis, si poenitere distulit de peccato etiam semel com­
misso.
165. — Ad secundum dicendum quod quamvis tentatio non
sit in potestate nostra, tamen resistere vel non resistere est in
1. Ed. « numerat ». — 2. Ed. « duæ ». — 3. F. ad. « item ». — 4. ζη « se
' creto ».

poleslale noslra Et ideo secundum hoc ex tentatione praece­
denti circumstantia peccati sumi potest.
166. — Ad tertium dicendum quod amissio virtutum, quamvis
consequatur peccatum secundum naturæ ordinem, tamen concomitatur secundum tempus. Et ideo circumstantia potest poni.
167. — Et præterea. Etiam quædam circumtantiæ, secun­
dum Tullium, sumuntur ab eo quod sequitur substantiam facti,
secundum quod ex comparatione ad ipsam actus in bonitate
vel malitia variatur.
168. — Ad quartum dicendum quod ingratitudo uno modo
speciale est peccatum ; .alio modo circumstantia peccati. Et
qualiter hoc sit, dicetur infra d. 221 (44-8).
169. — Ad quintum dicendum quod omnes istæ circumstantiæ
possunt reduci ad septem superius enumeratas ; quia ingrati­
tudo reducitur ad conditionem personæ, ut ex dictis (163) patet.
Tertiatio autem praecedens reducitur ad e,ur, quia tentatio præ­
cipue consistit in appetitu alicujus propter quod homo ad pec­
catum incitatur. Privatio autem virtutum reducitur ad quid ;
quia ipsum peccatum ad2 speciem suam habet quod virtutem
tollat. De aliis autem facile est videre.
ARTICULUS 11

[IJ
[1-11, q. 73, a. 7 ; Mal. q. 2, a. 7.]

170. — AD SECUNDUM SIC PROCEDITUR. Videtur quod
CIRCUMSTANTIÆ PECCATUM NON AGGRAVENT.

1. Nihil enim augetur nisi ex suo simili. Unde intensio quali­
tatis quantitatem corporalem non auget, sed additio alterius
corporis. Sed circumstantiæ non sunt peccata, sed sunt quædam
peccati accidentia. Ergo peccatum non aggravant.
2. Præterea. Tota ratio mali in peccato est ex parte aver­
sionis non autem ex parte conversionis. Sed omnes circumstantiæ
sequuntur peccatum ex parte conversionis. Ergo non aggravant
malitiam peccati.
3. Præterea. Privationes non intenduntur neque remittun­
tur. Sed malum privatio quædam est boni, ut Augustinus dicit
(lib. Ill Confess., c. 7 ; L. 32, 688 et in Enchirid., c. 11 ; L. 40,
236). Ergo malitia peccati per circumstantias intendi non potest.
171. — SED CONTRA. Ex quibus causatur unumquodque,
ex eisdem augeri potest. Sed ex circumstantiis inordinatis fit
1. Ed. om. « d. 22 ». — 2. Ed. « secundum ».

peccatum, inquantum per defectum circumstantiæ modus vir­
tutis corrumpitur. Ergo circumstantiæ aggravant peccatum.
172. — Præterea. Rhetores ex circumstantiis trahunt argu­
menta ad accusandum vel excusandum, laudandum vel vitu­
perandum, ut dictum est (146). Sed accusatio vel excusatio,
laus et1 vituperium fiunt de bono vel malo, aut minus bono aut
minus malo. Ergo circumstantiæ augent actus bonitatem et
malitiam.

fllj
[I-II, q. 7, a. 4.]

173. — ULTERIUS.

lÛDETUR QUOD INTER OMNES CIRCUM­

STANTIAS MAGIS AGGRAVENT TEMPUS ET LOCUS.

1. Quia, sicut dicit Philosophus in III Eth. (y 2, 1111% 20;
x 1. 3, n. 423) « principalia sunt in quibus est actus », de hujusmodi
circumstantiis loquens. Sed in quo significat ipsum tempus et
locum. Cum ergo principales circumstantiæ magis aggravent,
videtur quod tempus et locus maxime aggravant.
Præterea. Videtur quod quis.
2. Quia ex voluntate principaliter oritur peccatum. Sed
voluntas se tenet ex parte agentis. Ergo conditio personæ
magis aggravat.
Præterea. Videtur quod ingratitudo in Deum.
3. Quia peccatum accipit rationem mali ex aversione. Sed
ingratitudo directe pertinet ad aversionem. Ergo ex hoc magis
gravitas peccati consideratur.
Præterea. Videtur quod tentatio præcedens.
4. Quia per illas circumstantias maxime aggravatur pecca­
tum, per quas redditur venia dignum vel indignum. Sed pecca­
tum quod ex infirmitate agitur veniale dicitur, quasi venia
dignum, quod est cum aliquis gravi tentatione praevenitur.
Peccatum autem quod ex malitia agitur, dicitur irremissibile,
■ quia non habet in se aliquid venia dignum : quod contingit cum
aliquis ex electione tentationem praeveniens, malum operatur.
Ergo hæc circumstantia maxime aggravat.

[III]
[I-II, q. 17, a. 3 ; Mal. q. 2, a. 4, ad 5.]

174. ULTERIUS. Videtur

quod circumstantia non possit

TRAHERE IN ALIAM SPECIEM VEL IN ALIUD GENUS PECCATI.

1. Quia accidentia non variant speciem. Sed circumstantiæ
1. η « vel ».

800

SCRIPTUM SUPER LIB. IV SENTENTIARUM

sunt accidentia actus, ut dictum est (147-8). Ergo ex eis species
peccati non variatur1.
2. Præterea. Actus habet speciem ex objecto. Sed divers»
circumstantiæ non mutant objectum actus. Ergo non trahunt
in aliud genus peccati.
3. Præterea. Sicut circumstantiæ concurrunt ad actum pec­
cati, ita2 ad actum virtutis. Sed non variatur actus virtutis
secundum speciem. Ergo nec actus peccati.
175. — SED CONTRA. Illud quod est causa alicujus, potest
variare illud secundum speciem ; quia ex diversis causis diversi
sequuntur effectus. Sed circumstantiæ deficientes sunt causa
peccatorum ; unde secundum Dionysium (De divin, nomin., c. 4,
n. 30 ; G. 3, 730), « malum contingit ex particularibus dejectibus. »
Ergo diversitas circumstantiarum potest speciem variare.
176. — Præterea. « Præpropere, laute, nimis, ardenter, stu­
diose », sunt diversæ species gulæ. Sed sumuntur secundum
diversas circumstantias, ut per se patet. Ergo circumstantiæ
variant speciem peccati.
[IV]
[II S. d., 7, q. 1, a. 2; Infra, d. 32, a. 5, q. 2 ;
II-II, q. 110, a. 4, ad 5 ; Mal. q. 2, a. 8.]

177. — ULTERIUS. Videtur quod

circumstantia aggra­

vet in infinitum.

1. Quia una circumstantia corrumpit virtutem. Sed virtus
non corrumpitur nisi per peccatum mortale, quod habet quan­
titatem infinitam. Ergo circumstantia aggravat in infinitum.
2. Præterea. Secundum Augustinum, nullum est adeo veniale,
quin fiat mortale dum placet. Sed placentia est quædam circum­
stantia et reducitur ad quomodo. Ergo circumstantia facit de
veniali mortale. Et sic aggravat in infinitum.
3. Præterea.Plus distat actus virtutis ab actu peccati mortalis,
quam actus venialis peccati a mortali. Sed una circumstantia
mutata facit de actu virtutis actum peccati mortalis, sicut
cognoscere suam et3 non suam. Ergo multo magis facit de
veniali mortale. Et sic idem quod prius.
178. — 4. SED CONTRA. Quantitas accide'ntalis non excedit
quantitatem substantialem. Sed quantitas ex circumstantia pec­
cati proveniens est ei accidentalis. Cum ergo quantitas venialis
peccati sit finita, quantitas ex circumstantia non erit infinita.
Et ita non aggravat in infinitum.
1. Ed. « variantur ». — 2. N. ad. «■ et ». 3. Ed. « ut ».

179. — 5. Præterea. Ea quæ in infinitum differunt, non con­
veniunt in genere. Sed eorum quæ non conveniunt in genere,
unum non1 potest in aliud transmutari, sicut linea in colorem.
Ergo non potest per circumstantiam actus peccati trahi ad infi­
nitam quantitatem.

]V]
[Infra, d. 41, a. 4, q. 1, c. ; Mal. q. 2, a. 6, ad 2.]

180. — ULTERIUS. Videtur quod omnis circumstantia
SIT CONFITENDA.

1. Genes., xix, 17, præcipitur Loth de Sodomis exeunti, ne
moraretur in omni loco circa regionem. Sed pœnitens de Sodo­
mis, idest de peccato, per confessionem exit. Ergo non solum
peccatum, sed omnes circumstantias peccati confiteri debet.
2. Præterea. Pœnitens debet peccatum suum sacerdoti con­
fiteri ut ab eo modum satisfactionis accipiat. Sed pro graviori
peccato major injungitur satisfactio. Ergo debet sacerdoti cir­
cumstantias notificare, quibus qualitas peccati consideratur.
3. Præterea. Confessio debet contritioni respondere. Sed
homo debet de singulis circumstantiis conteri, ut in Littera (3)
Augustinus dicit. Ergo videtur quod omnes debeat confiteri.
181. — SED CONTRA. 4. Secundum Philosophum in III
Eth. (γ 15. 1119a, 31-2; 1. 22, n. 641), « delectabile carnis quanto
magis in particulari consideratur, tanto magis appetitum movet. »
Sed homo debet fugere appetitum talis delectabilis per consi­
lium Apostoli I Cor., vi. 182 Ergo videtur quod peccatorum car­
nalium ad minus non debeat aliquis omnes singulares circum­
stantias confiteri.
182. — 5. Præterea. Ex circumstantiis recitatis aliquando
alicujus personæ peccatum innotescit. Sed homo in confessione
debet se accusare, non alterum infamare. Ergo videtur quod
non debeamus circumstantias confiteri.
183. — RESPONSIO. Dicendum AD PRIMAM QUÆSTIO­
NEM quod·’ sicut dicit Augustinus in VI De Trin., c. 8 ; L. 42,
929) : « In his quæ non mole magna sunt, idem est esse maius quod
est esse melius » in bonis, sicut et similiter in malis idem est esse
majus quod est esse pejus. Malitia autem in actu peccati ex hoc
est quod deficit a debita proportione ad finem, ad quem proportionatus redditur per debitam commensurationem circumstan­
tiarum, ut dictum est (144). Et ideo defectus debitæ circum­
stantiæ malitiam in actu causât. Et quia per unam circumstan1. F. om. « non ». — 2. « Fugite fornicationem », ad. η. — 3. F. om. « quod ».

tiam deficientem vel oppositam magis elongatur terminus a
debita proportione ad finem ; ideo circumstantia facit actum
magis malum vel minus. Et secundum hoc dicitur aggravare
peccatum.

184. — AD PRIMUM ergo dicendum quod ratio illa procedit
in illis in quibus est augmentum per additionem. In illis enim in
quibus est augmentum1 per intensionem non oportet additionem
similis in specie fieri : sicut non oportet quod albedo albedini
addatur ad hoc quod fiat magis album, ut dicitur in IV Phys.,
(e 4. 227b, 9-10 ; 1. 6, n. 3). Et similiter non oportet quod pecca­
tum peccato2 addatur ad hoc quod fiat magis peccatum.
185. — Ad secundum dicendum quod ex inordinata3 conver­
sione ad commutabile bonum redditur actus improportionatus ad
conversionem ad finem. Et ideo fundamentum aversionis est con­
versio in peccato. Et propter hoc circumstantiæ quæ ex parte
conversionis se tenent, possunt peccati malitiam augere.
186. — Ad tertium dicendum quod quamvis privationes non
intendantur ex seipsis, tamen intendi ex causis suis quandoque
dicuntur, sicut ca'eitas per elongationem ab actu videndi. Et
similiter ex inordinata conversione malitia in actu intenditur.
187. — AD SECUNDAM QUÆSTIONEM dicendum quod
« bonum dicitur secundum ordinem ad finem », ut in III Met.
(β 2. 996% 25; 1. 4, n. 324), dicitur. Cum ergo malum sit privatio
boni, dupliciter potest contingere malum : vel secundum ipsam
relationem in finem4 ; vel secundum aptitudinem relationis in
finem. Et ideo peccatum dupliciter contingit : vel ex eo quod
actus non est proportionatus fini, sicut in his quæ ex se mala
sunt ; vel quia ordinate refertur in finem : sicut patet in his quæ
mala intentione fiunt, etiamsi ex se bonum sit quod fit. Et quia
« propter quod unumquodque5, illud magis » ; [I Post. Anal, a 2.
72a, 29-30 ; 1. 6. n. 3) ideo quantitas malitiæ peccati magis con­
sideratur secundum relationem inordinatam in finem, quam
etiam secundum improportionem ad finem.
188. — Ad ordinem autem ad finem pertinet cujus gratia.
Et ideo super omnes aüas considerànda est in judicando de
gravitate peccati.
Ad hoc autem quod actus sit improportionatus fini, pertinet
hæc circumstantia quid per quam importatur ratio mali in
actu6. Et ideo omnia quæ possunt peccato speciem tribuere in
1. ζη om. per homol. « per additionem... augmentum. » — 2. F. « peccata », —
3. F. « ordinata ». — 4. F. twt. per hwnot. « vel secundum ipsam relationem ia
finem ». — 5. Ed. ad. «. et ». — θ. p « actus ».

hac circumstantia includuntur. Et hæc sunt in quibus consistit
actus moralis quantum ad bonitatem vel malitiam. Et ideo hæc
est secunda circumstantia in aggravando. Et propter hoc Philo­
sophus dicit in III Eth. (γ 2. 1111a, 18 ; 1. 3, n. 423) quod « prin­
cipalissima in aclu sunt in quibus consistit actus, et cujus gratia. »
Aliæ autem circumstantiæ magis et minus aggravant, secun­
dum quod his magis vel minus proprinquæ sunt, et ideo tempus
et locus minus aggravare nata sunt, quia sunt omnino extrinseca. Sed inter ea conditio personæ magis ; quia agens directius
respondet fini ; et post hoc modus qui respondet actui, et post
hoc instrumentum quod pertinet ad modum agendi. Et hoc
quidem ut in pluribus accipiendum est ita esse ; tamen nihil
prohibet in aliquo aliter se habere ; quia sermones qui sunt in
moribus, nihil determinatum habent, ut dicitur in II Eth. (β 2.
1104a, 1-5 ; 1. 2. n. 258-9).
189. — AD PRIMUM ergo dicendum quod Philosophus
non intendit principalissima esse illa in quibus est actus sicut
in mensurantibus ipsum, sed sicut in complentibus rationem
ipsius.
190. — Ad secundum dicendum quod voluntas quamvis sit
agentis sicut subjecti, tamen est finis sicut objecti. Et ideo trahit
rationem magis a fine quam a conditione agentis, et ad finem
magis reducitur : quia potentiæ et habitus distinguuntur penes
objecta.
191. — Ad tertium dicendum quod ingratitudo secundum quod
est circumstantia, non ponit actualem contemptum, sed quasi
interpretatum. Et ideo non oportet quod magis aggravet quam
perversa intentio qme actualem aversionem a fine debito causât.
192. — Ad quartum dicendum quod venia dignum dicitur
peccatum quod est veniale ex causa, secundum quod privat
voluntarium, vel diminuit vel per ignorantiam vel per impo­
tentiam. Et ideo tola illa diversitas ad « cujus gratia » reducitur :
quia voluntarium intentionem finis respicit.
193. — AD TERTIAM QUÆSTIONEM dicendum quod ali­
quando circumstantiam trahere in aliam speciem peccati mani­
festum est : sed quomodo possit esse est dubium.
194. — 0 uidam enim dicunt quod hoc accidit inquantum
illæ circumstantiae accipiuntur ut fines voluntatis, quia a fine
actus moralis accipit speciem.
195. — Sed' hoc non videtur sufficienter dictum ; quia ali­
quando variatur species peccati sine hoc quod intentio feratur
ad circumstantiam illam : sicut fur ita libenter acciperet vas
aureum non sacratum sicut sacratum ; et tamen in aliam spe­
ciem peccatum mutatur, scilicet de furto simplici in sacrilegium.

196. — Et præterea. Secundum hoc sola illa circumstantia
quæ dicitur cujus gratia, speciem peccati mutare posset : quod
falsum est.
197. — Et ideo aliter dicendum quod omnis circumstantia
potest speciem peccati mutare, sed non semper mutat. Cum
enim privationes et negationes differant specie secundum diffe­
rentiam habituum et positionum oppositarum et malum sit
privatio boni, oportet quod ubi diversum bonum ad virtutem
necessarium privatur, ibi sit diversa species peccati. Una autem
sola circumstantia peccati rectitudinem virtutis aufert. Unde
si aliæ circumstantiæ nullam aliam obliquitatem peccato tri­
buant, nisi ex suppositione personae1, non mutabunt speciem
peccati illius, sed forte aggravabunt quantitatem peccati illius2.
198. — Quandoque eliam neque quantitatem peccati aggrava­
bunt ; quia etiam ex suppositione præcedentis nullam inordina­
tionem addunt.
199. — Quandoque etiam peccatum diminuit3, si aliqua circum­
stantia rationem peccati subtrahat : sicut accipere rem alienam
habet rationem peccati ex circumstantia quid, inquantum res
aliena est.
200. — Quod autem manu dextera vel sinistra accipiat4, aut
de mane aut de sero, nihil ad rationem mali pertinet. Et ideo
islæ circumstantiæ non excusant nec aggravant, nec speciem
mulanl.
201. — Quod autem accipiat multum vel parum, ex se defor­
mitatem aliquam5 non importat, nisi ex suppositione primi ;
quia multum de alieno recipere est ab æqualitate magis disce­
dere. Unde talis circumstantia aggravat, sed peccatum non mutat.
202. — Quod autem rem alienam consecratam accipiat, aliam
deformitatem importat ; quia quaecumque irreverentia circa res
sacras adhibita specialem rationem peccati habet. Et ideo talis
circumstantia dicitur speciem mutare.
203. — Si autem coactus accipiat, talis circumstantia pecca­
tum excusat in parte ; quia causa peccati, scilicet voluntarium,
minuitur.
204. — AD PRIMUM ergo dicendum quod quæcumque cir­
cumstantia aliquam speciem peccati in actu causal, ad speciem
actus, inquantum est moralis, pertinet. Unde non habet jam ratio­
nem circumstantia? peccati, quamvis circumstet substantiam
actus, ut prius dictum est (148).
205. — Ad secundum dicendum quod omnis actus secundum
1. Ed. « præcedentis ».— 2. Ed. om. per homol. « sed forte aggravabunt quan­
titatem peccati illius ». — 3. N. « diminuent ». — 4. N. « accipiatur ». —· 5. F.
« aliquando ».

stiam substantiam habet speciem ab objecto ; sed secundum ratio­
kern malitiæ habet speciem a defectu. Et ideo secundum diversa
quæ deficere possunt, diversæ species causantur malitiæ. Et
secundum hoc distinguuntur species peccati, non solum ex
objecto. In actibus autem virtutum secus est ; quia non constituitur ex qualibet singulari circumstantia, sicut actus peccati ex
quolibet singulari defectu rationem peccati habet.
Et per hoc patet solutio ad tertium.

206. — AD QUARTAM QUÆSTIONEM dicendum quod
circumstantia ut ex dictis patet (sol. 3), quandoque aggravat
peccatum et speciem mutat ; quandoque autem aggravat, sed
speciem non mutat.
1 207. — Quando autem speciem non mutat, sed aggravat ; adhuc
manet in ratione circumstantiæ, nec1 potest in infinitum quantitatem peccati augere, ut ex veniali mortale fiat ; quia, ut dic­
tum est (201), circumstantia taliter aggravans ex suppositione
præcedentis deformitatis habet rationem majoris deformitatis
ex ejus virtute1
2. Unde si3 illa sit finita4, non potest infinitam
deformitatem addere.
208. — Si autem speciem mutet, tunc potest in infinitum
aggravare ; sed non semper hoc facit ; quia quando ex deformi­
tate speciali quam circumstantia addit, habet directe oppositio­
nem ad caritatem — quod ostenditur ex hoc quod est directe
contra præceptum legis, cujus finis est caritas — tunc infinitam5
gravitatem addit, scilicet peccati mortalis.
209. — Quando autem illa deformitas non directe habet oppo­
sitionem ad legem, ut sit contra eam, sed præter eam, tunc
non aggravat in infinitum, sive sit peccatum veniale cui additur,
sive mortale : sicut ad actum gulæ qui est « præpropere », addit
hæc circumstantia « laute », specialem deformitatem quæ etiam
èx se peccatum faceret ; sed non est directe contra legem. Et
ideo non aggravat in infinitum.
210. — Et quia circumstantia quæ speciem mutat, non est
jam circumstantia computanda, ut dictum est (204) ; ideo dicitur
a Magistris quod « circumstantia non aggravat in infinitum ».
211. — AD PRIMUM ergo dicendum quod quamvis virtus
secundum habitum non corrumpatur nisi per peccatum mortale ;
tamen actus6 ejus corrumpitur et impeditur etiam per peccatum
veniale.
1. F. « et non ». — 2. N. « circumstantia taliter aggravans habet rationem
majoris deformitatis suppositione præcedentis deformitatis et ex ejus virtute ». —
3. Ed. ad. « etiam ». — 4. Ed. « infinita ». — 5. Ed. « in infinitum ». — 6.
« accidens ».

212. — Ad secundum dicendum quod placentia nunquam de
veniali facit mortale, nisi inlanlum crescat quod adhærealur ei ut
fini, et per consequens supra Deum diligatur. Et ita in contemp­
tum Dei talis placentia adducit1, quæ habet de se specialem
rationem peccati, et propter hoc est circumstantia trahens in
aliam speciem.
213. — Ad tertium didendum quod ratio illa procedit de
circumstantia quæ trahit in aliam speciem quæ jam rationem
circumstantiæ respectu actus moralis, inquantum hujusmodi,
amittit.
214. —■ Et quia aliæ rationes videntur concludere quod nullo
modo circumstantia aggravet in infinitum ; ideo dicendum ad
quartum quod quantitas ex circumstantia proveniens quæ in
novam speciem traxit, non est quantitas accidentalis, sed essen­
tial is.
215. — Ad quintum dicendum quod peccatum veniale et
mortale differunt in infinitum ex parte aversionis, sed non ex
parte conversionis, quia utrobique est placentia finita. Peccata
autem speciem sortiuntur ex parte conversionis, quia ex parte
aversionis non differunt.

216. — AD QUINTAM QÜÆSTIONEM dicendum quod omnes
circumstantias confiteri est impossibile ; quasdam autem confi­
teri est necessitatis ; sed in hoc esi differentia opinionis.
217. — Quidam enim dicunt quod omnes circumstantiæ quæ
aliquam notabilem quantitatem peccato addunt, confiteri neces­
sitatis est, si memoriæ occurrant2.
218. — Alii vero dicunt quod non sint de necessitate confi­
tendae nisi circumstantiæ quæ ad aliud genus peccati trahunt.
Et hoc probabilius est ; sed addendum est quæ ad aliam speciem
mortalis trahunt. Cujus ratio est, quiaa venialia non sunt de
necessitate confessionis, sed solum mortalia quæ quantitatem
infinitam quodammodo habet. Et quia circumstantiæ aggra­
vantes quæ aliam speciem peccato non tribuunt, vel quæ tri­
buunt quidem, sed non mortalis peccati, non sunt de necessitate
confessionis.
219. — Tamen ea4 confiteri perfectionis est, sicut et de venia­
libus dictum est (128).
220. — AD PRIMUM ergo dicendum quod quamvis de
Sodomis, idest de peccato mortali, non possit homo exire, nisi
per confessionem ad minus in proposito existentem ; tamen de
illis quæ circa sunt, idest de venialibus et circumstantiis quæ
venialibus æquivalenl, potest homo sine confessione exire.
1. Ed. « adducitur ». — 2. F. « occurrunt ». — 3. Ed. « quod ». — 4 Ed'
« eadem ».

221. — Ad secundum dicendum quod determinata quantitas
peccati non potest sacerdoti innotescere, quia nec ipse peccator
scit. Unde sufficit quod cognoscat quantitatem quæ ex specie peccati consurgit.
222. — Ad tertium dicendum quod nec in contritione oportet
quod de singulis circumstantiis doleat pcenitens, quantum est de
necessitate salutis ; sed oportet quod de singulis peccatis ad
minus in prima contritione doleat, et de circumstantiis quæ
peccati speciem mutant.
Hoc autem quod Augustinus dicit, pertinet ad perfectionem
contritionis.
223. — Sed quia aliae rationes videntur concludere quod
circumstantiæ nullo modo sint confitendæ ; ideo dicendum ad
quartum, quod circumstantiæ particulares peccati carnalis
quæ in1 speciem peccati mortalis trahunt, semper sunt confitendæ ; quia gratia quæ in sacramento pœnitentiæ datur, restau­
rat, si qua inclinatio ad peccatum ex talium cogitatione prove­
niat vel in confitente vel in sacerdote. Unde dicit Gregorius
in Pastorali (part. 2, c. 5 ; L. 77, 34) : « Fit plerumque ut dum
rectoris animus aliena tentamenla cognoscit auditis lentationibus
etiam ipse pulsatur1... Sed hæc nequaquam pastori timenda sunt;
quia tanto facilius a sua eripitur, quanto misericordius ex aliena
tenlatione fatigatur. »
224. — Si tamen sacerdotem lascivum et ad hujusmodi pec­
cata pronum viderit, debet accipere licentiam confitendi alteri
sacerdoti ; et si non dederit, ad superiorem recurrere.
225. — Si autem circumstantiæ non aggravant in infinitum,
novam speciem peccati mortalis conferendo, quandoque lauda­
biliter reticentur adhibita debita discretione secundum conside­
rationem turpitudinis circumstantiæ, et pronitatem inclinationis
ad peccatum ex ejus confessione in ipso confitente vel in sacer­
dote.
226. — Ad quintum dicendum quod homo in confessione
debet famam alterius custodire quantum potest, sed suam con­
scientiam magis purgare debet. Et ideo si circumstantia quæ
ducit in cognitionem personæ sit de necessitate confessionis
secundum regulam datam, tunc debet confiteri occultando per­
sonam quantum potest.
Si autem non sit de necessitate confessionis, debet dimittere,
ne peccatum alterius prodat.

1. Ed. ad. K aliam ». — 2. Ed. « pulsetur ».

QUÆSTIO IV
Deinde quæritur de impedimentis veræ pœnitentiæ
Et circa hoc quæruntur duo

Primo, de hypocrisi quæ impedit interius.
Secundo, de exterioribus impedimentis.
ARTICULUS 1

[I]
[ΙΙ-ΙΙ, q. Ill, 1. 12 ;

in Thren.

c. 4.]

227. — AD PRIMUM SIC PROCEDITUR. Videtur
HYPOCRISIS

NON

quod

SIT PECCATUM.

1. Quia peccatum non dicitur secunda tabula post naufra­
gium. Sed secundum Hieronymum (In Isaiam, III, 9 ; L. 24,
65) « secunda tabula post naufragium est peccatum abscondere » :
quod ad hypocrisim pertinet. Ergo non est peccatum.
2. Præterea. Vitare scandalum proximorum et famam pro­
priam custodire quilibet debet. Sed hæc fiunt per hypocrisim.
Ergo non est peccatum.
228. — SED CONTRA. Mat., vi, 16, super illud : « Nolite
fieri sicut hypocritae tristes, dicit Glossa : « Hypocrita est qui
simulat quod non est, repraesentator alterius personæ. » Sed simu
lare quod non est, semper est peccatum, sicut et mendacium.
Ergo hypocrisis semper est peccatum.[II]

[II]
[ΙΙ-ΙΙ, q. 111, a. 3.]

229. — ULTERIUS. Videtur quod non sit speciale pec­
catum.

1. Quia peccatum simulationis dividitur contra peccatum
apertæ malitiæ. Sed aperta malitia non est speciale peccatum.
Ergo nec hypocrisis.
2. Præterea. Omne peccatum speciale in aliquibus actibus
specialiter consistit. Sed hypocrisis in omnibus actibus virtutum
consistit, et præcipue in oratione, jejunio et eleemosyna, ut
patet in Evangelio Mat. (vi). Ergo hypocrisis non est1 speciale
peccatum.

230. — SED CONTRA. Peccatum simulationis virtuti oppo­
nitur quæ dicitur veritas. Sed veritas est specialis virtus, ut patet
in IV Eth. (δ 13. 1127a, 135 ; 1. 15). Ergo simulatio, sive hypo­
crisis1, speciale peccatum.
[III]
[IMI, q. 111, a. 4.]

231. — ULTERIUS. Videtur quod semper sit mortale
peccatum.

1. Quia peccatum veniale non impedit veniam de peccatis
mortalibus. Sed hypocrisis impedit, ut ex2 Littera (4) patet.
Ergo est mortale peccatum.
2. Præterea. Hieronymus dicit [In Isai., xvi, 14 ; L. 24,
240) quod « in comparatione duorum malorum levius est aperte
peccare quam sanctitatem simulare. » Sed aperte peccare est pec­
catum mortale. Ergo et sanctitatem simulare semper.
3. Præterea. Philosophus dicit (IX Eth., i 2. 1165b, 10 ; 1. 3,
n. 1788), quod « illi qui amicitiam simulant, magis sunt accusandi
quam illi qui numisma violant, quanto contra melius fraudem
committunt. » Sed qui numisma violant, semper mortaliter pec­
cant. Ergo et hypocritæ.
4. Præterea. Omne quod excludit3 a visione Dei est peccatum
mortale. Sed hypocrisis est hujusmodi, ut patet Jor, xiii, 16 :
« Non veniet in conspectu ejus omnis hypocrita ». Ergo semper
est mortale peccatum.
232. — SED CONTRA. Veritatis virtus corrumpitur tam per
mendacium oris, quam per simulationem operis. Sed menda­
cium non est semper mortale. Ergo nec simulatio.
[IV]
[Infra,

233. — ULTERIUS. Videtur

243]
quod hypocrisis non debeat

PONI IMPEDIMENTUM PŒNITENTIÆ PRÆ ALIIS VITIIS.

1. Quia quanto aliquod peccatum est gravius, tanto magis
poenitentiam impedit. Sed alia interiora peccata quædam sunt
majora quam hypocrisis. Ergo illa magis debent poni impedi­
menta4 pœnitentiæ.
2. Præterea. « Hypocrisis, secundum Gregorium (XXXI
Morat., c. 45, n. 88 ; L. 75, 621) est fdia inanis gloriæ ». Sed
1. Ed. ad, « est ». — 3. Ed. « in
dimentum ».

— 4. F. < excluditur ». — 5. Ed. « impe­

causa magis operatur ad aliquid quam effectus. Ergo magis debet
poni inanis gloria impedimentum pœnitentiæ quam hypocrisis.
Sed contrarium in Littera (4) apparet.
234. — RESPONSIO. Dicendum AD PRIMAM QUÆSTIO­
NEM quod hypocrita proprie dicitur qui personam alterius
repræsentat, quasi submissus, vel suppositus loco alterius.
Unde in theatris illi qui personam aliorum gerebant repræsentantes, dicebantur hypocritæ. Et sic accipit hypocritas Phi­
losophus in III Eth. (γ 4. 1111”, 24 ; 1. 5, n. 445). Et ideo ille
qui cum non sit virtuosus, personam virtuosi ostentat, hypo­
crita dicitur: « hypocrital» enim græce, latine dicitur « simulator ».
Et quia ostentare de se melius quam sit, est vitium jactanti»,
sive verbis, sive factis fiat, ut dicitur in IV Eth. (8 13. 1127*,
20 sq. ; 1. 15, n. 835 sq.), ideo hypocrisis semper est peccatum.
235. — AD PRIMUM ergo dicendum quod aliud est peccatum
occultum non propalare, quod discretionis est, et secunda
tabula dicitur eo modo quo supra d. I42 (131) dictum est ; et
aliud virtutem ostentare, cum aliquis peccato subjaceat3 : quod
hypocrisis est.
236. — Ad secundum dicendum quod peccatum occultare suf­
ficit ad vitandum scandalum. Sed peccatum sub specie virtutis
palliare hypocrisis est et malum semper. Et per hoc quis famam
non conservat, sed furatur.
237. — AD SECUNDAM QUÆSTIONEM dicendum quod
privationes specificantur per habitus oppositos. Et ideo illud
peccatum est generale quod privat4 aliquam conditionem quæ
requiritur in qualibet virtute, sicut inobedientia, prout est
generale peccatum.
238. — Hypocrisis autem privat5 conformitatem signi osten­
dentis conditionem personæ ad rem significatam : quæ quidem
conformitas ad unam virtutem specialiter pertinet, scilicet veri­
tatem. Et ideo est speciale peccatum.
239. — AD PRIMUM ergo dicendum quod « apertum », non
importat aliquam specialem rationem peccati. Et ideo aperta
malitia non nominat peccatum speciale, sicut simulatio quæ
specialem rationem peccati importat8.
240. — Ad secundum dicendum quod non est inconveniens
quod aliquod speciale peccatum vel specialis virtus utatur acti­
bus aliarum virtutum vel vitiorum materialiter : sicut magnani­
mitas utitur omnibus aliis actibus virtutum, ut in eis magna
operetur, ut dicitur in IV Eth. (δ 7. 1124s, 1. s. ; 1 8, η. 749).
1. Ed. « hypocrisis ». — 2. Ed. om. « d. 14 ». — 3. Ed. « subjacet ». —■ r-t. Ed
■r« aufert ». — - 5. Ed. « aufert ». — 6. N. « portat ».

241. — Et similiter cum hypocrisis sit quædam species jac­
tantias, quia non jactat quidlibet1, sed sanctitatem, utitur omni­
bus actibus quæ sanctitatem ostendere possunt, et præcipue
illis in quibus magis sanctitas ostenditur, sicut est oratio,
jejunium el eleemosyna.
242. — AD TERTIAM QUÆSTIONEM dicendum quod hypo­
crisis eamdem habet rationem peccati, sicut et mendacium.
Mendacium autem non semper esi peccatum mortale, sed
quando est perniciosum.
Et similiter hypocrisis non semper est peccatum mortale, sed
quando est perniciosa, cadens2 in nocumentum alterius personæ,
dum propter creditam sanctitatem alium defraudat re quam
habet vel habere debet ; aut in nocumentum fidei et Ecclesiæ,
dum propter sanctitatem creditam de ipso, ei contra fidem et
Ecclesiam creditur.
243. — AD PRIMUM ergo dicendum quod peccatum veniale
quod pœnitentiam non impedit, non impedit remissionem pec­
cati mortalis quæ per pœnitentiam fit. Sed per aliquod pecca­
tum veniale potest impediri pœnitentiæ opus ne sit pœnitentiæ ;
quia peccatum veniale impedii actum virtutis, quamvis non tol­
lat habitum. Et sic impedire potest veniam peccati.
244. — Ad secundum quod verbum Hieronymi intelligendum
est secundum quid et non simpliciter ; quia quantum ad unam
circumstantiam unum peccatum potest esse gravius illo quod
est gravius simpliciter.
245. — Vel dicendum quod etiam aperte peccare non semper
est mortale, sed quandoque veniale.
246. — Ad tertium dicendum quod Philosophus loquitur,
quando simulatio amiciliæ in nocumentum personæ redundat.
247. — Ad quartum dicendum quod loquitur de hypocrita
qui tolum bonum quod agit, ad ostentationem ordinat.
248. — Vel dicendum quod loquitur quantum ad hoc quod
opera bona ex hypocrisi facta ad conspectum Dei non perducunt.

249. — AD QUARTAM QUÆSTIONEM dicendum quod
opera pœnitentiæ, exteriora præcipue, nata sunt sanctitatem
ostendere. Et ideo eis utitur hypocrisis intentionem pœnitentiæ
rcctæ excludens. EL3 propter hoc directius impedit pœnitentiæ
effectum quam alia vitia etiam graviora.
Et per hoc patet solutio AD PRIMUM.
250. — Ad secundum dicendum quod inanis gloria surgit
quandoque ex operibus etiam recta intentione factis. Sed hypo1. Ed. « quodlibet ». — 2. F. « cedens ». — 3. F. om. « et ».

crisis semper inlenlionem factorum pervertit, et ideo magis impe­
dit pœnitentiæ fructum.
ARTICULUS II

[I]
[MI, q. 1, a. 6, ad 1 ; Π-ΙΙ, q. 168, a. 2, 3, 4 ;
III Cg. c. 25, 6m, in Is. c. 3, in fine.]

251. — AD SECUNDUM SIC PROCEDITUR. Videtur
QUOD LUDI1 PŒNITENTIAM EXTERIUS NON IMPEDIANT.

1. Illud enim in quo potest consistere virtus, poenitentiam
non impedit. Sed in ludis consistit virtus eutrapeliæ, ut in IV
Elh. (8 14. 1128% 9-10 ; 1. 16, n. 854), patet. Ergo ludus poeni­
tentiam non impedit.
2. Præterea. Oportet operibus laboriosis requiem interpo­
nere, eo quod impossibile est semper agere. Sed ludus est requies
quædam. Ergo oportet inter opera pœnitentiæ aliquando luderè.
Ergo ludus poenitentiam non impedit.
252. — SED CONTRA. Eccl., m, 4, tempus ridendi aliud2
describitur a tempore flendi. Sed tempus pœnitentiæ est tempus
flendi ; quia pœnitentia est commissa flere. Ergo non est tempus
ludendi.
[II]
[II-II, q. 167, a. 2, c. et ad 2.]

253. — ULTERIUS. Videtur quod spectacula

non impe­

diant PŒNITENTIAM.

1. Spectacula enim ad utilitatem hominum sunt instituta.
Sed pœnitentia non resecat utilia, sed superflua. Ergo pœni­
tentia per spectacula non impeditur.
2. Præterea. In spectando aliud non potest esse nisi pecca­
tum curiositatis. Sed aliæ curiositates, ut scientiarum, non po­
nuntur impedimenta pœnitentiæ. Ergo nec spectaculum impe­
dimentum pœnitentiæ dici debet.
3. Præterea. Alia sunt multo graviora peccata quam specta­
cula et ludi. Ergo illa multo magis debent poni impedimenta
pœnitentiæ quam ista.
254. — SED CONTRA. Illud ex quo homo peccator consti­
tuitur, non competit pœnitenti. Sed inspectores talium adulteros
et inverecundos ipsa spectacula constituunt, ut Chrysostomus dicit (Homil. in Mat., n. 7 et 8 ; G. 56, 373). Ergo non
competunt pœnitenti.
1. N. om. « ludi ». —· 2. η om. « aliud ».

[HI]
[II-II, q. 40, a. 2.]

255. — ULTERIUS. V IDETUR

QUOD

EXERCITIUM

MILITIÆ

VEL NEGOTIATIONIS PŒNITENTIAM NON IMPEDIAT.

1. Quia ilia sine quibus non potest Respublica conservari,
non sunt vitia, sed magis ad virtutem ordinata. Sed non potest
conservari sine militia, per quam hostes comprimuntur, et sine
negotiatione, per quam necessaria populo procurantur. Ergo
talia officia possunt sine peccato exerceri. Ergo non impediunt
poenitentiam.
2. Præterea. Joannes poenitentiam docebat, ut patet Ματ.,
m, 2. Sed ipse non prohibebat homines a militia, neque publi­
canos ab officio suo, ut patet Lucæ, iii, 12-15. Ergo videtur
quod talia officia non impediant.
256. — SED CONTRA est quod Gregorius in Littera (6a)
dicit.
257. — RESPONSIO. Dicendum AD PRIMAM QUÆSTIONEM
quod ludorum est triplex differentia.
Quidam enim ludi sunt qui ex se ipsis turpitudinem habent.
Et tales ludi ab omnibus vitandi sunt, et præcipue a pœnitentibus qui per fletum peccata corrigere debent, sicut ludi qui
in theatris agebantur ad luxuriam provocantes.
258. — Alii ludi sunt qui ex gaudio devotionis procedunt,
sicut David dixit : « Ludam, et vilior fiam coram Domino » :
II Fteg., vi, 22. Et tales ludi non sunt vitandi, sed laudandi et
æmulandi.
259. — Quidam autem ludi sunt nullam turpitudinem habentes
quos Philosophus liberales vocat. Et hi sunt materia virtutis,
scilicet eutrapeliæ. Et ideo servatis debitis circumstantiis, pos­
sunt laudabiliter fieri ad quietem propriam, et aliis delectabiliter
convivendum.
260. — Sed contingit in eis esse peccatum, eo quod debitæ cir­
cumstantiæ non servantur. Unde in talibus ludis aliquid decet
unum quod non decet alium. Et in his etiam ludis pcenitens se
debet habere aliter quam alii, inquantum poenitentia fletum
requirit.
. 261. — Tamen eis uti potest moderate, secundum quod ad
recreationem animi pertinent, aut ad societatem eorum cum
quibus homo convivit. Unde Seneca1 dicit : « Sic te gere sapien-i.
i. Non Senecæ, sed Martin. Ep. Dumiens. De Quatuor Virlutib. cap. de continentia
inter op. Senecæ.

lei', ut nullus le habeat lanquam asperum, nec contemnat quasi
vilem. »
Et per hoc patet solutio ad objecta.

262. — AD SECUNDAM QUÆSTIONEM dicendum quod
hujusmodi spectacula si sunt rerum lurpium, ad peccatum provo­
cantium, studiosa inspectio peccatum est, et quandoque etiam
mortale, tanta potest libido adhiberi2. Unde a tali inspectione
omnes se arcere debent, et præcipue pcenitentes.
263. — Quædarn vero spectacula sunt de rebus utilibus et ad
vitam necessariis, sicut sunt venationes et cetera hujusmodi.
Et talia spectacula distrahunt animum. Unde quamvis possit
sine peccato eis intendi, servata discretione debita quantum ad
conditiones personæ et aliarum circumstantiarum ; tamen
pœnitenti sunt vitanda propter hoc quod debet cor ad Deum
collectum habere, nisi quantum necessitas exposcit.
264. — AD PRIMUM ergo dicendum quod poenitentia etiam
quædarn utilia resecat, inquantum pœnam infert pro culpa
præterita. Unde in Littera (5) dicitur quod aliquid sufficit ei
qui non peccavit, quod non sufficit ei qui de peccatis poeniten­
tiam agit.
265. — Ad secundum dicendum quod per hujusmidi spec­
tacula sensibilia magis animus ad vanitates distrahitur quam
per intelligibilia. Et ideo ista magis sunt cavenda ; quamvis
peccatum curiositatis in omnibus cavendum sit.
266. — Ad tertium dicendum quod ista peccata specialiter
ex inepta lætitia procedere videntur. Et quia poenitentia tris. titiam habet adjunctam, ideo specialem oppositionem ad poeni­
tentiam ista peccata habent.

267. — AD TERTIAM QUÆSTIONEM dicendum quod offi­
cium militiæ el negotiationis et publicanorum qui vectigalia
publica exigunt, ex propinquo habent peccatum annexum, quam­
vis sine peccato quandoque exerceri possunt.
Et quia pœnitens debet occasionem peccati vitare satisfaciendo,
etiam lalia officia laudabile est si evitet. Non est tamen de neces­
sitate pœnitentiæ ; quia pœnitens non potest omnes peccati occa­
siones vitare, dum in mundo isto vivit.
Et ideo sufficit, si peccatum in istis officiis vitet, ut quod miles
secundum consilium Joannis (Luc., ιιι, 14) neminem concutiat
et stipendiis justis contentus sit et non utatur officio militari
ad ostentationem, sed ad utilitatem Ecclesiæ et Reipublicæ, et
1. Ed. ad. « eorum ». — 2. N. proprio marte cor. <> et quandoque in eis tanta
potest libido adhiberi ut sit etiam mortale ».

ad exercitium virium ; et quod negotiator non habeat conditio­
nem in se quæ ipsum ab officio hoc prohibeat : sicut clericis
et monachis non licet negotiari, quamvis liceat propria vendere
et quod tempore debito mercationes1 faciant, non diebus festi­
vis et tempore quod caristiam inducere possit, tale officium
exerceatur et modus debitus ut sine fraude fiat, et secundum
licitum contractum ; in publicanis autem, ut de auctoritate
Principis, et causa communis utilitatis, scilicet ad defensionem
terræ, et non immoderata recipiantur telonia.
268. — Quod autem Gregorius2 dicit in Littera (6a)· intelligendum est non quin3 possint4 sine peccato fieri, sed quia
frequenter ad peccatum implicant5.
Et per hoc patet solutio ad objecta.

EXPOSITIO TEXTUS
269. — « Cogit peccatorem omnia libenter etc. » (la). Intelligendum est de illis quæ sunt necessaria ad peccati remissionem.
Et sic est accommoda distributio.
270. — « Sunt enim tres differentiæ peccati, etc. » (lb).
Contra. Omittit peccatum oris.
Præterea. Gregorius (lib. IV Moral., c. 27, η. 53 ; L. 75,
664), addidit super illud Job, iii, 11 : « Quare non in vulva etc. »
quartum scilicet fomentum adulationis.
271. — Et dicendum quod hæc distinctio peccatorum differt
a prima ; quia prima est secundum diversitatem instrumentorum,
hæc autem secundum progressum peccati quod primo de intus,
secundo ad extra procedit, tertio confirmatur per consuetudinem.
Et adaptatur partibus pœnitentiæ ; quia contritio in corde latet,
confessio ad exteriora poenitentiam manifestat, sed satisfactio
boni operis consuetudinem adjungit. Non tamen hoc ita est
intelligendum, quasi singulæ pœnitentiæ partes singulis condi­
tionibus peccati respondeant, sed per adaptationem, sicut et
de alia6 dictum est.
272. — Ad primum ergo dicendum quod verbum habet eumdem gradum quantum ad manifestationem cum alio7 facto ;
et ideo in facto includitur.
273. — Ad secundum dicendum quod illud quod Gregorius
addit, non est in ipso peccante, sed in alio. Et ideo Augustinus
illud omittit.
274. — « Satisfactio præcipitur a Joanne, etc. » (2a) ; non
quod Joannes fuerit auctor præcepti, sed denuntiator; Christus
autem sacramenti institutor et partium ejus.
1. ζη « mercationis » et ζ expungit « s ». — 2. Ed. ad. « vn ». — 3. Ed. « quia
non ». — 4. Ed. « possit ». — 5. Ed. « implicat ». — 6. F. « aliis ». — 7. N.
« ipso ».

275. — « Ponat se omnino in judicio. »(3a).
Ergo videtur quod si sacerdos injungat alicui quod intret reli­
gionem, quod1 teneatur facere et praecipue quia quidam canones
videntur istam poenitentiam taxare ; et similiter quod quantumcumque magnam poenitentiam pro parvo peccato injungat,
quod2 pœnitens facere teneatur.
276. — Et dicendum quod intelligendum est de his quæ
sacerdos, inquantum habet elavem scientiæ et auctoritatis per
divinum judicium, et non secundum humanum errorem, injungit.
Introitus autem in religionem cum sit voluntatis, non potest
alicui injungi ; et si aliqui canones injungere inveniantur, magis
est consilium quam præceptum : qualibet enim poenitentia
taxata, levissima religio est major satisfactio, inquantum homo
abdicat propriam voluntatem, quos nihil est homini carius.
277. — « Caveat ne ductus verecundia etc. » (4).
De hoc inquiretur, cum de confessione quæstio erit.
278. — « Caveat etiam ne prius etc. » (5).
Bona conscientia confortatur, quando certis signis conjicere
potest peccatum sibi dimissum ; et hoc quando facit quod in
se est. Et ideo qui habet copiam sacerdotis et necessitate non
urgetur ad communicandum, sicut urgentur sacerdotes parochiales, non debet accedere ante confessionem ; sed etiam post
contritionem et confessionem gravium peccatorum, consilium
videtur esse Augustini, quod non statim accedat propter reve­
rentiam sacramenti, et ut magis seipsum probet.
279. — « Quæ non secundum auctoritatem4 sanctorum impo­
nuntur. » (6a).·
Non tamen oportet quod semper ad litteram serventur pœni­
tentiæ in canone injunctæ ; sed consideratis conditionibus pec­
cati et peccatoris pœnitentiæ sunt moderandæ.
280. —« Quæ fit pro illis peccatis quæ legis decalogus continet »
(7a) sicut directe contra decalogi præcepta existentia, ut mortalia .
non autem sicut præter præcepta, sicut sunt peccata venialia,
281. — « Sic veraciter dicitur etc. » (8).
Videtur quod ille qui non habet peccatum aliquod peccet in
dicendo : « Paler noster » ; quia confitetur debita se habere quæ
non habet.
Præterea. Videtur idem de illo qui debita non dimittit, quod
peccet dicendo : « Pater noster ».
282. — Et dicendum ad primum quod hoc non est alicui
certum quod omnino a peccato, saltem veniali, vel quantum
ad aliquem reatum, immunis sit. Si tamen per revelationem
sciat, non peccat dicens in persona Ecclesiæ.
283. — Et similiter dicendum de secundo quod in persona
Ecclesiæ dicit se debita dimittere. Unde non peccat hoc dicendo ;
sed remissionem non consequitur, nisi dimittat.
1. Ed. om. « quod ». — 2. Ed. om. « quod ». — 3. Ed. « qua ». — 4. Ed. « auc­
toritates ».

DISTINCTIO XVII
Utrum sine

A

confessione dimittatur peccatum

1. — Hic oritur quæstio multiplex. Primo enim quæritur utrum
absque satisfactione et oris confessione, per solam cordis contritionem
peccatum alicui dimittatur. Secundo, an aliquando1 sufficiat confiteri
Deo sine sacerdote. Tertio, an laico fideli facta valeat confessio.
In his enim etiam docti diversa sentire inveniuntur ; quia super his
varia ac pene diversa tradidisse videntur doctores.
2. — Dicunt enim Quidam, sine confessione oris et satisfactione
operis neminem a peccato mundari, si tempus illa faciendi habuerit.
Alii vero dicunt2, ante oris confessionem et satisfactionem in cordis
contritione peccatum dimitti a Deo, si tamen votum confitendi habeat.
a. — Unde Propheta (ps. xxxi, 5) : « Dixi : Confitebor adversum me
injustitiam meam Domino ; et tu remisisti etc. ». Quod exponens Cassiodorus (L. 113, 877) ait : « Dixi, idest deliberavi apud me quod confitebor ;
et tu remisisti. Magna pietas Dei, quod ad solam promissionem peccatum
dimiserit ; votum enim pro operatione judicatur. »
Item Augustinus (Enar. in ps. 31, n. 15 ; L. 36, 267) : « Nondum pro­
nuntiat, promisit3 se pronuntiaturum, et Deus dimittit ; quia hoc ipsum
dicere, quoddam pronuntiare est corde. Nondum est vox in ore, ut homo
audiat confessionem et Deus audit. »
b. — Item (Ps. l, 19) : « Sacrificium Deo spiritus contribulatus », etc.
Alibi etiam legitur (Ezech., xviii, 21 et 27, xxxm,12 et 15) : « Quacumque
hora peccator conversus fuerit et ingemuerit, vita vivet et non morietur. »
Non dicitur : ore confessus fuerit, sed « conversus ingemuerit ». « Unde
datur intelligi quod etiam ore tacente veniam interdum consequimur. Hinc
etiam leprosi illi quibus Dominus præcepit (Luc. χνιι, 14), ut ostenderent
se sacerdotibus, in itinere antequam ad sacerdotes venirent, mundati sunt.
Ex quo insinuatur quod antequam ora nostra sacerdotibus aperiamus, id
est peccata confiteamur, a lepra peccati mundamur. Lazarus (Joan., xi,
14) etiam non prius de monumento est deductus*, et post a Domino susci­
tatus, sed intus suscitatus prodiit foras vivus, ut ostenderetur* suscitatio
animæ præcedere confessionem.
c. — Nemo enim potest confiteri nisi suscitatus, quia « a mortuo, velut
qui non est, perit confessio » (Eccli., unii, 26). Nullus ergo confitetur nisi
resuscitatus. Nemo autem* suscitatur nisi qui a peccato solvitur ; quia pec­
catum mors animæ est, quæ ut est vita corporis, ita ejus vita Deus est. »
His aliisque pluribus auctoritatibus’ probatur, ante confessionem vel
satisfactionem sola compunctione peccatum dimitti.
3. — Quod qui negant, eas determinare laborant necnon in hujus
sententiæ depressionem et ad suæ opinionis assertionem, auctorum8
testimonia inducunt.
1. Ed. « alicui ». — 2. Quar. om. « dicunt. ». — 3. Quar. « promittit ». —
4. Quar. « adductus ». — 5. Quar. « ostendatur ». — 6. Quar. « vero ». — 7. Quar
om. « auctoritatibus ». — 8. Ed. « sanctorum ».

818

SCRIPTUM SUPER LIB. IV SENTENTIARUM

Ait enim Dominus per Isaiam (xliii, 26) : « Dic tu iniquitates tuas, ul
justificeris. »
Item Ambrosius (lib. De parad., c. 14, n. 71 : L. 14, 310) : « Non potest
quisquam, justificari a peccato, nisi peccatum ipsum antea fuerit confessus. »
Idem [Serm. 25, n. 1 ; L. 17,655) : « Confessio a morte animam liberat ;
confessio aperit paradisum ; confessio spem salutis tribuit, quia non meretur
justificari qui in vita sua non vult peccatum confiteri. Illa confessio nos
liberat quæ fit cum pœnitentia. Pœnitentia vera est dolor cordis et amaritudo
animæ pro malis quæ quisque commisit. »
a. — Item Joannes (Chrysostomus) : « Non potest quisquam gratiam
Dei accipere, nisi purgatus fuerit ab omni peccato per pœnitentiæ confes­
sionem, et per baptismum. »
b. — Item Augustinus (Serm. 352, c. 3, n. 3 ; § 39, 1711) : « Agite
poenitentiam, qualis agitur in Ecclesia. Nemo dicat sibi : Occulte ago,
apud Deum ago ; novit Deus qui mihi ignoscit, quia in corde ago. Ergo sine
causa dictum est (Mat., xvi, 19) : « Quæ solveris super terram soluta
erunt et in coelis ? « Ergo sine causa claves datæ sunt ? Erustramus verbum
Christi. Job (xxxi, 34) dicit : « Si erubui in conspectu populi peccata mea
confiteri. »
Item Ambrosius (De parad., c. 14, n. 71 ; L. 14, 327) : « Venialis est
culpa quam sequitur confessio delictorum. »
Item Augustinus super illum locum (ps. lxvui, 16) : « Non absorbeat
me profundum, neque urgeat super me puteus os suum », (Serm. 1, n. 19 ;
L. 36, 853) : « Puteus est profunditas iniquitatis, in quam si cecideris, non
claudet super te os suum, si tu non claudis os tuum. Confitere ergo, et dic :
·< De profundis clamavi etc. (ps. cxxix, 1) et evades. Claudit super illum
qui in profundo contemnit (Prov. xvnr, 3), a quo mortuo, velut qui non
sit, perit confessio (Eccli., xvn, 26). »
c. — Idem. (De continentia, c. 6, n. 15 ; L. 40, 358) : « Nullus debitæ
gravioris pœnæ accipit veniam, nisi qualemcumque, etsi longe minorem
quam debeat, solverit poenam. Ita enim impertitur1 a Deo largitas misericordiæ, ut non relinquatur justitia disciplinæ2 ».
Item Hieronymus (In Joel, i, 13 ; L. 25, 958) : « Qui peccator est,
plangat delicta propria vel populi, et ingrediatur Ecclesiam, de qua propter
peccata fuerat egressus, et dormiat in sacco, ac3 præleritas delicias, propter1
quas Deum offenderat, vitæ austeritate compenset. »
His aliisque5 auctoritatibus nituntur asserere, sine confessione vocis,
et aliqua solutione pœnæ, neminem a peccato mundari.

Cui SENTENTIAE POTIUS CONSENTIENDUM SIT
Quid igitur’ super his sentiendum, quid tenendum ?
4. — Sane dici potest’ quod sine confessione oris et solutione pœna·
exterioris peccata delentur per contritionem et humilitatem cordis. Ex
quo enim proponit mente compuncta se confessurum, Deus dimittit ;
quia ibi est confessio cordis, etsi non oris, per quam anima interius mun­
datur a macula et contagione8 peccati commissi, et debitum æternæ
mortis relaxatur.
Illa ergo quæ superius dicta sunt de confessione et pœnitentia, vel
ad confessionem cordis vel9 ad interiorem poenam referenda sunt, sicut
1. Ed. « impartitur ».
2. Ed. « justitiæ disciplina ». — 3. Quar. « ut ». —
4. Quar. « per ».
5. Quar. ad. « pluribus ». — 6. Ed. « ergo », sed ζη « igitur ».—
7. Quar. om. « dici potest ». — 8. Quar. « contagio ». — 9. Quar. « et ».

illud Augustini, « quod nullus dicitur veniam consequi, nisi prius quantulamcumque peccati solverit poenam » ; vel de exteriori pœna accipienda
i
sunt, et ad contemnentes vel négligentes referenda, sicut illud : « Nemo
\ dicat : Occulte ago, etc. » Nonnulli enim in vita peccata confiteri negligunt,
vel erubescunt ; et ideo non merentur justificari.
!’
Sicut enim præcepta est nobis interior poenitentia, ita oris confessio
et exterior satisfactio, si adsit facultas. Unde nec vere pœnitens est qui
confessionis votum non habet. Et sicut peccati remissio munus Dei est,
ita pœnitentia et confessio per quam peccatum deletur, non potest esse
nisi a Deo, ut Augustinus ait (ps. u, n. 16 ; L. 36, 596) : « Jam, inquit,
donum Spiritus Sancti habet qui confitetur et pœnitet ; quia non potest esse
confessio peccati et compunctio1 in homine ex seipso. Cum enim irascitur
sibi quisque et displicet, sine dono Spiritus Sancti non est. » Oportet ergo
pœnitentem confiteri, si tempus habeat ; et tamen antequam sit confessio
in ore, si votum sit in corde, præstatur ei remissio.
An sufficiat soli Deo confiteri

■

5. — Jam secundum quæstionis articulum inspiciamus, scilicet utrum
sufficiat peccata confiteri soli Deo, an oporteat confiteri sacerdoti.
3- — QuiSusdam visum est sufficere, si soli Deo liat confessio sine
judicio sacerdotali et confessione Ecclesia·, quia David dicit2; (ps. xxxi, 5)
« Dixi : Confitebor Domino ; et tu remisisti », etc. Non ait : Sacerdoti :
et tamen remissum sibi peccatum dicit.
Item Ambrosius (In Luc., c. 22, n. 88 ; L. 15, 1825) : « Ideo flevit Petrus,
quia culpa obrepsit ei. Non invenio cui dixerit, invenio quod fleverit. Lacrymas ejus lego, satisfactionem non lego. Sed quod defendi non potest, ablui
potest. Lavant lacrymæ delictum, quod voce pudor est confiteri ; et3 venix
fletus consulit1 et verecundiee. » Hoc etiam Maximus dicit Episcopus,
(homil. 53 ; L. 57, 351).
b. — Item Joannes Chrysostomus (Horn. 31, in epist. ad Heb., n. 3 ;
G. 63, 216) : « Non tibi dico ut te prodas in publicum neque apud alios accuses;
sed obedire te volo Prophetæ dicenti (ps. xxxvi, 5) : « Revela viam tuam ante
Dominum. » Ergo tua confitere peccata apud verum judicem, cum oratione
delicta tua pronuntia, non lingua, sed conscientise tuæ memoria; et tunc
demum spera te misericordiam posse consequi. Si habueris peccata tua in
mente, continue, nunquam malum adversus proximum in corde tuo3 tenebis.»
c. — Idem (hom. 2, in ps. r, n. 5 ; G. 55, 581) : « Peccata tua dicito,
ut deleas illa. Sed si confunderis alicui dicere, dicito eae quotidie in anima,
tua. Non dico ut confitearis ea conservo tuo, ut tibi exprobret. Dicito Deo,
qui curat ea. Nec enim si non dixeris, ignorat ea. Cum faciebas ea præsto
erat. Cum admitteres ea, cognoverat. Nunquid ea vult a te cognoscere ?
Peccare non erubuisti, et confiteri erubescis ? Dicito in hac vita, ut in alia
requiem habeas. Dicito ingemiscens et lacrymans. In codice scripta sunt
peccata tua. Spongia peccatorum lacrymæ tuæ sint. »
Item Prosper7 : « Illi quorum peccata humanam notitiam latent, non
ab ipsis confessa nec ab aliis publicata ; si ea confiteri vel emendare noluerint,
Deum, quem habent testem, ipsum et habituri sunt ultorem. Quod si ipsi
sui judices fiant, et veluti suæ iniquitatis ultores, hic in se voluntariam poenam
severissimæ animadversionis exerceant, temporalibus pœnis mutabunt

1

1. Quar. « punitio ». — 2. Ed. κ dixit ». — 3. Ed. om. " ct ». — 4. Quar. « con­
sulunt ». — 5. Quar. om. » tuo ». — 6. Quar. « et ». — 7. Julianus Pomerii lib.
II de Vita contemplativa, c. 7, n. 2 ; L. 59, 451.

aeterna supplicia, et lacrimis ex vera cordis contritione fluentibus restinguent
æterni ignis incendia. »
d· — Et infra (coi. 452) : « Facilius sibi Deum placabunt illi qui aut
propriis confessionibus crimen produnt, aut nescientibus aliis, ipsi1 in se
voluntaries excommunicationis ferunt sententiam, et ab altari cui ministra­
bant, non animo, sed officio separati, vitam suam quasi mortuam plangunt,
certi quod' reconciliati sibi efficacis pœnitentiæ fructibus, a Deo non solum
amissa recipiant, sed2 etiam supernæ civitatis gaudia recipiant. »
His auctoritatibus innituntur qui sufficere contendunt Deo confiteri
peccata sine sacerdote. Dicunt enim quod si quis timens detegit3 culpam
suam apud homines, ne inde opprobrio habeatur, vel alii suo exemplo
ad peccandum accingantur, et ideo taceat homini, et revelet4 Deo, con­
sequitur veniam.
Quod

non sufficit soli

Deo confiteri,

si tamen homini possit

6. — Sed quod sacerdotibus confiteri oporteat, non solum illa aucto­
ritate Jacobi, v, 16 : « Confitemini alterutrum peccata vestra, etc., sed etiam
aliorum pluribus testimoniis comprobatur.
Ait enim Augustinus (Serm. 351, c. 4, n. 9 ; L. 39, 1545) : « Judicet
se ipsum homo voluntarie5, dum potest, et mores convertat in melius, ne
cum jam non poterit, præter voluntatem a Domino judicetur ; et cum in se
pertulerit5 severissimæ medicinæ, sed tamen utilissimæ, sententiam, veniat
ad antistites, per quos illi claves ministrantur Ecclesiæ1. Tamquam bonus
jam incipiens esse filius maternorum membrorum ordine custodito, a præpositis sacramentorum accipiat satisfactionis suæ modum, in offerendo sacri­
ficio contriti2 cordis devotus et supplex. Id tamen agat, quod non solum sibi
prosit ad salutem, sed etiam ad exemplum ceteris; ut si peccatum ejus non
modo in gravi ejus malo, sed etiam in tanto scandalo aliorum est, atque
hoc expedire utilitati Ecclesiæ videtur antistiti, in notitia multorum vel
totius plebis agere poenitentiam non recuset, « ne lethali plagæ per pudorem
addat tumorem ». « Cum tanta est plaga peccati et impetus morbi, ut medi­
camenta corporis et sanguinis Domini differenda sint, auctoritate Antistitis
debet se removere ab altari ad agendam poenitentiam, et eadem reconciliari. »
Item Leo Papa’ [Ep. 168, c. 2 ; L. 54, 1211) : « Multiplex misericordia
Dei ita lapsibus subvenit humanis, ut non modo per baptismum, sed etiam
per poenitentiam spes vitæ reparetur, sic divinae voluntatis præsidiis ordi­
natis, ut indulgentia Dei nisi supplicationibus sacerdotum nequeat obtineri10
Christus enim hanc præpositis Ecclesiæ tradidit potestatem, ut confitentibus
pœnitentiæ satisfactionem darent, et eosdem salubri satisfactione purgatos
ad communionem sacramentorum per januam reconciliationis admitterent. »
Item Augustinus : « Quem pœnitet, omnino pœniteat et dolorem lacrymis
ostendat. Repraesentet vitam suam Deo per sacerdotem, praeveniat judicium
Dei per confessionem. Præcepit enim Dominus mundanis, ut ostenderent
ora sacerdotibus, docens corporali praesentia confitenda peccata, non per
scripta manifestanda. Dixit enim : « Ora monstrate, et omnes, non unus
pro omnibus : non alium statuatis nuntium qui pro vobis offerat munus a

1. Ed. om. « ipsi ». — 2. Ed. ad. « sancta ». — 3. Ed. « tegit ». — 4. Ed. « tacet
homini et revelat ». — 5. Quar. « voluntate ».— 6. Quar. « protulerit ».— 7. Quar.
« in Ecclesia ». — 8. Quar. « contribulati ».— 9. Quar. om. « Papa ».— 10. Quar.
« indulgentiam... obtinere ».

Moyse statutum ; sed qui per vos peccastis, per vos erubescatis. Erubescentia
enim ipsa partem habet remissionis. Ex misericordia enim hoc prsecepit
Dominus, ut nemo pœniteret in occulto. In hoc enim quod per seipsum dicit
sacerdoti, et erubescentiam vincit timore Dei offensi, fit venia criminis : fit
enim veniale per confessionem quod criminale erat in operatione ; et si non
statim purgatur, fit tamen veniale quod commiserat mortale. Multum enim
satisfactionis obtulit qui erubescentiæ dominans, nihil eorum quæ commisit,
nuntio Dei negavit. Deus enim qui misericors et justus est, sicut servat mise­
ricordiam in justitia, ita et justitiam in misericordia. Opus enim miseri­
cordiis est peccanti peccata dimittere ; sed oportet ut justus misereatur
juste. Considerat enim si dignus est non dico justitia, sed et misericordia.
a. — Justitia enim sola damnat. Sed dignus est misericordia qui spiri­
tuali labore quærit gratiam : laborat enim mens patiendo erubescentiam.
Et quoniam verecundia magna est pœna ; qui erubescit pro Christo, fit dignus
misericordia.
b. — Unde patet, quia quanto pluribus confitetur1 in spe veniæ turpitu­
dinem criminis, tanto facilius consequitur gratiam remissionis. Ipsi enim
sacerdotes plus possunt3 proficere, plus confitentibus parcere. »
Item Leo Papa (Ep. 168, c. 2 ; L. 54, 1211) : « Quamvis plenitudo fidei
videatur esse laudabilis, quæ propter Dei timorem apud homines erubescere
non veretur ; tamen, quia3 .non omnium sunt hujusmodi peccata, ut ea qui
poenitentiam poscunt, non timeant publicare, removeatur improbabilis
consuetudo, ne multi a pœnitentiæ remediis arceantur, dum aut erubescunt,
aut timent inimicis sua facta reserare quibus possunt legum constitutione
percelli. Sufficit enim confessio quæ primum Deo offertur, et* tunc etiam
sacerdoti, qui pro delictis poenitentiam precator accedit. Tunc enim plures
ad poenitentiam poterunt provocari, si populi auribus non publicetur con­
scientia confitentis. »
Ex his aliisque pluribus indubitanter ostenditur, oportere Deo primum,
et deinde sacerdoti offerri confessionem ; nec aliter posse perveniri ad
ingressum paradisi, si adsit facultas.
De tertio articulo, scilicet

an sufficiat confiteri laico

7.
Nunc priusquam præmissis auctoritatibus, quæ his contradicere
videntur, respondeamus, tertiam quæstionem intueamur.
Quod enim secunda quæstio continebat : scilicet an sine confessione
et judicio sacerdotis, soli Deo confiteri sufficeret, expeditum est, et certifîcatum præmissis testimoniis, quod non sufficit confiteri Deo sine sacer­
dote, nec est vere humilis et pœnitens, si non desiderat et requirit sacer­
dotis judicium.
Sed numquid æquivalet6 alicui confiteri socio vel proximo suo, saltem
cum deest sacerdos ?
a. — Sane ad hoc potest dici quod sacerdotis examen requirendum est
studiose, quia sacerdotibus concessit Deus potestatem ligandi atque
solvendi ; et ideo quibus ipsi dimittunt, et Deus dimittit. Si tamen defuerit
sacerdos, proximo vel socio est facienda confessio. Sed curet quisque
sacerdotem quærere, qui sciat ligare et solvere. Talem enim esse oportet
qui aliorum crimina dijudicat6.
Unde Augustinus (De vera et falsa pœnitentia, c. 10, n. 25 ; L. 40, 1122) :
« Qui vult confiteri peccata ut inveniat gratiam, quaerat sacerdotem, qui
1. Quar. « confitebitur ». — 2. Quar. ad. « jam ». — 3. Ed. om. « quia ». —

4. Quar. om. « et» . — 5. Quar. « æque valet ». — 6. Quar. « judicat ».

sciat ligare et solvere : ne cum négligeas circa se extiterit, negligatur ab eo
qui eum misericorditer monet, et petit, ne « ambo in foveam cadant » (Mat.
xv, 14), quam stultus evitare noluit. Tanta itaque1 vis confessionis est, ut
si deest sacerdos, confiteatur proximo. Sæpe enim contingit quod pœnitens
non potest verecundari coram sacerdote, quem desideranti nec tempus nec
locus offert. Et si ille cui confitebitur, potestatem non habeat solvendi, fit
tamen dignus venia ex2 sacerdotis desiderio, qui crimen confitetur socio.
Mundati enim sunt leprosi dum ibant ora vel se ostendere sacerdotibus,
antequam ad eos pervenirent (Luc., xvn, 14). Unde patet Deum ad cor
inspicere3, dum ex necessitate prohibentur ad sacerdotes pervenire. Sæpe
quidem quaerunt eos sani et læti, sed dum quærunt, antequam perveniant,
moriuntur. Sed misericordia Dei ubique est, qui et istis1 parcere, novit, etsi
non tam cito, sicut solverentur a sacerdote. Qui ergo confitetur sacerdoti,
omnino meliori quam potest confiteatur·1.
Et si peccatum occultum est, sufficiat referre in notitiam sacerdotis. Nam
in resurrectione pudhe (Mat., ix, 24), pauci interfuerunt qui viderent :
nondum enim erat sepulta,nondum extra portas6 delata, nondum extra domum
in notitiam portata, intus resuscitavit, quam intus invenit, relictis solis
Petro et Jacobo et Joanne, et patre el matre puellæ, in quibus figuraliter
continentur sacerdotes Ecclesiæ.
b. — Quos autem extra invenit, advertendum quomodo suscitavit. Eiebat
enim turba post filium viduae ; flevit Martha et Maria supplicantes pro
fratre, fiebat et turba Mariam secuta (Joan., xi, 33). In quo docemur publice
peccantibus1 non proprium, sed Ecclesiæ sufficere meritum. » « Laboret
igitur3 pœnitens in Ecclesia esse, et ad Ecclesiæ unitatem tendere. Nisi
enim unitas Ecclesiæ succurrat, nisi quod deest peccatori sua oratione
compleat, de manibus inimici non eripietur anima mortui. Credendum esi
enim quod omnes orationes et eleemosynae Ecclesiæ et opera justitiæ et mise­
ricordiae succurrant recognoscenti mortem suam ad conversionem. Ideoque
nemo digne poenitere potest quem non sustineat unitas Ecclesiæ. Ideoque
nemo petat sacerdotes per aliquam culpam ab unitate Ecclesiæ divisos. »
(ibid., c. 12, n. 27 ; co). 1123).
Ex his satis aperitur et absolvitur præmissæ quæstionis articulus.
Quærendus est enim sacerdos sapLns et discretus, qui cum potestate
simul habeat judicium : qui si forte defuerit, confiteri debet socio.
8. — Df.da vero inter confessionem venialium et mortalium distinguit
super illum locum (Jacob., v, 16) : « Confitemini alterutrum peccata vestra » ;
ait enim (L. 93, 40) : « Coaequalibus quotidiana et levia, graviora vero sacer­
doti pandamus, et quanto jusserit igmpore purgare curemus, quia sine
confessione emendationis peccata nequeunt dimitti. »
Sed et graviora coæqualibus pandenda sunt, cum deest sacerdos et
urget periculum. Venialia vero, etiam sacerdotum8 oblata copia, licet
confiteri coæquali, et sufficit, ut Quibusdam placet ; si tamen ex contemptu
non prætermittatur sacerdos. Tutius est tamen et perfectius utriusque
generis peccata sacerdotibus pandere, et consilium medicinæ ab eis quærere, quibus concessa est potestas ligandi et solvendi.

1. Quar. om. » itaque ». — 2. Ed. om. « ex. ». — 3. Quar. « respicere ». —
4. Quar. « justis ». — 5. Quar. « Qui ergo omnino confitetur, sacerdoti meliori quam
potest confiteatur ». — 6. Quar. « portam ». — 7. Ed. « procantibus ». — 8. Ed"
« ergo ». — 9. Quar. » sacerdotis ».

9. — Cum igitur1 ex his aliis que pluribus testimoniis perspicuum
fiat et indubitabiliter constet peccata primum Deo, deinde sacerdoti
esse confitenda, et si ipse defuerit, etiam socio : illud Joannis (Chrysostomi) superius positum, non est ita intelligendum, ut liceat alicui,
si tempus habeat, sacerdoti non confiteri ; sed quia sufficiat, ubi crimen
occultum est, soli Deo per sacerdotem dicere et semel ; nec oportet
publicari coram multis quod occultum est. Quod notavit dicens : « Non
libi dico, ut te prodas in publicum. » Sicut enim publica noxa publico
eget remedio ; ita occulta secreta confessione et occulta satisfactione
purgatur.
Nec necesse est ut quod sacerdoti semel confessi sumus, iterum confi­
teamur ; sed lingua cordis, non carnis apud verum judicem id jugiter
confiteri debemus..
Unde idem Joannes ait (in Epist. ad Hebr., homil. 31, n. 4 ; G. 63,
217) : « Nunc autem si recorderis peccatorum tuorum2, et frequenter ea in
conspectu Dei pronunties, et pro eis depreceris, citius illa delebis. Si vero
obliviscaris, tunc eorum recordaberis, nolens, quando publicabuntur, et
in conspectu omnium amicorum et inimicorum sanctorumque angelorum
proferentur. »
Ita etiam illud Ambrosii : « Lacrymse lavant delictum, quod voce pudor est
confiteri », ad publicam pœnitentiam referendum est. Ibi enim virtutem
iacrymarum et confessionis ostendens, significare voluit quod lacrymæ
occulta; et confessio secreta, sicut quæ fit soli sacerdoti, lavant delictum
quod pudet aliquem publice confiteri. Quod vero dicit se lacrymas Petri
legisse, non satisfactionem et confessionem, per hoc non excluditur illa.
Multa enim facta sunt quæ scripta non sunt : et forte nondum facta erat
institutio confessionis quæ modo est.
Similiter et illud Prosperi3 : « Si sui judices fiant, mutabunt æterna
supplicia », et illud : « Facilius Deum placabunt sibi qui aut propriis con­
fessionibus crimen produnt, aut nescientibus aliis in se sententiam excom­
municationis ferunt », ad publicam confessionem et satisfactionem referri
oportet. Non enim solis sacerdotibus jus ligandi atque solvendi datum est,
si cuique suo arbitrio se poena vel excommunicationis sententia ligare,
et absque sacerdotali judicio seipsum Deo et4 alteri reconciliare licet :
quod ecclesiastica; institutioni et consuetudini penitus repugnat.
Potius ergo, si publice peccasti, publice confitere te reum et emenda ;
si vero occulte deliquisti, etiam sic non taceas. Nec tamen dico ut
publices.
« Taciturnitas enim peccati ex superbia nascitur cordis. Ideo enim pecca­
tum suum quis celat, ne reputatur2 foris qualem se jam divino conspectui
exhibuit : quod ex fonte superbiæ nascitur. Species enim superbiæ est se
velle justum videri qui peccator est ; atque hypocrita convincitur qui ad
instar primorum parentum, vel tergiversatione verborum peccata sua levi­
gare contendit, vel sicut Cain peccata sua reticendo supprimere quærit.
Ubi ergo superbia regnat et2 hypocrisis, humilitas locum non habet. Sine
humilitate vero alicui veniam sperare non licet. Ubi est ergo taciturnitas
confessionis, non est speranda venia criminis. » (Gratian, super C. Quis
aliquando (87) d. 1, m 15, t. I, 1187).
Jam certissime liquet quam sit detestabile peccati silentium, et e con­
verso quam sit necessaria confessio. Est enim confessio testimonium
1. Ed. « ergo b. — 2. Quar. om. « tuorum ». — 3. Juliani
« vel ». — 5. Quar. » reputetur ». — 6. Quar. « vel ».

conscientiæ Deum timentis ; qui enim timet judicium Dei, peccatum non
erubescit confiteri. Perfectus timor solvit omnem pudorem. Confessio
peccati pudorem habet, et ipsa erubescentia est gravis pœna. Ideoque
jubemur confiteri peccata, ut erubescentiam patiamur pro pœna. Nam
hoc ipsum pars est divini judicii.
10. ■— Si ergo quæritur ad quid confessio sit necessaria, cum in contri­
tione jam deletum sit peccatum, dicimus quia quædam punitio peccati
est, sicut satisfactio operis. Per confessionem etiam intelligit sacerdos
qualiter debeat judicare de crimine. Per eam quoque peccator fit humilior
et cautior.

DIVISIO TEXTUS

11. — « Hic oritur quæstio multiplex, etc. » (1).
Postquam distinxit Magister pœnitentiæ partes, hic movet
quasdam quæstiones de partibus illis. Et dividitur in partes duas.
In prima movet quæstiones. In secunda prosequitur eas, ibi :
« Dicunt enim quidam, etc. » (2).
Et hæc pars dividitur in duas. In prima prosequitur unam
quæstionem de comparatione contritionis ad confessionem,
utrum scilicet per solam contritionem aut confessionem pecca­
tum dimittatur. In secunda prosequitur quæstiones de ipsa con­
fessione, ibi : « Jam secundum quæstionis articulum, etc. » (5).
Circa primum tria facit. Primo ponit rationes ad par­
tem affirmativam, secundo ad negativam, ibi : « Quod qui
negant, etc. » ; (3) tertio determinat veritatem, ibi : « Quid igitur
super his, etc. » (4)
« Jam secundum quæstionis, etc. » (5) Hic prosequitur quæs­
tiones de ipsa confessione secundum se. Et dividitur in partes
duas. In prima prosequitur quæstiones superius motas de con­
fessione ex parte ejus cui facienda est confessio. In secunda
concludit ex dictis responsionem ad quamdam quæstionem de
necessitate confessionis, ibi : « Si ergo quæritur ad quid confes­
sio, etc.1 » (10).
Prima in ires. In prima prosequitur secundam quæstionem
superius motam, scilicet utrum oporteat homini confiteri2, an
sufficiat confessio Deo facta, ponendo rationes ad veritatem
et contra veritatem. In secunda prosequitur tertiam quæstio­
nem, scilicet an oporteat sacerdoti confiteri, vel possit fieri
cuicumque, ibi : « Nunc priusquam præmissis, etc.3 » (7). In
tertia respondet ad objectiones secundæ quæstionis contra veri­
tatem factas, ibi : « Cum igitur ex his aliis, etc.4 » (9).
Prima in duas. In prima objicit contra veritatem ; in secunda
pro ipsa, ibi : « Sed quod sacerdotibus, etc.5 » (6).
« Nunc prius quam præmissis, etc.6 » (7). Hic duo facit. Primo
ostendit quod quando facultas adest, confessio facienda est
1. Ed. om. « etc. ». — 2. Ed. ad « et ». — 3. Ed. om. « etc. ». — 4. Ed. « aliis­
que e... » et om. etc. ». — 5. Ed. om. « etc. ». — 6. Ed. om. « etc. ».

sacerdoti. Secundo distinguit in hoc de confessione venialium
vel mortalium, secundum Bedam, ibi : « Beda vero inter confes­
sionem, etc.1 » (8)
Hic est triplex quæstio

Prima de justificatione impii.
Secunda de contritione.
Tertia de confessione.
De satisfactione autem in 15 d., dictum est.

QUÆSTIO I
Circa primum quaeruntur quinque.

Primo, quid sit justificatio impii.
Secundo, quæ præexiguntur ad ipsam.
Tertio, quæ concurrunt ad ipsam.
Quarto, de ordine ipsorum.
Quinto, qualis sit.

ARTICULUS I
[I-II, q. 113, a. 1, a. 6, ad 1 ; Ver. q. 28, a. 1.]

[I]

ί»

12. — AD PRIMUM SIC PROCEDITUR. Videtur quod
HÆC ASSIGNATIO QUÆ PONITUR ROM., VIII, IN GLOSSA SIT INCOM­
PETENS, scilicet : « Justificatio est remissio peccatorum, et con­
summatio bonorum operum. »
1. Peccata enim inficiunt omnes potentias. Sed justificatio
est in sola voluntate ; quia secundum Anselmum (in Dialogo
de ver., c. 13 ; L. 158, 480), « justitia est rectitudo voluntatis pro
se servata ». Ergo cum justificatio sit nihil aliud quam justitiæ
adeptio, videtur quod non sit remissio omnium peccatorum.
2. Præterea. Bernardus dicit (Epist. 107, n. 7 ; L. 182,
246) quod « justificatio est revelatio divini consilii ». Sed divinum
consilium revelatur aliquando eis quibus non dimittitur pecca­
tum, sicut patet de Nabuchodonosor, Dan., ii. Ergo justifi­
catio non est peccatorum remissio.
3. Præterea. Justificatio, ut Quidam dicunt, est effectus jus­
titiæ generalis2 qua de impio fit pius. Remissio autem pecca­
torum non est effectus justitiæ, sed gratiæ. Ergo justificatio
non est remissio peccatorum.
1. Ed. om. « etc. ».

, 4. Præterea. Consummatio bonorum operum in pœnitente
fit per satisfactionem. Sed homo justificatur per solam contri­
tionem ante satisfactionem, ut ex Littera (4) habetur. Ergo
ustificatio non est consummatio bonorum operum.
[H]

[I-IJ, q. 113, a. 1, ad 3.]

13. — ULTERIUS. Videtur

quod justificatio sit ali ud

QUAM VOCATIO.

1. Quia, Rom., vm, 30, quatuor per ordinem recitantur : scili­
cet prædestinatio, vocatio, justificatio, magnificatio. Sed secundum
horum distat a primo. Ergo et tertium differt a secundo.
2. Præterea. Avocatio est etiam in peccato existentium.
Prov., i, 24 : « Vocavi et renuistis ». Sed justificatio non, cum
sit peccatorum remissio. Ergo justificatio non est vocatio.
3. Præterea. Vocatio importat distantiam in eo qui vocatur.
Sed justificatio importat approximationem ad Deum in eo
qui justificatur. Ergo justificatio non est vocatio.
14. — SED CONTRA. Glossa Rom., vm, 30 (f.. 114, 498),
[dicit1] quod « vocare esi cognitionem de fide adjuvare ». Sed istud
adjutorium non est per gratiam gratis datam ; quia sic esset
etiam malorum : quod est contra intentionem Glossae, ibidem.
Ergo est per gratiam gratum facientem. Sed infusio gratiæ gratum
facientis est justificatio. Ergo vocatio est idem quod justificatio.
15. — Præterea. Idem per essentiam est motus a termino
et ad terminum oppositum, sicut de albedine ad nigredinem.
Sed vocatio dicit motum a termino, scilicet a peccato ; justi­
ficatio dicit accessum ad terminum, scilicet justitiam. Ergo
justificatio et vocatio sunt idem.[III]
[III]

16. — ULTERIUS. Videtur quod justificatio non sit
idem quod renovatio mentis, et sanatio.

1. Ouia justificari potest aliquis in hac vita, non autem reno­
vari vel sanari. Ergo justificatio neutrum illorum est.
Probatio mediæ quantum ad justificationem est ex hoc quod
dicitur Rom., m, 24 : « Justificati gratis etc2. ». Quantum ad
sanationem patet per id quod dicitur in Glossa super illud ps.
(cn, 3) : « Qui sanat omnes infirmitates tuas », quod in fine sanabit
languores, quando corruptibile hoc induet incorruptionem : quod
1. Ed. ad. « dicit », contra αβγζη· — -· Ed. om. « etc. ».

non erit in hac vita. Quantum ad renovationem autem ex hoc
quod dicitur in Glossa super illud Rom., vi, 4 : « In novitate
vitæ ambulemus » : quod in futuro in immortalitate perficitur1.
2. Præterea. Quorum opposita differunt, ipsa etiam differunt.
Sed opposita horum sunt diversa et nomine et ratione ; quia
justificationi opponitur impietas, renovationi vetustas, sanationi
infirmitas. Ergo non sunt idem.
17. — SED CONTRA. Renovatio mentis et sanatio fit per
peccatorum dimissionem. Sed justificatio nihil aliud est quam
peccatorum remissio. Ergo videtur quod justificatio sit idem
quod renovatio vel sanatio mentis.

?
I
I
'

I

i

[IV]
18. — ULTERIUS. Videtur quod justificatio non redu­
catur AD ATTRIBUTUM MISERICORDIÆ.
1. Quia secundum Augustinum (In Joan., tract. 72, η. 3;

,

r'

I
i

)

I

■

L. 35, 1823'j. majus est de impio facere pium quam creare cælum
et terram. Sed creatio cæli et terræ, propter hoc quod infinitam
potentiam ostendit, reducitur ad attributum potentiae. Ergo et
justificatio impii ; et non ad misericordiam.
2. Praeterea. Deus, inquantum est bonus, facit omnia bona.
Ergo inquantum est justus, facit homines justos. Sed justifi­
care nihil aliud est quam justum facere. Ergo justificatio redu­
citur ad attributum justitiæ magis quam misericordiæ.
3. Praeterea. Ambrosius dicit (De pœnil., lib. II), quod « præ­
cedit quiddam in peccatoribus quo digni sunt justificatione ». Sed
ad justitiam pertinet reddere alicui hoc quo dignus est. Ergo
justificatio reducitur ad attributum justitiæ.
19. — SED CONTRA. Miseria hominis in peccato principa­
liter consistit ; « miseros enim jacit populos peccatum » (Prov. xiv.
34) ; sed removere miseriam ad misericordiam pertinet. Ergo
cum justificatio sit peccatorum remissio, videtur quod ad attri­
butum misericordiæ reducatur.
20. — Præterea. Justificatio fit per gratiam. Sed gratia est
effectus misericordiæ, ut patet per illud quod Apostolus inducit
Rom., ix, 15 : « Miserebor cujus miserebor, etc. » Ergo pertinet
ad misericordiam.

21. — RESPONSIO. Dicendum AD PRIMAM QUÆSTIONEM
quod justificatio de sui ratione importat motum ad justitiam.
Justitia autem, secundum Philosophum in V Elh., (e 1. 1129a,
31 sq. ; 1. 1, n. 894, sq. et 1. 2.) Iribus modis dicitur.
1. Ed. « perfien.-iur

Uno enim modo est specialis virtus squalitatem constituens
in commutationibus et distributionibus communieabilium bono­
rum quæ sunt necessaria in vita.
Alio modo est nomen generale ad omnes virtutes, secundum
quod actus earum ad bonum commune ordinat secundum direc­
tionem legis.
Tertio modo importat quemdam statum rectitudinis in homine
quantum ad partes ipsius, prout scilicet aliqua pars animæ
suo superiori subditur, sive alii parti, sive ipsi Deo. Et hanc
justitiam nominat Philosophus melaphoricam, eo quod diversæ
partes hominis computantur quasi diversæ personæ.
22. — Hæc autem rectitudo per quodlibet peccatum tollitur,
et per gratiam reparatur. Unde hæc justitia generalis etiam
dicitur, inquantum omnes virtutes includit, non quidem per
modum totius universalis, sicut præcedens justitia ; sed gene­
ralis dicitur per modum totius integralis. Et ad hanc justitiam
motus justificatio dicitur.
23. In quolibet autem motu est recessus a termino, et hoc
in prædicta assignatione tangitur in hoc quod dicitur : « remissio
peccatorum » ; et accessus ad terminum qui tangitur in hoc quod
dicitur : « et consummatio bonorum operum ».
24. — AD PRIMUM ergo dicendum quod lota ista rectitudo
a voluntate originaliter est, quæ est principium merendi et deme­
rendi ; sed etiam est in aliis partibus animæ quasi rectificatis,
sicut in subjecto.
25. — Ad secundum dicendum quod revelatio sumitur ibi
materialiter, pro eo scilicet in quo consilium revelatur. Consi­
lium autem divinæ prædestinationis fuit de justificatione. Unde
hoc consilium revelatur per ipsam justificationem, sicut effectus
per causam. Et sic objectio cessat.
26. — Ad tertium dicendum quod justificatio potest sumi
dupliciter. Vel secundum quod respondet ad justificari ; et sic
dicit motum ad justitiam prædictam. Vel secundum quod sumi­
tur ad justificatum esse ; et sic est effectus formalis justitiæ
prædictæ, quia ea aliquid formaliter justificatum est, sicut albedine albatum.
27. — Sicut autem ab essentia animæ potentiæ fluunt, ita
rectitudo potentiarum a gratia, quæ est essentiæ perfectio. Et
inter ipsas potentias voluntas quæ alias movet1 eis rectitudinem
quodammodo largitur. Et ideo prædictæ justitiæ causa prima est
gratia, et consequenter caritas, quæ voluntatem ad finem perficit,
a quo est rectitudo prædicta.
28. — Et propter hoc ipsa justificatio et peccatorum remissio
1. Ed. ad. « et ». —

est effectus justitiæ generalis sicut causæ formalis proximæ ;
sed caritatis et gratiæ sicut causarum causæ proximæ. Sicut
aliquis æqualus dicitur et æqualitate, et quantitate quæ est
æqualitatis causa.
: 29. — Et quia a proximis causis vel terminis aliquid denomi­
nari debet, ideo prædictus motus vel terminatio motus magis
denominatur a justitia quam a caritate vel gratia.
30. — Ad quartum dicendum quod consummatio bonorum
operum potest accipi vel in executione ipsorum, et ita1 procedit
objectio, et sic non accipitur hic ; vel in infusione habituum, a
quibus opera bona perfectionem habent, et sic dicitur hic con­
summatio bonorum operum justificatio.

31. — AD SECUNDAM QUÆSTIONEM dicendum quod
vocatio est duplex. Quædam exterior, ut quæ fit per prædicatorem2 et hæc non est justificatio, sed disponit ad eam.
; Quædam vero interior. Et hæc quandoque quidem non pertingit
ad finem suum ex vocati defectu. Et hæc vocatio nihil aliud est
quam aliquis instinctus, vel motus ad bonum a Deo immissus.
Et hæc etiam vocatio non est idem quod justificatio, sed via
ad illam.
Quandoque autem pertingit ad finem, quando scilicet aliquis
audit vocantem et venit ad Christum, ut dicitur3 Joan., vi4,
45. Et hæc vocatio idem est quod justificatio secundum substan­
tiam, sed differt ratione ; quia vocatio dicitur secundum quod
per infusionem gratiæ et auxilium homo a peccato retrahitur ;
sed justificatio respicit terminum ad quem, scilicet prædictæ
rectitudinis statum. Et sic vocatio sumitur Rom.. vm, 30, ut
patet per Glossam. Auxilium enim quod fidei nos vocando,
Deus præstat, est gratia quæ facit fidem per dilectionem operari.
32. — Unde illorum quatuor quæ ibi ponuntur, praedesti­
natio est causa justificationis in justificante, vocatio autem
est idem justificationi, ratione differens, ut dictum est (31) ;
sed magnificatio est justificationis complementum, sive refe­
ratur ad perfectionem gratiæ, sive ad perfectionem gloriæ.
33. — AD PRIMUM ergo dicendum quod vocatio ibi præponitur justificationi ; quia prius est recessus a termino quam
accessus ad terminum.
34. — Ad secundum dicendum quod objectio procedit de
primis duabus justificationibus, non de tertia.
35. — Ad tertium dicendum quod ille non justificatur quan­
tum ad terminum a quo erat distans, sed quantum ad terminum
ad quem esi prope. Et hoc competit ei quod dictum est.
1. Ed. « sic ». — 2. η « prædicatores ». 3. ζ om. « ut dicitur ». — 4. Ed. ad.
« Omnis qui audivit a Patre et didicit, venit ad me ». — 5. F. « justificat ».

36. — AD TERTIAM QUÆSTIONEM dicendum quod prædicla justitiæ rectitudo metaphorice sanitas animæ dicitur et
novitas ipsius, eo quod sanitas commensurationem debitam
in partibus corporis importat. Novitas autem integritatem et
virtutem et decorem habet. Et1 hæc omnia patet quod rectitudo
potentiarum animæ quæ justitia dicitur, continet2 per simili­
tudinem.
37. — Sed quia res aliqua non est ita uni similis quin etiam
aliis3 possit assimilari ; inde est quod ea quæ metaphorice dicun­
tur, non ita conveniunt uni quin et aliis convenire possint :
sicut leo metaphorice et. Deus et diabolus dicitur.
38. — Unde sanitas et novitas per similitudinem integritatem
gratiæ significare possunt quæ per culpam tollitur. Unde culpa
etiam similitudinarie dicitur vetustas et languor animæ. Et
etiam possunt significare integritatem naturæ quam tollit pœna,
quæ etiam vetustas et languor dicitur. Sed quia culpa est causa
pœnæ, ideo vetustas in vetustate et languor in languore inclu
ditur, sicut effectus in causa.
39. — Patet ergo quod ipsa justificatio per quam gratia acqui­
ritur et culpa toUitur, renovatio et sanatio dici potest ; quam­
vis etiam ablatio pœnæ renovatio et sanatio dici possit:
40. AD PRIMUM ergo dicendum quod quantum ad culpam
potest fieri renovatio in hac vita, sed non quantum ad pœnam
omnino ; et similiter est de sanatione. Et sic loquuntur aucto­
ritates illæ4.
41. — Ad secundum dicendum quod illa etiam per simili­
tudinem significant idem quod impietas, ut ex dictis patet (33).

42. — AD QUARTAM QUÆSTIONEM dicendum quod in
omni actione quam Deus in creatura facit omnia attributa con­
currunt — alias ejus actio non esset perfecta — sed tamen
aliqua ipsius actio vel effectus actionis uni attributo appropriatur magis quam alteri, inquantum illud attributum magis mani­
festatur per talem actionem vel effectum quam per aliud : sicut
per revelationem futurorum manifestatur plenitudo divina*
sapientiæ, et ideo sapientiæ appropriatur.
43. — Et quia in justificatione impii maxime divina miseri­
cordia manifestatur, ideo ad hoc attributum reducitur.
44. — AD PRIMUM ergo dicendum quod difficultas quæ
est in justificatione impii, maxime est ex incongruentia impii
ad justificationis effectum suscipiendum. Et ideo quando talis
effectus in ipsum inducitur, magis indicat misericordiam quam
potentiam.
1. Ed. ad.
·< inductæ ».

per ». — 2. Ed. ad. « hæc omnia ». — 3. Ed. « alteri ». — 4. η

45. — Sed effectus creationis difficultatem habet propter
magnitudinem facti, vel propter modum faciendi, quia ex nihilo
fit aliquid. Et ideo manifestat maxime potentiam.
46. — Ad secundum dicendum quod justificatio manifestat
justitiam divinam sicut causam exemplarem, sed misericordiam
sicut causam efficientem : effectus autem proprie causæ efficienti
respondet. Sed bonitas creaturæ manifestat bonitatem divinam
utroque modo ; quia bonitas movet ipsum ad communicandum
similem bonitatem. Sed misericordia magis movet ad justi­
ficandum quam justitia.
47. — Ad tertium dicendum quod illud non est intelligendum
quasi1 aliquis ante justificationem sit sufficienter dignus; alias
g-atia non esset gratia ; sed quia est in ipso aliqua dispositio
■ad justificationem qua est minus indignus quam alii. Unde talis
dignitas ad justitiam non sufficit.
ARTICULUS II
[I]
[I-II, q. 112, a. 2 ; q. 113, a. 3 ; Joan. c. 4, 1. 2 ; Hebr. c. 12, 1. 3.]

48. — AD SECUNDUM SIC PROCEDITUR. Videtur
PRÆPARATIO, PER

QUAM

ALIQUIS

FACIT QUOD

IN SE

quod

EST, AD

JUSTIFICATIONEM NON PRÆEXIGATUR.

1. Ille enim qui ad peccandum nititur, non præparat se ad
gratiam faciendo2 quod in se est. Sed aliquando aliquis justi­
ficatur qui ad peccatum tendit, sicut de Paulo patet Act., ix.
Ergo prædicta præparatio ad justificationem non præexigitur.
2. Præterea. Major est caritas in Deo quam illa quam homini
præcipit. Sed homini præcipit ut benefaciat inimicis, Mat., v, 44.
■Ergo ipse multo fortius benefacit justificando his qui peccando
inimicitias contra ipsum exercent. Et sic idem quod prius.
3. Præterea. Dei bonitate nihil majus cogitari potest. Sed
bonum est diffusivum sui, secundum Dionysium (De div. nom.,
c. 4 ; G. 3, 693). Cum ergo major diffusio bonitatis esset, si etiam
renitentibus daretur gratia, videtur quod gratiæ infusio per
quam fit justificatio, præparationem non præexigat.
49. — SED CONTRA. Ille qui clausum habet oculum mate­
rialem, non potest lumen materiale suscipere. Sed ille qui non
se præparat faciendo quod in se est, non aperit spiritualem
oculum quem peccando clausit. Ergo non potest lumen gratiæ
spiritualis recipere. Et sic non potest justificari.
1. Ed. « quod ». — 2. Ed. « se præparat ad faciendum ».

50. — Præterea. Augustinus dicit ISerm. 69, c. 11 ; L. 88,
923) « Qui creavit te sine te, non justificabit te sine te. » Ergo,
exigitur1 præparatio ex parte nostra.
[II]
[I-Π, q. 112, a. 2 ; Joan. c. 4, 1. 2 ; Hebr. c. 12, 1. 3.]

51. — ULTERIUS. Videtur

quod nihil sit in homine

QUOD FACERE POSSIT UT AD GRATIAM HABENDAM SE PRÆPARET.

1. Quia super illud Exod., (vu, 3) : « Induravi cor ejus, etc. »,
dicit Glossa quod « ita induratum est cor ejus, quod nihit pote­
rat facere acceplabile Deo ». Sed nihil ad gratiam habendam prae­
parat nisi opus acceptabile Deo. Ergo non erat in eo facere
aliquid per quod se praepararet. Et eadem ratio est de aliis.'
2. Præterea. Augustinus dicit (Epist. 186, n. 9; L. 33,819),
quod « cum fides justificationem impetrat, voluntas concomilatur
gratiam, non ducit ; est pedissequa, non prævia ». Sed si homo
posset se ad gratiam nondum habitam praeparare, voluntas
ejus esset prævia gratiæ. Ergo non potest homo aliquid facere
per quod se ad gratiam præparet.
3. Præterea. Nullus potest se ad gratiam præparare nisi
recte agendo. Sed secundum Augustinum in lib. Retract., (I,
C. 9, n. 4 ; L. 32, 596), « a mortalibus recte non vivitur nisi prius
liberum arbitrium a peccati pravitate liberetur » : quod fit per
gratiam. Ergo ante gratiam habitam non potest se ad gratiam
præparare.
4. Præterea. Fides intentionem dirigit. Sed operatio quæ
sine recta intentione fit, non potest ad gratiam præparare.
Ergo fides oportet quod præcedat præparationem. Et ita cum
fides ad gratiam pertineat, ut Augustinus ex verbis Apostoli
probat ; ante gratiam præparatio ad gratiam esse non potest)
52. — SED CONTRA. Deus non præcipit homini impossi­
bile. Sed præcipit ei quod se ad gratiam aliquid faciendo praéparet, ut patet Jac., iv, 8 : « Appropinquate Deo, el appropin­
quabit vobis ». Ergo possibile est homini facere quod se ad gra­
tiam præparet.
[III]
[l-Π, q. 112, a. 3.]

53. — ULTERIUS. Videtur

quod non sit

EUM QUI FACIT QUOD IN SE EST, JUSTIFICARI.
1. Ed. « præexigitur ».

necessarium

DISTINCTIO XVII, QUÆSTIO I, ART. II

833

1. Illud enim quod fit gratis, fit ex liberalitate, non ex neces­
sitate. Sed « justificamur gratis », ut patet Rom., in, 24. Ergo
non est necessarium quod justificemur, quantumcumque simus
præparati.
2. Præterea. Deus comparatur ad nos sicut figulus ad lutum,
ut patet Is., lxiv, 7, et Jerem., xviii, 3-6, et Rom., ix, 20. Sed
quantumcumque lutum sit præparatum, non est necessarium
' quod ex eo formetur vas. Ergo quantumcumque homo sit prae­
paratus, non est necessarium quod ei gratia infundatur.
3. Præterea. Illud quo posito necesse est alterum esse, videtur
sufficienter ad illud ordinari. Sed actus noster qui sufficienter
ad aliquid ordinatur, dicitur esse meritorius illius. Ergo aliquis
merebitur justificationem secundum opera quibus se praeparabit,
si necessario ad praeparationem illam sequitur justificatio.
54. — SED CONTRA. Impossibile est Summam Veritatem
mentiri. Sed ipsa Veritas promisit se gratiam daturum ei qui
quod in se est, facit. Zach., i, 3 : « Convertimini ad me, et convertar
ad vos »; et Apoc., in, 20 : « Si quis aperuerit mihi, intrabo ad
illum. » Ergo necesse est eum qui facit quod in se est, justificari.
55. — Præterea. Rom., m1, 21, super illud : « Justitia Dei
manifestata est », dicit Glossa (L. 114, 380) : « Deus recipit con­
fugientes ad se ; aliter in eo esset iniquitas. » Sed impossibile est
in Deo esse iniquitatem. Ergo necessarium est quod justificet
illos qui faciunt quod in se est.

56. — RESPONSIO. Dicendum AD PRIMAM QUÆSTIO­
NEM quod voluntas quæ est susceptiva perfectionis justitiae,
non potest huic perfectioni subjici ab extrinseco agente cui
nil conferat ; quia hoc esset per violentiam agens, quæ in volun­
tatem non cadit, cum cogi non possit. Et ideo oportet quod ipsa
coeperetur ad suam perfectionem. Et hæc cooperatio dicitur
præparatio ad gratiam quæ facil quod in se est.
57. — Sed non semper oporlel quod talis præparatio tempore
justificationem præcedat, sicut oportet in mutationibus natura­
libus quod alteratio tempore semper præcedat generationem ;
quia cum actus voluntatis sit in sua potestate, a principio
potest esse tantum intensus, quantum sufficit ad præparationem ; sed dispositio naturalis ad formam successive ad hanc
intentionem procedit.
58. — In illis autem qui non per propriam voluntatem culpam
incurrunt et usum voluntatis non habent, non exigitur ex parte
eorum aliqua præparatio, sicut de pueris patft in baptismo.
59. — AD PRIMUM ergo dicendum quod justificatio de qua
1. Cod. et RANVP. « v ».
COMMENT. IN LIB. SENTENT.

IV.

nunc loquimur, semper est cum cooperatione voluntatis quæ præparatio dicitur.
60. — Sed hæc cooperatio, ut dictum est (57-8), quandoque
diu ante incipit quam gratia infundatur ; quandoque autem, quia
perfecta est, statim justificationem adjunctam habet. Unde
potest contingere quod aliquis dum est in proposito et inten­
tione peccandi, subito ejus voluntas convertitur1 ad Deum, vel
ex aliquo exteriori occasionem accipiens, sicut fuit in Paulo ; vel
etiam ex aliquo interiori instinctu quo cor hominis movetur
a Deo.
Unde non sequitur quod talis gratiam habeat non faciens
quod in se est.
61. — Ad secundum dicendum quod homini non præcipitur
quod illa bona faciat inimicis suis [quorum]2 capaces non sunt,
sed illa quæ suscipere possunt. Et hoc Deus maxime implet,
quia bona quibus capaces sunt, scilicet naturalia, eis largitur
qui contra ipsum peccando inimicitias exercent.
62. — Boni tamen gratiæ capaces non sunt nisi voluntate
consentiente. Et sic quod ipse paratus est dare, illi recipere
nolunt.
63. — Ad tertium dicendum quod talis diffusio boni non
potest intelligi nisi aliquis perfectionem illam suscipiat, cujus3
non est capax. Et ideo ralio illa procedit ex falso.

64. — AD SECUNDAM QUÆSTIONEM dicendum quod
præparalio quæ exigitur in materia ad hoc quod formam susci­
piat, duo includit : sicilicet quod sit in debita proportione ad
formam et quod sit in debita proportione4 ad agens quod debet
formam inducere ; quia nihil se educit de potentia in actum.
Debita autem proportio ad suscipiendum actionem5 agentis
attenditur secundum debitam approximationem ad agens.
65. — In spiritualibus autem non est intelligenda localis
approximalia, sed spiritualis, quæ est dupliciter. Primo per
similitudinem naturæ, secundum quod res corruptibiles dicuntur
magis a primo distare quam incorruptibiles in 11 De gener.,
(β 10, 338b, 30), ct propter hoc debilius esse recipiunt; et simi­
liter spiritualia propinquiora esse Deo quam corporalia. Et
propter hoc angeli, secundum Dionysium in cap. iv Cæl. hier.
(n. 2 ; G. 4, 179) abundantius de divina bonitate recipiunt.
Secundo secundum affectum; quia, secundum Augustinum6 [In
ps. 33, n. 10; L. 36, 313), Deo, non loco, sed affectu propinqua­
mus.
1. Ed. « convertatur ». — 2. αβγζη " cujus ». — 3. Ed. « cui renitens ». —
4. Ed. om. per homot. « quod sit in debita proportione ». — 5. Ed. « actum ». —
6. Habetur etiam in Joan, tract. 32 ; L. 35, 1642.

66. — Sed debita proportio materiæ ad formam est duplicités :
scilicet per ordinem naturalem materiæ ad formam, et per
remotionem impedimenti.
Ad hoc ergo quod voluntas se ad gratiam justificantem prae­
paret, oportet quod se in debita proportione ad Deum qui dat
et ad gratiam quæ datur, ponat. Sed proportio ad Deum per
naturæ similitudinem non est in potestate voluntatis ; simili­
ter nec proportio capacitatis gratiæ, quia hæc ei præexistunt
a creatione.
67. — Unde relinquitur quod in ipsa voluntate sit appro­
pinquare Deo per affectum et desiderium et ordinari ad gratiam
per remotionem impedimenti : quod quidem impedimentum est
peccatum. Et ideo per displicentiam peccati et affectum ad Deum
se aliquis ad gratiam praeparat. Et quando hæc duo efficaciter
facit, dicitur facere quod in se est, et gratiam recipit.
68. — De primo horum dicitur Jac., iv, 8 : « Appropinquate
Deo, et appropinquabit vobis ; de secundo Apoc., m, 20 : « Sz
quis aperuerit mihi, etc.1 ».
69. — AD PRIMUM ergo dicendum quod si opus Deo accep­
table dicatur opus meritorium, tunc planum est quod nec Pharao
nec aliquis in peccato mortali existens, potest facere opus Deo
acceptum.
70. — Si autem omne opus quod est bonum ex genere et bona
intentione factum, dicatur opus acceptable Deo ; tunc Pharao
dicitur non potuisse, non quia omnino non potuerit, sed prop­
ter fixionem obstinatæ voluntatis ad malum, in quam inciderat
divina gratia desertus.
71. Ad secundum2 dicendum quod voluntas nostra est
omnino pedissequa respectu divinæ gratiæ, et nullo modo prævia ;
quia ipsa voluntas bona quæ gratiam gratum facientem præcedit,
ex Deo nobis provenit qui gratuita sui3 voluntate nos ad hoc
provocat vel flagellis, vel aliquo auxilio interiori aut exteriori.
Nec tamen voluntas hæc est prævia, sed pedissequa respectu
gratiæ gratum facientis ; quia non est causa ipsius, sed aliqua­
liter ad ipsam viam parat.
72. — Ad tertium dicendum quod sine gratia gratum faciente
non potest recte a mortalibus vita duci, secundum quod li « recte »
importat rectitudinem ad finem ultimum pertingentem ; potest
tamen etiam sine ea recte aliquid agi rectitudine quam habet
actus ex materia et circumstantiis et fine debito, sed non sine
gratia quæ dicitur gratuita Dei voluntas.
73. — Ad quartum dicendum quod recta intentio ad finem
ultimum determinate perducens, non potest esse sine fide ; sed
1. Ed. ad. «. et introibo ad illum ». — 2. εζηθ « ad primum ergo » contra ικ et ed.
■— 3. Ed. « sua >.

tamen finis ultimus, scilicet Deus, potest esse in intentione
etiam1 ejus qui finem non habet, per generalem vel naturalem
cognitionem quam de Deo habet. Unde eliam ille qui fidem non
habet, potest se ad finem habendam præparare et ad gratiam, si
secundum suam cognitionem peccatum sibi displiceat, et in Deum
affecius ejus feratur.
74. — AD TERTIAM QUÆSTIONEM dicendum quod duplex
est necessitas : scilicet necessitas absoluta, et necessitas ex sup­
positione.
De prima quidem necessitate loquendo, non est necessarium
eum gratiam recipere qui se sufficienter ad gratiam parat ; quia
neque per se necessitas, secundum quam Deum necesse est esse,
neque necessitas coactionis vel prohibitionis, in his quæ divina
voluntate fiunt, cadere potest.
75. — Loquendo autem de necessitate quæ est ex suppositione
divini propositi, quo propter benevolentiam suæ bonitatis voluit
unicuique eam communicare secundum suam capacitatem, neces­
sarium est quod cuilibet materiæ praeparatae forma infundatur.
Non tamen eodem modo est in omnibus formis quia formæ quæ
mediantibus secundis agentibus in maleria producuntur, neces­
sario in materia disposita recipiuntur necessitate condilionala
in comparatione ad Deum, cujus virtute cetera agentia agunt ;
sed necessitate absoluta per comparationem ad agentia proxima,
quæ necessitate naturæ agunt propter ordinem divinitus eis
impositum, quem praeterire non possunt.
76. — Formæ autem quæ immediate a Deo inducuntur non
habent necessilatem absolutam ex parte agentis, sed quædarn
ex parte recipientis, sicut in perfectionibus quæ sunt de esse
naturæ, ut est anima rationalis.
77. — Formæ autem quæ non debentur naturæ, sicut gratia
et virtutes, immediate a Deo productæ, nihil habent de neces­
sitate absoluta, sed solum de necessitate ex suppositione divini
ordinis, ut dictum est (74).
Et per hoc patet responsio ad objecta ; quia primae rationes
procedunt de necessitate2 [absoluta, aliæ de necessitate) ex
suppositione divini propositi.

1. ζ om. < etiam ». — 2. F. od. « absoluta, nos autem loquimur de necessitate ».

ARTICULUS III
W
[I-II, q. 113, a. 2 ; Ver. q. 28, a. 2 ; Ephes, c. 5, 1. 5.1

78. — AD TERTIUM SIC PROCEDITUR. Videtur

quod

GRATIÆ INFUSIO NON REQUIRATUR AD JUSTIFICATIONEM.

1. Non enim minus est justificare quam creare. Sed Deus
creat sine medio. Ergo et justificat sine gratia media.
2. Praeterea. In contrariis mediatis unum potest removeri
sine hoc quod alterum ponatur. Sed inter statum culpæ et gratiæ
est medium innocentiæ status. Ergo potest removeri culpa per
justificationem sine hoc quod gratia infundatur.
79. — SED CONTRA. Nulli dimittitur peccatum, nisi ratione
caritatis ; quia « caritas est quæ universa delicta operit » ; Prov. x,
12. Sed caritas non potest esse sine gratia, quia nunquam est
informis. Ergo nec remissio peccatorum potest fieri sine gratiæ
infusione.

[II]
[II Sent. d. 37, a. 2, ad 7 ; I-II, q. 113, a. 3 ; Ver. q. 28, a. 3, 4 ; Joan. c. 4, 1. 2;
Ephes, c. 5, 1. 5.]

80. — ULTERIUS. Videtur quod

non sit necessarius

AD JUSTIFICATIONEM MOTUS LIBERI ARBITRII IN ÜEUM.

1. Ille enim qui trahitur, non movetur libero arbitrio. Sed
ille qui venit ad Deum trahitur per justificationem1, Joan., vi,
44 : « emo venit ad me, nisi Paler meus traxerit illum. » Ergo
in justificatione non est4 motus liberi arbitrii.
2. Præterea. Sicut gratia est a Deo, ita et sapientia. Sed ad
hoc quod aliquis accipiat sapientiam a Deo, non exigitur motus
liberi arbitrii ; unde dormienti datur, ut patet III Reg., m, de
Salomone ; et Job, xxxiii, 15 et 16, dicitur : « In somno tunc
aperit aures vivorum ». Ergo et ad gratiam justificantem susci­
piendam non requitur motus liberi arbitrii.
3. Præterea. Per baptismum aliquis justificatur. Sed in
baptismo non requiritur motus liberi arbitrii ad effectum ejus
suscipiendum ; quia pueri et dormientes ejus effectum susci­
pere possunt ut dicit Decretalis Innocentii III (extra De bapliset ejus effectu, cap. « Majores »). Ergo ad justificationem non
requiritur motus liberi arbitrii in Deum.
1. αβγζηβι,λ om. « trahitur », contra κ et ed. — 2. Ed. ad. « necessarius ».

81. —· SED CONTRA. Augustinus dicit (Serm. 159, c. 11 ;
L. 38, 923) : « Qui creavit te sine te, non justificabit te sine te. »
Ergo requiritur motus liberi arbitrii in Deum ad justificationem.
82. — Præterea. Bernardus dicit (Trad, de grat. el lib. arb.
c. 1, n. 2 ; L. 182, 1002) quod donum gratiæ « tam absque consensu
recipientis esse non potest, quam absque gratia dantis. » Sed con­
sensus non est sine motu liberi arbitrii. Ergo motus liberi
arbitrii ad justificationem requiritur.
[Ill]
[I-II, q. 113, a. 4; Ver. q. 28, a. 4; Ephes, c. 2, 1. 3.]

83. — ULTERIUS. Videtur quod iste motus liberi
Deum non sit motus fidei.
1. Quia ad hoc quod Deus appropinquet nobis per justifi­
cationem, oportet quod nos appropinquemus ei per affectum (67).
Sed per affectum facit nos appropinquare Deo caritas. Ergo iste
motus liberi arbitrii in Deum, non est fidei, sed caritatis.
2. Præterea. Is., xxvi, 18, dicitur « « A timore luo, Domine,
concepimus spiritum salutis ». Ergo cum ista conceptio in justi­
ficatione fiat, videtur quod sit motus timoris, non fidei.
3. Præterea. Dispositio et perfectio debent esse in eodem.
Sed motus fidei est in intellectu, justificatio autem specialiter
in affectu. Ergo non est motus fidei.
84. — SED CONTRA. Rom., v, 1 : « Justificati per fidem » ;
et Aci., xv, 9 : « Fide purificans corda eorum ».
85. — Præterea. Justificatio est opus gratiæ prævenientis.
Sed gratia præveniens est fides, ut dixit Magister in d. 27,
lib. II. Ergo motus fidei requiritur in justificatione.
arbitrii in

[IV]
[I-II, q. 113, a. 5 ; III, q. 86, a. 2 ; III Cg. c. 158 ; Ver. q. 28, a. 5.]

86. — ULTERIUS. Videtur quod non requiratur motus
LIBERI ARBITRII IN PECCATUM SIVE CONTRITIO1.

1. Luc. vu, 47 : « Dimissa sunt ei peccata multa, etc. » dicit
Glossa (L. 114, 272), quod « ardor caritatis rubiginem pecca­
torum in ea consumpsit1. » Sed ardor caritatis potest esse sine
motu in peccatum. Ergo ad justificationem non requiritur motus
in peccatum.
2. Præterea. Conversio ad Deum potentior est ad bonum
quam conversio ad rem temporalem3, ad malum. Sed conversio
1. N. ad. « Nam ». — 2. αβγζηθ « sumpsit » ; apud Migne « combussit ».— 3. N.
ad. « est potens ».

ad bonum commutabile sufficienter inducit culpam. Ergo et
conversio ad Deum sufficienter justificat. Et sic non requiritur
motus in peccatum.
87. — SED CONTRA est quod dicit Glossa in ps. (l, 19),
super illum locum : Sacrificium Deo spiritus contribulatus, etc.
« Spiritus contribulatus et contritus est sacrificium in quo peccata
solvuntur ».

[V]
[I-Π, q. 113, a. 6 ; Ver. q. 28, a. 6.]

88. — ULTERIUS. Videtur quod non debeat addi quar­
tum, SCILICET PECCATORUM remissio.
1. Quia effectus non connumeratur causae. Sed gratiæ infusio
et contritio sunt causæ remissionis peccati. Ergo non debet
connumerari eis.
2. Præterea. Remotio privationis nihil aliud est quam positio
habitus. Sed culpa est privatio gratiæ. Ergo idem est remotio
culpæ et infusio gratiæ, et ita non debent ad invicem connu­
merari.
89. — SED CONTRA. « Generatio unius est corruptio alte­
rius » (/ de generatione et corruptione a 3. 318a, 23-4 ; 1. 7, n. 6).
Et tamen generatio corruptioni connumeratur. Ergo cum infusio
gratiæ sit remissio culpæ, debet unum alteri connumerari.

90. — RESPONSIO. Dicendum AD PRIMAM QUÆSTIONEM
quod necessitas ponendi virtutum habitus in anima infusos, est
ex hoc quod actus illi qui homini necessarii sunt ad vitam æternam consequendam, sunt supra humanæ naturæ facultatem ;
quia propriæ vires non sufficiunt ad merendum infinitum
bonum.
Sicut autem béatitude futura infinitatem habet ex objecto,
et per consequens facit actus suos meritorios aliquo modo infi­
nite virtutis, ut sint tali fini proportionati ; ita offensa in Deum
commissa habet quandam infinitatem ex eo in quem commissa
est. Et ideo ad culpæ remissionem non sufficit humana natura.
Et propter hoc oportet quod ad ejus remissionem sicut ad meren­
dum vitam æternam, gratia infundatur.
91. — AD PRIMUM ergo dicendum quod gratia in remis­
sione culpæ non se habet sicut agens medium, sed sicut causa
formalis, qua peccatum remittitur : sicut ignis frigus aufert calore
in subjecto causato1, non sicut instrumento2, sed sicut forma
contraria ; et in creatione etiam est forma naturalis qua res
1. Ed. « calorem in subjecto causando ». — 2. Ed. < instrumentum ».

creata esse formaliter accipit, vel etiam ipsum quo est, quidquid
sit illud.
92. — Ad secundum dicendum quod quamvis secundum
consecutionem argumenti non sequatur positio gratiæ ad remo­
tionem, idest negationem, culpæ ; tamen destructio culpæ prius
existeniis non potest fieri nisi per gratiam ; quia illa innocentiæ
bonitas quæ inter utrumque media videtur, non sufficeret ad
hoc quod dignum redderet immunitate1 ab infinita offensa com­
missa prius, quamvis sufficeret ut immunem redderet illum
in quems peccatum non præcessit.
93. — In eo enim qui peccavit, requiritur non solum quod pec­
catum absit actu, sed etiam quod peccatum prius commissum expie­
tur, et quodammodo tegatur : quod fieri non potest, nisi aliquo
habente infinitam virtutem.

94. — AD SECUNDAM QUÆSTIONEM dicendum quod
gratia quæ datur ad recte vivendum et3 peccatorum remissio­
nem, per prius respicit voluntatem quam alias potentias ; per eam
enim peccatur et recte vivitur. Et ideo oportet quod infusio
gratiæ justificantis sit secundum talem modum qui voluntati
competat. Et propter hoc oportet quod a tali infusione omnis
ratio violentiæ excludatur, quia violentiæ voluntas capax non est.
95. — Ad hoc autem quod violentia ab actione tollatur,
oportet quod patiens cooperetur agenti secundum modum suum.
Unde in illis quæ nata sunt agere, requiritur quod active cooperentur ; in illis autem quæ sunt nata recipere tantum, sicut
materia prima, sufficit ad violentiam tollendam naturalis incli­
natio ad formam ; et ex hoc dicitur generatio naturalis.
96. — Sed quantum est ibi de contrarietate, tantum est ibi
de violentia. Unde quando voluntas non habet actum contra­
rium, sicut est in pueris, sine violentia voluntatis potest infundi
gratia per sacramentum, sicut pueris baptizatis ; et sine sacra­
mento, sicut patet in sanctificatis in utero.
97. — Sed quando voluntas habet suum actum, sicut est in
adultis, requiritur actus voluntatis ad gratiam suscipiendam,
animam ad datorem ordinans. Et ideo ad justificationem quæ
per infusionem gratiæ fit, requiritur motus liberi arbitrii in
Deum.
98. — AD PRIMUM ergo dicendum quod tractio illa de qua
Dominus loquitur, non imperial coactionem, sed induclionem e/4
adjutorium ad bene operandum.
1. RANVP. ad « persona1 vel ». — 2. Ed. « quo » contra αβγζη. ■— 3. N. ad.
« ad ». — 4. Ed. « vel ». —

99. — Ad secundum dicendum quod sapientia magis respicit
intellectum quam voluntatem, sed gratia magis voluntatem, ut
dictum est (97). Et ideo1 quia intellectus cogi potest non autem
voluntas, ideo ad sapientiam percipiendam et alias intellectus
perfectiones, non requiritur consensus suscipientis, sicut ad per­
fectionem gratiae. Unde in somno fiunt revelationes eorum quæ
ad sapientiam pertinent, ut patet Num., xii, 6 ; non autem
gratiæ infusio.
100. — Ad tertium dicendum quod per baptismum etiam
adulti gratiam suscipere possunt in dormiendo ; quia quamvis
non adsit actualis dispositio ex actuali motu voluntatis, adest
tamen habitualis dispositio ex motu liberi arbitrii præcedente.
Qui quidem quandoque ad gratiam percipiendam sufficienter
disponit ; et tunc gratia infunditur statim, ut dictum est (60).
Quandoque autem insufficienler, et tunc talis insufficientia
non potest suppleri nisi per alium actum liberi arbitrii, Vel per
sacramentum quod ad gratiam dispositive operatur, ut supra
(d. 1) dictum est. Et propter hoc sine sacramento nullus adultus
justificari potest, nisi actualiter motu liberi arbitrii existente ;
sed per sacramentum potest, si tamen præcessit motus liberi arbi­
trii prohibens fictionem.
101. — AD TERTIAM QUÆSTIONEM dicendum quod omne
quod natum est ex pluribus sequi, attribuitur ei quod primum
est : sicut vita attribuitur animæ nutritivæ, quia ipsa est prior
inter principia vitæ in viventibus corporaliter.
Similiter dicitur animal esse animal per sensum primum, qui
est tactus, ut patet in III De anima ly 13. 435a, 12-14 ; 1. 18,
n. 865-7).
102. — Unde si justificatio sequitur ad motum liberi arbitrii
in Deum, oportet quod attribuatur illi motui qui naturaliter
prior in justificatione apparet. Movetur autem mens in Deum
et per intellectum et per affectum, et hi duo motus mentis simul
esse possunt, quamvis non simul cogitari possint ; quia unus
est regula alterius, et per actum intellectus præsentatur suum
objectum voluntati, quia objectum ejus est bonum imaginatum
vel intellectum, ut Philosophus dicit in III De anima Ιγ 11.
433», 10 sq. ; 1. 15, n. 830).
103. — Sed naturaliter motus intellectus præcedit, sicut objec­
tum naturaliter præcedit actum potentiæ. Unde cum motus
intellectus in Deum sit per fidem, justificatio motum fidei
requirit.
1. F. om. < ideo ».

creata esse formaliter accipit, vel etiam ipsum quo est, quidquid
sit illud.
92. — Ad secundum dicendum quod quamvis secundum
consecutionem argumenti non sequatur positio gratiæ ad remo­
tionem, idest negationem, culpæ ; tamen destructio culpæ prius
existentis non potest fieri nisi per gratiam ; quia illa innocentiæ
bonitas quæ inter utrumque media videtur, non sufficeret ad
hoc quod dignum redderet immunitate1 ab infinita offensa commissa prius, quamvis sufficeret ut immunem redderet illum
in quem’ peccatum non praecessit.
93. - In eo enim qui peccavit, requiritur non solum quod pec­
catum absit actu, sed etiam quod peccatum prius commissum expie­
tur, et quodammodo tegatur : quod fieri non potest, nisi aliquo
habente infinitam virtutem.

94. — AD SECUNDAM QUÆSTIONEM dicendum quod
gratia quæ datur ad recte vivendum et3 peccatorum remissionem, per prius respicit voluntatem quam alias potentias ; per eam
enim peccatur et recte vivitur. Et ideo oportet quod infusio
gratiæ justificantis sit secundum talem modum qui voluntati
competat. Et propter hoc oportet quod a tali infusione omnis
ratio violentiæ excludatur, quia violentiæ voluntas capax non est.
95. — Ad hoc autem quod violentia ab actione tollatur,
oportet quod patiens cooperetur agenti secundum modum suum.
Unde in illis quæ nata sunt agere, requiritur quod active cooperentur ; in illis autem quæ sunt nata recipere tantum, sicut
materia prima, sufficit ad violentiam tollendam naturalis incli­
natio ad formam ; et ex hoc dicitur generatio naturalis.
96. — Sed quantum est ibi de contrarietate, tantum est ibi
de violentia. Unde quando voluntas non habet actum contra­
rium, sicut est in pueris, sine violentia voluntatis potest infundi
gratia per sacramentum, sicut pueris baptizatis ; et sine sacra­
mento, sicut patet in sanctificatis in utero.
97. — Sed quando voluntas habet suum actum, sicut est in
adultis, requiritur actus voluntatis ad gratiam suscipiendam,
animam ad datorem ordinans. Et ideo ad justificationem quæ
per infusionem gratiæ fit, requiritur motus liberi arbitrii in
Deum.
98. — AD PRIMUM ergo dicendum quod tractio illa de qua
Dominus loquitur, non importai coactionem, sed inductionem et*
adjutorium ad bene operandum.
1. RANVP. ad « personæ vel ». — 2. Ed. « quo » contra αβγζη. — 3. N. ad.
« ad ». — 4. Ed. « vel ». —

99. — Ad secundum dicendum quod sapientia magis respicit
intellectum quam voluntatem, sed gratia magis voluntatem, ut
dictum est (97)· Et ideo1 quia intellectus cogi potest non autem
voluntas, ideo ad sapientiam percipiendam et alias intellectus
perfectiones, non requiritur consensus suscipientis, sicut ad per­
fectionem gratiæ. Unde in somno fiunt revelationes eorum quæ
ad sapientiam pertinent, ut patet Num., χπ, 6 ; non autem
gratiæ infusio.
100. — Ad tertium dicendum quod per baptismum etiam
adulti gratiam suscipere possunt in dormiendo ; quia quamvis
non adsit actualis dispositio ex actuali motu voluntatis, adest
tamen habitualis dispositio ex motu liberi arbitrii præcedente.
Qui quidem quandoque ad gratiam percipiendam sufficienter
disponit ; et tunc gratia infunditur statim, ut dictum est (60).
Quandoque autem insufficienter, et tunc talis insufficientia
non potest suppleri nisi per alium actum liberi arbitrii, Vel per
sacramentum quod ad gratiam dispositive operatur, ut supra
(d. 1) dictum est. Et propter hoc sine sacramento nullus adultus
justificari potest, nisi actualiter motu liberi arbitrii existente ;
sed per sacramentum potest, si tamen præcessit motus liberi arbi­
trii prohibens fictionem.
101. — AD TERTIAM QUÆSTIONEM dicendum quod omne
quod natum est ex pluribus sequi, attribuitur ei quod primum
est : sicut vita attribuitur animæ nutritivæ, quia ipsa est prior
inter principia vitæ in viventibus corporaliter.
Similiter dicitur animal esse animal per sensum primum, qui
est tactus, ut patet in III De anima (γ 13. 435a, 12-14 ; 1. 18,
n. 865-7).
102. — Unde si justificatio sequitur ad motum liberi arbitrii
in Deum, oportet quod attribuatur illi motui qui naturaliter
prior in justificatione apparet. Movetur autem mens in Deum
et per intellectum et per affectum, et hi duo motus mentis simul
esse possunt, quamvis non simul cogitari possint ; quia unus
est regula alterius, et per actum intellectus praesentatur suum
objectum voluntati, quia objectum ejus est bonum imaginatum
vel intellectum, ut Philosophus dicit in III De anima ly 11.
433»', 10 sq. ; 1. 15, n. 830).
103. — Sed naturaliter motus intellectus præcedit, sicut objec­
tum naturaliter præcedit actum potentiæ. Unde cum motus
intellectus in Deum sit per fidem, justificatio motum fidei
requirit.
1. F. om. « ideo ».

104. — AD PRIMUM ergo dicendum quod motus1 liberi
arbitrii, cum quo gratia infunditur, oportet accipi in sua ultima
perfectione. Actus autem fidei perfectus non est, nisi actu
affectus
perfecto
existente.
Nullus
nisi
qui vult,
dubium
quinenim
etiamcredit
2 actui
caritatis
semEtNon
ideoenim
cumpotesl
actuesse
fidei
in justificatione
semper
adjungitur
ut
A
ugustinus dicit (in Joan, tract. 31, η. 2 ; L. 35, 1607).
per
fidei ; conjungatur,
quo objectum
per fidem caritati
actusactus
caritatis
et his duobusexanima
Deo appropinquat.
praesentatur : sicut etiam intelligere nostrum nunquam est in
actu nisi imaginatione in actu existente3.
105. — Ad secundum dicendum quod timor est remota
dispositio ad gratiam ; nunquam enim ad gratiam attingit, nisi
amor adjungatur. Nos autem loquimur hic de dispositione ultima
ad gratiam, cum qua gratia datur.
106. — Ad tertiiun dicendum quod non oportet in eodem
esse dispositionem et perfectionem in rebus ad invicem ordinatis ; quia dispositio facta in priori ordinat ad perfectionem
factam in posteriori : sicut motus imaginationis est dispositio
ad perfectionem intellectus. Et similiter motus in intellectu fac­
tus potest esse dispositio ad motum affectus.
107. — AD QUARTAM QUÆSTIONEM dicendum quod
sicut in generationibus naturalibus in quibus una forma expel­
litur et altera introducitur, propter hoc quod « generatio unius
est corruptio alterius -, (89) oportet esse disponens ad utrumque ;
ita in justificatione, qua gratia confertur et culpa expellitur,
oportet esse dispositionem voluntatis secundum proprium actum
ad utrumque.
108. — Et ideo sicut per motum liberi arbitrii in Deum disponitur ille qui justificatur ad gratiam obtinendam ; ita per motum
liberi arbitrii in peccatum, oportet quod ad culpæ expulsionem
disponatur.
109. — Et ideo in justificatione qua innocens justificaretur4,
oportet esse dispositionem solum ad gratiam inducendam ; sed
in justificatione qua justificatur impius, oportet dispositionem
esse duplicem : unam ad introducendum gratiam, scilicet, motum
liberi arbitrii in Deum ; alleram ad expellendam culpam, scilicet
motum liberi arbitrii in peccatum.
110. — AD PRIMUM ergo dicendum quod fervor dilectionis
de necessitate secum conjunctum habet odium contrarii. Et
ideo fertior dilectionis ad dimissionem culpie non operatur sine
peccati detestatione, quæ. directe dimissioni culpæ respondeat.
1. Ed. « motum ». — 2. Ed. om. « etiam ». — 3. Ed. « per imaginationem in
actu existentem » — 4. F. z justificatur ».

111. — Ad secundum dicendum quod conversio ad Deum
sufficit ad gratiam obtinendam quantum in se est, sicut conversio
ad bonum commutabile sufficit af culpam ; sed requiritur con­
versio ad peccalum quasi removens impedimentum.
112. — Vel dicendum quod etiam in peccato conversio non
facit culpam sine aversione. Et similiter oportet duo esse in jus­
tificatione.

113. — AD QUINTAM QUÆSTIONEM dicendum quod illa
quæ per accidens se habent ad aliquid, non includuntur in illo.
Remissio autem culpæ se habet accidentaliter ad gratiæ infu­
sionem, quia accidit ex subjecto in quo culpam invenit —■
posset enim esse infusio gratiæ sine hoc quod culpa remitteretur,
sicut in statu innocentiæ fuit, et in Christo homine quantum ad
primum instans suæ conceptionis ; — et ideo infusio gratiæ non
includit culpæ remissionem.
114. — Unde cum ad justificationem impii de qua loquimur
sit necessaria culpæ remissio, oportet quod connumeretur gratiæ
infusioni, et sic sunt quatuor quæ requiruntur in ipsa justifica­
tione : scilicet gratiæ infusio, culpæ remissio, motus liberi arbi­
trii in Deum et motus liberi arbitrii in peccatum.
115. — AD PRIMUM ergo dicendum quod objectio illa pro­
cedit de effectu proportionato causæ qui intelligilur1 in ipsa
causa ; non est autem ita de peccati remissione, ut dictum
est (113).
116. — Ad secundum dicendum quod peccatum et gratia
non se habent sicut affirmatio et negatio, vel sicut privatio et
habitus ; quia aliquis potest esse gratia destitutus et tamen
non habebit peccatum : sicut patet de Adam secundum illos
qui dicunt eum non fuisse in gratia creatum, quia peccatum
aliquid ponit vel esse vel fuisse in peccante.
Transeunte enim actu peccati, adhuc peccatum præcedens manet
aliquo modo in ipso peccante, secundum quod ex eo reus apud
Deum efficitur, sicut etiam actus meritorii manent, ut supra
d. 14 (278-281) dictum est. Et ideo ratio non procedit.

ARTICULUS IV
[I]
[I-Π, q. 113, a. 6, ad 3 ; a. 8 ; ad 1 ; Ver. q. 28, a. 7.]

117. — AD QUARTUM SIC PROCEDITUR. Videtur
CULPÆ REMOTIO NATURALITER PRÆCEDAT

1. RANVP. « includitur ».

GRATIÆ

quod

INFUSIONEM

844

SCRIPTUM SUPER LIB. IV SENTENTIARUM

In ps. (lxii, 3), ubi1 super illud : Sic in sancto apparui libi, dicit
Glossa (Aug. in h. 1. ; L. 38, 753) : « Nisi quis prius deficiat in
malo2, nunquam perveniet ad bonum ». Ergo remissio mali culpæ
est prior quam perventio ad bonum gratiæ.
2. Præterea. Remissio culpæ et infusio gratiæ se habent sicut
illuminatio et purgatio. Sed purgatio præcedit illuminationem,
secundum Dionysium (De cæl. hierar. c. 7 ; G. 3, 206). Ergo et
remissio culpæ præcedit gratiæ infusionem.
3. Præterea. In quolibet motu recessus a termino a quo,
præcedit accessum ad terminum ad quem : vel tempore, si sit
motus successivus ; vel saltem natura, si sit mutatio subita.
Sed justificationis terminus a quo est culpa ; terminus ad quem
est gratia. Ergo remissio culpæ præcedit infusionem gratiæ.
118. — SED CONTRA est, quia causa naturaliter præcedit
effectum. Sed infusio gratiæ est causa remissionis culpæ, quia
infundendo gratiam Deus peccata remittit. Ergo infusio gratiæ
præcedit.
119. — Præterea. Ambrosius dicit (lib. De offic., c. 3 et 4 ;
L. 16, 112) quod « perfecta virtus in animam intrans, iniqui­
tatem tollit. » Sed prius est unumquodque naturaliter quam
agat. Ergo prius est virtus et gratia, quam peccatum tollat.

[II]
[I-II, q. 113, a. 8, ad 2 ; Ver. q. 28, a. 8.]

120. — ULTERIUS. Videtur quod

motus liberi arbitrii

PRÆCEDAT GRATIÆ INFUSIONEM.

1. Quia dispositio præcedit naturaliter perfectionem. Sed
motus liberi arbitrii est dispositio ad gratiam. Ergo naturaliter
præcedit gratiæ infusionem.
2. Præterea. Gratiæ infusio et culpæ remissio se concomitantur. Sed motus contritionis, qui est motus liberi arbitrii
in peccatum, causât culpæ remissionem. Ergo est prior quam
ipsa et ita prior quam3 gratiæ infusio.
3. Præterea. Justificatio impii, ut ex dictis patet (108-112)
est culpæ remissio. Ergo illud quod sequitur ad culpæ remissio­
nem sequitur ad justificationem. Sed motus liberi arbitrii non
sequitur ad justificationem, sed est de essentia ejus4. Ergo non
sequitur peccati remissionem. Et sic idem quod prius.
121. — SED CONTRA. Motus liberi arbitrii, scilicet contritio,
est meritorius. Ergo est informatus gratia. Sed gratia informans
1. N. « Nam super illud ps. » — 2. Ed. « Nisi quis sitiat in isto deserto, idest
malo, in quo est ». — 3. F. om. per homot. « ipsa et ita prior quam ». — 4. N. om.
« ejus ».

actum est prior eo, cum sit causa ejus. Ergo gratiæ infusio et
culpæ remissio præcedunt motum liberi arbitrii.
122. — Præterea. Actus primus præcedit actum secundum.
Sed gratiæ infusio et culpæ remissio pertinent ad actum pri­
mum qui est forma. Motus autem liberi arbitrii sive in Deum
sive in peccatum, pertinent ad actum secundum qui est operatio.
Ergo prior est eis gratiæ infusio.

[III]
[I-II, q. 113, a. 8, ad 3.]

123. — ULTERIUS. Videtur quod motus liberi arbitrii
DeUM.
1. Quia motus liberi arbitrii in peccatum maxime videtur ad
timorem pertinere. Sed timor præcedit caritatem, ut Augus­
tinus dicit (Episl. 140, c. 18 ; L. 33, 55). Ergo et motus liberi
arbitrii in peccatum præcedit motum liberi arbitrii in Deum,
qui est caritatis.
2. Præterea. Motus liberi arbitrii in peccatum est quasi
removens prohibens. Sed non sequitur motus ad terminum
debitum nisi remoto prohibente, sicut patet in motu locali.
Ergo motus liberi arbitrii in peccatum præcedit motum liberi
arbitrii in Deiim quasi in finem debitum.
124. — SED CONTRA. Motus liberi arbitrii in Deum est
motus fidei ; motus autem liberi arbitrii in peccatum est motus
pœnitentiæ. Sed fides præcedit pœnitentiæ virtutem, sicut supra
(102) dictum est. Ergo videtur quod motus liberi arbitrii in
Deum sit prior quam motus liberi arbitrii in peccatum.
IN PECCATUM PRÆCEDAT MOTUM LIBERI ARBITRII IN

125. — RESPONSIO. Dicendum AD PRIMAM QUÆSTIO­
NEM quod omnis prioritas secundum ordinem naturæ aliquo
modo reducitur ad ordinem causæ et causati ; quia principium
et causa sunt idem. In causis autem contingit quod idem est
causa et causatum, secundum diversum genus causæ, ut patet
in II Phys., <β 3. 195% 5 ; 1. 5, n. 7) ; et in V Melaph., (8 2. 1013%
23 ; 1. 2) : sicut ambulatio est causa efficiens sanationis, et sanatio
est causa finalis ambulationis. Et similiter de habitudine quæ
est inter materiam et formam ; quia secundum genus causæ
materialis materia est causa formæ quasi sustentans ipsam,
et forma est causa materiæ quasi faciens eam esse actu, secun­
dum genus causæ formalis.
126. — Ex parle autem, causæ materialis se tenet secundum
quamdam reductionem omne illud per quod materia efficitur
propria hujus formæ, sicut dispositiones et remotiones impedi-

mentorum. Et ideo in generatione naturali quando corruptio
unius est generatio alterius per hoc quod forma una inducitur
et alia expellitur, remotio formæ præexistentis se tenet ex parte
causæ materialis. Et ideo secundum ordinem causæ materialis
præcedit naturaliter introductionem alterius formæ, sed secun­
dum ordinem causæ formalis est e converso1.
127. — Et quia forma et finis et agens incidunt in idem
numero vel specie, ideo etiam in ordine causæ efficientis intro­
ductio formæ prior est ; quia forma prior introducta est simi­
litudo formæ agentis, per quam agens agit.
128. — Et similiter in ordine causæ finalis : quia natura prin­
cipaliter intendit introductionem formæ, et ad hanc ordinat
expulsionem omnis ejus2 cum quo non potest stare formæ
intentio.
129. — Unde cum gratiæ infusio et remissio culpæ, ut ex
dictis (109) pa tet, se habeat sicut introductio unius formæ et
expulsio alterius, constat quod secundum ordinem causæ mate­
rialis remissio culpæ præcedit infusionem gratiæ ; sed secundum
ordinem causæ formalis, efficientis et finalis, infusio gratiæ
natura prior est. Et propter hoc etiam utrumque invenitur
dici causa alterius.
Infusio enim gratiæ est causa remissionis culpæ per modum
causæ formalis ; sed extirpatio vitiorum dicitur operari virtutum
ingressum per modum causæ materialis.
Et per hoc patet responsio ad objecta.
130. — AD SECUNDAM QUÆSTIONEM dicendum quod
in3 ordine istorum4 motuum liberi arbitrii ad gratiæ infusionem
et remissionem culpæ, est multiplex opinio.
131. — Quidam enim dicunt quod motus prædicti præcedunt.
Et concedunt quod motus liberi arbitrii in Deum est motus fidei
non format®, sed informis ; et motus liberi arbitrii in peccatum
est motus attritionis, non contritrionis ; quia omne quod præ­
cedit gratiam, non potest esse per gratiam formatum.
132. — Sed hoc non potest esse ; quia in ipso motu contri­
tionis justificatur pœnitens, sicut in ipso actu ablutionis baptismalis justificatur puer baptizatus. Tunc autem aliquis justi­
ficatur quando gratiam recipit. Unde simul cum gratiæ infusione
et justificatione est motus contritionis ; sed motus attritionis
præcedit quasi praeparatorius. Nos autem nunc non loquimur
de præparatoriis ad justificationem, sed de his quæ intrant
substantiam ipsius.
1. Ed. « e contrario ». — 2. ζηΟ « enim », sed ζ cor. in « ejus », contra αβγ· —
3. Ed. « de ». — 4. Ed. « illorum ».

133. — Ed ideo Quidam dicunt quod gratiæ infusio præcedit
motus liberi arbitrii in Deum et in peccatum, ut possit eos
informare ; sed culpæ remissio sequitur ad utrumque.
134. — Sed hoc non potest esse ; quia inter gratiæ infusionem
et culpæ remissionem nihil1 cadit medium, quia hoc est ejus
effectus primus et principalis.
135. — Et præterea. Sicut ad contritionis motum requiritur
quod adsit gratia ; ita2 quod absit culpa, quia cum ea esse non
potest.
136. — Et ideo Alii dicunt quod gratiæ infusio et culpæ
remissio præcedunt motus prædictos simpliciter.
137. — Sed hoc etiam non videtur usquequaque verum ;
quia illi motus non requirerentur ad justificationem nisi aliquam
causalitatem haberent respectu illius.
138. — Et ideo dicendum est quod aliquo modo gratiæ infusio
et culpæ remissio præcedunt ; aliquo autem modo prædicti motus :
quod palet ex simili in generatione naturali quæ est terminus alte­
ration is. In eodem enim instanti terminatur alteratio ad dispo­
sitionem quæ est necessitas et generatio ad formam. Et tamen
secundum ordinem naturæ utrumque est prius altero aliquo
modo ; quia dispositio quæ est necessitas, præcedit formam
secundum ordinem causæ materialis ; sed forma est prior secun­
dum ordinem causæ formalis. Et secundum hunc modum illa
qualitas consummata est etiam formalis effectus formæ substan­
tialis, secundum quod forma substantialis est causa3 acciden­
talium.
139. — Et ideo cum isti motus qui sunt in ipsa justificatione
impii, sint quasi dispositio ultima ad gratiæ susceptionem suo
modo, præcedunt quidem in via causæ materialis, sed sequuntur
in via causæ formalis. Et ideo nihil prohibet eos esse formatos,
quia hoc ad rationem et perfectionem esse formalis pertinet ;
sicut qualitates quæ introducuntur simul cum forma substan­
tiali, quodammodo formantur per formam substantialem. Et
sicut qualitas prædicta ante sui consummationem et formæ
introductionem non erat formata, sed informis ; ita etiam est
de motu liberi arbitrii, si tamen continuatus in fine perficiatur
per gratiæ infusionem.
140. — Nec est inconveniens ; quia etsi sit aliquo modo idem
secundum genus naturæ, non tamen est idem secundum genus
moris. Contingit enim unum motum secundum genus naturæ
1. Ed. « non ». — 2. N. ad. proprio marte sicut sæpe alibi « etiam requiritur ».—
3. N. ad. « formarum ».

esse virtutis et vitii secundum genus moris, sicut patet de illo
qui eundo ad Ecclesiam mutat intentionem de malo in bonum.
Et per hoc patet responsio ad objecta.

141. — AD TERTIAM QUÆSTIONEM dicendum quod motus
liberi arbitrii1 ut ex dictis patet (139), directe respondet gratiæ
infusioni ; motus autem liberi arbitrii in peccatum directe res­
pondet remissioni culpæ. Unde eadem ratio est de ordine istorum
ad invicem, et de ordine remissionis culpæ ad infusionem gratiæ.
142. — AD PRIMUM ergo dicendum quod Augustinus
loquitur de timore servili cujus actus non est motus liberi arbitri
qui est simul cum justificatione ; quia timor servilis non est
simul cum gratia, qua iste motus informatur. Et ideo ratio non
est ad propositum.
143. — Ad secundum dicendum quod ratio illa procedit
quod sit prior in via causæ materialis, ad quam reducitur remotio
impedimenti.
144. — Ad tertium dicendum quod ordo qui attenditur
inter virtutes est secundum quod eliciunt actus suos, quod per
modum causæ formalis faciunt. Et ideo ratio illa procedit secun­
dum viam causæ formalis.

ARTICULUS V
[I]
[ZZ Sent. d. 18, q. 1, a. 3, ad 2 ; I, q. 105, a. 7, ad 1 ; I-II, q. 113, a. 9, 10.]

145. — AD QUINTUM SIC PROCEDITUR. Videtur
JUSTIFICATIO

IMPII

SIT

quod

MIRACULOSA.

1. Quia, sicut dicit Augustinus (In Joan., tract. 72; L. 35,
1822), « majus est de impio facere pium quam creare cælum et
terram. » Sed creatio cœli et terræ est miraculosa. Ergo et justi­
ficatio impii.
2. Præterea. Quanto est major resistentia, tanto est2 diffi­
cilior actio. Sed in creatione non est aliqua resistentia ; quia
quod non est, non potest resistere. In justificatione autem impii
est contrarietas resistens, scilicet impietas inventa in eo. Ergo
est difficilior. Et sic idem quod prius.
3. Præterea. Omnis actio divina quæ fit præter ordinem illius
rei in quam operatur, est actio miraculosa : sicut præter ordi­
nem cadaveris est quod ad vitam reparetur. Et ideo resusci­
tatio mortui divina virtute facta, est miraculosa. Sed quod
1. Ed. ad. « in Deum >. — 2. F. om. « est ».

voluntas ad aliquid trahatur, contra ordinem ipsius est, inquan­
tum est libera. Cum ergo in justificatione impii trahatur a Deo
ad bonum, videtur quod justificatio sit miraculosa.
146. — SED CONTRA. Justificatio non est præter spem
proveniens. Sed hoc est de ratione miraculi. Ergo justificatio
non est miraculosa.
147. — Præterea. Miracula dicuntur quæ raro accidunt. Sed
frequenter aliqui justificantur. Ergo non est miraculosa actio.

[II]
[I-II, q. 113, a. 7 ; Ver. q. 28, a. 2, ad 10 ; a. 9.]

148. — ULTERIUS. Videtur quod infusio

gratiæ et

REMISSIO CULPÆ NON SINT IN EODEM INSTANTI.

r.

i
♦

1. Gratia enim non datur nisi digno. Sed nullus est dignus
in quo culpa est. Ergo gratia datur ei a quo culpa jam remota
.est. Et sic non sunt simul.
2. Præterea. Gratia adveniens expellit culpam. Sed nihil
agit nisi postquam est. Gratia autem non prius est quam insit.
Ergo oportet quod prius gratia sit in subjecto quam culpam
expellat. Et ita non sunt simul tempore gratiæ infusio et culpæ
remissio.
3. Præterea. Culpa et gratia non sunt in eodem instanti in
anima ; quia contraria non sunt simul in eodem. Ergo instans
in quo ultimo est culpa in anima, est aliud ab illo instanti in
quo primo est gratia in ipsa. Sed inter quælibet duo instantia
est tempus medium. Ergo prius tempore expellitur culpa ab
anima quam gratia infundatur.
149. — SED CONTRA. Inter prius et posterius temporis
cadit tempus medium. Sed postquam culpa est expulsa ab
anima, non est in ipsa, nec gratia inest antequam infundatur.
Ergo si prius tempore culpa expellatur quam gratia infundatur,
erit aliquod tempus in quo anima gratia et culpa carebit : quod
est impossibile ; quia dato quod in illo tempore moreretur,
neque iret ad infernum, neque ad paradisum finaliter : quod
est impossibile.
150. — Præterea. Remissio culpæ et infusio gratiæ se habent
in justificatione sicut introductio unius formæ et expulsio alterius in generatione naturali. Sed illa duo sunt in eodem instanti.
Ergo et hæc duo.
Probatio mediæ. Quia terminus cujuslibet motus est in instanti.
Sed utrumque praedictorum est terminus alterationis, ut in
■ ,VI Phys. (text. com. 45) dicit Commentator. Ergo1 sunt in
eodem instanti.
1. N. ad. « ambo ».

[III]
[I-II, q. 113, a. 7 ; Ver. q. 28, a. 2, ad 10 ; a. 9.]

151. — ULTERIUS. Videtur quod sit successiva.
1. Quia nullus motus est in instanti. Sed in ipsa justificatione
est motus liberi arbitrii. Ergo non est in instanti, sed successiva.
2. Præterea. Sicui intellectus est simplex, ita et liberum arbi­
trium est simplex. Sed propter simplicitatem intellectus impos­
sibile est simul plura intelligere. Ergo propter simplicitatem
liberi arbitrii impossibile est liberum arbitrium simul ferri ad
diversa. Ergo cum in justificatione impii sit motus liberi arbitrii
in Deum et in peccatum, non erit justificatio impii in instanti,
sed successiva.
3. Præterea. Impossibile est idem simul esse et non esse.
Sed quod fit, non est in permanentibus. Quod autem est factum,
est in eisdem. Ergo impossibile est simul fieri et factum esse.
Sed justificatio est quoddam fieri. Ergo impossibile est simul
justificari et justificatum esse. Ergo justificatio est successiva ;
quia inter quodlibet prius et posterius instans temporis, cadit
tempus medium, ut dictum est (149).
4. Præterea. Formæ quæ suscipiunt magis et minus, non
inducuntur subito in subjecto1. Sed gratia suscipit magis et
minus. Ergo successive infunditur in subjecto. Et sic justificatio
est successiva.
152. — SED CONTRA. Efficacior est virtus divina ad agen­
dum quam virtus naturæ. Sed virtute naturæ generatio qua
fit ignis, est in instanti. Ergo multo fortius aliquis fit justus
virtute divina in instanti.

153. — RESPONSIO. Dicendum AD PRIMAM QUÆSTIO­
NEM quod de ratione miraculi secundum se sumpti tria sunt :
quorum primum est quod illud quod fit per miraculum, fit supra
virtutem naturæ create agentis ; secundum, ut in natura reci­
piente non sit ordo naturalis ad illius susceptionem, sed solum
potentia obedientiæ ad Deum ; tertium ut præter motum2 consue­
tum tali effectui ipse effectus inducatur.
154. — Exemplum primi est de gloria corporum in resurrec­
tione, ad quam natura non attingit. Exemplum secundi est de
illuminatione caeci, in quo non est potentia naturalis ad susci­
piendum visum. Exemplum lertii est de conversione aquæ in
vinum præter cursum naturæ.
155. — Et hæc tria aliquo modo semper concurrunt ad actum
1. Ed. « subjectum ». — 2. Ed. « modum ».

\miractilosum ; quia etsi visiva potentia non excedat vires naturæ
absolute loquendo, quia earn per generationem inducit ; excedit
tamen vires naturæ considerata impotentia recipientis ; etsi
adsit potentia absolute aliquando, sicut in conversione aquæ
inivinum, tamen per comparationem ad modum fiendi, neutrum
adest. Et ideo in definitione miraculi ponitur « arduum » quantum
ad primum, « præter spem », scilicet naturæ, quantum ad secundum « insolitum » ; quantum ad tertium.
156. — Et ideo ille effectus qui immediate est a Deo tantum,
et tamen inest recipienti ordo naturalis ad recipiendum illum
effectum non per alium modum quam per istum, non erit miraculosus : sicut patet de infusione animæ rationalis.
157. — Et similiter est de justificatione impii ; quia ordo
naturalis inest animæ ad justitiæ rectitudinem consequendam ;
nec alio modo eam consequi potest quam a Deo immediate. Et
ideo justificatio impii de se non est miraculosa ; sed potest habere
aliquod1 miraculosum adjunctum, quod justificationi viam parat.
158. — AD PRIMUM ergo dicendum quod verbum Augu­
stini intelligendum est quantum ad id quod fit ; quia in crea­
tione fit res secundum esse naturæ, quod est minus quam esse
gratiæ quod datur in justificatione ; sed quantum ad modum
faciendi difficilior est creationis actus, qui potentiam non .præsupponit.
Et tamen de creatione Quidam dicunt quod non est miracu­
losa, eo quod non2 est alius modus producendi res illas in esse.
159. — Ad secundum dicendum quod contrarium inventum
in subjecto resistit actioni dupliciter. [Uno modo]3 inquantum
agit in ipsum agentem, quod patet in mutuo agentibus et patien­
tibus ; alio modo impedimentum præstando in ipso susceptibili ad receptionem formæ. Primo modo non potest'esse aliqua
resistentia ad divinam actionem ; quia ipse est agens nullo modo
patiens. Et ideo resistentia in actione ejus non est nisi ex parte
effectus recipiendi4.
Contrarium autem impedit ne suum contrarium in subjectum
recipiatur formaliter, non active, inquantum scilicet facit poten­
tiam non esse propriam illi formæ. Unde patet quod plus resistit
isto modo illud quod omnino subtrahit potentiam, quam quod
posita potentia facit eam non esse propriam. Et ideo difficilius
est aliquid facere ex nihilo quam ex contrario. Hoc autem potest
natura, primum autem non potest.
160. — Ad tertium dicendum quod voluntas non trahitur in

1. Ed. « aliquid ». — 2. F. om. « non ». —- 3. ξζηθικλ om. « Uno modo ». —
4. Ed. « recipientis ».

justificationem per modum coactionis : sed ut libere velit illud
ad quod Deus eam movet.

161. — AD SECUNDAM QUÆSTIONEM dicendum quod
expulsio formæ dicit terminum motus illius qui est ad corrup­
tionem ordinatus. Et introductio formæ dicit similiter terminum
motus illius qui præcedit generationem ; quia tam generatio
quam corruptio sunt termini motus. Omne autem quod movetur,
quando est in termino motus, disponitur secundum illud ad
quod motus ordinatur.
162. — Et ideo, cum motus corruptionis tendat in non esse,
generationis vero ad esse ; quando forma introducitur, forma
est ; quando autem expellitur, non est. Et quia introduci
dicitur forma quando primo· est ; expelli autem, quando primo
non est — non potest esse materia sine forma hac vel illa1 ; —·
ideo simul est ibi expulsio unius formæ et introductio alterius.
163. — Cum ergo similiter anima non possit esse sine culpa
vel gratia ; simul est infusio gratiæ et remissio culpæ.
164. — AD PRIMUM ergo dicendum quod sicut albedo
nunquam est in non albo, quia sua præsentia facit album ; ita
gratia nunquam est in indigno, quia sua præsentia facit dignum.
Et propter hoc non oportet quod prius sil dignus quam gratiam
habeat.
165. — Ad secundum dicendum quod gratia non agit ad
destructionem culpæ per modum causæ efficientis, sed per modum
causæ formalis quæ simul est cum suo effectu formali, qui est
esse hoc et non esse contrarium.
166. — Ad tertium dicendum quod quamvis anima secun­
dum se sit supra tempus, ut dicitur in lib. De causis (proposit. 2 ;
1. 2, p. 204) ; tamen actus ejus per accidens mensuratur tempore
quod est mensura primi motus, inquantum scilicet motus animæ
intellectivæ habent connexionem cum motibus animæ sensitivæ
qui exercentur organis corporalibus, et dependent quodammodo
ex eis.
167. — Unde non videtur dicendum quod ejus alterationes
secundum vitam quam nunc agit, alio tempore mensurentur
quam illo quod mensurat motum cæli, sicut dicebatur in I lib.
de motu angeli d. 372 (q. 4. a. 3). Et propter hoc inter quodli­
bet instans sui temporis et aliud instans est accipere tempus
medium.
168. — Et ideo dicendum est quod non est assignare ultimum
instans in quo est culpa, sed primum in quo non est; sed est
assignare primum instans in quod est gratia. Et quomodo hoc
1. Ed. ad. « et ». — 2. F. om. « d. 37 ».

sit verum, patet ex his quæ dicta sunt supra, d. Il1, (81-82)
de transsubstantiatione panis in corpus Christi.
f
“

i1
I
I
)

I
I

169· — AD TERTIAM QUÆSTIONEM dicendum quod triplexest modus formarum. Quædam enim formæ sunt quæ reci­
piunt magis et minus secundum elongationem a contrario, et
secundum accessum ad causam propriam, sicut albedo. Et ideo
talis forma etiam successive in subjecto recipitur ; et postquam
recepta est intenditur et remittitur.
170. — Quædam autem forma est quæ non recipit magis nec
minus, neque sic neque sic ; quia impositio2 ejus est in indivisibili,
sicut forma substantialis. Et talis forma neque recipitur successive in subjecto, neque intenditur neque remittitur postquam
suscepta fuerit.
171. — Quædam autem forma medio modo se habet ; quia non
recipit magis aut minus secundum elongationem a contrario,
eo quod nullo modo suo contrario commiscibile3 est, et in hoc
convenit cum forma substantiali ; sed tamen suscipit magis et
minus secundum4 accessum ad suam causam : sicut patet de
luce. Et ideo talis forma non recipitur successive in subjecto,
sicut nec forma substantialis, sed tamen postquam inest, potest
intendi et remitti, sicut forma accidentalis contrarium habens.
172. — Et talis forma est gratia, quia nullam commixtionem
patitur cum suo opposito, eo quod suum oppositum magis
habet naturam privationis quam alicujus positionis, sicut et
tenebra. Et ideo oportet quod recipiatur subito in subjecto ; et
tamen potest intendi et remitti secundum accessum ad causam
gratiæ. Et ideo sicut in instanti est introductio formæ substantialis in materiam, et in eodem instanti expulsio alterius formæ,
et in eodem instanti completa dispositio quæ5 est necessitas ad
formam, et per se terminus alterationis ; ita infusio gratiæ est
in instanti, et in eodem instanti est remissio culpæ et motus
liberi arbitrii qui est quasi dispositio completa ad suscipiendam
gratiam. Et sic totum quod ad justificationem requiritur, est
in instanti. Unde justificatio non est successiva, sed subita.
173. — AD PRIMUM ergo dicendum quod motus dupli­
citer5 dicitur, ut patet in III De an. (γ 66. 431 a, 6-7 ; I. 12, n. 766).
Est enim quidam motus qui est actus imperfecti, quia7 est exitus
de potentia in actum. Et talis oportet quod sit successivus, quia
semper expectat aliquid in futurum, ad perfectionem suæ speciei,
eo quod pars motus est alterius speciei a loto motu, ut dicitur in
X Eth. (y 3. 1174a, 19 sq. ; 1. 5, n. 2010-12) : sicut patet in alte1. Ed. om. « d. 11 ». — 2. N. P. « introductio ». — 3. F. « commiscibilis ». —
4. ηθ « quantum ad ». — 5. N. « quod ». —■ 6. ζθ « tripliciter ». — 7. N. « qui ».

ratione de motu qui est ad albedinem cujus pars est motus ad
medium colorem speciei differens, si divisim accipiatur.
174. —Alius motus est actus perfecti qui magis operatio dicitur
qui non expectat aliquid in futurum ad complementum suæ
speciei, sicut sentire. Et talis motus non est successivus, sed
subitus. Et si contingat dici1 quod talis motus sit in tempore,
hoc erit per accidens, quia mensuratur etiam2 quolibet instanti
illius temporis in quo dicitur esse : sicut esse hominem, in tem­
pore est et in instanti. Et talis motus est motus liberi arbitrii,
de quo loquimur. Et ideo est in instanti.
175. — Secus autem esset, si esset motus collativus ; quia
tunc posset esse in instanti, propter discursum de uno in aliud.
176. — Ad secundum dicendum quod intellectus quando inlelligil aliquid in ordine ad aliud, intelligit utrumque. Non tamen
sequitur quod plura intelligat, quia intelligit ea ut unum, sicut
cum6 intelligit relationem unius ad alterum.
177. — Similiter etiam liberum arbitrium potest simul moveri
in diversa, ita quod in unum per ordinem in aliud. Et propter
hoc motus virtutis imperalæ est simul cum motu virtutis imperan­
tis, quia motus virtutis imperatæ ordinatur ad finem virtutis
imperantis : sicut qui vult sustinere mortem propter Deum,
simul movetur liberum arbitrium ejus motu fortitudinis et motu
caritatis qui actum fortitudinis imperat.
178. — Unde cum motus liberi arbitrii in peccatum elicitus
a pœnitentia, imperatus a caritate sit, quia propter Deum detes­
tatur quis peccatum quod commisit ; simul ulerque motus esse
potest.
179. — Ad tertium dicendum quod in mulationibu squæ sunt
termini motus, idem secundum rem est fieri el factum esse, sicut
terminari et terminatum esse ; sed diversimode significatur in
fieri, scilicet secundum respectum ad motum præcedentem,
cujus est terminus in facto esse secundum se. El ideo non sequi­
tur quod simul sit et non sit, sed quod habeat esse post non esse.
Ad quartum patet solutio ex prædictis.

QUÆSTIO II
Deinde quæritur de contritione
Et circa hoc quæruntur quinque
Primo, quid sit.
Secundo, de quo esse debeat.
1. Ed. om. « dici ». — 2. Ed. « in ». — 3. Ed. om. « cum ».

Tertio, quanta esse debeat.
Quarto, de duratione ipsius.
Quinto, de effectu ejus.
ARTICULUS I
[I]
[IV Cg„ c. 72.]

180. — AD PRIMUM SIC PROCEDITUR. Videtur quod
« dolor pro peccatis assumptus cum proposito
confitendi el satisfaciendi », ut Quidam definiunt.
1. Dolor enim in hoc a timore differt, quod dolor est de malo
praesenti, timor de malo futuro. Sed peccata de quibus homo
conteritur non sunt, quando est contritio, ut ex dictis (135)
patet. Ergo non potest de eis esse dolor.
2. Præterea. Secundum Augustinum, in lib. De cio. Dei
(xiv, c. 6, n. 15 ; L. 41, 424) « dolor esi de his quæ nobis nolen­
tibus accidunt ». Sed peccata non sunt hujusmodi. Ergo etc.
3. Præterea. Si dolet de peccatis præteritis ; aut vult ea
[non1] esse, aut non fuisse. Si oull ea non esse, et jam non sunt ;
ergo habet quod vult ; ergo magis gaudium est quam dolor. Si
aulem vult ea non fuisse, hoc autem est impossibile, quia quod
factum est non potest non fuisse ; ergo voluntas sua stulta est :
quod non est dicendum de contrito ; quia « nullus qui secundum
oirlulem operatur, esi stultus », ut dicitur in IV Eth. (δ 7. 1123b,
3-4; 1. 8, n. 737). Ergo contritio nullo modo est dolor.
4. Præterea. Sicut in contritione requiritur dolor, ila et
pudor et etiam gaudium. Ergo non magis debet dici dolor quam
gaudium vel pudor.
5. Præterea. Contritio omnia peccata sanat. Sed contraria
contrariis sanantur. Ergo contritio debet esse contraria omnibus
peccatis. Sed quædam peccata sunt dolores, sicut invidia,
acedia. Ergo contritio non est dolor.
6. Præterea. Contritio nobis a Deo datur. Sed quod datur,
non assumitur. Ergo contritio non est dolor assumptus.
7. Præterea. Quandoque contritio sequitur confessionem. Sed
ille qui nunc est confessus de peccato uno non tenetur iterum
confiteri, ut infra dicetur d. 22 (q. 1, a. 4). Ergo non oportet in
contritione esse propositum confitendi.
8. Præterea. Satisfactio et confessio sunt necessaria ad hoc
quod pœna remittatur quæ in contritione remissa non fuit.
contritio non sit

Sed quandoque tota in contritione remittitur. Ergo non est
necessarium semper quod contritus habeat propositum confi­
tendi et satisfaciendi.
[II]
[/P Cg„ c. 72.]

181. — ULTERIUS. Videtur

QUOD

CONTRITIO

NON

SIT

ACTUS VIRTUTIS.

1. Passiones enim non sunt actus virtutum ; quia « eis non
laudamur neque vituperamur », sicut1 dicitur in II Eth. (ζ 4.
1105b, 31-2 ; 1. 5, n. 300). Sed dolor est passio. Cum ergo contritio
sit dolor, videtur quod non sit actus virtutis.
2. Præterea. Omnis actus virtutis est ab eo qui habet vir­
tutem. Sed contritio non significatur ut procedens a contrito,
sed magis ut in ipsum ab alio effectu procedit ; et similiter com­
punctio, secundum quod alio nomine dicitur. Ergo contritio
non est actus virtutis.
3. Præterea. Sicut contritio dicitur a terendo, ita et attrititio.
Sed attritio non est actus virtutis, ut ab omnibus dicitur. Ergo
nec2 contritio.
4. Præterea. Actus virtutum sunt secundum omne tempus
eodem modo, eo quod sunt de lege naturali. Sed contritio non
videtur quod semper sit eodem modo in veteri et nova lege ;
quia nec confessio, nec satisfactio, contra quæ dividitur. Ergo
contritio non est actus virtutis.
182. — SED CONTRA. Nihil est meritorium nisi actus vir­
tutis. Sed contritio est actus quidam meritorius. Ergo est actus
virtutis.
183. — Præterea. Sicut ad virtutem pertinet facere bonum,
ita declinare a malo, eo quod utrumque est justitiæ generalis
pars quæ est omnis virtus. Sed declinamus a malo per contri­
tionem. Ergo contritio est actus virtutis, sicut actus quibus
aliquid boni facimus.

[III]
[Infra 211 ; IV Cg., c. 72.]

184. — ULTERIUS. Abdetur quod attritio possit fieri
contritio.

1. Differt enim contritio ab attritione, sicut formatum ab
informi. Sed fides informis fit formata. Ergo attritio potest fieri
contritio.
1. L. « ut ». — 2. L. « neque ».

2. Præterea. Materia recipit perfectionem remota priva­
tione. Sed dolor se habet ad gratiam, sicut materia ad formam ;
quia gratia informat dolorem. Ergo dolor qui prius erat informis,
culpa existente quæ est privatio gratiæ, remota culpa recipiet
perfectionem informationis a gratia. Et sic idem quod prius.
3. Præterea. Illud quod totum esse suæ speciei habet in
instanti, manet idem in diversis instantibus temporis : sicut esse
hominem est idem in primo instanti generationis et in omnibus
sequentibus. Sed motus liberi arbitrii est hujusmodi, ut supra
(139) dictum est. Ergo potest manere idem in diversis instan­
tibus temporis. Ergo est idem numero cum gratia et sine gratia.
Et sic videtur quod ille motus liberi arbitrii qui prius erat infor­
mis, postea possit esse formatus. Et sic attritio fiet contritio.
185. — SED CONTRA. Quorum principia sunt diversa
omnino, eorum non potest fieri unum id quod est alterum. Sed
attritionis principium est timor servilis, contritionis autem
timor initialis1. Ergo attritio non potest fieri contritio.
186. — Præterea. Naturalia non fiunt gratuita secundum
communiorem opinionem. Sed naturale dicitur quod est ante
gratiam ; et sic attritio inter naturalia computabitur. Ergo non
potest fieri contritio, cum sit gratuitum bonum.

187. — RESPONSIO. Dicendum AD PRIMAM QUÆSTIO­
NEM quod « initium ‘omnis peccati est superbia », (Eccli., x, 15)
per quam homo sensui suo inhærens, a mandatis divinis rece­
dit. Et ideo oportet quod illud quod destruit peccatum, homi­
nem a sensu2 discedere faciat. Ille autem qui in sensu suo per­
severat, rigidus et durus per similitudinem vocatur. Unde et
frangi aliquis dicitur, quando a sensu suo divellitur. Sed inter
fractionem et comminationem sive contritionem in rebus materia­
libus, unde hæc nomina ad spiritualia transferuntur, hoc inte­
rest, ut dicitur in IV Meteor., (δ 9. 386a, 12-14), quod frangi
dicuntur aliqua quando in magnas paries dividuntur ; sed commi­
nui vel conteri, quando ad partes minimas reducitur hoc quod
in se solidum erat. Et quia ad dimissionem peccati requiritur
quod homo totaliter affectum peccati dimittat, per quem quam­
dam continuitatem et soliditatem in sensu suo habebat ; ideo
actus ille quo peccatum remittitur contritio dicitur per simi­
litudinem.
188. — In qua quidem contritione plura possunt considerari :
scilicet ipsa substantia actus, modus agendi, principium et effec­
tus. Et secundum hoc de contritione inveniuntur diversæ defi­
nitiones traditae.
1. L. « filialis ». — 2. F. « a sensu suo » ; L. « a proprio sensu >.

189. — Quantum enim ad ipsam substantiam actus datur
prædicta definitio. Et quia actus contritionis est actus virtutis
et est pars pœnitentiæ sacramenti, ideo manifestatur in præ­
dicta definitione inquantum est actus virtutis, per1 hoc quod
ponitur genus ipsius, scilicet « dolor » ; et objectum in hoc quod
dicit « pro peccatis » ; et electio quæ requiritur ad actum vir­
tutis, in hoc quod dicit « assumptus ». Sed inquantum est pars
sacramenti, per hoc quod tangitur ordo ipsius ad alias partes,
cum dicit « cum proposito confitendi, etc. ».
190. — Alia etiam definitio invenitur quæ definit contritio­
nem secundum quod est actus virtutis tantum ; sed additur
ad prædictam definitionem differentia contrahens ipsam ad
specialem virtutem, scilicet poenitentiam. Dicit enim quod pœnitentia est « dolor voluntarius, semper2 pro peccato puniens quod
dolet commisisse. » In hoc enim quod additur punitio, ad spe­
cialem virtutem contrahitur. Et de veritate3 hujus supra d. 14
(57) dictum est ; quia ibi est posita quasi similis definitio de
pænitentia, cui præcipue competit ratione contritionis.
191. — Alia autem definitio invenitur Isidori (lib. II De
Sententiis, c. 12 ; L. 83, 613), quæ talis est : « Contritio est com­
punctio ei humilitas mentis cum lacrymis, veniens de recordatione
peccati et timore judicii. Et hæc quidem tangit rationem nomi­
nis in hoc quod dicit : « humilitas mentis » ; quia sicut per super­
biam aliquis in suo sensu rigidus redditur4, ita per hoc quod a
sensu suo contritus recedit, humiliatur. Tangit etiam modum
exteriorem in hoc quod dicit : « cum lacrymis » ; et principium
contritionis in hoc quod dicit : « veniens de recordatione, etc. »
192. — Alia sumitur ex verbis Augustini, quæ tangit effectum
contritionis, scilicet : « Contritio est dolor remittens peccatum. »
193. — Alia sumitur ex verbis Gregorii (lib. XXXIII Morat.,
c. 12, n. 24 ; L. 76, 687), quæ talis est. « Contritio est humilitas
spiritus annihilans peccatum, inter spem et timorem. » Et hæc
tangit rationem nominis in hoc quod dicit quod « contritio est
humilitas spiritus » ; et effectus ejus, in hoc quod dicit « annihi­
lans peccatum » ; et originem in hoc quod dicit « inter spem et
timorem ». Nec solum ponit causam principalem quæ est timor,
sed etiam secundariam5 quæ est spes, sine qua timor desperatio­
nem facere posset.
194. — AD PRIMUM ergo dicendum quod dolor non esi
nisi de eo quod aliquo modo præsens est. Peccatum autem præteritum, etsi non sit præsens actu6, est tamen præsens quantum
ad aliquem effectum ejus, vel dispositionem ad peccandum, vel
1. N. « et per », L. « in ». 2. L. om. « semper ». — 3. Ed. « virtute ». — 4. Ed.
« dicitur ». — 5. N. om. » secundariam ». — 6. Ed. om. « actu ».

reatum aut maculam, vel etiam damnum temporis quod aliquo
modo non potest recuperari etiam pænitentia peracta ; vel etiam
amissionem dignitatis innocentiae, ad quam nunquam redire
potest, per quam dicere potuisset : « Non reprehendit me cor
meum in omni vita mea » (Job. xxvii, 9).
195. — Vel dicendum quod peccatum praeteritum dolorem excitat inquantum præsenlialiter in memoria manet : sicut etiam
memorando praeterita tristia1, eis afficimur ac si præsentia essent.
196. — Potest etiam dici quod sicut memoria quæ est in in­
tellectiva parte, non est tantum præteritorum, sed etiam præsentium, ut in I lib. d. 3 (q. 1, a. 4) dictum est, quamvis memoria
quæ est sensitivæ partis, sit tantum præteritorum ; ita dolor
qui est in appetitu intellectivae partis, potest esse et præterito­
rum et praesentium, quamvis dolor sensitivæ partis tantum sit
præsentium, eo quod intellectus abstrahit a qualibet tempo­
ris differentia, sicut et ab aliis conditionibus materialibus quas
sensus concernit.
197. — Ad secundum dicendum quod quamvis peccata,
quando acciderunt, voluntaria fuerunt ; tamen quando de eis
conterimur voluntaria non sunt. Et ideo nobis nolentibus acci­
derunt, non quidem secundum voluntatem quam2 habuimus cum
ea volebamus, sed secundum illam quam nunc habemus, qua
vellemus ut3 nunquam fuissent.
198. — Ad tertium dicendum quod quamvis voluntas com­
pleta non possit esse alicujus sapientis de impossibili ; tamen
voluntas condilionata quæ et velleitas dicitur, esse potest de
impossibilibus : qua etiam sapiens aliquid4 vellet quod impos­
sibile est, si possibile foret. Et ista voluntas sufficit ad dolo­
rem causandum ; et præcipue quando impossibilitas obtinendi
quod volumus, ex nobis provenit. Et sic est in proposito.
199. — Ad quartum dicendum quod quamvis sit in contri■ tione gaudium et pudor, tamen gaudium non respicit directe
peccatum, sed magis gratiam recuperatam, vel etiam ipsum
dolorem per quem gratia recuperatur.
Similiter pudor respicit effectum peccati, qui est ingloriatio,
quia verecundia, secundum Philosophum (IV Eth. δ 15. 11-2 ;
1. 17, n. 868) est « timor ingloriationis » ; sed dolor directe ipsum
peccatum respicit. Et ideo contritio quæ ad deletionem peccati
ordinatur, magis dicitur dolor quam aliquid supra dictorum.
200. — Ad quintum dicendum quod dolor non solum oppo­
nitur gaudio secundum genus, sed etiam opponitur specialiter
dolor de bono, dolori de malo, sicut gaudium de bono, gaudio
1. Ed. ad. « sic ». — 2. L. ad. « tunc ». — 3. N. om. « aliquid », L. « qua vel­
lemus quod ». —· 4. Ed. om. « aliquid ».

de malo. Unde etiam aliquando aliquis dolet se prius doluisse.
Et secundum hoc contritio, quamvis sit dolor, potest sanare
peccata quæ in dolore consistunt.
201. — Vel dicendum quod quamvis aliqua peccata in dolore
consistunt, tamen illius doloris causa est delectatio vel amor
illicitus. Et secundum hoc dolore, quasi contrario, sanari possunt.
202. — Ad sextum dicendum quod contritio est a Deo solo
quantum ad formam qua informatur ; sed quantum ad substan­
tiam actus est1 ex libero arbitrio et a Deo, qui operatur in omni­
bus operibus et naturæ et voluntatis.
203. — Ad septimum dicendum quod contritio naturaliter
præcedit confessionem ; sed quod aliquando sequatur, est per
accidens ex defectu pœnitentis. Et tamen tunc etiam debet
habere propositum confitendi, si aliquid memoriæ occurrat
quod confessus non sit.
204. — Ad octavum dicendum quod quamvis lota poena pos­
sit per contritionem dimitti, tamen adhuc necessaria est confessio
et satisfactio. Tum quia homo non potest esse certus de sua
contritione quod fuerit ad totum tollendum sufficiens. Tum quia
confessio et satisfactio sunt in præcepto. Unde transgressor
constitueretur, si non confiteretur et2 satisfaceret.
205. — AD SECUNDAM QUÆSTIONEM dicendum quod
contritio secundum proprietatem sui nominis non significat actum
virtutis, sed magis3 quamdam corporalem passionem.
206. — Sed hic non quæritur sic de contritione, sed de eo
ad quod significandum hoc nomen per similitudinem adaptatur.
Sicut enim inflatio propriæ voluntatis ad malum faciendum
importat, quantum est de se, malum ex genere ; ita illius volun­
tatis annihilatio et comminutio quædam de se importat bonum
ex genere ; quia hoc est detestari propriam voluntatem qua
peccatum commissum est. Et ideo contritio quæ hoc significat
importat aliquam rectitudinem voluntatis. Et propter hoc est
actus virtutis illius scilicet4, cujus est peccatum præteritum
destestari et destruere scilicet pœnitentiæ, ut patet ex his
quæ in 14 d.5 (57) dicta sunt.
207. — AD PRIMUM ergo dicendum quod in contritione
est duplex dolor de peccato. Unus in parte sensitiva, qui passio
est. Et hic non est essentialiter contritio, prout est actus virtutis,
sed magis effectus ipsius. Sicut enim pœnitentiæ virtus exterio­
rem pœnam suo corpori infligit ad recompensandum offensam
quæ in Deum commissa est officio membrorum ; ita etiam et
1. L. om. « est ». — 2. L. ad. « non ». —■ 3. L. « potius ». — 4. Ed. om. « sci­
licet ». — 5· Ed. om. a in 14 d. ».

ipsi concupiscibili pœnam infert doloris prædicti1, quia ipsa
etiam ad peccatum cooperabatur.
208. — Sed tamen hic dolor potest pertinere ad contritionem,
i nquantum est pars sacramenti ; quia sacramenta non solum
in interioribus actibus, sed etiam in exterioribus et in rebus
sensibilibus, nata sunt esse.
209. — Alius dolor esi in volunlale, qui nihil aliud est quam
displicentia alicujus mati, secundum quod affectus voluntatis
nominatur per nomina passionum, ut in III lib. d. 262 (72-3)
dictum est. Et sic contritio est dolor per essentiam, et est actus
virtutis pœnitentiæ.
210. — Ad secundum dicendum quod contritio passive accepta,
de ratione sui dicit passionem alicui corpori inhærentem ; sed
quod ab alio sit inflicta, hoc non dicit ex ratione sui nominis,
sed ex consequenti, scilicet ex natura patientis quod non est
natum in seipsum agere. Et ideo quando transfertur ad actum
voluntatis quæ seipsam nata est movere, salvatur ibi similitudo
et actionis et passionis in ipsa voluntate. Inquantum enim ille
rigor quo propriam voluntatem quis secutus est, dissolvitur,
sic ipsius voluntatis quasi quædam passio est contritio. Inquan­
tum autem non alio cogente, sed sua sponte hoc accidit, seipsam
conterere dicitur.
211. — Ad tertium dicendum quod attritio dicit accessum
ad perfectam tritionem3 — unde in corporalibus dicuntur attrita
quæ aliquo modo sunt comminuta, sed non perfecte ; — sed
contritio dicitur quando omnes partes tritæ sunt simul per divi­
sionem ad minima.
Et ideo significat attritio in spiritualibus quamdam displicen­
tiam de peccatis commissis, sed non perfectam ; contritio autem
perfectam.
212. — Ad quartum dicendum quod contritio, secundum quod
in se consideratur, fuit semper eodem modo in qualibet lege. Sicut
enim futurum peccatum semper oportuit4 vitare, ita semper ct
de commisso dolere. Sed secundum quod importat ordinem ad
alias pœnitentiæ partes, non semper fuit eodem modo, eo quod
aliæ partes non semper eodem modo fuerunt. Unde non oportet
quod semper eodem modo fuerit propositum confitendi et satisfa­
ciendi, quod in definitione contritionis ponitur.
213. — AD TERTIAM QUÆSTIONEM dicendum quod super
hoc est duplex opinio. Quidam enim dicunt quod attritio fit
contritio, sicut fides informis fit formata.
1. L. « peccati ». — 2. Ed. om. « d. 26 ». — 3. Ed. « contritionem ». — 4. Ed
-« oportet ».

214. — Sed hoc, ut videtur, non potest esse ; quia quamvis
habitus fidei informis fiat formatus, nunquam tamen actus
fidei informis fit actus fidei formatas ; quia actus ille informis
transit et non manet veniente caritate. Attritio autem et con­
tritio non dicunt habitum, sed actum tantum. Habitus enim
virtutum infusarum qui voluntatem respiciunt, non possunt
esse informes, cum caritatem consequantur, ut in III lib. (d. 27,
q. 2, a. 4, sol. 4) dictum est.
215. — Unde antequam gratia infundatur, non est habitus
a quo actus contritionis postea elicitur. Et sic nullo modo attritio
potest fieri contritio. Et hoc alia opinio dicit.
216. — AD PRIMUM ergo dicendum quod non est simile de
fide et contritione, ut dictum est (214).
217. — Ad secundum dicendum quod remota privatione a
materia quæ manet perfectione adveniente, formatur materia
illa. Sed dolor ille qui erat informis, non martel caritate adveniente.
Et ideo formari non potest.
218. — Vel dicendum quod materiæ essentia non habet ori­
ginem a forma, sicut actus habet originem ab habitu quo for­
matur. Unde non est inconveniens materiam informari aliqua
forma de novo, qua prius non informabatur. Sed hoc de actu
est impossibile : sicut impossibile est quod aliquid idem numero
oriatur a principio a quo prius non oriebatur ; quia res semel
tantum in esse procedit.
219. — Ad tertium dicendum quod quamvis motus intellec­
tus el voluntatis habeat totam suam speciem in uno instanti,
sicut et1 res permanent ; tamen secundum accidens mensuratur
tempore, secundum quod causæ suæ variabiles sunt per tempus.
Sic enim esse hominem, quod est in instanti, tempore mensu­
ratur. Et quamdiu causæ esse hominis manent eædem, et ipsum
esse manet. Sed mutatis causis, mutatur illud esse, priori des­
tructo ; quia « generatio unius est corruptio alterius » (I de gene­
ratione et corruptione a 3. 318a, 23-24 ; 1. 7, n. 6).
Et similiter ipsa dispositio voluntatis quæ talem actum causabat, mutatur et transit, et actus ille idem non manet, nec
semel transiens potest iterum resumi.

1
1

ARTICULUS II
[I]
220. — AD SECUNDUM SIC PROCEDITUR. Videtur
QUOD HOMO DEBEAT CONTERI DE PŒNIS, NON SOLUM DE CULPIS2.,

1. Ed. om. « et », N. « permanens ». —■ 2. L. « culpa ».

|

1. Augustinus enim in lib. De pœnitentia (serm. 351 ; L. 38,
1535) dicit : « Nemo vitam ælernam desiderat, nisi eum hujus
vitæ mortalis pœniteat. » Sed mortalitas vitæ quædam pœna est.
Ergo debet pœnitens etiam de pœnis conteri.
2. Præterea. Supra habitum est ex verbis Augustini, quod
pœnitens debet dolere ex hoc quod « virtute se privavit » (d. 16, 3).
Sed privatio virtutis quædam pœna est. Ergo contritio est
dolor etiam de pœnis.
221. — SED CONTRA. Nullus tenet id de quo dolet. Sed
pœnitens, secundum suum nomen, pœnam tenet. Ergo non dolet
de pœna. Et sic contritio quæ est dolor pcenitentialis, non est
de pœna.

[II]
[Mal. q. 7, a. 11, ad 3.]

222. — ULTERIUS. Videtur

quod contritio esse dereat

DE ORIGINALI.

f

1. De peccato enim actuali conteri debemus, non ratione
actus inquantum est ens quoddam, sed ratione deformitatis,
quia actus secundum suam substantiam bonum quoddam est
et1 a Deo. Sed peccatum originale habet deformitatem, sicut
et actuale. Ergo etiam de eo conteri debemus.
2. Præterea. Per peccatum originale homo fuit a Deo aversus,
quia pœna ejus erat carentia divinæ visionis. Sed cuilibet debet
displicere se fuisse a Deo aversum. Ergo homo debet habere
displicentiam peccati originalis. Et sic debet de ipso conteri.
223. — SED CONTRA. Medicina debet esse proportionata
morbo. Sed peccatum originale sine nostra voluntate contractum
est. Ergo non requiritur quod per actum voluntatis qui est
contritio, ab ipso purgemur.

[III]
[III, q. 87, a. 1 ; Mal. q. 7, a. 3, ad 3.]

224. — ULTERIUS. Videtur

QUOD NON

DE OMNI ACTUALI

PECCATO COMMISSO A NOBIS DEBEAMUS CONTERI.

I
>
[

1. Quia « contraria contrariis curantur » (II Elh. β 2. 17 ; 1. 3,
n. 270). Sed quædam peccata per tristitiam committuntur,
sicut acedia et invidia. Ergo medicina eorum non debet esse
tristitia quæ est contritio, sed gaudium.
1. Ed. om. « et ».

2. Præterea. Contritio est actus voluntatis qui non potest
esse de eo quod cognitioni non subjacet. Sed quædam peccata
sunt quæ in cognitione non habemus, sicut oblita. Ergo de eis
non potest esse contritio.
3. Præterea. Per voluntariam contritionem delentur illa
quæ per voluntatem committuntur. Sed ignorantia volunta­
rium tollit, ut patet per Philosophum in III Elh. (y 2. 1110b,
18 ; 1. 3, n. 406-8). Ergo de eis1 quæ per ignorantiam accidunt,
non debet esse contritio.
4. Præterea. De illo peccato non debet esse contritio quod
per contritionem non tollitur. Sed quædam peccata sunt quæ
non tolluntur per contritionem, scilicet venialia, quæ adhuc
post contritionis gratiam manent. Ergo non de omnibus pec­
catis præteritis debet esse contritio.
225. — SED CONTRA. Pœnitentia est medicina contra omnia
peccata actualia. Sed pœnitentia non est aliquorum quorum
non sit contritio, quæ est prima pars ejus. Ergo et de omnibus
peccatis debet esse contritio.
226. — Præterea. Nullum peccatum remittitur2, nisi quis
justificetur. Sed ad justificationem requiritur contritio, ut prius
(109) dictum est. Ergo de quolibet peccato conteri oportet.
[IV]
[Mal. q. 7, a. 3, ad 3.]

227. ■— ULTERIUS. Videtur quod etiam de
futuris aliquis debeat conteri.

peccatis

1. Contritio enim est actus liberi arbitrii. Sed liberum arbi­
trium magis se extendit ad futura quam ad præterita ; quia
electio quæ est actus liberi arbitrii, est de contingentibus futuris,
ut dicitur in III Elh., (γ 5. 1112 b, 9 ; 1. 7, n. 471). Ergo contri­
tio est magis de peccatis futuris quam de præteritis.
2. Præterea. Peccatum aggravatur ex consequenti effectu.
Unde Hieronymus dicit quod pcena Arii nondum est determi­
nata, quia adhuc est possibile aliquos per ejus hæresim corruere3,
quibus corruentibus semper ejus pœna augetur. Et similiter est
de illo qui judicatur homicida, si lethaliter percussit, etiam ante­
quam percussus moriatur. Sed in illo intermedio debet peccator
conteri de peccato. Ergo non solum secundum quod habet quan­
titatem ex præterito actu, sed etiam secundum quod habet
quantitatem ex futuro. Et sic contritio respicit futurum.
228. — SED CONTRA. Contritio est pars pœnitentiæ. Sed
1. L. « his ». — 2. L. « dimittitur ». — 3. L. « ruere » et om. « quibus corruenti­
bus semper ejus pœna augetur ».

pœnitentia semper respicit præteritum. Ergo et contritio. Et
sic non est de peccato futuro.

[V]
[Mal. q. 7, a. 3, ad 3.]

j

229. — ULTERIUS. Videtur quod homo debeat conteri
DE

'

PECCATO ALIENO.

1. Non enim petit aliquis indulgentiam nisi de peccato de
quo contritus est. Sed de peccatis alienis indulgentia petitur in
ps. xviii, 14 : « Ab alienis parce servo tuo. » Ergo debet homo
conteri de peccatis alienis.
2. Præterea. Homo ex caritate tenetur1 diligere proximum
sicut seipsum. Sed propter dilectionem sui et de malis suis
dolet et bona desiderat. Ergo cum teneamur proximo desiderare
bona gratiæ sicut et nobis, videtur quod debeamus de culpis2
ejus dolere, sicut et de nostris. Sed contritio nihil aliud est quam
dolor de peccatis. Ergo homo debet conteri de peccatis alienis.
230. — SED CONTRA. Contritio actus pœnitentiæ virtutis
est. Sed nullus pœnitet nisi de his quæ ipse fecit. Ergo nullus
conteritur de peccatis alienis.

[VI]
[Supra d. 16, 222 ; Ιη/ra d. 21, 170-2 ; I-II, q. 113, a. 5, ad. 3 ; III, q. 87, a. 1.]

231. — ULTERIUS. Videtur

quod non

requiratur de

SINGULIS PECCATIS MORTALIBUS CONTRITIO.

1

λ

1. Est enim motus contritionis in justificatione in instanti.
Sed in instanti non potest homo recogitare singula peccata.
Ergo non oportet quod sit contritio de singulis.
2. Præterea. Contritio debet esse de peccatis secundum quod
avertunt a Deo ; quia conversio ad creaturam sine aversione
a Deo contritionem non requirit. Sed omnia peccata mortalia
conveniunt in aversione. Ergo contra omnia sufficit una contritio.
3. Præterea. Plus conveniunt peccata mortalia actualia ad
invicem quam actualia et originale. Sed unus baptismus delet
omnia actualia, et originale. Ergo una contritio generalis delet
omnia peccata mortalia.
232. — SED CONTRA. Diversorum morborum diversae sunt
medicinæ ; quia non sanat oculum quod sanat calcaneum, ut
dicit3 Hieronymus (In Mare, ix, 27, 28 ; L. 30, 616). Sed contri1. L. « debet ». —- 2. Ed. « culpa ». — 3. Ed. « dicitur ».
COMMENT. IN LIB. SENTENT. - IV. ---

2θ

tio est medicina singularis contra unum tantum mortale. Ergo
non sufficit una communis de omnibus.
233. — Præterea. Contritio per confessionem explicatur. Sed
oportet singula peccata mortalia confiteri. Ergo et de singulis
conteri.
234. — RESPONSIO. Dicendum AD PRIMAM QUÆSTIO­
NEM quod contritio importat, ut dictum est (186), alicujus
et duri et integri comminutionem. Hæc autem integritas et
duritia invenitur in malo culpæ ; quia voluntas quæ est ipsius
causa, in eo qui male agit, in suis terminis stat, nec præcepto
legis cedit. Et ideo hujus mali displicentia contritio per simili­
tudinem dicitur. Hæc autem similitudo non potest adaptari
ad malum pœnæ, quia pœna simpliciter diminutionem dicit.
Et ideo de malis pœnæ potest esse dolor, sed non contritio.
235. — AD PRIMUM ergo dicendum quod pœnitentia, secun­
dum Augustinum, debet esse de hac mortali vita, non ratione
ipsius mortalitatis — nisi pœnitentia large dicatur omnis dolor
— sed ratione peccatorum ad quæ ex infirmitate hujus vitæ
deducimur.
236. — Ad secundum dicendum quod ille dolor quo quis
dolet de amissione virtutis per peccatum, non est essentialiter
ipsa contritio, sed est principium ejus : sicut enim aliquis move­
tur1 ad appetendum aliquid propter bonum quod inde expectat,
ita movetur ad dolendum de aliquo propter malum quod inde
consecutus est.
237. — AD SECUNDAM QUÆSTIONEM dicendum quod
contritio, ut dictum est (187), est dolor respiciens et quodam­
modo comminuens voluntatis duritiem. Et ideo de illis solis2
peccatis esse potest quæ ex duritia nostræ voluntatis in nos
proveniunt. Et quia peccatum originale non nostra voluntate
inductum est, sed ex vitiata3 origine naturæ contractum, ideo
de ipso non potest esse contritio, proprie loquendo ; sed displi­
centia potest esse de eo, vel dolor.
238. — AD PRIMUM ergo dicendum quod contritio non est
de peccato ratione substantiae actus tantum, quia ex hoc non habet
rationem mali ; neque iterum ratione deformitatis tantum, quia
deformitas de se non dicit rationem culpæ, sed quandoque
importat pœnam. Debet autem de peccato esse contritio inquan­
tum importat utramque deformitatem ex actu voluntatis pro1. Ed. præter L. « sicut cum aliquis movetur ad dolendum de aliquo propter malum,
quod inde non consecutum est » : αβγζζηθι « sicut enim aliquis movetur ad dolendum
de aliquo propter malum quod inde ctmsecutus est » : om. reliqua per homot. contra
* et ed. — 2. L. « Et ideo solum de illis ». — 3. Ed. « vitiatae ».

venientem. Et hoc non esi in peccato originali. Et ideo de eo
non est contritio.
239. —Et1 similiter dicendum ad secundum; quia aversio
voluntatis est illa cui debetur contritio.
240. — AD TERTIAM QUÆSTIONEM dicendum quod omnis
actualis culpa ex hoc contingit quod voluntas nostra legi Dei
non cedit, vel eam transgrediendo vel omittendo vel praeter eam
agendo. Et quia « durum est quod habet potentiam ut non facile
patiatur2 » (Categ. 8. 9a, 25) ; ideo in omni actuali peccato duri­
tia quædam est voluntatis. Et propter hoc, si debeat peccatum
curari, oportet quod per contritionem comminuentem remittatur.
241. — AD PRIMUM ergo dicendum quod, sicut ex dictis
(231) patet, contritio opponitur peccato ex parte illa qua ex
electione voluntatis procedit non sequentis imperium divinae
legis ; non autem ex parte ejus quod est in peccato materiale.
Et hoc est super quod cadit electio. Cadit autem voluntatis
electio non solum super actus aliarum virium, quibus voluntas
ad suum finem utitur, sed etiam super actum proprium ipsius.
Voluntas enim vult se velle aliquid. Et sic electio voluntatis
cadit supra dolorem illum seu tristitiam quæ invenitur in peccato
invidiæ et hujusmodi, sive ille dolor sit in sensu, sive in ipsa
voluntate. EI ideo illis3 peccatis dolor contritionis opponitur.
242. — Ad secundum dicendum quod oblivio de aliquo
potest esse dupliciter. Aut ita quod totaliter a memoria exciderit,
et tunc non potest aliquis inquirere illud. Aut ita quod partim
a memoria exciderit, et partim maneat : sicut cum recolo me
aliquid audivisse in generali, sed nescio quid in speciali ; et tunc
' requiro in memoria4 ad recognoscendum.
243. — Et secundum hoc etiam aliquod peccatum potest esse
oblitum dupliciter. Aut ita quod in generali memoria maneat
sed non in speciali, et tunc debet homo recogitare ad invenien­
dum peccatum, quia de quolibet mortali peccato tenetur homo
specialiter conteri.
244. — Si autem invenire non possit, sufficit de eo conteri5
secundum quod in notitia tenetur6. Et debet homo non solum
de peccato, sed de oblivione ejus dolere quæ ex negligentia con­
tingit.
245. — Si autem peccatum omnino a memoria excidit, tunc
ex impotentia faciendi excusatur a debito, et sufficit generalis
contritio de omni eo in quo Deum offendit.
1. Ed. om. « Et ». — 2. Ut recte annuit N. forte « partiatur » scripserat S. Tho­
mas quod pressius reddit «
». — 3.*F. «illius ». — 4. F. « memoriam ».
— 5. ζη om, per homot. « Si autem invenire... conteri ». — 6. L. « tenet ».

246. — Sed quando impotentia tollitur, sicut cum ad memo­
riam peccatum revocatur, tunc tenetur homo specialiter con­
teri : sicut est etiam de paupere1 qui non potest solvere quod
debet, excusatur, et tamen tenetur cum primo potuerit2.
247. — Ad tertium dicendum quod si ignorantia omnino
tolleret voluntatem male agendi, excusaret et non esset peccatum.
Sed quandoque non totaliter tollit voluntatem ; et tunc a toto
non excusat, sed a tanto. Et ideo de peccato per ignorantiam
commisso debet homo conteri.
248. — Ad quartum dicendum quod post contritionem de
mortali potest remanere veniale, sed non post contritionem de
veniali. Et ideo de venialibus etiam debet esse contritio, eo
modo quo et pænitentia, sicut supra, dist. præced. (120-8),
dictum est.
249. — AD QUARTAM QUÆSTIONEM dicendum quod in
omnibus motoribus et mobilibus ordinatis ita est quod motor
inferior habet motum proprium, et præter hoc sequitur in aliquo
motum superioribus motoris : sicut patet in motu planetarum,
qui præter motus proprios sequuntur motum primi orbis.
250. — Omnibus autem virtutibus moralibus motor est ipsa
prudentia quæ dicitur auriga virtutum. Et ideo quælibet virtus
moralis cum motu proprio habet aliquid de motu prudentiae.
251. — Et ideo, cum poenitentia sit quædam virtus moralis,
quia est pars justitiæ, cum actu proprio consequitur prudentiae
motum. Proprius autem actus ejus est in objectum proprium
quod est peccatum commissum. Et ideo ejus actus principalis,
scilicet contritio, secundum suam speciem respicit tantum pecca­
lum præieritum. Sed ex consequenti respicit futurum secundum
quod habet aliquid de actu prudentiæ adjunctum, et non tantum
in illud futurum secundum rationem3 propriæ speciei movetur4.
Et propter hoc ille qui conteritur, dolet de peccato praeterito
et cavet futurum. Sed non dicitur esse contritio de peccato
futuro, sed magis cautio quæ est pars prudentiæ contritioni
adjuncta.
252. — AD PRIMUM ergo dicendum quod liberum arbitrium
dicitur esse de contingentibus futuris secundum quod est de
actibus, sed non secundum quod est de objectis actuum ; quia
homo potest cogitare ex libero arbitrio de rebus praeteritis et
necessariis. Sed tamen ipse actus cogitationis, secundum quod
sub libero arbitrio cadit, contingens futurum est. Et sic etiam
1. Ed. « Sicut etiam pauper ». — 2. L. « poterit ». — 3. Ed. « ratione ». —
4. L. « Et tamen in illud futurum secundum rationem propriæ speciei non mo­
vetur ». —

actus contritionis contingens futurum est1, secundum quod sub
libero arbitrio cadit ; sed objectum ejus potest esse præteritum
253. —■ Ad secundum dicendum quod ille effectus consequens
qui peccatum aggravat, jam in actu præeessit velut in causa.
Et ideo quando commissum est, totam suam quantitatem
habuit, et ex effectu consequenti non accrescit ei2 aliquid quo
ad culpæ rationem, etsi accrescat3 quo ad pœnam accidentalem,
secundum quod plures habebit rationes dolendi in inferno de
pluribus malis consecutis ex suo peccato. Et sic. loquitur Hie­
ronymus. Unde non oportet quod contritio sit nisi de peccatis
praeteritis.
254. — AD QUINTAM QUÆSTIONEM dicendum quod illud
idem conteritur quod prius durum et integrum fuit. Unde opor­
tet4 quod contritio pro peccato sit in eodem in quo peccati
duritia præeessit. Et sic de alienis peccatis non est contritio.
255. — AD PRIMUM ergo dicendum quod ab alienis peccatis
sibi parci Propheta5 precatur, inquantum ex consortio pecca­
torum aliquis per consensum aliquam immunditiam contrahit,
sicut scriptum est (ps. xvn, 27) : « Cum perverso perverteris ».
256. — Ad secundum dicendum quod de peccatis aliorum
dolere debemus, non tamen oportet quod de eis conteramur ;
quia non omnis dolor de peccato præterito est contritio, ut ex
dictis patet (d. 15, q. 2, a. 2, sol. 2).

257. — AD SEXTAM QUÆSTIONEM dicendum quod con­
tritio potest dupliciter considerari : scilicet quantum ad sui
principium, et quantum ad terminum.
Et dico principium contritionis cogitationem qua quis cogitat
de peccato et dolet, etsi non dolore contritionis, saltem dolore
attritionis6. Terminus autem contritionis est, quando dolor ille
jam gratia informatur. Quantum ergo ad principium contritionis,
oportet quod de singulis peccatis quæ quis in memoria habet.
258. — Sed quantum ad terminum sufficit quod sit una com­
munis de omnibus ; tunc enim ille motus agit in vi omnium
dispositionum praecedentium.
Et per hoc patet responsio AD PRIMUM.
259. — Ad secundum dicendum quod quamvis omnia pec­
cata mortalia conveniant in aversione, tamen differunt in causa
et modo aversionis et quantitate elongationis a Deo. Et hoc
est secundum diversitatem conversionis.
1. ζη om. per homot. «■ Et sic etiam... futurum est ». — 2. L. « accessit » ; ed. om»
« ei ». — 3. Ed. « accrescit » ; L. « quamvis accrescat ». — 4. Ed. « patet ». —5. η om. « Propheta ». — 6. η om. « saltem dolore attritionis ».

260. —■ Ad tertium dicendum quod baptismus agit in virtute
meriti Christi, quod habuit infinitam virtutem ad delendum
omnia peccata. Et propter hoc1 unus sufficit contra omnia.
Sed in contritione requiritur cum merito Christi actus noster.
Et ideo oportet quod singulis peccatis respondeat singillatim,
cum non habeat infinitam virtutem ad contritionem2.
261. — Vel dicendum quod baptismus est spiritualis gene­
ratio ; sed pœnitentia quantum ad contritionem et alias sui
partes est spiritualis quædam sanatio per modum cujusdam
alterationis. Patet autem in generatione corporali alicujus quæ
est cum corruptione alterius3, quod una generatione removentur
omnia accidentia contraria rei generatæ, quæ erant accidentia
rei corrupte. Sed in alteratione removetur tantum unum
accidens contrarium accidenti, ad quod terminatur alteratio.
262. ■— Et similiter unus baptismus simul delet omnia pec­
cata novam vitam inducendo. Sed pœnitentia non delet omnia
peccata nisi ad singula feratur. Et ideo oportet de singulis con­
teri et confiteri.
ARTICULUS III

[I]
[Supra, 207.]

263. — AD TERTIUM SIC PROCEDITUR. Videtur quod
CONTRITIO NON SIT MAJOR DOLOR QUI ESSE POSSIT IN NATURA.

1. Dolor enim est sensus læsionis. Sed aliquæ læsiones mâgis
sentiuntur quam læsio peccati : sicut læsio vulneris. Ergo non
est maximus dolor contritio.
2. Præterea. Ex effectu sumimus judicium de causa. Sed
effectus doloris sunt lacrymæ. Cum ergo aliquando contritus
non emittat lacrymas corporales de peccatis, quas tamen emittit
de morte amici, vel de percussione, vel de4 aliquo hujusmodi;
videtur quod contritio non sit dolor maximus.
3. Præterea. Quanto aliquid plus habet de permixtione5 con­
trarii, tanto est minus intensum. Sed contritionis dolor habet
multum de gaudio admixtum ; quia contritus gaudet de libe­
ratione®, spe veniæ, et de multis hujusmodi. Ergo dolor suus
est minimus.
1. L. « propterea ». — 2. F. om. «■ ad contritionem ». ζη om. per homot. sequentia
usque ad « et alias sui partes ». — 3. L. om. « alterius ». — 4. N. om. « de ». —
5. L. « admixtione ». — 6. L. ad. « de ».

4. Præterea. Dolor contritionis displicentia quædam est. Sed
multa sunt quæ magis displicent contrito quam peccata sua
præterita. Non enim vellet poenam inferni sustinere potius
quam peccaret1, nec iterum sustinuisse omnes poenas tempo­
rales, aut etiam sustinere ; alias pauci invenirentur contriti.
Ergo dolor contritionis non est maximus.
264. — SED CONTRA. Secundum Augustinum {De civ. Dei,
lib. XIV, c. 9, n. 1 ; L. 41, 413), omnis dolor in amore fundatur.
Sed amor caritatis, in quo fundatur dolor contritionis, est maxi­
mus. Ergo dolor contritionis est maximus.
265. — Præterea. Dolor est de malo. Ergo de magis malo
debet esse major2 dolor. Sed culpa est magis malum quam poena.
Ergo dolor de culpa, qui est contritio, excedit omnem alium
dolorem.

[II]
[Infra, 311.]

266. — ULTERIUS. Videtur quod non possit esse nimis
MAGNUS CONTRITIONIS DOLOR.

1. Nullus enim dolor potest esse immoderatior quam ille qui
proprium subjectum destruit. Sed dolor contritionis, si est
tantus quod mortem vel corruptionem corporis inducit3, est
laudabilis. Dicit enim Anselmus (Orat. 52) : « Utinam sic impin­
guentur viscera animæ meæ, ut medullæ corporis mei exsiccentur » ;
et Augustinus dicit (De contritione cordis, c. 10 ; L. 40, 949)
« se esse dignum oculos cæcare plorando ». Ergo dolor contritionis
non potest esse nimius.
2. Præterea. Dolor contritionis ex caritatis amore procedit.
Sed amor caritatis non potest esse nimius. Ergo nec dolor contri­
tionis.
267. — SED CONTRA. Omnis virtus moralis corrumpitur per
superabundantiam et defectum. Sed contritio est actus virtutis
moralis, scilicet pœnitentiæ, cum sit pars justitiæ. Ergo potest
esse superfluus dolor de peccatis.
[III]
[Infra, 344.]

268. — ULTERIUS. Videtur

QUOD

NON

DEBEAT

ESSE

MAJOR DOLOR DE UNO PECCATO QUAM DE ALIO.

1. Hieronymus enim {Ep. 108, n. 15; L. 22, 891) collaudat
Paulam de hoc quod « minima peccata sicut magna plangebat. »
Ergo non magis est dolendum de uno quam de alio.
1. Ed. « peccare ». — 2. F. « magis ». — 3. F. « inducat ».

2. Præterea. Motus contritionis est subitus. Sed non potest
unus motus esse intensior simul et remissior. Ergo contritio
non debet esse major de uno peccato quam de alio.
3. Præterea. De peccato præcipue est contritio, secundum
quod a Deo avertit. Sed in aversione omnia peccata mortalia
conveniunt ; quia omnia tollunt gratiam, qua anima Deo con­
jungitur. Ergo de omnibus peccatis mortalibus æqualis debet
esse contritio.
269. — SED CONTRA. Deui., xxv, 2, dicitur : « Secundum
mensuram peccati erit et plagarum modus ». Sed contritione1 de
peccatis plagæ commensurantur ; quia contritio habet propo­
situm satisfaciendi annexum. Ergo contritio magis debet esse
de uno peccato quam de alio.
270. — Præterea. De hoc debet homo conteri quod debuit
vitare. Sed homo magis debet vitare unum peccatum quam
aliud, quia gravius est, si necessitas alterum faciendi incum­
beret. Et similiter debet2 de uno, scilicet graviori, magis quam
de alio dolere.
271. — RESPONSIO. Dicendum AD PRIMAM QUÆSTIO­
NEM quod, sicut supra (207-9) dictum est, in contritione est
duplex dolor.
Unus in ipsa voluntate, qui3 est essentialiter ipsa contritio,
quæ nihil aliud est quam displicentia præteriti peccati. Et
talis dolor in contritione excedit4 alios dolores ; quia quantum
aliquid placet, tantum, contrarium ejus displicet. Finis autem
super omnia placet, cum omnia propter ipsum desiderentur.
Et ideo peccatum quod a fine ultimo avertit, super omnia
displicere debet.
272. — Alius dolor est in parte sensitiva, qui causatur ex
primo dolore, vel ex necessitate naturæ, secundum quod vires
inferiores sequuntur motum superiorum5; vel ex electione, secun­
dum quod homo pœnitens in seipso hunc dolorem excitat ut de
peccatis doleat.
273. — Et neutro modo oportet quod sit maximus dolorum.
Quia vires inferiores vehementius moventur ab objectis pro­
priis, quam ex redundantia superiorum virium. Et ideo quanto
operatio superiorum virium est propinquior objectis inferiorum,
tanto magis sequuntur earum motum. Et ideo major dolor est
in sensitiva parte ex læsione sensibili quam sit ille qui in ipsa
redundat ex ratione. El similiter major qui redundat ex ratione
de corporalibus deliberante quam qui redundat ex ratione consi­
derante spiritualia. Unde dolor in sensitiva parte ex displicentia
1. Ed. « contritioni ». — 2. Ed. « Ergo et similiter de uno ». — 3. L. « quæ ».—
4. L. ad. « omnes ». — 5. Ed. « superiorem ».

rationis proveniens de peccato, non est major aliis doloribus qui
in ipsa sunt.
274. — Et similiter nec dolor qui est voluntarie assumptus.
Tum quia non obedit affectus inferior superiori ad nutum,
ut passio tanta sequatur in inferiori appetitu, qualem ordinat
superior. Tum etiam quia passiones a ratione assumuntur in
actibus virtutum secundum mensuram quamdam, quam quan­
doque dolor qui est sine virtute, non servat, sed excedit.
275. — AD PRIMUM ergo dicendum quod sicut dolor sen­
sibilis est de sensu læsionis, ita dolor interior est de cognitione
alicujus nocivi. Et ideo quamvis læsio peccati secundum sensum
exteriorem non percipiatur, tamen percipitur esse maxima
secundum sensum interiorem rationis.
276. — Ad secundum dicendum quod corporales immu­
tationes immediate consequuntur ad passiones sensitivæ partis,
et eis mediantibus ad affectiones appetitivæ superioris. Ei inde
est quod ex dolore sensibili vel etiam sensibili1 vicino citius per­
fluunt12 lacrymæ corporales quam de dolore spirituali contritionis.
277. — Ad tertium dicendum quod gaudium illud quod
de dolore pœnitens habet, non minuit displicentiam, quia ei non
contrariatur ; sed auget, secundum quod « omnis operatio augetur
per propriam delectationem », ut dicitur in X Eth., (κ 5. 1175a,
30 ; 1. 7, n. 2042-4) : sicut qui delectatur in addiscendo aliquam
scientiam, melius addiscit. Et similiter qui gaudet de displi­
centia, vehementius displicentiam habet.
Sed bene potest esse quod illud gaudium temperet dolorem
ex ratione in partem sensitivam resultante.
278. — Ad quartum dicendum quod quantitas displicentiæ
de aliqua re debet esse secundum quantitatem malitiæ ipsius.
Malitia autem in culpa mortali mensuratur ex eo in quem peccatur,
inquantum est ei indigna ; et ex eo qui peccat, in quantum est
nociva. Et quia homo debet plus Deum quam se3 diligere, ideo
plus debet odire culpam inquantum est offensa Dei, quam inquanlum est nociva sibi.
279. — Est autem nociva sibi principaliter, inquantum
separat ipsum'a Deo. Et ex hac parte ipsa separatio a Deo quæ
pœna quædam est, magis debet displicere quam ipsa culpa,
inquantum hoc nocumentum inducit, quia quod propter alterum
oditur, minus oditur ; sed minus quam culpa inquantum est
offensa in Deum.
280. — Inter omnes autem pœnas attenditur ordo malitiæ
secundum quantitam nocumenti. Et ideo, cum hoc sit maximum
1. F. om. per homot. « ve 3etiam sensibili », Κΐζθι, « insensibili », η « nocivo ». —
2. Ed. « superfluunt
L. « defluunt ». — 3. L. « seipsum ».

nocumentum quo maximum bonum privatur, erit inter pœnas
maxima, separatio a Deo.
281. — Est etiam alia quantitas mali accidentalis, quam
oportet in displicentia attendere secundum rationem præsentis
et præleriti ; quia quod praeteritum est, jam non est ; unde
habet minus de ratione et malitiæ et bonitatis. Et inde est quod
plus refugit homo sustinere aliquid mali in praesenti vel in1
futuro, quam horreat de praeterito. Unde nec aliqua passio
animæ directe respondet præterito, sicut dolor respondet præsenti malo, et timor futuro. Et propter hoc de duobus malis
præteritis illud magis abhorret animus cujus major effectus in
præsenti remanet, vel in futurum timetur, etiamsi in præterito
minus fuerit. Et quia effectus præcedentis culpæ non ita perci­
pitur quandoque sicut effectus præteritae pœnæ, tum quia culpa
perfectius sanatur quam quædam pœna ; tum quia defectus
corporalis magis est manifestus quam spiritualis ; ideo homo
etiam bene dispositus quandoque magis percipit in se horrorem
præcedentis pœnæ quam præcedentis culpæ ; quamvis magis
esset paratus pati eamdem pœnam quam committere eamdem
culpam.
282. — Est etiam considerandum in comparatione culpæ
et pœnæ, quod quædam pœnæ inseparabiliter habent conjunctam
Dei offensam, sicut separatio a Deo ; quædam etiam addunt
perpetuitatem, sicut pœna inferni. Pœna ergo illa quæ offensam
annexam habet eodem modo judicanda2 est sicut et culpa.
Sed illa quæ perpetuitatem addit, est magis quam culpa simpli­
citer fugienda. Si tamen ab eis separetur ratio offensæ, et consi­
deretur tantum ratio pœnæ, minus habet de malitia quam culpa,
inquantum est offensa Dei, et propter hoc minus deberet displi­
cere .
283. — Sciendum est etiam quod quamvis talis debeat esse
contriti dispositio, non tamen de his tentandus est ; quia homo
affectus suos non de facili mensurare potest ; et quandoque illud
quod minus displicet, videtur magis displicere; quia est pro­
pinquius sensibili nocumento, quod magis est nobis notum.

284. - AD SECUNDAM QUÆSTIONEM dicendum quod
contritio ex parte doloris qui est in ratione, scilicet displicentiæ,
quo peccatum displicet inquantum est offensa Dei, non potest
esse nimia : sicut nec amor caritatis, quo intenso talis displi­
centia intenditur, potest esse nimius.
285. — Sed quantum ad dolorem sensibilem potest esse
nimia : sicut etiam exterior corporis afflictio potest esse nimia,
1. L. om. « in ». — 2. L. « cavenda » ed. « vitanda ».

ut supra d. 15 in quæstione de jejunio, ex verbis Hieronymi
(390) patuit. In his enim1 omnibus debet accipi pro mensura
conservatio subjecti et bonæ habitudinis sufficientis ad ea quæ
agenda incumbunt. Et propter hoc dicitur Rom., xn, 1 : « Ratio­
nabile obsequium vestrum. »
286. — AD PRIMUM ergo dicendum quod Anselmus desi­
derabat ex pinguedine devotionis medullas corporales exsicarri
non quantum ad humorem naturalem, sed quantum ad desideria
et concupiscentias corporales.
Augustinus autem, quamvis dignus se cognosceret amissione
exteriorum oculorum propter peccatum, quia quilibet peccator
non solum æterna, sed etiam2 temporali morte dignus est ; non
tamen volebat sibi oculos cæcare.
287. — Ad secundum dicendum quod ratio illa procedit de
dolore qui est in ratione.
288. — Tertia autem procedit de dolore sensitivæ partis.

289. — AD TERTIAM QUÆSTIONEM dicendum quod de
contritione dupliciter possumus loqui.
Uno modo secundum quod sigillatim singulis peccatis respon­
det. El sic quantum ad dolorem superioris affectus requiritur
quod de majori peccato quis doleat magis ; quia ratio doloris
est major in uno quam in alio, scilicet offensa Dei. Ex magis
enim inordinato actu Deus magis offenditur.
290. — Similiter etiam cum majori culpæ major poena debea­
tur, etiam dolor sensitivæ partis, secundum quod pro peccato ex
electione assumitur pœna peccati, quasi3 debet esse major de
majori peccato. Secundum autem quod ex impressione superioris
appetitus nascitur4 in inferiori, attenditur quantitas doloris
secundum dispositionem inferioris partis ad recipiendam impres­
sionem a superiori, et non secundum quantitatem peccati.
291. — Alio modo potest accipi contritio secundum quod
est simul de omnibus : sicut in actu justificationis. Et hæc qui­
dem contritio vel ex singulorum consideratione peccatorum
procedit. Et sic quamvis sit actus unus, tamen distinctio pec­
catorum manet virtute in ipso. Vel ad minus habet propositum
de singulis cogitandi annexum. Et sic etiam habilualiter est
magis de uno quam de alio.
292. — AD PRIMUM ergo dicendum quod Paula non lau­
datur de hoc quod de omnibus peccatis doleret æqualiter ; sed
quia de parvis peccatis tantum dolebat ac si essent magna, per
1. L. « autem ». — 2. Ed. om. « etiam ». — 3. αβγ « quia ». — 4. Ed. « innas­
citur », αβζ cor. ηθι « irascitur ».

comparationem ad alios qui de peccatis dolent. Sed ipsa multo
amplius de majoribus doluisset.
293. — Ad secundum dicendum quod in illo contritionis
motu subitaneo, quamvis non actualiter distinctio intentionis
respondens diversis peccatis inveniri possit1, tamen invenitur
ibi eo modo uta dictum est (289). Et3 etiam alio modo, secundum
quod singula peccata ordinem habent ad illud de quo in illa
contritione generali contrito dolendum occurrit, scilicet offensam
Dei. Qui enim aliquod totum appetit vel diligit, etiam diligit
partes ejus, quamvis non actu ; et hoc modo, secundum quod
habent ordinem ad totum, quasdam plus, quasdam minus :
sicut qui aliquam communitatem diligit, virtute singulos diligit
plus et minus secundum eorum ordinem in bono communi.
El similiter qui dolet de hoc quod Deum offendit'1 de diversis,
implicite dolet diversimode secundum quod plus vel minus per
ea Deum offendit.
294. — Ad tertium dicendum, quod quamvis quodlibet pecca­
tum mortale a Deo avertat et gratiam tollat ; tamen quoddam
plus elongat quam aliud, inquantum habet majorem dissonan­
tiam ex sua inordinatione ad ordinem divinæ bonitatis quam
aliud.
ARTICULUS IV

[Supra, d. 14, 183-190 ; III, q. 84, a. 8 ; a. 9, ad 1.]

295. — AD QUARTUM SIC PROCEDITUR. Videtur

quod

NON TOTA HÆC VITA SIT CONTRITIONIS TEMPUS.

1. Sicut enim de peccato commisso debet esse dolor, ita et
pudor. Sed non per totam vitam durat pudor de peccato, et,
sicut dicit Ambrosius (lib. II De pcenil., c. 7, n. 58 ; L. 16, 532),
« nihil habet quod erubescat cui peccatum dimissum est. » Ergo
videtur quod nec contritio, quæ est dolor de peccato.
2. Præterea. I Joan., ιν, 18, dicitur, quod « perfecta caritas
foras mittit timorem, quia limor poenam habet. » Sed dolor etiam
pcenam habet. Ergo in statu perfectæ caritatis non potest dolor
contritionis manere.
3. Præterea. De præterito non potest esse dolor, qui proprie
est de malo praesenti, nisi secundum quod aliquid de præterito
in præsenti manet. Sed quandoque pervenitur ad aliquem
1. L. « posset ». — 2. Ed. « sicut ». — 3. F. om. « Et ». — 4. Ed. « offendat ».

statum in hac vita in quo nihil de peccato præterito manet,
neque dispositio, neque culpa, neque reatus aliquis. Ergo non
oportet ulterius de illo peccato dolere.
4. Praeterea. Rom. vm, 28, dicitur quod « diligentibus Deum
omnia cooperantur in bonum », etiam peccata, ut Glossa dicit
ibidem (August. De correpi. et gratia, c. 9, n. 24; L. 44, 930).
Ergo non oportet post remissionem peccati quod de peccato
doleant.
5. Praeterea. Contritio est pars pœnitentiæ contra satisfac­
tionem divisa. Sed non oportet semper satisfacere. Ergo nec
oportet semper conteri de peccato.
296. — SED CONTRA. Augustinus dicit in lib. de Pœni­
tentia c. 13, L. 40, 1124) : « Ubi dolor finitur, deficit pœnitentia ;
ubi deficit pœnitenlia, nihil relinquitur de venia. » Ergo videtur,
cum oporteat veniam concessam non perdere, quod oporteat
semper dolere de peccato.
297. — Praeterea. Eccli., v, 5, dicitur : « De propitiatu pec­
catorum noli esse sine metu. » Ergo semper debet homo dolere
ad peccatorum propitiationem habendam.

[H]
[Supra d. 14, 190-5; III, q. 84, a. 9.]

298. — ULTERIUS. Videtur
tinue DE PECCATO DOLERE.

quod non expediat con­

1. Expedit enim quandoque gaudere, ut patet Philip., iv, 4.
Super illud : « Gaudete in Domino semper1 » dicit Glossa quod
necessarium est gaudere. Sed non est possibile simul gaudere
et dolere. Ergo non expedit continue de peccato dolere.
2. Præterea. Illud quod est de se malum et fugiendum, non
est assumendum, nisi quatenus est necessarium ut medicina
ad aliquid : sicut patet de ustione et sectione vulneris. Sed tris­
titia de se mala est. Unde dicitur Eccli., xxx, 24 : « Tristitiam
longe expelle a te » ; et subditur causa : « Multos enim occidit
tristitia ei non est utilitas in illa. » Hoc etiam Philosophus dicit
expresse in VII et X Eth. (η 14. 1153b, 1-2; 1. 13, n. 1498-9 ;
K 2. 1172b, 18-9; 1. 2, n. 1967). Ergo non debet amplius dolere de
peccato, nisi quatenus sufficit ad peccatum delendum. Sed sta­
tim post primam tristitiam contritionis peccatum deletum est.
Ergo non expedit ulterius dolere.
1. Ed. ad. « ubi ». —

3. Præterea. Bernardus (Serm. 11 in Cani., η. 2; L. 183, 824)
dicit : «Dolor bonus esi, si1 non sit continuus ; mei enim absynthio
admiscendum est. » Ergo videtur quod non expedit continue
dolere.
299. — SED CONTRA est quod Augustinus dicit (ubi
supra 296) : « Semper doleat pœnitens et de dolore gaudeat. »
300. — Præterea. Actus in quibus consistit béatitude, expe­
dit semper continuare quantum possibile est. Sed hujusmodi
est actus dolendi2 de peccato : quod patet Mat., v, 5 : « Beati qui
lugent. » Ergo expedit dolorem continuare quantum possibile est.
[III]

301. — ULTERIUS. Videtur quod etiam post
ANIMÆ

DE

PECCATIS

hanc vitam

CONTERANTUR.

1. Amor enim caritatis displicentiam de peccato causât. Sed
post hanc vitam manet in aliquibus caritas et quantum ad
actum, et quantum ad habitum ; quia « caritas nunquam excidit »,
ut patet I Cor., xm, 8. Ergo manet displicentia de peccato
commisso, quæ essentialiter est contritio.
2. Præterea. Magis dolendum est de culpa quam de pœna.
Sed animæ in purgatorio dolent de pœna sensibili et de dila­
tione gloriæ. Ergo multo magis dolent de culpa ab eis commissa.
3. Præterea. Pœna purgatorii est satisfactoria de peccato.
Sed satisfactio habet efficaciam ex vi contritionis. Ergo contritio
manet post hanc vitam.
302. — SED CONTRA. Contritio est pars pœnitentiæ sacra­
menti. Sed sacramenta non manent post hanc vitam. Ergo nec
contritio.
303. — Præterea. Contritio potest esse tanta quod delet3
culpam et pœnam. Si ergo animæ in purgatorio conteri possent,
posset vi contritionis eorum reatus pœnæ eis dimitti, et omnino
a pœna sensibili liberari : quod falsum est.

304. — RESPONSIO. Dicendum AD PRIMAM QUÆSTIO­
NEM quod in contritione, ut dictum est (207-9 ; 271-2), est
duplex dolor. Unus rationis, qui est detestatio peccati a se
commissi ; alius sensiliore partis, qui ex isto consequitur.
Et quantum ad utrumque, contritionis tempus est totus prae­
sentis vitæ status. Quamdiu enim aliquis est in statu viæ, detes­
tatur incommoda quibus a perventione ad terminum viæ impe1. Ed. « Dolor pro peccatis necessarius est, etsi », η « sed si ». — 2. Ed. « dolor ».
3. Ed. « deleat et ».

ditur vel retardatur. Unde, cum per peccatum prætcritum viæ
nostræ cursus in Deum retardetur, quia tempus illud quod erat
deputatum ad currendum recuperari non potest, ut supra (194)
dictum est ; oportet quod semper in vitæ hujus tempore status
contritionis maneat quantum ad peccati detestationem.
305. — Similiter etiam quantum ad sensibilem dolorem, qui
ut poena a voluntate assumitur. Quia enim homo peccando
pœnam æternam meruit, et contra seternum Deum peccavit,
debet, pœna aeterna in temporale mutata, saltem dolor in
æterno hominis, idest in statu hujus vitæ remanere. Et propter
hoc dicit Hugo de sancto Victore (Tract, Summ. Sentent.,
c. 11 ; L. 176, 148) quod « Deus absolvens hominem a culpa et
pœna ælerna, ligat eum vinculo perpeluæ detestationis peccati. »
306. — AD PRIMUM ergo dicendum quod erubescentia
respicit peccatum solum inquantum habet turpitudinem. Et
ideo postquam peccatum quantum ad culpam remissum est, non
manet pudori locus. Manet autem dolori, qui non solum de
culpa est, inquantum habet turpitudinem, sed etiam inquan­
tum habet nocumentum annexum.
307. — Ad secundum dicendum quod limor servilis quem
caritas foras mittit, oppositionem habet ad caritatem ratione
suæ1 servitutis, qua pœnam respicit. Sed dolor contritionis ex
caritate causatur, ut dictum est (264). Et ideo non est simile.
308. — Ad tertium dicendum quod quamvis per poenitentiam
peccator redeat ad gratiam pristinam et immunitatem a reatu
pœnæ, nunquam tamen redit ad pristinam dignitatem innocentiæ. Et ideo semper ex peccato praeterito aliquid in ipso manet.
309. — Ad quartum dicendum quod sicut non debet homo
« facere mala ut veniant bona » (Bom., m, 8) ; ita non debet gau­
dere de malis : quia ex eis proveniunt occasionaliter bona, divina
providentia agente ; quia illorum, bonorum peccata causa non
fuerunt, sed magis impedimenta. Sed divina providentia ea causavit ; et de ea debet homo gaudere, de peccatis autem dolere.
310. — Ad quintum dicendum quod satisfactio attenditur
secundum pœnam taxatam, quæ pro peccatis injungi debet.
Et ideo potest terminari, ut non oporteat ulterius satisfacere.
Hæc enim2 pœna præcipue proportionatur culpæ ex parte con­
versionis, ex qua fmitatem habet. Sed dolor contritionis respon­
det culpæ ex parte aversionis, ex qua habet quamdam infini­
tatem. El ila& vera contritio debet semper manere.4 Nec est
inconveniens si remoto posteriori, maneat prius.
1. F. om. « suæ ». — 2. L. « autem ». — 3. ζη om. sed ζ supplet < ideo ». —
4. Ed. « permanere ».

880

SCRIPTUM SUPER LIB. IV SENTENTIARUM

311. — AD SECUNDAM QUÆSTIONEM dicendum quod
hæc est conditio in actibus virtutum inventa, quod non potest
in eis accipi superfluum et diminutum, ut in II Eth. (β 5.1106b,
24-28 ; 1. 6, n. 317) probatur. Unde, cum contritio quantum
ad id quod est displicentia quædam in appetitu rationis, sit
actus pœnitentiæ virtutis, nunquam potest esse ibi superfluum,
sicut nec quantum ad intensionem ita nec quantum ad1 durationem, nisi secundum quod actus unius virtutis impedit
actum alterius virtutis magis necessarium pro tempore illo.
Unde quantumcumque2 homo continue in actu hujus displi­
centis esse possit3, magis4 melius est ; dummodo actibus alia­
rum virtutum vacet suo tempore, secundum quod oportet.
312. — Sed passiones possunt habere superfluum et dimi­
nutum et quantum ad intensionem et quantum ad durationem.
Et ideo, sicut passio doloris quam voluntas assumit, debet esse
moderate intensa, ita debet moderate durare ; ne, si nimis duret,
homo in desperationem et pusillanimitatem et hujusmodi vitia5
labatur.
313. — AD PRIMUM ergo dicendum quod gaudium sæculi
impeditur per dolorem contritionis, non autem gaudium quod
de Deo est, quia habet ipsum dolorem pro materia.
314. ■— Ad secundum dicendum quod Ecclesiasticus loquitur
de tristitia sæculi et Philosophus loquitur de tristitia6 quæ est
passio, qua’ moderate utendum est, secundum quod expedit,
ad finem ad quem assumitur.
315. — Ad tertium dicendum quod Bernardus loquitur de
dolore qui est passio.
316. — AD TERTIAM QUÆSTIONEM dicendum quod in
contritione tria consideranda sunt. Primum est contritionis
genus, quod est dolor. Secundum est contritionis forma, quia
est actus virtutis gratia informatus. Tertium est contritionis
efficacia, quia est meritorius et sacramentalis et quodammodo
satisfactorius.
317. — Animæ igitur3 post hanc vitam quæ in patria sunt,
contritionem habere non possunt, quia carent dolore propter
gaudii plenitudinem.
Illæ vero quæ sunt in inferno, carent contritione ; quia si
dolorem habeant, deficit tamen eis gratia dolorem informans.
1. Ed. om. per homot. « intensionem, ita nec quantum ad ». — 2. Ed. « quanto
magis ». — 3. Ed. « potest ». — 4. Ed. « tanto » L. om. — 5. F. om. « et »♦ et
habet « vitio ».— 6. Ed. om. per homot. « sæculi et Philosophus loquitur de tristitia ».
— 7. F, « quia » ; ζηθι « immoderate », sed ζ corrigit. — 8. Ed. « ergo ».

Sed illæ quæ1 in purgatorio sunt, habent dolorem de peccatis
gratia informatum, sed non meritorium, quia non sunt in statu
merendi.
In hac autem vita omnia tria prædicta inveniri possunt.
318. — AD PRIMUM ergo dicendum quod caritas non causât
istum dolorem nisi in illis qui doloris capaces sunt. Sed2 pleni­
tudo gaudii a beatis omnem capacitatem doloris excludit. Et
ideo, quamvis caritatem habeant, tamen contritione carent.
319. — Ad secundum dicendum quod animæ in purgatorio
dolent de peccatis, sed ille dolor non est contritio, quia deest ei
contritionis efficacia.
320. — Ad tertium dicendum quod poena illa quam animæ
in purgatorio sustinent, non potest proprie dici satisfactio, quia
satisfactio opus meritorium requirit ; sed largo modo dicitur
satisfactio pœnæ debitæ solutio.

ARTICULUS V

[I]
[Supra d. 14, 234-40 ; IV Cg. c. 72 ; Ver. q. 28, a. 8 ; Quodl. IV, q. 7, a. 1.]

321. — AD QUINTUM SIC PROCEDITUR. Videtur
PECCATI

REMISSIO

NON

SIT CONTRITIONIS

quod

EFFECTUS.

1. Solus enim Deus peccata remittit. Sed contritionis nos
sumus aliqualiter causa, quia actus noster est. Ergo contritio
non est causa remissionis culpæ.
2. Præterea. Contritio est actus virtutis. Sed virtus sequitur
culpæ remissionem ; quia culpa et virtus non sunt simul in
anima. Ergo contritio non est causa remissionis culpæ.
3. Præterea. Nihil impedit a perceptione eucharistiæ nisi
culpa. Sed contritus ante confessionem non debet accedere ad
eucharistiam. Ergo nondum est consecutus remissionem culpæ.
322. — SED CONTRA est quod dicitur in Glossa super
illud ps. (l, 17) : « Sacrificium Deo spiritus etc. » : « Contritio
cordis est sacrificium in quo peccata solvuntur. »
323. — Præterea. « Virtus et vitium eisdem causis corrum­
puntur et generantur », ut dicitur in II Eth., (β 1. 1103b, 7 ; 1. 1,
n. 252). Sed per inordinatum amorem cordis peccatum com­
mittitur. Ergo per dolorem ex amore caritatis ordinato cau­
satum peccatum3 solvitur. Et sic peccatum contritio delet.
1. Ed. « illi qui ». — 2. F. om, « Sed ». — 3. Ed. om. « peccatum ».

[II]
[III Cg. c. 158 ; IV, c. 72 ; Heb. c. 6, 1. 1.]

324. — ULTERIUS. Videtur

quod contrItio non possit

TOTALITER TOLLERE REATUM PŒNÆ.

1. Quia satisfactio et confessio ordinantur ad liberationem a
reatu pœnæ. Sed nullus ita perfecte conteritur, quin oporteat
eum confiteri et satisfacere. Ergo contritio nunquam est tanta
quod deleat reatum totum.
2. Praeterea. In pænitentia debet esse quædam recompen­
satio pœnæ ad culpam. Sed aliqua culpa per membra corporis
exercetur. Ergo cum oporteat ad debitam poenae recompensa­
tionem ut « per quæ peccat quis per hæc torqueatur » ; (Sap., xi,
17) videtur quod nunquam possit pœna talis peccati per con­
tritionem exsolvi.
3. Præterea. Dolor contritionis est finitus. Sed pro aliquo
peccato, scilicet mortali, debetur pœna infinita. Ergo nunquam
potest esse tanta contritio quod totam pœnam deleat.
325. — SED CONTRA est quod1 Deus plus acceptat cordis
affectum quam etiam exteriorem actum. Sed per exteriores actus
absolvitur homo a pœna et a culpa. Ergo et similiter per cordis
affectum qui est contritio.
326. — Præterea. Exemplum hujus de Latrone habetur cui
dictum est (Luc., xxiu, 43) : « Hodie mecum eris in paradiso » ;
propter unicum pœnitentiæ actum.
Utrum autem totus reatus per contritionem semper
tollatur, supra d. 14a (q. 2, a. 1, sol. 2; 240-5) quæsitum est,
ubi de pænitentia hoc ipsum quærebatur.
]III]

327. — ULTERIUS. Videtur

quod contritio parva non

SUFFICIAT AD DELETIONEM MAGNORUM PECCATORUM.

1. Quia contritio est medicina peccati. Sed corporalis medicina
quæ sanat morbum corporalem minorem, non sufficit ad sanan­
dum majorem. Ergo minima contritio non sufficit ad delendum
maxima peccata.
2. Præterea. Supra (289) dictum est quod oportet de majo­
ribus peccatis magis conteri. Sed contritio non delet peccatum,
nisi sit secundum quod oportet. Ergo minima contritio non delet
omnia peccata.
1. η ·« quia ». — 2. F. om. « d. 14 ».

328. —■ SED CONTRA. Quælibet gratia gratum faciens delet
omnem culpam mortalem, quia simul cum ea stare non potest.
Sed quælibet contritio est gratia gratum faciente informata.
Ergo quantumcumque sit parva, delet omnem culpam.

j

329. — RESPONSIO. Dicendum AD PRIMAM QUÆSTIO
NEM quod contritio potest dupliciter considerari ; vel inquan­
tum est pars sacramenti, vel inquantum est actus virtutis.
Ei utroque modo est causa remissionis peccati, sed diversimode.
330. — Quia inquantum est pars sacramenti, primo operatur
ad remissionem peccati instrumentaliter, sicut et de aliis sacra
mentis in la d. (q. 1, a. 4, sol. 1) patuit.
331. — Inquantum autem est actus virtutis, sic est quasi causa
materialis remissionis peccati, eo quod dispositio est quasi necessitas ad justificationem, ut supra (d. 17, q. 1, a. 2, sol. 3) dictum
est. Dispositio autem reducitur ad causam materialem, si acci­
piatur dispositio quæ disponit materiam ad recipiendum. Secus
autem est de dispositione agentis ad agendum, quia illa reducitur
ad genus causæ efficientis.
332. — AD PRIMUM ergo dicendum quod solus Deus est
causa efficiens principalis remissionis peccati ; sed causa disposiliva potest etiam esse ex nobis. Et similiter causa sacramentalis ; quia formæ sacramentorum verba sunt a nobis prolata,
quæ habent virtutem instrumentalem gratiam inducendi, qua
peccata remittuntur.
333. — Ad secundum dicendum quod peccati remissio uno
modo præcedit virtutem et gratiæ infusionem, et alio modo
sequitur. Et secundum hoc quod sequitur, actus a virtute elicitus
potest esse causa aliqua remissionis culpæ.
334. — Ad tertium dicendum quod dispensatio eucharistiæ
pertinet ad ministros Ecclesiæ. Et ideo ante remissionem peccati
per ministros Ecclesiæ non debet aliquis ad eucharistiam accedere
quamvis sit sibi culpa quoad Deum remissa.
335. — AD SECUNDAM QUÆSTIONEM dicendum quod
intensio contritionis potest attendi dupliciter.
Uno modo ex parte caritatis, quæ displicentiam causât. Et sic
contingit tantum intendi caritatem in actu, quod contritio inde
sequens merebitur non solum culpæ amotionem, sed etiam abso­
lutionem ab omni pœna.
336. — Alio modo ex parte doloris sensibilis quem voluntas in
contritione excitat ; et quia illa pœna etiam quædam est, tantum
potest intendi quod sufficiat ad deletionem pœnæ et culpæ.
337. — AD PRIMUM ergo dicendum quod aliquis non potest
esse certus quod contritio sua sit sufficiens ad deletionem pœnæ

et culpæ. Et ideo tenetur confiteri et satisfacere, maxime cum
contritio vera non fuerit nisi propositum confitendi habuisset
annexum : quod debet ad effectum deduci etiam propter prae­
ceptum quod est de confessione datum.
338. — Ad secundum dicendum quod sicut gaudium interius
redundat etiam ad exteriores corporis partes, ita etiam et dolor
interior ad exteriora membra derivatur. Unde dicitur Prov., xvn,
22 : « Spiritus tristis exsiccat ossa ».
339. — Ad tertium dicendum quod dolor contritionis, quam­
vis sit finitus quantum ad intensionem, sicut etiam et pœna
peccato mortali debita finita est ; habet tamen infinitam virtu­
tem ex caritate qua informatur. Et secundum hoc potest valere
ad deletionem culpæ et pœnæ.

340. — AD TERTIAM QUÆSTIONEM dicendum quod con­
tritio, ut sæpe dictum est (207-9; 271 s. ; 304), habet duplicem
dolorem.
Unum rationis, qui est displicentia peccati commissi. Et hic
potest esse adeo parvus quod non sufficiet ad rationem contritrionis, ut si minus displiceret ei peccatum quam debeat displicere
separatio a fine : sicut etiam amor potest esse ita remissus quod
non sufficit1 ad rationem caritatis.
341. — Alium dolorem habet in sensu. Et parvitas hujus non
impedit rationem contritionis ; quia non se habet essentialiter2
ad contritionem, sed quasi ex accidenti ei adjungitur. Et iterum
non est in potestate nostra.
342. — Sic ergo dicendum quod quaniumcumque parvus sit
dolor, dummodo ad contritionis rationem sufficiat, omnem
culpam delet.
343. — AD PRIMUM ergo dicendum quod medicinæ spiri­
tuales habent efficaciam infinitam ex virtute infinita quæ in eis
operatur. Et ideo illa medicina quæ sufficit ad curationem parvi
peccati, sufficit etiam ad curationem magni : sicut patet de
baptismo, quo et magna et parva peccata solvuntur. Et similiter
est de contritione, dummodo ad rationem contritionis pertingat.
344. — Ad secundum dicendum quod hoc sequitur ex neces­
sitate, quod unus homo plus doleat de majori peccato quam de
minori, secundum quod magis repugnat amori qui dolorem cau­
sât. Sed tamen3 si unus alius haberet tantum de dolore pro
majori quantum ipse habet pro minori, sufficeret ad remissionem
culpæ.

1. F. « sufficiat ». — 2. ζη « æqualiter », sed ζ cor. ; cf. L. — 3. L. om. « tamen».

QUÆSTIO III
Deinde quæritur de confessione
Et circa hoc quæruntur quinque

Primo, de necessitate confessionis.
Secundo, quid sit confessio.
Tertio, cui sit facienda.
Quarto, qualis esse debeat.
Quinto, de effectu confessionis.
ARTICULUS I

[I]
[III, q. 69, a. 1, ad 2 ; IV Cg., c. 72.]

345. — AD PRIMUM SIC PROCEDITUR. Videtur

quod

CONFESSIO NON SIT NECESSARIA AD SALUTEM.

1. Sacramentum enim pœnitentiæ contra1 remissionem culpæ
ordinatum est. Sed culpa per gratiæ infusionem sufficienter
remittitur. Ergo ad pœnitentiam de peccato agendam non est
necessaria confessio.
2. Præterea2. Aliquibus est peccatum remissum sine hoc
quod confessi legantur, sicut patet de Petro et de3 Magdalena et
etiam4 de Paulo. Sed non est minoris efïicaciæ gratia remittens
peccatum nunc quam tunc fuit5. Ergo nec nunc de necessitate
salutis est quod homo confiteatur.
3. Præterea6. Peccatum quod ex alio contractum est, ex
alio debet habere medicinam. Ergo peccatum actuale quod
ex proprio motu quilibet commisit, debet7 ex seipso tantum
habere medicinam. Sed contra tale peccatum ordinatur pœni­
tentia. Ergo confessio non est de necessitate pœnitentiæ.
4. Præterea. Confessio ad hoc desideratur in judicio, ut
secundum quantitatem culpæ pœna infligatur. Sed homo potest
sibi ipsi pœnam infligere majorem quam etiam ab alio sibi infli­
gatur. Ergo videtur quod non sit confessio de necessitate salutis.
346. — SED CONTRA. Boetius in lib. I De co\isolal (lib. I,
pros. 4 ; L. 63, 614) : « Si medicinam expeclas, oportet quod
1. L. « propter ». — 2. In codicibus αβγζη arg. 2, loco 31 ponitur et vice versa
■—■ 3. L. om. « de ». —
L. om. « etiam ». — 5. L. « fuerit ». — 6. Arg. 3 in cod.
ζη loco arg. 21 invenitur. — 7· L· « oportet ».

morbum detegas. » Sed de ncessitate salutis est quod homo de
peccatis medicinam accipiat. Ergo et de necessitate salutis est
quod morbum per confessionem detegat.
347. — Præterea. In judicio sæculari non est idem judex
et reus. Sed judicium spirituale est ordinatius1. Ergo peccator
qui est reus, non debet2 esse sui ipsius judex, sed ab alio judi­
cari. Et ita oportet quod ei confiteatur.

[Π]
[Infra 407.]

348. — ULTERIUS. Videtur ouod sit de jure naturali.
1. Adam enim et Cain non tenebantur nisi ad præcepta legis
naturæ. Sed reprehenduntur de hoc quod peccatum suum non
sunt confessi. Ergo confessio peccati est de lege naturali.
2. Præterea. Præcepta illa quæ manent in lege veteri et
nova sunt de jure naturali. Sed confessio fuit in lege veteri.
Unde3 dicitur Is., xliii, 26 : « Narra, si quid habes, ut justificeris. »
Ergo est de lege naturali.
3. Præterea. Job non erat subjectus nisi legi naturali. Sed
ipse peccata confitebatur : quod4 patet per hoc quod ipse de
se dicit, Job, xxxi, 33 : « Si abscondi ut homo peccatum meum. »
Ergo est de lege5 naturali.
349. — SED CONTRA Isidorus dicit (lib. V Elymol., c. 4 ;
L. 82, 199) quod « jus naturale est idem apud omnes. » Sed con­
fessio non est eodem modo apud omnes. Ergo non est de jure
naturali.
350. — Præterea. Confessio fit ei qui habet claves. Sed claves
Ecclesiæ non sunt de naturalis juris institutione®. Ergo nec
confessio.
[III]
[Supra, d. 16, 131-132; Infra, 458-459; Mat. c. 3.]

351. — ULTERIUS. Videtur quod non omnes ad confes­
sionem TENEANTUR.

Quia, sicut dicit Hieronymus (Ep. 130, n. 9 ; L. 22, 1115) :
« pœnitentia est secunda tabula post naufragium. » Sed aliqui
post baptismum naufragium non sunt passi. Ergo eis non com­
petit pœnitentia. Et sic nec confessio quæ est pœnitentiæ pars.
2. Præterea. Confessio facienda est judici in quolibet foro.
1. P. « ordinarius ». — 2. Ed. « habet ». — 3. L. « ut ». — 4. Ed. « ut ». —
5. L. « jure ». — 6. L. « de jure naturali institutæ ».

DISTINCTIO XVII, QU2ESTIO III, ART. I

Μ

887

Sed aliqui sunt qui non habent hominem judicem supra se.
Ergo non tenentur ad confessionem.
3. Præterea. Aliquis est qui non habet peccata nisi venialia.
Sed de illis non tenetur homo confiteri. Ergo non quilibet tenetur
ad confessionem.
352. — SED CONTRA est, quia confessio contra satisfac­
tionem et contritionem dividitur. Sed omnes tenentur ad contri­
tionem et satisfactionem. Ergo et omnes tenentur ad confes­
sionem.
353. — Præterea. Hoc patet ex Decretali de poenitentiis et
remissionibus1, ubi dicitur quod « omnis utriusque sexus, cum ad
annos discretionis venerit, debet peccata confiteri. »

[IV]
[Quodl. I, q. 6, a. 2.]

354. — ULTERIUS. Videtur quod statim teneatur

con­

fiteri.

1. Dicit enim Hugo de sancto Victore (lib. II De sacr.,
part, xiv, c. 8 ; L. 176, 567) : « Si necessitas non est quæ praeten­
datur, contemptus non excusatur. » Sed quilibet tenetur vitare
contemptum. Ergo quilibet tenetur statim confiteri cum potest.
2. Præterea. Qui libet tenetur plus facere ad evadendum a
morbo spirituali2 quam ad evadendum a morbo corporali3. Sed
aliquis infirmus corporaliter non sine detrimento salutis medi­
cum requirere tardat. Ergo videtur quod non possit esse sine
detrimento salutis quod aliquis sacerdoti cujus copiam habet4
confiteatur.
3. Præterea. Illud quod sine termino debetur, statim debetur.
Sed sine termino debet homo confessionem Deo. Ergo tenetur
ad statim5.
355. — SED CONTRA. In Decretali (de pœnit. et remiss.,
cap. « Omnis utriusque sexus »,) simul datur tempus determina­
tum de confessione et de eucharistiæ perceptione. Sed aliquis
non peccat si non percipiat eucharistiam ante tempus a jure
determinatum. Ergo non peccat, si non ante tempus illud
confiteatur.
356. — Præterea. Quicumque illud omittit ad quod ex
præcepto tenetur, peccat mortaliter. Si ergo aliquis non statim
confitetur quando habet copiam sacerdotis, si ad confitendum
statim tenetur, peccaret mortaliter ; et eadem ratione in alio
1. L. « per decretalem de Pœnitentia et remissione ». — 2. L. « morbum spiritua­
lem ». — 3. L. « morbum corporalem ». —- 4. L. ad. « non statim de peccato » ; ed.
solum « de peccato ». — 5. N. ad « faciendum ».

i

tempore, et sic deinceps. Et ita multa mortalia peccata homo
incurreret pro una pœnitentiæ dilatione1 : quod videtur inconve­
niens.

[V]
[Infra d. 21 140, IV Cg. c. 72 ; Quodl. I, q. 6, a. 1.]

357. - - ULTERIUS. Videtur quod possit cum aliquo
DISPENSARI

NE

CONFITEATUR

HOMINI.

1. Præcepta enim quæ sunt de jure positivo, subjacent dispen­
sationi prælatorum Ecclesiæ. Sed confessio est hujusmodi, ut
ex dictis (353) patet. Ergo potest dispensari cum aliquo ut non
confiteatur.
2. Præterea. Illud quod ab homine institutum est, potest
etiam ab homine dispensationem recipere. Sed confessio non
legitur a Deo instituta, sed ab homine. Jac., v, 16 : « Confitemini
alterutrum peccata vestra. » Habet autem Papa potestatem dis­
pensandi in his quæ per Apostolos instituta sunt, sicut patet
de bigamis. Ergo etiam potest cum aliquo dispensare2, ne confi­
teatur.
358. — SED CONTRA. Pænitentia, cujus pars est confessio,
est sacramentum necessitatis, sicut et baptismus. Cum ergo
in baptismo nullus dispensare possit, nec in confessione aliquis
dispensare poterit.

359. — RESPONSIO. Dicendum AD PRIMAM QUÆSTIO­
NEM quod passio Christi, sine cujus virtute nec actuale nec
originale peccatum dimittitur, in nobis operatur per sacra­
mentorum susceptionem, quæ ex ipsa efficaciam habent.
Ideo ad culpæ remissionem et actualis et originalis requiritur
sacramentum Ecclesiæ, vel actu susceptum, vel saltem voto,
quando articulus necessitatis, non contemptus, sacramentum
excludit.
360. — Et per consequens illa sacramenta quæ ordinantur
contra culpam cum qua salus esse non potest, sunt de ncessitate
salutis. Et ideo sicut baptismus quo deletur originale, est de
necessitate salutis ; ita et pœnitentiæ sacramentum. Sicut
autem aliquis per hoc quod baptismum petit, se ministris Eccle­
siæ subjicit ad quos pertinet dispensatio sacramenti ; ita etiam
per hoc quod confitetur peccatum suum, se ministro Ecclesiæ
subjicit, ut per sacramentum fiœnitentiæ ab eo dispensatum
remissionem consequatur. Qui congruum remedium adhibere
1. N. « per unam pœnitentiæ dilationem ». — 2. L. « dispensari ».

DISTINCTIO XVII, QUÆSTIO III, ART. I

n

I
[*
I

889

non potest, nisi peccatum cognoscat : quod fit per confessionem
peccantis. Et ideo confessio esi de necessitate salutis ejus qui in
peccatum actuale mortale cecidit.
361. — AD PRIMUM ergo dicendum quod gratiæ infusio
sufficit ad culpæ remissionem, sed post culpam remissam adhuc
est peccator debitor pœnæ temporalis. Sed ad gratiæ infusionem
consequendam ordinata sunt gratiæ sacramenta, ante quorum
susceptionem vel actu vel proposito aliquis gratiam non conse­
quitur, sicut in baptismo patet. Et similiter est de confessione.
Et ulterius per confessionis erubescentiam, et vim clavium
quibus se confltens subjicit, et satisfactionem injunctam quam
sacerdos moderatur secundum qualitatem criminum sibi per
confessionem innotescentium, pœna temporalis expiatur.
Sed tamen ex hoc quod operatur confessio ad pœnæ remissio­
nem, non habet quod sit de necessitate salutis ; quia pœna
ista est temporalis, ad quam post culpæ remissionem aliquis
ligatus remanet ; unde sine hoc quod in præsenti vita expiatur,
esset via salutis.
362. — Sed habet quod sit de necessitate salutis ex hoc quod
ad remissionem culpæ modo prædicto operatur.
363. — Ad secundum dicendum quod etsi non legatur illorum1 confessio, potuit tamen fieri. « Multa enim sunt facta quæ
non sunt scripta. » Et præterea Christus habet potestatem excellentiæ in sacramentis. Unde sine his quæ ad sacramentum per­
tinent, potest rem sacramenti conferre.
364. — Ad tertium dicendum quod peccalum quod ex altero
contractum est, scilicet originale, potest omnino ab extrinseco
remedium habere, ut in parvulis patet ; sed peccatum actuale
quod ex seipso quisque commisit, non potest expiari nisi aliquid
cooperetur ille qui peccavit. Sed tamen non sufficit ad peccatum
expiandum ex seipso, sicut sufficienter peccatum commisit :
eo quod peccatum ex parte conversionis est finitum, ex qua parte
peccator in ipsum inducitur ; sed ex parte aversionis habet infi­
nitatem, ex qua parte oportet quod peccati remissio incipiat ;
quia « quod est ultimum in generatione, est primum in resolu­
tione », ut dicitur in III Eth. (γ 5. 1112b, 23-4; 1. 8, n. 476). Et
ideo oportet quod etiam peccatum actuale ex alio medicinam
habeat.
365. — Ad quartum dicendum quod satisfactio non sufficeret ad expiandam2 pœnam peccati ex quantitate pœnæ quæ
in satisfactione imponitur ; sed sufficit inquantum est pars
sacramenti, virtutem sacramentalem habens. Et ideo oportet
1. L. « eorum ». — 2. Ed. « expiandum ».

quod per dispensatores sacramentorum imponatur. Et ideo
necessaria esi confessio.

366. — AD SECUNDAM QUÆSTIONEM dicendum quod
sicut in 1 d. (88) dictum est. « sacramenta sunt quædam fidei
protestationes » ; unde oportet ea fidei esse proportionata. Fides
autem est supra cognitionem rationis naturalis. Unde et1 sacra­
menta sunt supra rationis naturalis dictamina. Et quia jus
naturale est « quod non opinio genuit, sed innata quædam vis
inseruit », ut Tullius dicit (De invent, rhetor., lib. II, c. 53) ;
ideo sacramenta non sunt de jure naturali, sed de jure divino,
quod est supranaturale. Et quandoque etiam naturale dicitur,
secundum quod cuilibet rei illud est naturale quod ei a suo
Creatore imponitur ; tamen proprie naturalia dicuntur quæ ex
principiis naturæ causantur. Supra naluram autem quæ ipse
Deus sibi reservat sine naturæ ministerio operanda, sive in ope­
rationibus miraculorum, sive in revelationibus mysteriorum,
sive in institutionibus sacramentorum. Et sic confessio quæ
sacramentalem necessitatem habet, non est de jure naturali,
sed divino.
367. — AD PRIMUM ergo dicendum quod Adam vitupera­
tur de hoc quod peccatum suum coram Deo non recognovit.
Confessio enim quæ fit Deo per recognitionem peccati, est de
jure naturali. Nunc autem loquimur de confessione quæ fit
homini.
368. — Vel dicendum quod confiteri peccatum in casu est
de jure naturali : scilicet cum quis in judicio constitutus a judice
interrogatur ; tunc enim non debet mentiri peccatum excusando
vel negando, de quo Adam et Cain vituperantur. Sed confessio
quæ fit homini sponte ad remissionem peccatorum consequendam
a Deo, non est de jure naturali.
369. — Ad secundum dicendum quod præcepta legis naturæ
manent eodem modo in lege Moysi et in lege nova. Sed confessio
quamvis aliqualiter esset in lege Moysi, non tamen eodem modo
sicut in lege nova, nec sicut in lege naturæ. In lege enim naturæ
sufficiebat interior recognitio peccati apud Deum. Sed in lege
Moysi oportebat aliquo signo exteriori peccatum protestari,
sicut per oblationem hostiæ pro peccato, ex quo etiam2 homini
innotescere poterat eum peccasse. Non autem oportebat quod
speciale peccatum a se commissum manifestaret, aut peccati
circumstantias, sicut in nova lege oportet.
370. — Ad tertium dicendum quod Job loquitur de illa
1. Ed. « etiam » ; γ « et etiam ». — 2. L. « et ». —

absconsione peccati quam facit in judicio deprehensus peccatum
negando aut excusando, ut ex Glossa ibidem haberi potest.
V

:

371. — AD TERTIAM QUÆSTIONEM dicendum, quod ad
confessionem dupliciter obligamur. Uno modo ex jure divino1,
hoc ipso quod est medicina. Et secundum hoc non omnes tenen­
tur ad confessionem, sed illi tantum qui peccatum mortale incur
runt post baptismum.
Alio modo, ex præcepto juris positivi. Et sic tenentur omnes
ex illa2 institutione Ecclesiæ edita in Concilio generali sub Innocentio III (353) tum ut quilibet se peccatorem recognosceret,
quia « omnes peccaverunt, et egent gratia Dei » fRom., m, 25) ;
tum ut cum majori reverentia ad eucharistiam accedat ; tum
ut Ecclesiarum rectoribus sui subditi innotescant, ne lupus inter
gregem lateat.
372. — AD PRIMUM ergo dicendum quod quamvis homo
in hac mortali3 vita post baptismum naufragium evadere possit,
quod est per peccatum mortale ; non tamen potest evadere
venialia, quibus ad naufragium disponitur, contra quæ etiam
pœnitentia ordinatur. Et ideo manet pœnitentiæ locus etiam11 in
illis qui non mortaliter peccant, et per consequens confessionis.
373. — Ad secundum dicendum quod nullus est qui non
habeat judicem Christum, cui per suum vicarium confiteri debet.
Qui quamvis eo inferior sit inquantum ipse prælatus est, tamen
eo est superior, inquantum peccator est ipse, et ille Christi
minister.
374. — Ad tertium dicendum quod ex vi sacramenti non
tenetur aliquis venialia confiteri, sed ex institutione Ecclesiæ,
quando non habet alia quæ confiteatur.
375. — Vel potest dici, secundum Quosdam, quod ex Decre­
tali prædicta non obligantur nisi illi qui habent peccata mortalia :
quod patet ex hoc quod dicit quod debet omnia peccata con­
fiteri : quod de venialibus intelligi non potest, quia nullus
omnia confiteri potest. Et secundum hoc etiam ille qui non habet
mortalia, non tenetur ad confessionem venialium, sed sufficit ad
præceptum Ecclesiæ implendum ut se sacerdoti repræsenlet, et se
ostendat absque conscientia mortalis esse. Et hoc ei pro confessione reputatur.

I

376. — AD QUARTAM QUÆSTIONEM dicendum quod
cum propositum confitendi sit annexum contritioni, tunc tene­
tur aliquis ad hoc propositum, quando ad contritionem tenetur :

T
I

· 1. Ed. ad. « ex ». — 2. P. om. « illa ». — 3. Ed. om. « mortali ». — 4. F. om.
per homol. « pœnitentia ordinatur. Et ideo manet pœnitentiæ locetiam ».

scilicet quando peccata memoriae occurrunt, cum praecipue in
periculo mortis existit, aut in aliquo articulo in quo sine peccati
remissione peccatum oporteat eum incurrere : sicut cum tenetur
ad celebrandum, si desit copia sacerdotis,* saltem conteri tenetur
et habere propositum confitendi.
377. — Sed ad confessionem actualiter faciendam obligatur
aliquis dupliciter. Uno modo per accidens, scilicet quando ad ali­
quid tenetur quod non potest sine peccato facere nisi confessus.
Tunc enim confiteri tenetur : sicut si debeat eucharistiam per­
cipere, ad quam nullus post peccatum mortale, nisi confessus,
accedere debet, copia sacerdotis oblata et necessitate non urgente.
Et inde venit obligatio qua Ecclesia omnes obligat ad semel in
anno confitendum, quia instituit ut semel in anno, scilicet in
Paschate, omnes sacram communionem accipiant. Et ideo ante
tempus illud confiteri tenentur.
378. — Alio modo obligatur aliquis ad confessionem per se.
Et sic videtur eadem ratio esse de confessione et de baptismo
differendo ; quia utrumque est sacramentum necessitatis.
379. — Ad baptismum autem percipiendum non tenetur aliquis
statim postquam habet propositum baptismi, ita quod peccet
mortaliter nisi statim baptizetur ; nec est aliquod tempus deter­
minatum, ultra quod si baptismum differat, peccatum mortale
incurrat. Sed potest contingere quod in dilatione baptismi erit
peccatum mortale vel non erit. Et hoc pensandum est ex causa
dilationis ; quia, sicut dicit Philosophus in VIII Phys. (η 1.
251a, 20 sq. ; 1. 2, n. 12), voluntas non retardat facere opus vali­
tum, nisi propter aliquam causam rationabilem1. Unde si causa
dilationis baptismi peccatum mortale annexum habeat, utpote
si propter contemptum vel aliquid hujusmodi baptismum dif­
ferat, dilatio erit peccatum mortale ; alias non. Et ideo idem
videtur esse de confessione, quæ non est majoris necessitatis
quam baptismus.
380. — Et quia ea quæ sunt de necessitate salutis, tenetur
homo in hac vita implere : ideo si periculum mortis immineat,
etiam per se loquendo, obligatur aliquis ad confessionem facien­
dam tunc, vel baptismum suscipiendum. Et propter hoc etiam
Jacobus (v, 14, 16) simul præceptum edidit de confessione
facienda, et extrema unctione suscipienda2.
381. — Et ideo videtur probabilis illorum3 opinio qui dicunt
quod non tenetur homo ad statim confitendum, quamvis pericu­
losum sit differre.
382. — Alii autem dicunt quod tenetur contritus ad statim
■confitendum débita opportunitate oblata secundum rectam ratio­
1. Ed. « rationalem ». — 2. L. « percipienda ». — 2. Ed. « eorum ».

nem. Nec obstat quod Decretalis terminum præfigat, ut « semel
in anno » confiteatur ; quia Ecclesia non indulget dilationem,
sed prohibet negligentiam in majori dilatione. Unde per Decre­
talem illam non excusatur a culpa dilationis quantum ad forum
conscientiæ : sed excusatur a poena quantum ad forum Ecclesiæ,
ut non privetur debita sepultura, si morte præventus fuerit
ante tempus illud.
383. — Sed hoc videtur nimis durum ; quia præcepta affir­
mativa non obligant ad statim, sed ad tempus determinatum,
non quidem ex hoc quod tunc commode impleri possunt, quia
sic1 si non daret aliquis eleemosynam de superfluo quandocumque pauper offerretur, peccaret mortaliter : quod falsum
est ; sed ex hoc quod tempus necessitatem urgentem adducit.
Et ideo non oportet quod si statim oblata opportunitate non
confiteatur, etsi2 major opportunitas non expectetur, aliquis
peccet mortaliter ; sed quando ex articulo temporis necessitas
confessionis inducitur. Nec hoc est ex indulgentia Ecclesiæ, quod
non teneatur ad statim, sed ex natura præcepti affirmativi. Unde
ante Ecclesiæ statutum etiam minus debebatur.
384. — Quidam vero dicunt quod seeculares non tenentur ante
quadragesimale tempus confiteri, quod est eis pœnitentiæ
tempus : sed religiosi tenentur ad statim, quia totum tempus
est eis pœnitentiæ tempus.
385. — Sed hoc nihil esi ; quia religiosi non tenentur ad alia
quam alii homines, nisi ad quæ se ex voto obligaverunt.
386. — AD PRIMUM ergo dicendum quod Hugo loquitur
de illis qui sine sacramento decedunt.
387. — Ad secundum dicendum quod non est de necessitate
salutis corporalis quod statim medicum quærat, nisi quando
necessitas curationis incumbit. Et similiter est de morbo spiri­
tuali.
388. — Ad ieriium dicendum quod retentio rei alienæ invito
domino contrariatur præcepto negativo, quod obligat semper et
ad semper. Et ideo tenetur statum ad reddendum. Secus autem
est de impletione præcepti affirmativi quod obligat semper,
sed non ad semper. Unde non tenetur aliquis ad statim implen­
dum.
389. — AD QUINTAM QUÆSTIONEM dicendum quod mi­
nistri Ecclesiæ3 instituuntur in Ecclesia divinitus fundata. Et
ideo institutio Ecclesiæ præsupponitur ad operationem minis­
trorum : sicut opus creationis præsupponitur ad opus naturæ.
Et quia Ecclesia fundatur in fide et sacramentis, ideo ad minis­
1. L. « tunc ». — 2. Ed. « etiamsi ». 3. F. om. « Ecclesiæ ».

tros Ecclesiæ nec novos articulos fidei edere, aut editos remo­
vere, aut nova sacramenta instituere, aut instituta removere,
pertinet1 ; sed hoc est potestatis excellentiæ quæ soli debetur
Christo qui est Ecclesiæ « fundamentum » (/ Cor., m, 11).
390. — Et ideo, sicut Papa non potest dispensare ut aliquis
sine baptismo salvetur ; ita nec quod salvetur sine confessione,
secundum quod obligat ex ipsa vi sacramenti. Sed potest dispen­
sare in confessione secundum quod obligat de præcepto Ecclesiæ,
ut possit aliquis diutius confessionem differre quam ab Ecclesia
institutum sit.
391. — AD PRIMUM ergo dicendum quod præcepta juris
divini non minus obligant quam præcepta juris naturalis. Unde
sicut non potest dispensari in jure naturali, ita nec in jure posi­
tivo divino.
392. — Ad secundum dicendum quod præceptum de con­
fessione non est ab homine puro institutum, quamvis sit a
Jacobo promulgatum ; sed a Deo institutionem habuit quam­
vis expressa institutio ipsius non legatur. Tamen quædam præfiguratio ipsius invenitur ; et in hoc quod Joanni confitebantur
peccata (Mat., iii, 6), qui baptismo ipsius ad gratiam Christi
præparabantur ; et in hoc etiam quod Dominus sacerdotibus
leprosos transmisit (Luc., xvii., 14), qui quamvis non essent
novi testamenti sacerdotes, tamen in eis novi testamenti sacer­
dotium significabatur.

ARTICULUS II

[I]

393. — AD SECUNDUM SIC PROCEDITUR. Videtur·
quod Augustinus inconvenienter confessionem definiat,
dicens {In ps. lxvi, 4 ; L. 36, 809) : « Confessio est per quam
morbus latens spe veniae aperitur. »
1. Morbus enim contra quem confessio ordinatur peccatum
est. Sed peccatum aliquando est apertum. Ergo non debuit
dicere morbum latentem esse, cujus confessio est medicina.
2. Præterea. Principium pœnitentiæ est timor, ut in 14 d.
(113) dictum est. Sed confessio est pars pœnitentiæ. Ergo non
debuit pro causa confessionis ponere spem, sed magis timorem.
3. Præterea. Illud quod sub sigillo ponitur, non aperitur, sed
clauditur magis. Sed peccatum quod quis confitetur, sub sigillo
1. L. om. supra « nec » et hic habet « non pertinet ». —·

confessionis ponitur. Ergo non aperitur in confessione peccatum,
sed magis clauditur.
4. Præterea. Inveniuntur quædam aliæ definitiones ab ista
differentes. Gregorius enim dicit (Hom. 40, in Evang., n. 2 ;
L. 76, 1302) quod confessio « est peccatorum detestatio et ruptio
vulneris. » Quidam vero dicunt quod confessio « est legitima
coram sacerdote peccatorum declaratio. » Quidam autem1 sic :
« Confessio est sacramentalis delinquentis accusatio, ex erubescentia
el per claves Ecclesiæ salisfactor ia, obligans ad peragendam pœnilentiam injunctam. » Ergo videtur quod præassignata cum non
omnia contineat quæ in his continentur, insufficiens sit.

[II] .
394. — ULTERIUS. Videtur
ACTUS

quod

confessio non

sit

VIRTUTIS.

1. Omnis enim actus virtutis est de jure naturali, quia « ad
virtutes apti sumus a natura », ut Philosophus dicit in II Eth.
(β 1. 1103a, 24-5 ; 1. 1, n. 249). Sed confessio non est de jure
naturali. Ergo non est actus virtutis.
2. Præterea. Actus virtutis magis convenire potest innocenti
quam ei qui peccavit. Sed confessio peccati de qua loquimur,
non potest innocenti convenire. Ergo non est actus virtutis.
3. Præterea. Gratia quæ est in sacramentis, aliquo modo
differt a gratia quæ est in virtutibus et donis, ut in prima distinc­
tione (165-8) dictum est. Sed confessio est sacramenti pars.
Ergo non est actus virtutis.
395. — SED CONTRA. Præcepta legis sunt de actibus vir­
tutum. Sed confessio cadit sub præcepto. Ergo est actus virtutis2.
396. — Præterea. Non meremur nisi actibus virtutum. Sed
confessio est meritoria, quia « cælum aperit », ut in Littera (3)
Magister dicit. Ergo videtur quod sit actus virtutis.
[III]
397. — ULTERIUS. Videtur QUOD CONFESSIO NON SIT
ACTUS pœnitentiæ virtutis.
1. Quia actus illius virtutis est quæ est causa ejus. Sed causa
confessionis est « spes veniæ », ut ex definitione inducta (390)
apparet. Ergo videtur quod sit actus spei, et non pœnitentiæ.
2. Præterea. Verecundia est pars temperantiæ, ut in III I.
<d. 33 (320) dictum est. Sed confessio « ex erubescentia » operatur,
ut ex præassignata definitione apparet. Ergo est actus tempe­
rantiæ, non pœnitentiæ.i.
i. L. ad. « dicunt ». — 2. N. om. totum Sed contra.

3. Præterea. Actus pœnitentiæ innititur divinæ misericordiae.
Sed confèssio magis innititur sapientiæ propter veritatem quæ
in ipsa esse debet. Ergo non est actus pœnitentiæ.
4. Præterea. Ad poenitentiam movet articulus de judicio
propter timorem qui pœnitentiæ origo est. Sed ad confessionem
movet articulus de vita æterna, quia est propter spem veniæ.
Ergo non est actus pœnitentiæ.
5. Præterea. Ad virtutem veritatis pertinet ut ostendat se
quis talem qualis est (IV Elh. 13. 1127a, 23-25 ; 1. 15, n. 835)
Sed hoc facit confitens. Ergo est actus virtutis quæ dicitur
veritas, et non pœnitentiæ.
398. — SED CONTRA. Pœnitentia ordinatur ad destructio­
nem peccati. Sed ad hoc idem confessio ordinatur. Ergo est
actus pœnitentiæ.
399. — RESPONSIO. Dicendum AD PRIMAM QUÆSTIO­
NEM quod in actu confessionis plura consideranda occurrunt.
Primo ipsa substantia actus, sive genus ejus, quod est manifes­
tatio quædam. Secundo de quo sit1, scilicet peccatum. Tertio
cui fiat, scilicet sacerdoti. Quarto causa cujus, scilicet spes
veniæ, Quinto effectus ejus2 scilicet absolutio a parte pœnæ et
obligatio ad aliam partem exsolvendam.
400. — In prima ergo definitione Augustini tangitur et
substantia actus in « apertione », et de quo sit3 confessio cum
dicitur « morbus latens », et causa in « spe veniæ ».
Et in aliis definitionibus tanguntur aliqua de illis quinque
assignatis, ut cuilibet inspicienti patet.
401. — AD PRIMUM ergo dicendum quod quamvis sacerdos
aliquando sciat ejus peccatum ut homo, non tamen scit ut
Christi vicarius : sicut etiam judex aliquando scit aliquid ut
homo, quod nescit ut judex. Et quantum ad hoc per confessionem
aperitur.
402. — Vel dicendum quod quamvis actus peccati exterior
in aperto sit, actus tamen interior, qui principalior est, in occulto
est. Et ideo oportet quod per confessionem aperiatur.
403. — Ad secundum dicendum quod confessio præsupponit
caritatem, quia4 jam vivus aliquis confitetur5, ut in Littera (2°)
dicitur. Contritio autem est in qua datur caritas. Timor autem
servilis qui est sine spe, est prævius ad caritatem. Sed habens
caritatem magis movetur ex spe quam ex timore6. Et ideo causa
confessionis potius ponitur spes quam timor1.
1. ΐζκ et cd. « fit ». — 2. L. om. « ejus ». — 3. Ed. « fit ». 4. Ed. « qua ». —
5. αβγεηθ « conficitur
cd. « efficitur ». —· 6. αβγζηθα “ caritate », sed ζ cor. —
7. αβ^ζηθι,κ « venia » ; sed ζ cor.

404. — Ad tertium dicendum quod peccatum in confessione
aperitur sacerdoti et clauditur aliis confessionis sigillo.
405. — Ad quartum dicendum quod non oportet in qualibet
definitione omnia tangere quæ ad rem definitam concurrunt.
Et ideo inveniuntur quædam definitiones sive assignationes datæ
penes unam causam, quædam penes aliam.

406. — AD SECUNDAM QUÆSTIONEM dicendum quod
ad hoc quod aliquis dicatur actus virtutis, ut prius (d. 15, 219,
381, 581) dictum est, sufficit quod in sui ratione aliquam con­
ditionem implicet quæ ad virtutem pertineat. Quamvis autem
non omnia quæ ad virtutem requiruntur importet confessio :
tamen importat ex suo nomine manifestationem alicujus quod
in conscientia tenet aliquis : sic enim simul in unum os et cor
conveniunt. Si enim quis aliquid proferat ore quod corde non
teneat, non confessio, sed fictio dicitur. Hæc autem conditio ad
virtutem pertinet, ut aliquis ore confiteatur quod corde tenet. Et
ideo confessio est bonum ex genere, et est actus virtutis. Sed
tamen potest male fieri, nisi aliis debitis circumstantiis vestiatur.
407. — AD PRIMUM ergo dicendum quod ad confessionem
veri modo debito faciendam ut oportet et cui oportet1, in
generali inclinat ratio naturalis. Et secundum hoc confessio
est de jure naturali. Sed determinatio circumstantiarum quando
et quomodo et quid confiteri oporteat et cui, hoc est ex institu­
tione juris divini in confessione, de qua loquimur. Et sic patet
quod jus naturale inclinat ad confessionem mediante jure divino,
quo circumstantiæ determinantur, sicut etiam2 est in omnibus
quæ sunt de jure positivo.
408. — Ad secundum dicendum quod illius virtutis cujus
objectum est peccatum commissum, quamvis habitum possit
innocens habere, tamen actum non habet innocentia perma­
nente, ut supra de Pœnitentia dictum est (d. 14, 159). El ideo
etiam confessio peccatorum de qua nunc loquimur non competit
innocenti, quamvis sit actus virtutis.
409. — Ad tertium dicendum ‘quod quamvis gratia sacra­
mentorum et gratia virtutum sit alia et alia, non tamen sunt
contrariæ, sed disparatae. Et ideo non est inconveniens ut idem
sii actus virtutis secundum quod ex libero arbitrio gratia infor­
mato procedit, et sit sacramentum vel pars sacramenti secundum
quod est medicina in remedium peccati ordinata.
410. — AD TERTIAM QUÆSTIONEM dicendum quod in
virtutibus hoc considerandum est, quod quando supra objectum
1. αβγδΐζηθι « cujus » ; ed. « ubi oportet et cui oportet ».— 2. e om. « etiam »,
ed. pene ».
COMMENT. IN LIB. SENTENT. - IV. ---

virtutis additur specialis ratio boni et difficilis, requiritur spe­
cialis virtus : sicut magni sumptus ad magnificentiam perti­
nent, quamvis communiter sumptus mediocres et donationes
pertineant ad liberalitatem, ut patet in II Eth. (β 7. 1107b,
8-9 ; 1. 8, n. 343) et IV (δ 1. 1120% 10 ; 1. 1, n. 660).
411. — Et similiter est in confessione veri, quæ quamvis ad
veritatis virtutem pertineat absolute, tamen secundum quod
aliqua ratio boni additur, ad aliam virtutem pertinere incipit.
Et ideo dicit Philosophus in IV Eth. (8 13. 11273, 33; 1. 15,
n. 838) quod confessio quæ fit in judiciis non pertinet ad veri­
tatis virtutem, sed magis ad justitiam.
412. — Et similiter confessio beneficiorum Dei in laudem
divinam non pertinet ad virtutem veritatis, sed ad virtutem
latriæ. Et ita etiam confessio peccatorum ad remissionem eorum
consequendam non pertinet elicitive ad virtutem veritatis, ut
Quidam dicunt, sed ad virtutem pœnitentiæ. Imperative autem
ad multas virtutes pertinere potest, secundum quod in finem
multarum virtutum trahi potest confessionis actus.
413. — AD PRIMUM ergo dicendum quod spes est confes­
sionis causa non sicut eliciens, sed sicut imperans.
414. — Ad secundum dicendum quod erubescentia in illa
definitione non ponitur quasi causa confessionis, cum magis
nata sit impedire confessionis actum, sed quasi concausa ad
liberandum a pœna, inquantum ipsa erubescentia pœna quædam
est : sicut etiam et claves Ecclesiæ concausæ confessionis ad
hoc sunt.
415. — Ad tertium dicendum quod secundum quamdam
adaptationem partes pœnitentiæ tribus attributis Personarum
adaptari possunt : ut contritio misericordiæ vel bonitati respon­
deat propter dolorem de malo ; confessio sapientiæ propter
veritatis manifestationem ; satisfactio potentiae1 propter satisfaciendi laborem. Et quia contritio est prima pœnitentiæ pars
et2 efficaciam aliis partibus præbens, ideo eodem modo judicatur de tota pœnitentia sicut de contritione.
416. —■ Ad quartum dicendum, quod quia confessio magis
ex spe prodceil, quam ex timore ut dictum est (403); ideo magis
innititur articulo de vita æterna quem respicit spes, quam
articulo de judicio quem respicit timor ; quamvis pœnitentia
ratione contritionis e converso se habeat.
Ad quintum patet solutio ex dictis.

1. K « pœnitentiæ > ; ed. om. « potentiæ ». — 2. Ed. om. « et » ; t « et efficaciam
pra* aliis ».

[I]

417. — AD TERTIUM SIC PROCEDITUR. Videtur quod
NON

SIT

NECESSARIUM

SACERDOTI

CONFITERI.

1. Ad confessionem enim non obligamur nisi ex divina insti­
tutione. Sed divina institutio nobis proponitur Jac., v, 16 « : Con­
fitemini alterutrum, etc. », ubi non fit mentio de sacerdote. Ergo
non oportet confiteri sacerdoti.
2. Præterea. Pœnitentia est sacramentum necessitatis, sicut
et baptismus. Sed in baptismo propter sacramenti necessitatem
z est minister quilibet homo. Ergo et in pœnitentia. Sed ministro
Ecclesiæ facienda est confessio1. Ergo sufficit cuilibet confiteri
3. Præterea. Confessio ad hoc est necessaria, ut taxetur
pœnitenti satisfactionis modus. Sed aliquando aliquis non sacer­
dos discretius posset pœnitenti dare satisfactionis modum quam
multi sacerdotes. Ergo non est necessarium quod confessio fiat
sacerdoti.
4. Præterea. Confessio ad hoc est ordinata in Ecclesia, ut
rectores « pecorum suorum vultum cognoscant » (Prov., xxvn,
23). Sed quandoque rector sive prælatus, non est sacerdos.
Ergo confessio non semper facienda est sacerdoti.
418. — SED CONTRA. Absolutio pœnitentis, propter quam
fit confessio, non pertinet nisi ad sacerdotes quibus claves
Ecclesiæ commissæ sunt. Ergo confessio debet fieri sacerdoti.
419. — Præterea. Confessio præfiguratur in Lazari mortui
vivificatione. Sed Dominus solis discipulis præcepit ut Lazarum
solverent, ut patet Joan., xi, 44. Ergo sacerdotibus facienda
est confessio.
[Π]
[Infra 452, 488.]

420. — ULTERIUS. Videtur

QUOD

IN

NULLO CASU LICEAT

ALIIS QUAM SACERDOTIBUS CONFITERI.

1. Quia » confessio sacramentalis accusatio est », ut ex supra
posita definitione habetur (393, 4). Sed dispensatio sacramenti
ad illum tantum pertinet qui est sacramenti minister. Cum ergo
minister sacramenti pœnitentiæ sit sacerdos, videtur quod nulli
alii sit confessio facienda.
2. Præterea. Confessio in quolibet judicio ad sententiam ordi1. Ed. om. « Sed ministro Ecclesiæ facienda est confessio ». —

natur. Sed sententia in foro contentioso non a suo judice lata,
nulla est. Et ideo nec facienda est confessio nisi judici. Sed judex
in foro conscientiæ non est nisi sacerdos qui habet potestatem
ligandi et solvendi. Ergo non est alii confessio facienda1.
3. Præterea. In baptismo, quia quilibet baptizare potest,
si baptizat laicus sine necessitate, non debet a sacerdote baptis­
mus iterari. Sed si aliquis confiteatur2 laico in casu necessitatis,
iterum tenetur3 sacerdoti confiteri, si articulum necessitatis
evadat. Ergo confessio sacerdotis non potest fieri laico in casu
necessitatis.
421. — SED CONTRA est quod in Littera (7-9) determinatur.
[III]

422. ULTERIUS. Videtur QUOD EXTRA CASUM NECESSI­
TATIS NON POSSIT4 ALIQUIS NON SACERDOS CONFESSIONEM VENIA­
LIUM AUDIRE.

1. Ouia sacramentum aliquod committitur dispensandum
laico ratione necessitatis. Sed confessio venialium non est de
necessitate salutis, ut supra dictum est (374-5). Ergo non com­
mittitur laico.
2. Præterea. Contra venialia ordinatur extrema unctio sicut
et poenitentia. Sed illa non potest dari a laico, ut patet Jac.,
ult., 14. Ergo nec confessio venialium potest ei fieri.
423. — SED CONTRA est quod dicit Beda in Littera (8).

[IV]
[/!’ Cg. c. 72.]

424. — ULTERIUS.

V IDETUR QUOD NON SIT NECESSARIUM

QUOD HOMO CONFITEATUR PROPRIO SACERDOTI.

1. Gregorius enim dicit (causa 16, q. 1, cap. « Ex autoritate » ;
L. 187, 998) : « Apostolico moderamine et pietatis officio a nobis
constitutum est quod sacerdotibus monachis Apostolorum figuram
tenentibus, liceat prædicare, baptizare, communionem dare, pro
peccatoribus orare, poenitentiam imponere atque peccata solvere. «
Sed monachi non sunt proprii sacerdotes aliquorum, cum non
habeant curam animarum. Ergo cum confessio fiat propter
absolutionem, sufficit quod fiat cuicumque sacerdoti.
2. Præterea. Sicut sacerdos est hujus sacramenti minister,
ita et eucharistiæ. Sed quilibet sacerdos potest conficere. Ergo
1. N. « fienda ». — 2. Ed. « confitetur ». — 3. Ed. « debet ». — 4. Ed. « posset ».

quilibet sacerdos potest sacramentum pœnitentiæ ministrare.
Ergo non oportet quod fiat proprio sacerdoti.
3. Præterea. Illud ad quod determinate tenemur, non est
in nostra electione constitutum. Sed sacerdos cui confiteri
debemus, est in nostra electione constitutus, ut patet per Au­
gustinum in Littera (7a). Dicit enim : « Qui vult confiteri peccata1,
ut inveniat gratiam, quærat sacerdotem qui sciat ligare et solvere. »
Ergo videtur quod non sit necessarium quod sacerdoti proprio
aliquis confiteatur.
4. Præterea. Quidam sunt, sicut prælati, qui non videntur
habere proprium sacerdotem, cum non habeant superiorem.
Sed isti tenentur ad confessionem. Ergo non semper tenetur
homo confiteri proprio sacerdoti.
5. Præterea. « Illud quod est institutum pro caritate, contra
caritatem non militat », ut Bernardus dicit (lib. De præcepl.
et disp., c. 2, n. 5 ; L. 182, 863-4). Sed confessio quæ pro caritate
instituta est, contra caritatem militaret si homo ad confitendun
uni sacerdoti esset obligatus : ut puta, si peccator sciat sacer­
dotem suum hæreticum, aut2 sollicitatorem ad malum, aut
fragilem qui ad peccatum quod quis ei confitetur sit pronus ;
vel si revelator esse confessionis probabiliter æstimatur3 ; vel si
peccatum contra ipsum commissum sit, de quo quis confiteri
debet. Ergo videtur quod non semper oporteat confiteri proprio
sacerdoti.
6. Præterea. In eo quod est necessarium ad salutem, non
sunt homines arctandi, ne impediantur a via salutis. Sed magna
arctatio videtur si oporteat uni homini confiteri de necessitate ;
et per hoc multi possunt a confessione retrahi vel timore vel
verecundia vel aliquo hujusmodi. Ergo cum confessio sit de
necessitate salutis, non debent homines ad hoc arctari, ut vide­
tur, quod proprio sacerdoti confiteantur.
425. — SED CONTRA est Decretalis Innocentii (353), qui
instituit quod « omnes ulriusque sexus semel in anno proprio
sacerdoti confiteantur. »
426. — Præterea. Sicut se habet Episcopus ad diœcesim
suam, ita sacerdos ad suam parochiam. Sed non licet uni Episcopo
in diœcesi alterius episcopale officium exercere, secundum sta­
tuta canonum (« Nullus primas » causa 9, q. 2, c. c. 3 ; L. 187,
789). Ergo nec licet uni sacerdoti parochianum alterius audire.

1. Ed. « peccatum ».— 2. Ed. « vel ». — 3. Ed. « existimatur », L. « æstimetur ».

[V]
[Contra Impugn. Relig. c. 4 ; Quodl. XII, q. 19.]

427. — ULTERIUS. Videtur
ALTERI

QUAM PROPRIO

SACERDOTI

QUOD

NON

CONFITERI,

POSSIT

ETIAM

ALIQUIS1

EX PRIVI­

LEGIO VEL MANDATO SUPERIORIS.

1. Quia non potest aliquod privilegium indulgeri in praeju­
dicium alterius. Sed hoc est in praejudicium alterius sacerdotis,
si alius confessionem subditi audiat. Ergo non potest per privi­
legium vel licentiam seu mandatum superioris obtineri2.
2. Præterea. Illud per quod impeditur divinum mandatum,
non potest per mandatum vel privilegium alicujus hominis
concedi. Sed mandatum divinum est ad rectores Ecclesiarum
ut diligenter « vultum pecoris sui agnoscant », Prov., xxvu, 23 :
quod impeditur si alius quam ipse confessionem ejus audiat.
Ergo hoc non potest per alicujus hominis privilegium vel man­
datum ordinari.
3. Præterea. Ille qui audit confessionem alicujus, est proprius
judex ejus : alias non posset3 eum ligare et solvere. Sed unius
hominis non possunt esse plures proprii judices vel proprii sacer­
dotes ; quia tunc teneretur pluribus obedire : quod esset impos­
sibile, si contraria praeciperent vel incompossibilia. Ergo non
potest alicui aliquis confiteri nisi proprio sacerdoti, etiam ex
superioris licentia.
4. Præterea. Injuriam facit sacramento qui sacramentum
iterat super eamdem materiam, vel ad minus inutiliter facit.
Sed qui confessus est alii sacerdoti, tenetur iterum confiteri
proprio sacerdoti, si petat ; quia non est absolutus ab obedientia qua ei tenetur ad hoc. Ergo non potest licite fieri quod
alii quam proprio sacerdoti confiteatur.
428. — SED CONTRA. Ea quæ sunt ordinis possunt habenti
similem ordinem committi ab eo qui illa4 facere potest. Sed
superior, ut Episcopus, potest audire confessionem illius qui est
de parochia alicujus presbyteri ; quia etiam aliquando aliqua
sibi reservat, cum sit ipse5 principalior rector. Ergo et potest
committere alicui sacerdoti alteri quod ipse audiat.
429. — Præterea. Quidquid potest inferior, potest superior.
Sed ipse sacerdos potest dare licentiam suo parochiano quod
alteri confiteatur. Ergo multo fortius hoc superior ejus potest.
430. — Præterea. Potestatem quam habet sacerdos in populo,
habet ab Episcopo6. Sed ex illa potestate potest confessionem
1. F. om. « aliquis ». — 2. F. « obtinere ». — 3. F. e potest ». — 4. L. « ea »
— 5. N. L. om. « ipse ». — 6. N. « Episcopus ».

audire. Ergo et eadem ratione alius, cui Episcopus potestatem
concedet1.

431. — RESPONSIO. Dicendum AD PRIMAM QUÆSTIO­
NEM quod gratia quæ in sacramentis datur, a capite in membra
descendit. Et ideo ille solus est minister sacramentorum, in
quibus gratia datur, qui habet ministerium super corpus Christi
verum : quod solius sacerdotis est qui consecrare eucharistiam
potest.
Et ideo, cum in sacramento pœnitentiæ gratia conferatur, solus
sacerdos est minister hujus sacramenti. Et ideo ei soli facienda
est sacramentalis confessio quæ ministro Ecclesiæ fieri debet.
432. — AD PRIMUM ergo dicendum quod Jacobus loquitur
ex præsuppositione divinæ institutionis. Et quia divinitus insti­
tutio præcesserat de confessione sacerdotibus facienda per hoc
quod eis potestatem remittendi peccata in Apostolis dedit, ut
patet Joan, xx, 22, 23, ideo intelligendum est quod Jacobus
sacerdotibus confessionem esse faciendam monuit.
433. — Ad secundum dicendum quod baptismus est magis
sacramentum necessitatis quam pœnitentiæ sacramentum2
quoad confessionem, et absolutionem ; quia quandoque baptis­
mus prætermitti non posset sine periculo salutis æternæ, ut
patet in pueris, qui nondum3 habent usum rationis. Sed non
est ita de confessione et absolutione, quæ tantum ad adultos
pertinet4, in quibus contritio cum proposito confitendi et desi­
derio absolutionis sufficit ad liberandum a morte æterna. Et
ideo non est simile de baptismo et confessione.
434. — Ad tertium dicendum quod, sicut dictum est (d. 15,
59), in satisfactione non solum attendenda est quantitas pœnæ,
sed etiam virtus ejus secundum quod est pars sacramenti. Et
sic requirit sacramentorum dispensatorem, quamvis etiam ab alio
quam a sacerdote quantitas pœnæ taxari possit.
435. — Ad quartum dicendum quod cognoscere vultum
pecoris ad duo necessarium est5.
Primo ad hoc6 quod coordinelur gregi Christi. Et sic cognoscere
vultum pecoris pertinet ad curam et sollicitudinem pastoralem
quæ incumbit quandoque illis qui non sunt sacerdotes.
Secundo ad hoc quod provideatur ei conveniens medicamentum
salutis. Et sic cognoscere vultum pecoris pertinet ad eum cujus
est medicamentum salutis, scilicet sacramentum eucharistiæ
et alia præbere, scilicet ad sacerdotem. Et ad talem cognitionem
pecoris confessio ordinatur.
1. N. L. « concedit ». — 2. L. « pænitentia ». — 3. L. « non ». — 4. L. « per­
tinent ». — 5. L. « potest necessarium esse ». — 6. L. om. « ad hoc ».

904

SCRIPTUM SUPER LIB. IV SENTENTIARUM

436. — AD SECUNDAM QUÆSTIONEM dicendum quod
sicut baptismus est sacramentum necessitatis, ita et pænitentia.
Baptismus autem qui est sacramentum necessitatis, habet
duplicem ministrum : unum cui ex officio baptizare incumbit,
scilicet sacerdotem ; alium cui ratione necessitatis dispensatio
baptismi committitur.
Et ita etiam minister pœnitentiæ cui confessio est facienda
ex officio, est sacerdos ; sed in necessitate etiam laicus vicem
sacerdotis supplet, ut ei confessio fieri possit.
437. — AD PRIMUM ergo dicendum quod in sacramento
pœnitentiæ non solum est aliquid ex parte ministri, scilicet
absolutio et satisfactionis injunctio ; sed etiam aliquid esi ex
parte ipsius qui suscipit sacramentum : quod est etiam de essentia
sacramenti, sicut contritio et confessio. Satisfactio autem jam
incipit esse a ministro inquantum eam injungit, et a pcenitente
inquantum eam implet. Et ad plenitudinem sacramenti utrumque
debet concurrere quando possibile est. Sed quando necessitas
imminet, debet facere pœnitens quod ex parte sua est, scilicet
conteri et confiteri cui potest : qui quamvis sacramentum perfi­
cere non possit, ut faciat id quod est ex parte sacerdotis, abso­
lutionem scilicet, tamen defectum1 sacerdotis Summus : acerdos supplet.
438. — Nihilominus confessio laico ex desiderio sacerdotis facta,
sacramentalis est quodammodo, quamvis non sit sacramentum
perfectum, quia deest ei id quod est ex parte sacerdotis.
439. — Ad secundum dicendum quod quamvis laicus non
sit judex ejus qui ei2 confitetur absolute, tamen ratione necessi­
tatis accipit judicium super eum3, secundum quod confidens ex
desiderio sacerdotis se ei subdit.
440. — Ad tertium dicendum quod per sacramenta homo non
solum Deo, sed etiam4 Ecclesiæ oportet quod reconcilietur.
Ecclesiæ autem reconciliari non potest nisi sanctificatio Ecclesiæ5
ad eum perveniat.
441. — In baptismo autem sanctificatio Ecclesiæ ad hominem
pervenit per ipsum elementum exterius adhibitum, quod « verbo
vitæ » sanctificatur secundum formam Ecclesiæ a quocumque.
Et ideo ex quo semel baptizatus est a quocumque, non oportet
quod iterum baptizetur.
442. — Sed in pænitentia Ecclesiæ sanctificatio non pervenit
ad hominem nisi per ministrum ; quia non est ibi aliquod « ele­
mentum corporale exterius adhibitum, quod ex sanctificatione
invisibilem gratiam conferat. » Et ideo quamvis ille qui laico
1. αβγζη « effectum ». — 2. L. « sibi ». — 3. F. ad. « scilicet ». — 4. L. om.
« etiam ». — 5. N. om. « Ecclesiæ ».

confessus1 in articulo necessitatis, consecutus sit veniam a Deo,
eo quod propositum confitendi quod secundum mandatum
Dei concepit2, sicut potuit implevit ; non tamen adhuc Ecclesiæ
reconciliatus est, ut ad sacramenta Ecclesiæ admitti debeat,
nisi prius a sacerdote absolvatur : sicut ille qui baptismo flami­
nis baptizatus3 ad eucharistiam non admittitur. Et ideo oportet
quod iterum confiteatur sacerdoti, cum copiam habere potuerit.
Et præcipue quia, ut dictum est (437) sacramentum pœniten­
tiæ perfectum non fuit. Unde oportet quod perficiatur, ut ex
ipsa perceptione sacramenti pleniorem effectum consequatur ;
et ut mandatum de pœnitentiæ sacramento recipiendo impleat.

443. — AD TERTIAM QUÆSTIONEM dicendum quod per
peccatum veniale homo nec a Deo nec a sacramentis Ecclesiæ
separatur. Et ideo non indiget novæ gratiæ collatione ad ejus
dimissionem, neque4 indiget reconciliatione ad Ecclesiam5,
Et propter hoc non oportet quod venialia aliquis sacerdoti
confiteatur : quia ipsa confessio laico facta, sacramentale quod­
dam est, quamvis non sit sacramentum perfectum, et6 ex cari­
tate procedens. Et talibus7 natum est veniale remitti, sicut per
tunsionem pectoris et per8 aquam benedictam.
444. — Et per hoc patet solutio AD PRIMUM ; quia venialia
non indigent sacramenti perceptione ad dimissionem sui, sed
sufficit ibi aliquod sacramentale, ut aqua benedicta vel9 aliquid
hujusmodi.
445. — Ad secundum dicendum quod extrema unctio non
datur directe contra veniale, nec aliquod sacramentum, ut supra
(d. 3, q. 1, a. 1, sol. 4) dictum est.
446. — AD QUARTAM QUÆSTIONEM dicendum quod alia
sacramenta non consistunt in hoc quod ad sacramentum acce­
dens aliquid agat, sed solum ut recipiat : sicut patet in baptismo,
et hujusmodi. Sed actus recipientis requiritur ad percipiendum
utilitatem sacramenti in eo qui est « suæ voluntatis arbiter consti­
tutus », quasi removens prohibens, scilicet fictionem.
447. — Sed in pænitentia actus accedentis ad sacramentum
est de substantia sacramenti, eo quod contritio, confessio et10
satisfactio sunt pœnitentiæ partes, quæ sunt actus pœnitentis.
Actus autem nostri, cum in nobis principium habeant, non
possunt nobis ab alio dispensari nisi per imperium. Unde oportet
quod ille qui dispensator hujus sacramenti constituitur, sit talis
qui possit imperare aliquid agendum. Imperium autem non
1. Ed. ad. « est ». — 2. L. « percepit ». — 3. Ed. ad. « est ». — 4. Ed. « nec ».—
5. L. « reconciliari Ecclesiæ ». — 6. N. ad « est ». — 7. N. « per talia ». — 8. L.
om. « per ». — 9. L. « et ». — 10. Ed. om. « et ».

competit alicui in alium, nisi qui habet super eum jurisdictionem.
Et ideo de necessitate hujus sacramenti est non solum ut minister
habeat ordinem, sicut in aliis sacramentis, sed etiam quod
habeat jurisdictionem. Et ideo sicut ille qui non est sacerdos
non potest hoc sacramentum conferre, ita nec ille qui non habet
jurisdictionem. Et propter hoc oportet sicut sacerdoti, ita
proprio sacerdoti confessionem fieri. Cum enim sacerdos non
absolvat nisi ligando ad aliquid faciendum, ille solus potest
absolvere qui potest per imperium ad aliquid faciendum ligare.
448. — AD PRIMUM ergo dicendum quod Gregorius loqui­
tur de illis monachis qui jurisdictionem habent, utpote quibus
alicujus parochiæ cura est commissa : de quibus aliqui dicebant,
quod hoc ipso quod monachi erant, non poterant absolvere et
poenitentias injungere : quod falsum est.
449. — Ad secundum dicendum quod sacramentum eucha­
ristiae non requirit imperium in aliquem hominem. Secus autem
est in hoc sacramento, ut dictum est (447). El ideo ratio non
sequitur. Et tamen non licet eucharistiam ab alio quam a pro­
prio sacerdote accipere, quamvis verum sit sacramentum quod
ab eo percipitur.
450. — Ad tertium dicendum quod electio discreti sacer­
dotis non est nobis commissa, ut nostro arbitrio facienda, sed
de licentia superioris, si forte proprius sacerdos esset minus
idoneus ad apponendum peccato salutare remedium.
451. — Ad quartum dicendum quod quia prælatis incumbit
sacramenta dispensare, quæ non nisi mundi tractare debent,
ideo concessum est eis a jure quod possunt sibi eligere proprios
confessores, qui quantum ad hoc sunt eis superiores. Sicut
etiam unus medicus ab alio curatur, non inquantum est1 medicus,
sed inquantum est2 infirmus.
452. — Ad quintum dicendum quod in casibus illis in quibus
probabiliter timet pœnitens periculum sibi vel sacerdoti ex
confessione ei facta, debel recurrere ad superiorem, vel ab eodem
petere licentiam alteri confitendi. Quod si licentiam habere non
possii, idem est judicium quod de illo qui non habet copiam sacer­
dotis. Unde magis debet eligere3 laico confiteri. Nec in hoc trans­
greditur aliquis præcepium Ecclesiæ; quia præcepta juris posi­
tivi non se extendunt ultra intentionem præcipientis quæ est
finis præcepti. Hæc autem est caritas secundum Apostolum
(/ Tim., i, 5). Nec iterum fit aliqua injuria sacerdoti ; quia
« privilegium meretur amittere qui concessa sibi abutitur potes­
tate. » (Decret. causa 11, 9 3, c. 63 ; L. 187, 862.)
1. L. om. « est ». — 2. L. om. « est ». — 3. αβγδςζηθι « diligere », contra κ et
ed.

453. — Ad sextum dicendum quod in hoc quod oportet
proprio sacerdoti confiteri, non arctatur via salutis, sed sufficiens
ad salutem via statuitur. Peccaret autem sacerdos, si non esset
facilis ad praebendam licentiam confitendi alteri ; quia multi
sunt adeo infirmi quod potius sine confessione morerentur quam
tali sacerdoti confiterentur. Unde illi qui sunt nimis solliciti
ut conscientias subditorum per confessionem sciant, multis
«laqueum damnationis1 injiciunt » (I Cor., vn, 35), et per conse­
quens sibi ipsis.
454. — AD QUINTAM QUÆSTIONEM dicendum quod sacer­
dos aliquis potest dupliciter impediri ne alicujus confessionem
audiat. Uno modo propter defectum jurisdictionis ; alio modo
propter impedimentum executionis ordinis, sicut excommunicati et degradati et hujusmodi.
Quicumque autem habet jurisdictionem, potest ea quæ sunt
jurisdictionis committere. Et ideo si aliquis impediatur quod
alterius confessionem audire non possit per jurisdictionis defec­
tum, potest sibi per quemcumque jurisdictionem habentem
immediatam in illos committi quod confessionem audiat et
absolvat, sive per ipsum sacerdotem, sive per Episcopum, sive
per Papam.
Si autem propler executionis ordinis impedimentum audire
, non possit, potest sibi concedi quod confessionem audiat
per eum qui impedimentum amovere potest.
455. — AD PRIMUM ergo dicendum quod præjudicium non
fit alicui nisi ei2 subtrahatur quod est in favorem ipsius indul­
tum, jurisdictionis. Omnis3 autem potestas non est commissa
alicui homini in favorem suum, sed in utilitatem plebis et ad4
honorem Dei. Et ideo si superioribus prælatis expedire videatur
ad salutem plebis et ad honorem Dei promovendum, quod aliis
quæ sunt jurisdictionis committant, in nullo fit præjudicium
inferioribus prælatis, nisi illis qui « quærunl quæ sua sunt, non
quæ Jesu Christi » (Philip., n, 21) et qui gregi5 præsunt, non
« ut eas6 pascant, sed ut ab eis7 pascantur. » (Ezech., xxxiv.
2, 8.)
456. — Ad secundum dicendum quod rector Ecclesiæ debet
vultum pecoris sui agnoscere dupliciter.
Uno modo per sollicitam exterioris conversationis considera­
tionem, qua invigilare debet super gregem sibi commissum. Et
in hac cognitione non oportet quod credat subdito ; sed certitu­
dinem facti, inquantum potest, inquirat.
1. L. om. « damnationis ».— 2. Ed. om. « ei ». — 3. Ed. om. « omnis ».— 4. ςζη
L. om. « ad ». — 5. N. ad. « ovium ». — 6. Ed. « eum » ; L. α eos ». — 7. Ed.
« eo ».

457. — Alio modo per confessionis manifestationem. Et
quantum ad hanc cognitionem non potest majorem certitu­
dinem accipere quam ut subdito credat, quia hoc est ad subve­
niendum conscientiæ ipsius. Unde in foro confessionis creditur
homini et pro se et contra se, non autem in foro exterioris judicii.
Et ideo ad hanc cognitionem sufficit quod credat subdito dicenti
se alteri absolvere valenti confessum fuisse. Et sic patet quod
talis cognitio pecoris per privilegium alicui indultum de confes­
sione audienda non impeditur.
458. — Ad tertium dicendum quod inconveniens esset si
duo æqualiter super eamdem plebem constituerentur. Sed quod
duo quorum unus alio principalior est super eamdem plebem
constituantur, non est inconveniens. Et secundum hoc super
eamdem plebem immediate sunt et sacerdos parochialis et Epis­
copus et Papa; et quilibet eorum potest ea quæ sunt jurisdic­
tionis ad ipsum pertinentia, alteri committere.
459. — Sed si superior committat qui et principalior est,
dupliciter potest committere. Aut ita quod eum vice sui consti­
tuat : sicut Papa et Episcopus suos pœnitentiarios constituunt.
Et tunc talis est principalior quam inferior prælatus : sicut
pœnitentiarius Papae quam Episcopus et pœnitentiarius Episcopi
quam sacerdos parochialis ; et magis tenetur ei confltens obedire.
460. — Alio modo ut eum coadjutorem illius sacerdotis consliluat. Et quia coadjutor ordinatur ad eum cui coadjutor datur,
ideo coadjutor1 est minus principalis. Et ideo pœnitens non
tantum obedire tenetur ei quantum proprio sacerdoti.
461. — Ad quartum dicendum quod nullus tenetur confiteri
peccata quæ non habet. Et ideo si aliquis pœnitentiario Episcopi,
vel alteri ab Episcopo commissionem habenti confessus fuerit,
cum sint sibi2 dimissa peccata et quoad Deum et quoad Eccle­
siam, non tenetur ea confiteri proprio sacerdoti, quantumcumque
petat. Sed propter statum Ecclesiæ de confessione facienda
« proprio sacerdoti semel in anno », eodem modo se debet habere
sicut ille qui habet solum venialia. Talis enim debet solum venialia
confiteri, ut Quidam dicunt ; vel etiam3 profiteri se a peccato
mortali immunem. Et sacerdos in foro conscientiæ ei credere
tenetur.
462. — Si tamen iterum confiteri teneretur, non frustra primo
confessus fuisset ; quia quanto pluribus sacerdotibus confitetur
quis, tanto plus de poena ei remittitur4, tum ex erubescentia con­
fessionis quæ in poenam satisfactoriam computatur, tum ex vi
clavium. Unde toties posset aliquis confiteri quod ab omni poena
1. F. « adjutor. ». — 2. N. ad. « ei ». — 3. L. om. « etiam ». — 4. Ed. « remittetur ».

liberaretur. Nec reiteratio facit injuriam sacramento, nisi illi in
quo sanctificatio adhibetur vel per caracteris impressionem,
vel per materiæ consecrationem : quorum neutrum est in poeni­
tentia. Unde bonum est quod ille qui auctoritate Episcopi
confessionem audit, inducat confltentem quod confiteatur pro­
prio sacerdoti. Quod si noluerit, nihilominus eum absolvere
debet.
ARTICULUS IV
[!]

463. - - AD

QUARTUM SIC PROCEDITUR. Videtur

QUOD CONFESSIO ESSE NON POSSIT INFORMIS.

1. Ecdi. enim1 xvn, 26, dicitur : « A mortuo, velul qui non est,
perit confessio. » Sed ille qui non habet caritatem, est mor­
tuus ; quia ipsa est animæ vita. Ergo absque caritate non potest
esse confessio.
2. Præterea. Confessio dividitur contra contritionem et satis­
factionem. Sed contritio et2 satisfactio nunquam possunt extra
caritatem fieri. Ergo nec confessio.
3. Præterea. In confessione oportet quod os cordi concordet ;
quia hoc ipsum nomen confessionis requirit. Sed ille qui adhuc
manet in affectu peccati quod confitetur, non habet cor ori
conforme ; quia corde peccatum tenet quod ore damnat. Ergo
talis non confitetur.
464. — SED CONTRA. Quilibet tenetur ad confessionem
mortalium. Sed si aliquis semel confessus est etiam in mortali
existens, non tenetur ulterius ad confitendum eadem peccata ;
quia cum nullus sciat se caritatem habere, nullus sciret se
confessum fuisse. Ergo non est de necessitate confessionis quod
sit caritate formata.
[II]
[De duob. præcep. Carit, c. 4 ; De sex artic. a.-6.]

465. — ULTERIUS. Videtur quod non oporteat confes­
sionem ESSE INTEGRAM, UT SCILICET OMNIA PECCATA UNI SACER­
DOTI CONFITEATUR ALIQUIS.

1. Quia erubescentia facit ad diminutionem pœnæ. Sed quanto
pluribus sacerdotibus quis confitetur tanto majorem erubes­
centiam patitur. Ergo fructuosior erit confessio, si pluribus sacer­
dotibus dividat.
1. L. om. « enim ». — 2. N. om. « et ».

2. Præterea. Confessio ad hoc necessaria est in pœnitentia,
ut pœna secundum arbitrium sacerdotis peccato taxetur. Sed
sufficiens pœna potest imponi a sacerdotibus de diversis peccatis.
Ergo non oportet uni sacerdoti omnia peccata confiteri.
3. Præterea. Potest contingere quod post confessionem factam
et satisfactionem perfectam recordetur quis alicujus peccati
mortalis quod dum confitebatur in memoria non habebat ; et
tunc copiam proprii sacerdotis cui primo confessus fuerit, habere
non poterit. Ergo poterit illud solum peccatum alteri confiteri.
Et sic diversa peccata diversis sacerdotibus confitebitur.
4. Præterea. Sacerdoti non debet fieri confessio de peccatis
nisi propter absolutionem. Sed quandoque sacerdos qui confessionem audit, potest de quibusdam peccatis absolvere, non de
omnibus. Ergo ad minus in tali casu non oportet quod confessio
sit integra.
466. — SED CONTRA. Hypocrisis est impedimentum pœnitentiæ, ut in praecedenti dist. (249) dictum est. Sed dividere
confessionem, « ad hypocrisim pertinet », ut Augustinus dicit
(in lib. De vera et falsa Pœnil. c. 15, n. 31 ; L. 40, 1125). Ergo
confessio debet esse integra.
467. — Præterea. Confessio est pœnitentiæ pars. Sed pœnitentia debet esse integra, ut in 15 d.1 Magister ostendit. Ergo
et confessio.

[Quodl. Ir q. 6, a. 1.]

468. — ULTERIUS. Videtur

quod possit per alium ouis

CONFITERI VEL PER SCRIPTUM.

1. Quia confessio ad hoc necessaria est, ut per eam conscientia pœnitentis sacerdoti pandatur. Sed homo potest etiam
|i
per alium vel per scriptum suam conscientiam sacerdoti mani«
festare. Ergo sufficit per scriptum vel per alium confiteri.
j
2. Præterea. Quidam non intelliguntur a propriis sacerdotibus ‘
?
propter linguæ diversitatem ; et tales non possunt nisi per alios
llj
confiteri. Ergo non est de necessitate sacramenti quod per seipIsum quis confiteatur. Et ita videtur quod si per alium quis
i
confessus fuerit qualitercumque, sufficiat ei ad salutem.
jj
3. Præterea. De necessitate sacramenti est quod homo proprio
II
sacerdoti confiteatur, ut ex dictis (446-53) patet. Sed aliquando
j
proprius sacerdos est absens, cui non potest pœnitens propria
i
voce loqui ; posset autem per scriptum suam conscientiam ei
j
manifestare. Ergo videtur quod per scriptum ei suam conscienI1
tiam transmittere debeat.

(

||

1. Ed. < in 20 d. > ; F. in nota · d. XX >. —

469. — SED CONTRA. Homo tenetur ad confessionem pecca­
torum, sicut ad confessionem fidei. Sed confessio fidei est ore
facienda, ut patet Rom., x, 10. Ergo et confessio peccatorum.
470. — Præterea. Qui per seipsum peccavit, per seipsum
debet poenitere. Sed confessio est pœnitentiæ pars. Ergo pœni­
tens debet confiteri propria voce.
[VI]

471. — ULTERIUS. — Videtur

QUOD

ILLÆ CONDITIONES

SEXDECIM QUÆ A MAGISTRIS ASSIGNANTUR, HIS VERSIBUS

CON-

TENT7E, NON REQUIRANTUR AD CONFESSIONEM :

Sit simplex, humilis confessio, pura, fidelis,
Atque frequens, nuda, discreta, libens, verecunda,
Integra, secreta, lacrimabilis, accelerata,
Fortis et accusans, et sit parere parata,

1. Fides enim et simplicitas et fortitudo sunt per se virtutes.
Ergo non debent poni confessionis conditiones.
2. Præterea. Purum est quod non habet permixtionem :
similiter simplex compositionem et mixtionem aufert. Ergo
superflue utrumque ponitur.
3. Præterea. Peccatum semel commissum nullus tenetur
confiteri nisi semel. Ergo si homo peccatum non iterat, non
oportet quod sit pœnitentia frequens.
4. Præterea. Confessio ordinatur ad satisfactionem. Sed satis­
factio quandoque est publica. Ergo et confessio non semper
debet esse secreta.
5. Præterea. Illud quod non est in potestate nostra, non
requiritur a nobis. Sed lacrimas emittere non est in potestate
nostra. Ergo non requiritur a confitente.

472. — RESPONSIO. Dicendum AD PRIMAM QUÆSTIO­
NEM quod confessio est actus virtutis et pars sacramenti.
Secundum autem quod est actus virtutis, est actus meritorius
proprie. Et sic confessio non valet sine caritate quæ est princi­
pium merendi.
473. — Sed secundum quod est pars sacramenti, sic ordinat
confitentem ad sacerdotem qui habet claves Ecclesiæ, qui per
confessionem conscientiam confitentis cognoscit. Et secundum
hoc confessio etiam potest esse in eo qui non est contritus, quia
potest peccata sua sacerdoti innotescere1 et clavibus Ecclesiæ
se subjicere. Et quamvis tunc non percipiat absolutionis fructum,
tamen recedente fictione percipere incipiet : sicut2 etiam est
1. N. « manifestare », L. « confiteri sacerdoti ». — 2. L. < Et sic ».

in aliis sacramentis. Unde non tenetur iterare confessionem qui
fictus accedit, sed tenetur postmodum fictionem suam confiteri.
474. — AD PRIMUM ergo dicendum quod auctoritas illa
intelligenda est quantum ad fructum confessionis percipiendum,
quem nullus extra caritatem existens percipit.
475. — Ad secundum dicendum quod contritio et satisfactio
fiunt Deo, sed confessio fit homini. Et ideo de ratione contri­
tionis et satisfactionis est quod homo sit Deo per caritatem unitus,
non autem de ratione confessionis.
476. — Ad tertium dicendum quod ille qui peccata quæ
habet, narrat, vere loquitur. Et sic cor concordat verbis quantum
ad substantiam confessionis, quamvis cor discordet a confessionis
fine.

477. — AD SECUNDAM QUÆSTIONEM dicendum quod
in medicina corporali oportet quod medicus non solum unum
morbum contra quem medicinam dare debet, cognoscat ; sed
etiam universaliter totam habitudinem ipsius infirmi ; eo quod
unus morbus ex adjunctione alterius aggravatur, et medicina
quæ uni morbo competeret,, alteri nocumentum praestaret.
478. — Et similiter est in peccatis ; quia unum aggravatur ex
adjunctione alterius ; et illud quod uni peccato esset conveniens
medicina, alteri incentivum præstaret, cum quandoque aliquis
contrariis peccatis infectus sit, ut Gregorius in Pastorali
(P. m, c. 3 ; L. 77, 54) docet. Et ideo de necessitate confessionis
est quod homo omnia peccata confiteatur quæ in memoria habet :
quod si non facit non est confessio, sed confessionis simulatio.
479. — AD PRIMUM ergo dicendum quod etsi erubescentia
sit multiplicior quando dividit diversa peccata diversis, tamen
omnes simul non sunt ita magnæ1 sicut illa una qua quis omnia
peccata sua simul confitetur ; quia unum peccatum per se consi­
deratum non ita demonstrat malam dispositionem peccantis,
sicut quando cum pluribus aliis consideratur ; quia in unum
peccatum aliquis quandoque ex ignorantia vel infirmitate labitur ;
sed multitudo peccatorum demonstrat malitiam pecccantis, vel
magnam corruptionem ejusdem.
480. — Ad secundum dicendum quod poena a diversis sacer­
dotibus imposita non esset sufficiens; quia quilibet consideraret
tantum unum peccatum per se, et non gravitatem ipsius quam
habet ex adjunctione alterius ; et quandoque pæna quæ contra
unum peccatum daretur, esset promotiva alterius peccati.
481. — Et præterea. Sacerdos confessionem audiens vicem
Dei gerit. Et ideo debet ei hoc modo fieri confessio sicut fit Deo
1. L. ad. « erubescenti® ».

in contritione. Unde sicut non esset contritio, nisi quis de omni­
bus conteretur, ita non esset confessio, nisi quis de omnibus quæ
memorise occurrunt1, confiteatur.
e
482. — Ad tertium dicendum quod Quidam dicunt quod
quando aliquis recordatur eorum quæ prius oblitus fuit2, debet
iterum etiam ea quæ confessus fuerat confiteri ; et præcipue
si non potest eumdem habere cui ante confessus fuerat, qui
omnia cognoscit, ut totius culpæ quantitas uni sacerdoti inno­
tescat.
483. — Sed hoc non videtur necessarium ; quia peccatum
habet quantitatem et ex seipso et ex adjunctione alterius. Pec­
catorum autem de quibus confessus est, manifestavit quanti­
tatem quam ex seipsis habent. Ad hoc autem quod sacerdos
utramque quantitatem hujus peccati cujus fuerat3 [oblitus]
cognoscat, sufficit quod hoc peccatum confitens dicat expli­
cite, et alia in generali, dicendo quod cum alia multa confite­
retur, hujusmodi oblitus fuit.
484. — Ad quartum dicendum quod etiamsi sacerdos non
possit de omnibus absolvere, tamen4 tenetur sibi omnia confiteri,
ut quantitatem totius culpæ cognoscat, et de illis de quibus non
potest absolvere ad superiorem remittat.
485. — AD TERTIAM QUÆSTIONEM dicendum quod con­
fessio non solum est actus virtutis, sed etiam pars sacramenti.
Quamvis autem ad eam secundum quod est actus virtutis, suffi­
ceret qualitercumque fieret, etsi non esset tanta difficultas in
uno modo sicut in alio ; tamen, secundum quod est pars sacra­
menti, habet determinatum actum, sicut et alia sacramenta
habent determinatam materiam. Et sicut in baptismo ad signi­
ficandam interiorem ablutionem assumitur illud elementum
cujus est maximus usus in abluendo ; ita in actu sacramentali
ad manifestandum ordinate assumitur ille actus quo maxime
consuevimus manifestare, scilicet per proprium verbum. Alii
enim modi sunt inducti in supplementum istius.
486. — AD PRIMUM ergo dicendum quod sicut in baptismo
non sufficit qualitercumque abluere, sed per elementum deter­
minatum ; ita nec in pœnitentia sufficit qualitercumque peccata
manifestare, sed oportet quod per actum manifestentur.
487. — Ad secundum dicendum quod in eo qui usum linguæ
non habet, sicut mutus, vel qui est alterius linguæ, sufficit quod
per scriptum aut5 nutum aut interpretem confiteatur, quia non
1. L. « occurrerint ». — 2. L. « erat ». — 3. αβγέζηθι « hujus peccati cujus
peccatum fuerat », om. « oblitus », sed €ζθ ad. post, manu · κ « Ad hoc autem, qtiod
sacerdos utramque quantitatem hujus peccati cognoseatX— 4. Ed. om. «tamen ». —
5. L. ad. « per ».

exigitur ab homine plus quam possit ; quamvis homo non debeat
baptismum accipere nisi in aqua, quia aqua est omnino ab
exterioji et nobis ab alio exhibetur. Sed actus confessionis est
a nobis. El ideo, quando non possumus uno modo, debemus secun­
dum quod possumus confiteri.
488. — Ad tertium dicendum quod in absentia proprii sacer­
dotis potest etiam laico fieri confessio. Et ideo non oportet quod
per scriptum fiat ; quia plus pertinet ad necessitatem confessionis
actus quam ille cui fit confessio.
489. — AD QUARTAM QUÆSTIONEM dicendum quod dic­
tarum conditionum quædam sunt de necessitate confessionis,
quædam de bene esse ipsius. Ea autem quæ sunt de necessitate
confessionis vel competunt ei secundum quod est actus virtutis,
vel secundum quod est pars sacramenti.
Si primo modo : aut ratione virtutis in genere ; aut ratione
specialis virtutis, cujus est actus ; aut ex ipsa ratione actus1.
490. — Virtutis in genere sunt quatuor conditiones, ut in
II Eth. (β 3. 1105a, 31 ; 1. 4, n. 283) dicitur.
Prima est ut aliquis sit « sciens ». Et quantum ad hoc confessio
dicitur esse « discreta », secundum quod in actu omnis virtutis
prudentia requiritur. Est autem hæc discretio ut majora cum
majori pondere confiteatur.
Secunda conditio est ut sit « eligens », quia actus virtutum
debent esse voluntarii. Et quantum ad hoc dicit2 « libens ».
Tertia conditio est ut « propter hoc », scilicet3 debitum finem
operetur. Et quantum ad hoc dicit quod debet esse pœnitentia
« pura », ut scilicet recta sit intentio.
Quarta est ut « immobiliter operetur ». Et quantum ad hoc dicit
quod debet esse « fortis », ut scilicet propter verecundiam non
dimittat.
491. — Est autem confessio actus pœnitentiæ virtutis :
quæ quidem primo initium sumit in horrore turpitudinis peccati.
Et quantum ad hoc confesssio debet esse « verecunda », ut scilicet
non se jactet de peccatis propter aliquam sæculi vanitatem
admixtam.
Secundo progreditur ad dolorem de peccato commisso. Et
quantum ad hoc debet esse « lacrimabilis ».
Tertio in abjectione sui terminatur. Et quantum ad hoc
debet esse « humilis », ut se miserum confiteatur et infirmum.
492. — Sed ex propria ratione hujus actus qui est confessio,
habet quod sit manifestativa : quæ quidem manifestatio per
1. Ed. « Ex ipsa autem ratione actus virtutis etc. ». — 2. η om. sequentia usque
ad « quod debet esse pura » om. etiam « pœnitentia ». — 3. Ed. om. α hoc, scilicet »

quatuor impediri potest. Primo per falsitatem. Et quantum ad
hoc dicit « fidelis », idest vera.
Secundo per obscuritatem. Et contra hoc dicit « nuda », ut
non involvatur obscuritate verborum.
Tertio per verborum multiplicationem. Et contra hoc dicit
quod sit1 « simplex », ut non recitet in confessione nisi quod ad
quantitatem peccati pertinet.
Quarto2 ut non subtrahatur aliquid de his quæ manifestanda,
sunt. Et contra hoc dicit « integra ».
493. — Secundum autem quod confessio est pars sacramenti,
sic concernit judicium sacerdotis qui est minister sacramenti.
Unde oportet quod sit « accusans » ex parte confitentis; « parere
parata » per comparationem ad sacerdotem ; « secreta » quantum
ad conditionem fori, in quo de occultis conscientiæ agitur.
494. — Sed de bene esse confessionis est quod sit « frequens » ;
et quod sit « accelerata », ut scilicet statim etiam3 confiteatur.
495. — AD PRIMUM ergo dicendum quod non est incon­
veniens quod conditio unius virtutis in actu alterius inveniatur,
qui ab ipsa imperatur ; vel quia medium quod est unius virtutis
principaliter, etiam aliæ virtutes per participationem habent.
496. — Ad secundum dicendum quod hæc conditio, « pura »,
intentionis excludit perversitatem, a qua homo mundatur ;
sed « simplex », alieni admixtionem.
497. — Ad tertium dicendum quod hoc non est de necessitate
confessionis, sed de bene esse.
498. — Ad quartum dicendum quod propter scandalum
aliorum qui possunt ex peccatis auditis ad malum inclinari,
non debet confessio fieri in publico, sed in occulto. Ex poena
autem satisfactoria non scandalizatur ita aliquis ; quia quan­
doque pro parvo vel nullo peccato similia opera satisfactoria fiunt.
499. — Ad quintum dicendum quod intelligendum est de
lacrymis mentis.
ARTICULUS V

[I]
[Infra d. 18, 77-102 ; d. 22, 114-7, 3 ; IV Cg„ c. 71 ; Quodl. IV
q. 7, a. 1 ; ps. 31.]

500. — AD QUINTUM SIC PROCEDITUR. Videtur quod
CONFESSIO NON LIBERET A MORTE PECCATI.

1. Confessio emin contritionem sequitur. Sed contritio suffi1. L. om. « quod sit ». — 2. F. ad. « per substractionem ». — 4. RAL. om.
« etiam » ; RA. « ut scilicet sæpe et cito » ; ζηβκ « et ista » ; 174 « ista etiam » et
ίζθΐΚ om. « statim ».

cienter delet culpam. Ergo confessio non liberat a morte pec­
cati.
2. Præterea. Sicut mortale est culpa, ita etiam veniale. Sed
per confessionem « fit veniale quod prius erat1 mortale », ut in
■ Littera (6) dicitur. Ergo per confessionem non remittitur culpa,
sed culpa in culpam mutatur.
501. — SED CONTRA2. Confessio est pars sacramenti pcenitentiæ. Sed poenitentia a culpa liberat. Ergo et confessio.
[II]
[Supra 361, 462 ; d. 18, 91-102 ; d. 22, 114-5, 3 ; IV Cg. c. 72;
Orat. Dom. c. 9 ; Ps. 31.]

502. — ULTERIUS. Videtur

OUOD CONFESSIO NON LIBERET

ALIQUO MODO A PŒNA.

1. Quia peccato non debetur nisi poena æterna, vel tempo­
ralis. Sed poena æterna per contritionem dimittitur, poena autem
temporalis per satisfactionem. Ergo per confessionem nihil
dimittitur de poena.
2. Præterea. « Voluntas pro jacto reputatur », ut in Littera (2a)
dicitur. Sed ille qui contritus est, habuit propositum confitendi.
Ergo tantum valuit sibi3 sicut si fuisset confessus. Et ita per
confessionem quam postea facit, nihil de poena dimittitur.
503. — SED CONTRA. Confessio poenam habet. Sed per alia
opera poenalia expiatur pœna peccato debita. Ergo et per con­
fessionem.
[III]

504. — ULTERIUS. Videtur quod non aperiat

para­

disum.

1. Quia diversorum diversi sunt effectus. Sed apertio para­
disi est effectus baptismi. Ergo non est effectus confessionis.
2. Præterea. In id quod clausum est, ante apertionem intrari
non potest. Sed ante confessionem moriens paradisum intrare
potest. Ergo confessio non aperit paradisum.
505. — SED CONTRA. Confessio facit hominem subjici
clavibus Ecclesiæ. Sed per eas aperitur paradisus. Ergo et per
confessionem.

*

[IV]

Λ

506. — ULTERIUS. Videtur quod

confessionis effectus

PONI non debeat quod tribuat spem SALUTIS.

1. L. « fuit ». — 2. L. ad. « est ». — 3. N. « ei ».

i

1. Quia spes ex omnibus meritoriis actibus provenit. Et sic
non videtur esse proprius effectus confessionis.
2. Præterea. Per tribulationem ad spem pervenimus, ut
patet Rom., v, 3, 4. Sed tribulationem homo præcipue in satisfactione sustinet. Ergo tribuere spem salutis magis est satisfactionis quam confessionis.
507. — SED CONTRA. Per confessionem homo fit humilior
el mitior, sicut in Littera (10) Magister dicit. Sed per hoc
homo accipit spem salutis. Ergo confessionis effectus est tri­
buere spem, salutis.

I

r

'

508. — RESPONSIO. Dicendum AD PRIMAM QUÆSTIONEM quod pœnitentia inquantum est sacramentum, præcipue
in confessione perficitur ; quia per eam homo ministris Ecclesiæ
se subdit, qui sunt sacramentorum dispensatores. Contritio
enim votum confessionis annexum habet ; et satisfactio pro
judicio sacerdotis cui fit confessio, taxatur. Et quia in sacramento
pœnitentiæ gratia infunditur, per quam fit remissio peccatorum,
sicut in baptismo ; ideo eo1 modo confessio ex vi absolutionis
conjunctæ remittit culpam sicut et2 baptismus.
509. — Liberat enim baptismus a morte peccati non solum
secundum quod actu suscipitur3, sed etiam secundum quod in
voto habetur : sicut patet in illis qui jam sanctificati ad baptis­
mum accedunt. Et si aliquis impedimentum non præstaret, ex
ipsa collatione baptismi gratiam consequeretur remittentem
peccata, si prius sibi remissa non fuissent.
510. — Et similiter dicendum est de confessione, adjuncta
absolutione4, quod, secundum quod in voto pœnitentis præcessit,
a culpa liberavit ; postmodum autem in actu confessionis et
absolutionis gratia augetur ; et etiam remissio peccatorum daretur, si præcedens dolor de peccatis non sufficiens ad contritio­
nem fuisset, et ipse tunc obicem gratiæ non præberet. Et ideo
sicut de baptismo dicitur quod liberat a morte, ita et de confes­
sione dici potest.
511. — AD PRIMUM ergo dicendum quod contritio habet
votum confessionis adjunctum5. Et ideo eo modo liberat a culpa
pœnitenles sicut desiderium baptismi baptizandos.
512. — Ad secundum dicendum quod veniale non sumitur
pro culpa, sed pro pœna de facili expiabili. Unde non sequitur
quod culpa in culpam convertat6; sed penitus annihilat7. Dicitur enim veniale tripliciter. Uno modo ex genere, sicut verbum

I
;

i

1. Ed. « eodem ». — 2. Ed. om. « et ». — 3. Ed. « recipitur » ; L. « percipi­
tur ». — 4. L. « absolutioni ». — 5. L. « annexum ». — 6. F. L. « convertatur ».
— 7. F. L. « annihilatur ».

otiosum. Alio modo ex causa, idest veniæ causam in se habens,
sicut peccatum ex infirmitate. Alio modo ex eventu, sicut acci­
pitur hic, quia per confessionem hoc evenit quod de culpa
praeterita homo veniam consequatur.
513. — AD SECUNDAM QUÆSTIONEM dicendum quod
confessio simul cum absolutione habet vim liberandi a pœna
dupliciler.
Uno modo ex ipsa vi absolutionis. Et sic quidem liberat in
voto existens a pœna aeterna, sicut et8 a culpa : quæ quidem
pœna est pœna condemnans, et ex toto exterminans, a qua1
homo liberatus2, adhuc manet obligatus ad pœnam temporalem,
secundum quod pœna est medicina purgans, ef promovens. Et
hæc pœna restat in purgatorio patienda etiam his qui a pœna
inferni liberati sunt : quæ quidem pœna est improportionata
viribus pœnitentis in hoc mundo viventis3 ; sed per vim clavium
in tantum diminuitur quod proportionata viribus pœnitentis
remanet, ita quod satisfaciendo se in hac vita purgare potest.
514. — Alio modo diminuit pœnam ex ipsa natura actus
confitenlis qui habet pœnam erubescentiæ annexam. Et ideo
quanto aliquis pluries de eisdem peccatis confitetur, tanto magis
pæna diminuitur.
Et per hoc patet responsio4 AD PRIMUM.
515. — Ad secundum dicendum quod voluntas pro facto
non reputatur in his quæ sunt ab alio, sicut est de baptismo —
non enim valet voluntas suscipiendi baptismum sicut ipsius
susceptio — sed reputatur voluntas pro facio in his quæ sunt
omnino ab homine. Et iterum quantum ad præmium essentiale,
non autem quantum ad pœnæ remotionem et hujusmodi, res­
pectu quorum attenditur meritum accidentaliter et secundario.
Et ideo confessus et absolutus· minus in purgatorio punietur quam
contritus tantum.
516. — AD TERTIAM QUÆSTIONEM dicendum quod a
paradisi introitu prohibetur aliquis per culpam et reatum
pœnæ. Et quia hæc impedimenta confessio amovet, ut ex dictis
(sol. 1 et 2) patet, ideo dicitur paradisum aperire.
517. — AD PRIMUM ergo dicendum quod quamvis baptis­
mus et pœniientia sint diversa sacramenta, tamen agunl in vi
unius passionis Christi, per quam paradisi aditus5 est apertus.
518. — Ad secundum dicendum quod ante votum confes­
sionis paradisus clausus erat peccanti mortaliter, quamvis postea
1. L. « etiam ». — 2. N. « quia ». — 3. F. « viventi «. — 4. F. « solutio ». —
5. ζ « paradisus ».

per contritionem votum confessionis importantem, apertus sit
etiam ante confessionem actualiter factum. Non tamen obsta­
culum reatus est totaliter remotum ante confessionem et satis­
factionem.

519. — AD QUARTAM QUÆSTIONEM dicendum quod
spes remissionis peccatorum non est nobis nisi per Christum.
Et quia homo per confessionem se subjicit clavibus Ecclesiæ
ex passione Christi virtutem habentibus, ideo dicitur quod
confessio spem salutis tribuit.
520. — AD PRIMUM ergo dicendum quod ex actibus non
potest esse spes salutis principaliter, sed ex gratia Redempto­
ris. Et quia confessio gratiæ Redemptoris innititur, ideo spem
saluiis tribuit non solum ut actus meritorius — sed ut sacramenti
pars.
521. — Ad secundum dicendum quod tribulatio spem salutis
tribuit per experimentum propriæ virtutis et purgationem a poena
sed confessio etiam modo prædicto (519).

EXPOSITIO TEXTUS
522. — « Dicunt enim quidam. » (2). Tertia opinio est quam
Magister non tangit quod dimittitur1 culpa per contritionem
sub conditione, scilicet si confiteatur.
Sed hæc opinio minus habet de ratione quam aliæ ; quia status
salutis non dependet ex futuro ; quia, sicut dicitur Eccle., xi,
3, « lignum ubi ceciderit, ibi erit ». Unde nihil est dictu quod homo
ad statum salutis per dimissionem peccati reducatur sub condi­
tione confessionis simpliciter.
523. — « Votum pro operatione judicatur. » (2a) Hoc intelligendum est tam in bonis quam in malis, quando est votum ple­
num, ita quod nihil ab executione retardat nisi impotentia.
Si autem operatio adjuncta addat aliquid ad voluntatem, sicut
in illis operibus quæ habent in ipso actu delectationem volun­
tatem provocantem, tunc operatio addit etiam quantum ad
meritum et2 demeritum substantiale. Alias non, sed semper
addit3 operatio quantum ad aliquid adjunctum, quod est uti­
litas consequens actum in bonis ut effectus ejus, vel nocumentum
in malis.
524. — « Non dicitur : Si ore ». (2b) Ergo videtur quod non requi­
ratur oris confessio. Et dicendum quod ipse gemitus habet
votum vocalis confessionis adjunctum.
1. Ed. « dimittatur. ». — 2. Ed. * vel ». — 3. Ed. loco « semper addit » habent
« superaddit ».

525. — « Nemo potest confiteri », (2c) scilicet confessione efïicaci ad salutem.
526. — « Quæ ut est vita corporis, etc. » (2c) Non oportet quod
sit similitudo quantum ad omnia, sed solum quantum ad hoc
quod sicut anima corpori sensum et motum præbet per hoc quod
est in corpore, ita Deus animæ spiritualiter quam inhabitat per
gratiam.
527. — « Non potest quisquam, etc. » (3a) Hæc tria purgantia
sic distinguuntur ; quia baptismus purgat a culpa originali et
actuali, sed pœnitentia quantum ad contritionem a culpa actuali
tantum, confessio autem actu exercita directe a pœna.
528. — « Nemo dicat occulte », (3b) ita scilicet quod sacerdoti
non manifestet.
529. — « Si erubui in conspectu, etc. » (3b) Job., xxxi, 33.
Ergo videtur quod liceat publice confiteri.
Et dicendum quod nostra littera quæ verior est, habet : « Si
abscondi ut homo peccatum meum » ; ip quo negatur absconsio
contra mandatum Dei facta.
530. — Sustinendo autem litteram quæ hic ponitur, dicendum
quod non licet publice confiteri, nisi forte sit peccatum mani­
festum ; quia talis humilitas proximo præjudicaret, qui ex pec­
cato manifestato posset scandalizari. Sed satisfactio in mani­
festo facta quodammodo peccatum in conspectu populi confitetur.
531. — Vel dicendum quod loquitur de confessione facta in
judicio et non de confessione sacramentali1.
532. — « Nullus debiti gravioris, etc. » (3c) Hæc auctoritas
et sequens ostendunt quod sine satisfactione peccatum non
dimittitur : quod etiam hæc opinio dicebat.
533. — « Quibusdam visum est, etc. » (5a) Hoc quod ponitur
hic pro opinione, hæresis est, non quod explicite sit contra ali­
quem articulum vel præcedens vel sequens ad ipsum, sed im­
plicite aliquid contrarium fidei continet ; quia sequitur quod
claves Ecclesiæ non sint necessariæ ad salutem.
Et in talibus antequam determinetur per Ecclesiam quod ex
eis sequitur2 aliquid contrarium fidei, non judicatur hæresis
esse hæc opinio3. Et sic Magister et Gratianus hoc pro opi­
nione ponunt.
Sed nunc post determinationem Ecclesiæ sub Innocentio III
factam, hæresis reputanda est.
534. — « Revela viam tuam, etc. » (5b) Hic non loquitur de
revelatione sacramentali, sed de revelatione quæ fit in supplicatione orationis.
535. — « Non dico ut confitearis ea, etc. » (5c). Qui enim confi­
tetur sacerdoti, non confitetur ei ut conservo, sed ut Deo.
1. Ed. om. « Vel dicendum quod loquitur de confessione facta in judicio et non de
confessione sacramentali >. — 2. Ed. « sequatur ». — 3. Ed. om. « hæc opinio ».

536. — « In se voluntariæ excommunicationis, etc. »(5d). Non
quod aliquis seipsum excommunicare possit, sed excommunica­
tio hic large ponitur pro voluntaria cohibitione, qua aliquis se
subtrahit a»sacris ex humilitate.
537. — « Justitia enim sola damnat. » (6a) Hæc loquitur Augus­
tinus ex hypothesi, idest si Deus tantum justitia uteretur
contra nos sine misericordia ; quia ad gratiam ipsius post pec­
catum sine misericordia redire non possemus.
538. — « Quanto pluribus confitetur » (6b) : non dividens pec­
cata, sed integre omnibus. Consequitur autem majorem veniam
saltem propter erubescentiam et sacerdotis intercessionem ;
vel etiam ex vi clavium, ut Quidam dicunt. Sed de hoc in propin­
qua dist. dicetur.
539. — « Qui sciat ligare et solvere. » (7a) Hæc scientia, etsi1
non sit major, tamen tanta2 debet esse ut sciat distinguere inter
peccatum et non peccatum, et peccatum mortale et veniale.
Et si in aliquo esset dubitatio, posset ad discretiores recurrere.
Ponuntur autem multæ conditiones aliæ, quæ ad confessorem3
requiruntur, ut confitentes alliciat, quæ his versibus continentur :
Confessor dulcis, affabilis atque suavis,
Prudens, discretus, mitis, pius atque benignus.
540 — « Non4 petat sacerdotes, etc. » (7b) ; quia tales executionem ordinis non habent et jurisdictione carent. Et loquitur
de divisione per hæresim,aut5schisma, aut5 excommunicationem.

1. ζ « si ». — 2.
5. N. « vel per ».

« creata ». — 3. N.« confessarium ». — 4. Textus « Nemo ».

De

remissione sacerdotis

1. — Hic quæri solet si peccatum omnino dimissum est a Deo per
cordis contritionem, ex quo pœnitcns votum habuit confitendi, quid
postea dimittatur ei a sacerdote. Video enim quo vinculo eum ligat,
scilicet temporalis pœnæ, sed non a quo eum absolvat ; et ideo quæro :
Ante poenitudinem quippe cordis anima rei maculam habet et fcetorem
peccati, atque æternæ ultionis vinculo ligata existit. Si vero ante confes­
sionem per cordis contritionem Deus per seipsum sine ministerio sacer­
dotis et debitum omnino relaxat et animam interius purgat a conta­
gione1 et fœtore peccati, quid ergo mundat, quid dimittit sacerdos2 ?
Ubi sunt claves illæ quas Dominus tradidit Petro et successoribus ejus
dicens (Mat., xvi, 19) : « Tibi dabo claves regni cælorum, et quæcumque
ligaveris super terram, erunt ligata et in cælo ; et quæcumque solveris super
terram, erunt soluta et in cælo3 ? »
Ut autem præmissa quæstio plenius explicari valeat, quasi altius
ducto rete, de his clavibus et usu earum disseramus.
De clavibus

2. — Claves istæ sunt non corporales, sed spirituales, scilicet « discer­
nendi scientia et potentia judicandi », idest ligandi et solvendi, qua « dignos
recipere, indignos debet excludere a regno » ecclesiasticus judex, qui sicut
habet jus ligandi, ita et solvendi*.
Unde Ambrosius (lib. I De pœnit., c. 2, n. 7 ; L. 16, 468) : « Dominus
par jus et solvendi esse voluit et ligandi, qui utrumque pari conditione
promisit3. Ergo qui solvendi jus non habet, nec ligandi habet. »
a. — Et infra : « Certum est quod Ecclesiæ utrumque licet, hæresis
utrumque non habet. Jus enim hoc solis permissum est sacerdotibus. Recte
igitur3 Ecclesia hoc sibi7 vindicat, quæ veros sacerdotes habet ; hæresis
vindicare non potest, quæ veros sacerdotes non habet. »
De

usu clavium

3. — Usus vero8 harum clavium multiplex est : discernere scilicet
ligandos et9 solvendos, ac deinde ligare vel solvere. « Qui enim indignos
ligat vel solvit, propria potestate se privat13 », idest dignum privatione se
facit.
Si

sacerdos potest dimittere vel retinere peccata

4. — Sed quæritur utrum a peccato solvere valeat sacerdos, idest a
culpa, ut culpæ maculam abstergat, vel debitum æternæ mortis solvere
valeat.
1. Quar. «contagio ». — 2. Cfr. Sum. Sent, tract. 6, c. 11 ; L. 176, 147. — 3. Quar.
« quodcumque ligaveris... erit ligatum... et quodcumque solveris... erit solutum et in
cælis ». — 4. Cf. loc. cit. c. 14 ; L. 176, 152. —- 5. Ed. « permisit ». — 6. Ed. « ergo ».
— 7. Quar. om. «sibi».— 8. Quar. «ergo ». — 9. Quar. « vel ». — 10. Gregorius II
Hom. in Evang., horn. 26, n. 5 ; L. 76, 1200. —

Quidam1 arbitrati sunt, cum peccator dupliciter ligatus teneatur, ut
prædictum est, scilicet mentis contagione ac cæcitate et debito futuræ
pœnæ, alterum curari per Deum, alterum solvi per sacerdotem. Patitur
enim per peccatum quasdam tenebras interiores et maculas, a quibus
nisi liberetur, projicietur « in tenebras exteriores ». Cum autem liberatur
(Mat., XXII, 13) ab his, suscitatur a morte peccati.
Unde Apostolus (Ephes., v, 14) : « Surge qui dormis, et illuminabit
te Christus ». Solus enim Christus, non sacerdos, animam resuscitat, ac
pulsis tenebris interioribus et maculis, eam illuminat et mundat qui
animæ faciem lavat. Debitum vero æternæ pœnæ solvere concessit sacer­
dotibus. Quod in resurrectione Lazari signatum2 asserunt, quem Christus
prius per se interius vivificavit, deinde foras exire jussit, eumque adhuc
. ligatum solvere Apostolis præcepit (Joan., xi, 14), quia, ut aiunt, ipse
interius animam a caligine maculaque peccati emundat ; sacerdotibus
vero dedit vinculum æternæ mortis solvere.
5· — Alii vero3 dicunt solum Deum, non sacerdotem, debitum a'ternæ
mortis dimittere, sicut et animam interius per se vivificat ; nec tamen
diffitentur sacerdotibus traditam potestatem peccata dimittendi4 et
retinendi, quibus dictum est (Joan., xx, 23) : « Quorum remiseritis pec­
cata, etc. » Sicut enim Christus retinuit sibi potestatem baptismi, ita et
pœnitentiæ. Et ideo sicut interius gratia sua animam illuminat, ita et
simul debitum æternæ mortis relaxat. Ipse enim per se ipsum peccata
pœnitentium tegit ; et tunc tegit quando ad poenam non reservat. Tunc
ergo6 tegit quando debitum pœnæ solvit.
Quod autem ipse tegat, aperte dicit Augustinus· exponens illum
locum (ps. xxxi, 1, n. 9 ; L. 36, 264) : « Quorum tecta sunt peccata», idest
« cooperta et abolita». Si enim texit Deus peccata, noluit advertere. Si noluit
advertere, noluit animadvertere, idest punire, sed ignoscere. Ita ergo dicit
a Deo tecta, ut Deus non videat, idest aeternaliter puniat. » Videre enim Dei
peccata, est ad pœnam imputare ; avertere autem faciem a peccatis, hoc
est ea ad’ pœnam non reservare.
Item Hieronymus (in Glossa, L. 113, 887) : « Quibus Deus dimittit
peccata, tegit, ne in judicio revelentur. »
Item Cassiodorus (ibidem) : « Qui gravia habent peccata, aliis Deus
imputat, aliis per misericordiam non imputat. »
Ex his aperte ostenditur quod Deus ipse poenitentem solvit a debito
pœnæ, et tunc solvit quando intus illuminat inspirando veram cordis
contritionem.
6· — Cui sententiæ ratio suffragatur, et auctoritates attestantur.
Nemo enim de peccato vere compungitur, habens « cor contritum et
humiliatum » (ps. l, 19), nisi in caritate. Qui autem caritatem habet, vita
dignus est. Nemo autem simul vita et morte dignus est. Non est igitur8
tunc ligatus debito æternæ mortis. Filius enim iræ esse desiit ex quo
diligere et pœnitere coepit. Ex tunc igitur’ solutus est ab ira, quæ non
manet super illum qui credit in Christum, sed super illum qui non
credit. Non igitur10 postmodum per sacerdotem cui confitetur, ab ira
æterna liberatur, a qua jam liberatus est per Dominum, ex quo dixit :
« Confitebor. » Solus ergo Deus hominem interius mundat a macula pec­
cati, et a debito æternæ pœnæ solvit, qui per Prophetam ait (Is., xliii,
25) : « Ego solus deleo iniquitates et peccata populi. »
1. Cf. Hug. II De Sacram., p. 14, c. 8 ;
tum ». — 3. F. om. « vero ». — 4. Quar.
— 6. Cf. etiam Enar. in ps. l, n. 14 ; L.
« ergo ». — 9. Ed. « ergo ». — 10. Ed. «

L. 176, 564 et 148. — 2. Ed. « designa­
« remittendi «. — 5. Quar. « Et tunc ».
36, 594. — 7. F. om. « ad. ». — 8. Ed.
ergo ».

a. — Item Ambrosius (1. II, De Cain et Abel, c. 4, n. 15 ; L. 14, 366) :
« Verbum Dei dimittit peccata, sacerdos est judex. Sacerdos quidem offi­
cium suum exhibet, sed nullius potestatis jura exercet. »
Idem (In Luc. lib. VI, n. 109 ; L. 15, 1698). « Ille solus peccata dimittit
qui solus pro peccatis nostris mortuus est. »
Item Augustinus (Decr., de consecr., d. 4, c. 141 ; L. 187, 1849) : « Nemo
tollit peccata, nisi solus Deus, qui est Agnus tollens peccata mundi. Tollit
autem et dimittendo quæ facta sunt, et adjuvando ne fiant, et perducendo ad
vitam ubi omnino fieri non possunt1. »
His, aliisque pluribus testimoniis docetur Dominum2 solum per se
peccata dimittere ; et sicut peccata dimittit quibusdam, ita et aliorum
quorumdam peccata retinet3.
Quod

sacerdotes etiam dimittunt

peccata, et tenent

peccata

SUO MODO
7. — Nec ideo tamen negamus sacerdotibus concessam potestatem
dimittendi et retinendi peccata, cum hoc Veritas in Evangelic aperte
doceat.
a. — Hinc Augustinus ait (In Joan., tract. 121, η. 4 ; L. 35, 1958) :
« Ecclesiæ caritas quæ per Spiritum sanctum diffunditur in cordibus nostris,
eorum qui participes sui sunt, peccata dimittit ; eorum qui non sunt, tenet. »
Idem (De vera et falsa pœnit., c. 10, n. 25 ; L. 40, 1122) : « Sacerdotes
possunt confitentibus parcere; quibus enim remittunt4, remittit Deus. Lazarum enim de monumento suscitatum obtulit discipulis solvendum, per hoc
ostendens potestatem solvendi concessam sacerdotibus. Dixit enim (Mat.,
xvi, 19) : « Quodcumque solveritis super terram,erit solutum et in cælo etc.»
« hoc est, ego Deus et omnes cælestis curiæ5 ordines, et omnes Sancti in
gloria mea laudant vobiscum et confirmant quos ligatis et solvitis. Non dixit :
Quos putatis ligare et solvere, sed in quos exercetis opus justitiæ vel4
misencordiæ. Alia autem7 opera vestra in peccatores non cognosco. »
Idem (in lib. VI, De baptis. contra Donatistas, c. 4, n. 6 ; L. 43, 200) :
« Cum veraciter ad Deum converso peccata dimittuntur ab eis dimittuntur4,
quibus ipse veraci conversione conjungitur. Spiritus sanctus ea dimittit,
qui datur4 omnibus Sanctis sibi caritate cohærentibus, sive se noverint
corporaliter, sive non. Similiter cum alicujus tenentur peccata, ab eis tenentur
a quibus ille cordis pravitate disjungitur, sive notis corporaliter, sive ignotis. »
« Omnes mali spiritualiter a bonis sejuncti sunt » (ibid., c. 5, n. 7). Ecce hic
dicit, peccata dimitti vel10 teneri a viris sanctis, et tamen Spiritum sanctum
ea dimittere dicit.
Et quod majori consideratione dignum est, idem etiam dicit quod
Deus per se, vel per sanctos suos tantum dimittit peccata. Ait enim sic
(ibid., lib. V, c. 21, n. 29 ; L. 43, 191) : « Sacramentum gratiæ dat Deus
etiam per malos, ipsam vero gratiam non nisi per seipsum vel per sanctos
suos. Et ideo remissionem peccatorum vel per seipsum facit, vel per ipsius
columbæ membra, quibus ait : « Si cui dimiseritis, dimittentur » (Joan.,
xx, 23.)
Ecce quam varia a doctoribus traduntur super his. Et in hac tanta
varietate quid tenendum ?
8. — Hoc sane dicere ac sentire possumus quod solus Deus dimittit
1. Quar. « possint ». — 2. Quar. « Deum ». — 3. F. « retinere ». — 4. Ed. om.
« remittunt ». — 5. Quar. « militiæ. — 6. Ed. » ct ». — 7. Quar. » Aliter autem et
alia ». — 8. Ed. om. « dimittuntur ». — 9. Quar. « datus est ». — 10. Ed. « et ».

peccata et retinet ; et tamen Ecclesiæ contulit potestatem ligandi et
solvendi. Sed aliter ipse solvit et ligat ; aliter Ecclesia. Ipse enim per se
tantum1 dimittit peccatum, quia2 et animam mundat ab interiori macula
et a debito æternæ mortis solvit.
Quomodo sacerdotes ligant et

solvunt a peccatis

Non autem hoc sacerdotibus concessit, quibus tamen tribuit potestatem
solvendi et ligandi, idest ostendendi homines ligatos vel solutos. Unde*
Dominus leprosum sanitati prius per se restituit, deinde ad sacerdotes
misit quorum judicio ostenderetur mundatus. Ita etiam Lazarum jam
vivificatum obtulit discipulis solvendum. Quia etsi aliquis apud Deum
sit solutus, non tamen in facie Ecclesiæ solutus habetur, nisi per judicium
sacerdotis. In solvendis igitur4 culpis vel retinendis ita operatur sacerdos
evangelicus et judicat, sicut olim legalis in illis qui contaminati erant
lepra, quæ peccatum significat5.
Unde Hieronymus Super Mat. (xvi, 19), ubi Dominus ait Petro
« Tibi dabo claves regni cælorum ; et quodcumque ligaveris super terram,
erit ligatum et in cælis ; et quodcumque solveris super terram, erit solutum
et in cælis. » (L. 26, 118) : « Hunc, inquit, locum quidam non intelligentes,
aliquid sumunt de supercilio Phariseeorum, ut damnare innoxios vel solvere
se putent noxios, cum apud Deum non sententia sacerdotum, sed reorum
vita quæratur. In Levitico (xiv, 2) se ostendere sacerdotibus jubentur leprosi,
quos illi non faciunt leprosos vel mundos sed discernunt qui mundi vel
immundi sunt. Ita et hice. »
Aperte ostenditur quod non sequitur Deus Ecclesiæ judicium, quæ
per surreptionem et ignorantiam interdum judicat ; Deus autem semper
judicat secundum veritatem. Et in remittendis vel in retinendis culpis
id juris et officii habent ecclesiastici sacerdotes quod olim habebant sub
lege legales in curandis leprosis. Hi ergo peccata dimittunt vel retinent,
dum dimissa a Deo vel retenta judicant et ostendunt. Ponunt enim
sacerdotes « nomen Domini super filios Israel; sed ipse benedicit », ut
legitur’ in Numeris (vi, 27). Hunc modum ligandi et solvendi Hiero­
nymus supra notavit.
9. — Ligant quoque sacerdotes, dum satisfactionem pœnitentiæ
conii tentibus imponunt ; solvunt, cum de ea aliquid dimittunt, vel per
eam purgatos ad sacramentorum communionem admittunt ; quem
modum superius Leo Papa (d. 17, c. 3) notavit. Secundum hunc modum
dicuntur etiam sacerdotes dimittere peccata vel retinere. Unde superius
Augustinus (7a) : « Quibus remittunt, remittit Deus, etc. » Opus enim
justitiæ exercent in peccatores, cum eos justa pœna ligant ; opus misericordiæ, dum de ea aliquid relaxant, vel sacramentorum communioni
conciliant ; alia opera in peccatores exercere nequeunt.
Et notandum est8 quia quos satisfactione pœnitentiæ ligant, eo ipso
a peccatis solutos ostendunt ; quia non imponitur alicui satisfactio pœnitentialis, nisi quem sacerdos vere pœnitentem arbitratur ; alii non imponit,
et eo ipso peccatum retineri a Deo judicat9.
Quod autem hoc ad claves pertineat Augustinus ostendit (Serm.
392, c. 3, n. 3 ; L. 39, 1711), dicens : « Frustrat claves Ecclesiæ qui sine
arbitrio sacerdotis pœnilentiam agit, si sine oris confessione criminis indulgentiam imprecatur10. »
1. Quar. ad. «ita ». — 2. Quar. « quod ». — 3. Quar. ad. « et ». — 4. Ed. « ergo ».
— 5. Quar. « figurat ». — 6. Ed. om. «■ hic ». — 7. Ed. « dicitur ». — 8. Quar. om
« est ». — 9. Quar. « indicat ». — 10. Quar. « criminis indulgentia impetratur ».

Alius modus

ligandi et solvendi

10· — Est et alius modus ligandi et solvendi, qui per excommuni­
cationem geritur, dum aliquis secundum canonicam disciplinam tertio
vocatus ad emendationem manifesti delicti, et satisfacere vilipendens,
sententia Ecclesiæ a loco orationis et sacramentorum communione et
fidelium consortio præciditur ut erubescat, et pudore sceleris confusus1
pœniteat, ut sic spiritus ejus salvus sit. Quod si poenitentiam profitens
resipuerit, negatæ communioni admittitur et Ecclesiæ reconciliatur.
Hæc est autem Ecclesiæ anathematizatio. Hanc poenam illis qui digne
percelluntur, infligit, quia gratia Dei et protectio illis amplius subtrahitur,
ac sibi ipsis relinquuntur ut sit eis liberum ruere in interitum peccati. In
quos etiam major diabolo sæviendi datur potestas. Orationes quoque
Ecclesiæ, et benedictionum ac meritorum suffragia eis nequaquam suffra­
gari putantur.
Quomodo secundum hos modos intelligendum

sit

illud

:

« Quodcumque solveris, etc. »
11. — Secundum hos ligandi et solvendi modos, quomodo verum est
quod dicitur : « Quodcumque solveris super terram, erit solutum et in cælis ;
et auodcumque ligaveris2 super terram, erit ligatum et in cælis, etc. ? » Ali­
quando enim ostendunt solutos vel ligatos, qui ita3 non sunt apud Deum ;
et pœna satisfactionis, vel excommunicationis interdum indignos ligant
vel solvunt, et indignos sacramentis admittunt, ut4 dignos admitti arcent.
Sed intelligendum est hoc in illis quorum merita solvi vel ligari postu­
lant. Tunc enim sententia sacerdotis judicio Dei et totius cælestis curiæ
approbatur et confirmatur, cum ita ex discretione prodit ut reorum merita
non contradicant. Quoscumque ergo solvunt vel ligant adhibentes elavem
discretionis, reorum meritis solvuntur vel ligantur in cælis, idest apud
Deum ; quia divino judicio sacerdotis sententia sic progressa approbatur
et confirmatur. Quos ergo secundum meritum sententia Ecclesiæ percellit
lædit et illi foris sunt apud Deum.
Qui autem non meruit, sententia Ecclesia; non læditur, nisi contemnat.
Unde Okigenes (In Leviticum, hom. 14, n. 3 ; G. 12, 556) : « Exiit quis
a veritate, a fide, a caritate, per hoc exit de castris Ecclesiæ, etsi6 Episcopi
voce non abjiciatur ; sicut et contra aliquis non recto judicio foras mittitur.
Sed si non agit ut mereatur6 exire, nihil læditur. Interdum enim qui foras
mittitur, intus est ; et qui foris est, intus videtur retineri. »
Ecce qualis et quantus’ est usus apostolicarum clavium. Jam osten­
sum est ex parte, qualiter sacerdotes dimittunt peccata vel tenent ; et
tamen retinuit sibi Deus quamdam singularem potestatem dimittendi
vel retinendi ; quia ipse solus per se debitum æternæ mortis solvit et
animam interius purgat.
Quæ

sint interiores tenebræ et interior macula

12. ■— Hic quæritur quæ sit illa macula et quæ sint illæ tenebræ
interiores a quibus Deus interius animam purgat, cum veram poeniten­
tiam immittit.
a. — De tenebris et interiori caligine satis facile est et8 intelligere et
1. Quar. « conversus ». — 2. Quar. « ligaveritis ». — 3. Quar. om. « ita ». —
4. Quar. « et ». — 5. Quar. « etiamsi ». —- 6. Quar. « mereretur ». — 7. Ed. « qua­
tenus ». — 8. Quar. om. « et ».

respondere. Cum enim quis mortaliter delinquit et1 gratia virtutis pri­
vatur, si qua praecessit, et naturalium bonorum elisionem patitur ; unde
et2 intellectus obtunditur, et totus homo interior obtenebratur, et ita
quasi caligine quadam mens obvolvitur : quæ caligo peccati pœna est.
Hanc vero Deus pellit, cum poenitentiam immittit, per quam perdita
bona restituit et vitiata reparat. Unde Propheta (ps. cxlvii, 16) : « Nebu­
lam sicut cinerem spargit. »
Sed quæ est macula peccati a qua anima lavatur’ ? Ecce enim quis
voluit facere homicidium et patravit ; quo patrato desinit tam velle
quam facere ; nondum tamen vere et humiliter poenitet, nec confiteri
proponit. Quæ igitur4 remansit in anima illius macula ? Mala voluntas
quidem fuit macula illius animæ, sed illa transit ; macula etiam est, si
poenitere contemnit. Sed hoc est peccatum aliud a præcedenti. Quæ
igitur’ macula remansit, a qua ipse in pænitentia purgatur ?
Polluta quidem est anima quousque pœniteat6, sicut erat dum in ea
prava erat voluntas. Sicut enim qui tangit morticinum, vel aliud immun­
dum, ita pollutus est post tactum quousque lavetur, sicut fuit’ dum
tangeret ; ita post actum peccati ita polluta remanet anima, sicut fuit in
ipso actu peccati ; quia ita est longe a Deo per dissimilitudinem, qui est
vita et munditia mentis, sicut fuit dum peccatum ageret. Ipsa ergo dissi­
militudo quæ inest animæ ex peccato, et est a Deo elongatio, animæ
macula intelligitur, a qua purgatur in pænitentia. Hoc autem solus Deus
facit, qui solus suscitat animam et illuminat : quod sacerdotes nequeunt,
qui tamen medici sunt animarum.
Unde Propheta (ps. lxxxvii, 11) : « Numquid medici suscitabunt, et
confitebuntur tibi ? » quod exponens Augustinus ait (L. 37, 1116) : « Boni
doctores recte medici dicuntur, qui viventes curare ministerio possunt, sed
non mortuos suscitare. Sola enim Dei gratia reviviscunt. »

DIVISIO TEXTUS

i
i

I
I

13. — « Hic quæri solet si peccatum etc. »
Postquam determinavit Magister de pænitentia quantum
ad totum et partes ejus, hic incipit determinare de potestate minis­
trorum, quibus hujus sacramenti dispensatio est commissa.
Et dividitur in partes duas. In prima determinat de ipsa
potestate quæ claves Ecclesiæ dicuntur. In secunda determi­
nat de habentibus claves, 19 d., ibi : « Postquam ostensum
est etc. »
Prima in duas. In prima movet quæstionem ex prædictis de
potestate ministrorum. In secunda determinat eam, ostendens
quæ dicantur Ecclesiæ claves, et ad quid se extendant, ibi :
« Claves istæ non sunt etc. » (2).
Et hæc pars in duas. In prima determinat de clavibus Eccle­
siæ ordinatis ad peccatorum remissionem. In secunda determinat de quibusdam circa peccatum existentibus, per quorum
ablationem peccatum remitti dicitur, ibi : « Hic quæritur quæ
sit illa macula, etc. » (12).
1. Ed. om. « et ». — 2. Quar. om. « et ». — 3. Quar. « animam lavat ». —
4. Ed. « ergo ». — 5. Ed. « ergo ». — 6. Quar. « poenitet ». — 7. Quar. < fuerat ».

Prima in duas. In prima determinat de clavibus ; in secunda
de effectu earum, ibi : « Sed quæritur utrum a peccato etc. » (4).
Circa primum duo facit. Primo ostendit quid sint claves.
Secundo ostendit quid sit earum usus, ibi : « Usus vero harum
etc. » (3).
« Sed quæritur utrum a peccato, etc. » (4). Hic inquirit de
effectu clavium. Et dividitur in duas partes. In prima ostendit
quod potestas clavium non se extendit ad remissionem culpæ ;
quia hoc solius Dei est. In secunda ostendit per quem modum
sacerdotes dicuntur peccata remittere, ibi : « Nec ideo tamen
negamus etc. » (7).
Circa primum tria facit. Primo ponit opinionem quorumdam
qui dicebant quod potestas clavium se extendit1 ad remissio­
nem pœnæ æternæ, quamvis non se extendat ad remissionem
culpæ. Secundo ponit aliam quæ dicit quod ad neutrum horum
se extendit, ibi : « Alii vero dicunt etc. » (5). Tertio confirmat
hanc secundam opinionem, cui consentit per rationes et aucto­
ritates ibi : « Cui sententiæ ratio suffragatur etc. » (6).
« Nec ideo tamen. » (7). Hic inquirit modum quo2 sacerdotes
dicantur peccata remittere. Et circa hoc tria facit. Primo osten­
dit per auctoritates quod sacerdotes aliquo modo peccata remit­
tunt. Secundo ostendit quod sacerdotes aliter quam Deus pec­
cata remittant, ibi : « Hoc sane dicere etc. » (8). Tertio movet
quamdam dubitationem ex modis assignatis, ibi : « Secundum
hos ligandi et solvendi etc. » (11).
Circa secundum tria facit. Primo ostendit quomodo se habeat
sacerdos in ligando et solvendo quantum ad culpam; secundo
quomodo se habeat quantum ad pœnam in foro conscientiæ
injungendam, ibi : « Ligant quoque sacerdotes etc. » ; (9) tertio
quantum ad pœnam excommunicationis quæ infligitur in
foro contentioso, ibi : « Est et alius modus etc. » (10).
Hic est duplex quæstio

Prima de clavibus.
Secunda de excommunicatione.

QUÆSTIO I
Circa primum quæruntur tria
Primo, de clavibus secundum se.
Secundo, de remissione peccatorum ad quam ordinantur claves.
Tertio, de effectu clavium.
1. F. « extendat ». — 2. N. « quomodo ».

ARTICULUS I
L

14. — AD PRIMUM SIC PROCEDITUR. Videtur quod
Ecclesia esse non debeant.
1. Non enim requiruntur claves ad intrandum1 domum cujus
ostium est apertum. Sed Apoc., iv, 1, dicitur : « Vidi et ecce ■
in cælo ostium apertum : quod Christus est, qui de seipso dicit
(Joan., x, 7) : « Ego sum ostium. » Ergo ad introducendum in
caelum Ecclesia clavibus non indiget.
2. Præterea. Clavis est a‘d aperiendum et claudendum. Sed
hoc solius Christi est, qui « aperit et nemo claudit, claudit et
nemo aperit', » Apoc,, m, 7. Ergo Ecclesia in ministris suis
claves non habet.
3. Præterea. Cuicumque clauditur caelum, aperitur infernus,
et e contrario. Ergo quicumque habet claves caeli, habet claves
inferni. Sed Ecclesia non dicitur habere claves inferni. Ergo nec
claves caeli habet.
15. — SED CONTRA est quod dicitur Mat., xvi, 19 : « Tibi
dabo claves regni caelorum. »
16. — Præterea. Omnis dispensator debet habere claves
eorum quæ dispensat. Sed ministri Ecclesiæ sunt « dispensatores
divinorum2 » ut patet I Cor., iv, 1. Ergo debent habere claves.

)

[II]

I

[Mat. c. 16.]

I

claves in

I

■ ■

*

I

I .

!
:

)
!
,

*

17. — ULTERIUS. Videtur quod clavis non sit potes­
tas ligandi et solvendi qua ecclesiasticus judex dignos recipere,
indignos excludere debet a Regno, ut ex Littera (2) habetur,
et ex Glossa Hieronymi Mat., xvi, 19 (L. 114, 142).
1. Potestas enim spiritualis in sacramento collata, est idem
quod character, ut supra d. 4, (33) dictum est. Sed clavis et
character non videntur idem esse ; quia per characterem homo
Deo comparatur, per claves autem ad subditos. Ergo clavis
non est « potestas ».
2. Præterea. Ecclesiasticus judex non dicitur nisi ille qui
habet jurisdictionem, quæ simul cum ordine non datur. Sed
claves in ordinis susceptione conferuntur. Ergo non debuit de
« ecclesiastico judice » in definitione clavium mentio fieri.
3. Præterea. Ad illud quod aliquis habet ex seipso, non
1. Quar. ad. « in ». ·—- 2. Ed. ad. « mysteriorum ». — 3. Ed. « id ».
COMMENT. IN LIB. SENTENT. - IV. --- 31

indiget aliqua potestate activa per quam inducatur ad actum.
Sed eo ipso quod aliquis est dignus, ad Regnum admittitur.
Ergo non pertinet ad potestatem clavium « dignos ad Regnum
admittere. »
4. Præterea. Peccatores indigni sunt Regno. Sed Ecclesia
pro peccatoribus orat ut ad Regnum perveniant. Ergo non
« excludit indignos », sed magis admittit, quantum in se est.
5. Præterea. In omnibus agentibus ordinatis ultimus finis
pertinet ad principale agens, non ad agens instrumentale. Sed
principale agens ad salutem hominis est Deus. Ergo ad Deum
pertinet ad Regnum admittere, quod est ultimus finis ; et non
ad habentem claves, qui est sicut instrumentum vel minister.

[III]
[IV Cg., c. 72 ; Mat. c. 16] .

18. — ULTERIUS. Videtur

QUOD NON SINT

DUÆ CLAVES.

SED TANTUM UNA.

1. Ad unam enim seram non requiritur nisi una clavis. Sed
sera ad quam amovendam ordinantur Ecclesiæ claves, est
peccatum. Ergo contra unum peccatum non indiget Ecclesia
duabus clavibus.
2. Præterea. Claves in collatione ordinis conferuntur. Sed
scientia non est ex infusione semper, sed quandoque ex acqui­
sitione ; nec ab omnibus ordinatis habetur et a quibusdam non
ordinatis habetur1. Ergo « scientia » non est clavis. Et sic est
tantum una clavis, scilicet « potestas judicandi ».
3. Præterea. Potestas quam habet sacerdos super corpus
mysticum, dependet ex potestate quam habet super corpus
Christi verum. Sed potestas conficiendi2 corpus Christi verum
est una tantum. Ergo clavis quæ est potestas respiciens corpus
Christi mysticum, est una tantum.
19. — SED CONTRA. Videtur quod sint plures quam duæ.
4. Quia sicut ad actum hominis requiritur potentia et scientia,
ita et voluntas. Sed « scientia discernendi » ponitur clavis, et
similiter « potentia judicandi ». Ergo et « voluntas absolvendi >»
deberet dici clavis.
20. — 5. Præterea. Tota Trinitas peccata3 remittit. Sed
sacerdos per claves est minister remissionis peccatorum. Ergo
debet habere tres claves, ut Trinitati configuretur.

21. — RESPONSIO. Dicendum AD PRIMAM QUÆSTIO­
NEM quod in corporalibus dicitur clavis instrumentum quo
1. L. om. « habetur ». — 2. F. « confitendi » ; L. « ad conficiendum ». — 3. L.
« peccatum ».

ostium aperitur. Regni autem ostium nobis clauditur per pec­
catum et quantum ad maculam, et quantum ad reatum pœnæ.
Et ideo potestas qua tale obstaculum Regni removetur dicitur
clavis.
22. — Hæc autem potestas est quidem in sanctissima Trinitate
per auctoritatem. Et ideo dicitur a Quibusdam quod habet
« elavem auctoritatis ».
23. — Sed in Christo homine fuit hæc potestas ad removen­
dum prædictum obstaculum per meritum passionis, quæ etiam
dicitur « januam aperire ». Et ideo dicitur habere secundum
Quosdam « claves excellentiae ».
24. — Sed quia « ex latere dormientis in cruce sacramenta flu­
xerunt, quibus Ecclesia fabricatur » (Augustinus in Rom. v, 14 ;
L. 114, 486) ; ideo in sacramentis Ecclesiæ efficacia passionis
manet. Et propter hoc etiam in1 ministris Ecclesiæ qui sunt
dispensatores sacramentorum, potestas aliqua manet ad præ­
dictum obstaculum removendum2, non propria virtute, sed
virtute divina et passionis Christi. Et hæc potestas metapho­
rice « clavis Ecclesiæ » dicitur, quæ est « clavis ministerii ».
25. — AD PRIMUM ergo dicendum quod ostium cæli, quan­
tum est de se, semper est apertum ; sed alicui clausum dicitur
propter impedimentum intrandi in caelum quod in ipso est.
Impedimentum autem totius humanæ natura; ex peccato primi
hominis consecutum, per passionem Christi amotum est. Et
ideo Joannes {Apoc. iv, 1) post passionem « vidit in cælo ostium
apertum ». Sed adhuc quotidie alicui manet clausum per pec­
catum originale quod contrahit, vel actuale quod committit.
El propter hoc indigemus sacramentis el clavibus Ecclesiæ.
26. — Ad secundum dicendum quod hoc intelligitur de clausione qua limbum clausit, ne aliquis ultra in illud descendat ;
et de apertione qua paradisum aperuit, remoto impedimento
naturæ per suam passionem.
27. — Ad tertium dicendum quod clavis inferni qua aperitur
et clauditur, est potestas gratiam conferendi, per quam homini
aperitur infernus, ut de peccato educatur, quod est inferni
porta ; et clauditur, ne ultra homo in peccatum labatur, gratia
sustentatus. Gratiam autem conferre solius Dei est. Et ideo
elavem inferni sibi soli retinuit. Sed clavis Regni est potestas
etiam dimittendi reatum pœnæ, per quam3 homo a Regno
prohibetur. Et ideo magis potest dari homini clavis Regni quam
clavis inferni : non enim idem sunt, ut ex dictis patet. Aliquis
enim ex inferno educitur per remissionem æternæ pœnæ, qui
1. L. om. « in ». — 2. L. ad. «■ est collata », et om. « manet ». — 3. Ed. « quem ».

non in1 instanti in regnum introducitur propter reatum tempo­
ralis pœnæ qui2 manet.
28. —Vel dicendum, ut Quidam dicunt, quod idem est clavis
inferni et cæli ; quia ex hoc ipso quod alicui aperitur unum,
clauditur alterum ; sed denominatur a digniori.
29. — AD SECUNDAM QUÆSTIONEM, dicendum, quod
secundum Philosophum in II De an. (β 4. 415a, 18-20; 1. 6,
n. 304 sq.), potentiae per actus definiuntur. Unde cum clavis
sit potestas quædam, ut dictum est (21), oportet quod per actum
sive usum suum definiatur ; et quod in actu objectum exprima­
tur a quo speciem recipit actus,, et modus agendi ex quo appa­
ret potentia ordinata. Actus autem potestatis spiritualis non est
ut cælum aperiat absolute, quia jam apertum est, ut dictum
est (25); sed ut quantum ad hunc aperiat : quod quidem ordi­
nate fieri non potest, nisi idoneitate ejus cui aperiendum est
cælum pensata.
30. — Et ideo in prædicta definitione clavis, ponitur genus,
scilicet « potestas », et subjectum potestatis, scilicet « judex
ecclesiasticus », et actus, scilicet « excludere et recipere » secundum
duos actus materialis clavis, aperire et claudere ; cujus objec­
tum tangit in hoc quod dicit : « a Regno » ; modus3 autem
in hoc quod « dignitas et indignitas » in illis in quos actus exer­
cetur, pensatur.
31. — AD PRIMUM ergo dicendum quod ad duo quorum
unum est causa alterius, una potestas ordinatur : sicut in igne4
ad calefaciendum et dissolvendum. Et quia omnis gratia et
remissio in corpore mystico ex capite suo provenit, ideo eadem
potestas esse videtur per essentiam qua sacerdos conficere potest,
et qua potest ligare et solvere, si jurisdictio adsit ; nec differt
nisi ratione secundum quod ad diversos effectus comparatur :
sicut etiam ignis dicitur secundum aliam rationem calefactivus
et liquefactivus. Et quia nihil est aliud character ordinis sacer­
dotalis quam potestas exercendi illud ad quod principaliter ordo
sacerdotii ordinatur sustinendo, oportet5 quod sit idem quod
spiritualis potestas ; ideo character et potestas conficiendi9 et
potestas clavium est unum et idem per essentiam, sed differt
ratione.
32. — Ad secundum dicendum quod omnis potestas spiri­
tualis datur cum aliqua consecratione. Et ideo clavis cum ordine
datur. Sed executio clavis indiget materia debita, quæ est plebs
subjecta7 per jurisdictionem. Et ideo antequam jurisdictionem
1. €ηθί oui. « non », sed e cor., F. om. « in ». — 2. Ed. prater L. » glia’ ». — 3. L.
« modum ». — 4. Ed. ad. « calor ». — 5. Ed. om. « oportet ». — 6. F. « confi­
tendi ». — 7. L. « subdita ».
·.
*

habeat, habet claves, sed non habet actum clavium. Et quia
clavis per actum definitur, ideo in definitione clavis ponitur
aliquid ad jurisdictionem perlinens.
33. — Ad tertium dicendum quod aliquis potest esse dignus
aliquo dupliciter. Aut ita quod ipsum habendi jus habeat. Et sic
quilibet dignus jam habet cælum apertum. Aut ita quod insit ei
aliqua congruitas ad hoc quod ei detur. Et sic dignos, quibus
nondum totaliter apertum est cælum, potestas clavium recipit.
34. — Ad quartum dicendum quod sicut Deus non obdurat
impertiendo malitiam, sed non conferendo gratiam ; ita sacerdos
dicitur excludere, non quod impedimentum ad intrandum ponat,
sed quia impedimentum positum non amovet, quia ipse amo­
vere non potest, nisi prius Deus amoverit. Et ideo rogatur Deus,
ai ipse absolvat ut sic sacerdotis absolutio locum habeat.
35. — Ad quintum dicendum quod actus sacerdotis non
est immediate super Regnum, sed super sacramenta quibus homo
ad Begniim pervenit.

.·

i

:

I

4

i
•

36. — AD TERTIAM QUÆSTIONEM dicendum quod in
omni actu qui requirit idoneitatem ex parte recipientis, duo
sunt necessaria ei qui debet actum illum exercere : scilicet judi­
cium de idoneitate recipientis, et expletio actus. Et ideo etiam in
actu justitiæ per quem redditur alicui hoc quo dignus est, opor­
tet esse1 judicium quo discernatur an iste siti2 dignus, et ipsa
redditio. Et ad utrumque horum auctoritas quædam, sive potes­
tas, exigitur. Non enim dare possumus nisi quod in potestate
habemus ; nec judicium dici potest nisi vim coactivam habeat,
eo quod judicium jam ad unum determinatur : quæ quidem
determinatio in speculativis fit per virtutem primorum3 princi­
piorum quibus resisti non potest, et in rebus practicis per vim
imperativam in judicante existentem.
37. — Et quia actus clavis requirit idoneitatem in eo in quem
exercetur, quia « recipit per elavem judex ecclesiasticus dignos, et
excludit indignos », ut ex dicta definitione patet ; ideo indiget
judicio discretionis quo idoneitatem judicat, et ipso receptionis
actu ; et ad utrumque horum potestas quædam sive auctoritas
requiritur. Et secundum hoc duæ claves distinguuntur, quarum
una pertinet ad judicium de idoneitate ejus qui absolvendus est,
et alia ad ipsam absolutionem. Et hæ duæ claves non distinguuntur in essentia auctoritatis quia4 utrumque ex officio sibi
competit, sed ex comparatione ad actus, quorum unus alium
præsupponit.
1, N. « iit sit ». — 2. F- om. « iste » et habet « fit ». — 3. N. om. « primorum »,
L. « priorum ». — 4. F. « qua ».

38. — AD PRIMUM ergo dicendum quod ad unam seram
aperiendam una clavis immediate ordinatur, sed non est incon­
veniens quod una ad actum alterius ordinetur. Et sic1 est in
proposito. Secunda enim clavis quæ dicitur « potestas ligandi
et solvendi », est quæ immediate seram aperit peccati ; sed clavis
quæ dicitur « scientia » ostendit cui aperienda sit sera illa.
39. — Ad secundum dicendum quod circa elavem scientiæ
duplex fuit opinio.
Quidam enim dixerunt quod scientia secundum quod est
habitus acquisitus vel infusus, dicitur hic2 clavis ; et quod non
est principalis clavis, sed in ordine ad aliam elavem clavis
dicitur. Et ideo quando est sine alia clavi, clavis non dicitur ·'
sicut in viro litterato qui non est sacerdos.
40. — Et similiter etiam quandoque hac clavi aliqui sacerdotes
carent, quia non habent scientiam neque acquisitam, neque
infusam, qua absolvere et ligare possint ; sed quandoque indus­
tria naturali ad hoc utuntur, quæ secundum eos « claviola »
dicitur. Et sic clavis scientiæ quamvis cum ordine non tradatur,
traditur tamen cum ordine quod sit clavis quod prius non erat.
Et hæc videtur opinio Magistri fuisse.
41. — Sed hæc non videtur verbis Evangelii concordare,
quæ « claves » Petro dandas promittunt ; et ita non solum una,
sed duæ in ordine dantur.
42. — Et propter hoc Alia opinio est quod scientia quæ est
habitus, non est clavis, sed auctoritas actum scientiæ exer­
cendi : quæ quandoque sine scientia est, quandoque autem scientia
sine ipsa : sicut patet etiam in judiciis sæcularibus. Aliquis enim
est judex habens auctoritatem judicandi qui non habet juris
scientiam ; et aliquis e converso habet scientiam juris qui non
habet auctoritatem judicandi. Et quia actus judicii ad quem
quis ex auctoritate suscepta obligatur, non autem ex scientia
habita, sine utroque benefieri non potest; ideo auctoritas judi­
candi quæ clavis est, sine scientia non potest sine peccato accipi ;
sed scientia sine auctoritate sine peccato haberi potest.
43. — Ad tertium dicendum quod potestas conficiendi est
ad unum tantum actum alterius generis. Et ideo non connume­
ratur clavibus, nec multiplicatur sicut potestas clavium quæ
est ad diversos actus ; quamvis secundum auctoritatis essentiam
sit una, ut dictum est (37).
44. — Ad quartum dicendum quod velle unicuique est libe­
rum. Et ideo ad volendum non exigitur auctoritas. Et propter
hoc voluntas non ponitur clavis.
1. F. < hoc ». — 2. Ed. « hæc ».

45. — Ad quintum dicendum quod Trinitas tota eodem modo
remittit peccata sicut una persona. Et ideo non oportet quod
sacerdos qui minister est Trinitatis, tres claves habeat ; et
præcipue cum voluntas quæ Spiritui sancto appropriatur,
elavem non requirat, ut dictum est (44).

I

ARTICULUS II

i

[I-II, q. 86, a. 1 ; q. 89, a. 1.]

>
'

46. — AD SECUNDUM SIC PROCEDITUR. Videtur
MACULA

ALIQUID

POSITIVE

IN

ANIMA

quod

SIT.

1. Si enim est privatio tantum, non erit privatio nisi ejus quod
per peccatum aufertur. Sed hæc est gratia. Ergo cum omne
peccatum gratiam auferat, omnium peccatorum erit una macula.
Et sic secundum peccatum nullam maculam animæ adjiciet
præter maculam primi peccati.
2. Præterea. Privatio quæ ex peccato in anima relinquitur,
dicitur cæcitas vel tenebra quæ ad intellectum pertinet. Sed
hæc macula non est hujusmodi, cum ad affectum pertinere
videatur. Ergo macula non est privatio tantum, sed aliquid
ponit.
3. Præterea. Macula quam quis ex tactu1 alicujus immundi
contrahit, quæ et contagio dicitur, aliquid positive est. Sed
macula peccati etiam contagio dicitur. Ergo est aliquid positive.
4. Præterea. Privatio gratiæ quædam pœna est. Sed in pec­
cato macula contra pœnam vel reatum dividitur. Ergo macula
non est privatio tantum gratiæ. Et sic idem quod prius.
47. — SED CONTRA. Ex peccato non remanet positive
aliquid in anima nisi dispositio vel habitus quæ consequuntur
peccatum ex parte actus ex quo aliquid ponit. Sed macula non
est dispositio ex actu causata, nec habitus : quod patet ex hoc
quod dispositio et habitus possunt sine gratia destrui per con­
trariam consuetudinem, quæ forte habitum contrarii vitii indu­
cet2 expellentem contrarium habitum et dispositionem. Macula
autem sine gratia non aufertur. Ergo macula non ponit aliquid
positive in anima.
[II]
[77 Sent. d. 42, q. 1, a. 2 ; I-II, q. 87, a. 6 ; III, q. 86, a. 4 ; Compend. Theol. c. 181.]

48. — ULTERIUS. Videtur quod
POSSIT

REMITTI

QUOAD

peccatum

nunquam

MACULAM.

1. αβγδίζηθίκ « actu », sicut RANVP sed ζ cor. — 2. Ed. « inducit ».

1. Quia ex hoc ipso quod aliquis peccavit, pulchritudinem
innocentiæ amisit. Sed non potest hianc pulchritudinem recu­
perare, nisi contingeret ipsum non peccasse. Ergo cum hoc sit
omnino impossibile, impossibile est qiiod alicui peccatum remit­
tatur quoad maculam.
2. Præterea. Ex hoc ipso homo turpitudinem quamdam habet,
quod tempus debitum servitio CreatoTis, in peccatum expendit.
Sed tempus illud quod jam effluxit recuperari non potest. Ergo
nec macula mundari.
49. — SED CONTRA est quod dicitur Ephes., v, 27, quod
« Christus conjunxit sibi Ecclesiam no^t habentem maculam neque
rugam. » Sed aliqui sunt membra EccLesiæ qui quandoque macu­
lati fuerunt. Ergo peccatum quoad mpCulam remitti potest.

[III]
[III Cg. c. 158 ; Rom. c. 11, 1. 14, S.:uprai d. 14, 240-5 et
loca citata qla præv?ed.J

50. — ULTERIUS. Videtur quolo
tum

QUOAD

MACULAM

QUOD1

si

remittatur

REM ITTATUR

QUOAD

pecca­
OMNEM

PŒNAM.

1. Quia remota causa removetur e ffectus. Sed causa quare
aliquis erat reus pœnæ, est macula eu Jpæ. Ergo remota macula
removetur poena.
2. Præterea. Quicumque absque culpa existens punitur,
injuste punitur. Sed ille cui remisstjm est peccatum quoad
maculam, est absque culpa. Ergo injuste puniretur. Et ita
videtur quod non sit aliqua pœna dign -uSj et sit sibi reatus pœnæ
remissus.
'51. — SED CONTRA. Peccatum n<jn punitur per hoc quod
remittitur quoad maculam. Sed omn i peccato debetur pœna
secundum divinam justitiam. Ergo etiam post dimissionem
culpæ aliquis pœnæ reatus remanere potest.

52. — RESPONSIO. Dicendum AD PRIMAM QUÆSTIONEM
quod ex hoc aliquid maculatum dicit ur, quia debitæ pulchri­
tudinis patitur detrimentum. Unde "macula, secundum quod
hujusmodi, non habet quod aliquid p>onat ; sed per compara­
tionem ad illud quod pulchritudinis . detrimentum causât, ali­
quid quandoque ponere dicitur : sicut2 illiquid in facie3 inductum
quod candorem faciei tegit aut privat .
53. — Pulchritudo autem animæ c onsistii in assimilatione
ipsius ad Deum, ad quem formari deb»et per claritatem gratiæ
1. Ed. om. «quod. ». — 2. Ed. « ut ». — 3.

« faciem ».

DISTINCTIO XVIII, QU7ESTIO I, ART. II

937

ab eo susceptam. Sicut autem perceptio claritatis corporalis a
sole prohibetur a nobis per aliquod obstaculum interpositum ;
Ha etiam claritas gratiæ prohibetur ab anima per peccatum
commissum, quod « dividit inter nos et Deum », ut dicitur Is., lix,
1. Unde ipsa macula, quantum in se est, non ponit de essentia
sua nisi privationem gratiæ, sed ponit ut causam obstaculum
peccati quod obstat ad gratiæ receptionem. Et propter hoc etiam
macula tenebra dicitur ratione prædictæ similitudinis.
54. — AD PRIMUM ergo dicendum quod quamvis quantum
ad ipsam privationem gratiæ non differant maculæ peccatorum,
differunt tamen quantum ad causam ex qua macula consequitur.
Et secundum hoc etiam quodlibet peccatum unam maculam addit,
inquantum novum obstaculum gratiæ ponit.
55. — Ad secundum dicendum quod gratia est in essentia
animæ, ex qua vires cognitivae et affectivæ procedunt.
Et ideo gratiæ lumen et intellectum dirigit et affectum movet.
Sed peccatum in utroque1 defectum inducit : in intellectu2 qui­
dem, quia « omne peccatum ex errore esi », secundum Ambro­
sium (De Apologia David, c. 6 ; L. 14, 861) et secundum Phi­
losophum (III Elh. γ 2. 1110b, 28 ; 1. 3, n. 410) « omnis malus
ignorans » ; et principaliter in affectu3, quia omne peccatum in
voluntate est.
Et ideo macula, et quantum ad ipsam privationem, et quan­
tum'ad causam, scilicet peccatum, et intellectum et affectum
respicit, sed principalius affectum. Unde non est inconveniens, si
macula et cæcitas et tenebra dicatur.
56. — Ad tertium dicendum quod macula dicitur contagio,
non quantum ad privationem ipsam, sed quantum ad causam
privationis ; quia ex hoc ipso quod peccatum per4 affectum
quodammodo tangit, privatio dicta in ipso consequitur.
57. — Ad quartum dicendum quod macula quantum ad
causam dividitur ab omni pœna ; sed quantum ad privationem
ipsa dividitur a pœna inflicta, non autem a pœna quæ peccatum
concomitatur.
58. — AD SECUNDAM QUÆSTIONEM dicendum quod
macula obscuritatis ex interpositione causata non potest auferri,
nisi obstaculum interpositum amoveatur. Peccatum autem
quod erat obstaculum interpositum, prohibens gratiæ claritatem,
non potest removeri ut factum non sit, sed ut effectum aver­
tendi Deum a nobis non habeat, qui propter aversionem qua ab
eo aversi propter peccatum fuimus, a nobis aversus manebat.
Et ideo secundum hoc quod se ad nos sua benignitate convertit,
1. N. « utrumque ». — 2. N. « intellectum ». — 3. N. « affectum ». — 4. Ed.
am. « per ».

dicitur peccatum nostrum remittere : sicut nos offensam alicui
remittimus, cum ad eum propter offensam praeteritam ulterius
malevolentiam non servamus : quæ quidem in Deum secundum
effectum accipienda sunt ut in III lib. (d. 32, 15) dictum est.
Et propter hoc etiam Deus remittendo peccatum dicitur ipsum
tegere, quasi non aspiciens1 ad præteritum peccatum, ut ratione
ejus gratiam nobis deneget.
59. — AD PRIMUM ergo dicendum quod quamvis non
reparetur pulchritudo animæ quantum ad aliquod accidens
quod erat dignitas innocentiæ ; reparatur tamen quantum ad
decorem gratiæ quæ restituitur.
60. — Et similiter dicendum ad secundum ; quia non semper
homo recuperat omnia damna quæ passus est vel temporis vel
aliorum ; sed recuperat amissam pulchritudinem quantum ad
essentiam decoris spectat.

61. — AD TERTIAM QUÆSTIONEM dicendum quod in
peccato duo sunt : scilicet conversio ad commutabile bonum,
et aversio ab incommutabili bono. Et secundum hoc duo sunt
effectus peccati. Unus est indignatio Dei ad nos, aversioni
peccati respondens. Alius est pœna inordinatam conversionem
ordinans.
Et quia primum2 in peccato ex parte nostra est conversio,
et quod est prius in generatione est posterius in destructione ;
ideo ex parte Dei primo est reconciliatio ipsius ad nos, et secun­
dum hoc est liberatio a debito pœnæ.
62. — Sed pœna est duplex : scilicet exterminans hostes. Et
talis pœna ex reconciliatione ipsa removetur. Alia pœna est quae
corrigit civem et filium vel amicum. Et debitum ejus potest
remanere reconciliatione jam facta.
Et ideo simul cum peccatum remittitur quoad maculam,
remittitur quoad pœnam æternam quæ est exterminans, sed non
quoad pœnam temporalem quæ est corrigens.
63. — AD PRIMUM ergo dicendum quod sicut actus præexistens fuit causa maculæ, et tamen transeunte actu non transit
macula ; ita actus mediante macula fuit causa debitæ pœnæ.
Et ideo non oportet quod cessante macula debitum pœnæ cesset,
quia cessante primo effectu non oportet quod cesset secundus.
64. — Ad secundum dicendum quod iste cui remissa est culpa
quantum ad maculam, adhuc dignus est propter actum quem
commisit pœnam sustinere ; quamvis non sit dignus a Deo
alienus esse.
1. N. « respiciens ». — 2. Ed. « primo ».

[Supra, d. 17, 508-12 ; IV Cg. c. 72 ; de forma absol., c. 2 ; Quodl. IV, q. 7,
a. 1 ; Mat., c. 16, n. 2 ; Joan. c. 20, 1. 4.]

65. — AD TERTIUM SIC PROCEDITUR. Videtur
POTESTAS

CLAVIUM

SE

EXTENDAT

AD

REMISSIONEM

QUOD

CULPÆ.

1. Joan., xx, 23, dicitur discipulis : « Quorum remiseritis
peccata, remittuntur eis. » Sed hoc non dicitur quantum ad manitestationem tantum, ut Magister in Littera (8, H) dicit ; quia
sic sacerdos novi Testamenti non haberet majorem potestatem
quam sacerdos veteris Testamenti1. Ergo exercet potestatem in
culpæ remissione.
2. Praeterea. In pœnitentia datur gratia in2 remissionem
peccati. Sed hujus sacramenti dispensator est sacerdos ex vi
clavium. Ergo cum gratia non opponatur peccato ex parte pœnæ,
sed ex parte culpæ, videtur quod sacerdos ad remissionem culpæ
operetur ex3 vi clavium.
3. Præterea. Majorem virtutem recipit sacerdos ex sua con­
secratione quam aqua baptismi ex sua sanctificatione. Sed aqua
baptismi hanc vim accipit, « ut corpus tangat et coi· abluat »,
secundum Augustinum (In Joan, tract. 80, η. 3 ; L. 35, 1840).
Ergo multo fortius sacerdos in sui consecratione hanc potes­
tatem accipit, ut cor a culpæ macula abluere possit.
66. — SED CONTRA. Supra Magister dixit (d. 5, 2a) quod
Deus hanc potestatem non contulit ministro quod ad interiorem
mundationem cooperatur4 ei. Sed si peccata quoad culpam
remitteret, cooperaretur ei in mundatione interiori. Ergo potestas
clavium non se extendit ad culpæ dimissionem.
67. — Præterea. Peccatum non dimittitur5 nisi per Spiritum
sanctum. Sed dare Spiritum sanctum non est alicujus hominis,
ut in I lib. Magister dixit6, d. 14. Ergo nec peccata remittere
quoad culpam.
[II]
[/V Cg. c. 72.]

68. — ULTERIUS. V idetur quod non
peccatum quoad pœnam.

possit remittere

1. Peccato enim debetur pœna æterna et temporalis. Sed
adhuc post absolutionem sacerdotis manet pœnitens obligatus
1. L. om. « testamenti ». — 2. NL. « ad ». — 3. F. om. « ex ». — 4. NL
« cooperaretur ». — 5. L. “ remittitur ». — 6. ζ « dicit ».

ad pœnam temporalem in purgatorio vel in hoc mundo facien­
dam. Ergo non dimittit aliquo modo pœnam.
2. Præterea. Sacerdos non potest praejudicare divinæ justitiæ.
Sed ex divina justitia taxata est pœna pœnitenti quam debet
subire1. Ergo sacerdos de ea non potest aliquid remittere.
3. Præterea. Ille qui parvum peccatum commisit, non est
minus susceptivus effectus clavium quam ille qui commisit
majus peccatum. Sed si aliquid de pœna per offficium sacerdotis
de2 majori peccato dimittitur, possibile est3 esse aliquod parvum
peccatum cui non debeatur plus de pœna quam illud quod de
majori peccato dimissum est. Ergo poterit totam pœnam illius
parvi peccati dimittere : quod falsum est.
4. Præterea. Tota pœna temporalis peccato debita est unius
rationis. Si ergo per primam absolutionem dimittatur aliquid
de pœna, et per secundam ab eodem peccato absolutionem
poterit aliquid remitti. Et sic tantum poterit multiplicari
absolutio quod vi clavium tota pœna tolletur4, cum secunda
absolutio non sit minoris efficaciæ quam prima. Et sic pecca­
tum remanebit omnino impunitum : quod est inconveniens.
69. — SED CONTRA. Clavis potestas est ad ligandum et
solvendum5. Sed potest sacerdos injungere pœnam temporalem.
Ergo et potest absolvere a pœna.
70. — Præterea. Sacerdos non potest dimittere peccatum
quantum ad culpam, ut in Littera (4) dicitur, nec quantum ad
pœnam æternam pari ratione. Si ergo non potest remittere
quantum ad pœnam temporalem, nullo modo remittere poterit :
quod est omnino contrarium dictis Evangelii.

[III]
71. — ULTERIUS. Videtur ouod sacerdos
tatem CLAVIUM LIGARE NON POSSIT.

per potes­

1. À'irtutes enim sacramentales ordinantur contra peccatum
ut medicina. Sed ligare non est medicina peccati, sed'magis
aggravatio morbi, ut videtur. Ergo sacerdos per vim clavium,
quæ est vis sacramentalis, non potest ligare.
2. Præterea. Sicut absolvere vel aperire est amovere obsta­
culum, ita ligare est obstaculum ponere. Sed obstaculum Regni
peccatum est, quod nobis ex alio imponi non potest, quia non­
nisi voluntate peccatur. Ergo sacerdos ligare non potest.
3. Præterea. Claves ex passione Christi efficaciam habent.
1. L. « taxata est pœnitentibus pœna quam debent subire ». — 2. N. « Sed aliquii1
de pœna per officium sacerdotis pro ». — 3. N. ad. « autem ». — 4. Ed. « tollatur
— 5.
< Clavis est potestas ligandi et solvendi ».

Sed ligare non est effectus passionis. Ergo ex clavium potestate
non potest sacerdos ligare.
72. — SED CONTRA est quod dicitur Mat., xvi, 19 : « Quodcumque ligaveris super terram erit ligatum et in coelis. »
73. — Præterea. « Potestates rationales sunt ad opposita. »
(Meta., Θ 2. 1046b, 5 ; 1. 2, n. 1789). Sed potestas clavium est
potestas rationalis, cum habeat discretionem adjunctam. Ergo
habet se ad opposita^ Ergo si potest solvere, potest et ligare.
[IV]

74. — ULTERIUS. Videtur

QUOD POSSIT LIGARE ET SOLVERE

SECUNDUM PROPRIUM ARBITRIUM.

1. Hieronymus enim dicit (Decr. de pœnit., d, 1 cap. « Mensu­
ra »; L. 187, 1544) : « Mensuram temporis in agendo poenitentiam
non satis aperte præfigunt eanones pro unoquoque crimine, ut de
singulis dicant qualiter unumquodque sit emendandum ; sed magis
arbitrio sacerdotis inlelligenlis relinquendum statuunt. » Ergo
videtur quod ipse secundum suum arbitrium possit ligare et
solvere.
2. Præterea. « Dominus laudavit villicum iniquitatis quod
prudenter fecisset » (Luc., xvi, 5), quia debitoribus domini sui
remisisset largiter. Sed Deus est magis pronus ad miserendum
quam aliquis dominus temporalis. Ergo videtur quod laudabilior
sit quantum plus de poena dimiserit.
3. Præterea. « Omnis Christi actio nostra est instructio. »
Sed ipse quibusdam peccantibus nullam pœnam imposuit, sed
solum emendationem vitæ, ut patet de adultera, Joan., viii,
11. Ergo videtur quod ad arbitrium suum possit etiam sacerdos
qui est vicarius Christi, poenam totam dimittere vel partem.
75. ·— SED CONTRA. Gregorius (VII Decr., d. 5, de pœnit.,
c. 6 ; L. 187, 1636) dicit : « Falsam poenitentiam dicimus quæ non
secundum auctoritatem sanctorum Patrum pro qualitate criminis
imponitur. » Ergo videtur quod non omnino sit in arbitrio
sacerdotis.
76. — Præterea. Ad actum clavium requiritur discretio.
Sed si esset omnino in voluntate sacerdotis dimittere et imponere
de pœna quantum vellet, non esset ibi necessaria discretio ; quia
nunquam ibi indiscretio posset accidere. Ergo non est omnino
in arbitrio sacerdotis.

77. — RESPONSIO. Dicendum AD PRIMAM QUÆSTIONEM
quod sacramenta, secundum Hugonem (lib. I De sacramentis,
p. 9, c. 2 ; L. 176, 317), ex sanctificatione invisibilem gratiam
continent. » Sed hæc sanctificatio quandoque ad necessitatem sacra-

942

SCRIPTUM SUPER LIB. IV SENTENTIARUM

menti requiritur tam in materia quam in ministro, sicut patet
in confirmatione. Et tunc vis sacramentalis est in utroque
conjunctim.
Quandoque autem ex necessitate sacramenti non requiritur nisi
sanctificatio materiæ, sicut est in baptismo, quia non habet
ministrum determinatum quantum ad sui necessitatem. Et
tunc tota vis sacramentalis consistit in materia.
Quandoque vero de necessitate sacramenti requiritur consecratio
vel sanctificatio ministri, sine aliqua sanctificatione materiæ. Et
tunc tota vis sacramentalis consistit in ministro, sicut est in
poenitentia.
78. — Unde eodem modo se habet potestas clavium quæ est
in sacerdote ad effectum sacramenti pœnitentiæ, sicut se habet
virtus quæ est in aqua baptismi ad effectum baptismi. Baptismus
autem et sacramentum Pœnitentiæ conveniunt quodammodo in
effectu, quia utrumque contra culpam ordinatur directe, quod
non est de aliis sacramentis ; sed in hoc differunt, quia sacra­
mentum pœnitentiæ, eo quod habet actus suscipientis1 quasi
materiales, non potest dari nisi adultis, in quibus requiritur
præparatio ad suscipiendum effectum sacramentorum. Sed
baptismus quandoque datur adultis, et quandoque pueris et
aliis carentibus usu rationis.
79. — Et ideo per baptismum datur gratia et remissio pecca­
torum pueris sine aliqua sui præparatione præcedente ; non
autem adultis, in quibus præexigitur præparatio removens
fictionem. Quæ quidem præparatio quandoque præcedit suffi­
ciens ad gratiæ susceptionem antequam baptismus actu perci­
piatur, sed non ante votum baptismi, post tempus propa’atæ
veritatis. Quandoque autem talis præparatio tempore non præ­
cedit, sed est simul cum baptismi susceptione. Et tunc per
baptismi susceptionem gratia remissionis culpæ confertur.
Sed per pœnitentiæ sacramentum nunquam datur gratia
nisi præparatio adsit, vel prius fuerit. Unde virtus clavium
operatur ad culpæ remissionem vel in voto existens vel etiam2 in
actu se exercens, sicut et aqua baptismi.
80. — Sed sicut baptismus non agit ut principale agens,
sed ut3 instrumentum, non quidem pertingens ad ipsam gratiæ
susceptionem causandam4 etiam instrumentaliter, sed dispo­
nens ad gratiam, per quam fit remissio culpæ ; ita est de potes­
tate clavium. Unde solus Deus remittit per se culpam, et in vir­
tute ejus agit instrumentaliter, et baptismus ut instrumentum
inanimatum, et sacerdos ut « instrumentum animatum », quod
1. Ed. « accipientis ». — 2. L. om. « etiam ». —· 3. L. « sicut ». — 4. L. « cre­
andam »,

dicitur « servus » secundum Philosophum in VIII Elh. (Θ 13.
1161b, 4 ; 1. 11, n. 1699). Et ideo sacerdos agit ut minister.
81. —■ Et sic patet quod potestas clavium ordinatur aliquo
modo ad remissionem culpæ, non sicut causans, sed sicut dispo­
nens ad eam. Unde si ante absolutionem aliquis non fuisset
perfecte dispositus ad gratiam suscipiendam, in ipsa confessione
et absolutione sacramentali gratiam consequeretur, si obicem
non poneret.
82. — Si enim clavis nullo modo ad culpæ remissionem ordi­
naretur, sed ad dimissionem pœnæ tantum, ut Quidam dicunt,
non exigeretur votum suscipiendi effectum clavium ad culpæ
remissionem : sicut non exigitur votum suscipiendi alia sacra­
menta quæ non ordinantur ad culpam, sed contra pœnam.
Sed hoc facit videri quod non ordinantur ad culpæ dimissionem ;
quia semper usus clavium ad hoc quod effectum habeat, requirit
præparationem ex parte recipientis sacramentum. Et similiter
videretur de baptismo, si nunquam daretur nisi adultis.
83. — AD PRIMUM ergo dicendum quod sicut Magister
dicit in Littera (8, H) sacerdotibus commissa est potestas
remittendi peccata, non ut propria virtute remittant, quia
hoc Dei est ; sed ut operationem Dei remittentis ostendant
tamquam ministri. Sed hoc contingit tribus modis.
84. — Uno modo ut ostendant eam non præsentem, sed pro­
mittant1 futuram sine hoc quod aliquid operentur ad ipsam. Et
sic sacramenta veteris legis operationem Dei significabant. Unde
et sacerdos veteris legis ostendebat tantum, et nihil operabatur.
85. — Alio modo ut significent præsentem, et nihil ad eam
operentur. Et sic Quidam dicunt quod sacramenta novæ legis
significant collationem gratiæ, quam Deus in ipsa sacramento­
rum collatione dat, sine hoc quod in sacramentis sit aliqua virtus
operans ad gratiam. Et secundum hanc opinionem quæ in
1 dist. (119-22) tacta est, etiam potestas clavium esset tantum
ostendens divinam operationem in remissione2 culpæ in ipsa
sacramenti collatione factam3.
86. — Tertio modo ut significent divinam operationem in
remissionei culpæ præsentem, et ad ipsam aliquid dispositive
et instrumentaliter operentur. Et sic secundum aliam opinio­
nem quæ sustinetur communis, sacramenta novæ legis emundadationem ostendunt divinitus factam. Et hoc modo etiam
sacerdos novi testamenti ostendit absolutos a culpa ; quia proportionaliter oportet loqui de sacramentis et potestate minis­
trorum.
1. L. ad. « eam >. — 2. ζ ‘ remissionem ». — 3. Ed. « facta ·. — 4. F. « remisiionem ».

Nec obstat quin claves Ecclesiæ ad remissionem culpæ dispo­
nant, quia culpa jam est remissa ; sicut nec quod baptismus
disponat, quantum in se est, in eo qui jam sanctificatus est.
87. — Ad secundum dicendum quod neque sacramentum
pœnitentiæ neque sacramentum baptismi operando pertingit
directe ad gratiam nec ad culpæ remissionem, sed dispositive.
Unde etiam patet responsio ad tertium.
88. — ALIÆ RATIONES ostendunt quod ad remissionem
culpæ directe clavium potestas non operetur : quod est conce­
dendum.

89. — AD SECUNDAM QUÆSTIONEM dicendum quod idem
judicium est de effectu quem potestas clavium actualiter exer­
cita complet in eo in quo contritio tempore praecessit, et de1
effectu baptismi qui jam habenti gratiam datur.
90. — Aliquis enim per fidem et contritionem praecedentem
baptismum gratiam remissionis peccatorum quantum ad cul­
pam consecutus est ; sed quando actualiter postea baptismum
suscipit, gratia augetur, et a reatu pœnæ totaliter absolvitur,
eo quod fit particeps passionis Christi.
91. — Et similiter illi2 qui per contritionem consecutus est
remissionem peccatorum quantum ad culpam, et per consequens
quantum ad reatum pœnæ æternæ quæ simul cum culpa dimit­
titur, ex vi clavium ex passione Christi efficaciam habentium
augetur gratia, et pœna remittitur temporalis, cujus reatus
adhuc remanserat post culpæ remissionem. Non tamen totus,
sicut in baptismo, sed pars ejus ; eo quod3 in baptismo homo
regeneratur configuratus4 passioni Christi, totaliter efficaciam
passionis Christi quæ sufficit ad omnem pœnam delendam, in se
suscipiens, ut nihil de prioris peccati actualis pœna remaneat ;
quia non debet alicui imputari ad pœnam, nisi quod ipsemet
fecit.
92. — In baptismo autem homo novam vitam accipiens fit
per gratiam baptismalem « novus homo ». Et ideo nullus reatus
pœnæ remanet in eo pro præcedenti peccato.
93. — Sed in pœnitentia homo non mutatur in aliam vitam,
quia non est regeneratio, sed sanatio quædam. Ideo ex vi clavium
quæ operatur in sacramento pœnitentiæ, non tota pœna remitti­
tur, sed aliquid de pœna temporali, cujus reatus post absolutionem
a pœna æterna remanere potuit, ut dictum est (91). Nec solum a
pœna illa quam habet® pœnitens in confitendo, ut Quidam
dicunt ; quia sic confessio et sacerdotalis absolutio non essent
1. L. om. « de ». — 2. ζη < ille ». — 3. L. « quia ». — 4. L. « regeneratus
configuratur ». — 5. NPL. ad. « vel suscipit ab ea ».

nisi in onus : .quod non competit sacramentis novæ legis. Sed
etiam de illa pœna quæ in purgatorio debetur, aliquid1 remittitur,
ut minus in purgatorio puniatur absolutus ante satisfactionem
decedens, quam si ante absolutionem decederet.
94. — AD PRIMUM ergo dicendum quod non remittit
pœnam totam temporalem, sed partem. El ideo adhuc manet
obligatus ad pœnam salisfactoriam.
95. — Ad secundum dicendum quod passio Christi sufficienter satisfecit « pro peccatis lotius mundi » (I Joan., n, 2).
Et ideo sine præjudicio divinæ justitiæ aliquid de pœna sibi
debita remitti potest, secundum quod effectus passionis ad
ipsum per sacramenta Ecclesiæ pertingit.
96. — Ad tertium dicendum quod pro quolibet peccato
oportet aliquam pœnam satisfactoriam remanere2, per quam
medicina contra peccatum præstetur. Et ideo, quamvis virtute
absolutionis dimittatur aliqua quantitas pœnæ debitæ pro
aliquo magno peccato, non oportet quod tanta quantitas pœnæ
dimittatur respectu cujuslibet peccati, quia aliquod peccatum
secundum hoc remaneret omnino sine pœna ; sed virtute cla­
vium de poenis singulorum peccatorum proportionaliter dimit­
titur.
97. — Ad quartum dicendum quod Quidam dicunt quod in
prima absolutione tantum dimittitur vi clavium quantum
dimitti potest ; sed tamen valet iterata confessio tum propter
instructionem, tum propter majorem certitudinem, lum propter
intercessionem confessoris, tum propter verecundias meritum.
98. — Sed hoc non videtur verum ; quia etsi3 hæc esset
ratio confessionem iterandi, non tamen esset ratio iterandi abso­
lutionem, præcipue in eo qui non habet aliquam causam dubitationis de præcedenti absolutione ; ila enim poterit dubitare
post secundam absolutionem, sicut post primam : sicut videmus
quod sacramentum extremæ unctionis non iteratur super eumdem morbum, eo quod totum quod per sacramentum fieri
potuit, semel factum est.
99. — Et præterea. In secunda confessione non requireretur
quod haberet claves ille cui fit confessio, si nihil ibi vis clavium
operatur.
100. — Et ideo dicunt4 quod etiam in secunda absolutione
aliquid5 vi clavium de pœna remittitur, quia in secunda absolutione gratiæ confertur augmentum. Et quanto major gratia
recipitur, minus de impuritate præcedentis peccati manet. Et
ideo minor pœna purgans debetur.
1. L. om. « aliquid ». — 2. L. ad. « et ». — 3. L. « si ». — 4. L. ad. « alii ». —
5. Ed. om. « aliquid ».

101. — Unde etiam in prima absolutione alicui plus et minus
de pœna dimittitur vi clavium, secundum quod plus1 se ad
gratiam disponit. EI potest esse tanta dispositio, quod etiam ex
vi contritionis lota pœna tollatur, ut prædictum est (d. 17, 335).
102. — Unde etiam non est inconveniens, si per frequentem
confessionem etiam tota pœna tollatur, ut peccatum omnino
remaneat impunitum, pro quo pœna Christi satisfecit.
103. — AD TERTIAM QUÆSTIONEM dicendum quod ope­
ratio sacerdotis in usu clavium est conformis Dei operationi,
cujus minister est. Deus autem habet operationem et in culpam
et in pœnam. Sed in culpam ad solvendum2 quidem directe, ad
ligandum autem indirecte, inquantum « obdurare » dicitur dum
gratiam non largitur. Sed in pœnam habet operationem directe
quantum ad utrumque, quia et pœnam parcit et pœnam infligit.
104. — Similiter ergo sacerdos, etsi in absolvendo ex vi
clavium habeat aliquam operationem ordinatam ad culpae
dimissionem modo jam dicto (80-82), non tamen in3 ligando
aliquam operationem habet in culpam ; nisi ligare dicatur
inquantum non absolvit, sed ligatos ostendit. Sed in pœnam
habet potestatem et ligandi et solvendi. Solvit enim a pœna
quam dimittit, sed ligat ad pœnam quæ remanet. Sed ad hanc
ligare dupliciter dicitur. Uno modo considerando ipsam quanti­
tatem pœnæ in communi. Et sic non ligat nisi inquantum non
solvit, sed ligatum ostendit. Alio modo, considerando pœnam
hanc vel illam determinate. Et sic ligat ad pœnam, imponendo
eam.
105. - AD PRIMUM ergo dicendum quod illud residuum
pœnæ ad quod obligat, est medicina purgans peccati impuri­
tatem.
106. — Ad secundum dicendum quod obstaculum Regni non
solum peccatum est, sed etiam pœna : quam qualiter sacerdos
imponat, dictum est (104).
107. — Ad tertium dicendum quod etiam passio Christi,
obligat nos ad pœnam aliquam, per quam ei conformemur.

108. — AD QUARTAM QUÆSTIONEM dicendum quod
sacerdos operatur in usu clavium sicut instrumentum et minister
Dei. Nullum autem instrumentum habet efficacem actum nisi
secundum quod movetur a principali agente. Et ideo dicit
Dionysius in fine Eccl. hierar., (n. 7 ; G. 3, 563) quod « sacer­
dotibus utendum est virtutibus hierarchicis, quo modo* Divinitas
1. N. ad. « vel minus ». — 2. L. « absolvendum ». — 3. NL. om. « in ».
4. Ed. « quando ».

«os moverit. » In cujus signum, Mat., xvi, 17, ante potestatem
clavium Petro traditam fit mentio de revelatione ei facta Divi­
nitatis ; et Joan., xx, 22, praemittitur potestati remissionis
Apostolis datæ Spiritus sancti donum, quo « filii Dei aguntur
(Rom. vni, 14). » Unde si quis1 praeter istum motum divinum
uti sua potestate praesumpserit, non consequeretur effectum,
ut2 Dionysius (loc. cit.) dicit. Et præter3 hoc a divino ordine
averteretur ; et sic culpam incurreret.
109. — Et quia pœnæ satisfactoriæ infligendæ ut medicinæ
sunt, sicut medicinæ in arte determinatæ non omnibus compe­
tunt, sed variandæ sunt secundum arbitrium medici non pro­
priam voluntatem sequentis, sed medicinæ scientiam ; ita pœnæ
satisfactoriæ in canone determinatæ non competunt omnibus,
sed variandæ sunt secundum arbitrium sacerdotis divino
instinctu regulatum. Sicut autem medicus aliquando prudenter
non dat medicinam ita4 efficacem quæ ad morbi curationem
sufficiat, ne propter debilitatem naturæ majus periculum oria­
tur, ita sacerdos divino instinctu motus non semper totam
pœnam quæ uni peccato debetur injungit, ne infirmus aliquis ex
magnitudine pœnæ desperet et a pænitentia totaliter recedat.
110. — AD PRIMUM ergo dicendum quod arbitrium illud0
debet esse divino instinctu regulatum.
111. — Ad secundum dicendum quod etiam de hoc laudatur
villicus quod « prudenter fecit ». Et ideo in remissione pœnæ debitæ
discretio adhibenda est.
112. — Ad tertium dicendum quod Christus habuit potes­
tatem excellentiæ in sacramentis. Unde ipse ex auctoritate
pœnam totam vel partem poterat dimittere sicut volebat.
Nec est simile de his qui operantur tantum ut ministri.

QUÆSTIO II
Deinde quæritur de excommunicatione
Et circa hoc quæruntur quinque

i

Primo, de ipsa excommunicatione.
Secundo, quis possit excommunicare.
Tertio, de modo excommunicationis.
Quarto, de communicatione cum excommunicatis.
Quinto, de absolutione ab excommunicatione.
1. L. om. « quis ». — 2. N. ad. « ibidem ». — 3. Ed. « propter ». — 4. L. om.
« ita ». — 5. L. « istud ».

ARTICULUS I

[I]
[Z Cor. c. 5, ]. 1, 3 ; I Tim. c. 1, 1. 4].

113. — AD PRIMUM SIC PROCEDITUR. Videtur quod
INCOMPETENS

SIT

HÆC

DEFINITIO

EXCOMMUNICATIONIS

A

QUI­

: « Excommunicatio est separatio a communione
Ecclesiæ quoad fructum et suffragia generalia. »
1. Suffragia enim Ecclesiæ valent eis pro quibus fiunt. Sed
Ecclesia orat pro eis qui extra Ecclesiam sunt : sicut pro haereticis
et paganis. Ergo etiam pro excommunicatis qui extra Ecclesiam
sunt. Et sic eis suffragia Ecclesiæ valent.
2. Præterea. Nullus amittit suffragia Ecclesiæ nisi per cul­
pam. Sed excommunicatio non est culpa, sed poena. Ergo per
excommunicationem non separatur aliquis a suffragiis Ecclesiæ
communibus.
3. Præterea. Fructus Ecclesiæ non videtur aliud esse quam
suffragia. Non enim potest intelligi de fructu bonorum tempo­
ralium, quia hæc excommunicatis non auferuntur. Ergo incon­
venienter utrumque ponitur.
4. Præterea. Excommunicatio minor quædam excommuni­
catio est1. Sed per eam homo non perdit suffragia Ecclesiæ.
Ergo definitio non est communis.
BUSDAM

posita

[II]
[II-II, q. 39, a. 4.]

114. — ULTERIUS. Videtur quod Ecclesia

nullum

debeat excommunicare.

1. Quia excommunicatio maledictio quædam est. Sed
Rom., xn, 14, prohibemur maledicere. Ergo Ecclesia excom­
municare non debet.
2. Præterea. Militans2 debet imitari triumphantem. Sed,
ut in Ep. Judæ legitur, v, 9, « Michael cum altercaretur de cor­
pore Moysi cum diabolo, non est ausus judicium blasphemiæ
inferre, sed ait : Imperet tibi Dominus3. » Ergo nec Ecclesia
militans debet alicui judicium maledictionis vel excommuni­
cationis inferre.
1. ζ per homot. om. « Sed per eam homo »... usque ad « Sed Rom. xn », — 2. Ed.
« Ecclesia militans ». — 3. Ed. ■ Deus ».

3. Præterea. Nullus est in manum hostis tradendus nisi
omnino desperatus. Sed per excommunicationem traditur ali­
quis in manum Satanae, ut patet I Cor., v, 5. Cum ergo de nemine
sit desperandum in vita ista, Ecclesia nullum debet excommu­
nicare.
115. —- SED CONTRA est quod Apostolus I Cor., v, 17,
mandat quemdam excommunicari.
116. — Præterea. Mat., xviii, 17, dicitur de illo qui Ecclesiam
audire contemnit : « Sit tibi sicut ethnicus et publicanus. » Sed
ethnici sunt extra Ecclesiam. Ergo et illi qui Ecclesiam audire
contemnunt, per excommunicationem extra Ecclesiam sunt
ponendi.
[ΠΙ]
[QuodZ. I, q. 7, a. 1, ad 1 ; Mal. c. 18 ; I Cor. c. 5, 1. 3.]

117. — ULTERIUS. Videtur
TEMPORALI

DAMNO

DEBEAT

quod nullus

pro aliquo

EXCOMMUNICARI.

1. Quia pœna non debet excedere culpam. Sed pœna excom­
municationis est privatio alicujus boni spiritualis, quod omnibus
bonis temporalibus præeminet. Ergo pro temporalibus nullus
est excommunicandus.
2. Præterea. « Nulli malum pro malo reddere debemus », secun­
dum Apostoli præceptum {Rom., xn, 17). Sed hoc esset malum
pro malo reddere, si pro tali damno quis excommunicaretur1.
Ergo nullo modo hoc debet fieri.
118. — SED CONTRA est quod Petrus Ananiam et Saphiram pro defraudatione pretii agri sententia mortis damnavit
{Aci., v, 1-10). Ergo et Ecclesiæ licet pro temporalibus damnis
excommunicare.

.[IV]
119. — ULTERIUS. Videtur quod excommunicatio
LATA

NULLO

MODO

EFFECTUM

injuste

HABEAT.

1. Quia per excommunicationem « protectio et gratia Dei
subtrahitur » (10), quæ non injuste subtrahi potest. Ergo excom­
municatio injuste lata non habet effectum.
2. Præterea. Hieronymus dicit {In Mat., c. 16 ; L. 26,
118) quod hoc est « de supercilio Pharisæorum » æstimare esse
ligatum vel solutum qui ligatur vel solvitur injuste. Sed eorum
supercilium erat superbum et erroneum. Ergo excommunicatio
injusta nullum habet effectum.
1. L. α excommunicatur ». —

120. — SED CONTRA. Secundum Gregorium (hom. 26, in
Evang., n. 6; L. 76, 1201) præcepta1 pastoris, sive justa sive
injusta, timenda sunt. Non autem essent timenda, nisi aliquid
nocerent etiam injusta. Ergo, etc.

121. — RESPONSIO. Dicendum AD PRIMAM QUÆSTIO­
NEM quod ille qui per baptismum in Ecclesia ponitur, ad duo
adscribitur : scilicet ad coetum fidelium et ad sacramentorum
participationem. Et hoc secundum præsupponit primum, quia
in sacramentis participandis etiam fideles communicant. Et
ideo aliquis potest extra Ecclesiam fleri per excommunica­
tionem dupliciter.
122. — Uno modo ita quod separetur tantum a participa­
tione sacramentorum. Et hæc erit excommunicatio minor.
123. — Alio modo ita quod excludatur ab utroque. Et sic
erit excommunicatio major, quæ hic definitur. Non autem
potest esse tertium, scilicet quod excludatur a communione
fidelium et non a participatione sacramentorum, ratione jam
dicta, quia scilicet fideles in sacramentis communicant.
124. — Sed communicatio fidelium est duplex. Quædam in
spiritualibus, sicut mutuæ orationes sunt2, et conventus ad sacra
percipienda ; quædam in corporalibus actibus legitimis ; qui
quidem legitimi actus et licita communio his versibus conti
nentur :

Si pro delictis, anathema quis efficiatur ;
Os, orare, vale, communio, mensa negatur.

« Os », scilicet ne detur osculum ; « orare », ne cum excommu­
nicatis oremus ; « vale », ne salutentur ; « communio », ne scilicet
in sacramentis cum ipsis aliquis communicet ; « mensa negatur »,
ne aliquis cum eis comedat.
Præmissa ergo definitio importat separationem a sacramentis
in hoc quod dicit : « quantum ad frudum » ; et a communione
fidelium quantum ad spiritualia, in hoc quod dicit : « et suffragia
Ecclesiæ communia. »
125. — Alia autem definitio invenitur quæ datur secundum
separationem ab utrisque actibus, quæ talis est : « Excommuni­
catio est a qualibet licita communione3 legitimo actu separatio.
126. — AD PRIMUM ergo dicendum quod pro infidelibus
oratur ; sed ipsi fructum orationis non percipiunt, nisi ad fidem
convertantur. Similiter el pro excommunicatis orari pptest,
quamvis non inter orationes quæ pro membris Ecclesiæ fiunt.
Et tamen fructum non participant, quamdiu in excommunica1. N. « sententia ». — 2. L. om. « sunt ». — 3. Ed. ad. « ac » ; L. « vel »·

tione manent ; sed oratur ut detur eis spiritus pœnitentiæ, ut
ab excommunicatione solvantur.
127. — Ad secundum dicendum quod suffragia alicujus
valent alicui secundum quod ei continuantur. Potest autem actio
unius alteri continuari dupliciter.
128. — Uno modo ex vi caritatis quæ omnes fideles connectit
ut sint unum in Deo, sicut dicitur ps. cxvni, 63 : « Particeps
ego sum omnium etc. » Et hanc continuationem excommunicatio
non intercipit ; quia juste excommunicari quis non potest nisi
pro culpa mortali, per quam jam a caritate divisus est, etiamsi
non excommunicetur. Injusta autem excommunicatio caritatem
alicui auferre non potest, cum sit de maximis bonis quæ non
possunt alicui invito auferri.
129. — Alio modo per intentionem suffragia facientis, quæ in
aliquem fertur pro quo fiunt. Et hanc continuationem excom­
municatio intercipit ; quia Ecclesia per excommunicationis sen­
tentiam separat excommunicates ab universitate fidelium, pro
quibus suffragia facit. Unde suffragia Ecclesiæ ei non prosunt
quæ pro tota Ecclesia fiunt. Nec ex persona Ecclesiæ oratio pro
eis inter membra Ecclesiæ fieri potest ; quamvis aliqua persona
privata possit ad ejus conversionem aliquod suffragium per inten­
tionem dirigere.
130. — Ad tertium dicendum quod fructus spiritualis Eccle­
siæ non solum est ex suffragiis, sed etiam ex perceptione sacra­
mentorum et ex convictu fidelium.
131. — Ad quartum dicendum quod minor excommunicatio
non habet perfectam rationem excommunicationis, sed aliquid
ipsius participat. Et ideo non oportet quod ei totaliter excom­
municationis definitio conveniat, sed solum quoad aliquid.
132. — AD SECUNDAM QUÆSTIONEM dicendum quod
judicium Ecclesiæ conforme debet esse judicio Dei. Deus autem
multipliciter peccatores punit, ut eos ad bonum trahat. Uno
modo flagellis castigando. Alio modo hominem sibi relinquendo,
ut auxiliis subtractis quibus a malo praepediebatur, suam infir­
mitatem cognoscat, et humilis ad Deum redeat, a quo superbus
abscessit.
133. — Et quantum ad utrumque Ecclesia in excommuni­
cationis sententia divinum judicium imitatur. In quantum enim
eum a communione fidelium separat ut erubescat, imitatur
divinum judicium quo per flagella castigat. Inquantum autem
a suffragiis et aliis spiritualibus separatur1, imitatur divinum
judicium quo hominem sibi relinquit, ut per humilitatem
seipsum cognoscens ad Deum redeat.
1. Ed. « separat >.

134. — AD PRIMUM ergo dicendum quod maledictio potest
esse dupliciter. Uno modo ita quod in malo quod irrogat vel
dicit, per intentionem sistat. Et sic maledictio omnibus modis
prohibita est.
135. — Alio modo ita quod malum quod quidem maledicendo
imprecatur, ad bonum illius ordinet qui maledicitur. Et sic
malediclio quandoque est licita et salutifera : sicut et medicus
aliquod nocumentum infert infirmo, ut sectionem, per quam
ab infirmitate liberetur.
136. — Ad secundum dicendum quod diabolus incorrigibilis
est. Et ideo non est1 susceptibilis alicujus boni per excommuni­
cationis poenam.
137. — Ad tertium dicendum quod ex hoc ipso quod aliquis
suffragiis Ecclesiæ privatur, triplex incommodum incurrit per
oppositum per2 tria quæ quis ex suffragiis Ecclesiæ consequitur.
Valent enim ad augmentum gratiæ eis qui habent, vel ad meren­
dum eis qui non habent. Et quantum ad hoc Magister in
Littera (10) dicit quod « gratia Dei per excommunicationem
subtrahitur ».
Valent etiam ad custodiam virtutis. Et quantum ad hoc dicit
quod « protectio subtrahitur » ; non quod omnino a Dei provi­
dentia excludatur3, sed quod4 ab illa protectione qua filios
Ecclesiæ specialiori modo custodit.
Valent etiam5 ad defendendum ab hoste. Et quantum ad hoc
dicit quod « diabolo major potestas sæviendi in ipsum datur » et
spiritualiter et corporaliter.
138. — Unde in primitiva Ecclesia quando oportebat per signa
ad fidem homines invitare, sicut Spiritus sancti donum visibili
signo manifestabatur, ita et excommunicatio corporali vexa­
tione a diabolo innotescebat. Nec est inconveniens si ille qui non
est desperatus hosti datur ; quia non datur ei quasi damnandus,
sed quasi corrigendus ; cum in potestate Ecclesiæ sit ex ejus
manu ipsum eripere cum voluerit.

139. — AD TERTIAM QUÆSTIONEM dicendum quod per
excommunicationem judex ecclesiasticus excommunicatos exclu­
dit a Regno quodammodo. Unde cum non debeat excludere
nisi indignos, ut ex definitione clavis patuit (17) ; nec aliquis
reddatur indignus nisi per peccatum mortale amiserit caritatem
quæ est via ducens ad Regnum ; ideo nullus excommunicari
debet nisi pro peccato mortali. Et quia in damnificando aliquem
corporaliter vel in rebus temporalibus aliquis mortaliter peccat,
1. L. om. < est ». — 2. Ed. «ad». — 3. L. « excluduntur ». — 4. L. om. «quod».
— 5. N. « item ».

et contra caritatem facit ; ideo pro damno temporali illato
Ecclesia aliquem excommunicare potest.
140. — Sed quia excommunicatio est gravissima pœnarum ;
« pœnæ autem medicinæ sunt », secundum Philosophum in II
Eth. (β 2. 1104b, 17, 1. 3, η. 270) ; sapientis autem medici est
a levioribus medicinis incipere et minus periculosis ; ideo excommunicatio infligi non debet etiam pro peccato mortali, nisi con­
tumax fuerit ; vel non veniendo ad judicium, vel ante termina­
tionem judicii sine licentia recedendo, vel determinationi non
parendo. Tunc enim postquam monitus fuerit, si obedire con­
tempserit, contumax reputatur ; et excommunicari debet a
judice jam non habente quid1 contra ipsum faciat amplius.
141. — AD PRIMUM ergo dicendum quod culpæ quantitas
non mensuratur ex nocumento quod quis facit, sed ex voluntate
qua facit contra caritatem agens. Et ideo, quamvis pœna excom­
municationis excedat nocumentum, non tamen excedit quanti­
tatem culpæ.
142. — Ad secundum dicendum quod cum aliquis per pœnam
aliquam corrigitur, non redditur ei malum, sed bonum ; quia
« pœnæ medicinæ sunt », ut dictum est (140).

143. — AD QUARTAM QUÆSTIONEM dicendum quod
excommunicatio potest dici injusta dupliciter. Uno modo ex
parte excommunicantis : sicut cum ex odio vel ira excommunicat.
Et tunc excommunicatio nihilominus habet effectum suum,
quamvis ille qui excommunicat peccet ; quia iste juste patitur
quamvis ille injuste faciat.
144. — Alio modo ex parte ipsius excommunicationis : vel
quia causa excommunicationis est indebita, vel quia infertur
sententia, juris ordine prætermisso. Et tunc, si sit talis error
ex parte sententiae qui sententiam nullam esse faciat, non habet
effectum : quia non est excommunicatio. Si autem sententiam
non annullet, habet effectum suum. Et debet excommunicatus
humiliter obedire — et erit ei2 ad meritum — et3 absolutionem
petere ab excommunicante, vel ad superiorem judicem recurrere.
Si autem contemneret, eo ipso mortaliter peccaret.
145. — Contingit autem quandoque quod esi debila causa ex
parte excommunicantis^ quæ non est debila ex parte excommunicati : sicut cum aliquis pro falso crimine in judicio probato
excommunicatur. Et tunc si humiliter sustinet, humilitatis
merito récompensât excommunicationis damnum.
146. — AD PRIMUM ergo dicendum quod quamvis homo
1. L. « quod ». — 2. Ed. om. « ei ». — 3. Ed. « vel ». — 4. Ed. « excommu­
nicationis ».

gratiam Dei injuste amittere non possit, potest tamen injuste
amittere illa quæ ex parte nostra sunt, quæ ad gratiam Dei
disponunt : sicut patet si subtrahatur alicui doctrinæ verbum
quod ei debetur. Et hoc modo excommunicatio gratiam Dei sub­
trahere dicitur, ut ex prædictis patet (137).
147. — Ad secundum dicendum quod Hieronymus loquitur
quantum ad culpas, et non quantum ad pœnas quæ possunt
etiam injuste infligi a rectoribus Ecclesiarum.
ARTICULUS II
[I]
148. — AD SECUNDUM SIC PROCEDITUR. Videtur
QUOD

QUILIBET SACERDOS

POSSIT EXCOMMUNICARE.

1. Excommunicatio enim est actus clavium. Sed quilibet
sacerdos habet claves. Ergo quilibet potest excommunicare.
2. Præterea. Majus est absolvere1 et ligare in foro pœnitentiæ
quam in foro judicii. Sed quilibet sacerdos potest sibi subditos
in foro pcenitentiali absolvere et ligare. Ergo etiam potest sibi
subditos quilibet sacerdos excommunicare.
149. — SED CONTRA. Ea in quibus imminet periculum,
sunt majoribus reservanda. Sed pœna excommunicationis est
valde periculosa, nisi cum moderamine fiat. Ergo non debet
cuilibet committi sacerdoti.
[II]
[Infra, d. 19, 31.]

150. — ULTERIUS. Videtur

QUOD NON SACERDOTES EXCOM­

MUNICARE NON POSSINT.

1. Quia excommunicatio est actus clavium, ut in Littera (9)
dicitur. Sed non sacerdotes non habent claves. Ergo non pos­
sunt excommunicare.
2. Præterea. Plus requiritur ad excommunicationem quam
ad absolutionem in foro pœnitentiæ. Sed non sacerdos in foro
pœnitentiæ absolvere non potest. Ergo nec excommunicationem
inferre.
151. — SED CONTRA est quod archidiaconi, legati et electi2
excommunicant, qui quandoque non sunt sacerdotes. Ergo non
solum sacerdotes excommunicare possunt.
1. L. « solvere ». — 2. Ed. præter L. « clerici ».

[III]
[II-II, q. 39, a. 3.]

152. — ULTERIUS. Videtur quod excommunicatus
suspensus EXCOMMUNICARE possit.

vel

1. Ille enim qui est excommunicatus vel suspensus, neque
ordinem neque jurisdictionem amittit; quia neque reordinatur
cum absolvitur, neque cura ei iterum committitur. Sed excom­
municatio non requirit nisi ordinem vel jurisdictionem. Ergo
etiam excommunicatus et suspensus excommunicare possunt.
2. Præterea. Majus est conficere corpus Christi quam excom­
municare. Sed conficere possunt, ut supra d. 13 (35-8) dic­
tum est. Ergo1 possunt excommunicare.
153. — SED CONTRA. Ligatus corporaliter non potest
alium ligare. Sed vinculum spirituale est fortius quam corporale.
Ergo excommunicatus non potest excommunicare, cum excom­
municatio sit vinculum spirituale.

154. — RESPONSIO. Dicendum AD PRIMAM QUÆSTIO­
NEM quod in foro conscientiæ causa agitur inter hominem
et Deum ; in foro autem exterioris judicii causa agitur hominis
ad hominem. Et ideo absolutio vel ligatio quæ unum hominem
obligat quoad Deum tantum, pertinet ad forum pœnitentiæ ;
sed illa quæ hominem obligat in comparatione ad alios homines,
ad forum publicum exterioris judicii pertinet.
155. — Et quia per excommunicationem homo a commu­
nione fidelium separatur ; ideo excommunicatio ad forum exte­
rius pertinet. Et ideo2 illi soli possunt excommunicare qui
habent jurisdictionem in foro judiciali. Et propter hoc soli
Episcopi propria auctoritate et majores prælati, secundum com­
muniorem opinionem, possunt excommunicare ; sed presbyteri
parochiales nonnisi ex commissione eis facta, vel in certis casi­
bus, sicut in furto et rapina et hujusmodi, in quibus est eis a
jure concessum quod excommunicare possint.
156. — Alii autem dixerunt quod etiam sacerdotes paro­
chiales possunt excommunicare. Sed prædicta opinio est ratio­
nabilior.
157. — AD PRIMUM ergo dicendum quod excommunicatio
non est actus clavis directe, sed magis respectu exterioris judicii.
Sed sententia excommunicationis, quamvis in exteriori judicio
promulgetur, quia tamen aliquo modo pertinet ad aditum
Regni, secundum quod Ecclesia militans est via ad triumphan1. L. ad. « et ». — 2. Ed. om. « ideo ».

tern ; ideo etiam talis jurisdictio per quam homo excommunicare
potest, clauis potest dici. Et secundum hoc a Quibusdam distin­
guitur quod est clavis ordinis, quam omnes sacerdotes habent ;
et clavis jurisdictionis in foro judiciali, quam habent soli judices
exterioris fori. Utramque tamen Deus Petro contulit. Mat.,
xvi, 19 ; et ab ipso in alios descendit qui utramque habent.
158. — Ad secundum dicendum quod sacerdotes parochiales habent quidem jurisdictionem in subditos suos quantum
ad forum conscientiae, sed non quantum ad forum judiciale ;
quia non possunt coram eis conveniri in causis contentiosis. Et
ideo excommunicare non possunt, sed absolvere possunt in foro
pœnilentiali. Et quamvis forum pcenitentiale sit dignius, tamen
in foro judiciali major solemnitas requiritur ; quia in eo oportet
quod non solum Deo, sed etiam homini satisfiat.

159. — AD SECUNDAM QUÆSTIONEM dicendum quod
sacramenta, in quibus gratia confertur, dispensare ad solos
sacerdotes pertinet. Et ideo ipsi soli possunt absolvere et ligare
in foro pœnitentiali. Sed excommunicatio non directe respicit
gratiam, sed ex consequenti, inquantum homo suffragiis Eccle­
siæ privatur, quæ ad gratiam disponunt vel in gratia conservant.
Et ideo etiam non sacerdotes, dummodo jurisdictionem habeant
in foro contentioso, possunt excommunicare.
160. — AD PRIMUM ergo dicendum quod quamvis non
habeant elavem ordinis, habent tamen elavem jurisdictionis.
161. — Ad secundum dicendum quod ista duo se habent sicut
excedentia et excessa. Et ideo alicui competit unum cui non
competit aliud.
162. — AD TERTIAM QUÆSTIONEM dicendum quod usus
jurisdictionis est in comparatione ad alium hominem. Et ideo,
cum omnis excommunicatus a communione fidelium separetur,
quilibet excommunicatus usu jurisdictionis privatur. Et quia
excommunicatio est jurisdictionis privatio, ideo excommuni­
catus excommunicare non potest.
163. — Et eadem ratio est de suspenso a jurisdictione. Si
enim sit suspensus ab ordine tantum, tunc non potest ea quæ
sunt ordinis, sed potest ea quæ1 jurisdictionis. Et e converso, si
sit suspensus a jurisdictione, et non ab ordine. Si autem ab
utroque, tunc neutrum potest.
164. — AD PRIMUM ergo dicendum quod quamvis non
amittat jurisdictionem, amittit tamen jurisdictionis usum.
165. — Ad secundum dicendum quod conficere sequitur

potestatem characteris qui indelebilis est. Et ideo homo, ex quo
. characterem ordinis habet, semper potest conficere, licet non
semper ei liceat. Secus autem est de excommunicatione quæ juris­
dictionem sequitur, quæ auferri potest et ligari.

ABTICULUS III
[I]
[Infra d. 19,

94-95 ;

d. 20,

151.]

166. — AD TERTIUM SIC PROCEDITUR. Videtur quod
ALIQUIS POSSIT SEIPSUM VEL ÆQUALEM VEL SUPERIOREM EXCOM­
MUNICARE.

1. Quia Amgelus Dei major erat Paulo, Mat., xi, 11 : « Oui
minor est in regno caelorum major est illo1 », quo « nemo inter natos
mulierum major. » Sed Paulus excommunicavit « Angelum de
cælo », ut patet Gal., i, 8. Ergo homo potest superiorem excom­
municare.
2. Præterea. Sacerdos aliquando excommunicat in generali
pro furto, vel2 aliquo hujusmodi. Sed potest contingere quod
ipsemet fecit, vel superior aut3 æqualis. Ergo aliquis potest se,
vel æqualem vel superiorem excommunicare.
3. Præterea. Aliquid potest superiorem absolvere in foro
pœnitentiali vel æqualem : sicut cum Episcopi suis subditis con­
fitentur, et cum unus sacerdos alteri venialia confitetur. Ergo
videtur quod etiam excommunicare aliquis superiorem vel æqualem possit.
167. — SED CONTRA. Excommunicatio est actus jurisdic­
tionis. Sed aliquis non habet in se jurisdictionem, quia in eadem
causa non potest quis esse judex et reus. Nec iterum in superio­
rem aut æqualem. Ergo non potest aliquis superiorem vel æqua­
lem aut se excommunicare.

[II]
[Quodl. X, q. 7, a. 1, ad 1.]

168. — ULTERIUS. Videtur quod in aliquam universita­
tem sententia excommunicationis ferri possit.

1. Contingit enim quod aliqua universitas sibi in malitia colli­
gatur4. Sed pro malitia in qua aliquis contumax extiterit5, debet
1. L. « eo ». — 2. Ed. ad. « pro ». — 3. Ed. « vel ». ·— 4. N. « colligetur ». —
5. L·. « extitit ».

excommunicatio ferri. Ergo potest in aliquam universitatem ferri
excommunicatio.
2. Præterea. Illud quod est gravissimum in excommunicatione,
est separatio a sacramentis Ecclesiæ. Sed aliquando tota civitasinterdicitur a divinis. Ergo et1 excommunicari aliqua universitas
potest.
169. — SED CONTRA est Glossa Augustini Ματ., xiii, 29
(L. 114, 132) quæ dicit quod « princeps el multitudo non est
excommunicanda. »

[III]
170. — ULTERIUS. Videtur quod ille qui semel est
EXCOMMUNICATUS, ULTERIUS EXCOMMUNICARI NON POSSIT2.
1. I Cor., v. 12, dicit Apostolus : a Quid mihi est3 de iis qui foris
sunt judicare ? » Sed excommunicati jam sunt extra Ecclesiam.
Ergo super eos Ecclesia judicium non habet, ut possit eos iterum

excommunicare.
2. Præterea. Excommunicatio est separatio quædam a divinis
et a communione fidelium. Sed postquam est aliquis privatus
aliquo, non potest iterum illo privari. Ergo unus excommunicatus
non debet iterum excommunicari.
171. — SED CONTRA. Excommunicatio quædam poena est
et medicinale remedium. Sed pœnæ et medicinæ iterantur, cum
causa exigit. Ergo et excommunicatio iterari potest.
172. — RESPONSIO. Dicendum AD PRIMAM QUÆSTIO­
NEM quod cum per jurisdictionem aliquis constituatur in
gradu superioritatis respectu ejus in quem habet jurisdictionem,
quia est judex ejus ; ideo nullus habet in seipsum, vel superio­
rem vel æqualem jurisdictionem, et per consequens nullus
potest seipsum excommunicare vel superiorem aut4 æqualem.
173. — AD PRIMUM ergo dicendum quod Apostolus
loquitur sub hypothesi, id,est si poneretur Angelus peccare ; sic
enim non esset Apostolo superior, sed inferior. Nec est inconve­
niens quod in conditionalibus quarum antecedentia impossibilia
sunt, et consequentia impossibilia sint.
174. Ad secundum dicendum quod in tali casu nullus
excommunicatur ; quia « par in parem nullum habet imperium »,
(cap. Innotuit, de Electione').
175. — Ad tertium dicendum quod absolutio et ligatio in
foro confessionis est quoad Deum tantum, apud quem aliquis
alio inferior redditur per peccatum5. Sed excommunicatio est in
1. Ed. om. « et ». — 2. N. ad. « Nam ». — 3. Ed. om. « est ». — 4. Ed. « vel
5. Ed. « pro peccato ».

judicio exteriori, in quo aliquis non amittit superiorilatem ex
hoc ipso quod peccat. Unde non est similis ratio de utroque foro.
176. — Et tamen etiam1 in foro confessionis aliquis non potest
seipsum absolvere, nec superiorem aut2 æqualem, de mortali3,
nisi ex commissione sibi facta. De venialibus autem potest, quia
venialia ex quibuslibet sacramentis gratiam conferentibus remit­
tuntur. Unde remissio venialium sequitur potestatem ordinis.

177. — AD SECUNDAM QUÆSTIONEM dicendum quod
excommunicari non debet aliquis nisi pro peccato mortali (139)
Peccatum autem in actu consistit. Actus autem non est commu­
nitatis sed singularium personarum ut frequenter. Et ideo sin­
guli de communitate excommunicari possunt, non autem ipsa
communitas.
178. — Etsi etiam quandoque actus sit totius alicujus multi­
tudinis, ut quando multi navim trahunt, quam nullus trahere
posset ; tamen non est probabile quod aliqua communitas ita
tota ad malum consentiat quin aliqui sint dissentientes. Et quia
« non est Dei, qui judicat omnem terram, ut condemnet justum cum
impio », ut dicitur Gen., xvm, 25 ; ideo Ecclesia, quae Dei judi­
cium imitari debet, satis provide statuit ut tota communitas non
excommunicetur, « ne collectis zizaniis simul eradicetur et triticum. »
(Mat., xiii, 29.)
AD PRIMUM ergo patet solutio ex dictis.
179. — Ad secundum dicendum quod suspensio non tanta
pœna est quanta excommunicatio, quia suspensi non fraudantur
Ecclesiæ suffragiis sicut excommunicali. Unde etiam aliquis sine
peccato proprio suspenditur, sicut et totum regnum supponitur
interdicto pro peccato4 regis. Et ideo non est simile de excom­
municatione ei suspensione.

180. — AD TERTIAM QUÆSTIONEM dicendum quod ille
qui excommunicatus est una excommunicatione, potest iterum
excommunicari : vel5 per ejusdem excommunicationis itera­
tionem ad majorem sui confusionem, ut vel sic a peccato resiliat ;
vel propter alias causas. Et tunc tot sunt principales excommu­
nicationes, quot causæ pro quibus quis6 excommunicatur.
181. — AD PRIMUM ergo dicendum quod Apostolus
loquitur de paganis el aliis infidelibus, qui non habent charac­
terem, per quem annumerati sint in7 populo Dei. Sed quia cha­
racter baptismalis, quo quis populo Dei annumeratur, est indele­
bilis, ideo semper remanet aliquo modo de Ecclesia baptizatus.
Et sic semper Ecclesia de ipso judicare potest.
1. Ed. om. <c etiam ». — 2. Ed. « nec ». — 3. L. om. « de mortali ». —- 4. Ed.
« peccatis ». —- 5. Ed. om. « vel ». — 6. Ed. « aliquis ». — 7. L. om. « in ».

182. — Ad secundum dicendum quod privatio, quamvis non
recipiat magis1 et minus secundum se, recipit tamen magis et
minus secundum causam suam. Et secundum hoc excommuni­
catio potest iterari. Et magis est elongatus a suffragiis Ecclesiæ
qui pluries est excommunicatus quam qui semel tantum.

ARTICULUS IV
[I]

fll-U, q. 31, a. 2, ad 3 ; q. 39, a. 4, ad 2.]

183. — AD QUARTUM SIC PROCEDITUR. Videtur quod
LICEAT EXCOMMUNICATO COMMUNICARE IN PURE CORPORALIBUS.

1. Excommunicatio enim est actus clavium. Sed potestas cla­
vium se extendit ad spiritualia tantum. Ergo per excommunica­
tionem non prohibetur quin unus alii in corporalibus communi­
care possit.
2. Præterea. Quod est institutum pro caritate, contra cari­
tatem non militat2. Sed ex3 præcepto caritatis tenemur inimicis
subvenire : quod sine aliqua communicatione fieri non potest.
Ergo licet alicui excommunicato in corporalibus communicare.
184. — SED CONTRA est quod dicitur I Cor., v, 11 : « Cum
ejusmodi nec cibum sumere. »
[Π]

185. — ULTERIUS. Videtur quod participans excommu­
nicato non sit excommunicatus.
1. Plus enim est separatus ab Ecclesia Gentilis* quam excom­
municatus. Sed ille qui participat Gentili aut Judæo, non est
excommunicatus. Ergo nec ille qui participat Christiano excom­
municato.
2. Præterea. Si ille qui participat alicui excommunicato
est excommunicatus, eadem ratione qui participat participanti,
erit excommunicatus ; et sic in finitum procedet5 : quod videtur
absurdum. Ergo non est excommunicatus qui excommunicato
participat.
186. — SED CONTRA est quod excommunicatus positus
est extra communionem. Ergo qui ei communicat a communione
Ecclesiæ recedit. Et sic videtur quod sit excommunicatus.
1. L. « maju? ». — 2. Bernard, de Præcept. et Dispens., c. 2, π. 5 ; L. 182, 363. —
3. Ed. om. « ex ». — 4. N. ad. « vel Judaeus ». — 5. Ed. « procedetur ».

[HI]

i
[QuodZ. XI, q. 8, a. 2.)

187. — ULTERIUS. Videtur quod participare cum excom­
municatio IN casibus non concessis, semper sit peccatum
MORTALE.

i

i

i

1. Quia Decretalis quædarn (Cap. Sacris de his quæ vi meliisque
causa) respondet quod propter timorem mortis non debet aliquis
excommunicato communicare, quia aliquis debet prius subire
mortem quam mortaliter peccet. Sed hæc ratio nulla esset nisi
participare excommunicato esset peccatum mortale. Ergo etc.
2. Præterea. Facere contra praeceptum Ecclesiæ est peccatum
mortale. Sed Ecclesia præcipit1 quod excommunicato nullus
communicet. Ergo participare cum excommunicato est peccatum
mortale.
3' Præterea. Nullus arcetur a perceptione eucharistiæ pro
peccato veniali. Sed ille qui participat excommunicato in casibus
non concessis, arcetur a perceptione eucharistiæ ; quia incurrit
minorem excommunicationem. Ergo participans excommunica­
tio in casibus non concessis peccat mortaliter.
4. Præterea. Nullus debet excommunicari majori excommu­
nicatione, nisi pro peccato mortali. Sed aliquis secundum jura
potest excommunicari majori excommunicatione propter hoc
quod excommunicato participat. Ergo participare excommuni­
cato est peccatum mortale.
188. — SED CONTRA. A peccato mortali nullus potest
absolvere nisi habeat super eum juridictionem. Sed potest absol­
vere a participatione excommunicationis2 quilibet sacerdos. Ergo
non est peccatum mortale.
189. — Præterea. Pro mensura peccati debet esse pœnitentiæ
modus. Sed pro participatione excommunicationis secundum com­
munem consuetudinem non imponitur3 pœna debita mortali
peccato, sed magis debita veniali. Ergo est peccatum veniale.

190. — RESPONSIO. Dicendum AD PRIMAM QUÆSTIO­
NEM quod, sicut prædictum est (122-3), duplex est excommu­
nicatio. Una esi minor quæ separat tantum a participatione sacra­
mentorum, sed non a communione fidelium. Et ideo tali excommunicato licet communicare, sed non licet ei sacramenta conferre.
191. — Alia esi major excommunicatio. Et hæc separat homi­
nem a sacramentis Ecclesiæ et a communione fidelium. Et ideo
excommunicato tali excommunicatione communicare non licet.
1. Ed. « præcepit ». — 2. L. « cum excommunicatis ». — 3. Ed. « ponitur ».

i

192. — Sed quia Ecclesia excommunicationem ad medelam et
non ad interitum inducit, excipiuntur ab hac generalitate quædam
in quibus communicare licet, scilicet in his quæ pertinent ad salu­
tem ; quia de talibus homo licite cum excommunicato loqui potest ;
et etiam alia verba interserere, ut facilius salutis verba ex fami­
liaritate recipiantur.
193. — Excipiuntur etiam quædam personæ, ad quas specialiter
pertinet provisio excommunicati, scilicet uxor, servus, filius, rus­
ticus et serviens. Sed hoc intelligendum est de filiis non emanci­
patis ; alias tenerentur1 vitare patrem. De aliis autem2 intelligitur
quod licet3 excommunicato communicare, si ante excommunica­
tionem se ei subdiderunt ; non autem si post.
194. — Quidam autem intelligunt e converso, scilicet quod supe­
riores possunt licite communicare inferioribus.
195. — Alii vero contra dicunt. Sed ad minus in his eis commu­
nicare debent in quibus eis sunt obligati ; quia sicut inferiores
obligantur ab obsequium superiorum, ita superiores ad providen­
tiam inferiorum.
196. — Sunt etiam quidam casus excepti : sicut quando igno­
ratur excommunicatio ; et quando aliqui sunt peregrini et via­
tores in terra excommunicatorum, qui licite possunt ab eis emere,
vel etiam accipere eleemosynam. Et similiter si aliquis videat
excommunicatum in necessitate ; quia tunc ex præcepto cari­
tatis tenetur ei providere. Et hæc hoc versu continentur :

Utile, lex, humile, res ignorata, necesse;
ut « utile » referatur ad verba salutis, « lex » ad matrimonium,
« humile » ad subjectionem. Cetera patent.
197. — AD PRIMUM ergo dicendum quod corporalia ad
spiritualia ordinantur. Et ideo potestas quæ se extendit ad spiri­
tualia, etiam ad corporalia potest se extendere : sicut « ars quæ
est de fine, imperat de his quæ sunt ad finem ».
198. — Ad secundum dicendum quod in illo casu in quo
aliquis ex præcepto caritatis communicare tenetur, non prohi­
betur communio, ut ex dictis (196) patet.

199. — AD SECUNDAM QUÆSTIONEM dicendum quod
excommunicatio potest inferri4 in aliquem dupliciter.
Aut ita quod ipse sit excommunicabis cum omnibus ei parti­
cipantibus. Et tunc non est dubium quod quicumque participat
ei. est excommunicatus majori excommunicatione.
200. — Aut est excommunicatus simpliciter. Et tunc aut par­
ticipat aliquis ei in crimine, præbendo ei consilium5, auxilium
1. L. « tenentur ». — 2. N. ad. « supradictis ». — 3. N. ad. « illis ».
L. « ferri ». — 5. Ed. ad. » et ».

— 4. N.

et favorem ; et sic iterum est excommunicatus majori excommu­
nicatione. Aut participat in aliis, sicut in verbo vel osculo vel
mensa ; et sic est excommunicatus minori excommunicatione.
201. — AD PRIMUM ergo dicendum quod Ecclesia non ita
intendit corrigere infideles sicut fideles, quorum cura sibi incum­
bit. Et ideo non arcet a communione infidelium sicut a commu­
nione fidelium illorum quos excommunicat, super quos habet
aliquam potestatem.
202. — Ad secundum dicendum quod excommunicato minori
excommunicatione licet communicare. Et sic excommunicatio
non transit in tertiam personam.

AD TERTIAM QUÆSTIONEM dicendum quod Quidam
dicunt quod quandocumque aliquis participat excommunicato
vel verbo vel quocumque dictorum modorum secundum quos
ei communicare non licet, peccat mortaliter, nisi in casibus
exceptis a jure.
203. — Sed quia hoc videtur valde grave quod homo pro
uno verbo levi quo excommunicatum alloquitur, mortaliter
peccet ; et multis excommunicantes laqueum damnationis
injicerent quod in eos retorqueretur ; ideo Aliis probabilius
videtur quod non semper peccat mortaliter, sed solum quando
in crimine sibi participat, vel in divinis, vel in contemptum
Ecclesiæ.
204. — AD PRIMUM ergo dicendum quod Decretalis illa
loquitur de participatione in divinis.
205. — Vel dicendum quod similis ratio est de peccato mor­
tali et de veniali quantum ad hoc ; quia1 sicut peccatum mortale
non potest bene fleri, ita nec veniale. Et ideo8 sicut homo debet
prius sustinere mortem quam peccet mortaliter ; ita etiam quam
quod peccet venialiter illo modo debiti quo debet veniale vitare.
206. — Ad secundum dicendum quod prieceptum Ecclesiæ
directe respicit spiritualia, et ex consequenti legitimos actus.
Et ideo qui communicat ei in divinis, facit contra praeceptum et
mortaliter peccat. Qui autem participat ei in aliis, facit præter
praeceptum et peccat venialiter.
207. — Ad tertium dicendum quod aliquis etiam sine culpa
quandoque ab eucharistia arctatur*, sicut patet in suspensis vel
interdictis ; quia tales pœnæ quandoque alicui pro culpa alterius
qui in eis punitur inferuntur.
208. — Ad quartum dicendum quod quamvis participare
excommunicato sit peccatum veniale, tamen participare ei perti­
naciter est peccatum mortale. Et per hoc potest aliquis excom­
municari secundum jura.
1. L. om. « quia ». — 2. Ed. om. « ideo ». — 3. NF. « arcetur ».

ARTICULUS V

[I]
209. — AD QUINTUM SIC PROCEDITUR. Videtur
QUILIBET SACERDOS

SUBDITUM SUUM POSSIT AB

quod

EXCOMMUNICA­

TIONE ABSOLVERE.

1. Majus enim est vinculum peccati quam excommunica­
tionis. Sed quilibet sacerdos potest subditum suum a peccato
absolvere. Ergo multo fortius ab excommunicatione.
2. Præterea. Remota causa removetur effectus. Sed excom­
municationis causa est peccatum mortale. Ergo cum possit qui­
libet sacerdos a peccato illo mortali absolvere, poterit ab excom­
municatione similiter.
210. — SED CONTRA. Ejusdem potestatis est excommuni­
care et excommunicatum absolvere. Sed sacerdotes inferiores
non possunt suos subditos excommunicare. Ergo nec absolvere.

[II]
211. — ULTERIUS. Videtur

QUOD NULLUS POSSIT ABSOLVI

INVITUS.

1. Spiritualia enim non conferuntur invito alicui. Sed abso­
lutio ab excommunicatione est beneficium spirituale. Ergo non
potest præstari invito.
2. Præterea. Excommunicationis causa est contumacia. Sed
quando aliquis non vult absolvi, excommunicationem con­
temnens, tunc est maxime contumax. Ergo non potest absolvi.
212. — SED CONTRA. Excommunicatio contra voluntatem
alicui potest inferri. Sed quæ contra voluntatem eveniunt,
etiam contra voluntatem amoveri possunt : sicut patet de bonis
fortunæ. Ergo excommunicatio potest tolli ab aliquo invito.
[III]

213. — ULTERIUS. Videtur

QUOD

ALIQUIS

NON

POSSIT

ABSOLVI AB UNA EXCOMMUNICATIONE, NISI ABSOLVATUR AB OMNI­

BUS.

1. Effectus enim debet proportionari suæ causæ. Sed causa
excommunicationis est peccatum. Cum ergo aliquis non possit
absolvi ab uno peccato nisi ab omnibus absolvatur, nec in excom­
municatione hoc esse poterit.
2. Præterea. Excommunicationis absolutio in Ecclesia fit.
Sed ille qui una excommunicatione est irretitus, est extra
I

Ecclesiam. Ergo quamdiu una manet, ab alia absolvi non potest.
214. — SED CONTRA. Excommunicatio quædam pœna est.
Sed ab una pœna aliquis liberatur alia remanente. Ergo ab una
excommunicatione, alia remanente, quis absolvi potest.

215. — RESPONSIO. Dicendum AD PRIMAM QUÆSTIONEM quod a minori excommunicatione quilibet potest absolvere
qui potest absolvere a peccato participationis.
Si autem est major. Aid est lata a judice ; et sic ille qui tulit,
vel ejus superior, potest absolvere.
Vel est1 lata a jure ; et tunc Episcopus vel etiam sacerdos
potest absolvere, exceptis sex casibus quos sibi juris conditor,
scilicet Papa, reservavit.
Primus est, quando2 aliquis injicit manus in clericum vel religiosum. Secundus est de illo qui incendit Ecclesiam et est denun­
tiatus. Tertius est de illo qui frangit Ecclesiam, et denuntiatus
est. Quartus est de illo qui in divinis scienter communicat excom­
municatis nominaliter a Papa. Quintus de illo qui falsat litteras
Apostolicæ Sedis. Sextus de illo qui excommunicatis in crimine
communicat. Non enim debet absolvi nisi ab eo qui excommunicavit, etiamsi non sit ejus subditus, nisi propter difficultatem
accedenti ad ipsum absolveretur ab Episcopo, vel a sacerdote
proprio, præstita juratoria cautione, quod pareret mandato
illius judicis qui sententiam tulit.
216. — A primo autem casu octo excipiuntur. Primum.3 est in
articulo mortis, in quo a qualibet excommunicatione potest quis
a quolibet sacerdote absolvi. Secundo*, sit sit ostiarius alicujus
potentis, et non ex odio vel proposito percussit. Tertio5, si percutiens sit mulier. Quarto5, si sit servus, et dominus læderetur de
ejus absentia qui non est in culpa. Quinto7, si regularis regularem,
nisi sit enormis excessus. Sexto8, si sit pauper. Septimo9, si sit
impubes vel senex vel valetudinarius. Octavo10, si habeat ini­
micitias capitales.
217. — Sunt autem alii casus septem, in quibus percutiens cleri­
cum excommunicationem non incurrit. Primo1, si causa disci­
pline ut magister vel prælatus, percusserit. Secundo2, si jocosa
levitate. Tertio3, sit invenerit eum turpiter agentem cum uxore
vel matre vel sorore vel filia. Quarto*, si statim vim vi repellat.
Quinio5, si ignoret eum esse clericum. Sexto5, si inveniat eum in
apostasia post trinam admonitionem. Septimo7, si transfert se
1. Ed. om. « est ». — 2. Ed. « cum ». — 3. Ed. « Primus ». — 4. Ed. « Secun­
dus ». — 5. Ed. « Tertius ». — 6. Ed. « Quartus ». — 7. Ed. « Quintus ». —
8. Ed. « Sextus ». — 9. Ed. « Septimus ». — 10. Ed. « Octavus ». — 11. Ed.
« Primus ». — 12. Ed. « Secundus ». —13. Ed. « Tertius ». — 14. Ed. « Quartus ».
— 15. Ed. « Quintus ». — 16. Ed. « Sextus ». — 17. Ed. « Septimus ».

clericus ad actum penitus contrarium, ut si fiat miles, vel ad
bigamiam transeat.
218. — AD PRIMUM ergo dicendum quod quamvis vincu­
lum peccati sit majus simpliciter quam excommunicationis;
tamen quoad aliquid vinculum excommunicationis est majus,
inquantum non solum obligat quoad Deum, sed etiam in facie
Ecclesiæ. Et ideo in absolvendo ab excommunicatione requiritur
jurisdictio in exteriori foro, non autem in absolutione a peccato ;
nec exigitur cautio juramenti, sicut exigitur in absolutione ab
excommunicatione. Per juramentum enim controversiæ quæ sunt
inter homines terminantur, secundum Apostolum (Hebr. vi, 16).
219. — Ad secundum dicendum quod cum excommunicatus
non sit particeps sacramentorum Ecclesiæ, sacerdos non potest
absolvere excommunicaium a culpa, nisi sil prius absolutus ab
excommunicatione.
220. — AD SECUNDAM QUÆSTIONEM dicendum quod
malum culpæ et pœnæ differunt in hoc quod culpæ princi­
pium est in nobis, quia omne peccatum voluntarium est ; pœnæ
autem principium quandoque extra nos est.
221. — Non autem requiritur ad pœnam quod sit volun­
taria ; immo magis de ratione pœnæ est contra voluntatem esse1.
Et ideo, sicut peccata non committuntur nisi voluntate, ita non
remittuntur alicui invito ; sed excommunicatio sicut in aliquem
invitum ferri potest, ita et invitus ab ea absolvi poterit.
222. — AD PRIMUM ergo dicendum quod propositio habet
veritatem de illis bonis spiritualibus quæ in voluntate nostra
consistunt : sicut sunt virtutes, quia8 non possunt a nolentibus
perdi. Scientia enim, quamvis sit spirituale bonum, tamen etiam,
potest a nolente per infirmitatem amitti. Et ideo ratio non est ad
propositum.
223. — Ad secundum dicendum quod etiam manente contu­
macia, potest aliquis discrete excommunicationem juste latam
remittere, si videat saluti illius expedire in cujus medicinam excom­
municatio lata est.
224. — AD TERTIAM QUÆSTIONEM dicendum quod
excommunicationes non habent connexionem in aliquo. Et ideo
possibile est quod aliquis ab una absolvatur et in altera
remaneat.
225. — Sed circa hoc sciendum est quod aliquis quandoque
est excommunicatus pluribus excommunicationibus ab uno judice.
Et tunc, quando absolvitur ab una, intelligitur ab omnibus absolvi,
1. L. « quod sit contra voluntatem ». — 2. L. « quæ ».

nisi contrarium exprimatur ; vel nisi in causa qua1 quis absolu­
tionem impetrat de uno tantum casu2 excommunicationis, cum
pro pluribus excommunicatus sit.
226. — Quandoque3 est excommunicatus a diversis judicibus.
Et tunc absolutus ab una excommunicatione, non propter hoc
est absolutus ab altera, nisi omnes alii ad petitionem ejus excom­
municationem suam confirmaverint, vel nisi omnes uni demandent
absolutionem.
227. — AD PRIMUM ergo dicendum quod omnia peccata
habent connexionem in aversione voluntatis a Deo, cum quo
non potest esse peccatorum remissio, et ideo unum peccatum sine
altero remitti non potest. Sed excommunicationes non habent
aliquam talem connexionem ; nec iterum absolutio ab excommu­
nicatione impeditur propter voluntatis contrarietatem, ut dictum
est. El ideo ratio non sequitur.
228. — Ad secundum dicendum quod sicut pluribus de
causis4 erat aliquis extra Ecclesiam, ita possibile est quod ista
separatio removeatur quantum ad unam causam, et maneat
quantum ad alteram.

EXPOSITIO TEXTUS
229. — « Hæresis utrumque non habet » (2a) ; quia etsi habeant
ordinem, amittunt tamen jurisdictionem ab Ecclesia præcisi.
230. — « Verbum Dei peccata dimittit » (6a) scilicet auctori­
tate ; sed sacerdos, inquantum sacramentum præbet ministerio ;
inquantum autem poenam imponit, sic idem ipse judex dicitur.
231. — « Nullus potestatis jura exercet » (6a) ut scilicet actio
ejus ad interiores maculas mundandas pertingat.
232. — « Ecclesiæ caritas etc. » (7a) Videtur non esse ad propo­
situm ; quia non hic agitur de dimissione per modum meriti,
sed de dimissione per modum sacramenti.
233. — Et dicendum quod meritum Ecclesiæ est sub dispen­
satione clavium ; et ideo tam ex merito Christi, quam alio­
rum qui sunt de Ecclesia, Ecclesiæ claves efficaciam habent.
234. — « Peccatum dicitur tenebra, quia « intellectus obtun­
ditur. » (12a).
Contra. Multi peccatores inveniuntur qui habent optimum
intellectum ad capiendum.
235. — Et dicendum quod loquitur de obtusione intellectus practici, secundum quod « omnis malus est ignorans » (III Eth. γ 2.
1110b, 28 ; 1. 3, 410), et non de obtusione intellectus speculativi.
1. Ed. « casu quo ». — 2. Ed. « de una tantum causa ». — 3. Ed. ad. « autem ».
— 4. N. « christianis ».

DISTINCTIO XIX
Quando ist/e

claves dantur et quibus

1. —■ Postquam ostensum est quæ sunt1 claves apostolicæ et quis
earum usus, superest investigare quando istae claves dentur et quibus.
Dantur hæ claves per ministerium Episcopi alicui in promotione sacer­
dotii. Cum enim recipit ordinem sacerdotalem, simul et has claves recipit.
2. —Sed non videtur quod omnes vel soli sacerdotes has claves habeant ;
quia plerique ante sacram ordinationem scientiam discernendi habent,
plures post consecrationem ea carent.
Sane dici potest quod alteram clavium istarum2, idest scientiam discer­
nendi, non omnes habent sacerdotes. Unde dolendum est atque lugendum.
Multi enim, licet indiscreti, atque scientiæ qua eminere debent exsortes,
sacerdotii gradum recipere præsumunt, vita et scientia eo indigni : quia3
nec ante sacerdotium nec post, scientiam habent discernendi qui ligandi
sint vel solvendi. Ideoque illam elavem in consecratione non recipiunt,
quia semper scientia carent. Qui vero ante sacerdotium scientia discer­
nendi præditi sunt, licet habeant discretionem, non tamen in eis clavis
est ; quia4 non valent ea claudere vel aperire. Ideoque cum promovetur
quis in sacerdotem, elavem discretionis recte dicitur accipere ·. quia
et ante habita discretio augetur et fit in eo clavis, ut ea jam valeat uti
ad claudendum vel aperiendum.

Si alteram

clavem omnes habeant, scilicet potentiam ligandi

ET SOLVENDI
3. — Cumque jam constet non omnes sacerdotes illas duas claves
habere, quia scientia discernendi plerique carent, de altera, idest de
potentia ligandi et solvendi, quæritur utrum omnes sacerdotes eam
habeant.
Quidam enim hanc potestatem putant illis solis5 esse concessam qui
doctrinam simul ac vitam Apostolorum servant. Illas enim claves promisit
Dominus Petro et imitatoribus ejus tantum, ut aiunt ; qui etiam aucto­
ritatibus utuntur in munimentum suæ opinionis.
Hoc enim dicunt Augustinum sensisse, superius (d. 18, 7a) ait « Remis­
sionem peccatorum vel per seipsum facit Deus, vel per columbae membra. »
Dicit etiam Idem ibidem6 peccata dimitti vel teneri a sanctis.
Idem Super Exodum (q. 120 ; L. 34, 638), ubi de lamina aurea legitur :
« Erit7 autem lamina semper in fronte sacerdotis. » « Hæc, inquit, significat
fiduciam bonæ vitæ ; quam qui vere perfecteque non significatione, sed veri­
tate, sacerdos habet, solus potest auferre peccata. »
Item Gregorius (Lib. II Homil. in Evang. homil. 26, n, 4 ; L. 76,
1199) : « Illi soli habent in hac carne positi potestatem ligandi et solvendi,
sicut sancti Apostoli qui illorum exempla simul cum doctrina tenent. »
Item ex dictis Origenis (in Mat., 1. XII, n. 9 ; G. 13, 1002) : u Hæc
1. Quar. «sint.». — 2. Quar. « harum clavium ». — 3. Quar. « Qui ». — 4. Ed.
om. « quia ». — 5. Ed. om. « solis ». — 6. Quar. om. « ibidem ». — 7. Quar. « Erat ».

potestas soli Petro concessa est et imitatoribus Petri. Nam quicumque vestigia
Petri imitantur, habent recte ligandi et solvendi potestatem- »
His aliisque testimoniis innituntur qui asserunt potestatem ligandi
et solvendi illis solis concessam sacerdotibus, qui vita et doctrina pollent
sicut Apostoli.
Aliorum sententia verior

4. — Aliis autem videtur quod et mihi placere fateor, cunctis sacer­
dotibus hanc elavem dari, scilicet ligandi et solvendi. Sed non eam recte
ac digne habent, nisi qui vitam et doctrinam apostolicam servant. Nec
præmissæ auctoritates malos sacerdotes hanc potestatem habere negant,
sed illos solos digne ac recte hac potestate uti significant qui præditi
sunt vita et doctrina apostolica, quia soli ipsorum1 Apostolorum imita­
tores digne recteque possunt ligare et solvere ; et per Dominum2 tantum
vel per sanctos, in quibus habitat Spiritus sanctus, digne et recte fit
remissio vel retentio peccatorum. Fit tamen et per illos qui sancti non
sunt, sed non digne vel recte. Dat enim Deus benedictionem digne poscenti
etiam per indignum ministrum.
5. — Quod vero hanc potestatem habeant omnes sacerdotes, Hiero­
nymus3 testatur super illum Evangelii locum (Mat., xvi, 17) ubi dixit
Dominus Petro : « Tibi dabo claves regni cælorum, etc. » : « Habent, inquit,
eamdem judiciariam potestatem alii Apostoli ■ habet et omnis Ecclesia in
Episcopis et presbyteris. Sed ideo Petrus eam specialiter accepit, ut omnes
intelli gant quod quicunque ab unitate fidei et societate Ecclesiæ se separa­
verit, nec a* peccatis solvi, nec cælum potest ingredi. »
a. — Item quod sacerdos, etsi5 malus sit, gratiam tamen transfundit6
pro su;e dignitatis officio, Augustinus (Quæstion. ex veter. Testam., q. 11 ;
L. 35, 2223), ostendit dicens : « Dictum est a Domino in Numeris (vi,
27) ad Moysen et Aaron sacerdotes : « Vos ponite nomen meum super filios
Israel ; et ego Dominus benedicam eos » : ut gratiam traditio per ministe­
rium ordinati transfundat hominibus, nec voluntas sacerdotum! obesse vel
prodesse possit, sed meritum benedictionem poscentis. Quanta autem sit
dignitas sacerdotalis officii et ordinis, hinc advertamus.
b. — Dictum est de nequissimo Caipha inter cetera (Joan., xi, 51) :
« Hoc autem a semetipso non dixit ; sed cum esset Pontifex anni illius,
prophetavit » ; per quod ostenditur spiritum gratiarum non personam sequi
digni vel indigni, sed ordinem traditionis ; ut quamvis aliquis boni meriti
sit, non tamen possit benedicere, nisi fuerit ordinatus, ut officii ministe­
rium* exhibeat. Dei autem est effectum tribuere benedictionis. »
Hinc evidenter ostenditur ordo non privari potestate tribuendi gratiam
ob ministri indignitatem.
6. — Huic tamen Augustini sententiæ videtur obviare quod ait
Hesychws (lib. II, In Levit., ix, 23 ; G. 93, 894) : « Sacerdotes, inquit,
non propria virtute benedicunt, sed quia*1 figuram Christi gerunt, et propter
eum qui in ipsis est, plenitudinem benedictionis tribuunt; nec solum is
qui sacerdotium sortitus est, sed quicumque Christum in seipso habet, et
ejus figuram gerit per conversationem bonam, sicut Moyses, idoneus est
ut benedictionem prsestet. »
1. Quar. om. « ipsorum ». — 2. Quar. « Deum ». — 3. Rabanus in h. 1. ; L. 107
922. — 4. Quar. « separavit » et om. « a ». — 5. Quar. « etiamsi ». — 6. Quar. «
transfundat ». — 7. Quar. » sacerdotis ». —· 8. F. « mysterium ». —· 9. Ed. om.
« quia ».

Ecce hic habes quod non solum sacerdos, sed omnis in quo Christus
habitat, benedictionem præstat.
Sed alia est benedictio quæ solis1 sacerdotibus congruit, alia qua* ab
omnibus bonis communiter exhibetur. Denique illi sacerdotes in quibus
Christus habitat, henedictionis plenitudinem tribuere dicuntur, non quia
soli illi transfundant gratiam, sed quia illa soli licite2 et digne id agunt.
Nec subditos mala vita sacerdotis lædit, si bona faciunt quæ ille dicit.
Unde Gregorius (Decr. c. i, q. 1, c. « Multi sæcularium » ; L. 187, 516) :
« Multi dum plus vitam sacerdotum quam suam discutiunt, in erroris foveam
ditabuntur, minus considerantes quod non eos vita sacerdotum læderet, si
ipsi3 humiliter bonis sacerdotum admonitionibus aurem accommodarent. »
Quomodo

intelligendum : « Maledicam, benedictionibus vestris »

7. — Præmissæ vero sententiæ qua dicitur etiam per mali sacerdotis
ministerium transfundi gratia benedictionis, videtur obviare quod Domi­
nus per (Malachiam ii, 2) Prophetam malis sacerdotibus comminatur :
« Maledicam benedictionibus vestris » ; et alibi (Ezech., xiii, 19) : « Væ his
qui vivificant animas quæ non vivunt et mortificant animas quæ non mo­
riuntur. » Si enim maledicit Dominus benedictionibus eorum, et si animæ
quas vivificant non vivunt, quomodo per eos gratia benedictionis tranfunditur ?
8. — Sed illud capitulum : « Maledicam etc. » Quidam referunt ad
hæreticos qui ab Ecclesia præcisi sunt, et ad excommunicatos quorum
benedictiones fiunt maledictiones his qui eorum sequuntur errores4.
a. — Illud vero alterum, scilicet « Vivificant etc. » super omnes illos
sacerdotes exponunt qui absque clave scientiæ et forma bonté vïtæ prajsumunt ligare vel solvere. Sed nullus officio sacerdotis uti debet, nisi immunis
sit ab illis quæ in aliis judicat ; alioquin seipsum condemnat (Rom., u, 1).
Qualis

esse debeat judex ecclesiasticus

9. — Qualem autem oporteat esse qui aliorum judex constituitur,
Augustinus (lib. de vera et falsa Pcenit., c. 20, n. 36 ; L. 40, 1129) describit
ita dicens : « Sacerdos cui' omnis offertur peccator, ante quem statuitur
omnis languor, in nullo eorum sit judicandus quæ in alio judicare est promp­
tus. Judicans enim alium, qui est judicandus, condemnat seipsum. Co­
gnoscat ergo3 se, et purget in se quod alios videt sibi offerre. Caveat ut a se
projecerit quidquid in alio damnosum reperit.
a. — Animadvertat quode (JoAy., vm, 7), qui sine peccato est, primus
in illam lapidem mittat, ideo enim liberavit peccatricem, quia non erat
qui juste projiceret lapidem. Quomodo lapidaret, qui se lapidandum cognosce­
ret ? Nullus enim erat sine peccato ; in quo intelligitur omnes1 fuisse reos.
Nam venialia remittebantur per caeremonias. Si quod ergo in eis peccatum
erat, criminale erat. In hoc ergo3 patentissimum est crimen sacerdotum et
detestabile, qui non prius se judicant, antequam alios alligent3.
b. — Caveat spiritualis judex, ut'3 sicut non commisit crimen nequitiæ,
ita non careat munere scientiæ. Oportet enim11 ut sciat cognoscere quidquid
debet judicare. Judiciaria enim potestas hoc postulat ut quod debet judicare,
1. F. « suis ». — 2. Ed. « sollicite ». — 3. Quar. om. « ipsi ». — 4. Cf. supra,
d. 13, c. 1. — 5. Quar. « igitur ». —· 6. Ed. ad. « dicitur ». — 7. Ed. ad. «. crimine ».
— 8. Quar. « igitur ». — 9. Quar. « et alios alligant ». — 10. Quar. om. « ut »
— 11. Quar. om. « enim ».

DISTINCTIO XIX, DIVISIO TEXTUS

971

discernat. Diligens ergo1 investigator sapienter interroget a peccatore quod
forsitan ignoret, vel verecundia velit occultare. Cognito vero crimine, varie­
tates ejus non dubitet investigare, et locum et tempus et cætera quæ supra
diximus : quibus cognitis adsit benevolus, paratus erigere et secum onus
portare ; et2 habeat dulcedinem in affectione, discretionem in varietate ;
doceat perseverantiam, caveat ne corruat, ne juste perdat judiciariam potes­
tatem- Etsi enim pænitentia possit ei acquirere gratiam, non tamen mox
restituit in potestatem primam. Etsi enim3 Petrus post lapsum restitutus
fuerit, et sæpe lapsis sacerdotibus reddita sit dignitatis potestas, non tamen
est necesse ut hoc^ omnibus concedatur quasi ex auctoritate. Invenitur aucto­
ritas quæ concedit et quasi imperat ; invenitur auctoritas alia quæ non
concedit sed vetat. Quæ Scripturæ non repugnant, sed concordant. Cum
enim tot sint qui labuntur ut pristinam dignitatem ex auctoritate defendant,
et quasi usum peccandi sibi faciant, recidenda est spes ista. Si vero locus
est ubi ista non concurrant, restitui possunt qui peccant. »
Ex his satis perpenditur, qualis debeat esse sacerdos qui alios ligat
et solvit, discretus scilicet et justus ; alioquin mortificat sæpe animas
quæ non moriuntur, et vivificat quæ non vivunt ; et ita incidit in male­
dictionis judicium.
10. — Illud autem Malachite, scilicet : « Maledicam benedictionibus
vestris », sive super haereticos tantum et excommunicatos, sive super
omnes sacerdotes qui vita et scientia carentes benedicere præsumunt,
dictum accipiatur, sic intelligi potest : « Maledicam benedictionibus vestris»,
id est « his quæ in eis5 benedictionibus possidetis » (Hieronymus in h. 1. ;
L. 25, 1553), quia faciam ea cedere vobis in maledictionem, non in bene­
dictionem, quia, etsi benedicunt sanctis, non hoc faciunt ex vero corde ;
et ideo eorum benedictio eis vertitur in maledictionem. Vel « maledicam
benedictionibus vestris » ; id est, « quod a vobis benedicitur, a me erit male­
dictum » (ibidem) ; quia benedicunt inique agentibus, adulanturque
peccantibus, dummodo divites sint6.

DIVISIO TEXTUS

11. — « Postquam ostensum est quæ sint claves etc. » (1).
Postquam determinavit Magister de clavibus secundum se,
hic7 incipit determinare quorum sit habere claves.
Et dividitur in partes duas. In prima ostendit quod sacer­
dotum sit claves habere. In secunda movet quasdam dubitationes
contra hæc ibi : « Sed non videtur quod omnes etc. » (2).
Et hæc pars dividitur in duas. In prima movet dubitationem
de clave scientiæ ; in secunda, de clave potestatis, ibi : « Cumque
jam constet etc. » (3).
Et hæc pars dividitur in duas secundum duas opiniones quas
in hac dubitatione tangit8. Secunda incipit ibi : «Aliis autem vide­
tur etc. » (4).
Et hæc dividitur in ires. In prima ponit opinionem. In secunda
confirmat eam, ibi : « Quod vero habeat potestatem etc. » (5)
1. Quar. « igitur ». — 2. Quar. om. « et ». — 3. Quar. om. « enim ». —
Quar.
om. « hoc ». — 5. Quar. « « meis ». ■— 6. Cfr. Supra d. 13, c. i. — 7. Ed. om.
« hic ». — 8. N. ad. « Prima incipit ibi «Quidam enim hanc potestatem putant » etc.

In tertia removet quædam quæ huic opinioni videntur esse con­
traria, ibi : « Huic autem Augustini etc. » (6).
Et circa hoc duo facit. Primo ponit objectionem qua videtur
ostendi quod non solis sacerdotibus usus clavium competit ;
secundo quod malis sacerdotibus non competit : quorum utrum­
que est contra secundam opinionem quæ vera est, ibi : « Præmissæ vero sententiæ etc. » (7).
Et circa hoc tria facit. Primo ponit objectionem. Secundo
aliorum solutionem ponit, ibi : « Sed illud capitulum etc. » (8).
Tertio solutionem propriam ex dictis colligit, ibi : « Illud autem
Malachiæ etc. » (10).
Circa secundum duo facit. Primo ponit solutionem ad auc­
toritatem prophetæ inductam quam Quidam ponunt ; secundo,
ex incidenti, qualis esse debeat qui recte debet potestate clavium
uti, ibi : « Qualem autem oporteat etc. » (9).
Hic est duplex quæstio
Prima de habentibus claves.
Secunda de correptione1 fraterna.

QUÆSTIO I
Circa primum tria quæruntur
Primo, quorum sit habere claves.
Secundo, qui possunt clavibus uti.
Tertio, in quem possit sacerdos uti clavibus.
ARTICULUS I

[I]
12. — AD PRIMUM SIC PROCEDITUR. Videtur

quod

SACERDOS LEGALIS2 CLAVES HABUERIT.

1. Clavis enim est sequela ordinis. Sed ipsi habuerunt ordi­
nem ex quo sacerdotes dicebantur. Ergo habuerunt claves
sacerdotes legales.
2. Præterea. Sicut supra (d. 18, 2) Magister dicit3, claves
sunt duæ : scilicet « scientia discernendi et potentia judicandi ».
Sed ad utrumque4 auctoritatem sacerdotes legales hebebant.
Ergo habebant claves.
3. Præterea. Sacerdos legalis5 habebat aliquam potestatem
super reliquum populum. Non temporalem ; quia sic potestas
1. Ed. « correctione ». — 2. N. « legis ». — 3. Ed. « dixit ». — 4. Ed. « utramque ».
— 5. N. proprio marte « Sacerdotes legales habebant ».

regia non fuisset distincta a sacerdotali. Ergo spiritualem ; et
hæc est clavis. Ergo habuerunt elavem.
13. —■ SED CONTRA. Claves ordinantur ad aperiendum
regnum cælorum : quod aperiri non potuit ante Christi passio­
nem. Ergo sacerdos legalis elavem non habuit.
14. — Præterea. Sacramenta veteris legis gratiam non confe­
rebant. Sed aditus regni cælestis aperiri non potest nisi per gra­
tiam. Ergo per illa sacramenta non poterat aperiri. Et sic etiam
sacerdos qui minister eorum erat, claves regni cælestis non
habebat.

15. — ULTERIUS. Abdetur quod Christus

non habuerit

CLAVES.

1. Clavis enim characterem ordinis consequitur, ut prius
dictum est (d. 18, 31). Sed Christus non habuit characterem,
ut supra d. 4 (80) dictum est. Ergo non habuit elavem.
2. Præterea. Christus habuit in sacramentis potestatem
excellentiæ, ut effectum sacramenti sine sacramentalibus pos­
set conferre. Sed clavis est quoddam sacramentale. Ergo non
indigebat clavi. Et sic frustra eam habuisset.
16. — SED CONTRA est quod Apoc., m, 7, « Hæc dicit1 qui
habet elavem David », etc.
[Ill]
[Supra d. 7,

171 ;

d. 18,

Infra, d- 20,
Mat., c, 16, n. 2.]

157, 161 ;

17. — ULTERIUS. Videtur quod
CLAVES

97-8 ; 123;

d. 21,

146 ;

non soli sacerdotes

HABEANT.

1. Dicit enim Isidorus (lib. VII Etymol., c. 12; L. 82, 293),
quod « ostiarii inter bonos et malos habent judicium; dignos reci­
piunt et indignos rejiciunt. » Sed hæc est definitio clavium, ut
ex dictis (d. 18, 2) patet. Ergo non solum sacerdotes, sed etiam
ostiarii claves habent.
2. Præterea. Claves sacerdotibus dantur, dum per unctio­
nem potestatem divinitus accipiunt. Sed reges etiam potesta­
tem divinitus accipiunt. Sed reges etiam potestatem in populum
fidelem divinitus habent et unctione sanctificantur. Ergo habent
claves non soli sacerdotes.
3. Præterea. Sacerdotium est ordo uni singulari personæ
conveniens. Sed elavem aliquando videtur habere tota una con1. Ed. « Apoc. m dicitur ».

gregatio ; quia quædam capitula excommunicationem ferre pos­
sunt : quod ad potestatem clavium pertinet. Ergo non soli sacer­
dotes elavem habent.
4. Praeterea. Mulier non est sacerdotalis ordinis susceptiva ;
quia ei docere non competit, secundum Apostolum I Cor.,
xiv, 34. Sed aliquæ mulieres videntur habere elavem, sicut
Abbatissæ quæ habent spiritualem potestatem in subditos1.
Ergo non solum sacerdotes elavem habent.
18. — SED CONTRA est quod Ambrosius dicit (lib. I De
pœnil., c. 2, n. 7 ; L. 16, 448) : « Hoc jus », scilicet ligandi et
solvendi « solis sacerdotibus est concessum.2. »
19. — Praeterea. Per potestatem clavium efficitur aliquis
medius inter populum et Deum. Sed hoc tantum sacerdotibus
competit, qui « constituuntur in his quæ sunt ad Deum, ut offe­
rant dona et sacrificia pro peccatis », ut dicitur Hebr., v, 1. Ergo
soli sacerdotes elavem habent.
20. — RESPONSIO. Dicendum AD PRIMAM QUÆSTIONEM
quod Quidam dixerunt quod in veteri lege erant claves apud
sacerdotes, quia eis erat commissum imponere poenam pro delicto,
ut dicitur Leo., v : quod ad claves pertinere videtur. Sed fuerunt
tunc incompletæ, nunc autem per Christum in sacerdotibus novæ
legis perfectæ sunt.
21. —■ Sed hoc videtur esse contra intentionem Apostoli
in Epistola ad Hebræos, ix, ubi3 sacerdotium Christi præfertur
sacerdotio legali per hoc quod Christus assistit Pontifex futu­
rorum bonorum, ad tabernaculum cæleste introducens per pro­
prium sanguinem, non manufactura, in quod introducebat sacer­
dotium veteris legis per sanguinem hircorum et taurorum. Linde
patet quod potestas illius sacerdotii'non se extendebat ad cælestia, sed ad figuras cælestium.
22. — Et ideo secundum Alios dicendum quod non habebant
claves, sed in eis figura clavium praecessit.
23. — AD PRIMUM ergo dicendum quod clavis regni cælestis
consequitur ad sacerdotium quo homo in cælestia introducitur.
Non autem talis erat ordo sacerdotii levitici. Et ideo claves cæli
non /labuerunt, sed claves terreni tabernaculi.
24. — Ad secundum. Dicendum quod sacerdotes veteris
legis habebant auctoritatem discernendi et judicandi ; sed non
ut admitteretur homo ab eis judicatus in cælestia, sed in figuras
cælestium.
25. — Ad tertium dicendum quod habebant spiritualem
potestatem, qua per sacramenta4 legalia non a culpis, sed ab
1. Ed. « subditas ». — 2. Ed. « permissum solis sacerdotibus est ». — 3. Ed.
« ibi enim ». — 4. ζ·η N. « sacramentalia ».

irregularitatibus homines purgabant, ut ad manufactura tabernaculum aditus purgato per ea pateret.

I

26. — AD SECUNDAM QUÆSTIONEM dicendum quod
virtus aliquid agendi est in instrumento et in per se agente, non
eodem modo ; sed in per se agente perfectius. Potestas autem
clavium quam nos habemus, et aliorum sacramentorum virtus
est instrumentalis. Sed in Christo est sicut in per se agente ad
salutem nostram : per auctoritatem quidem, inquantum est
Deus ; sed per meritum, inquantum est homo.
27. — Clavis autem de ratione sua'exprimit potestatem ape­
riendi et claudendi, sive aliquis aperiat quasi principale agens,
sive quasi minister. Et ideo in Christo oportet ponere elavem,
sed altero modo quam sit in ejus ministris. Et ideo dicitur,
quod habet elavem excellentiae.
28. — AD PRIMUM ergo dicendum quod character de sua
ratione dicit aliquid ab aliquo derivatum. Et ideo potestas
clavium quæ est in nobis a Christo derivata, sequitur charac­
terem quo Christo conformamur. Sed in Christo non sequitur
characterem, sed principalem formam.
29. — Ad secundum dicendum quod clavis illa quam Christus
habuit, non erat sacramentalis, sed sacramentalis clavis principium.

'

'

:
j

j
I

i

30. — AD TERTIAM QUÆSTIONEM dicendum quod clavis
est DUPLEX.
Una quæ se extendit ad ipsum cælum immediate, removendo
impedimenta introitus in cælum per dimissionem peccati. Et
hæc vocatur clavis ordinis. Et hanc soli sacerdotes habent, quia
ipsi soli ordinantur populo in his quæ directe sunt ad Deum,
31. —■ Alia clavis est quæ non directe se extendit ad ipsum
cælum, sed mediante militante Ecclesia per quam aliquis ad
cælum vadit, dum per eam aliquis excluditur vel admittitur ad
consortium Ecclesiæ militantis per excommunicationem et abso­
lutionem. Et hæc vocatur clavis jurisdictionis in foro causarum.
Et ideo hanc etiam non sacerdotes habere possunt, sicut archidiaconi vel clerici et alii qui excommunicare possunt, ut supra
(d. 18, 159) dictum est. Sed non proprie dicitur clavis cæli, sed
quædam dispositio ad ipsam.
32. — AD PRIMUM ergo dicendum quod ostiarii habent
elavem custodiendi ea quæ in templo materiali continentur, et
habent judicium a tali templo excludendi et admittendi, non
quidem sua auctoritate judicantes qui sunt digni vel indigni,
sed judicium sacerdotis exequentes ; ut sic quodammodo executores potestatis sacerdotalis videantur.

33. — Ad secundum dicendum quod reges non habent ali­
quam potestatem in spiritualibus. Et ideo elavem regni cælestis
non accipiunt. Sed solum in temporalibus [quæ]1 etiam nisi
a Deo non esse potest, ut patet Rom., xm, 1. Nec per unctio­
nem in aliquo sacro ordine consecrantur. Sed excellentia potes­
tatis ipsorum a Christo descendere significatur, et ut ipsi sub
Christo in populo chritiano regnent.
34. — Ad tertium dicendum quod sicut in politicis quandoque
judex habet potestatem totam, sicut rex in regno ; quandoque
autem multi in diversis officiis constituti, vel etiam ex æquo, ut
patet in VIII Eth. (Θ 12. 1160% 31 sq. ; 1. 10 sq.) ; ita etiam spi­
ritualis jurisdictio potest haberi ab uno solo, sicut ab Episcopo,
et a pluribus simul, sicut a capitulo. Et sic habent elavem juris­
dictionis, non tamen elavem ordinis omnes simul.
35. — Ad quartum dicendum quod mulier, secundum Apos­
tolum (/ Tim. n, 11 ; Tit. n, 5), est in statu subjectionis. Et
ideo ipsa non potest habere aliquam spiritualem jurisdictionem ;
quia etiam secundum Philosophum in VIII Eth. (Θ 12. 116la,
1 sq. ; 1. 10, n. 1685) et I Polit., e 11. 1313, 34 ; 1. 11, p.) « cor­
ruptio urbanitatis est, quando ad mulierem dominium pervenit. »
Unde mulier non habet neque elavem ordinis nec elavem jurisdic­
tionis. Sed mulieri committitur aliquis usus clavium, sicut habere
correptionem in subditas mulieres, propter periculum quod
imminere posset si viri mulieribus cohabitarent.
ARTICULUS 11

[I]

36. — AD SECUNDUM SIC PROCEDITUR. Videtur
ETIAM
SANCTI
HABEANT.

HOMINES

NON

SACERDOTES

USUM

quod

CLAVIUM

1. Absolutio enim et ligatio quæ fit per claves, efficaciam
habet ex merito passionis Christi. Sed illi maxime passioni
Christi conformantur qui per patientiam et alias virtutes Chris­
tum passum sequuntur. Ergo videtur quod etiamsi non habeant
sacerdotalem ordinem quod2 possint ligare et solvere.
2. Præterea. Hebr., vn, 7, dicitur : « Sine ulla contradictione,
quod minus est, a majori benedicetur3. » Sed in spiritualibus
secundum Augustinum (VI De Trinit., c. 8 ; L. 42, 929), « hoc
est majus esse quod melius esse ». Ergo meliores, qui scilicet habent
plus de caritate, possunt alios benedicere absolvendo. Et sic
idem quod prius.
1. Cod. « qui ». — 2. Ed. om. « quod ». — 3. Ed. « benedicitur ».

37. — SED CONTRA. » Cujus est potentia, ejus est actio1 »,
secundum Philosophum, De somn. et vig. (c. 1, 454a, 8; 1. 1.)
Sed clavis, quæ est potestas spiritualis, est tantum sacerdotum.
Ergo et usus ejus non nisi sacerdotibus convenire potest.
[II]
[Joan. c. 20, 1. 4.]

38. — ULTERIUS. Videtur

QUOD MALI SACERDOTES USUM

CLAVIUM NON HABEANT.

1. Joan., xx, 22-23, ubi usus clavium Apostolis traditur,
Spiritus sancti donum præmittitur. Sed mali non habent Spi­
ritum sanctum. Ergo non habent usum clavium.
2. Præterea. Nullus sapiens rex dispensationem sui thesauri
suo inimico committit. Sed usus clavium in dispensatione con­
sistit thesauri cælestis Regis, qui est ipsa sapientia. Ergo mali
qui per peccatum sunt ejus hostes non habent usum clavium.
3. Præterea. Augustinus dicit (lib. V De bapt. contra Donatislas, c. 21 ; L. 43, 191), quod « sacramentum gratiæ dat Deus
etiam per malos ; ipsam vero gratiam non nisi per seipsum vel
per sanctos suos. Et ideo remissionem peccatorum per seipsum
facit, vel per ipsius Columbæ membra. » Sed remissio peccato­
rum est usus clavium. Ergo peccatores qui non sunt Columbæ
membra, usum clavium non habent.
4. Præterea. Intercessio mali sacerdotis non habet aliquam
efficaciam ad reconciliandum ; quia secundum Gregorium
(Pastor., part. 1, c. 10; L. 77, 23) « cum is qui displicet ad interce­
dendum mittitur, irati animus ad deteriora provocatur. » Sed usus
clavium fit per quamdam intercessionem, ut patet in forma
absolutionis, sicut supra (Infra, d. 22, 133) dictum est. Ergo
non habent efficacem usum clavium.
39. — SED CONTRA. Nullus potest scire de alio an sit in
statu salutis. Si ergo nullus posset uti clavibus in absolvendo
nisi existens in statu salutis, nullus sciret se esse absolutum :
quod est valde inconveniens..
40. — Præterea. Iniquitas ministri non potest auferre liberalitatem domini. Sed sacerdos est solum minister. Ergo non
potest sua malitia donum a Deo transmissum per eum nobis
auferre.
[III]

41. — ULTERIUS. Videtur

QUOD SCHISMATICI ET HÆRE-

TICI, EXCOMMUNICATI ET SUSPENSI ET DEGRADATI, USUM CLA­
VIUM HABEANT.

I. Ed. « ratio ».

1. Sicut enim potestas clavium dependet ab ordine, ita et
potestas conficiendi. Sed non possunt amittere usum potestatis
conficiendi ; quia, si conficiunt, confectum est, quamvis peccent
conficientes, ut supra d. 13 (q. 1, a. 1, sol. 3 et 4) dictum est.
Ergo etiam non possunt amittere usum clavium.
2. Præterea. Omnis potestas spiritualis activa in eo qui habet
usum liberi arbitrii, exit in actum quando vult. Sed potestas
clavium adhuc manet in prædictis ; quia cum non detur nisi
in ordine, oporteret reordinari eos, quando ad Ecclesiam redeunt.
Ergo cum sit potentia activa, possunt in actum ejus exire cum
voluerint.
3. Præterea. Spiritualis gratia magis impeditur per culpam
quam per pœnam. Sed excommunicatio et suspensio et degra­
datio sunt pœnæ quædam. Cum ergo propter culpam non amittat
aliquis usum clavium, videtur quod nec propter ista.
42. — SED CONTRA. Augustinus dicit (in Joan, tract. 121.
η. 4 ; L. 35, 1958), quod « Ecclesiæ caritas peccata dimittit ».
Caritas autem est quæ facit Ecclesiæ unionem. Cum ergo prae­
dicti sint ab Ecclesiæ unione divisi, videtur quod usum clavium
non habeant in remittendis peccatis.
43. — Præterea. Nullus absolvitur a peccato secundum hoc
quod peccat. Sed aliquis a prædictis absolutionem peccatorum
petens, peccat contra præceptum Ecclesiæ faciens. Ergo per
eos a peccato absolvi non potest. Et sic idem quod prius.

44. ·- RESPONSIO. Dicendum AD PRIMAM QUÆSTIO­
NEM, quod agens per se et agens instrumentale in hoc differunt
quod agens instrumentale non inducit in effectu similitudinem
suam, sed similitudinem principalis agentis. Principale autem
agens inducit similitudinem suam. Et ideo ex hoc aliquid consti­
tuitur principale agens quod habet aliquam formam quam in
alterum transfundere potest. Non autem ex hoc constituitur
agens instrumentale, sed ex hoc quod est applicatum a princi­
pali agente ad effectum aliquem inducendum.
45. — Cum ergo in actu clavium principale agens sit Christus,
ut Deus per auctoritatem et ut homo per meritum, ex ipsa
plenitudine divinæ bonitatis in eo et ex perfectione gratiæ
consequitur quod possit in actum clavium.
46. — Sed homo alius non potest in actum clavium sicut per
se agens ; quia nec ipse alteri gratiam qua remittuntur peccata
dare potest, nec sufficienter mereri. Et ideo non est nisi sicut
agens instrumentale.
47. — Unde et ille qui effectum clavium consequitur, non
assimilatur utenti clavibus, sed Christo. Et propter hoc quantumcumque aliquis habeat de gratia, non potest pertingere ad

effectum clavium, nisi applicetur ad hoc quasi1 minister per
ordinis susceptionem.
48. — AD PRIMUM ergo dicendum quod sicut inter instru­
mentum et effectum non exigitur similitudo secundum convenientiam in forma, sed secundum proportionem instrumenti
ad effectum ; ita etiam nec inter instrumentum et principale
agens. Et talis2 similitudo est in sanctis hominibus ad Christum
passum. Et talis similitudo eis usum clavium non confert.
49. — Ad secundum dicendum quod quamvis purus homo
non possit alteri ex condigno gratiam mereri, ■ tamen unius'
meritum potest cooperari ad salutem alterius. Et ideo duplex
est benedictio.
50. — Una quæ est ab ipso homine puro, sicut merente per
proprium actum. Et talis potest fieri a quolibet sancto, in quo
Christus habitat per gratiam. Et hæc requirit majoritatem boni­
tatis ad minus inquantum meretur hujusmodi.
51. — Alia est benedictio qua homo benedicit ut benedictionem
quæ est ex merito Christi instrumentaliter alicui applicans. Et
quantum ad hanc requiritur majoritas ordinis, et non virtutis.

52. — AD SECUNDAM QUÆSTIONEM dicendum quod sicut
participatio formæ quæ est inducenda in effectum3, non facit
instrumentum ; ita nec subtractio talis formæ tollit usum instru­
menti. Et ideo, cum homo sit tantum instrumentaliter agens
in usu clavium ; quantumcumque per peccatum sit gratia pri­
vatus, per quam fit remissio peccatorum, nullo tamen modo
privatur usu clavium.
53. — AD PRIMUM ergo dicendum quod donum Spiritus
sancti exigitur ad usum clavium non ut sine quo fieri non possit
sed quia sine eo incongrue fit ex parte utentis ; quamvis subji­
ciens se clavibus effectum clavium consequatur.
54. — Ad secundum dicendum quod rex terrenus in thesauro
suo defraudari et decipi potest. Et ideo hosti dispensationem
ejus non committit. Sed Rex cæleslis defraudari non potest,
quia totum ad ipsius honorem cedit, etiam quod4 aliqui male
clavibus utuntur5 ; quia novit ex malis bona elicere et per malos
etiam multa bona facere. El ideo non est simile.
55. — Ad tertium dicendum quod Augustinus loquitur de
remissione peccatorum secundum quod sancti homines coope­
rantur ad ipsam non ex vi clavium, sed ex merito congrui. Et
ideo dicit quod etiam per malos sacramenta ministrat. Et inter
alia sacramenta etiam absolutio, quæ est usus clavium, compu1. Ed. «ut». — 2. Ed. «Talis autem». — 3. Ed. « effectu ». — 4tum ». — 5. F. « utantur ».

ζ

«in quan-

tari debet. Sed per « membra Columbæ », idest per sancias homi­
nes, facit remissionem peccatorum inquantum eorum interces­
sionibus peccata remittit.
56. — Vel potest dici quod « membra Columbae » nominat
omnes ab Ecclesia non præcisos. Qui enim ab eis sacramenta
recipiunt, gratiam consequuntur ; non autem qui recipiunt ab
illis qui sunt ab Ecclesia præcisi, quia hoc ipso peccant, excepto
baptismo, quem in casu necessitatis licet etiam ab excommu­
nicato recipere.
57. — Ad quartum dicendum quod intercessio quam sacerdos
malus ex propria persona facit, non habet efficaciam ; sed illa
quam facit ut minister Ecclesiæ, habet efficaciam ex merito
Christi. Utroque tamen modo debet intercessio sacerdotis populo
subjecto prodesse.
58. — AD TERTIAM QUÆSTIONEM dicendum quod in
omnibus prædictis manet clavium potestas quantum ad essen­
tiam, sed usus impeditur ex defectu materiæ. Cum enim usus
clavium prælationem in utente requirat respectu ejus in quem
utitur, ut supra dictum est (d. 18, 36-7) ; propria materia in
quam exercetur usus clavium, est homo subditus. Et quia per
ordinationem Ecclesiæ subditur unus alii1, ideo etiam per Eccle­
siæ prælatos potest subtrahi alicui ille qui erat ei subjectus2.
59. — Unde cum Ecclesia hæreticos et schismaticos et alios
hujusmodi privet subtrahendo subditos vel simpliciter vel
quantum ad aliquid ; quantum ad hoc quo privati sunt, non
possunt usum clavium habere.
60. — AD PRIMUM ergo dicendum quod materia sacramenti
Eucharistiæ, in quam suam potestatem exercet sacerdos, non
est homo, sed panis triticeus, et in baptismo homo simpliciter.
Unde sicul si subtraheretur haeretico panis triticeus, conficere
non posset ; ita nec si subtrahatur prælatio, absolvere poterit.
Potest tamen baptizare et conficere, quamvis ad sui damna­
tionem.
61. — Ad secundum dicendum quod propositio habet veri­
tatem, quando non deest materia, sicut est in proposito,
62. — Ad tertium dicendum quod ex ipsa culpa non subtrahi­
tur materia, sicut per aliquam pœnam. Unde pœna non impedii
per contrarietatem ad effectum inducendum, sed ratione dicta.
1. Ed. « alteri ». — 2. Ed. « subditus ».

ARTICULUS III

[I]
Supra

Infra d. 20, 24-31 ; d. 24,
IV Cg., c. 72 ; Quodl. q. 19].

d. 17, 446-53 ;

q. 3, a. 2, sol. 1 ;

63. — AD TERTIUM SIC PROCEDITUR. Videtur quod
SACERDOS POSSIT UTI CLAVE

QUAM HABET IN

QUEMLIBET HOMI­

NEM.

1. Potestas enim clavium in sacerdotes descendit ex ilia
Domini auctoritate qua dixit1 (Joan., xx, 22) : « Accipite Spi­
ritum. sanctum. Quorum remiseritis peccata, remittentur eis ». Sed
illud indeterminate dixit de omnibus. Ergo habens elavem inde­
terminate potest ea uti in quoslibet.
2. Præterea. Clavis corporalis quæ aperit unam seram, aperit
omnes alias ejusdem modi. Sed omne peccatum cujuslibet
hominis est ejusdem rationis obstaculum respectu introitus
cæli. Ergo si potest unum hominem sacerdos per elavem quam
habet absolvere, poterit et quoslibet alios.
3. Præterea. Sacerdotium Testamenti novi est perfectius
quam veteris. Sed sacerdos veteris Testamenti poterat uti
sua potestate quam habebat discernendi « inter lepram el lepram »,
(Deui., xviii, 8), indifferenter in omnes. Ergo multo fortius
sacerdos evangelicus potest uti sua potestate in omnes.
64. ■— SED CONTRA est quod dicitur xvi, q. 1 (in App.
ad cap. « Adjicimus », L. 187, 996) « Nulli sacerdotum licet parochianum alterius absolvere aut ligare. » Ergo non quilibet potest
quemlibet absolvere.
65. — Præterea. Judicium spirituale debet esse ordinatius
quam temporale. Sed in judicio temporali non debet quilibet
judex quemlibet judicare. Ergo cum usus clavium sit judicium
quoddam, non potest sacerdos quilibet sua clavi in quemlibet
uti.
[II]

66. — ULTERIUS. Videtur quod sacerdos
SEMPER

SUUM

SUBDITUM

non

possit

ABSOLVERE.

1. Sicut enim Augustinus in Littera (9) dicit : « Nullus officio
sacerdotis uti debet, nisi immunis ab illis sit quæ in aliis judicat. »
Sed quandoque contingit quod sacerdos est particeps criminis
quod subditus suus commisit : sicut cum mulierem subditam
1. Ed.

« quæ dicit ».

cognovit. Ergo videtur quod non possit semper in suos subditos
potestate clavium uti.
2. Præterea. Per potestatem clavium homo ab omnibus defec­
tibus curatur. Sed quandoque alicui peccato annexus est irre­
gularitatis defectus, vel excommunicationis sententia, a qua
simplex sacerdos liberare non potest. Ergo videtur quod non
possit uti clavium potestate in illos qui talibus irretiti sunt.
3. Præterea. Sacerdotii nostri judicium et potestas per judi­
cium veteris sacerdotii figuratum est. Sed minoribus judicibus
secundum legem non omnia competebat discutere, sed ad supe­
riores recurrebant, ut dicitur Exod., xxiv, 14 : « Si quid ortum
fuerit inter vos quæslionis, etc. » Ergo videtur quod nec sacerdos
de gravibus peccatis possit subditum suum absolvere, sed debeat
ad superiorem remittere.
67. — SED CONTRA. « Cuicumque committitur principale,
committitur et accessorium. » (Gap. Prudentiam luam, de Offic.
et Potest, jud. deleg.). Sed sacerdotibus committitur quod
subditis suis eucharistiam dispensent, ad quam ordinatur abso­
lutio a peccatis quibuscumque. Ergo sacerdos ab omnibus pec­
catis potest subditum suum absolvere, quantum est de clavium
potestate.
68. — Præterea. Gratia omne peccatum tollit, quantumcumque sit parva. Sed sacerdos sacramenta dispensat, quibus
gratia datur. Ergo, quantum est de potestate clavium, de omni­
bus peccatis absolvere potest.
[Ill]
[Supra d. 18,

69. — ULTERIUS. V IDETUR
CLAVIBUS IN

175-76.]
QUOD ALIQUIS NON

POSSIT UTI

SUUM SUPERIOREM.

1. Actus enim sacramentalis quilibet requirit propriam mate­
riam. Sed propria materia usus clavium, ut dictum est (58), est
persona subjecta. Ergo in eo qui non est subditus, non potest
clavibus sacerdos uti.
2. Præterea. Ecclesia militans imitatur triumphantem. Sed
in cælesti Ecclesia inferior angelus nunquam purgat aut illu­
minat aut perficit superiorem. Ergo nec aliquis sacerdos inferior
potest uti actione hierarchica quæ est per absolutionem, in
superiorem.
3. Præterea. Judicium conscientias debet esse ordinatius
quam judicium exterioris fori. Sed in exteriori foro inferior non
potest excommunicare aut absolvere superiorem. Ergo videtur
quod nec in foro pœnitentiali.

70. — SED CONTRA. Superior prælatus etiam « circumdatus
esi infirmitate » (Heb., v, 2), et contingit ipsum peccare. Sed
remedium contra peccatum est potestas clavium. Ergo, cum
ipse non possit in seipsum uti clave, quia non potest esse simul
judex et reus, videtur quod possit inferior in ipsum clavis potes­
tate uti.
71. — Præterea. Absolutio quæ fit per virtutem clavium,
ordinatur ad perceptionem Eucharistiæ. Sed inferior potest
superiori Eucharistiam dispensare, si petat. Ergo et clavium
potestate in ipsum uti, si se ei subjecerit.
72. — RESPONSIO. Dicendum AD PRIMAM QUÆSTIO­
NEM, quod ea quæ circa singularia operari oportet, non eodem
modo omnibus competunt. Unde, sicut post generalia medicinæ
præcepta oportet adhiberi medicos, quibus præcepta universalia
medicinæ singulis infirmis, secundum quod debent, aptentur ;
ita in quolibet principatu præter illum qui universaliter præ­
cepta legis tradit, oportet esse aliquos qui ea1 singulis, secun­
dum quod debent, adaptent. Et propter hoc etiam in cælesti
hierarchia sub Potestatibus qui indistincte præsunt, ponantur
Principatus qui singulis provinciis distribuuntur ; et sub his
angeli qui singulis hominibus in custodiam deputantur, ut patet
ex his quæ d. Il2 (q. 1 ; a. 1, 2) dicta sunt in II lib. Unde et
ita esse debet3 in prælatione Ecclesiæ militantis, ut apud aliquem
esset prælatio indistincte in omnes, et sub hoc essent alii qui
super diversos distinctam potestatem acciperent.
73. — Et quia usus clavium requirit aliquam prælationis
potestatem per quam ille in quem usus clavium communicatur,
efficitur materia propria illius actus ; ideo ille qui habet indis­
tinctam4 potestatem super omnes, potest uti clavibus in quem­
libet.
Illi autem qui sub eodem distinctas potestates acceperunt,
non in quoslibet uti possunt clavibus, sed in eos tantum qui eis
in sortem venerunt, nisi in necessitatis articulo, ubi nemini
sacramenta sunt deneganda.
74. — AD PRIMUM ergo dicendum quod ad absolutionem
a peccato requiritur duplex potestas : scilicet potestas ordinis,
et potestas jurisdictionis.
75. — Prima quidem potestas est aequaliter in omnibus sacer­
dotibus, non autem secunda. Et ideo ubi Dominus, Joan., xx, 22,
dedit omnibus Apostolis communiter potestatem remittendi pec­
cata, intelligitur de potestate quæ consequitur ordinem. Unde
et sacerdotibus, quando ordinantur, illa verba dicuntur.
1. F. ad. « in ». — 2. Ed. « d. 20 ». — 3. Ed. « debuit esse ». — 4. Ed. « distinctam ».

I

76. — Sed Petro dedit singulariter potestatem remittendi pec­
cata, Mat., xvi, 19, ut intelligatur quod ipse præ aliis habet
potestatem jurisdictionis.
77. —■ Potestas autem ordinis, quantum est de se, se extendit
ad omnes absolvendos. Et ideo indeterminate Dominus dixit :
« Quorum remiseritis peccata », intelligens tamen quod usus
illius potestatis esse deberet præsupposita potestate Petro col­
late secundum ipsius ordinationem.
78. — Ad secundum dicendum quod etiam clavis materialis
non potest aperire nisi seram propriam, nec aliqua virtus activa
potest agere nisi in materiam propriam. Materia autem propria
potestatis ordinis efficitur aliquis per jurisdictionem. Et ideo
non potest aliquis clave uli ad eum in quem jurisdiclio non
datur.
79. — Ad tertium dicendum quod populus Israel unus populus
erat, et unum tantum templum habebat. Unde non oportebat
sacerdotum jurisdictiones distingui, sicut in Ecclesia, in qua
congregantur diversi populi et nationes.

80. — AD SECUNDAM QUÆSTIONEM dicandum quod potes­
tas ordinis, quantum est de se, extendit se ad omnia peccata
remittenda ; sed quia ad usum hujus potestatis, ut dictum
est (73), requiritur jurisdictio quæ a majoribus in inferiores
descendit, ideo potest superior aliqua sibi reservare, in quibus
judicium inferiori non committat. Alias de quolibet peccato
potest simplex sacerdos jurisdictionem habens absolvere.
81. — Sunt autem quinque casus in quibus oportet quod sim­
plex sacerdos ad superiorem pœnitentem remittat. Primus est,
quando est solemnis pœnitentia imponenda, quia ejus minister
proprius Episcopus est, ut supra d. 14 (q. 1, a. 5, sol. 3, ad. 2)
dictum est. Secundus est de excommunicatis, quando inferior
sacerdos non potest absolvere. Tertius, quando invenit irregu­
laritatem contractam, pro cujus dispensatione debet ad supe­
riorem remittere. Quartus de incendiariis. Quinius, quando est
consuetudo in aliquo episcopatu quod enormia crimina ad ter­
rorem Episcopo reservantur ; quia consuetudo dat vel aufert
in talibus potestatem.
82. — AD PRIMUM ergo dicendum quod in tali casu nec
sacerdos deberet audire confessionem mulieris cum qua peccavit
de illo peccato, sed deberet ad alium remittere. Nec illa deberet
ei confiteri, sed deberet petere licentiam ad alium eundi, vel ad
superiorem recurrere, si ille licentiam denegaret, tum propter
periculum, tum quia est minor verecundia.
83. — Si tamen absolveret, absolutum esset. Quod enim
Augustinus dicit quod non debet esse in eodem crimine, intel-

i

ligendum est secundum congruitatem, non secundum necessi­
tatem sacramenti.
84. — Ad secundum dicendum quod pœnitentia ab omnibus
defectibus culpæ liberat, non autem ab omnibus defectibus
pœnæ ; quia adhuc post peractam poenitentiam de homicidio
aliquis remanet irregularis. Unde sacerdos potest de crimine
absolvere et pro pœna amovenda ad superiorem remittere,
nisi in excommunicatione, quia absolutio ab ipsa debet præcedere absolutionem a peccato ; quia quamdiu aliquis est excom­
municabis non potest recipere aliquod Ecclesiæ sacramentum.
85. — Ad tertium dicendum quod ratio illa procedit quantum
ad hæc1 in quibus sibi superiores potestatem jurisdictionis2
reservant.
86. — AD TERTIAM QUÆSTIONEM dicendum quod potestas
clavium, quantum est de se, extendit se ad omnes, ut dictum
est (80); sed quod in aliquem sacerdos non possit potestate
clavium uti, contingit ex hoc quod ejus potestas est ad aliquos
specialiter limitata. Unde ille qui limitavit, potest extendere in
quem voluerit. Et propter hoc etiam potest sibi3 dare potes­
tatem in seipsum, quamvis ipse in seipsum uti clavium potes­
tate non possit, quia potestas clavium requirit pro materia
aliquod subjectum, et ita alium. Sibi ipsi enim aliquis subjectus
esse non potest.
87. — AD PRIMUM ergo dicendum quod quamvis Episcopus
quem simplex sacerdos absolvit, sit superior eo simpliciter, tamen
est inferior eo, inquantum se ei ut peccatorem sacerdoti subjicit.
88. — Ad secundam dicendum quod in angelis non potest
accidere aliquis4 defectus, ratione cujus inferioribus suis supe­
riores subdantur, sicut accidit in hominibus. Et ideo non est
simile.
89. — Ad tertium dicendum quod judicium exterius est secun­
dum homines ; sed judicium confessionis est quoad Deum,
apud quem aliquis redditur minor5 ex hoc quod peccat, non
autem apud hominum prælationes. Et ideo in exteriori judicio
sicut nullus in seipsum sententiam dare potest excommunica­
tionis, ita nec alteri committere nec se excommunicare6. Sed
in foro conscientiæ potest alteri committere suam absolutionem,
qua ipse uti non possit.
90. — Vel dicendum quod absolutio in foro confessionis est
principaliter potestatis7 clavium, et ex consequenti respicit juris1. N. « illa », F. « ea ». —- 2. Ed. ·« potestatis juridictionem ». — 3. N. a ci ».
— 4. F. « aliquid ». — 5. F. « inferior ». — 6. F. « ut se excommunicet ». —■
Ed. « potestas ».

dictionem. Sed excommunicatio respicit totaliter jurisdictionem.
Quantum autem ad potestatem ordinis omnes sunt æquales, non
autem quantum ad jurisdictionem. Et ideo non est simile.

QUÆSTIO II
Deinde quæritur de correptione fraterna
Et circa hoc quæruntur tria

Primo, quid sit.
Secundo, cujus sit.
Tertio, de modo et ordine ipsius.
ARTICULUS I
[II-II q. 32, a. 2, ad 3 ; q. 33, a. 1 -, a. 3.]

91. — AD PRIMUM SIC PROCEDITUR. Videtur
ASSIGNETUR

QUÆDAM

DEFINITIO

DE

CORREPTIONE

quod male
FRATERNA

:

1. « Correptio fraterna est admonitio fratris de emendatione
delictorum fraterna caritate. » Admonere enim videtur esse idem
quod ad mentem reducere ; et sic non est nisi oblitorum. Sed
correptio fraterna non est tantum de peccatis oblitis. Ergo male
ponitur in definitione ejus « admonitio ».
2. Præterea. Correptio in1 quamdam violentiam sonat; quia
idem videtur esse corripere quod simul rapere. Ergo cum admo­
nitio in quamdam lenitatem sonet, videtur quod correptio non
sit « admonitio ».
3. Præterea. Ejus videtur esse correptio cujus est corrigere.
Sed hoc est solius Dei ; cum corrigere dicatur simul regere :
quod solius Dei est, ut patet Prov., xvi, 1 et 9 : « Hominis est
animam præparare ; et Dei est dirigere gressus suos2. » Ergo non
debuit dicere quod sit « fratris ».
4. Præterea. Admonitio videtur pertinere ad aliquid facien­
dum vel evitandum. Sed emendatio delictorum pertinet ad ali­
quid factum jam vel omissum. Ergo videtur quod correptio non
possit esse « de emendatione admonitio ».
5. Præterea. Quæ graviora sunt, magis indigent emendatione.
Sed transgressiones sunt graviores omissionibus, in genere
loquendo. Cum ergo nomine delicti importetur omissio, nomine
1. F. om. « in ». — 2. N. « ejus ».

DISTINCTIO XIX, QUÆSTIO II, ART I,

987

autem peccati transgressio, ut in II lib. d. 42 (q. 2, a. 2, qia 3,
arg. 3) dictum est, videtur quod magis debeat dici de emenda­
tione peccatorum quam « deliciorum ».
6. Praeterea. Fraterna correptio videtur esse opus justitiæ,
ut patet secundum Glossam Rabani (L. 114, 146) Mat., xviii,
15 super illud : « Si peccaverit in te », etc. Dicit enim : « Peccan­
tem zelo justitiæ corrigamus, et pceniienii viscera misericordiae
pandamus. » Ergo deberet dicere : « Ex justitia procedens, magis
quam ex « caritate ».
92. — RESPONSIO. Dicendum ad hoc quod homo recte gra­
diatur in via salutis, tria sunt ei impendenda ab eo qui ipsius
curam gerit. Primo ut in finem rectum ordinetur. Et quantum
ad hoc dicitur superior inferiorem sibi commissum dirigere.
Secundo ut ei cautelam adhibeat, ne a via ad finem ducente disce­
dat. Et quantum ad hoc dicitur eum regere. Tertio ut si contingat
eum discedere, quod ad viam rectam reducat. Et quantum ad
hoc dicitur ipsum corrigere : quandoque quidem ut rectitudo
justitiæ fiat ab eo, quando scilicet ille qui deliquerat, emen­
datur ex cura sibi impensa ; quandoque autem ut rectitudo jus­
titiæ de eo fiat per poenas inflictas, etiamsi ille non corrigatur
ex parte sua.
93. — Sed aliquis a via rectitudinis discedens, dupliciter
potest ad viam rectitudinis reduci, secundum Philosophum
in X Eth. (k 10. 1179b, 11 ; 1. 14, n. 2141). Uno modo per timo­
rem turpis, aut odium ipsius : ut cum quis turpitudinem peccati
abominatur et confusionem exinde consequentem. Alio1 per
timorem et odium tristis : sicut cum quis propter poenas illatas
pro peccatis vel quas timet inferri, resilit a peccato. Et quia
iste secundus modus est cum quadam2 violentia, ideo correctio
dicitur, quasi usque ad rectitudinem perducens. Sed primus
modus proprie dicitur correptio. Illa enim rapi dicuntur quæ
, subito auferuntur. Unde etiam syllaba corripi dicitur, quæ rap­
tim et quasi subito pronuntiatur. Et propter hoc quando homo
ex hoc solum quo ei turpitudo peccati ostenditur, et ad meliora
quis eum hortatur, ipse per se ad viam rectitudinis revertitur,
corripi dicitur.
94. — Ex quo patet quod [secundus3] modus solis prælatis
competit, quorum verba vim coactivam habent per inflictionem
poenarum ; sed [primus4] modus prælationis ordinem non requi­
rit, quamvis etiam prælationis ordo ipsum requirat ; quia
[secundus5] modus adhiberi non debet, nisi ubi [primus6] locum
non habet, etiam a prælatis.
1. Ed. ad. «modo ». — 2. N. om. « quadam ». — 3. Cod. « primus ».— 4. Cod.
« secundus ». — 5. Cod. « primus ». — 6. Cod. « secundus ».

95. — Et ideo correptio, quando præter ordinem praelationis
fit, vocatur fraterna, quæ in prædicta assignatione notificatur
per tria, quæ ibi ponuntur : scilicet actus ipse, cum dicit : « Admo­
nitio fratris » ; finis cum dicit : « de emendatione delictorum » ;
principium cum dicit : « fraterna caritate procedens. »
96. — AD PRIMUM ergo dicendum quod aliquis potest reduci
ad mentem suam dupliciter. Uno modo quantum ad cognitio­
nem speculativam ; alio modo quantum ad cognitionem practicam, quæ per ignorantiam electionis intercipitur. Et sic dupli­
citer aliquis ad mentem reducitur.
97. — Uno modo cum coactione quadam : vel factis, sicut cum
quis punitur ; vel verbis habentibus vim coactivam, sicut cum
aliquid alicui præcipitur ; et hoc ad corrigendum perlinet.
98. — Alio modo per verba tantum quæ vim coactivam non
habent. Et talia verba admonitoria dicuntur. Et ideo, cum hic
modus ad corripientem pertineat, correptio nihil est aliud quam
admonitio. Et ejusdem potentiæ actus est admonitio cujus est
imperium.
99. — Ad secundum dicendum quod corripere dicitur a
rapiendo quantum ad hoc quod statim el subito rapina exercetur ;
non autem inquantum rapina habet aliquam violentiam, nisi
quantum ad hoc quod corripiens a sua voluntate qua peccavit,
avertere peccantem nititur. Et sic aliquid est ibi simile violentiæ,
secundum quod id quod est contrarium voluntati violentum
dicitur.
100. — Ad tertium dicendum quod jam ex dictis (94) patet
quod alicujus potest esse corripere cujus non est corrigere, sed
omnis cujus est corrigere, etiam est dirigere, si quidem dirigere
importet solum ordinationem alicujus in finem.
101. — Si autem importet perductionem ad finem, sic solius
Dei est ; quia ejus solius est impedimenta auferre, ut aliquis ad
finem non impeditus perveniat.
102. — Ad quartum dicendum quod de peccato præterito
potest esse aliquis actus præsens vel futurus. Et ideo quamvis
emendatio sit de peccato præterito, tamen ipsa emendatio ali­
quando potest esse facienda adhuc. Ei ideo de ipsa emendatione
potest esse admonitio, ut dicatur emendatio reversio peccatoris
ad statum rectæ operationis quæ est correptionis finis.
103. — Ad quintum dicendum quod nullus movetur ex odio
vel timore turpis, nisi ille cui jam inest aliqualiter voluntas
pulchri et boni. Et ideo, cum correptio ex hac via procedat, ut
dictum est (93); proprie illi competit ut corripiatur qui habet
propositum boni, a quo tamen vel propter ignorantiam vel prop­
ter aliquam desidiam avertitur. Et ideo magis proprie respicit

omissionem quæ etiam in ipsa transgressione considerari potest,
quam transgressionis perversitatem. Et propter hoc conve­
nientius dicitur « deliciorum » quam peccatorum.
104. — Ad sextum dicendum quod in hoc quod aliquis peccat,
læditur justitia et læditur peccans. Et secundum hoc ille qui
peccantem arguit, ad1 duo potest attendere : scilicet ad læsionem justitiæ — sed hoc proprie est ejus cui commissa est cus­
todia justitiæ2 quæ est commune bonum, scilicet prælati, qui est
persona publica — et iterum ad læsionem peccantis ; et hoc est
proprie ejus cui competit defectibus ejus subvenire. Et quia
hoc est proprium amicitiæ, quæ, secundum Philosophum in
IX Eth. (t 3. 1165b, 19 ; 1. 3, n. 1792), magis subvenire facit
amico in damnis virtutum quam in damnis exteriorum rerum,
ideo directe pertinet ad caritatem. Unde quamvis correctio3 sit
actus justitiæ, tamen correptio est actus caritatis, sive misericordiæ.
105. — Quia tamen bonum privatum debet ad bonum publi­
cum ordinari sicut ad finem, ideo etiam corripiens ex caritate
ad læsionem justitiæ aliquo modo respicit. Et secundum hoc
intelligenda est Glossa inducta.
ARTICULUS II

[I]
[II-II, q. 33, a. 2 ; Viri. q. 3, a. 1.]

106. — AD SECUNDUM SIC PROCEDITUR. Videtur
NON QUILIBET
TENEATUR.

EX

PRÆCEPTO

AD

CORREPTIONEM

ouod

FRATERNAM

1. Dicit enim Hieronymus4 (Horn. 7 in Josue, n. 6 ; G. 12,
861) : « Sacerdotes studeant illud euangelicum implere : Si pecca­
verit in te frater tuus, etc. » Ergo videtur quod soli sacerdotes
ad hoc teneantur.
2. Præterea. Quicumque aliquem corripit, curam illius gerit.
Sed soli prælati tenentur ex præcepto curam de subditis habere.
Ergo soli ipsi tenentur ex præcepto ad corripiendum.
3. Præterea. Ad præcepta obligatur aliquis semper ; ad con­
silia autem non, nisi in aliquo casu speciali. Sed ad corripien­
dum non obligatur aliquis nisi in casu necessitatis ; alias opor­
teret hominem omnia negotia sua dimittere ut correptioni
insisteret, cum quotidie corripiendi occurrant. Ergo correptio
fraterna non cadit sub præcepto, sed sub consilio.
1. ζη om. « ad ». — 2. ζη om. «justitiæ ». — 3. ζη « correptio ». — 4. Ohigenes.

4. Præterea. Homo propter votum religionis non absolvitur
a præceptis Dei. Si ergo homo quilibet ex præcepto teneretur
fratrem corripere, videtur quod religiosi deberent de claustro
suo exire ad corripiendum sæculares delinquentes : quod falsum
est, quia sic religionis observantia periret.
5. Præterea. Homo non debet sibi excitare odium proximi ;
quia Gregorius dicit (VIII Moral., c. 42, n. 67 ; L. 75, 842) :
« Non est timendum ne is qui arguitur contumelias inferat ; sed
timendum ne tractus ad odium deterior fiat. » Sed frequenter ex
correptione odium generatur, quia veritas odium parit. Ergo
non tenetur homo ad corripiendum.
6. Præterea. Ibi debet homo corripere ubi habet arbitrium.
Sed1 sicut dicit Glossa (Mat., xviii, 15, L. 114, 146) super illud :
« Si peccaverit in te, etc. » « Si enim in Deum peccaverit2, non est
nostri arbitrii. » Cum ergo omne peccatum sit in Deum, non
possumus de peccato corripere3.
107. — SED CONTRA. Super illud Mat., xviii, 15 : «Si pecca­
verit in te, etc. », dicit Glossa, (L. 114, 146) : « Ita peccat qui
fratrem suum peccare videt et tacet, sicut qui pœnitenli non indulget. » Sed ad indulgendum peccanti omnes ex præcepto cari­
tatis tenentur. Ergo et ad corripiendum delinquentes.
108. — Præterea. Eleemosynæ spirituales sunt magis necessariæ quam corporales. Sed eleemosyna corporalis est sub
præcepto ; ut supra d. 15 (223-35) dictum est. Ergo et correptio
peccantium, cum sit spiritualis eleemosyna, ut ibi (273) dictum
est.
[Π]
[II-II, q. 33, a. 5 ; q. 60, a. 2, ad 3 ; Virtut. q. 3, a. 1, ad. 15, 16 ; Joan. c. 8, I. 1;
Rom. c. 2, I. 1.]

109. — ULTERIUS. Videtur quod peccator

corripiens

NON PECCET.

1. I Joan., i, 8 : « Si dixerimus quod peccatum non habe­
mus, etc. » Si ergo peccatoris non est corripere, nullus poterit
alterum corripere.
2. Præterea. Nullus propter peccatum excusatur ab obser­
vatione præcepti. Ergo peccator tenetur ad corripiendum, cum
sit in præcepto ; et si non corripiat, peccat. Si ergo peccando
corriperet, esset perplexus : quod est inconveniens.
3. Præterea. Eleemosyna corporalis est minus necessaria
quam spiritualis. Sed peccator dans eleemosynam corporalem
non peccat. Ergo nec corripiendo, cum correptio sit spiritualis
eleemosyna, ut dictum est (108).
1. F. om. « Sed ». — 2. Ed. « peccavit ». — 3. Ed. « corrigere ».

4. Præterea. Majus est docere sacram Scripturam quam ali­
quem singulariter admonere ; quia hoc cujuslibet est, sed non
illud. Sed, ut Quidam dicunt, docens sacram Scripturam non
peccat, quamvis in peccato existât. Ergo multo minus corri­
piens ex caritate fratrem peccat, quamvis ipse in peccato existât.
110. — 5. SED CONTRA. Quicumque aliquem corripit, quo­
dammodo ipsum judicat. Sed qui judicat in altero quod commi­
sit, seipsum condemnat, ut patet Rom., n, 1. Ergo peccator
corripiendo alterum peccat.
111. — 6. Præterea. Philosophus dicit in X Eth. (k 1. 1172a,
34 sq. ; 1. 1, n. 1960-2), quod sermones qui sunt de moribus, cum
dissonant his quæ videntur secundum sensum in eo qui eos dicit,
contemnuntur et veritatem interimunt. Sed in peccatore qui
corripit alterum de peccato, ea quæ videntur de ipso ad sen­
sum, dissonant sermonibus. Ergo interimit, inquantum in se est,
veritatem. Sed hoc est peccatum. Ergo talis corripiendo peccat.

[III]
[II-II, q. 33, a. 4 ; Virlut. q. 3, a. 1, ad 18.]

112. — ULTERIUS. Videtur

quod aliquis non teneatur

CORRIPERE PRÆLATUM SUUM.

1. Galal., n, 11, super illud : « In faciem ejus restiti », dicit
Glossa (L. 114, 574), « ut1 par ». Ergo si par non fuisset, non
potuisset eum corripere. Et ita videtur, quod fraterna cor­
reptio non se extendit2 ad prælatos.
2. Præterea. Dionysius in epistolis suis (G. 3, 1091 ; n. 3 et 4)
arguit Demophilum monachum de hoc quod sacerdotem cor­
ripuerat, quia erat eo superior. Ergo fraterna correptio non se
extendit ad superiores.
3. Præterea. II Regum, vi, 6-7, Oza legitur percussus a
Domino, quia arcam tetigit. Sed per arcam significatur prælatus,
per Ozam subditus. Ergo peccat subditus corripiendo prælatum.
4. Præterea. Gregorius dicit in Pastorali (p. 3, admon. 5 ;
L. 77, 55) : « Admonendi sunt subditi, ne praepositorum suorum
vitam temere judicent, si quid eos fortasse agere reprehensibile
vident. » Ergo videtur quod sit temeritatis3 prælatum arguere
delinquentem.
5. Præterea. Gregorius4 dicit : « Sanctorum vitam corrigere
non praesumat, nisi qui5 de se meliora sentiat. » Sed hoc videtur
esse præsumptuosum quod homo de se sentiat meliora quam de
prælato suo. Ergo non sunt corripiendi.
1. Ed. « tanquam ». — 2. Ed. « extendat ». — 3. F. « temeritas ». —· 4. N. ad.
« iterum ». — 5. Ed. « quis non præsumat nisi de se ».

113. — SED CONTRA. Correptio fraterna, cum sit spiritualis
eleemosyna, opus misericordiæ est. Sed misericordia maxime
prælato debetur, qui in maximo periculo constitutus est. Unde
Augustinus dicit in Regula (n. 11 ; L. 32, 1384) : « Non solum
autem vestri, sed etiam ipsius », scilicet prælati, « miseremini, qui
inter vos quanto in loco superiore, tanto in periculo majore versa­
tur. » Ergo correptio fraterna se extendit etiam ad prælatos.
114. — Praeterea. Eccli., xvn, 12, dicitur quod1 Deus « man­
davit unicuique de proximo suo ». Sed prælatus noster proximus
est. Ergo eum corripere debemus si delinquat.
115. — RESPONSIO. Dicendum AD PRIMAM QUÆSTIO­
NEM quod per legis divinæ praecepta homines sufficienter in
hac vita ordinantur. Sicut autem in exercitu, ut Philosophus
dicit in XII Metaph. (λ 10. 1075% 12 sq. ; 1. 12, n. 2629-31),
est duplex ordo : unus quo totus exercitus ad ducem ordinatur ;
alius quo singuli de exercitu ordinantur ad invicem ; ita et in
conversatione hujus vitæ, omnium qui in aliqua communitate
congregantur, est duplex ordo : unus ad prælatum, alius singu­
lorum ad invicem. Unde uterque ordo debet præcepto divinæ
legis institui.
Ordo autem prælati ad subditum in hoc consistit ut omnes
subditi ad bonum commune quod prælatus intendere debet
tendant2, et quod prælatus eos ad hoc dirigat.
Ordo autem singulorum ad invicem est ut unusquisque alteri
auxilium præbeat ad bonum suum consequendum.
116. — Unde sicut prælatis ex præcepto incumbit ut subdito­
rum curam gerant, et subditis ut prælatis obediant ; ita et coæqualibus ad invicem, ut sibi invicem auxilium ferant non solum
in corporalibus, sed etiam in spiritualibus magis. Et ideo cum
maximum auxilium homini per correptionem in spiritualibus
adhibeatur, præceptum divinæ legis ad hoc se extendere debet.
117. — AD PRIMUM ergo dicendum quod Hieronymus
(Origenes, Decret, d. 46, c. 17 ; L. 187, 241) loquitur de correp­
tione cui adjungitur correctio : quod patet ex hoc quod sub­
jungit : « Quæ est enim misericordia parcere uni, el omnes in dis­
crimen adducere ? » Et talis correptio solum prælatis competit.
118. — Ad secundum dicendum quod curam alicujus aliquis
simpliciter habere potest, et secundum quid.
Simpliciter quidem curam alicujus habet, cujus dispositioni
totum regimen vitæ ipsius subditur ; quia providentia et cura
respiciunt ordinem ad finem, ad quem homo per totam vitam
suam tendit3. Et sic curam alterius non habet aliquis nisi
1. Ed. « quia ». — 2. Ed. « intendant ». — 3. Ed. « intendit ».

prælatus, qui habet propter hoc super subditum imperium.
119. — Sed secundum quid quantum ad aliquid ; ut ad subve­
niendum in aliquo particulari casu quilibet habet curam alte­
rius ; quia « unicuique mandavit Deus de proximo suo » ; Eccl.,
xvn, 12 ; et secundum Apostolum I Cor., xn, 25, « pro invicem
sollicita sunt membra ».
120. — Ad tertium dicendum quod etiam præcepta affirma­
tiva non obligant ad semper, quamvis semper obligent. Et ideo
ad illud ad quod in aliquo casu implendum obligamur et non in
alio, non est consilium, sed præceptum ; quia consilium nun­
quam obligat nisi per hoc quod in præceptnm transii ex aliquo
accidenti.
121. — Tempus autem ad quod obligat est cum delinquens
occurrit ipsi1, et corripi potest commode, et speratur emen­
datio, et non est alius cui ex officio incumbat corripere vel si
ille cui2 incumbit, negligens appareat in corrigendo.
122. -- - Si enim non speraretur emendatio, sed magis deterioratio propter impatientiam corripiendi3, excusaretur a præcepto.
123. — Similiter si prælatus diligens appareret ad corrigendum
subditum suum.
124. — Ad quartum dicendum quod Quidam dicunt quod
monachus non debet claustrum exire ut corripiat delinquentes,
quia vacat operi meliori, scilicet contemplationi.
Sed hoc non videtur verum ; quia etiam aliquis a contempla­
tione abstrahitur, ut saluti proximorum subveniat.
125. — Et ideo dicendum quod si monacho opportunitas cor­
ripiendi advenerit, ipse etiam corripere tenetur ; sed non tenetur
quærere delinquentem exiens claustrum, aut ordinis sui statuta
frangere, ne ipse in periculum incidat a quo alium liberare
tenetur.
126. — Ad quintum dicendum quod semper vitandum est ne
ex correptione4 sequatur odium nostra culpa, scilicet ex indis­
creta correptione. Si autem ad odium provocetur ex quo deberet
ad dilectionem incitari, non est curandum, præcipue quando ejus
peccatum in damnum aliorum vergit, vel etiam damnum se­
quens, vel peccatum ipsum est gravius odio quod in nos exci­
tamus ; vel5 quando speramus quod odium paulatim tepescet,
et tamen6 correctio sequetur ; quia, sicut dicit Chrysostomus (In II ad Tim. hom. 7, n. 2 ; G. 62, 639), « melius est odium
propter Deum quam amicitia quæ est propter ipsum. Cum enim
propter ipsum amamur, debitores Dei sumus ; cum odio propter
ipsum habemur, debitorem eum nobis facimus. »
1. Ed. ad. « corripienti ». — 2. F. « qui ». — 3. Ed. « corrigendi ». — 4. Ed.
* correctione ». — 5. F. om. « vel ». — 6. Ed. « tandem ».
COMMENT. IN LIB. SENTENT.

127. — Ad sextum dicendum quod Glossa intelligenda est,
quando peccatur in Deum, idest solo Deo sciente. Vel loquitur
non quantum ad correptionem, sed quantum ad remissionem
qua; sequitur ; quia illud quod esi ex parte nostra, possumus
remittere, sed non quod est ex parte Dei.
128. — AD SECUNDAM QUÆSTIONEM dicendum quod
circa hoc est duplex opinio.
Quidam enim dicunt quod ille qui est in peccato simili vel
majori, non potest alium corripere, sive illud sit notorium sive
occultum ; propter hoc quod alterum judicans, contra seipsum
sententiam profert.
Alii autem dicunt quod si sit peccatum occultum, absque
peccato potest corripere ; non autem si sit notorium.
129. — Utraque autem opinio quantum ad aliquid vera est.
Dupliciter enim aliquis corripere, potest. Uno modo ex officio,
sicut prælati corripiunt. Et sic videtur prima opinio habere
veritatem ; quia quandocumque aliquis indigne utitur offi­
cio suo, peccat ; ille autem qui est in peccato mortali, etiam
occulto, indigne utitur officio praelationis. Unde peccat corri­
piendo, vel quidquid aliud proprii officii exequatur.
Alio modo aliquis corripit ex1 zelo caritatis, non ut Ecclesiæ
minister. Et tunc in correptione non potest esse peccatum nisi
ratione scandali, quod non consurgit nisi de peccato notorio.
Et secundum hoc secunda opinio habet veritatem. Unde sive
prælatus, sive subditus etiam in peccato notorio existens, ali­
quem peccare viderit, potest eum admonere non per modum
corripientis, sed per modum rogantis ut exemplo suo non
incitetur2 ad malum.
130. — AD PRIMUM ergo dicendum quod peccatum veniale
non reddit aliquem indignum executione officii sacri, sicut
peccatum mortale ; nec ita natum est scandalizare, quia ab eis
nullus invenitur immunis. Et ideo existens in peccato veniali
non peccat, etiamsi de eodem corripiat, nisi probabiliter ex
correptione scandalum sequi videatur. Et de hoc peccato, scilicet
veniali, loquitur auctoritas inducta.
131. — Ad secundum dicendum quod peccator non est per­
plexus ; nec tamen absolvitur a praecepto corripiendi. Potest enim
peccatum dimittere vel officium resignare, aut etiam humiliter
peccatum suum recognoscens alium admonere rogando ; et tunc
non peccat.
132. — Ad tertium dicendum quod in eleemosyna corporali
non invenitur aliquis dissensus ad vitam qua quis3 in peccato
1. βη om. « ex ». — 2. F. « excitetur ». — 3. Ed. om. « quis ».

vivitur, sicut de correptione dictum est. Et ideo peccator elee­
mosynam dans, non scandalizat, sicut corripiendo scandalum
generat.
133. — Ad quartum dicendum quod docere sacram Scriptu­
ram contingit dupliciter.
Uno modo ex officio praelationis, sicut qui prædicat, docet.
Non enim licet alicui prædicare, nisi officium praelationis habeat,
vel ex auctoritate alicujus praelationem habentis ; Bom. x, 15 :
« Quomodo praedicabunt, nisi mittantur ? »
134. — Alio modo ex officio magisterii, sicut magistri Theo­
logiae docent.
135. — Dicunt ergo Quidam quod ille qui primo modo docet,
peccat mortaliter, si sit in peccato mortali notorio ; non autem
ille qui secundo modo docet.
Sed hoc est falsum ; quia eorum qui docent sacram Scriptu­
ram est idem finis et eorum qui ipsam1 Scripturam ediderunt.
Unde2 cum ad hoc ordinetur Scripturæ editio ut ad vitam æternam homo perveniat, ut patet Joan., xx, quicumque impedit
finem doctrinæ, docendo peccat. Impedit autem qui sacram
Scripturam in peccato3 docet, quia ore confitetur4 se nosse
Deum, factis autem negat.
136. — Et ideo dicendum quod ille qui est in peccato notorio,
peccat sive sic, sive sic doceat ; sed ille qui est in peccato occulto,
peccat si primo modo doceat, non autem si secundo.
137. — Et quia aliæ rationes videntur concludere quod nullo
modo corripere liceat ei qui est in peccato ; ideo dicendum ad
quintum, quod ex hoc ipso quod aliquis alium corripiendo
judicat, si in eodem peccato sit; seipsum condemnat, id est
condemnabilem se5 ostendit, non tamen novam causam damnanationis semper6 adjicit.
138. — Ad sextum dicendum quod ratio illa procedit de pec­
cato manifesto.
139. — AD TERTIAM QUÆSTIONEM dicendum quod
Quidam dicunt quod correptio fraterna non se extendit ad prælatos ; tum quia non debet homo os ponere in cælum ; tum quia
de facili scandalizari possunt prælati, si a subditis corripiantur.
140. — Sed hoc nihil est ; quia prælati, inquantum peccant,
non sunt cælum, et secundum hoc eis correptio debetur. Nec
iterum qui eos caritative corripit, in eos os ponit, idest contra
eos, sed pro eis, quia ad utilitatem eorum eos admonet. Nec
iterum præsumere quis debet de prælato quod injuste scandalize­
tur, nisi contrarium constet, quia ipsi sunt in statu perfectionis,
1. Ed. « sacram ». — 2. Ed. « Inde ». — 3. ζη om. — 4. Ed. « profitetur ». —
5. Ed. « seipsum ». — 6. Ed. « super ».

scandalum autem passivum non convenit perfectis, sed pusillis.
141. — Et ideo dicendum est quod prælatus ex hoc quod est
persona publica, et vicem Dei super subditos gerens, non amit­
tit ea quæ sunt propria illius singularis personae. Et ideo omnia
illa quæ debentur alicui ex affectu fraterno, qui ad omnes homi­
nes habendus est, etiam prælato debentur, sicut etiam ipse aliis
debet ea quæ affectus caritatis expostulat ; nec ab his ratione
prælationis excusatur.
142. — Et ideo, secundum Alios, præceptum de fraterna
correptione etiam ad prælatos se extendit, ut corripiantur a
subditis. Et sicut ea quæ sunt caritatis ad subditos prælatus
taliter gerere debet, ut nullum auctoritati præjudicium generetur ;
« ne dum nimium servatur1 humilitas, regendi frangatur auctori­
tas », ut Augustinus dicit (in Regula, n. 10 ; L. 32, 1384) ; ita
correptio ad prælatos taliter debet fieri, ne aliquid reverentiæ
subtrahatur. Et ideo dicitur / Tim., v, 1 : « Seniorem ne incre­
paveris, sed obsecra ut patrem. »
143. — AD PRIMUM ergo dicendum, quod Paulus in faciem
Petro coram omnibus restitit, sicut ibidem dicitur. Hoc autem
excedit modum fraternæ correptionis quæ prælatis a subditis
debetur. Non enim prælali a subditis coram multitudine, sed
humiliter in privato corripiendi sunt, nisi immineret periculum
fidei. Tunc enim prælatus minor fieret, si in infidelitatem laberetur, et subditus fidelis major.
144. — Ad secundum dicendum quod monachus ille arguitur
de hoc quod injuste corripuit sacerdotem recte agentem, et hoc
quod correptionem usque ad correctionem extendit poenam
inferendo, quia sacerdotem percussit et eum ab Ecclesia amo­
vit. Quamvis autem praelati sini corripiendi a subditis; non
tamen est eis pœna infligenda, sed recurrendum ad superiorem
denuntiando ; vel si non habet superiorem, recurrat ad Deum,
ut eum emendet vel de medio subtrahat.
145. — Ad tertium dicendum quod tangere arcam non erat
levitarum, sed sacerdotum. Et ideo Oza percussus fuit, quia
officium superioris usurpavit. Sed fraterna correptio non sequi­
tur officium sed affectum caritatis. Et ideo non concludit ratio
de correptione fraterna, sed de correctione quæ est a prælatis
adhibenda, quam subditis prælatis adhibere non potest.
146. — Ad quartum dicendum quod Gregorius prohibet
judicium temeritatis, ne scilicet aliquis prælatorum facta de
facili in malum convertat, vel de eis coram aliis obloquatur.
Non autem judicium fraternae correptionis prohibet cum reve­
rentia facium.
1.

ζη

« servetur ».

147. — Ad quintum dicendum quod quamvis præsumptuosum sit quod aliquis simpliciter se alteri praeferat in bonitate,
præcipue sancto viro ; tamen non est præsumptuosum quantum
ad aliquod factum, si prælatus non faciat illud, de se meliora
sentire.

ARTICULUS III
[I]
(ΙΙ-ΙΙ, q. 33, a. 7 ; Virtid., q. 3, 1. 2 ; Quodl. I, q. 8, a. 2 ; XI, q. 10, a. 1, 2 ; Mat. c. 18.]

148. — AD TERTIUM SIC PROCEDITUR. Videtur

quod

NON OPORTEAT QUOD FRATERNA ADMONITIO PRÆCEDAT DENUN­

Ecclesiæ faciendam.
1. Quia secundum Augustinum in lib. De mendacio (c. 15 ;
L. 40, 506), ex factis sanctorum colligimus quid in Scripturis
sentire debemus. Sed Christus denuntiavit Judam discipulis ante
admonitionem factam, ut patet Joan., xiii, 26. Similiter Petrus
damnavit Ananiam et Saphiram ante aliquam admonitionem,
ut patet Act., v. Similiter Paulus reprehendit Petrum coram
omnibus, nulla monitione secreta præcedente. Ergo videtur quod
non semper admonitio fraterna debet praecedere denuntiationem
Ecclesiæ faciendam.
2. Præterea. Majori periculo magis debet homo obviare.
Sed aliquando majus1 periculum imminet, si peccatum non publi­
cetur, quam sit malum infamatio unius hominis ; quia peccator
latens potest multos corrumpere in fide vel moribus : quod non
posset facere in publicum ejus peccato deducto. Aut etiam infa­
matur multitudo, si peccatum unus de multitudine committat.
Nec talis infamia aboletur nisi per pœnam peccati, quæ non potest
inferri, nisi peccatum ad publicum deducatur. Ergo nec semper
debet denuntiationem admonitio præcedere.
3. Præterea. Accusare in capitulo est dicere Ecclesiæ. Sed
religiosi frequenter se invicem accusant in capitulo nulla admo­
nitione præcedente. Ergo non oportet quod semper admonitio
denuntiationem præcedat.
4. Præterea. Gravior via procedenti contra crimina est si per
accusationem vel etiam per inquisitionem procedatur, quam si
per denuntiationem ; quia etiam major pœna infligitur. Sed
aliquis potest procedere ad accusationem non præcedente admo­
nitione, inscriptione2 tamen facta, sicut Innocentius III dicit
in Decretali (Qualiter, Extra. De accusationibus). Ergo nec
denuntiationem oportet quod admonitio præcedat.
TIATIONEM

1. F. « magis ». — 2. RANVP. « inquisitione ».

5. Præterea. Nullus tenetur alteri obedire contra praeceptum
divinum. Sed si praelatus praeciperet alicui scienti crimen fra­
tris sui quod ei diceret, teneretur dicere ante admonitionem.
Et similiter si praeciperet illi qui crimen commisit. Tamen prae­
latus peccaret quaerendo, quia secundum ordinem juris petitur
juramentum de veritate dicenda etiam in causa criminali ab eo
qui accusatur. Ergo videtur quod non sit de necessitate prae­
cepti quod admonitio denuntiationem praecedat.
149. — SED CONTRA est quod dicit Glossa Mat., xviii, 15,
super illud : « Si peccaverit in te, etc. » (L. 114, 146) : « Hoc ordine
vitare scandala debemus. » Sed debitum est ex praecepto obligante.
Ergo ordo correptionis est in praecepto.
150. — Præterea. Propter hoc fraterna correptio est in prae­
cepto, ut homo fratrem suum a peccato eripiat. Sed quandoque
fratri daretur peccati occasio, si statim in publicum proderetur.
Unde Glossa dicit ibidem : « Corripe ipsum inter te, etc. » Ergo
secundum necessitatem praecepti debet admonitio privata denun­
tiationem praecedere.
[II]
[ΙΙ-Π, q. 33, a. 8; Virtul. q. 3, a. 2, ad 2, 24 sq. ; Quodl. XI, q. 10, a. 1 ; Mal. c. 18.]

151. — ULTERIUS. Videtur

quod

inconvenienter in

ORDINE CORREPTIONIS PONATUR TESTIUM INDUCTIO.

1. Quia aut iste correptionis ordo intelligitur de peccato
publico, aut de1 occulto. Si de publico, non oportet inducere
testes, quia manifestum est. Si de occulto, non oportet mani­
festari nescientibus, quia sic esset homo proditor criminis. Ergo
videtur quod nullo modo testium adhibitio requiratur.
2. Præterea. Augustinus2 in Regula (n. 7 ; L. 32, 1381), ubi
ordinem fraternae correctionis ponit, dicits quod « aliis, scilicet
testibus, peccatum fratris demonstratur, per quos convincendus
est, si negaverit. » Sed aliquis non potest convinci per unum
testem, quia « in ore duorum vel trium testium debet stare omne
verbum » (Mat., xviii, 16). Ergo inconvenienter dicitur quod
testis unus vel duo adhibeantur ; quia semper debent esse
duo ad minus.
3. Præterea. Correptio etiam debet fieri de peccato semel
facto. Sed ad illud quod jam factum est, non possunt adhiberi
testes, ut videant qui non viderunt. Quandoque etiam non rei­
teratur de facili ; aut si reiteratur, peccator sibi a corripiente
cavet, ne etiam ipse videre possit peccantem, nedum nec4 alios
1. F. om. « de ». — 2. Ed. ad. «■ dicit ». — 3. Ed. om. « dicit ». — 4. RANVP.
om. « nec »,
F. « nisi ».

inducat ad videndum. Nec iterum debet ille qui peccatum fra­
tris scit, ei dare aliquam occasionem peccatum iterandi, ut
deprehendi possit, quia sic ipse1 esset peccati particeps. Ergo
videtur quod testium inductio non requiratur ad correptionem.
4. Præterea. Dicere prælato, est dicere Ecclesiæ. Sed Augu­
stinus dicit in Regula (L. 32, 1381), quod « antequam aliis demon­
stretur, per quos convincendus est, si negaverit, prius præposilo
debet ostendi, si admonitus neglexerit corrigi. » Ergo videtur quod
testium adhibitio non debeat praecedere denuntiationem, sed
sequi.
[III]
152. — ULTERIUS. V IDETUR QUOD CORREPTIO
AD MONITIONEM2 SECRETAM DEBET ESSE DURA.

QUANTUM

1. Mat.3 m, 7, Joannes Baptista dixit : « Genimina vipera­
rum » : quæ fuit durissima correptio. Ergo videtur quod debeat
aliquid alterum dure corrigere.
2. Præterea. Tit., i, 13, dicitur : « Argue illos dure. »
3. Præterea. Ad correptionem fraternam incitat ira per
zelum. Sed ira asperitatem habet. Ergo debet aliquis aspere
corrigi.
153. — SED CONTRA. Gal., vi, 1 : « Vos quis spirituales estis,
instruite, hujusmodi in spiritu lenitatis. » Ergo videtur quod non
debeat dure corripi.
154. — Præterea. Augustinus dicit {In ps. cxl, 5 ; L. 36,
1826) : « Corripiat justus in misericordia, et arguat. » Ergo debet
esse levis correptio.

155. — RESPONSIO. Dicendum AD PRIMAM QUÆSTIO­
NEM quod secundum Philosophum in V Eth. {e 7. 1131», 2023 ; 1. 5, n. 946), minus malum, ex hoc quod præeligitur respectu
magis mali, accipit rationem magis boni. Et ideo medicus corpo­
ralis hominem, si potest, ab infirmitate totaliter liberat ; si autem
non potest, negligit4 minus malum, ut occurrat magis malo :
sicut amputat5 unum membrum, ne totum corpus inficiatur.
156. — Et hunc ordinem Dominus servari praecepit, cum pec­
catoribus corripiendo spiritualiter medicamur. Peccator autem
ex peccato duo mala incurrit : innocentiæ damnum et famæ
dispendium. Et ideo prius tentandum est ut taliter inno­
centia restituatur quod fama etiam conservetur. Sin autem,
debet negligi fama, ut conscientia reparetur, famæ etiam dis1. θκ F. om. «■ ipse ». — 2. ζηθι « admonitionem ». — 3. F. « Lucæ », ubi adest
sententia ad verbum. — 4. Ed. « eligit ». — 5. Ed. « amputare ».

pendio si subveniri1 aliter non potest, debet quantum potest ;
ut scilicet primo paucis, et postea multis crimen prodatur.
157. — Et ideo Dominus hunc ordinem corripiendi statuit,
ut primo frater corripiatur secreto, ut sic et innocentiam recu­
peret et famam non perdat ; quia2 si hæc medicina non fuerit
efficax, debet paucis ostendi, ut non totaliter fama perdatur.
Et deinde si non corrigitur3, debet omnino fama negligi, et in
publicum prodi. Quod si etiam publica correptio vel admonitio
non profuerit, debet omnino abscindi judicio Ecclesiæ, ut « sit
sicut ethnicus et publicanus », Mat., xviii, 17.
Et ideo dicendum, quod sicut correptio fraterna cadit in præ­
cepto, ita et correptionis ordo.
158. — AD PRIMUM ergo dicendum quod in observatione
præceptorum semper ad intentionem præcipientis et rationem
præcepti attendendum est. Ideo autem Dominus præcepit ut
secreta admonitio publicam denuntiationem præcederet, ut
expectaretur emendatio vitæ, et famæ parceretur peccatoris.
159. — Et quia Dominus sciebat Judam non emendandum
fore, si ipsum admoneret, sed magis exasperandum — quia non
est probabile quod verba moverent quem tot miracula visa non
moverant4 — ideo ipsum non præmonuit. Et quia etiam sciebat
ex hoc forte magis exasperandum et deteriorem fieri.
160. — Nec tamen est simile de ipso et de5 nobis ; quia ipse
secreta cordium sciebat et futuros eventus, non autem nos.
Et ideo, nisi certissimis signis appareat incorrigibilitas et
exasperatio ipsius futura, non debet fraterna admonitio prætermitti.
161. — De Petro autem dicendum est quod forte peccatum
eorum erat publicum, vel statim publicandum ; vel forte sciebat
monitionem ipsis non valituram ; vel etiam consilio Spiritus
sancti fecit ad terrorem, quia hoc competebat statui primitivæ
Ecclesiæ, ne veniret ejus auctoritas in contemptum.
162. — De Paulo autem patet responsio. Quia Petrus coram
omnibus peccavit, et6 ideo oportebat ipsum7 coram omnibus
redargui. Hic autem ordo servandus est in peccatis occultis.
Unde dicitur : « Si peccaverit in te », idest le solo sciente.
163. —· Ad secundum dicendum quod in peccatis denun­
tiandis considerandum est utrum peccatum sit omnino occul­
tum, aut ad notitiam aliorum devenerit, aut in promptu sit ut
deveniat.
St enim9 peccatum jam ad aliorum notitiam devenerit, tunc
1. Ed. « subvenire si ». — '2. Ed. « quod ». — 3. Ed. præter N. « corripitur ».
— 4. Ed. « moverent ». — 5. Ed. om. « de ». — 6. Ed. om. « et ». — 7. Ed.
« eum ». — 8. Ed. « autem ».

debet denuntiari ei qui habet potestatem corrigendi, ut qui sunt
scandalizati de culpa, aedificentur de poena.
164. — Si autem nondum in publicum devenit, sed esi in
via deveniendi ; tunc etiam denuntiandum est, ut scandalo futuro
occurratur.
165. — Si autem sil omnino occultum, tunc consideran­
dum est utrum emendatio peccantis expectari probabiliter
possit, aut non. Quod quidem facile adverti poterit, si conside­
retur utrum aliquis ex electione vel passione peccavit, sive ex
malitia vel infirmitate, quod idem est. Quod quidem perpendi
potest ex conditione peccantis, et ex iteratione actus.
166. — Quia si aliquis frequenter et quasi improhibite sine
freno in aliquod peccatum lapsus est, signum est quod ex mali­
tia vel electione peccat, et non facile emendetur.
167. — Si autem semel occasione peccandi oblata, in pec­
catum ruit, et postea tristitiam et verecundiam de peccato
ostenderit, signum est quod sit peccatum ex passione vel1 infir­
mitate, et quod de facili emendetur.
168. — Si ergo emendatio speretur, debet admonitio praecedere,
et denuntiatio differri quousque videatur quod non2 emendetur3
peccator ; nisi forte immineret occasio similis in peccatum
ruendi, quam tamen declinare non vellet admonitus ; tunc enim
deberet praelato denuntiari, ne in praecipitium iret.
169. — Si autem non speretur emendatio, tunc considerandum
est an illud peccatum sit infectivum aliorum, sicut est hæresis
vel fornicatio vel aliquid hujusmodi ; aut etiam cedat in aliquod
damnum alterius, sicut furtum vel homicidium et hujusmodi.
170. — Si enim non cedat in damnum alterius nec sit infec­
tivum peccatum, tunc potest denuntiatio differri quousque
videatur admonitionis effectus, præcipue si emendationem pro­
mittit.
171. — Si autem est infectivum aliorum, debet denuntiari
praelato, ut gregi suo caveat. Sicut enim dicit Hieronymus
(Origenes, Horn, vu in Josue, η. 6; G. 12, 861), « Quæ misericor­
dia est parcere uni et multos in discrimen adducere ? » Polluitur
populus ex uno peccatore, sicut ex una ove morbida universus
grex. Semper enim bonum multorum debet præferri bono unius.
Unde et4 fama unius negligi debet, ut innocentia vel fama
multitudinis conservetur.
172. — Si autem vergat in damnum corporale alterius, debet
fieri comparatio illius damni ad damnum famæ istius, et illi
damno quod præponderat obviandum magis.
1. Ed. ad. « ex ». — 2. Ed. « quomodo ». — 3. Ed. « emendatur ». — 4. Ed.
« etiam ».

173. — Ad tertium dicendum quod de levibus peccatis non
surgit infamia nec scandalum. Et ideo de talibus non est vis, si
quis in capitulo accusetur admonitione prætermissa ; nisi forte
probabiliter credi possit quod tali accusatione magis deterio­
ratur1 qui corrigitur, et collegio etiem non multum prosit, cujus
bonum semper præponendum est bono unius. Unde et aliquando,
etiam si peccantis emendatio non expectetur, potest aliquis
coram multitudine accusari, si profectus multitudinis credatur.
174. — Sed de peccatis ex quibus posset infamiam surgere,
non deberet aliquis in publico accusari, nisi aliis præmissis quæ
ordo fraternæ correptionis deposcit. Et graviter peccaret accu­
sans, sicut fratrem suum infamans.
175. — Ad quartum dicendum quod etiam ad accusationem,
ut Quidam dicunt, procedi non debet secundum forum cons­
cientiæ, monitione non praemissa, nec emendatione expectata,
nisi forte majori periculo obviandum videatur, aut peccatum
sit publicum ; quamvis secundum forum causarum non requi­
ratur quod accusationem praecedat admonitio, sed solum ins­
criptio2. Inquisitio vero non est facienda nisi de notorio peccato ;
quia oportet quod inquisitionem praecedat clamosa insinuatio :
et ideo secreta admonitio non requiritur de necessitate.
176. — Vel dicendum secundum Alios, quod in accusatione
non agitur ad emendationem peccantis, sed ad bonum commune,
scilicet justitiam conservandum per punitionem delinquentis.
Et ideo accusatio in judicio bona conscientia potest fieri, etiam
si admonitio non praecedat ; nec est contra præceptum Domini :
quod intelligitur, quando agitur ad emendationem peccantis.
177. — Ad quintum dicendum quod præceptum alicui factum
a prælato suo de peccato alterius publicando in eo casu in quo
publicari non debet, potest fieri vel in judicio, vel extra judicium.
Si extra judicium, peccat praecipiens ; nec ille cui præcipitur,
obedire tenetur. Si autem in judicio, ordine juris exigente, judex
alicui præcipiat ut peccatum suum vel alterius confiteatur, non
peccat præcipiendo, quia ipse non exigit, sed accusans cui judex
jus reddere debet. Et tunc tenetur quis profiteri ad præceptum
judicis peccatum suum, vel alterius, vel appellare, si contra ordi­
nis jus3 ei praecipiatur. Et tunc publicans peccatum occultum
vitat majus malum, scilicet disciplinæ juris enervationem.
178. — Tamen judex deberet dissimulare quantum posset,
ne tale præceptum faceret salvo ordine juris, et præcipue in
capitulo, ubi magis per æquitatem procedendum est quam
secundum rigorem juris.
1. N. « deterioretur ». — 2. N. « inquisitio ». — 3. Ed. « ordinem juris ».

179. — AD SECUNDAM QUÆSTIONEM dicendum quod
quando medicina levis, a qua incipiendum est non proficit, tunc
debet medicus efficaciorem medicinam apponere ; non tamen
statim efflcacissimam, sed paulatim procedendum est, ut quam
minus potest fieri gravetur ille cui medicari volumus.
180. —■ Et ideo si prima medicina, scilicet admonitio præce­
dens secreta, non prosit, quia peccatum iterari videtur, oportet
ad ulteriora procedi, ut paucis ostendatur, et talibus qui pos­
sunt prodesse, et de1 quibus non creditur quod obsint diffa­
mando. Et illi principaliter adhibentur ut admoneant ; secundo
ut admonitionis factae sint testes ; tertio ut negantem coram
Ecclesia convincant. Unde2 Augustinus in Regula dicit (n. 57 ;
L. 32, 1581) : « Prius tamen », scilicet quam in publicum prodatur,
« alteri vel tertio demonstretur ut duorum vel trium possit ore
convinci. »
181. — AD PRIMUM ergo dicendum quod Quidam dicunt
quod iste modus corripiendi servandus est, quando peccatum
non est omnino publicum nec omnino occultum, sed ab aliqui­
bus scitum. Unde dicunt quod non possunt alii advocari, nisi qui
sciunt, ad quos etiam correptio pertinet. Sic enim exponunt :
« Si peccaverit in te », idest te solo sciente, « frater tuus, corripe
eum inter te et ipsum solum. Si te audierit, lucratus es fratrem
tuum. Si te non audierit », et nullus alius sciat, non debes ultra
procedere. Si autem aliqui3 alii sciant, « adhibe tecum, etc. »
182. — Sed hoc non videtur esse secundum intentionem
Evangelii ; quia si illi qui adhibentur, alias scivissent, non
oporteret eos adhibere ad videndum, sed statim per eos posse
convinci.
183. — Et præterea. Hieronymus (117) dicit quod « non est
misericordia parcere uni, et omnes in discrimen adducere » : quod
fieret, si peccatum quod est aliis nocivum, non publicaretur ad
correptionem.
184. — Unde patet quod si peccatum in aliorum detrimentum
vergat, debet aliis dici, quantumcumque sit occultum ; et etiam
si non vergat in alterius detrimentum nisi in illius qui pec­
cat, ut patet secundum Augustinum in Regula (loc. cit.), ubi
sic dicit : « Innocentes non estis, si fratres vestros quos judicando
corrigere potestis, tacendo perire permittitis. »
Nec ex hoc aliquis efficitur proditor criminis ; quia non mani­
festat crimen ad infamandum, sed ad corrigendum.
185. — Ad secundum dicendum quod unus testis inducitur
ad admonendum, sed duo ad convincendum.
186. — Vel dicendum quod ipse denuntians cum uno teste
1. F. om. « de ». — 2. Ed. « ut » — 3. F. « aliquid ».

sufficit ad denuntiandum, quia per hoc fit aliqua præsumptio
judici ; sed ad decisionem causæ requiruntur duo testes.
187. — Ad tertium dicendum quod non potest intelligi quod
aliquis ex præcedenti monitione non sit emendatus, nisi per
hoc quod actum iterat. Unde ad hoc inducendi sunt testes, ut
actum iteratum videant, ut1 patet per Augustinum qui dicit
(ubi supra) : « Prius alteri vel tertio demonstrandum », scilicet
actum peccati.
188. — Non2 debet aliqua occasio præberi ut peccatum ite­
ret, intentione convincendi ; quia non sunt facienda mala ut
veniant bona (Bom., ni, 8). Si tamen actus iterati ostendi tes­
tibus non possint, debent tamen adhiberi, ut coram ipsis reco­
gnoscat, vel saltem ut ipsi admoneant, ut objurgatio pluri­
morum eum corrigat, ut ibidem Glossa dicit ; et has duas
causas Glossa tangit ibidem super illud : « Adhibe tecum, etc. » ;
« studio scilicet corrigendi vel convincendi ».
189. — Ad quartum dicendum quod prælatus potest dupli­
citer considerari : aut secundum quod judicio præsidet. Et sic
dicere prælato est dicere Ecclesiæ. Ei sic prius debent lestes
adhiberi quam prælato dicatur.
Aut extra judicium exislens. Et sic dicere prælato non est
dicere Ecclesiæ, sed personæ quæ potest prodesse et non obesse ;
quia nullus magis potest prodesse quam prælatus. Et secundum
hoc debet prius dici prælato quam testibus ostendi aliis, ut quanto
minus potest fieri, publicetur ; et3 tunc prælatus adhibetur
quasi unus de testibus.
190. — Talis enim debet esse ordo correptionis fraternae,
quem Augustinus in Begula tradit4; ut « cum quis oculi petu­
lantiam », vel aliud peccatum quodcumque « in fratre suo adver­
tit, statim admonere debet, ne cœpta progrediatur5, sed de proximo
corrigatur6. » Quod si post admonitionem iterum vel tertio id
facere videatur, tunc debet quasi vulneratus sanandus manifes­
tari. Sed antequam in publicum prodatur, quod fit cum Eccle­
siæ dicitur, « prius debet alteri vel tertio demonstrari », quod est
adhibere unum vel duos testes. Et inter eos quibus ostendi debet,
antequam aliis ostendatur, per quos convincendus est, si negaverit
prius præposito debet ostendi post admonitionem, ut secretius,
correptus non innotescat ceteris. » Et ita primo debet admoneri ;
secundo prælato ostendi ; tertio testes adhiberi ; quarto in publi­
cum produci convincendus, si negaverit.
Sed duo media Dominus sub uno comprehendit.
191. — AD TERTIAM QUÆSTIONEM dicendum quod secun1. ζη « quod ». — 2. Ed. ad. « tamen ». — 3. F. om. « et ». — 4. N. « dicit ».
— 5. Ed. « progrediantur ». — 6. Ed. « corrigantur ».

dum Gregorium in Pastorali (p. 2, c. 10 ; L. 77, 46), « nonnulla
peccata sunt leviter corrigenda. Nam cum non malitia, sed sola
ignorantia vel infirmitate delinquitur, necesse est ut magno modera­
mine ipsa delicii correptio temperetur... Nonnulla autem sunt
vehementer increpanda, ut cum culpa ab actore1 non agnoscitur
quanti sil ponderis, ab increpantis ore sentiatur ; et cum quis sibi
malum quod perpetravit levigat, hoc contra se graviter ex corri­
pientis asperitate pertimescat. »
192. — Et quamvis ille loquatur de correptione quæ prae­
latis competit, tamen etiam in correptione quæ ab aliis fit, hoc
etiam2 est observandum ; quamvis fraterna correptio semper
magis debeat ad lenitatem accedere ; quia non ex auctoritate
officii, sed ex caritatis affectu exhibeatur3.
Et per hoc patet solutio ad objecta.

EXPOSITIO TEXTUS
193. — « Moyses et Aaron sacerdotes. » (5a) Moyses sacerdos
dicitur non oflicio oblationes offerendi, sed quia sacra primitus
populo dedit immediate a Deo accepta, ps. xcvm, 6 : « Moyses
et Aaron in sacerdotibus ejus. » (5b)
194. — « Cum esset pontifex anni illius, prophetavit. » (5b) Scien­
dum quod in verbo Caiphæ fuerunt quatuor. Primo inspiratio
immissa, per quam utilitas passionis Christi cordi ejus inspirata
fuit a Spiritu sancto : secundo intellectus quem ipse ex illa
inspiratione concepit ; tertio intentio exprimendi intellectum
suum et ad effectum perducendi4 ; quarto verba ipsa prolata.
Primum quidem fuit quædarn participatio prophetiæ ; secun­
dum fuit falsus intellectus a seipso ; tertium fuit iniqua inten­
tio ; quartum fuit vera locutio, quamvis non secundum intellec­
tum ejus.
Et ideo primum fuit a Spiritu sancto, non autem secundum,
neque tertium, sed quartum aliqualiter fuit a Spiritu sancto
regulante verba illius ut consonarent inspirationi ab eo factæ.

195. — « Nullus officio sacerdotis etc. » (8a) Hoc intelligendum
est de mortalibus ; quia sacerdos potest sine peccato de illis
venialibus absolvere in quibus ipse est, quia per ea non redditur
executione officii indignus.
196. — « Ideo liberavit peccatricem etc. » (9a) idest, ex hoc
occasionem liberationis ejus sumpsit.

197. — « Diligens ergo investigator etc. » (9b) Sed contra.
« Defecerunt scrutantes scrutinio qui scrutati sunt iniquitates »,
1. F. « auctore ». —
« producendi ».

2. F. om. « etiam ». — 3. N. « exhibetur ». — 4. βζη

ut dicitur in ps. lxiii, 7. Ergo videtur quod sacerdos non debeat
scrutari1 conscientiam subditorum.
198. — Et dicendum quod sacerdos debet perscrutari cons­
cientiam peccatoris in confessione quasi medicus vulnus et judex
causam ; quia frequenter quæ præ confusione confitens taceret,
interrogatus revelat.
Sed tamen in interrogationibus faciendis Iria sunt attendenda.
Primo ut quilibet peccator interrogetur de peccatis quæ consue­
verunt in hominibus illius conditionis abundare. Non enim
oportet quod a milite quaeratur de peccato clericorum aut reli­
giosorum, aut e converso. Secundo ut non fiat explicita interro­
gatio de peccatis, nisi de illis quæ omnibus manifestanda2 sunt.
De aliis autem adinventionibus peccatorum ita debet a lon­
ginquo fieri interrogatio, ut si commisit, dicat ; et si non com­
misit, non addiscat. Tertio ut de peccatis præcipue carnalibus
non descendat nimis ad particulares circumstantias ; quia « hujus­
modi delectabilia quanto magis in speciali considerantur, magis
concupiscentiam nata sunt movere », ut dicitur in III Elh., (γ 15.
1119a, 31-2 ; 1. 22, n. 641). Et ideo potest contingere ut confes­
sor talia quærens et sibi et confltenti noceat ; et sic quandoque
deficiant in suo scrutinio iniquitates scrutantes.

199. — « Maledicam benedictionibus vestris », (10) quæ scilicet
ita sunt vestræ quod non Dei.
1. Ed. « perscrutari ». — 2. N. « manifesta ».

De his

qui in fine pænitent

1. — Sciendum est etiam quod tempus pœnitentiæ est usque in ex!re­
mum articulum vitæ.
Unde Leo Papa (Ep. 167, c. 7 ; L. 54, 205) : « Nemo est desperandus
dum in hoc corpore constitutus est ; quia nonnunquam quod diffidentia
ætatis differtur, consilio maturiore perficitur. »
2. — Augustinus tamen de pœnitentiam differentibus ita scribit
(Serin. 393 ; L. 39, 1713) : « Si quis positus in ultima necessitate, coluerit
accipere pœnitentiam, et accipit et mox reconciliatur et hinc cadit ; fateor
vobis, non illi negamus quod petit ; sed non praesumimus quia bene hinc
exit. Si securus exierit, ego nescio. Pœnitentiam dare possumus, securitatem
vero non. Numquid dico : Damnabitur ? Sed nec dico : Liberabitur. Vis
ergo a dubio liberari ? Age pœnitentiam dum sanus es. Si sic agis, dico tibi
quia securus es, quia pœnitentiam egisti eo tempore quo peccare potuisti.
Si vis agere pœnitentiam quando jam peccare non potes, peccata te dimi­
serunt, non tu illa. »
a. — Item (ibid.) : « Duæ res sunt. Aut ignoscitur tibi, aut non ignoscitur.
Quid horum tibi sit futurum, nescio. Ergo tene certum, et1 dimitte incertum. »
3. — Sed quare hoc dixit Augustinus ? cum pœnitentia quæ in fine
agitur, in psalmo (cxi, 12) appelletur « sacrificium vespertinum », quod
erat acceptabilius in lege : et in quacumque die invocetur, Deus adsit ;
et quacumque hora ingemuerit et conversus fuerit peccator, « vita vivet
et non morietur ». (Ezech., xvm, 21.)
Sed illa dixit Augustinus propter illos qui pœnitentiam usque in finem
vitæ protrahunt, et tunc non ex Dei amore videntur poenitere, sed timore
mortis, quasi ex necessitate.
a. — Unde idem (De vera et falsa pœnit. c. 17, n. 33; L. 40, 1127)
quasi aperiens quare superiora dixerit, ait : « Nullus e:rpectet quando
peccare non potest. Arbitrii enim libertatem quaerit Deus2, ut deleri possint
commissa, non necessitatem, sed caritatem, non tantum timorem ; quia
non in solo timore vivit homo. Quem ergo sero pœnitet, oportet non solum
timere judicem, sed3 diligere ; quia sine caritate nemo salvus esse potest.
Non ergo tantum timeat pœnam qui pœnitet, sed anxietur pro gloria. Quæ
conversio si contigerit alicui etiam in fine, desperandum non est de ejus
remissione. Sed quoniam vix vel raro est tam justa conversio, timendum est
de pœnitente sero, maxime cum filii quos illicite dilexit, sint pressentes,
uxor et mundus ad se vocet. Multos solet serotina pœnitentia decipere. Sed
quoniam Deus semper potens est, semper etiam in morte juvare valet quos4
placet. Cum ergo3 opus sit non hominis, sed Dei fructifera pœnitentia,
inspirare eam potest quandocumque vult sua misericordia, et remunerare
ex misericordia quos damnare potest ex justitia. Sed quoniam multa sunt
quæ impediunt, et languentem retrahunt, periculosum3 est et interitui vici1. Quar. om. « et ». — 2. Quar. « quærat ». om. « Deus ». — 3. Quar. ad. « et ».
— 4. Quar. « quibus ». — 5. Quar. « igitur ». — 6. Quar. « periculosissimum ».

num ad mortem protrahere pœnitentiæ remedium. Sed magnum est cui Deus
tunc inspirat, si quis est, veram pœnitentiam.
4. — Sed si etiam sic conversus, « vita vivat et non moriatur » ; non
tamen promittimus quod evadat omnem pœnam. Nam prius purgandus
est igne purgationis, qui in aliud sæculum distulit fructum conversionis.
Hic autem ignis, etsi æternus non sit, miro modo gravis est ; excellit enim
omnem pœnam quam unquam passus sit aliquis in hac vita. Nunquam
in carne tanta inventa1 est pœna, licet mirabilia Martyres passi sint tormenta,
et multi nequiter iniqui quanta sæpe sustinuerunt supplicia. »
Ex his satis ostenditur quam periculosum sit differre poenitentiam
usque in finem vitæ. Si tamen etiam tunc vera habeatur pœnitentia,
hominem liberat et vitam mortuo impetrat, non sic tamen ut nullam
sentiat pœnam, nisi forte tanta sit vehementia gemitus et contritionis,
quæ sufficiat ad delicti punitionem.
« Licet ergo sit difficile ut tunc sit vera pœnitentia, quæ2 tam sera venit,
quando cruciatus et membra ligat et dolor sensum opprimit, ut vix homo
aliquid cogitare valeat, melior est tamen sera quam nulla. » (Hugo, II de
Sacram., p. 14, c. 5 ; L. 176, 560.) « Pœnitentia enim si in extremo vitæ
hiatu advenit, sanat et liberat. » (Augustinus, De vera et falsa Pœnit.,
c. 17, n. 33 ; L. 40, 1127.) « Multum sera fuit latronis pœnitentia, sed non
fuit sera indulgentia. » (Hugo, 1. cit.) Sed « licet latro veniam meruisset
in fine de omni crimine, non tamen dedit baptizatis peccandi et perseverandi
auctoritatem. » (August. loc. cit.)
De HIS QUI PŒNITENTIAM NON COMPLENT

5. — Si vero quæriturde illis qui in hac vita pœnitentiam non complent,
utrum transituri sint per ignem purgatorii, ut ibi quasi compleant quod
hic minus fecerunt, idem dicimus et de istis esse sentiendum, et de his
qui in extremis poenitent.
Si enim tanta fuerit cordis contritio et delicti exprobratio, ut sufficiat
ad puniendum peccatum, liberi ab aliis poenis transeunt ad vitam, etsi
inexpleta fuerit pœnitentia, quia perfecte pœnituerunt et ingemuerunt
corde.
a. — Qui vero non adeo conteruntur corde et ingemiscunt pro peccato,
si ante expletionem pœnitentiæ decesserint, ignem purgatorium sentient
et gravius punientur quam si hic implessent pœnitentiam : « Horrendum
est enim incidere in manus Dei viventis » (Hebr., x, 31). Deus enim, cum
sit misericors et justus, ex misericordia pœnitenti ignoscit, non reservans
peccatum ad pœnam æternam ; ex justitia vero impunitum non dimittit
delictum. Aut enim punit homo, aut Deus. Homo autem punit poeni­
tendo, Deus autem pœnam exigendo3.
Et est pœnitentia interior et exterior. Si ergo interior poenitudo fuerit
tanta ut sit sufficiens ultio peccati, Deus qui hoc novit, ab illo qui taliter
pœnitet, ulterius pœnam non exigit. Si vero interior poenitudo non sufficit
in vindictam peccati, nec exterior pœnitentia impletur. Deus qui modos
et mensuras peccatorum et poenarum novit, addit pœnam sufficientem.
t>. — « Studeat ergo quisque sic delicta corrigere ut post mortem non
oporteat pœnam tolerare. Quædam enim peccata mortalia in pœnitentia
fiunt venialia, non tamen mox sanantur. Sæpe enim1 infirmus moreretur,
si non medicaretur ; non tamen statim medicatus sanatur. Languet victurus,
qui prius erat moriturus. Qui autem impœnitens moritur, omnino moritur
1. Quar. « intenta ». — 2. Quar. « quando ». —
pœnam exigendo ». — 4. Quar. om. « enim ».

3. Quar. om. » Deus autem

et aeternaliter cruciabitur. Si enim semper viveret, semper peccaret. » {Decret,
de pœnit. d. 3, c. « Nullus expectet » ; L. 187, 1642.)
De illo

cui sacerdos indiscretus injungit parvam

pœnitentiam

6. — Si vero de illo quæritur qui satisfactionem injunctam imple­
verit, quæ ignorantia vel negligentia sacerdotis peccato condigna non
fuit, utrum de vita migrans ab omni pœna liber sit, idem respondeo
quod supra de illo qui pœnitentiam non complevit dixi. Quod si tantum
est lamentum interioris doloris ut sufficiat in vindictam peccati, omnino
liberatus est. Si vero non sufficit dolor interior simul cum pœna injuncta,
addet Deus pœnam.
a. — Quod autem interdum sufficiat dolor interior ad vindictam
peccati, certum documentum habemus in illo latrone qui sola mentis
contritione et confessione statim ut conversus fuit, paradisum ingredi
meruit (Luc., xxni, 43).
Sed quia dispensatores Ecclesiæ contritionis quantitatem non perpen­
dunt, quibus non est datum intelligere occulta cordium, omnibus leges
pœnitentiæ constituunt tam magis quam minus de peccato dolentibus.
Quorum studium ad hoc præcipue tendere debet, ut cordis dolorem,
quantum fas est, cognoscant, et secundum ipsius modum satisfactionem
injungant.
Unde Augustinus (Enchirid., c. 65 ; L. 40, 262) : « In actione pœnitentiæ,
ubi tale quid commissum est, ut is qui commisit, a Christi etiam corpore
separetur, non tam consideranda est mensura temporis quam doloris. « Cor
çnim contritum et humiliatum Deus non despicit » [ps. l, 19). Verum
quia plerumque1 dolor alterius cordis occultus est alteri, nec in aliorum noti­
tiam per verba vel alia quæcumque signa procedit cum sit coram illo cui
dicitur » (ps. xxxvu, 10) : « Gemitus meus a te non est absconditus » ;
recte constituuntur ab his qui Ecclesiis praesunt, tempora pœnitentiæ, ut
satisfaciat2 etiam Ecclesiæ, in qua peccata ipsa remittuntur ; extra eam
quippe non remittuntur. Ipsa enim Spiritum sanctum pignus accepit, sine
quo non remittuntur ulla peccata. »
Item3 Hieronymus (Decr. de pœnit., d. i, c. 86; L. 187, 1554) : « Men­
suram temporis in agenda pœnitentia ideo non satis aperte praefigunt canones
pro unoquoque crimine, ut de singulis dicant qualiter unumquodque emen­
dandum sit ; sed magis in arbitrio sacerdotis intelligentis relinquendum
statuerunt*, quia apud Deum non tantum^ valet mensura temporis, quantum*
doloris ; nec abstinentia tantum ciborum, quantum mortificatio vitiorum.
Ideoque tempora pœnitentiæ pro fide et conversatione fidelium'’ pœnitentium
abbrevianda præcipiuni, et pro negligentia protelanda ; pro quibusdam
tamen culpis modi pœnitentiæ sunt impositi. »
Quod

morientibus non sit imponenda satisfactio,

SED INNOTESCENDA

7. — Solet etiam quæri utrum satisfactionis lex morituris sit impo­
nenda.
a. — De quo Theodorus Cantuariensis Episcopus in pœnitentiali
suo (c. 48 ; L. 99, 977) sic ait:«A6 infirmis in periculo mortis positis pura
inquirenda est confessio peccatorum ; non tamen est illis imponenda quan1. Quar. ad. « et ». — 2. Quar. « satisfiat ». — 3. Ed. om. » Item ». — 4. Quar.
« statuunt ». — 5. Quar. « tam ». — 6. Quar. « quam ». — 7. Quar. om. « fidelium ».

titas pœnitentiæ, sed innotescenda ; et cum amicorum orationibus et elee­
mosynarum largitionibus pondus pœnitentiæ sublevandum, si forte migra­
verint. Si vero convaluerint, pœnitentiæ modum a sacerdote impositum
diligenter observent. »
Aliis vero pro qualitate peccati poenitentia decernenda est præsidentium arbitrio.
Unde Leo Papa (Ep. 159, c. 6 ; L. 54, 1138) : « Tempora poenitudinis
habita moderatione constituenda sunt tuo judicio, prout conversorum animos
perspexeris esse devotos. Pariter etiam habere debes ætatis senilis intuitum,
et respicere periculorum quorumcumque vel ægritudinum necessitates. »
In necessitate non est neganda pœnitentia vel reconciliatio

8. — Sciendum etiam quod tempore necessitatis non est neganda
pœnitentia vel reconciliatio poenitentibus.
Unde Leo Papa (Ep. 108, c. 4 ; L. 54, 1012) : « His qui tempore necessi­
tatis et periculi urgentis instantia præsidium pœnitentiæ et munus1 recon­
ciliationis implorant, nec satisfactio interdicenda est nec reconciliatio dene­
ganda ; quia misericordiæ Dei nec mensuras possumus ponere, nec tempora
definire. » « Quod si ita aliqua ægritudine aggravati sunt ut quod paulo
ante poscebant, sub præsentia sacerdotis2 significare non valeant, testimonia
eis fidelium circumstantium prodesse debebunt, ut simul pœnitentiæ et
reconciliationis consequantur beneficium. » (ibid. c. 5.)
Item Julius Papa (Decr., c. 26, q. 6, c. 12 ; L. 187, 1362) : « Si presbyter
poenitentiam abnegaverit morientibus, reus erit animarum; quia Dominus
ait (Ezech., xvm, 21, 27) : « Cum conversus fuerit, tunc salvus erit. »
Vera enim confessio ultimo tempore potest esse, quia non modo temporis,
sed etiam cordis Deus inspector est, sicut latro probat. »
Quod presbyter

non reconciliet inconsulto

Episcopo

nisi

in necessitate

9. — Non debet tamen presbyter pœnitentem reconciliare inconsulto
Episcopo, nisi ultima necessitas cogat.
Unde in Cartkaginensi Concilio (Decr., c. 26, q. 6, c. 14 ; L. 187, 1363) :
« Presbyter inconsulto Episcopo non reconciliet pœnitentem, nisi absente
Episcopo, si ultima necessitas cogat. Cujuscumque pœnitentis publicum
crimen est quod universam commoverit urbem, ante absidem, scilicet introitum
Ecclesiæ, manus ei imponantur3. »
Item Aurelius Episcopus dixit : (Ibid. col. 1358) : « Si quis in periculo
constitutus fuerit et se conciliari divinis altaribus petierit, si Episcopus
absens fuerit, debet presbyter consulere Episcopum, et sic periclitantem ejus
præcepto reconciliare. »
Inconsulto vero Episcopo non potest excommunicatos vel publice
pœnitentes presbyter reconciliare.
Unde in Carlhaginensi Concilio II (c. 3 ; L. 187, 1357), statutum est « ut
chrisma vel reconciliatio pœnitentium et puellarum consecratio a presbyteris
non fiat. »
Item (ibid.) : « Reconciliare quemquam in publica Missa presbytero non
liceat ».
a. — Puellarum tamen consecratio consulto Episcopo per presbyterum
fieri valeat4.
1. Quar. « mox ». — 2. Quar. « sub præsenti ». — 3. Quar. « imponatur ». —
4. Quar. « valet ».

Unde in Carthaginensi Concilio II (c. 36 ; L. 187, 1358) : « Presbyter
inconsulto Episcopo virgines non consecret ; chrisma vero nunquam con­
ficiat. » Sicut1 præcepto Episcopi potest presbyter consecrare virgines,
sic et reconciliare pœnitentes.

An OBLATIO EJUS SIT RECIPIENDA QUI CURRENS AD PŒNITENTIAM
PRÆVENITUR MORTE
Si autem quæritur de illo qui ad pœnitentiam festinans, sacerdotem
invenire non potuit et ita decessit, utrum oblatio ejus sit recipienda,
dicimus, quia est.
Unde in Concilio Epaunensi (L. 187, 1361) : « Si aliquis fuerit mortuus
qui non confessus sit et testimonium habet bonum, et non poterat venire ad
sacerdotem, sed præoccupavit eum mors in domo vel in via ; faciant pro eo
parentes ejus oblationem ad altare et dent redemptionem pro captivis. »

DIVISIO TEXTUS

10. — « Sciendum est etiam quod tempus pœnitentiæ, etc. » (1)
Postquam determinavit Magister de pœnitentia et de potestate
ministrorum quibus competit dispensatio hujus sacramenti,
hic determinat quædam quæ pœnitentiam consequuntur.
Et dividitur in partes duas. In prima determinat tempus
pœnitentiæ. In secunda determinat quædam quæ ad effectum3
pœnitentiæ pertinent, 22 d., ibi : « Cumque multis auctoritati­
bus, etc. »
Prima in duas. In prima ostendit tempus pœnitentiæ usque
ad finem vitæ esse. In secunda movet quasdam quæstiones quæ
ex prædictis ortum habent, 21 d., ibi : « Solet etiam quæri, etc. »
Prima in duas. In prima ostendit quod tempus pœnitentiæ
durat usque ad finem vitæ. In secunda ostendit qualiter sit
agendum cum illis qui in fine pœnitent, ibi : « Solet etiam quæri,
etc. » (7).
Prima in duas. In prima ostendit quod3 hi qui in fine vitæ
pœnitent, consequuntur remissionem peccatorum, quamvis adhuc
sint debitores pœnæ temporalis, quam in purgatorio post mor­
tem sustinebunt. In secunda ostendit quod eadem pœna debe­
tur eis qui qualitercumque in hac vita condignam satisfactio­
nem non implent, ibi : « Si vero quæritur de illis, etc. » (5)
Circa primum tria facit. Primo ostendit quod usque ad finem
vitæ manet pœnitentiæ locus. Secundo objicit in contrarium ;
ibi : « Augustinus tamen de pœnitentiam differentibus, etc. » (2)
Tertio solvit, ibi : « Sed quare hoc dixit, etc. » (3)
Ubi ex verbis Augustini ostendit quare non sit pœnitentia
differenda usque ad finem vitæ, propter duo : primo propter
poenitendi difficultatem ; secundo propter pœnam purgatorii
quæ restat, ibi : « Sed si etiam sic conversus peccaverit, etc. » (4)
1. Ed. om. « sicut ». — 2. Ed. « defectum ». — 3. Ed. er quomodo ».

« Si vero quæritur de illis, etc. » (5) Hic ostendit quod pœna
purgatorii restat post hanc vitam eis qui hic condignam satisfac­
tionem non agunt. Et circa hoc duo facit. Primo ostendit hoc de
illis qui poenitentiam injunctam non explent. Secundo ostendit
idem de illis quibus condigna satisfactio non est injuncta, ibi :
« Si vero de illo quæritur, etc. » (6)
« Solet etiam quæri, etc. » (7) Hic ostendit qualiter sit agendum
cum illis qui in fine pœnitenl. Et circa hoc duo facit. Primo osten­
dit hoc quantum ad satisfactionis injunctionem ; secundo quan­
tum ad reconciliationem ibi1 : « Sciendum etiam quod tem­
pore, etc. » (8)
Ubi duo facit. Primo ostendit quod tempore ultimæ necessi­
tatis non est reconciliatio deneganda pcenitenti. Secundo osten­
dit quod alio tempore simplex sacerdos reconciliare pœnitentem
non potest inconsulto Episcopo, ibi : « Non debet tamen, etc. » (9)

Hic quæruntur quinque

Primo, utrum aliquis in extremo vitæ suæ per poenitentiam
possit consequi veniam peccatorum.
Secundo, de pœna quam sacerdos ad satisfaciendum imponit.
Tertio, de relaxatione hujusmodi pœnæ per indulgentias.
Quarto, quis possit indulgentias facere2.
Quinio, quibus prosint.

ARTICULUS I
[I]
11. — AD PRIMUM SIC PROCEDITUR. Videtur

quod in

EXTREMO VITÆ SUÆ ALIQUIS PŒNITERE NON POSSIT.

1. II Machab., ix, 13, dicitur de Antiocho : « Orabat scelestus
Dominum, a quo non erat misericordiam consecuturus. » Hic autem
in fine vitæ suæ erat. Ergo videtur quod in fine pcenitentes
veniam non consequuntur.
2. Præterea. Omnis vere pœnitens peccata dimittit. Sed ille
qui in fine vitæ pœnitet, non dimittit peccata, sed a peccatis
dimittitur ; quia tunc vult poenitentiam agere, quando peccare
non potest, ut in Littera (2) dicitur. Ergo videtur quod tunc non
consequatur veniam.
3. Præterea. Contritio quæ est pars pœnitentiæ, habet an­
nexum propositum confitendi et satisfaciendi. Sed hoc pro­
positum habere non potest qui in fine pœnitet ; quia nullus
1. Ed. om. « ibi ». — 2. Ed. « dare ».

proponit quod scit sibi impossibile. Ergo non potest conte­
ri. Et ita non consequitur veniam.
12. — SED CONTRA est, quia latro in fine vite suæ pœnitens misericordiam invenit, audiens (Luc., xxm, 43) : « Hodie
mecum eris in paradiso ».
13. — Præterea. Sapientia Dei et misericordia vincit huma­
nam malitiam. Sed homo potest usque ad extremum vitæ
peccare. Ergo potest usque tunc de peccatis per divinam mise­
ricordiam veniam consequi.

[II]
[Supra d. 18, q. 2, a, 5, sol. 1 ; d. 19, q. 1, a. 3, sol. 1.]

14. — ULTERIUS. V IDETUR

QUOD IN FINE VITÆ PŒNITENS

NON POSSIT A QUOLIBET SACERDOTE ABSOLVI.

1. Quia ad absolutionem requiritur aliqua jurisdictio, ut
dictum est (d. 19, 73). Sed sacerdos non acquirit jurisdictionem
super illum qui in fine pœnitet. Ergo non potest eum in fine
absolvere.
2. Præterea. Ille qui sacramentum baptismi in articulo
mortis ab alio quam proprio sacerdote recipit, non debet ite­
rum a proprio sacerdote baptizari. Si ergo quilibet sacerdos in
articulo mortis posset absolvere a quolibet peccato, non debe­
ret pœnitens, si evadit, ad suum sacerdotem recurrere : quod
falsum est ; quia alias sacerdos non haberet cognitionem de
vultu pecoris sui.
3. Præterea. In articulo mortis sicut licet sacerdoti alieno
baptizare, ita et non sacerdoti. Sed non sacerdos nunquam
potest absolvere in foro pœnitentiali. Ergo nec sacerdos in arti­
culo mortis eum qui non est sibi subditus.
15. — SED CONTRA. Necessitas spiritualis est major quam
corporalis. Sed aliquis in necessitate ultima potest aliorum rebus
uti, etiam invitis dominis, ad subveniendum corporali necessi­
tati. Ergo et in articulo mortis ad subveniendum spirituali
necessitati potest a non suo sacerdote absolvi.
16. — Præterea. Ad idem sunt auctoritates in Littera (9)
posite.
[III]

17. — ULTERIUS. Videtur

QUOD

PŒNITENTIBUS IN

FINE

NON RESERVETUR ALIQUA PŒNA POST MORTEM.

1. Deus enim, cum sit summe misericors, non exigit ab homine
plus quam facere possit. Sed iste qui in fine vitæ suæ pœnituit1,
1. βζζηθ ad. « ut », β supra et e in marg, insuper « videtur ».

nihil aliud facere potuit pro tempore illo quam conteri et confite­
ri : quod etiam fecit. Ergo videtur quod nihil ab eo post hanc
vitam requiratur pro peccatis de quibus pœnituit.
2. Præterea. Pœna purgatorii excedit omnem pœnam hujus
mundi, ut in Littera (4) dicitur. Sed pœna ad quam obligatur pœni­
tens post confessionem et absolutionem, non est tanta quantæ
sunt multae pœnæ aliæ hujus vitæ. Ergo injuste cum pœnitente
agitur, si post hanc vitam puniatur in purgatorio post absolu­
tionem.
3. Præterea. Non est aliquod peccatum tam grande quod
per pcenas in hac vita inflictas non posset totaliter expiari, dum­
modo aliquis patienter sustineret ; quia « tribulatio purgationem
facit », ut patet Bom., v, 4. Sed mors est maxima poenarum. Ergo
si aliquis contritus patienter mortem sustinet, non remanet
ei aliqua pœna post hanc vitam.
18. — SED CONTRA. Justitia divina exigit ut peccatum
aut a Deo aut ab homine puniatur. Sed hujus peccatum qui in
fine pœnitet, non punitum est nec a Deo nec ab homine in hac
vita. Ergo oportet quod post hanc vitam puniatur.
19. — Præterea. Nullus ex negligentia debet commodum
reportare. Sed iste qui in finem pœnitentiam distulit ex negli­
gentia, si statim post peccatum adhuc sanus pcenituisset, sus­
tinuisset pœnam. Ergo multo fortius, quando pœnitentiam dis­
tulit usque in finem vitæ, adhuc reus est pœnæ.
20. — RESPONSIO. Dicendum AD PRIMAM QUÆSTIONEM
quod Deus qui dat omnibus abundanter, nulli gratiam denegat
qui quod in se est facit ut se ad gratiam præparet. Hæc autem
præparatio, sicut supra d. 17 (q. 1, a. 4, sol. 2 et 3) dictum est,
fit per motum liberi arbitrii. Unde quamdiu manet homini usus
liberi arbitrii in hac vita, in qua nondum est confirmatum1 ad
malum, potest se præparare ad gratiam, de peccatis dolendo ;
et gratiam remissionis peccatorum consequitur.
21. — AD PRIMUM ergo dicendum quod veniam consecutus
fuisset si vere pcenituisset. Sed non habuit veram pœnitentiam ;
quia non ex amore justitiæ de peccatis commissis dolebat, sed
timore pœnæ quam expectabat vel dolore pœnæ quam susti­
nebat.
Et hoc etiam multis in fine pœnitentibus contingit ; quia non
est facile ut affectus quem homo toto tempore vitæ suæ incli­
navit in aliquid, subito ad contrarium retrahat ; nec tamen
est impossibile, quia liberum arbitrium non cogitur ex habitu
acquisito, nec providentiæ Dei potest terminus præfigi, per
1. Ed. « confirmatus

quam etiam in extremo vitæ veræ pœnitentiæ motus inspiratur
quandoque.
22. — Ad secundum dicendum quod Augustinus in verbis
illis ostendit quod pœnitentia quam aliquis in fine vitæ agit, non
esi certum signum salutis, et non quod non possit esse etiam
tunc efficax ad salutem ; quia incertum est, quando aliquis de
peccato quod facere jam non potest pœnitet, utrum volunta­
tem peccandi amiserit : quod magis manifestum est de illo qui
peccare adhuc potest, si pœniteat, quod voluntatem mutavit.
Tamen etiam quando aliquis non potest ultra peccare, potest
voluntatem mutare, ut nolit quod prius voluit, etiam si posset.
23. — Ad tertium dicendum quod in contritione sufficit pro­
positum conditionatum satisfactionis et confessionis, ut scilicet
velit, si posset. Et tale propositum etiam de impossibili esse
potest.
24. — AD SECUNDAM QUÆSTIONEM dicendum quod
quilibet sacerdos, quantum est de virtute clavium, habet potes­
tatem indifferenter in omnes, el quantum ad omnia peccata : sed
quod non possit omnes ab omnibus peccatis absolvere, hoc est
quia per ordinationem Ecclesiae habet jurisdictionem limitatam,
vel omnino nullam habet.
25. — Sed quia necessitas legem non habet ; ideo quando
articulus necessitatis imminet, per Ecclesiæ ordinationem non
impeditur quin absolvere possit, ex quo habet claves etiam
sacramentaliter ; et tantum consequitur ex absolutione alterius
sicut si a proprio sacerdote absolveretur.
26. — Nec solum a peccalis potest tunc a quolibet sacerdote
absolvi, sed etiam ab excommunicatione, a quocumque sit lata;
quia1 hæc absolutio etiam ad jurisdictionem pertinet, quæ
per legem ordinationis Ecclesiæ coarctatur.
27. — AD PRIMUM ergo dicendum quod aliquis potest uti
jurisdictione alterius ex ejus voluntate ; quia ea quæ jurisdic­
tionis sunt, committi possunt. Unde quia Ecclesia acceptat ut
quilibet sacerdos absolvere possil in articulo mortis, ideo ex hoc
ipso quis usum jurisdictionis habet quamvis jurisdictione careat.
28. — Ad secundum dicendum quod non oportet eum recur­
rere ad proprium sacerdotem, ut iterum a peccatis solvatur, a
quibus in articulo mortis absolutus2 est, sed ut innotescat ei
quod est absolutus.
29. — Nec similiter oportet quod absolutus ab excommu­
nicatione ad judicem vadat, qui alias absolvere potuisset, abso­
lutionem petens, sed satisfactionem offerens.
1. L. « et ». — 2. Ed. om. « absolutus ».

30. — Ad tertium dicendum quod baptismus habet efficaciam
ex ipsa sanctificatione materiæ. Et ideo a quocumque confera­
tur alicui, ille sacramentum recipit.
31. — Sed vis sacramentalis pœnitentiæ consistit in sancti­
ficatione ministri. Et ideo ille qui laico confitetur, quamvis
impleat quod ex parte sua est de sacramentali confessione,
tamen sacramentalem absolutionem non consequitur. Et ideo
aliquid valet ei quantum ad diminutionem pœnæ quæ fit per
confessionis meritum et pœnam ; sed non consequitur diminutio­
nem illam pœnæ quæ.est ex vi clavium. Et ideo oportet quod
iterum sacerdoti confiteatur. Et magis sic confessus decedens1
punitur, post hanc vitam, quam si sacerdoti fuisset confessus.

32. — AD TERTIAM QUÆSTIONEM dicendum quod poena
post remissionem culpæ exigitur, ut inæqualitas injustitiæ
commissæ ad æqualitatem reducatur; æqualitas autem quanti­
tatem consequitur. Unde sicut ad ordinationem culpæ exigitur
quod pœna pro culpa inferatur ; ita exigitur quod pro tanta
culpa tanta pœna.
33. — Et ideo cum peccatum inordinatum remanere non
possit, quamvis reatus pœnæ sit diminutus per contritionem et
confessionem et absolutionem, oportet quod adhuc in fine pœni­
tens quicumque satisfactionem non implet in hac vita, post hanc
vitam puniatur, nisi tanta fuerit contritio quod totaliter a pœna
purgetur : quod quandoque contingere potest, ut supra d. 17
(335) dictum est.
34. — AD PRIMUM ergo dicendum quod ille qui in fine vitæ
pœnilel, non punitur post hanc vitam quia non satisfecit quando
satisfacere non potuit ; sed quia peccavit, et quia satisfacere
neglexit quando potuit. Unde non sequitur quod Deus requirat
ab homine ultra posse.
35. — Ad secundum dicendum quod justitia assimilatur
mensuræ, ut dicit Philosophus in V. Eth. (8 1. 1129a, 34 ; 1. 1,
n. 896). Unde sicut in diversis terris sunt diversæ mensuræ
rerum venalium, ita et diversæ pœnæ secundum justitiam pro
eisdem culpis inferuntur. Et similiter pro eadem culpa gravius
punitur quis in purgatorio quam in hac vita ratione alterius
fori. Tamen illa aggravalio proportionaliter respondet pœnæ,
cujus homo in hac vita reus erat. Et hoc debet homo sibi im­
putare, quia illuc reservavit sibi pœnam pro culpa accipiendam.
36. — Ad tertium dicendum quod mors naturalis est pœna
consequens originale peccatum, ut quasi jam in naturam sit
versa, sicut et2 originale peccatum. Et ideo per mortem natu1. η om. α decedens ». — 2. Ed· om. * et ».

ralem non purgatur aliquis de peccato actuali, sed per mortem
illatam bene potest purgari. Unde si aliquis mortem illatam
patienter sustineat, etiamsi pro aliis criminibus sit illata, valet
ad diminutionem pœnæ et ad liberationem a tota pœna, secun­
dum quantitatem culpæ et patientiæ et contritionis.
ABTICULUS II
[I]
[I-II, q. 105, a. 2, ad 9 ; Quodl. I, q. 9, a. 2.]

37. — AD SECUNDUM SIC PROCEDITUR. Videtur
PŒNA

TEMPORALIS

MANET,

NON

HUJUS1

TAXETUR

CUJUS

SECUNDUM

REATUS

POST

QUANTITATEM

quod

PŒNITENTIAM
CULPÆ.

1. Taxatur enim secundum quantitatem delectationis quæ
fuit in peccato, ut patet Apoc., xvm, 7 : « Quantum glorificavit
se et in deliciis fuit, tantum date illi tormentum et luctum ».
Sed quandoque ubi est major delectatio2, est minor culpa ;
quia peccata carnalia quæ plus habent delectationis quam
spiritualia, minus habent de culpa, secundum Gregorium
(lib. XXXIII Moral., c. 16, n. 25 ; L. 76, 638). Ergo pœna non
taxatur secundum quantitatem culpæ.
2. Præterea. Eodem modo aliquis obligatur ad præcepta
moralia in nova lege sicut in veteri. Sed in veteri lege debetur
pro peccatis pœnitentia septem dierum, ut scilicet septem diebus
immundi essent. Cum ergo in novo testamento imponatur pœna
septennis pro uno peccato mortali, videtur quod quantitas
pœnæ non respiciat quantitatem culpæ.
3. Præterea. Majus est peccatum homicidii in laico3 quam
peccatum fornicationis in sacerdote ; quia circumstantia quæ
sumitur ex specie peccati, magis aggravat quam quæ sumitur
ex conditione personæ. Sed laico pro homicidio imponitur sep­
tennis pœnitentia, sacerdoti pro fornicatione decem annorum,
secundum canones4. Ergo pœna non taxatur secundum quan­
titatem culpæ.
4. Præterea. Maximum peccatum est quod in ipsum corpus
Christi committitur ; quia tanto gravius quis peccat, quanto
major est in quem peccatur. Sed pro effusione sanguinis Christi
in sacramento altaris contenti, injungitur pœnitentia quadra­
ginta dierum, vel parum amplius ; pro fornicatione autem sim1. δ debet « hujus » ; ζ « hujusmodi » ; ηθι om. — 2. L. ad. « ibi ». — 3. Ed. om.
« in laico » et ζη ; sed. 77 ad. supra. — 4. Cap. « Si quis homicidium », d. 50 ; L. 187,
287 et cap. « Presbyter », d. 82 ; L. 187, 398.

plici injungitur pœna septennis secundum canones1. Ergo quan­
titas pœnæ non respondet quantitati culpæ.
38. — SED CONTRA. Is., xxvii, 7 : « In mensura contra
mensuram, cum abjecta fuerit, judicabo eam ». Ergo quantitas
judicii punitionis peccati est secundum quantitatem culpæ.
39. — Præterea. Homo reducitur ad æqualitatem justitiæ
per pœnam inflictam. Sed hoc non esset, si quantitas culpæ
non sibi responderet. Ergo unum alteri respondet.

[Π]

40. — ULTERIUS. Videtur

QUOD PŒN1TENS NON SIT DEBI­

TOR MAJORIS PŒNÆ QUAM ILLIUS QUÆ A SACERDOTE EST SIBI
INJUNCTA.

1. Sacramentum enim semper consequitur effectum suum,
nisi sit defectus ex parte recipientis, vel ex parte conferentis.
Sed quandoque imponitur minor pœnitentia quam sit condigna.
Et non est defectus ex parte recipientis, quia paratus esset
omnem poenitentiam sibi injunctam facere. Nec est defectus
ex parte conferentis sacramentum, quia secundum conscientiam
suam et discretionem talem pœnam taxat. Ergo videtur, cum
sacramentum pœnitentiæ sit ordinatum contra peccatum tota­
liter destruendum, et quantum ad pœnam et quantum ad cul­
pam, quod non remaneat debitor alicujus pœnæ, pœnitentia
injuncta peracta.
2. Præterea. Deus est pronior ad remittendum pœnam quam
ad exigendum. Sed si iste2 sacerdos majorem pœnam satisfactoriam injunxisset, pœnitens obligaretur ad eam faciendam.
Ergo videtur quod si insufficientem pœnam injungat, non exi­
gatur aliquid amplius ab eo.
3. Præterea. In purgatorio aliquis gravius punitur quam in
hac vita. Si ergo post peractam poenitentiam a sacerdote injunc­
tam, adhuc manet pœna purgatorii, videtur quod multum
noceat sacerdos pcenitenti levem poenitentiam injungendo. Et
ita videtur quod sit valde periculosum confessiones audire, cum
non de facili3 possit sciri quantitas pœnæ debitæ pro peccato.
Immo sit impossibile, quia sacerdos non potest scire neque
quantitatem contritionis, neque quantitatem affectionis quam
peccator habuit in peccando.
41. — SED CONTRA. Secundum quantitatem delicti debet
esse plagarum modus ex præcepto legis, Deut., xxv, 2. Si ergo
minus imponatur, residuum ab eo in purgatorio exigetur.
1. Gap. « Si per negligentiam », de consecr. d. 2 ; L. 187, 1742; et cap. « Presbyter »,
ut supra. — 2. η « ille ». — 3. Ed. om. « de facili ».

DISTINCTIO XX, ART. II

1019

42. — Præterea. Error sacerdotis non potest pœnitenti pro­
desse. Prodesset autem, si non teneretur ad plus quam sibi per
errorem imponit. Ergo videtur quod sit adhuc debitor majoris
pœnæ.

[Ill]
[III, q. 48, a. 2, ad 1 ; III Cg., c. 158 ; IV, c. 55, n. 20 ; Ver. q. 29, a. 7.]

43. — ULTERIUS. Videtur
NON

POSSIT

UNUS

PRO

ALIO

quod pœnam satisfactoriam

EXPLERE.

1. Quia ad satisfactionem meritum requiritur. Sed unus pro
altero non potest mereri vel demereri, cum sit scriptum,
(ps., Lxi, 13) : « Tu reddis unicuique secundum opera sua. » Ergo
unus pro alio non potest satisfacere.
2. Præterea. Satisfactio contra contritionem et confessionem
dividitur. Sed unus pro alio non potest conteri aut confiteri.
Ergo nec satisfacere.
3. Præterea. Unus orando pro alio etiam1 sibi meretur.
Si ergo aliquis pro alio satisfacere potest, satisfaciendo pro alio,
pro se satisfacit. Et ita ab eo qui pro altero satisfacit non exigi­
tur alia satisfactio pro peccatis propriis.
4. Præterea. Si unus pro alio satisfacere potest, ergo ex quo
unus sibi suscipit debitum pœnæ, alius statim a debito liberatur.
Ergo si moriatur postquam tota pœna sibi debita ab alio sus­
cepta est, statim evolabit. Vel si adhuc puniatur, duplex pœna
reddetur pro eodem peccato : scilicet illius qui satisfacere incipit,
et illius qui punitur in purgatorio.
44. — SED CONTRA. Galai., vi, 2, dicitur : « Alter alterius
onera portate. » Ergo videtur quod unus possit onus pœnitentiæ
impositæ pro alio suscipere.
45. — Præterea. Caritas magis potest apud Deum quam apud
homines. Sed unus potest apud homines pro alterius amore
debitum ejus solvere. Ergo multo fortius hoc in divino judicio
fieri potest.

46. — RESPONSIO. Dicendum AD PRIMAM QUÆSTIONEM
quod pœna post dimissionem culpæ exigitur ad duo : scilicet
ad debitum solvendum, et ad remedium præstandum. Potest
ergo taxatio pœnæ considerari quantum ad duo.
Primo quantum ad debitum. Et sic quantitas pœnæ radicaliter
respondet quantitati culpæ, antequam de ea aliquid dimittatur.
Sed tamen quod2 per primum eorum quæ pœnam nata sunt
remittere plus remittitur, secundum hoc per aliud minus remit1. Ed. om. « etiam ». — 2. Ed. « quantum ».

tendum vel solvendum restat ; quia quanto per contritionem
plus de pœna dimissum est, tanto per confessionem minus
dimittendum restat.
47. — Secundo quantum ad remedium vel illius qui peccavit,
vel aliorum. Et sic quandoque pro minori peccato major injun­
gitur pœna ; vel quia peccato unius difficilius potest resisti quam
peccato alterius : sicut juveni pro fornicatione imponitur major
pœnitentia quam seni, quamvis minus peccet ; vel quia in eo
peccatum est periculosius : sicut in sacerdote quam in alio ; vel
quia multitudo magis prona est ad illud peccatum. Et ideo per
pœnam unius alii sunt exterrendi.
48. — Pœna ergo in foro pœnitentiæ quantum ad utrumque
taxanda est. Et ideo non semper pro majori peccato major
pœnitentia imponitur.
49. — Sed pœna purgatorii solum est ad solvendum debitum,
quia jam ulterius non manet locus peccandi.
50. — Et ideo illa pœna taxatur solum secundum quantita­
tem peccati, considerata tamen contritionis quantitate et confes­
sione et absolutione ; quia per omnia hæc aliquid de pœna dimit­
titur. Unde etiam a sacerdote, injungendo satisfactionem, sunt
consideranda.
51. — AD PRIMUM ergo dicendum quod in verbis illis duo
tanguntur ex parte culpæ : scilicet glorificatio et deliciæ. Quo­
rum primum pertinet ad elationem peccantis qua Deo resistit ;
secundum ad delectationem peccati.
Quamvis autem sit minor delectatio quandoque in majori
culpa, tamen est ibi semper major elatio. Et ideo ratio non pro­
cedit.
52. — Ad secundum dicendum quod illa pœna seplem dierum
non erat expiativa a pœna debita peccato. Unde etiam si post
illos dies moreretur, in purgatorio puniretur. Sed expiabatur1
ab irregularitate, a qua omnia sacrificia legalia expiabant.
53. — Nihilominus tamen ceteris paribus plus peccat homo
in nova lege quam in veteri propter sanctificationem amplio­
rem qua sanctificatur in baptismo, et propter beneficia Dei
potiora humano generi exhibita. Et hoc patet ex hoc quod dici­
tur Hebr., x, 29 : « Quanto putatis deteriora mereri supplicia etc. »
54. — Nec tamen hoc est universaliter verum quod exigatur
pro quolibet peccato mortali septennis pœnitentia ; sed hoc est
quasi quædam regula communis, ut in pluribus competens :
quam tamen oportet dimittere, consideratis diversis peccatorum
circumstantiis.
55. — Ad tertium dicendum quod Episcopus vel sacerdos
1. Ed. « expiabat ».

cnm majori periculo suo et aliorum peccat. Et ideo sollicitius
retrahunt ipsum canones a peccato quam alios, majorem poenam
injungendo, secundum quod est in remedium, quamvis quan­
doque non debeatur tanta ex debito. Unde et in purgatorio
non tota ab eo exigitur.
56. — Ad quartum dicendum quod pœna illa esi intelligenda.
quando nolente sacerdote hoc accidit ; si enim sponte effunderet,
multo graviori pœna dignus esset.

57. — AD SECUNDAM QUÆSTIONEM dicendum quod
actus ministri bonus vel malus nihil diversifient in efficacia
sacramenlornm. Unde sive sacerdos discrete se habeat in injunc­
tione pœnitentiæ, sive non, nihil diversificatur quantum ad
efficaciam absolutionis et confessionis et contritionis. Et ideo
sive discrete poenitentiam injungat, sive non, semper remanet
reatus ad quantitatis ejusdem pœnam. Et ideo si eam hic non
explet, ab eo in purgatorio exigetur.
58. — AD PRIMUM ergo dicendum quod quandocumque
injungitur pœnitentia minor condigno, defectus est ex parte
imponentis vel ex parte recipientis. Sed quandoque potest esse
sine culpa utriusque : sicut quando imponens debitam diligen­
tiam adhibet, et recipiens paratus est ad implendum. Et propter
hoc non est inconveniens, si totaliter a reatu pœnæ non liberetur.
59. — Ad secundum dicendum quod pœnitens cui major
condigno pœnitentia injuncta est, tenetur eam explere ex sacer­
dotis injunctione, qui non solum debitum pœnæ considerat,
sed peccato remedium adhibet. Unde post hanc vitam non exi­
gitur ab eo tota, sed solum quantum sufficit ad debitum solven­
dum.
60. — Ad tertinm dicendum quod sacerdos minorem condigno
poenitentiam injungens, non semper peccat, tum quia non potest
determinate quantitatem pœnæ debitæ cognoscere, quamvis
aliquid proprie consideratis regulis Patrum determinare possit ;
tum quia quandoque etiam ex industria minorem poenitentiam
imponens, plus prodest pœnitenti quam noceat, qui forte magni­
tudine pœnæ posset a pœnitentia peragenda impediri propter
debilitatem virtutis adhuc in eo de novo recuperatæ. Et ideo
negligit minus damnum, ut majus evitet. Et iterum paulatim
confortatus in eo divinus amor ad plura pœnitentiæ opera pera­
genda ipsum incitabit propria sponte quam sacerdos sibi secun­
dum quantitatem peccatorum injungere potuisset.
61. — AD TERTIAM QUÆSTIONEM dicendum quod pœna
satisjacloria est ad duo : scilicet ad solutionem debiti, et ad
medicinam pro peccato vitando.

Inquantum ergo1 esi ad remedium sequentis peccati, sic satis­
factio unius non prodest alteri ; quia ex jejunio unius caro alte­
rius non domatur, nec ex actibus unius alius bene agere con­
suevit, nisi secundum accidens, inquantum aliquis per bona
opera potest alteri mereri augmentum gratiæ quæ efficacissimum
remedium est ad peccatum vitandum. Sed hoc est per modum
meriti magis quam per modum satisfactionis.
62. — Sed quantum ad satisfactionem debili unus potest pro
alio satisfacere, dummodo sit in caritate, ut opera ejus satis­
factoria esse possint.
Nec oportet quod major pœna imponatur ei qui pro altero
satisfacit, quam principali imponeretur, ut Quidam dicunt, hac
ratione moti, quia pœna propria magis satisfacit quam aliena ;
quia pœna2 habet vim satisfaciendi, maxime ratione caritatis
qua homo ipsam sustinet. Et quia major caritas apparet in
hoc quod aliquis pro altero satisfacit quam si ipse satisfaceret ;
ideo minor pœna requiritur in eo qui pro altero3 satisfacit, quam
in principali requireretur. Unde dicitur in Vitis Patrum (1. V,
libell. v, n. 27 ; L. 73, 880), quod propter caritatem unius, qui
alterius fratris sui caritate ductus poenitentiam fecit pro pec­
cato quod non commiserat, alteri peccatum quod commiserat,
dimissum est.
63. — Nec etiam exigitur quantum ad solutionem debiti,
quod ille pro quo fit satisfactio, sit impotens ad satisfaciendum ;
quia etiam si esset potens, alio satisfaciente pro ipso, ipse a
debito immunis esset. Sed hoc requiritur inquantum pœna
satisfactoria est in remedium. Unde non est permittendum ut
aliquis pro alio poenitentiam faciat, nisi defectus aliquis appareat
in pcenitente ; vel corporalis, per quem sit impotens ad sustinen­
dum ; vel spiritualis, per quem non sit promptus ad portandum
pœnam.
64. — AD PRIMUM ergo dicendum quod præmium essen­
tiale redditur secundum dispositionem hominis ; quia secundum
capacitatem videntium erit plenitudo visionis divinæ. Et ideo,
sicut unus non disponitur per actum alterius, ita unus alteri
non meretur præmium essentiale, nisi meritum ejus habeat effi­
caciam infinitam, sicut Christi, cujus merito solo pueri baptizati
ad vitam æternam perveniunt.
Sed pœna temporalis pro peccato debita post culpæ remis­
sionem non taxatur secundum dispositionem ejus cui debetur ;
quia quandoque ille qui est melior, habet majoris pœnæ reatum.
Et ideo quantum ad poenae dimissionem unus atteri mereri potest.
1. Ed. om. « ergo ». — 2. Ed. om. « pœna ». — 3. L. « alio ».

et actus unius efficitur alterius, caritate mediante, per quam
« omnes unum sumus in Christo » (Gal., m, 28).
65. — Ad secundum dicendum quod contritio ordinatur con­
tra culpam, quæ ad dispositionem bonitatis vel malitiæ homi­
nis pertinet. Et ideo per contritionem unius alius a culpa non
liberatur.
Similiter per confessionem homo se sacramentis Ecclesiæ sub­
jicit. Non autem potest unus sacramentum pro alio accipere ;
■quia in sacramento gratia suscipienti datur, non alii. Et ideo
non est similis ratio de satisfactione, contritione et confessione.
66. — Ad tertium dicendum quod in solutione debiti atten­
ditur quantitas pœnæ ; sed in merito attenditur radix caritatis.
Et ideo ille qui ex caritate pro alio meretur saltem merito con­
grui, etiam sibi magis meretur. Non autem qui pro alio satis­
facit, pro se satisfacit ; quia illa quantitas pœnæ non sufficit ad
utrumque peccatum. Tamen sibi meretur majus quid quam sit
dimissio pœnæ, scilicet vitam ælernam.
67. — Ad quartum dicendum quod si ipsemet ad aliquam
poenitentiam se obligasset, non prius a debito esset immunis
quam eam solvisset. Et ideo pœnam ipse patietur, quamdiu
ille satisfactionem pro eo fecerit. Quam si non fecerit, tunc
uterque est debitor illius pœnæ ; unus pro commisso, alius pro
omisso. Et ita non sequitur quod peccatum unum bis puniatur1.

ARTICULUS III

[IJ
[Expos. Orat. Dom. c. 6 ; Quodl. II, q, 8, a. 2.]

68. — AD TERTIUM SIC PROCEDITUR. — Videtur quod
PER

INDULGENTIAM

NON

POSSIT

ALIQUID

REMITTI

DE

PŒNA

SATISFACTORIA.

1. Quia Super illud II Tim., u, 13 : Negare seipsum non
potest, dicit Glossa : « Quod faceret si dicta sua non impleret ».
Sed ipse dixit Deui., xxv, 2 : « Secundum mensuram delicti erit
plagarum modus. » Ergo non potest aliquid remitti de pœna
satisfactionis taxata secundum quantitatem culpæ.
2. Præterea. Inferior non potest absolvere ab eo ad quod
superior obligavit. Sed Deus absolvendo a culpa ligat ad pœnam
temporalem, ut dicit Hugo de Sancto Victore {Tract, vi,
Summ. Sent., c. 11 ; L. 176, 148). Ergo nullus homo potest
absolvere a pœna illa, aliquid inde dimittendo.
1. η om. responsionem, ad. 4.

»

3. Præterea. Hoc ad potestatem excellentiæ pertinet, ut sine
sacramentis effectus sacramentorum tradatur. Sed nullus habet
potestatem excellentiæ in sacramentis, nisi Christus. Cum ergo
satisfactio sit pars sacramenti operans ad dimissionem pœnæ
debitæ, videtur quod nullus homo purus possit dimittere debitum
pœnæ sine satisfactione.
4. Præterea. Potestas ministris Ecclesiæ non est tradita in
destructionem, sed in ædificationem. Sed hoc ad destructionem
pertinet, si satisfactio quæ ad utilitatem nostram inducta est
inquantum remedium præbet, tolleretur. Ergo potestas minis­
trorum Ecclesiæ ad hoc non se extendit.
69. — SED CONTRA. II Cor., n, 10 : « Nam et ego quod
donavi, si quid donavi propter vos in persona Christi » ; Glossa :
« Idest ac si Christus donassel ». Sed Christus poterat relaxare
absque omni satisfactione pœnam peccati, ut patet Joan., viii,
11, de muliere adultera. Ergo et Paulus potuit. Ergo et Papa
potest, qui non est minoris potestatis in Ecclesia quam Paulus
fuit.
70. — Præterea. Ecclesia generalis non potest errare ; quia
ille qui « in omnibus exauditus est pro sua reverentia » (Heb., v,
7) dicit Petro, super cujus confessione Ecclesia fundata est :
« Ego pro te rogavi, Petre1, ut non deficiat fides tua » ; Luc., χχιι,
32. Sed Ecclesia generalis indulgentias approbat et facit. Ergo
indulgentiæ aliquid valent.
[Π]
[Quodl. II, q. 8, a. 2.]

71. — ULTERIUS. Videtur

quod non valeant tantum

QUANTUM PRONUNTIANTUR.

1. Indulgentiæ enim non habent effectum nisi ex vi clavium.
Sed ex vi clavium non potest habens elavem dimittere de pœna
peccati nisi aliquid determinatum, considerata quantitate pec­
cati et contritionis pœnitentis. Ergo cum indulgentiæ fiant pro
libito instituentis indulgentiam, videtur quod non valeant tan­
tum quantum pronuntiantur.
2. Præterea. Per debitum pœnæ homo a gloriæ adeptione
retardatur, quam summe appetere debet. Sed si indulgentiæ
tantum valent quantum pronuntiantur, in brevi homo per
indulgentias discurrens, posset ab omni reatu temporalis pœnæ
immunis reddi. Ergo videtur quod deberet his acquirendis,
omnibus aliis operibus dimissis, homo vacare.
1. Ed. om. « Petre ».

3. Præterea. Aliquando datur indulgentia quod qui dat auxi­
lium ad aliquam fabricam erigendam, tertiam partem remisionis peccatorum consequatur. Si ergo indulgentiæ tantum
valent quantum prædicantur, tunc qui dat unum denarium
et secundo unum et iterum tertium, plenam absolutionem ab
omni peccatorum poena consequitur : quod videtur absurdum.
4. Præterea. Quandoque datur hoc modo indulgentia quod
qui vadit ad aliquam Ecclesiam, septem annos remissionis
consequatur. Si ergo tantum valet indulgentia quantum prædicatur, ille qui habet domum juxta Ecclesiam, vel clerici Eccle­
siæ qui quotidie vadunt, consequuntur tantum quantum ille
qui a remotis partibus venit : quod videtur injustum. Et iterum,
ut videtur, pluries illam indulgentiam consequitur in die, cum
pluries vadat.
5. Præterea. Idem videtur remittere alicui pœnam ultra
justam æstimationem quam remittere absque causa ; quia quan­
tum ad hoc quod excedit, non recompensatur. Sed ille qui facit
indulgentiam, non posset remittere absque causa pœnam in
toto vel in parte alicui : ut si Papa diceret alicui : « Ego remitto
libi omnem pœnam tibi debitam pro peccato ». Ergo videtur quod
nec possit aliquid dimittere ultra justam æstimationem. Sed
indulgentiæ plerumque prædicantur ultra justam æstimationem.
Ergo non tantum valent quantum prædicantur.
72. — SED CONTRA. Job, xii, 7 : « Numquid Deus indiget
oestro mendacio, ut pro eo loquamini dolos ? » Ergo Ecclesia prædicando indulgentias, non mentitur. Et ita tantum valent quan­
tum prædicantur.
73. — Præterea. 1 Cor., xv, 14, dicit Apostolus : « Si inanis
est prædicatio nostra, inanis est et fides oestra. » Ergo quicumque
in prædicatione falsum dicit, fidem, quantum est in se, evacuat ;
et ita mortaliter peccat. Si ergo non tantum valent indulgentiæ
quantum prædicantur, omnes mortaliter peccant indulgentiam
prædicantes : quod est absurdum.[III]

[III]
74. — ULTERIUS. Videtur quod pro

temporali subsidio

NON DEBEAT FIERI1 INDULGENTIA.

1. Quia remissio peccatorum est quoddam spirituale. Sed
dare spirituale pro temporali est simonia. Ergo hoc fieri non
debet.
2. Præterea. Spiritualia subsidia sunt magis necessaria quam
temporalia. Sed pro spiritualibus subsidiis non videntur fieri
1. Ed. « dari ».

indulgentiae. Ergo inulto minus pro temporalibus fieri debent.
75. — SED CONTRA est communis Ecclesiæ consuetudo,
quæ pro peregrinationibus et eleemosynis faciendis indulgentias
facit.
76. — RESPONSIO. Dicendum AD PRIMAM QUÆSTIONEM
quod ab omnibus conceditur indulgentias aliquid valere ; quia
impium esset dicere quod Ecclesia aliquid vane faceret.
Sed Quidam dicunt quod non valent ad absolvendum a reatu
pœnæ quam quis in purgatorio secundum judicium Dei meretur,
sed valent ad absolutionem ab obligatione qua sacerdos obli­
gavit pœnitentem ad pœnam aliquam, vel ad quam etiam ordi­
natur ex canonum statutis.
77. — Sed hæc opinio non videtur vera. Primo, quia est
expresse contra privilegium Petro datum ut quod in terra remit­
teret, et in cælo remitteretur. Unde remissio quæ fil quantum ad
forum Ecclesiæ, valel etiam quantum ad forum Dei.
78. — Et præterea. Ecclesia hujusmodi indulgentias faciens1
magis damnificaret quam adjuvaret ; quia remitteret ad gra­
viores poenas, scilicet purgatorii, absolvendo a poenitentiis
injunctis.
79. — Et ideo aliter dicendum quod valent et quantum ad
forum Ecclesiæ et quantum ad judicium Dei ad remissionem
pœnæ residuæ post contritionem et absolutionem et confessio­
nem. sive sit injuncta sive non.
80. — Baiio autem quare valere possunt, est unitas corporis
mystici, in qua multi in2 operibus pœnitentiæ supererogaverunt
ad mensuram debitorum suorum ; et multas etiam tribulationes
injuste sustinuerunt patienter, per quas multitudo poenarum
poterat expiari, si eis deberetur : quorum meritorum tanta est
copia quod omnem pœnam debitam nunc viventibus excedunt.
81. — Et præcipue propter meritum Christi, quod etsi in sacra­
mentis operatur, non tamen efficacia ejus in sacramentis inclu­
ditur, sed sua infinitate efficaciam sacramentorum excedit.
82. — Dictum est autem supra (62) quod unus pro alio satis­
facere potest. Sancti autem in quibus superabundantia operum
satisfactionis invenitur, non determinate pro isto qui remissione
indiget, hujusmodi opera fecerunt : alias absque omni indul­
gentia remissionem consequeretur ; sed communiter pro tota
Ecclesia, sicut Apostolus dicit, se « implere ea quæ desunt
passioni Christi in corpore suo pro Ecclesia » ad quam scribit
ad Colos, i, 24. Et sic prædicta merita sunt communia totius
Ecclesiæ. Ea autem quæ sunt communia multitudinis alicujus,
1. 1. Ed. « largiens seu dans ». — 2. Ed. om.

in ».

distribuuntur singulis de multitudine secundum arbitrium ejus
qui multitudini præest. Unde sicut aliquis consequeretur remis­
sionem pœnæ, si alius pro eo satisfecisset ; ita si ei1 satisfactio
alterius sibi per eum qui potest, distribuatur.
83. — AD PRIMUM ergo dicendum quod remissio qua· per
indulgentias fit, non tollit quantitatem pœnæ ad culpam ; quia
pro culpa unius alius sponte pœnam sustinuit, ut dictum est (79).
84. — Ad secundum dicendum quod iste qui indulgentias
suscipit, non absolvitur, simpliciter loquendo, a debito pœnæ ;
sed datur sibi unde debitum solvat.
85. — Ad tertium dicendum quod effectus sacramentalis
absolutionis est diminutio reatus. Et hic effectus non inducitur
per indulgentias. Sed pro eo faciens indulgentias solvit poenam
quam debebat, de Ecclesiæ communibus bonis, ut ex dictis (82)
patet.
86. — Ad quartum dicendum quod majus remedium praebe­
tur contra peccata vitanda ex gratia quam ex assuetudine nos­
trorum operum. Et quia ex affectu quem accipiens indulgen­
tiam concipit ad causam pro qua indulgentia datur, ad gratiam
disponitur ; ideo etiam per indulgentias remedium ad peccata
vitanda datur. Et ideo2 non est in destructionem indulgentias
dare, nisi inordinate dentur.
87. — Tamen consulendum esi eis qui indulgentiam conse­
quuntur, ne propter hoc ab operibus poenitentiae injunctis absti­
neant, ut etiam ex his remedium consequantur, quamvis a debito
pœnæ essent immunes ; et præcipue, quia quandoque sunt plu­
rium debitores quam credant.

88. — AD SECUNDAM QUÆSTIONEM dicendum quod
circa hoc esi multiplex opinio. Quidam enim dicunt quod hujus­
modi indulgentiæ non tantum valent quantum prædicantur, sed
unicuique tantum valent quantum fldes et devotio sua exigit.
Sed dicunt quod Ecclesia ad hoc ita pronuntiat, ut quadam pia
fraude homines ad bene faciendum alliciat : sicut mater quæ
promittens filio pomum, ipsum ad ambulandum provocat.
89. — Sed hoc videtur valde periculosum dicere. Sicut enim
dicit Augustinus in Epistola vm ad Hieronymum (c. 3; L. 33,
112), « si in sacra Scriptura deprehenditur aliquid falsitatis, jam
robur auctoritatis sacræ Scripturae perit. » Et similiter si in prædicatione Ecclesiæ aliqua falsitas deprehenderetur, non essent
documenta Ecclesiæ alicujus auctoritatis ab roborandum fidem.
90. — Et ideo Alii dixerunt quod valent quantum pronun­
tiantur secundum justam æstimationem, non tamen dantis indui1. L. om. « ei ». — 2. Ed. « ita ».

gentiam, qui nimis forte æstimat quod dat ; aut secundum
æstimationem recipientis, qui nimis parum æstimare posset
quod datur ; sed secundum æstimationem quæ justa est secun­
dum judicium bonorum, pensata conditione personæ et utilitate
et necessitate Ecclesiæ ; quia uno tempore Ecclesia plus indiget
quam alio.
91. — Sed hæc etiam opinio non potest stare, ut videtur.
Primo quia secundum hoc indulgentiæ non valerent ad remissio­
nem sed magis ad commutationem quamdam.
92. — El præterea. Prædicatio Ecclesiæ a mendacio non excu­
saretur, cum quandoque indulgentia prædicatur1 longe major
quam justa æstimatio possit requirere omnibus prædictis condi­
tionibus pensatis : sicut quando Papa dat indulgentiam quod
qui vadat2 ad unam Ecclesiam habeat septem annos de indul­
gentia : cujusmodi etiam indulgentiæ a beato Gregorio in statio­
nibus Romæ institutæ sunt.
93. — Et ideo Alii dicunt quod quantitas remissionis in indul­
gentiis non est mensuranda secundum devotionem tantum susci­
pientis, ut prima opinio dicebat, neque secundum quantitatem
ejus quod datur, sicut dicebat secunda ; sed secundum causam
pro qua indulgentia datur, ex qua reputatur dignus ut talem
indulgentiam consequatur. Unde secundum quod accedit ad
causam illam, secundum hoc consequitur remissionem indul­
gentiæ, ut3 in toto vel in parte.
94. — Sed hoc iterum non potest salvare consuetudinem
Ecclesiæ, quæ interdum majorem pro eadem causa, interdum
minorem4 indulgentiam ponit : sicut rebus eodem modo se
habentibus, quandoque datur unus annus visitantibus Ecclesiam
unam, quandoque quadraginta dies, prout gratiam Papa facere
voluerit indulgentiam constituens. Unde quantitas remissionis
non est mensuranda ex causa quæ facit indulgentia dignum.
95. — Et ideo aliter dicendum quod quantitas effectus conse­
quitur quantitatem suæ causæ. Causa autem remissionis pœnæ
in indulgentiis non est nisi abundantia meritorum Ecclesiæ,
quæ se habet sufficienter ad totam pœnam expiandam ; non
autem causa remissionis effectiva est vel devotio aut labor aut
datum recipientis aut causa pro qua fit indulgentia. Unde
non oportet ad aliquod horum proportionare quantitatem remis­
sionis, sed ad merita Ecclesiæ quæ semper superabundant. Et
ideo secundum quod applicantur ad istum, secundum hoc remis­
sionem consequitur. Ad hoc autem quod applicentur isti, requi­
ritur auctoritas dispensandi hujusmodi thesaurum ; el unio ejus
1. Ed. « prædicetur ». — 2. Ed. « vadit » — 3. Ed. « vel ». — 4. L. om. « in­
terdum minorem ».

cui dispensatur ad eum qui merebatur, quod est per caritatem ;
et ratio dispensationis secundum quam salvetur intentio illorum
qui opera meritoria fecerunt ; fecerunt enim ad honorem Dei et
utilitatem Ecclesiæ in generali. Unde quæcumque causa adsit
quæ in utilitatem Ecclesiæ et honorem Dei vergat, sufficiens est
ratio indulgentias faciendi1.
96. — Et ideo secundum Alios dicendum quod indulgentiae
simpliciter tantum valent quantum praedicantur, dummodo ex
parte dantis sit auctoritas, ex parte recipientis caritas, ex parte
causæ pietas quæ comprehendit honorem Dei et proximi utili­
tatem. Nec in hoc « nimis fit magnum forum de misericordia
Dei », ut Quidam dicunt, nec justitiæ divinæ derogatur; quia
nihil de pœna dimittitur, sed unius pœna alteri computatur.
97. — AD PRIMUM ergo dicendum quod clavis, sicut supra
dictum est (d. 19, 30-31), est duplex : scilicet ordinis et juris­
dictionis. Clavis ordinis sacramentale quoddam est. Et quia
sacramentorum effectus non sunt determinati ab homine, sed
a Deo ; ideo non potest taxare sacerdos quantum per elavem
ordinis in foro confessionis de pœna debita dimittat, sed tantum
dimittitur quantum Deus ordinavit.
98. — Sed clavis jurisdictionis non est quid sacramentale, et
effectus ejus arbitrio hominis subjacet. Et hujus clavis effectus
est remissio quæ est per indulgentias, cum non pertineat ad
dipensationem sacramentorum talis remissio, sed ad dispensa­
tionem bonorum communium Ecclesiæ. Et ideo etiam legati
non sacerdotes indulgentias facere2 possunt. Unde in arbitrio
dantis indulgentiam est taxare quantum per indulgentiam de
pœna remittatur.
Si tamen inordinate remittat, ita quod homines quasi pro
nihilo ab operibus pœnitentiæ revocentur, peccat faciens tales
indulgentias ; nihilominus quis plenam indulgentiam consequitur.
99. — Ad secundum dicendum quod quamvis hujusmodi
indulgentiæ multum valeant ad remissionem pœnæ, tamen alia
opera satisfactionis sunt magis meritoria respectu præmii essen­
tialis, quod in infinitum melius est quam dimissio pœnæ tem­
poralis.
100. — Ad tertium dicendum quod quando datur indulgentia
indeterminate : « Qui dat auxilium ad fabricam Ecclesiæ », intelli­
gitur tale auxilium quod sit conveniens ei qui auxilium dat ;
et secundum quod accedit ad hoc, secundum hoc plus vel minus
de indulgentia consequitur. Unde etiam aliquis pauper dans
unum denarium consequitur totam indulgentiam, non autem
dives, quem non decet ad opus tam pium et fructuosum, ita
1. Ed. « elargiendi ». — 2. Ed. < concedere ».

parum dare : sicut non diceretur rex alicui homini auxilium
facere, si ei obolum daret.
101. — Ad quartum dicendum quod ille qui est vicinus
ecclesiæ et etiam1 sacerdotes et clerici, consequuntur tantam
indulgentiam sicut illi qui venirent a mille dietis ; quia remissio
non proportionatur labori, ut dictum est (95), sed meritis quæ
dispensantur, ut dictum est (95). Sed iste qui plus laboraret,
acquireret plus de merito.
102. — Sed hoc intelligendum quando indistincte indulgentia
datur. Quandoque enim distinguitur. Sicut Papa in generalibus
absolutionibus illis qui transeunt mare, dat quinque annos ;
aliis qui transeunt montes, tres ; aliis unum.
103. — Nec tamen quotiescumque vadit infra tempus indulgentiæ, toties eam consequitur. Quandoque® ad determinatum
tempus datur ; ut cum dicitur : « Quicumque cadit ad ecclesiam
talem usque ad tale tempus, habeat tantum de indulgentia » : intel­
ligitur semel tantum. Sed si in aliqua ecclesia sit indulgentia
perennis, sicut in ecclesia beati Petri quadraginta dierum, tunc
quoties vadit aliquis, toties indulgentiam consequitur.
104. — Ad quintum dicendum quod causa non requiritur
ad hoc quod secundum eam debeat mensurari remissio pœnæ,
sed ad hoc quod intentio illorum quorum merita communicantur,
ad ipsum pervenire possit. Bonum autem unius continuatur
alteri dupliciter. Uno modo per caritatem. Et sic etiam sine indul­
gentiis aliquis est omnium bonorum particeps quæ fiunt, si in
caritate sit. Alio modo per intentionem facientis. Et sic per indul­
gentias, si causa legitima adsit, potest intentio illius qui pro uti­
litate Ecclesiæ operatus est, ad istum continuari.
105. — AD TERTIAM QUÆSTIONEM dicendum quod tem­
poralia ad spiritualia ordinantur, quia propter spiritualia tem­
poralibus uti debemus. Et ideo pro temporalibus simpliciter non
potest fieri indulgentia, sed pro temporalibus ordinatis ad spiri­
tualia : sicut repressio inimicorum Ecclesiæ, qui pacem Ecclesiæ
perturbant3 ; sicut constructio ecclesiarum et pontium et aliarum
eleemosynarum 4. Et per hoc patet quod non fit ibi simonia,
quia non datur spirituale pro temporali, sed pro spirituali5.
106. —■ Unde patet solutio AD PRIMUM.
Ad secundum dicendum quod etiam pro pure spiritualibus
potest fleri indulgentia, et fit quandoque : sicut quicumque orat
pro rege Franciæ habet decem dies de6 indulgentia a Papa
Innocentio IV.
1. L. « ecclesiæ ». — 2. Ed. ad. « autem ». — 3. Ed. ad. * vel ». — 4. Ed. ad.
« collatio ». — 5. L. om. « pro spirituali ». — 6. L. « pro ».

DISTINCTIO XX, ART, IV

1031

Et similiter crucem prædicantibus datur quandoque eadem
indulgentia quæ crucem accipientibus.

ARTICULUS IV

[I]
107. — AD QUARTUM SIC PROCEDITUR. Videtur

quod

QUILIBET SACERDOS PAROCHIALIS POSSIT INDULGENTIAM FACERE1.

1. Indulgentia enim habet efficaciam ex meritorum Ecclesiæ
abundantia. Sed non est aliqua congregatio in qua non sit
aliqua abundantia meritorum. Ergo quilibet sacerdos potest
facere2 indulgentiam, si habeat plebem subjectam ; et similiter
quilibet prælatus.
2. Præterea. Prælatus quilibet gerit personam totius multi­
tudinis, sicut unus homo gerit personam suam. Sed quilibet
potest alteri communicare bona sua pro altero satisfaciendo.
Ergo et prælatus potest communicare bona multitudinis sibi
commissæ ; et sic videtur quod possit indulgentias facere3.
108. — SED CONTRA. Minus est excommunicare quam indul­
gentias facere4. Sed hoc non potest sacerdos parochialis. Ergo
nec illud.
[II]
[Supra, 98 ; Quodl. II, q. 8, a. 2, ad 2.]

109. — ULTERIUS. Videtur quod diaconus non

possit

INDULGENTIAS FACERE5 VEL ALIUS NISI6 SACERDOS.

1. Quia remissio peccatorum est effectus clavium. Sed non
habet claves nisi solus sacerdos. Ergo ipse solus potest indul­
gentias facere7.
2. Præterea. Plenior remissio pœnæ est in indulgentiis quam
in foro pœnitentiali. Sed hoc non potest nisi sacerdos. Ergo
nec illud.
110. — SED CONTRA. Eidem confertur dispensatio thesauri
Ecclesiæ cui committitur regimen Ecclesiæ. Sed hoc committitur
quandoque non sacerdoti. Ergo potest indulgentias facere quæ8
ex dispensatione thesauri Ecclesiæ efficaciam habent.
[III]
[Quodi. II, q. 8, a. 2.]

111. — ULTERIUS. Videtur quod etiam Episcopus
POSSIT FACERE9

non

INDULGENTIAM.

1. Ed. « dare ». — 2. Ed. « elargiri ». —■ 3. Ed. « dare ». — 4. Ed. « dare ».
— 5. Ed. « concedere ». — 6. L. « non ». — 7. Ed. « dare ». — 8. Ed. α dare ;
nam »; — 9. Ed. « elargiri ».

1. Quia thesaurus Ecclesiæ est communis toti Ecclesiæ. Sed
id quod est commune toti Ecclesiæ, non potest dispensari nisi
per illum qui toti Ecclesiæ præest. Ergo solus Papa potest
indulgentias facere1.
2. Præterea. Nullus potest remittere pœnas a jure determi­
natas nisi ille qui habet potestatem jus condendi. Sed pœnæ
satisfactoriæ sunt pro peccatis determinate in jure. Ergo remit­
tere hujusmodi pœnas potest solus Papa, qui est conditor juris.
112. — SED CONTRA est consuetudo Ecclesiæ secundum
quam Episcopi dant indulgentias2.

[IV]
113. — ULTERIUS. Videtur quod

ille qui est in peccato

MORTALI, NON POSSIT FACERE3 INDULGENTIAS.

1. Quia rivus cui fons non influit, nihil profluere potest. Sed
prælato in peccato mortali existent! non influit fons gratiæ,
scilicet Spiritus sancti4. Ergo non potest in alios profluere
faciendo5 indulgentias.
2. Præterea. Majus est facere6 indulgentiam quam recipere.
Sed ille qui est in peccato mortali non recipit, ut dicetur (138).
Ergo nec facere7 potest.
114. — SED CONTRA, quia8 indulgentiæ fiunt per potesta­
tem prælatis Ecclesiæ traditam. Sed peccatum mortale non
tollit potestatem, sed bonitatem. Ergo potest aliquis in peccato
mortali existens facere9 indulgentias.

115. — RESPONSIO. Dicendum AD PRIMAM QUÆSTIO­
NEM quod indulgentiæ effectum habent secundum quod opera
satisfactoria unius alteri computantur, non solum ex vi caritatis,
sed ex intentione operantis aliquo modo directa ad ipsum.
Sed intentio alterius potest ad alterum dirigi tripliciter : aut
in speciali, aut in generali, aut in singulari.
116. — In singulari quidem : sicut cum quis pro alio satis­
facit determinate. Et sic quilibet potest alteri sua opera com­
municare.
117. — In speciali autem : sicut cum quis orat pro congrega­
tione sua et familiaribus et benefactoribus, et ad hoc etiam
ordinat sua opera satisfactoria. Et sic ille qui congregationi
præest, potest opera illa alii communicare applicando intentio­
nem illorum qui sunt de congregatione sua ad hunc determinate.
118. ■— Sed in generali : sicut cum quis opera sua ordinat ad
1. Ed. « dare ». — 2. Ed. « indulgentiam ». — 3. Ed. « dare ». — 4. L. « Spi­
ritus sanctus ». — 5. Ed. « dando ». — 6. Ed. « dare ». — 7. Ed. « dare ». —
8. L. om. « Quia ». — 9. Ed. « dare ».

bonum Ecclesiæ1 in generali. Et sic ille qui præest Ecclesiæ
generaliter, potest opera illa communicare applicando inten­
tionem suam ad hunc vel ad illum.
Et quia homo est pars congregationis et congregatio2 est pars
Ecclesiæ, ideo in intentione privati boni includitur intentio boni
congregationis et boni totius Ecclesiæ. Et ideo ille qui præest
Ecclesiæ potest communicare ea quæ sunt congregationis et
hujus hominis ; et ille qui præest congregationi, ea quæ sunt
hujus hominis, sed non convertitur.
119. ■— Sed neque prima communicatio neque secunda indul­
gentia dicitur, sed solum tertia, propter duo.
Primo, quia per illas communicationes quamvis homo sol­
vatur a reatu pœnæ quantum ad Deum, tamen non solvitur
a debito faciendi satisfactionem injunctam, ad quam obliga­
tus est ex præcepto Ecclesiæ. Sed per tertiam communicatio­
nem homo etiam ab hoc debito absolvitur.
120. — Secundo, quia in una persona vel in una congregatione
non est indeficientia meritorum, ut sibi in omnibus aliis valere
possit. Unde iste non absolvitur a pœna debita pro toto, nisi
tantum determinate pro eo fiat quantum debebat3.
Sed in Ecclesia tota est indeficientia meritorum præcipue
propter meritum Christi. Et ideo solus ille qui præficilur Eccle­
siæ potest indulgentiam facere4.
121. — Sed cum Ecclesia sit « congregatio fidelium » ; congre­
gatio autem hominum sit duplex : scilicet oeconomica, ut illi
qui sunt de una familia ; et politica, sicut illi qui sunt de uno
populo ; Ecclesia similatur congregationi politics, quia ipse
populus Ecclesia dicitur ; sed conventus diversi parochiæ in
una dioecesi similantur5 congregationi in diversis familiis vel in
diversis officiis. Et ideo solus Episcopus proprie prælatus Eccle­
siæ dicitur. Et ideo ipse solus quasi sponsus anulum Ecclesiæ
recipit. Et ideo solus ipse habet plenam potestatem in dispen­
satione sacramentorum, et jurisdictionem in foro causarum
quasi persona publica ; alii autem secundum quod ab eo eis
committitur.
122. — Sed sacerdotes qui plebibus præficiunlur, non sunt
simpliciter prælati, sed quasi coadjutores. Unde in consecra­
tione sacerdotum Episcopus dicit : « Quanto fragiliores sumus
tanto magis his auxiliis indigemus. » Et propter hoc etiam non
omnia sacramenta dispensant. Unde sacerdotes parochiales vel
Abbates, aut alii hujusmodi prælati non possunt hujusmodi
indulgentias facere6.
1. L. « commune ». — 2. Ed. om. « et congregatio ». — 3. Ed. « debebatur ».
— 4. Ed. « elargiri ». — 5. L. « assimilantur ». — 6. Ed. « dare ».

Et per hoc patet solutio ad objecta.

123. — AD SECUNDAM QUÆSTIONEM dicendum quod
potestas faciendi1 indulgentias sequitur jurisdictionem, ut
supra (98) dictum fuit. Et quia diaconi et alii non sacerdotes
possunt habere jurisdictionem vel commissam, sicut legati,
vel ordinariam, sicut electi, ideo possunt indulgentias facere2
etiam non sacerdotes ; quamvis non possint absolvere in foro
pœnitentiali, quod est ordinis.
124. — Et per hoc patet solutio ad objecta. Indulgentias
enim facere3 pertinet ad elavem jurisdictionis, non ad elavem
ordinis.
125. — AD TERTIAM QUÆSTIONEM dicendum quod Papa
habet plenitudinem pontificalis potestatis, quasi Rex in regno.
Sed Episcopi assumuntur» in pariem sollicitudinis », quasi judices
singulis civitatibus præpositi : propter quod etiam solos eos in
suis litteris « fratres » vocat, reliquos autem omnes vocat « filios ».
Et ideo potestas faciendi indulgentias plene residet in Papa,
quia potest facere prout4 vult, causa tamen existente legitima.
Sed in Episcopis est taxata secundum ordinationem Papæ. Et
ideo possunt facere5 secundum quod eis taxatum est, et non
amplius.
.Et per hoc patet solutio ad objecta.

126. — AD QUARTAM QUÆSTIONEM dicendum quod
facere6 indulgentias pertinet ad jurisdictionem. Sed per pecca­
tum homo non amittit jurisdictionem. Et ideo indulgentiae æque
valent si fiant ab eo qui est in peccato mortali, sicut si fierent ab
eo qui est sanctissimus ; cum non remittat poenam ex vi suorum
meritorum, sed ex vi meritorum reconditorum in thesauris
Ecclesiæ.
127. — AD PRIMUM ergo dicendum quod iste prælatus in
peccalo mortali indulgentias faciens7 non profluit aliquid de suo.
Et ideo non requiritur quod influxum recipiat a fonte ad hoc
quod ejus indulgentiæ valeant.
128. — Ad secundum dicendum quod majus est facere3 indul­
gentias quam recipere quantum ad potestatem ; sed est minus
quantum ad propriam utilitatem.

1. Ed. « concedendi ». — 2. Ed. « concedere ». — 3. Ed. « concedere ». — 4. ζ et
ed. « quod ». — 5. Ed. « dare ». — 6. Ed. « elargiri ». — 7. Ed. « dans ». — 8. Ed.
« dare ». —

ARTICULUS V

[Quodl.

[I]
II, q.

8, a. 2.]

129. — AD QUINTUM SIC PROCEDITUR. Videtur
INDULGENTIA

VALEAT

EXISTENTIBUS

IN

PECCATO

quod

MORTALI.

1, Quia aliquis potest alteri mereri, etiam in peccato mortali
existenti, gratiam et multa alia bona. Sed indulgentiæ habent
efficaciam ex hoc quod merita sanctorum applicantur ad istum.
Ergo habent effectum in illis qui sunt in peccato mortali.
2. Praeterea. Ubi est major indigentia, magis habet locum
misericordia. Sed ille qui est in peccato mortali, maxime indiget.
Ergo ei maxima debet fieri misericordia per indulgentias.
130. — SED CONTRA. Membrum mortuum non suscipit
influentiam ex aliis membris vivis1. Sed ille qui est in peccato
mortali est quasi membrum mortuum. Ergo per indulgentias non
suscipit influentiam ex meritis vivorum membrorum.

[II]
131. — ULTERIUS. Videtur

quod

indulgentiæ

non

VALEANT RELIGIOSIS.

1. Non enim competit eis supplere ex quorum superabun­
dantia aliis suppletur. Sed ex superabundantia operum satis­
factionis quæ sunt in religiosis, aliis suppletur per indulgentias.
Ergo eis non competit per indulgentias suppleri.
2. Præterea. In Ecclesia non debet aliquid fieri quod inducat
religionis2 dissolutionem. Sed si religiosis indulgentiæ prodes­
sent, esset occasio dissolutionis disciplinæ regularis ; quia reli­
giosi nimis vagarentur per hujusmodi indulgentias et pœnas sibi
impositas in capitulo negligerent. Ergo religiosis non prosunt.
132. — SED CONTRA. Nullus ex bono reportat damnum.
Sed religio bonum est. Ergo religiosi non consequuntur hoc
damnum, ut eis indulgentiæ non valeant.
[III]

133. — ULTERIUS. Videtur quod ei qui non facit hoc
indulgentia datur, possit quandoque indulgentia

PRO QUO

DARI.

1. Quia ei qui non potest3 operari, « voluntas pro facto repu1. L. « ab aliis vivis ». — 2. F. « religiosos in ». — 3. Ed. « potuit ».

talur ». Sed aliquando fit indulgentia pro aliqua eleemosyna
facienda, quam aliquis1 pauper facere non potest, et tamen
libenter faceret. Ergo indulgentia ei valet.
2. Præterea. Unus potest pro alio satisfacere. Sed indulgentia
ad remissionem pœnæ operatur, sicut et satisfactio. Ergo unus
pro alio potest indulgentiam accipere. Et sic ille consequitur
indulgentiam qui non facit hoc pro quo indulgentia datur.
134. — SED CONTRA. Remota causa removetur effectus.
Si ergo aliquis non facit hoc pro quo indulgentia datur, quod est
indulgentiæ causa, indulgentiam non consequitur.

[IV]
135. — ULTERIUS. Videtur

QUOD INDULGENTIA NON VALEAT

EI QUI FACIT.

1. Quia facere2 indulgentias est jurisdictionis. Sed nullus in
seipsum potest exercere ea quæ sunt jurisdictionis, sicut nullus
potest se excommunicare3. Ergo nullus potest indulgentiæ a
se factæ particeps esse.
2. Præterea. Secundum hoc, ille qui facit indulgentiam, posset
pro aliquo modico facto sibi pœnam remittere omnium pecca­
torum suorum, et ita impune peccaret : quod videtur absonum.
3. Præterea. Ejusdem potestatis est facere4 indulgentias et
excommunicare. Sed aliquis non potest excommunicare seipsum.
Ergo nec indulgentiæ quam facit particeps esse potest.
136. — SED CONTRA5, quia tunc esset ipse pejoris condi­
tionis quam alii, si ipse non posset uti thesauro Ecclesiæ, quod8
aliis dispensat.

137. — RESPONSIO. Dicendum AD PRIMAM QUÆSTIO­
NEM quod Quidam dicunt indulgentias valere etiam existentibus in peccato mortali. Non quidem ad dimissionem pœnæ,
quia nulli potest dimitti pœna, nisi cui jam dimissa est culpa ;
qui enim non est consecutus operationem Dei in remissione
culpæ, non potest consequi remissionem pœnæ a ministro Eccle­
siæ neque in indulgentiis, neque in foro pœnitentiali : valet
tamen eis ad acquirendam gratiam.
138. — Sed hoc non videtur verum ; quia quamvis merita
illa quæ per indulgentiam communicantur possent7 valere ad
merendum gratiam, non tamen propter hoc dispensantur3, sed
determinate ad remissionem pœnæ. Et ideo non valent existen1. Ed. om. « aliquis ». — 2. Ed. « dare ». — 3. L. om. « sicut nullus potest se
excommunicare ». — 4. Ed. « concedere ». — 5. L. ad. « est ». — 6. Ed. « quem ».
— 7. Ed. « possunt ». — 8. Ed. « dispensatur ».

iibus in mortali. Et ideo in omnibus indulgentiis fit mentio de
« vere contritis et confessis ».
139. — Si autem fieret communicatio per hunc modum :
« Facio te participem meritorum totius Ecclesiæ, vel unius con­
gregationis, vel unius specialis personæ », sic posset valere ad
merendum aliquid illi qui est in peccato mortali, ut prædicta
opinio dicit.
Et per hoc patet solutio AD PRIMUM.
140. — Ad secundum dicendum quod quamvis sit magis
indigens qui est in peccato mortali, tamen est minus capax.

141. — AD SECUNDAM QUÆSTIONEM dicendum quod
tam saecularibus quam religiosis valent indulgentiæ, dummodo
sint in caritate et servent ea quæ pro indulgentiis indicuntur1
Non enim religiosi sunt minus adjuvabiles meritis aliorum quam
saeculares.
142. — AD PRIMUM ergo dicendum quod quamvis reli­
giosus sit in statu perfectionis, tamen ipse sine peccato vivere
non potest. Et ideo si aliquando propter peccatum aliquod
commissum sit2 reus alicujus pœnæ, polest per indulgentiam
ab hocs expiari. Non enim est inconveniens, si ille qui est simpli­
citer superabundans, aliquo tempore indigeat et quantum ad
aliquid ; et sic indiget supplemento quo sublevetur. Unde dici­
tur Gal., vi, 2 : « Alter alterius onera portale. »
143. — Ad secundum dicendum quod propter indulgentias
non debet dissolvi regularis observantia ; quia religiosi magis
merentur religionem suam servando, quantum ad præmium vitæ
ælernæ, quam indulgentias 4 exquirendo ; quamvis minus quan­
tum ad dimissionem pœnæ, quod est minus bonum.
144. — Nec iterum per indulgentias dimittuntur pœnæ
injunctæ in capitulo ; quia in capitulo agitur forum quasi judi­
ciale magis quam pœnitentiale ; unde etiam non sacerdotes
capitulum tenent. Sed absolvitur a pœna injuncta vel debita
pro peccato in foro pœnitentiali.
145. — AD TERTIAM QUÆSTIONEM dicendum quod non
exislente conditione non consequitur illud quod sub conditione
datur. Lnde cum indulgentia detur sub hac conditione quod
aliquis aliquid faciat vel det, si illud non exerceat, indulgentiam
non consequitur.
146. — AD PRIMUM ergo dicendum quod hoc inlelligitur
quantum ad præmium essentiale ; sed non quantum ad acci1. Ed. « inducuntur ». — 2. L. « fit ». — 3. Ed. « hac >. — 4. Ed. « indulgen­
tiam ».

dentalia aliqua præmia, sicut est dimissio poenae vel aliquid
hujusmodi.
147. — Ad secundum dicendum quod opus proprium potest
quis applicare per intentionem cuicumque voluerit ; et ideo
potest pro quocumque vult satisfacere. Sed indulgentia non
potest applicari ad aliquem1 nisi ex intentione ejus qui dat
indulgentiam ; et ideo cum ipse applicet ad facientem vel dan­
tem hoc aut2 illud, non potest ille qui hoc facit, ad alterum
hanc intentionem transferre3.
148. — Si tamen fieret sic indulgentia : « Ille qui facit1 vel pro
quo hoc fit, habeat tantam indulgentiam », tanta5 valeret ei pro quo
fit ; nec tunc iste qui facit hoc opus, daret alteri indulgentiam,
sed ille qui indulgentiam sub tali forma facit.

149. — AD QUARTAM QUÆSTIONEM dicendum quod
indulgentia debet ex aliqua causa dari ad hoc quod aliquis per
indulgentiam ad actum aliquem provocetur qui in utilitatem
Ecclesiæ et in honorem Dei vergat. Praelatus autem, cui cura
Ecclesiæ utilitatis propagatione6 et honoris divini propagandi
est commissa, non habet causam ut seipsum ad hoc provocet.
Et ideo non potest facere7 indulgentiam sibi tantum, sed potest
uti indulgentia quam pro aliis facit, quia aliis subest causa faciendi.
150. — AD PRIMUM ergo dicendum quod actum8 juridictionis non potest aliquis in seipsum exercere. Sed eis quæ aucto­
ritate jurisdictionis dantur aliis potest etiam prælatus uti tam
in temporalibus quam in spiritualibus : sicut etiam sacerdos
sibi eucharistiam [accipit9] quam aliis dat. Ei ita etiam Epis­
copus potest accipere sibi suffragia Ecclesiæ quæ aliis dispensat,
quorum effectus immediatus est remissio pœnæ per indulgentias,
et non juridictionis.
Ad secundum patet solutio ex dictis.
151. — Ad tertium dicendum quod excommunicatio profertur
per modum sententiæ quam nullus in se10 ferre potest, eo quod
in judicio non potest idem esse judex et reus. Indulgentia autem
non per modum sententiæ datur, sed per modum dispensationis
cujusdam, quam homo potest facere ad seipsum.

1. L. « alterum ». — 2. Ed. « hic autem ». — 3. Ed. ad. « non potest ». —
4. Ed. « fecit ». — 5. Ed. om. ■ tanta ». — 6. Ed. < procurandæ » ; L. om. —
7. Ed. « præbere ». — 8. Ed. « actus ». — 9. ζη om. « accipit ». — 10. Ed.
« seipsum ».

EXPOSITIO TEXTUS
152. — « Tene certum. » (2a) Loquitur de certitudine conjec­
turae, non de certitudine scientiæ ; quia « nemo scit utrum sii
dignus odio vel amore » : Eccl., ix, 1.
153. — « Arbitrii libertatem quærit, » (3a) idest liberam elec­
tionem, ut scilicet1 homo non dimittat peccatum quia jam non
potest peccare, sed quia non vult Deum offendere, etiamsi pos­
set : quod etiam in tarde pœnitentibus contingit quandoque,
ut dictum est (22).
154. — « Horrendum est incidere in manus, etc. » (5a) Aerum
est quantum ad statum futuræ vitæ, ubi habet locum principali­
ter justitia ; quia in hac vita, ubi est locus misericordiæ, est
verum quod dicitur II Beg., ult., 14 : « Melius est mihi incidere
in manus Dei quam in manus hominis. »
155. — « Si enim semper viveret, semper peccaret »; (5b) idest.
semper in peccato permaneret ; quia de se non posset a peccato
liberari, cum sit « spiritus vadens et non rediens » (ps. lxvii,
39) ; non quod semper actum peccati exerceret.
156. — « Statim ut conversus fuit, paradisum ingredi meruit. »
(6a) Hoc non est intelligendum de terrestri, ut Quidam dicunt ;
quia passio Christi non reducit ad illum paradisum, sed ad
cælestem : qui quidem paradisus potest accipi dupliciter : scili­
cet secundum gloriam fruitionis, et sic statim moriens in paradiso
fuit ; vel quantum ad locum gloriæ convenientem, et sic nullus
intravit ante ascensionem.
157. — « Non est imponenda in articulo mortis pœnitentia,
sed innotescenda. » (7a) Ideo non est imponenda quia2 per hoc
quod imponitur aliqua pœnitentia alicui, obligatur ad illam
faciendam. Nullus autem debet ad aliquid obligari quod non
potest facere. Sed est innotescenda, ut procuret per amicos et
eleemosynas eam expiare3 et ut ejus complendæ propositum
habeat, si evadat. Tamen est confortandus ex divina miseri­
cordia, ne in desperationem cadat.
158. — « Non enim debet presbyter, etc. » (9) Hoc intelligen­
dum est de ligato ab Episcopo per excommunicationem, vel de
agente pœnitentiam solemnem.

159. — « Puellarum consecratio per presbyterum fieri valeat
consulto Episcopo. » (9a) Hoc non est de jure communi ; quia
1. αβ « si ». — 2. Ed. om. « Ideo non est imponenda ». — 3. N. « expiari ».

solis Episcopis qui sunt vicem sponsi gerentes, competit des­
ponsari1 et « uni viro virginem casiam exhibere Christo », II Cor.,
xi, 2. Unde modo non habet locum, sed fuit ex aliqua dispensa­
tione factum in aliquo loco2.
Vel loquitur de benedictione viduarum, quæ per presby­
teros fieri valet.

1. F. « desponsare ». — 2. Ed. « casu ».

DISTINCTIO XXI
De peccatis

quæ post hanc vitam dimittuntur

1. — Solet etiam quæri utrum post hanc vitam aliqua peccata remit­

tantur.
2. — Quod aliqua post hanc vitam remittantur, Christus1 ostendit
in Evangelic (Mat., xii, 32) uhi ait : « Qui peccaverit in Spiritum sanctum,
non remittetur ei neque in hoc sæculo, neque in futuro. » Ex quo datur
intelligi, sicut Sancti Doctores tradunt, quod quædam peccata in futuro
dimittentur. « Quædam enim culpæ in hoc sæculo relaxantur ; quædam vero
parvæ2 etiam in futuro; quæ quidem post mortem gravant, sed dimittuntur,
si digni sunt, si bonis actibus in hac vita meruerunt ut dimittantur eis. »
(Gregorius, IV Dial. c. 39 ; L. 77, 393.)
De illis etiam qui « ædificant lignum, fenum, stipulam », dicit Augusti­
nus (lib. XXI de Civi. Dei, c. 26, n. 4 ; L. 41, 745), quod ignem tribula­
tionis transitoriæ invenient cremabilia ædiflcia, quæ secum portaverunt,
cremantem.
a. — Ait enim sic : « Post istius sane corporis mortem, donec de igne
purgatorio veniatur ad diem damnationis et remunerationis, si hoc tem­
poris intervallo spiritus defunctorum qui aedificaverunt lignum, fenum,
stipulam, hujusmodi ignem dicuntur perpeti, quem alii non sentiunt qui
hujusmodi ædiflcia non portaverunt, ut inveniant ignem transitoriæ tribu­
lationis venialia concremantem ; non redarguo, quia forsitan verum est. »
« Sed quia dicitur : « Salvus erit quasi per ignem» (7 Cor., m, 15), con­
temnitur ille ignis. Gravior tamen erit ignis ille quam quidquid potest homo
pati in hac vita. » (Enar. in ps. xxxvii, n. 3 ; L. 36, 397.)
Hic aperte insinuatur quod illi qui ædificant lignum, fenum, stipulam,
quædam cremabilia ædificia, idest venialia peccata, secum portant, quæ
in igne emendatorio cremantur. Unde constat quædam venialia peccata
post hanc vitam deleri.
Quod alii citius, alii

tardius, purgantur in igne

3. — In illo autem igne purgatorio alii tardius, alii citius purgantur,
secundum quod ista pereuntia magis vel minus amaverunt.
Unde Augustinus (Enchirid., c. 69 ; L. 40, 265) : « Post hanc vitam
incredibile non est nonnullos fideles per ignem quemdam purgatorium, quanto
magis minusve bona pereuntia dilexerunt, tanto tardius citiusque salvari. »
a. — « Unde non frustra illa tria distinxit Apostolus, lignum, fenum,
stipulam, quæ illi ædificant, qui etsi aliena non rapiunt, rebus tamen infir­
mitati concessis aliqua dilectione inhærent ; qui secundum suos amandi
modos, vel3 diutius, ut lignum, vel minus, ut fenum, vel minimum, ut
stipulam, ignem sustinebunt. Qui vero superaedificant aurum, argentum,
lapidem prætiosum*, de utroque igne securi sunt, non solum de illo aeterno,
1. Quar. « Dominus ». — 2. Ed. om. « parvæ ». — 3. Quar. om. « vel ». —
4. Quar. « lapides pretiosos ».

1042

SCRIPTUM SUPER LIB. IV SENTENTIARUM

qui cruciaturus est impios in æternum, sed etiam de illo emendatorio, quo
purgabuntur quidam salvandi. » (Enor, in ps. txxx, n. 21 ; L. 37, 1044 ;
et in ps. xxxvu, n. 3 ; L. 36, 397.)
Oppositio

4. — Hic objici potest. Si per lignum, fenum, stipulam venialia intelliguntur peccata, et nullus adeo perfectus est qui venialiter non peccet,
ergo qui ædificant aurum, argentum, lapidem pretiosum1, ædificant
etiam lignum, fenum, stipulam ; ergo per ignem transibunt.
Ad quod dicimus, quia non omnis qui venialiter peccat, lignum, fenum,
stipulam aedificat ; sicut e converso non omnis qui contemplatur Deum
et diligit proximum et opera bona facit ædiflcat aurum, argentum, lapidem
pretiosum2 ; et tamen in auro intelligitur contemplatio Dei, in argento
dilectio proximi, in lapide pretioso bona opera. Sed3 illi qui ædificant
lignum, fenum, stipulam, Deum contemplantur et proximum diligunt
et opera bona faciunt ; nec tamen ædificant aurum, argentum, lapidem
pretiosum*.
a. — Hæc enim aedificat qui sic illa tria facit ut cogitet quæ Dei sunt
et quomodo placeat5 Deo, non mundo5. « Lignum vero et fenum et stipula
accipi possunt saecularium rerum quamvis licite concessarum tales cupidi­
tates, ut amitti sine animi dolore non possint. » (August., Enchirid., c. 68 ;
L. 40, 264.) Hæc ergo ædiflcat is qui cogitat quæ mundi sunt’, quo­
modo placeat mundo ; « qui circa divitias suas quodammodo carnali
affectu tenetur, et tamen ex eis multa beneficia facit, nec pro eis aliquid
fraudis vel rapinae molitur ». (Avgust., De fide et operibus, c. '16, n. 27 ;
L. 40, 215.)
Ex his ergo8 patet quod non idem homo simul hæc et illa ædificat.
Illa enim ædifiçatio perfectorum tantum est, qui non cogitant placere
mundo, sed tantum Deo ; qui etsi venialiter aliquando peccant, fervore
tamen caritatis ita absumitur in eis peccatum, sicut gutta aquæ in camino
ignis ; et ideo nunquam secum portant cremabilia. Hæc autem inferior
ædifiçatio minorum est, qui non tantum Deo, sed etiam mundo placere
cogitant, Deum tamen præponunt. Si vero mundum præponerent, non
superædifîcarent, sed destruerent fundamentum.
b. — Affectiones ergo8 carnales quibus dediti sunt domibus, conjugibus, passionibus, ita ut nihil præponant10 Christo, illis tribus signifi­
cantur quæ in mentes perfectorum non cadunt, etsi alia venialia admittant.
In cordibus vero minorum interdum durant usque in finem, qui cum
talibus ædiflciis transeunt, sed dissolventur in igne. Ipsi vero merito
fundamenti salvi erunt, gravissimam tamen pœnam sentient. Ex quo
apparet quantam hic misericordiam exhibet Deus, et quantam ibi exerceat
severitatem, cum pro eodem peccato multo gravius ibi puniat quam hic.
Opinio

quorumdam cum objectione

5. — Sed forte dices illud esse accipiendum de pœna peccati, non de
ipso peccato, quod Gregorius dicit (lib. IV, Dialog., c. 39; L. 77, 393),
quædam levia in futuro dimittenda. Si enim veram pcenitentiam habuerit
1. Quar. « lapides pretiosos ». — 2. Quar. « lapides pretiosos ». — 3. Quar. ad.
« et ». — 4. Quar. « lapides pretiosos ». — 5. Ed. « pareat ». — 6. Quar. om. «
non mundo ». — 7. Ed. ad. « et ». — 8. Quar. « igitur ». — 9. Quar. « igitur ». —
10. Quar. « præponatur ».

■quis, peccata omnia dimissa sunt ei ; sed pœna forte remansit. Ideoque
si vere pœnitens obiit, sine peccato transiit. Si autem vere pœnitens non
est in obitu, maculam portat quæ nunquam delebitur. Qui vero ædiflcat
lignum, fenum, stipulam, vere pœnitet, quia bonus est et caritatem
habet, et in caritate de hac vita transit. Ergo sine peccato transit ?
'
Non sequitur. Verum quidem est quia bonus est et caritatem habet et
J vere pœnitet ; et tamen cum veniali peccato transit, quod non delevit
pœnitentia. Pœnitentia enim non delet nisi peccatum illud quod deserit
homo. Tale autem peccatum sæpe in hac vita non relinquitur ab homine ;
et tamen vere pœnitens est, etsi non de omnibus venialibus pœniteat.
Potest enim quis de omni mortali et de omni veniali poenitere, excepto uno
vel pluribus venialibus quidem : sicut habet quis caritatem et unum vel
plura venialia ; quod de criminalibus nullatenus esse potest. Est enim
aliquis bonus caritatem habens, sed adhuc quodam cupiditatis affectu
amans hæc sæcularia. Talis existens subita morte opprimitur ; in illo
terreno affectu mortuus est, et tamen salvabitur, a quo non se hic absolvit.
Ergo post hanc vitam ab illo purgabitur.
Constat ergo quædam peccata, sed levia, post hanc vitam dimitti.
Si vero de pœna peccati illud intelligi voluissent auctores, cur magis
commémorassent levia quam gravia, cum etiam gravium pœna hic
inexpleta post hanc vitam restet ?
De

generali confessione, quid prosit

6. — Post hæc considerandum est quid1 prosit confessio illa ubi
singula peccata quæ quisque2 fecit, non exprimuntur.
a. — Sane dici potest quod omnia criminalia semel saltem oportet in
confessione exprimi, nisi aliqua a mente exciderint. Sed quia nemo delicta
intelligit omnia, generaliter saltem ea confitere quorum memoriam non
habes ; et sic nihil celasti de sceleribus tuis.
b. — Venialia vero, quia innumerabilia sunt, sufficit generaliter con­
fiteri, nisi aliqua sint frequenter iterata ; perfectius est tamen etiam illa
exprimere, si vales. Ideoque quotidie generaliter fit confessio in Ecclesia,
pro venialibus scilicet peccatis quæ quotidie admittimus, et pro illis
mortiferis quorum notitiam non habemus.
Unde Augustinus (lib. V, Hypognosticon, c. 1, n. 1 ; L. 45, 1649) :
« Veritatem dicit Deo pœnitens, quod nihil illi de commissis sceleribus
celat ; non quod si veritatem celaverit, Deus ignoret, sed veritatem sibi dici
vult ab eo ut veniam consequatur. Si vero mente aliqua exciderint, confi­
tetur veritatem Deo, cum generaliter dixerit : « Deus qui nosti occulta cordis,
tu scis3 opera mea, et delicta a te non sunt abscondita » ; quibus veniam
largiaris precor*, et hæc est veritas confitentis quam diligit Deus. » Unde
(ps. L, 8) : « Ecce enim veritatem dilexisti. »
Hic insinuatur quod generalis confessio etiam mortalia delet, quorum
intelligentia non habetur.
Nemo

confiteatur peccata quæ non fecit

7. — Sicut autem pœnitens celare non debet peccatum suum·,
quia superbia est ; ita nec humilitatis causa fateri se reum illius quod se
non commisisse noscit, quia incauta est talis humilitas et peccatorem
constituit.
1. Quar. « utrum ». — 2. Quar. « quis ». — 3. Quar. om. « tu scis » et habet
« et ». — 4. Quar. om. « precor ». — 5. Quar. om. « suum ».

Unde Augustinus (Serm. 181, c. 4, n. 5 ; L. 38, 981) : « Cum humilitatis
causa mentiris, si non eras peccator antequam mentireris, mentiendo efficeris
quod vitaras. Veritas in te non est, nisi ita te dixeris peccatorem, ut etiam
esse cognoscas. Veritas autem ipsa est ut quod es, dicas. Nam quomodo est
veritas, ubi regnat jalsitas ? »

De PŒNIS SACERDOTIS QUI PECCATUM PUBLICAT CONFITENTIS
8. —- Caveat autem sacerdos ne peccata confitentium aliis prodat,
alioquin deponatur.
Unde Gregorius (Decr- de pcen. d. 6, cap. « Sacerdos » ; L. 187, 1640) :
« Sacerdos ante omnia caveat ne de his quæ ei confitentur peccata alicui
recitet, non propinquis, non extraneis, nec, quod absit, pro aliquo scandalo.
Nam si hoc fecerit, deponatur, et omnibus diebus vitæ suæ ignominiosus
peregrinando pergat. »
9. — « Quod vero dictum est (d. 17, 7a), ut pœnitens eligat sacerdo­
tem scientem ligare et solvere videtur contrarium ei quod in canonibus
reperitur, ut nemo scilicet alterius parochianum judicare praesumat.
a. — Sed aliud est favore vel odio proprium sacerdotem contemnere :
quod canones prohibent ; aliud cæcum vitare : quod Urbanus facere
monet, ne si cæcus cæcum ducat, ambo in foveam cadant. Ait enim (in
Decret., d. 6, de pœnit., cap. « Placuit » ; L. 187, 1640) : « Placuit ut nulli
sacerdotum deinceps liceat quemlibet commissum alteri sacerdoti ad poeni­
tentiam suscipere, sine ejus consensu cui se prius commisit, nisi pro igno­
rantia illius cui prius confessus est. Qui vero contra hoc facere lentaverit,
gradus sui periculo subjacebit. »

DIVISIO TEXTUS

10. — « Solet quæri utrum post hanc vitam, etc.1 » (1)
Postquam determinavit Magister de tempore pœnitentiæ,
hic movet quasdam quæstiones contra determinata et eas solvit.
Et dividitur in partes duas. In prima movet quæstionem circa
tempus pœnitentiæ ; in secunda circa confessionem quæ a
pœnitentibus requiritur, ibi : « Post hoc considerandum est, etc. »
(θ)·
Prima in tres. In prima movet quæstionem circa determinata.
Dixerat enim quod tempus pœnitentiæ usque ad finem vitæ
durat ; et cum omnia per poenitentiam in hac vita dimittantur
peccata, inquirit utrum post hanc vitam aliqua peccata dimitti
possint. Secundo determinat veritatem secundum auctoritates
Sanctorum, ibi : « Quod aliqua post hanc vitam, etc. » (2) In
tertia refellit quorumdam responsionem ad auctoritates induc­
tas, ibi : « Sed forte dices, etc. » (5)
Circa secundum duo facit. Primo determinat veritatem quæs­
tionis motæ. Secundo ex veritate determinata quamdam dubi­
tationem movet, ibi : « Hic objici potest. Si per lignum2, etc. » (4)
Circa primum duo facit. Primo ostendit quod post hanc vi1. Ed. om. « Solet quæri ». — 2. Ed. om. * si per lignum ».

tam aliqua peccata dimittuntur in purgatorio. Secundo ostendit
quod quidam tardius a peccatis ibi purgantur, ibi : « In illo
autem igne citius quidam1 etc. » (3)
« Post hæc considerandum est, etc. » (6) Hic movet quæstiones
circa determinata prius de confessione. Et primo ex parte confitentis ; secundo ex parte confessoris, qui scilicet confessionem
audit, ibi : « Caveat autem sacerdos, etc. » (8)
Circa primum duo quærit. Primo utrum quis debeat singula
peccata confiteri quæ fecit ; secundo utrum debeat confiteri
quæ2 non fecit, ibi : « Sicut autem pœnitens, etc. » (7)
« Caveat autem, etc. » (8) Hic etiam duo determinat ex parte
confessoris : primo ut peccatum celet ; secundo quod non qui­
libet3 sacerdos confessionem cujuslibet audiat, ibi : « Quod vero
dictum est, etc. » (9)
Hic est triplex quæstio.

Prima de purgatorio.
Secunda de confessione generali.
Tertia de sigillo confessionis quo peccata celantur.

QUÆSTIO I
Circa primum quæruntur tria

Primo, de ipso purgatorio.
Secundo, de ligno, feno et stipula, quæ in purgatorio pur­
gantur.
Tertio, de effectu purgatorii.
ARTICULUS I

[I]
[/V Cg. c- 91 ; Contra error. Grcec. c. 32 et ult. ; Compend. Theol. c. 181,182 ; Contra
error. Arm. et Sar. c. 9.]

11. — AD PRIMUM SIC PROCEDITUR. Videtur
PURGATORIUM NON

quod

SIT POST HANC VITAM.

1. Apoc., xiv, 13, dicitur : « Beati mortui qui in Domino
moriuntur. Amodo jam dicit Spiritus ut requiescant a laboribus
suis. » Ergo his qui in Domino moriuntur, non manet aliquis
1. Ed. om. « citius quidam ». — 2. Ed. om. per homot. « fecit ; secundo utrum
debeat confiteri quæ ». — 3. Ed. « quisque ».

purgatorius labor post hanc vitam. Nec illis qui non in Domino
moriuntur, quia illi purgari non possunt. Ergo purgatorium
post hanc vitam non est.
2. Præterea. Sicut se habet caritas ad præmium æternum,
ita peccatum mortale ad supplicium æternum. Sed decedentes
in peccato mortali statim ad supplicium æternum deportantur.
Ergo decedentes in caritate statim ad præmium vadunt. Et
ita non manet eis aliquod purgatorium post hanc vitam.
3. Præterea. Deus qui est summe misericors, pronior est ad
praemiandum bona quam ad puniendum mala. Sed sicut illi qui
sunt in statu caritatis, faciunt aliqua mala quæ non sunt digna
supplicio æterno, ita illi1 qui sunt in peccato mortali, interdum
faciunt aliqua bona ex genere, quæ non sunt digna præmio
æterno. Ergo cum illa bona non præmientur in damnandis post
hanc vitam, nec illa mala debent post hanc vitam puniri. Et
sic idem quod prius.
12. — SED CONTRA, II Mach., xu, 46, dicitur : « Sancta
est ei salubris cogitatio pro defunctis exorare, ut a peccatis sol­
vantur. » Sed pro defunctis qui sunt in paradiso, non est orandum,
quia illi nullo indigent. Nec iterum pro illis qui sunt in inferno,
quia illi a peccatis solvi non possunt. Ergo post hanc vitam sunt
aliqui a peccatis nondum absoluti qui solvi possunt. Et tales
caritatem habent, sine qua non fit peccatorum remissio ; quia
« universa delicta operit caritas » ; Prov., x, 12. Unde ad mortem
æternam non devenient, quia « qui vivit et credit in me, non
morietur in æternum » ; Joan., χι, 26. Nec ad gloriam inducentur
nisi purgati ; quia nihil immundum ad illam perveniet, ut patet
Apoc., ult. 15. Ergo aliqua purgatio restat post hanc vitam.
13. — Præterea. Gregorius Nyssenus dicit2 : « Si aliquis
Christo amico consentiens in hac vita purgare peccata minus
potuerit, post transitum hinc per purgatorii ignis conflationem
expeditur. » Ergo post hanc vitam restat aliqua purgatio.
[II]

14. — ULTERIUS. Videtur
QUO ANIMÆ PURGANTUR

quod non

sit

idem

locus

ET QUO DAMNATI PUNIUNTUR.

1. Quia poena damnatorum est æterna, ut patet3 Ματ., xxvi,
46 : « Ibunt hi in ignem æternum ». Sed purgatorius ignis est
temporalis, ut supra (2a, 3) Magister dixit. Ergo non simul
puniuntur hi et illi eodem igne. Et sic oportet loca esse distincta.
2. Præterea. Poena inferni nominatur pluribus nominibus, ut
in ps. x, 7, « ignis, sulphur et spiritus procellarum, etc. » Sed
1. Ed. om. « illi «. — 2. Ed. ad. « quod ». — 3. Ed. « dicitur ».

DISTINCTIO XXI, QUÆSTIO I, ART. I

1047

pœna purgatorii non nisi uno nomine nominatur, scilicet « ignis ».
Ergo non eodem igne et eodem loco puniuntur.
3. Præterea. Hugo de Sancto Victore dicit (lib. II De
sacram., p. 16, c. 4; L. 176, 586) : « Probabile est quod in his
locis puniuntur in quibus commiserunt culpam. » Gregorius
etiam in Dial. (lib. IV, c. 40 ; L. 77, 396), narrat quod Germanus
Episcopus Capuanus Paschasium qui in balneis purgabatur,
invenit. Ergo in loco inferni non purgantur, sed in hoc mundo.
15. — SED CONTRA est quod Gregorius (Augustinus
De civ. Dei, c. 8; L. 41, 20) dicit quod « sicut sub eodem
igne aurum rutilat et palea fumat; ita sub eodem igne peccator
crematur, ei electus purgatur. » Ergo idem est ignis purgatorii et
inferni. Et sic in eodem loco sunt.
16. — Praeterea. Sancti Patres ante adventum Christi
fuerunt in loco digniori quam sit locus in quo purgantur animæ
post mortem ; quia non erat ibi aliqua pœna sensibilis. Sed locus
ille erat conjunctus inferno, vel idem quod infernus ; alias
Christus ad limbum descendens non diceretur « ad inferos »
descendisse. Ergo et purgatorium est in eodem loco, vel juxta
infernum.

[III]
17. — ULTERIUS. Videtur
EXCEDAT

OMNEM

quod pœna purgatorii non

PŒNAM TEMPORALEM

HUJUS VITÆ.

1. Quanto enim aliquid est magis passivum, tanto magis affli­
gitur, si sensum læsionis habeat. Sed corpus est magis passivum
quam anima separata ; lum quia habet contrarietatem ad ignem
agentem ; tum quia habet materiam quæ est susceptiva qualita­
tis agentis : quod de anima non potest dici. Ergo major est
pœna quam corpus patitur in hoc mundo, quam pœna qua
anima purgatur post hanc vitam.
2. Præterea. Pœna purgatorii directe contra venialia ordi­
natur. Sed venialibus, cum sint levissima peccata, levissima
pœna debetur, si « secundum mensuram delicii sil plagarum
modus ». (Deui., xxv, 2) Ergo pœna purgatorii est levissima.
3. Præterea. Reatus, cum sit effectus culpæ, non intenditur
nisi culpa intendatur. Sed in illo cui jam culpa dimissa est,
non potest culpa intendi. Ergo in eo cui culpa mortalis dimissa
est, pro qua non plene satisfecit, reatus non crescit in morte.
Sed in hac vita non erat ei reatus respectu gravissimæ pœnæ.
Ergo pœna quam patietur post hanc vitam non erit ei gravior
omni pœna istius vitæ.
18. — SED CONTRA est quod Augustinus (Serm. suppos.
serm. 104; L. 39, 1947) dicit in quodam sermone : « Ille ignis

purgatorii durior erit quam quidquid in hoc saeculo poenarum aut
sentire aut videre aut cogitare quis potest. »
19. — Præterea. Quanto pœna est universalior, tanto major.
Sed anima separata tota punitur, cum sit simplex. Non autem
ita est de corpore. Ergo illa pœna quæ est1 animæ separatæ, est
major omni pœna quam corpus patitur.
[IV]
20. — ULTERIUS. Videtur quod illa pœna est2 volun­
taria.
1. Quia illi qui sunt in purgatorio, rectum cor habent. Sed
hæc est rectitudo cordis, ut qüis voluntatem suam voluntati
divinæ conformet, ut Ambrosius (II De vocatione Geni., c. 2 ;
L. 51, 649) dicit. Ergo cum Deus velit eos puniri, ipsi illam
pœnam voluntarie sustinent.
2. Præterea. Omnis sapiens vult illud sine quo non potest
pervenire ad finem intentum. Sed illi qui sunt in purgatorio,
sciunt se non posse pervenire ad gloriam nisi prius puniantur.
Ergo volunt puniri.
21. — SED CONTRA. Nullus petit liberari a pœna quam
voluntarie sustinet. Sed illi qui sunt in purgatorio, petunt
liberari, sicut patet permulta quæ in Dialogo (lib. IV, c. 40 et 55 ;
L. 77, 397, 417) narrantur. Ergo non sustinent illam pœnam
voluntarie.
[V]
22. — ULTERIUS. — Videtur
rio

PER

DÆMONES

quod animæ in purgato­

PUNIANTUR.

1. Quia, sicut infra d. 473 dicit Magister, « illos habebunt
tortores in pœnis quos habuerunt incentores in culpa. » Sed dæmones incitant ad culpam non solum mortalem, sed etiam venialem,
quando aliud non possunt. Ergo etiam in purgatorio ipsi animas
pro peccatis venialibus torquebunt.
2. Præterea. Purgatio a peccatis competit justis et in hac
vita et post hanc vitam. Sed in hac vita purgantur per pœnas
a diabolo inflictas, sicut patet de Job. Ergo etiam post hanc
vitam a dæmonibus punientur purgandi.
23. — SED CONTRA. Injustum est ut qui de aliquo trium­
phavit. ei subjiciatur post triumphum. Sed illi qui sunt in purga­
torio, de dæmonibus triumphaverunt sine peccato mortali dece­
dentes. Ergo non subjicientur eis puniendi per eos.

24. — RESPONSIO. Dicendum AD PRIMAM QUÆSTIO­
NEM quod ex illis quæ supra (d. 14, q. 2, a. 1, sol. 2) determi1. Ed. ad. « de ». — 2. Ed. « sit ». — 3. Ed. om. « d. 47 ».

nata sunt, satis potest constare purgatorium esse post hanc vitam.
Si enim per contritionem deleta culpa non tollitur ex toto reatus
pœnæ, nec etiam semper venialia dimissis mortalibus tolluntur ;
et justitia Dei hoc exigit ut peccatum per pœnam debitam
ordinetur ; oportet quod ille qui post contritionem de peccato
decedit et absolutionem ante satisfactionem debitam, quod1
post hanc vitam puniatur.
25. — Et ideo illi qui purgatorium negant, contra divinam
justitiam loquuntur. Et propter hoc erroneum est et a fide
alienum. Unde Gregorius Nyssenus post prædicta verba sub­
jungit : « Hoc praedicamus, dogma veritatis servantes, et ita cre­
dimus. »
26. — Hoc etiam universalis Ecclesia tenet, « pro defunctis
exorans ut a peccatis solvantur » : quod non potest nisi de illis
qui sunt in purgatorio intelligi. Ecclesiæ autem auctoritati qui­
cumque resistit, hæresim incurrit.
27. — AD PRIMUM ergo dicendum quod auctoritas illa
loquitur de labore operationis ad merendum et non de labore
passionis ad purgandum.
28. — Ad secundum dicendum quod « malum » non habet
causam perfectam, sed « ex singularibus defectibus contingit » ;
sed « bonum ex una causa perfecta consurgit », ut Dionysius
dicit (De div. nom., c. 4, n. 30 ; G. 3, 730). Et ideo quilibet defec­
tus impedit a perfectione boni ; sed non quodlibet bonum
impedit consummationem aliquam mali ; quia nunquam est
malum sine aliquo bono. Et ideo peccatum veniale impedit
habentem caritatem ne ad perfectum bonum deveniat, scilicet
vitam aeternam, quamdiu purgatur. Sed peccatum mortale non
potest impediri per aliquod bonum adjunctum, quominus statim
ad ultimum malorum perducat.
29. — Ad tertium dicendum quod ille qui in peccatum mor­
tale incidit, omnia bona ante acta mortificat ; et quæ in peccato
mortali existens facit, mortua sunt ; quia ipse Deum offendens,
omnia bona meretur amittere quæ a Deo habet. Unde ei qui in
peccato mortali decedil, non manet aliquod præmium post hanc
vitam sicut manet aliquando pœna ei qui in caritate decedit,
quæ non semper delet omne malum quod invenit, sed solum
hoc quod est sibi contrarium.
30. — AD SECUNDAM QUÆSTIONEM dicendum quod de
loco purgatorii non invenitur aliquid expresse determinatum
in Scriptura, nec rationes ad hoc possunt efficaces induci.
Tamen probabiliter, et secundum quod consonat magis Sancto1. Ed. om. « quod ».

rum dictis et revelationi factæ multis, locus purgatorii est duplex.
31. — Unus secundum legem communem. Et sic locus purga­
torii est locus inferior inferno conjunctus, ita quod idem ignis sit
qui damnatos cruciat in inferno et qui justos in purgatorio pur­
gat ; quamvis damnati secundum quod sunt inferiores merito,
et loco inferiores ordinandi sint.
32. — Alius est locus purgatorii secundum dispensalionem.
Et sic quandoque in diversis locis aliqui puniti leguntur, vel ad
vivorum instructionem, vel ad mortuorum subventionem, ut
viventibus eorum pœna innotescens, per suffragia Ecclesiæ
mitigaretur.
33. — Quidam tamen dicunt quod secundum legem commu­
nem locus purgatorii est ubi homo peccat : quod non videtur
probabile, quia simul potest homo puniri pro peccatis quæ in
diversis locis commisit.
34. — Quidam vero dicunt quod puniuntur supra nos secun­
dum legem communem ; quia sunt medii inter nos et cælum
quantum ad statum.
Sed hoc nihil est ; quia non puniuntur pro eo quod supra nos
sunt, sed pro eo quod est infimum in eis, scilicet peccatum.
35. — AD PRIMUM ergo dicendum quod ignis purgatorius
est aeternus quantum ad substantiam, sed temporalis quantum
ad effectum purgationis.
36. — Ad secundum dicendum quod poena inferni esi ad
affligendum. Et ideo nominatur omnibus illis quæ hic nos affli­
gere consueverunt. Sed pœna purgatorii est principaliter ad
purgandum reliquias peccati. Et ideo sola pœna ignis purgatorio
attribuitur, quia ignis habet purgare et consumere.
37. — Ad tertium dicendum quod ratio illa procedit secun­
dum dispensationem specialem1, et non secundum legem com­
munem.
38. — AD TERTIAM QUÆSTIONEM dicendum quod in
purgatorio erit duplex pœna : una damni, inquantum scilicet
retardantur a divina visione ; alia sensus, secundum qucd ab
igne corporali punientur. Et quantum ad utrumque pœna pur­
gatorii minima excedit maximam pœnam hujus vitæ.
39. — Quanto enim aliquid magis desideratur, tanto ejus
absentia est molestior. Et quia affectus quo desideratur sum­
mum bonum, post hanc vitam in animabus sanctis est inten­
sissimus2, quia non retardatur affectus mole corporis, et etiam
quia terminus fruendi summo bono jam advenisset, nisi aliquid
impediret ; ideo de tardatione maxime dolent.
40. — Similiter etiam cum dolor non sit læsio, sed læsionis
1. Ed. om. « specialem ». — 2. ζη « intensius ».

sensus ; tanto aliquis1 magis dolet de aliquo læsivo, quanto
magis est sensitivum. Unde læsiones quæ fiunt in locis maxime
sensibilibus, sunt maximum dolorem causantes. Et quia totus
sensus corporis est ab anima ; ideo si in ipsam animam aliquod
læsivum agat, de necessitate oportet quod maxime affligatur.
Quod autem anima ab igne corporali patiatur, hoc ad præsens
supponimus, quia de hoc infra 44 d2. (q. 3, a. 3, sol. 3, c.) dicetur.
Et ideo oportet quod pœna purgatorii quantum ad pœnam
damni et sensus excedat omnem pœnam istius vitæ.
41. — Quidam autem assignant rationem ex hoc quod anima
tota punitur, non autem corpus.
Sed hoc nihil est ; quia sic pœna damnatorum esset minor post
resurrectionem quam ante : quod falsum est.
42. — AD PRIMUM ergo dicendum quod quamvis anima
sit minus passiva quam corpus, tamen est magis cognosciliva
passionis. Et ubi est major passionis sensus, ibi est major dolor,
etiamsi sit minor passio.
43. — Ad secundum dicendum quod acerbitas illius pœnæ
non est tantum ex quantitate peccati, quantum ex dispositione
puniti ; quia idem peccatum gravius punitur ibi quam hic :
sicut ille qui est melioris complexionis, magis punitur eisdem
plagis impositis quam alius ; et tamen judex utrique easdem
plagas pro eisdem culpis inferens juste facit.
Et per hoc etiam patet solutio ad tertium.
44. — AD QUARTAM QUÆSTIONEM dicendum quod ali­
quid dicitur voluntarium dupliciter. Uno modo voluntate abso­
luta. Et sic nulla pœna est voluntaria, quia ex hoc est ratio
pœnæ quod voluntati contrariatur.
45. — Alio modo dicitur aliquid voluntarium voluntate condiiionala : sicut ustio est voluntaria propter sanitatem conse­
quendam.
46. — Et sic aliqua pœna potest esse voluntaria dupliciter.
Uno modo, quia per pœnam aliquod3 bonum acquirimus ; et
sic ipsa voluntas assumit pœnam aliquam, ut patet in satis­
factione. Vel etiam quia ille libenter eam accipit, et non vellet
eam non esse ; sicut accidit in martyrio.
47. — Alio modo, quia quamvis per pœnam nullum nobis
bonum accrescat, tamen sine pœna ad bonum pervenire non
possumus, sicut patet de morte naturali. Et tunc voluntas non
assumit pœnam, et vellet ab ea liberari, sed eam supportat ; et
quantum ad hoc voluntaria dicitur. Et sic pæna purgatorii est
voluntaria.
1. L. « aliquid ». — 2. Ed. om. « 44 d. ». — 3. Ed. « aliud ».

48. — Quidam autem dicunt quod non est aliquo modo
voluntaria, quia sunt ita absorpti pœnis quod nesciunt se per
pœnam purgari, sed putant se esse damnatos.
49. — Sed hoc est falsum ; quia nisi scirent se liberandos,
suffragia non peterent : quod frequenter faciunt.
Et per hoc patet solutio ad objecta.
50. — AD QUINTAM QUÆSTIONEM dicendum quod sicut
post diem judicii divina justitia succendet ignem quo damnati
in perpetuum punientur ; ita etiam nunc sola justitia divina
electi post hanc vitam purgantur ; non ministerio dæmonum,
quorum victores exstiterunt ; nec ministerio angelorum, quia
cives suos non tam vehementer affligerent.
Sed tamen possibile esi quod eos ad loca pœnarum deducant.
Et etiam ipsi dæmones qui de pœnis hominum lætantur, eas
concomitantur1 et assistunt2 purgandis, tum ut de eorum pœnis
satientur, tum ut in eorum exitu a corpore aliquid suum ibi
reperiant.
51. — In hoc autem sseculo, quando adhuc locus pugnæ est,
puniuntur homines et a malis angelis, sicut ab hostibus, ut patet
de Job (I et II) ; et a bonis, sicut patet de Jacob (Gen., xxxn,
25), cujus nervus femoris angelo percutiente emarcuit.
Et hoc etiam expresse Dionysius dicit in 4 cap. De dic.
nom. (n. 22 ; G. 3, 723) quod boni angeli interdum puniunt.
Et .per hoc patet solutio ad objecta.
ARTICULUS II

[I]
[Infra, d. 46, q. 2, a. 3, sol. 3. ad 3; I-II, q. 89, a. 2 ; I Cor.t c. 3, 1. 2.]

52. — AD SECUNDUM SIC PROCEDITUR. Videtur
LIGNUM,
SUPRA

FENUM

POSITUM

ET

STIPULA

OUÆ

FUNDAMENTUM,

SUPERÆDIFICARI

NON

SINT

PECCATA

quod

DICUNTUR

VENIALIA.

1. Quia supra id quod est summum, nihil potest aedificari.
Sed fundamentum spiritualis ædificii, est in summo, ut Glossa
dicit. Ergo non potest super ipsum ædificari.
2. Praeterea. Ædificium per fundamentum sustentatur. Sed
peccata venialia non sustentantur per fundamentum spirituale
quod est fides per dilectionem operans. Ergo lignum, fenum et
stipula quæ ædificantur, non sunt peccata venialia.
3. Præterea. Is., v, 8, super illud : « Væ qui conjungitis domum
ad domum », dicit Hieronymus (L. 24, 79) : « Hæretici dogmata
dogmatibus conjungunt ; et qui per fundamentum debuerunt ædi1. Ed. « comitentur ». — 2. Ed. « assistant ».

ficare aurum, argentum el lapides pretiosos, ædifîcant lignum,
fenum el stipulam. » Sed hæretici dogmata falsa confingentes,
non peccant venialiter, sed mortaliter1. Ergo lignum, fenum et
stipula non sunt peccata venialia.
4. Præterea. Secundum Ambrosium (I Cor., c. 3 ; L. 17, 210)
apostolica doctrina est fundamentum. Ille autem superædificat
qui veniens post Apostolos docet, sive malus sive bonus sit.
Sed bene docentes post Apostolos ædificant aurum, argentum
■et lapides pretiosos, in quibus doctrina praeclara significatur2 ;
mali autem lignum, fenum et stipulam in quibus vana et fri­
vola doctrina significatur ; sed vana doctrina et frivola est pec­
catum mortale. Ergo per lignum, fenum et stipulam, mortalia
peccata intelliguntur, et non venialia.
53. — SED CONTRA est quod dicitur in Littera (2a) per
verba Augustini.
[II]
[I-II, q. 89, a. 2 ; I Cor., c. 3, 1. 2.]

54. — ULTERIUS. Videtur quod udem

sint qui utraque

SUPERÆDIFICANT.

1. Quia, secundum Augustinum (4), per aurum significatur3
Dei contemplatio ; per argentum dilectio proximorum ; per
lapides pretiosos bona opera. Sed illi qui inordinatos affectus
aliquos habent ad res temporales, qui dicuntur lignum, fenum
et stipulam ædificare, contemplantur aliquando Deum et dili­
gunt proximum et aliqua bona opera faciunt. Ergo iidem sunt
qui ædifîcant utraque.
2. Præterea. Sicut in Littera (4aj dicitur, « illi ædifîcant aurum,
argentum el lapides pretiosos, qui cogitant quæ Dei sunt, quomodo
placeant Deo. » Sed tales etiam aliqua venialia committunt, ut
patet I Joan., i, 10, qui per lignum, fenum et stipulam intelli­
guntur. Ergo iidem sunt qui utraque superædiflcant.
55. — SED CONTRA est quod Augustinus dicit4 (3a), quod
« illi qui ædifîcant aurum, argentum et lapides pretiosos, sunt
securi » ; sed illi qui ædifîcant lignum, fenum et stipulam, non
sunt securi. Ergo non sunt iidem qui utraque ædifîcant.

[III]
[I-II, q. 89, a. 2 ; 1 Cor., c. 3, 1. 2.]

56. — ULTERIUS. Videtur quod

venialia etiam mortali

ADJUNCTA SINT LIGNUM, FENUM ET STIPULA, UT NON PUNIANTUR

ETIAM

.ETERNALITER

IN

DAMNATIS,

SED

TEMPORALITER.

1. Ed. om. « sed mortaliter ». — 2. Ed. « signatur ». — 3. Ed. « signatur ». —
4. Ed. ad. « in Littera ».

1. Quia secundum distantiam culparum debet esse distantia
poenarum. Sed culpa mortalis in infinitum excedit venialem.
Ergo et pœna poenam. Sed hoc non potest esse secundum acer­
bitatem, quia acerbitas utriusque pœnæ est finita. Ergo oportet
quod hoc sit secundum ducationem : quod non esset, si veniale
æternaliter puniretur.
2. Præterea. « Non est personarum acceptio apud Deum »,
ut dicitur Rom., n, 11. Sed videretur esse, si pro eadem culpa
unum plus et alium minus puniret. Cum ergo pro culpa veniali
justus temporaliter puniatur, et1 damnatus non æternaliter,
sed temporaliter punietur.
57. — SED CONTRA. Mat., v, 26 : « Non exies inde, donec
reddas novissimum quadrantem ». Glossa2 : « idest minuta pec­
cata. » Sed ille qui in peccato mortali decedit, nihil3 potest red­
dere. Ergo pro peccatis venialibus punietur æternaliter.

58. — RESPONSIO. Dicendum AD PRIMAM QUÆSTIONEM
quod venialia caritati adjuncta possunt per aliquam pænam
consumi. Et ideo convenienter secundum metaphoram signi­
ficantur4 illa quæ per ignem consumuntur. Et quia quanto
aliquod peccatum est gravius, tanto difficilius purgatur —
in peccatis autem venialibus invenitur alterum altero gravius —
ideo convenienter eorum diversitas significatur5 per diversi­
tatem eorum quæ facilius et tardius consumuntur ab igne.
59. — Et quia perfectio cujuslibet quantitatis ternario com­
prehenditur, propter principium, medium et finem ; ideo triplex
differentia ponitur. Quia quædam sunt gravissima in genere
venialium et difficillime purgabilia, et hæc per lignum signi­
ficantur6 ; quædam minima, quæ per stipulam ; quædam media,
quæ per fenum significantur7.
60. — AD PRIMUM ergo dicendum quod sicut fundamentum
transsumitur ad spiritualia ratione prioritatis et non ratione
inferioritatis ; ita superædificari dicuntur non quæ superius, sed
quæ posterius fiunt.
61. —· Ad secundum dicendum quod venialia non dicuntur
superædificari quasi ex fundamento stabilitatem habentia. Dici­
tur8 aliquid super fundamentum poni tripliciter.
Uno modo directo situ, quod supra fundamentum firmatur ;
et sic solum bona opera fidei formate quæ fundamentum dicitur,
superædificantur.
Alio modo dicitur esse super, quod est juxta, sicut patet in
1. Ed. « etiam ». — 2. Ed. om. « Glossa ». — 3. Ed. om. « nihil ». — 4. Ed.
« signantur ». — 5. Ed. « signatur ». — 6. Ed. « signantur ». — 7. Ed. « signantur ».
— 8. Ed. ad. « enim ».

ps. (cxxxvi, 1) : « Super flumina Babylonis ; » et sic venialia
superædificantur, quia fundamentum non destruunt, sed simul
cum fundamento sunt.
Alio modo dicitur esse super, quod est post ; sicut Ezech.,
ult. 3 : « Super terminum Aser », idest post, ut Glossa dicit ; et
•sic etiam mortalia possunt superædificari, quæ fundamentum
destruunt.
62. — Vel, secundum Quosdam, per lignum, fenum et stipu­
lam non intelliguntur ipsa venialia, sed opera bona quibus ali­
quis motus venialis peccati se immiscet ; et hæc superaedifi­
cantur quantum ad id quod est boni in eis, et non quantum ad
id quod habent de veniali.
63. — Sed hoc non videtur esse secundum intentionem
Apostoli et Augustini ; quia tunc non esset distinctio inter
lignum, fenum et stipulam et aurum, argentum et lapidem
pretiosum.
64. — Ad tertium dicendum quod in sacra Scriptura præter
principalem sensum quem Auctor intendit, possunt alii sensus
non incongrue aptari. Et sic Hieronymus per adaptationem
quamdam loquitur et non secundum intentionem Apostoli.
65. — Ad quartum dicendum quod aliqui etiam male docentes
quandoque non mortaliter, sed venialiter peccant : sicut quando
aliqua inutilia docent, vel aliquis motus inanis gloriæ eis insurgit.
Vel dicendum quod loquitur secundum eumdem modum sicut
Hieronymus.
66. — AD SECUNDAM QUÆSTIONEM dicendum quod
aurum, argentum et lapis pretiosus et lignum, fenum et sti­
pula, possunt dupliciler exponi.
Uno modo ita quod quælibet bona opera dicantur aurum,
argentum etc. ; et quælibet venialia dicantur lignum, fenum
et stipula. Et sic non est dubium quod iidem aedificant utraque ;
sed quidam dicuntur hæc et quidam illa ædificare, secundum
quod eis magis insistunt : sicut etiam activi a contemplativis
distinguuntur, quamvis et contemplativi aliquid agunt et activi
aliquid contemplentur aliquando.
67. — Alio modo ita quod per aurum, argentum et lapidem
pretiosum intelligantur solum opera perfectorum ; et per lignum,
fenum et stipulam superædificata intelligantur venialia eorum
qui sollicitudinem de rebus temporalibus gerunt, non soli Deo
vacantes. Et tunc patet quod non sunt iidem qui utraque ædifi­
cant ; quia imperfecti, et si bona opera faciunt, tamen obscu­
rantur ex sollicitudinibus hujus mundi, ut claritatem auri et1
1. Ed. om. « et ».

argenti et lapidis pretiosi non habeant. Et similiter perfecti,
etsi1 aliqua venialia habeant, tamen ex fervore caritatis in eis
consumuntur, et ex sollicitudine continua quam de purgatione
propria habent. Et ideo non dicuntur ea superaedificare, quia
habitualiter in eis non manent. Et tales secuti sunt, quia nihil
est in eis purgabile.
Et secundum hoc patet solutio ad objecta.
68. — AD TERTIAM QUÆSTIONEM dicendum quod culpa
non potest ordinari nisi per pœnam. Et quia Deus nihil inordi­
natum relinquit, ideo nunquam culpam sine pœna dimittit.
In illis autem qui damnantur, non potest aliqua culpa dimitti,
nec aliquis reatus tolli, cum caritate careant, per quam et culpa
purgatur et reatus tollitur. Et ideo culpa venialis in eis semper
manebit, vel reatus ejus, si etiam ante peccatum mortale veniale
dimissum fuisset quantum ad culpam, manente reatu. Et propter
hoc aeternaliter damnati de2 venialibus punientur.
69. — AD PRIMUM ergo dicendum quod peccatum mortale
meretur pœnam æternam3 inquantum gratiam tollit et a Deo
aeterno separat. Et secundum hoc in infinitum distat a veniali.
In illo ergo qui gratia caret et a Deo in perpetum separatus est,
per accidens veniali aeterna pœna debetur ratione subjecti, quæ
per se debetur mortali.
70. — Ad secundum dicendum quod non est ibi aliqua perso­
narum acceptio ; quia in justo est gratia, cujus virtute culpa
ejus purgatur vel reatus, qua carent damnati. Et ideo eorum
culpa vel reatus per pœnam expiari non potest. Et sic patet
quod venialia per accidens habent, mortalibus adjuncta in
damnatis, quod non sunt lignum, fenum et stipula.
ARTICULUS III

[I]
[Supra d. 16, q. 2, a. 2, sol. 2; Compend. Theol. c. 182; Mat. c. 12.]

71. — AD TERTIUM SIC PROCEDITUR. Videtur
PER

PŒNAM

QUOAD

PURGATORII

NON

EXPIETUR

PECCATUM

quod

VENIALE

CULPAM.

1. Quia super illud I Joan., v, 16 : « Est peccatum ad mor­
tem, » etc., dicit Glossa (Gregorii, xvi Mor., c. 68 ; L. 75,
1160) : « Quod in hac vita non corrigitur, frustra post mortem
ejus venia postulatur. » Ergo nullum peccatum post hanc vitam
quoad culpam dimittitur.
1. Ed. « etiamsi ». — 2. Ed. ad. « illis ». — 3. Ed. om. « æternam ».

2. Præterea. Ejusdem est labi in peccatum et a peccato
liberari. Sed anima post mortem non potest peccare venialiter.
Ergo nec a peccato veniali absolvi.
3. Præterea. Gregorius dicit (IV Dial. c. 39 ; L. 77, 396),
quod talis in judicio quisque futurus est, qualis de corpore
exivit ; quia « lignum ubi ceciderit, ibi erit » ; Eccli., xi, 3. Si
ergo aliquis in hac vita exit cum veniali, in judicio cum veniali
erit. Et ita per purgatorium non expiatur a culpa veniali aliquis.
4. Præterea. Supra (d. 17, q. 2, a. 2, sol. 2) dictum est quod
culpa actualis non deletur nisi per contritionem. Sed post hanc
vitam non erit contritio, quæ est actus meritorius ; quia tunc
non erit meritum neque demeritum, cum secundum Damasce­
num (lib. II De fide orthod., c. 4 ; G. 9, 878), « hoc sit hominibus
mors quod angelis casus ». Ergo post hanc vitam non dimittitur
in purgatorio veniale quoad culpam.
5. Præterea. Veniale non est in nobis nisi ratione fomitis ;
unde in primo statu Adam venialiter non peccasset, ut in II lib.
d. 211 (q. 2, a. 3, c.) dictum est. Sed post hanc vitam in purga­
torio non erit sensualitas fomite corrupto in anima separata,
quia fomes dicitur « lex carnis », Rom., vn, 18. Ergo non erit ibi
venialis culpa. Et ita non potest expiari per purgatorium ignem.
72. — SED CONTRA est quod Gregorius dicit in IV Dial.
c. 39; L. 77, 393) et Augustinus De vera poenitentia (d. 20, 4),
quod quædam culpæ leves in futuro remittuntur. Nec potest
intelligi quoad pænam ; quia sic omnes culpæ, quantumcumque
graves, quantum ad reatum pœnæ per ignem purgatorium
expiantur. Ergo venialia quantum ad culpam purgantur per
ignem purgatorium.
73. — Præterea. I Cor., m, 12, per lignum, fenum et stipu­
lam, ut dictum est, venialia intelliguntur. Sed lignum, fenum et
stipula per purgatorium consumuntur. Ergo ipsæ veniales culpæ
post hanc vitam remittuntur.
[II]
[Compend. Theol. c. 181.]

74. — ULTERIUS. Videtur quod ignis purgatorius non
LIBERET A REATU PŒNÆ.

1. Omnis enim purgatio respicit fœditatem. Sed pœna non
importat aliquam fœditatem. Ergo ignis purgatorius non liberat
a pœna.
2. Præterea. Contrarium non purgatur nisi per suum contra1. Ed. om. « d. 21 ».

rium. Sed pœna non contrariatur pœnæ. Ergo per pœnam pur­
gatorii non purgatur aliquis a reatu pœnæ.
3. Praeterea. I Cor., iii, 15, super illud : « Salvus erit, sic
tamen, etc. », dicit Glossa : « Ignis iste est tentatio tribulationis,
de qua scriptum est : « Vasa figuli probat fornax » ; Eccli., xxvn,
6. Ergo homo expiatur ab omni pœna per pœnas hujus mundi,
saltem per mortem quæ est maxima pœnarum, et non per purga­
torium ignem.
75. — SED CONTRA. Pœna purgatorii est gravior quam
pœna quælibet hujus mundi, ut supra (38) dictum est. Sed per
pœnam satisfactoriam quam aliquis in hac vita sustinet, expiatur
a debito pœnæ. Ergo multo fortius per pœnam purgatorii.
[III]
[Infra d. 46, q. 1, a. 3.]

76. — ULTERIUS. Videtur quod
LIBERETUR ALIO

ab illa pœna unus non

CITIUS.

1. Quanto enim gravior est culpa et major reatus, tanto
acerbior pœna imponitur in purgatorio. Sed quæ est proportio
pœnæ acerbioris ad culpam graviorem, eadem est proportio
pœnæ levioris ad culpam leviorem. Ergo ita cito liberatur unus
a pœna illa sicut alius.
2. Præterea. Inæqualibus meritis redduntur æquales retri­
butiones et in caelo et in inferno, quantum ad durationem.
Ergo videtur esse similiter in purgatorio.
77. — SED CONTRA est similitudo Apostoli ii Cor., m, 18),
qui differentias venialium per « lignum, fenum et stipulam »
significavit. Sed constat quod lignum diutius manet in igne
quam fenum et stipula. Ergo unum peccatum veniale diutius
punitur in purgatorio quam aliud.

78. — RESPONSIO. Dicendum AD PRIMAM QUÆSTIONEM
quod Quidam dixerunt quod post hanc vitam non dimittitur
aliquod peccatum quoad culpam. Et si cum mortali culpa quis
decedat, damnatur et remissionis capax non est. Non autem
potest esse quod cum veniali decedat sine mortali, quia ipsa
gratia finalis culpam purgat venialem. Veniale enim peccatum
contingit ex hoc quod aliquis Christum habens in fundamento,
nimis aliquod temporale diligit : qui quidem excessus ex concu­
piscenti® corruptione contingit. Unde si gratia omnino concu­
piscenti® corruptionem vincat, sicut in beata Virgine fuit, non
manet aliquis locus veniali. Et ita, cum in morte omnino dimi­
nuatur et annihiletur ista concupiscentia, potentiæ animæ tota­
liter gratiæ subjiciuntur, et veniale expellitur.

79. — Sed hæc opinio frivola est et in se et in causa sua.
In se quidem, quia dictis Sanctorum et Evangelii adversatur,
quæ1 non possunt exponi de remissione venialium quantum ad
pœnam, ut Magister in Littera (5) dicit ; quia sic tam levia
quam gravia in futuro dimittuntur. Gregorius autem (IV lib.
Dial., c. 39, L. 77 393) leves culpas tantum post hanc vitam
remitti perhibet.
80. — Nec sufficit quod dicunt quod hoc3 dicitur specialiter de
levibus, ne putetur nihil grave pro eis nos passuros ; quia remis­
sio pœnæ magis aufert gravitatem pœnarum quam ponat.
81. — Quantum ad causam autem frivola apparet : quia
defectus corporalis, qualis est in ultimo vitæ, non aufert con­
cupiscentiae corruptionem vel diminuit, quantum ad radicem,
sed quantum ad actum : sicut patet etiam de illis qui graviter
infirmantur.
82. — Nec iterum tranquillat potentias animæ, ut eas gratiæ
subjiciat ; quia tranquillitas potentiarum et subjectio earum
ad gratiam est, quando inferiores vires obediunt superioribus,
quæ « legi Dei condelectantur » {Rom., vu, 22) : quod in statu
illo esse non potest, cum actus utrarumque impediatur ; nisi
tranquillitas dicatur privatio pugnæ, sicut etiam in dormientibus
accidit. Nec tamen propter hoc somnus dicitur concupiscentiam
diminuere, aut vires animæ tranquillare, aut eas gratiæ
subdere.
83. — Et præterea. Dato quod concupiscentiam radicaliter
diminueret defectus ille et vires animæ subderet gratiæ, adhuc
hoc non sufficeret ad purgationem culpæ venialis jam commissæ, quamvis sufficeret ad vitationem futuræ ; quia culpa actualis,
etiam venialis, non remittitur3 sine actuali contritionis motu,
ut supra d. 164 (q. 1, a. 2, sol. 3) dictum est, quantumcumque
gratia5 habitualiter intendatur.
Contingit autem quandoque quod aliquis dormiens moritur
in gratia existens, qui cum veniali aliquo obdormivit. Et talis
non potest actum contritionis habere de veniali ante mortem.
Nec potest dici, ut dicunt, quod, si non pcenituit actu vel
proposito in generali vel speciali, sit versum in mortale, propter
hoc quod « veniale fit mortale dum placet », quia non quælibet
placentia venialis facit peccatum mortale, alias omne veniale
esset mortale, quia quodlibet veniale placet, cum sit volun­
tarium ; sed talis placentia quæ ad fruitionem spectat, in qua
« omnis humana perversitas consistit dum rebus utendis fruimur »,
ut (lib. LXXX, Oq. c. 30; L. 40, 19) Augustinus dicit. Et sic
1. Ed. « cujus dicta ». — 2. Ed. « hic ». — 3. Ed. « dimittitur». — 4. Ed. om*
« d. 16 » ; L. « d. 17 », cf. (q. 2, a. 2, sol. 3). — 5. Ed. om. « gratia ».

placentia illa quæ facit peccatum mortale, est actualis placentia,
quia omne peccatum mortale in actu consistit.
Potest autem contingere quod aliquis postquam veniale pec­
catum commisit, nihil actualité r de peccato cogitet vel dimittendo
vel tenendo ; sed cogitet forte quod triangulus habet tres angulos
aequales duobus rectis ; et in hac cogitatione obdormiat, et
moriatur. Unde patet quod hæc opinio omnino irrationalis est.
84. — Et ideo cum Aliis dicendum quod culpa venialis in
eo qui cum gratia decedit, post hanc vitam dimittitur per ignem
purgatorium ; quia poena illa aliqualiter voluntaria, virtute
gratiæ habebit vim expiandi culpam omnem quæ simul cum
gratia stare potest.
85. — AD PRIMUM ergo dicendum quod Glossa loquitur
de peccato mortali.
86. — Vel dicendum quod quamvis in hac vita non corrigatur
in se, corrigitur tamen in merito ; quia hoc homo meruit ut
ibi illa pœna sit meritoria sibi.
87. — Ad secundum dicendum quod peccatum veniale con­
tingit ex corruptione fomitis, qui in anima separata in purgatorio
existente non erit. Et ideo non poterit peccare venialiter. Sed
remissio culpæ venialis est ex voluntate gratia informata, quæ
in purgatorio erit in anima separata. Et ideo non est simile.
88. — Ad tertium dicendum quod venialia non variant statum
hominis ; quia neque tollunt neque diminuunt caritatem, secun­
dum quam mensuratur quantitas gratuitæ bonitatis animæ.
Et ideo per hoc quod venialia dimittuntur, talis manet anima
qualis prius.
89. — Ad quartum dicendum quod post hanc vitam non
potest esse meritum respectu præmii essentialis. Sed respectu
alicujus accidentalis potest esse quamdiu manet homo in statu
viæ aliquo modo. Et ideo in purgatorio potest esse actus meri­
torius quantum ad remissionem culpæ venialis.
90. — Ad quintum dicendum quod quamvis veniale ex pronitate fomitis contingat, tamen culpa in mente consequitur. Et
ideo etiam destructo fomite, culpa adhuc manere potest.
91. — AD SECUNDAM QUÆSTIONEM dicendum quod qui­
cumque est debitor alicujus, per hoc a debito absolvitur quod
debitum solvit. Et quia reatus nihil est aliud quam debitum
pœnæ, per hoc quod aliquis pœnam sustinet quam debebat, a
reatu absolvitur. Et secundum hoc pœna purgatorii a reatu
purgat.
92. — AD PRIMUM ergo dicendum quod reatus, quamvis
non importet foeditatem quantum in se est, tamen habet ordinem
ad f aditalem ex causa sua.

93. — Ad secundum dicendum quod pœna, quamvis non
contrahetur pœnæ, tamen conlrarialur reatui ad pœnam. ; quia
ex hoc manet obligatio ad pœnam quod pœnam non sustinuit
quam debebat.
94. — Ad tertium dicendum quod in eisdem verbis sacræ
Scripturæ latet multiplex intellectus. Unde et ille ignis potest
intelligi tribulatio præsens, vel pœna sequens. Et per utramque
venialia purgari possunt. Sed quod mors naturalis ad hoc non
sufficiat, supra d. 20 (36) dictum est.
95. — AD TERTIAM QUÆSTIONEM dicendum quod quæ­
dam venialia sunt majoris adhærentiæ quam alia, secundum
quod effectus magis ad ea inclinatur et fortius in eis figitur.
Et quia ea quæ sunt majoris adhærentiæ, tardius purgantur,
ideo quidam in purgatorio diutius quam alii torquentur, secun­
dum quod affectus eorum ad venialia fuit magis immersus96. — AD PRIMUM ergo dicendum quod acerbitas pœnæ
proprie respondet quantitati culpæ ; sed diuturnitas respondet
culpæ radicationi in subjecto. Unde potest contingere quod ali­
quis in purgatorio1 diutius moretur qui minus affligitur, et
e converso.
97. — Ad secundum dicendum quod peccatum mortale cui
debetur supplicium inferni et caritas cui debetur præmium
paradisi, post hanc vitam radicantur immobiliter in subjecto.
Et ideo quantum ad omnes est eadem diuturnitas utrobique. Secus
autem est de peccato veniali, quod in purgatorio punitur, ut ex
dictis (84) patet.

QUÆSTIO II
Deinde quæritur de confessione generali
Et circa hoc quæruntur tria
Primo, utrum virtute confessionis generalis venialia deleantur
quoad culpam.
Secundo, utrum peccata mortalia oblita.
Tertio, utrum aliquis possit licite confiteri peccata quæ non
fecit.
ARTICULUS I

98. — AD PRIMUM SIC PROCEDITUR. Videtur
PER

CONFESSIONEM

Prima,
1. Ed.

GENERALEM

QUÆ

non dimittantur venialia.
om,

« in purgatorio ».

FIT

IN

quod

COMPLETORIO

ET

1. Confessio enim qua dimittuntur peccata est quoddam sacramentale. Sed illa generalis confessio non est sacramentalis, quia
potest fieri etiam non sacerdoti. Ergo non valet ad peccatorum
venialium dimissionem.
2. Præterea. Confessio per hoc ordinatur ad peccatorum
dimissionem inquantum per eam peccata confitentis manifes­
tantur. Sed post confessionem generalem ita remanent occulta
peccata confitentis respectu ejus cui fit confessio, sicut et prius :
tum quia quandoque ille cui fit confessio non potest distinguere
voces singulorum, quando plures simul confessionem generalem
faciunt ; tum quia in illis generalibus quæ in confessione gene­
rali dicuntur, non est aliquis qui non peccet. Ergo confessio
generalis non valet ad dimissionem venialium.
3. Præterea. Contritio directius ordinatur ad remissionem
culpæ quam confessio. Sed contritio generalis non sufficit ad
remissionem venialium ; quia quandoque cum generali contritrione simul stat habitualis placentia alicujus venialis. Ergo
multo minus confessio generalis peccata venialia quoad culpam
delet.
4. Præterea. « Si dixerimus quod1 peccatum non habemus, nos
ipsos seducimus », ut dicitur I Joan., i, 8. Sed aliqui qui non
habent peccata mortalia frequenter confessionem generalem
faciunt. Si ergo talis confessio sufficit ad delendum venialia,
frequenter sunt sine peccato aliquo : quod videtur esse contra
auctoritatem inductam.
99. — SED CONTRA. Nihil in Ecclesia frustra agitur. Sed
post generalem confessionem sequitur secundum usum Ecclesiæ
oratio qua sacerdos dimissionem peccatorum confitentibus pre­
catur. Ergo confessio generalis valet ad dimissionem peccato­
rum saltem venialium.
100. — Præterea. Sacerdos accedens ad Missam celebrandam,
confessionem generalem facit, ut purius accedat. Sed hoc non
esset, si talis confessio non purgaret. Ergo purgat saltem a
peccatis venialibus.

101. — RESPONSIO. Dicendum quod ista est ratio quare
per infusionem gratiæ et caritatis peccata venialia non dimit­
tantur, quia non opponuntur caritati quantum ad habitum sed
magis quantum ad actum ejus quem impediunt vel retardant.
Et ideo, quando actus caritatis contra venialia dirigitur, ea
quasi suo contrario delet. Nec oportet quod contra singulum
eorum actus caritatis feratur ad eorum deletionem ; quia nullum
eorum de se habet specialem rationem qua caritati aliquo modo
1. Ed. « quoniam ».

contrarietur, sicut est de peccatis mortalibus ; sed omnia secun­
dum unam rationem disponunt ad contrarium caritatis, inquan­
tum nimis temporalibus rebus inhseretur.
102. — Unde cum confessio generalis sit actus ex caritate
procedens in eo qui caritatem habet, in venialia directus ;
constat quod valet ad venialium peccatorum dimissionem quan­
tum ad culpam, et quandoque quantum ad pœnam ; tanta potest
devotio confitentis adesse.
103. — AD PRIMUM ergo dicendum quod confessio gene­
ralis quandoque est sacramentalis, et quandoque non.
Sacramenlalis quidem est, quando aliquis in secreto sacerdoti
confitetur quædam quæ meminerit1 et alia venialia in generali.
Et tunc illa generalis confessio ex quatuor habet quod ad remis­
sionem valeat venialium, quantum ad culpam, et etiam pœnam
vel in parte vel in toto : scilicet ex contritione confitentis, ex
humilitate confessionis, ex oratione2 sacerdotis, inquantum est
quædam persona ; et ex vi clavium.
104. — Quando autem fit publice coram multis et cum multis
in Ecclesia, non est sacramentalis. Unde tunc habet efficaciam
ex tribus primis, et non ex quarto. Et propter hoc etiam non
subjungitur in Prima et Completorio absolutio, nec satisfac­
tionis injunctio, sed solum oratio « Misereatur ».
105. — Ad secundum dicendum quod ratio illa procedit de
confessione sacramentali, quæ judicium sacerdotis expectat.
Et ideo requiritur aliqualis peccatorum manifestatio.
106. — Ad tertium dicendum quod contritio generalis sufficit
ad peccatorum venialium dimissionem quoad culpam ; sed illud
quod habitu retinetur in affectu, excluditur ab illa generalitate.
Unde illud non deletur per talem contritionem, neque etiam per
generalem confessionem.
107. — Ad quartum dicendum quod non fuit intentio Apos­
toli dicere quod non sit aliquod momentum in quo homo non
sit sine peccato quoad culpam ; sed quia ista vita a nullo sine
peccato agitur, et quandoque3 etiam dimissa culpa reatus ali­
quis manet.
ARTICULUS II

108. — AD SECUNDUM SIC PROCEDITUR. Videtur
QUOD

CONFESSIO

GENERALIS

NON

SUFFICIAT

AD

DELENDUM

PECCATA MORTALIA OBLITA.

1. Peccatum enim quod per confessionem deletum est non
est necesse iterum confiteri. Si ergo peccata oblita per confessio1. Ed, « quorum meminit ». — 2. F. « orationis ». — 3. Ed. « quia ».

nem generalem dimitterentur, non esset necessarium quod cum
ad notitiam redeunt, aliquis ea confiteretur.
2. Præterea. Quicumque non est sibi1 conscius alicujus peccati,
vel non habet peccatum, vel est oblitus sui peccati. Si ergo per
generalem confessionem factam peccata oblita mortalia dimit­
tuntur, quicumque non est sibi conscius de aliquo peccato
mortali, quandocumque generalem confessionem facit, potest
esse certus quod sit immunis a peccato mortali : quod est contra
Apostolum I Cor., iv, 4 : « Nihil mihii.
2 conscius sum, sed non
in hoc justificatus sum ».
3. Præterea. Nullus ex negligentia reportat commodum. Sed
non potest esse sine negligentia quod aliquis peccatum mor­
tale obliviscatur antequam ei dimittatur. Ergo non reportat ex
hoc tale commodum, quod sine speciali confessione de peccato
ei dimittatur.
4. Præterea. Magis est elongatum a cognitione confitentis
illud quod est omnino ignoratum, quam illud cujus est oblitus.
Sed peccata per ignorantiam commissa generalis confessio non
delet ; quia tunc, hæretici qui nesciunt aliqua peccata, in quibus
sunt, esse peccata, aut etiam aliqui simplices, per generalem
confessionem absolverentur : quod falsum est. Ergo generalis
confessio non tollit oblita peccata.
109. — SED CONTRA. Ps. xxxm, 6 : « Accedite ad eum,
et illuminamini et facies vestrae non confundentur. » Sed ille qui
confitetur omnia quæ scit, accedit ad Deum quantum potest.
Plus autem ab eo requiri non potest. Ergo non confunditur, ut
repulsam patiatur ; sed veniam consequitur.
110. — Præterea. Ille qui confitetur, veniam consequitur,
nisi sit fictus. Sed ille qui confitetur, omnia peccata quæ in mememoria habet, aliquorum oblitus est, non ex hoc est fictus ; quia
ignorantiam facti patitur, qua a peccato excusat. Ergo veniam
consequitur. Et sic peccata* oblita sibi relaxantur ; cum « impium
sit a Deo dimidiam sperare veniam », ut d. 15 (15b) supra Magis­
ter dixit4.

111. — RESPONSIO. Dicendum quod confessio operatur præsupposita contritione, quæ culpam delet. Et sic confessio ordi­
natur directe ad dimissionem pœnæ : quod quidem facit et ex
erubescentia quam habet, et ex vi clavium cui se confitens subjicit.
112. — Contingit autem quandoque quod per contritionem
præcedentem peccatum aliquod deletum est quoad culpam sive
in generali, si ejus tunc memoria non habeatur, sive in speciali,
i. Ed. om. i- sibi ». — 2. Ed. om. « mihi ». — 3. Ed. om. per homoi. « excusat.
Ergo veniam consequitur. Et sic peccata ». — 4. Ed. « dicit ».

et tamen ante confessionem aliquis illius peccati oblitus est.
Et tunc confessio generalis sacramentalis operatur ad dimissio­
nem pœnæ ex vi clavium, quibus se confitens subjicit, nullum
obstaculum quantum in ipso est ponens.
113. — Sed ex illa parte qua erubescentia confessionis peccati
pœnam minuebat, pœna istius1, de qua quis specialiter coram
sacerdote non erubuit, non est diminuta ».
114. — AD PRIMUM ergo dicendum, quod in confessione
sacramentali non solum requiritur absolutio, sed judicium
sacerdotis satisfactionem imponentis expectatur. Et ideo quam­
vis iste absolutione sit functus, tamen tenetur confiteri ut sup­
pleatur quod defuit sacramentali confessioni.
115. — Ad secundum dicendum quod confessio non operatur,
ut dictum est (111), nisi contritione præsupposita. De qua
quando vera fuerit, non potest aliquis scire2, sicut nec scire
potest an gratiam habeat per certitudinem. Et ideo scire3 non
potest utrum per confessionem generalem sit sibi peccatum obli­
tum dimissum per certitudinem ; quamvis, possit per conjectu­
ras aliquas æstimare4, de quibus supra d. 9 (97-99) dictum est.
116. — Ad tertium dicendum quod iste non reportat commo­
dum ex negligentia ; quia non ita plenam remissionem conse­
quitur, sicut alias consecutus fuisset. Nec tantum meretur.
Et tenetur iterum confiteri, cum ad memoriam peccatum
reduxerit5.
117. — Ad quartum dicendum quod ignorantia juris non
excusat, quia ipsa peccatum est ; sed ignorantia facti excusat.
Unde aliquis de hoc quod non confitetur peccata quæ nescit
esse peccata propter ignorantiam juris divini, non excusatur a
fictione. Excusaretur autem, si nesciret ea esse peccata propter
ignorantiam particularis circumstantiæ ; ut si cognovit alienam
quam credidit esse suam. Sed oblivio de actu peccati habet igno­
rantiam facti. Et ideo excusat a peccato fictionis in confessione,
quod fructum absolutionis et confessionis impedit.
ARTICULUS III

118. — AD TERTIUM SIC PROCEDITUR. Videtur
ALIQUIS

LICITE

POSSIT CONFITERI PECCATUM

QUOD NON

QUOD

HABET.

1. Quia, sicut dicit6 Gregorius (lib. XI; ep. 64; L. 77, 1195)
« bonarum mentium est ibi culpam agnoscere ubi culpa non est ».
Ergo ad bonam mentem pertinet ut de illis culpis se accuset
quas non commisit.
1. Ed. « ipsius ». — 2. Ed. « sciri ». — 3. Ed. « sciri ». — 4. Ed. « æstimari ».
— 5. Ed. « reduxit ».; L. « venerit ». — 6. L. « ut dicit », F. om. « dicit ».

2. Præterea. Aliquis per humilitatem se reputat deteriorem
aliquo qui est manifestus peccator; et in hoc commendandus
est. Sed quod corde quis æstimat, licet ore confiteri. Ergo licite
potest se confiteri habere gravius peccatum quam habeat.
3. Præterea. Aliquis quandoque dubitat de aliquo peccato,
utrum sit mortale vel veniale. Et talis debet, ut videtur, de illo
confiteri ut de mortali. Ergo aliquis debet confiteri aliquando1
peccatum quod non habet.
4. Præterea. Satisfactio ex confessione ordinatur. Sed aliquis
potest satisfacere de peccato quod non commisit. Ergo potest
etiam confiteri peccatum quod non fecit.
119. — SED CONTRA. Quicumque dicit se fecisse quod non
fecit, mentitur. Sed nullus in confessione mentiri debet, cum
omne mendacium sit peccatum. Ergo nullus debet confiteri
peccatum quod non fecit.
120. — Præterea. In judicio exteriori non debet aliquod
crimen alicui impingi quod non potest per testes ideoneos
probari. Sed testis in foro pœnitentiæ est conscientia. Ergo
aliquis non debet se accusare de peccato quod conscientia sua
non habet.
121. — RESPONSIO. Dicendum quod per confessionem debet
pœnitens se confessori suo manifestare. Ille autem qui aliud de
se sacerdoti loquitur quam sua conscientia habeat, sive in bonum
sive in malum, non se sacerdoti manifestat, sed magis occultat.
Et ideo non est idonea confessio ; sed ad hoc quod sit idonea
requiritur quod os cordi concordet, ut solum hoc nos accuset quod
conscientia tenet.
122. — AD PRIMUM ergo dicendum quod agnoscere culpam
ubi non est, potest esse dupliciter.
Uno modo ut intelligatur quantum ad substantiam actus. Et sic
non est verum. Non enim ad bonam mentem pertinet, sed ad
errantem, ut se actum aliquem commisisse cognoscat quem
non commisit.
123. — Alio modo, quantum ad conditionem actus. Et sic verum
est quod Gregorius dicit, quia justus in actu qui de se bonus
videtur, formidat ne aliquis defectus ex parte sua fuerit. Et sic
dicitur Job, ix, 28 : « Verebar omnia opera mea. » Et ideo ad
bonam mentem etiam pertinet ut hanc formidinem quam corde
tenet, lingua accuset.
124. — Et per hoc patet solutio ad secundum; quia justus
qui est vere, humilis, non reputat se deteriorem quantum ad
perpetrationem actus qui sit pejor ex genere ; sed timet ne in
1. Ed. « aliquod >.

his quæ bene agere videtur, per superbiam gravius delinquat.
125. — Ad tertium dicendum quod quando aliquis dubitat
de aliquo peccato an sii mortale, tenetur illud confiteri dubita­
tione manente ; quia qui aliquid committit vel omittit in quo
dubitat esse mortale peccatum, peccat mortaliter, discrimini se
committens. Et similiter periculo se committit qui de hoc quod
dubitat esse mortale, negligit confiteri.
Non tamen debet asserere illud esse mortale1 sed cum dubi­
tatione loqui et judicium sacerdotis expectare cujus est discer­
nere « inter lepram ei lepram ». (Deui., xvn, 8).
126. — Ad quartum dicendum quod ex hoc quod2 homo
satisfacit pro peccato quod non commisit, non incurrit menda­
cium, sicut cum quis confitetur peccatum quod non credit se
fecisse. Si enim dicat peccatum quod non fecit, tamen credit
se fecisse, non mentitur. Ei ideo non peccat si eo modo dicat
sicut est in corde suo.

QUÆSTIO III
Deinde quæritur de sigillo confessionis
Et circa hoc quæruntur tria
Primo utrum in quolibet casu teneatur homo celare ea quæ
sub sigillo confessionis habet.
Secundo, utrum possit alii revelare de licentia confitentis.
Tertio, utrum teriatur ea celare, si etiam alias ea novit.
ARTICULUS 1
[I]
[ΙΙ-Π, q. 70, a. 1, ad 2;

Quodl. V,

q. 7, a. 1 ;

Xll, q.

11, a. 2.]

127. — AD PRIMUM SIC PROCEDITUR. Videtur quod
NON

IN

QUOLIBET

CASU TENEATUR CELARE

SACERDOS

PECCATA

QUÆ SUB SIGILLO CONFESSIONIS NOVIT.

1. Quia, sicut dicit Bernardus (De præcepto ei dispens.,
c. 2, n. 5 ; L. 182, 864) « quod est institutum pro caritate, contra
caritatem non militat ». Sed celatio confessionis in aliquo casu
contra caritatem militaret : sicut si3 aliquis in confessione scit
aliquem hæreticum, quem non potest inducere ad hoc quod
desistat a corruptione plebis ; et similiter de illo qui scit per
1. Ed.

om.

« mortale ». — 2. Ed.

om.

* ex hoc quod ». — 3. Ed.

om.

« si ».

1068

SCRIPTUM SUPER LIB. IV SENTENTIARUM

confessionem affinitatem esse inter aliquos qui contrahere volunt.
Ergo talis debet confessionem revelare.
2. Præterea. Illud1 ad quod quis obligatur ex præcepto
Ecclesiæ tantum, non est necesse observari mandato Ecclesiæ
in contrarium facto. Sed celatio confessionis introducta est ex
statuto Ecclesiæ tantum. Si ergo per Ecclesiam præcipiatur
quod quicumque scit aliquid de tali peccato dicat, ille qui
scit per confessionem dicere debet.
3. Præterea. Magis debet homo servare conscientiam suam
quam famam alterius, quia caritas ordinata est. Sed aliquando
aliquis peccatum celans incurrit propriæ conscientiæ damnum :
sicut cum in testimonium adducatur2 pro peccato illo et jurare
cogitur de veritate dicenda ; vel cum aliquis Abbas scit per
confessionem alicujus Prioris sibi subjecti peccatum cujus
occasio inducit ipsum ad ruinam, si ei prioratum dimittat ;
unde tenetur3 ei auferre propter debitum pastoralis curæ ;
auferendo autem videtur confessionem publicare. Ergo videtur
quod in aliquo casu liceat confessionem publicare4.
4. Præterea. Aliquis sacerdos per confessionem alicujus quam
audit, potest accipere conscientiam quod sit prælatione indignus.
Sed quilibet tenetur contradicere promotioni indignorum, si
sua intersit. Cum ergo contradicendo suspicionem inducere
videatur de peccato, et sic quodammodo confessionem revelare,
videtur quod quandoque oporteat confessionem revelare.
128. — SED CONTRA est quod dicit decretalis de pœnit.
et remis, (cap. « Omnis utriusque sexus) : « Caveat sacerdos ne
verbo vel signo vel alio quovis modo prodat aliquatenus peccatorem. »
129. — Præterea. Sacerdos debet Deo cujus est minister
conformari. Sed Deus peccata quæ per confessionem panduntur,
non revelat, sed tegit. Ergo nec sacerdos revelare debet.[II]
[II]

130. — ULTERIUS. Videtur quod

sigillum confessionis

SE EXTENDAT AD ALIA QUAM ILLA QUÆ SUNT DE CONFESSIONE.

1. Quia de confessione non sunt nisi peccata. Sed aliquando
aliquis cum peccatis multa alia narrat quæ ad confessionem non
pertinent. Ergo, cum ea sacerdoti dicantur5 ut Deo, videtur
quod ad illa etiam sigillum confessionis se extendat.
2. Præterea. Aliquando aliquis dicit alicui aliquod secretum,
et ille recipit «, sub sigillo confessionis ». Ergo sigillum confes­
sionis se extendit ad illa quæ non sunt de confessione.
1. Ed. « Id ». — 2. Ed. « adducitur ». — 3. Ed. « debet ». — 4. Ed. om. per
homot. « « Ergo videtur quod in aliquo casu liceat confessionem publicare ». —
5. Ed. « dicuntur ».

131. — SED CONTRA. Sigillum confessionis est aliquid
annexum sacramentali confessioni. Sed ea quæ sunt annexa
alicui sacramento, non se extendunt ultra sacramentum illud.
Ergo sigillum confessionis non se extendit nisi ad ea de quibus
est sacramentalis confessio.
[III]
[Infra,

155.]

132. — ULTERIUS. Videtur
SIGILLUM

CONFESSIONIS

QUOD NON

SOLUM

SACERDOS

HABEAT.

1. Quia aliquando aliquis confitetur sacerdoti per interpretem
necessitate urgente. Sed interpres, ut videtur1, tenetur confes­
sionem celare. Ergo etiam non sacerdos aliquid sub sigillo con­
fessionis habet.
2. Praeterea. Aliquando aliquis in casu necessitatis potest
laico confiteri. Sed ille tenetur peccata celare, cum sibi dicantur
sicut Deo. Ergo non solum sacerdos sigillum confessionis habet.
3. Præterea. Aliquando aliquis se sacerdotem fingit2 ut cons­
cientiam alicujus exploret per hanc fraudem. Et ille etiam, ut
videtur, peccat, si confessionem revelet. Ergo non solus sacerdos
sigillum confessionis habet.
133. — SED CONTRA est quod solus sacerdos est minister
hujus sacramenti. Sed sigillum confessionis est annexum sacra­
mento. Ergo solus sacerdos habet sigillum confessionis.
134. — Præterea. Homo tenetur ea quæ in confessione audit,
celare ; quia nescit ea ut homo, sed ut Deus. Sed solus sacerdos
est minister Dei. Ergo ipse solus tenetur occultare.

135. — RESPONSIO. Dicendum AD PRIMAM QUÆSTIO­
NEM quod in sacramentis ea quæ exterius geruntur sunt signa3
rerum quæ interius contingunt. Et ideo confessio qua quis sacer­
doti se subjicit, signum est interioris qua quis Deo subjicitur.
Deus autem peccatum illius qui se sibi subjicit per pœnilenliam,
legit. Unde et hoc oportet in sacramento pœnitentiæ significari.
Et ideo de necessitate sacramenti est quod quis confessionem
celet ; et tamquam violator sacramenti peccat qui revelat.
El præter hoc sunt aliee. utilitates hujus celalionis ; quia per
hoc homines ad confessionem magis attrahuntur, et simplicius
peccata confitentur.
136. — AD PRIMUM ergo dicendum quod Quidam dicunt
quod sacerdos non tenetur servare sub sigillo confessionis nisi
peccata de quibus pœnitens emendationem promittit ; alias
potest ea dicere ei qui potest prodesse et non obesse.
1. Ed. om. « ut videtur ». — 2. Ed. « finget ». — 3. Ed. « figura ».

137. — Sed hæc opinio videtur erronea, cum sit contra veri­
tatem sacramenti. Sicut enim baptismus est sacramentum, quam­
vis quis fictus accedit, nec est mutandum propter hoc aliquid de
essentialibus sacramenti ; ita confessio non desinit esse sacra­
mentalis quamvis ille qui confitetur emendationem non proponat
Ei ideo nihilominus sub occulto tenendum1 est.
138. — Nec tamen sigillum confessionis contra caritatem
militat ; quia caritas non requirit quod apponatur remedium
peccato quod homo nescit. Illud autem quod sub confessione
scitur, est quasi nescitum, cum nesciat2 ut homo, sed ut Deus.
139. — Tamen aliquod remedium adhibere debet in prædictis
casibus quantum potest sine revelatione confessionis : sicut
monendo eos qui confitentur et aliis diligentiam apponendo
ne corrumpantur per hæresim. Potest etiam dicere prælato
quod diligentius invigilet super gregem suum, ita tamen quod
non dicat aliquid per quod verbo vel nutu confitentem prodat.
140. — Ad secundum dicendum quod præceptum de confes­
sione servanda3 consequitur ipsum sacramentum. Et ideo sicut
præceptum de confessione sacramenlali facienda est de fure
divino, et non potest aliqua dispensatione vel jussione humana
homo ab eo absolvi ; ita nullus ad revelationem confessionis
potest ab homine cogi vel licentiari. Unde si præcipiatur sub
pcena excommunicationis jam4 latæ quod dicat si aliquid scit
de peccato, non dicat5 ; quia debet æstimare quod intentio præcipientis sit, « si sciat ut homo ». Sed6 etiam expresse’ de confes­
sione interrogatus, non deberet dicere. Nec excommunicationem
incurreret ; quia non est subjectus superiori suo nisi ut homo ;
hoc autem nescit8 ut homo, sed ut Deus.
141. — Ad tertium dicendum quod homo non adducitur in
testimonium nisi ut homo. Et ideo absque læsione conscientiæ
potest jurare se nescire quod scit tantum ut Deus.
142. — Similiter autem absque læsione conscientiæ potest
prælatus impunitum dimittere peccatum quod scit ut Deus, vel
sine aliquo remedio ; quia non tenetur adhibere remedium nisi
eo modo quo ad ipsum defertur. Unde in his quæ deferuntur ei
in foro pœnitentiæ in eodem foro debet quantum potest adhi­
bere remedium : ut Abbas in casu prædicto admoneat9 eum ut
Prioratui10 resignet ; vel si noluerit, potest ex aliqua alia occa­
sione absolvere a cura Prioratus, ita tamen quod omnis suspicio
vitetur de confessionis revelatione.
1. Ed. « tenenda ». — 2. Ed. « non sciat ». — 3. Ed. « celanda ». — 4. Ed.
om. « jam » et ad. « sententiae » post « latæ ». — 5. Ed. « debet dici ». — 6. Omnes
codices præter μ « Si » ; L. « Et si ». — 7. ζηβ « exprimeret ». Codices præter μ, L.
« exprimeret ». — 8. Ed. « non scit ». — 9. « adinonere debet ». — 10. Ed. « Prio­
ratum ».

143. — Ad quartum dicendum quod ex mullis aliis causis
aliquis redditur indignus ad praelationis officium quam ex pec­
cato : sicut ex defectu scientiæ vel ætatis vel alicujus hujusmodi.
Et ideo qui contradicit, nec suspicionem de crimine facit, nec
confessionem revelat.

144. — AD SECUNDAM QUÆSTIONEM dicendum quod
sigillum confessionis directe non1 se extendit nisi ad illa quæ
cadunt sub sacramentali confessione. Sed indirecte id quod non
cadit sub sacramenlali confessione, etiam ad confessionis sigillum
perlinet : sicut illa per quæ posset peccator vel peccatum
deprehendi. Nihilominus etiam alia2 summo studio sunt celanda,
tum propter scandalum, tum propter pronitatem quæ ex consue­
tudine accidere posset.
Et per hoc patet responsio AD PRIMUM.
145. — Ad secundum dicendum quod homo non de facili
debet aliquid recipere hoc modo. Si tamen recipiat, ex promis­
sione tenetur hoc modo celare ac si in confessione haberet, quam­
vis sub sigillo confessionis non habeat.

146. — AD TERTIAM QUÆSTIONEM dicendum quod sigil­
lum confessionis competit sacerdoti inquantum est minister
hujus sacramenti : quod nihil est aliud quam debitum confes­
sionem celandi, sicut clavis est potestas absolvendi. Tamen sicut
aliquis qui non est sacerdos, in aliquo casu participat aliquid de
actu clavis, dum confessionem audit propter necessitatem ; ita
etiam participat de actu sigilli confessionis et tenetur celare,
quamvis, proprie loquendo, sigillum confessionis non habeat.
Et per hoc patet solutio ad objecta.
ARTICULUS II

[I]

147. — AD SECUNDUM SIC PROCEDITUR.

ATdetur

QUOD DE LICENTIA PCENITENTIS NON POSSIT SACERDOS PECCATUM

QUOD

SUB

SIGILLO

CONFESSIONIS

HABET,

ALTERI

PRODERE.

1. Quod enim non potest superior, non potest inferior. Sed
Papa non posset aliquem licentiare ut peccatum quod scit in
confessione, alteri diceret. Ergo nec ille qui confitetur potest
ipsum licentiare.
2. Præterea. Illud quod est intitutum propter bonum com­
mune, non potest ex arbitrio unius mutari. Sed celatio confes1. Ed. om. « non ». — 2. Ed. « illa ».

sionis est instituta propter bonum totius Ecclesiæ, ut homines
confidentius ad confessionem accedant. Ergo ille qui confitetur
non potest licentiare sacerdotem ad dicendum.
3. Præterea. Si posset sacerdos licentiari, videretur dari pal­
lium malitiæ malis sacerdotibus ; quia possent prætendere sibi
licentiam datam, et sic impune peccarent : quod non est conve­
niens. Ergo videtur quod non possit a confitente licentiari.
4. Præterea. Ille cui iste revelabit, non habebit hoc sub sigillo
confessionis. Et sic poterit publicari peccatum quod jam dele­
tum est : quod non est conveniens. Ergo non potest licentiari.
148. — SED CONTRA. Superior potest remittere peccatorem
cum litteris ad inferiorem sacerdotem de voluntate ipsius. Ergo
de voluntate confitentis potest alteri peccatum revelare.
149. — Præterea. Qui potest aliquid facere per se, potest
etiam per alterum facere. Sed confitens potest per se peccatum
suum quod fecit, revelare. Ergo potest internuntium sacerdo­
tem facere.
150. — RESPONSIO. Dicendum quod duo sunt propter quæ
sacerdos tenetur peccatum occultare.
Primo et principaliter, quia ipsa occultatio est de essentia
sacramenti, inquantum scit illud ut Deus, cujus vicem gerit
ad confessionem.
Alio modo propter scandalum vitandum.
151. — Potest aulem pœnitens facere ut illud quod sacerdos
sciebat ut Deus, sciat etiam ut homo : quod facit dum eum
licentiat ad dicendum. Et ideo si dicat, non frangit sigillum
confessionis. Tamen debet cavere scandalum dicendo, ne fractor
sigilli prædicti reputetur.
152. — AD PRIMUM ergo dicendum quod Papa non potest
licentiare eum ut dicat ; quia non potest facere ut sciat ut homo :
quod potest qui confitetur.
153. — Ad secundum dicendum quod non tollitur illud quod
est propter bonum commune institutum ; quia sigillum confes­
sionis non frangitur, quia dicitur quod alio modo scitur.
154. — Ad tertium dicendum quod ex hoc non datur aliqua
impunitas malis sacerdotibus ; quia imminet eis probatio, si
accusantur, quod de licentia confitentis revelaverunt.
155. — Ad quartum dicendum quod ille ad quem notitia pec­
cati devenit mediante sacerdote ex volundate confitentis, parti­
cipat in aliquo actum sacerdotis. El ideo simile est de eo et de
interprete; nisi forte peccator velit quod ille absolute sciat et
libere.

ARTICULUS III
[Π]

156. — AD TERTIUM SIC PROCEDITUR. Videtur

quod

ILLUD QUOD QUIS SCIT PER CONFESSIONEM ET ALIO MODO1, NULLO
MODO POSSIT REVELARE.

1. Non enim frangitur sigillum confessionis nisi dum pecca­
tum quod in confessione habetur revelatur. Si ergo iste revelat
peccatum quod in confessione audivit, qualitercumque aliter
sciat, sigillum confessionis frangere videtur.
2. Præterea. Quicumque confessionem alicujus audit, ei obli­
gatur ad hoc quod peccata ipius non revelet. Sed si aliquis alicui
promitteret tenere privatum quod ei dicitur, quantumcumque
postea sciret, deberet privatum tenere. Ergo quod in confessione
quis audit, quantumcumque alias sciatur, debet privatum haberi.
3. Præterea. Duorum quod est altero potentius trahit ad se
reliquum. Sed scientia sua qua scit peccatum ut Deus, est
potentior et dignior illa qua scit ut homo. Ergo trahit ad se eam.
Et ita non poterit revelari, secundum quod scientia qua scit
ut Deus, exigit.
4. Præterea. Secretum confessionis institutum est ad vitan­
dum scandalum, et ut homines a confessionibus non retrahe­
rentur. Sed si aliquis posset dicere illud quod in confessione
audivit, etiam si alias sciret, nihilominus scandalum sequeretur.
Ergo nullo modo potest dicere.
157. — SED CONTRA. Nullus potest alium obligare ad quod
non erat obligatus, nisi sit suus prælatus qui obliget cum præ­
cepto. Sed ille qui sciebat alicujus peccatum per visum, non erat
obligatus ad celandum. Ergo ille qui ei confitetur, cum non sit
prælatus suus, non potest eum obligare ad celandum hoc quod
sibi confitetur.
158. — Præterea. Secundum hoc posset impediri justitia
Ecclesiæ, si aliquis, ut evaderet sententiam excommunicationis
quæ in ipsum ferenda erat propter aliquod peccatum de quo
convictus est, confiteretur ei qui sententiam ferre debet. Sed
justitiæ executio est in præcepto. Ergo non tenetur celare pec­
catum quod quis in confessione audit, si alias sciat2.

159. — RESPONSIO. Dicendum quod circa hoc est triplex
opinio.
Quidam enim dicunt quod illud quod quis audit in confessione,
1. η « aliter » ; L. ad. « etiam ». — 2. Ed. « scit » -, L. « si alias ipsum scit ».

non potest aliquo modo dicere, si sciat alias, sive ante sive post.
160. — Quidam vero dicunt quod per confessionem præcluditur sibi via ne possit aliquid dicere quod prius scivit ; non
autem quin possit dicere, si postea alio modo sciat.
161. — Utraque autem opinio, dum nimium sigillo confes­
sionis attribuit, praejudicium veritati et justitiæ servandæ facit.
Posset enim aliquis ad peccata esse proclivior, si non timeret
ab illo accusari cui confessus est, si coram ipso peccatum iteraret.
162. — Similiter etiam multum justitiæ perire poterit, si
testimonium ferre non possit1 aliquis de eo quod vidit propter
confessionem de hoc factam.
163. — Nec obstat quod Quidam dicunt quod debet protes­
tari se non tenere privatum hoc; quia hoc non posset protestari
nisi postquam peccatum esset sibi dictum. Et tunc quilibet
sacerdos posset, cum vellet, revelare peccatum, protestationem
faciendo, si hoc ipsum ad revelandum liberum redderet.
164. — Et ideo alia opinio est et verior quod2 illud quod homo
alias scit, sive ante confessionem sive post, non tenetur celare
quantum ad id quod scit ut homo. Potest enim dicere : « Scio
illud quod3 vidi ». Tenetur tamen celare illud, inquantum scit ut
Deus. Non enim potest4 dicere : « Ego audivi hoc in confessione. »
Tamen propter scandalum vitandum5 debet abstinere ne de
hoc loquatur, nisi necessitas immineat.
165. — AD PRIMUM ergo dicendum quod quando aliquis
dicit se vidisse quod in confessione audivit, non revelat quod in
confessione audivit, nisi per accidens : sicut qui scit aliquid®
per auditum et visum, non revelat quod vidit7, per se loquendo,
si dicat se audisse ; sed per accidens, quia dicit auditum cui
accidit visum esse. Et ideo talis sigillum confessionis non frangit.
166. — Ad secundum dicendum quod non obligatur audiens
confessionem8 quod non revelet peccatum simpliciter, sed prout
est in confessione auditum. Nullo enim casu dicere debet se
audisse9 in confessione.
167. — Ad tertium dicendum quod hoc19 intelligendum est
de duobus qui habent oppositionem. Sed scientia qua scit aliquis
peccatum ut Deus, et illa qua scit ut homo, non sunt opposita.
Et ideo ratio non procedit.
168. — Ad quartum dicendum quod non debet ita vitari
peccatum ex una parte quod ex alia justitia relinquatur. Veritas
enim non est propter scandalum dimittenda. Et ideo quando
imminet periculum justitiæ et veritatis, non debet dimitti reve1. Ed. « posset ». — 2. Ed. « quia ». — 3. Ed. « quia ». — 4. L. ad. « hoc ». —
5. Ed. om. « vitandum ». — 6. Ed. om. « aliquid ». — 7. ζη « videt ». — 8. Ed.
ad. « ad hoc ». — 9. Ed. « audivisse ». — 10. Ed. om. « hoc ».

latio ejus quod quis in confessione audivit, si alias scit, propter
scandalum ; dum tamen scandalum, quantum in se est, evitare
nitatur.
EXPOSITIO TEXTUS
169. — « Non redarguo, quia forsitan verum est. » (2a) Hoc
non dicit Augustinus quasi dubitans an purgatorium sit ; sed
an de hoc igne Apostolus intelligat.
170. — « Quod omnia criminalia semel saltem oportet in
confessione exprimi. » (6a)
Contra. Contritionem1 non oportet quod sit singillatim
de omnibus. Ergo nec confessio.
171. — Et dicendum quod contritio est in conspectu Dei
qui uno intuitu omnia videt, sed confessio fit homini cui oportet
singillatim omnia exponi.
172. — Et præterea. Oportet de omni peccato mortali quod
memoriae occurrit singulariter dolere, ut praedictum est. (171)
173. — « Nisi aliqua2 frequenter iterata. » (6b)
Contra. Iteratio non trahit ea extra genus venialium pecca­
torum.
174. — Et dicendum quod loquitur quantum ad dispositio­
nem ; quia frequens venialium iteratio disponit ad illam placen­
tiam venialium in qua consistit3 peccatum mortale ; quia secun­
dum quod habitus ex consuetudine generatur et augetur, secun
durn hoc delectatio et pronitas crescit.

i

175. — « Sed aliud est favore vel odio, etc. » (9a)
Contra. Ergo secundum hoc videtur quod aliquis possit cui
vult confiteri, quando habet sacerdotem ignorantem.
176. — Et dicendum quod hoc intelligendum est, quando
sacerdotis ignorantia posset hominem inducere in errorem ;
tunc enim de licentia sacerdotis vel sui4 superioris debet alium
petere prudentiorem. Quinque tamen casus ponuntur® quibus
licet alii confiteri quam proprio sacerdoti sine ejus licentia.
Primus est, si sit vagabundus ; secundus, si mutavit domicilium ;
tertius, si offendit in aliena parochia ; quarius propter malitiam
sacerdotis qui revelat confessiones vel incitat ad malum ;
quintus in articulo necessitatis.

1. Ed. « contritio ». — 2. Ed. ad. « sint ». — 3. η « sistit », ζ om. — 4. Ed. om.
« sui ». — 5. Ed. ad. « in ».

DISTINCTIO XXII
Si

peccata dimissa redeant

1· — Cumque multis auctoritatibus supra d. 14 et d. 17 sit assertum,
in vera cordis contritione peccata dimitti ante confessionem vel satis­
factionem, ei etiam qui aliquando in crimen relapsurus est, quæritur si
post cordis contritionem confiteri contempserit, vel in peccatum idem
vel simile reciderit, an peccata dimissa redeant.
2. — Cujus quæstionis solutio obscura est et perplexa, aliis asserentibus,
aliis e contra negantibus peccata semel dimissa ulterius replicari ad
pœnam.
Aliorum

sententia

3. — Qui vero dicunt peccata dimissa redire, subditis se muniunt
testimoniis.
a. — Ambrosius ait {In Epist. ad Ephesios, iv, 32 ; L. 17, 393) : «.Donate
invicem, si alter in alterum peccat1 ; alioquin Deus repetit dimissa. Si enim
in his contemptus fuerit, sine dubio revocabit sententiam per quam miseri­
cordiam dederat, sicut in Euangelio (Mat., xviii, 33),de servo nequam legitur,
qui in conservum suum impius deprehensus est. »
b. — Item Rabanus {Decr., de pcenit. d. 4, cap. 1 « Si Judas » ; L. 187,
1618) : « Nequam servum tradidit Deus tortoribus quoadusque redderet uni­
versum debitum ; quia non solum peccata quæ post baptismum homo egit,
reputabuntur ei ad pœnam, sed etiam originalia quæ in baptismo sunt ei
dimissa ».
Item Gregorius (IV Dialog., c. 60 : L. 77, 428) : « Ex dictis evangelicis
constat, quia si ex corde non dimittimus quod in nos delinquitur, et hoc
rursum exigitur quod jam nobis per poenitentiam dimissum fuisse gaude­
bamus. »
Item Augustinus {Serm. 83, c. 6, n. 7 ; L. 38, 518) : « Dicit Deus :
« Dimitte, et dimittetur tibi. » (Luc. vi, 37.) Sed ego prius dimisi, dimitte
vel postea. Nam si non dimiseris, revocabo te, et quidquid dimiseram, repli­
cabo tibi. »
Item : « Qui divini beneficii oblitus suas vult vindicare injurias, non
solum de futuris peccatis veniam non merebitur, sed etiam præterita quæ
jam sibi dimissa credebat, ad vindictam ei replicabuntur. » (August., ibid.)
ItemBEDA {InLuc., xi, 24, lib. IV, c. 9 ; L. 92, 478), super illud «Revertar
in domum meam, etc. » « Timendus est ille versiculus, non exponendus,
ne culpa quam in nobis extinctam credebamus, per incautelam nos vacantes
opprimat. »
. Item (ibid., v. 26) : « Quemcumque enim post baptisma sive pravitas hæretica, seu cupiditas mundana arripuerit, mox omnium prosternet in ima
vitiorum. »
Item Augustinus (lib. I, De bapt. contra Donatistas, c. 12, n. 20 ; L. 43,
120) : « Redire dimissa peccata ubi fraterna caritas non est, apertissime
Dominus in Evangelio (Mat., xviii, 33) docet in illo servo a quo dimissum
1. Quar. « peccet. ·.

Dominus debitum petiit, eo quod ille conservo suo debitum nollet dimittere. »
His auctoritatibus innituntur qui dicunt peccata dimissa, si repli­
cantur, redire simpliciter1.
Objectio

4. — Quibus opponitur. Si quis pro peccato de quo pœnituit et indul­
gentiam accepit, iterum punitur, non videtur justum. Si punitur pro
eo quod peccavit et non emendavit, justitia est aperta. Si vero requiritur
quod fuerat condonatum, vel justitia non est, vel justitia est2 occulta.
Videtur etiam Deus « bis in idipsum judicare, et duplex tribulatio consur­
gere » : quod Scriptura negat (Nahum, i, 9).
Responsio

5. — Sed ad hoc potest dici quod neque duplex tribulatio consurgit,
neque judicat Deus his in idipsum. Hoc enim fieret, si post condignam
satisfactionem et sufficientem pœnam iterum puniret ; sed non satisfecit
digne3 et sufficienter qui non perseveraverit*. Debuit enim jugem peccati
habere memoriam non ad faciendum, sed ad cavendum ; debuit non
« oblivisci omnes retributiones Dei » [Ps. cn, 2), quæ tot sunt, quot sunt
peccatorum remissiones. Tot ergo debuit cogitare dona Dei quot mala
sua, ac pro illis usque in finem gratias agere. Sed quia ingratus « ad vomi­
tum sicut canis rediit » (II Pet. u, 22), anteacta bona mortificavit, et
peccatum dimissum revocavit, ut cui humiliato ante Deus peccatum
dimiserat, eidem postea elato et ingrato imputet.
Aliorum

sententia

6. — Sed quia absonum videtur ut peccata dimissa iterum impu­
tentur, placet Quibusdam neminem pro peccatis semel dimissis iterum
a Deo puniri. Sed ideo dicuntur dimissa redire et imputari, quia propter
ingratitudinem ita reus et peccator constituitur, ut ante fuerat. Sic
enim quod dimissum5 fuerat, dicitur exigi, quia remissionis perceptæ
ingratus ita reus fit ut ante fuerat.
Utrique parti quæstionis probati favent doctores. Ideoque alicui parti
non praejudicans, studioso lectori judicium relinquo, addens mihi tutum
fore ac saluti propinquum sub mensa dominorum micas edere.
Quid

sit sacramentum et res

7. — Post prædicta restat investigare quid in actione pœnitentiæ
sit sacramentum et res. Sacramentum enim signum est sacræ rei. Quid
ergo” hic signum est, et quæ est res sacra hujus signi ?
8. — Quidam dicunt sacramentum hic esse quod exterius tantum
geritur, scilicet exterior pœnitentia, quæ est signum interioris pœni­
tentiæ, scilicet contritionis cordis et humiliationis.
9. — Quod si est, non omne sacramentum evangelicum id efficit quod
figurat. Exterior enim poenitentiam non afficit interiorem, sed potius .
interior causa est exterioris.
1. Quar. » peccata dimissa redire, si replicantur ». — 2. Quar. om. « est ». — 3. Ed.
om. per homot. « et sufficientem poenam iterum puniret ; sed non satisfecit digne ».
— 4. Quar. « perseveravit ». — 5. Ed. « missum ». — 6. Quar. « igitur ».

10. — Sed ad hoc inquiunt illi, hoc esse intelligendum de illis sacra­
mentis quæ in novo testamento instituta sunt, ut est sacramentum
baptismi, confirmationis et Corporis Christi. Sacramentum1 vero pœni­
tentiæ sicut et conjugii, ante tempus gratiæ etiam a primordio humani
generis luit. Utrumque enim institutum luit in primis parentibus.
11. — Item. Si exterior pœnitentia sacramentum est, et interior res
sacramenti, sæpius præcedit res sacramentum quam sacramentum rem.
12. — Sed nec hoc inconveniens est; nam et in aliis sacramentis quæ
efficiunt quod figurant, hoc sæpe contingit.
13. — Quidam autem dicunt exteriorem pœnitentiam et interiorem
esse sacramentum ; nec duo sacramenta, sed unum, ut species panis et
vini non duo sunt sacramenta, sed unum. Et sicut in sacramento corporis,
ita etiam in hoc sacramento dicunt aliud esse tantum sacramentum scilicet
exteriorem pœnitentiam, aliud2 sacramentum et rem, scilicet interiorem
pœnitentiam, aliud rem et non sacramentum, scilicet remissionem pecca­
torum. Interior enim pœnitentia et res est sacramenti, idest exterioris
pœnitentiæ, et sacramentum remissionis peccati quam significat3 et
facit. Exterior quoque pœnitentia et interioris signum est, et remissionis
peccatorum.

DIVISIO TEXTUS

14. — « Cum multis auctoritatibus, etc.4 » (1)
Postquam determinavit Magister de tempore pœnitentiæ
quod concomitatur ipsam pœnitentiam, hic déterminai quædam
quæ. perlinent ad effectum ipsius qui est remissio peccatorum.
Et dividitur in partes duas. In prima inquirit utrum remissio
peccatorum sit irrevocabilis, an peccata dimissa quandoque
redeant ; in secunda, quia in quolibet sacramento effectus est
res ipsius, inquirit quid sit sacramentum et res in pœnitentia.
ibi : » Post prædicta restat investigare, etc. » (7)
Crica primum tria facit. Primo movet quæstionem. Secundo
ponit diversas opiniones circa solutionem ipsius quæstionis,
ibi : « Cujus quæstionis solutio, etc. » (2) Tertio opiniones prose­
quitur, ibi : « Qui vero peccata dicunt, etc. » (3)
Et circa hoc duo facit. Primo prosequitur primam opinionem ;
secundo secundam, ibi : « Sed quia absonum videtur, etc. » (6)
Circa primum tria facit. Primo ponit auctoritates quibus confir­
matur prima opinio. Secundo objicit in contrarium ; ibi : « Qui­
bus opponitur, etc. » (4) Tertio ponitur eorum solutio, ibi : « Sed
ad hoc potest dici, etc. » (5)
« Post prædicta restat investigare, etc. » (7) Hic inquirit
quid sit sacramentum et quid res in pœnitentia. Et circa hoc
duo facit. Primo movet quæstionem. Secundo solvit eam, ibi :
« Quidam® dicunt sacramentum, etc. » (8)
Et dividitur in partes duas secundum duas opiniones quas
1. Ed. om. per homot. « baptismi, confirmationis et corporis Christi. Sacramen­
tum ». —· 2. Ed. om. per homot. « sacramentum, scilicet exteriorem pœnitentiam
aliud ». ·— 3. Quar. « et signat ». — 4. Ed. om. « Cum multis... » — 5. Ed. ad,
« enim ».

ponit. Secunda incipit, ibi : « Quidam autem dicunt, etc. » (13)
Circa primum duo facit. Primo narrat opinionem. Secundo
ponit1 objectiones in contrarium, ibi : « Quod si est, non omne
sacramentum, etc. » (9)
Et dividitur in partes duas secundum duas solutiones2 quas
ponit. Secunda incipit, ibi : « Item si exterior poenitentia, etc. » (11)
Et utraque dividitur in objectionem et solutionem ; per se
patet. (10, 12)

Hic est duplex quæstio
Prima de reditu peccatorum.
Secunda de eo quod est sacramentum vel res in poenitentia.

QUÆSTIO I
Circa primum quæruntur quatuor3

Primo, utrum peccata dimissa redeant.
Secundo, de ingratitudine, per quam peccata redire dicuntur.
Tertio, quæ peccata per ingratitudinem redire possunt.
Quarto, utrum recidivans teneatur confiteri peccata de quibus
prius confessus fuerat4.
ARTICULUS I
[III, q. 88, a. 1 ;

Mal.

c. 18, in fine.]

15. — AD PRIMUM SIC PROCEDITUR. VIDETUR
PECCATA DIMISSA

REDEUNT IN EO QUI

QUOD

RECIDIVAT.

1. Dicit enim Leo Papa : « Quæ divina misericordia solidavit
in ea revolvit prurigo ; quoniam iterata iniquitas misericordiam
concessam exinanivit. » Ergo videtur quod per recidivum peccata
dimissa redeant.
2. Præterea. Remoto operculo apparet quod operiebatur. Sed
« caritas operit multitudinem peccatorum » ; 1 Petr., iv, 8. Ergo
remota caritate per peccatum sequens peccata dimissa redeunt.
3. Præterea. Ezech., xviii, 24, dicitur : « Si averterit se justus
a justitia sua,... omnes justitiæ suæ quas facerat, non recorda­
buntur. » Ergo in eodem statu est ac si nullam justitiam fecisset.
Sed si non fecisset justitiam pœnitentiæ, non essent ei peccata
dimissa. Ergo dimissio illa annullatur. Et sic peccata dimissa
redeunt.
4. Præterea. Magis peccat qui offendit Deum quam qui
offendit hominem. Sed si aliquis est ab aliquo domino manu1. Ed. « narrat ». — 2. Ed. « objectiones ». —
« Quarto... ».

3.

ζτ)

« tria ». — 4.

ζη£σχ om.

missus per offensam in ipsum commissam, iterum reducitur in
servitutem. Ergo multo fortius, si aliquis divina gratia a servi­
tute peccati liberatus Deum per recidivum peccati offendat,
in pristinam servitutem peccati revocatur. Et sic peccata dimissa
redeunt.
5. Præterea. Esto quod aliquis post veram contritionem de
peccatis praeteritis cadat in peccatum et moriatur statim ;
constat quod in infernum descendit. Ergo de peccatis quæ sibi
dimissa fuerunt, ibi punitur, cum non sit sibi pœna totaliter
remissa. Ibi vero punietur æternaliter, quia « in inferno nulla est
redemptio1 n. Ergo similem reatum incurrit ei quem habebat.
Et ita videtur quod in isto peccata dimissa redeunt. Et similis
ratio est de illo qui confessus est et non satisfecit plene.
6. Præterea. Sicut per poenitentiam remittuntur peccata, ita
per peccatum actuale mortificantur merita præcedentia. Sed
per poenitentiam quæ peccatum destruit, priora merita revi­
viscunt. Ergo per peccatum quod poenitentiam destruit qua
remittebatur peccatum, peccata dimissa reviviscunt.
16. — SED CONTRA. Augustinus in lib. de responsionibus
Prosperi (ad Capit. Gallor., respons. u ; L. 51, 1834) : « Qui
recedit a Christo et alienatus a gratia finit hanc vitam, quid nisi
in perditionem vadit ? Sed non in id quod dimissum est redit,
nec originali peccato damnabitur. » Ergo peccata dimissa non
redeunt.
17. — Præterea. Eodem peccato et æquali unus non fit alio
deterior. Sed contingit innocentem et poenitentem eodem et
æquali peccato mortali peccare. Ergo pœnitens non fit deterior
per hoc peccatum quam innocens. Fieret autem, si peccata
dimissa redeant. Ergo non redeunt.
18. — Præterea. Contrarium non reducit suum contrarium.
Sed contingit quandoque quod peccatum quod aliquis post
poenitentiam committit, est contrarium peccato quod per poeni­
tentiam deletum est, sicut avaritia prodigalitati. Ergo pecca­
tum sequens non reducit peccatum præcedens.
19. — Præterea. Nullus incurrit peccati maculam vel reatum,
nisi ex commissione ipsius peccati. Sed pœnitens antequam
faceret simplicem fornicationem, non hnbebat maculam vel
reatum homicidii quod sibi jam dimissum erat2. Nec postea
fornicando homicidium committit. Ergo non redit homicidium
sibi dimissum quantum ad culpam, neque quantum ad reatum.
20. -— RESPONSIO. Dicendum quod nliquo modo peccata
redire oportet dicere ; quia Auctores3 expresse hoc dicunt.
1. In VII responsorio officii Defunctorum. — 2. Ed.
toritates ».

ad.

« Ergo ». — 3. Ed. « auc­

DISTINCTIO XXII, QUÆSTIO I, ART. I

1081

Quidam ergo1 hoc simpliciter concesserunt in omni qui
patitur recidivum. Nec fuit intentio eorum dicere quod actus
ille peccati idem numero revocaretur, vel eadem numero macula
quæ prius ablata fuerat per poenitentiam ; quia quod omnino
in nihilum decidit idem numero resumi non potest ; sed ita quod
sicut per peccata commissa aliquis impediebatur, ante peractam
poenitentiam de eis, ne gratiam a Deo reciperet ; ita eisdem
impeditur postquam a statu pœnitentiæ decidit per peccatum
mortale, quo récidivât. Sic enim dicitur peccatum2 manere
quantum ad culpam, in quantum ex actu qui jam præteriit,
impeditur aliquis a gratiæ receptione, sicut a quodam obstaculo
posito inter Deum et animam ; remitti autem quoad culpam,
quando ratione actuum præteritorum aliquis gratia non privatur.
21. — Sed hæc opinio non potest stare ; quia ad causandum
tenebras utrumque duorum per se sufficit, scilicet indispositio
recipientis et interpositio obstaculi. Unde si tenebræ debeant
amoveri, oportet et indispositionem tolli et obstaculum amoveri.
Et ita pœnitentia quæ tenebras peccati tollebat, non solum
removebat indispositionem quæ erat in anima ad gratiam susci­
piendam, sed etiam removebat obstaculum præcedentis pec­
cati, non quidem ita quod actus ille non præcesserit, sed quod
non haberet vim impediendi gratiam actus præcedens ; quæ
quidem vis prædicto actui restitui non potest, nisi iteretur :
quod est impossibile. Et ideo non potest dici quod prædicto modo
peccata quoad maculam redeunt.
22. — Et ideo Alii dixerunt quod non redit peccatum dimis­
sum per quodlibet3 peccatum sequens, sed per4 quatuor tantum :
scilicet per odium fraternum, per apostasiam a fide, per contemp­
tum confessionis per hoc quod aliquis dolet se pœnituisse. Unde
fecerunt versus :
Fratres odit, apostata flt, spernitque fateri,
Pœnituisse piget ; pristina culpa redit.

23. — Sed hæc opinio minus habet de ratione quam prima ;
quia non6 potest assignare causam quare per hæc peccata
redeant magis peccata dimissa quam per alia, cum etiam alia
contingat quandoque esse graviora ; nisi quod ex auctoritatibus
et quibusdam rationibus frivolis inducebantur ad dicendum
quod per hæc peccata redirent peccata dimissa. Et videbatur
eis absurdum quod per omne peccatum sequens præcedentia
redirent.
24. — Nec sufficit quod dicunt quod Deus dimittat peccata
1. Ed.

om.

om.

« ergo ». — 2. Ed.

α per ». — 5. Ed.

ad.

ad.

« magis ».

« mortale ». 1— 3. Ed. « quolibet ». — 4. Ed.

sub conditione vitandi ista quatuor ; quia causa sufficiens inducit
effectum suum absolute, nihil expectans a futuro. Gratia autem
et passio Christi ex cujus virtute sacramenta efficaciam habent,
sufficientissime se habent ad omnem culpam delendam.
25. — Et præterea. Nulla est ratio quare magis sub condi­
tione1 vitandi hæc peccata, priora remittantur quam sub condi­
tione vitandi alia ; cum omne peccatum contrarietur gratiæ
per quam fit remissio peccatorum.
26. — Et ideo dicendum est cum Aliis quod aliquid potest
redire dupliciter. Vel in se. Et sic peccata dimissa nullo modo
redeunt quantum ad maculam, et per consequens nec quantum
ad reatum. Vel in suo effectu. Et hoc modo peccata dimissa
redeunt, inquantum ex peccatis dimissis aliquid in sequentibus
relinquitur. Ex hoc enim quod homo Deum per peccatum
offendit post remissionem praecedentium peccatorum, quamdam
deformitatem ingratitudinis actus sequentis peccati acquirit. Et
ideo dicitur communiter quod redeunt quantum ad ingratitudinem.
27. — AD PRIMUM ergo dicendum quod misericordia Dei
per quam fiebat remissio peccatorum, ad duo ordinatur. Ad
unum in praesenti : scilicet remissionem peccatorum praeceden­
tium. El quantum ad hunc effectum non exinanitur per pecca­
tum sequens2. Ad aliud in futuro : scilicet ad vitam æternam
consequendam ; quia gratia per quam fiebat remissio peccato­
rum, faciebat dignum vita aeterna. El quantum ad hunc effectum
exinanitur per sequens peccatum.
28. — Ad secundum dicendum quod caritas dicitur operire
peccata Deo qui omnia videt. Unde opportet quod ea destruat,
non quidem faciens ut actus non præcesserit, sed quod vim
impediendi gratiam non habeat. Sed coram oculis hominum
potest aliquid operiri quod de se manet. Et de tali operimento
objectio procedebat.
29. — Ad tertium dicendum quod justitiæ ejus non rememo­
rabuntur quantum ad effectum qui ex eis expectabatur in futuro,
quia per eas ad vitam æternam non perveniet ; sed rememora­
buntur quantum ad hunc effectum qui est peccata praeterita
abolere, quem in præsenti faciebant.
30. — Ad quartum dicendum quod quamvis aliquis manu­
missus reducatur in eamdem servitutem de qua liberatus fuerat,
non tamen ut sit ex eadem causa servus, ex qua primo fuerat,
sed ex alia, scilicet offensa post manumissionem commissa.
Ei similiter qui récidivât reducitur in servitutem peccati, non
tamen ut sit servus peccati ex actibus peccatorum ex quibus
prius erat, sed ex actu istius peccati sequentis.
1. Ed. « ratione ». — 2. Ed. ad. « et ».

Unde peccata dimissa non redeunt, sed novum inducitur.
31. —- Ad quintum dicendum quod pro illa parte pœnæ quæ
sibi dimissa est in confessione vel contritione, nunquam punietur,
sed pro residua. In æternum tamen, ut Quidam dicunt ; quia
ratione fori in quo punitur, æterna pœna debetur : sicut est
de1 venialibus quæ in purgatorio puniuntur pœna temporali,
et in inferno æterna.
32. — Sed hoc non videtur simile ; quia veniale ideo in inferno
æternaliter punitur, quia semper manet, cum non sit ibi aliquid
quod culpam delere possit ; sed pœna ex hoc ipso quod solvitur,
expiatur.
33. — Et ideo Alii dicunt quod pœna cujus est aliquis debitor
post culpam remissam, in inferno punietur temporaliter.
34. — Nec propter hoc sequitur quod sit « in inferno redemp­
tio » ; quia pœna quæ solvitur, non redimitur.
35. — Nec est inconveniens quod quantum ad aliquid acci­
dentale pœna inferni minuatur usque ad diem judicii, sicut
etiam augetur.
36. — Ad sextum dicendum quod peccatum mortale non
mortificabat merita præcedentia quin in se essent viva, unde in
gloriam electorum cedebant. Sed mortificabantur solum quantum
ad illum cujus erant qui impediebatur a consecutione effectus
ipsorum. Et ideo, remoto impedimento, in sua efficacia rema­
nent quoad istum.
37. — Sed peccatum per pœnitentiam non solum mortifi­
catur quoad peccantem, sed etiam in se. Remissio enim pecca­
torum est principaliter opus Dei ; sed mortificatio meritorum
præcedentium est opus hominis. Homo autem sua actione non
potest evacuare simpliciter opus Dei, quamvis possit impedire
ne sibi prosit. Et ideo homo per peccatum sequens non potest
remissionem præcedentium peccatorum annullare2, potest au­
tem sua actione evacuare quod per ipsum factum est. Et ideo
potest mortificationem meritorum præcedentium per merita sequen­
tia penitus annullare, præcipue gratia adjutus3.
ARTICULUS II

[I]
[1I-II, q. 107, a. 2, ad. 1 ; III, q. 88, a. 4.]

38. — AD SECUNDUM SIC PROCEDITUR.
INGRATITUDO NON SIT SPECIALE

1. Ed. « in ». — 2.
« adjutus ».

η

VlDETUR QUOD

PECCATUM.

« adnîchilare ». — 3.

ζΐ)

« adjunctus », sed

ζ

expungit in

1. Quod enim invenitur in omni peccato, non est speciale
peccatum. Sed ingratitudinem incurrimus per quodlibet pecca­
tum, quia Deum nobis maxime beneficum offendimus quolibet
peccato, quantum in nobis est. Ergo ingratitudo non est spe­
ciale peccatum.
2. Præterea. Omne peccatum speciale alicui virtuti speciali
opponitur. Sed non est assignare aliquam virtutem specialem
cui ingratitudo opponatur, cum sit contra omnes, quia omnes
ex Dei gratia nobis conferuntur. Ergo ingratitudo non est
speciale peccatum.
39. — SED CONTRA. Ubicumque est invenire specialem
rationem deformitatis, est invenire speciale peccatum. Sed hoc
habet ingratitudo. Ergo est speciale peccatum.
[II]
40. — ULTERIUS. Videtur quod non minus

sit ingratus

INNOCENS, SI PECCAT, QUAM PŒNITENS.

1. Ille enim per offensam fit magis ingratus qui ad majores
gratiarum actiones tenetur. Sed magis tenetur ad gratiarum
actiones innocens quam pœnitens, inquantum nobilius donum
a Deo habet. Ergo magis est ingratus, si peccat.
2. Præterea. Sicut homo per gratiam Dei relevatur a casu,
Ha per gratiam tenetur ne cadat. Sed ingratitudo gratiæ con­
temptum importat. Ergo ita est ingratus innocens dum peccat
contemnens gratiam sustentantem, sicut pœnitens contemnens
gratiam relevantem.
41. — SED CONTRA. Rectum judicium est ut ille plus diligat
cui plus est dimissum, ut patet Luc., vu, 47. Sed plus dimis­
sum est innocenti quam pœnitenti. Ergo plus tenetur diligere.
Ergo magis est ingratus, si peccat.

[III]
[III, q. 88, a. 3.]

42. — ULTERIUS. Videtur quod
DIVANTIS

DENTIUM

CONSURGAT

TANTUS

REATUS

ex ingratitudine reciQUANTUS

FUIT

PRÆCE-

PECCATORUM.

1. Quia quantum est beneficium præstitum, tanta est ingra­
titudo contemnentis. Sed quantum est peccatum commissum,
tantum est beneficium remissionis peccati. Ergo tanta est ingra­
titudo. Et ita videtur quod consurgat aequalis reatus peccatis
dimissis secundum ingratitudinem peccati sequentis.
2. Præterea. Non possunt aliqua commensurari nisi secun­
dum quantitatem quam habent. Sed reatus ex ingratitudine

recidivantium mensuratur secundum quantitatem peccatorum
dimissorum ; quia quanto plura et majora peccata sunt alicui
dimissa, tanto magis efficitur ingratus contemnendo. Ergo rea­
tus totus præcedentium peccatorum redit per ingratitudinem
recidivantis.
43. — SED CONTRA. Quantitas reatus est secundum quanti­
tatem deformitatis in culpa. Sed quandoque non est tanta
deformitas in peccato recidivantis, quanta fuit in multis aliis
quæ prius sibi dimissa fuerunt. Ergo non redit æqualis reatus.

44. — RESPONSIO. Dicendum AD PRIMAM QUÆSTIONEM
quod ingratitudo gratiarum actionis privativa est : quæ quidem
gratiarum actio dationem respicit. Est autem duplex datio.
Una quæ respicit debitum vel jam existens : sicut cum quis
alicui reddit quod debet ; vel ut fiat : sicut cum quis emit vel
dat aliquid ut alterum sibi debitum fiat. Et hæc datio ad justi­
tiam pertinet.
45. — Alia autem est quie neutro modo respicit debitum. Et
hæc proprie donatio dicitur. Et ad liberalitatem pertinet. Et
quia ad hanc dationem nihil inclinat nisi voluntas dandi, ideo
gratuita dicitur. Et tali dationi gratiarum actio proprie debetur,
ut quis gratiæ factæ retributionem faciat secundum suum
modum. Ex hujusmodi ergo gratiarum actionis defectu aliquis
ingratus dicitur ; et tanto magis, quanto magis ad hoc discedit.
46. — Unde primus gradus1 ingratitudinis est, cum quis
effectu pro beneficiis acceptis retribuere aliquid negligit ; secundus
cum affectu contemnit ; tertius, cum etiam intellectu oblivis­
catur2 ; quarius et maximus, ut contra benefacientem aliquid
operetur indebite.
47. — Ingratitudo autem quantum ad 1res primos gradus sem­
per est peccatum speciale ; sed quantum ad quartum est deformitas
annexa peccato ; quia ex hoc ipso quod ponitur aliquid indebite
fieri, ponitur peccatum esse ; sed ex hoc quod dicitur fieri contra
benefacientem, additur circumstantia aggravans, quæ est ingra­
titudo.
48. — Unde cum omne peccatum contra Deum sit, ex quolibet
peccato homo ingratitudinem incurrit, quia ipse est nobis summe
beneficus. Et per hunc modum quodlibet peccatum post benefi­
cium remissionis peccatorum ingratitudinem habet annexam.
Et ideo ingratitudo, secundum quam peccata redire dicuntur,
non est speciale peccatum, quamvis aliqua ingratitudo sit spe­
ciale peccatum.
49. — AD PRIMUM ergo dicendum quod de ratione generalis
1. Ed. « modus ». — 2. Ed. « obliviscitur ».

peccati est non solum quod inveniatur cum omnibus peccatis,
sed etiam quod nunquam1 inveniatur sine aliquo aliorum pec­
torum ; quia nihil est in genere quod non sit in aliqua ejus specie.
Unde quatenus invenitur ab atiis peccatis separatum, dicitur
peccatum speciale, quamvis quandoque etiam aliis adjungatur.
50. — Ad secundum dicendum quod ingratitudo, ut dictum
est (44), gratiarum actionem tollit quæ est actus justitiæ ; quia
ille qui prius dedit, debitorem sibi constituit illum qui retri­
buit, quamvis hoc non intenderet. Unde opponitur justitiæ.

51. — AD SECUNDAM QUÆSTIONEM dicendum quod
loquendo per se de pœnitente et innocente quantum ad bonum
remissionis peccatorum et innocentiæ conservatæ, donis aliis
prætermissis, sic quodammodo plus tenetur ad gratiarum actio­
nem innocens quam2 pœnitens. Gratiarum enim actio respicit
et quantitatem doni et modum gratuitæ donationis, et ex utroque
mensuram recipit, quia tam majori dono quam magis gratis
dato major gratiarum actio debetur. Considerando ergo quanti­
tatem doni, sic innocens magis tenetur, quia majus est quod
accepit, Sed considerando hoc quod est gratis dare, magis tenetur
pœnitens ; quia quanto aliquis est magis elonga tus a debito
recipiendi, tanto datio fit sibi magis gratis ex parte sua, quamvis
non ex parte dantis, qui omnibus æquali liberalitate dat. Magis
autem elongatur3 a debito consequendi remissionem peccatorum
quam innocens a debito conservationis. Et ideo uterque aliquo
modo plus tenetur ad gratiarum actionem, et aliquo modo
æqualiter.
Et per hoc patet solutio ad objecta.
52. — AD TERTIAM QUÆSTIONEM dicendum quod Qui­
dixerunt quod per ingratudinem recidivantis redit tantus
reatus quantus fuit omnium peccatorum præcedentium.
53. ■— Sed hoc non potest esse ; quia quantitas reatus sequitur
quantitatem peccati ; quantitas autem peccati per quod quis
récidivât, est multo minus quandoque ex genere suo quam
peccata quæ prius erant dimissa. Et non potest esse quod ingra­
titudinis circumstantia det sibi tantam quantitatem ; quia hæc
ingratitudo consurgit ex hoc quod aliquid indebite fit contra
Dei præcepta. Unde secundum mensuram indebiti est mensura
ingratitudinis. Et sic quantitas peccati quam habet ex suo
genere, dat quantitatem ingratitudini. Unde quantitas ingrati­
tudinis non potest esse major quam sit quantitas peccati.
54. —- Et ideo aliter dicendum quod non redit aequalis reatus
dam

1. Ed. « nonnunquam ». — 2. ζη « quodammodo ». — 3. Ed. ad. « peccator ».

secundum quantitatem absolutam, redit autem æqualis secun­
dum proportionalitatem ; quia quanto fuerunt peccata dimissa
graviora, tanto fuit beneficium remissionis majus ; et quanto
beneficium fuit majus, tanto ingratitudo major. Et sic aliquo
modo quantitas reatus præcedentium peccatorum manet in
ingratitudine recidivi, non autem secundum æqualitatem abso­
lutam, sicut nec beneficium est æquale peccato dimisso in quan­
titate, sed multo majus. Nec ingratitudo secundum quantitatem
absolutam est tanta quantum beneficium.
Et secundum hoc patet solutio ad objecta.
ARTICULUS III

[I]
[III, q. 88, a. 2 ;

Mat.

c. 18, in fine]

55. — AD TERTUIM SIC PROCEDITUR. Videtur
PER

INGRATITUDINEM

NON

REDEANT

PECCATA

quod

VENIALIA.

1. Quia peccatum veniale sicut per ingratitudinem redit, ita
et facit alia redire per ingratitudinem. Sed peccatum veniale
non facit alia1 redire per ingratitudinem ; alias tota die peccata
dimissa redirent. Ergo nec ipsum per ingratitudinem redit.
2. Præterea. Ex hoc aliquod peccatum per ingratitudinem
redit quod majorem ingratitudinem facit. Sed peccatum veniale
dimissum non facit majorem ingratitudinem ; quia non dimi­
nuit caritatem. Ergo nec redit per ingratitudinem.
56. — SED CONTRA. Peccata venialia inter debita compu­
tantur in oratione dominica, quæ specialiter contra venialia
valet. Sed in Littera (3b) dicitur quod « universum debitum exi­
gitur ab eo qui récidivât ». Ergo et venialia etiam redeunt.
[II]

57. — ULTERIUS. Videtur quod originale non redeat.
1. Quia si morbus redit et medicina redire debet. Sed baptis­
mus qui est singularis medicina contra originale, non reiteratur
aliquo modo. Ergo nec peccatum originale redit.
2. Præterea. Omne peccatum quod per actum incurrimus,
actuale est. Sed originale peccatum non est actuale. Ergo
peccatum originale per actum peccati sequentis non redit.
58. — SED CONTRA est quod expresse in Littera (3b) dicitur.
1. Ed. « alias ».

1088

SCRIPTUM SUPER LIB. IV SENTENTIARUM

[HI]

59. — ULTERIUS. Videtur
CATA

NON

MAGIS

REDEANT

QUOD

PECCATA

PER ILLA

DIMISSA

QUATUOR PEC­

QUAM

PER

ALIA.

1. Quia ex hoc aliquis est ingratus Deo quod contra Deum
facit. Sed sicut illa quatuor, ita et alia contra Deum sunt. Ergo
omnibus per ingratitudinem peccata dimissa redeunt.
2. Præterea. Peccatum in Spiritum sanctum est gravius
quam aliquod prædictorum. Ergo per ipsum magis deberet dici
quod peccatum rediret.
60. — SED CONTRA est quod Auctores maxime loquuntur
de illis peccatis.
61. — RESPONSIO. Dicendum AD PRIMAM QUÆSTIONEM
quod eo modo quo peccata mortalia per ingratitudinem redeunt,
et venialia similiter. Sicut enim beneficio Dei adscribenda est
remissio mortalium peccatorum ; ita et venialium. Et secundum
hoc quod beneficium remissionis contemnitur quodammodo in
peccato sequenti, secundum hoc peccata1 dimissa per ingratitu­
dinem redire dicuntur.
62. -— AD PRIMUM ergo dicendum quod peccatum veniale,
quamvis non tollat gratiam, tamen per gratiam tollitur. Pecca­
tum autem mortale et gratiam tollit et per gratiam tollitur. Et
ideo peccatum mortale et ingratitudinem causât per quam alia
peccata redeunt, et ipsum per ingratitudinem redit ; sed pecca­
tum veniale redit quidem, sed alia redire non facit, quia2 ingra­
titudinem non causal.
63. — Ad secundum dicendum quod quamvis non diminuat
gratiam, relinquit tamen majorem ingratitudinem, inquantum
beneficium gratiæ tollitur.
64. — AD SECUNDAM QUÆSTIONEM dicendum quod
eodem modo originale etiam redit quod beneficio gratiæ tollitur.
65. — AD PRIMUM dicendum quod ratio illa procederet,
si originale per se rediret. Nunc autem non dicitur redire in se,
sed in alio in quo quodammodo quantitas ipsius manet, ut
dictum est (63).
Et simiter dicendum ad secundum.

66. — AD TERTIAM QUÆSTIONEM dicendum quod sicut
per ista peccata redeunt peccata3 dimissa ex ingratitudine, ita
etiam per alia.
1. Ed. om. ‘ peccata ». — 2.
« redeunt peccata ».

homot

ζη ad.

« per », sed

ζ

delevit.

— 3. Ed. om. per

67. — Tamen in istis est aliquid speciale præ aliis ; quia non
solum sunt contra ipsum remittentem peccata, quod et1 in
omnibus aliis peccatis est, sed etiam sunt contra remedium quo
peccata dimittebantur. Remissio autem peccatorum attribuitur
primo fidei, secundo caritati, tertio pœnitentiæ. Et ideo apos­
tasia a fide quæ opponitur primo, et odium fraternum quod
opponitur secundo, et alia duo quæ opponuntur tertio, spe­
cialem habent rationem ut faciant redire peccata, non ratione
gravitatis majoris, sed ratione prædicta.
Et per hoc patet solutio ad objecta.
ARTICULUS IV2

68. — AD QUARTUM SIC PROCEDITUR. Videtur quod
RECIDIVANS

TENEATUR

PRIORA3 PECCATA CONFITERI

DE

QUIBUS

PRIUS CONFESSUS FUIT.

1. Ingratitudo enim videtur esse gravissimum peccatum, cum
per eam quodammodo alia4 redeant. Sed ingratitudinem ali­
quis non confitetur, nisi5 confiteatur alia6 peccata ex quorum
remissione factus est ingratus. Ergo oportet quod recidivans
priora peccata confiteatur.
2. Præterea7. Per confessionem debet innotescere sacerdoti
quantitas peccati. Sed quantitas8 peccatorum prius dimissorum
quodammodo manet in peccato quo quis® recidivavit, ut prius10
dictum est. Ergo ille qui confitetur hujusmodi peccatum, debet11
et alia confiteri.
3. Præterea12. Secundum Gregorium (lib. XXV Morat.,
c. 9; L. 76, 334), unum peccatum disponit ad aliud, et sic13
unum erit14 causa alterius. Sed morbo non potest sufficienter
remedium adhiberi nisi cognita causa morbi. Cum ergo ad hoc
fiat confessio, ut exposito15 morbo adhibeatur remedium, vide­
tur quod recidivans teneatur peccata præterita confiteri.
4. Præterea. Contingit aliquando16 post confessionem ante
peractam poenitentiam recidivare. Constat autem quod post­
quam de recidivo poenitentiam egerit, tenetur pro peccatis prio­
ribus. satisfacere Ergo videtur quod saltem in hoc casu tenea­
tur peccata priora confiteri.
1. Ed. om. «et». — 2. Plures codices hunc articulum omittunt, alii addunt in ima
pagina, κνπφω. — 3. Ed. om. « priora ». — 4. Ed. ad. « peccata ». — 5. Ed. ad.
« simul ». — 6. Ed. « illa ». —7. Ed. « Item ». — 8. Ed. « quantitas peccatorum
prius demissorum quæ ». — 9. Ed. « aliquis ». — 10. Ed. om. «prius». —11. F,
« tenetur ». ■— 12. Ed. « etiam ». — 13. Ed. om. « disponit ad aliud et sic ». —
14. Ed. « est ». ■— 15. v « opposito », alii codices præter π qui expungit « ex op­
posito ». — 16. Ed. ad. « aliquem ».
COMMENT. IN LIB. SENTENT.

69. — SED CONTRA est quod dicitur Nahum, I, 9 : « Non
judicabit Deus bis in idipsum ». Ergo si1 aliquis semel2 in foro
conscientiae3 judicatus est de aliquo peccato, non oportet quod
iterum judicio se exponat4.
70. — Præterea. In Decretis dicitur d. 1, (de peen.) : « Non
necesse est quod5 semel sacerdotibus confessi sumus, denuo con­
fiteamur ; sed lingua cordis, non carnis apud verum judicem ea
confiteri debemus. » Ergo idem quod prius.

71. — RESPONSIO. Dicendum quod secundum illam opi­
nionem quæ ponit peccata dimissa redire sive quantum ad
culpam, sive quantum ad reatum, necesse est dicere quod recidivans tenetur ad priora peccata iterum confitenda, cum eis
ita6 subjaceat post recidivum sicut prius.
72. — Sed secundum aliam opinionem quæ dicit quod peccata
dimissa non redeunt6 nisi quantum ad ingratitudinem duplex
est opinio.
73. — Quidam enim dicunt quod si recidivans confiteatur eidem
sacerdoti cui ante fuerat confessus, habenti plenam memoriam
priorum peccatorum, non tenetur ei priora peccata repetere,
nisi in generali, ut se de ingratitudine accuset, dummodo ante
recidivum de prioribus peccatis satisfecerit.
Sed si7 ante peractam poenitentiam recidivaret, teneretur ite­
rum priora peccata confiteri etiam in speciali, ut iterato satis­
factionis modum pro eis accipiat. Si autem8 alteri sacerdoti
confiteatur, vel eidem jam priora peccata oblito, sive ante
recidivum satisfecerit, sive non ; tenetur iterum9 omnia peccata
in speciali confiteri, tum ut ingratitudinis quantitas innotescat
sacerdoti ex consideratione peccatorum prius dimissorum, tum
ut ipse cognoscat vultum pecoris sui : quod fieri non posset, nisi
mores ejus præteritos cognosceret, utrum scilicet innocenter an10
injuste vixisset.
74. — Sed ista opinio non videtur rationalis. Ex quo enim
priora peccata11 dimissa sunt, nec secundum se redeunt, est
necesse quod12 iterum in judicium adducantur ; quia nec ea
Deus in judicium adduceret, si aliquis13 [inconfessus14] more­
retur post recidivum, sed damnaretur solum pro peccato quo
recidivavit.
75. — Et si etiam pro peccatis15 non satisfecisset plene16, non
1. Ed. « quando ». — 2. Ed. om. « semel ». — 3. Ed. « pœnitentiali ». — 4. Ed’
ad. « idem peccatum confitendo ». — 5. Ed. « ut quæ ». — 6. Ed. ad. « per recidi
vum ». — 7. Ed. « Si enim ». — 8. Ed. « Sed si ». — 9. Ed. om. « iterum ». —
10. Ed. « aut ». — 11. Ed. ad. « simpliciter ». — 12. Ed. « ut ». — 13. Ed. «quis »
— 14. Omnes codices « confessus ». — 15. Ed. ad. « prioribus ». — 16. Ed. om
• plene ».

DISTINCTIO XXII, QUÆSTIO I, ART. IV

1091

videtur necessarium quod ea post recidivum confiteatur in
speciali ; quia post1 recidivum reatus eorum non est mutatus’.
Unde eadem satisfactio3 pro eis debetur quæ etiam4 prius.
Unde pœnitens tenetur post recidivum poenitentiam sibi prius
injunctam peragere, non autem aliam pro eis satisfactionem
accipere.
76. — Similiter etiam non oportet ut denuo confiteatur, ut
cognoscatur ingratitudinis quantitas. Sicut enim quantitas pec­
cati augetur per ingratitudinem de peccatis dimissis, sic5 etiam
augetur per ingratitudinem de beneficiis acceptis. Unde pari
ratione confitens omnia Dei beneficia sibi exhibita deberet6
exponere sacerdoti : quod nullus dicit.
77. — Similiter etiam non oportet quod7 sacerdoti confitea­
tur quis8 totum statum suum, ut cognoscat vultum pecoris sui,
sed solum de quibus debet ab eo judicari. Alias oporteret
innocentem sacerdoti cui confitetur exponere venialia9, omnes
pronitates suas ad peccandum et totam conditionem suam :
quod nullus dicit.
78. — Unde Aliquorum opinio est quod post recidivum non
tenetur aliquis priora peccata confiteri nec in generali nec in
speciali ; quia ingratitudo, ratione cujus peccata priora redire
dicuntur, est quædam peccati circumstantia nec trahit ad10 aliud
genus peccati. Hujusmodi autem circumstantiæ non sunt neces­
sario confitendæ, ut supra d. 16 (216-23) dictum est.
79. — Sed ex hac opinione videtur relinqui quod non possit
plenarie recidivantis morbo remedium adhiberi. Multa enim
expediunt ad spiritualem salutem recidivantis11, quæ non sunt
innocenti necessaria, ut scilicet circa ea12 majorem cautelam
adhibeat.
80. — Et ideo videtur distinguendum esse quod in confessione
est aliquid confitendum13 dupliciter.
Uno modo directe. Et sic exponitur14 illud cujus abolitio
per confessionem quæritur. Et sic peccata dimissa recidivans
nullo modo confiteri tenetur nec in generali nec in speciali,
cuicumque confiteatur.
81. — Alio modo indirecte : sicut id15 sine quo non potest
sciri debitus satisfaciendi modus. Cum enim contritio, secun­
dum quod est de necessitate salutis, [votum16] pœnitentiæ, con­
fessionis et satisfactionis debitæ includat, tenetur ille qui con­
fitetur sacerdoti exponere ea quibus sacerdos possit scire quæ
1. Ed. « per ». — 2. Ed. « immutatus ». — 3. Ed. ad. « nunc ». — 4. Ed « et ».
— 5. Ed. « ita ». — 6. Ed. « teneretur ». — 7. Ed. « ut ». — 8. Ed. « aliquis ».
— 9. Ed. « cui venialia confitetur, exponere ». — 10. Ed. « in ». — 11. Ed. « réci­
divant! ». — 12. Ed. « eum ». — 13. Ed. « exponendum ». — 14. Ed. « expon·
dicitur ». — 15. Ed. « illud ». — 16. Codices om. « votum »

satisfactio sit congrue injungenda : sicut confitens interdum
sacerdoti confitetur se esse infirmum, ut ei jejunium non impo­
nat. Et per hunc modum recidivans tenetur peccata dimissa
notificare quantum sufficit ad hoc quod sciatur quæ sit ei poeni­
tentia injungenda. Ut si ipse frequenter lapsum carnis passus
est ex aliqua occasione, illa occasio præscindatur per satisfac­
tionem, et sic de aliis peccatis. Et ad hoc sufficere videtur con­
fessio dimissorum peccatorum in generali.
82. — Tamen quandoque ad aliqua1 specialia oportet des­
cendere, secundum quod confitens viderit opportunum ; non
enim potest in his aliqua mensura præfîgi.

83. — AD PRIMUM ergo dicendum quod ingratitudo secun­
dum quod hic accipitur, non est peccatum, sed circumstantia
peccati2, nec est circumsatntia addens novam speciem peccati,
cum3 quilibet peccans ingratitudinem incurrat, saltem de bene­
ficiis a Deo acceptis.
84. — Ad secundum dicendum quod quantitas culpæ quæ est
ex specie peccati, debet innotescere sacerdoti per confessionem ;
non tamen hoc4 oportet de quantitate quæ est ex circumstan­
tiis quibuscumque, ut supra d. 16 (218) dictum est.
85. —■ Ad tertium dicendum quod auctoritas Gregorii non
est ad propositum. Gregorius enim loquitur de peccatis quæ
per pœnitentiam non delentur ; » illa enim suo pondere mox ad
aliud trahunt ».
86. — Et præterea. Non est necessarium omnes occasiones
peccati confiteri, sed solum illas sine quarum abscissione non
potest sufficiens peccato remedium adhiberi5.
87. — Ad quartum dicendum quod etiam in illo casu non
tenetur iterum6 peccata prius dimissa confiteri ; sed sufficit sibi
facere7 prius injunctam satisfactionem, ut dictum est (75).

QUÆSTIO II
Deinde quæritur de eo quod est res et sacramentum in
pænitentia.
Et circa hoc quæruntur tria

Primo, quid sit ibi res et quid sacramentum.
Secundo, de unitate hujus sacramenti.
Tertio, de institutione ipsius.
. 1. Ed. « alia ». — 2. Ed. ad. « ut dictum est ». — 3. Ed. om. « peccati » et
habent « dum ». — 4. Ed. om. « hoc ». — 5. Ed. « sine quarum abscissione suffi­
ciens remedium adhiberi non potest». — 6. Ed. om. « iterum ». — 7. Ed. «explere ».

ARTICULUS I

[I]
[III, q. 65, a. 1 ; q. 84, a. 1.]

88. — AD PRIMUM SIC PROCEDITUR. Videtur quod
EXTERIOR

PŒNITENTIA

NON

SIT

SACRAMENTALE

SIGNUM.

1. Signum enim sacramentale, secundum Hugonem (lib. I
De sacramentis, p. 9, c. 2; L. 176, 317), est materiale elementum.
Sed poenitentia exterior non est elementum, sed actus. Ergo
non est sacramentale signum.
2. Præterea. Signa sacramentalia novæ legis aliquo modo
sunt causa gratiæ. Si ergo exterior pænitentia est signum sacramentale, erit gratiæ causa ; et sic gratia erit ex actibus nostris
quod est hæresis Pelagiana.
3. Præterea. Omne sacramentale signum est verbo vitæ sanctificatum. Sed exteriori pœnitentiæ non adhibetur aliqua forma
verborum ad sanctificationem ejus. Ergo non est sacramentale
signum.
89. SED CONTRA. In quolibet sacramento oportet esse
aliquod signum. Sed signum est aliquid sensibus apparens. Cum
ergo in pœnitentiæ sacramento nihil appareat extra nisi exterior
pænitentia, videtur quod ipsa sit sacramentale signum.
[II]
[III, q. 84, a. 1, ad 3.]

90. — ULTERIUS. Videtur quod interior pœnitentia
NON SIT RES HUJUS SACRAMENTI.

1. Quia res sacramenti nunquam est causa sacramentalis
signi, sed e converso quandoque. Sed pœnitentia interior est
causa exterioris. Ergo non est res ejus.
2. Præterea. Exterior pœnitentia significat interiorem natu­
raliter. Sed res sacramenti significatur1 per sacramentum ex
institutione, ut ex definitione Hugonis (loc. cit)., patet. Ergo
pœnitentia interior non est res exterioris.
3. Præterea. Pœnitentia interior videtur esse idem quod
contritio. Sed contritio non est res hujus sacramenti, cum sit
pars2 sacramenti. Ergo interior pœnitentia non est res hujus
sacramenti.
91. — SED CONTRA. Baptismus interior est res exterioris.
Ergo eadem ratione et pœnitentia interior exterioris.
1. Ed. « signatur ». — 2. Ed.

ad.

«■ hujus ».

92. — Præterea. Illud quod immediate causât effectum sacra­
menti, est res exterioris sacramenti, sicut patet de charactere.
Sed pœnitentia interior est quæ immediate causât remissionem
peccatorum, quæ est ultima res hujus sacramenti. Ergo, etc.

[Ill]
[III, q. 84, a. 1, ad 3.]

93. — ULTERIUS. Videtur quod
NON

SIT

RES

HUJUS

remissio

peccatorum

SACRAMENTI.

1. Quia ad idem se extendit efficacia sacramenti, et ministe­
rium dispensatoris ipsius. Sed ministerium sacerdotis non se
extendit ad remissionem culpæ ut supra d. 18 (81) Magister
dixit. Ergo remissio culpæ non est res hujus sacramenti.
2. Præterea. In quolibet sacramento signa exteriora habent
aliquam similitudinem cum re sacramenti. Sed confessio et1
satisfactio et contritio non videntur habere aliquam similitu­
dinem cum remissione peccatorum. Ergo non est res in hoc
sacramento.
3. Præterea. In baptismo res sacramenti non semper præcedit
sacramentum, etsi aliquando præcedat. Sed remissio pecca­
torum semper præcedit sacramentum pœnitentiæ, ad minus
quantum ad aliquas sui partes ; quia satisfactio non potest
esse nisi existentis in gratia, cum jam peccata remissa sunt ;
« a mortuo etiam perit confessio », ut dicitur Eccli., xvn, 26.
Ergo remissio peccatorum non est res ultima istius sacramenti.
94. — SED CONTRA. Pœnitentia dicitur secunda tabula
post naufragium, sicut baptismus prima. Sed baptismi res ultima
est remissio peccatorum. Ergo et pœnitentiæ.
95. — Præterea. Curatio morbi illius est res in sacramento
ad quod curandum institutum est. Sed pœnitentia est instituta
ad curandum morbum actualis peccati. Ergo remissio ejus est
res hujus sacramenti.
96. — RESPONSIO. Dicendum AD PRIMAM QUÆSTIONEM
quod in quolibet sacramento fit quædam promotio vel motus
suscipientis ad aliquam sanctitatem.
97. — In motibus autem corporalibus quandoque illud quod
movetur non cooperatur ad motum nisi recipiendo impressio­
nem agentis tantum : sicut contingit in generatione qua aliquid
acquirit primam perfectionem sui esse, quæ est etiam primum
principium activum in ipso. Et similiter etiam quando acquirit
aliquam2 perfectionem superadditam quæ limites suæ formæ
1. Ed.

om.

« et ». — 2. Ed. « aliam ».

excedit, sicut cum paries depingitur vel cum aer illuminatur.
98. — Quandoque autem perfectio prius suscepta est suffi­
ciens1 principium illius motus. Et tunc operatur motum illum :
sicut patet in motu locali naturali et in sanatione quæ fit virtute
naturæ tantum.
99. — Quandoque autem perfectio habita non sufficit ad ope­
randum effectum, sed cooperatur agenti exteriori : sicut patet
cum ars naturam adjuvat.
Et secundum hos tres modos etiam est motus ad sanctitatem.
100. — Unde in baptismo qui est spiritualis vitæ regeneratio,
tota sanctificatio ex exteriori est. Nec suscipiens sacramentum
se habet active ad illam sanctificationem, sed ut recipiens tantum.
Unde signum sacramentale ibi est materia exterius apposita,
non autem aliquis actus ex parte baptizati.
101. — Et similiter est in confirmatione, eucharistia et extrema
unctione et ordine quæ ordinantur ad aliquam sanctitatem
superadditam primæ sanctitati in baptismo susceptæ. Unde
etiam conservata gratia baptismali illa locum haberent.
102. — Sed in promotione ad sanctitatem per viam merendi
sufficit principium quod intus habetur, scilicet gratia. Et ideo
sine aliquo exteriori adjuncto ad hanc promotionem habens
gratiam per actus suos pertingit, quia in eo spiritualis vita est
integra.
103. — Sed in eo qui post baptismum mortaliter peccat, spiri­
tualis vitæ firmitas tollitur, quia gratia et caritas tolluntur ;
sed tamen adhuc spiritualis vita manet in radice sui, scilicet in
fidei sacramento : sicut in eo qui infirmatur perniciose, adhuc
manet radix vitæ in corde. Et ideo ad reparationem pristinæ
integritatis in baptismo susceptæ homo cooperari potest per id
quod adhuc retinet.
104. — Nec tamen sufficit, nisi exterius adjuvetur; propter2
quod vita spiritualis non est integra. Et ideo in sacramento
pœnitentiæ quod ad prædictam reparationem ordinatur, sacramentale signum non est aliqua materia exterius apposita, sed
exteriores actus quibus homo ad salutem suam cooperatur. Et
complementum reparationis ab exlrinseco significatur per abso­
lutionem sacerdotis : sicut materia in aliis sacramentis per
ministri sanctificationem efficaciam sacramentalem recipit. Et
ideo exterior pœnitentia est sacramentale signum in sacramento
pœnitentiæ.
105. — AD PRIMUM ergo dicendum quod elementum large
sumitur pro quolibet sensibili. Exterior autem pœnitentia con­
sistit in actibus qui sentiri possunt.
1. Ed. « perficiens ». — 2. Ed. « propterea ».

L

106. — Ad secundum dicendum quod materia quæ est in aliis
sacramentis signum sacramentale, in quantum ab exteriori
datur, repræsentat exterius agens in sanctificatione. Et ideo
aliquo modo competit ut gratiam causet, sicut in 1 d.1 (23) dic­
tum est. Sed pœnitentia exterior quæ est signum sacramentale
in hoc sacramento, repræsentat cooperationem recipientis, et
non influentiam quæ est ex parte agentis extrinseci. EI ideo
non competit ei quod gratiam aliquo modo causet.
107. — Ad tertium dicendum quod sacramentalibus signis
in aliis sacramentis adhibetur forma verborum ad eorum sancti­
ficationem, quia gratiam continent et causant. Sed exterior
pœnitentia est signum gratiam causans. Et ideo non oportet
quod sanctificetur per aliquam formam verborum ; sed verba
quæ a sacerdote absolvente proferuntur immediate feruntur ad
eum qui se subjicit sacramento. Unde ipse sanctificatur virtute
absolutionis et gratiam suscipit. Non autem sanctificatur ejus
confessio, ut ex ea gratiam accipiat, sicut erat in baptismo de
sanctificatione aquæ.

108. — AD SECUNDAM QUÆSTIONEM dicendum quod
res sacramenti cujuslibet suo sacramento cujus dicitur res pro­
portionatur. Exterior autem pœnitentia quæ est sacramentum
tantum in pœnitentia, est sacramentum ut signum tantum ex
parte actus pœnitentis, sed ut signum et causa simul, si conjun­
gatur actus pœnitentis cum actu ministri.
109. — Et ideo interior pœnitentia est res exterioris pœniten­
tiæ ; sed ut significata tantum per actus pœnitentis ; ut signifi­
cata autem et causata per actus eosdem, adjuncta absolutione
ministri, per quam aliquo modo homo ad gratiam disponitur :
sicut etiam in sacramento eucharistiæ corpus Christi verum est
res significata tantum per species panis et vini, sed causata per
verba ministri. Et illa duo simul conjuncta sunt signum et
causa.
110. — AD PRIMUM ergo dicendum quod pœnitentia interior
potest considerari dupliciter.
Uno modo prout esi quidam actus virtutis. Et sic interior pœni­
tentia est omnino causa exterioris : sicut etiam in aliis virtutibus
actus interiores sunt causæ exteriorum.
111. — Alio modo prout est actus operans ad sanationem pec­
cati. Et sic pertinet ad pœnitentiæ sacramentum. Et ita interior
pœnitentia non est causa exterioris, sed effectus vel signatum
ipsius. Non enim habet efficaciam operandi contra morbum pec­
cati, nisi ex suppositione propositi exterioris pœnitentiæ et abso
1. Ed. om. « in 1 d. ».

lationis desiderio; quamvis pœnitentia interior contra mor­
bum peccati operans præcedat tempore exteriorem poeniten­
tiam : sicut justificatio a peccato interdum præcedit sacramentum
baptismi propter ipsius propositum.
112. — Ad secundum dicendum quod quamvis pœnilentia
interior; ut est actus quidam virtutis, naturaliter significetur
per exteriorem, tamen inquantum est sanativus morbi, sic ex
institutione habet per hæc signa significari et causari.
113. — Ad tertium dicendum quod 1res paries pœnitentiæ
sunt et in pœnitentia exteriori et in interiori ; quia confessio et
satisfactio quæ videntur tantum ad exteriorem pœnitentiam
pertinere, inveniuntur in interiori pœnitentia quantum ad propo­
situm et præmeditationem eorum. Et etiam contritio quæ videtur
tantum interioris pœnitentiæ esse, invenitur in pœnitentia exte­
riori secundum quædam signa quibus sensibiliter manifestatur
vel aliis vel saltem ipsi pœnitenti qui dolorem sensibilem percipit
in seipso.

114. — AD TERTIAM QUÆSTIONEM dicendum quod res
sacramenti alicujus ultima est non tantum quam efficit actualiter dispensatum, sed etiam quam efficit in proposito existens ;
sicut patet de baptismo in adultis. Et ideo cum pœnitentia in
proposito existens sacramentum efficiat remissionem peccato­
rum non solum quoad pœnam, sed etiam quoad culpam ; remissio
peccatorum utroque modo est res ipsius pœnitentiæ sacramenti :
quæ aliquando tempore præcedit sacramentum exterius, ali­
quando autem in1 ipso sacramento efficitur ; quia quando ali­
quis accedit ad confessionem attritus, non plene contritus, si
obicem non ponat, in ipsa confessione et absolutione sibi gratia
et remissio peccatorum datur.
Unde dicit Glossa super illud ps. (xcv, 6) : « Confessio el pul­
chritudo in conspectu ejus : « Si amas pulchritudinem, confitere,
ut sis pulcher » id est justus.
115. — AD PRIMUM ergo dicendum quod etiam potestas
clavium aliquo modo se extendit ad remissionem culpæ, secun­
dum quod est in proposito, ut supra d. 182 (79) dictum est.
116. — Ad secundum dicendum quod remissio peccatorum
habet aliquam similitudinem cum his quæ in pœnitentia agun­
tur ; quia gratiæ infusio quæ remissionem peccati causât, signi­
ficatur per absolutionem sacerdotis ; præparalio ad gratiam
quantum ad motum liberi arbitrii in peccatum, per contritio­
nem ; quantum vero ad motum liberi arbitrii in Deum, per con­
fessionem, per quam Deo se committit sanandum ; sed curatio
1. Ed.

om.

« in ». — 2. Ed.

om.

< d. 18 ».

reliquiarum peccali per satisfactionem et significatur et efficitur.
117. — Ad tertium dicendum quod aliquando remissio pecca­
torum in ipsa confessione et absolutione fit, ut dictum est (114).
Et tunc non præcedit res sacramentum.
ARTICULUS II

[I]
118. — AD SECUNDUM SIC PROCEDITUR. Videtur
PŒNITENTIA NON

quod

SIT UNUM SACRAMENTUM.

1. Sacramentum enim est in genere signi. Sed sunt plura signa
in pœnitentia, scilicet confessio et satisfactio. Ergo plura sacra­
menta.
2. Præterea. Diversorum agentium diversi sunt actus. Sed
ad confessionem concurrit actus pcenitentis qui conteritur et
confitetur et satisfacit, et actus sacerdotis qui absolvit. Cum
ergo pœnitentia in actu consistat, videtur quod non sit unum,
sed multa.
3. Præterea. Genus non prædicatur in singulari de suis pluri­
bus speciebus, sed in plurali. Sed supra d. 161 (7) sunt assignat»
tres species pœnitentiæ : scilicet pœnitentia ante baptismum et
pœnitentia post baptismum de venialibus et pœnitentia de
mortalibus. Ergo prædictæ species pœnitentiæ sunt plura et
non unum sacramentum.
119. — SED CONTRA. Sacramenta sunt tantum septem. Sed
si pœnitentia esset plura sacramenta, essent plura sacramenta
quam septem. Ergo est unum tantum sacramentum.
120. — Præterea. Ex unitate effectus colligitur unitas causæ.
Sed pœnitentia ordinatur ad unum effectum : scilicet remissio­
nem peccati actualis. Ergo est unum tantum sacramentum.[II]
[II]

121. — ULTERIUS. Videtur
MAGIS

CONSISTAT

IN

HIS

QUÆ

QUOD

GERUNTUR

HOC

A

SACRAMENTUM

SACERDOTE

QUAM

IN HIS QUÆ GERUNTUR A PŒNITENTE.

1. Quia sacramentum a sacrando dicitur, ut supra dictum est
(d. 1, 21). Sed consecrare sacerdotis est, qui ex hoc sacerdos
dicitur quod sacra dat. Ergo hoc sacramentum magis consistit
in absolutione sacerdotis quam in actu pcenitentis.
2. Præterea. Quicumque accedit ad sacramentum dicitur
sacramentum suscipere. Sed pœnitens non dicitur suscipere
1. Ed.

om.

« d. 16 ».

confessionem, sed absolutionem. Ergo magis consistit sacramen­
tum in absolutione1 quam in confessione.
122. — 3. SED CONTRA. Totum est congregatio partium.
Sed partes pœnitentiæ sunt accepta ex parte pcenitentis : scilicet
contritio, confessio et satisfactio. Ergo sacramentum pœniten­
tiæ magis consistit in actu pcenitentis quam in sacerdotis abso­
lutione.
[III]
[III, q. 84, a. 3 ;

de forma absol.}

123. — ULTERIUS. Videtur quod
ABSOLVENTIS

,
,

;

?
i·

I
f
$·
I
||
J

?

DEBEANT

ESSE

PER

MODUM

verba

sacerdotis

DEPRECATIONIS.

1. Quia Leo Papa dicit (Epist. 108 ad Theodorum Foroliviensem Episcopum ; L. 54, 1011) quod « indulgentia Dei nisi suppli­
cationibus sacerdotum nequit obtineri. » Et loquitur de absolu­
tione per sacerdotes facta. Ergo absolutio debet fieri per modum
deprecationis.
2. Præterea. Solus Deus remittit peccata. Sed pœnitentia
est ad remissionem peccatorum ordinata. Ergo absolutio ex
qua pœnitentia efficaciam habet, debet fieri per modum orationis
ad Deum.
124. — SED CONTRA est, quia2 pœnitentia habet certum
effectum, sicut et alia sacramenta. Sed propter certitudinem
effectus in aliis sacramentis utimur verbis indicativis. Ergo et3
similiter debet esse in pœnitentia.

125. — RESPONSIO. Dicendum AD PRIMAM QUÆSTIONEM quod quando aliquis effectus procedit ex multis causis
simul aggregatis, tunc nulla earum est causa per se, sed omnes
sunt una causa, sicut patet de trahentibus navem. Unde cum
effectus pœnitentiæ non sequatur nisi aliquo modo existentibus
omnibus quæ ad pœnitentiam requiruntur, omnia illa habent
rationem unius causæ respectu illius effectus. Et quia sacra­
menta efficiunt significando, ideo omnia etiam habent rationem
unius signi, dum unumquodque incomplete significat illum
effectum. Et propter hoc omnia sunt unum sacramentum.
126. — AD PRIMUM ergo dicendum quod non repræsentalur
sufficienter effectus pœnitentiæ per quodlibet illorum plurium,
sed per omnia simul. Et ideo omnia sunt unum signum.
127. — Ad secundum dicendum quod actus pcenitentis, ut
dictum est (104), sunt materia hujus sacramenti, sicut mate­
riale elementum in aliis. Unde sicut ex materia et forma in aliis
1. Ed. « absolutionem ». — 2. Ed. « quod ». — 3. Ed.

om.

« et ».

sacramentis efficitur unum sacramentum ; ita hic ex actu pœnitentis et absolutione sacerdotis.
128. — Ad tertium dicendum quod pœnitentia ante baptis­
mum non est sacramentum. De mortalibus autem et venialibus
pœnitentia post baptismum est sacramentum, non duo, sed unum ;
quia principaliter ordinantur hoc sacramentum ad mortale, et
per consequens ad veniale.
129. — AD SECUNDAM QUÆSTIONEM dicendum quod
in sacramentis in quibus est materia et forma, significatio est
ex parte materiæ principaliter, sed efficacia ex parte formæ.
Et ideo cum actus pœnitentis in hoc sacramento sint sicut
materia, et absolutio sacerdotis sicut forma, principaliter hoc
sacramentum quantum ad rationem significandi consistit in actu
pœnitentis ; sed quantum ad efficaciam, in absolutione sacerdotis.
Et per hoc patet solutio AD PRIMUM.
130. — Ad secundum dicendum quod illud quod est materia
in aliis sacramentis, est elementum exterius exhibitum. Hic autem
quod est loco materiæ et signi, est actus ex interiori procedens
Et ideo non est simile quantum ad susceptionem in hoc
sacramento et in aliis.
131. — Ad tertium dicendum quod in baptismo multiplicatio
non fit ex parte formæ, sed ex parte materialis in baptismo, sci­
licet immersionis. Et ita etiam partes pœnitentiæ assignantur
ex parle pœnitentis magis quam ex parte absolventis. Et sicut
prolatio formæ non dividitur contra tres immersiones, ita abso­
lutio sacerdotis non ponitur pars contra tres alias pœnitentiæ
partes.
132. — AD TERTIAM QUÆSTIONEM dicendum quod quæ­
dam sacramenta sunt, in quibus ex administratione sacramenti
semper consequitur aliquis effectus in suscipiente, nec impeditur
propter indispositionem voluntatis suscipientis : sicut est in
omnibus sacramentis quæ imprimunt characterem. Et ideo in
illis verba propter certitudinem exprimunt præsentialiter effec­
tum sacramenti : vel per modum indicativum, sicut in baptismo
et confirmatione ; vel per modum imperativum, sicut in ordine.
133. — In pœnitentia autem impeditur omnis effectus abso­
lutionis per indispositionem voluntatis. Et tamen ipsa absolutio,
quantum est de se, sufficienter et certitudinaliter inducit effec­
tum suum, nisi sit aliquod impedimentum. Et ideo absolutio per
modum indicativum fit, sed præmittitur deprecatio, scilicet
« Misereatur », ut effectus absolutionis non impediatur.
Tamen non est de esse sacramenti, sed de bene esse ipsius.
Et per hoc patet solutio ad objecta.

[I]
[III, q. 84, a. 7.]

134. — AD TERTIUM SIC PROCEDITUR. Videtur
SACRAMENTUM

PŒNITENTIÆ

NON

HABEAT

quod

INSTITUTIONEM.

1. Quia illud quod est de jure naturali, non indiget institu­
tione. Sed de dictamine juris naturalis est quod homo pœniteat
de malefactis. Ergo non debet habere institutionem,
2. Præterea. Pcenitentia eadem est quæ est sacramentum et
virtus. Sed pœnitentiæ virtus non habet institutionem, sicut
nec aliæ virtutes. Ergo nec pœnitentiæ sacramentum.
135. — SED CONTRA est quod institutio ponitur in defini­
tione sacramenti ab Hugone data, ut supra 1 d. (20), patuit.
[II]

136. — ULTERIUS. Videtur quod ante
hoc sacramentum institutum.

Christum fuerit

1. Pœna enim gehennalis præparata est peccatoribus ante
peccatum, ut patet per hoc quod dicitur Is., xxx, 33 : « Praepa­
rata est ab heri Trophelh » : id est, ab initio præparata est pœna
prædicta impiis. Sed Deus est pronior ad miserendum quam
ad puniendum. Ergo etiam ante peccatum præparatum est reme­
dium contra peccatum, quod est pœnitentia. Et sic ante Chris­
tum pœnitentia est instituta.
2. Præterea. Dominus sacramentum eucharistiæ instituit con­
ficiendo. Ergo pœnitentiæ sacramentum similiter instituit pœnam
imponendo. Sed statim post peccatum in lege naturæ pœnam
peccato imposuit, ut patet Gen., m. Ergo in lege naturæ ante
Christi adventum sacramentum pœnitentiæ fuit institutum.
3. Præterea. Partes pœnitentiæ sacramenti sunt contritio1,
confessio et satisfactio. Sed ante Christum, tempore legis
Moysi, præcipitur contritio ; Joel., ii, 13 : « Scindite corda
vestra », et confessio, Prov., xxvm, 13 : « Qui abscondit scelera
sua, non dirigetur ; qui confessus fuerit, et reliquerit ea, miseri­
cordiam consequetur » ; et satisfactio Lev., iv et v, ubi præci­
pitur quid pro quolibet peccato offerendum sit. Ergo pœni­
tentiæ sacramentum institutum fuit ante Christi adventum.
137. — SED CONTRA. Pœnitentia est sacramentum perfec­
tionis ; quia per eam consequimur remissionem peccatorum.
1. Ed.

Sed ante Christi adventum non erant aliqua sacramenta per­
fectionis ; quia « neminem ad perfectum adduxit lex » ; Hebr., vu,
19. Ergo pœnitentiæ sacramentum non fuit ante adventum
Christi institutum.
138. — Praeterea. Sacramentum pœnitentiæ efficaciam habet
ex clavibus Ecclesiæ. Sed claves non fuerunt ante Christi adven­
tum. Ergo nec pœnitentiæ sacramentum.
[III]

139. — ULTERIUS. Videtur
NOVA

LEGE

POST

CHRISTI

quod non sit institutum in

ADVENTUM.

1. Quia lex nova est lex remissionis et gratiæ. Sed pœnitentia
est sacramentum punitionis ; quia est vindicta quædam, ut
Augustinus (De ver. et fats, pœnit. c. 8; n. 22; L. 40, 1120)
dicit. Ergo non debuit in1 nova lege institui.
2. Præterea. Institutio sacramentorum cum pertineat ad
potestatem excellentiæ, soli Christo competit. Sed Christus non
legitur instituisse hoc sacramentum. Non enim potest dici quod
instituerit ubi dicit Mat., iii, 2 : « Pœnitentiam agite » ; quia
eadem ratione Joannes instituisset, qui prius hoc prædicavit.
Et etiam nondum erant claves Ecclesiæ quæ efficaciam sacra­
mento isti præbent. Nec iterum potest dici quod instituerit
quando misit leprosos ad sacerdotes ; quia dispensatio hujus
sacramenti non pertinet ad sacerdotes legales, ad quos leprosi
missi fuerunt. Ergo hoc sacramentum non est in nova lege
institutum.
3. Præterea. Sacramento eucharistiæ quod Christus instituit,
ipse etiam est usus. Sed nunquam legitur usus hoc sacramento,
quia2 Joan., vili, peccatum adulteræ remisit sine hoc sacramento,
quia pœnam satisfactoriam non injunxit. Ergo ipse non insti­
tuit.
140. — SED CONTRA. Pœnitentia est sacramentum novæ
legis. Sed sacramenta alicujus legis in illa lege habent institu­
tionem. Ergo in nova lege est institutum.

141. — RESPONSIO. Dicendum AD PRIMAM QUÆSTIO­
NEM quod sacramentum pœnitentiæ consistit in determinato
modo agendi pœnitentiam : qui quidem modus non est similiter
apud omnes, nec in omni tempore. Et ideo obligatio ad illum
modum est ex aliqua institutione. Et propter hoc, sacramentum
pœnitentiæ institutionem habet.
142. — AD PRIMUM ergo dicendum quod lex naturalis
1. Ed.

dictat homini quod sit poenitendum ; sed modus talis pœnilentiam agendi qui observatur in sacramento pœnitentiæ, non est
ex legis naturalis dictamine, sed ex institutione.
143. — Ad secundum dicendum quod pœnitentia est virtus
quantum ad hoc quod est de dictamine legis naturalis. Et ideo
non habet institutionem inquantum est virtus, sed quantum
ad modum determinatum ex quo habet quod sit sacramentum.
Et utrumque in una pœnitentia invenitur. Et ideo eadem pœni­
tentia est sacramentum et virtus, et quantum ad aliquid de
jure naturali, et quantum ad aliquid ex institutione.

144. — AD SECUNDAM QUÆSTIONEM dicendum quod
quando variatur aliquid quod est de essentia rei, non est eadem
res numero. Unde cum determinatus modus qui in Ecclesia a
pœnitentibus observatur, sit de essentia hujus sacramenti,
hoc sacramentum non fuit antequam iste modus poenitendi
esset.
145. — Et quia iste modus non fuit ante Christi adventum,
ideo nec sacramentum pœnitentiæ antea fuisse debet dici ;
quamvis esset aliquid simile etiam ante Christi adventum, et
aliquis modus pœnitentiam agendi.
146. — Sed1 in lege2 Moysi erat determinatus modus ; sed
alius quam modo sit ; sed3 tempore legis naturæ non erat aliquis
modus determinatus, sed quilibet, secundum quod sibi veniebat
in cor, modum poenitendi sibi determinabat ; quia sacramenta
omnia illius temporis voto celebrabantur, secundum Hucor
nem (lib. I. De sacramentis, p. 11, c. 3 ; L. 176, 343).
Et sic pœnitentia est sacramentum et veteris legis et novæi
et legis naturæ.
147. — Et inquantum est sacramentum novæ legis, non fuit
ante Christi adventum institutum. Inquantum fuit sacramen­
tum5 legis naturæ, non fuit determinate institutum, sed admo­
nitus fuit homo ut sibi determinaret aliquem poenitendi modum :
quæ quidem admonitio esse non debuit ante culpam, post quam
magis medicinæ necessitas cognoscitur.
148. — Et sic pœnitentia, etsi non inquantum est sacramen­
tum novæ legis, tamen aliquo modo fuit instituta ante Christi
adventum ; sed nullo modo ante peccatum.
149. — AD PRIMUM ergo dicendum quod sacramentum
etiam pœnitentiæ præparalum erat in Dei prævisione ante pec­
catum, sed non institutione : sicut et pœna inferni non erat
ordinata ad hominis pœnam ante peccatum, sed ad pœnam
dæmonis qui jam peccaverat, erat etiam actu ordinata.
1. Ed. « Et ». — 2. Ed.

pore autem ». —- 4. Ed.

ad.

ad.

« quidem ». — 3. Ed. om. e sed », et habent « tem­

« legis ». — 5. Ed.

om.

* lacramentum ».

1104

SCRIPTUM SUPER LIB. IV SENTENTIARUM

150. — Ad secundum dicendum quod illa impositio pœnæ
non fuit pœnitentiæ sacramenti, sed magis actus vindicatiuæ
justitiæ, cum ad pœnitentiam admonuit, ubi dixit : « Adam ubi
es ? » Ubi secundum Glossam inducitur ad recognitionem pec­
cati.
151. — Ad tertium dicendum quod in lege Moysi erat aliqua
confessio ; quia in generali profitebatur peccatum suum obla­
tionem in lege faciens pro peccato statutam, non autem in spe­
ciali, sciut est in nova lege. Nec iterum fiebat sacerdoti habenti
claves, quæ confessio est sacramentalis. Nec satisfactio erat
secundum arbitrium talis sacerdotis. Nec contritio cum propo­
sito talis confessionis et satisfactionis. Et ideo aliqua pœnilentia erat tunc, sed non quæ nunc est sacramentum.
152. — AD TERTIAM QUÆSTIONEM dicendum quod pœni­
tentia1 in diversis locis est a Domino2 instituta quantum ad
diversa. Quantum enim ad utilitatem est instituta Mat., iii, 2,
ubi dixit3 : « Pœnitentiam agite ». Unde sequitur : « Appro­
pinquabit enim, etc. » Sed quantum ad necessitatem, ubi dixit
Luc., xin, 5 : « Nisi pœnitentiam egeritis, omnes simul peri­
bitis ». Sed quantum ad potestatem clavium Mat., xvi, 19, ubi
dixit Petro : « Quodcumque ligaveris etc. » et Joan., xx, 23, ubi
dixit omnibus : « Quorum remiseritis peccata, etc. » Sed postea
Jacobus expressit aliquid de pœnitentiæ modo, Jacobi, v, 16,
ubi dixit : « Confitemini alterutrum peccata vestra ».
153. — AD PRIMUM ergo dicendum quod pœna quæ assu­
mitur in pœnitentia est quasi nihil respectu pœnæ quæ remit­
titur4. Et ideo pœnitentia est magis remissionis sacramentum
quam punitionis.
154. —· Ad secundum dicendum quod Dominus primo5 insti­
tuit Mat., iii, 2, pœnitentiæ sacramentum, ut dictum est (152),
cum dixit : « Pœnitentiam agite ». Non est enim idem pœnitere et
pœnitentiam agere ; quia agere pœnitentiam est exterius pœni­
tentiam interiorem demonstrare. Nec Joannes instituit, quamvis
similiter prædicasset ; quia Joannes prædicavit ut præco Regis,
Christus ut Rex et legifer noster, cujus erat sermo potestatem
habens, ut dicitur Mat., vii, 26. Sed ubi ad sacerdotes remisit,
non instituit, sed præfiguravit sacramentum pœnitentiæ.
155. — Ad tertium dicendum quod Christus nullo sacra­
mento usus est, nisi sibi assumendo ut exemplum aliis daret.
Unde etiam ipse non baptizabat, sed discipuli ejus, ut dicitur
Joan., iv, 2. Et ideo quia pœnitentiæ usus quantum ad ipsum
1. Ed. < pœnitontiæ». ■— 2. Ed. « Deo ». —■ 3. Ed. < dicit ». — 4. Ed. α dimit­

non competebat ei qui peccatum non fecit, ideo nec quantum
ad alios eo usus est ; sed sicut sacramentorum. Dominus effec­
tum sacramenti sine sacramentalibus praebebat.

EXPOSITIO TEXTUS
156. — « Revocabit sententiam, etc. » (3a) Hoc intelligendum
est quantum ad ultimum misericordiae effectum, qui est vita
æterna.
157. — « Sed originalia », (3b) pluraliter dicit propter hoc quod
ad diversa peccata actualia inclinat, ut in II lib. d. 331 (q. 1,
a. 3, ad 1.), dictum est.

158. — « Sed non2 satisfecit digne et sufficienter. » (5) Verum
est, si intelligatur de sufficientia respectu consecutionis gloriæ ;
alias falsum est. Et procedit hic secundum errorem qui in
14 d.3 (183-6) improbatus est, ut scilicet a pœnitentia non cadat
aliquis, si vera sit.
159. — « Et ita reus constituitur. » (6) Li « ita » non dicit æquaitatem, sed similitudinem.

EXPLICIT VOLUMEN QUARTUM.

1. Ed.

